@346A
#, ,RGYA GAR SKAD DU, MANGGA LA G'A 
TH'A; BOD SKAD DU, BKRA SHIS KYI TSIGS SU BCAD PA, DKON MCHOG GSUM LA PHYAG 'TSAL LO, ,PHUN SUM TSOGS PA MNGA' BA GSER GYI RI BO 'DRA, ,'JIG RTEN GSUM GYI MGON PO DRI MA GSUM SPANGS PA, ,SANGS RGYAS PADMA RGYAS PA'I 'DAB 'DRA'I SPYAN MNGA' BA, ,BKRA SHIS DES NI SKYE DGU 
ZHI BYED DANG PO'O, ,DE YIS NYE BAR BSTAN PA'I MCHOG RAB MI G-YO BA, ,'JIG RTEN GSUM NA GRAGS SHING LHA DANG MIS MCHOD PA, ,CHOS KYI DAM PA SKYE DGU RNAMS LA ZHI BYED PA, ,DE NI 'JIG RTEN DGE BA'I BKRA SHIS GNYIS PA'O, ,DGE 'DUN DAM PA'I CHOS LDAN THOS PA'I BKRA SHIS PHYUG ,MI 

@346B
DANG LHA DANG LHA MA YIN GYIS MCHOD PA'I GNAS, ,TSOGS KYI MCHOG RAB NGO TSA SHES DANG DPAL GYI GZHI, ,DE NI 'JIG RTEN DGE BA'I BKRA SHIS GSUM PA'O, ,SEMS CAN KUN LA PHAN PHYIR BYANG CHUB MNGA' BA PO, ,DON RNAMS THAMS CAD 'GRUB PAR BRTUL BA YONGS LDAN PA, ,TSOGS KYI 
LAM DGYES THUNG BA'I BKRA SHIS GANG BYUNG BA, ,BKRA SHIS DES NI SKYE DGU RNAMS LA ZHI BYED SHOG ,'GRO LA PHAN PHYIR DE BZHIN GSHEGS PA DGA' LDAN LHA'I, ,GZHAL MED KHANG GI SNYING PO NAS NI 'DIR GSHEGS TE, ,DBANG BCAS LHA YIS BSKOR BA'I BKRA SHIS GANG BYUNG BA, ,BKRA SHIS DES NI 
SKYE DGU RNAMS LA ZHI BYED SHOG ,LO MA ME TOG 'OD 'BAR NYAMS DGA' LUMBI'I TSAL, ,LHA MANG DAG GIS BSTEN PAR MGON PO BLTAMS PA NA, ,SRID PA'I MTHAR PHYIN PA YI BKRA SHIS GANG BYUNG BA, ,BKRA SHIS DES NI SKYE DGU RNAMS LA ZHI BYED SHOG ,GRONG KHYER SER SKYA'I GNAS NAS RGYAL PO'I 
PHO BRANG DU, ,LHUMS NAS BLTAMS PA STON PA BDE GSHEGS ZAS GTZANG SRAS, ,MYUR BSKRUN BDUD RTZI'I CHUS GTOR BA YI BKRA SHIS GANG, ,BKRA SHIS DES NI SKYE DGU RNAMS LA ZHI BYED SHOG ,GRONG KHYER DAM PA SER SKYA'I GNAS ZHES BYA BAR NI, ,RMAD DU GRAGS PA CHE BA'I LHA YIS MNGON BSTOD PA, , 
BSAM YAS DGE SGRUB BSOD NAMS PHUNG PO'I BKRA SHIS GANG, ,BKRA SHIS DES NI SKYE DGU RNAMS LA ZHI BYED SHOG ,DGYES SHING NAM PHYED GRONG KHYER MCHOG NAS MNGON BYUNG STE, ,DKA' THUB TSAL DU MNGON PAR GSHEGS SHING TSANGS LA SOGS, ,LHA YI TSOGS KYIS YONGS SU BSKOR BA'I BKRA SHIS 
GANG; ,BKRA SHIS DES NI SKYE DGU RNAMS LA ZHI BYED SHOG ,RAB TU 'OD 'BAR GSER DANG 'DRA BA'I SKU MNGA' ZHING, ,BEE d'URYA LTAR SNGO BA'I RTZVA BTING STENG BZHUGS TE, ,SKYIL MO KRUNG BCAS MI G-YO MCHOG GI BKRA SHIS GANG, ,BKRA SHIS DES NI SKYE DGU RNAMS LA ZHI BYED SHOG ,CHU BO'I 'GRAM NA TZA 
SHA'I PHRENG GIS YONGS BSKOR BA, ,SHIN TU RMAD DU BYUNG BA'I SRED PA SEL MDZAD PA, ,KLU YI RGYAL POS PHYAG BYAS PA YI BKRA SHIS GANG, ,BKRA SHES DES NI SKYE DGU RNAMS LA ZHI BYED SHOG ,SHING RGYAL DRUNG GSHEGS BYAMS PA'I STOBS KYIS BDUD KYI PHYOGS, ,MANG PO BTUL TE SA STENG DANG NI NAM 

@347A
*, ,MKHA' LA, ,BCOM LDAN BKRA SHIS RNAM PA SNA TSOGS GANG BYUNG BA, ,BKRA SHIS DES NI SKYE DGU RNAMS LA ZHI BYED SHOG ,SDUG BSNGAL MTHA' DAG GZHIG PHYIR RDO RJE'I GDAN BZHUGS TE, ,NAMS KYI THO RANGS BDUD BZHI PO DAG RNAM BTUL BA, ,STON PA BDE BAR GSHEGS PA'I BKRA SHIS GANG 
YIN PA, ,BKRA SHIS DES NI SKYE DGU RNAMS LA ZHI BYED SHOG ,GRONG KHYER B'A R'A nA S'IR DRANG SRONG MCHOG BZHUGS NAS, ,CHOS KYI 'KHOR LO MCHOG BSTAN PA YI BKRA SHIS GANG, ,LHA YUL DING 'DIR SHIN TU RMAD DU BYUNG GYUR PA, ,BKRA SHIS DES NI SKYE DGU RNAMS LA ZHI BYED SHOG ,BKRA SHIS GANG ZHIG PHAN 
BYED DAM PA DAG BYED PA, ,BSOD NAMS DAG BYED 'PHAGS PA'I SKYE BOS MNGON BSTOD PA, BCOM LDAN SH'AKYA THUB PA'I SENG GES GANG GSUNGS PA, ,BKRA SHIS DES NI SKYE DGU RNAMS LA ZHI BYED SHOG ,MU STEGS BYED PA RNAMS KYIS NGA RGYAL GZHOM PA DANG, ,'GRO LA BDE BA BSKYED PHYIR CHO 'PHRUL DAM PA 
DAG ,NYE BAR STON PA RGYAL BA'I BKRA SHIS GANG YIN PA, ,BKRA SHIS DES NI SKYE DGU RNAMS LA ZHI BYED SHOG ,'GRO LA PHAN PHYIR MTHO RIS NAS NI 'DIR GSHEGS TE, ,TSANGS PA LA SOGS LHA TSOGS LAG NA RNGA YAB GDUGS, ,SNA TSOGS THOGS PAS YONGS SU BSKOR BA'I BKRA SHIS GANG, ,BKRA 
SHIS DES NI SKYE DGU RNAMS LA ZHI BYED SHOG ,DE BZHIN GSHEGS PA ZHI BA MCHOG TU NYER GSHEGS PA, ,MAND'A RA BA'I ME TOG MANG POS MNGON MCHOD PA, ,LHA MCHOG RNAMS KYIS MNGON PAR BSTOD PA'I BKRA SHIS GANG, ,BKRA SHIS DES NI SKYE DGU RNAMS LA ZHI BYED SHOG ,LHA DBANG KLU DANG MI YI DBANG 
POS PHYAG BYAS PA, ,MKHA' LDING GNOD SBYIN DRI ZI'I DBANG POS MCHOD GYUR PA, ,DE BZHIN GSHEGS PA'I STOBS BCU LDAN PA'I BKRA SHIS GANG, ,BKRA SHES DES NI SKYE DGU RNAMS LA ZHI BYED SHOG ,DKON MCHOG GSUM DANG MDZAD PA BCU GNYIS KYI BKRA SHIS KYI TSIGS SU BCAD PA SLOB DPON 
'PHAGS PA KLU SGRUB KYIS MDZAD PA RDZOGS SO,, ,,RGYA GAR GYI MKHAN PO DZI NA MI TRA DANG, ZHU CHEN GYI LO TZ'A BA BANDE YE SHES SDES BSGYUR CING ZHUS TE GTAN LA PHAB PA,, 