@179A
#, ,RGYA GAR SKAD DU, KU LA LO K'A N'A THA S'A DHA NA A'A LO KA N'A MA, BOD SKAD DU, RIGS KYI 'JIG RTEN MGON PO'I SGRUB THABS KYI SNANG BA ZHES BYA BA, 'PHAGS PA SPYAN RAS GZIGS 
DBANG PHYUG THUGS RJE CHEN PO DANG LDAN PA LA PHYAG 'TSAL LO, ,RI BO'I MCHOG LA RAB TU REG ,SNGAGS KYI GZUGS KYIS RAB TU SHAR, ,DRI MED 'OD ZER SNANG BAR MDZAD, ,RANG BDAG DE NYID 'PHRO BA YI, ,MA LUS RIGS TSOGS RNAM PA CAN, ,SRID PA ZHI MDZAD 'JIG RTEN DBANG, ,NAM MKHA' YI NI 
NYI MA STE, ,'OD ZER RAB DMAR RGYAL GYUR CIG ,GNYIS MED SNANG BA SNGAGS KYI BDAG ,ZAB CING RGYA CHE'I TSUL DANG LDAN, ,RIGS DANG RIGS BYUNG RNAM GRANGS KYIS, ,GDUL DKA' RNAMS NI RNAM PAR GDUL, ,GANG DE'I RJES MCHOG BDAG NYID KYIS, ,RIG NAS KHYAB BDAG RNAMS KYIS GSAL, , 
MA LUS SEMS CAN TSOGS RNAMS LA, ,RNAM PAR DAG PAS TSIM MDZAD PA, ,SNGAGS CHEN SNYING PO'I TSUL 'DZIN PA'I, ,BLA MA DE NI RGYAL GYUR CIG ,DPAL LDAN RJE BTZUN BHRi RGA RAS, ,YANG DAG BDUD RTZI CHA RTOGS NAS, ,DE MKHYEN RJES RTOGS LAS BYUNG BA'I, ,GSUNG GIS YONGS SU LEGS PAR 
'GRO; ,DPAL LDAN 'JIG RTEN RIGS DBANG SGRAS, ,DE NYID BRGYAD CU RTZA LNGA MCHOG ,DE DON RNAM 'GREL RAB TU GSAL, ,DE NYID GSUM GYI RIM PA SBYOR, ,RANG GI RJES RTOGS SNANG BA YIS, ,SGRUB THABS SNANG BA BDAG GIS BRJOD, ,DANG POR PADMA'I RIGS DON SHES, ,SLOB MA'I GANG ZAG RNAM 
PAR BRTAG ,'JIG RTEN SPYOD PA RNAM SPANGS SHING, ,SEMS NYID DAG PAS MNYAM GZHAG PA, ,BLA MA DAM PA'I MAN NGAG THOB, ,TING 'DZIN BDE BA PHUN SUM TSOGS, ,SHIN TU BDE BA'I NGO BO NYID, ,BAG CHAGS DANG NI CHAGS PA SPANGS, ,SNGAGS DANG PHYAG RGYA'I SBYOR BA SHES, ,BRTZE BA'I BDUD RTZIS 

@179B
YONGS SU GANG, ,DE 'DIR 'JIG RTEN DBANG PHYUG GIS, ,TSUL LDAN PADMA'I RIGS LAS BYUNG, ,'DI YIS SPOBS PAR BA THOB NAS, ,SGRUB PA PO YIS DBEN PA'I PHYOGS, ,'JIG RTEN RIGS DBANG BDAG NYID KYI, ,MTSUNGS MED SNGAGS NI BRTZAM PAR BYA, ,SNGON DU THUGS KAR CHU SKYES DMAR, ,ZLA 
BA'I DKYIL 'KHOR DBUS SU NI, ,NYID KYI SA BON LAS BYUNG BA'I, ,RIGS LNGA 'OD ZER RAB 'PHRO BAR, ,BSGOM BYA DE 'OD SNANG BA YIS, ,SKU LA SOGS PA RJES SU DRAN, ,DE NAS THUGS PA DA LAS BYUNG BA'I, ,BA SPU'I KHUNG NAS 'OD 'PHROS PAS, ,'OD ZER NAM MKHA'I KHAMS SU GNAS, ,MTHA' YAS 
RGYAL BA RNAM BLTA ZHING, ,BLA MA YI DAM DKYIL 'KHOR LA, ,DE MCHOD 'OD ZER LHA RNAMS NI, ,SPRO BYA DE YIS KUN NAS GANG, ,GUS PAS THAL MO SBYAR BAR BYA, ,DKON MCHOG GSUM LA BDAG SOGS PA ZHES, ,TSIGS BCAD DAM PA LAN GSUM BRJOD, ,DE NAS SEMS CAN LA PHAN BYAMS, ,GZHAN 
DON NGES DGA' SNYING RJE DANG, ,'GRO RNAMS BDE PHYIR DGA' BA DANG, ,'GRO BA'I SKYON LA BTANG SNYOMS BSTEN, ,RANG NYID PHYI NAS 'DI KUN LA, ,MKHAS PAS BSAM PAR MI BYA'O, ,PHYI ROL DU NI DE MI 'THOB, ,SAD DANG RMI LAM NYAMS MYONG LAS, ,BAG CHAGS SA BON 'BA' ZHIG GIS, ,'DU BYED KHAMS 
GSUM 'GRO BAR BYED, ,SO SOR SNANG BA RNAM SPANG NI, ,SEMS LA DE BZHIN GSAL BA MIN, ,DE PHYIR BDEN MED GYUR PA YIS, ,'GRO BA 'DI RNAMS RANG BZHIN MED, ,SRID GSUM GNAS KYI SGRIB KUN LAS, ,NGES PAR GROL BAR BSGOM PAR BYA, ,NYI MAS MUN PA NGES BCOM LTAR, ,DRI MED NANG DU RNAM 
PAR BLTA, ,BYANG CHUB SEMS NI GSAL BYAS NAS, ,BYANG CHUB SKU NI RAB TU 'THOB, ,MA RIG LAS SKYES NGA RGYAL DANG, ,DE SKYES PHUNG PO DE BDAG NYID, ,YANG DAG SPYAD PAR BYA BA'I PHYIR, ,GANG LA SNGAGS NI BRJOD PAR BYA, ,MTSAMS SBYOR LUNG BSTAN LAS GSUNGS PA'I, RIGS DRUG PA YI RANG BZHIN NYID,, 
TSIG DRUG BA YI SNGAGS 'DI YIS, ,DE NI BRI BAR SHES BYA STE, ,DANG PO 'DI LA AOm ZHES GCIG ,STONG PA NYID NI GNYIS PA STE, ,GSUM PA YE SHES ZHES GSUNGS TE, ,BZHI PA LA NI RDO RJE ZHES, ,LNGA PA RANG BZHIN NYID DU BSHAD, ,DRUG PA NGA RGYAL NYID DU BRJOD, ,DE NAS BAG CHAGS SA BON LAS, , 

@180A
*, ,SANGS RGYAS NYID KYI 'BRAS BUR SGRUB, ,SNGAGS PAS GNYIS MED YID DE YIS, ,KHAMS GSUM PO NI RTOGS PAR BYA, ,SGYU MA'I SPRUL PA DPAG MED RNAMS, ,PHYI ROL DU NI DMIGS PAR BYA, ,PA DA NYI'I DKYIL 'KHOR SA BON LAS, ,SKYES SHING KHRO BO'I 'OD ZER 'GYED, ,BGEGS 
LA BSGO ZHING DE NAS NI, ,DE YI DBUS LA RDO RJE'I GUR, ,NAM MKHA'I DBYINGS SU SHIN TU DKAR, ,STENG DU SA BON LAS SKYES PA'I, ,CHU SKYES DMAR PO'I ZA 'BRU BZHIN, ,BRTZE BAS CHAGS SHING 'OD DMAR GSAL, ,RIGS KYI 'JIG RTEN DBANG PHYUG BDAG ,HR'Im GI SA BON 'OD LCAGS KYUS, ,RANG NYID 
BSGOM ZHING BSAM PAR BYA, ,BSAM GTAN RANG BZHIN YANG DAG LDAN, ,SKAD CIG NYID KYIS RDZOGS BYANG CHUB, ,GZUGS LAS ZHAL NI GCIG GYUR PA, ,RDO RJE GSUM GYI THABS THOB PHYIR, ,DE NYID GSUM DANG YANG DAG LDAN, ,'GRO BA GSUM ZAD SNYING GA MIG ,SNGAGS GSUM SA BON DGOD PAR BYA,, 
GANG LAS SPYAN NI GSUM GYUR PA, ,'OD DPAG MED KYIS DBU BRGYAN PA, ,ZHI BA LA SOGS LAS MDZAD CING, ,ROL PA LAS NI LHA YI MCHOG ,BDUD BZHI'I SBYOR RGYA YIS GDAB ,GROL BA NOR BU'I DPAL GYIS 'KHYUD, ,MU TIG NOR BUS RNAM PAR BRGYAN, ,RDZOGS PA'I BYANG CHUB BRTAN PA THOB,, 
BRKYAD, ,GDUG PA 'GUGS PHYIR PHYAG G-YAS NA, ,PADMA LCAGS KYU GYEN DU 'PHYAR, ,PADMA'I PHYAG DANG ZHAGS PAS MTSAN, ,PHYAG RGYA GCIG SBYOR RGYA YIS GDAB, ,GROL BA NOR BU'I DPAL GYIS 'KHYUD, ,MU TIG NOR BUS RNAM PAR BRGYAN, ,RDZOGS PA'I BYANG CHUB BRTAN PA THOB, , 
SEMS DPA'I SKYIL KRUNG LEGS PAR BZHUGS, ,PHYAG RGYA'I PADMA MNYAM SBYOR LAS, ,'DOD LHA DANG MTSUNGS GZI BRJID DANG, ,SGEG PA'I NYAMS LAS SKYES PA'I PHYIR, ,RNAL 'BYOR MA RNAMS THUGS NI DGA', ,DNGOS KUN GCIG GI GZUGS NYID PHYIR, ,SNA TSOGS GZUGS KYI SKU 'DZIN 
PA; ,NYON MONGS CHEN PO'I DGRA 'JOMS PA'I, ,DPA' BO'I DBANG PHYUG 'JIGS CHEN PO, ,RNAL 'BYOR MA RNAMS YE SHES CHUS, ,DBANG BSKUR DE YI STENG DU GANG, ,SNYING GA'I SA BON LCAGS KYU YIS, ,YE SHES SEMS DPA' DGUG PAR BYA, ,DE BZHIN YE SHES GCIG GNAS PA'I, , 

@180B
SNGAGS KYI DE NYID RAB GSAL BYA, ,PHUNG PO KHAMS DANG SKYE MCHED RNAMS, ,RANG BZHIN BRAL ZHING MTSAN NYID GCIG ,ZAB DANG BRLING BA'I BKOD PA RNAMS, ,BLA MA'I ZHAL GYIS BRJOD PAR BYA, ,DER GYUR MCHOG GI NGAG GZUGS RNAMS, ,SROG GI SHING RTA STENG DU 'GRO, ,KUN RDZOB DON GYI BYA BYED 
RNAMS, ,YI GE'I RNAM PA NYID LAS THOB, ,HA YIG MTHA' LA TSEG DRAG BCAS, ,RI GCIG GZHAN NI HA YU DANG, ,RDZAS GSUM SA BON GSUM PO NI, ,BRGYAD CU LNGA LAS BSDU BA GSUNGS, ,BSKYED PA'I RIM PA 'DI YIS NI, ,RANG LUS LHA SKU'I BDAG NYID DO, ,LHA DANG SNGAGS DANG DBYER MED 
CING; ,SNGAGS KYI DE NYID BSAM GTAN BYA, ,DE YI MTHA' LA DE BRDA YI, ,GNAS LA LHA YI SKU RU BSGOM, ,BLA MA'I MAN NGAG BKA' STZAL GSUNGS, ,BDAG GIS DE NYID RJES SU MYONG, ,SNGAGS DANG PHYAG RGYA'I SKU LA 'KHYUD, ,DANG POR MTSAN NYID DE BZHIN SGRUB, ,GNYIS GSUM GZHAN DAG DE 
SPANGS NAS, ,BDE CHEN DE LA KUN KHYAD 'PHAGS, ,DE BZHIN LTE BA'I PAD MTHAR YANG, ,SKU GSUNG THUGS RNAMS GSAL BA YIS, ,GZUNG DANG 'DZIN PA'I RTOG PA YI, ,MTSAN MA RNAMS KYIS MA MTSAN PA, ,DE THOB RO GCIG NYAMS MYONG GNAS, ,SNYING GA'I 'KHOR LO'I DBUS SU 'GRO, ,BSGOM 
BYA'I MCHOG GI PHA ROL PHYIN, ,ZLA BA KHU BA'I 'OD RAB GSAL, ,DE MTHAR LONGS SPYOD RDZOGS PA THOB, ,GSAL BAR THOB PA KHU BA'I BDAG ,BDE CHEN GNAS SU 'GRO BAR BYED, ,NAM MKHA'I PHYAG RGYA MCHOG LA BRTEN, ,LHAN CIG SKYES CHEN GNAS ZHI BA'I, ,RANG GI DON NI YANG DAG RIG ,ZAG PA 
KUN LA RNAM PAR GROL, ,DPER NA SPRIN MED NAM MKHA' BZHIN, ,DE NAS SMON LAM GDAB BYA GANG, ,GZHAN GYI DON DU RAB TU GRAGS, ,DE YI RANG BZHIN KUN RDZOB KYI, ,SNGAGS KUN YID KYIS BZLAS PAR BYA, ,BDAG MED CHEN PO DE NYID MCHOG ,PHUNG PO'I BUD SHING YANG DAG SREG , 
CHAGS SOGS SA BON SBYIN SREG BYA, ,PHYI ROL TSOGS KYANG SBYOR BA LAS, ,PADMA'I PHYAG RGYA NAM MKHA' YI,, ,PHYAG RGYA RNAM RGYAS 'OD RAB GSAL, ,'JIG RTEN DBANG PHYUG SNANG BA NI, ,SHES BYA SPYOD LAM GTOR MA BTANG, ,BDAG GI DE NYID CES BSHAD PA, ,BSKYED PA'I RIM PA SBYOR BA 

@181A
*, ,LAS; ,DE YI DE NYID GOMS BSTAN NAS, ,SNA TSOGS PA YI RKYEN NI MTHONG, ,'DI NI RIGS LNGA'I RNAM PA YI, ,MNGON RDZOGS BYANG CHUB BSGOM PAR BYA, ,RIG PA NYID DU GSUNGS PA YANG, ,DA NI LHA YI DE NYID BRJOD, ,RIN CHEN CHEN PO'I YON TAN KHYIM, ,YE SHES YID BZHIN NOR 
BU GSAL, ,DPAL LDAN 'JIG RTEN DBANG PHYUG SKU, ,'OD ZER KHA DOG RNAM LNGA BRTEN, ,ZHI BA'I DON GSUNGS BYANG CHUB NI, ,RNAM SNANG DKAR PO 'OD DANG LDAN, ,BDAG NYID GSUNG PA RANG BZHIN MED, ,GTI MUG CHEN PO'I RIGS KYI BDAG ,DBANG DGUG DAG LA DMAR PO STE, ,'OD DPAG MED 
DANG MTSUNGS PA'I 'OD, ,SEMS CAN DRANG PHYIR SNYING RJE CAN, ,'DOD CHAGS CHEN PO'I RIGS KYI BDAG ,SNGO SER DMAR BA ZHE SDANG STE, ,DON YOD GRUB PA DANG MTSUNGS 'BAR, BDAG GIS DE NYID BYAS NAS NI, ,RNAM PAR ZHE SDANG SKYE BO 'GUGS, ,SEMS CAN DON PHYIR RGYA CHEN NYID, ,PHRAG DOG CHEN 
PO'I RIGS KYI BDAG ,BDUD DGRA 'JOMS PA NAG PO STE, ,MI BSKYOD PA NI NAM MKHAR GNAS, ,'KHOR BA'I RTZA DON SPRO BA YI, ,ZHE SDANG CHEN PO'I RIGS BDAG NYID, ,MTHO RIS LA SOGS RENGS BYED SER, ,RIN CHEN 'BYUNG LDAN DANG MTSUNGS SO, ,PHYAG RGYA RNAMS BRTEN GZHAN DON GYIS, , 
NGA RGYAL CHEN PO'I RIGS KYI BDAG ,DE BZHIN KHYOD KYIS DGA' BA CHE, ,YE SHES LNGA YI RNAM DBYE'O, ,DE NI DAG PA'I GZHI LA BRI, ,RIGS DANG KHA DOG NYAMS DANG LDAN, ,PHYAG MDOG DBU RGYAN PHUN SUM TSOGS, ,SNGON BZHIN MTSAN MA BSTEN LA BRTEN, ,RIGS KYI 'JIG RTEN DBANG PHYUG 
BDAG, ,GANG GI LAS KUN 'DI YIS SO, ,BRGYAD CU LNGA GSAL KHRI SHING 'BRAS, ,RNAL 'BYOR DBANG PHYUG RNAMS KYI SPYOD, DE PHYIR GCIG TU BSAM GTAN DGA', ,RNAL 'BYOR ROL PAS KUN DU CHAGS, ,BLA MAR GUS PA'I KHUR GYIS BKUR, ,DE SHES DE BZHIN RAB GSAL BYA, ,BLA MA 
DANG NI SLOB MA DAG ,GZHAN DU DAM TSIG NYAMS PAR 'GYUR, ,'DI NI MA HI MA ZHES PA'I, ,BSGOM PA GOMS PA'I GSUNG GIS BRIS, ,'DIR BSDUS MDZES PAR GYUR PA YIS, ,BLA MA LAS 'ONGS THOB PA YIS, ,RGYAL BA'I TSUL GYIS RIGS DE NYID, ,RANG GIS RJES MYONG GCIG TU 

@181B
RIGS, ,'JIG RTEN MTHA' DAG DE YIS NI, ,RDZOGS PA'I BYANG CHUB MCHOG THOB SHOG ,DPAL LDAN RJE BTZUN RIGS KYI 'JIG RTEN MGON PO'I SGRUB THABS KYI SNANG BA RJE BTZUN MA HI MAS MDZAD PA RDZOGS SO,, ,,RGYA GAR GYI MKHAN PO DHARMA DHAR DANG, YAR LUNGS PA GRAGS PA RGYAL 
MTSAN GYIS DPAL LDAN SA SKYA'I GTZUG LAG KHANG DU BSGYUR BA'O,, 