@237B
#, ,RGYA GAR SKAD DU, SHR'I DVI BHU DZA SAm BA RA S'A DHA NAm, BOD SKAD DU, DPAL BDE MCHOG PHYAG GNYIS PA'I LHAN CIG SKYES PA'I SGRUB THABS, DPAL BDE MCHOG LHAN CIG SKYES PA LA PHYAG 'TSAL LO, ,BDAG GI DGE BAS 
KHAMS GSUM SRID MTHA'I SDUG BSNGAL MA LUS PA, ,BSAL NAS BDE BA MTHA' DAG LA NI DGOD PAR BYA BA'I PHYIR, ,SANGS RGYAS THOB PAR BGYI'O ZHES KYANG SMON PA BSKYED NAS SU, ,GZHAN DAG 'JUG PA'I RANG BZHIN YANG NI YONGS SU SPEL BAR BYA, ,RNAL 'BYOR RNAM GSUM SHES BYA STE, , 
BYIN GYIS BRLAB DANG RAB BRTAG DANG, ,BSAM GYIS MI KHYAB GZUGS RDZOGS PA'I, ,RNAL 'BYOR SANGS RGYAS RNAMS KYIS BSNGAGS, ,GANG YANG SKAD CIG SBYOR BA YIS, ,RANG NYID RDO RJE MKHA' 'GROR 'GYUR, ,RDZUS TE SKYES PA'I SEMS CAN BZHIN, ,SA BON MED PAR BSGOM BYA STE, , 
DPRAL BAR GNAS PA'I THONG PHRENG CAN, ,ZLA BA PHYED PA SPYI BOR 'CHANG, ,PHYAG RGYA DRUG DANG MGO PHRENG CAN, ,SPYAN GSUM SNA TSOGS RDO RJE CAN, ,G-YAS BRKYANG GOM STABS BKOD PA YIS, ,SNA TSOGS CHU SKYES NYI MA LA, ,GNAS PA'I 'JIGS BYED DUS MTSAN BCAS, ,MNAN 
CING STAG GI PAGS PA 'CHANG, ,NAG PO MI BSKYOD COD PAN CAN, ,RDO RJE DRIL BU RAL PAR LDAN, ,DPA' BO RDO RJE PHAG MO NI, ,RDO RJE THOD PA KHRAG BKANG BSNAMS, ,DMAR PO SKA RAGS DUM BUS MTSAN, ,SPYAN GSUM MGO BO'I PHRENG BA CAN, ,PHYAG RGYA LNGA MA SKRA GROL MA, ,PHYOGS GOS 
SANGS RGYAS DBU BRGYAN MA, ,DE LTAR SKAD CIG GIS RDZOGS PAR, ,BDAG GIS LUS NI BSGOM PAR BYA, ,YE SHES LNGA YI RANG BZHIN GSAL, ,SANGS RGYAS 'OD ZER RNAM PAR 'PHRO, ,SEMS KYI SPYOD YUL GCIG TU NI, ,DE DAG KHO NA YUN RING BSAM, ,SEMS CAN GNAS DER 

@238A
*, ,BZHAG NAS SU, ,DE NAS SANGS RGYAS DGA' BA BRTZAM, ,CHOS DBYINGS RGYAL MTSAN KUN CHAGS LAS, ,DMAN MIN 'DZAG PA PHUN TSOGS RNAMS, ,YANG DAG RIG PA DGA' BA'I TSOGS, ,'DZAG PA CAN MA 'CHAR BA GANG, ,DE NI RGYA CHEN YID BYED PA, ,'PHRO BA 
'DUS BYAS RGYUN RNAMS LA, ,RTAG TU BSGOM ZHING 'DI BZHIN DU, ,'OD GSAL RJES SU DRAN PAR BYA, ,SNA TSOGS MTSO SKYES NYI MA DANG NI 'JIGS BYED DUS MTSAN MO, ,MDZES MA BDAG PO NAM MKHA'I NOR BU DE BZHIN GSHEGS LNGA YI, ,LUS DANG YAN LAG MCHOG DANG 'OD DKAR THIG LE 
N'A DA STE, ,'DI RNAMS SGRIB PA MED PA'I GNAS SU RIM GYIS GZHUG PAR BYA, ,JI LTAR DBUGS RLUNG ME LONG LA, ,KUN NAS YAL BAR 'GYUR BA NI, ,DE BZHIN RNAL 'BYOR YANG DAG MTHAR, ,YANG DAG YANG DU GZHUG PAR BYA, ,THAMS CAD KHYAB PA SNANG BA MED, ,SNYING RJE RO GCIG 
YID KYIS NI, ,BDAG PO YIN BZHIN STONG PA NYID, ,SKAD CIG KHO NAR 'KHYUD PAR 'GYUR, ,RNAM BCAS RNAM PA MED PA'I BCOM LDAN 'DAS MA SHES RAB DE YIS 'KHYUD PA PO, ,SKYE 'JIG SPANGS BA MI 'GYUR BDE BA DGOD PA LA SOGS BDE BA SPANGS PA PO, ,SANGS RGYAS RNAMS NI SKYED BYED 
SKU GSUM LDAN PA KHAMS GSUM YANG DAG RIG PA PO, ,THAMS CAD MKHYEN PA MCHOG GI DANG PO'I SANGS RGYAS BCOM LDAN DE NYID LA PHYAG 'TSAL, ,MI 'GYUR BA BDE BA YE SHES DUS, ,THABS DANG THUGS RJE'I BDAG NYID DE, ,SHES BYA'I RNAM PAR 'GRO 'KHOR LO, ,SHES RAB STONG NYID BDAG 
NYID DO, ,KAm DE BDE BA RGYU MED BLO, ,SNYING RJE YE SHES MI 'GYUR BA, ,STOD NYID PRA TI SE NA BZHIN, ,DNGOS PO THAMS CAD MTHONG BA'O, ,KUN NAS PHYAG DANG ZHABS LDAN PA, ,KUN NAS SPYAN DANG DBU DANG ZHAL, ,KUN NAS DRAN LDAN 'JIG RTEN DU, ,THAMS CAD KUN DU G-YOGS NAS BZHUGS, ,'DI NI NGO BO 
NYID KYI SKU, ,STONG NYID SNYING RJE GNYIS MED PA, ,MA NING ZHES BYAR GRAGS PA STE, ,'GA' ZHIG TU NI ZUNG 'JUG CES, ,SGRIB PA MED PA'I CHOS KYI NI, ,PHUNG PO LA SOGS 'DI NA GNAS, ,RTEN DANG BRTEN PA'I MTSAN NYID 'DI, ,THAMS CAD DKYIL 'KHOR NYID YIN NO, ,DPAL BDE MCHOG PHYAG GNYIS PA LHAN CIG 

@238B
SKYES PA'I SGRUB THABS, DNGOS GRUB BRNYES PA'I PAndI TA CHEN PO DPAL RDO RJE DRIL BU PA'I ZHAL SNGA NAS MDZAD PA RDZOGS SO,, ,,RGYA GAR GYI MKHAN PO LNGA RIG PAn CHEN GRUB PA BRNYES PA RJE BTZUN RATNA RAKshI TA'I ZHAL SNGA NAS DANG, CHAG LO TZ'A BA SH'AKYA'I DGE SLONG CHOS RJE DPAL GYIS BSGYUR CING 
ZHUS TE GTAN LA PHAB PA'O,, 