@27B
#, ,RGYA GAR SKAD DU, AA NUTTA RA SARBA SHUDDHE KRA MAm N'A MA, BOD SKAD DU, BLA MED SBYOR BA'I RIM PA ZHES BYA BA, DPAL HE RU KA LA PHYAG 'TSAL LO, ,JI LTAR PADMA 'DAM LAS SKYES, ,DE BZHIN MA RIG MUN PA LAS, ,GNYIS MED RIG PA SKYE 'GYUR BA'I, ,RANG RIG DE LA PHYAG 'TSAL 
NAS, ,BLA MED SBYOR BA'I RIM PA YIS, ,DRI MED DAM CHOS BSHAD PAR BYA, ,STONG DANG SHIN TU STONG PA STE, ,STONG PA CHEN PO GSUM PA YIN, ,BZHI PA RGYU 'BRAS THAMS CAD DO, ,THABS SHES YANG DAG SBYOR BA YIS, ,RDZOGS RIM YANG DAG NYE BAR 'GYUR, ,RDZOGS PA NYE BAR 
MTHONG BA YIS, ,THAMS CAD STONG PA'I 'OD GSAL YIN, ,RANG RIG GSUM GYI RNAL 'BYOR GYIS, ,RGYU GSUM RNAM PAR DAG PAR 'GYUR, ,STONG NYID DON NI RTOGS PA YIN, ,BLA NA MED PA'I GNAS THOB 'GYUR, ,'OD GSAL STONG PA SHES RAB DANG, ,SEMS NYID GZHAN GYI RJES 
SU 'BRANG, ,DE LA BDAG GIS 'DI LTAR NI, ,YANG DAG 'PHROS PAS BSHAD PAR BYA, ,RNAM PAR CHAGS SHING SHIN TU CHAGS, ,CHAGS PA CHEN PO DE BZHIN NO, ,GTI MUG LA SOGS DUG GSUM GYIS, ,BRTAN DANG G-YO BA'I SEMS NYID 'DI, ,'DAS DANG MA 'ONGS DA LTAR GSUM,, 

@28A
*, ,ZHI DANG CHAGS DANG RTOGS PAR LDAN, ,PHYI ROL JI LTAR NANG NA GNAS, ,'DAS DANG MA 'ONGS DA LTAR BA, ,'DAS PA'I 'DAS PAR BDAG GNAS SO, ,SRID PA CHE DANG SHIN TU SRID, ,BKRES DANG SKOM PA KUN DU LDAN, ,TSOR BA NYAL BA'I TSOR BA DANG, ,SHIN TU TSOR BA'I 
SKAD CIG GCIG ,SO SOR RTOG DANG SNYING RJER LDAN, ,NGO MTSAR LDAN PA'I RNAL 'BYOR LA, ,NYAMS DANG PHRAG DOG RNAM PAR BSAGS, ,DE LTAR SUM CU RTZA GSUM GYIS, ,RANG RIG YE SHES RNAM PAR 'GRIBS, ,RNAL 'BYOR BA YI NYAMS LEN LA, ,NAM MKHA' BDE CHEN PADMA'I 
DBUS, ,ZLA BA'I GDAN LA HAm YIG GNAS, ,KUN RDZOB GSAL ZHING DRI MA MED, ,'BYUNG 'JUG RLUNG 'DZIN YE SHES YIN, ,ZLA TSES DMAR PO SHES RAB STE, ,DBYANGS YIG DANG PO THIG LER LDAN, ,RLUNG NI 'DZIN PHYIR BSGOM PAR BYA, ,DE NI 'OD GSAL SKAR CHEN LTAR, ,SEMS 
NYID STONG PA'I THABS YIN NO, ,GZUGS DANG BRAL ZHING KHA DOG MED, ,ZHI BA'I RNAM PA ZUNG 'JUG BRAL, ,BRTAN DANG G-YO BA'I THA SNYAD MED, ,DE LTAR BLA MA'I DRIN GYIS NI, ,'DAS DAR MA 'ONGS DA LTA BA, ,RDO RJE'I BZLAS PA'I TING 'DZIN GYIS, ,CI YANG MTHONG 'GYUR THE TSOM MED, ,JI LTAR 
BUD SHING SKAM PO LA, ,ME RGYU GNAS KYANG 'BAR BA MED, ,DE BZHIN BRDA DANG RTZOL MED LA, ,BYAMS SEMS GNAS KYANG GRUB PA MED, ,DE PHYIR NGA RGYAL LA SOGS SPANG, ,BRTZON 'GRUS BSKYED LA BLA MA BKUR, ,DBANG BSKUR THOB NAS NYAMS LEN GYIS, ,RNAL 'BYOR DANG PO'I SBYOR BA 
YIS, ,SA NI BRGYAD PO THOB PAR 'GYUR, ,'OD GSAL GSUM LDAN RDZOGS PA YIS, ,YONGS SU RDZOGS PA'I SA THOB PO, ,DBANG BSKUR THOB KYANG SKUR PA 'DEBS PA DANG, ,BRTZON 'GRUS CHUNG LA LOG LTA 'DZIN PA DANG, ,BLA MA'I SKYON BRJOD YON TAN BRJOD MI 'GYUR, ,RGYAL BA'I LAM NI DE 
YIS THOB MI 'GYUR, ,BKUR STI MED CING DE NYID THOB TU RE, ,TSIG NI 'JAM STE KHRO TSUL BSTAN NAS 'GRO, ,MI TSOGS MANG PO GNAS PA'I SA RU NI, ,BLA MA MTHONG YANG PHYAG SOGS MI BYED DE, ,SNOD DANG MI LDAN GDAMS NGAG MI SPYIN NO, ,YON TAN BZANG THOB BRTZON 'GRUS LDAN PA NI, , 

@28B
BLA MA 'KHOR SOGS BKUR STI LDAN PA LA, ,SANGS RGYAS RNAMS DANG MNYAM PA'I DGA' BA 'DZIN, ,RGYAL BAS GSUNGS PA'I CHOS LA SRED PA CHE, ,RGYUD RTEN RGYUD MANG RDO RJE SEMS DPA' NI, ,BYANG CHUB SEMS DPA'I LAM DU 'GYUR BA DE, ,DGE BA'I RTZA BA GANG THOB RGYUR 'GYUR BA, ,'GRO BA 
DRUG LA BSNGO ZHING BKRA SHIS SHOG ,BLA MED SBYOR BA'I RIM PA ZHES BYA BA SLOB DPON B'A DA GA DZAS MDZAD PA RDZOGS SO, 