@285B
#, ,RGYA GAR SKAD DU, SHR'I MA H'A RATNA K'A LA N'A MA S'A DHA NAm PA YI K'A, BOD SKAD DU, DPAL RIN PO CHE'I CHAR YANG ZHES BYA BA'I SGRUB PA'I THABS, DPAL RDO RJE SEMS 
DPA' LA PHYAG 'TSAL LO, ,SHAR BA MA YIN NUB PA MIN, ,DNGOS PO MED PA RTAG TU SHAR, ,THAMS CAD KUN KHYAB BRJOD DU MED, ,RANG RIG BDAG NYID PHYAG 'TSAL LO, ,RNAL 'BYOR RNAMS KYIS RNYED DKA' BA, ,MKHAS PA KUN GYIS RNYED MI NUS, ,GANG GI DRIN GYIS RNYED SLAR 
'GYUR, ,BLA MA'I ZHABS LA PHYAG 'TSAL LO, ,MI SHOGS KHOL NAS BCINGS PA RNAMS, ,RDO RJE RKANG PA'I DPA' RLABS KYIS, ,PHYOGS RNAMS THAMS CAD LA KHYAB PA'I, ,SUS 'DI GTING RING PA YI CHU, ,GTER GTING DPAG DKA' SHIN TU DKA', ,DE LA GZUNG BAR 
GA LA NUS, ,DE BAS DPAL LDAN THIG CHEN PO'I, ,THIG LE YI NI CHU YI GTER, ,DBUS SU SNYOMS PA DE LAS NI, ,YON TAN GTER NI RIN CHEN RGYAL, ,SHES RAB DPAL GSANG BDAG GIS NI, ,RIN THANG CHEN PO DI RING DRANG, ,RIM PA GNYIS KYI GO RIMS KYI, ,YE SHES 
MKHA' 'GRO BSGOM PA 'DI, ,BLA MA'I LUNG GIS RANG GIS MIN, ,SKAL LDAN 'GRUB DON BDAG GIS BRTZAM, ,RDZOGS PA'I YE SHES MKHA' 'GRO LA, ,DE LA BSKYED PA GZHUNG MA YIN, ,PHYAG DANG GZUGS SOGS BRJOD PA YIS, ,DE LAS KUN RDZOB SKYE BAR 'GYUR, , 

@286A
*, ,DE LA KUN RDZOB RIGS MA YIN, ,DON DAM PA LA 'GOG PA YIN, ,GAL TE BSGOM PA GOMS PA LAS, ,KUN RDZOB SKYON MED 'ONG 'GYUR NA, ,DON DAM PA YIS PHYOGS LA NI, ,KUN RDZOB DE NI SKYON DU 'GYUR, ,BRTAN PA LAS NI DON GRUB NA, ,THE TSOM 
MED PAR LOG PA YIN, ,DE NI DPAL RIN RDOR ZHABS KYIS, ,BDAG MED SGRUB THABS GSUNGS PA'O, ,DE NI GO RIMS BDAG GIS NI, ,CUNG ZAD TZAM NI BSHAD PAR BYA, ,BSGOMS LAS DE NI RTOG PA STE, ,RTOG MED PA NI GANG NA'ANG MED, ,RTOG PA MED PA'I 
GANG MING CI, ,THAMS CAD YANG DAG RTOG SPANGS PA, ,RTOG PA MED LAS GANG GZHAN NI, ,SGOM PA MCHOG NI YOD PA'AM, ,GAL TE DE LA YOD NA NI, ,'KHRUG PA MED PA DE LA MIN, ,SLOB DPON MKHAS PA KAMPA LAS, ,SNANG BA'I PHRENG LAS DE SKAD GSUNGS, , 
BZANG BA DANG NI NGAN PA YI, ,RTOG PA'I BYE BRAG DE LA CI, ,RTEN GYI BYE BRAG THA DAD MED, ,ME YIS TSA BA'I BYA BA LTAR, ,TZANDAN RANG NI 'BAR NA YANG, ,REG PA BYAS NA 'TSIG PAR 'GYUR, ,DE BAS RTOG PA MNYAM PA YIN, ,DE LA BYE BRAG CUNG ZAD MED, ,RTOG PA YIN 
NA DE NYID MED, ,DE NYID YANG DAG RTOG PA SPANGS, ,DE NYID MIN PA SPANG DON DU, ,DE KHO NA NYID GNAS PA LA, ,BSGOM PA GZHAN NI BSNYEN BYED NA, ,DE NI BSGOM PA JI LTAR YIN, ,DE BZHIN NYID LA BSGOM PA MED, ,DE NYID MA YIN DE YIN BSGOM, ,DE NYID MA YIN BSGOMS BSLABS 
LAS, ,DE NYID MA YIN GSAL BAR 'GYUR, ,DE NYID GSAL BA GA LA STE, ,DE NI MTSAN MED DE YANG MIN, ,DE NYID MIN PA BSGOM RIGS PAS, ,DE KHO NYID NI BSGOM BYA STE, ,DE NYID BSGOM PA RIGS PA YIN, ,BSGOM PA GNYIS NI NGAL BA'I DON, ,YANG NA DE MED KYIS DE NI, , 
NAM YANG DE NI RNYED MA YIN, ,RNYED PA'I DON DU 'BAD BYAS TE, ,DE LA BSGOM PA'I DON CI'I PHYIR, ,DE NI DPAL RIN RDOR ZHABS KYIS, ,DPAL BSGOM RIM PA'I NANG NAS GSUNGS, ,GANG GIS GANG DON RNYED DKA' BA, ,DE YIS NAM YANG RNYED MA YIN, ,JI LTAR MGON MED MI GCIG NI, , 

@286B
BDAG NI RGYAL POR SGOM BYED PA, ,LOG PA'I YE SHES GTI MUG GIS, ,DE YIS RGYAL SA RNYED MI 'GYUR, ,AINDRA BH'U TI RGYAL CHEN POS, ,YE SHES GRUB LAS DE SKAD GSUNGS, ,RDZOGS PA YI NI RAB BSGOM YIS, ,BSKYED PA YI NI SGOM BYED NA, ,RGYU MED LAS NI RNYED PA MED, ,RGYU YI NANG NAS 
DON MI 'BYUNG, ,RANG LAS MA YIN GZHAN LAS MIN, ,GNYI GA LAS MIN RGYU MED MIN, ,YOD MIN MED MIN YOD MED MIN, ,'O NA GANG NAS BYUNG BA YIN, ,RTEN CING 'BREL PA DE LAS NI, ,SKYE BAR SGOM PA BYED PA NA, ,RTEN 'BREL LAS SKYES SKYE BA MIN, ,THAMS CAD MKHYEN PAS DE 
SKAD GSUNGS, ,KLU SGRUB SNYING PO'I ZHAL SNGA NAS, ,SKYE DANG MI SKYE STONG PAR GSUNGS, ,DE LTA'I GZHUNG LUGS YOD NA YANG, ,DE BZHIN BSKYED PA GZHUNG LUGS SO, ,NAD PA SOS PA'I THABS DE NI, ,SMRA BA PO NI CI YIN RTOG ,DE YI THABS NI MI BYED NA, ,NAM YANG SOS PAR MI 
'GYUR RO, ,RJES SU SMRA BA RDZOGS BYAS DANG, ,YON TAN YOD PA'I SMRA BA PO, ,DE YI SMRA BA NYAN BYED NA, ,KUN DU BKRA SHIS 'GRUB PAR 'GYUR, ,SGOM PA'I RIM PA MDZAD PA YI, ,DE YI ZHAL NAS DE SKAD GSUNGS, ,MNGON SUM DANG NI RJES SU DPAG ,SANGS RGYAS PA NI DE GZUNG NGO, ,NGES PA PA DANG 
RJES SU DPAG ,BDEN PA DE LAS RNYED PA'O, ,STONG PA NYID NI RNYED PA GANG, ,DE LAS RNYED PAR GA LA 'GYUR, ,DNGOS PO YIN NA NGES YOD DE, ,DNGOS PO LAS NI RNYED PA YOD, ,DNGOS POR MTHONG PA'I PHYIR NA NI, ,DE LA STONG PAR JI SKAD SMRA, ,STONG PA'I MING NI CI YANG MIN, ,DE SKAD YIN 
NA DE LA SMRA, ,STONG PA CANG MIN DE LTAR MIN, ,THAMS CAD STONG PA YIN PA PO, ,DNGOS PO NYID NI STONG PA YIN, ,DNGOS PO MED PA'I RANG BZHIN NO, ,RANG BZHIN GANG LA YOD PA NI, ,DE NI MTSAN MA YIN PAR BSHAD, ,DNGOS PO GCIG PU'I NGO BO STE, ,DE SPANGS PA NI STONG PAR 
BSTAN, ,NGO BO NYID BRAL STONG PA STE, ,YE SHES ZHABS KYI RIM PAR YOD, ,DNGOS PO MED PA'I DNGOS PO NI, ,THAMS CAD KUN LA YOD PA'O, ,BCOM LDAN 'DAS KYIS DE BZHIN GSUNGS, ,DPAL LDAN YE SHES RGYA MTSOR GNAS, ,JI LTAR GLA RTZI'I DNGOS PO NI, , 

@287A
*, ,GNYIS SU DGYES PA YOD PA STE, ,SRA BA'I DNGOS PO DE DANG GCIG ,DRI YI DNGOS PO DE DANG GNYIS, ,SRA BA'I DNGOS PO SPANGS PA GANG, ,DE NI DNGOS PO MIN PAR GSUNGS, ,SRA BA'I DNGOS PO MED PA LA, ,DE LAS DRI NI MI RNYED NA, ,CI STE DE LAS DRI MI RNYED, ,RANG GI DPE LA BLTAS 
PA YIS, ,JI LTAR DRI MED PHRA PA'I RAS, ,BDUG BYAS DE LA BAG CHAGS YOD, ,GLA RTZI GZHAN MA'I GNAS SU GZHAG ,DE LA DRI YOD YIN NAM MIN, ,DE SKAD DNGOS PO MED PA LA, ,DNGOS PO THAMS CAD YOD PA'O, ,DE BZHIN RGYU MTSAN MED PA LA, ,BDEN PA'I 'BRAS BU YOD PA'O, ,JI 
LTAR CHU SBYIN BU GA LAS, ,RDO RJE ME NI GSAL BAR SKYES, ,DE BZHIN GZUGS MIN LA GZUGS YOD, ,DE BZHIN DNGOS MIN DNGOS PO YI, ,'KHRUL PA'I DNGOS PO'I GZUGS YIN NA, ,DE LA NYES SKYON CI YANG MED, ,'KHRUL PA LA YANG YON TAN YOD, ,'KHRUL GZHAN DE YIS MED PAR 
BYED, ,SNGAGS DANG SGOM PA BYED PA POS, ,DUG LA DUG MED MTSAN MA NA, ,DUG GI 'KHRUL PA MED PA 'DI, ,DUG MED 'KHRUL PA BSTAN PAS SO, ,BLA MA YI NI BLA MA YIS, ,DE NI BSGOM PA'I RIM LAS GSUNGS, ,RTOG PA'I SEMS NI 'BYUNG BA GANG, ,RTOG PA YIS NI DAG 
PAR BYED, ,DE BZHIN KYE YI RDO RJE'I RGYUD, ,RDO RJE SNYING PO LAS 'DI GSUNGS, ,GANG 'DI DUG GI DUM BU YIS, ,SEMS CAN THAMS CAD 'CHI BAR 'GYUR, ,DUG DE YI NI DE NYID KYI, ,DUG GIS DUG NI MED PAR BYAD, ,JI LTAR ME YIS TSIG PA LA, ,ME YIS YANG DANG YANG BSRO BYA, ,DE 
BZHIN 'DOD CHAGS MES BSREGS LA, ,'DOD CHAGS ME YIS YANG BSREG BYA, ,JI LTAR RNA BAR CHU SONG LA, ,PHYI MA'I CHU YIS GDAB PAR BYA, ,DE BZHIN CHOS CAN RTOG PA NI, ,DNGOS PO YIS NI DAG PAR BYED, ,DNGOS PO BAG CHAGS BZUNG BAS NI, ,CHOS CAN BAG CHAGS 
MED PAR BYED, ,GOMS PA YIS NI KUN MED DE, ,PHYI NAS DE YANG MED PA'O, ,DE NAS DRI MED YE SHES NI, ,'BAD MI DGOS PAR GSAL PA'O, ,RANG LAS SKYU RU RA LTAR MTHONG, ,DPAL LDAN YE SHES RGYUD LAS GSUNGS, ,JI LTAR 'DI YI DPE YIS NI, ,SHING GI 

@287B
YAL GA'I ZLA BA LTAR, ,MDZUB MO GANG GIS MCHOD BYED PA, ,DE LAS DE NI SKYE 'GYUR RAM, ,MDZUB MO LA SOGS BYA BA TZAM, ,DE YIS DE NI GSAL BAR 'GYUR, ,JI LTAR MUN PA'I MU TIG GCIG ,MAR ME MED NA MTHONG MI 'GYUR, ,MAR MES DE NI MTHONG BA LAS, ,MAR ME LAS 
NI ME SKYE'O, ,MAR ME YIS NI BLTA BA LAS, ,MAR ME DE LA SGOM MI BYED, ,DE YI DE NI RIGS PAS RDZOGS, ,RNYED 'GYUR DE LA SGOM MI BYED, ,DE NAS THAR 'DOD PA LA 'DI, ,LAM RAB SHIN TU GSAL BAR BYA, ,RGYA MTSO CHEN PO'I GSANG NGOS SAM, ,YANG NA DUR KHROD 
MCHOG DANG NI, ,YANG NA DGYES PA'I RI PHUG DANG, ,THAMS CAD BDAG NYID DGON CHEN POR, ,YANG DAG RNAL 'BYOR PA YIS NI, ,MGON PO HE RU KA MNYES BYA, ,LANGS NAS DANG PO RNAL 'BYOR PAS, ,SNYING RJE'I RLAN GYIS BRLAN SEMS KYIS, ,TSANGS PA YI NI GNAS 
BZHI NI, ,DGA' BA YOD PA BSGOM PAR BYA, ,DE NAS RANG SNYING GA PAD LA, ,ZLA BA'I DKYIL 'KHOR BSGOM PAR BYA, ,DE DBUS SEMS KYIS SA BON NI, ,SNA TSOGS 'OD DANG LDAN PA BSGOM, ,DE YI 'OD RNAMS SNANG BA LAS, ,BLA MA DANG NI SANGS RGYAS DANG, ,RANG LHA NAM MKHA' 
KHYAB MTHONG BA, ,CHU BLA LTA BU'I RANG BZHIN CAN, ,SNA TSOGS MCHOD PA DBUL BA NI, ,BYAS NAS SKYABS SU 'GRO BAR BYA, ,DKON MCHOG GSUM LA SOGS PA NI, ,RDO RJE GSUM GYI YE SHES DAG ,DE YI BSOD NAMS KYI NI TSOGS, ,YANG DAG PAR NI 'PHEL BAR 
'GYUR, ,YE SHES TSOGS NI 'PHEL DON DU, ,STONG PA NYID NI BDAG NYID YIN, ,THAMS CAD RMI LAM LTA BUR BLTA, ,SKAD CIG MA YI SGYU 'PHRUL CAN, ,JI LTAR CHU ZLA LTA BU DANG, ,DRI ZA'I GRONG KHYER LTA BU'O, ,GCIG DANG DU MAS RNAM DPYAD NA, ,SBYOR BA MED PAS 
MTSAN NYID MED, ,'DAS PA DANG NI MA 'ONGS MED, ,DA LTAR YANG NA DE BZHIN NO, ,'DAS PA DE NI 'GAGS PA YIN, ,MA 'ONGS PA NI MA BYUNG STE, ,DA LTAR MI GNAS KHAB RTZE LA, ,NAM YANG GNAS PA MED PA'O, ,DE LTA BUR NI THAMS CAD BSAM, ,DE NAS 'DI NI DPYAD PAR BYA, ,STONG PA LAS 

@288A
*, ,NI THAMS CAD 'BYUNG, ,STONG PA'I NGANG DU THAMS CAD NUB, ,DAG PA'I NGO BO STONG PA STE, ,STONG PA'I RANG BZHIN DU NI BSTAN, ,DAG PA SKU RU BRJOD PA STE, ,GSUNG NI STONG PA'I NGO BO YIN, ,RANG BZHIN THUGS SU BSHAD PA STE, ,DE NI RNAL 'BYOR PA YIS BSAM, ,SPRIN MED NAM MKHA'I DNGOS 
PO LA, ,SEMS NI MI G-YO BAR NI GZHAG ,DE YIS DON BYED YANG DAG PA'I, ,GSANG SNGAGS 'DI NI BRJOD PAR BYA, ,AOm SVA BH'A WA SHUDDHA: SARBA DHARM'A: SVA BH'A WA SHUDDHO&amp;HAm, AOm SH'U N+YA T'A DZNY'A NA BADZRA SVA BH'A WA A'ATMA KO&amp;HAm, DE YIS YE SHES KYI NI TSOGS, ,SKU GSUNG THUGS NI RNAM PAR DAG ,TSOGS 
CHEN GNYIS NI RDZOGS PA YIS, ,SKAD CIG GCIG GIS BYANG CHUB THOB, ,BSOD NAMS DE NI MCHOG YIN TE, ,DE BZHIN YE SHES CHAD PA'O, ,DE GNYIS DBUS SU BYANG CHUB NI, ,RANG BZHIN YE SHES MTSAN NYID DO, ,DE NAS PAm BYUNG PADMA DANG, ,RAm LAS BYUNG PA'I NYI DKYIL DU, ,H'Um 
LAS KHRO BO'I RDO RJE NI, ,SPRO BA'I BDAG NYID CAN GYIS BSAM, ,DANG PO'I SUMBHA NI SUMBHA, ,GRiHnA GRiHnA DE BZHIN NO, ,GRiHn'A PA YA GNYIS SU BYA, ,A'A NA YA HO DE BZHIN TE, ,BHA GA W'AN BADZRA BIDY'A R'A DZA STE, ,'DI YIS PHYOGS NI BCING BAR BYA, ,AOm DANG H'Um GNYIS MING SPEL LA, ,MTHAR YANG H'Um 
PHAt SBYOR BAR BYA, ,SUMBHA'I SKU BDAG SNGAGS PA YIS, ,SHAR LA SOGS PAR SNGAGS GDAB BYA, ,SNA TSOGS RDO RJE'I SA GZHI NI, ,H'Um LAS 'PHRO BAR BSAM PAR BYA, ,DE YI 'OD ZER GSAL BA YIS, ,RTZIG PA DANG NI BLA BRE'O, ,STENG GI MDA' YI DRA BA NI, ,RDO RJE ME LCE 'BAR BA'O, ,DANG PO 
YI NI BZHI PA GNYIS, ,GH'A TA YA NI GNYIS PAR BYA, ,SARBA DUsht'Am DE NAS GDAB, ,K'I LA YA NI GNYIS BYA STE, ,SARBA P'A PAm DE NAS NI, ,BADZRA K'I LA DE NAS DRAN, ,DE NAS BADZRA DHA RA GDAB, ,AADZNY'A PA YA DE BYA'O, ,K'A YA B'AKA TZITTA BADZRA STE, ,KA'I LA YA NI DE NAS DRAN, ,BADZRA MUNGGA BADZRA DANG, ,K'I LA KU HA DE 
NAS SO, ,AOm YIG DANG NI H'Um PHAt MTHAR, ,DBUS SU H'Um GIS LDAN PAR BYA, ,MI SHIGS PA YI RDO RJE'I GUR, ,DE YI SNGAGS KYIS BSGOM PAR BYA, ,RDO RJE'I GUR GYI DBUS SU NI, ,CHOS DBYINGS PHYAG RGYA BHA GA DNGOS, ,DE NI DBUS SU BSGOM BYA STE, ,RLUNG LA SOGS PA'I DKYIL 'KHOR BZHI, ,DE YI STENG DU YE SHES 

@288B
ME, ,H'Um GI DNGOS PO'I BDAG NYID BSAM, ,RLUNG SOGS YONGS SU GYUR PA LAS, ,MCHOG GI GZHAL YAS KHANG DU GYUR, ,GRU BZHI PA LA SOGS LDAN NI, ,DPAL LDAN HE RU KA YI GNAS, ,GTUM DRAG DUR KHROD LA SOGS NI, ,DE YI PHYI ROL BSKOR BA'O, ,PA TA PU TA RI SOGS KYI, ,SHING RNAMS KYI NI RAB TU 
BRGYAN, ,KHVA GZUGS LA SOGS DPA' BO NI, ,SHING RNAMS LA GNAS BYIN GYIS RLOB, ,SNA DANG KHA GNAS LA SOGS NI, ,NANG NI DUR KHROD PHYI ROL LO, ,GSANG BA'I NANG NGAM YANG NA LUS, ,DBUGS BYED PHYI ROL NA DUR KHROD, ,MTHUS BYED MA RNAMS KYI NI RTZI, ,BA TA LA SOGS SHING YIN NO, ,DUR KHROD NAD DU 
PADMA NI, ,SNA TSOGS 'DAB MA BRGYAD PA'O, ,LTE BA'I NANG GI PHYAG RGYA NI, ,GRU GSUM BHA GA'I GZUGS CAN NO, ,RDOR MTSO MA DANG LEGS DGYES RDOR, ,DE BZHIN RDO RJE GLANG CHEN MA, ,GRU GSUM LA NI BSGOM BYA STE, ,NANG DU MA YIN PHYI ROL MIN, ,SRID DANG MYA NGAN 'DAS PA'I STENG, ,SNANG BA DANG NI SNANG BA MCHED, , 
DBYANGS YIG DPE BYAD LAS BYUNG BA, ,SEMS CAN ZHU BA'I RANG BZHIN CAN, ,DE YI H'Um BRUm MTHONG BA NI, ,DPAL RDOR SEMS DPA'I BDAG NYID DO, ,'OD KYI RIGS DANG LDAN PA YI, ,RANG BZHIN GYIS DAG YONGS SU GYUR, ,DE NAS SMON LAM GZHAN DON DU, ,BYA YI RNAL 'BYOR RANG DON MIN, ,DE LTAR SHES PAS 
LHA MO YI, ,BSTOD PAR SHES LAS YANG DAG 'BYUNG, ,BDE CHEN LEGS DGYES MGON PO BZHENGS, ,RDO RJE LEGS DGYES BDAG DGA' MDZOD, ,MGON PO KHYOD MIN BDAG RO 'DRA, ,THUGS RJE RO YIS BDAG SKYE MDZOD, ,KYE MA MGON PO STONG PA'I MTSAN, ,RDO RJE MTSO MA BDAG 
DGA' MDZOD, ,PADMA KHA PHYI ROL CIG ROL, ,MGON PO STONG PA'I RANG BZHIN MIN, ,AA LA LA LA AA LA LA LA, ,AA LA LA LA LEGS DGYES MGON, ,RDO RJE GLANG CHEN MA DGA' MDZOD, ,KHYOD RANG GIS GSUNGS BDAG MIN NA, ,SANGS RGYAS 'BYUNG BAR MI 'GYUR RO, ,GLU 'DI YIS 
NI NGOR MDZAD NAS, ,SPRO H'Um SNANG LAS YANG DAG 'PHROS, ,DE LAS RDO RJE GRI GUG NI, ,YONGS SU GYUR PAS DE NAS NYID, ,DPAL LDAN HE RU CHE MGON PO, ,LHA MOS 'KHYUD PAR GYUR PA'O, ,BUNG BA'I MDOG LA PHYAG BCU DRUG ,ZHAL BCU DRUG LA SPYAN GSUM PA, ,SNGO DANG SER DANG DMAR DANG LJANG, , 

@289A
*, ,ZHAL BZHI G-YON NAS BSKOR BA'O, ,GZHAN NI SKU MDOG DE DANG 'DRA, ,STENG GI ZHAL NI 'JIGS PAR LDAN, ,THOD PA'I PHRENG BAS DBU LA BRGYAN, ,ZLA PHYED DBU RGYAN GYIS MTSAN PA, ,THOD RLON PHRENG BA'I DBU RGYAN CAN, ,NYI MA'I GDAN LA KHRO TSUL LDAN, ,PHYAG RGYA DRUG GIS YAN LAG 
BRGYAN, ,NYI MA BYE BA'I 'OD DANG MTSUNGS, ,G-YAS BRKYANG STENG 'OG ZHABS MNGA' BA, ,GAR DGU DANG NI LDAN PA'O, ,ZHABS NI RNAM PA BZHI RNAMS KYIS, ,BDUD BZHI YI NI STENG NA BZHUGS, ,GSHIN RJE PAGS PA'I SHAM THABS LA, ,THOD PA'I DU MA BU'I SKE RAGS BCINGS, , 
PHYAG NI 'KHYUD PA'I G-YAS PA DANG, ,RDO RJE DANG NI DRIL BU G-YON, ,PHYAG GNYIS BRKYANG BAS TSANGS PA'I PAGS, ,GZHAN GNYIS MDA' GZHU 'GENGS PA'O, ,'KHOR LO RIN CHEN RAL GRI DANG, ,RTZE GSUM NYI MA G-YAS NA BSNAMS, ,dA MA RU DANG STA RE ZLA, ,THOD PA'I SNOD 
DANG KHA tV'Am GA ,YE SHES MKHA' 'GRO DBANG PHYUG GI, ,G-YON DU DE NI SHES PAR BYA, ,LEGS DGYES DBANG MO DE DANG 'DRA, ,YANG NA PHYAG NI BZHI DANG LDAN, ,ZHAL GCIG PA LA SPYAN GSUM PA, ,GCER BU DANG NI THUGS RJE CHE, ,SKRA NI GROL ZHING NU MA SRA, ,SGEG PA LA SOGS RGYAN DANG 
LDAN, ,SDIGS MDZUB YOD PA'I GRI GUG NI, ,G-YAS PA'I PHYAG GIS 'DZIN PA MDA', ,KHA tV'Am GA DANG K'A PA LA, ,KHRAG GIS BKANG PA G-YON NA BSNAMS, ,'KHYUD PA'I SGEG PA'I SBYOR BA YIS, ,GZHAN MA RDO RJE MDA' GZHU'O, ,YAN LAG PHYAG RGYA DRUG GIS BRGYAN, ,THOD DUM SKA RAGS DAG 
GIS BRGYAN, ,BYIN PA GNYIS KYIS LEGS 'KHYUD CING, ,BDE BA CHEN PO'I GNAS NA BZHUGS, ,GRU GSUM GNAS KYI RNAL 'BYOR MA, ,DRUG PHYED BCOM LDAN 'DAS KYI GZHI, ,ZHAL DANG RJES SU MTHUN PAR BSAM, ,LJANG GU GCIG GIS SPANGS PA'O, ,ZHAL GCIG PA LA SBYAN GSUM PA, ,G-YON 
BRKYANG PA YI GNAS PAS BZHUGS, ,PHYAG BZHI PA LA 'JIGS CHEN MA, ,PHYAG RGYA LNGA YIS BRGYAN PA'O, ,DBU SKRA RAL PA GCER BU DANG, ,THOD PA'I DO SHAL BRGYAN PA'O, ,RO STENG GNAS PA 'OD 'BAR MA, ,LA LA LA SOGS DAG PA'O, ,RANG BYUNG RO DANG GA BUR DANG, ,DE YIS PAD SNOD BKANG 

@289B
PA'O, ,G-YAS PA YI NI PHYAG NA THOGS, ,KHA tV'Am GA NI G-YON NA'O, ,BHA GA'I PHYAG RGYA'I DBU STENG DU, ,MDZUB MO TSANGS PA'I BU GA'I DKYIL, ,BDE CHEN DANG NI ME 'KHOR LO, ,GNAS GCIG PAR NI BRDA YIS MTSON, ,BDE BA CHU SKYES ME 'KHOR LO, ,PHYI ROL MA YIN NANG DU MIN, ,SPRUL PA'I 'KHOR 
LO'I RIGS PAS NA, ,SPRUL PA DANG NI BDE CHEN PO, ,GANG NA BCOM LDAN 'DAS NI BZHUGS, ,DE NI BDE BA CHEN POS BRJOD, ,RDO RJE 'DZIN PA NYID KYIS NI, ,DE BZHIN GSANG BA'I RGYUD LAS GSUNGS, ,GANG NA BDE BA BDAG NYID BZHUGS, ,DE NI BDE BA CHEN PO'O, ,DE YI SHAR PHYOGS 
AO dYAN DU, ,LHA MO 'JIGS MA DE SPYI BOR, ,DZ'A LANDHARA BYANG DU STENG, ,DPA' BO MA NI SPYI BO GTZUG ,NUB TU PULL'I RA M'A STE, ,CHANG 'THUNG MA NI MTSOG MAR RO, ,LHO RU K'A MA R'U PA STE, ,'JIGS BYED MA NI SMIN PHRAG DBUS, ,DE NI GNAS NI BZHI YIN TE, ,NYE BA'I GNAS KYANG DE BZHIN NO, , 
ME YI PHYOGS SU M'A L'A BA, ,PHO NYA MA NI SNA RTZER RO, ,BDEN BRAL PHYOGS SU SINDDHU STE, ,STOBS MA MIG GNYIS LA NI GNAS, ,RLUNG GI PHYOGS SU N'A GAR TE, ,RTA MGRIN MA NI SNA GNYIS SU, ,DBANG LDAN PHYOGS SU SINGGA LA, ,RTA RNA MA NI KHA PAD DU, ,DE NI BDE CHEN 'KHOR LO STE, ,RDO RJE GRI GUG GIS NI 
BSKOR, ,GNYIS PA LONGS SPYOD 'KHOR LO STE, ,DMAR PO PADMA'I PHRENG BAS BSKOR, ,DE YI SHAR PHYOGS SU MA NI, ,GLANG CHEN RNA BA'I KOSKO'O, ,BYANG PHYOGS DE W'I KO t'I STE, ,LTO BA MA NI MGRIN GLING BUR, ,NUB PHYOGS PA NI KU LU T'A, ,ME MAR RGYAB KYI GLING BU RO, ,LHO PHYOGS AA RBU DAR NI STE, ,CHU RGYUN 
'BEBS MA 'O MA'I SNOD, ,DE NI ZHING DANG NYE BA'I ZHING, ,DE BZHIN TSA NOD NYE TSAN DO, ,ME'I PHYOGS HA RI KA LA STE, ,ZLA BA DE NI SNYING GAR RO, ,BDEN BRAL PHYOGS SU GU TA PAR, ,NYI 'OD MA NI LTE BAR RO, ,RLUNG GI PHYOGS SU LAMPA'A KAR, ,DUNG RNA MA NI GSANG BAR RO, ,DBANG LDAN PHYOGS SU K'A NYTZI KA, DUNG GTZUG 
MA NI RGYAL MTSAN DBUS, ,SHAR PHYOGS SU NI DKAR DMAR TE, ,DUNG STENG MA YI RGYAL MTSAN RTZER, ,BYANG PHYOGS JI MI KA RA STE, ,STOBS CHEN MA NI GZHANG PAD DU, ,NUB PHYOGS SU NI KUNG RKAN TE, ,BYA RGOD MA NI BRLA GNYIS DRAN, ,LHO PHYOGS SU NI BINDU STE, ,SGOD KHA MA NI BUS GNYIS SU, ,ME PHYOGS YI 

@290A
*, ,DGAS 'DUS PA STE, ,HOR PA MA NI RJE NGAR DU, ,BDEN BRAL PHYOGS SU RGYA MTSO'I NGOGS, ,HOR MIG MA NI RKANG BOL DRAN, ,RLUNG PHYOGS TZA RI TRA NI STE, ,'OG 'GRO MA NI MTHE BOR RO, ,DBANG LDAN KU RA BA RA STE, ,MIG DMAR MA NI SOR MOR RO, ,'DUS PA DANG NI NYE BA'I 'DUS, , 
DUR KHROD DE BZHIN NYE DUR KHROD, ,DE NI CHOS KYI 'KHOR LO STE, ,NAG PO RDO RJE PHRENG BAS BSKOR, ,DE YI SHAR PHYOGS KAS MA RA, ,SKRA DMAR MA NI LUS THAMS CAD, ,BYANG GI PHYOGS SU KE'U RA TA STE, ,RIN CHEN MA NI RKANG MTHIL DU, ,NUB PHYOGS SU NI NI PA LA, ,PU RON MO NI LHAG PAR DRAN, ,LHO 
PHYOGS KAR NA KU RTZA STE, ,DMAR PO MO NI RKANG PAR RO, ,ME YI PHYOGS SU SA BLA STE, ,NAG MO CHOS 'KHOR LTE BAR RO, ,BDEN BRAL PHYOGS SU SA STENGS TE, ,RI BONG MA NI LTE SNYING DU, ,RLUNG GI PHYOGS SU SA 'OG STE, ,RI DAGS MA NI SPRUL SNYING POR, ,DBANG LDAN PHYOGS SU RI RAB RTZE, ,RA MA MO NI GSANG 
SNANG NGO, ,BI LA NYE BA'I BI LA BAR, ,DE BZHIN SBYOR DANG NYE BA'I SBYOR, ,DE NI SPRUL PA'I 'KHOR LO STE, ,DKAR PO 'KHOR LO'I PHRENG BAS BSKOR, ,'KHOR LO BZHIR GTOGS RNAL 'BYOR MA, ,ZHAL GCIG PA LA PHYAG BZHI PA, ,SDIGS MDZUB LDAN PA'I GRI GUG NI, ,THAMS CAD KUN GYIS PHYAG G-YAS 
BSNAMS, ,KHA tV'Am GA DANG KA P'A LA, ,KHRAG GIS BKANG PA G-YON NA'O, ,PHYAG GZHAN DAG NI GNYIS GNYIS KYIS, ,MDA' GZHU KHENGS PAR 'GENGS PA'O, ,GRU GSUM GTOGS PA GZHAN JI LTAR, ,GNAS SU GTOGS PA DE LTAR RO, ,JI LTAR 'KHOR LO RNAMS KYI MDOG ,RNAL 'BYOR PA YANG 
DE LTAR RO, ,RDO RJE RO LANGS RDOR 'DRA BA, ,RDO RJE RTZE MO RDOR ZLUM MA, ,GNAG DANG DMAR DANG SER DANG DKAR, ,SHAR SGO LA SOGS GNAS NA BZHUGS, ,CHU SRIN NYA DANG SENG GE DANG, ,'GA' RU RA NI G-YAS NA THOGS, ,KA P'A LA DANG KHA tV'Am GA ,G-YON GYI PHYOGS SU DRAN PA'O, ,GZHAN GNYIS 
RDO RJE MDA' GZHU NI, ,RNA LTAG TU NI 'GENGS PAR DRAN, ,RDO RJE SKE RAGS DE PAG BCING, ,RDO RJE SER PO DANG NI GNYIS, ,RDO RJE RGOD MA GSUM PA STE, ,RDO RJE NYI MA BZHI PA'O, ,RNGA DANG DE BZHIN GLING BU DANG, ,RGYUD MNGAS DANG NI RDZA RNGA DANG, ,RDZA RNGA CHUNG DU CHAL CHUNG DANG, ,TAm BU RA DANG KA RAN 

@290B
TO, ,DE RNAMS PHYAG NI GNYIS GNYIS SHES, ,MTSAMS KYI LHA MO'I RIM PAR RO, ,BCOM LDAN 'DAS NI MNYES BYED GNAS, ,GZUGS GNYIS PA LA YID 'PHROG MA, ,BRKYANG LA SOGS PAS DE RNAMS NI, ,JI LTAR 'JIGS PA'I LHA MO RNAMS, ,GNAS LA SOGS PA SAR SHES BYA, , 
BDUN GNYIS KYI NI GRANGS YIN NO, ,SA RNAMS DE YI DBANG PHYUG MGON, ,'KHOR LO'I DNGOS POR RTAG TU BZHUGS, ,G-YAS DANG G-YON GNYIS BSKOR BA YI, ,LHA MO RNAMS KYI MCHOD PA'I RIM, ,DE LTA BU YI 'KHOR LO CHE, ,BDAG NYID DANG NI BCAS PAR BSGOM, ,YANG NA 
RGYUD KYI MAN NGAG BSGOM, ,'DI NI 'KHOR LO DRUG KYANG YOD, ,BDE BA CHEN PO LA SOGS LNGA, ,ME YI 'KHOR LO YOD PAS SO, ,SGO DANG MTSAMS NI MNYAM LDAN PA, ,DE NI RLUNG 'KHOR DRUG PA'O, ,'KHOR LOR GTOGS PA'I LHA MO KUN, ,RTZE RE RNAM PAR DAG PA'O, ,BDE CHEN RNAM DAG 
'KHOR LO BZHI, ,GZHAN MA GNYIS NI RANG RANG NGO, ,BDE CHEN 'KHOR LO KUN KA LA, ,BSKYED PA'I GNAS SU BSTAN PA'O, ,DE BAS BDE CHEN 'KHOR LO STE, ,'KHOR LO RNAM DAG GZHUNG YIN NO, ,DE NAS PHUNG PO RNAM DAG 'DI, ,RNAL 'BYOR PAS NI RTZE GCIG GIS, ,GZUGS NI 
LONGS SPYOD RDOR SHES BYA, ,TSOR BA YE SHES RDO RJE STE, ,'DU SHES SNANG BA RDO RJE DANG, ,'DU BYED 'OD KYI RDO RJE DANG, ,RNAM SHES PHUNG PO'I NGO BO NI, ,RDO RJE SEMS DPAR RTAG TU BZHUGS, ,MIG GNYIS RDO RJE MKHA' 'GRO MA, ,RNA BA SPRIN GYI RDO RJE MA, ,SNA LA SROG GI RDO RJE MA, ,KHA LA RO YI RDO RJE MA, , 
RAG PA DGA' BA'I RDO RJE MA, ,YID NI YE SHES DBANG PHYUG MA, ,SHES RAB THABS KYI SBYOR BA YIS, ,GNYIS MED PA YI DNGOS PO'I GZUGS, ,HE RU KA DPAL BCOM LDAN 'DAS, ,DE BZHIN GSHEGS PA NYID DU BZHUGS, ,SA NI DGA' BA'I RDO RJE MA, ,CHU YI KHAMS NI STOBS MAR BSHAD, , 
ME NI 'BYUNG BA RDO RJE MA, ,RLUNG NI LCAGS SGROG RDO RJE MA, ,NAM MKHA'I KHAMS NI RNAL 'BYOR MA, ,PADMA'I LTE BA YIN PAR BSHAD, ,PHUNG PO KHAMS DANG SKYE MCHED KYI, ,DAG PA YIN PAR 'DI BSTAN TO, ,RIGS CHEN BSHAD PA'I RGYUD LAS NI, ,DE LTA BU YI DAG PAR GRAGS, ,RDOR GSUM 

@291A
*, ,YIG GSUM YE SHES NI, ,DGOD MI'I GNAS SU YI GE YIS, ,YE SHES SEMS DPA' DGUG PAR BYA, ,DAM TSIG SEMS DPA' LA NI BSTIM, ,DE NI GNYI GCIG BYA, ,JI LTAR CHU LA CHU GZHAG BZHIN, ,MTHE'U CHUNG LU GU RGYUD KYI DNGOS, ,DBUS SU MTHE BOS BRTAN PAR BYA, , 
MDZUB MO GNYIS NI RTZE SBYAR BSGRENG, ,CUNG ZAD TZAM NI DGUG PA'I DNGOS, ,SROG RLUNG JI LTAR DE LTAR BZUNG, ,TSANGS PA'I BU GA'I STENG DU'O, ,RKANG PA MNAN CING GYEN DU BLTA, ,HA HA YI NI SGRA SGROGS SHING, ,NAM MKHA'I DBYINGS KYI DBUS NAS NI, ,YE SHES SEMS DPA' DGUG PAR BYA, , 
PHYAG RGYA DE NI RGYA CHEN TE, ,YE SHES THIG LE'I RGYU DA LAS GSAL, ,SHES PA TZAM GYIS YE SHES CHEN, ,THE TSOM MED PAR RNYED PAR 'GYUR, ,AOm SARBA B'I RA DANG PO STE, ,YO GI N'I YANG DE BZHIN NO, ,K'A YA B'A KA NI TZITTA DANG, ,BADZRA SV'A BH'A WA DE BZHIN DU, ,AATMA KO&amp;HAm DE NAS NI, ,YE SHES 
SEMS DPA' RNAM PAR DAG ,PHYI ROL SNGAGS YIG YOD PA YI, ,CHO GA 'DIR NI MA BSHAD DO, ,PHUNG PO LNGA YI DAG PA YIS, ,DE LA GO CHA DGOS MA YIN, ,GO CHA BYANG CHUB SEMS YIN TE, ,DE YI BSDAM PA DE NI RAB, ,DE YI THABS KYI TSIG GCIG NI, ,CUNG ZAD TZAM NI 
BDAG GIS BSHAD, ,CHAR YANG GNAS NA SROG GI RLUNG, ,SHES NAS GYEN DU 'GOG PAR BYA, ,RLUNG MA GNYID MA SBYOR BA YIS, ,'BYED PA DANG NI 'DZUMS PA DES, ,YE SHES ME NI DE YIS RTOGS, ,RANG BDE BA NI MCHOG GI DNGOS, ,DE YIS GTUM MO 'BAR BA YIN, ,SHES RAB RANG RIG MTSAN 
NYID DO, ,MTSAN MA'I YE SHES BSREG PA STE, ,PHUNG PO SKYE MCHED SOGS 'DU SHES, ,DE NAS GYEN DU 'GRO 'GYUR TE, ,RTOG PA MED PA'I BDE CHEN GNAS, ,RNAM PAR RTOG PA'I SDE YE SHES, ,RANG GI 'OD KYIS ZHU BAR BYED, ,DE LA 'DI LTA BUR NI BSAM, ,DNGOS POS MIN NA NAM YANG MIN, , 
BDE BA CHEN PO RNYED 'GYUR TE, ,DE BAS DNGOS PO DNGOS MED PA'O, ,'DI BCAD BYAM NAS DE NAS NI, ,SNGAR TSIG PA NI YANG SOS BYA, ,BRLAG DANG LONGS SPYOD DBANG GIS NI, ,THIG LE GSUM NI RAB DGA' BA, ,'KHOR LO RE RER SHES BYA STE, ,LTE BA'I NANG DU PHYI ROL MIN, ,THIG LE 

@291B
GSUM NI RIN CHEN SKER, ,THIG LE BCO LNGAR DE NI DRAN, ,CHAR YANG DGA' BA'I BYE BRAG TU, ,A'A LI THIG LER SHES PAR BYA, ,BCU DRUG PA DE LOGS NA MED, ,RANG BZHIN YANG NI DE LTAR RO, ,SNANG BA GSUM DANG LDAN PA NI, ,RIN CHEN SKE RU PHYIN TZAM NA, ,'OG PAD LTE BA'I PADMA NI, ,'DZUMS 
BYED SA DE'I RANG BZHIN NO, ,GSUM PO RNAMS NI SPANGS PA YIS, ,GZHAN MA GANG NA'ANG RANG BZHIN MED, ,GSUM PO RANG YANG RANG BZHIN MIN, ,DPAL LDAN THAMS CAD RGYUD LAS GSUNGS, ,DE BZHIN CHAR YANG SHES PAR BYA, ,BCU DRUG PA NI GANG NA'ANG MED, ,BCU 
DRUG CHAR YANG MED PA STE, ,DE LA TSES NI GANG BZUNG STE, ,YOD NA YANG NI DE SPANG DGOS, ,BYA BA'I DON NI DE MI BYED, ,KYE YI RDO RJE'I RGYUD LAS GSUNGS, ,BDAG GIS KYANG NI DE GSAL BYAS, ,'DI LA BYA BA JI SKAD BSTAN, ,SKYE DANG 'GAG PA'I GZUGS YIN NO, ,SKYE DANG 
'GAG PA MED PA YI, ,BCU DRUG PA LA RTOG MI BYED, ,RANG BZHIN DE LAS SHES PAR BYA, ,SKYE DANG 'GAG PA SPANGS PA'O, ,AOm BADZRA SHUDDHA: DANG, ,SARBA DHA RM'A DE BZHIN YANG, ,BADZRA SHUDDHO&amp;HAm ZHES TE, ,GO CHA DE NI SNGAGS RGYAL YIN, ,CHOS KYI DBYINGS KYI BUM CHEN PO, ,RTZA YI KHA RGYAN DANG 
LDAN PA, ,ZLA BA GANG DUS RNAL 'BYOR PAS, ,BUM PA GANG BA'I NANG DU BLTA, ,SROG DANG RTZOL BA 'GOG PA YIS, ,RDO RJE SKU LA DBANG BSKUR BYA, ,SNGAGS 'DI YIS NI RTAG TU NI, ,RDO RJE SKAL BA LDAN PAR NI, ,JI LTAR BLTAMS PA TZAM GYIS NI, ,DE BZHIN GSHEGS KUN KHRUS 
GSOL BA, ,DE BZHIN BDAG GIS LHA YI CHU, ,DAG PA YIS NI KHRUS BYAS SO, ,AOm SARBA TA TH'A GA TA AA BHI shE KA SA MA YA SHRI YE H'Um PHAt SV'A H'A, DE NAS BDE CHEN 'KHOR LO'I GZHI, ,PADMA'I SNOD KYI DBUS SU NI, ,RIN CHEN LNGA NI LHA YI MCHOG ,DE BZHIN GSHEGS PA LNGA'I BDAG NYID, ,CHAR 
YANG STENG NA YE SHES ME, ,DE YI 'OG NAS RANG DBANG RLUNG, ,G-YON SKOR NAS NI ME 'BAR BYA, ,DE YI BDUD RTZI ZHU BYA'O, ,RDOR GSUM YE SHES SA BON GYIS, ,DKAR SBYANGS RTOGS BYAS 'BAR BYAS SO, ,SNGAGS KYI DE NYID BYIN BRLABS KYIS, ,RANG LCE PADMA'I 'DAB MAR GZHAG ,PHYI NANG BDAG NYID 

@292A
*, ,CAN GYI GZUGS, ,'KHOR LO DE YIS RAB TSIM BYA, ,'KHOR LO LTE BA'I PHYI ROL DU, ,BDUD RTZI NAM YANG SPANG MI BYA, ,DPA' BO'I DPA' BO KHA YI NANG, ,SKE YI GNAS SU GZUNG BAR BYA, ,SKE YI GNAS NAS GYEN GYI GNAS, ,THUR DU NAM YANG GTANG MI BYA, ,DE NAS MGON PO'I 
SNYING PO NI, ,SNYING GAR 'PHRO BAR GSAL BAR NI, ,SHEL GYI YI GE DAG PA 'DRA, ,A'A LI YE SHES MTSAN NYID CAN, ,SROG DANG RTZOL BA MGON PO YIS, ,SROG DANG RTZOL BA BZA' BAR BYA, ,RANG 'OD RIG MA DANG LDAN PA, ,GNYIS KYI RIG MAR SBYAR BYAS NAS, ,'KHOR LOS SGYUR BA'I SNGAGS 
RNAMS KYI, ,SNGAGS 'DI YIS NI DRANG BAR BYA, ,AOm MA H'A KRO DHE SHVA RE DANG, ,DZA YA BI DZA YA DE BZHIN NO, ,tA tA HA SA DE NAS DRAN, ,MA H'A K'A WA N'A GnA BE, ,SA NI Y'A YA DE NAS NI, ,H'Um H'Um PHAt KAm YANG DE BZHIN, ,THA MAR SV'A H'A DANG LDAN PA, ,BCOM LDAN 'DAS KYI SNYING PO YIN, ,AOm BADZRA TE GU DZA DANG NI, , 
HR'Im HR'Im PHAt KAR DANG LDAN PA, ,NYE BA'I SNYING PO'I SNGAGS CHEN PO, ,THAMS CAD KUN NI DBANG DU BYED, ,AOm SU RATA DE NI DANG PO STE, ,SA MA YI SHVAD DE BZHIN NO, ,H'Um H'Um H'Um PHAt PHAt KAR DANG LDAN, ,THA MAR SV'A H'A SBYAR PA'O, ,BCOM LDAN MO YI SNYING PO 'DI, ,GRANGS MED PA YI YON TAN YOD, ,AOm KRim 
BLim DZLim RKANG PA GCIG ,THA MAR PHAt DANG SV'A H'AR LDAN, ,BCOM LDAN MO YI NYE SNYING PO, ,SANGS RGYAS KUN GYIS PHYAG BYAS PA, ,THOG MAR AOm DANG H'Um PHAt MTHA', ,BAR DU MING YANG SPEL BAR BYA, ,THAMS CAD 'KHOR LO'I SNGAGS 'DI YIN, ,MCHOD PA'I DUS SU MCHOD PAR BYA, ,CI TZAM NUS 
PHAR BZLAS BYAS TE, ,SKYON NGAL NI GSO BAR BYA, ,'BUM BZLAS PA YIS 'GRUB 'GYUR TE, ,'PHRAL DU YID CHES BYED PA YIN, ,DE NAS GTOR MA SBYIN PAR BYA, ,SNGAGS DANG PHYAG RGYA YOD PA YI, ,SNGAR RDZOGS PA YI GZUGS KYIS NI, ,PHYI ROL DANG NI NANG DU'O, ,PHYI NI BSRUNG 
PA'I DON DU SBYIN, ,NANG GI YANG NI DE LTAR RO, ,SNGAR GYI PHYAG RGYA'AM YANG NA 'DIS, ,MKHA' 'GRO MA RNAMS DGUG PAR BYA, ,RDO RJE KHU TSUR GNYIS BCINGS TE, ,RGYAB DANG RGYAB NI SBYAR BAR BYA, ,MTHE'U CHUNG LU GU RGYUD KYI DNGOS, ,MDZUB MO GNYIS NI DRANG POR BYA, ,G-YAS DANG G-YON GYI 

@292B
PHYAG GNYIS KYI, ,MDZUB MO CUNG ZAD DGUG PAR BYA, ,AOm HE HE SARBA YO GI N'I, ,SARBA d'A KI N'I, PRA MA NI RU DRA NI, MA HE SHVA RI, ,BIshnU BI, B'A R'A H'I, NAR SDE GI ,AA YI TRI, AAGnA YE, BA RU nI, ,B'A YA BI, KU M'A RI, GA RU dA, PA NA NA GI BI N'A YA GI, BA WA SVA STI, BEE SRA MA nI, BSKA RI CA MUndI, SARBA BH'U TA, 
PHRE TA, PI SH'A TZA, PU shPAm, DH'U PAm, D'I PAm, GANDHAm, PANYTZAm AA MRi TA, MA TA TVA TZA, BA TA GA TE, TZA TRA TZA MA RA, SA MA YO TAm, MA TSA, M'Am SA, MAH'Am RAKTA, NAN GTE, SAm PURnAm, AI DAm PA LI SAm THA SA MA YA, RAKshA THA, MA MA SARBA TA TH'A GA, SA HA YAm KO RA TH'A, AA DRA, SA DHA NI, YI SHRA DHA, SHIGS STAm, RAKshA, YA THEE BAm, YA THE shtI, BHU NYDZA 
THA, H'Um H'Um PHAt PHAt SV'A H'A, BHA GA'I PHYAG RGYA SPYI BOR GNAS, ,MTSAN PHYED NA NI GTOR MA SBYIN, ,SNGAR BSHAD PA NI KUN SHES NAS, ,DE NAS RANG BZHIN LA NI GNAS, ,RTOG PA LAS NI RTOG PA MIN, ,DE NI RANG BZHIN DU NAm NGAN, ,THIG TSUL TSAR YANG DGA' BA RNAMS, ,DE NI RTOG PA'I MTSAN NYID YIN, ,TSUL 
TZAM RTOG PA MA YIN TE, ,DE NI YE SHES RANG BZHIN MKHA', ,MDUD PA'I NANG GI 'PHRAL BA NI, ,TSUL DANG DGA' BA'I GZHI YIN NO, ,DE YI STENG GI PADMA NI, ,MGRIN PA'I MCHOG DANG THIG LE'O, ,DE YI STENG NA GTZUG TOR NI, ,SNYING GAR CHAD DANG CHAR YANG NGO, ,SNYING GA'I LTE BAR YE 
SHES TE, ,DE NI RANG BZHIN DU NI GRAGS, ,THIG TSUL CHAR YANG DE DGA' RNAMS, ,RTZA GSUM NANG NA RLUNG DANG LDAN, ,RLANG LA ZHON NAS BYANG CHUB SEMS, ,GSUM DU DGYES NAS RTAG TU 'BAB, ,BZHI PA LA NI 'BAB MA MED, ,RANG DBANG RTOG PA MED PA'O, ,GSUM NI SPANGS NAS BZHI PA NI, , 
NAM YANG RNYED PAR MI 'GYUR RO, ,GSUM PO RANG BZHIN DGUG BYAS NAS, ,BZHI PA NGES PAR RNYED PAR 'GYUR, ,GSUM PA SPANGS PA'I BZHI PA NI, ,PHRA MO'I PHRA MO SKYE BA MED, ,BLA MA YIS NI MA GSUNGS NI, ,DE MI SHES PAR DKA' BA YIN, ,SKYE MED DE NI GA LAS SHES, ,DE LTAR 
YIN NA DE LA'ANG BRJOD, ,SKYE BA MED KYANG MI GSAL MIN, ,MA SKYES NA YANG RTAG TU SHAR, ,JI LTAR NAM MKHA' SKYE MED BZHIN, ,SHIN TU GSAL BAR RTAG TU SHAR, ,DRI MED GSAL BA YIN NA'ANG, ,LONG BAS NAM YANG DE MI SHES, ,DE BZHIN TSAD MA'I SGRIB G-YOGS KYIS, ,LONG BA MAN 

@293A
*, ,NGAG MED PA YIS, ,RTAG TU SHAR BA'I RANG BZHIN NI, ,NAM YANG DE NI SHES MA YIN, ,THAMS CAD KUN DU KHYAB NA YANG, ,THAMS CAD KUN NAS MTHONG MA YIN, ,DE BAS SKAL LDAN 'GRUB DON DU, ,DE NI BDAG GIS RNYED PAR BSTAN, ,PADMA'I STENG NANG YE SHES NI, ,DE NI RANG BZHIN 
NGES PAR RNYED, ,PADMA GRU GSUM MA YIN BRJOD, ,CHAR YANG DE NI THIG LE'I DBUS, ,DE YI NANG DU 'GRO BA'I SEMS, ,RNAL 'BYOR DBANG PHYUG DE BYED NA, ,SKAD CIG GCIG GIS YE SHES CHEN, ,THE TSOM MED PAR RNYED PAR 'GYUR, ,DA MA YIN PA'I GSANG CHEN PO, ,MAN NGAG DE NI GZHAN MA 
MED, ,DPAL LDAN PHYAG NA RDO RJE YIS, ,RGYUD THAMS CAD LA SPAS PA YIN, ,DE MED 'JIGS PHYIR BDAG GIS 'DI, ,DANG PA YIS NI GSAL BAR BYAS, ,GSANG BA DE NYID GSAL BA 'DI, ,DE BAS RNAL 'BYOR MA BZOD MDZOD, ,DA NI YANG DAG SKAL LDAN RNAMS, ,DBANG MCHOG GSUM NI YOD PA 
DANG, ,SHIN TU DPA' BO DAG PA DANG, ,'DOD CHAGS ZHE SDANG MED PA DANG, ,DAM TSIG SHES DANG BSAM GTAN GNAS, ,BLA MA LA NI RTZE GCIG GUS, ,SER SNA NGA RGYAL MED PA LA, ,BLO GROS CHEN POS 'DI BSTAN BYA, ,GDUG DANG NAD MED SKRAG PA DANG, ,THOS MED SER SNA KHENGS RMONGS PA, ,NGA RGYAL 
PHRAG DOG YOD PA DANG, ,SNGAGS KYI SDOM PA MI SHES DANG, ,BLA MA NGES PAR MI 'DZIN DANG, ,BSAM GTAN DAM TSIG SPANGS PA LA, ,'DI YIS DE NYID GSAL BYED NA, ,DKON MCHOG GSUM NI BSAD DANG MTSUNGS, ,DE LA DNGOS GRUB THAG RING 'GYUR, ,SDUG BSNGAL MANG PO DE LA YANG, ,SHI MA 
THAG TU DMYAL BAR 'GRO, ,DE BAS NAM YANG GSAL MI BYA, ,'BAD DE MAN NGAG BSRUNG BAR BYA, ,BLA MA CHEN PO MCHOG RNAMS 'DI, ,NGES PA'I RMAD BYUNG BAS RMAD 'BYUNG, ,BLA MA'I ZHABS KYI BKA' DRIN GYIS, ,CUNG ZAD TZAM NI BDAG GSAL BYAS, ,'DI YI DRI MED DGE BA YIS, ,KHAMS 
GSUM MA LUS KUN GYIS NA, ,DPAL LDAN RDO RJE SEMS DPA' YI, ,SA NI MYUR DU RNYED PAR SHOG, ,DPAL RIN PO CHE'I CHAR YANG ZHES BYA BA'I SGRUB PA'I THABS RDZOGS SO,, ,,RGYA GAR GYI MKHAN PO CHEN PO DPAL SHES RAB GSANG BAS BSGYUR CING GTAN LA PHAB PA,, ,, 

