@64B
#, ,RGYA GAR SKAD DU, BADZRA t'A KI N'I G'I TI N'A MA, BOD SKAD DU, 

@65A
*, ,RDO RJE MNGA' 'GRO MA'I BRDA'I MGUR ZHES BYA BA, RJE BTZUN MA LA PHYAG 'TSAL LO, ,RDO RJE MKHA' 'GRO MAS RTOGS PA'I LTA BA'I BRDA BSTAN PA, GSER GYI RAL GRI TIL DAR LDAN PA DBYUNG LA, ,BUNG PAS ME TOG RTZI BCUD MA LUS MYANG PAR GYIS, ,CHU BRAN SNA TSOGS PA RGYA MTSO 
GCIG GO LAN TSVA'I RO, ,ME LONG BZHIN NI BYAD YIN GUD DU MA SEMS CIG ,CHU YI ZLA BA 'DI LA BYIS PA LTAD MO BYED, ,BUR MA GZUGS 'DI THA DAD SNANG YANG MNGAR BA'I RO, ,NAM MKHA' GZUGS SU MTHONG BA'I BYIS PA SNYING RE RJE, ,RI PO RLUNG GIS BSKYOD DU MED BA SHIN TU GCES, , 
TA LA'I SDONG PO BREGS NA MGO RTZA GNYIS KA SKAM, ,NAM MKHA'I KHA DOG RKYEN GYIS 'GYUR BA NGO MTSAR CHE, ,'DAB CHAGS MKHA' LA GNAS KYANG GRIB MAS LA RGYU, ,SHEL GYI KONG BU'I MAR ME 'DI LA DRI MA MED, ,RMI LAM SAD PA'I SKYES BU 'DI NI BLO SEMS BDE, ,GZINGS LA GNAS 
PA'I BYA ROG GANG BDER 'GRO BAR GYIS, ,KHANG STONG NANG GI KHYI RKUN 'DI NI LTAD MOR CHE, ,SHEL LA TSON GYIS BSKUS KYANG GTING NAS 'GYUR BA MED, ,RANG GIS BSAGS PA'I GSER LA KA 'JIS BRDAR MI DGOS, ,DED DPON LAM RGYUS CAN DANG 'GROGS NA NOR BU LON, ,DRANG SRONG NAGS LA 
CHUD BA 'DI NI NGO MTSAR CHE, ,KU SHA RLUNG GIS BSGUL BA'I RTZA BA AA RE 'KHRUL, ,GDENG MED GYAD KYI SPYOD PA BYED PA SNYING RE RJE, ,SMAN DUG 'DRES PA 'DI YI GNYIS KA'I NUS PA NYAMS, ,GLANG PO'I GZUGS BRNYAN 'DI LA KHAL GYI NUS PA MED, ,RIN CHEN SNOD DU GZHUG NAS 'TSO BA GRONG DU 
SLONG, ,NAM MKHA' GOS SU GYON NAS 'BYUNG BA GNAS SU THIM, ,KHUR BAR CHU BLUGS SKYES BU DE YIS SMAR MA SHES, ,RGYAL PO'I RJES GNANG THOB PAS GSHED MA LA MI 'JIGS, ,RAL GRI'I 'KHOR LOS MTSON CHA GANG YIN GTUB PAR BYED, ,'DAB MA GNYIS DANG LDAN PA'I SEMS CAN MKHA' 
LA 'GRO, ,AA MA MTHONG BA'I BYIS PA GZHAN GYIS 'KHRID DU MED, ,SA BON RGYU 'BRAS GNYIS KYI NUS PA MKHA' LA BSKAMS, ,NYI MA MKHA' LA SHAR BA'I RGYU SKAR ZIL GYIS GNON, ,SNYING PHYUNG DE NAS YAN LAG G-YO BA PAR GA LA NUS, ,MTHO YOR MI RU SHES PAS DE TSE 'JIGS DANG BRAL, , 

@65B
SBRUL NAG MTSON GYIS ZIN NA DUG GI GNOD PA BRAL, ,RTZI YI RGYAL POS 'BRU RNAMS BCUD DU SGYUR BAR BYED, ,RGYAL BU PHA DGOS BZANG PO 'DI LA RTZOL BA MED, ,DBUL PO RIN CHEN GLING DU SNA TSOGS THABS KYIS ZHUGS, ,'THOR RLUNG CHEN POS STONG GSUM 'JIG RTEN G-YENG BAR BYED, ,DUS 
MTHA'I ME YIS SRID GSUM SREG PAR THE TSOM MED, ,BSKAL PA'I CHU YIS SNOD BCUD MA LUS GZHI NAS 'KHRU, ,ZHES GSUNGS SO,, ,,LTA BA'I BRDA RDO RJE MKHA' 'GRO MA'I MGUR, BAM PO DANG PO, SANGS RGYAS MKHA' 'GROS TING 'DZIN NYAMS KYI BRDA BSTAN PA, DROD 
GSHER LDAN PA DE CHOS BON GANG BA PA'I DUS, ,SA BON SKYED MED BTAB PAS MYU GU BSKYED DU SLA, ,GYEN THUR LAM LA CHU BO 'BAB PAR 'GYUR, ,NAGS TSAL KHROD DU SHING RTA 'DREN PA'I SKYES BU BLUN, ,RIN CHEN SNA BDUN LDAN NA 'KHOR LOS SGYUR RGYAL RGYU, ,SO MA BTANG BA'I RDZA NI CHU LA REG PAS 
'JIG ,SENG GE'I 'O MA SNOD NGAN NANG DU BLUGS MI BYA, ,DBUL PO'I LUS 'DI DAL BAR MI BZHAG CIS KYANG BKOL, ,SNA TSOGS RGYU LAS SGRA SNYAN 'BYUNG BA NGO MTSAR CHE, ,ZHUN SBYONG LAGS PA'I RIN CHEN 'DI NI BKOL NA BDE, ,SO MTSAMS SRUNG BA'I SKYES BU 'DI LA DNGUL CHU BLUD, ,NAD 
KYIS GDUNGS PAR GYUR NA THUR MA GTAD PAR BYA, ,NOR BU RIN CHEN RGYAL MTSAN RTZE LA PHYAR NAS KYANG, ,MCHOD BA BYAS NA DGOS 'DOD SNA TSOGS 'BYUNG BAR 'GYUR, ,'A MA SRIN MOS KHYER MOS KHYER BA 'DI NI DRAN GYIS LA, ,SKYES BU STOBS DANG LDAN PAS SENG GE'I GSOB GON NAS, ,NYI ZLA'I STENG DU 
DBA' BO'I GDONG LA BLTA BAR BYA, ,RGYAL PO'I RKUN MO GANG YIN DE NI RTZAD BCAD NAS, ,GYAD KYI NOR BU 'DI NI THABS KYIS BTZAL BAR BYA, ,GLANG CHEN SMYON PA MI RTZE YAN DU BCUG PAS SRUN, ,CHU YI RNYOG MA MA BSGUL BZHAG PAS RIM GYIS DANGS, ,BYA BA ZIN BA'I SKYES BU 'DI NI BLO SEMS 
BDE, ,LAN TSVA'I RDOG PO 'DI LA CHU'I THIGS PA GZAN, ,CHAB ROM NYI MAS GDUNGS PA 'DI NI CHU RU 'GRO, ,DUG LA SNGAGS KYIS BTAB PA 'DI NI SMAN GYI MCHOG ,LBU BA CHU YIN 'DI LA THA DAD YOD MA YIN, ,SPRIN RNAMS GTOR BA'I RLUNG PO 'DI LA NAN TAN BSKYED, ,GSAL BYA GSAL 

@66A
*, ,BYED MED BA'I SGRON ME BDE BA CHE, ,CHU BO CHA DANG RTAG TU 'GROGS PA SHIN TU GCES, ,'GRO BA BZANG MO'I MYA NGAN 'DI NI YID LA ZHOG ,NAM MKHA' YID CAN 'DI NI SHAR GYI PHYOGS SU 'GRO,, ,,ZHES BSGOM PA'I BRDA MKHA' 'GRO MA'I MGUR, BAM BO GNYIS 
PA; TIL GYI SGRON ME BUM PA'I NANG DU SPAR BAR BYA, ,TSES GCIG ZLA BA 'DI NI SKYED DU RIM GYIS 'PHEL, ,'GRO BA BZANG MO RANG GI PHRU GU GSO BA MKHAS, ,'DAB CHAGS SGO NGA'I CHED DU GAB PA 'DI LA LTOS, ,CHU LUD 'DZOM PA'I 'BRAS BU MYUR DU SMIN, ,'TSO BYED MKHAS PA SMAN GYI NUS PA 
SNA TSOGS BRTEN, ,NAGS KYI ME LA RKYEN RNAMS SNA TSOGS GROGS SU 'ONG, ,GZHON NU MA YI BDE BA KHYOD KYIS SMRA NUS SAM, ,NAM MKHA'I RI MO 'DI LA GCES PAR MA 'DZIN CIG ,SKYI SER 'DI YIS CHU YI LBU BA DBYINGS SU BDAS, ,NAM MKHA'I SGRON ME DUS RNAMS KUN DU SBAR BAR BYA, ,DNGUL 
GYI ME LONG 'DI NI YENGS PA MED PAR PHYI, ,RI RAB MTHON PO'I RTZE LA BYIN PA 'DI CI SEMS, ,BUNG RTZIS MYOS PA 'DI YIS CI SMRAS SMYON PA'I TSIG ,NAD RNAMS 'BYIN PA'I SMAN MCHOG SKRAN DU GYUR PA YOD, ,PADMA'I RTZI BCUD 'THUNGS PA'I BUNG BA PHYIR MI LTA, ,SHEL GYI MCHOD RTEN MA MTHONG BAR 
DU LTA BA GCES, ,SGRON ME LAG NA THOGS PA'I SKYES BU SNANG LAM BDE, ,KHONG DU SENG GE'I SNYING GIS RTAG TU BRGYAL BAR 'GYUR, ,GSER 'GYUR RTZI YIS DNGOS PO BZANG NGAN MED PAR 'JOMS, ,CHU BO CHEN PO ZHON NAS NAM MKHA'I BYA LAM SNYAG ,CHU BO'I RGYUN CHAD DE DUS RANG THAG 'KHOR MI NUS, ,'KHOR 
LO'I SRUB THAG CHAD PA'I RDZA MKHAN BLO SEMS BDE, ,SPRIN GYIS NAM MKHA'I DANG LAS BYUNG ZHING DE RU DENGS, ,BLTAS KYI BLTAS KYI NAM MKHA' 'DI NI MTHONG BA 'GAGS,, ,,NYAMS KYI BRDA MKHA' 'GRO MA'I MGUR, ,BAM PO GSUM PA, ,SKYES BU NAD KYIS ZIN PA'I BLO SEMS DRAN 
GYIS LA, ,DUR KHROD WA MO 'DI YI SPYOD 'GROS BLTA BAR BYA, ,NAGS TSAL KHROD NA RI DAGS DMAN MA GNAS BA LTOS, ,RGYAL PO'I BTZUN MO 'DI NI SU LA'ANG 'JIGS PA MED, ,RDO YI MI LA 'GRAN PAR NUS PA NGO MTSAR CHE, ,NAGS NA GNAS PA'I SPRE'U 'DI YI SPYOD PA'AM, ,YANG NA RGYAL BU 

@66B
GZHON NU 'DI LA BLTA BAR BYA, ,MKHA' LA RGYU BA'I BYA BRAN 'DI 'DRA CI YI PHYIR, ,'BRU YI MDZOD DU BKRES PAS NYEN PA SNYING RE RJE, ,PHYE MA LEB KYI SPYOD PA 'DI 'DRA SU YIS PHOD, ,DONG GI BTZON 'DI THAR RAM YID LA BYA BAR RIGS, ,SDUG BSNGAL RGYAN DU MTHONG BA'I GLANG PO SGROG LA DGA', ,MTSO 
YI NANG NAS SMIG RGYU SNYAG PA'I RI DGAS SNYING RE RJE, ,RIN CHEN GLING NAS STONG LOG BYED PA'I DED DPON BLUN, ,NAM MKHA'I RLUNG DANG 'GROGS PA PHYOGS BZHIR KUN DU RGYUG ,GLANG CHEN SHUGS KYIS BAG MA TSONGS LA KHYI SHA ZO, ,SMYON PA'I RJES SU 'BRANGS NAS NAM MKHA' SMAN MCHOG STER,, 
NAGS LA GNAS PA'I RI DAGS 'DI NI YAN PAR BYE, ,'DAB CHAGS MKHA' LA RGYU BA 'DI YI RKANG RJES LTOS, ,RAL GRI LAG NA THOGS PA'I MI DE GANG PHRAD GSOD, ,GYAD KYI SPYOD PA 'DI LA SEMS CAN PHRA MO SKRAG ,KHYI PHAG GNYIS KYIS BRAM ZE'I GSANG TSIG RLUNG LA BSKUR, ,MI MGO SKAM 
BO LA NI SHING GI SKYES BU DGA', ,GYI LING SGROG DANG BRAL NA KUN DU RGYUG PAR RIGS, ,KHA BA'I NUS PA MTSO LA GNAS PAR MI 'GYUR RO, ,SHING LO RLUNG GIS KHYER BA 'DI YI RTZAD MI CHOD, ,NYI ZLA LTA BUR GYUR NA SKAR MA'I TSOGS DANG 'GROGS, ,GRU PA 'DI YIS SKYA PA NYA RA BYA BAR RIGS, , 
DUG 'DI RMA BYA'I ZAS YIN GZHAN RNAMS PHUNG BAR BYED, ,'DAB GSHOG MED PAR MKHA' LA 'GRO BA DOR BAR BYA,, ,,SPYOD PA'I BRDA MKHA' 'GRO MA'I MGUR, ,BAM PO BZHI BA, SHEL SGONG YONGS SU DAG NA 'OD ZER NANG NAS 'CHAR, ,NAM MKHA'I GTER LA SPYOD PA'I SKYES 
BU DBUL DANG BRAL, ,SNYING GI DBUS SU PADMA'I GE SAR SMIN PAR SLA, ,DROD TSAD LDAN PA'I 'O MA RTZOL BAS MAR DU 'GYUR, ,STONG PA'I SNOD 'DI NAM CHAG TSE NAM MKHA' 'DRES, ,'JA' TSON DUS KYI MKHA' LA YAL BA RNYED MI 'GYUR, ,NAM MKHA'I CHO 'PHRUL SNA TSOGS 'DI 'DRA NGO MTSAR CHE, , 
'KHOR LOS SGYUR RGYAL SNA TSOGS GNAS NAS BSDU BA MDZAD, ,RGUN 'BRUM 'BRAS BU BSGUL BAS MI SMIN BZHAG NA SMIN, ,NOR BU YON TAN SUS BYIN 'DI YI BSAM PA CI, ,NYI ZLA MKHA' LA 'CHAR BA 'DI LA RNAM RTOG MED, ,STONG PA'I CHO 'PHRUL 'DI YIS LO TOG 'BRAS BU SMIN, ,NAM MKHA'I 

@67A
*, ,DBYINGS 'DI SNA TSOGS STON PA GANG GI RKYEN, ,CHU SNOD DU MA'I ZLA BA'I GZUGS BRNYAN SHES PAR GYIS,, ,,'BRAS BU'I BRDA MKHA' 'GRO MA'I MGUR, BAM BO LNGA PA, MKHA' 'GRO MA'I BRDA BAM PO LNGA BA ZHES BYA BA GSANG MDZOD NA SHOG DRIL DU GAM 
BA LAS, DBYINGS KYI GTZO MO RNAMS KYIS BKA' BGROS NAS RJE DAM PA RGYA GAR LA GNANG, SLAD KYI DING RI ZLA 'KHOR DU ZHA MA LO TZ'A BAS BSGYUR NAS BLA MA BYANG CHUB SEMS DPA' KUN DGA' LA GTAD, 'DI KHYAD PAR GYI MGUR CHEN PO BRGYAD LAS BRDA SKONG RNAM BA BZHI RDZOGS SO,, ,, 
