@1B
#, ,RGYA GAR SKAD DU, BI NA YA K'A RI K'A, BOD SKAD DU, 'DUL BA TSIG LE'UR BYAS PA, BAM PO DANG PO, THAMS CAD MKHYEN PA LA PHYAG 'TSAL LO, ,'PHAGS PA NYAN THOS [DD] 
DANG RANG SANGS RGYAS THAMS CAD LA PHYAG 'TSAL LO, ,GANG GIS NYID KYI DBU YANG RIN CHEN 'OD 'PHRO LTA BU DANG, ,RAB RGYAS PADMA GSER MDOG DANG 'DRA'I BTZUN MO RNAMS KYANG BYIN, ,MA LUS 
DON GNYER RAB DGAR MDZAD NAS BYANG CHUB MCHOG BRNYES PA, ,CHOS 'DUL ZHI BA'I DON DU STON MDZAD DE LA PHYAG 'TSAL LO, ,GANG THOB NGAN 'GRO'I 'JIGS PA RNAMS LAS NGES PAR SGROL 'GYUR 
ZHING, ,SRID PA'I 'CHING BA MTHA' DAG BCAD NAS MYA NGAN 'DAS GYUR PA, ,'KHOR BA'I RGYA MTSO GTING MTHA' MED PA KUN LAS SGROL BA YI, ,GZINGS GYUR GCIG PU BDE GSHEGS KYIS 
BSTAN CHOS DE LA YANG 'DUD, ,GANG YANG YON TAN KUN LDAN YON GNAS DAM PAR GANG GYUR PAS, ,CUNG ZAD PHUL YANG 'BRAS BU RGYA CHEN SHIN TU 'PHEL 'GYUR BA, ,BDAG NYID KUN GYIS PHYAG 

@2A
#, ,'OS BDE BAR GSHEGS PAS RAB TU BSNGAGS, ,GANG ZAG BRGYAD MCHOG LEGS SPYOD KYIS BRGYAN 'PHAGS TSOGS RNAMS LA'ANG 'DUD, ,GANG GIS 'DUL BA BSTAN PA DANG, ,GANG GI GANG ZHIG 
'DUL BA THOB, ,MA DUL SPANGS NAS 'DUL DBANG GYUR, ,'DUL BA LA NI YANG DAG GNAS, ,CHOS DANG 'PHAGS PA'I TSOGS BCAS KYI, ,STON PA DE LA PHYAG 'TSAL NAS, ,GDUL BYA RNAMS NI GDUL BA'I PHYIR, , 
'DUL BA LAS BRTZAMS CUNG ZAD BRJOD, ,LE LO CAN DANG BLO DMAN DAG ,GZHUNG MANGS RNAMS KYIS 'JIGS PA NI, ,LEGS GSUNGS 'DUL BA'I RGYA MTSO LA, ,YON TAN LDAN YANG 'DOD MI BYED, ,DE PHYIR DE DAG GZHUG DON 
DU; ,SKYO MED 'GRO BA'I CHE BA YI, ,TSIG LER BYAS PA'I THEM SKAS KYIS, ,RTAG TU MU STEGS STON BYED BZHIN, ,RAB BSNGAGS NOR GYIS PHUN TSOGS SHING, ,LHA YI KHANG BZANGS DAM PAR SKYE, ,TING NGE 'DZIN DANG NGES 
'BYUNG 'THOB, ,TSUL KHRIMS 'DI NI 'BRAS BU CHE, ,DE LA 'DIR NI RNAM KUN DU, ,'DUL BA MIN PAS DAG PA MED, ,JI LTAR CHU MED 'DAG CHAL GYIS, ,MNYES KYANG DRI MA MI 'DAG BZHIN, ,JI LTAR ZLA BA MED PA YI, , 

@2B
MTSAN MO DAG NI MDZES MA YIN, ,DE BZHIN TSUL KHRIMS MI GNAS PA'I, ,RAB BYUNG RGYAL BA'I BSTAN MI MDZES, ,DE PHYIR SNYOM LAS SPANGS NAS NI, ,BYA DANG BYA MIN SHES NUS PHYIR, ,TSUL KHRIMS KYIS NI BRGYAN 'DOD PAS, ,'DUL LA 'BAD PAS GNAS PAR BYA, ,GANG PHYIR 'DUL 
BA SHES GYUR CING, ,GUS PAR BYED PA'I DGE SLONG NI, ,RANG NYID YID CHES GNAS GYUR PAS, ,GDAMS NGAG RJES BSTAN STON PA YIN, ,DE YANG 'KHOR RNAM BZHI PO YIS, ,SHIN TU GUS BCAS MDUN BDAR ZHING, ,'DAS DANG MA BYON DA LTAR GYI, ,SANGS RGYAS RNAMS KYI GCES MDZOD 
'DZIN, ,SKYES CHEN RNAMS LA PHAN PHYIR YANG, ,DAM PA'I CHOS LA LEGS GNAS BRTZON, ,'DI YI RANG GI TSUL KHRIMS KYI, ,PHUNG PO LEGS BSRUNGS NYAMS PA MED, ,GZHAN GANG 'GYOD PA DANG BCAS PA, ,THAMS CAD DE YI RJES SU 'BRANG, ,DON RNAMS RNAM PAR NGES 
PA YANG, ,PHUL PHYIN MKHAS PA THOB PA YIN, ,CHOS RIG CHOS DANG BCAS PA YIS, ,PHA ROL RGOL BA PHAM PAR BYED, ,GTZUG LAG KHANG DU'ANG GZHAN MI 'GRAN, ,DGE 'DUN DBUS NA 'JIGS PA MED, ,DE PHYIR PHYOGS KYI SGRON MA STE, ,'OD GSAL RAB TU SNANG BAR BYED, , 
GANG DU 'DUL BA MKHAS GNAS PA, ,DE RU NGA NI SNYING LAS CHUNG, ,DE LTAR DPAG MED RNAM PA YIS, ,THUB PAS 'DUL BA'I PHAN YON GSUNGS, ,DE BAS GUS PA DANG BCAS PAS, ,CHOS 'DUL GZUNG PHYIR BRTZON PAR BYA, ,LO BCU YANG DAG RDZOGS PA YI, ,DGE SLONG KUN SDOM BDAG 
NYID CAN, ,GSAL ZHING KUN SPYOD RIG PA YIS, ,RAB BYUNG DANG NI BSNYEN RDZOGS BYA, ,SO SOR THAR DANG RNAM 'BYED DON, ,MKHAS SHING DGE BAS SBYIN BYA STE, ,GZHAN LA RJES SU STON PA YI, ,MTHU LDAN ZHU GNAS BCA' BA'I 'OS, ,STON PA'I GSUNG NI MA 'KHRUGS PA'I, ,BYIS PAS 
MDO TZAM BKLAGS PA YIS, ,GSAL BAR SHES PA MA YIN PAS, ,RNAM PAR PHYE STE RTOGS PAR BYA, ,SO SOR THAR DANG RNAM 'BYED NI, ,GANG 'DIR SHIN TU MI MKHAS LO, ,DRUG CU LON YANG BYIS PA STE, ,DE NI GZHAN LA BRTEN PAS GNAS, ,SLOB DPON DE LAS RGAN YANG NI, ,GZHON 

@3A
*, ,NUS JI BZHIN NGES BRTEN TE, ,GSAR BU YIN PHYIR PHYAG MI BYA, ,GZHAN NI THAMS CAD BYIS PAS BZHIN, ,PHAM PA BYUNG DANG BU LON CHAGS, ,NAD PA RAB TU DBYUNG MI BYA, ,BRAN DANG RGYAL POS BKRABS PAR GRAGS, ,CHOM RKUN RGYAL MTSAN 'CHANG BA MIN, ,SMAD 
PA'I RIGS DANG YAN LAG MED, ,SBUL GYOL LAG SOR SBRUL 'DRA DANG, ,SMAD 'KHYAL LAG RDUM 'THENG PO DANG, ,SNA LE BA DANG NI SNA RINGS MIN, ,GZHON CHES PA DANG RGAN CHES DANG, ,HA CANG BONG RING HA CANG THUNG, ,YAN LAG MI MIN RNAM PA CAN, ,HA CANG MGUL RINGS MJING NUB MIN, , 
BUD MED LAM DANG KHUR GYIS DUB, ,MGO RING MGO THUNG MGO CHUNG DANG, ,SO NI SHIN TU PHYIR GYED DANG, ,MIG YON DANG NI LTA STANGS 'JIGS, ,DMAR DANG SER DANG SNGO CHES DANG, ,CHU BUR RNAM PA LTA BU'I MIG ,RAB TU BYUNG BA BKAG PA STE, ,SPRUL PA LA SOGS DE BZHIN NO, ,SPANG 
BAR BYA BA MDOR BSDU NA, ,MDOG DANG DBYIBS LA SKYON CHAGS DANG, ,MA RUNGS RIGS TE RNAM PA GSUM, ,'KHOR GYUR KUN NAS SMOD PA'O, ,MDOG SKYON DMAR SKYA LA SOGS TE, ,DBYIBS SKYON BZHIN NGAN LA SOGS YIN, ,BONG BU LA SOGS RNA DANG MGO, ,SKRA DANG RNA BA MED NYID SPANG, , 
GLANG PO RTA DANG SPRI SNA 'DRA, ,SNA MED PA DANG MIG GCIG DANG, ,MIG MED BA LANG LA SOGS KYI, ,SO 'DRA GANG YANG SO MED PA'O, ,RIGS NI GSHED MA SMYIG MA MKHAN, ,G-YUNG PO LA SOGS RNAM PAR SPANG, ,SHING RTA MKHAN LA SOGS PA DANG, ,BSTAN BCOS LAS NI GANG BKAG PA, ,DE 
BZHIN GSAL SHING MKHAN SOGS DANG, ,CHANG 'TSONG LA SOGS GANG YIN PA, ,RANG BZHIN DMAN GYUR DE DAG LA, ,RNAM PA KUN DU BSLAB MI SBYIN, ,DE DAG DGE RGYUN MED MIN ZHING, ,THAR PA'ANG MI 'DOD MA YIN MOD, ,GCIG TU BSTAN LA SKYE BO YIS, ,THOS NA SKYON DU LTA PHYIR BKAG ,BSAM 
DANG RJES KYI BSAM SHES SHING, ,MNGON SHES TING 'DZIN THOB PA NI, ,MTHU YIS 'JIG RTEN TSIM BYED PHYIR, ,RAB TU 'BYIN NA NYES PA MED, ,JI SKAD BSTAN SKYON RNAMS BRAL ZHING, ,DGE BA DON DU GNYER RNAMS LA, ,BAR CHAD MTHA' DAG DRIS NAS NI, ,MGO NAS RKANG PA'I BAR DU BRTAG ,ZHAG 

@3B
BRGYAD LA SOGS BZUNG NAS KYANG, ,JI SRID BAR DU LEGS PAR BRTAG ,GANG ZHIG SNGON DU YONGS BRTAGS NAS, ,NYI MA GCIG KYANG GZHAG MI BYA, ,THOG MAR SKYABS GSUM BYIN NAS NI, ,BSLAB GZHI LNGA PO DAG KYANG NGO, ,DKAR PO'I GOS NI 'DZIN BZHIN LA, ,TSOGS KYI NANG DU MKHYEN 
PAR GSOL, ,DGE 'DUN RTZE GCIG RJES GNANG TSE, ,RAB BYUNG CHO GA SNGON 'GRO BAS, ,SLOB DPON RNAM PAR MKHAS PA YIS, ,YAN LAG BCU YI SDOM 'DZIN GZHUG ,DE LTAR DGE TSUL BYAS MA THAG ,'DI NI KHYIM PA THAMS CAD KYIS, ,PHYAG BYED SMON PAR 'GYUR BA STE, ,GANG PHYIR KHYIM GYI 
'CHING GROL PHYIR, ,TSUL NGAN RAB RIB MUN BSAL TE, ,NGUR SMRIG GOS NI 'DZIN PA YIS, ,NYI MA SHAR LTAR LHANG NGER NI, ,PHUL PHYIN DE NI SHIN TU MDZES, ,SUM CU RTZA GSUM YONGS 'DU'I SHING, ,SA BRTOL LO 'DAB RNYING PA BZHIN, ,SDIG PA KUN LAS LDOG DON DU, ,'DI YI BSNYEN RDZOGS 
DE BZHIN NO, ,YUL DBUS SU NI DGE SLONG RNAMS, ,BCU LAS NYUNG DU MI RUNG STE, ,MTHA' 'KHOB TU NI BSNYEN RDZOGS PHYIR, ,LNGA LA SOGS PAS 'DOD PA YIN, ,LI KHAR NA TSANG TSING NAGS, ,LI KHAR SHING 'PHEL SHAR PHYOGS NYID, ,AU SHIR ZHES BRJOD PA YI, ,RI BO MUN PA CAN NI BYANG, , 
KA BA NYE BA'I KA BA YI, ,GRONG KHYER NUB NA GNAS PA YIN, ,GRONG KHYER 'DAM BU CAN GYI GRONG, ,CHU KLUNG 'DAM BU CAN NI LHO, ,'DI DAG GI NI BAR RNAMS LA, ,YUL DBUS SU NI SHES BYA STE, ,PHYI ROL MTHA' 'KHOB CES BYAR NI, ,MTHA' YAS MKHYEN PAS GSUNGS PA YIN, ,TSUL KHRIMS PHUN SUM 
TSOGS PA YI, ,DGE SLONG GIS BSNYEN RDZOGS GSUNGS KYI, ,DUNG GI SGRA DANG KHONG RUL DANG, ,'BRAS KYI NANG GI SRIN BUS MIN, ,GAL TE BZHI NI LAS BRJOD MKHAS, ,TSUL KHRIMS LDAN PAR GYUR NA NI, ,BSNYEN RDZOGS MA SMAD GYUR PA STE, ,LHA YIS KYANG NI PHYAG BYAR 'OS, ,DGE 'DUN TSAD DANG 
MTSAMS PHYIR MIN, ,LAS MKHAN TSUL KHRIMS LDAN PA DANG, ,LAS RAG PA DANG BAR CHAD MED, ,BSNYEN PAR RDZOGS PA'I RGYU YIN NO, ,GANG PHYIR BSNYEN PAR RDZOGS PA NI, ,GZHAN YANG BYE BRAG SMRA BAS BRJOD, ,JI LTAR GNAS PA MKHYEN PAS NA, ,'DREN PA RANG RGYAL BYUNG GI'O, , 

@4A
*, ,'PHAGS PA KOOndI N+YA SOGS, ,LNGA SDE RNAMS NI NGES PA LAS, ,GANG ZHIG SLOB MA BZANG SDE RNAMS, ,THAMS CAD SKYABS SU 'GRO BAS THOB, ,PHO NYA YIS NI MCHOD SBYIN MA, ,TSUR SHOG DGE SLONG ZHES BYAS KYANG, ,STON PAR KHAS BLANGS PA LAS NI, ,DGE SLONG 
'OD SRUNGS BDAG NYID CHE, ,DRI BAS MNYES PA NYID KYIS NI, ,SLOB MA LEGS SBYIN DE BZHIN NO, ,DBUS DANG MTHA' 'KHOB PA DAG LA, ,BSNYEN RDZOGS YANG DAG BSTAN PA NI, ,BCU DANG LNGA YI TSOGS KYIS SAM, ,DE BAS LHAG PAS KYANG NI RUNG, ,DE BZHIN 'KHOR TSOGS BCAS PA YI, ,GOO 
TA MA LCI CHOS KYIS, ,DE LAS GZHAN NI CI RIGS PAR, ,LAS NI SNGON 'GRO BYA BA STE, ,BSNYEN PAR RDZOGS LA SNGAR GYI NI, ,NYES PAR GRAGS PA MED PA YIN, ,DGUN DUS DANG NI SO GA NYID, ,DBYAR DANG THUNG DU DE BZHIN DU, ,RING PO'I MING CAN DU YANG SHES, ,'DI DAG DUS NI RNAM 
PA LNGA, ,LHUNG BZED SNAM SBYAR GRIB TSOD DANG, ,DE BZHIN DBYAR NI TSUL 'JUG DAG ,RTAG TU BDAG GI DRAN BYAS TE, ,GZHAN DU DE LA NYES BYAS 'GYUR, ,DGE SLONG RNAMS LAS 'DI BSNYEN RDZOGS, ,DE LA ZLA PHYED GDAMS NGAG GSOL, ,DGE SLONG BCAS GNAS DBYAR GNAS NAS, ,TSOGS 
GNYIS DANG NI DGAG DBYE BYA, ,TSUL 'CHAL DGE SLONG MIN PAR NI, ,MI GLENG KHRO BA NYID KYANG NGO, ,LCI BA'I CHOS LAS 'DAS PA NI, ,ZLA PHYED TSOGS GNYIS MGU BYAS TE, ,BSNYEN PAR RDZOGS PA GSAR BU LAS, ,DGE SLONG MA YI PHYAG BYA'O, ,LCI BA'I CHOS BRGYAD 'DI DAG NI, ,DGE SLONG MA LA 
GSUNGS PA YIN, ,BUD MED SKYES PA'I RNAM PA DANG, ,SKYES PA BUD MED RNAM PA DANG, ,MKHAN PO GTAN MED NYID DANG NI, ,MKHAN PO KHYIM PA'I RTAGS SOGS NYID, ,GANG YANG SKAL LDAN RKUN PO DANG, ,YAN LAG BCAD SOGS KHONG CHUD DANG, ,DE YANG BSNYEN PAR RDZOGS 'GYUR MOD, ,DGE 
SLONG 'GAL TSABS CAN DU 'GYUR, ,MI 'DOD BSNYEN PAR RDZOGS MI BYA, ,GANG GI LO NI MI SHES NA, ,DE YI MTSAN NI BRTAG BYA STE, ,DES NI NA TSOD MNGON GSAL 'GYUR, ,GANG 'DI NYI SHU MA RDZOGS PA'I, ,LO YIS DGE SLONG BYAS NA NI, ,ZLA SHOL MNGAL GYI ZLA RNAMS KYIS, ,MKHAS PA 

@4B
YIN DI GANG BAR BYA, ,GAL TE DE LTA NA YANG 'DI, ,LO NI NYI SHU MA TSANG NA, ,DGE TSUL NYID DU GNAS 'GYUR TE, ,DE NI BSNYEN PAR RDZOGS MIN NYID, ,LO NI GCIG GAM GNYIS DAG NA, ,GAL TE DRAN PA RNYED GYUR NA, ,'DI YI LO NI TSANG BA YIS, ,BSNYEN PAR RDZOGS PA NYID YIN NO, ,'ON PAS KYANG NI GO GYUR NA, ,LAS 
BRJOD PA NI MTHOS KYANG, ,'DI LA BSNYEN RDZOGS YOD PA STE, ,TSUL KHRIMS LDAN LA NYES PA MED, ,BSNYEN PAR RDZOGS PAR BYAS NAS DE, ,GAL TE MTSAN NI GYUR PA NA, ,'DI NI BSNYEN RDZOGS KHO NA STE, ,DGE SLONG MA YI 'KHOR NANG BZHAG ,MKHAN PO MTSAN NI GYUR PA NA, ,GAL TE GSOL BA THOS NA NI, ,BSNYEN PAR RDZOGS PA KHO NA STE, ,LAS BYED PA 
LA'ANG NYES PA MED, ,LAS BYED PA NI MTSAN GYUR NA, ,GAL TE LAS BRJOD THOS NA 'DIR, ,MKHAN PO LA NI NYES BYAS TE, ,LAS BYED RNAMS LA SKYON YOD MIN, ,LAS BYED NAM MKHA' LA GNAS TE, ,SA LA 'DUG LA BYED GYUR NA, ,BSNYEN PAR RDZOGS PA RGYANG RING STE, ,TSUL KHRIMS 'CHAL BAS MTHO RIS BZHIN, ,JI LTAR MI YI BDAG 
PO YI ,GZHON NU RIGS RGYUD 'PHEL PHYIR BSRUNG, ,DE BZHIN STON PA'I BSTAN PA DAG ,'PHEL PHYIR DGE TSUL RNAMS KYANG BSRUNG, ,SHING SDONG MTHO LA DGE TSUL NI, ,BLA MA'I BKA' YIS 'DZEGS PA LAS, ,SHING CHAG NAS NI LHUNG BA'I TSE, ,DE LA 'DI DAG GSUNGS PA YIN, ,GANG PHYIR 'DI NI 
RAB BYUNG BA, ,BSTAN LA THUGS RJE'I BDAG NYID KYIS, ,BYA ROG SKROD NUS GYUR LTA NA, ,LO BDUN PA YANG RJES SU GNANG, ,RAB BYUNG DANG NI BSNYEN RDZOGS LA, ,LHUNG BZED CAN MIN MI DRANG STE, ,BSOD SNYOMS RGYU BA RNAMS LA NI, ,DE TSE SNOD DON GNYER BAS 'THOB, ,GNAS BRTAN NYE DAGS 
GANG GI TSE, ,DGE TSUL BRU BAS NYEN PA NA, ,LHUNG BZED MED PAR LHUNG BZED DON, ,GZHAN SONG STON MO'I BAR DU THOB, ,BLANGS NAS KYANG NI LHUNG BZED SOGS, ,BLO BZANGS KYIS NI SBYIN PAR BYA, ,RAB BYUNG BSNYEN RDZOGS DAG KYANG RUNG, ,BRAM ZE BZHIN DU SLAR MI 'GRO, ,BSNYEN PAR MA RDZOGS 
GONG DU NI, ,NGES PAR GNAS RNAMS MI BRJOD DE, ,THOS NAS 'DI NI BYA DKA' ZHES, ,BRAM ZE SLAR YANG KHYIM DU SONG, ,DGE SLONG RNAMS KYI LAS GCIG GIS, ,BZHI NI BSNYEN PAR RDZOGS MI BYA, ,TSOGS DAG LA NI TSOGS GNYIS KYIS, ,LAS NI GANG DU'ANG CUNG ZAD MED, ,GNYIS SAM 

@5A
*, ,GSUM PO DAG KYANG RUNG, ,DUS GCIG LA NI BSNYEN RDZOGS NA, ,NA TSOD BYE BRAG YONG GYUR KYANG, ,RGAN PO MED CING GSAR BU MED, ,PHAN TSUN PHYAG KYANG YOD MIN TE, ,RNYED PA GRAL RIMS BZHIN DU'O, ,SKUL BYED DBANG GIS DE DAG LA, ,LAS BCOL BA NI RIM PAS 
SO; ,MTSAMS MED LNGA NI BYAS PA DANG, ,RKU THABS GNAS DANG SPRUL PA DANG, MU STEGS CAN ZHUGS 'ON DANG LKUGS, ,'KHRUGS DANG DE BZHIN PHAS PHAM BYUNG, ,DGE SLONG MA NI SUN PHYUNG DANG, ,MA NING LA SOGS GNAS MI BYA, ,TSVA SGO'I ZHING LTAR DE DAG LA, ,TSUL KHRIMS SA BON 
SKYE BA MED, ,DE BZHIN GZHAN YANG BAG MED LONG, ,BSDIGS PA LA SOGS LAS RNAMS KYIS, ,SMAD DO BLANG BAR BYA BA NI, ,SEMS NI DUL BAR GYUR NA YIN, ,MDO SDE 'DUL BA MNGON PA RNAMS, ,MKHAS SHING GRAGS DANG LDAN PA DANG, ,BSOD NAMS CHEN PO LA SOGS NI, ,BSKRAD 
CING BKAR BAR 'OS PA MIN, ,GANG PHYIR 'DI DAG MU STEGS KYI, ,RI DAGS SKRAG BYED SENG GE'I BU, ,'DI DAG KHYIM PAR GYUR NA YANG, ,STON PA'I BLO YIS RAB DAD BSKYED, ,'DI DAG RNAMS KYIS GTZUG LAG KHANG, ,MDZES BYED KHYU MCHOG SGRA SGROGS SHING, ,DE BAS 'DI DAG SMAD NA NI, , 
RANG GI BSTAN PA SMAD PA YIN, ,KUN NAS NYON MONGS SKYES NA DE, ,MA RUNGS GDON GYIS RNAM RMONGS PAS, ,BYA MIN BYED PA KHO NA STE, ,'JIG RTEN PAS NI SMOD PAR 'GYUR, ,'THAB KROL CAN DANG KHYIM SUN 'BYIN, ,GSUM PA TSUL KHRIMS 'CHAL BA STE, ,LAS NI BYED PA NA YANG 'DI, , 
GAL TE 'GYUR PA RTEN BYED NA, ,'BAD PAS GAndI BRDUNG BYAS NAS, ,DGE 'DUN GYIS NI BSKRAD PAR BYA, ,KA BA LA NI 'JUS KYANG BCAD, ,SGO SKYES LA 'JUS DE BZHIN NO, ,YANG NA DGE 'DUN THAMS CAD KYIS, ,SLAR YANG GSO BA'I 'DU BYED BYA, ,GANG YANG DGE 'DUN DE DAG LAS, ,DPUNG BYED 
YAN LAG 'BYIN BYA STE, ,MIN NA DE 'DRA'I DGE SLONG GI ,RTAGS SUN 'BYIN PA BZHAG MI RUNG, ,NAN TAN GYIS NI BSKRAD BYA STE, ,'THAB DANG RTZOD PA MED PAR BYA, ,DE YI GNAS PA CIR 'GYUR NA, ,RO DANG 'DRA BA KHO NAR GSUNGS, ,DGE SLONG SHES SKYON DRI MA CAN, ,DGE SLONG TSOGS KYIS 

@5B
CHAD BYIN LA, ,DGE SLONG MAS NI GUS BSTAN PHYIR, ,SNGON DU LDANG GI PHYAG MI BYA, ,DGE BSNYEN GSONG POR SMRA MI BYA, ,KHYIM PAS BSOD SNYOMS SBYIN BYA STE, ,'PHAGS PA'I TSOGS NI MNYES PA NA, ,BYA BA THAMS CAD SNGON BZHIN NO, ,'KHYUD CHAGS PHRAG DOG NAD DANG SKYES, , 
ZLA PHYED CES BYA MA NING LNGA, ,'DI DAG RE RE'I MTSAN NYID NI, ,RTOGS PA'I DON DU BRJOD PAR BYA, ,GANG LA GZHAN GYIS MNAN PA NA, ,'KHRIG PHYIR SEMS LA 'DOD CHAGS NI, ,RNAM RGYAS DE NI BLO LDAN GYIS, ,'KHYUD DANG MA NING SHES PAR BYA, ,GZHAN GYI MTSAN NI MTHONG BA LAS, , 
RANG LA 'DOD SKYE PHRAG DOG GRAGS, ,MTSON NAM NAD KYIS RTAGS NYAMS PA, ,DE NI NAD KYI MA NING BRJOD, ,GANG SKYES NYID NAS MTSAN MA NI, ,GNYIS KA MED PA SKYES NAS YIN, ,ZLA PHYED BUD MED ZLA PHYED NI, ,SKYES GYUR ZLA PHYED MA NING BRJOD, ,'DIR NI SOGS KYI SGRA MED KYANG, ,ZLA SOGS MA NING 
GRUB PA YIN, ,GANG ZHIG GLONG GI CHOS DAG GI ,NUS MED DE NI ZA MA STE, ,MTSAN MA GNYIS KA DOD PA NI, ,MTSAN GNYIS PAR NI 'DOD PA YIN, ,MU STEGS LOG LTAS BSGOS PA YI, ,YID CAN DE NI MU STEGS 'DOD, ,MU STEGS CHOS KYI LONGS SPYOD GANG, ,DE NI MU STEGS CAN 
ZHUGS PA'O, ,DGE TSUL GANG YANG BRDZUN PA YIS, ,RANG GI RTAGS NI BZUNG NAS KYANG, ,DGE SLONG NYID DU RAB SHES BYED, ,DE NI RKU THABS GNAS PAR 'DOD, ,PHYOGS LAS GZHAN GYI PHYOGS DAG NI, ,THA DAD TSOGS LA YANG DAG BRTEN, ,GANG ZHIG TSOGS KYIS CHAD PA BYIN, ,DE NI THA 
DAD GNAS PAR 'DOD, ,PHAS PHAM DAG LA LOG PAR LTA, ,DGE SLONG MA SOGS SUN 'BYIN DANG, ,BDEN DANG DKON MCHOG GSUM GYI NI, ,SNGAGS MIN SGROGS PA'I DGE TSUL NYID, ,SKYON CAN BCU PO 'DI DAG NI, ,CHAD PA'I LAS KYIS BKAR BAR BYA, ,PHYUNG NAS SLAR YANG MI GZHUG STE, , 
JI BZHIN BSHAGS NA SKAL BA BZHIN, ,DGE SLONG PHAM PA MA BYUNG NA, ,CHO GA BZHIN DU BSLAB PHUL NAS, ,SONG NA'ANG SKAL LDAN SLAR YANG NI, ,BSNYEN RDZOGS DGA' STON CHEN PO BYA, ,SDOM GTONG RANG BZHIN GNAS PA YI, ,BRDA PHRAD MI YI DUNG DAG TU, ,BDAG GIS GANG BZUNG BSLAB PA NI, 

@6A
*, ,GTONG NGO ZHES SOGS TSIG RNAMS 'BUL, ,BSNYEN PAR RDZOGS PA'I RJES THOGS LA, ,PHAS PHAM RNAMS NI BRJOD PAR BYA, ,RTOGS LDAN BLO NI DE DAG LAS, ,'DA' BAR BYED PA MA YIN NO, ,MI 'CHAB PA YI SEMS KYIS NI, ,GAL TE BYUNG NA GCIG LA'ANG MTHOL, , 
CHUNG NGU LA'ANG 'JIG PA'I PHYIR, ,DE LA PHAS PHAM MI 'BYUNG NGO, ,BRTUL ZHUGS CAN GYIS BLA MAS PAS, ,SNGAR NYID MAL NAS LANGS NAS NI, ,SO SHING BCAS NAS DE 'OG TU, ,STON PA LA NI PHYAG BYA'O, ,DE NAS RAB GUS BSKYED PA YIS, ,BLA MA LA NI PHYAG BYA STE, ,DE NI DE LA GDAMS 
NGAG SOGS, ,CHO GA BZHIN DU PHAN 'DOGS YIN, ,DE LA KHAMS BDE SOGS DRIS NAS, ,RAB TU 'BAD PAS DE YI NI, ,GNAS KHANG CHAG CHAG YANG DAG GDAB, ,NYER SPYOD SA YANG SBYANG BAR BYA, ,STON PA LA NI MAndAL DANG, ,MCHOD RTEN LA YANG BSKOR BA BYA, ,BRTUL ZHUGS RGAN 
LA PHYAG BYAS NAS, ,DE YI NUS PA JI BZHIN DU, ,BSAM GTAN KLOG PA'I LAS DAG GIS, ,LUS LA SNYING PO BLANG BAR BYA, ,NGUR SMRIG GYON TZAM GYIS CHOG PA'I, ,BSAM PA NAM YANG MI BYA'O, ,SO SHING DUS DANG MTHUN PA'I CHU, ,'DUG STAN LA SOGS BSTABS PAR BYA, ,SMAN 
DANG RNYED DKA' ZHIM PA'I ZAS, ,'BRAS BU SOGS KYANG DE BZHIN NO, ,LHUNG BZED LA SOGS BKRU BA YIS, ,GUS PAS BLA MA'I NYE GNAS BYA, ,BLA MA RNAM PAR MDZANGS PAS KYANG, ,THAMS CAD DU NI TSOD RIG BYA, ,TSUL KHRIMS 'CHAL LA ZHE SDANG DANG, ,PHYAG KYANG NAM YANG MI 
BYA STE, ,DE DANG LONGS SPYOD KYANG MA YIN, ,'DI NI RO BSREGS MGAL DU MA BZHIN, ,KHYIM PA SDOM LA GNAS KYANG NI, ,DGE TSUL GYI NI PHYAG MI BYA, ,'DOD CAN KHYIM GYI CHOS RNAMS LA, ,DGE SLONG GIS LTA SMOS CI DGOS, ,DE BZHIN KHYIM PA SDOM LDAN YANG, ,SDOM BRTZON KUN 
GYIS PHYAG MI RUNG, ,KUN NAS MA BSDAMS DE DAG LA, ,PHYAG LEN DBANG NI YOD MA YIN, ,SRID PA THA MA PA LA NI, ,RIGS PAS RNAM DPYAD MI 'THAD DE, ,MI BRTAN 'KHOR BAR 'KHOR BZHIN PA'I, ,SEMS CAN RNAMS LA SNGA MA BZHIN, ,GZHAN YANG PHYAG BYA MIN MANG STE, , 

@6B
SPO DANG BSKRAD PA LA SOGS PA'O, ,DGE SLONG GIS RTAGS PHYAG BYA BA, ,SANGS RGYAS DANG NI SDOM PAS RGAN, ,MI SLOB PA NI BDAG POR SPYOD, ,SLOB PA BYIN PA SPYOD PA STE, ,BSAM GTAN KLOG DANG LDAN PA NI, ,RJES GNANG SPYOD PAS NYES PA MED, ,LHAG MA LE LOS BRTZON PA 
YI; ,BDAG NYID RNAMS NI BU LON SPYOD, ,KHRIMS 'CHAL RNAMS NI NANG DU YANG, ,GTZUG LAG KHANG SOGS NYER SPYOD BKAG ,BSHANG KHANG DANG NI NYE BA RU, ,SNA TSOGS GTAM NI MI BYA STE, ,KLOG DANG KHA TON LA SOGS DANG, ,TSON GYI LAS KYANG KHYAD PAR DU'O, ,BSHANG KHANG DANG NI GCI BA'I 
GNAS, ,THA DAD DU NI BYA BAR GSUNGS, ,CHU 'DOR TSE NA GCIG KHANG DU, ,SGRA BRDA BYAS NAS 'JUG PAR BYA, ,DE YI KHANG PAR GROS SOGS MIN, ,DAL BU DAL BUS SGRA MED PAR, ,RLUNG DANG BSHANG BA GCI BA RNAMS, ,DOR BYAS NAN GYIS MI BSDAM MO, ,SNGON DU 'JAM PO GANG RUNG GIS, ,'OG 
GI SGO NI PHYIS NAS KYANG, ,DE NAS LAN GNYIS LAN GSUM DU, ,SA YIS DAG PAR BKRU BAR BYA, ,LAG PA G-YON PAR 'JAM PA YI, ,SA YI PHUNG PO BDUN BYA STE, ,GNYIS KAR YANG NI BDUN PO NYID, ,SO SOR THA DAD DU NI BZHAG ,THOG MAR SH'A RI'I BU LA 'DI, ,BSLAB BCAS 
GZHAN DU NYES BYAS 'GYUR, ,DE NAS LAG PA'ANG 'BAD PA YIS, ,CHU MANG POS NI RAB TU BKRU, ,LAG NGAR BYIN PA PHYIS NAS NI, ,SLAR YANG LAG PA DAG NI BKRU, ,LAG GDONG RKANG PA DAG DANG NI, ,PHYI ROL DAG BYAR GSUNGS PA YIN, ,DRI YI BYUG PA SPANGS PA YI, ,GTZANG SBRA SEMS 
NI SBYANG PA YIN, ,'DI 'DRA'I BYUG MCHOG YOD PA LA, ,STONG PHRAG SA YIS CI ZHIG BYA, ,RDZOGS SANGS RGYAS KYIS NANG GI NI, ,GTZANG SBRA DON DAM DAG PA NYID, ,LUS DANG NGAG DANG YID DAG GIS, ,SDIG PA SPONG BAR GSUNGS PA YIN, ,SO SHING BYED DANG BSHANG PA DANG, ,GCI BA 'DOR DANG 
CHU 'THUNG DANG, ,MTSAMS NANG RTEN LA PHYAG 'TSAL BA, ,BLA MA DAG LA ZHU MI DGOS, ,GANG DU SKABS DANG MTHUN PA YI, ,RA BRTZIG PA RTA BABS NAS, ,'DOM NI BZHI BCU RTZA DGU'I BAR, ,NANG GI MTSAMS SU SHES PAR BYA, ,SDOM PA LHAG MA MED GCOD DANG, ,DGE 'DUN LHAG 

@7A
*, ,MAS DE LDANG DANG, ,DE BZHIN GANG ZAG LHAG MA CAN, ,LTUNG BA RNAM PA GSUM DU GRAGS, ,DANG POR PHAS PHAM GSUNGS PA NI, ,BZHI YIN SHIN TU LCI BA'I PHYIR, ,'DI DAG GANG RUNG BYUNG NA NI, ,DGE SLONG RNAM PAR NYAMS PA YIN, ,STON KA'I CHU BZHIN DRI MED PAR, , 
STON PA'I BSTAN PA BCU GNYIS LOR, ,LTUNG BA MED PAR LEGS GNAS TE, ,NYON MONGS SPONG BAR BYED PA YIN, ,DE NAS BZANG SBYIN BU YI PHYIR, ,CHUNG MA LA NI 'KHRIG PA SPYAD, ,DGE SLONG DGON PA PA YIS KYANG, ,SBRA MO LA ZHUGS KUN MKHYEN GYIS, ,'DI SKAD SMAD PA MDZAD DE KHYED, , 
'DOD CHAGS LA SOGS ZHI BYA'I PHYIR, ,NGA YIS CHOS RNAMS BSTAN PA LA, ,'DI LTAR SDIG PA'I LAS LA CHAGS, ,DE NAS PHAN YON BCU GZIGS SHING, ,SLOB MA RNAMS LA PHAN BZHED PAS, ,BSLAB PA'I GZHI NI BCA' BA DAG ,THUGS RJE'I BDAG NYID CAN GYIS MDZAD, ,MCHIL 
MA GCI DANG BSHANG PA YI, ,LAM DU CHAGS CAN ZHUGS NA NI, ,GSO BYAR MI RUNG BDUG PA YI, ,PHAS PHAM SPRUL GYIS DGE SLONG ZIN, ,KHA SHUN SO DANG PAGS PA LAS, ,NOR BU 'DAS NA PHAS PHAM STE, ,PHYI ROL CHAR NI CI RIGS PAR, ,SBOM PO'AM DGE 'DUN LHAG MA'O, ,GANG PHYIR STOBS 
KYIS MNAN NAS KYANG, ,BRTUL ZHUGS CAN GYIS GRONG CHOS KYI, ,BDE BSTEN DE YANG PHAS PHAM GSUNGS, ,NYAMS PAR DANG NI RMA YI SGOR, ,RAB ZHUGS SBOM POR SHES PAR BYA, ,MI SHES BYIS PA CHUNG NGU GANG, ,BSTEN MI BZOD LA SPYAD PA YANG, ,CUNG ZAD ZIN DANG SHAS CHER ZIN, ,SKRANGS 
DANG RUL TE NYAMS PA'O, ,GANG ZHIG GNYI GA RNAL DU GNAS, ,SKYON MED DE NI MA NYAMS PA'O, ,THAMS CAD DU NI RMA YI SGO, ,GSUM PO NYAMS PA LA YANG NI, ,GANG ZHIG DE LA ZHUGS PA NA, ,SBOM PO YIN NO MTHAR THUG MIN, ,NANG DU MA CHUD PA DANG NI, ,LAS SU MI RUNG BAS KYANG NI, , 
'KHRIG PA SPYOD PAR BYED PA LA, ,SBOM PO NYID DU GRAGS PA YIN, ,MO MTSAN MTSAMS DANG MA 'BYOR DANG, ,'JIGS PAS BUD MED 'DOR BZHIN DANG, ,YANG NA NGO TSA YIS KYANG 'DOR, ,MI 'DOR GYUR KYANG NYAMS PA DANG, ,GANG YANG BYIS PA 'DOD PA YI, ,LONGS SPYOD MI SHES MI RUNG 

@7B
LA; ,DE LTAR BSTAN NA THAMS CAD DU, ,SBOM PO'I KHA NA MA THO BCAS, ,CHUNG NGU 'BRING SOGS DBYE BA YIS, ,'DUS BYAS THAMS CAD THA DAD DE, ,DE YI LTUNG BA NGES PA YI, ,DBYE BA GRUB PAR THE TSOM MED, ,BU GA GZHAN DANG LUS KYI NI, ,BU GA BRAL NAS DE DAG TU, ,LUS SKYES 
'JUG PAR BYED NA YANG, ,SDOM BRTZON LA NI SBOM POR BRJOD, ,BYIS PA CHUNG LA ZHUGS PA YI, ,DGE SLONG PHAM PAR YONG MI BRTAG ,NU MA MCHU DANG SHA MTSAMS BZHIN, ,NYES SPYOD RGYAS PAR MI 'GYUR DMAN, ,MCHE BA RNO MANGS GDUG PA YI, ,SPRUL GYI KHAR NI CHUD PA BLA, ,LUS BDE 
BSTAN PA'I RMA LA NI, ,LUS SKYES 'JUG PA JI LTAR RUNG, ,SBRUL GDUG GIS NI REG GYUR KYANG, ,SKYE BA GCIG NYID 'CHI 'GYUR GYI, ,KHRIMS 'CHAL SKYE BA BRGYUD NA NI, ,STONG PHRAG SDUG BSNGAL MI BZAD 'THOB, ,LCI DANG SHIN TU LCI BA NYID, ,YANG DANG SHIN TU YANG BA STE, ,PHAS PHAM 
PAS NI BSLANG BA YI, ,SBOM PO RNAM PA BZHI YIN NO, ,SKRAG PAR MI BYED LCI BA STE, ,GZHAN GYIS DE LA 'BAD PA YIS, ,BZLOG KYANG MI NYAN RAB LCIR SHES, ,GZHAN LA KHREL YOD YANG BA STE, ,RANG NYID NGO TSAS SHIN TU YANG, ,BSAM PA'I DBYE BAS 'GYUR BA YIN, ,DE BZHIN 
DGE 'DUN LHAG MA YIS, ,KUN BSLANG SBOM PO RNAM PA BZHI, ,DGE SLONG NYID DANG DE MA NYAMS, ,MA NYAMS PA YI LAM DAG TU, ,BCUG REG RO NI MYONG BA DANG, ,GANG PHYIR SEMS NI RANG BZHIN GNAS, ,RANG GI KHANG PA BRTZIG PA'I PHYIR, ,RGYAL PO MA SKYES DGRA YI SHING, ,DGE SLONG NOR CAN 
GYIS BRKUS TE, ,DE BRTEN 'DI DAG KUN BSLANG BCAS, ,MA 'KHRUL GNAS NAS SBO BYED CING, ,GZHAN NOR BRKU SEMS MTHU YIS SAM, ,'JAB BU YIS KYANG DE LA MTHAR, ,MI LAS MA SHA LNGA TSANG BRKUS, ,MA SHA MA GA DH'A PA STE, ,DE LAS LHAG PA MKHAS PAS SHES, ,DNGOS PO BSKYOD 
PAS SBOM PO STE, ,SBYOR BA LA NI NYES BYAS SO, ,SA GZHI 'JAM ZHING MNYAM PA LA, ,BSKYOD KYANG MTHAR NI MI 'GYUR TE, ,SA PHYOGS GRUM GAS LA SOGS PA, ,MTHON DMAN CAN LA RAB TU BSKYED, ,ZHE SDANG GI NI RGYA LA SOGS, ,CHUD SON BYED PA SBOM PO YIN, ,SEMS CAN RNAMS NI DGROL 

@8A
*, ,DON DU, ,BSOD NAMS 'DOD PAS BSHAGS BYA'O, ,GANG GI YUL NI DE YI DUS, ,GANG GI TSAD KYI 'GRON BU NI, ,DE YI BZHI CHA BRKUS PA GANG, ,DGE SLONG LA NI PHAM PAR 'GYUR, ,SA GZHI RTZOD BCAS RNAM PA GNYIS, ,RIGS DANG RGYAL PO'I RIGS KYIS TE, ,GNYI GA 
LA YANG DGE SLONG NI, ,RGYAL NA LTUNG BA SBOM POR BRJOD, ,KHYIM PAS GAL TE SBYOR BTANG NA, ,GNYIS KAR YANG NI PHAS PHAM NYID, ,PHAS PHAM ME YIS BSREGS PA YI, ,SHING TSIG LTA BUR SDOM BRTZON 'GYUR, ,NOR BU MU TIG LA SOGS NOR, ,SNGAGS KYIS BKUG NAS RKU BA NA, ,MTHONG 
BA TZAM GYIS DE LAS 'DIR, ,LTUNG BA'I MTHAR NI 'GYUR BA YIN, ,BDAG GI LO TOG PHUN TSOGS BYA, ,GZHAN LA MIN ZHES SRED PA YIS, ,RANG SAR CHU NI 'DREN BYED CING, ,TSAN GYIS 'JIG PAR BYED KYANG RUNG, ,RANG GI LO TOG PHUN TSOGS SHING, ,GZHAN GYI LO TOG NYAMS PA NA, , 
LO TOG RIN NI SHES BYAS NAS, ,SBOM PO 'AM PHAS PHAM CI RIGS BRTAG ,SDIG PA KUN LAS LDOG PHYIR DANG, ,SEMS CAN RNAMS LA PHAN GDAGS PHYIR, ,NAM YANG GZHAN GYI 'TSO BA NI, ,DGE SLONG GIS NI DBROG MI BYA, ,RKUN POS SLOB MA PHROGS PA'AM, ,GSER SOGS STOBS KYIS MI BSLANG 
STE; ,GZHUNG LUGS JI BZHIN MA BSGRUBS NA, ,MA RUNGS LTUNG BA DAG DANG BCAS, ,TSES BSHAD PA 'AM PHYED RIN NAM, ,RIN NI TSANG BA YIS KYANG RUNG, ,BLANG BYA RKUN MA RGYAL PO LA, ,PHUL NA LTUNG BA SBOM POR 'GYUR, ,SLOB MA NYID PHYIR MTHUN BTZAL NAS, ,DGE TSUL DGE SLONG GIS PHROGS NA, , 
'KHOR DBYE BA YI KUN BSLANG PHYIR, ,SBOM PO'I GLO CAN SBOM POS REG, ,DGE SLONG GIS NI SHO GAM SOGS, ,RANG NGAM GZHAN GYI LAG GIS PHROGS, ,DNGOS PO BRTAG PAR BYA BA STE, ,LTUNG BA NGES PAR BSTEN PAR 'GYUR, ,RGYAL PO LA SOGS DBANG BA YI, ,CHU 'GRAM GRUB TZAS LAS BYUNG BA, , 
MA BYIN LAM GANG NAS SONG NA, ,RANG NGAM GZHAN GYI LAG NYID KYIS, ,DE NI DE YI PHROGS 'DRA STE, ,LTUNG BA RNAM PAR DPYAD PA NA, ,MA SHA LNGA YI RIN GYIS NI, ,MTHAR 'GYUR GZHAN DU MA YIN NO, ,SANGS RGYAS CHOS DANG 'PHAGS TSOGS SAM, ,PHA PHYIR GANG ZHIG BSAMS PA YI, ,BSNGAGS 

@8B
PA DE LA BRJOD PAS SAM, ,PHYI NAS BRTUL ZHUGS CAN GYIS BGYIR, ,MANG PO RI BA'I DNGOS PO GCIG ,RUNG BA'I CHOS GOS KHYER BA BZHIN, ,DES NI SBA BAR MI BYA STE, ,NGES PAR LTUNG BA MED PAR 'DOD, ,GZHAN YANG SHO GAM LA 'DA' BAR, ,KHA TSAR BCAD PA LA SOGS SAM, ,CHU 
YIS BSNYUGS NAS KYANG NI RUNG, ,THUGS RJE'I BDAG NYID CAN GYIS GNANG, ,GANG GIS CHOS GOS LA SOGS PA, ,'DOD PAS DANG DU LEN PA NI, ,'GYOD PAS BTANG YANG DE LA NI, ,LTUNG BA SBOM POR SHES PAR BYA, ,RI LA 'DZEG GAM GRU BRGAL TSE, ,PHAN TSUN SO SOR GO BYAS NAS, , 
LHUNG BZED LA SOGS SNOD BSKUR TE, ,BAG YOD RTAG TU DRAN PA YIS, ,'DI NI BZUNG NGAM BTANG NGO ZHES, ,SMRAS THOS GAL TE BRLAG GYUR NA, ,DE RIN NGES PAR SBYIN PA LA, ,'DIR NI RNAM DPYAD MI DGOS SO, ,CI TE MA BOS ZAN ZA NA, ,DGE SLONG LA NI NYES BYAS TE, ,'DI NI SDE 
LDAN LHAG MA LA'ANG, ,NYES BYAS NYID DU RAB TU GRAGS, ,RGYAL POS BYIN DANG RKUN POS BYIN, ,LAS BYED DAG GIS MA DRIS BYIN, ,GZHAN DANG 'BREL PAR 'DU SHES NA, ,SBYIN PO DE LAS MI BLANG NGO, ,GZHAN DANG 'BREL PA PHAM PA YIN, ,STER BAR RNAM PAR SHES NA NI, ,'DOD 
PA MI MTHUN MI BLANG STE, ,MI SHES NA NI NGES PA MED, ,SBYIN BDAG NGES PAR RNAM DPYAD NAS, ,DE PHYIR GTZO BO MA YIN NA, ,DE LAS BLANG BAR MI RIGS TE, ,DE NI SBYIN POR MI 'DOD DO, ,GAL TE DGE 'DUN SOGS KYI NOR, ,RANG GI GNYEN NAM GZHAN GYIS KYANG, ,STER NA NOR MED NAD PA 
YIS, ,SLAR YANG BSAB PAR 'DOD PAS BLANG, ,GAL TE SHIN NYES MED DE, ,GSON NA GANG YANG RUNG BA NI, ,BLANGS NAS KYANG NI CI NUS KYIS, ,DE YI DKOR NI BSAB PAR BYA, ,BA LANG LA SOGS LONGS SPYOD MCHOG ,GRONG LA SOGS PAR LONGS SPYOD PA, ,'DI DAG DGE 'DUN LA NI 
GNANG, ,GANG ZAG LA NI BKAG PA YIN, ,LONGS SPYOD ZHING DANG GRANG DANG RTA, ,BA LANG MA HE RA LUG RNAMS, ,'DUL BAR LONGS SPYOD MCHOG NYID DU, ,DE NYID RIG PAS GSUNGS PA YIN, ,DNGOS PO RNAM PA LNGA PO NI, ,SHES RAB CAN GYIS MI BCANG ZHING, ,MI GTZANG MI BGO 

@9A
*, ,THAMS CAD DU, ,DE BZHIN KHAS KYANG MI BLANG NGO, ,SKYED MOS TSAL DANG GTZUG LAG KHANG, ,DE YI DNGOS DANG MAL STAN RNAMS, ,TSUL LDAN RNAMS KYIS SBYIN BDAG GI, ,BSOD NAMS SPEL PHYIR BSRUNG BAR BYA, ,LHA KHANG SKYED TSAL KUN DGA' RA, ,GTZUG LAG 
KHANG NI GCIG TU 'DOD, ,DE DAG DNGOS PO GNAS KHANG YIN, ,MAL STAN DAG NI GRAGS PAR ZAD, ,GTZUG LAG KHANG STENG GNAS PA YI, ,BSGO BA GANG DU GSAL BAR THOS, ,BKA' BSGO BA NI BYED PA YIS, ,DE LA NGES PAR 'JUG PAR BYA, ,LAS KYI BYA BA BYED PA'I TSE, ,ZAS DANG GOS KYI 
RJES SU BZUNG, ,NAD PA LA NI RJES SU GNANG, ,LAS NI MI NUS PA LA YANG, ,BRDEG DANG 'TSOG DANG SKYO BA DAG ,'PHAGS PA'I CHOS DANG 'GAL BA YIN, ,BSAD DANG BCING DANG NYON MONGS BYED, ,'PHAGS PAS DE PHYIR RNAM PAR SPANG, ,CI RIGS MCHOG GIS GSUNGS PA DANG, , 
RIGS KYI CHOS LDAN GYIS BSTAN PA'I, ,YUL CHOS LDAN PA'I CHAD PA NI, ,DGE 'DUN GYIS NI DANG DU BLANG, ,RGYAL PO LA SOGS YONG SA BTANG BA'I, ,RANG SKAL BSOD NAMS GYIS RNYED NA, ,YONGS SU LONGS SPYOD NYES MED DE, ,DE DAG SNGAR BSTAN BZHIN DU GNAS, ,'DREN PAS DNGOS 
PO THAMS CAD KYIS, ,THA SNYAD RANG GIS MA GSUNGS TE, ,DGE SLONG MA 'AM DGE TSUL DAG ,NGES PA'I ZHAL TA BA YIS BLTA, ,STON PA'I CHOS LAS 'DAS NAS NI, ,SRID LDAN GANG ZHIG CHAD PAS GCOD, ,DE NI BSLAB PA NYAMS PA STE, ,MA RIG SGRIB G-YOGS GYIS BSKYED PA'O, , 
YANG DAG LTA DANG GZHAN THOB KYI, ,LOG LTA CAN DANG TSUL KHRIMS MED, ,DE LA RAB TU BYIN NA NI, ,DAD PAS BYIN PA'I 'BRAS BU MED, ,GANG YANG 'TSO BA'I TSAD TZAM ZHIG ,KHENGS LAS LHAG DANG BRTUL ZHUGS CAN, ,STON MO DAG LAS LEN BYED NA, ,DES NI RNAM PAR NYAMS PAR BYAS, , 
JI TZAM GANG GIS CHOG GYUR PA, ,DE TZAM STON MO LAS NI BLANG, ,LHAG MA KHAM GCIG LEN BYED KYANG, ,BSAMS BZHIN YIN NA NYAMS PA NYID, ,PHA MA'AM NAD PA LA SOGS LA, ,SBYIN PAR BYED PA BKAG PA MED, ,SBYIN BDAG DAG GIS MA SPAGS PAR, ,NAM YANG GZHAN LA SBYIN 

@9B
MI BYA, ,GANG DU 'CHAG BA LA SOGS TSE, ,GRI KHAB LA SOGS RNYED GYUR NA, ,GTZUG LAG KHANG SKYONG DAG LA GTAD, ,LUNG BZHIN DE YIS GO BAR BYA, ,DGE 'DUN DBUS SU ZHAG GSUM BAR, ,DE YIS DE DAG BSTEN PAR BYA, ,SU YANG NGO LEN MED NA NI, ,CI BDE BAR NI TSOGS LA DBUL, , 
DGOS PA'I TSE NA LAS RNAMS BYA, ,BSOD NAMS BSAGS PAS LAS BYA YI, ,RNYED PA'I DON DU DGE SLONG GIS, ,LAS NI NAM YANG MI BYA'O, ,YID CHES GYUR LA RANG GI BLOS, ,JI SRID DU NI NGES PA YIS, ,'JOG PA LA NI NYES MED DE, ,DBANG PO GZHAN NI BZHAG NAS SO, ,GANG PHYIR 
DMAN DANG 'BRING DANG MCHOG, ,GROGS PO GSUM NI RNAM DPYAD NAS, ,YID CHES BRTAN PO NYID LA BCA'I, ,NGES PAR SEMS MI BRTAN LA MIN, ,SHIN TU MCHOG LA MCHOG NYID DE, ,'BRING LA 'BRING PO THA MAL, ,THA MA NYID DE DMAN LA CHUNG, ,YID CHES RNAM PA GSUM DU 'DOD, ,NAD 
PA LA NI DRIS NAS SMAN, ,PHAN PA'I CHED DU SBYIN BYA STE, ,RANG GI YID CHES KYIS KYANG RUNG, ,TIL SNOD DGE SLONG MA BZHIN MIN, ,MI DANG GZHAN NOR RKU SEMS KYIS, ,SBYOR BA GCIG LA TSANG NA NI, ,MDOR NA BSLAB PA NYAMS PA STE, ,PHAS PHAM PA YI RGYU YIN NO, ,DGE SLONG MI GTZANG YID 
BYUNG GANG, ,RI DAGS DBYUG THOGS ZHES PAS BSAD, ,BSOD NAMS THO BA DANG LHUNG BZED SOGS, ,'DOD PA DE BSTEN BKAG PA YIN, ,YANG DAG BSAM PA MA 'KHRUL PAS, ,RANG NGAM GZHAN GYIS PHA ROL BSAD, ,MI LA 'CHI BA'I BSNGAGS PA DAG ,BRJOD GRUB NGES KYANG MTHAR 
'GYUR RO, ,DE 'CHI'I THABS NI TSIG GIS SAM, ,SBYOR BA RNAMS KYIS MNGON BSNGAGS SHING, ,SEMS NI RJES SU YI RANG NA, ,SBOM PO'O ME YIS NAGS BSREG DANG, ,MI YI YAN LAG GCOD PA DANG, ,DE YI SHA NI ZA YANG NGO, ,NAD PA LA NI NAD G-YOG DAG, ,PHAN PHYIR BYIS PA LEGS PAR 
BSGO, ,MKHAS PA'AM GNAS BRTAN DAG LA YANG, ,SMAN NI YONGS SU DRIS NAS SU, ,NAD PA DAG LA PHAN BLOS SBYIN, ,GZHAN DU 'GAL TSABS CAN DU 'GYUR, ,GANG GI NAD LA CI 'DRA BA'I, ,YO BYAD NAD PA DAG LA GZHAG, ,BRTAGS PA ZA BA LA SOGS KYANG, ,RJES SU BRTZE BAS NYES PA 

@10A
*, ,MED, ,DGE 'DUN KUN GYI NAD PA NI, ,BLTA PHYIR BRTZON BYAR BKA' STZAL TE, ,THAMS CAD DU RIM PA BZHIN, ,'DUG NAS KYANG NI BLTA BYA STE, ,NAD PA'I G-YOG DAG GIS KYANG, ,'BAD PAS 'DUG PA'I DON DU NI, ,GUS PAS RTAG TU STAN RNAMS NI, ,NGES PAR NYE BAR 
BSTAB PAR BYA, ,GAL TE NAD PA NUS MED PAS, ,SKYO BAR GYUR PA DE LTA NA, ,DE LA 'DIR NI RO MOS KYIS, ,YANG DAG BSGO BAR BSGO BAR BRTAG PA NYID, ,NAD PA'I MDUN DU GANG ZHIG GIS, ,THOS SAM TSOR BAR DE YI SEMS, ,'CHI BA'I 'DUN PA SKYE 'GYUR BA, ,DE 'DRA'I CHOS BSHAD MI BYA'O, , 
KYE MA KHYOD KYIS SBYIN PA BYIN, ,TSUL KHRIMS KYANG NI MA NYAMS BSRUNGS, ,DKON MCHOG GSUM LA GUS BYAS TE, ,MYA NGAN 'DAS PA MDUN NA GNAS, ,KHYOD NI LUS DANG BRAL MA THAG, ,LHA YI KHANG BZANGS THAG MI RING, ,SROG DANG BRAL NA MYUR DU NI, ,MYA NGAN 'DAS PA LAG NA 
GNAS, ,DE SKAD GANG SMRA'I DGE SLONG NI, ,MI ZAD LTUNG BA DAG DANG BCAS, ,DE BAS KHYOD NI NANG BRAL NAS, ,YUN RING CHOS SPYOD 'TSO BAR SHOG ,CHOS SPYOD JI SRID GSON NA NI, ,DE SRID BSOD NAMS TSOGS CHEN PO, ,RDZOGS PAR 'GYUR ZHES BRJOD PAR BYA, ,NAD KYIS GDUNGS LA SMAN 
DAG DANG, ,MKHAS PAS GDAMS NGAG SBYIN BYA ZHES, ,GNAS DANG GNAS DANG GNAS MIN MKHYEN PAS GSUNGS, ,SKRA CAN 'TSONG NA SBOM PO YIN, ,LHUNG BZED SOGS CHAGS GZHAN DAG LA, ,GDOL PA BZHIN DU BRTZE MED PAR, ,GANG ZHIG 'DOD SEMS SKYED BYED PA, ,DE LA NYES BYAS NYID 
DU RIG ,BZHAD GAD RGOD BAG CHED DU YANG, ,GA GA TSIL NI MI BYA STE, ,SNGON NI GZHON NU BCU BDUN SDES, ,DGE SLONG G-YA' BSGAGS SHI BAS BCAS, ,MCHOD RTEN LA SOGS LAS BYED PAS, ,KHYIM PA MED TSE LCI BA'I KHUR, ,MI KHYER MI GZHUG SHING MKHAN NI, ,SHING BTEG SHI BA 
LA RTEN BKAG ,SO PHAG GAS PO LA SOGS PA, ,BRDA MA SPRAD PAR SBYIN MI BYA, ,NYI MA ZAD PAR DGE SLONG GIS, ,GLA ME BZHIN DU LAS MI BYA, ,LAS KYI ZHAL TA BLO LDAN GYIS, ,DE DAG LA NI GO BYAS NAS, ,DE RNAMS LAS DU BA SPANG BA'I PHYIR, ,KHYE SUS BZA' BTUNG GIS TSEM BYA, , 

@10B
GTZUG LAG KHANG NI BSRUNG BA'I PHYIR, ,BRTZON PAR YANG NI RJES SU GNANG, ,SEMS CAN DAG LA LTOS MED PAR, ,MA BSAMS DBYUG SOGS MI 'PHANG NGO, ,KHRU BCU'I NANG ROL SPYOD YUL DU, ,RDO BA LA SOGS DOR BAR RUNG, ,BSLAB PA RJES DRAN PA SKYED PA YIS, ,NANG GI BDAG NYID 
NYAMS MI 'GYUR, ,GTZUG LAG KHANG GI LAS BYED LA, ,MTSAN MO CHOS SGROGS GNAS DAG TU, ,SGO SOGS BSDAMS PAR BYAS SAM ZHES, ,GNAS BRTAN GYIS NI DRI BAR BYA, ,GTZUG LAG KHANG 'JOMS BZLOG PA'I PHYIR, ,GANG LA BCING BA BRTAG BYA BAR, ,BCING BA SNGAR NI BRJOD PA 
YIS, ,GTZUG LAG KHANG NI BSRUNG BAR BYA, ,'KHRUL GTAN STENG GZER 'OG 'JUG DANG, ,SGO LCAGS LDE MIG KYOG PO DANG, ,GTZUG LAG KHANG GNAS DE DAG LA, ,ZHAL TA BA YIS CI RIGS SBYIN, ,GCIG DANG GNYIS DANG GSUM SOGS KYIS, ,THA DAD BCING BA GZHUG BYAS TE, , 
THAMS CAD GZHUG PAR 'OS NA YANG, ,RTOG PA PO YIS THAMS CAD GZHUG ,STON PA'I BSTAN LA GUS PA YI, ,DGE SLONG LUS DUB THANG CHAD DAG ,LAM DU DGE SLONG RNAMS KYIS NI, ,PHA BZHIN BSGRUB PAR MI BYA'O, ,SNGON BYUNG PHA RGAN DAL 'GROL, ,DUS YOL GYUR PA'I 'JIGS PA YIS,, 
BU YIS PHUL BAS LAM DU DE, ,DUB NAS 'CHI BA'I DUS BYAS SO, ,MU GE'I DUS SHIG DGE SLONG RNAMS, ,MI SRID BLA MA'I YON TAN RNAMS, ,PHAN TSUN BSGRAGS TE GO BYAS RGYUS, ,'TSO BA BYAS TSE BKAG PA MDZAD, ,KHYAD PAR GYUR PA'I RTOGS PA RNAMS, ,MA THOB PAR NI THOB PO ZHES, , 
MNGON PA'I NGA RGYAL MED SMRA NA, ,SDOM BRTZON MTHA' YI LTUNG BA 'THOB, ,MI CHOS BLA MA'I YON TAN 'DIR, ,BSAM GTAN RNAMS DANG GZUGS MED SOGS, ,MTHONG ZAD PHUL PHYIN MYA NGAN 'DAS, ,'PHAGS PA'I LAM GYI THOB SMRA', ,MKHAS PAS KHYAD PAR RTOGS PA'I DON, ,GANG 
GSUNGS 'BRAS BU BZHI PO DANG, ,SDUG BSNGAL LA SOGS YUL SHES PA, ,BDEN PA BZHI PO MTHONG ZHES DANG, ,BSAM GTAN ZHES BRJOD BZHI PO YI, ,DE LA REG PAS GNAS PA DANG, ,SDUG BSNGAL LA SOGS BDAG GIS SHES, ,LHA LA SOGS PA BDAG GIS MTHONG, ,LHA KLU 

@11A
*, ,GNOD SBYIN DRI ZA SOGS, ,MTHONG NGO BDAG GIS GTAM YANG BYAS, ,DE DAG KYANG NI BDAG LA SMRA, ,ZHES SMRA DGE SLONG MTHAR 'GYUR RO, ,LHA YI SKAD NI BDAG GIS THOS, ,DE NI MTSAN MO BDAG DRUNG 'ONGS, ,DE BZHIN GNOD SBYIN SOGS KYANG STE, ,RANG BZHIN 
GYIS NI PHAM PAR 'DOD, ,DE DAG KUN LA SHES BYA BA, ,SBOM PO SHA ZA MTHONG SOGS TE, ,'DI NA GANG ZHIG LHA SOGS DAG, ,MTHONG BA YOD CES SMRA NA YANG, ,RNAM RNAGS MI RTAG 'DU SHES SOGS, ,'BRAS BU MNGON SHES RAB STON NA, ,MI 'DOD NA YANG MTHA' YI NI, ,MTSON 
CHAS MGO BCAD THOB PAR 'GYUR, ,GANG ZHIG 'DI NA DGE SLONG GANG, ,RDUL KHROD SHA ZA MTHONG BA YOD, ,BDAG CES SMRA BAR MI BYED KYANG, ,DE SKAD BRJOD NA NYES BYAS SO, ,LTUNG BA 'CHAB DANG REG PA DANG, ,LUS BKAN BAG MED PHYOGS BYED NYID, ,DE BZHIN DGE SLONG PHAS 
PHAM BZHIS, ,DGE SLONG MA YI RTZA BA 'JIG ,RGYAL DANG PHAM DANG DE BZHIN DU, ,CHAR 'BAB MTSAN NI 'GYUR BA SOGS, ,DGONGS SU GSOL ZHES BRJOD BYA STE, ,GZHAN DU 'GAL TSABS CAN DU 'GYUR, ,DGE SLONG SER SKYAS 'OD SRUNGS KYI, ,BSTAN LA NGAG RTZUB BRDZUN 
SMRAS PAS, ,CHU SRIN BCO BRGYAD GDONG SKYES BCAS, ,NYON MONGS DGRA PHAM KHAS BLANGS NAS, ,NYON MONGS DAG GIS PHAM BYAS NA, ,DE PHYIR PHAS PHAM GYUR PA STE, ,KHRIMS DRAL ZHES NI NGES PAR BRJOD, ,PHAS PHAM PA YI CHOS DAG TU, ,GANG GSUNGS MA LUS BRJOD NAS NI, ,RIM PA 
JI BZHIN DGE 'DUN GYI, ,LHAG MA RNAMS NI BRJOD PAR BYA, ,RMA SGO GSUM NI MA GTOGS PAR, ,SHES LUS RANG BZHIN YAN LAG GIS, ,BSAMS BZHIN KHU BA 'BYIN PA NI, ,DGE 'DUN GYI NI LHAG MAS REG ,SLA DANG SKA BA NYID DANG DMAR, ,SER PO DANG NI SNGON PO STE, ,KHU BA RNAM PA 
LNGAR BSTAN PA, PHYI MA 'KHOR LOS SGYUR RGYAL GYIS, ,DE YI BU NI SNGON PO STE, ,DE YI 'OG TU SER PO YIN, ,DMAR PO DE YI BLON PO STE, ,SKA BA DBANG PO SMIN PA NYID, ,BUD MED KYIS DUB DBANG PO DAG ,MA SMIN PA YI SLA BAR SHES, ,THAMS CAD DU YANG DGE 'DUN GYIS, ,DAG BYA LHAG MA'I 

@11B
LTUNG BA NYID, ,SHES BZHIN RTZIG KHUNG BUM PA YI, ,SBUBS SOGS DU BA 'BYIN BA NI, ,SBOM PO YIS NI BCOM PA STE, ,PHA BOD SBOM POS SNAD PA BZHIN, ,BRTZAMS TE KHU BA MA PHYIN NAM, ,CHAGS PAS DBANG PO 'JAL BYED DAM, ,GAR BSGYUR MKHA' LA BSKYED PAS SAM, ,MNYE BSHUD 
KYIS NI PHYUNG NA YANG, ,RDZI LDOG CHU RGYUN BZLOG PHYOGS SU, ,GTOD PA LA YANG DE BZHIN 'DOD, ,RDZI PHYOGS RGYUN PHYOGS MTHUN GTOD PAS, ,NYES BYAS 'GYUR BAR GSUNGS PA YIN, ,CHU BSTI BA NI MTHONG SOGS LA, ,CHAGS PA'I SEMS DANG LDAN YANG NGO, ,CHAGS PAS DON NYAMS RTZA BA 
STE; ,DE BAS RTAG TU SPANG BAR BYA, ,DZE TA'I SHING SOGS REG PAS SAM, ,BRLA SOGS DAG LA BSHUD PA LA, ,DER NI KHU BA BYUNG YANG STE, ,RMI LAM NA NI NYES MED CHA'O, ,DGE SLONG CHOGS LA CHOS LHAG PAR, ,RGYAS PAR YANG DAG BSHAD PA RNAMS, ,DGE TSUL LA NI THAMS CAD DU, , 
NYES BYAS NGES PAR SHES PAR BYA, ,MTHA' LAS BYUNG BA'I NYON MONGS NGAN, ,KUN SLONG NGES PAR BSHAGS BYA STE, ,SBOM PO LCI BA TSOGS PA LA, ,YANG BA'I MING CAN BZHIR BRJOD DO, ,DGE 'DUN LHAG MA LAS BYUNG BA'I, ,LCI BA LNGA LA YANG BA BZHIS, ,DGE 'DUN LHAG MA TSOGS LA 
STE; ,LHAG MA GANG ZAG GCIG LA'ANG RUNG, ,SNGAR NI LTUNG BA BYUNG BA YIS, ,LTUNG BA MTHUN SNANG LA MI 'DOD, ,DRI MAS DRI MA RNAM DAG PA, ,GANG DU YANG NI RUNG MA YIN, ,GANG LA DGE 'DUN LHAG MAS GOS, ,JI SRID NGES PAR 'CHAB BYED PA, ,DE SRID DE NI DAG BYA'I PHYIR, ,SPO BA DAG LA 
NGES PAR BZHAG, ,DGE 'DUN LHAG MA GANG BYUNG BA, ,JI SRID DE NI RJES BZUNG MIN, ,DE SRID DE LA SPO BA YI, ,CHO GA YONGS SU DAG PHYIR BYA, ,MTSAN MO DANG NI SEMS SBYOR LAS, ,'CHAB PA YANG NI RNAM PA GNYIS, ,SHIN TU MI RUNG 'DIR SEMS PAS, ,SEMS KYI MING DU SHES PAR 
BYA; ,'DIR NI SPO BA LA GNAS TE, ,GAL TE NYON MONGS KYIS PHAM PAS, ,RMONGS PAS SLAR YANG LTUNG SPYOD NA, ,SLAR YANG DNGOS GZHI'I SPO BA NI, ,GZHAN DAG KYANG NI SBYIN BYA STE, ,'DUL BA LEGS SHES GANG DAG GIS, ,LAN GSUM BAR DU DE LA SBYIN, ,SNYING RJE'I ZHING NI DE 'BRAL, 

@12A
*, ,NYON MONGS DBANG GIS 'JUG SHES PAS, ,NGO TSA'I KHUR NI CHEN PO YIS, ,BRGYA LAM ZHIG NA 'DUD PAR 'GYUR, ,DE LTA NA YANG MI DGE LAS, ,GAL TE MI LDOG PA NYID NA, ,DE NI MDO BZHIN DOR BYA STE, ,JI SRID SKYO BAR GYUR GYI BAR, ,YID NI YANG DAG SKYO GYUR CING, ,PHYIR 
BCOS DON DU GNYER BA NA, ,TSOGS KYIS DBYUNG BAR 'DOD PA YIS, ,MGU BA SPYOD PA DE LA SBYIN, ,MGU BA'I CHU YIS RNAM BKRUS NAS, ,DRI MA LHAG MA DAG BYA'I PHYIR, ,GANG DU DGE SLONG NYI SHU YIS, ,DE NI NGES PAR DBYUNG BAR BYA, ,DE LA DGE 'DUN GTZO BO STE, ,BSAM PA MKHYEN PA'I 
DGE 'DUN YIN, ,DGE 'DUN GYIS NI RJES GNANG NA, ,LAS KYI BYA BA BYED PAR RUNG, ,DGE 'DUN NANG DU DE YI LAS, ,BYA PHYIR DE YI RIGS PA YIS, ,TSOGS LAS LDANG NGO DE YI PHYIR, ,DGE 'DUN LHAG MA ZHES BYAR BRJOD, ,GAL TE BYIN RLABS MGU BAS KYANG, ,GNAS PA'I TSE NA SHI GYUR NA, 
DBYUNG BA MA BYAS NA YANG NI, ,NGES PAR MTHO RIS DAG TU SKYE, ,RANG GI LAS KYIS CO DRIS PAS, ,NGAN 'GRO DAG TU MI SKYE MOD, ,'ON KYANG SNYING RJE'I BDAG CAN GYIS, ,BTANG SNYOMS MI BYA RJES SU BZUNG, ,GANG ZHIG MING NI GRAGS CHEN DANG, ,MDO SDE LA SOGS MANG DU THOS, ,DE DAG 
GCIG GI MDUN DU YANG, ,BSHAGS PAS DAG PAR NGES PAR RUNG, ,BSAM PA YANG NI CHE BA DANG, ,DE BZHIN NGO TSAS BCABS PA YANG, ,DE YI SPO BAR YONGS BRTAGS BYED, ,DE YI SGO NAS CHO GA BZHIN, ,DE NI MTHOL BA LAN GSUM YIN, ,NAD KYIS CHAD PA NYID DANG NI, ,GOS KYIS 
DKRIS DANG NYAMS PA'I SGOR, ,BYED NA LTUNG BA CHE SPANGS NAS, ,SBOM PO'I LTUNG BAS 'JOMS PAR 'GYUR, ,RKANG PA NAS NI SPYI BO'I BAR, ,CHAGS BCAS BUD MED YAN LAG LA, ,GOS KYIS MA CHOD REG NA LTUNG, ,CHOD PA LA REG SBOM PO NYID, ,SHING RTA GRU SOGS LA 'JUG DANG, , 
'PHUL BA DANG NI 'THEN PA DANG, ,BAR BCAS BAR MED PA LA NI, ,REG PA BDAG BYED SNGAR BZHIN DES, ,BUD MED KYIS TSUR DGE SLONG LA, ,REG CING CHAGS SEMS BDAG BYED NA, ,'DIR YANG SNGAR BZHIN THAMS CAD DU, ,'DREN PA LA SOGS BYED KYANG NGO, ,'KHRIG PA'I BSAM PAS 

@12B
'DI DAG LA, ,GNYEN PO STOBS CHUNG BYED NA NI, ,DE LA PHAS PHAM KYIS BSLANG BA'I, ,SBOM PO YI NI LTUNG BAR 'GYUR, ,'DI DAG BUD MED BSTEN BZOD DE, ,GZHAN DU SBOM PO'I MING CAN YIN, ,SKYES PA'AM MA NING LA SOGS SAM, ,DUD 'GRO MO LA NYES BYAS YIN, ,DGE SLONG GANG 
ZHIG BUD MED LA, ,RTZE PHYIR YANG NI SMAD TSIG SMRA, ,DGE SLONG GZUGS BRNYAN NYID YIN TE, ,DE YANG DGE 'DUN LHAG MA YIN, ,'GA' ZHIG RMA YI SGO GSUM PO, ,LEGS PAR 'DOD LA SHIN TU 'JAM, ,YANG NA DE DAG LEGS PAR NI, ,MA DOD DGA' BA MI SKYED GNAS, ,'DI DANG 'DI NI 
KHYOD LA SBYIN, ,GANG KHYOD KHYO NI NOR LDAN TE, ,GANG 'DIR KHYOD DANG LHAN CIG TU, ,BDE MYONG DE NI RNYED PA CHE, ,DE LA SOGS PA'I 'KHRIG TSIG DAG ,GANG BRJOD DAG 'DUN LHAG MA'O, ,'KHRIG DNGOS SGRA NI MI BRJOD NA, ,SBOM PO YI NI LTUNG BAR GSUNGS, ,BUD MED NGO TSA LAS 'DAS 
TSIG ,TSUL SMRA'ANG DE LA CI RIGS NYID, ,GANG ZHIG 'KHRIG PA'I TSIG GYUR PA, ,DE NI SMRA BAR MI BYA'O, ,SMYOS PA DANG NI SEMS 'KHRUGS DANG, ,SMRA MI SHES DANG LAS DANG PO, ,TSOR BAS GZIR LA BRJOD NGAN GYI, ,LTUNG BA DAG NI MI 'BYUNG NGO,, ,,BAM PO GNYIS PA, 
RANG NYID BSNGAGS PA'I BYE BRAG DAG ,'KHRIG PA DON GNYER BUD MED KYI, ,MDUN DU RANG NYID KYIS BSNGAGS NA, ,LHAG MA'O DGE 'DUN GYI ZAD BYED, ,LONGS SPYOD 'DI YIS NYER GNAS NA, ,MCHOG DANG PHUL SOGS NGES BSTAN PA, ,SRING MO BSNYEN BKUR MCHOG TSIG SMRA, ,GSOL 
BA LA SOGS LAS KYIS NI, ,TSUL KHRIMS LDAN PAR GANG BSHAD PA, ,TSUL KHRIMS PHUNG POR YANG DAG LDAN, ,DGE BA'I CHOS CAN NYID KYIS NA, ,TING 'DZIN PHUNG POR YANG DAG LDAN, ,TSANGS PAR SPYOD PA NGES BRJOD PAS, ,SHES RAB PHUNG POR YANG DAG LDAN, ,'KHRIG PA'I 
TSIG CES BYA BA 'DIR, ,GNYIS KYIS GNYIS SPRAD SBYOR BA YIN, ,'DI DAG NANG NAS TSIG GCIG KYANG, ,SDOM BRTZON CHAGS PA'I SEMS KYIS NI, ,BRDA SPRAD BUD MED LA SMRA NA, ,LTUNG BA YIN LA DPYAD MI DGOS, ,'KHRIG PA GSAL BAR BYED PA'I TSIG, ,GAL TE BUD MED KYANG NI SMRA, 

@13A
*, ,GANG 'DIR TSANGS PAR SPYOD RNAMS LA, ,'KHRIG PA LONGS SPYOD MCHOG CES DANG, ,KHYED LTA'I TSUL KHRIMS LDAN PA NI, ,RTAG TU DGE BA'I CHOS CAN DE, ,YON GNAS KHYAD PAR 'PHAGS PA DAG ,RTZOD PA'I DUS NA RNYED PAR DKA', ,DE LA SOGS BRJOD DGE SLONG 
GANG; ,DGA' BAS DANG DU LEN BYED CING, ,LEN GYI TSIG KYANG SMRA BYED NA, ,DGE 'DUN LHAG MAR GSUNGS PA YIN, ,DA LTA BU DANG 'KHRIG SPYAD NA, ,BUD MED RNAMS KYANG 'BRAS BU CHE, ,'KHRIG PAS DNGOS NI MI BRJOD KYANG, ,GANG DE SBOM PO'I MING CAN NO, ,DE BZHIN 'KHRIG PA'I CHOS KYIS 
NI; ,DAG SLONG ZHES SOGS SNGA MA BZHIN, ,DA LTA BU ZHES MI BRJOD NA, ,'DI YANG SBOM PO NYID DU GSUNGS, ,BUD MED KYIS KYANG DE BZHIN DU, ,'KHRIG PA'I TSIG DNGOS DOR GNAS KYANG, ,KHYED LTA BU ZHES MI BRJOD NA, ,DE BZHIN GNYI GA SBOM PO YIN, ,BSTEN MI SHES LA 'KHRIG TSIG 
DNGOS, ,BRJOD NA SBOM PO LAS NI DMAN, ,DE LTA BU ZHES BYA BA'I SGRA, ,MED PA LA YANG NYES BYAS 'DOD, ,THAMS CAD DU YANG SDOM BRTZON NI, ,CHAGS CAN LA NI LTUNG BAR 'GYUR, ,'DIR NI CHAGS CAN ZHES GSUNGS GANG, ,SEMS NI CHAGS PA DANG 'BREL NYID, ,GANG BSTEN BZOD LA LTUNG 
BA STE, ,BSTEN MI BZOD LA SBOM PO YIN, ,SKYES PA MA NING LA SOGS DANG, ,DUD 'GRO MO LA NYES BYAS NYID, ,RANG NGAM GZHAN BYED 'JUG KYANG RUNG, ,BUD MED SKYES PA PHRAD NA NI, ,DGE 'DUN LHAG MA'I RAL GRI YIS, ,RANG GI MGO NI GCOD PAR BYED, ,CHU TSIGS BYIN SOGS MDOR 
BSDU NA, ,CHUNG MA RNAM PA BDUN DU BRJOD, ,MDZA' NA MO BCU DE DAG GI ,MTSAN NYID YANG DAG BSHAD PAR BYA, ,CHU YIS RAB TU BYIN PA YI, ,DON LA DE MING RAB TU BTAGS, ,BUD MED GANG ZHIG NOR GYIS NYOS, ,RIN CHAS NYOS ZHES DE LA RIG, ,RGYAL PO'I RGYAL MTSAN DANG NI MGOS, , 
PHROGS PA BTZAN PHROGS ZHES SU BRJOD, ,NGAS KHYOD NYE GNAS BYA'O ZHES, ,ZER BA DANG SAM 'DUS PA YIN, ,ZAS DANG GOS KYI RGYU MTSAN GYIS, ,ZHUGS PA GOS ZAS KYIS 'TSO YIN, ,GANG KHYOD NOR DANG NGA YI NOR, ,DE YI MNYAM SROG 'TSO BYA ZHES, ,DE SKAD BRJOD NAS ZHUGS PA GANG,, 

@13B
'DUM PA ZHES BYA BA'O, ,SKAD CIG TZAM ZHIG RTAG TU MIN, ,DE LA THANG 'GA' 'PHRAD CES BYA, ,RNAM PA BDUN PO 'DI DAG NI, ,SLAR YANG SO SO'I DBYE BAR 'DOD, ,'THABS PA'I MDO DANG 'THABS PA'I 'OG, ,DUM PA BCAD PA RNAM PA GSUM, ,RDE 'U GSUM NI GTOR BA DANG, ,CHUNG MA MA YIN PAR 
NI BSGRAGS, ,CHO GA RAB TU GTANG BA DANG, ,DE BZHIN DRIL BU BSGRAGS PA'O, ,DANG PO RNAM PA GSUM PO LA, ,BYE BA NYE BAR SDUM BYED NA, ,GCIG GNYIS GSUM LA RIM PA BZHIN, ,NYES BYAS SOGS PAR 'GYUR BA YIN, ,BZHI PA DANG NI LNGA PA GNYIS, ,DRUG STE GSUM LA SBOM PO YIN, , 
BDUN PA BSDUMS BYAS BRTUL ZHUGS CAN, ,DGE 'DUN GYI NI LHAG MA THOB, ,'DI RU MDZA' MOR 'DOD PA NI, ,KHYO NI SHI'AM GZHAN SONG TSE, ,MA YI 'BAD PAS BSRUNGS PA NI, ,MA YIS BSRUNGS ZHES BRJOD PA YIN, ,DE BZHIN PHA DANG GYOS SGYUG DANG, ,PHA DANG MA YI RANG RIG SKYES, ,DES BSRUNGS 
DE NI SLAR YANG NI, ,NYE DUS BSRUNGS ZHES BRJOD PA YIN, ,PHA DANG KHYO NI MED PA NA, ,MING POS YONGS SU BSRUNGS PA'AM, ,PHU MO NU MO YIS KYANG BSRUNGS, ,SPUN ZLAS BSRUNGS ZHES BRJOD PA YIN, ,BRAM ZE MO 'AM RJE RIGS MOS, ,BSRUNGS BA RIGS KYIS BSRUNGS PA YIN, ,BAD SA LA'AM 
KO SA LA'I, ,RGYUD KYIS BSRUNGS PA RUS CHAGS BSRUNGS, ,CHOS SPYOD BRTUL ZHUGS CAN DAG GI ,'KHRUG MED MAR NI SHES BYA STE, ,RNAM PA BCU PO 'DI DAG NI, ,MDZA' NA MO ZHES SHES PAR BYA, ,GANG 'DIR MDZA' NA MOR GSUNGS DANG, ,BZHI PA LA SOGS CHUNG MA RNAMS, ,THAMS CAD DU NI SDUM 
BYED PA, ,DGE 'DUN LHAG MAR NGES PAR BSTAN, ,KHYE'U 'AM NI BU MO 'DI, ,CI YI PHYIR NA KHYIM MI BYED, ,DE SKAD LA SOGS SMRA BA YI, ,DGE SLONG GIS NI NYES BYAS 'THOB, ,RANG GI DON DU KHANG PA NI, ,GSOL BA LA SOGS LAS KYI NI, ,CHED SOGS YON TAN LDAN PAR BYA, ,GZHAN DU 
DGE 'DUN LHAG MAR 'GYUR, ,GANG DU NYAM NGA MED SPYOD PA, ,SPYOD LAM RNAM BZHI RUNG BA NI, ,'DUG DANG 'CHAG DANG NYAL BAR GRAGS, ,BZHI PA LANGS PA NYID YIN NO, ,CHUR NI BDE BAR GSHEGS PA YI, ,MTHO NI BCU DANG GNYIS YIN NO, ,ZHING DU DE NYID BDUN YIN TE, ,DE DAG DE YI TSAD 

@14A
*, ,DU GSUNGS, ,BDE BAR GSHEGS PA'I MTHO YI TSAD, ,GANG GSUNGS MKHAS PAS SHES PAR BYA, ,'BRING TSAD MI YI KHRU DAG NI, ,PHYED DANG GNYIS NI YOD PA YIN, ,'BRING TSAD SKYES BU YI NI KHRU, ,BCO BRGYAD CHUR NI YOD PA YIN, ,ZHING DU PHYED DANG BCU GCIG NI, , 
KHANG PA'I TSAD DU GSUNGS PA YIN, ,SPRUL DANG SDIG PA TRE BU KA, ,TRE LA TA SOGS KYIS MI RUNG, ,RTZOD BCAS LAM DANG SHING DRUNG DANG, ,LHA RTEN RGYAL PO'I PHO BRANG MTHA', ,CHU DANG G-YANG SA KHRON PA'I DRUNG, ,BRTZAM DU RUNG BA MA YIN NO, ,SKYON NI 'DI DAG MED PA RU, ,RIGS PA YI NI KHANG 
PA BYA, ,BKA' YIS MA GNANG BA DAG DANG, ,GZHI MI RUNG DANG BRTZAM MI RUNG, ,MA BRTAN RTZOD PA DANG BCAS SU, ,BYED NA DGE SLONG SBOM LTUNG THOB, ,SKYON KUN GYIS NI RAB SMAD PAR, ,DGE 'DUN LHAG MAR GYUR PA STE, ,SKYON RNAMS KUN DANG BRAL BA YI, ,SA GZHIR RJES SU BSNGAGS 
PA NYID, ,LAS DANG PO DANG DE BZHIN SMYOS, ,'KHRUGS DANG NAD KYIS GDUNGS PA YIS, ,BYED KYANG 'DI LAS 'BYUNG BA YI, ,LTUNG BA YOD PA MA YIN NO, ,GTZUG LAG KHANG NI BDAG BCAS LA'ANG, ,TSAD DANG CHO GA 'DI NYID DE, ,CHEN PO NYID KYI TSAD DU NI, ,NOR GYIS 'DIR NI SHES PAR 
BYA, ,GZHI MED PA'AM BAG TZAM GYIS, ,SDOM BRTZON NYAMS PAR 'DOD PHYIR NI, ,PHAS PHAM PA YIS SMAD NA NI, ,GNYIS KA DGE 'DUN LHAG MAR SHES, ,GANG ZHIG CUNG ZAD BDEN PAR SMRA, ,'DI NI BAG TZAM YANG DAG GRAGS, ,RGYU MTSAN MED PA GZHI MED YIN, ,BAG TZAM NYID 
RAB BSTAN PA NI, ,RAB DANG BLO LDAN DGE SLONG MA, ,AUTPAL MDOG CAN ZHES BYA BYUNG, ,RDZING BU RAB ZHI ZHES PA'I 'GRAM, ,GYANG NOR CAN YONG NYE BAR 'ONGS, ,DE DANG HA CANG MI RING BAR, ,SA LAS SKYES DANG MDZA' BO GNAS, ,DER NI CHU 'THUNGS 'ONGS PA YI, ,RI DAGS RI DAGS MO SPYOD 
MTHONG, ,DE MTHONG SA LAS SKYES KYIS NI, ,MDZA' BOS MDZA' BSHES LA DRIS PA, ,MI TSANGS SPYOD DANG DGE SLONG DANG, ,DGE SLONG MA YANG MTHONG NGAM CI, ,DE YIS MTHONG NGO ZHES SMRAS TE, ,BAG TZAM 'DI TZAM LAS BYUNG BAS, ,GYAD NOR BDAG GIS BRLAG BYA ZHES, ,DE YIS KHROS NAS SMRAS 

@14B
PAR ZAD, ,DE LA SOGS PAS KUN BSLANG BA'I, ,BAG TZAM GYIS NI BYE BRAG DAG ,YID GCUGS DMAN PA DAG GIS NI, ,DRAN PAR BYA PHYIR GSUNGS PA YIN, ,BZHAMS TE BSGO SOGS CHO GA YIS, ,LAN GSUM BAR DU BZLOG NA YANG, ,MI NYAN DGE 'DUN MTHUN 'BYED NA, ,DGE 'DUN GYI NI 
LHAG MA THOB, ,GSOL BA MA GTOGS BZLOG PA'I TSIG ,BZHAMS TE BSGO BA ZHES BYA STE, ,TSE LDAN KHYOD 'DIR MCHOG GCIG LA, ,'DI MA BYED CES RGYAS PAR NI, ,GZHAMS TE BSGO BAS MI GTONG NA, ,LAS KYIS DE LA BKA' BSGO BYA, ,DE NAS GSOL DANG BZHI LAS TE, ,BYIS GANG DE YI 
GROGS BYED PA, ,MCHOG GCIG BSAM PA GCIG PA LAS, ,DBYE BA RNAM PA GNYIS SU GNAS, ,THA DAD DBYE BA YANG NI 'DIR, ,RNAM PA BCU BZHI DAG TU BZHED, ,CHOS LA CHOS MA YIN BRJOD DANG, ,CHOS MIN LA YANG CHOS SU BRJOD, ,'DUL BA DANG NI 'DUL MIN NYID, ,BZHI PO DE LA 
SOGS PA BRJOD, ,'DI LA DBANG BYED MKHAS PA YIS, ,'GYED PA DANG NI MI GDAMS DANG, ,LTUNG BA DANG NI BYA BA STE, ,RNAM PA BZHIR NI SHES PAR BYA, ,SNA TSOGS RTZOD DANG TSOGS PA MED, ,DGE 'DUN BSAM PA THA DAD PA'I, ,RKYEN LA SOGS PAS 'BYUNG BA STE, ,RTZOD PA YI NI DBANG BYAS 
BRJOD, ,KUN NAS NYON MONGS PAS LTUNG BA, ,PHAN TSUN DU NI MI GDAMS PA, ,DE NI RTZOD PA LAS BYUNG BA, ,MI GDAMS PA ZHES BYA BAR GRAGS, ,LUS DANG NGAG YID KYIS PHYE BA, ,DE LTAR THA DAD GCIG DANG NI, ,RNAM PA GNYIS DANG RNAM PA GSUM, ,LTUNG BA PHYOGS TZAM BRJOD PA YIN, ,KHYIM 
GCIG DGE SLONG BUD MED DANG, ,GAL TE MI SHES LHAN CIG NYAL, ,NUB GSUM BSNYEN PAR MA RDZOGS DANG, ,GNAS GCIG 'DI NI LUS KYI'O, ,BUD MED DAG LA RKANG PA NI, ,LNGA'AM DRUG GIS CHOS STON NA, ,MA BSAMS PAR NI LHAG PA'I TSIG ,SMRAS PA LA NI NGAG GIR BRJOD, , 
GSO SPYOD DUS TSE DRIS NA YANG, ,SKYON YONG SMRA BAR MI BYED NA, ,DE LA YID KYI LTUNG BA NI, ,NYES BYAS NYID DU MKHAS PAS RTOGS, ,LUS DANG YID GNYIS 'BREL PA NI, ,YANG DAG BSAMS NAS SROG GCOD DANG, ,MA BYIN LEN DANG CHANG 'THUNG SOGS, ,BRTEN PA NYID LA'ANG 'DOD 

@15A
*, ,PA YIN, ,YANG DAG BSAMS NAS LNGA DANG NI, ,DRUG TZAM SMRAS PA LHAG PAR BRJOD, ,NGAG DANG YID LAS GYUR PA DE, ,BRDZUN SMRA SOGS LA'ANG 'DOD PA YIN, ,BRDEG CES KUN NAS BSAMS NAS NI, ,BRJOD DE LUS CAN LA BRDEG NA, ,'DI NI LUS DANG NGAG 
YID KYI, ,BYA BA RNAM PA GSUM PA CAN, ,DGE SLONG LA NI MI DGE BAS, ,LTUNG BAR 'GYUR GYI SEMS DAG NA, ,MCHOD RTEN SKU LA SKYES PA YI, ,RTZVA SNGON GCOD PAR BYED BZHIN DU, ,JI LTAR DGE BA'I SEMS KYIS NI, ,STON PA LA NI MCHOD 'DOD PAS, ,ME TOG PHRENG BA SPEL BA'I PHYIR, , 
'THOG PA DE LA DE TZAM MIN, ,MA BSAMS THUB PA'I BSLAB PA'AM, ,DGE 'DUN NANG KHRIMS DRAL GYUR NA, ,LUNG MA BSTAN PAR GSUNGS PA STE, ,LTUNG MED DGE BA NAM YANG MIN, ,YANG DAG BSAMS NAS 'DAS NA NI, ,MI DGE BA NYID KHO NAR 'GYUR, ,'DI NI RJES SU MA GNANG 
YANG; ,SKABS 'ONGS ZHAR LA BRJOD PA YIN, ,DE LTAR RNAM PA DU MA YI, ,LTUNG BA SO SO'I SGO NAS 'DIR, ,RTZOD PA'I DBANG DU BYAS PA YI, ,LTUNG BA 'DI NI MKHAS PAS GSUNGS, ,GSOL BA LA SOGS LAS 'DI DAG ,RUNG BA MIN ZHES SMRA BA RNAMS, ,RTZOD PA DANG NI 'THAB MO YANG, , 
BYA BA'I YANG NI RGYU RU 'DOD, ,DGE 'DUN 'BYED PAR GANG BRTZON PA'I, ,BLO CHUNG GIS NI NYES BYAS THOB, ,BZHAMS TE BSGOS KYANG MI GTOD NA, ,NYES BYAS NYID DU RNAM PAR GZHAG ,DANG PO NYID DU GSOL BA'I LAS, ,BRJOD TSE MI GTONG SBOM PO NYID, ,BRJOD PA GNYIS LA'ANG DE YIN TE, ,MTHAR 
NI DGE 'DUN LHAG MA NYID, ,SNGA MA'I BRJOD PA GNYIS LA NI, ,SBOM PO'O DE RJES DE LA NI, ,GSUM PA DGE 'DUN LHAG MA STE, ,DE LTAR 'DI NI LEGS PAR BRTAG ,GANG YANG DE RJES 'BRANG BA YI, ,DGE SLONG SDIG TO CAN RNAMS KYANG, ,BZHAMS TE BSGO SOGS CHO GA YI, ,SNGAR BZHIN 'DI DAG 
KUN LA'ANG 'GYUR, ,KHYIM SUN 'BYIN PA YIS NI GZHAN, ,SUN 'BYIN PA NI RNAM GNYIS GSUNGS, ,GCIG NI 'GROGS PAS YIN TE GZHAN, ,GNYIS PA YANG NI LONGS SPYOD KYIS, ,'GROGS PA BUD MED LHAN CIG TU, ,RTZE 'JO 'PHYAR G-YENG LA SOGS BSTEN, ,LONGS SPYOD ME TOG 

@15B
'BRAS BU DANG, ,BZA' BTUNG LA SOGS LHAN CIG BYED, ,MIG RNA YID SOGS SHES PA YI, ,MTHONG BA LA SOGS RNAM GSUM 'DOD, ,BZHAMS BSGO LA SOGS RIM BYAS KYANG, ,MI GTONG SNGAR BZHIN NYES SOGS LTA, ,BKA' BLO MI BDE BAS KYANG NI, ,DGE 'DUN LHAG MA'I LTUNG BAR 
BSTAN, ,BKA' BLO MI BDE PHAN RNAMS LA, ,BRJOD RUNG MA YIN TSIG SMRA'O, ,PHAS PHAM LA SOGS GANG ZHIG BSLAB, ,DE NI BSLAB PA'I GZHI ZHES BYA, ,NYAR BSTAN 'DUL BAR GANG GSUNGS PA, ,'DI LA CHOS LDAN DGE SLONG RNAMS, ,GANG ZHIG STON PA'I BKA' LA GTOGS, ,CHOS MTHUN 
RNAMS KYIS NGES PAR BSGO, ,BZHAMS TE BSGO BA LA SOGS LA, ,MI GTONG SNGAR BZHIN NYES BYA SOGS, ,BCU GSUM 'DI DAG DGE 'DUN LAS, ,LDANG PHYIR DGE 'DUN LHAG MA'O, ,PHYI MA BZHI NI GSUM GYIS TE, ,SNGA MA DGU NI CIG CAR DU, ,MTSON PA TZAM DU SBYAR BA YIS, ,DGE 
'DUN LHAG MAR NGES PAR BSTAN, ,MA NGES PA YI CHOS GNYIS NI, ,'DUL BA LAS GSUNGS RAB TU BRJOD, ,DGE SLONG 'CHAR KAS SBED MA DANG, ,LHAN CIG NYER GNAS REG PA LAS, ,MGON POS DGE 'DUN TSOGS DBUS SU, ,MA NGES DANG PO'I CHOS BCAS MDZAD, ,DBEN GNAS DGE 
SLONG GCIG PU ZHIG ,BUD MED GCIG DANG 'DUG BYED NA, ,'DOD BSTEN RUNG NGAM MI RUNG YANG, ,MA NGES GNYIS PO'I CHOS SU BRJOD, ,GANG DU GZHAN MED 'DI DBEN TE, ,SKYABS YOD KYIS KYANG RNAM PA NI, ,RTZIG PA RIB MA MUN PA DANG, ,YOL BA THIBS PO ZHES BYA LNGA, ,GNAS SU 
'GRO DANG 'DUG PA'AM, ,NYAL BA LA SOGS GANG BYAS KYANG, ,DAD PA CAN GYIS TSIG GIS NI, ,DGE SLONG DE NI LDANG BAR 'OS, ,YANG NA DE DAG 'GRO LA SOGS, ,CUNG ZAD TZAM YANG MA GTOGS NA, ,DE YI NGO BO SHES BYA'I PHYIR, ,GSOL BA'I CHO GA SNGON 'GROS BYIN, ,RAB TU BYUNG 
DANG BSNYEN RDZOGS DANG, ,DE YIS GZHAN LA NAM YANG NI, ,GNAS BCA' BA YANG MI SBYIN TE, ,GZHAN DANG LHAN CIG 'CHAG PA'ANG MIN, ,'DUG STAN LA SOGS GCIG MI BYA, ,DE LA CHANG 'DI MA SHI'I BAR, ,BTUNG BA YONGS SU MA CHOD PHYIR, ,'DI DAG MA NGES CHOS ZHES BRJOD, ,DE 

@16A
*, ,LTAR MA NGES CHOS GSUNGS NAS, ,DE LAS JI LTAR LDANG BA DANG, ,GANG ZAG LHAG MA MANG PO YI, ,MDUN DU RAB GNAS MCHOG GIS SO, ,ZHAG BCU 'DAS PAR DGE SLONG GIS, ,CHOS GOS MA BRTAGS 'CHANG NA NI, ,SPANG BA'I LTUNG BYED SA RDUL GYIS, ,MGO BO 
G-YOGS PAR BYED PA YIN, ,CHOS GOS DRUBS DANG TSON BSGYUR BA, ,CHOS GOS ZIN PAR GYUR PA NA, ,CHOS GOS 'DZIN PAR KHAS LEN PA, ,'DIR NI BLO YIS KHAS BLANG NGO, ,MU BZHI CAN LA 'DIR BRTAG PA, ,SRA BRKYANG DBYUNG BA BYAS NAS NI, ,CHOS GOS MA ZIN PAR NI MIN, ,DE LA SOGS 
PAS RNAM PAR GZHAG ,BAL GOS SHAN NYI 'OG DANG, ,RAS GOS DANG NI ZAR MA DANG, ,KO TAM PA DANG DU GU LA, ,CHOS GOS RGYU NI RNAM PA BDUN, ,SPANG BAR 'OS PA MI SPONG DANG, ,LTUNG BA BSHAGS PAR MI BYED NA, ,GAL TE PHRAN TSEGS DE 'DRA YANG, ,NUB GCIG BRAL BAR MI BYED 
PA; ,RIGS TSIGS GSUM PO 'DI LAS NI, ,GCIG MA TSANG BAR MA YIN TE, ,'DI DAG MA LUS BYAS NA NI, ,LTUNG BA MED PAR GSUNGS PA YIN, ,GANG YANG LTUNG BZED DRA BA SOGS, ,NYE BAR BSAGS NAS DER YANG NI, ,DE TSE GZHAN SKYEL BSHAGS MI BYED, ,SPANG BYA'I LTUNG BA 
NYID DU 'GYUR, ,GANG 'DIR ZAD BYED LTUNG BA NI, ,NGES PAR SPANGS NAS BSHAGS BYA STE, ,GANG PHYIR GANG GIS NGAN SONG DU, ,LTUNG PHYIR LTUNG BA'I MING DU BTAGS, ,CHOS GOS GSUM GYI GNAS BYA STE, ,PHYI ROL 'DI DAG MED PAR MIN, ,GZHAN DU DGE SLONG NYES BYAS 'GYUR, ,DGE 'DUN GYIS 
GNAS MA GTOGS SO, ,GNAS GCIG GNYIS DANG MANG PO YIS, ,GRONG NI 'OBS KYIS BSKOR BA DANG, ,RTZIG PA RIB MA'I KHONGS SU CHUD, ,NYER SPYOD GCIG DANG THA DAD PA'O, ,NYER SPYOD SPONG BA SKYED MOS TSAL, ,LHA YI GNAS LA SOGS PA'O, ,'DI LA THUN MONG GCIG NYID DE, ,THA DAD SNA 
TSOGS NYER SPYOD NYID, ,RGYUN SRANG GCIG NI BTOD PA DAG ,GNAS GCIG PA ZHES BRJOD BYA STE, ,GDOL PA RI KHROD PA LA SOGS, ,RIGS GCIG PA YI GNAS BZHIN NO, ,RIGS GNYIS GANG DU BRAM ZE DANG, ,GDOL BA GNAS PA GNAS GNYIS BRJOD, ,SNA TSOGS RGYUN SRANG BTOD PA 

@16B
LA; ,MANG PO BAR NI RAB TU GRAGS, ,NYER SPYOD NANG GI MA LUS DANG, ,DE YI PHYI ROL 'DOM GANG YIN, ,KHYIM BYA 'PHUR CHAGS TZAM DAG GAM, ,GANG DU 'THAG 'TSED LA SOGS TSAD, ,RIGS DANG TSONG KHANG TSONG 'DUS DANG, ,KHANG THOG G-YUL SA MU STEGS GNAS, ,GRU DANG SHING LJON 
SHING RTA DANG, ,KUN DGA' RA GCIG SNA TSOGS SPYOD, ,SPUN RNAMS MA PHYE BA DANG NI, ,SKYES BU GCIG GI YANG NI RUNG, ,JI LTAR RIGS PAR GSUNGS NYID KYIS, ,DE YI NYER SPYOD GCIG PA YIN, ,'DI YI NYER SPYOD SNGA MA LTAR, ,NYER SPYOD SNA TSOGS PA YANG NI, ,GANG DU 'DI DAG GI NI SGO, , 
THA DAD PA'AM THUN MONG BRJOD, ,MANG PO YANG NI RIGS BZHIN DU, ,TSONG KHANG LA SOGS 'DOD PA YIN, ,NYER SPYOD TSUL NI MA LUS PA, ,GCIG DANG SNA TSOGS DAG TU DBYE, ,NYER SPYOD GCIG DANG SNA TSOGS SU, ,MU STEGS LTA BAS PHYE BA STE, ,GANG DU PHYI ROL SPYOD PA YIS, ,GNAS PA 
G-YANG GZHI CAN LA SOGS, ,'KHOR LOS SPYOD PA LA SOGS KHYIM, ,THUN MONG SNGAGS KYI KHYIM KUN TE, ,GANG DU PHYI ROL RNGA ZLUM DANG, ,GLING BU LA SOGS 'GREMS PA'O, ,PHAN TSUN YAL GA MA BRAL NA, ,SHING SDONG KUN SPYOD GCIG YIN TE, ,PHYI ROL NYE 'KHOR PHYED GRIB BAM, ,GANG 
DU THIGS PAS SLEBS PA'O, ,GANG DU NYER SPYOD GCIG PA DER, ,CHOS GOS GSUM NI NYER BZHAG NAS, ,GZHAN DU DGE SLONG NYAL GYUR KYANG, ,LTUNG BA BSKYED PAR 'GYUR MA YIN, ,LHA RTEN DAG LA SOGS PA YI, ,THUN MONG SGO DRUG DAG TU GOS, ,SBAS NAS GZHAN DU 'DUG NA YANG,, 
ZAD BYED LTUNG BAR LDAN MA YIN, ,'DOM NI BZHI BCU RTZA DGU'I BAR, ,CHOS GOS GSUM DANG BZHI GCIG TU, ,NYER SPYOD DAG TU SONG BA NA, ,'DUG 'GRENG 'BRAL BA MA YIN NO, ,CHOS GOS YANG DAG YOD NA YANG, ,GZHAN DAG BSGRUB PAR 'DOD PA YIS, ,BYIN GYIS MA BRLABS MA 
BRTAGS PAR, ,ZLA BA LAS LHAG GZHAN MI BYA, ,SMIN DRUG NAS NI KHRA YI BAR, ,DUS KYI GOS NI RNAM PAR SPYAD, ,DE LAS GANG LHAG DUS MIN TE, ,NYE DU SOGS LA YID BRTAN BYA, ,DUR KHROD PA DANG MI SHES DANG, ,SHES PA NYID KYIS CHOS GOS DANG, ,SONG DANG SONG BA MA YIN DANG, , 

@17A
*, ,PHYAG DAR KHROD NI LNGA PA YIN, ,DUR KHROD PA NI DUR KHROD SPYOD, ,SBYIN PO MI SHES SHES PA NYID, ,SONG BA RO YI GOS LA SOGS, ,PHYAG DAR KHROD NI BOR BA'O, ,RDUL GYIS SBAGS DANG DGON PA DANG, ,SRANG BOR MI YIS TSIG PA DANG, ,MI GTZANG GIS GOS PHYAG DAR 
KHROD, ,RNAM PA LNGAR NI SHES PAR BYA, ,MI YIS TSIG DANG CHU LA BOR, ,DE BZHIN PHA MAS BYIN PA NYID, ,BYI BA'I SO YIS 'CHOS PA DANG, ,DE BZHIN BE'US ZOS BA'O, ,GSAR BA DANG NI LONGS SPYOD BZOD, ,CHOS GOS RNAM PA GNYIS SU 'DOD, ,DE YI CHO GA JI SKAD BSHAD, ,DE BZHIN 
'DIR NI MNGON PAR BRJOD, ,GSAR PA'I GOS LA 'DI BYA STE, ,THOG MAR SNAM SBYAR NYIS RIM DRUB, ,DE BZHIN DU NI GDING BA STE, ,CHOS GOS GZHAN LA NAM YANG MIN, ,ZLA BA BZHI SOGS LONGS SPYAD PA'I, ,GOS DE SDOM BRTZON GYIS RTOGS NA, ,SNAM SBYAR LA NI BZHI RIM STE, GZHAN 
DAG LA NI NYIS RIM BYA, ,DE LAS LHAG PA MI SBYAR TE, ,RIM PA DE LA SBYAR BYA YANG, ,BZO 'PHROR GYUR TE BZHAG PA NI, ,ZHAG BCU'I BAR DU RUNG BA YIN, ,SNAM SBYAR RNAMS KYI TSAL BU NI, ,SNRAL ZHI BYA'O DGU TSOGS DGU, ,SNAM PHRAN NYI SHU RTZA LNGA'I BAR, ,DE DAG DBYE BA NGES 
PAR BSTAN, ,GLEGS BU PHYED DANG GSUM PA GSUM, ,GSUM NI GLEGS BU PHYED DANG BZHI, ,THA MA GSUM GSUM GLEGS BU NI, ,PHYED DANG LNGA PAR BYA BA YIN, ,SDE TSAN GSUM PO 'DI DAG GIS, ,SNAM SBYAR ZHES BYAR GSUNGS PA STE, ,DE DAG TSAD NI NGES BSTAN PA, ,DANG PO KHRU NI 
LNGA DANG GSUM, ,THA MA PHYED DANG GSUM DANG LNGA, ,DE GNYIS BAR NI BAR MA YIN, ,DE BZHIN BLA GOS NYID NGA STE, ,LNGA DANG GSUM PAR GSUNGS PA YIN, ,GNYIS LNGA GNYIS NI BZHI PA DANG, ,LNGA PA YANG NI MTHANG GOS YIN, ,GAL TE DE DAG MA 'BYOR NA, ,RJES BZUNG DON DU 'KHOR 
GSUM KHEBS, ,SPYIR NA RANG BZHIN TSAD RNAMS LA, ,KHRU YI TSAD DU GZHAG PA YIN, ,SHIN TU RING DANG THUNG BA LA, ,LUS KYI TSAD DU 'DOD PA YIN, ,DANG PO THA MA DAG DANG DBUS, ,TSAL BU'I SGO NI GSUM DU BRJOD, ,DE YI SOR NI BZHI DANG GNYIS, ,DE YI BAR MA RIM PA BZHIN, ,KHRU YI TSAD 

@17B
LAS CHUNG BA LA, ,BYIN RLABS YID BRTAN MI DGOS SO, ,SPU CAN LA YANG DE BZHIN TE, ,DE GYON GRONG DU 'JUG MI BYA, ,DGE 'DUN LHAN CIG ZAN MI ZA, ,MCHOD RTEN LA YANG PHYAG MI BYA, ,'DI NI SBYIN BDAG GI'O ZHES, ,YONGS SU BRTAGS NAS BCAD PAR BYA, ,MA DRAS CHOS GOS GYON NAS 
NI; ,GRONG DU 'JUG PAR MI BYA STE, ,'JUG NA NGES PAR DGE SLONG DAG ,NYES BYAS 'GYUR TE MED MA GTOGS, ,MI MTHUN BYED DANG 'KHRUG LONG CAN, ,MU COR SMRA DANG GTUM PO DANG, ,'GRO BAR 'DOD DANG 'GRO BA LA, ,MKHAS PAS YID BRTAN PHYIR MI GZHAG ,GAL TE YID CHES DGE SLONG 
ZHIG ,CHU YI PHA ROL GNAS NA YANG, ,DE PHYIR DE LA CHOS GOS KYI, ,YID BRTAN BYA BAR GSUNGS PA YIN, ,GZHAN DER GNAS PA'I DGE SLONG DAG ,SHI BAR SHES NA CHOS GOS NI, ,SLAR YANG DGE SLONG GZHAN ZHIG GI ,MING GI YID BRTAN BYA BA YIN, ,CHOS GOS YID BRTAN BYA BA 
'DIR, ,MI RTAG LA MIN MNGON SUM MIN, ,DE BZHIN DGE TSUL RNAMS LA YANG, ,CHOS GOS YID BRTAN BYA BA MIN, ,GANG DAG GZHAN GYIS GTAD NAS NI, ,CHOS GOS BYIN GYIS BRLAB PA NA, ,DA SHI NA YANG DGE SLONG NGES, ,DGE 'DUN LA NI DBUL BAR BYA, ,CHOS GOS GANG BRTAGS DE YI 
MTHAR, ,SNAG TSA LA SOGS THIG LE BYA, ,BYE BRAG BDAG GI MTSAN MA YANG, ,KHYAD PAR RTOGS PAR BYA BA NYID, ,BAR MA LAS NI YO BYAD DRUG ,DE NYID NAD G-YOG LA BYIN NAS, ,SHI BA'I YO BYAD LHAG MA NI, ,DGE 'DUN BSOD NAMS 'GRUB PHYIR BGO, ,CHOS GOS DRAS PA GSUM DANG 
NI; ,RDUL GZAN SHAM THABS GNYIS GNYIS TE, ,G-YAN PA DGAB DANG GDING BA DANG, ,RAS CHEN DANG NI SKA BZED DANG, ,GDONG DANG LAG PA PHYI BA STE, ,'DI DAG BCU GSUM DBYE BAR 'DOD, ,CHOS GOS LHAG SOGS YO BYAD RNAMS, ,'TSO BA'I YO BYAD BCU GSUM PO, ,DGE SLONG CHOS GOS 
RNAMS LA NI, ,'CHANG BA'I TSUL NI 'DI YIN TE, ,NGES PAR BYIN GYIS BRLAB BA DANG, ,DE LAS GZHAN PA YID BRTAN BYA, ,RDUL GZAN MTHANG GOS MED PAR NI, ,CHOS GOS CHEN PO LONGS MI SPYOD, ,GANG PHYIR LONGS SPYOD SHES PA YIS, ,PHAL BA YANG NI BGO BAR BYA, ,KHA BSGYUR 'OS PA KHA 

@18A
*, ,BSGYUR ZHING, ,DRUB PAR 'OS PA DRUB PA DANG, ,BYIN RLABS 'OS PA BYIN GYIS BRLAB, ,BRTAG PAR 'OS PA YID BRTAN BYA, ,SNGON PO BTZAG DANG NGUR SMRIG RTZI, ,'DI DAG RUNG BA'I TSON GSUM STE, ,TSON CHEN DAG GI CHOS GOS NI, ,KHA BSGYUR BYED PA BKAG PA YIN, ,RGYA 
SKYEGS LE BRGAN RTZI DANG BTZOD, ,RMA SHING RTZI DANG MTHING SHING MTSAL, ,SINDU RA DANG GUR GUM STE, ,'DI DAG TSON CHEN BRGYAD DU 'DOD, ,SENG BA PHRUG DANG PHYING BA DANG, ,LA BA SHIN TU MTHUG PO DAG ,'DI DAG CHOS GOS 'DOD PA YIS, ,DRA BAR BYA BA MA YIN NO, ,SPU CAN RNAM PAR SPANGS NAS 
NI; ,BRTUL ZHUGS CAN GYI NANG SHUN BYA, ,GDING BA LA NI DRA MI DGOS, ,RTAG TU 'BRAL BA YANG NI MED, ,SNAM SBYAR NGES PAR DRAS TE BCANG, ,GZHAN DAG MA NGES GANG GI PHYIR, ,'DOD CHUNG RANG GI CHOS GOS KYI, ,LAS KYIS SKYO BA SKYED PHYIR RO, ,LNGA PA SHAM THABS GYON NAS NI, ,BYA BA MTHA' DAG 
BYED PAR RUNG, ,BLA GOS SA PHYOGS GTZANG MAR NI, ,LAS YONGS BYED NA BKAG PA MED, ,SNAM SBYAR DGE SLONG 'DUS PA DANG, ,ZAS DANG MCHOD RTEN PHYAG BYED DANG, ,GRONG SOGS 'JUG LA BGO BYA YI, ,GZHAN DAG TU NI BKAG PA YIN, ,LA BA PHRUG DANG PHYID BA DANG, ,RNGA MO'I LA BDAG DANG 
NI; ,CHOS GOS NYIS RIM GYON PA NI, ,MI GTZANG PHYOGS SU BKAG PA YIN, ,MA G-YOGS GNAS MAL MI RUNG PHYIR, ,GZHAN MED BLA GOS BZHI BLTAB TU, ,BYAS TE BTING NAS DRAN LDAN PAS, ,LDANG BA YANG ZHING NYAL BAR BYA, ,GZHAN DU CHOS GOS MA KHYER BAR, ,GNAS NA GZHAN 
GYI DKAR PO'AM, ,DRAS PA MA YIN NA YANG RUNG, ,BYIN GYIS BRLAB PAR BYA BA NYID, ,ZAS LA NAD PA MA GTOGS PAR, ,GOS GCIG PA NI BKAG PA YIN, ,SDOM BRTZON BGO BA MED PAR NI, ,KHRUS BYED BKAG GO MED NA RUNG, ,MANG POS BLANGS NA LA BA SOGS, ,GCIG RNYED PA NI KUN GYIS 
SPYAD, ,RJES SU GNANG BA MA GTOGS PAR, ,GCIG PUS BDAG GIR MI BYA'O, ,KHA MA BSGYUR BAR NYIN MO NI, ,PHYI ROL NGUR SMRIG NGES PAR G-YOGS, ,DGE 'DUN GOS NI DRAN BZHIN DU, ,GNYIS KA NAS G-YOGS SPYAD PAR BYA, ,LA BA'I SPU NI PHYIR BSTAN NAS, ,GYON TE BCAG PAR MI 

@18B
BYA'O, ,SRIN SOGS 'JIGS PAS 'DUG PA DANG, ,NYAL BA RJES SU GNANG BA NYID, ,DGE 'DUN RNAMS LA BE'U PHRUG RE, ,RJES SU GNANG NGO GANG ZAG LA'ANG, ,BAR SIG LA BA DGE 'DUN LA, ,LA BA GZHAN NI GANG ZAG LA'ANG, ,RJES GNANG KUN KYANG LA BA STE, ,'ON KYANG PAR SIG YUL NAS 
BYUNG; ,DE NI PAR SIG LA BA'O, ,SMAD G-YOGS BSDAMS PA'I DON DU NI, ,SKA RAGS KYANG NI RUNG BA YIN, ,LTEB MA DANG NI SHUR BU NYID, ,GSUM PA SHUR BU PHRE'U NYID, ,RANG GI BZANG PO GANG GYUR PA, ,THAMS CAD DGE 'DUN NYID PHYIR SPYAD, ,GDING G-YOGS DAG NI MED PAR YANG, , 
NAM YANG MAL STAN LONGS MI SPYAD, ,DAG PAR BYA PHYIR SHAM THABS NI, ,BTZO BLAG MKHAN LA 'KHRUR MI GZHUG ,BRTZE LDAN RANG NGAM GZHAN GYIS KYANG, ,SNOD KYI NANG DU DAL BUS BKRU, ,BTZO BLAG MKHAN GYIS BRTZE MED PAR, ,GOS DAG DRAG TU SPRUGS BRDABS NA, ,TSAGS SRAN ZAD 
PAR BYED PA'I PHYIR, ,BSTAN BCOS LAS NI RAB TU BKAG ,TSUL LDAN JI SRID LEGS PAR NI, ,CHOS GOS LA SOGS LONGS SPYOD PA, ,DE SRID RGYUN MI 'CHAD PAR NI, ,SBYIN BDAG RNAMS KYI BSOD NAMS 'PHEL, ,BSRUNG BA'I DON DU SKRA BZED NI, ,ZHENG DU KHRU NI PHYED DANG GNYIS, ,SRID DU KHRU NI 
GSUM YIN TE, ,LHAG PA BRTAG PAR MI BYA'O, ,GAL TE CHOS GOS 'TSER BAG CAN, ,GZHAN LAS DGE SLONG GIS RNYED NA, ,'TSER BAG CHU YIS NYAMS BYAS NAS, ,YONGS SU SPYAD DO GZHAN DU MIN, ,'TSER BAG DANG BCAS 'JAM PO YI, ,CHOS GOS BCANG PAR MI BYA STE, ,'CHAD PAR 
BYED NA DE DAG LA, ,NGES PAR 'GAL TSABS CAN DU 'GYUR, ,MDZES MAS CHOS GOS 'TSER BAG CAN, ,MDZES DGA' LA NI NAN GYIS BYIN, ,DE LA KUN NAS CHAGS SKYES PAS, ,DE PHYIR BSTAN BCOS CHE LAS BKAG ,GANG DES YONGS SU LONGS SPYAD PAR, ,BZOD PA'I GOS GZHAN YOD MIN NA, , 
RDUL GYIS 'JIGS PAS SNAM SBYAR LA, ,RDUL GZAN BLTABS NAS BCANG BYA STE, ,ZHENG DU MTHO GANG SRID DU KHRU, ,PHYED DANG DO LAS LHAG MI BYA, ,SNAM SBYAR YONGS SU SRUNG BYED PA, ,BTZAG YUG RNAMS KYIS KHA BSGYUR BYA, ,KHYAD PAR DU YANG BLO GOS KYI, ,THA MA YONGS SU ZEGS PA NA, , 

@19A
*, ,SMYUNG TSEMS LA SOGS YANG DAG SGRUB, ,KHAB KYI LAS KYANG RJES SU GNANG, ,PHYAG DAR KHROD LA DGA' CHES PAS, ,BSAMS NAS DRAL BAR MI BYA STE, ,NAM YANG CHOS GOS DON DU YANG, ,RMA MED RO LAS MI BLANG NGO, ,SRIN BU SOGS KYIS RMA GTOD KYANG, ,RANG 
GNAS ZHAG BDUN BZHAG NAS NI, ,DUR KHROD PA YI DGE SLONG GIS, ,BKRUS TE KHA BSGYUR BCANG BAR BYA, ,DGE 'DUN GYI NI MAL CHA DANG, ,STAN NI DE LA BKAG PA YIN, ,DGE SLONG KHYIM DU MI 'JUG STE, ,SGO DRUNG BSOD SNYOMS BLANG BAR BYA, ,STAN SOGS 'DUG BAR 'BOD PA NA, ,DUR 
KHROD PA ZHES GO BYAS NAS, ,GNANG PHYIR KHYIM DU ZHUGS NAS NI, ,STAN LA 'DUG PA LA SOGS BYA, ,MCHOD RTEN DAG LA PHYAG BYED TSE, ,'DOM GANG NANG DU DOR BYAS TE, ,NYA DANG SHA SOGS MI BZA' ZHING, ,DER NI GNAS KHANG BRTZIG MI BYA, ,KHA MA BSGYUR DANG KHA TSAR CAN, ,BE'U RAS 
SOGS DGE 'DUN RUNG, ,TSON CAN RGYAL BYED TSAL PHUL BAS, ,DES NA BE'U RAS SOGS BKAG ,SPANG BAR BYA BA'I DNGOS GANG RUNG, ,DE NI DGE 'DUN LA MIN TE, ,GANG GZHAN PHYIS NI STER BA YI, ,GZHUNG LUGS SHES PA DAG LA SPANG, ,MI SHES BZHIN DU CHAGS BCAS GANG, , 
SPANGS NAS ZLOG PAR MI BYED CING, ,LEGS BSGO BYAS KYANG MI STER NA, ,DE LA STOBS KYIS DPOG PAR BYA, ,'CHANG KA'I KHU BA'I THIGS PA GANG, ,GOS LA BABS MTHONG SBED MA YI, ,CHAGS KHYER BU YI RGYUR GYUR PAS, ,DE YIS KUN BSLANG 'DI RAB BCAS, ,DGE SLONG GANG ZHIG NYE DU 
MIN; ,DGE SLONG MA LA GOS 'KHRU DANG, ,'TSED DANG 'CHAG PAR BYED PA NI, ,NGES PAR LTUNG BA DANG NI LDAN, ,'KHRU BA LA SOGS BYED 'JUG NA, ,GCIG SHIS KYANG NI NYE BAR 'JOMS, ,THE TSOM ZA NA NYE DU LA'ANG, ,NYES BYAS DRI MAR YONGS SU BSGRAGS, ,PHA DANG MA DANG MA YI PHA, ,NYE BAR 
BZUNG STE BDEN BRGYUD NI, ,MKHYEN CHEN GYIS NI NYE DUR GSUNGS, ,DE LAS GZHAN NI GNYEN MI NYID, ,TSOS KHU DANGS MA LA SOGS PA, ,RE RE LA YANG 'OG GZHI GDING, ,BSLAB PA'I GZHI NI NYAMS BYED PAS, ,DGE SLONG LA NI LTUNG BAR 'GYUR, ,DGE SLONG GANG ZHIG NYE DU MIN, ,DGE SLONG MA 

@19B
LAS BSAMS BZHIN DU, ,CHOS GOS GANG RUNG LEN BYED NA, ,DE YI BSLAB GZHI NYAMS PAR BYAS, ,'DI LA SLAR SBYIN DBROG MI BYA, ,BRJE BA LA NI NYES PA MED, ,JI STE BRJE NA MNYAM POS SAM, ,DGE SLONG MA YI 'DOD PA BZHIN, ,RGYA CHEN NOR LDAN DGE SLONG MAS, ,GAL TE 'BUL NA NYES 
PA MED; ,DE BZHIN LEGS GSUNGS BSNYEN RDZOGS BYED, ,BOR RLAG GYUR DANG DBUS YANG NGO, ,DGE SLONG CHOS GOS GSUM YOD PAS, ,NYE DU MA YIN KHYIM BDAG DANG, ,DE YI BDAG MO LAS KYANG RUNG, ,CHOS GOS NAM YANG MI BLANG NGO, , 
KUN DU SKYES PA KHYIM BDAG STE, ,DE YI BDAG MOR BUD MED BRJOD, ,BOR RLAG BYUNG SOGS SLONG BA NI, ,'DI LA NYES PA MED PAR BRJOD, ,DBUL PO LA NI BSLANGS PA YIS, ,KHA TSAR LA SOGS THOB PA DANG, ,GAR MKHAN LA SOGS PA YI GOS, , 
BZANG PO LA YANG NYES PA MED, ,CHOS GOS PHROGS PA LA SOGS KYIS, ,MANG PO RNYED PAR GYUR NA YANG, ,DRAN PAS STOD G-YOGS SMAD G-YOGS LAS, ,LHAG PAR BLANG BAR MI BYA'O, ,KHRU NI BCU GNYIS STOD G-YOGS GOS, ,SMAD G-YOGS YANG NI BDUN DANG GNYIS, 
RE ZHIG 'DI NI 'JIG RTEN PA'I, ,STOD G-YOGS SMAD G-YOGS ZHES SU GSUNGS, ,KHRU NI LNGA GSUM SNAM SBYAR TE, ,NYIS RIM STONG G-YOGS DAG KYANG NGO, ,KHRU NI LNGA DANG GNYIS PO DAG, ,RE ZHIG BSTAN PA'I SMAD G-YOGS SO, ,BSLANGS NAS DNGOS PO LHAG PA DAG ,GAL TE GA SHED 
NAS NI RNYED, ,DE NI GO BYAS BZLOG BYAS TE, ,RJES SU GNANG NA BLANG BAR BYA, ,KHYIM BDAG MO 'AM KHYIM BDAG GIS, ,GOS KYI RIN NI SPAGS NA DER, ,DGE SLONG RNAM PAR RTOG BZHIN DU, ,SLONG NA DE NI LTUNG DANG BCAS, ,SNGAR BZHIN NYE DU MIN ZHES BYA, ,CHOS GOS RNAM PA BDUN PO 
DAG, ,YONGS SU SPYAD PAR BZOD PA YIS, ,GOS DE RUNG BA ZHES BYA'O, ,RIN SPAGS PA ZHES BYA BA NI, ,GSER LA SOGS PA MA SMOS SHING, ,MGRON DU MA BOS ZHES PA STE, ,BRTAG BTUNG DRAN PAR BRJOD PA'O, ,LNGA DANG BCU PA'I RIN DAG GIS, ,NYOS LA BYIN ZHES RJOD BYED CING, 

@20A
*, ,SNGON PO SOGS KYI KHA DOG STE, ,KHRU YI TSAD KYIS KHRU NYID DO, ,RIN LA SOGS PA GSUM DAG GIS, ,SLONG BA'I TSE NA NYES BYAS TE, ,THOB NA SPANG BA'I LTUNG BAR 'GYUR, ,MA BSLANGS NA NI MA YIN NO, ,CHOS GOS PHROGS PA LA SOGS PAS, ,GANG YANG RUNG 
BA BLANG BYA STE, ,DGE SLONG RTAGS KYIS LUS LA 'DIR, ,MA G-YOGS NAM YANG MDZES MA YIN, ,SO SOR DPAG PA LA YANG NI, ,THAMS CAD SNGAR BZHIN KHO NA STE, ,JI LTAR BYAS PAS LTUNG BA DANG, ,LTUNG BA MED PA YANG NI GRAGS, ,BDAG CAG MI RUNG GNAS BRJOD NAS, ,PHO NYA LAS 
NI RIN MI BLANG, ,LEGS SBYIN CHOS GOS BDAG CAG RUNG, ,ZHAL TA PHO NYA DE LA BRJOD, ,DE YIS GANG TSE CHOS GOS RIN, ,ZHAL TA BYED LA GTAD PA NA, ,DGE SLONG CHOS GOS DON GNYER DES, ,LAN DRUG BAR DU DRAN PAR BYA, ,DER NI MNGON PAR GRUB NA NI, ,DER NI BLANG BAR RUNG BA NYID, , 
DE LAS LHAG PAR BRTZON BYED NA, ,LTUNG BA'I TSANG TSING NANG DU LTUNG, ,'DI LA LAN DRUG BSKUL NAS NI, ,RANG NYID 'ONGS NAS STER BYED NA, ,DGE SLONG GIS NI 'DI SKAD BRJOD, ,BDAG GIS 'DI SPANGS DGOS PA MED, ,DE LTA NA YANG GAL TE DE, ,SHIN TU PHYAG SOGS SNGON 'GRO BAS, ,STER NA 
DGE SLONG LEN PA LA, ,LTUNG BA MED PAR GSUNGS PA YIN, ,BUD MED DANG NI RGYAL SRID LA, ,DBANG BSKUR GYUR TAM BRAM ZE'AM, ,RGYAL PO'I GNANG CHEN PA LA GTOGS, ,BLON PO'AM DMAG DPON LA SOGS 'DOD, ,'DUG SA TSONG KHANG CHU GNAS DANG, ,'BOD GNAS DANG NI KHYIM GNAS SO, , 
TSONG KHANG GANG DU NYO TSONG BYED, ,CHU GNAS CHU SNOD SBED PA'I SA, ,'BOD GNAS 'BREG MKHAN DAG DANG NI, ,RDZA MKHAN LA SOGS MING CAN GYI'O, ,KHYIM GNAS KHYIM DU RAB BRJOD PA, ,'DI DAG 'BOD GNAS BZHIR GSUNGS SO, ,TSUR SPYON LEGS PAR BYON NAM KHYOD, ,GDAN 'DI LA YANG 
BZHUGS NAS NI, ,PHYAG ZHABS LEGS PAR BKRAB DANG, ,BZA' DANG BTUNG BA DGYES BZHIN GSOL, ,LAN DRUG BSKUL BA'I SGO DER YANG, ,MA THOGS BAR NI RJOD BYED NA, ,LTUNG MED THOGS NAS RJOD BYED PA, ,LTUNG BAR 'GYUR BA KHO NA'O, ,GAL TE PHO NYA MI MA YIN, ,SBYIN BDAG DANG 

@20B
NI GNYIS PA'ANG, ,SDOM BRTZON NYER BYAS GSUM GYI NI, ,DBYUG PA RNAMS KYIS MGO BO 'JOMS, ,SBYIN BDAG MI YIN PHO NYA DANG, ,ZHAL TA BA NI MI MIN NA, ,NYES BYAS GNYIS SO ZHAL TA TZAM, ,MI MA YIN NA NYES BYAS GCIG ,GANG DU SBYIN BDAG PHO NYA DANG, ,ZHAL TA PA YANG MI YIN NA, , 
DE NI NGES PAR LTUNG BYED BSKYED, ,KHRIMS LDAN NGAN SONG GSUM DU 'PHEN, ,DGE SLONG GANG ZHIG PHAN BYED PAS, ,DGE SLONG GANG LA CHOS GOS BSKUR, ,DE NYID LA NI YID BRTAN PAS, ,YONGS SU SPYOD PA NYES PA MED, ,GANG DER SHI NA CHOS GOS NI, ,GSAL POR DE YI 'GYUR BA YIN, ,MA 
THOB PA LAS SPANG BA DAG ,GNYIS KA LA YANG MED PA STE, ,SNGA MAS YONGS SU BTANG BA DANG, ,GZHAN GYIS BDAG GIR DE MA BYAS, ,DE LA ZHAG BCU 'DAS NA YANG, ,GNYI GA LA YANG LTUNG BA MED, ,GANG YANG DGE SLONG SRIN BAL GYIS, ,GSAR PA'I STAN DAG BYED NA NI, ,DE LA LTUNG BA'O DE YANG 
GNYIS, ,G-YOGS PA DANG NI BLINGS PA'O, ,BYIN PAR GYUR DANG DE BZHIN DU, ,LONGS SPYAD PA LA NYES MED DO, ,SBYIN BDAG BSOD NAMS 'DOD PA'I PHYIR, ,DGE SLONG GIS NI BLANG BAR BYA, ,LUG BAL NAG PO 'BA' ZHIG GIS, ,GSAR PA'I STAN NI MI BYA STE, ,DE TSOL BA YI SDUG BSNGAL 
GYIS, ,KLOG DANG KHA DON NYAMS PAR BYED, ,DKAR NAG DANG NI 'KHOB BAL GYI, ,CHA GNYIS CHA GCIG BSRES NAS NI, ,BLINGS PA NGES PAR BYED NA NI, ,STAN DES LTUNG BA MED PA YIN, ,NAG PO RANG BZHIN GYIS GNAG NYID, ,MGRIN PA RGYAB DANG GLO GNYIS DKAR, ,SPYI BO LTO DANG TSE'U 
'GAB, ,'KHOB BAL DKAR NAG ZHES SU BRJOD, ,DKAR NAG 'KHOB PA LA DKAR PO NI, ,SRANG PHYED TZAM GYIS NYUNG BA ZHIG ,BYAS NAS GSAR PA RTZOM BYED NA, ,DE LA LTUNG BAR THE TSOM MED, ,DE LAS GZHAN PA MA RNYED NA, ,NAG POS KYANG NI BYA BA YIN, ,GZHAN LAS RAB TU THOB 
PA NI, ,CI BDE BAR YANG YONGS SU SPYOD, ,LO DRUG BAR DU NAN TAN GYIS, ,BYAS PA'I STAN DE BCANG PAR BYA, ,LO DRUG TSU ROL DE BYAS LTUNG, ,NYES MED TSOGS KYIS GNANG BA YIN, ,LO GCIG LA YANG GNYIS PA DAG ,GAL TE DGE SLONG RTZOM BYED NA, ,RTZOM LA NYES BYAS GCIG YIN TE, , 

@21A
*, ,YONGS SU RDZOGS LA DNGOS GZHIR GZHAG ,DE BZHIN GNYIS GSUM BZHI DANG LNGAR, ,BRTZAMS PA LA YANG NYES BYAS 'THOB, ,LO DRUG BAR DU ZHUGS GYUR NAS, ,RTZOM PA LA NI NYES PA MED, ,GDING BA GSAR PA BYED PA NA, ,RNYING PA LA YANG NGES PAR MTHA', , 
KHA DOG NGAN PAR BYED 'DOD PAS, ,BDE BAR GSHEGS PA'I MTHO GANG GLAN, ,GAL TE MTHO GANG TSAD DE LAS, ,BSAMS BZHIN CUNG ZAD TZAM SPYOD KYANG, ,DE SKABS LTUNG BA'I DBYUG PA YIS, ,MGO BO GCOG PAR BYED PA YIN, ,GAL TE SHIN TU ZEGS PA'AM, ,SPYAD MI BZOD CING 
DENGS PA NA, ,DE TZAM NYID DAM CHUNG BA GANG, ,GLON PA LA NI NYES PA MED, ,SDOM BRTZON RANG GIS BAL DAG NI, ,DPAG TSAD GSUM LAS LHAG MI 'KHUR, ,NYUNG DU ZHVA LA SOGS PA'I PHYIR, ,MNGON PAR KHYER YANG NYES PA MED, ,GRONG LAS RGYANG GRAGS PHYED DU YANG, ,SDOM 
BRTZON KHUR NA NYES BYAS TE, ,GRONG KHYER NAS NI GRONG KHYER DU, ,RGYANG GRAGS GCIG KHUR LTUNG BA YIN, ,DGE SLONG GANG ZHIG DGE SLONG MA, ,NYE DU MIN LA BAL DAG NI, ,RMEL BA LA SOGS BYED 'JUG NA, ,DE YANG BSLAB LAS NYAMS LDAN 'GYUR, ,RMEL BA LA SOGS RE RES KYANG, ,MTHA' 
DAG GIS KYANG KUN NAS BSKYED, ,SDOM BRTZON LTUNG BA DANG BCAS NA, ,NYES BYED BZHIN DU 'OG TU 'GRO, ,BCOM LDAN BRTZE BAS DGE SLONG DAG ,SA LE SBRAM LEN BKAG PA YIN, ,CHOS GOS LAM RGYAGS NAD PA YI, ,SMAN GYI RGYUR NI MA GTOGS SE, ,GSER DNGUL MU TIG NOR BU DANG, , 
MU SAL GAR BHA G-YAS SU 'KHYIL, ,DMAR DANG SHANG KA SHEL DANG, ,BYI RU LA SOGS REG NA LTUNG, ,THUB PA'I DGE SLONG DON NYUNG DANG, ,BYA BA NYUNG BA MDZES PA STE, ,MANG POS DBEN PA DANG NI DGA', ,NYUNG DU TZAM ZHIG BCAD BAR BYA, ,SDOM BRTZON GANG ZHIG NOR LDAN PAS, ,SKYED KYI DON 
DU GTONG BYED NA, ,SKYED THOB LTUNG BA'I RDO RJE YIS, ,BDAG NYID 'JOMS PAR BYED PA YIN, ,SBYOR BA DANG NI RAB SBYOR DANG, ,BSGRUB DANG BRJE BA DE BZHIN DE, ,BYED PA MI BYED ZHES BYA DANG, ,MNGON MTSAN CAN GYI RNAM PA BZHI, ,SHING RTA LA SOGS SNOD 'GREMS SHING, ,YUL PHYOGS ZONG NI 'DRI 

@21B
BYED PA, ,GRAGS PO DAG NI 'TSOL BYED PA, ,'DI DAG SBYOR BAR 'DOD PA YIN, ,RAB SBYOR BDUN SDE LA SOGS PA'I, ,SKYED PHYIR NOR NI GTONG BYED PAS, ,DBANG PO GRO GA SNAG TSA DANG, ,SMYU GU TSOL BA DAG LA 'DOD, ,'DOD PAS RNYED LA CHAGS PA YI, ,NYIS 'GYUR LA SOGS SPEL BA'I PHYIR,, 
GRO GA LA SOGS SGRUB BYED PA, ,DE NI BSGRUB PAR GSUNGS PA YIN, ,NOR BU MU TIG BYA RU SOGS, ,RDZAS RNAMS YONGS SU BRJE BA NA, ,SNAG TSA GRO GA LA SOGS TSOL, ,DE NI BRJE BAR YONGS SU GRAGS, ,SKYED MA THOB KYI BAR DU 'DIR, ,NYES BYAS DRI MAR YONGS SU GRAGS, ,GANG TSE 
SKYED THOB DE NYID TSE, ,GSAL POR LTUNG BA NYID DU GRAGS, ,BYED PA MNGON MTSAN CAN LA SOGS, ,GTONG BAR BRJOD DO MI BYED PA, ,SLAR YANG GSER SOGS MI GTONG BA'O, ,CHO GA 'DI YANG SNGAR BZHIN TE, ,DKON MCHOG GSUM GYI CHED DU NI, ,RNYED PA 'DOD PAS SBYOR BA DAG ,'JIG 
RTEN SPYOD PAS GZHAN MIN BRTAG ,RIGS LDAN ZHAL TA LA RUNG STE, ,RGYAL PO DANG NI RGYAL PO'I 'KHOR, ,SBYIN BDAG RNAMS KYI DRUNG DU NI, ,NAM YANG SBYOR BA MI BYA'O, ,'DI DAG RNAMS LAS RNYED MED DAM, ,'ON TE DKA' BAS RNYED KYANG RUNG, ,KHYER NAS MI STER GTA' MI BLANG, ,KHYER 
YANG STER NUS DE LTA MIN, ,NYO BYED SHES RAB CAN MED NA, ,GANG NYO 'DOD PA'I DGE SLONG GIS, ,RDZAS RNAMS RJES SU BRTAGS NAS NI, ,NGES PAR LAN GSUM BAR DU BRJOD, ,RNYED PA'I DON DU MI BTZONG ZHING, ,NAM YANG NYO NA LTUNG BA NYID, ,DGOS PA RJES 'BREL DOR BYAS PAS, , 
NYO TSONG LA NI NYAS MED DE, ,SANGS RGYAS CHOS DANG DGE 'DUN PHYIR, ,'JIG RTEN CHOS LUGS RJES 'BRANG BA'I, ,ZHAL TA PA YIS NYO TSONG BYA, ,GZHAN DU GZHAN GYI MA YIN NO, ,MCHOD PHYIR GUS PAS RTAG TU NI, ,GTZUG LAG KHANG DU TSONG BYED NA, ,DE LA SKYED DANG BCAS SBYIN TE, ,SBYIN 
BDAG DAD PA SKYED PHYIR RO, ,SO BA TIL DANG MUD GA SOGS, ,SROG CHAGS DANG BCAS MA BRTAGS PA, ,BSIL GRIB KYI NI SA PHYOGS SU, ,DE NI RAB TU BKRAM STE BZHAG ,DE LTA NA YANG DE NAS DE, ,GAL TE BRAL BAR MA GYUR NA, ,DE TSE SLAR YANG GNAS KHANG DU, ,BZHAG NAS SGO 

@22A
*, ,NI RTAG TU BSDAMS, ,ZHAG BCU LAS 'DAS LHUNG BZED NI, ,BRTUL ZHUGS CAN GYIS BCAD MI BYA, ,LCAGS DANG SA LAS BYAS RANG BZHIN, ,LHUNG BZED RNAM PA GNYIS SU BRJOD, ,TSAD LDAN CHUNG NGAM CHEN PO NI, ,BSNYEN PAR RDZOGS PA'I DON PHYIR YANG, , 
MANG PO YIN NA YANG NI RUNG, ,'CHANG BA LA NI SMAD PA MED, ,LHAN PA GCIG GNYIS GSUM DANG BZHIS, ,LHUNG BZED GZHAN DAG BSLANG MI RUNG, ,DGE BA'I SEMS KYIS BAG YOD PAR, ,RIN GYIS NYOS LA NYES PA MED, ,SDOM BRTZON MI BRTAN LDAN PAS NI, ,LHUNG BZED BUG RDOL 
GLAN MI BYA, ,RGYA SKYEGS TSIG MTSON MO STENG, ,SBRA TSIL BU RAM SAS MA YIN, ,BRTAN PO LHAN RINGS GANG BRJOD DANG, ,PHYE MA YANG NA LHAN PA NYID, ,THAM PHRAN DANG NI LHAN THABS NYID, ,DE BZHIN CHU SRIN SO YANG NGO, ,CHOS KYIS YONGS SU BRJE BA LA, ,NYES PA MED DO GZHAN DU 
SLAR, ,SLONG BA'I TSE NA NYES BYAS TE, ,THOB PA NA NI SPANG BAR 'GYUR, ,GRUB NA DGE BAS LHUNG BZED DE, ,DGE 'DUN LA NI BRIM PAR BYA, ,DE YANG LHUNG BZED THA MA NI, ,DE YI LUNG BZHIN DU NI BCONG, ,BRE CHUNG DO ZAN TSOD MAR BCAS, ,BLUGS NAS BZHAG PA DE LA NI, ,LAG 
PAS BKAN TSE MI REG PA, ,DE NI CHEN PO'I TSAD DU BRJOD, ,BRE CHUNG GANG ZAN TSOD MAR BCAS, ,SHONG BA CHUNG NGUR RAB TU GRAGS, ,'DI DAG GNYIS KYI BAR DAG NI, ,'BRING POR BRJOD DE LHUNG BZED GSUM, ,GANG ZHIG LHUNG BZED GAS NGANG RDOL, ,DE NI GUS PAS GLAN PAR BYA, ,DE BYED PA 
YANG TSOG CHAS KYANG, ,DGE 'DUN GNAS KHANG GZHAG PAR BYA, ,'GRO NA LHUNG BZED BCAS YIN TE, ,GAL TE LHUNG BZED MED NYID DAM, ,GZHAN DU RKUN POS 'JIGS PA'AM, ,SLAR LOG 'DOD PA YIN NA RUNG, ,THAGS MKHAN NYE DU MA YIN LA, ,GLA RNGAN MED PAR 'THAG 'JUG NA,, 
LTUNG BCAS LTUNG BA MED PA NI, ,NYE DU YIN NAM GLA BYIN NA'O, ,NGES PAR DGE SLONG CHED DU NI, ,KHYIM BDAG CHOS GOS 'THAG 'JUG NA, ,DE YIS DER SONG THAGS MKHAN LA, ,SNYAN TSIG BSNGAGS TE GRUB NA LTUNG, ,ZHENG CHE THAR TSAGS BZANG SOGS DON, ,BSOD SNYOMS KYIS NI 'DOD MI 

@22B
BSKYED, ,DE LTAR BYED NA SDOM BRTZON LA, ,THOB PA'I TSE NA SPANG BAR 'GYUR, ,ZHENG CHE BA NI TSAD CHEN TE, ,MNYEN 'GYUR 'JAM PO ZHES BYA'O, ,THAR GYIS ZHAG PA 'JUR MDUD MED, ,TSAGS THAR BZANG BA DAM PA YIN, ,BSOD SNYOMS KYANG NI 'DIR SHES BYA, ,BZA' SOGS LHA YI RIGS LAS 
BYUNG, ,STON MO LHA YI RIGS DAG NI, ,DE YI RGYAGS SU RNAM PAR SHES, ,CHOS GOS DGE SLONG LA BYIN NAS, ,GZHAN DU KHRO DANG CHAGS PA YIS, ,DE PHROGS NA NI NYES BYAS TE, ,PHAN PAR 'DOD PAS NYES MED DO, ,LUS KYI RAB G-YO LUS KYIS NI, ,BYED PA'O NGAG GI G-YO BA YANG, ,BRJOD 
PA YIS NI 'PHROG BYED NA, ,GNYIS SAM GCIG GIS KYANG NI RUNG, ,JI SRID CHOS GOS GRA YANG NI, ,LUS DANG BRAL BAR MA GYUR PA, ,DE SRID NYES BYAS TZAM YIN TE, ,BRAL NA SPANG BA'I LTUNG BA YIN, ,DBYAR NI DBYAR GYI RNYED PA NYID, ,RAB TU 'GYED PAR BYED NA NI, ,NYES BYAS 'DI NI 'DAS 
NAS SAM, ,DE MA YIN LA MA YIN NO, ,DBYAR GANG BDAG GIR BYED MI 'DOD, ,CHOS GOS SBED PA MED PAR NI, ,CHOS GOS GTAD PA LAS BYUNG BA'AM, ,DBYIG LA SOGS PA RUNG BA YIN, ,'CHI PHYIR DANG NI 'CHI BAS GTAD, ,NAD PAS NAD PA NYID PHYIR RO, ,'GRO BAR CHAS PAS GANG 
BYIN PA, ,'DI DAG GTAD PA LAS BYUNG LNGA, ,MTHA' YI ZHAG BCU'I NANG DU NI, ,BGOS KYANG RUNG BA NYID YIN TE, ,SBYIN PA'I DUS LAS 'DAS PAR NI, ,NAM YANG BCANGS NA DNGOS GZHI'O, ,CHOS GOS BYIN PA'I DUS GANG NI, ,MKHAS PAS YANG DAG BSTAN PA 'DIR, ,DGAG DBYE BYA BA'I 
NANG ROL DU, ,ZHAG BCU'O DE LAS LHAG PA MIN, ,'DIR BDAG RANG GI LAG NYID KYIS, ,RAB TU DBUL ZHES SBYIN BDAG LA, ,GAL TE 'JOG PAR BYED NA NI, ,NAM YANG DGE SLONG SKYON YOD MIN, ,DGAG DBYE'I DUS KYI RNYED PA GANG, ,THAMS CAD DBYAR GNAS GANG DE DBANG, ,GANG ZHIG 
DBYAR GNAS MA BCAS PA'AM, ,GANG DANG LHAN CIG DGAG DBYE BYAS, ,'JIGS BCAS DGON PAR GNAS PA YIS, ,CHOS GOS GSUM PO DAG LAS NI, ,GCIG NI KHYIM DU BZHAG BYA STE, ,BAG YOD DGE BA 'DOD PAS SO, ,DGOS PA'I CHED DU GZHAN DU NI, ,ZHAG DRUG 'DAS KYANG 

@23A
*, ,NYES MED DE, ,DER YANG MTSAMS GCIG CHOS GOS KYIS, ,BDUN PA'I SKYA RENGS SHAR NA LTUNG, ,DBYAR GYI NANG DU ZLA SHOL THOB, ,DBYAR GNAS PHYI MAR RAB TU GRAGS, ,'JIGS BCAS ZHES BRJOD GANG DU 'DIR, ,NGES PAR RKUN PO'I 'JIGS BCAS 'DOD, ,SENG GE 
STAG SOGS 'JIGS PA NI, ,DOGS BCAS 'DOD PAR SHES PAR BYA, ,SHA SBRANG LA SOGS 'JIGS PA DAG ,'JIGS PA THA DAD YIN PAR GSUNGS, ,SO GA'I ZLA BA LHAG MA LA, ,KHRUS DON LUS RAB SBA BA'I PHYIR, ,DBYAR GOS RAS CHEN MING CAN GYI, ,CHOS GOS BRTUL ZHUGS 
CAN GYIS BTZAL, ,'DI NI DBYAR ZLA GSUM DAG LAS, ,ZLA PHYED BAR DU BCANG BYA STE, ,SNGA BAR TSOL LAM LHAG PAR NI, ,'CHANG BA LA YANG LTUNG BAR 'DOD, ,DGAG DBYE'I DUS KYI GOS BZANG BA, ,SRA BRKYANG GDING BA'I DON DU NI, ,TSOGS LA GSOL BA SNGON 'GRO BAS, ,LAS BYED 
PA LA YANG DAG BSGO, ,TSOGS KYIS YANG DAG GNANG NAS NI, ,'PHAGS PA'I TSOGS KYIS GUS BYED LA, ,GSOL BA RKYANG PA NYID KYIS GTANG, ,DE YIS JI LTAR RIGS PAR NI, ,KHA BSGYUR LA SOGS BYAS NAS NI, ,SONG NAS TSOGS KYI DBUS SU ZHU, ,DE NAS CHO GA BZHIN DU 'DIR, , 
GDING BYA SRA BRKYANG BTING BA YI, ,DGE SLONG RNAMS LA PHAN YON MANG, ,PHAN BZHED STON PAS YANG DAG GSUNGS, ,ZHAG BCU ZLA BA NGES PA DANG, ,MA BRTAGS PAR NI 'CHANG BA DANG, ,SNAM SBYAR MED PAR GRONG SOGS 'JUG ,YANG YANG ZA BA NYID DANG NI, ,'DUS SHING ZA BA NYES PA MED,, 
BSGO BA MA BYAS PAR YANG 'GRO, ,SMIN DRUG DANG NI KHRA YI BAR, ,SRA BRKYANG GDING BA DUS SU GSUNGS, ,MGU BA SPYAD DANG MGU BA BYAS, ,SPO BA DANG NI DE LAS LANGS, ,DBYAR MA RDZOGS DANG DBYAR BRAL DANG, ,DBYAR NI PHYI MAR GNAS DE BZHIN, ,LKOG TU GYUR PA'I DGE TSUL DANG, ,BSLAB 
PA SPYOD PAR BYED PA STE, ,'DI DAG LA NI PHAN YON MED, ,RNYED PA KHO NA MA BKAG GO, ,LTA DANG TSUL KHRIMS DRI MA CAN, ,GANG ZHIG DGE 'DUN GYIS RAB SPANGS, ,CHOS MA YIN PA'I PHYOGS LHUNG DANG, ,DE BZHIN GZHAN DU DBYAR GNAS TE, ,LNGA PO 'DI LA RNYED PA DANG, ,PHAN YON 

@23B
YANG NI MED PAR GSUNGS, ,'DIR NI BZANG DANG MKHAS KUN LA, ,YON TAN DANG NI RNYED PA YOD, ,DGE 'DUN LA BSDOS RNYED PA GANG, ,BRTUL ZHUGS CAN DAG DBANG BYED NA, ,SPONG BA'I LTUNG BYED LCAGS TSAN GYIS, ,SDUG BSNGAL NYAMS SU MYONG BAR 'GYUR, ,RNYED PA GOS DANG DBYIG 
LA SOGS, ,BZA' BA LA SOGS ZANG ZING YANG, ,GNYIS KA'ANG BSDOS PAR BSGYUR BA NI, ,RAB TU BKAG PA GSUNGS PA YIN, ,TSOGS KYI GZHAN LA GZHAN GYI DER, ,RNYED PA PHAN TSUN SGYUR BYED NA, ,NYES BYAS DANG NI YANG DAG LDAN, ,DNGOS GZHI RU NI MI BRTAG GO, ,DGE 'DUN MTHUN 
PA NYID KYI NI, ,DGE 'DUN GZHAN LA BSDOS PA YI, ,RNYED PA BDAG GIR SLONG BYED NA, ,THOB PA'I TSE NA SPONG BAR 'GYUR, ,GANG ZAG SKU GZUGS MCHOD RTEN DANG, ,DUD 'GRO RTZVA DANG NAM MKHA' LA, ,BZHAG SOGS SA LA KA BA STE, ,KHANG BZANGS SOGS LA NYES BYAS YIN,, ,, 
BAM PO GSUM PA, DANG POR BYIN LEN BYAS NAS NI, ,MAR SOGS DGE SLONG BYIN GYIS BRLABS, ,RANG GIS BLANGS NAS SPYAD BYA STE, ,ZHAG BDUN DE LAS LHAG PAR MIN, ,SDOM BRTZON DE DON LA MKHAS PA, ,SPANG BAR 'OS PA SPANGS NAS NI, ,DE NAS LTUNG DE LAS LDANG PHYIR, ,NUB KYIS CHOD NAS 
BSHAGS PA BYA, ,MKHAS PAS BSKUL BA BYAS NAS NI, ,GNYIS PA LA NI BLANG BAR BYA, ,JI LTAR GSUNGS PA'I BRTAG PA DAG ,MI BYED PA LAS LTUNG BAR 'GYUR, ,LTUNG BA BCOS PA'I DON DU NI, ,BDAG GI DON DU CHOS GOS SOGS, ,CUNG ZAD TZAM YANG DE DAG GIS, ,GZHAN LAS BLANG BAR 
MI BYA'O, ,LTUNG 'DI SPANG BAR MA BYAS NA, ,GZHAN DU GROL BAR 'GYUR BA MIN, ,SPANG BAR YANG NI SHES BYA LA, ,CHOS GOS LA SOGS SPANG BAR BRJOD, ,SPANG BA'I LTUNG BYED SUM CU PO, ,BSLAB BYA DANG BCAS BSHAD NAS NI, ,DE RJES LTUNG BYED 'BA' ZHIG PA, ,DGU BCU RAB TU GSAL BAR BYA, ,RGYAL 
PO'I KHAB TU BCOM LDAN 'DAS, ,BLTA 'DOD KHYIM PA MANG RNAMS KYIS, ,BCOM LDAN 'DAS NYID GANG NA ZHES, ,SGRA GCAN 'DZIN LA DRIS PA DANG, ,GZHAN NA BCOM LDAN BZHUGS BZHIN DU, ,GZHAN DU NYE BAR BSTAN LAS BCAS, ,DE PHYIR MDO LAS GSUNGS PA GANG, ,STON PAS TSIGS BCAD 

@24A
*, ,GNYIS 'DI GSUNGS, ,CHOS GCIG LAS 'DAS GANG YIN PA, ,LUS CAN BRDZUN DU SMRA BA STE, ,'JIG RTEN PHA ROL SPANGS PA YIN, ,'DI YIS SDIG PA MI BYA MED, ,LCAGS GONG ME LCE 'BAR BA DAG ,ZOS PAR GYUR PA MCHOG YIN GYI, ,TSUL 'CHAL YANG DAG 
MI SDOM PAS, ,YUL 'KHOR BSOD SNYOMS ZA BA MIN, ,BSLAB PA'I GZHI NI BSGRUB PA'I PHYIR, ,NGES PAR BRDZUN TSIG BKAG PA STE, ,LAG BRGYUD SMRA BA'I KHYU MCHOG NAS, ,BRTZAMS TE BRDZUN DU SMRA RNAMS LA, ,SHES BZHIN DU NI BRDZUN SMRA BA'I, ,DGE SLONG LA NI LTUNG BYED BRJOD, ,BRDZUN TSIG 
RNAM PA DGU YIN TE, ,RNAM PA GNYIS KYI BAR DU BRJOD, ,SDOM BRTZON DAG LA DRUNGS 'BYIN CHOS, ,PHAS PHAM LA SOGS RNAM PA LNGA, ,TSUL KHRIMS LTA BA CHO GA DANG, ,'TSO BA YI NI SMRA BA DGU, ,MTHONG SOGS RNAM PA GSUM YIN TE, ,DE DAG GIS NI SMRA BA LA, ,BRDZUN TSIG RNAM PA BRGYAD 
CES 'DOD, ,TSUL KHRIMS LTA SPYOD CHO GA 'TSO, ,MTHONG DANG THOS DANG DOGS PA YIS, ,SDOM BRTZON BRDZUN DU SMRA BA LA, ,GANG YANG RNAM PA BDUN NYID BRJOD, ,SMRA 'GYUR DE BZHIN SMRA BA DANG, ,SMRAS PA ZHES BYA TSIG GSUM DANG, ,MTHONG BA LA SOGS TSIG GSUM STE, ,BRDZUN DU SMRA BA DRUG 
TU BRJOD, ,DE LTAR RE RE DOR BA YIS, ,TSIG GIS 'DIR NI SHES BYA BA, ,BRDZUN TSIG RAB TU SHES PA LA, ,BRJOD NAS GO BA RNAM PA GNYIS, ,SLAR YANG PHAS PHAM LA SOGS LNGAS, ,PHAS PHAM 'GYUR BAR SHES BYA STE, ,PHAS PHAM GNAS SU GANG BRJOD PA'I, ,SNGAR SMRAS MTHA' NI PHAS 
PHAM NYID, ,GZHAN LA NAM YANG MI BZHED DO, ,DGE 'DUN LHAG MAR 'GYUR BA NI, ,BAG TZAM GYIS SAM RTZA BAS SKUR, ,CHOS LA CHOS MIN LA SOGS NGES, ,GANG ZHIG DGE 'DUN DBUS SMRA NA, ,DE LA SBOM POR 'GYUR BA YI, ,BRDZUN TSIG CES NI RNAM PAR GZHAG ,GSO SBYONG DUS 
KYI LAS DAG LA, ,'DI LA DAG GAM ZHES BRJOD TSE, ,KHA ROG NYES PA SPED BYED NA, ,NYES BYAS DRI MAR 'GYUR BAR BRJOD, ,DE LTAR DE DAG GANG BSTAN PA, ,BRDZUN GYI TSIG NI RNAM PA BZHIS, ,DE LAS GZHAN PA LTUNG BYED DU, ,'GYUR BA'I BRDZUN TSIG CES BYAR BSTAN, ,MA MTHONG SOGS 

@24B
LA MTHONG SOGS DANG, ,MTHONG SOGS LA'ANG DE LAS BZLOG ,SHES BZHIN DU NI SMRA BYED NA, ,DON RIG PA NA LTUNG BYED 'DOD, ,DUD 'GRO LA YANG RVA CHAG SOGS, ,SKYON NAS TSIG TU SMRAS PA NA, ,SEMS ZHUM LAS BYED MI BRTZON NA, ,SHES LDAN MI RNAMS SMOS CI DGOS, ,DE PHYIR 
SEMS CAN THAMS CAD LA, ,PHAN BZHED BCOM LDAN 'DAS KYIS BKAG, ,MI RNAMS LA NI SKYON BRJOD PAS, ,DGE SLONG LA NI LTUNG BYED YIN, ,SKYON BRJOD BSAM PA'I DGE SLONG GIS, ,KHYOD NI BRAM ZE RAB BYUNG ZHES, ,BRAM ZE LA NI RIGS DRIS NA, ,DE LA NYES BYAS LTUNG BAR 'GYUR, ,DE 'DRA'I 
SEMS KYIS RGYAL RIGS LA 'ANG, ,SMRA BYED NYES BYAS KHO NA STE, ,DE BZHIN RJE RIGS DMANGS DAG LA, ,SMRA BYED SDOM BRTZON LTUNG BYED YIN, ,THAGS MKHAN LHA RTEN LHA MKHAN DANG, ,SHING MKHAN TSEM BU SMYIG MA MKHAN, ,DE LA SOGS PA'I RIGS RNAMS KYIS, ,YONGS SU SMRA NA LTUNG BYED 
BRJOD, ,RDZA MKHAN DANG NI MGAR BA DANG, ,BRAN DANG KO LPAGS MKHAN DANG NI, ,BYA SHOR NYA BA RNGON PA DANG, ,GTUM PO SOGS BRJOD NYAMS PAR 'GYUR, ,KHYOD NI BRAM ZED YIN TE DE'I, ,RIGS KYI BYA BA GTZANG SBRA SOGS, ,BSLAB BYA KHYOD LA DGE SLONG GIS, ,CI BYA ZHE NA'ANG NYES BYAS NYID, ,KHYOD 
NI RGYAL RIGS KHYOD KYI LAS, ,MTSON CHA'I RIGS PA MDUNG DANG NI, ,MDA' SOGS SLOBS SHIG CES SMRA NA, ,GANG YIN DE LA NYES BYAS SO, ,DE BZHIN RJE RIGS DMANGS RIGS KYI, ,LAS LA NGES PAR SBYAR YANG NGO, ,THAGS MKHAN SMYIG MA MKHAN SOGS LA, ,LTUNG BYED KYI NI LTUNG BAR BRJOD,, 
MCHOD SBYIN DANG NI GDOL BA SOGS, ,KHYOD KYIS RANG LAS BYOS SHIG CES, ,SMRA YANG MI MKHAS DE DAG LA, ,SNGA MA BZHIN DU NYES BYAS YAN, ,'THANG PO ZHAR BA LAG RDUM DANG, ,SGUR PO MI THUNG LONG DANG 'ON, ,ZHES SMRA NA YANG LTUNG BYED KYI, ,ME YI NANG DU SREG PA 'THOB, ,KHYOD NI MDZE CAN 
KHRAG NAD SKYUG ,NYAM CHUNG G-YAN PA 'OG GROL DANG, ,DE LA SOGS BRJOD NGAN TSIG RNAMS, ,SDOM BRTZON LA NI LTUNG BYED 'DOD, ,KHYOD NI MA DAG LHUNG BAS BCOM, ,GDUG PA DANG BCAS 'GYOD PA CAN, ,KHYOD NI KHRO BAS SEMS BSREGS PA, ,ZHES SMRAS SOGS LA'ANG DE NYID DO, , 

@25A
*, ,DGE SLONG SKYON BRJOD BSAM PA YIS, ,BONG BU SOGS KYIS GSHE BYED CING, ,RGYA GAD LA SOGS KUN LDANG BAS, ,SPYO NA LTUNG BYED KYIS REG 'GYUR, ,DE LTAR RIGS DANG BZO DANG NI, ,LAS RNAMS DANG NI RTAGS DANG NAD, ,LTUNG DANG KHRO BA LA SOGS PA'I, ,TSIG GIS 
SMRA BAR MI BYA'O, ,THE TSOM BSAL BA'I DON DU NI, ,SANGS RGYAS GDUNG NI GANG YIN PA, ,RGYAL RIGS LAS GANG RAB BYUNG BA, ,ZHES SOGS SMRA LA NYES PA MED, ,DGE SLONG PHRA MA SMRA NA YANG, ,LTUNG BA 'DI NYID YANG DAG LDAN, ,PHRA MA PHA ROL DBYE BA'I PHYIR, ,NYON MONGS CAN GYI TSIG YIN 
TE, ,DPER NA 'BREG MKHAN GYOL PO KHYOD, ,DE SKAD SU ZHIG SMRA ZHE NA, ,SMRAS PA DGA' BYED KYIS SMRA ZHES, ,'DI NI PHYOGS TZAM BSTAN PA STE, ,'DIR YANG THAMS CAD SNGA MA BZHIN, ,RIGS DANG BZO SOGS SMRAS PA LAS, ,NYES BYAS LA SOGS SHES BYA STE, ,BLO LDAN GYIS NI SPANG BAR BYA, , 
DGE 'DUN MCHOG GCIG PA YIS NI, ,GANG ZHIG MTHUN PAR GYUR PA NA, ,LAS LA SKYO SNGOGS BYED PA DES, ,ZAD BYED LTUNG BA THOB PAR 'GYUR, ,MCHOG GCIG BSAM PA GCIG PA YIS, ,CHOS BZHIN CHO GA BZHIN DU NI, ,'GYED PA LA SOGS RNAM BZHI YI, ,DBANG BYAS BSTAN PA 
DE DAG GI ,LAS LA SKYO SNGOGS ZHES BYA BA, ,'DI LA LEGS ZHES BRJOD PA YI, ,RDZOGS NA THE TSOM GYIS KYANG NI, ,SKYO SNGOGS BYED NA LTUNG BAR BCAS, ,BYAS SAM 'ON TE MA BYAS ZHES, ,THE TSOM GYIS KYANG SKYO SNGOGS NA, ,NYES BYAS 'GYUR TE DE LA NI, ,CIG SHOS MIN ZHES MKHAS PAS 
GSUNGS, ,GZHAN DAG GI NI DBANG BYAS LA, ,GZHAN GYI DBANG BYAS 'DU SHES SAM, ,RDZOGS LA MA RDZOGS ZHES PA LA, ,LTUNG BA'I TSUL NI SNGAR BZHIN NO, ,GNYUG MAR GNAS DANG LAS BYED DANG, ,'DUN PA PHUL DANG LTA BA SMRA, ,GLO BUR BA STE 'DI DAG NI, ,GANG ZAG LNGA ZHES YONGS SU 
GRAGS, ,THOG MTHA' DBUS SU GANG RIG DE, ,GNYUG MAR GNAS PA ZHES BYA'O, ,LAS KYI DBANG DU BYAS PA LAS, ,GANG ZHIG DE BYED DE LAS BYED, ,DER NI GANG ZHIG 'DUN PA PHUL, ,DE NI 'DUN PA PHUL BA'O, ,LTA BA SMRA BA ZHES BYA GANG, ,GANG DAG DGE 'DUN DBUS SU NI, ,ZHU TSE 

@25B
BDAG GIS 'DI LTAR MTHONG, ,'DI LTAR MIN ZHES SMRA BA'O, ,THOG MTHA' DBUS SU MI SHES PA, ,DE NI GLO BUR 'ONGS PAR 'DOD, ,DANG PO RNAM PA GSUM PO YIS, ,LAS LA RTZOD NA LTUNG BYED DE, ,DAM PA'I LAS LA RTZOD PA LA, ,THA MA GNYIS KYIS NYES BYAS SO, ,TSIG LNGA'AM DRUG LAS 
PHAR LHAG PAR, ,RIG PA'I SKYES PA MED PAR NI, ,BUD MED DAG LA CHOS STON NA, ,LTUNG BYED SKYON DU 'GYUR BA YIN, ,MTHA' DAG GZUGS NI MI RTAG CING, ,DE BZHIN TSOR DANG 'DU SHES DANG, ,'DU BYED DANG NI RNAM PAR SHES, ,MKHAS PAS TSIG LNGAR NGES RTOGS BYA, ,MIG DANG RNA BA SNA 
DANG LCE, ,LUS DANG YID KYANG MI RTAG CES, ,TSIG DRUG BRJOD PA 'DI YIN PAR, ,MKHAS PA RNAMS KYIS GSUNGS PA YIN, ,TSIG LNGA BSTAN PAR BYA'O ZHES, ,SHES BZHIN TSIG DRUG RJOD BYED NA, ,LTUNG BA'O DE BZHIN DRUG PA YANG, ,BDUN PA RJES SU STON NA'O, ,'BREL MED SMRA BA NYES 
MED DE, ,SHIN TU SMRA BA MYUR YANG NGO, ,DRIS LAN MKHAN GYI BUD MED NI, ,RIGS LDAN LA STON NYES PA MED, ,BSNYEN PAR MA RDZOGS PA DANG TSIG ,MNYAM POR CHOS BRJOD PA LAS LTUNG, ,RJES SU 'BRANG LA NYES MED DE, ,'DON DANG KHA TON SBYONG BA LA'ANG, ,GNAS NGAN LEN DANG LDAN 
PA'I TSIG, ,TSOGS KYIS GNAD MED BRJOD MI BYA, ,DE YANG PHAS PHAM PA DANG NI, ,DGE 'DUN LHAG MA'I GNAS NGAN LEN, ,YANG DAG BLA MAR 'GYUR PA'I CHOS, ,BSNYEN PAR MA RDZOGS GANG ZAG LA, ,SDOM BRTZON GANG ZHIG SMRA BYED NA, ,'DI LA YANG NI LTUNG BYED 'GYUR, ,'DIR NI SGRIB PA RNAM 
PA LNGA, ,MI RNAMS KYI NI CHOS SU THOS, ,DE ZAD BLA MA'I CHOS SU 'DOD, ,BSAM GTAN RNAMS NI BLA MA'O, ,MA GNANG BAR NI DGE 'DUN GYI, ,GANG ZAG DAG LA STER BYED CES, ,BYIN NAS RTZOD PA RTZOM NA NI, ,SDOM BRTZON DE YANG ZAD LTUNG 'GYUR, ,ZLA BA PHYED PHYED GSO SBYONG DUS, ,SO SOR THAR 
PA 'DON PA'I TSE, ,GANG ZHIG KHYAD GSOD DE LA YANG, ,ZAD BYED LTUNG BAR 'DOD PA YIN, ,PHRA ZHING PHRA BA 'DI DAG 'DIR, ,NYER BSTAN DGOS PA CI ZHIG YOD, ,GANG DAG NYON MONGS DBANG GIS NI, ,BSLAB PA KHYAD GSOD 'DI SKAD SMRA, ,RTZIS KYI PHYIR DANG KHYAD GSOD PHYIR, ,BSREG PHYIR YONGS 

@26A
*, ,SU GDUNG BA'I PHYIR, ,DE BZHIN RMA 'GEGS DON DU ZHES, ,TSIG 'DIR RE RES ZAD PA STE, ,PHRAN TSEGS LUNG SOGS LAS GSUNGS PA, ,JI SRID 'DUL BA DANG 'BREL BAS, ,DER NI DGE SLONG KHYAD GSOD NA, ,DE NYID LTUNG BA DANG BCAS 'GYUR, ,DGE SLONG RANG NGAM 
GZHAN GYIS KYANG, ,SA BON TSOGS NI MA LUS DANG, ,'BYUNG PO'I GNAS NI 'JIG BYED NA, ,GSAL POR LTUNG BYED DU NI 'DOD, ,GANG ZHIG RTZA BA'I NGO BOR SKYE, ,DE NI RTZA BA'I SA BON TE, ,YUNGS DANG SGE'U GSHER GLA SGANG SOGS, ,SDONG BU'I SA BON DE YANG NI, ,SA GANG LA NI LEGS 
BTZUGS PAS, ,SLAR YANG SDONG BU SKYE BA STE, ,NYA GRO DHA DANG AU DUM B'AR, ,AA SHOD KA RA B'I RA SOGS, ,GANG ZHIG BCAD PA'I RTZE MO YANG, ,'PHEL ZHING SKYE BAR 'GYUR BA GANG, ,KA SHI BUR SHING 'DAM BU SMYIG, ,DE DAG THOG DGU'I MING CAN YIN, ,BKAS PAS SKYE BA BKAS PA 
YIN; ,SA BON JI LTA BU ZHE NA, ,AA DZA KA DANG SAM BU DANG, ,DZAM BHA RI DANG YAN DZI KA, ,SA BON SA BON TIL MUD GA ,GANG GZHAN DE 'DRA'I SA BON YANG, ,'BYUNG PO'I SGRA GCAN SEMS CAN GYI, ,RIGS KUN LA NI NGES PAR BRJOD, ,'BU SRIN PHYE MA LEB LA SOGS, ,DE YI GNAS 
NI SHING SOGS GRAGS, ,DE LA DER 'DU SHES PAS SAM, ,THE TSOM GYIS KYANG GCOD NA'O, ,DE LTAR SA BON RTZVA SNGON DAG ,DE 'JOMS NA NI LTUNG BAR 'DOD, ,SA BON GZHAN LA GZHAN 'DU SHES, ,THE TSOM GYIS KYANG LTUNG BSHAD DO, ,GTUN DU SA BON RNAM PA LNGA, ,BLUGS NAS NYAMS PAR 
BYA'O ZHES, ,DGE SLONG LHUR LEN NYAMS NA NI, ,LTUNG BYED LNGA NYID 'DOD PA YIN, ,MA NYAMS NA NI DE DAG LA, ,NYES BYAS KYANG NI RNAM PA LNGA, ,MER 'JUG NA YANG TSUL DE NYID, ,KHU TSAN LA SOGS PAR YANG RUNG, ,SEMS DE LTA BUS RTZVA SNGON LA, ,'CHAG PAR BYED PA DAG KYANG NGO, ,NYAMS 
NA DGE SLONG LTUNG BYED DE, ,MA NYAMS NA NI NYES BYAS SO, ,SHING DANG RE LDE LA SOGS PA, ,SNGO SAR LA NI 'DRUD PA DANG, ,KHU TSAN THUG PA LA SOGS PA, ,'BOD PA LA YANG 'DOD PA YIN, ,SBYOR BA GCIG NYID KYIS KYANG 'DIR, ,SHING GCIG GCOD PAR BYED PA NA, ,DE LA NYES 

@26B
BYAS GCIG DANG NI, ,ZAD BYED LTUNG BYED GCIG YIN NO, ,SBYOR BA YANG NI GNYIS DAG GIS, ,SDOM BRTZON SHING SOGS GCIG GCOD NA, ,NYAS BYAS GNYIS DANG LTUNG BYED GCIG, ,DE LTAR SBYOR BA JI SNYED PA, ,DE SNYED DU NI NYES BYAS 'DOD, ,RDZAS KYI TSAD KYI DBYE BA YIS, ,ZAD BYED 
LTUNG BYED THA DAD 'DOD, ,'DAB SNGON ME TOG 'BRAS BU DANG, ,KHA 'BUS PA DANG RTZA BA NYID, ,SDONG BU DANG NI CHU BA GCOD, ,NYA LCIBS 'DON YANG LTUNG BYED NYID, ,SHUN PA DANG NI 'DAB SKYA DANG, ,MTSO SKYES DAG NI RGYAS PA NYID, ,GCOD PA LA NI NYES BYAS GSUNGS, ,'DI DAG MDOR 
BSDUS TSUL YIN NO, ,SO SHING RTZA BA SHUN PA DANG, ,'DAB MA ME TOG SOGS 'DOD NA, ,BSLANG BYA RI LAS CHOD DANG SHOGS, ,ZHES SOGS TSIG NI SPANGS NAS SO, ,SBRANG TSAD DANG NI SHA BAL NYID, ,SHA MO 'BU SRIN TSANG DE BZHIN, ,BYA TSANG DANG NI SBED SHA DANG, ,PA RGYA YANG NI DBYUNG MI BYA, , 
RUNG BAS GCOD DANG 'DON PA LA, ,THAMS CAD DU YANG NYES SPYOD MIN, ,'DI DAG SHES PAR GYIS SHIG CES, ,BRJOD NA 'DI NI RUNG BA YIN, ,GSAR PA'I LAS LA LAS BYED KYIS, ,SHING GI LHA LA GSOL BTAB CING, ,GTOR MA ME TOG LA SOGS PAS, ,CHO GA BZHIN DU 
MCHOD NAS BYA, ,RGYUD CHAGS GSUM PA 'DON BYAS NAS, ,DAM CHOS NYAN PA SBYIN BYAS STE, ,DE LA LAS LAM BCU PO NI, ,DGE DANG MI DGE BRJOD PAR BYA, ,DGE BAS 'BRAS BU BDE STER TE, ,CIG SHOS KYIS NI NGAN SONG YIN, ,SER SNA'I SKYON DANG BCAS DAG LA, , 
SBYIN PA'I YON TAN LEGS BRJOD BYA, ,GANG ZHIG DGA' TSAL LA SOGS SU, ,LHA MO'I TSOGS DANG LHA RNAMS KYIS, ,RTZED 'JO YUN RINGS BDE MYONG BA, ,DE NI SBYIN PA'I 'BRAS BUR GSUNGS, ,BKRES DANG SKOM SOGS ME DAG GIS, ,LUS RING LCE MGRIN SKAMS PA YI, ,SKAL 
NGAN 'KHOR BYED YI DAGS GANG, ,MI YI GZUGS 'DRA SDUG BSNGAL CAN, ,DE NI THOG MED SRID PA YI, ,BAG CHAGS KUN KHYAB MTHU LDAN PAS, ,MCHOG TU DON MED 'GYUR BA STE, ,SER SNA'I 'TSE BA YIN PAR 'DOD, ,KHRAG 'JAG PA LA SOGS PA YIS, ,ZHAG BDUN RNAM 'GYUR MI STON NA,, 

@27A
*, ,TSUL 'DI LEGS PAR RIG NAS NI, ,SHING CHEN GCOD PA LA SOGS BYA, ,DGE SLONG LA NI 'PHYA BA DANG, ,GZHOGS 'PHYAS KYANG NI RNAM PA MANG, ,BYED NA'ANG LTUNG BA SNGAR JI BZHIN, ,'DIR YANG LTUNG BA KHO NAR BRJOD, ,'DI DAG 'PHYA BA NYID DBANG BYAS, ,DGE SLONG 
GZHOGS 'PHYAS MKHAN YANG 'DIR, ,GSOL BA'I LAS NI SNGON 'GRO BAS, ,DGE 'DUN GYIS GANG BSKOS PA YI, ,GUS PAS LAS NI NGES LDAN PA, ,DE LA DGE SLONG GANG ZHIG 'PHYA, ,KHRO SEMS LDAN NA LTUNG BYED DO, ,CIG SHOS NYID NI NYES BYAS NYID, ,GTZUG LAG KHANG GTONG ZAS DANG 
NI, ,'O THUG 'BRAS BU 'GYED PA DANG, ,PHYI DE NYIN PAR YANG NI RUNG, ,PHRAN TSEGS DAG NI 'DRIM PA DANG, ,SNOD SPYAD 'DRUB DANG SRA BRKYANG GI ,CHOS GOS DAG NI SBED PA DANG, ,CHOS GOS RNAMS NI 'GYED PA DANG, ,DBYAR GYI RAS CHEN SBED PA DANG, ,KHANG SKYONG DE YI MNGAG GZHUG DANG, , 
DE BZHIN SDER SPYAD ZHAL TA BA, ,RTZOD PA 'GEGS DANG CHU 'DRIM DANG, ,BYA ROG LA SOGS SKROD PA DANG, ,MAL STAN 'DUG STAN STOBS PA DANG, ,ZAS 'DUN 'JIG RTEN BZLOG PA DANG, ,GSOL DANG GNYIS KYI LAS GANG YIN, ,'DI DAG DGE 'DUN GYIS NI BSKO, ,GANG PHYIR DANG PO BCU 
GNYIS LA, ,'PHYA DANG GZHOGS 'PHYAS GYIS LTUNG 'GYUR, ,GZHOGS 'PHYAS BRTZE BA MED PA'I TSIG ,'PHYA BA PHA ROL LA SMOD PA'O, ,BSGO BA RNA GZON LTUNG BA'O, ,BSGO BA ZHES BYA DRI BAR BRJOD, ,RNA LA GZON PA NGAN SONG KYIS, ,NGES PAS LAN GZHAN SMRA BA'O, ,GZHAN DRIS PA 
NA GZHAN DU NI, ,GZHAN GDUNG BYA PHYIR SMRA YANG YIN, ,GZHAN DU GSANG BYA'I GANG ZAG NI, ,DGRA BOS DRIS TSE 'DI SKAD DU, ,NAM MKHA' 'AM SOR MO BDAG MTHONG GI ,DAM PA'I DON DU SEMS CAN MIN, ,ZHES NI KHA NAS BSLU TSIG DAG ,BRJOD PA LA NI BKAG PA MED, ,RNA LA GZON 
PA'I BSAM PA YIS, ,DRIS TSE SDOM BRTZON MI SMRA 'DUG ,NYES BYAS KYIS NI NGAN SONG DU, ,SDUG BSNGAL MTHAR NI SMRA BAR 'DOD, ,DGE 'DUN MAL STAN KHRI'U SOGS, ,BLA GAB MED PAR BOR NAS KYANG, ,GZHAN LA MA BCOL BAR YANG NI, ,'GRO NA ZAD BYED LTUNG BA 'THOB, ,BRTUL 

@27B
ZHUGS CAN NI 'GRO BA NA, ,JI SRID KHRI'U LA SOGS PA'I, ,PHYI YI MTSAMS NI MA 'DAS PA, ,DE SRID DU NI NYES BYAS SO, ,SLAR LOG TSE NA MA NYAMS NA, ,NYES BYAS DANG NI LDAN 'GYUR TE, ,JI STE PHAN TSUN GYUR NA NI, ,DE LA ZAD BYED LTUNG BYED DO, ,ME DANG RLUNG DANG CHAR BA YI, ,DBYE 
BAS PHAN TSUN GSUM DU GSUNGS, ,RIM PA GNYIS PAR TSIG NA NI, ,ME YI PHAN TSUN ZHES BYA'O, ,RIM PA GNYIS DAG BZLOG NA NI, ,RLUNG GI PHAN PHUN NYID CES BYA, ,CHAR PA ZHES BYA CHAR CHU YIS, ,RIM PA GNYIS PAR PHIGS NA YIN, ,GTZUG LAG KHANG DU ZHUGS PA NA, , 
ME LA SOGS PA'I PHAN PHUN LA, ,NYES BYAS LA SOGS RNAM GZHAN DAG ,SNGA MA BZHIN DU YANG DAG BSHAD, ,LAM DU RAB ZHUGS DE LTA'I GZHI, ,GAL TE DRAN PAR GYUR NA DE'I, ,MOD LA BYIS PA'I RANG BZHIN ZHES, ,BDAG NYID LA NI YANG DAG SMAD, ,DE YIS JI SRID DGE SLONG 
GZHAN, ,MTHONG NAS NYE BAR SONG NAS NI, ,GNAS MAL MAL STAN SBA BA'I PHYIR, ,GUS PA SNGON 'GROS GSOL BA GDAB, ,GAL TE DE YIS THOS NAS KYANG, ,DE DAG SBA BTUL MI BYED NA, ,DE YANG LTUNG BYED MDA' YIS NI, ,PHOG PA'I SDUG BSNGAL NYAMS MYONG 'GYUR, ,KHYIM 
PAS MGRON DU BOS PA'I TSE, ,'DUG STAN LA SOGS G-YAR BA NA, ,DE TSUL DAG GAM KHYIM PA YIS, ,BKUR BAR BYA YIS RANG GIS MIN, ,GTZUG LAG KHANG DU KHYIM PA DAG ,ZAN ZA'I TSE NA RDZOGS KYI BAR, ,'DUG STAN SBYIN BYA DE DAG LA, ,RANG DON MA NYAMS PA YIS BSRUNG, , 
NAD PA DANG NI NAD G-YOGS DAG ,RGAN POR GYUR DANG TSUL KHRIMS 'CHAL, ,NAD BCAS BSNYEN PAR MA RDZOGS LA, ,NAM YANG YID BRTAN MI BYA'O, ,STAN GCIG LA NI 'DUG PA NA, ,GSAR BUS DE DAG BRTUL BYA ZHING, ,GNYI GA GSAR BU YIN NA NI, ,STAN GANG PHYI NAS DONG PAS 
YIN, ,DAM PA'I CHOS NYAN LA SOGS DUS, ,GNAS BRTAN MKHRANG MI TSUGS PA YIS, ,GANG DU 'DUG DER 'DUG STAN NI, ,GZHAG BYA 'GYEL BA NYID PHYIR YANG, ,DE PHYIR MKHYEN MCHOG BCOM LDAN GYI, ,BSNYEN BKUR CHO GA THAMS CAD NI, ,GNYI GA LA YANG PHAN 'DOD PAS, , 

@28A
*, ,BLA MA LA BRTEN BYA BAR GSUNGS, ,RINGS PA'I RKYEN NI BYUNG BA NA, ,RTZIG PA'I DRUNG NGAM SHING DRUNG DU, ,BZHAG PA LA NI NYES MED DE, ,GLO BUR ZAS NI GCAD MI BYA, ,GANG DU SONG NAS MI LTA BA'I, ,JI SRID CHOS GOS NYE 'KHOR NI, ,SNGAR GSUNGS DE SRID MAL 
STAN GYI'ANG, ,SHIN TU BDE BSGRUB BYED PA'I, ,RIN CHEN CHOS NI STON PA NA, ,STON PA'I BKA' NI MCHOD BYAS PAS, ,STAN MTHO MDZES LA 'DUG PAR BYA, ,GRU BZHI RAB MNYAM BDE BA'I STAN, ,RGYAB RTEN RKANG RTEN SKAS DANG BCAS, ,CHUN 'PHYANG BLA RES LEGS BKOD PA'I, ,SENG GE'I 
KHRI YANG BCANG BAR BYA, ,NOR YOD DE TSE RJES GNANG PHYIR, ,'DUS BYAS MI RTAG YID CHES PAS, ,RIN CHEN KUN GYIS MDZES PAR NI, ,LEGS BYAS DE LA 'DUG BYA NYID, ,DE LTAR YID LA BYED PA DANG, ,SBYIN BDAG LA YANG PHAN PA'I PHYIR, ,SDOM BRTZON RIN CHEN SNA TSOGS KYIS, ,MDZES 
PA'I KHRI LA 'DUG PAR BYA, ,GNOD SBYIN GNAS DANG KLU YI YUL, ,LHA MIN LHA YUL SKYON MED DE, ,GANG 'DI DE DAG BSOD NAMS LAS, ,LEGS GRUB PHYIR ZHES THUB PAS GSUNGS, ,DGE 'DUN GTZUG LAG KHANG DAG TU, ,SDOM BRTZON RTZVA SOGS BTING NAS NI, ,MA BSDUS MA BCOL 
GYI NANG YANG, ,RKYEN MED 'GRO BAR BYED NA LTUNG, ,MAL STAN GYI NI RIGS PA YIS, ,RJES LA BSTAN PA 'DI LA YANG, ,'DUL BA'I CHO GA LA MKHAS PAS, ,NGES PAR LTUNG BA NYID DU BSHAD, ,GTZUG LAG KHANG DU THOB PA YANG, ,CHU YI NANG DU DOR NAS SAM, ,KHYIM GZHAN DU YANG MI BRTUL 
LAM, ,CI GAR MA BRTUL NYES BYAS SO, ,BSAM GTAN PA YI 'CHAG PA'I SA, ,KHRU NI BCO BRGYAD DAG TU BYA, ,KHA TON PA YI KHRU BCU GNYIS, ,RTZUB NA PAR THANG LA SOGS GDING, ,GZHAN DU NAD BSKYED 'GYUR BA STE, ,SA GZHI DAG TU GDING BAR BYA, ,BAG YOD SHES BZHIN DANG 
BCAS BCAG ,ZLA BA PHYED CING SKYANG NUL BYA, ,DGE 'DUN GTZUG LAG KHANG NAS NI, ,SDANG BAS DGE SLONG PHYIR SKROD NA, ,DGE SLONG LA NI LTUNG BYED GSUNGS, ,DE 'DRA'I RKYEN CAN MA GTOGS SO, ,GAL TE RANG MIN DGE SLONG GZHAN, ,SDANG BCAS SKROD DU 'JUG NA YANG, ,DE DAG 

@28B
GNYI GA LA YANG NI, ,LTUNG BYED KHO NAR GSUNGS PA YIN, ,DGE TSUL LA SOGS RNAMS KYIS KYANG, ,SDOM BRTZON SKROD DU 'JUG BYED NA, ,DGE SLONG LA NI LTUNG BYED DE, ,DE DAG LA NI 'GAL TSABS CAN, ,KHA ZAS NGAN DANG BZANG POS SAM, ,GRANG DANG DRO SOGS KYIS KYANG RUNG, , 
DGE SLONG LA NI THO 'TSAMS NA, ,LTUNG BYED KHO NAR 'GYUR BA YIN, ,BSNYEN BKUR BA DANG KHRUS KHANG DANG, ,KHANG PA'I SGO MO NYID DANG NI, ,GNAS KHANG MDZOD DANG KHANG BZANGS SU, ,DGE SLONG NYID LA GTAD NAS NI, ,'DUG STAN GNAS DANG GNAS MAL LA, ,DGE SLONG SNGA NAS GNAS PA 
LA, ,'TSE BA PHYIS GNON LTUNG BYED YIN, ,GTZUG LAG KHANG STENG GNAS SU NI, ,SPANG LEB SOGS KYIS PHUB PA LA, ,'DUG PAR BYA STE KHRI KHANG DAG ,'BYUNG BA LA NI LTUNG BYED 'DOD, ,DE BZHIN LEGS PAR GNAS BCAS DANG, ,RTZA BA 'BYUNG BA ZHES BYA GANG, ,GTZUG LAG KHANG 
GI STENG GI THOG ,SHIN TU MKHRANG PA MA YIN LA, ,MNAN PAS RTZA BA PHYIR 'BYUNG BA'O, ,RKANG RTEN BYAS PA NYID DANG NI, ,BKAN TE BZHAG NAS 'DUG PA LA, ,'DIR NI BKAG PA YOD MIN TE, ,NYAL BA LA YANG TSUL 'DI NYID, ,LCAGS KYI GZER BUS BSDAMS PA DANG, ,RTZA BA BRTAN PO 
DAG LA YANG, ,BAL BA DZA SOGS BCINGS KYANG RUNG, ,PHUR BU LTA BU BKAG PA YIN, ,SROG CHAGS BCAS PA'I CHU YIS NI, ,RTZVA SHING SOGS LA 'DEBS BYED DAM, ,'DEBS SU 'JUG PA NYID KYANG RUNG, ,SDOM BRTZON LA NI LTUNG BYED YIN, ,SROG CHAGS BCAS LA DER 'DU SHES, ,THE 
TSOM GYIS KYANG SDOM CAN LTUNG, ,MED PAR 'DU SHES NYES MED DE, ,THE TSOM GYIS KYANG NYES BYAS NYID, ,BUM PA DBYAR THAG BCAS PAR NI, ,SLONG LA STER BYED NYES PA MED, ,RNYOG PA KA TA KA SOGS KYIS, ,DANGS PAR BYAS TE BRTAG PAR BYA, ,RNYOG PA NYID DANGS BYAD BZHIN GYI, ,GZUGS 
BRNYAN GANG DU LTAR YOD TSANG, ,DE NI 'BAD PAS BTZAGS NAS NI, ,SHIN TU DAG PAS CHU BTUNG NGO, ,KHRON PA BKOD MAS RNAM DAG DANG, ,ZHABS TSAGS CAN SOGS DAM PO DANG, ,DGE 'DUN DGE SLONG GIS DAG PA, ,RUNG BA'I CHU LNGA YANG DAG GZUNG, ,RIL TSAGS ZHES BYA'I 

@29A
*, ,RNAM PA DANG, ,DE BZHIN GROL BAR BYED PA'I RAS, ,GRU GSUM PA DANG ZHABS TSAGS TE, ,BUM TSAGS GCI'U CAN DANG LNGA, ,JI SRID DAG PAR NGES PA'I BAR, ,RTZE GCIG PA YI RGYUN DU NI, ,'BAD PAS CHU RNAMS YONGS BRTAG STE, ,'ON KYANG BLA 'OG YANG 
YANG MIN, ,MA GA DH'A PA'I SMYUG MAS GANG, ,BA LANG DRUG PA'I SHING RTA NI, ,YONGS SU 'KHOR BA'I DUS GANG GI, ,TSAD DER CHU DE YONGS SU BRTAG ,SNOD KYI SKYON LA SOGS PA YIS, ,GAL TE THE TSOM 'GYOD SKYES NA, ,DE NI SLAR YANG BRTAG BYA STE, ,THE TSOM MED PAR YONGS SU 
SPYAD; ,RGYANG GRAGS LNGA YI BAR DAG TU, ,SONG NAS PHYIN PA DE NA NI, ,GROL BYED RAS LA SOGS PA YI, ,CHU TSAGS YOD PA YIN NA 'GRO, ,SLAR LOG PA YI BSAM PA YIS, ,DPAG TSAD PHYED 'GRO NYES MED DE, ,DON MTHUN LA NI YID BRTAN PAS, ,SHIN TU RGYANG RING SONG YANG NGO, , 
CHU BO'I RGYUN BZHIN 'GRO BA LA, ,BRTAGS PA'I CHU 'THUNG NYES PA MED, ,CHU GZHAN DANG NI MA 'DRES NA, ,RGYANG GRAGS RE RER BRTAG PAR BYA, ,RGYUN LAS BZLOG PHYOGS 'GRO BA YIS, ,'JUG DOGS RE RER BRTAG PAR BYA, ,CHU GZHAN DANG NI 'DRES PA LA'ANG, ,SNGAR BSTAN TSUL 'DI NYID SHES 
BYA, ,KHRON PA LA SOGS CHU BLANGS NAS, ,CHU DE GANG GI YIN PA DANG, ,DE YI LHAG PA'I LHA YI PHYIR, ,BDE GSHEGS KYIS GSUNGS TSIGS BCAD 'DON, ,BUM PA'I KHA NI BZLOG PA YIS, ,NAM YANG CHU BTUNG MI BYA STE, ,LO MAL SOGS MA RNYED NA, ,DBEN PAR 'THUNG LA NYES PA 
MED, ,RIL TSAGS LA SOGS KHA DAG NI, ,'DAB MA SOGS KYIS NGES PAR DAG BA, ,CHU 'THUNGS DE RJES BUM PA SOGS, ,MA BKAB YAL DOR NYES BYAS YIN, ,BUM PA LA SOGS DRI MA NI, ,RAB TU 'BAD PAS BKRU BAR BYA, ,BSKAM 'OS DUS NA JI SRID DU, ,RUNG BA'I DON DU NYE BAR 
BSKAM, ,KHYIM PAS KHYIM PA NYID LA STE, ,DGE TSUL GYIS NI MI RUNG NGO, ,DGE SLONG GIS NI KHYIM PA DANG, ,DGE TSUL GZHAN LA RUNG BA YIN, ,DGE SLONG DE YIS RNAM BRTAGS PA, ,GANG PHYIR KHYIM PA LA YANG RUNG, ,DGE SLONG YANG DAG GNAS PAS BRTAG ,GZHAN DU BSLAB LA G-YEL 

@29B
BAS MIN, ,KHRON PA RDZING BU LA SOGS PA'I, ,CHU RNAMS ZAS SOGS DRI MA CAN, ,THE TSOM MED PAR BTZAGS NAS NI, ,DE YIS RTOG PA DE MED BYA, ,KHYIM PA RNAMS KYIS KHRON PA SOGS, ,YONGS SU BRTAGS PAS DAG PA YIN, ,DE YI GNAS SKABS SHES NAS NI, ,DUS MA YIN PAR YANG 
NI RUNG, ,BA LANG LHAS LA SOGS PAR NI, ,DGE SLONG SONG TSE CHU MED DAM, ,NYUNG NA ZHO GA CHU'AM NI, ,'O MA SOGS KYIS RKANG BKRUR RUNG, ,BSHAD PA CHANG DANG GCI BA YI, ,SNOD DAG RNAM PAR SPANG BAR BYA, ,MAR KHU LA SOGS PA YI SNOD, ,ME DANG CHU YIS YONGS SU SPYAD, ,NYA DANG RUS 
SBAL GYIS BLDAGS PA'I, ,GSHER GYI DRI MA SPANG BA'I PHYIR, ,RUNG BA'I CHU NI SKOM PA LA, ,DUS MA YIN PAR YANG NI SPYAD, ,BUD MED DAG LA DGE SLONG GIS, ,CHU SOGS BLUD PAR 'DOD PA NA, ,RGYUN GYIS SBYIN PAR MI BYA STE, ,KUN NAS CHAGS SEMS KYIS KYANG MIN, ,SGO LEB NGOS KHUNG 
DAG DANG NI, ,SMAD DU CHU KHUNG BTOD PA DANG, ,SKAR KHUNG 'BAB STEGS BCAS PA YI, ,GTZUG LAG KHANG CHEN BYA BA YIN, ,CHAR DANG RLUNG NI BZLOG PA'I PHYIR, ,STENG NAS MNAN PAR BYA BA NI, ,RTZVA BCAS 'JIM PA'I GONG BU DAG ,GNYIS SAM GSUM GYI BAR DU'O, ,DE LAS LHAG 
PAR GANG 'JOG PA, ,NGES PAR LTUNG BYED 'GYUR BA YIN, ,SO PHAG RDO BA DAG GIS SAM, ,THAMS CAD SHING BYED NYES PA MED, ,TSUL KHRIMS LDAN DANG THOS PA 'DZIN, ,GNAS BRTAN RGYAL TSABS LTA BU DANG, ,PHUN TSOGS TSIG LDAN LUS KYIS NI, ,DGE SLONG MA NI SUN MA PHYUNG, ,CHOS 
LNGA 'DI DANG LDAN PA LA, ,DGE 'DUN GYIS NI BSKOS PA DAG ,DGE SLONG MA LA 'DOMS PA STE, ,GZHAN DU LTUNG BA NYID YIN NO, ,MDO SDE 'DUL BA CHOS MNGON DANG, ,'BREL BA'I DON NI RAB STON PA, ,GDAMS PA YIN PAR 'DREN PA YIS, ,RTZOD PA MED PAR GSUNGS PA YIN,, 
GNAS BRTAN GYIS NI BSTAN PA'I TSIG ,'PHAGS PA'I TSOGS KYIS BZHED PA NI, ,SLAR YANG GDAMS PA GZHAN 'DI NI, ,GNYIS PAR YANG NI GSUNGS PA YIN, ,DGE SLONG MA YI DGE 'DUN KHYED, ,THAMS CAD YONGS SU DAG GAM DRI, ,KHYED LA RJES SU STON PA NI, ,DGE SLONG 

@30A
*, ,SU YANG SPRO BA MED, ,NGAN SONG GSUM 'GRO 'JIGS BYED PAS, ,JI LTAR BSLABS PA MI 'KHRUGS PA, ,THUB PA'I BSTAN LA RTAG TU NI, BAG YOD SGRUBS SHIG SRING MO RNAMS, ,GDUL BYA'I 'GRO LA RJES BRTZE BAS, ,'DUL BA GANG DE RGYAL SRID BRJOD, ,DE 
LTAR 'DI NI LEGS PA STE, ,DGE SLONG RGYAL PO ZHES BYA'O, ,RE SHIG GDAMS PAR 'DOD PA NI, ,TSUL LDAN RNAMS KYIS BSKOS PA YANG, ,NYI MA 'JIG RTEN PA YI MIG ,JI SRID MA NUB BAR DU'O, ,NUB LA DE NI 'DU SHES SAM, ,THE TSOM GYIS KYANG GDAMS NGAG DANG, ,RJES SU STON NA 
ZAD PA YIS, ,LTUNG BYED DANG NI YANG DAG LDAN, ,MA NUB NUB PAR 'DU SHES SAM, ,THE TSOM GYIS KYANG NGES PAR NI, ,NYES BYAS MNGA' YIS PHOG PA YI, ,SDUG BSNGAL CHEN PO MYONG BAR 'GYUR, ,SGO 'AM SGO DANG NYE BAR YANG, ,GAL TE CHAR NI 'BAB GYUR NA, ,SHIN TU YUN RINGS 
'DOMS PA LA, ,NUB NAS KYANG NI LTUNG BA MED, ,DGE SLONG MA YI MKHAS RNAMS KYI, ,BLA MA CI NUS BSNYEN BKUR BYA, ,DE YI SPRO DANG BSOD NAMS DAG ,SPEL PHYIR BLA MA YIS KYANG SPYAD, ,PHRAG DOG DRI MAS BSGOS SEMS KYIS, ,DE LA SMOD BYED DGE SLONG NI, ,LTUNG BAS KUN NAS 
BSLANG BA YIS, ,DMYAL ME SBOR BAR BYED PA YIN, ,YANG NA ZANG ZING 'DOD PA YI, ,SRED PA KHO NA'I DBANG GYUR PAS, ,GDAMS PA BYED NA BDEN PAR NI, ,SMRA BYED NYES PA YOD MA YIN, ,NYE DU MA YIN DGE SLONG MA'I, ,CHOS GOS BYED NA LTUNG BYED DO, ,'DI LA STER NA'ANG LTUNG BYED DU, , 
RJES SU BSTAN PA KHO NA'O, ,DGE SLONG 'GRON LAM 'GRO BA NA, ,DGE SLONG MA YI GROGS BYED BKAG ,CHOM RKUN LA SOGS 'JIGS BCAS PA'I, ,LAM DU LTUNG BAR MI 'DOD DO, ,DGE SLONG RNAMS KYIS DGE SLONG MA 'AM, ,DGE SLONG YANG NI DGE SLONG MAS, ,LAM DU NAN BSKUR BYA 
STE; ,KHUR BYED YE MED GYUR NA'O, ,DGE SLONG MA YIS 'ONGS PA YI, ,LAM RGYAGS DGE SLONG LA NI RUNG, ,DGE SLONG GIS 'ONG DE LA YANG, ,RNAM PA KUN TU BKAG PA MED, ,DGE SLONG DGE SLONG MA DANG NI, ,LHAN CIG RGYUN DANG BZLOG PHYOGS SU, ,GRUNG 'JUG PA NI BKAG PA YIN, , 

@30B
'JIGS BCAS THAD 'GRO NYES PA MED, ,DBEN PAR BUD MED GCIG DANG NI, ,DGE SLONG GCIG PU LHAN CIG TU, ,'DUG PAS GNAS PAR MI BYA STE, ,KHYAD PAR DGE SLONG MA DANG 'GRENG, ,DGE SLONG GI NI ZANG ZING ZAS, ,DGE SLONG MA YI SBYOR BCUG PA, ,SNGAR NI MGRON DU GNYER BA YIS, , 
YONGS SU SPYOD LA NYES PA MED, ,SGRUB PA DANG NI THOS PA YIS, ,SBYOR BCUG PA NI RNAM PA GNYIS, ,SGRUB PA RGYUN DU ZHUGS PA NAS, ,JI SRID DGRA BCOM GYUR GYI BAR, ,THOS PA MDO SDE 'DUL BA DANG, ,MA MO 'DZIN PA NYID KYANG STE, ,DE NYID BDEN PA YIN NA NI, ,YONGS SU SPYAD KYANG NYES 
PA MED, ,MI BDEN YON TAN SMRA BA YIS, ,RNYED PA SBYOR BCUG ZOS NA LTUNG, ,NAD DANG CHOS GOS LAS DANG LAM, ,DUS MA GTOGS PAR SDOM BRTZON NI, ,ZAS NI GZHAN DU 'DOD PA YIS, ,YANG YANG ZA NA LTUNG BYED YIN, ,LAN CIG ZOS PAS MI 'TSO BA, ,DE NI NAD PA ZHES 
BYA'O, ,YUL BZHIR GRU GANG TZAM GYIS KYANG, ,CHOS GOS KYI NI DUS SU 'DOD, ,GTZUG LAG KHANG NGAM MCHOD RTEN LA, ,THA NA RE LDE TZAM YANG RUNG, ,BYUG GAM KUN NAS SNYOMS BYED NA, ,LAS BYED DUS SU BRJOD PA YIN, ,DPAG TSAD PHYED DU SONG NAS NI, ,SDOM BRTZON SLAR 
YANG LOG PA NA, ,DE NI LAM DUS SHES BYA STE, ,YANG YANG ZA LA NYES PA MED, ,CHOS GOS BCAS PAR RJES GNANG BAS, ,CHOS GOS MED PAR KHAS MI BLANG, ,PHYI MA'I ZA BA 'BA' ZHIG LA, ,DANG DU BLANGS NA NYES BYAS YIN, ,DANG POR GOS NI MED PA DANG, ,PHYI MA'ANG GOS BCAS 
YIN GRANG NA, ,GANG PHYIR STON MO GNYI G-YANG, ,ZA BA LA NI BKAG PA MED, ,DANG PO YANG NI GOS BCAS LA, ,PHYI MA'ANG GOS CAN YIN NA NI, ,GNYI GA LA YANG CI 'DOD DU, ,ZA BA BKAG PA YOD MA YIN, ,CHOS GOS BOR NAS MED GYUR TE, ,GOS BCAS DANG DU LEN PA LA, , 
KUN TU GOS NI MI RNYED PHYIR, ,KUN MKHYEN THUGS RJE CAN GYIS GNANG, ,GRONG DU 'GRON DU GNYER BA NA, ,DGE 'DUN MTHA' DAG GO BYAS NAS, ,RGAN PO GTZUG LAG KHANG SKYONG GIS, ,DUS SU GAnd'I BRDUNGS BYAS NA, ,DGE SLONG RANG GI SDE BA DANG, ,GLO BUR LHAG PA MTHONG 

@31A
*, ,BA LA, ,'GRO BA'I CHED DU BSKUL BYA STE, ,GZHAN DU 'GAL TSABS CAN DU 'GYUR, ,DGE SLONG MU STEGS 'DUG GNAS SU, ,'DUG NAS DER NI G-YOS PA'I ZAS, ,ZHAG GCIG LAS LHAG ZOS NA NI, ,NAD PA LAS GZHAN LTUNG BAR 'GYUR, ,NAD PA MIN PAS 
NYIN ZHAG NI, ,GNYIS PAR GNAS NA NYES BYAS YIN, ,BZA' BA ZOS NA LTUNG BYED DE, ,GZHAN NAS DER ZA NA YANG NGO, ,SPYIR NA RJE BOS GSUNGS PA NI, ,NYE DU 'BREL PA KHO NA LA, ,LAN BRGYA BZA' BA ZOS KYANG NI, ,LTUNG BA'I DRI MA YOD MA YIN, ,CI BDER STOBS PA MA YIN PAR, , 
DGE SLONG PHYE DANG KHUR BA YIS, ,GANG BA'I LHUNG BZED GNYIS GSUM LAS, ,LHAG PA'I LEN NA LTUNG BYED YIN, ,LHUNG BZED CHEN PO GNYIS DANG NI, ,CHUNG DU GNYIS DANG CHEN PO PHYED, ,LHUNG BZED CHUNG DU GSUM DANG NI, ,'BRING PO GNYIS SU GANG BSTAN PA, ,'BRING PO GNYIS DANG CHUNG DU GCIG, , 
CHEN PO GCIG DANG CHUNG DU GCIG ,LEN LA LTUNG BA YOD MIN TE, ,'BRING PO GSUM DU LEN PA LA, ,NYES BYAS NGES PAR THOB PA YIN, ,BSTAN BZHIN LHUNG BZED GANG BA LAS, ,GZHAN LEN DGE SLONG LTUNG BYED YIN, ,GZHAN DU LHUNG BZED GANG BAR NI, ,LEN PAR BYED LA NYES PA MED, ,PHAN SEMS NYE DU'I KHYIM LAS 
GANG, ,LEN LA NYES PA YOD MIN TE, ,DE BLANGS LHAN CIG GNAS PA YI, ,DGE SLONG RNAMS LA BGO BSHA' BYA, ,BZA' BA SPANGS NAS GANG ZA BA, ,DGE SLONG RNAMS LA MA BRTAGS YIN, ,LHAG POR LEGS PAR MA BYAS PA, ,DE LA NGES PAR LTUNG BYED 'DOD, ,BZA' BAR BYA BA 
SPANGS NAS 'DIR, ,NAM YANG RJES SU MA GNANG STE, ,BZA' BA SPANGS NAS SLAR YANG 'DIR, ,BCA' BA 'CHA' BA NYID KYANG NGO, ,SNA TSOGS CHAN DANG ZAN DANG SHA, ,PHYE DANG KHUR BA BZA' BA STE, ,RTZA BA SDONG BU ME TOG 'BRAS, ,LO MA YANG NI BCA' BA LNGA, ,GANG DU ZANG ZING ZHES BYAR 
BRJOD, ,BZA' BA RNAMS SU SHES BYA STE, ,DE STER DE YI RNAM 'GYUR DANG, ,SPANGS DANG STAN NI BOR BA STE, ,GNAS NI LNGA PO 'DI DAG LA, ,DGE SLONG SPANGS PA ZHES BYAR BRJOD, ,GZHAN DU 'DI DAG MIN PA LA, ,SPANGS PA YOD PA MA YIN NO, ,RE ZHIG TSIG DANG LDAN PA YIS, , 

@31B
TSIM PAR GYUR PA'I MTHAR PHYIN TE, ,DE BZHIN SONG SHIG BRJOD PA YIS, ,SPANG BAR GYUR LA NYES PA MED, ,GLO NAS MA YIN RGYAB NAS MIN, ,PANG DU MA YIN NAM MKHAR MIN, ,DKYIL 'KHOR DAG GI STENG DU YANG, ,NAM YANG LHAG POR MI BYA'O, ,'BAD PAS LAG PA RAB BKRUS NAS, ,KHA ZAS 
DE NI YONGS SU BLANG, ,'DUG SA MANG POR DGE SLONG GIS, ,GANG ZOS DE NI LHAG POR MIN, ,GUS PAS DE YI MDUN DU NI, ,TZOG PUR 'DUG NAS 'DI SKAD BRJOD, ,BTZUN PA DGONGS SHIG BZA' BA DAG, ,LHAG POR BYAS PA BZA' BAR 'TSAL, ,'DI NI BDAG GIS PHUN TSOGS PA'I, , 
BZA' BA LA SOGS RUNG BA STE, ,LHAG POR MDZAD NAS GSOL CIG CES, ,GUS DANG BCAS PAS BRJOD PAR BYA, ,DES KYANG DE LA KHAM GNYIS SAM, ,KHAM GSUM ZOS NAS DE LA KHYOD, ,SONG SHIG JI LTAR BDE BAR NI, ,'DI DAG RNAMS NI BZA' BAR GYIS, ,DE NI ZOS NAS SPANGS PA DANG, , 
GNAS LAS MA LANGS PA YIS NI, ,YON TAN CAN GYI MDUN 'DUG NAS, ,CHO GA SNGA MA BZHIN DU BYA, ,DE YIS MA ZOS PA NA YANG, ,DE LA DE NI BYA BA STE, ,SONG LA 'DI NI CI BDER ZO, ,TSUL 'DI LHAG POR CHO GAR BRJOD, ,SDOM BRTZON MGUL BAR BTUNG BYA BA, ,'O MA ZHO LA SOGS PA 
LA; ,TSUL 'DI NGES PAR BRTAG MI DGOS, ,NAS LA SOGS PA'I THUG PA NI, ,THUG PA SOR RJES YOD PA DANG, ,GANG DU STENG NI SLA BAR GNAS, ,GTING NA SKA BAR GNAS MTHONG NAS, ,SKA DE MDZUB MOS LDAG BYED LA, ,SPANGS PA YOD PA KHO NA STE, ,SPANGS PA DER NI 'DU SHES 
PAS, ,THOS SAM THE TSOM GYIS KYANG RUNG, ,LTUNG BYED DMYAL BA'I LAM RNAMS SPYOD, ,GANG DU MA SPANGS PAR YANG NI, ,GANG PHYIR SPANGS PAR 'DU SHES SAM, ,THE TSOM KHO NA YIS KYANG RUNG, ,NYES BYAS SDUG BSNGAL STER BYED YIN, ,DGE SLONG GANG ZHIG RAB SPANGS NAS, ,LHAG POR MA 
BYAS DGE SLONG GIS, ,GANG PHYIR NGAN SEMS BSAMS PA YI, ,BZA' BA STOBS PA LTUNG BYED DO, ,LHUNG BZED RKANG PA GNYIS DAG GIS, ,MNAN NAS NAM YANG BZA' MI BYA, ,BDER GNAS YIN NA LTUNG 'GYUR TE, ,NAD CAN DAG LA NYES PA MED, ,MCHIL LHAM GYON NAS BZA' BDAG ,MI RUNG 

@32A
*, ,DGE SLONG NAD MA GTOGS, ,DES KYANG MCHIL LHAM STENG DU NI, ,RKANG PA BZHAG GI GZHAN DU MIN, ,'DREN BYED RGYAB DANG RGYANG RING DANG, ,GLO DANG CHO GA MI SHES DANG, ,DGE SLONG GIS BSKYONG BLANG MI BYA, ,LAG PA MA BKAN PAS KYANG MIN, ,'DREN PA NYE BAR GNAS PA 
DANG, ,MDUN DU 'DUG DANG CHO GA SHES, ,LAG PA DAG NI BKAN PA YIS, ,DGE SLONG GIS NI LEGS PAR BLANG, ,LHUNG BZED BYIN GYIS BRLABS PAR NI, ,BZA' BA GANG ZHIG LHUNG GYUR PA, ,THE TSOM MED PA'I SEMS KYIS NI, ,BYIN LEN BYAS YIN BZA' BAR RUNG, ,RDUL NI ME TOG 
'BRAS BU ZAN, ,LTUNG BA DANG NI GOS KYANG RUNG, ,GANG ZHIG SOG 'JOG DE LAS GZHAN, ,RUNG BA DANG NI MI RUNG GANG, ,BRTAGS PA 'DI DAG DGU PO STE, ,BCU PO RDUL GYI RDUL YIN NO, ,GZUGS NI GSAL PO MA YIN PA, ,DE DAG LA NI NYES PA MED, ,SOG 'JOG BYAS PA DE DANG 
GANG, ,BYIN LEN MA BYAS PA YI ZAS, ,DE YIS GOS SOGS 'BAGS GYUR NA, ,BKRU'O GZHAN DU NYES BYAS YIN, ,LAN TSVA LA SOGS BRIMS NAS NI, ,GSAR DUS BLANG BAR MI BYA STE, ,ZAS LA MI MTHUN MED PAR NI, ,JI BZHIN DUS SU NGES PAR BSTAN, ,GANG ZHIG RGAN PO'I GONG 
DU ZA, ,NGES PA 'AM THE TSOM GYIS KYANG NI, ,DE LA NYIN ZHAG RE RE LA, ,NYES BYAS NGES PAR 'PHEL BA YIN, ,BRTAGS PAS NGES PAR GZHAN PHYIR BYIN, ,DE NI SRED PAS CUNG ZAD CIG ,BYIN LEN BYAS KYANG DE LA DE, ,DE TSE SPYAD PAR RUNG MA YIN, ,SBYIN PA PO YIS LTOS MED PAR, ,GANG 
GTAD LEN PAS THOB PA NI, ,DE NI BYIN LEN DAG PA STE, ,ZOS PA NA YANG NYES PA MED, ,NGA LA 'DI LAS 'DI BYIN ZHES, ,'DREN PA PO LA SMRA MI RUNG, ,RIGS PAS THOB PAR BZA' BYA YIS, ,GZHAN MIN NAD PAS NYES PA MED, ,SDOM BRTZON ZOS NAS LHAG MA YI, ,CHANG BU YANG NI CI BDER GZHAG 
BYA ROG SOGS LA DMIGS PA YI, ,KUN SLONG KHYAD PAR MI BYA'O, ,GLO BUR LHAGS DANG 'GRO 'DOD DANG, ,DGE SKOS DANG NI NAD PA DANG, ,DE YI NAD G-YOG NYID LA YANG, ,BZA' BA SNGAR NI SBYIN PAR BYA, ,GRO BZHIN SKYES KYI DBANG BYAS NAS, ,BTUNG BA DGE 'DUN LA YANG GNANG, ,DE YI PHYIR NA 

@32B
ZHING DAG NI, ,GZUGS CAN SNYING POS PHUL BAR BSHAD, ,'BRAS CHAN THUG PA ZAN DRON DANG, ,NYA DANG SHA NI RUNG BA STE, ,'TSO BA SRUNG PHYIR 'DI DAG NI, ,BZA' BAR BYA BA'I SMAN DU GSUNGS, ,RGUN 'BRUM AA SHVAD 'BRA GO DANG, ,KU SHU CHU SHING RTZUB 'GYUR DANG, ,AU DUM W'A RA RGYA SHUG 
DAG, ,BTUNG BAR RJES SU BSNGAGS PA YIN, ,KHYIM PA DANG NI DGE TSUL GYIS, ,LEGS PAR MNYE ZHING YONGS SU BTZAGS, ,'DI DAG BTUNG BA THUN TSOD PA, ,SKYUR PO ZHO GA CHU DE BZHIN, ,'BRU MAR BU RAM SBRANG RTZI DANG, ,MAR DAG ZHAG BDUN PAR NI GSUNGS, ,SHA KHAR BYE MA KA RA DAG , 
'DI DAG CHU LA GDUS PA STE, ,GZHAN YANG JI SRID 'TSO BA'I SMAN, ,RTZA BA SDONG BU SOGS SBYAR BA, ,TSUL BZHIN DU NI BYIN BRLABS TE, ,YONGS SU SPYAD PAR RUNG BA YIN, ,RTZA BA GLA SGANG SGE'U GSHER SOGS, ,SDONG BUR YONGS SU GRAGS PA NI, ,TZANDAN THANG SHING SLE TRES DANG, , 
SPUR DANG PADMA DKAR LA SOGS, ,'DAB BDUN PA TO LA SOGS NI, ,LO MA'O DE DAG ME TOG KYANG, ,'BRAS BU NA LE SHAM DANG NI, ,SKYU RU AA RU BA RU SOGS, ,SHING KUN SPRA TSIL RGYA SKYEGS DANG, ,DE BZHIN THANG CHU DAG KYANG STE, ,TIL TSIGS LA SOGS 'GYUR BYED LNGA, ,DE BZHIN DU 
YANG TSA LNGA'O, ,AA MRA AA MRA'I NANG SHUN DANG, ,'DAB BDUN PA DANG SHI RI SHA'I, ,SHUN PA DAG GI SMAN RNAMS NI, ,JI SRID 'TSO BA ZHES BYA'O, ,GANG GZHAN DE 'DRA'I RIGS DAG NI, ,BZA' BA'I DON DU BCANG MIN PA, ,ZOS KYANG BKRES PA MI SEL PHYIR, ,'DI DAG JI SRID 'TSO BA'I 
SMAN, ,RGUN 'DRU MA BAL SE'U 'BRA GO DANG, ,AA MRA LA SOGS 'BRAS BU STE, ,AUTPAL LA SOGS RTZA BA DAG, ,MKHAS PAS DUS SU RUNG BAR GSUNGS, ,DUS SU RUNG SOGS 'DI DAG NI, ,PHAN TSUN 'DRES PAR GYUR PA NA, ,SNGA MA SNGA MA'I DBANG BYAS NAS, ,YONGS SU SPYAD LA NYES 
PA MED, ,NYA DANG RUS SBAL PHAG PA DANG, ,NYA SGONG CHU SRIN BYIS PA GSOD, ,DOM DANG RI BONG PHAG RGOD DRED, ,TSIL ZHAG BYIN LEN BYAS SPYOD RUNG, ,SHA RJEN ZA BA DAG LA 'DIR, ,DRI ZHIM RDZAS KYI PHYE MAR BCAS, ,SMAN PA'I NGAG GIS NAD SOS GNANG, ,DE LAS PHAR NI MA YIN 

@33A
*, ,NO, SHA NI BZA' BAR MA YIN PA, ,MI DANG LTO 'PHYE GLANG PO SOGS, ,'DRI MA NA DGE SLONG MKHAS RNAMS KYIS, ,'DI NI GANG GI SHA ZHES DRI, ,MCHOD RTEN NYE 'KHOR BLA GAB MED, ,SGO DANG BANG RIM CHU YI GNAS, ,KHYAMS DANG GNAS KHANG DAG TU NI, , 
BZA' SOGS 'TSED PA RNAM PAR SPANGS, ,SEMS BSDUS LA SOGS CHO GA YIS, ,RUNG BA'I GNAS NI RNAM PA LNGA, ,'DREN PAS GTZUG LAG KHANG DU NI, ,ZAS GNAS DGE 'DUN DON DU GSUNGS, ,GTZUG LAG KHANG GI THIG BRKYANG NAS, ,SO PHAG NYE BAR 'JOG PA NA, ,LAG GI GLA 
NI MKHAS PA YIS, ,PHAN 'DOD SEMS BSKYED BYA BA NYID, ,TSOGS KYI RUNG BA'I GNAS SU NI, ,SA PHYOGS 'DI NI BYIN GYIS BRLABS, ,NGAG TU YANG NI LAN GSUM BRJOD, ,DE LTAR SEMS BSKYED SNGON 'GRO BAS, ,GTZUG LAG KHANG PHYED ZIN PA LA, ,LAG BLAS DGE 'DUN MDUN 'DUG NAS, , 
'DI LA SEMS RAB SDUS SHIG CES, ,LAN GSUM BAR DU BRJOD PAR BYA, ,'DI NYID ZAS KYI GNAS NYID DU, ,MDZES PA'I DNGOS POR BYIN GYIS BRLABS, ,DE LTAR BYED LA SEMS BSDUS PA'I, ,MTHA' LAS BYUNG BAR MKHAS PAS GSUNGS, ,GTZUG LAG KHANG CHEN MANG PO DAG, , 
SNA TSOGS SGO NI THA DAD NA, ,GCIG TU LEGS PAR BYA BA STE, ,KUN NAS BA LANG LHAS BZHIN NO, ,GTZUG LAG KHANG RNYING NYAMS GYUR CING, ,DGE SLONG RNAMS KYIS BOR BA NA, ,'PHRAL BYUNG GYUR LA TSIG GI MTHAR, ,GANG DE BYIN GYIS BRLAB PAR BRJOD, ,GZHAN YANG 'DOD DON GCIG PA 
DANG; ,LAS BRJOD PA NI SNGON 'GRO BAS, ,DGE 'DUN MTHUN PAS LAS DAG GI, ,CHO GA ZHES BYA RDZOGS LA'O, ,DE LTAR ZAS KYI GNAS GANG DAG ,SDOM BRTZON GYIS NI MA BYAS NA, ,GANG ZHIG BTZOS PA'I ZAS DANG NI, ,ZHAG LON PA YANG RUNG MA YIN, ,SEN MO NE TZO ME MTSON SOGS, , 
RNYINGS DANG DBUG DANG BRTOL BA DANG, ,BCAD DANG GSHEGS PA'I MING CAN GYI, ,SA BON BCAS PA'ANG RUNG BA YIN, ,RGAN PO'I MDUN DU 'DREN PA YI, ,SAM PRAS TA ZHES BRJOD BYA STE, ,DE SGRA BZA' DANG BTUNG BA RNAMS, ,SHIN TU DAG PAR BYA PHYIR YIN, ,GNAS BRTAN KYANG BA BDEN 

@33B
PAR NI, ,SNYOMS PAR BRIMS ZHES BRJOD PAR BYA, ,SHES BZHIN LDAN PAS BZA' BYA ZHING, ,ZOS NAS KYANG NI YON BSHAD BYA, ,YON BSHAD LA NI 'DUG PA NA, ,DGE SLONG GANG GIS BZAR MI RUNG, ,DE MA THOS LA NYES MED DE, ,GZHAN DER CI BDER BZA' BAR BYA, ,TSIGS BCAD DANG PO 
BRJOD PA NA, ,NYE BAR GTAD DE BSDAD NAS KYANG, ,TSIGS BCAD MTHAR YANG NYEN BYED NA, ,DE ZA BA LA BKAG PA MED, ,DGE 'DUN GYI NI RGAN PO'AM, ,NUS LDAN GZHAN GYIS KYANG NI BRJOD, ,SBYIN BDAG RNAMS KYI 'DOD PA DANG, ,BSAM PA JI BZHIN CHOS BSTAN TO, ,CHOS NI 'CHAD PA PO LA 
YANG, ,NYE GNAS G-YOG 'KHOR DON DU NI, ,DGE SLONG RNAMS NI SBYIN BYA STE, ,GCIG PU GRONG DU MDZES MA YIN, ,DGA' STON DUS TSE SKU GZUGS NI, ,RGAN PO'I GONG DU RTAG TU BZHAG ,STON PA DANG NI DGE 'DUN BCAS, ,'JIG RTEN GSUM SNANG KHYAB BDAG YIN, ,MTSAN MO SGRON ME 
MED PAR NI, ,CHOS NYAN PA DANG BSHAD MI BYA, ,DBYAR GYI DUS SU RTAG TU NI, ,'OD KHANG MIG BRGYA PA YIS DGAB, ,KHYIM NAS KHYIM DU DGE SLONG RNAMS, ,DGOS PAS MGRON DU BOS PA NA, ,KHANG BZANGS GZHAN DU NAM YANG NI, ,DE NAS DE DAG 'GRO MI BYA, ,'PHAGS PA'I DGE 'DUN 
TSUL BZHIN DU, ,CI BDER BZA' BA ZOS NAS NI, ,SBYIN BDAG GIS NI GNANG BA DANG, ,'GRO BAR BYED LA NYES PA MED, ,SHA DANG NYA SOGS 'JIG RTEN NA, ,DAM PA'I SKYE BOS MA SMAD GANG, ,LHUNG BZED 'ONGS PA DE BZA' STE, ,DE 'DRAS LTUNG BAR MI 'GYUR RO, ,GANG ZHIG CHED DU BYAS PA'I SHA, , 
MTHONG NGAM THOS SAM DOGS PA NI, ,NAM YANG BZA' BAR BYA MIN PAR, ,'GRO KUN PHAN PAR BZHED PAS GSUNGS, ,RO LA BRKAM PAS GSOD BYED PA, ,SNYING RJE MED PA'I BSAM PA SPANG, ,GANG ZHIG SROG GNAS CHED DU NI, ,SHA ZA BA LA NYES PA MED, ,STAG GIS MCHE BAS BZUNG BA NI,, 
MTHONG NGAM THOS PA NYID NA YANG, ,DE NI BZA' BAR MI BYA STE, ,DE YIS NAM YANG MI GTONG PHYIR, ,SGOG SKYA LA SOGS SMAN RNAMS NI, ,NAD PA DAG LA RJES GNANG STE, ,GANG PHYIR TSE SROG DGE BA YI, ,CHOS RNAMS KYI NI SNOD YIN PHYIR, ,GANG DU DGE SLONG RNAMS KYI DRI, ,MA DAD PA YIS MI 

@34A
*, ,SNOM NA, ,DE LA NYES SBYOR RNAMS KYIS KYANG, ,GNAS KYI BYA BA'I RGYUR SHES BYA, ,BYA BA RDZOGS PA'I MTHAR YANG NI, ,LUS NI RNAM PAR DAG BYA STE, ,DRI MA LHAG MA MED PA NA, ,SLAR YANG GTZUG LAG KHANG 'JUG BYA, ,NUB MO BDUN DANG NUB MO GSUM, ,DE 
BZHIN NUB GCIG RIM BZHIN DU, ,SGOG SKYA DANG NI BREG TZONG DANG, ,KE'U YANG NI DAG PAR GSUNGS, ,BSOD SNYOMS DAG LA 'JUG PA NA, ,KHANG BZANGS SGO MANG RGYU BYA STE, ,ZAS LA SOGS PA'I MTSAN MA NI, ,SGOR YANG PHYIR LDOG 'DOD PAS BZHAG ,SGRA LDAN KHAR GSIL KHYER BYA STE, , 
DE YIS SBYIN BDAG GO BAR BYA, ,KHYI DANG BA LANG LA SOGS BSDIGS, ,RNAM YANG BRDEG PAR MI BYA'O, ,RTZA BA 'BRAS BU BZA' BYA DAG ,DAL GYIS DAL GYIS DUM BUR BYA, ,MNYES SAM DUM BUR BSIL NAS NI, ,GRONG DU DGE SLONG DUL BAS BZA', ,MGRON DU BOS TSE GOS MED PAR,, 
'CHOL BA'I GRAL GYIS ZAS MI BZA', ,DUS MA YIN PA'I ZAN DAG KYANG, ,SMAN PA LA DRIS GNANG NA RUNG, ,MU GE'I DUS NA MGRON GNYER BA, ,SHIN TU MANG YANG DANG DU BLANG, ,SBYIN BDAG GIS NI GNANG BA NA, ,BGO BSHA' YIS NI YONGS SU SPYAD, ,GTZO BOR MGRON DU POS PA YIS,, 
PHYED ZOS KYANG NI SBYIN BYA STE, ,TSANGS PAR SPYOD LA RAB MKHAS DES, ,NYAM NGA BA DAG YONGS SU BSKYANG, ,THUB PA'I BSTAN PA DANG PHRAD SROG, ,NYI MA GCIG KYANG RNYED DKA' BAS, ,YUN RINGS 'TSO BAR 'DOD PA GANG, ,DE DAG GIS KYANG YONGS SU SPYAD, ,GAL TE LHUNG BZED 'PHAN CAN DU, , 
KHU TSIGS DAG NI MTHONG BA NA, ,DNGOS PO GANG GIS DE BSAL NAS, ,LAN GSUM BAR DU BKRUS TE SPYAD, ,ZOS NAS KHA YI DRI MA NI, ,SA DANG LCI BA SOGS KYIS SBYANG, ,CHU KHYOR GSUM MAM LHAG PAS KYANG, ,BKRU BSHAL YONGS SU DAG PAR BYA, ,DGE SLONG MIN PAS REG GAM 
ZHES, ,BLTA BYA THE TSOM MED NA BZA', ,GZHAN DU REG PAR GYUR LTA NA, ,SLAR YANG BYIN LEN LTOS PA YIN, ,LAM DU SONG TSE LAM RGYAGS DAG ,KHUR KHYER SU YANG MED PA NA, ,BRDZE BA YI NI 'DU SHES KYIS, ,RANG NYID KYIS NI KHUR BAR BYA, ,BRDZE BA GZHAN DAG MED PA NA, ,NYI MA DANG PO 

@34B
ZAN BCAD BYA, ,GNYIS PA LA NI SPAR GANG TZAM, ,BZA' YI DE LAS LHAG PA MIN, ,NYI MA GSUM PAR SPAR BA GNYIS, ,DE LAS PHAR NI CI BDER BYA, ,RANG NYID 'BAD PAS BSGRUBS NAS KYANG, ,SROG BSRUNG 'DOD PAS BZA' BAR BYA, ,SA BRKOS NAS NI RTZA BA 'AM, ,SHING 
LA 'DZEGS NAS 'BRAS BU BLANG, ,DGE SLONG 'CHI LA THUG PA YIS, ,BKRES PA BSAL BA'I DON PHYIR SPYAD, ,BCAS PA'I KHA NA MA THO 'DIR, ,GNAS SKABS RKYEN DBANG GIS RJES GNANG, ,RANG BZHIN KHA NA MA THO 'DIR, ,TSUL LDAN SROG LA THUG KYANG MIN, ,'DOD NA NYE DU DANG LHAN 
CIG ,LEGS BLOS BZAR RUNG KHO NA STE, ,GAL TE LAM 'JIGS SNOD MED NA, ,DGE TSUL DANG YANG RUNG BA NYID, ,DGE SBYONG ZA BA'I DUS KYI TSE, ,LHUNG BZED LAG PA G-YON PAS BZUNG, ,KHAM GCOD LA SOGS BYED PA'I DUS, ,LAG NI RTAG TU DRAN PAS BSRUNG, ,GANG DU BAG MED 
KHVA DAG GIS, ,ZAS LA RIG PAR GYUR PA NA, ,MCHU REG NYE 'KHOR DOR NAS NI, ,BZA' BA DE LA BRTAG MI DGOS, ,MAR DANG 'BRU MAR BU RAM SOGS, ,GZHAN YANG DGE 'DUN GYI NI RDZAS, ,KHYER NAS DRAN PA BRJED PA YIS, ,GANG LUS DE NI DOR MI RUNG, ,TSOGS SAM GANG ZAG 
GIS KYANG RUNG, ,RUNG BA DE NI YONGS SU BLANG, ,LAS KYI DUS LA BAB PA NA, ,LEGS PAR ZOS NAS LAS 'JUG BYA, ,BU RAN 'BRAS PHYE 'DRES GYUR NA, ,GTZANG MA'I CHU YIS YONGS SBYANGS NAS, ,DUS MIN PAR YANG SPYOD PA LA, ,ZAS KYI NYES PA YOD MA YIN, ,THUN TSOD RUNG BA LA 
SOGS SMAN, ,DUS SU RUNG DANG 'DRES PA NA, ,DUS MA YIN PAR MI SPYAD CING, ,REG NAS BYIN LEN MA BYAS MIN, ,THUN TSOD RUNG BA 'ANG DE LAS GZHAN, ,ZHAG BDUN PA DANG 'DRES NA NI, ,THUN TSOD LAS GZHAN SDOM BRTZON GYIS, ,SPYAD MIN BYIN LEN MA BYAS MIN, ,ZHAG BDUN PA 
YANG JI SRID DU, ,'TSO BAR DMIGS DANG 'DRES NA YANG, ,ZHAG BDUN PAR NI SPYAD BYA STE, ,LHAG PAR MA YIN BYIN LEN BYA,, ,,BAM PO BZHI PA, DGE SLONG GCIG GIS BU RAM GANG, ,RANG GIS SPYOD PHYIR BYIN BRLABS TE, ,PHAN TSUN YID GCUGS GYUR PA YI, , 

@35A
*, ,LNGA PO RNAMS LA RJES SU GNANG, ,NAD PA NYID DANG ZAN CHANG DANG, ,DGE SKOS DANG NI LAG GI BLA, ,LAM DU ZHUGS PA 'DI LNGA LAS, ,GZHAN DAG LA NI RUNG MA YIN, ,ZANG ZING PHRA MO 'DRES PA YIS, ,BU RAM CHU SHING MNYES NAS NI, ,BTZAGS NAS SDOM 
BRTZON BTUNG BA NI, ,DUS MIN PAR YANG RUNG BA'O, ,RNYED DKA'I 'BRAS BU ME TOG SOGS, ,YID 'PHROG BZA' BAR BYA BA GANG, ,RNYED NA SPANG BAR BYAS KYANG NI, ,'DOD NA BZA' BAR GNANG BA YIN, ,BSOD SNYOMS YANG DAG THOB PA'I TSE, ,BSOD SNYOMS PA YI SPYOD YUL DU, , 
KHYIM GZHAN GNAS TE ZA BA NI, ,SBYIN BDAG BSOD NAMS SPEL PHYIR RUNG, ,SLAR YANG ZA BAR 'DOD LTA NA, ,SPYOD YUL DAG NAS 'ONGS NAS NI, ,BZA' BYA MU GE'I DUS DAG TU, ,SNGAR BLANGS BSAM PAS RUNG BA YIN, ,KHYIM DU ZOS PA'I LHAG MA DAG ,GAL TE SBYIN BDAG 
GIS BKUR NA, ,SNGAR BLANGS PA YI BSAM PA YIS, ,NYAM NGA BA NA DE YANG NGO, ,GTZUG LAG KHANG GNAS KUN TU YANG, ,DUS GSUM KUN TU GTOR MA SBYIN, ,DUS DANG DUS MIN ZA BA NYID, ,GNOD SBYIN ZAS PHYIR 'DOD RNAMS SBYIN, ,BU DANG BCAS PA'I 'PHROG MA LA'ANG, , 
GTZUG LAG KHANG NI BSRUNG PHYIR DANG, ,BSTAN PA YANG NI PHUN TSOGS PHYIR, ,BDE GSHEGS KYIS NI GTOR MA GSUNGS, ,NA SOGS DUS NI MA GTOGS PAR, ,'DUS SHING ZA NA LTUNG BYED DO, ,DGE 'DUN LA NI GANG CUNG ZAD, ,BYIN BLANGS DE LA LTUNG BA MED, ,GLO BUR GNYUG MA'I 
BZA' BA GANG, ,DE YANG 'DUS SHING BZA' BAR 'DOD, ,NA DANG LAS DANG LAM GYI DUS, ,SNGAR NI RAB TU BSNYEN PA NYID, ,GRU DANG GRU CHEN ZHUGS LA SOGS, ,DPAG TSAD PHYED LAM SONG NAS NI, ,LOG NAS GAL TE ZA BYED NA, ,DGE SLONG LTUNG BA YOD MA YIN, ,GAL TE SBYIN BDAG 
MANG PO YIS, ,DGE SLONG RNAMS LA SO SOR GNANG, ,SBYIN BDAG DAG NI NUS PA'I NGOR, ,SBYIN PA'I DUS NI LNGA PO'O, ,MU STEGS DGE SBYONG GIS ZHUS NAS, ,SBYIN BDAG DE YIS GAL TE 'DREN, ,DE DAG DAD PA KHYAD PAR DU, ,SPEL PHYIR BZA' BAR BYA BA NYID, ,MTSAMS NANG DER 'DU 

@35B
SHES PA 'AM, ,THE TSOM GYIS KYANG LTUNG BYED YIN, ,GSUM PO LA NI NYES MED DO, ,SO SOR MA 'DUS 'DUG LA SOGS, ,SO SOR NGES PAS THOB PA DANG, ,GTZUG LAG KHANG DU THA DAD ZA, ,SBYIN BDAG RNAMS KYIS 'DOD PA'I NGOR, ,BKAG PA YOD PA MA YIN NO, ,NYI MA PHYED KYI 
DUS NAS PHAR, ,PHYI MA'I SKYA RENGS MA SHAR BAR, ,DGE SLONG BZA' BA ZA BYED NA, ,LTUNG BYED 'KHOR LOS RNAM PAR 'JOMS, ,BZA' BA LA SOGS DGE SLONG GIS, ,SOG 'JOG BYAS PA ZOS NA LTUNG, ,SNGA PHYI GNYIS SU SPYOD PA YIS, ,DE NI RNAM PA GNYIS SU GSUNGS, ,SNGAR SPYOD 
BYIN LEN BYAS PA NI, ,PHYI DRO SPYOD PA BKAG PA YIN, ,PHYI DRO BYIN LEN BYAS PA NI, ,THUN TSOD 'DAS PA RUNG MA YIN, ,CHOS GOS LDE MIG KYOG PO DANG, ,LHUNG BZED LHUNG BZED DMAN PA LA'ANG, ,LAG PA 'BAGS PAS MI REG STE, ,TSUL DE'ANG RKYEN DBANG MA GTOGS SO, ,SDOM 
BRTZON GANG ZHIG BZA' BA SOGS, ,BYIN LEN MA BYAS ZA BYED NA, ,DE YANG BSLAB PA ZAD BYED DE, ,CHU DANG SO SHING MA GTOGS SO, ,GANG ZHIG MA TSOS TSOS PA 'DRA, ,BSOD SNYOMS PA YIS RNYED PA NA, ,SRA BA NYID NI SUM CHA BANGS, ,CHOS LA BYIN LEN BYAS PA RUNG, ,NYA DANG SHA DANG 
'BRAS BU SOGS, ,KHA DOG YONGS SU GYUR PA NA, ,BA 'O LA SOGS LAN GSUM KHOL, ,BYIN LEN BYA BAR RUNG BA NYID, ,REG NAS BYIN LEN MI BYA STE, ,NYAM NGA'I DUS NA BKAG PA MED, ,'DAB MA CAN DANG SO SHING DAG ,'O MA CAN NI YONGS SU SPANG, ,DGE SLONG RNAMS LA SBYIN BDAG 
GIS, ,BZA' BA GAL TE BOR NA NI, ,SGRA MI SNYAN PA'I DBANG BYAS NAS, ,DUS YOL NAS NI BZA' BAR BYA, ,MGUL DU MID PA MA YIN NA, ,'DI LA BYIN LEN MI BYA ZHING, ,JI SRID 'TSO BAR BSGRUBS PA NI, ,BYIN RLABS MA BYAS MI BCANG NGO, ,TSANG NI SOG PAR MI NUS PA, ,SBRANG MA'AM 
TI TAM KA LA SOGS, ,DE NI DOR NAS SPYAD BYA STE, ,BYI BA SOGS KYIS NGES PAR 'JIG ,LAG PA GNYIS NI LAG PA DANG, ,DE DANG 'BREL LA DES BYIN DANG, ,LAG PA DE DANG 'BREL PA YIS, ,DE DANG 'BREL PA DAG TU YANG, ,BYIN LEN BYA'O MI BDEN, ,RGYANG RING NA YANG RUNG BA NYID, , 

@36A
*, ,'DI LA CANG SHES GLANG PO DANG, ,SPRE'U YIS KYANG BYIN LEN RUNG, ,MAR DANG 'O MA NYID DANG ZHO, ,SHA DANG NYA SOGS BDAG NYID KYI, ,DON DU DGE SLONG DER GNAS PAS, ,BLANG BAR BYA BA MIN PA STE, ,NAD PAS STON MO'I DUS SU NI, ,SLONG BAR BYED LA LTUNG BA MED, , 
MI NA BA YIS SLONG BA NA, ,NYES BYAS ZOS NA LTUNG BYED YIN, ,BSOD SNYOMS DAG LA RGYU BA NA, ,KHA ROG 'DUG STE SPYOD YUL DU, ,CI BYIN ZHES NI 'DRI BA LA, ,JI LTAR 'DOD PA BLANG BAR BYA, ,SROG CHAGS BCAS PA'I CHU RNAMS LA, ,PHYI ROL KHRUS LA SOGS SPYOD DANG, ,NANG DU 'THUNG BAR BRJOD 
PA YIS, ,LONGS SPYOD NAM YANG BKAG PA YIN, ,'DIR NI LTUNG BYED LTUNG BA YI, ,RNAM PA GZHAN NI YONGS BTZAGS PA'O, ,RTZVA SOGS DAG LA 'DEBS PA RNAMS, ,GANG 'DIR SLAR YANG MA BRIS SO, ,LONGS SPYOD BCAS PA'I KHYIM GANG ZHIG ,SKYABS BCAS PAR NI 'DUG PA DANG, , 
'GRENG BA GNAS SKABS DGE SLONG NI, ,RKYEN DBANG LAS GZHAN LTUNG BA YIN, ,GANG DU SKYES PA BUD MED BCAS, ,CHAGS LDAN 'DOD PA SPYOD GYUR PA, ,BUD MED SKYES PA LONGS SPYOD PAS, ,DE NI LONGS SPYOD CES BYAR BSTAN, ,MU STEGS RNAMS LA RANG NYID KYI, ,LAG GIS BZA' SOGS 
MI SBYIN TE, ,LTA LAS SLAR LDOG DON DU NI, ,DUM BUR BYAS TE RJES SU GNANG, ,SNOD NI SA LA BZHAG PA LA, ,SNYING RJE LDAN PAS SBYIN BYA STE, ,DE NI RJES SU GZUNG PHYIR YIN, ,NAM YANG GUS PHYIR MA YIN NO, ,'THAB TU BCAS PA'I DMAG TSOGS LA, ,NAM YANG LTA PHYIR MI 'GRO STE, , 
DE LTA BU YI RKYEN DAG GIS, ,GYUR PA LAS NI BKAG PA MED, ,GAL TE DGOS PAS SONG YANG DE, ,NUB GNYIS LAS NI PHAR MI GNAS, ,YUN RINGS DUS SU NANG DU NI, ,GNAS NA'ANG GANG ZHIG 'JIGS PAS SAM, ,RGYAL PO 'AM NI BLON PO SOGS, ,MDZA' BSHES TSIG GIS KYANG 
RUNG STE, ,GNAS PA NA YANG CHO GA NI, ,RTA DANG GLANG SOGS CHED MI LTA, ,DMAG TSOGS RNAMS KYI BKOD PA DANG, ,DPUNG DANG RGYAL MTSAN MCHOG GI YANG, ,RGYAL PO DANG NI BLON PO YIS, ,BSHAMS PA DKRUG PAR MI BYA'O, ,DE LA DPUNG MCHOG GANG DU DPUNG, ,DE YI BKOD PA 

@36B
SPRAS LA BYA, ,GANG DU GNAS PA'I RGYAL MTSAN MCHOG, ,DE NI RGYAL MTSAN MCHOG CES BYA, ,KHROS PA'I SEMS KYIS DGE SLONG LA, ,SDOM BRTZON RDEG PAR BYED MI RUNG, ,'DREN PAS BLA MA'I DBANG BYAS NAS, ,BRDEG PAR GZAS PA'ANG DE BZHIN BKAG ,'DIR NI SOR MO GCIG GIS 
KYANG, ,RDEG PAR BYED NA ZAD PAR 'DOD, ,MGO BO KHU TSUR RKANG DANG LAG ,RDO DBYUG BONG BA SOGS BRDEG LTUNG, ,PHYAGS MA LA SOGS KYIS BRDEG NA, ,DE YI NYAG MA JI SNYED PA, ,DE SNYED LUS LA REG PA'I GRANGS, ,SDOM BRTZON DAG LA LTUNG BYED GSUNGS, ,DE BZHIN SRAN LJANG DRUG 
SOGS KYIS, ,BRDEG NA'ANG LTUNG BYED KHO NAR BRJOD, ,DE NI LUS LA MA PHOG PAR, ,'PHANGS PA YANG NI NYES BYAS NYID, ,MA RUNGS GDUL PHYIR LTUNG MED DE, ,GZHAN PAR SNGAGS GRUB MTHU LDAN GYI, ,DGE SLONG DAG GIS BRDEG PA DANG, ,GZAS PA'ANG LTUNG BAR MI 'GYUR RO,, 
DGE SLONG RNAMS KYIS GNAS NGAN LEN, ,SHES NAS 'CHAB PA YANG BKAG STE, ,'JIGS PAS MA GTOGS 'JIGS GYUR NA, ,GNAS NGAN LEN NI BCAB BYA NYID, ,PHAS PHAM PA NYID GTZOR BYAS NAS, ,JI SNYED BTUNG BAR BRJOD PA DAG ,DE SNYED BSLAB PA'I GZHI 'DI LA, , 
MKHAS PAS GNAS NGAN LEN CES GSUNGS, ,NAD PA MA YIN DGE SLONG LA, ,NYON MONGS BCAS PA'I SEMS KYIS DER, ,NAM YANG ZAN GCAD MI BYA'O, ,JI STE BYED NA ZAD BYED LTUNG, ,DUS MA GTOGS PAR ME DAG GIS, ,NYE BAR SPOR BYED SMAD PAR GSUNGS, ,ME GSOD PA DANG 
BSRO BA DAG ,NYAM NGA'I DUS NA NYES PA MED, ,SKRA SEN SPU DANG NGAR SNABS DANG, ,MCHIL MA LUNG PA 'JUG PA DANG, ,ME LCE ME MAR MUR LA REG ,NYES BYAS 'GYUR RO DUS MA GTOGS, ,DKON MCHOG GSUM DANG PHA MA DANG, ,TSANGS PAR MTSUNGS SPYOD BLA MA DANG, ,CHOS KYI DON 
DU NYES MED DE, ,REG PA'I DUS SU BRJOD PA YIN, ,'DUN PA DBUL ZHES SMRAS NAS NI, ,DGE 'DUN LAS NI NYE BA NA, ,SDOM BRTZON SLAR YANG MI DBUL NA, ,DE NI LTUNG BAS 'JOMS PA YIN, ,BSNYEN PAR MA RDZOGS GANG ZAG DANG, ,NUB GNYIS LHAN CIG NYAL RUNG STE, ,DE LAS 

@37A
*, ,PHAR NI NUB GSUM SOGS, ,MA YIN GAL TE NYAL NA LTUNG, ,THAMS CAD G-YO ZHING THAMS CAD BSKOR, ,GNAS KHANG BSKOR ZHING G-YOGS PA BZHIN, ,PHAL CHER G-YOGS SHING KUN NAS BSKOR, ,NGOS BZHI PA YI KHYAMS BZHIN BRTAG ,THAMS CAD 
G-YOGS SHING PHAL CHER BSKOR, ,NGOS GSUM PA YI KHYAMS BZHIN TE, ,PHAL CHER G-YOGS PA'I KHANG PA DANG, ,KHANG BZANGS BZHIN TE RIM BZHIN NO, ,DE LTAR KHYIM NI BZHI PO RU, ,SDOM BRTZON LHAN CIG NYAL BYED NA, ,NYI MA GSUM PA'I SKYA RENGS 'OD, ,'CHAR TSE 
GSAL POR LTUNG BA YIN, ,SNGO DANG SER DANG DMAR PO STE, ,SKYA RENGS RNAM PA GSUM DU 'DOD, ,SNGON PO NYID TSE 'ANG LTUNG 'GYUR NA, ,GZHAN DAG TSE NA SMOS CI DGOS, ,GANG DU SGRA DON SO SOR GO ,KHYAMS DANG KHANG BZANGS LA SOGS PAR, ,DE 'DRA DER YANG SDOM BRTZON NI, , 
NYAL DU RUNG BA MA YIN NO, ,GNANG BA DANG BCAS GNAS SU NI, ,NAD PA DAG LA RJES GNANG STE, ,DE YI NAD G-YOG DAG KYANG NGO, ,DE LAS GZHAN GYIS NAM YANG MIN, ,STOBS CHUNG MI NA BA LA NI, ,NYIN MO NYAL BA BKAG PA YIN, ,BSAM GTAN KLOG DANG LDAN PA LA, , 
YUD TZAM RJES SU GNANG BA YIN, ,GNYIS SAM GSUM PO DAG GIS KYANG, ,KHRI GCIG LA NI NYAL MI BYA, ,RGYA CHEN YIN NA GOS SOGS KYIS, ,BAR CHAD NYAL BA RJES SU GNANG, ,MUN KHUNG DAG TU SA LA MGO ,GTUGS NAS BLA MAR PHYAG MI BYA, ,DER NI TSIG GI BYA BA'AM, , 
YID KYIS NGES PAR PHYAG BYA'O, ,DGE TSUL DANG NI LHAN CIG TU, ,LAM DU NYAL TSE GNYID MI LOG ,MI NUS LDANG BLOS SKYIL KRUNG DAG ,BCINGS TE CUNG ZAD GNYID LOG RUNG, ,MA NUS PA NA NYES PA MED, ,THAMS CAD DU NI 'BAD PA YIS, ,DGE TSUL DAG NI BSKYANG BAR BYA, , 
SANGS RGYAS LJON SHING MYU GU STE, ,DE NI DGRA BCOM SGO NGA YIN, ,DGE SLONG BLO GROS DMAN GANG DANG, ,DGE TSUL GANG YANG 'DI SKAD CHOS, ,'DOD PAS BAR DU GCOD BSTAN MOD, ,BAR DU GCOD PA MIN STON NA, ,DE 'DIR LAN GSUM PAR BZLOG STE, ,'ON KYANG LTA DE MI GTONG NA, , 

@37B
'DI LAS LHAG SDIG YOD MIN PAS, ,DE YANG RGYANG RING SPANG BAR BYA, ,NYAMS PA DE DANG SMRA BA DANG, ,NAM YANG YANG DAG SMRA MI BYA, ,GNAS DANG LONGS SPYOD LA SOGS KYANG, ,MI BYA GAL TE BYED NA LTUNG, ,YANG DAG SMRA BA KHA TON YIN, ,SMRA BA KLOG PA YIN PAR 'DOD, ,GNAS SA 'DUG 
SA GCIG TU STE, ,LONGS SPYOD CHOS DANG ZANG ZING NGO, ,LTA BA BZLOG PA'I CHED DU 'AM, ,NYE DU 'AM NAD PA YIN NA NI, ,SMRA LA SOGS PA RJES SU GNANG, ,LONGS SPYOD NAM YANG MA YIN NO, ,CHOS GOS GSAR PA RNYED PA NA, ,KHA DOG NGAN PAR BYAS TE BCAD, ,DE YANG DKAR PO GSAR PAR 
DGONGS, ,KHA DOG NGAN PA RNAM PA GSUM, ,RANG BZHIN DANG NI BCOS MA YIN, ,SNGON PO DANG NI BTZAG TU GRAGS, ,ME TOG 'BRAS BU 'DAB MA DANG, ,SHUN PA'I KHU BA NGUR SMRIG 'DOD, ,MDOG BZANGS GZHAN NI MA YIN NO, ,DRAG PO SBRUL GYI GDUG PA YI, ,DUG LA RTAG TU REG 
BLA YI, ,RIN PO CHE LA REG PA DANG, ,RIN CHEN SMOS PA DE LTA MIN, ,NOR BU MU TIG BYI RU SOGS, ,RIN CHEN DE RU SMOS PA YANG, ,G-YUL 'GYED YAN LAG MTSON SOGS DANG, ,ROL MO'I YAN LAG RNGA ZLUM SOGS, ,GTZUG LAG KHANG DANG SKYED MOS TSAL, ,THAMS CAD 
NANG GIR BRJOD PA YIN, ,NANG MA YIN PAR SLAR YANG NI, ,PHYI ROL NYE 'KHOR YIN PAR GSUNGS, ,PHUG PA'I NOR BU MU TIG SOGS, ,REG PA LA NI LTUNG BYED DE, ,MA PHUG PA LA REG PA DANG, ,MCHING BU DAG LA NYES BYAS NYID, ,PI WANG GLING BU RNGA ZLUM SOGS, ,MTSON CHA 
MDA' DANG GZHU SOGS KYANG, ,YAN LAG TSANG DANG MA TSANG LA, ,REG PA LTUNG BYED NYES BYAS YIN, ,GZHAN 'DIR GO CHA LA SOGS LA, ,DGE SLONG REG NA NYES BYAS YIN, ,MNGA' DANG GZHU SOGS CHAS PA YI, ,MTSON CHA LA REG SMOS CI DGOS, ,SKU GDUNG DANG BCAS MCHOD 
RTEN DANG, ,SKU GZUGS LA REG LTUNG BYED DE, ,SKU GDUNG MED LA GANG REG PA, ,DE LA NYES BYAS MNGA' YIS REG ,GAR DANG ROL MO GLU SOGS DAG ,MIG DANG RNA BA'I YUL DU BKAG ,'THAB MO BRE MO'I GTAM SOGS KYIS, ,NYES ZHI MI BYED 'BA' ZHIG ZAD, ,GAR 

@38A
*, ,DANG GLU SOGS CHAGS PA YIS, ,GANG ZHIG MCHOD RTEN PHYAG BYED NA, ,DER 'GRO GOM PA RE RER YANG, ,NYES BYAS PHUNG PO RE RE SOGS, ,DE PHYIR SRID PA ZAD 'DOD PA'I, ,DGE SLONG RNAMS KYIS GZUGS SDUG DANG, ,SGRA SNYAN LA SOGS CHAGS PA YI, ,SEMS 
SU NAM YANG MI BYA'O, ,SA LE SBRAM SOGS SMOS PA GANG, ,SKYED TSAL GANG DU RNYED PA NA, ,RTZVA SOGS DAG GIS BKAB NAS NI, ,ZHAG BRGYAD BAR DU BSRUNG BAR BYA, ,SU DAG DON GNYER BYUNG NA DE'I, ,MTSAN MA DRIS NAS BSTAN PAR BYA, ,MED NA DGE 'DUN NANG NYID DU, ,ZLA 
BA DRUG TU BRTAG PHYIR BZHAG ,GZHAN GYI KHA DOG MTSAN MA DANG, ,KHYAD PAR RTAGS KYIS MTSON LA SBYIN, ,MIN NA DGE 'DUN LONGS SPYOD PHYIR, ,DE NI BRTAN PA'I DNGOS POR BYA, ,GAL TE GDOD DBANG BYAS NAS KYANG, ,DE THOB BLO CHUNG SLONG BYED NA, ,DE LA DE NOR RIN GYIS SAM, ,SBYIN 
BYA SKYED NI NAM YANG MIN, ,SDOM BRTZON ZLA PHYED NANG ROL DU, ,DUS MA GTOGS PAR KHRUS BYED BKAG ,NA DANG LAS DANG LAM DANG RLUNG, ,CHAR DANG DE DAG CHOGS SKYON MED, ,NA BA'I DUS NI GANG DU DE, ,KHRUS BYAS SOS PAR GYUR NA'O, ,LAS LAM DUS NI SNGAR BSHAD BZHIN, ,RLUNG 
DU GRAGS PA'I DUS BSTAN PA, ,GANG DU CHOS GOS SNE'U NI, ,RLUNG GIS ZLOG PAR BYED PA'O, ,LUS LA CHAR THIGS GNYIS PHOG PA, ,CHAR PA'I DUS SU GRAGS PA YIN, ,RLUNG DANG CHAR BA 'DRES PA NI, ,DE DAG TSOGS PA'I DUS ZHES BSTAN, ,GZHAN YANG TSA BA'I DUS ZHES PA,, 
ZLA BA PHYED DANG GSUM PA'O, ,CHOS GOS MA LUS BZHAG NAS KHRUS, ,BYED 'DOD LTE BAR MA SLEB BYAS, ,NYES BYAS LTE BA NUB PAR NI, ,KHRUS BYED DE NI NYES PAR ZAD, ,CHU BO PHA ROL RGAL BA DANG, ,RGYAL BA SOGS LA 'DEBS BYED RUNG, ,'GA' ZHIG TU YANG CHU KLUNG DAG ,ZAB MO 
BRGAL LA NYES PA MED, ,DGE SLONG GRUR ZHUGS PHA ROL DU, ,CHU BO DAG LA 'GRO BA'AM, ,GZHAN DU RGYA MTSO LA YANG RUNG, ,BSHAD GCI SOGS BYED BKAG PA MED, ,'JUG NGOGS GANG DU BUD MED DAM, ,RGYAL PO 'AM NI DE YI DMAG ,SKYES BU G-YON CAN KHRUS BYED PA, ,DE 

@38B
NI RGYANG RINGS SPANG BAR BYA, ,'OG TU GTING RING BYI ZUL LAM, ,YANG NA STENG GU NYA BRGAL LA, ,CHU LA RGYAL BA LA SOGS KYANG, ,RTZED MO'I DON DU MI BYA'O, ,GAL TE RKYAL NI SLOB PA'AM, ,NAD DANG BRAL BAR 'DOD PA YIS, ,SHIN TU DBEN PA'I GNAS SU NI, ,RKYAL LA SOGS PA 
KUN DU SPYAD, ,SHES BZHIN RANG NGAM GZHAN GYIS KYANG, ,SDOM BRTZON DUD 'GRO'I SKYE GNAS GANG, ,GSOD NA LTUNG BYED ME LCE YIS, ,REG PA'I SDUG BSNGAL NYAMS MYONG 'GYUR, ,SHES BZHIN NYON MONGS SEMS KYIS NI, ,TSANGS SPYOD DANG NI BCAS RNAMS LA, ,'GYOD PA 
SKYED BYED NGES BKAG STE, ,BYED NA LTUNG BYED GZHAN DU MIN, ,KHYOD LO NYI SHU MA LON NA, ,KHYOD KYI BSNYEN RDZOGS GANG NA STE, ,MKHAN PO'ANG TSUL KHRIMS 'CHAL PA YIN, ,DE NI MTSAMS KYI PHYI ROL YIN, ,'GYOD PA SKYED PA'I DON DU NI, ,DE LA SOGS PA SMRA BYED NA, ,DE LA LTUNG 
BYED BDEN PA YI, ,SKYON 'GYUR BRJOD NA NYES PA MED, ,BLO CHUNG SOR MO GCIG GIS KYANG, ,DGE SLONG RTZE PHYIR G-YA' SGOG NA, ,LTUNG BYED SME BA NAG PO DAG ,STON PA LA NI NYES PA MED, ,DGA' G-YENGS CHU LA RTZED MO DAG ,BYED NA THAD LTUNG 'GYUR BA YIN, ,DE YANG PHA ROL TSU ROL 
DU; ,PHAR BRGAL CHUR BRGAL BYED SOGS SO, ,MA BSRUNGS BUD MED LHAN CIG TU, ,GAL TE NANG NGAM PHYI ROL DU, ,DGE SLONG NYAL DU MI RUNG STE, ,SGO BCINGS PA LA NYES PA MED, ,'DIR NI LEGS DANG NYES SMRAS DON, ,GANG ZHIG SO SOR RTOGS DANG LDAN, ,MI MO DE NI BUD MED CES,, 
SHES RAB LDAN PAS YANG DAG GSUNGS, ,THAMS CAD G-YOG DANG YONGS BSKOR ZHES, ,BYA BA 'DI YANG SNGA MA BZHIN, ,NYAL BAR BRJOD PA GANG YIN PA, ,GLOS NI SA LA PHAB PA'O, ,SDOM BRTZON GNYID KYIS NON DUS SU, ,REG PA'I RUNG GIS SBAR BA YI, ,LTUNG BYE ME NI GANG YIN PA, , 
KUN NAS SREG PAR BYED PA YIN, ,GNAS KHANG SOGS SU BUD MED DAG ,GANG NA YOD PA'I SKAS SOGS BRTUL, ,SRUNG BYED BZHAG NAS DGE SLONG NI, ,NYAL BA LA NI SMAD PA YIN, ,KHYAD PAR NYIN MO NYAL BA YI, ,CHO GA YANG NI 'DI YIN TE, ,BDUD PA BOR NAS RJES SU GNANG, ,GZHAN 

@39A
*, ,DU NYES BYAS 'GYUR PA YIN, ,DGE SLONG RANG NGAM GZHAN GYIS KYANG, ,DGE SLONG SNGAGS PAR BYED PA BKAG ,SEMS CAN KUN LA MI 'JIGS MDZAD, ,BLA MA SANGS RGYAS LA DMIGS NAS, ,SHA ZA GNOD SBYIN LA SOGS PA'I, ,SDIG CAN GZUGS NI BZUNG 
NAS KYANG, ,DE YI GZUGS SGRA DRI RNAMS KYIS, ,SNGANGS PAR BYED LA ZAD BYED LTUNG, ,GYA NOM LHA DANG DRI ZA DANG, ,BRAM ZE LA SOGS 'JIGS PA YIS, ,BZUNG NAS KHYOD NI BSAD CES BRJOD, ,GAL TE BRDA PHRAD NYES BYAS YIN, ,PHAN PAR 'DOD PAS MI BZAD PA'I, ,SDUG BSNGAL 
LTUNG BA'I 'JIGS SKYED PHYIR, ,DMYAL BA YI DAGS DUD 'GRO'I GZUGS, ,GAL TE 'JIGS STON NYES PA MED, ,DGE SLONG GZHAN GYI LHUNG BZED SOGS, ,YO BYAD DNGOS PO NAM DU YANG, ,BZHAD GAD KYI NI DBANG BYAS NAS, ,DGE SLONG GIS NI SBED PA BKAG ,DGE SLONG CHOS 
GOS BYIN PA LA, ,GDENG MED PAR NI LONGS SPYOD NA, ,LTUNG BYED GAL TE MDZA' BO 'AM, ,MCHOD 'OS BLA MAS NYES PA MED, ,SDOM BRTZON DGE 'DUN LHAG MA YIS, ,DAG PA'I DGE SLONG SKUR 'DEBS NA, ,LTUNG BYED NYID DU NGES BSTAN TE, ,PHYI MA RNAMS KYIS NYES BYAS SO, ,LAM DU 
SKYES PA MED PAR NI, ,BUD MED DANG NI MI 'GROGS TE, ,'GROGS NA DE YI SPYI BOR NI, ,LTUNG BYED GNAM LCAGS 'BAB PAR 'GYUR, ,GRONG DER SDOM BRTZON NAM SON DUS, ,NGES PAR LTUNG BYED NYID 'GYUR TE, ,GRONG GI LAM PHYED PHYIN PA NA, ,NYES BYAS TZAM DU BRJOD PA YIN, ,RANG NYID 
SNGA PHYI BYAS NAS NI, ,LAM MI SHES PA BSTAN PAR BYA, ,NYAM NGA'I LAM DU BUD MED DAG ,KHRID NA LTUNG BAR MI 'GYUR RO, ,GANG ZHIG RKUN MA'I GROGS DANG 'GROGS, ,DE LA'ANG LTUNG BYED KYIS REG 'GYUR, ,'DI LA YANG NI NYES MED DA, ,GAL TE SNGAR BZHIN SONG NA'O, ,TSANGS 
BA'I SHO GAM LA SOGS PAS, ,'PHROG PAR BYED DE RKUN MAR 'DOD, ,GRONG DANG LAM LA SOGS PA DAG ,GANG 'JOMS DRAG PO SMOS CI DGOS, ,LO NI NYI SHU MA LON 'DI, ,GANG PHYIR BKRES SKOM LA SOGS GNOD, ,MI BZOD MI BRTAN LUS BLO'I PHYIR, ,BSNYEN PAR RDZOGS PAR MI 

@39B
BYAR BRJOD, ,MA TSANG LO LA DER SHES BZHIN, ,GANG ZHIG SMRA YANG BSNYEN RDZOGS NA, ,RDZOGS BYED DE DAG ZAD PAR LDAN, ,THE TSOM GYIS KYANG LTUNG BAR BRJOD, ,GANG ZHIG MA TSANG BA'I BLOS, ,LO NI TSANG BAR SMRA BA LA, ,RDZOGS BYAS LTUNG BA YOD MA YIN, ,TSANG LA TSANG BAR 'DU 
SHES GANG, ,TSANG LA NYID SMRA DAG KYANG STE, ,THE TSOM GYIS KYANG SMRA BA LA, ,DE LA LTUNG BA MED PA NYID, ,DE LTAR 'DIR NI PHYOGS TZAM ZHIG ,MDOR BSDUS NAS NI BSTAN PA YIN, ,BRTUL ZHUGS DANG BCAS BLO LDAN RNAMS, ,SHIN TU NGES DANG BCAS PAR BYA, ,DGE SLONG GIS NI 
SHES BZHIN DU, ,SA MI BRKO'O BRKOR MI GZHUG ,SO PHAG 'BA' ZHIG PA DAG DANG, ,KUN NAS BYE MA YIN NYES MED, ,SKYED BYED SKYED BYED MA YIN PA'I, ,SA NI RNAM PA GNYIS SU GRAGS, ,CHAR 'BAB RJES SU GYUR PA LA, ,ZLA BA DRUG GIS SKYE BA STE, ,SKYED BYED LA NI 'DIR 
NGES YIN, ,SA MANG BYE MA NYUNG NA LTUNG, ,NYES BYAS 'GYUR RO BYED MA DANG, ,GSEG MA DANG NI RDO BA DAG ,LHAG PAR BCAS LA MI SKYE'I PHYIR, ,LTUNG BYED DANG NI NYES BYAS SU, ,'DUL BA'I DE NYID RIG PAS BSHAD, ,SA GZHI DANG NI RTZIG NGOS LA, ,PHUR PA BRDEG NA LTUNG BYED 
YIN, ,DE NYID 'DON DANG GNON PA'AM, ,'DAM BSKYOD PA LA NYES BYAS SO, ,RTZIG PA'ANG DE BZHIN ZHAL ZHAL LAM, ,CHU DOGS RTIB NA ZAD LTUNG 'GYUR, ,CHAD PA 'AM NI GAS PA LA'ANG, ,RKO BAR BYED NA NYES BYAS 'DOD, ,CHU 'GRAM 'DAM NI BSKYOD PA LA, ,'GRO BAR 'DOD PAS 
NYES PA MED, ,RTZIS KYI DON DU RI MO YANG, ,SA'AM RTZIG NGOS 'DRI BA DANG, ,SKYED MOS TSAL SOGS RGYU BA NA, ,'JIGS MIN DUS SU RUNG BA NYID, ,DBYAR GYI ZLA BA BZHI LAS NI, ,MGRON DU BOS PA KHAS MI BLANG, ,YANG YANG RTAG TU BA DANG DUS, ,SO SOR MGRON DU BOS MA 
GTOGS, ,RTAG TU MGRON BOS GANG YIN PA, ,GANG DU RTAG PA NYID DU 'BOD, ,SO SOR MGRON DU BOS PA NI, ,SO SO THA DAD NYID LA BRJOD, ,DUS NI JI SRID 'DOD PA DES, ,YANG YANG ZHES BRJOD YANG YANG DANG, ,MGRON BOS 'DI DAG MA GTOGS PA, ,GSAL POR LTUNG BYED NYID 

@40A
*, ,DU BRJOD, ,GYA NOM PA LA POS BZHIN DU, ,SDOM BRTZON DMAN PA SLONG BA NA, ,SLONG BA'I TSE NA NYES BYAS TE, ,DE LONGS SPYOD NA'ANG NYES BYAS SO, ,DMAN PA LA NI BOS PA NA, ,BZANG PO SLONG BA DUS JI SRID, ,NYES BYAS LONGS SPYOD PA LA NI, ,ZAD BYED LTUNG BAR 
BRJOD PA YIN, ,'O MA LA BOS SHA DANG ZHOG, ,YANG NA 'O MA LA NI MAR, ,SLONG BA'I TSE NA NYES BYAS TE, ,ZOS NA NAD PA MA GTOGS LTUNG, ,DAD LDAN YO BYAD PHUN TSOGS SHING, ,SBYIN PHYIR GTONG LA 'JIGS MED PA, ,DE NI YUN RINGS BSOD NAMS PHYIR, ,DANG DU LEN PA BKAG 
PA MED, ,GANG TSE BSLAB PA 'DI LA KHYOD, ,BSLAB PAR BYA ZHES DGE SLONG GIS, ,RAB BSKUL DE TSE LAN DU GANG, ,DE LA BYIS PA SOGS BRJOD SMOD, ,BLO CHUNG DE NI LTUNG BYED KYI, ,DBYUG PAS PHOG NAS NGES PAR 'GYEL, ,'JIGS LTUNG 'BAR BA'I SGO NAS NI, ,DMYAL 
BA'I ME YIS G-YENGS PAR GYUR, ,BYES PA ZHES BYA NGAN SEMS CAN, ,RMONGS PA MDO SOGS MI MKHAS PA, ,MI GSAL 'DUL BA'I TSIG LA STE, ,MI MKHAS DE YI DON LA'O, ,BYIS PA RMONGS SOGS TSIG LAS NI, ,RE RE YIS KYANG BZLOG PA NA, ,DMYAL BA'I MER NI 
'JUG BYED PA'I, ,LTUNG BYED KYIS NI DGE SLONG LTUNG, ,DE YIS DE TSIG BZUNG NAS NI, ,MKHAS PA DAG LA DRI BAR BYA, ,MKHAS PA'I TSIG GIS BYA BA STE, ,LONG BA RNAMS KYIS TSAD MA DE, ,YANG NA BRDZUN PA NYID DU NI, ,BYIS PA LA SOGS TSIG GIS KYANG, ,MKHAS PA MIN YANG 
BSGO BA NA, ,BDEN DON SMRA NA NYES PA MED, ,PHAN TSUN MI MTHUN DGE SLONG GANG, ,BLAGS SKABS TSOL ZHING CO 'DRI NA, ,BYA ROG NYAN RNAS 'DUG NA NI, ,DE YANG LTUNG BYED YANG DAG GNAS, ,GNAS KHANG LA SOGS BSAM GTAN DAG ,BYED TSE SGRA BRDA MA BYAS PAR, , 
ZHUGS PAS SGRA DON GTZO BO NI, ,MA THOS SGRA NYAN NYES BYAS 'GYUR, ,DE LTAR KHANG BZANGS SKAS DANG SGO, ,LAM DU 'JUG TSE TSUL LDAN LA, ,LTUNG BYED SNGAR BSHAD JI BZHIN TE, ,ZHI BAR BYA PHYIR NYES PA MED, ,GSOL BA'I LAS LA SOGS PA YI, ,CHOS NI GTAN LA 'BEBS 

@40B
BA'I GTAM, ,BYED TSE GZHAN LA MA SMRAS PAR, ,SDOM BRTZON DE BOR 'GRO MI BYA, ,LAS KYI GEGS SU MA GYUR TAM, ,ZHES BSAMS RAB TU BSGO BAR BYA, ,DE LTAR MI BYED DGE SLONG NI, ,MYUR DU LTUNG BYED RGYA MTSOR LTUNG, ,MA GUS PA LA LTUNG BYED DE, ,DGE 'DUN 
DANG NI GANG ZAG GNYIS, ,DGE 'DUN LA NI LTUNG BYED BRJOD, ,GANG ZAG DAG LA NYES BYAS SO, ,DGE 'DUN NANG NA DGE SKOS KYI, ,TSIG NI RAB TU BZLOG PA YANG, ,LTUNG BYED BLA MA'I DGE 'DUN DANG, ,RGAN PO GANG ZAG GZHAN LA MIN, ,DON MED PA 
YI TSIG LA NI, ,RIGS PAS SHAD KYIS SBYANG BA YIS, ,ZLOG BYED SMRA BA PO LA 'DIR, ,LTUNG BA MED PAR GSUNGS PA YIN, ,'BRU 'AM BCOS PA'I CHANG DAG NI, ,KU SHA'I RTZE MO TZAM YANG SPANG, ,'DI DAG 'THUNG NGAM STER NA YANG, ,GNYIS KA BAG MED KHANG CHEN YIN, , 
KHA YI NAD LA MKHUR PHUG TU, ,BSREL BA TZAM LA NYES PA MED, ,SMAN PA'I NGAG GIS 'THUNG BAR NI, ,SROG LA BAB KYANG 'DOD MI BYA, ,PHABS DANG 'BRAS PHYE ZAN GYI TSOGS, ,RNAM 'GYUR BYE BRAG LAS SKYES PA, ,'JIG RTEN BTUNG BA'I KHYAD PAR GANG, ,DE NI 'BRU YI CHANG ZHES BYA, , 
SDONG BU ME TOG 'BRAS RNAMS KYI, ,KHU BA RNAMS NI YONGS GYUR PA, ,BCOS PA'I TSANG DU NGES BSTAN TE, ,SBRANG RTZI RGUN SOGS LAS BYUNG BA'O, ,GANG TSE MA RED NYAMS PA YIS, ,MYOS BYED NUS PA ZAD PA NA, ,CHANG GI RGYU MTSAN SPANGS PA'I PHYIR, ,'THUNGS KYANG DE TSE NYES PA 
MED, ,SU LU KA DANG ZHO GA CHU, ,SUG TA SKYUR PO BTZAGS NAS NI, ,CHU BSRES BTUNG BA'I DON DU NI, ,DUS MIN PAR YANG BKAG PA MED, ,'BRU CHANG SKYUR POR GANG GYUR PA, ,SU LU KAR NI YONGS SU GRAGS, ,BCOS CHANG SKYUR POR GANG GYUR PA, ,SUG TA ZHES BYAR BRJOD PA'O,, 
KO TRA BA SOGS BKAG PA'I PHYIR, ,'BRU CHANG BCOS PA'I CHANG ZHES SMOS, ,MA RED NYAMS LA CHANG GI NI, ,DNGOS PO BZLOG PHYIR MYOS 'GYUR SMOS, ,CHANG GI MDOG DANG DE BZHIN DRI, ,RO DANG MYONG BA DAG GIS KYANG, ,GAL TE MYOS ZAD CHANG GI NI, ,DNGOS MED NYES BYAS GZHIR 'DOD DO, , 

@41A
*, ,DE LTAR KHA DOG LA SOGS PA, ,GSUM GNYIS GCIG 'THUNG MYOS NUS ZAD, ,GSUM GNYIS DE BZHIN GCIG PU LA, ,MYOS PA'I NUS MED NYES BYAS RNAMS, ,RTZA BA SDONG BU ME TOG 'BRAS, ,'DAB MA YANG NI MYOS BYED DANG, ,PHABS DANG ZAN CHANG BSRES PA DAG ,ZOS NA 'GAL TSABS CAN DU 'GYUR, , 
SDOM BRTZON GROGS YOD MA SMRAS PAR, ,SDOM GNAS DUS MIN GRONG 'JUG NA, ,DE 'DRA'I RKYEN LA NYES PA MED, ,GZHAN DU ZAD PA THOB PAR 'GYUR, ,NYI MA PHYED KYI MTSAMS GNAS PAR, ,PHYI MA'I SKYA RENGS MA SHAR BAR, ,DUS MA YIN ZHES 'DOD PA STE, ,DUS DANG DUS MIN 
MKHAS PAS SO, ,DGE SLONG DUS MIN 'JUG BYED CING, ,DUS MIN DUS SU 'DU SHES DANG, ,THE TSOM GYIS KYANG RNAM PAR 'JOMS, ,DUS LA DUS MIN 'DU SHES DANG, ,THE TSOM ZA NA NYES BYAS YIN, ,KHYIM PAS KHYIM DU DGE SLONG RNAMS, ,GANG PHYIR MGRON DU BOS PA NA, , 
NAM YANG KHYIM GZHAN DAG TU NI, ,DE NI DE LTAR 'GRO MI BYA, ,'PHAGS PA'I TSOGS LA CI BDER NI, ,BDEN PAS GDUGS TSOD GSOL SMRAS NAS, ,KHYIM BDAG GIS KYANG GNANG NA DER, ,SONG BA LA YANG NYES PA MED, ,GANG ZHIG RGYAL PO'I SGO GTAN NAM, ,DE YI NYE 'KHOR 
NYID DANG YANG, ,SKYA RENGS THA MA MA SHAR 'DAS, ,BDER GNAS DE YANG SDIG BYED YIN, ,GRONG KHYER RGYAL PO'I PHO BRANG DANG, ,GSUM PA BTZUN MO'I 'KHOR DAG GI ,SGO GTAN DE DANG NYE BA NA, ,NYE 'KHOR ZHES NI BRJOD PA YIN, ,DGE SLONG NAM NI MA LANGS PAR, ,MA LANGS 
PA YI 'DU SHES KYIS, ,GRONG KHYER SGO GTAN 'DAS PA LA, ,SDOM BRTZON NYES BYAS BSKYED PAR 'GYUR, ,MI YI BDAG PO'I SGO 'AM NI, ,BTZUN MO'I 'KHOR DU 'DAS PA LA, ,MA LANGS DE RU 'DU SHES SAM, ,THE TSOM GYIS KYANG ZAD LHUNG REG ,CIG SHOS DAG TU 'DU SHES PAS,, 
THAMS CAD LA NI NYES BYAS SO, ,RIN CHEN MA BSDUS ZHES BYA NI, ,SBA BRTUL MA BYAS PA LA BRJOD, ,ZLA BA PHYED PHYED YANG DANG YANG, ,SO SOR THAR PA THOS NAS KYANG, ,'DI DAG MDOR NI GTOGS PA DANG, ,CHOS SU RANG BYUNG GIS BSTAN PA, ,JI BZHIN RNAM GZHAG DE BYAS DAG ,MA 

@41B
LUS BDAG GIS DA GDOD SHES, ,DE LTAR GO BYED TSUL 'CHOS CAN, ,SDOM BRTZON DE NI LTUNG BYED 'DOD, ,RUS PA BA SO RVA YI NI, ,RANG BZHIN KHAB RAL GANG ZHIG BYED, ,BLO NGAN DE 'DIR LTUNG BYED KYI, ,CHU SRIN KHA RU LTUNG 'DOD YIN, ,DE YIS KHAB RAL BCAG NAS NI, ,LTUNG BA DE NI 
BSHAGS BYA STE, ,RIGS PA'I KHAB RAL BYED DE LA, ,BYA BA'I CHO GA 'DI YIN TE, ,SNU GU DANG NI CHANG BA YI, ,RNAM PA DE DANG 'TSAM PA'I TSAD, ,KHAB DANG GRI GU YANG DAG LDAN, ,DE LAS GZHAN DU NAM YANG MIN, ,KHAB KYANG ZANGS MA 'KHAR BA DANG, ,RA GAN LCAGS DANG RNAM PA BZHI, ,GRI 
GU LCAGS NYID KHO NAR GSUNGS, ,DE LA RAB 'BRING THA MAR 'DOD, ,RAB TSAD SOR NI BRGYAD SHES TE, ,THA MA YANG NI SOR BZHI YIN, ,BYA GAG GSHOG PA'I RNAM PA NI, ,GRI GU'I DBYIBS SU BYA BA YIN, ,GANG TSE GRONG GZHAN 'GRO BA NA, ,DGE SLONG RINGS PAR GYUR KYANG DER, ,KHAB KYI BSLAB BYA 
BSRUNG PA'I PHYIR, ,GCIG TZAM NGES PAR KHYER BAR BYA, ,DGE 'DUN KHRI DANG KHRI'U SOGS, ,BYED NA BDER GSHEGS SOR GYIS NI, ,RKANG PA LA NI SOR BRGYAD BYA, ,LHAG PAR DGE SLONG MI BYA'O, ,BDE BAR GSHEGS PA'I SOR BRGYAD LA, ,KHRU GANG TSAD DU 'DOD PA YIN, ,DE LAS LHAG PA DGE SLONG 
GIS; ,BCAD NAS LTUNG BA SO SOR BSHAGS, ,THO MTSAMS DON DU DGE SLONG GIS, ,DGE 'DUN MAL STAN LA SOGS LA, ,SHING BAL LA SOGS BDAL MI BYA, ,BDAL NA DE ZAD LTUNG BAR 'GYUR, ,RA BAL LUG BAL KA SHA DANG, ,SHAL MA LA YI BAL YANG STE, ,DNGOS PO DE NI BSDUS NAS 
SU; ,LTUNG BSHAGS PAR BYA BA YIN, ,STENG DU 'GREMS PAR BYED PA GANG, ,DE 'DIR BDAL BAR SHES PAR BYA, ,GANG DANG 'BREL PAS DGE SLONG GI, ,GOS DAG MDZES PAR MI 'GYUR BA'O, ,SRID DU BDE BAR GSHEGS PA YI, ,MTHO GSUM DE LAS LHAG PAR MIN, ,ZHENG DU PHYED DANG GNYIS YOD 
DE; ,BRTUL ZHUGS CAN GYIS GDENG BA BYA, ,LHAG PA BCAD NAS LTUNG BA NI, ,GANG LA BSHAGS PAR BYED PA NA, ,TSUL LDAN DES KYANG KHYOD KYI 'DI, ,BCAD DAM ZHES NI DRI BAR BYA, ,'DI NYID DBANG BYAS BZHI DANG GNYIS, ,CHU DANG ZHENG DU BSNGAGS PA STE, ,DGE SLONG G-YAN PA DAG BA 

@42A
*, ,PA NI, ,DE LAS LHAG NA LTUNG BYED DE, ,DBYAR GOS RAS CHEN ZHES BYA BA, ,SRID DU DRUG YIN SHES PAR BYA, ,RGYAR NI PHYED DANG GSUM YIN TE, ,GANG PHYIR STON PA'I MTHO YI'O, ,BDE BAR GSHEGS PA'I CHOS GOS KYI, ,TSAD DU CHOS GOS MI BYA STE, ,MNYAM PA 'AM NI 
LHAG PAR YANG, ,DE LA MTHO NI BCU DANG DRUG ,BSLAB PA NYAMS BYED BYIS PA GANG, ,MI ZANG NGAN SONG GSUM DAG TU, ,DES LTUNG 'JIGS BRGYA BSKYED PAS NA, ,DE PHYIR LTUNG BYED CES BYA'O, ,LTUNG BYED YANG DAG BSHAD NAS KYANG, ,DE YI RJES THOGS BRJOD PAR BYA, ,RANG GI MTSAN 
NYID DBYE BA YIS, ,SO SOR BSHAGS PA RNAM PA BZHI, ,SDOM BRTZON RANG GI SPYOD YUL DU, ,NYE DU MA YIN DGE SLONG MA, ,DE LAS BSOD SNYOMS BLANGS NAS NI, ,ZOS NA SO SOR BSHAGS PA YIN, ,KHYIM GANG DAG TU DGE SLONG RNAMS, ,GSOL TSE DGE SLONG MA GANG ZHIG ,'DI LA MAR 
SBYIN 'DI DAG LA, ,ZAS SOGS BYIN ZHES GAL TE SMRA, ,DGE SLONG RNAMS NI ZAN ZA'I BAR, ,SRING MO MA SMRA ZHES NI BZLOG ,DE LAS GCIG KYANG MI SMRA NA, ,KUN LA SO SOR BSHAGS PA YIN, ,NANG DANG BAR DANG PHYI GNAS NI, ,SUM CHAR GDUGS TSOD GSOL RNAMS TE, ,DGE 
'DUN GYIS NI GNAS BRTEN NAM, ,YANG NA GSAR BU KUN GYIS BRJOD, ,DGE SLONG RNAMS NI GSOL GYI BAR, ,'DI NI MA SMRA 'DUG CES SO, ,DGE SLONG MA LA MA BZLOG GAM, ,ZHES NI PHYI ROL GNAS PAS DRI, ,BAR NAS BRA BA RNAMS KYIS NI, ,MA DRIS ZOS NA LTUNG BA YIN, ,PHYI ROL BA LA NYES 
BYAS TE, ,GAL TE GCIG KYANG MI SMA NA, ,DGE 'DUN GNAS BRTAN LA SOGS PA, ,KUN LA SO SOR BSHAGS PA YIN, ,DE YANG LTUNG BYED JI BZHIN DU, ,SDOM BRTZON GCIG GI MDUN DU BSHAGS, ,DGE SLONG MA YI DBYAR KHANG DU, ,BSKO SHAM BYED LA BKAG PA MED, ,DE NI DE YI RANG 
RDZAS TE, ,KHANG BZANGS RGYA CHEN 'GAR YANG NGO, ,DGE 'DUN MTHUN PAS SLOB PA YI, ,KHYIM GANG BSLAB PA'I SDOM CAN GYIS, ,DGE SLONG BRU BAS NYEN NA YANG, ,MGRON DU MA BOS ZAN MI BZA', ,MAR DANG ZHO DANG 'O MA DANG, ,SBRANG RTZI BU RAM BTUNG BA DANG, ,NYA SHA SHA DANG SHA SKAM DANG, 

@42B
MAR DANG BCAS PA BKAG PA YIN, ,LO MA ME TOG 'BRAS BU SOGS, ,DANG DU LEN PA 'GAL BA MED, ,DAM PA'I CHOS NI STON PA NA, ,MAL STAN SPYOD PA LA YANG NGO, ,SDOM BRTZON KHYIM GZHAN ZOS NAS NI, ,BZA' LHAG KHYIM DU BYIS PA LA, ,DUM BUR BGOS TE SBYIN BYA STE, ,TSUL LDAN 
LA NI DE DAG DGA', ,GANG ZHIG 'JIGS DANG BCAS PA YI, ,DGON PA'I GTZUG LAG KHANG GNAS PA'I, ,DGE SLONG PHYI ROL 'ONGS NAS NI, ,BZA' BA LEN PA BKAG PA YIN, ,DE THOB DER RAM GZHAN DU 'AM, ,GTZUG LAG KHANG DU MI ZA YANG, ,NAGS NYUL NAS NI MA GTOGS 
TE; ,DGE SLONG LA NI LTUNG BAR 'GYUR, ,DE LTAR BYAS NA CI RIGS PAR, ,KUN DGA' RA BAR SDOM BRTZON MDUN, ,BDAG LA MI RIGS SMAD PA'I GNAS, ,BYUNG NGO ZHES NI SO SOR BSHAGS, ,DE LTAR SO SOR BSHAGS RNAM BZHI, ,GANG DU JI BZHIN 
BSHAD NAS NI, ,DA NI GANG ZHIG BSLAB PA'I CHOS, ,MANG PO'I SKABS SON BSTAN PAR BYA, ,SHAM THABS STENG GI GOS GYON PA, ,DE NI SHIN TU ZLUM POR BGO ,HA CANG RTZENGS PA MA YIN DANG, ,HA CANG 'JOL BA MA YIN BRJOD, ,GLANG PO'I SNA LTAR MA YIN DANG, ,TA LA'I LO MA LTAR 
MI 'DOD, ,SBRUL MGO'I GDENGS KA LTA BU DANG, ,SBRUL GYI MGO BO NYID LTAR MIN, ,BRTUL ZHUGS LDAN PAS SHAM THABS NI, ,'BRU YI PHUR MA LTAR MI BGO ,STOD G-YOGS STOBS KYI LHA BZHIN DU, ,BGO DAR YANG NI MI BYA'O, ,SHIN TU BSDAMS DANG LEGS PAR BGO ,GNYA' 
SHING GANG TZAM LTA BA DANG, ,LTA BA MI YENGS PA YI NI, ,BRTUL ZHUGS CAN GYIS GRONG 'JUG BYA, ,MGO BO G-YOGS DANG BRDZES PA YIS, ,GRONG DU 'JUG PAR MI BYA'O, ,MI GZAR BA DANG GNYA' GONG GZED, ,COG PU DE BZHIN DKUR MI BRTEN, ,SDOM BRTZON MCHONG SOGS MI BYA ZHING, , 
LAG PA MI SBREL PHRAG MI SPRAD, ,LUS DANG LAG PA MGO BO DAG ,BSGYUR ZHING KYOGS PAS GRONG MI 'JUG, ,MA BRTAGS PA DANG MA BSGO DANG, ,LUS KUN GYI NI LJID MI DBAB, ,RKANG PA YIS NI RKANG PA DANG, ,LONG BUS LONG BU BSNOL MI BYA, ,RKANG PA MI RKYONG MI DGUG CING, ,MI GDANG 

@43A
*, ,BYIN PA BSNOL MI BYA, ,BRLA YANG PHAN TSUN BSNOL MI BYA, ,KHYIM DU MNYAM GZHAG MIN MI 'DUG ,LHUNG BZED LA LTA MTHAR CHAGS DANG, ,TSOD MA MNYAM DANG BYUR BU YIS, ,YONGS SU BLANG BAR MI BYA ZHING, ,ZAS STENG LHUNG BZED MI GZHAG GO, ,BZA' BA NYE BAR 
MI STOBS PAR, ,LHUNG BZED SNGAR BZED MI BYA'O, ,SLAR YANG 'DOD PAS TSONG MA DANG, ,ZAN NI PHAN TSUN DGAB MI BYA, ,RO LA CHAGS PAS MI BZA' ZHING, ,SHIN TU MANG PO MA YIN NO, ,ZAS LA MA GUS BRNYAS BCAS DANG, ,KHAM NI CHE MIN CHUNG MA YIN, ,KHAM NI MA BZAS BAR DU 
NI; ,KHA GDANG MI BYA 'GRAM MI BSKYOD, ,DGE SLONG KHA BKANG SMRA MI BYA, ,ZAS LA SGRA NI GSAL CHES MIN, ,TZUG TZUG ZHES KYANG MI BYA STE, ,PU PU LA SOGS KUN MI BYA, ,DGE SLONG ZAS LA 'PHYAS MI GDAGS, ,THA DAD PHYE NAS MI BZA' BA'O, ,'GRAM PA ZAS KYIS MI DGANG ZHING, , 
KHAM NI 'PHRO YIS GCAD MI BYA, ,NAM YANG ZAS NI ZA BA'I TSE, ,LCE BRKYANG BA YIS MA YIN NO, ,LAG PA DAG NI MI LDAG CING, ,LHUNG BZED KYANG NI BYOG MI BYA, ,LAG PA SBRUG PAR MI BYA STE, ,LHUNG BZED BSKYOMS PAR MI BYA'O, ,MCHOD RTEN RNAM PAR BYAS NAS NI, ,BCOM STE BZA' 
BAR MI BYA'O, ,DRUNG NA 'DUG PA'I LHUNG BZED LA, ,SMAD PA'I DON DU MI LTA'O, ,LAG PA ZAS DANG BCAS PA YIS, ,CHU SNOD DAG LA GZUNG MI BYA, ,ZAS DANG BCAS PA'I CHU YIS NI, ,DRUNG NA GNAS LA GTOR MI BYA, ,ZAS BCAS CHU DANG ZAS LHAG NI, ,LHUNG BZED KYIS NI DOR MI BYA, , 
KHYIM PAS RJES SU GNANG BA NA, ,KHYIM GZHAN DU NI NYES PA MED, ,GAD KHA DANG NI G-YANG KHA DANG, ,DKAN NGOS LHUNG BZED MI BZHAG CING, ,LANGS NAS BKRU BAR MI BYA'O, ,'BAB CHU DRAG TU 'BAB PA YI, ,RGYUN LAS BZLOG NAS LHUNG BZED KYIS, ,CHU NI BLANG BAR MI BYA'O, ,LHUNG BZED 
KUN TU MI RNYED PHYIR, ,'DUG LA 'GRENG BAS CHOS BSHAD MIN, ,NYAL BA LA NI 'DUG PAS MIN, ,'DUG STAN DMA' MOS MTHON PO DANG, ,PHYI BZHIN 'ONGS PAS CHOS MI BSTAN, ,DE BZHIN LAM MIN 'DUG NAS KYANG, ,LAM NAS 'GRO BA LA YANG MIN, ,MGO LA ZHVA 'AM COD PAN 

@43B
THOGS, ,PHRENG BA'AM GTZUG TOR CAN LA MIN, ,GLANG CHEN RTA DANG KHYOGS LA ZHON, ,MCHIL LHAM GYON PA DAG DANG NI, ,GDUGS 'DZIN PA DANG DBYUG THOGS DANG, ,MGO BO G-YOGS PA LA SOGS PAS, ,GNAS PA LA NI MI RUNG STE, ,DGE SLONG DAG GIS CHOS BSHAD PA, ,NAD PA 
LA NI 'GAL BA MED, ,SDOM BRTZON RKYEN MED LANGS NAS NI, ,BSHANG GCI DOR BA'I BYA BA DAG ,MI BYA LUS NI BDER GNAS PAS, ,BYAS NAS 'GAL TSABS CAN DU 'GYUR, ,GANG YANG SDOM LDAN DER GNAS PAS, ,CHU 'AM RTZVA SNGON DAG LA YANG, ,BSHANG GCI DANG NI SKYUGS PA DANG,, 
MCHIL MA NGAR SNABS MI DOR RO, ,CI STE 'DOR BYED DE LA 'DIR, ,NYES BYAS BSKYED PAR THE TSOM MED, ,DE 'DRA'I RKYEN DAG BYUNG NA NI, ,SDOM BRTZON LTUNG BA YOD MA YIN, ,RKYEN MA GTOGS PAR MI GANG LAS, ,LHAG PAR SHING LA 'DZEG MI BYA, ,KUN MKHYEN YAB KYIS BSTAN PA YI, ,SPYOD 
PAS RTAG TU GNAS PA STE, ,'GRENG DANG NYAL DANG 'DUG PA DANG, ,'CHAG PA LA YANG DE BZHIN TE, ,GANG PHYIR BDAG NI MTHA' YAS YON TAN 'BYUNG GNAS KYI, ,YAB GCIG BDE GSHEGS SRAS YIN DES BSTAN SPYOD YUL NI, ,CHOS KUN RANG BZHIN DE SEMS ZHI BYED RTOGS PAR YANG, , 
'DOD PAS BDAG NYID PHYI ROL G-YO BA BZLOG PAR BYA, ,DE LTAR DE DAG THAMS CAD DU, ,JI SKAD GSUNGS PA'I BSLAB PA SPYAD, ,'DI NI BSLAB PAR BYA BA'I CHOS, ,MANG PO MDOR BSDUS BSTAN PA YIN, ,DE RJES BDUN GYI DBANG BYAS NAS, ,ZHI BYED BSTAN PA DE 'DIR BRJOD, ,RTZOD PA 
'KHRUG LONG RTAG TU BRJOD, ,ZHI BYED DE YI RJES KYI CHOS, ,THAMS CAD GANG ZAG KHYAD PAR LAS, ,ZHI BYED DE NI RNAM PA BDUN, ,GANG ZHIG LUS NGAG BSDAMS PA YIS, ,GZU BO YANG DAG SPRO BYA STE, ,DGE 'DUN MTHA' DAG DBUS SU DE, ,TSUL BZHIN LEGS PAR 'GRANG BAR BYA, ,'DUN 
DANG ZHE SDANG GTI MUG 'JIGS, ,RNAM SPANG YANG DAG RTZOD PA DAG ,BYED 'DOD DE LA SPED PA DANG, ,SPED PA YANG NI SHES PA'O, ,GZU BO RTZOD PA MNGON SUM DANG, ,GANG ZAG DE YANG MNGON SUM BRJOD, ,TSUL BZHIN DE CHOS MNGON SUM DANG, ,STON PA YI NI BKA' BZHIN TE, ,MNGON 

@44A
*, ,SUM DU NI ZHI BYED 'DI, ,MNGON SUM 'DUL BAR BRJOD DE GCIG ,BLO DMAN RNAMS KYIS DRAN PA'I PHYIR, ,'DI NI PHYOGS TZAM BSTAN PA YIN, ,GANG YANG DGU 'AM BCU YIS SAM, ,LNGA 'AM DE LAS LHAG PAS KYANG, ,GANG MANG GIS NI RTZOD BA DAG ,ZHI BYED DE NI 
GANG MANG BRJOD, ,GAL TE GZU BO GANG MANG DANG, ,GANG LA MDO SDE 'DUL BA YI, ,BSTAN BCOS SHES PA'I GNAS BRTAN NAM, ,GZHAN GYIS KYANG RTZOD MA ZHI NA, ,TSOGS LA DBUL LO TSOGS KYIS KYANG, ,CHOS LNGA LDAN PAS YANG DAG BSKO, ,SNGAR BZHIN 'DIR YANG TSUL SHING BRIM, , 
GANG DES TSUL SHING BYA BA NI, ,CHOS DANG CHOS MIN STON BYED GNYIS, ,CHOS KYI TSUL SHING MCHOD 'OS TE, ,DRANG PO DRI ZHIM REG NA BDE, ,CIG SHOS DE LAS BZLOG PA STE, ,YON PA DRI NGAN REG BYA RTZUB, ,CHOS KYI LAG PA G-YAS SU BCANG, ,CIG SHOS STENG NAS BKAG STE'O, ,DGE 
'DUN YANG NI 'DUG PA NA, ,NAN TAN LDAN PAS LAN GSUM PAR, ,CHOS KYI TSUL SHING DANG PO STE, ,GNAS BRTAN SMOS NAS RAB TU BRIM, ,GAL TE 'DIR NI CHOS KYI BRDA, ,DGE BA RNAMS NI MANG GYUR NA, ,TSUL SHING DE YIS CHOS KYI DON, ,RTZOD PA DE YIS GO BAR BYA, ,DE LA SKYOR 
BYED DGE SLONG LA, ,SNGAR BSHAD PA YIS LTUNG BAR 'GYUR, ,SLAR YANG CIG SHOS DE LTA NA'ANG, ,DE NI ZHI BAR BRJOD PAR BYA, ,CHOS MIN LAS SKYOR DGE SLONG LA, ,DE LTA NA YANG NYES BYAS TE, ,GANG MANG ZHES NI GRAGS PA YI, ,'DUL BA 'DI NI DPA' BOS GSUNGS, ,'DI NI 
RTZOD DANG 'KHRUG LONG LAS, ,BRTZAMS PA'I 'DUL BA GNYIS PAR GRAGS, ,GSUM PA MI GDAMS RTZOD ZHI BYED, ,'DUL BA RIG PA RNAMS KYIS GSUNGS, ,MNGON SUM 'DUL DANG DE BZHIN DU, ,DRAN PA MA SMYOS PA YIS 'DUL, ,MNGON SUM 'DUL BA SNGA MA BZHIN, , 
SNGA MA JI LTA DE LTAR BRJOD, ,DRAN 'DUL SHES PAR BYA BA NI, ,GYAD BU NOR LA SOGS PA'I TSIG, ,DGE SLONG MA NI MDZA' MOS SNGON, ,STON PA LA ZHUS JI BZHIN TE, ,TSUL 'DIS DGE SLONG KHYED CAG GIS, ,GYAD BU NOR LA DRAN 'DUL SBYIN, ,'DI LTAR YANG NI SBYIN BYA STE, ,DES NI 

@44B
RGAN PA'I MTHA' LOGS BRJOD, ,GSON CIG DAG 'DUN BTZUN PA RNAMS, ,BDAG LA TSUL MIN SOGS KYIS BSKUR, ,DE NI TSOGS LA DRAN PA YIS, ,'DUL BA BDAG LA GNANG ZHES GSOL, ,DE LTAR LAN GSUM BRJOD RJES LA, ,DGE SLONG GCIG GIS GSOL BYAS NAS, ,CHOS 
DANG LDAN ZHING CHO GA BZHIN, ,DRAN PAS 'DUL BA DE LA SBYIN, ,MA SMYOS 'DUL BA GSUNGS PA NI, ,BYE SKYES BZHIN DU DE TSE DAG ,SEMS 'KHRUGS PA'AM SMYOS PA'AM, ,BLO NI TSOR BAS GZIR BA STE, ,DES NA SDOM BRTZON RNAMS KYIS BDAG ,DMAN PHYIR YANG DANG YANG DU BSKUL,, 
MA MYOS 'DUL BA DGE 'DUN LA, ,GSAN DU GSOL ZHES LAN GSUM BRJOD, ,MA MYOS 'DUL BA 'DI LA YANG, ,GSOL BA SNGON BRJOD LAS KYIS SBYIN, ,DE LTAR TSUL DES RTZOD ZHI BA, ,MA MYOS PA YI 'DUL BAS SO, ,LTUNG PHYIR RTZOD PA DAG LA YANG, ,'DUL BA BZHI 
YIS MYUR DU ZHI, ,YANG DAG KHAS BLANGS MNGON SUM DANG, ,RTZVA BKRAM DE NYID TSUL LA NI, ,LTUNG BAR BCAS PA GLENGS PA'AM, ,MA GLENGS NA YANG DGE SLONG GIS, ,DGE SLONG MDUN NA TZOG PU YIS, ,'DUG STE THAL SBYAR PHYAG BYAS NAS, ,BRJOD DE DGONGS SHIG KHYOD KYI MDUN, , 
LTUNG BA BSHAGS BRJOD DES KYANG DER, ,MTHONG NGAM ZHES DRI MTHONG LAN SMRA, ,PHYIN CI MA LOG DE YI TSIG ,PHYIN CHAD LTUNG LA DGA' MIN DRI, ,DGA' BAR MI BYED CES TSIG BRJOD, ,THABS YIN ZHES KYANG NGES BRJOD DE, ,KHAS BLANGS RTZOD DE ZHI BA'O, ,PHAS PHAM LA SOGS 
TSOGS MCHOG LA, ,KHAS BLANGS 'DUL BA GSOL BA NA, ,DE LTAR RTZOD DE ZHI DON DU, ,KHAS BLANGS NYID DU MKHAS PAS BRJOD, ,'DI LTAR YANGS PA CAN DU SNGON, ,DGE SLONG NAG POS CHOS GOS DAG ,KHYER SONG DGE SLONG YANGS CAN RNAMS, ,MNYAN YOD 'ONGS PA LAS GYUR 
TE, ,MNGON SUM RTZOD PAS 'GRO BA LA, ,MNGON SUM 'DUL BA YANG DAG BSTAN, ,MNGON SUM 'DUL BA'I DE NYID 'DI, ,SLAR YANG RAB BSHAD BZLAS PAS SO, ,PHAN TSUN RTZOD PAS 'GREL BA LA, ,RTZVA BKRAM LTA BUR RAB TU GSUNGS, ,GNAS BRTAN GZHAN ZHIG SONG NA'ANG 

@45A
*, ,DER, ,'DI LTAR YANG DAG RJES BSTAN BYA, ,KHYED CAG RTZOD LA MNGON DGA' ZHING, ,SLAR LDOG BYED PA'ANG DKA' BAR GNAS, ,KHYOD 'DIR LEGS PA RNYED MIN TE, ,'DI 'DRA DGE SLONG YIN NAM CI, ,GZHAN YANG KHYED DANG BDAG CAG LA, ,NGES PAR LTUNG BA GANG BYUNG 
BA; ,SBOM PO 'AM MTHAR THUG SPANGS NAS NI, ,DE NI NYER ZHI SPRO BAS GNAS, ,DE LA DES SMRAS MI NYAN PA'ANG, ,MIN NA DE TSE RANG BZHIN GNAS, ,CIG SHOS KYI NI PHYOGS LA YANG, ,DE NI SNGAR BZHIN BRJOD PAR BYA, ,DE YANG GAL TE MA ZHI BA'I, ,SEMS LDAN DE TSIG NYAN MIN NA, , 
RTZOD DE NYE BAR ZHI BA NI, ,RTZVA BKRAM TSUL GANG NYID KYIS SO, ,LTUNG BA KHAS BLANGS PA LA YANG, ,SLAR YANG LOG PAR SHES PA YIS, ,TSOGS NANG DE SLAR KHAS MI LEN, ,DGE SLONG ME BZHI JI BZHIN DU, ,'DIR YANG DE YI NGO BO NYID, ,TSOL BAS DE 'DUL DGE SLONG LA, ,SBYIN ZHES 
GZHAN LA PHAN BYED PA'I, ,'GRO BA RNAMS KYI RTZA LAG GSUNGS, ,DES KYANG DE LTAR RGAN PA YI, ,MTHAR NI KUN LA GSOL BAR BYA, ,DE LA DE BZHIN TSOGS KYIS KYANG, ,CHO GA THAMS CAD SNGA MA BZHIN, ,BYA PHYIR RTZOD LA DGE SLONG GI, ,TSOGS KYIS KUN GYI ZHI BA THOB, ,MI 
MTHUN BYED MIN KHA CIG LA, ,ZHI BYED DE 'DIR SHES PAR BYA, ,'DI NI SO SOR THAR PA YI, ,MDO DON MDOR BSDUS TZAM ZHIG STE, ,GZHI LA SOGS PAR GANG GSUNGS PA, ,DE YANG CI NUS BRJOD PAR BYA, ,RIGS NGAN REG 'OS MA YIN DANG, ,CHANG 'TSONG KHYIM DANG RGYAL PO'I KHAB, , 
SMAD 'TSONG KHYIM DU BRJOD PA STE, ,LNGA PO DGE SLONG SPYOD YUL MIN, ,GRANGS CAN LA SOGS BRDZUN PA YI, ,BSTAN BCOS RGYUN DU BDEN PA'I BLOS, ,KLOG PAR BYED NA DE DAG LA, ,BSOD SNYOMS DUG TU 'GYUR BA YIN, ,MI BZAD NGAN SONG NAD KYI SMAN, ,BDER GSHEGS BSTAN 
BCOS SHES NAS NI, ,SUN DBYUNG CHED DU GZHAN DAG GI ,BSTAN BCOS KYANG NI BLTA BAR BYA, ,GANG PHYIR KUN MKHYEN DAG PA'I BKA', ,SBRANG RTZI'I TSOGS CHEN YOD BZHIN DU, ,SU ZHIG MU STEGS KYIS BSTAN PA'I, ,NIM PA TSA BA'I RO MYONG BYED, ,KHRI'U RKANG PA RI MO CAN, ,MU 

@45B
STEGS RGYAL MTSAN NYID KYANG STE, ,SNOD KYANG HA CANG MANG BA DANG, ,SNA TSOGS BKRA BA SPANG BAR BYA, ,SKYOB PAS NA DANG RGAN PO LA, GZHON PA THAMS CAD RJES GNANG MDZAD, ,CHAD PA'I LAS KYI DUS DAG LA, ,GSANG BA'I GNAS NI BKRI BA YANG, ,KHUR GYI RIM PAS 'GRO BA DANG, 
DBYIG PA DANG NI DRA BA SOGS, ,BSAM GTAN KLOG DANG LDAN RNAMS LA, ,BCAS PA GUS PAS SNGON 'GRO BYA, ,MIG SMAN MCHU YI BYI DOR DANG, ,DE BZHIN CHOS GOS DRI ZHIM DGOD, ,SEN MO 'CHOS DANG MGO BO'I KHRUS, ,GDUGS DANG MCHIL LHAM KHRA BO BKAG ,LO MA 'AM 
NI SMYIG MA NYID, ,'DI NYID SDOM BRTZON DAG GIS GDUGS, ,RTAG TU GRONG GI DBUS SU NI, ,DE YI YU BA BSGRENG MI BYA, ,YU BA GDUGS KYI TSAD NYID DE, ,NAM YANG DE LAS RING DU MIN, ,KHA GDANG TSE NI NAM DU YANG, ,RANG GI LAG LA SOGS PAS DGAB, ,SDOM BRTZON SO YI 
RUS PA NI, ,BSTAN TE BGAD PAR MI BYA'O, ,SGRA DBYANGS CHUNG DUS STON PA YI, ,YON TAN BRJOD BYA DAM CHOS KYI, ,DBYANGS NI MNGON PAR MI SHES NA, ,DBEN PAR SLOB PA BKAG PA MED, ,STON PA'I DAM CHOS MDZES PHYIR TE, ,NYON MONGS BCAS PA'I SEMS KYIS MIN, ,DGE SLONG 
DGE SLONG MA LA SOGS, ,RNAM PA LNGA LA STON PA YIS, ,DBYAR GNAS PA DANG DBYAR GYI MTHAR, ,DGAG DBYE BYA BAR RJES SU GNANG, ,BSLAB PA MTHA' DAG BLANGS PA GANG, ,DGE SLONG DGE SLONG MAR SHES TE, ,BCU YI GNAS LA DGE TSUL NYID, ,DGE TSUL MA YANG DE BZHIN NO, ,GCIG 
PU LAM DU MI 'GRO ZHING, ,CHU BO'I PHA ROL RKYAL MI BYA, ,SKYES PA LA NI MI REG CING, ,DE DANG LHAN CIG 'DUG MI BYA, ,KHA NA MA THO MI BCAB CING, ,SMYAN DU 'GYUR BA MI BYA STE, ,'DI DAG DGE SLONG MA RNAMS KYI, ,CHOS DRUG CES NI YONGS SU BSGRAGS, ,SA LE SBRAM NI LEN PA DANG, , 
GSANG BA'I GNAS KYI SPU 'DREG DANG, ,SA RNAMS BRKO BAR BYED PA DANG, ,RTZVA SNGON LA SOGS GCOD PA DANG, ,BYIN LEN MA BYAS ZAS LEN DANG, ,GSOG 'JOG BYAS PA ZA BA LAS, ,LDOG PA ZHES BYA DE BZHIN GZHAN, ,RJES MTHUN CHOS NI DRUG TU 'DOD, ,GSUNG RAB LAS NI 

@46A
*, ,GSUNGS PA YI, ,DGE CHOS BCU GNYIS LDAN PA YIS, ,'JIG RTEN MGON PO'I BSTAN PA LA, ,DGE SLOB MA YI MING CAN YIN, ,DGE 'DUN DAG GI RGAN RABS KYIS, ,'BAD PAS TSES GRANGS DRAN PAR BYA, ,GTZUG LAG KHANG SKYONG DAG GIS KYANG, ,NYIN RE TSOGS 
KYI THAD DU BRJOD, ,DUS RNAMS YANG DAG 'PHO BA NA, ,ZLA PHYED GSUM GSUM RJES LA CHAD, ,LO LA ZHAG RES MA TSANG BA'I, ,ZLA BA DRUG TU BSTAN PA YIN, ,LO DANG ZLA BA ZLA SHOL DAG ,RGYAL PO'I BKA' YIS KYANG NI BSNGAGS, ,BKA' BTZAN GRAGS LDAN SHES RAB CAN, ,DPUNG 
LDAN DE YI RJES 'BRANG BYA, ,SNOD DANG LAG PA LEGS BKRUS NAS, ,BRTUL ZHUGS CAN GYIS BYUG RIS BYA, ,CI NAS NYI MA'I DKYIL 'KHOR DANG, ,MCHOD RTEN LTA BUR MI BYA'O, ,SDOM BRTZON LAM DU 'GRO BA'I TSE, ,GANG DU LHA YI GZUGS DAG MTHONG, ,DE BZHIN GSHEGS PA'I 
TSIGS PA BCAD NI, ,GUS PAS SE GOL GTOGS TE BRJOD, ,DE DAG PHAN DANG GNOD PA CAN, ,RGYAL BAS NYES BYAS DAG TU BCAS, ,DES NA BSLAB PA RJES BSRUNG BAS, ,RTAG TU DRAN PAR BYA BA YIN, ,LHA YI GZUGS NI BYA BA STE, ,DE YI MCHOD PA RANG NYID KYIS, ,BSLAB PA YANG 
DAG THOB PA'AM, ,SDOM GNAS DGE SLONG GZHAN GYIS SO, ,DGOS GRUB CHED DU GZUGS DE LA, ,GTOR MA ME TOG LA SOGS SBYIN, ,LHA RNAMS RANG GI GNAS SU NI, ,MI MTHUN PA DAG MI STON PHYIR, ,'DUS PA CHEN PO'I MDO ZHES PAR, ,LHA RNAMS KYIS NI RJES BSNGAGS 
PAS; ,SANGS RGYAS 'KHOR DU GTOGS PA LA, ,CI NAS GNOD PA MI BYED GSUNGS, ,MGON POS SEMS CAN THAMS CAD LA, ,KUN DU BYAMS PA RAB BSNGAGS TE, ,GANG LA SA BON DE YOD NA, ,SRED PA LAS BYUNG SDUG BSNGAL MED, ,GANG ZHIG LHA NI GANG DAG LA, ,GUS PAS 
MCHOD BYED DE LA 'DIR, ,'JIG RTEN GNAS PA GANG YIN DU, ,SRID PA'I LONGS SPYOD 'DOD THOB BYED, ,GANG ZHIG SANGS RGYAS SKYABS SONG NAS, ,RNAM PA GZHAN GYIS GZHAN BSTEN NA, ,GSAL POR SEMS NI G-YO BA CAN, ,DE BRTEN 'BRAS BU GA LA YOD, ,YUL 'KHOR DAG GI 

@46B
BSOD SNYOMS KYANG, ,'BAR BA'I ME MDAG LTA BUR SPYOD, ,DUR SMRIG CHA LUGS TZAM GYIS NI, ,DGE SLONG RTAGS SUN 'BYIN PA YIN, ,BLO NGAN DRAN PA'I DON DU NI, ,'DUL BA LA SOGS BRI BYA STE, ,RANG MING BDAG GI BA DAG NI, ,DGAG PHYIR SBYIN PA'I CHOS ZHES BRI, ,MA 
DAD PA'AM DANG CHUNG DAG ,TSUL KHRIMS CAN GYI BSRO KHANG DANG, ,LUS KYI DRIL PHYI BSKU MNYE YI, ,LAS DAG LA NI RAB TU BKAG ,KHRIMS LDAN GYIS NI KHRIMS 'CHAL LA, ,BSNYEN BKUR PHYAG SOGS MI BYA'O, ,'DI NI NYE GNAS SKAL MED DO, ,'DI NYID BSTAN PA'I TSER MA YIN, , 
MKHAN PO DANG NI SLOB DPON DANG, ,PHA MA DE BZHIN NAD PA DAG ,TSUL KHRIMS NYAMS KYANG BSNYEN BKUR BYA, ,DE LA MED NA NYE GNAS KYANG, ,BSOD SNYOMS DNGOS PO PHYED DAG KYANG, ,SDOM LDAN RNAMS KYIS PHA MA BGO ,DE DAG DKA' BA BYED PA'O, ,RTAG TU PHAN 'DOGS KYANG YIN 
PHYIR; ,YONGS SU SPYAD BYA 'DI DAG NI, ,SUS KYANG KUN DU BZLOG MI BYA, ,RKANG PA'I MTHIL GYI BSKU MNYE DANG, ,KHRUS DANG DRIL PHYI SOGS KYANG NGO, ,GAL TE DE LA G-YAN PA'I NAD, ,BYUNG NA LONG BU MAN CHAD DU, ,'DRUD DANG SKUD DANG RKANG PA DAG ,BKRI BA LA SOGS PA YANG NGO, , 
MCHOD PHYIR THOGS PA'I SI RAL KHA, ,RKANG GDUB DAG KYANG MI GDAGS TE, ,RIMS LA SOGS PA ZHI BYA'I PHYIR, ,SKUD PA DPUNG PA G-YON PAR RUNG, ,DE NI NAD DANG BRAL BA NA, ,RTZIG PA LA SOGS KHUNG BUR GZHUG ,NGES PAR SMAN PA'I MAN NGAG GIS, ,TZANDAN LA SOGS BYUG 
PAR BYA, ,MA DAD RIGS CAN SKYE BO DANG, ,CI NAS DANG SPONG MI 'GYUR BAR, ,TZANDAN LA SOGS BYUGS NAS NI, ,DPEN PAR 'DUG GIS PHYI ROL MIN, ,GAL TE KHA CIG NAN TAN GYIS, ,DRIS BYUG BSOD NAMS 'DOD PA NA, ,RTZIG NGOS MAndAL BYAS NAS NI, ,DE YIS MTHONG BA GSAL PHYIR MNAM, ,NAM YANG DRI NI RKANG PAR 
MIN, ,GAL TE DAD PA CAN DAG GIS, ,KHAS BLANGS RJES THOGS DE YI TSE, ,CHU MANG PO YIS BKRU BAR BYA, ,ME TOG MDZES SHING DRI ZHIM DAG ,RNYED DE SNOM PAR 'DOD PA NA, ,MIG GI CHED DU RNAM BSAMS NAS, ,BSNAM GYIS 'DOD CHAGS BLOS MA YIN, ,GANG SU LA YANG MTSON CHA DAG , 

@47A
*, ,MA DAD SEMS KYIS SBYIN MI BYA, ,SMAN RNAMS SBA PHYIR LCAGS DAG LAS, ,BYAS PA'I SGO LCAGS BCANG BAR BYA, ,ZANGS LCAGS RA GNAS DANG NI, ,SHING NGAM ZHA NYE RDO LAS BYAS, ,RGYA DAG THUB PAS GANG ZAG DANG, ,TSOGS LA YANG NI RJES SU GNANG, , 
GANG ZAG LA NI THOD PA DANG, ,YAN LAG DRUG GI RUS PAS MTSAN, ,DGE 'DUN DAG LA KUN RDZOB PA'I, ,CHOS KYI 'KHOR LOS RNAM PAR MDZES, ,GSAL MTHONG RUNG BA MI BCANG STE, ,LHAN CIG SPYOD PA'I TSUL NGAN BKAG ,SBYIN BDAG DAD PA SPEL BA'I PHYIR, ,BCOS PA NYID DO 
TSOGS KYI YANG, ,ME LONG NGAM NI CHU SOGS LA, ,RANG GI BZHIN NI BLTA MI BYA, ,LUS KYI NA TSOD MTSAN MA'AM, ,RMA DAG LTA PHYIR NYES PA MED, ,RANG GI LUS SKYES MI DGUG CING, ,RDOL SOGS PAS MI GZHOM MO, ,'DOD CHAGS ME NI 'PHEL BA NA, ,MI SDUG CHU 
YIS ZHI BAR BYA, ,GLANG CHEN RMIG RJES LTA BU YI, ,SA YI RANG BZHIN RKANG KHRUS SNOD, ,'OD MA TA LA'I LO MA YI, ,BSIL YAB KYANG NI RNAM PA GNYIS, ,LO MA YAL 'DAB RAS MA DAG ,SHA NA THA NA BAL GYI STE, ,SBRANG MA LA SOGS ZLOG BYED PA, ,RNAM PA LNGA NI RAB TU GNANG, , 
SHING NGAM SKAS LA 'DZEG PA NA, ,SHAM THABS MTHA' SNA BCING BAR BYA, ,LCI BA'I KHUR NI DGE SLONG GIS, ,PHAL PA BZHIN DU BSKUR MI BYA, ,SO MANGS SOGS KYI YAN LAG MCHOG ,BSHAD PAR BYA BA MA YIN NO, ,MGO SKYES LAG PA DAG GIS KYANG, ,GYEN DU BRDZE BAR MI BYA'O,, 
SKRA LA RDUL GYIS GOS PA NA, ,LAG PA'AM NI GOS KYIS KYANG, ,MGO BO YONGS SU SBRUG PHYI BA, ,BRTUL ZHUGS LDAN LA NYES PA MED, ,SKAD GSANG HA CANG CHE CHUNG GIS, ,THUB PA'I BKA' NI MI BRJOD DE, ,BRJOD BYA DANG NI MI 'GAL BAR, ,YUL SKAD DUS DANG RJES MTHUN BYA, ,GTZUG 
LAG KHANG GI STENG NGOS KYI, ,BYANG DANG NUB KYI PHYOGS CHA RU, ,BSHANG GCI BYA BA'I KHANG PA DAG ,BYA BA YIN TE PHAL CHER RO, ,GTZUG LAG KHANG GI NANG GI NGOS, ,LHO DANG SHAR GYI MTSAMS SU NI, ,CHU YI SNOD DU NUS JI BZHIN, ,CHU DON GNYER BA RNAMS LA SBYIN, ,DGE SLONG DAM NI 

@47B
KHYIM PA YANG, ,RGAN PO SBRID PA BYUNG BA LA, ,TSE RING GYUR CIG CES BRJOD DE, ,DE DAG TSE RING 'DOD PHYIR RO, ,GSAR BU LA NI RGAN PO YIS, ,AA ROG GYA ZHES BRJOD BYA STE, ,GSAR BU YIS KYANG RGAN PO LA, ,LUS KYIS PHYAG NI BYA BA YIN, ,PHYAG MI BYA DANG MI BLANG DUS, ,BRTUL LDAN 
ZAS LA 'KHOD PA DANG, ,'OG GI LAM NI MI GTZANG DANG, ,GOS GCIG GIS NI 'DUG PA DANG, ,MA MID NA YANG GANG ZHIG GIS, ,KHA NI ZAS KYIS BKANG PA LA, ,PHYAG MI BYA ZHING DES KYANG NI, ,GZHAN LA PHYAG NI MI BYA'O, ,GZHAN YANG PHYAG BYA'I YUL MIN YANG, ,SBOM GU 
SPYOD PA LA SOGS YIN, ,SANGS RGYAS DANG NI SDOM PAS RGAN, ,RTAG TU DGE SLONG PHYAG BYA GNYIS, ,BSTAN LA DAM PAR BYA BA YI, ,DGE SLONG PHYAG NI RNAM PA GNYIS, ,GCIG NI DKYIL 'KHOR LNGA PA STE, ,GZHAN GYI SGYID PA NAS 'KHYUD YIN, ,SKRA YI RANG BZHIN SRAD BU YIS, ,LAG 
'GRO GZUNG BAR MI BYA STE, ,ZHI BAS RANG BZHIN MI 'GRO NA, ,DE NI BSKRAD PA'I SBYOR BA BYA,, ,,BAM PO LNGA PA, ,THA GU SHIN TU 'JAM PO YIS, ,MGUL BAR BCINGS TE LEGS PAR DOR, ,G-YANG SA MA YIN SA PHYOGS NI, ,'GRO BA 'TSE BA MED PAR RO, ,DE BZHIN 
GZHAN LA GNOD MED PAR, ,BYI BA LA SOGS SKYE 'GRO RNAMS, ,DAL GYIS BAG YOD RAB BZUNG NAS, ,'BAD PAS CI BDER DOR BAR BYA, ,BSLAB PA RJES BSRUNGS BRTZE LDAN GYIS, ,SHIG RNAMS DAL GYIS BZUNG NAS NI, ,BSDUS NAS RTZIG PA LA SOGS PA'I, ,BU GAR SNYING RJE CAN 
GYIS GZHUG ,RTZVA SNGON STUG PO'I SA PHYOGS SU, ,RTZA SHIG DAG KYANG DOR BAR BYA, ,LHAG MA GZHAN YANG MA SNAD PAR, ,RANG GI SPYOD YUL DAG TU DOR, ,CHE BA PHUL CHAD CHUNG DU PHYED, ,'BRING PO DE DAG BAR MA STE, ,'BRU MAR SNOD DU NYER BSTAN PA, ,RNAM GSUM DE LAS GANG 'DOD CING, , 
LAM 'GRO CHOS KYI GTAM NYID DAM, ,MI SMRA BA YIS 'GRO BAR BYA, ,NGAL BSO'I TSE NA TSIGS BCAD 'DON, ,MTSAN MO'I GNAS TSE RGYUD GSUM PA'O, ,KHRU NI BRGYA DANG LNGA BCU BRGYAD, ,CHE DANG CHUNG DANG BAR MA STE, ,RNAM GSUM BAS MTHAR SHES BYA ZHING, ,GANG LA JI LTAR RIGS PAS 

@48A
*, ,KYANG; ,CHU RAB CHE BA'I SA PHYOGS SAM, ,CHU YIS KHYAB PAR YANG NI RUNG, ,RJES MTHUN NYID KYIS KHYER BYA'AM, ,MI KHYER BA NI GO RIMS BZHIN, ,GAL TE SDOM BRTZON DGE SLONG MA, ,RNAMS LA 'DUL BA STON PA NA, ,YOL BAS BAR DU GCAD BYA STE, ,GZHAN DU 
'GAL TSABS CAN DU 'GYUR, ,GAL TE RKUN MAS BOR NAS NI, ,YONGS SU MA BZUNG RNYED LTA NA, ,SKYE BOS GO BYAS KHYER BA LA, ,NAM YANG 'GAL BA YOD MA YIN, ,KUN DGA' RA BA BYED 'DOD PAS, ,GAL TE DGE SLONG LJON SHING BTZUGS, ,DE YIS LO LNGA'I BAR DAG TU, ,GNAS DE 
MNGON PAR BLTA BAR BYA, ,DGE SLONG GIS NI LHUNG BZED SOGS, ,RTZOD DANG MNA' NI DOR MI RIGS, ,KHYIM PA RNAMS NI SHO BE CAN, ,TSUL LDAN CHO LONG JI LTAR RUNG, ,GANG DU SDOM BRTZON BUD MED DAM, ,DES KYANG SDOM LDAN MTHONG BA YIS, ,CHAGS SKYES GYUR NA DES DE YIS, , 
SPYOD YUL DE NI MYUR DU SPANG, ,DGE SLONG MA NI NYER 'ONGS NA, ,BLA MA LTA BAR 'DOD GYUR CING, ,DAM CHOS MNYAN PAR SHES PA NA, ,'DIR LEGS 'DUG CES BRJOD BYA STE, ,SO PHAG SHING STAN PHYED TSAL LAM, ,GOR BU DAG GAM SRAB MO YIS, ,STAN RUNG GZHAN DAG DGE SLONG GI, ,MDUN DU 
DGE SLONG MA YIS MIN, ,DGE SLONG RNAMS KYI MAL STAN GYI, ,LHAG MA DGE SLONG MA LA GNANG, ,DMAN PA 'AM NI 'BRING PO STE, ,BZANG PO NAM YANG MA YIN NO, ,DGE SLONG DGE SLONG MA RNAMS KYANG, ,PHAN TSUN LTUNG BA BSHAGS PA RNAMS, ,PHAN TSUN DU NI RANG GI SKYON, ,GANG PHYIR 
SGROGS PAR MA NUS NA, ,LTUNG BA'I THE TSOM TSUL 'DI LA, ,DGE SLONG MAS NI GO BYA'I PHYIR, ,DRI'O BLA MA'I 'DU SHES KYIS, ,DGE SLONG LA NI PHYOGS GZHAN DU'O, ,GANG TSE DGE SLONG MA GANG ZHES, ,DGE SLONG GNAS SU 'JUG TSE DRI, ,NAD DANG BCAS PA MA YIN NA, ,SHOG CES DES KYANG 
BRJOD PAR BYA, ,MDO SDE CHOS MNGON 'DUL BA DANG, ,RGYU SKAR DANG NI NYIN ZHAG SHES, ,DGON PA'I PHAN YON 'DOD PA RNAMS, ,GRONG NAS RGYANG GRAGS GNAS PAR BYA, ,NAGS KHROD DBEN PAR 'DUG PA LA, ,NGES PAR CHOM RKUN DGA' SKYED PHYIR, ,'BRU MAR LA SOGS NYER MKHO'I SNOD, , 

@48B
MKHAS PAS NYE BAR GZHAG PAR BYA, ,TSUL LDAN SNGAR NI BZO SHES KYIS, ,RANG GI BZO CHA SPANG BAR BYA, ,SNGON NI SMAN PA 'BREG MKHAN NA, ,'CHANG BAR BYED LA BKAG PA MED, ,'PHANGS PA'I TSE YANG DGE SLONG GIS, ,BRTZON LA DGA' BA DOR MI BYA, ,RAB BYUNG BRTZON 'GRUS NGO BO NYID, , 
DE SPANGS 'GAL TSABS CAN DU 'GYUR, ,BRTZON 'GRUS CAN YANG SPYOD BCAS GANG, ,YANG DAG RJES SU BSTAN PAR BYA, ,DE MED DE LA LTA BA DANG, ,DAD DANG SGOM PA YOD MA YIN, ,MAN NGAG DANG NI BRAL BA'I SEMS, ,BSAM GTAN LA NI SBYAR MI BYA, ,DE SBYAR 'KHRUL PA NYID GNAS 
'GYUR, ,BSAM GTAN GANG YIN RNYED PAR DKA', ,GNAS KHANG GOS DANG MAL STAN SOGS, ,DRI ZHIM SPOS KYIS BDUG PA DANG, ,ME TOG DRI ZHIM BSAM GTAN DAG ,BYED NA'O 'DI LAS GZHAN DU MIN, ,LAG GI BLA YIS SHING DAG GI, ,MTSON GYI LAS LA SOGS PA YANG, , 
SHING DRUNG LA SOGS MI MKHO BA, ,DE YIS BYIN NA NYES PA MED, ,RAB ZHI KUN SPYOD LA MKHAS PA, ,SPYOD YUL GYUR NA 'BAD PA YIS, ,DE NI LHAN CIG GNAS PAR BZUNG, ,MA BRTAGS PAR NI MA YIN NO, ,GAL TE CHU DANG ME NANG SOGS, ,BUD MED GANG DAG 'CHI 'GYUR NA, ,DGE 
SLONG SNYING RJE LDAN PA YIS, ,DE 'DON BYED LA NYES PA MED, ,GZUGS BRNYAN RNAMS KYI BZO DAG NI, ,SHES PAS GANG DE 'DOD PA NA, ,SDOM CAN GYIS NI BYA BA STE, ,'JIG RTEN SEMS NI BSRUNG PHYIR RO, ,MKHAR GYI SGO DANG DE BZHIN DU, ,KHANG BZANGS DANG NI KHANG BZANGS SGOR, ,BUD 
MED RNAMS DANG LHAN CIG TU, ,'DUG DANG GTAM SOGS MI BYA'O, ,DE PHYIR GZUGS SOGS RNAM LNGA YI, ,'DOD YON RTAG TU SPANGS NAS KYANG, ,RGYUN DU DRAN PA NYER GZHAG GI ,RNAL 'BYOR RNAMS NI YANG DAG BSGOM, ,GANG PHYIR LAM 'DI 'DAS PA YI, ,SANGS RGYAS PHAN BZHED KUN 
GYI STE, ,SANGS RGYAS RANG SANGS RGYAS RNAMS DANG, ,NYAN THOS RNAMS KYI SNGON 'GRO YIN, ,BLA MA LEGS PAR RNAM BRTAGS NAS, ,GNAS NI CHO GA BZHIN DU BZUNG, ,BLA MAS KYANG NI YONGS BRTAGS PA'I, ,GNAS PA YONGS SU GZUNG BAR BYA, ,PHAN TSUN SKYON DANG BCAS PA YIS, , 

@49A
*, ,NGES PAR 'GAL TSABS CAN DU 'GYUR, ,GANG GI GNYI GA DAG KYANG NI, ,PHAN TSUN 'DI LTAR YONGS SU BRTAG ,KHRIMS LDAN NAD G-YOG BYED PA DANG, ,CHOS DANG ZANG ZING SER SNA MED, ,DUS SU 'DOMS PA'I BLA MA NI, ,BLA MA'I YON TAN YANG DAG LDAN, ,GNAS 
PA'I TSUL LDAN SHES RAB CAN, ,DUL ZHING BZOD DANG LDAN PA DANG, ,BLA MA LA NI RTAG TU GUS, ,BSAM GTAN KLOG PA'I LAS DANG LDAN, ,PHYAG MI BYED DANG RANG DBANG CAN, ,MKHAN PO DANG YANG PHRAD PA LAS, ,RJES SU BSTAN PA MI SLOB CING, ,DE BZHIN MI MTHUN PHYOGS LA BRTEN, , 
'DI DAG LA NI GZHAN DES KYANG, ,GNAS KYI LTOS PA MED PA YIN, ,'DI NI NGAN PAR SHES BYAS TE, ,SLAR YANG GZHAN NI YANG DAG GZUNG, ,GNYI GAS LTOS PA SPANGS PA LA, ,GNAS NI 'JIG PAR BRJOD PA YIN, ,GCIG GIS KYANG NI LTOS BCAS NA, ,SLAR YANG GZHAN NI MI 
GZUNG NGO, ,GANG DU DGOS PAS 'GRO BA NA, ,SLAR YANG PHYIR 'ONG 'DOD PA YIS, ,GNAS DE LA NI GO BYAS TE, ,SNGA MA NYID LAS GZHAN MI BTZAL, ,GNAS MED DAG GI ZHAG LNGA'I BAR, ,TSOGS KYI RNYED PA DBANG BA YIN, ,GANG PHYIR GNAS KYANG DE TZAM LAS, ,LHAG PA 
RUNG BA MA YIN NO, ,SDOM BRTZON GYIS NI DGE SLONG DAG ,DGE 'DUN GTZUG LAG KHANG DAG LAS, ,MI DBYUNG CHAD PAS GCAD BYA STE, ,DGE SLONG GNAS KHANG LNGA DAG YIN, ,GNAS NI BZLOG PAR BYA BA DANG, ,KLOG DANG GDAMS NGAG LONGS SPYOD DANG, ,YANG DAG SMRA BA DGAG 
PA STE, ,CHAD PA RNAM PA LNGA ZHES BRJOD, ,CI STE CHAD PA BZOD NYID NA, ,DE LA RJES SU GNANG BAR 'OS, ,MI 'OS PA NA GNYI GA LA, ,DE BYED NA NI 'GAL TSABS CAN, ,MA DAD LE LO CAN DAG DANG, ,GDUG SEMS CAN DANG TSIG NGAN CAN, ,SDIG PA'I GROGS DANG MA GUS PA'I, , 
BZOD PA BLANG BAR MI BYA'O, ,MTHANG GOS DANG BCAS BLA GOS BSKON, ,CHU TSAGS SNOD DANG YANG DAG BCAS, ,BLA MAS LEGS PAR YONGS BRTAGS TE, ,DGE TSUL YANG NI BSKRAD PAR BYA, ,GZHON PA LA 'OS YO BYAD DRUG ,DGE TSUL DE LA BYIN NAS SU, ,BLA MAS BSKRAD PAR 

@49B
BYA BA STE, ,MIN NA BZOD PA BYA BAR 'OS, ,NGES PAR DE NI GNAS MED PAR, ,ZHAG GCIG KYANG NI 'DUG MI BYA, ,GZHAN DU LO LNGA LON GYUR CING, ,'DUL BA'I DON RIG LAM DU'O, ,GTZUG LAG KHANG GZHAN PHYIN NA NI, ,DE YI ZHAG LNGA YIS KYANG NI, ,GNAS KYI SLOB DPON 
BTZAL BYA STE, ,DE MED PAR NI 'DUG MI BYA, ,YAN LAG DRIL NGANG MTSON SOGS KYI, ,LAS NI CHO GA JI BZHIN DU, ,BLA MA RNAMS KYI BYA BA STE, ,GNAS PA RNAMS KYI CHOS NYID DO, ,BLA MA YON TAN SHES PAS KYANG, ,RANG GI BYA BA SHES BYA STE, ,BLA MA DANG NI SLOB MAS KYANG, ,RTAG 
TU YONGS SU BSRUNG BYA YIN, ,KLOG PA YI NI SLOB DPON LA'ANG, ,MKHAS PAS NYE GNAS BYA BA STE, ,KUN SPYOD KHYAD PAR 'PHAGS PA KUN, ,GNAS KYI SLOB DPON DAG LA BYA, ,KLOG PA MED PAR MI GNAS SHING, ,GNAS MED PAR YANG MA YIN TE, ,DE LTA'ANG GNAS KYI SLOB DPON LA, , 
SEMS NI RTAG TU ZHEN PAR BYA, ,SDE SNOD GSUM SHES NYON MONGS ZAD, ,LO BCU LON PA MA YIN NA, ,STON PA'I BKA' NI MDUN BYAS NAS, ,DES KYANG GNAS NI GZUNG BAR BYA, ,ZLA BA PHYED DANG DE PHYED LA, ,BRTZON PAS NYIN RE LAN GSUM DU, ,RING DANG NYE BAR GNAS PA YI, ,GNAS 
STER BA LA PHYAG BYA'O, ,GANG ZHIG DPAG TSAD PHYED DANG GSUM, ,GNAS PAS ZLA BA PHYED NA STE, ,DE PHYED DE PHYED GNAS PA YI, ,LAN GSUM DER GNAS NYID KYIS SO, ,GAL TE DBYAR NI PHYI MA LA, ,BLA MA DUS LAS 'DAS GYUR NA, ,SO SO'I RTEN GYIS PHAN TSUN DU, ,BLTAS TE YANG NI GNAS PAR 
BYA; ,DBYAR NI GNAS PAR GYUR PA NA, ,GAL TE RGAN PO MA RNYED NA, ,GNAS NI GNYIS PA MED PA'I PHYIR, ,DER NI GSO SBYONG MI BYA'O, ,SDIG PA'I SMAN GYI GSO SBYONG NI, ,DGAG DBYE BYAS NAS YANG NI BYA, ,GSO SBYONG DAG PA'I CHED DU STE, ,DGAG DBYE'I LAS KYANG DE DAG NYID, ,PHAN TSUN 
GDAMS PA'I DON DU NI, ,DGAG DBYE RJES SU GNANG BA YIN, ,GSO SBYONG ZLA PHYED RE RE YI, ,SDIG RNAMS YONGS SU DAG PHYIR RO, ,GLO BUR LHAGS DANG GNYUG MAR GNAS, ,MNYAM MAM LHAG PA YIN NA YANG, ,RJES SU BZLAS PA'I GSO SBYONG BYA, ,KHA BA SO GA DBYAR RNAMS KYI, ,ZLA BA GNYIS 

@50A
*, ,DANG BZHI YI NI, ,MAR NGO LA NI BCU BZHI PA'I, ,GSO SBYONG SDOM BRTZON DAG GIS BYA, ,SA GA DANG NI CHU STOD DANG, ,DE BZHIN KHRUMS SMAD SMIN DRUG DANG, ,RGYAL DANG DBO ZHES BYA BA NYID, ,DRUG PO'I MAR NGO BCU BZHIR BRJOD, ,DE BZHIN DE LAS GZHAN DAG NI, ,BCO BRGYAD 
BCO LNGA BAR NI 'DOD, ,GLO BUR LHAG PA MANG GYUR CING, ,CIG SHOS DAG NI NYUNG BA NA, ,GLO BUR LHAG PA'I YON TAN CAN, ,DE DAG 'DOD PAS GSO SBYONG BYA, ,DGE 'DUN THAMS CAD LTUNG BCAS NA, ,DGE SLONG 'DUL BA SHES PA YIS, ,DGA' GCUGS KYIS LEGS GO BYAS NAS, ,RAB TU 
'BAD PAS RIM PA BZHIN, ,TSANGS PA MTSUNGS SPYOD MNGON SUM DU, ,JI BZHIN YANG DAG MTHOL BSHAGS BYA, ,DE LA BLTAS NAS GZHAN DAG KYANG, ,DE BZHIN MKHAS PAS BYED DU GZHUG ,MTSAMS KYI MTHA' MA MNAN NAS SAM, ,LA LAR YANG NI DKYIL 'KHOR PA, ,DE BZHIN LAS NI 
THAMS CAD LA, ,MTSAMS NI BCAD PAR RUNG BA YIN, ,DGE 'DUN TSOGS PA MED GYUR NA, ,GANG ZAG GCIG GI MDUN NYID DU, ,BYIN GYIS BRLAB PO DE YANG NI, ,MED NA RANG GI SEMS KYIS BRJOD, ,DE LTAR BYIN GYIS BRLABS PA NI, ,BRTUL ZHUGS CAN GYI LHUNG BZED DANG, ,CHOS GOS 'GYUR RO 
SEMS KYIS KYANG, ,DE BZHIN MGRON DU BOS PA YANG, ,GANG GI 'KHOR NI 'DUL BA YI, ,CHO GA LA NI MKHAS YOD NA, ,DE LA GTAD NAS KYANG NI GNAS, ,BYIN GYIS BRLABS PA 'AM CI 'DOD PA, ,BSLAB LA GUS SHING 'JIGS BCAS LA, ,LTUNG BA BRTAG PA'ANG DE DANG 'DRA, ,DGAG DBYE DE LTAR 
SHES BYA STE, ,DE YANG LNGA YI TSOGS KYIS SO, ,MTHUN PAR BSAMS PA BZANG PO YIS, ,DGAG DBYE BYA BA KHO NA STE, ,DGA' BAS TSANGS PA MTSUNGS SPYOD PA, ,GZHAN LA SO SOR GUS PAS SO, ,NYIN ZHAG BDUN NAM BRGYAD DANG NI, ,BCU RNAMS KYIS NI DGAG DBYE DAG ,BYED PAN NI 
'KHON CAN RNAMS, ,RAB TU 'BAD PAS SBYANG BAR BYA, ,LAS KYI PHYIR NI DKYIL 'KHOR PA, ,BYA'O MTHA' MTSAMS BKROL NAS KYANG, ,MTSAMS GCIG TU NE MA 'DRES PAS, ,TSOGS KYI LAS NI BYA BAR BRJOD, ,NYI SHU YANG NA BCU'AM LNGA, ,DGE SLONG BZHI ZHES BYA BA RNAMS, ,TSOGS 

@50B
KYI PHRIN LAS 'DI LTA STE, ,'DI DAG TSOGS ZHES BYA BAR GRAGS, ,DGE 'DUN KHA SKONG SANGS RGYAS KYIS, ,BYA BA'I LAS NI 'GA' YANG MED, ,SANGS RGYAS DKON MCHOG DGE 'DUN LAS, ,THA DAD DE YI LAS DE'I MIN, ,NYI SHU YIS NI DBYUNG BA STE, ,BCU YI TSOGS KYIS BSNYEN PAR 
RDZOGS, ,LNGA RNAMS KYIS NI DGAG DBYE STE, ,BZHI PO RNAMS KYIS GSO SBYONG NGO, ,BRJOD PA LA SOGS CHO GA BZHIN, ,LAS NI GANG DU BYED PA DE, ,GNAS ZHES BYA BAR BRJOD PA STE, ,BZLOG PA LA NI GNAS MI BRTAG ,CHOS SMRA BA NI DAG NYID DE, ,DGE SLONG MI SMRA'I YID MA BKAG 
'DI NI MU STEGS SKYE BO DAG ,BLUN PO SGRUB PA SPANG PHYIR RO, ,MTHONG DANG THOS DANG DOGS PA YIS, ,DNGOS PO KUN GYI BYA BA STE, ,DBYAR GNAS PA NA BRTUL ZHUGS CAN, ,GNAS GSUM GYIS NI DGAG DBYE BYA, ,BAR CHAD MA GTOGS GANG DU YANG, ,DGAG DBYE MA BYAS MI 'GRO STE, ,ME 
SOGS BAR CHAD BYUNG BA NA, ,RGYA MTSO YANG NI BRGAL BAR BYA, ,GLAGS TSOL PHUNG KHROL TSEM RKUN DANG, ,RGYAL PO ME YI BLA MA RNAMS, ,'DI DAG GUS PAS NYAN NA NI, ,'DUL BA MI BSHAD MI BYA'O, ,DAD PA CAN NI NOR MED DANG, ,DAD CHUNG RNAMS LA DE YOD PA, ,RAB TU MNYAN PHYIR 'BAD PA LA, , 
BSHAD PAR BYA'O LTUNG BA MED, ,MDO SDE LA SOGS MKHAS PA RNAMS, ,GZHAG PAR BYA BAR RAB TU GRAGS, ,DE DAG LAS LA MI BSKO STE, ,'DI NYID DE DAG NYID KYI LAS, ,MDO SDE CHOS MNGON 'DUL BA RNAMS, ,'DZIN DANG TSOGS LA KLOG PA DANG, ,NAD PA TSOGS KYI RGAN PO STE, ,DRUG 
PO DAG LAS MI BYED PA'O, ,DGE SLONG MDO SOGS MKHAS PA LA, ,LAM PHYED 'ONGS PA THOS PA NA, ,JI SRID DPAG TSAD PHYED DANG GSUM, ,BA DAN BSGRENG SOGS SNGON 'GRO BAS, ,GAnd'I BRDUNGS TE DGE 'DUN GYIS, ,RANG GI NUS SBYAR BSU BAR BYA, ,'ONGS NAS DGA' BAS RNYED PA YANG, , 
DER DBUL TSOGS KYIS KYANG NI THOB, ,GNAS KHANG 'DUG STAN MAL STAN RNAMS, ,DE DAG GUS PAS RTAG TU DBUL, ,NYE GNAS LA YANG LAS SU BSKO, ,MI DBAB PAR NI RAB TU BSHAD, ,BSLAB PA 'CHA' BA BDER GSHEGS TE, ,SKROD PA LA NI DGE 'DUN DBANG, ,DGE 'DUN GYIS 

@51A
*, ,NI KHROS PA YIS, ,RAB BYUNG BSLAB PA MI BCA'O, ,DGE 'DUN BSAM PA THA DAD PAS, ,BYAS NA YANG NI MA BYAS YIN, ,GNYIS MED GSUNGS PA'I BSLAB PA NI, ,SUS KYANG GZHAN DU BYA MI NUS, ,GRO ZHUN ZLA BA'I TSES GCIG NAS, ,SNGA MA'I DBYAR DE GTZO BO 
YIN, ,DE NYID KHRUMS STOD ZLA BA YI, ,TSES GCIG NAS NI PHYI MAR GRAGS, ,ZLA GSUM DBYAR NI 'GRO BA YI, ,SPYOD PA DGE SLONG RNAMS KYIS SPANG, ,BYA RNAMS KYIS KYANG RANG GI GNAS, ,DBYAR GYI DUS SU MI SPONG NGO, ,CHU STOD CAN GYI ZLA PHYED NAS, ,KUN NAS NYE PHYIR 'BAD PA 
YIS, ,GTZUG LAG KHANG RNAMS SBYONG BA'I LAS, ,BYI DOR LA SOGS BYA BA YIN, ,BCO LNGA LA NI MA LUS PA, ,'DUS NAS KYANG NI GNAS MAL DAG ,DE STOBS PA NI LEGS BRTAGS NAS, ,SPRO BAR BYAS TE KUN NAS BSKO, ,'DUN DANG ZHE SDANG 'JIGS RMONGS PA, ,SKYON RNAMS 
RING DU SPANGS NAS NI, ,GANG ZHIG BSTABS DANG MA BSTABS PA, ,MA LUS PA NI SHES PA BZUNG, ,DE NAS GTZUG LAG KHANG SKYONG GIS, ,KHRIMS SU BYA BAR RAB TU BSGRAGS, ,MKHAS PA YIS NI BDE BA LA, ,REG PAR GNAS PA'I CHED DU BYA, ,GANG ZHIG SPRO BA GZHI MED PA, ,BZHAD 
GAD RTZOD PA MA YIN NO, ,GNAS 'DI DAG TU BRIMS PA YI, ,TSUL SHING DAG NI LONG ZHES SO, ,GSOL BA 'BA' ZHIG BYA BA STE, ,DE RING TSES NI BCO LNGA LA, ,DBYAR GNAS PA YI CHED DU NI, ,TSOGS KYI TSUL SHING BLANG DU GSOL, ,DE NAS RGAN RIMS JI BZHIN DU, ,TSUL SHING BRIMS 
PA'I RJES LA NI, ,GNAS KHANG LA SOGS CI RIGS PAR, ,SBYIN NO GNAS MAL DAG KYANG NGO, ,DBYAR NI NYE BA'I DUS NA YANG, ,DGE SLONG GIS NI 'BAD PAS BRTAG ,GNAS DANG SPYOD YUL NYID KYANG STE, ,YON TAN GRUB PAR 'DOD PAS SO, ,GNAS KHANG NA NI MKHAS PA YIS, , 
TSANGS PA MTSUNGS PAR SPYOD PA DANG, ,YON TAN CAN DANG THOS PA 'DZIN, ,SNYING RJE CAN YID DER MNGON NAS, ,THOG MAR LTUNG BA MI 'BYIN CING, ,BYUNG BA SLAR YANG 'CHOS BYED PA, ,DE LA SOGS PA'I RNAM PA YIS, ,GNAS NI YONGS SU BRTAG PAR BYA, ,SMAN DANG BSOD SNYOMS DAG 

@51B
KYANG NI, ,GANG DU SNYING LAS CHUNG DUS RNYED, ,SMAD 'TSONG TSOGS KYIS GANG BA DAG ,MA YIN DER NI SPYOD YUL DAG ,STENG G-YOGS CAN GNAS DGE SLONG GI ,MDUN DU DGE SLONG TZOG PUR 'DUG ,'DI LA DBYAR GNAS THOB BYA'I PHYIR, ,JI LTA DE LTAR NGES PAR BRJOD, ,SBYIN BDAG 
DANG NI NYE GNAS GRONG, ,ZHAL TA BA DANG NAD G-YOG SMOS, ,BDAG MING 'DI ZHES BGYI BA YIS, ,ZLA GSUM DBYAR GNAS SNGA MA'AM, ,PHYI MA 'DI LA GNAS BGYID DE, ,RAL DANG GRUM PA BCOS PA'I PHYIR, ,'DI NYID BDAG GI DBYAR YIN TE, ,PHYI ROL DBYAR GNAS MA YIN NO, ,DE LTAR 
DBYAR NI GNAS PA DANG, ,DE NAS PHYI ROL GZHAN DU GNAS, ,NYES BYAS TSA SGO CAN GYI CHU, ,NGAN SONG THUR 'BAB MI BRGAL LO, ,DGE SLONG GCIG GI MDUN SONG LA, ,ZHAG BDUN YANG DAG BYIN GYIS BRLAB, ,DGOS PA'I CHED DU MDUN DU 'DIR, ,MI 'DUG KYANG NI NYES PA MED, ,KUN 
DGA' RA BA LA SOGS BZHI'I, ,GZHI NI NYE BAR DGOD PA DANG, ,MCHOD RTEN MCHOD DANG TSOGS STON MO, ,CHAD PA'I LAS BYIN GROGS NYID DANG, ,DGE 'DUN LHAG MA DBYUNG BA STE, ,DGE SLONG DGOS PA 'DI DAG GIS, ,ZHAG BDUN BYIN GYIS BRLABS NAS NI, ,THE TSOM MED PAR 'GRO BAR 
BYA; ,'DI DAG LAS KYANG DGE SLONG MA'I, ,BYA BA SLAR YANG LHAG MA YIN, ,LCI BA'I CHOS NYID LDAN PA YIS, ,DE LAS DBYUNG BA MNGON 'DOD PAS, ,DGE TSUL LAS NI LHAG PA YI, ,DGE SLONG SDOM PA 'DOD PA DANG, ,CHOS DANG RJES CHOS SLOB PA'I PHYIR, ,DGE TSUL MA LAS DGE SLONG MA, , 
LHAG MA'I BSLAB PA LA SLOB STE, ,BSNYEN PAR RDZOGS PA THOB PHYIR DU, ,TSANGS SPYOD NYER GNAS 'DZIN PHYIR RO, ,DGE SLONG MA YIS BYED PA DANG, ,YANG NA GSOL BA LA SOGS LAS, ,GSANG STE STON PA NYID DANG NI, ,GANG PHYIR MI 'DOD MA YIN NA, ,GNYI GA'I TSOGS LA BSNYEN 
RDZOGS NI, ,KHYIM PA DAG GI KHYIM SONG LA, ,GAL TE YOD NA SNGA MA LAS, ,LHAG PAR BU DANG BU MO RNAMS, ,BAG MA GTONG LEN LA SOGS DANG, ,PHA MA DKON MCHOG GSUM DANG NI, ,SLOB DPON LA SOGS DGOS SGRUB LA, ,ZHAG BDUN BRLABS SAM LHAG PAR RUNG, ,MTSAN MO NYI 

@52A
*, ,SHU SUM CU'AM, ,NYIN ZHAG BZHI BCU YANG NI RUNG, ,TSOGS LA ZHUS NAS 'GRO BYA STE, ,YUL GYI DGOS PA SGRUB PHYIR RO, ,DGOS PA KHYAD PAR 'PHAGS PA NI, ,RNAM PAR SHES TE ZHUS NAS KYANG, ,GSOL BA GCIG NI SNGON 'GRO BA'I, ,BRJOD PA 'DI LA TSOGS 
KYIS SBYIN, ,BSOD SNYOMS KYIS NI PHONGS PA'AM, ,SMAN YANG RNYED PAR DKA' BA DANG, ,NYE GNAS 'GA' YANG MED PA NA, ,DBYAR NI DRAL YANG NYES PA MED, ,DE BZHIN MI RUNG SGRUB PA YIS, ,TSANGS SPYOD NYAMS PAR BYED PA STE, ,NYE DU MA YIN BUD MED DAM, ,RGYAL POS MGRON DU GNYER NA'O, ,DE BZHIN MA NING LA SOGS 
ZHES; ,RANG GI GNAS SU BUD MED 'GA', ,CHAGS SKYES DE NI BZLOG DKA' NA, ,GNAS GZHAN YANG DAG BSTEN PAR BYA, ,RGYAL PO RKUN MA SBRUL GDUG DANG, ,MI DANG ME DANG ME MIN DANG, ,CHU YI 'JIGS PAS DGE SLONG DAG ,SONG BA NA YANG NYES PA MED, ,GANG DU SDIG PA'I BLO CAN GYIS, , 
DGE SLONG DGE 'DUN 'BYED PA RTZOM, ,DE THOS PHRAD PAS 'JIGS PA YIS, ,GAL TE SONG YANG NYES PA MED, ,'JIGS PA SNA TSOGS GZHAN DAG KYANG, ,'JAM POS BZLOG PHYIR 'GRO BYA STE, ,MA SONG 'GAL TSABS CAN DU 'GYUR, ,DES DBYAR DRAL YANG NYES PA MED, ,GTZUG LAG 
KHANG 'DIR 'GRO ZHES BYA, ,DBYAR GYI DNGOS PO 'DI'O ZHES, ,BRJOD DE DGE SLONG GO BYAS NAS, ,MA SONG NA NI NYES BYAS YIN, ,ZHAG 'DUN YANG NI LHAG PAR NI, ,BYIN GYIS BRLAB PO DGE SLONG GANG, ,BAR DER 'ONGS TE SONG BA YANG, ,BYIN RLABS DE NYID GZHAN YOD MIN, ,SNGAR GYI BYIN 
RLABS DE NYID NI, ,RGYUN MI 'CHAD PAR GNAS PA LA, ,DE STONG RGYU YI TSOGS PA NI, ,DE LAS GZHAN DU MI 'THOB BO, ,MTSAMS BCINGS RAB TU RNAM MANG LAS, ,MDOR BSDUS TSUL NI RNAM PA BZHI, ,'DI YANG MDOR BSDUS DBANG BYAS NAS, ,PHYOGS TZAM BSTAN PA BRJOD PAR BYA, ,DPAG 
TSAD PHYED DANG GSUM PA'I MTSAMS, ,CHEN PO DE NI PHYOGS BZHI RU, ,LJON SHING CHU BO BRAG RI DANG, ,LAM CHEN SOGS KYIS MTSON DE BCAD, ,DGE 'DUN THAMS CAD TSOGS PA NA, ,DGE SLONG GCIG GIS GSOL BA BYA, ,DE BZHIN BRJOD PA GCIG LAS KYI, ,MTSAMS NI RAB TU 

@52B
'GRUB PHYIR YIN, ,SHAR PHYOGS MTSAMS NAS TSU ROL DU, ,GNAS MAL NYID KYI MTHAR THUG PAR, ,GRONG DANG DE YI NYE 'KHOR DAG ,SPANGS TE MTSAMS NI BCING BAR BYA, ,CHOS GOS DAG DANG MI 'BRAL PHYIR, ,SLAR YANG GSOL BA SNGON 'GRO BA'I, ,LAS NYID BYA'O TSUL LDAN DAG , 
BDE LA REG PAR GNAS PHYIR RO, ,CHOS GOS GSUM PO MED PAR YANG, ,SDOM BRTZON MTSAMS 'DIR GNAS RUNG STE, ,GRONG DANG DE YI NYE 'KHOR DAG ,MA GTOGS GZHAN DU CI BDER RO, ,SNGAR GYI CHEN PO MI MKHO NA, ,CHUNG NGU YANG NI BYA BA STE, ,GSOL DANG BZHI YI LAS NYID KYIS, , 
CHEN PO NYE BAR BKROL NAS NI, ,CHUNG NGU BCINGS NAS SNGA MA BZHIN, ,MTSAN MA BRTAN PO RNAMS KYIS SO, ,DKYIL 'KHOR PA ZHES GRAGS PA DER, ,TSOGS KYI LAS NI BSGRUB PAR BYA, ,SNGAR BZHIN CHUNG NGU BCINGS NAS KYANG, ,DE NAS CHEN PO BCING BAR BYA, ,GZHAN YANG DER NI GO 
RIMS 'DI, ,MTSAMS BCING BA LA GNANG BA YIN, ,DGE 'DUN THAMS CAD SHI SRID DAM, ,YANG NA MTSAN NI GZHAN GYUR RAM, ,BSLAB PA PHUL LAM MTSAMS NYID KYI, ,PHYI ROL SKYA RENGS SHAR BA DANG, ,GSOL BA SNGON 'GRO'I LAS KYIS TE, ,MTSAMS 'JIG RGYU NI RNAM LNGA'O, ,LJON SHING 
GCIG GI PHYED CHA 'AM, ,GNYIS PA MTSAMS KYI PHUR PA STE, ,PHUR BA 'AM NI SHING GCIG LA, ,CHA BZHIR RNAM PAR PHYE BA YIS, ,BZHI CHAR DU YANG THOB PA STE, ,LNGA PA NAM YANG MA YIN NO, ,'OG TU YANG NI DPAG TSAD DAG ,PHYED DANG GSUM MO STENG DU YANG, ,RI YI STENG GI SHING 
RTZE 'AM, ,SPYIL PO LA SOGS PA YI MTHAR, ,SBYIN BDAG RJES GZUNG DON GYI PHYIR, ,STON PA NYID KYI SKU GZUGS LA, ,SNA TSOGS RIN CHEN 'OD 'BAR BAS, ,MDZES PA'I RGYAN SPUD RDZAS SU GNANG, ,RNA RGYAN DANG NI LAG GDUB DANG, ,RKANG PA LA SOGS RGYAN RNAMS NI, ,DGAG GO 
RMAD BYUNG 'DI DAG NI, ,NGES PAR BUD MED RGYAN YIN NA, ,SKYES BU SENG GE CHEN PO NI, ,RTAG TU RJES SU 'DZIN MDZAD LA, ,SMAD 'TSONG GYON PA LTA BU YI, ,BUD MED GOS NI MI RIGS SO, ,TURYA'I SGRA YIS 'DUG KHANG DU, ,LTAD MO PA NI SONG BA'I TSE, ,SKU GZUGS DAG LA BRGYAN PA YI, ,MCHOD PA SLAR 

@53A
*, ,YANG BSDU BAR BYA, ,SKYE BO MANG PO 'DUS PA'I TSE, ,CA CO'I SGRA YIS G-YENGS PA NA, ,DUS TSOD BRDA NI SPRAD PA'I PHYIR, ,RNGA 'AM DUNG SOGS SBYAR BYAS 'DOD, ,BCU 'AM BRGYA 'AM STONG PHRAG NI, ,MDUN DU BYAS TE NYE BAR BSGO, ,RNYED PA BRTUL CAN CI 'DOD DAG ,BLTAS 
TE DE SKAL RNAM PAR BRTAG ,BGOS NAS DE NI SHI GYUR NA, ,DE SLAR DGE 'DUN THAMS CAD KYI, ,MA BGOS NA YANG DE SKAL NI, ,GZHAN DES RNAM PAR BGO BAR BYA, ,SKAL DE SBYIN BDAG KHO NA'I STE, ,GANG LA DE PHUL DE YI YANG, ,THAMS CAD DU NI MA GNANG BA, ,DGE SLONG RNAMS LA DE MI 'OS, , 
DGE SLONG RNAMS NI MGRON BOS SHING, ,DGE SLONG MA YANG MGRON BOS NA, ,MCHOD STON THA MA DER NI GANG, ,RNYED PA RGAN PA'I MTHAR BZHAG NA, ,GNYI GAS KYANG NI GO BA'AM, ,YANG NA SBYIN BDAG 'DOD PAS SO, ,ZANG ZING SKAL BA MNYAM POR NI, ,KUN DU SKYOB PA LA YANG YIN, ,DBYIG 
RNAMS RNAM PAR 'GOD 'DOD NA, ,DGE SLONG MA LAS CHA GNYIS TE, ,'DI LA BSNYEN PAR RDZOGS 'DOD PA'I, ,DGE TSUL LA YANG CI RIGS BRJOD, ,DE LAS GZHAN PA'I DGE TSUL MA, ,RNAMS LA YANG NI SUM CHA 'OS, ,DGE SLONG DGE SLONG MA RNAMS NI, ,SKAL BA MNYAM PAR BGO 
BYA NYID, ,GANG DU DGE SLONG MANG GYUR CING, ,DGE SLONG MA TSOGS NYUNG NA NI, ,DE NI MNYAM POR MI BGO STE, ,RNYED PA RE RE'I GRANGS KYIS SO, ,'JIG RTEN MGON POS 'JIG RTEN GYI, ,YAMS KYI 'TSE BA ZHI BYA'I PHYIR, ,SANGS RGYAS SKU GZUGS GRONG SOGS SU, ,SPYAN DRANG BAR NI 
GSUNGS PA YIN, ,DER NI CHAG CHAG BYUG PA DANG, ,SRANG GI BZHI MDOR SA GZHI LA, ,SNA TSOGS ME TOG BKOD PA YIS, ,RAB TU MDZES PAR BYA BA YIN, ,TZANDAN AA GAR GA PUR GYI, ,BDUG SPOS KUN NAS DBUL BAR BYA, ,PHYOGS KYI SGO NAS DRI ZHIM DAG ,DAL ZHING DAL BA'I RLUNG GIS 
BSKYOD, ,SGRA CHEN PA tA HO DAG DANG, ,'KHAR RNGA TING TING SHAG SOGS SGRA, ,RGYUN DU 'BRUG SGRA LTA BU YI, ,SGRA YI TSOGS RNAMS RJES SU BSGRAG ,YANG YANG DAL BA MED PAR NI, ,NAM MKHA'I KHAMS NI GANG BA YI, ,GRANGS MANG ROL CHA SNA TSOGS DANG, ,GSAL POR DGA' STON CHEN PO 

@53B
BYA; ,RGYAL MTSAN RNAMS NI TSAR DU YANG, ,DNGAR RO DE YANG RNAM PA LNGA, ,MKHA' LDING SENG GE CHU SRIN DANG, ,KHYU MCHOG GLANG PO ZHES BYA NYID, ,RAB BYUNG CHEN PO RNAMS KYIS NI, ,KHYIM PA'I 'KHOR RNAMS LA NI SBYAR, ,KUN MKHYEN GRONG DU GSHEGS PA NA, ,DE 'DRA LA SOGS BSGRUB PAR BYA, 
DE NAS SANGS RGYAS MDUN BDAR TE, ,MTHONG BAR DGA' BA'I SEMS PA YIS, ,KLU DANG GNOD SBYIN LA SOGS PA'I, ,'JIGS PA ZAD PAR SEL BA YIN, ,RNYED PA KUN NAS THOB PA DAG ,TSOGS KYI THAD DU BTZONG BAR BYA, ,DGE 'DUN GNAS BRTAN BLO LDAN GYIS, ,SHES NA RIN THANG GDAB PAR 
BYA; ,NGES PAR NYO BAR 'DOD PA NA, ,DE LA SKYED PAR RUNG BA YIN, ,RIN NI THAMS CAD MA GZHAL BAR, ,SDOM BRTZON DE LONGS SPYAD MI RUNG, ,DKON MCHOG GSUM LA SU DAG GIS, ,GUS PAS CHUNG MA SOGS PHUL NA, ,DE LA RIN NI MI GDAB STE, ,SBYIN BDAG 'DOD PAS GTANG BAR BYA, 
MI KHYOD GLU GAR ROL MO RNAMS, ,BYOS SHIG CES NI DGE SLONG GIS, ,KHYIM PA RNAMS LA BSGO MI BYA, ,'DI NI TSUL LDAN LAS MA YIN, ,'DI LA TSUL NI JI BZHIN DU, ,MCHOD CHA STON PA MCHOD PA NI, ,JI LTAR MDZES PA DE LTAR NI, ,BZHIN BZANGS 'BAD PAS BYOS SHIG BRJOD, ,MCHOD 
PA'I PHYIR YANG MCHOD RTEN LA, ,PHUR BU LA SOGS MI GZUGS TE, ,DANG PO RTZOM PA'I DUS NYID DU, ,GZUGS RTEN BYED LA NYES PA MED, ,MAR ME 'OG TU DBUL BYA STE, ,BRTUL ZHUGS CAN GYIS STENG DU MIN, ,DGE TSUL LA SOGS GZHAN YOD BZHIN, ,MCHOD BYA'I STENG DU 'DZEG 
MI BYA, ,GZHAN DAG MED NA DRI YI CHUS, ,SDOM BRTZON RKANG PA DAG BKRUS NAS, ,GUS PAS STON PA'I 'DU SHES NI, ,YID LA BYED PAS RANG GIS 'DZEG ,DNGOS PO GCIG LHAG BRGYA DANG NI, ,GSUM LA SOGS PA BYA BA STE, ,GTZUG LAG KHANG GI GLO DANG 'BUR, ,DE YANG LNGA BRTZEGS 
DAG TU BRJOD, ,KUN DU BDUN BRTZEGS BYA BA STE, ,DE YI SKAR KHUNG NANG STEGS CAN, ,DBUS SU STON PA'I KHANG CHEN TE, ,SGO NI PHYI SGO'I DRANG THAD DU'O, ,DGE SLONG MA YI DBYAR KHANG NI, ,SUM BRTZEGS LAS NI LHAG MI BYA, ,GTZANG KHANG SKAR KHUNG NANG STEGS CAN, ,KUN DU LNGA BRTZEGS 

@54A
*, ,BYA BA YIN, ,SKU GZUGS MCHOD RTEN BDER GSHEGS KYI, ,BKA' YANG MNGON PAR BRI BA STE, ,RNYINGS SAM BRLAG NA DGE SLONG GIS, ,SLAR NI GSO BAR 'OS PA YIN, ,GANG DU GANG ZHIG SNGAR BYAS DER, ,'DI NYID DE LTAR GZHAG BYA STE, ,SNGA MA'I GZUGS 
LAS CHUNG DU MIN, ,LHAG PA NYID DU BYA BAR BRJOD, ,GTZUG LAG KHANG GI 'DU BYED NI, ,SBYIN PA PO YI 'DOD JI BZHIN, ,CHEN PO DANG NI CHUNG DU'ANG RUNG, ,MKHAS PAS YO BYAD DANG SBYAR BYA, ,MCHOD RTEN SKU GZUGS GRIB MA DANG, ,MAndAL YANG NI 'GOM MI BYA, ,DGOS PA'I CHED DU 
BDE GSHEGS KYI, ,TSIGS BCAD SNGON DU BYAS TE BGOM, ,BSOD SNYOMS DAG LA RGYU BA'I TSE, ,SANGS RGYAS LA SOGS BRDA YI TSIG ,SDOM CAN LA NI SU DAG 'DRI, ,DE LA GSAL POR GO BAR BYA, ,SANGS RGYAS ZHES NI BRJOD PA'AM, ,YANG NA RKANG GNYIS MCHOG CES BRJOD, ,SDUG 
BSNGAL ZAD CES YANG NA GZHAN, ,BDAG GAM CHOS LAM GANG DE GSUNGS, ,DE BZHIN DGE 'DUN DAG LA YANG, ,BRJOD BYA SO SO'I BDAG NYID KYIS, ,YON TAN GANG LA DE DAG 'GYUR, ,DE NI DE LA BRJOD PAR BYA, ,GCIG PU MGRON DU BOS PA LA, ,DGE SLONG MA RNAMS 'KHOD PA NA, ,GANG 
DU DGE SLONG ZAS KYI PHYIR, ,'DUG PA'I STAN NI DANG POR BZHAG ,DGE TSUL GYIS NI GRAL YANG RUNG, ,DE RU 'DUG STE ZOS NAS NI, ,GAL TE DGE SLONG NUS MED NA, ,DGE SLONG MA YIS YON BSHAD BYA, ,GRONG RGYU BA LA SONG NAS NI, ,GAR SONG DE DON ZHAL TA BAS, ,LEN BA DGE SLONG MED PA NA, , 
RNYED PA DE YI SKAL BA BZHAG ,GAL TE 'ONGS NA DE YI'O, ,RNYED PA MTSAMS KYIS BSGRUB PA DANG, ,KHRIMS SU BYAS LA BRTEN PA DANG, ,CI 'DOD DGE SLONG DGE 'DUN RNAMS, ,SBYIN BDAG GIS NI BSNYAD PAS SO, ,MNGON DU BA DANG DBYAR DANG GNAS, ,SO SOR SMOS PA DE BZHIN TE, ,BRGYAD 
PO YANG DAG GRAGS PA 'DI, ,THOB DANG MI THOB 'BYED PAS SO, ,GDUGS DANG ME TOG RGYAL MTSAN SOGS, ,BSNYEN BKUR DANG BCAS SDOM BRTZON RO, ,DGE SLONG RNAMS KYIS YONGS BSKOR NAS, ,DUR KHROD DU NI KHYER BAR BYA, ,ME CHEN RAB TU 'BAR BA YIS, ,DER NI YONGS SU BRTAGS 

@54B
TE SBYANG, ,GAL TE YOD NA MAR DAG DANG, ,TZANDAN LA SOGS BYUG PAR BYA, ,SROG CHAGS DANG BCAS RMA CAN NI, ,'BAD PAS SA NI BRKOS NAS SU, ,SBAS TE DE LA RTZVA DANG NI, ,LO 'DAB SOGS KYIS DGAB PAR BYA, ,LUS CAN RNAMS LA SRIN BU'I RIGS, ,BRGYAD KHRI BZHI STONG 
YOD PA RNAMS, ,LHAN CIG SKYE ZHIN 'JIG PA'I PHYIR, ,MING CAN DE DAG TSIG PAR 'GYUR, ,MTHANG GOS DANG BCAS BLA GOS KYIS, ,SDOM BRTZON RO NI G-YOGS TE DBYUNG, ,LHUNG BZED CHOS GOS GZHAN LA NI, ,BTZONGS TE BGO BAR 'OS PA YIN, ,DE RJES MI RTAG RNAM PA'I TSUL,, 
STON BYED CHOS NYAN SBYIN BYA STE, ,'DI DAG SKYO BA BSKYED PHYIR DANG, ,MYA NGAN DAG KYANG BSAL PHYIR RO, ,GANG PHYIR 'DUS BYAS THAMS CAD NI, ,RKYEN GYIS GZHAN DU 'GYUR BA STE, ,RTZVA RTZE RLUNG GIS BSKYOD PA YI, ,ZIL BA BZHIN DU MI BRTAN NO, ,GANG ZHIG 'CHI BDAG KHREL RGOD KHA, , 
DGANG DKA' DER NI MI 'JUG PA, ,MTHO RIS YANG DAG SA STONG DU, ,SPYAD DE LA YOD DAM CI, ,JI LTAR SA GZHI BRTAN PA LA, ,SREG PA'I ME BYUNG KHO NA BZHIN, ,RANG BZHIN SKYES CIG SKYES PA 'DIR, ,MI RNAMS 'CHI BA DE BZHIN NO, ,GZUGS RIGS LONG TSO THOS PA DANG, ,TSUL KHRIMS 
LA SOGS RTAG MIN TE, ,RGYAL PO 'JIG RTEN MGON GCIG BU, ,GANG GZHAN 'DOD CHAGS BRAL BA YI, ,SDOM BRTZON YANG SRID ZAD PA YANG, ,KUN DU GNAS PA MA MTHONG NA, ,GANG GIS JI SKAD JI LTAR BZLOG ,TSE NI CHU YI RI MO 'DRA, ,DE LTAR MI RTAG CHOS BSTAN NAS, ,DE YI 
DNGOS PO'I YON YANG BSHAD, ,RKANG LAG GDONG PA RAB BKRUS NAS, ,MCHOD RTEN BSKOR BA BYAS NAS SO, ,JI SNYED 'DUS BYAS DE DAG 'DIR, ,MI RTAG LA SOGS THUB PA'I BKA', ,DRAN PA YANG DAG THOB PA YIS, ,GTZUG LAG KHANG DU ZHUGS NAS NI, ,LUNG BZHIN SKAL BA MNYAM 
POR NI, ,SHI BA'I YO BYAD SBYIN BYA STE, ,RO YI BSNYEN BKUR LA SOGS 'DI, ,SRAS KYI GTZO BO RNAMS LA BCAS, ,GAnd'I RGYUD GSUM MCHOD RTEN LA, ,PHYAG BYED TSE NA GANG ZHIG YOD, ,TSUL SHING 'BRIM DANG GSOL BA LA, ,GANG YOD DE LA 'OS PA YIN, ,GAL TE RDZAS DE 'GOD PA 

@55A
*, ,NA; ,BREL BAS DER KUN MA TSOGS NA, ,RNAM PAR 'GYED PAS CHA GNYIS NI, ,RGAN PO GSAR BU DAG LA SBYIN, ,DE LTAR BYAS PAS DE YI NOR, ,MA LUS LEGS PAR BGOS PAR 'GYUR, ,GZHAN DAG KHA CIG GLO BUR DU, ,LHAGS KYANG DE LA SKAL PA 
MED, ,'CHI BA PO YIS 'DIR BZHUGS DAG ,'DI SNOMS BRDA NI GAL TE SPRAD, ,DE YIS BYAMS SEMS KYIS BSDOS NA, ,DE NI TSOGS KYIS THOB PA YIN, GAL TE BYAMS SEMS MA YIN PAS, ,'TSO BA'I TSE NA BSNGOS NAS NI, ,GANG ZAG GIS NI BLANGS NA YANG, DE LA 
NYES PA YOD MA YIN, ,KHYIM PA RNAMS NI LTOS BYAS TE, ,BRTUL ZHUGS 'DZIN PA DE LTA MIN, ,DE PHYIR GANG LA LTOS YOD PA'I, ,DGE SLONG DE LA DE MI RUNG, ,GNYEN LA YONGS SU BSNGOS PA'I NOR, ,'DI NI TSE 'PHOS RJES LA YANG, ,GOS DANG LHUNG BZED LA SOGS PA, ,DE NI 
TSOGS KYI THAD DU DBUL, ,RNAM PAR SPYAD DE DBUL BA DES, ,CHO GA BZHIN DU BGO BAR BYA, ,RIN CHEN LA SOGS YOD PA NA, ,DER NI BGOR MI RUNG ZHES BRJOD, ,DGE SLONG SHI BA'I YO BYAD NI, ,DGE SLONG DBANG BAR 'OS PA NYID, ,DE DAG MED NA DGE SLONG MA, ,DE YANG SRID MO YIN PHYIR 
DBANG, ,DGE SLONG MA NI SHI BA'I NOR, ,DE LA DGE SLONG MA YIN 'DOD, ,DE DAG MED NA DE LA YANG, ,DGE SLONG RNAMS NI BDAG POR 'DOD, ,DGE SLONG MED PAR DGE SLONG DAG ,KHYIM PA'I GRONG DU SHI BA NA, ,DE YI NOR DE DER LUS NA, ,GANG PHYIR GNYIS KAR 'DOD NA YANG, ,CIG CAR NYID DU 
SLONG BYED PHYIR, ,GNYI GA LA YANG RUNG BA YIN, ,GANG GIS GANG LA DMIGS TE BYIN, ,DE NI CI BDER DE YIR 'GYUR, ,GTZUG LAG KHANG GI MTSAMS DAG GI ,BAR DU DGE SLONG SHI BA NA, ,GANG DU MGO BO BSTAN PA DE, ,CHOS GOS LA SOGS DBANG PA YIN, ,BU LON BLANGS NAS DGE 
SLONG GANG, ,'CHI BDAG KHAR NI ZHUGS PA NA, ,DE NI 'PHAGS PA'I DGE 'DUN GYIS, ,DE YI NOR LAS SBYIN PAR BYA, ,DGE 'DUN DON DU ZHAL TA BAS, ,BU LON BLANGS TE SHI BA NA, ,DE KUN TSOGS KYIS SBYIN PAR NI, ,LUNG GIS SHIN TU NGES PA YIN, ,GZHAN DU BU LON ZHAL TA BAS, , 

@55B
NGES PAR 'DI NI BLANG BYA STE, ,RGAN PO RGAN PO GO BYAS NAS, ,DBANG PO DANG BCAS YI GER BRI, ,LHAN CIG GNAS PA RNAMS KYIS NI, ,BA DAN GOS DANG MAL STAN SOGS, ,'DOD PA'I 'BRAS BU 'DOD PA YIS, ,TSOGS LA PHUL NA NYES PA MED, ,GAL TE 'GYOD PA'I ME LCE YIS, ,DE DAG 
SEMS NI BSREGS PA NA, ,SLAR YANG BZLOG PA'I CHU YIS NI, ,MA LUS ZHI BAR BYA BA NYID, ,'DI LA RANG BZHIN GNAS PA DANG, ,GZHAN DAG GNAS NAS PHYUNG BA SHI, ,GCIG GI YANG NI YO BYAD RNAMS, ,RANG BZHIN GNAS LA RUNG BA YIN, ,MDUN DU YONGS SU DAG PA'I BLOS, ,RANG 
BZHIN GNAS PA MED GYUR NA, ,GNAS NAS PHYUNG BA LA YANG NI, ,'DI YIS DBANG THANG BKAG PA MED, ,YI GER BRI BA BYAS NAS NI, ,GAL TE TSOGS LA PHUL BA NA, ,SHI NAS DE NI BGO BYA STE, ,NOR DANG 'DRA BA NYID LAS SO, ,GTZUG LAG KHANG 'OS DER GYUR PA, ,DE NI DE LA MKHO BA 
NYID, ,MTSON CHA 'CHING BYED KUN MA GTOGS, ,RGYAL PO LA 'OS RGYAL LA BYIN, ,MTSON CHA LA NI KHAB LA SOGS, ,RJES MTHUN DNGOS PO BYA BA NYID, ,DE BSHIG NAS NI RTZA BA YI, ,MTSON CHA GZHAN DU MI BYA'O, ,MNYAM PAR GZHAG PAS BDE GSHEGS KYI, ,TSIGS BCAD 
GCIG TZAM BKLAGS PA NA, ,LEGS GSUNGS DAM PA'I CHOS DAG GI ,RNYED PA DE LA MI 'OS MIN, ,THUB DBANG DAM CHOS RNAM PA GNYIS, ,LUNG DANG GZHAN YANG RTOGS PA'O, ,LUNG DE 'DZIN PA'I DON GYIS NA, ,CHOS KYI RNYED PA 'OS PA YIN, ,KHRIMS LDAN SNGAR NI DBYAR GNAS PAR, , 
KHAS BLANGS GAL TE SHI BA'AM, ,BSLAB PA PHUL LAM GZHAN GYUR KYANG, ,DBYAR GYI RNYED PA 'OS PA YIN, ,BDE GSHEGS SRAS KYI LHUN PO'I CHED, ,SKU GZUGS MCHOD RTEN BYA BAR 'OS, ,ZUR BZHI LOGS MNYAM MDZES BYAS NAS, ,BANG RIM LA SOGS GZHAN RIM BZHIN, ,DE 
YANG GNYIS GSUM BZHI DANG LNGA, ,'BRAS BU'I RIM PA GDUGS KYI TSAD, ,MCHOD RTEN BYI BO YON TAN CAN, ,SO SO'I SKYE BO RNAMS LA 'OS, ,'DI YI MTHAR NI STON PA YI, ,GDUGS KYI CHED LA NGES PA MED, ,BRGYA LHAG RI BAR BYE BA SNYED, ,MCHOD RTEN YANG NI BYA BAR 'OS, ,DMAN 

@56A
*, ,PA BSE RU'I SPYOD PA LA, ,GDUGS NI RIM PA BCU GSUM STE, ,DE LA CHAR KHAB MED PA DAG ,BYA'O ZHES NI THOS PA YIN, ,LOGS DAG TU NI SLOB MA ZUNG, ,STON PA'I MCHOD RTEN DBUS SU STE, ,LHAG MA RNAMS NI GRAL RIM BZHIN, ,DE YI PHYI ROL 'PHAGS MIN 
RNAMS, ,SLOB MA RNAMS NI PHAN TSUN DU, ,RAB GUS MNYAN PAS BSNYEN BKUR BYA, ,DGE 'DUN GYIS KYANG CHO GA BZHIN, ,SMAN DAG GIS KYANG NYE BAR BSDU, ,LHUNG BZED CHU GTZANG DRI MA MED, ,KHRUS PHYIR NAD PA SLONG LA SBYIN, ,LHUNG BZED LAN GSUM BKRUS NAS KYANG, ,SANGS RGYAS TSIGS 
BCAD BZLAS NAS SO, ,SMAN DAG BYIN LEN BYAS NAS NI, ,TSUL LDAN NAD PA LA NI SBYIN, ,BYIN LEN STOBS PA MED NA NI, ,RANG NYID LEN PA LA YANG RUNG, ,CHOS GOS BYIN GYIS BRLABS PA DAG ,NAD PA LA NI MI BSLANG STE, ,YANG NA DE YIS PHUL YANG NI, ,DGE SLONG RNAMS KYIS BGO MI BYA, , 
GANG 'DIR CHAGS PAS DE LEN DANG, ,SBYIN BDAG DE LTAR BSKUL BA DANG, ,NGES PAR 'GEGS PA NYID LA BRTZON, ,DE DAG GSUM CHAR SKYON DANG BCAS, ,'PHAGS MIN 'PHAGS PA'I NAD LA YANG, ,NAM YANG LE LO MI BYA STE, ,'KHRUL 'KHOR LA SOGS SBYOR BA DANG, ,SMAN PA DAD PA CHUNG BAS 
MIN; ,SANGS RGYAS LA MCHOD TSOGS STON MO, ,NAD PA GAL TE GSO BYED NA, ,NGAN ZHING SMAN YANG BYIN BRLABS TE, ,CHOS GOS SOGS KYIS BYA BA YIN, ,DE LA NOR MED GYUR LTA NA, ,GANG YOD GZHAN LAS BSLANGS NAS KYANG, ,NUS PA JI BZHIN BSGRUB BYA STE, ,DE YIS DAD PA SKYED PHYIR RO, , 
THA NA RDO GU ME TOG DANG, ,PHYE MA DANG NI BUM PA'I CHU, ,BSTEN NAS KYANG NI MCHOD PA DAG ,DE YIS NYE BAR BSTAN BZHIN BYA, ,GANG ZHIG DON MIN NAD KYIS GZIR, ,NOR LA YONGS SU CHAGS PA NA, ,'BAD PAS DE NI BLANGS NAS DER, ,MCHOD DANG BRTUL ZHUGS CAN STON BYA, ,RANG GI LHUNG BZED 
GOS SOGS KYANG, ,DE LA BYIN NAS DE YI TSE, ,NAD G-YOG GIS NI BDE GSHEGS SOGS, ,MCHOD PA'I LAS LA BRTZON PAR BYA, ,KHYAD PAR DU YANG NOR BDAG LA, ,CHAGS PAS GANG DU SROG MI 'CHAD, ,CI 'DOD DE YI LHUNG BZED SOGS, ,YON TAN LDAN PA GZHAN LA DBUL, ,DGE 

@56B
SLONG TSUL KHRIMS LDAN YANG SNGON, ,LHUNG BZED LA NI CHAGS BZHIN SHI, ,RANG GI LHUNG BZED NANG DU NI, ,GDUG PA CAN GYI SPRUL DU SKYES, ,SMAN DANG SNGAGS KYI SBYOR BA YIS, ,GZHANG 'BRUM LEGS PAR GSO BYA STE, ,SMAN PA'I MAN NGAG MED PAR NI, ,SEN MO SOGS KYIS GCAD MI BYA, , 
GANG LA SLOB MA LA SOGS PA'I, ,NAD G-YOGS MED CING SMAN MED NA, ,DE LA SMAN DAG SBYIN PA DANG, ,NAD G-YOG KYANG NI TSOGS KYIS BYA, ,MDZE CAN GYIS NI DGE 'DUN GYI, ,MAL STAN NYER SPYOD SPANG BYA STE, ,RDZING BU LJON SHING NYE 'KHOR DANG, ,SPANGS 'DUG SA LA SOGS SO, ,KHANG 
BZANGS DANG NI KHYAMS KYI SGO, ,G-YOS KHANG BSHAD GCI'I KHANG PAR NI, ,MI 'DUG DBEN PAR GNAS BYA STE, ,DE NI TSOGS KYIS BSKYANG BAR 'OS, ,GTZUG LAG KHANG GI BDAG POR NI, ,SHI 'AM BCINGS SAM RING SONG NA, ,DKA' BAS KYANG NI LO LNGA'I BAR, ,GTZUG LAG KHANG DU LEGS GNAS 
BYA, ,LO LNGA LON NAS DE DRUNG GE ,GTZUG LAG KHANG RTEN RNYED PA DAG ,BLANGS TE DE RU GNAS BYA STE, ,BSRUNG PHYIR GSO SBYONG THA DAD DO, ,DE LTAR LO NI BCUR GNAS KYANG, ,DER NI 'DZIN PO MED PA NA, ,MAL STAN LA SOGS DE BYIN NAS, ,GTZUG LAG KHANG GZHAN GNAS PAR BYA, ,'GRO 'DOD 
RNAMS KYIS CI 'DOD PAR, ,SGO BSDAMS RGYAS BTAB 'GRO BYA STE, ,SLAR YANG DE NI 'JUG PA NA, ,DE LA 'DUG GNAS SBYIN PAR BYA, ,GTZUG LAG KHANG GZHAN DBANG BA'I DKOR, ,DGE SLONG GZHAN DU SPYOD PA BKAG ,DGOS PA'I PHYIR DU DE MTHUN PAS, ,YONGS SU SPYOD LA NYES PA MED, , 
SBYIN BDAG RNAMS KYIS MAL STAN DAG ,GTZUG LAG KHANG DU PHUL BA GANG, ,MI 'DOD KYANG NI DE LTA BU, ,GZHAN DU DBUL DU GZHUG MI BYA, ,TSOGS KYI GOS NI GYON NAS KYANG, ,DGE SLONG RANG GI LAS BYED BKAG ,GOS BKRU BA DANG TSON LA SOGS, ,DE BZHIN GZHAN YANG CHEN PO GANG, , 
CHAR DANG KHA BA 'BAB PA NA, ,BLA GAB MED PAR MI GZHAG CIG, ,BSHAR GCI YI NI SA DAG TU, ,DE GYON PA NI BKAG PA YIN, ,GNAS MAL GNAS SKYONG MA GTAD PAR, ,MTSAN MO'I DUS SU 'GRO MI BYA,, ,,BAM PO DRUG PA, GTOD PA NA YANG YUL GCIG LA, ,GO BAR BYAS TE 

@57A
*, ,BZHAG PAR 'DOD, ,TSOGS KYI 'DUG STAN LA SOGS KYANG, ,RGAN RIMS BZHIN DU SBYIN BYA STE, ,GLO BUR LHAGS PA'I CHED DU YANG, ,DNGOS PO GANG YANG KUN TU GZHAG ,GNAS KYI DBYE BAS DGON PAR YANG, ,RGAN RIMS SOGS LA CI 'DOD PAR, ,SA DANG SHING GI PHUG LA SOGS,, 
RIM PA JI BZHIN THOB PA YIN, ,DGON PA'I GLO BUR LHAGS PA LA'ANG, ,DNGOS PO'I SKAL BA GZHAG BYA STE, ,CHOS GOS LA SOGS SBAS NAS NI, ,GNAS BYA GZHAN DU LTUNG BAR 'GYUR, ,GANG DU SA GZHI KHRU DO YI, ,TSAD TZAM LA YANG MAL DAG GNANG, ,ZHABS TSAGS CAN DANG SO SHING SOGS, ,PHA GU DANG NI 
SMAN GYI SNOD, ,KUN NAS 'JAM POR BYUGS TE BYA, ,GNAS KHANG SOGS SU 'GRO 'DOD PAS, ,SANGS RGYAS SRAS KYI 'DUG GNAS NI, ,GZHI GNAS 'GRO BAR MI BZHED DO, ,GNAS KHANG 'GYED PA LA SOGS DUS, ,MA BSGO BAR NI 'GRO BA NI, ,SLAR YANG RGAN RIMS JI BZHIN DU, ,'DOD KYANG 
DE LA 'OS MA YIN, ,GSAR BU RNAMS DANG DE MNYAM PAR, ,GNAS MAL BZA' BA 'BRAS BU DANG, ,ME TOG LA SOGS SBYIN PA NYID, ,BSTAN PA 'DI LA CHOS NYID DO, ,NAD TSABS CHE LA GNAS KHANG GZHAN, ,JI LTAR 'DOD BZHIN SBYIN BYA STE, ,JI SRID NAD SOS GYUR GYI BAR, ,KHAS LEN 
MI BYED NA YANG SBYIN, ,GTZUG LAG KHANG GI PHYI ROL DU, ,GOS STAN MTHONG NA NANG GZHUG CING, ,RGAN PO NA DANG NYAM CHUNG GIS, ,DGE SKOS DAG LA GO BAR BYA, ,DGE 'DUN MAL STAN YO BYAD DAG ,ME YIS TSIG GAM CHUS KHYER NA, ,BDAG NYID KYIS NI RJES BSRUNG STE, ,NGES PAR BSKYANG NGO 
GROGS MED NA, ,DANG PO GANG ZAG RNAMS KYI STE, ,PHYI NAS TSOGS KYI DE NAS CHOS, ,DE NAS BDE BAR GSHEGS PA STE, ,'DI NI DBYUNG BA'I RIM PAR 'DOD, ,GO SKABS 'BYED BCUG NGES BRTAGS TE, ,GANG PHYIR THABS KYIS BSGRUB PA NYID, ,DON GNYER DE YIS DGE SLONG LA, ,MDO'AM 'DUL 
NYID DRIS TE'O, ,'DUG PA'I THAD DU NYE BAS SAM, ,DE YIS 'GRO BZHIN DU YANG RUNG, ,SDOM BRTZON RANG LA BLTA BA YIS, ,KLOG DANG NYE BAR BSTAN PA SBYIN, ,NYE BAR BSTAN PA 'DZIN PAS KYANG, ,BLA MA SANGS RGYAS DANG POR GUS, ,RTZE GCIG NYAL BAS SPANGS NAS NI, ,NYE BAR BSTAN PA LAN GSUM 

@57B
BZUNG, ,NYE BAR BSTAN PA STON PA PO, ,'DI YIS SGRA NI MI THOS PA'I, ,PHYOGS DER DE LA GTAD NAS NI, ,LAN BRGYA'I BAR DU YANG NI BZLA, ,'DON DANG RJES SU 'DON SOGS KYI, ,DBYANGS KYIS THUB PA'I GSUNG MI BSGRAG ,YUL SKAD DAG DANG RJES MTHUN PAS, ,'DON PAR BYED LA 'GAL BA MED, , 
SDOM BRTZON GANG ZHIG KHANG BZANGS KYI, ,KA BA LJON SHING RTZIG PA LA'ANG, ,RAB TU BTEG NA 'GAL TSABS CAN, ,DE YI PHYIR NA DE MI SPYAD, ,DPUNG RGYAN DANG NI GZHAN MIN PA, ,SO SOR 'BRANG MA LA SOGS GDAGS, ,PHAN 'DOD SNGAGS NI BZLA BYA STE, ,GNOD GYUR GSANG SNGAGS MA YIN 
NO; ,LHA GZHAN PHYAG 'TSAL MCHOD PA NI, ,GSANG SNGAGS PHYIR YANG BKAG PA YIN, ,DKON MCHOG GSUM LA PHYAG BYAS NAS, ,GZHAN GYI GSANG SNGAGS BRJOD PAR BYA, ,LHUNG BZED KHA SBUB BYAS PA LA, ,STAN DANG STON MO BZA' BA BKAG ,DAM PA'I CHOS NI STON PA NA, ,DAD LDAN 
RNAMS KYIS 'DUS BYAS BSTEN, ,SA GZHI GOS KYIS G-YOGS PA LA, ,'DUS BYAS MI RTAG 'DU SHES KYIS, ,DGE SLONG RNAMS KYIS 'GRO BA GNANG, ,SDOM BRTZON CHOS GOS GSUM 'DZIN LA, ,KHRUS KYI RAS BSREL RJES SU GNANG, ,SA BON CHOS PAR DKA' BA'I RIGS, ,RLANGS PAS 
PHOG PA SPYAD DU RUNG, ,SGREGS PA BYUNG BA DOR NAS NI, ,GUS PAS KHA NANG BKRU BAR BYA, ,SNGON LAS BZLOG DKA' LAS GRUB PA'I, ,MED PA GNYIS YOD MA GTOGS SO, ,MNGON MTSAN CAN DAG 'CHANG BA NI, ,DGE 'DUN NYID LA RJES SU GNANG, ,BSOD SNYOMS PA YI CHOS GOS LA, ,MDUD PA BOR BA LA 
SOGS MIN, ,THAMS CAD KHA DOG GCIG PA YI, ,GOS RNAMS NYE BAR LONGS SPYAD MIN, ,ME TOG 'BRAS BU SHING SOGS DRUNG, ,GCI SOGS KUN TU SPYAD PA SPANG, ,STENG DU SHING LAS BYA BA STE, ,RDO YI SKAS NI MA YIN NO, ,RLUNG NAD CAN GYIS PHYAG MI BYA, ,DE LA YANG NI GZHAN GYIS MIN, ,LUS 
GTZANG BYI DOR BYAS NAS NI, ,CHOS GOS LEGS PAR BGO BAR BYA, ,DE LUS MNYED PA'I BSAM PA YIS, ,BSKU MNYE BYAS LA NYES PA MED, ,LI SHA'I ME TOG LA SOGS PA, ,RNYED NA DBEN PAR 'DUG NAS NI, ,SBYIN BDAG RNAMS LA PHAN 'DOD CING, ,LTA BYED TSIM RGYAS DON DU BSNAM, ,CHOS 

@58A
*, ,GOS 'JAM PHYIS BYAS PA SNGON, ,DGA' BO LA NI MDZES MAS BYIN, ,SKUR 'DEBS GYUR GSAN THUB DBANG GIS, ,DGAG PA'I TSUL 'DI RAB TU GSUNGS, ,BRDUNGS NAS 'JAM POR BYAS PA YI, ,CHOS GOS BCAD BAR MI BYA STE, ,DE NI SU ZHIG 'CHANG BYED PA, ,NGES PAR 'GAL 
TSABS CAN DU 'GYUR, ,PHAG GI YAN LAG LA SOGS DANG, ,BU RAM SHING LA SOGS PA DAG ,CHOM RKUN GYIS NI BOR BA GANG, ,SKYE BOS MTHONG BA BLANG BAR BYA, ,RGYAB DANG MGO BO RKED PA YIS, ,KHUR PO KHUR BA'I SDOM BRTZON GANG, ,DE YI 'GAL TSABS SDUG BSNGAL GYIS, ,'JIG RTEN 
PHA ROL GZIR BAR BYED, ,SRIN BUS LA BA RIN PO CHE, ,ZOS PA LA NI NIM PA DANG, ,'DAB MA BDUN PA LA SOGS PA'I, ,LO MA'I PHYE MAS BSGO BAR GSUNGS, ,PHA NI DBUL PO MA YIN PAS, ,BU LA NOR SKAL STER BA NA, ,TSUL KHRIMS LDAN PAS BLANGS NAS NI, ,DKON MCHOG GSUM GYI 
DGOS PA BYA, ,MTSAMS GZHAN GNAS PAS DE YI TSE, ,'DUN PA PHUL NA NYES BYAS TE, ,'BUL DU BCUG KYANG MI 'CHAGS PAS, ,NGES PAR NYES BYAS LAS GZHAN MIN, ,LA BA LA SOGS BZANG PO GANG, ,TSOGS KYI CI BDER THOB PA NA, ,DE NI BTZONGS TE BGO BYA YI, ,GSHAG 
CING GTUB PAR MI BYA'O, ,GNAS MAL RAB TU MA BRTAGS PAR, ,NYAL BA LA NI NYES BYAS 'GYUR, ,RTA DANG KHYIM BYA BAR TE KE ,GLANG SOGS 'THAB DU GZHUG MI BYA, ,BDE GSHEGS KYIS NI GNYIS PO LA, ,PUS 'KHYUD RJES SU GNANG BA STE, ,LUS NI NAD KYIS NYAMS PA DANG, ,GZHAN 
YANG RGAN PO DE LA'O, ,GNAS NAS 'GRO BAR 'DOD PA YIS, ,SLAR YANG 'ONG BAR 'DOD PA NA, ,GNAS MAL KUN NAS SBYANGS NAS NI, ,LEGS PAR GTAD DE 'GRO BAR BYA, ,GANG LA GTAD PA DE YIS KYANG, ,DE NI 'BAD PAS KUN TU BSRUNG, ,'ONGS NAS SLAR YANG SBYIN BYA STE, ,RTAGS SAM GO 
BAR BYAS TE'O, ,GANG SNGON BRANG 'GRO MA MTHONG NAS, ,MNAN PAS DGE SLONG BZUNG NAS NI, ,GNYIS KA YANG NI SHI BAR GYUR, ,DES NA 'DI NI GO BYED YIN, ,BRTUL ZHUGS CAN GYIS ZLA PHYED DER, ,TSES BRGYAD DANG NI BCO LNGA LA, ,GNAS MAL LEGS PAR SBYANG BAR BYA, ,MA SBYANGS NA NI 

@58B
BSLAB NI 'THOB, ,GNAS KHANG BZANG PO DER BSGRUBS PA, ,TSOGS LA NYE BAR MKHO BA YANG, ,SNGON DU GANG 'OS THOB PAS SBYANG, ,RGAN RIMS JI BZHIN 'DIR YOD MIN, ,BYA BA YONGS SU RDZOGS PA NA, ,SNOD SPYAD DANG NI YO BYAD GOS, ,SNGON DU BLANGS NAS KHYER BYA STE, ,PHAL BA'I LAS 
KYIS MA YIN NO, ,TSOGS KYI GNAS MAL BZANG PO NYID, ,GANG ZAG DBANG LA DE MI 'DOD, ,RGYAB RTEN BCAS PA'I STAN DAG NI, ,GNYIS KA LA YANG RJES SU GNANG, ,LO GSUM KHYAD PAR ZHUGS PA DANG, ,LHAN CIG STAN GCIG LA MI 'DUG ,DGE SLONG BSNYEN PAR MA RDZOGS DANG, ,LHAN 
CIG STAN LA RUNG MA YIN, ,MKHAN PO DANG NI SLOB MA YANG, ,KHYIM PA'I KHYIM DU RJES SU GNANG, ,STAN CIG LA 'DUG DER YANG NI, ,GNYIS PA CUNG ZAD MED NA'O, ,MAL STAN LA SOGS BLANGS NAS NI, ,'JIGS BCAS GZHAN DU 'GRO BA NA, ,SDOM BRTZON GYIS DER LONGS SPYAD NAS, , 
'JIGS BRAL TSE NA GTAD PAR BYA, ,'DI LA 'JIGS DANG BRAL NAS NI, ,SNGAR BZHIN YANG DAG YONGS SU SPYAD, ,RDOL DANG RAL DANG ZAGS PA DAG ,CHO GA BZHIN DU BCOS PAR BYA, ,GANG DER GDING BA LA SOGS PA, ,SPYAD MI BZOD DAG LONGS SPYOD PHYIR, ,DE YIS SA LCIR LEGS BSRES 
NAS; ,RTZIG PA'I KHUNG BU LA SOGS BYUG ,DE LTAR LEGS PAR SBYAR NA NI, ,SBYIN 'BRAS BDE BA'I DON DU 'GYUR, ,SBYIN BDAG RNAMS KYI BSOD NAMS RGYUN, ,MI 'CHAD PA YI RGYU YIN NO, ,GTZUG LAG KHANG GZHAN RNYED PA NI, ,SPYAD DE GZHAN DU GNAS PA NA, ,DE YIS GONG NGAM DU NA YANG, ,THAMS 
CAD RIN TSAD GZHAL BAR BYA, ,DGE 'DUN DAG GI GNAS MAL LA, ,SHES BYED MTSAN MA GDAB PAR BYA, ,CHE GE'I SBYIN BYA'I CHOS YIN ZHES, ,MDZES PA'I YI GE RNAMS KYIS SO, ,KHRI STENG KHRI NI BRTZEGS PA LA, ,DGE SLONG 'DUG PAR BYED PA DE, ,NYES BYAS DUNG GI SGRA GCAN GYIS, , 
BDAS TE DE NI 'OG TU LTUNG, ,DGE TSUL GANG ZHIG DAD PA CAN, ,SLOB LA RAB GUS BLO LDAN GYI, ,TSOGS LA GO BYAS DE DAG GI ,GNAS MAL LA NI RUNG BA NYID, ,KO LPAGS LAS GYUR MAL STAN DAG ,YUL GYI DBUS SU BKAG PA STE, ,KHYIM PA'I KHYIM DU 'DUG TZAM RUNG, ,DER YANG NYAL BA 

@59A
*, ,GNANG MA YIN, ,GTZUG LAG KHANG GI SGO DRUNG DU, ,DOM LPAGS NYID KYI RJES SU GNANG, ,KO LPAGS KYI NI MAL STAN DAG ,MTHA' 'KHOB TU NI NYES PA MED, ,NGO MTSAR NOR BU MU TIG SOGS, ,RIN CHEN MCHOG GIS MDZES PA LA, ,GSER DANG BA SO LA SOGS 
RKANG; ,MAL STAN CHEN PO ZHES BYAR BRJOD, ,GANG GI STENG DU BRLA 'DUG NAS, ,RKANG BRKYANG SA LA MI REG PA, ,MAL STAN KHYAD PAR 'DI 'DRA YANG, ,DE NI MAL STAN MTHON POR 'DOD, ,'DI DAG BSNYEN GNAS SDOM PAR NI, ,KHYIM PA LA YANG RAB BKAG STE, ,DE 'DIR GNYIS KA DGE SLONG LA, , 
CI PHYIR DGAG PAR MI 'OS MIN, ,KHRI'U LA NI GCIG PUR 'DUG ,GNYIS NI SHING KHRI BRTAN PA'O, ,BRTAN DANG MI BRTAN SHES BYAS NAS, ,SHING KHRI LA NI GSUM SOGS KYANG, ,GAnd'I BRDUNGS NAS ZHUS TE'AM, ,TSUL SHING BRIM PA DAG GIS KYANG, ,RNYED PA 'GED BYED DE YI TSE, , 
DGE SLONG KUN LA GO BAR BYA, ,SHI SOGS BRDA NI SPROD BYED PA'I, ,BYI'O LA SOGS GAnd'I LNGA, ,DGE SLONG RNAMS KYIS BRDUNG BA NI, ,'GAL MED RJES SU GNANG BA YIN, ,LAN CIG KUN TU BTEG PA YIS, ,GANG DU RAB TU BRDUNG BA NI, ,DE NI SHI BAR MTSON BYED PA, ,BYI'O NYID BRJOD DANG PO'O, , 
GANG DU LAN GNYIS BTEG PAS BRDUNG, ,DE NI GNYIS PA LAS SU SHES, ,DE NYID GCIG GI LHAG PAR NI, ,'DU BA ZHES BYAR MNGON PAR BRJOD, ,DES MED GNOD BYUNG GAnd'I STE, ,DE YANG 'JIG RTEN GO BYED YIN, ,SGRA LDAN KHAR GSIL 'KHROL BA NI, ,BSAM GTAN PA RNAMS GO BYED NYID, , 
GTZUG LAG KHANG DU GLO BUR GANG, ,'JUG TSE PHYI ROL RKANG GNYIS BKRU, ,SPRUG GAM YANG NA PHYI BYA STE, ,CHU 'AM YANG NA LO MAS SO, ,NANG ZHUGS NYE BAR PHYIN PA NA, ,BRTUL ZHUGS CAN THAD PHYAG BYA STE, ,DES KYANG DE LA CI NUS SU, ,DE DAG LA NI BYA BA YIN, ,DKA' THUB CAN GYIS 
THOG MAR NI, ,DGE 'DUN DAG GI NANG KHRIMS DRI, ,DE YIS STON PA'I BKA' BZHIN DU, ,YANG DAG RJES SU BSRUNG BAR BYA, ,GTZUG LAG KHANG DU DGE SLONG LA, ,GNOD BYED DU NI MI 'GYUR BA, ,YON TAN 'PHEL DU RUNG BA GANG, ,DE 'DRA DGE SLONG RNAMS KYIS BCA', ,SHES BYA MA LUS DE NYID NI, , 

@59B
MKHYEN PA'I DE BZHIN GSHEGS PA LA, ,BRTUL ZHUGS CAN GYIS TSE LDAN DANG, ,RIGS RUS MTSAN NAS SMOS PA DANG, ,YUL NAS BRJOD PAR MI BYA'O, ,RGAN PO DAG LA GSAR BU YIS, ,BTZUN PA ZHES NI BRJOD BYA STE, ,GSAR BU LA NI RGAN POS KYANG, ,TSE LDAN ZHES BRJOD GZHAN DU MIN, , 
RIGS PA YIS NI CI NUS SU, ,NYAL NYIL NGES PAR BSAL BAR BYA, ,TSES BRGYAD DANG NI BCU BZHI LA, ,GAnd'I BRDUNG NAS GNAS PAS SO, ,BSHANG GCI MCHIL MA NGAR SNABS DANG, ,KHRAG KYANG NGES PAR 'DOR BA NA, ,SGRA BCAS SE GOL GTOGS BYA STE, ,BSLAB PA ZAD PAR MI 'DOD NA'O, ,RTZVA 
SNGON DANG NI CHU DAG LA, ,DOR BAR BYA BA MA YIN NO, ,SA GZHI GTZANG MA'I PHYOGS DAG DANG, ,GANG DU 'GAL MTHONG DER YANG MIN, ,NYIN MTSAN BDER GNAS DGE SLONG GIS, ,TAM PO LA NI MI BZA' STE, ,DGE SLONG RIGS PA BSTAN PA YI, ,NAD PA LA NI NYES PA MED, ,DUS MIN ZAS LA BKAG PA YIS, , 
'BRAS BU GANG YANG MI BZA' STE, ,MKHAS PA RNAMS KYIS CHOS 'DUL LAS, ,GNANG BA DE SPYAD MDOR BSDUS YIN, ,DGA' BO'I MIG SMAN THUR MA SOGS, ,THUB PAS JI SKAD MDOR GSUNGS BZHIN, ,DE BZHIN DGE SLONG RNAMS KYIS 'DIR, ,BZA' BA BAG YOD YONGS SU SPYAD, ,GTZUG LAG KHANG NANG DGE 
SLONG GIS, ,SKRA DANG KHA SPU BREG MI BYA, ,NAD PAS SA GZHI GTZANG MA LA, ,GOS DAG BTING STE BREG PAR BYA, ,SKRA SOGS 'BREG PAR BYED PA LA, ,RGAN RIMS JI BZHIN RJES SU GNANG, ,NYUNG DU TZAM ZHIG BREGS NA YANG, ,GSAR BU'I 'PHRO NI MI GCAD DO, ,DANG POR MGO BO YANG NI KHA, ,DE NAS SNA YI GTZANG SBRA 
DANG; ,DE 'OG RKANG LAG SEN MO STE, ,LAS BYED RIM PA 'DI DAG GO, ,SKRA NI CHAN PAS MI BREG STE, ,BRTUL ZHUGS CAN LA GNANG BA NI, ,'GA' ZHIG GNAS SU RMA NYE NA, ,CHAD PAS GCAD DU RUNG BA YIN, ,NAD PA LA NI GO BYAS NAS, ,TSANGS SPYOD RNAM PAR MKHAS PA YIS, ,KUN KHYAB PHYOGS SU DRAN 
LDAN PAS, ,SPU DAG BREGS SOGS RUNG BA YIN, ,ZLA 'DRA 'BRAS BU'I RNAM PA'AM, ,DE BZHIN SPU GRI'I SO LTA BUR, ,GCAD DO RTZI YIS MI BYUG CING, ,DAG PHYIR YIN TE MDZES PHYIR MIN, ,DGON PA BA YIS SOR GNYIS LAS, ,LHAG PAR SKRA SKYE GZHAG MI BYA, ,GRONG GI MTHAR GNAS BRTUL LDAN 

@60A
*, ,GYIS, ,SOR GNYIS YANG NI MI RUNG SMAD, ,SKRA RNAMS BREGS ZIN RJES THOGS LA, ,DAG PA'I DON DU KHRUS BYA'O, ,SDOM BRTZON RKYEN DBANG LDAN GYUR NA, ,YAN LAG LNGA RNAMS BKRU BAR GNANG, ,DGE 'DUN SPYI KHANG NYER GNAS SU, ,SPU GRI YA SOGS SNOD BCAS BZHAG ,SKRA 
SOGS LAS LA MKHAS NA NI, ,DBEN PAR BYED LA BKAG PA MED, ,SO SHING BYAS SHING KHA BKRUS NAS, ,DAM PA'I CHOS NI BSHAD BYA STE, ,ZAS DUS YANG NI DE NYID LAS, ,GZHAN DU 'OS PA MA YIN NO, ,DE YANG RNAM GSUM RING SHOS NI, ,SOR NI BCU GNYIS SHES PAR BYA, ,BRGYAD NI CHUNG DU DE YI DBUS,, 
BAR MA ZHES NI BRJOD PA YIN, ,DE DOR NAS KYANG LCE BZHAR GYIS, ,'BAD DE LCE NI BZHAR BAR BYA, ,KHAR BA ZANGS DANG RA GAN LCAGS, ,LCE BZHAR RNAM PA BZHI YIN NO, ,GRONG GI THA MAR GNAS PA YIS, ,DE DAG NYER BSGRUB GZHAN YANG NI, ,MED NA LEGS PAR BRUD PA YI, ,SHING TSAL GYIS KYANG BZHAR RUNG NYID, ,GAL 
TE SHING TSAL YANG MED NA, ,KHA DANG LCE YI DRI MA NI, ,JI LTAR SUS KYANG MI MTHONG BAR, ,LCI BAR BCAS PA'I CHU YIS SBYANG, ,SNGON BYUNG DUG CAN SPRUL SHI BAS, ,BRAM ZE'I BUR SKYES GYUR PA ZHIG ,RAB BYUNG DE YI LCE YI DRIS, ,RNAM SBYANG NYES PA MANG POR GYUR, ,DANG POR SBRANG MA SO SHING GIS, ,DE YIS RTZANGS PA 
SHI GYUR TE, ,DE YIS NE LE DE LA GANG, ,REG PAS MTHA' DAG SHI BAR GYUR, ,DE YI DRI DOR THAMS CAD DU, ,'GRO BA RNAMS NI RIM GYIS SHI, ,DE YI PHYIR NA BCOM LDAN 'DAS, ,THUGS RJE LDAN PAS BKAG PA YIN, ,TSUL LDAN RNAMS KYI SO SHING NI, ,BKRUS NAS YONGS SU DOR BAR BYA, CHU DAG MED NAS 
LA YANG, ,BRUD DE YONGS SU DOR BAR BYA, ,GCI BA DANG NI BSHAD PA DANG, ,SO SHING BCA' BA'I BYA BA STE, ,RNAM PA GSUM PO DGE SLONG GIS, ,SGRIB G-YOGS CAN GYI PHYOGS SU BYA, ,DGE SLONG DAG LA RIM GCIG PA'I, ,MCHIL LHAM BCANG BA RJES SU GNANG, ,MCHIL LHAM RIM PA MANG PO CAN, ,MA BRTAGS 
PAR NI BCAD MI BYA, ,SGRA CAN DANG NI RIN PO CHE, ,BCAD DU RUNG BA MA YIN NO, ,TSUL KHRIMS LAN PAS LONGS SPYOD NA, ,DGE 'DUN GYI LA NYES PA MED, ,LHAGS RLUNG CAN GYI SA PHYOGS SAM, ,KHA BA CAN DU NYIN MO YANG, ,RKANG PA'I GNAS SKABS RIG BYA STE, ,YU BA CAN YANG RJES SU GNANG, ,STAG DANG SENG GE 

@60B
DRED DANG RTA, ,GLANG PO'I PAGS PAS BYA BA MIN, ,GZHAN DAG KYANG NI DE DAG GI ,RGYUS PA CAN NI RNAM PAR SPANGS, ,GZHAN YANG SDER MO CAN DANG NI, ,MCHE BA CAN NI MI BCANG STA, ,SPYANG KHYI BYI BA LA SOGS PA'I, ,PAGS PAS BYAS PA'I MCHIL LHAM YANG, ,GTZUG LAG KHANG DU THAMS CAD DU, ,SHING GI 
MCHIL LHAM MI RUNG STE, ,BSHAD DANG GCI BA'I KHANG PA DANG, ,KHYIM PA'I GRONG DU NYES PA MED, ,'OD MA MUN DZA LA SOGS PA'I, ,RANG BZHIN MCHIL LHAM MI BCANG STE, ,RLUNG KHRAG NAD KYIS NYEN PA YI, ,NAD PA DAG LA BKAG PA MED, ,GRU LA SOGS PA MED PA NA, ,GLANG PO RTA DANG MA HE DANG, ,KHYU MCHOG 
RNGA MO'I MJUG MA LA, ,'JUS TE BRGAL BA BKAG PA MED, ,TSOGS LA 'BAD PAS THAMS CAD DU, ,BSRUNG LA RAG LAS YOD MA YIN, ,RGYAL PO'I SKAL BA LEN PA DANG, ,ZHING GI BYA BA RJES SU GNANG, ,GTZUG LAG KHANG DU CHAR SOGS KYI, ,'JIGS PA RNAMS KYIS G-YENGS PA NA, ,TSOGS 
KYI NAGS KYI LO TOG NI, ,'BAD PAS RANG GIS BSKUR BAR BYA, ,DGE 'DUN GYI NI BA LANG SOGS, ,RAB TU 'BAD PAS BSRUNG BAR BYA, ,KHUR KHOL SHOD CIG SOD CIG CES, ,TSIG NGAN BRJOD PAR MI BYA'O, ,DGE TSUL LA SOGS GANG RNAMS KYIS, ,LAM DU LAM BRGYAGS KHUR BA NA, ,DES DON BSKUR BYA CHU LA 
YANG, ,DGE SLONG GIS NI BSGRAL BAR BYA, ,DUB PA NA YANG BSKUR BYA ZHING, ,DE NI DE YIS BYIN BRLABS TE, ,SEMS KYI 'GYOD PA MED PAS NI, ,THE GU LA SOGS SBYOR BAS SO, ,RKUN POS SKRAG GYUR BOR BA 'AM, ,BRGAL DKA'I CHU LA BO BA YANG, ,DE NI LEGS BLANGS PHYUNG NAS KYANG, ,YONGS SU SPYOD LA 
BKAG PA MED, ,BZA' BCA' RDZAS SOGS KYIS GANG BA'I, ,SHING RTA BGROD DKA'I LAM DU'AM, ,KHA LO BA YI STAN MA GTOGS, ,'BAD PAS DGE SLONG RNAMS KYIS BKRI, ,'DI LA 'DI GNYIS 'OS YIN PAS, ,GRU NI 'DAM SOGS ZIN PA NA, ,GRU GDONG RNAM PAR SPANGS NAS NI, ,DE NI DGE SLONG RNAMS 
KYIS BKRI, ,RLUNG SOGS MED NA TSON GYI LAS, ,BYA'O NYI MA NGAN PAR MIN, ,'DI LA GANG DU SKYON 'BYUNG BA'I, ,SA YI CHA DANG NYIN GUNG MIN, ,MKHAS PAS PHAL CHER RDUL DANG CHAR, ,RLUNG DANG NYI DUS MA YIN TE, ,'DI NI KHANG BZANG SA SOGS DON DU, ,SA GZHI GTZANG MAR SBYANGS NAS SO, ,DGE 

@61A
*, ,SLONG RNAMS NI RTZOD PA DAG ,BYED NA CHOS LDAN LHAN CIG PAS, ,MA GUS BYED PA DE DAG NI, ,YAL BAR MI DOR DGAG PAR BYA, ,KHRIMS 'CHAL GYUR LA KHRIMS LDAN GYIS, ,TSUL MNYAM RNAMS LA MANG THOS KYIS, ,THOS PA MNYAM LA SPOBS PA CAN, ,SPOBS PA MNYAM 
LA'ANG PHUL BYUNG GIS, ,GANG ZHIG DANG POR RTZOD PA LA, ,DE YI TSIG GIS 'DUL GYUR BA, ,SPOBS CAN NYID LA'ANG GANG LHAG PA, ,DE DAG TSIG GIS 'DUL BA YIN, ,RAB TU NGES DANG LDAN PA YIS, ,RTZOD PA YONGS SU RTOG PA POS, ,PHAN TSUN NANG KHO NA BSTAN PA LA, ,YANG NA BTANG SNYOMS GZHAG PAR 
BYA; ,MI MTHUN PAS KYANG LAM DAG TU, ,PHRAD NA RGAN LA PHYAG BYA STE, ,DES KYANG NANG MED GYUR CIG BRJOD, ,GZHAN DU GNYIS KA LTUNG BAR 'GYUR, ,BSRO KHANG KHRUS KYI GNAS SU NI, ,SGO DRUNG SRUNG MA GZHAG BYA STE, ,DGE SLONG RNAMS NI KHRUS SROD DAG ,BYED PA MA DAD BZLOG PHYIR RO, ,SDOM BRTZON SNA TSOGS 
TSON DAG GIS, ,RI ME'I CHO GA DE DAG GNANG, ,GANG DAG LA NI RUNG BA'I LAS, ,SEMS CAN RNAM PA MA GTOGS SO, ,GNAS KHANG DAG TU RUS PA YI, ,TSOGS BCAS DUR KHROD CHEN PO BRI, ,GCER BU SO GTZIGS 'JIGS PA YI, ,THOD PA'I PHRANG BA RGYAN DU BYA, ,RTZA BA'I SGOR NI DBANG PHYUG CHE, ,KUN 
DGA' BZHIN GYI DKYIL 'KHOR CAN, ,LAG NA BE CON THOGS PA YI, ,GNOD SBYIN RNAMS KYI BDAG PO BRI, ,CHO 'PHRUL BAD MA RGYAS PA LA, ,BDER GSHEGS GZUGS MANG BZHUGS PA DANG, ,SRID PA'I 'KHOR LO'I BAR DAG TU, ,SGO KHANG LOGS NI GNYIS SU'O, ,GTZANG KHANG SGOR NI GNOD SBYIN 
RNAMS; ,ME TOG PHRENG THOGS BRI BYA STE, ,GUS PAS BZA' BA MANG THOGS NI, ,KHYAMS KYI BKOD PA'I SA DAG TU'O, ,MDZOD SGOR GNOD SBYIN CHEN PO NI, ,LAG NA RIN CHEN MYU GU'I MING, ,KHA NAS RIN CHEN MANG SKYUG PA, ,GSER GYI BUM PA BZANG THOGS PA'O, ,KUN NAS 'DU BA'I KHANG PAR NI, ,BRTUL 
LDAN RGAN ZHING RGAN PA RNAMS, ,CHOS DANG MNGON BRJOD 'CHAD PA NI, ,BYED PA MNGON PAR GNAS PA BRI, ,BSRO KHANG ME YI GNAS SU NI, ,MDO SDE LHA YI PHO NYA BRI, ,NAD PA'I SNGAS SU SKU GZUGS NI, ,NAD PA'I DBUGS 'BYIN BLA MAR MDZAD, ,SNA TSOGS RGYAN GYIS PHUN TSOGS PA'I, ,KLU MO CHU YI 

@61B
GNAS SU STE, ,DUR KHROD 'JIGS SU RUNG BA NI, ,BSHAD DANG GCI BA'I KHANG PAR RO, ,KHANG BZANGS DAG GI NGOS DAG TU, ,THUB PA'I SNGON GYI SKYES RABS BRI, ,DPER NA THAMS CAD SGROL DANG NI, ,ZLA 'OD BZOD PAR SMRA LA SOGS, ,GTZUG LAG KHANG SOGS 'DUL BA LA, ,'JIG RTEN MNGON 
PAR DAD 'PHEL PHYIR, ,RI MO'I CHO GA BRJOD PA 'DI, ,THUGS RJE CAN GYIS LEGS PAR GNANG, ,KHYAMS DANG KHANG BZANGS RNAMS SU NI, ,CHED DU ME SBAR MI BYA STE, ,DGOS PAS DE DANG MTHUN PAR NI, ,MDAG MA YONGS SU SPYAD PAR BZHED, ,SA GZHI YONGS SU SBYANGS PA LA, ,ME NI BTANG BAR 
MI BYA STE, ,DE PHYIR DE NI SBAR BA'I PHYIR, ,ME LING RJES SU GNANG BA YIN, ,SANGS RGYAS TSOGS KYI RGAN PO DANG, ,RGYAL PO DANG NI SLOB DPON DANG, ,DE BZHIN MKHAN PO NYID KYI BKA', ,GANG ZHIG RIGS NA 'DA' MI BYA, ,DANG PO 'DIR NI GANG CUNG ZAD, ,GNANG MED BKAG PA MED PA NI, , 
GANG ZHIG RUNG DANG MTHUN PA NA, ,DE NI THE TSOM MED PAR SPYAD, ,MI RUNG BA DANG NYE LTA NA, ,SDOM BRTZON RNAMS KYIS DE MI SPYAD, ,'DI NI CHOS 'DUL MDOR BSDUS PA, ,BSTAN BCOS SGRON MA LTA BUR GZHAG ,'DUL BA 'AM NI MDO SDE YI, ,GLENG GZHI GSAL POR MA DRAN NA, ,BZHUGS PA'I 
GRONG KHYER RNAMS KYI MING, ,GANG 'DOD DON NI SMOS PAR BYA, ,MNYAN YOD GNAS BCAS TZAM PA KA ,B'A R'A nA S'I YANGS PA CAN, ,RGYAL PO'I KHAB CES GRAGS PA STE, ,'DI DAG GRONG KHYER CHEN POR SHES, ,KHYIM BDAG MGON MED ZAS SBYIN TE, ,SA BDAG MI DBANG GSAL RGYAL BRJOD, ,BUD 
MED RNAMS LA SA GA STE, ,BRJED NGAS DAG NI SMOS PAR BYA, ,GRONG KHYER B'A R'A nA S'I STE, ,SA BDAG YANG NI TSANGS SBYIN NO, ,SKYES PA 'AM DE BZHIN BUD MED LA, ,BSNYEN GNAS STER NA BSGRUB BYA BA, ,DANG PO'I SBYOR BA GANG YIN LA, ,KLOG PA DRAN PA MI GAS LA NA, ,BSLAB PA'I GZHI NI MTHAR THUG PA, , 
'DI NI THUB PAS GSUNGS PA YIN, ,THOG MAR B'A R'A nA S'IR NI, ,CHOS KYI 'KHOR LO BSKOR BA NA, ,LNGA SDE BZANG LA PHAN BZHED PAS, ,MDO SDE BCOM LDAN 'DAS KYIS GSUNGS, ,GNYIS PA'ANG GANG GI 'KHOR KUN NI, ,GZUGS LA SOGS PA PHUNG POR BCAS, ,BDAG 'DZIN ZHAGS PA GCIG 

@62A
*, ,BU YIS, ,'CHING PA MTHA' DAG RNAM GROL MDZAD, ,LNGA SDE BZANG RNAMS NYID KYI PHYIR, ,GOS DAG LEGS BGOS 'TSAM DANG MDZES, ,ZLUM PO LA SOGS THA SNYAD KYIS, ,BSLAB GZHI YANG DAG GSUNGS PA YIN, ,JI LTAR GNAS NI GTZANG MA'I LHA, ,BAG YOD GOS 
YONGS GYON BYED PA, ,DE BZHIN THUB PAS DGE SLONG LA, ,ZLUM POR RAB TU GSUNGS PA YIN, ,THUB PAS RIM PA 'DI YIS NI, ,BZANG SBYIN LA SOGS MTHO RIS DANG, ,THAR PA 'DOD PA DE DAG LA, ,BSLAB PA'I GZHI YANG BCA' BAR MDZAD, ,SO GA'I DUS NA MTHA' MED PA'I, ,RGYA MTSOR 'JUG 
PA JI BZHIN DU, ,GANG GIS DANG POR 'DUL BA LA, ,TSUL KHRIMS DRI MA SBYONG MDZAD PA, ,DRUG SDE BDAG NYID CHEN PO RNAMS, ,NGO MTSAR BCAS PA'I SPOBS PA CAN, ,MTSON PA MED KYANG GRUB PA STE, ,BZANG PO DE DAG DRANG SRONG CHE, ,DGA' BO NYE DGA' 'GRO MGYOGS DANG, ,'CHAR KA 
'DUN PA NAM SO STE, ,MKHAS PA DPA' PO DRUG SDER GRAGS, ,SANGS RGYAS BSTAN PA BSRUNG BAR MDZAD, ,SLAR YANG DE DAG SHIN TU BZANG, ,RAB BSNGAGS MUN PA 'JOMS BYED PA, ,MKHAS PA RNAMS KYIS GANG LTAR YANG, ,'DUL BA LAS NI 'DA' MI BYED, ,SANGS RGYAS SRAS SU GANG 
GYUR PA, ,DE DAG YON TAN BSAM MI KHYAB, ,GANG 'DIR NYE BAR BSTAN PA NI, ,RTOGS PAR BYED PA'I BSHES GNYEN MCHOG ,YUN RINGS BSAGS SDIG MI SHES PAS, ,'GRO BA GNYID KYIS LOG PA 'DI, ,GANG GIS DAM CHOS BSTAN PA YI, ,LAG PAS BSKUL TE SAD MDZAD PA'O, ,YUN 
RINGS GOMS PAS BSKYED PA YI, ,THUGS RJES THUGS NI BRLAN PA STE, ,BDAG NYID CHEN PO'I MDZAD PA NI, ,RNAM BCU GDON MI ZA BA YIN, ,GZHAN DAG BYANG CHUB LUNG BSTAN DANG, ,BYANG CHUB SEMS BSKYED BSTAN PA DANG, ,SKU TSE LNGA CHA 'DOR BA DANG, ,MCHOG GNYIS RAB TU BYUNG BA DANG, , 
SANGS RGYAS GDUL BYA 'DUL BA DANG, ,MTSAMS GCAD PA NI BSGRUB PA DANG, ,CHO 'PHRUL RAB TU BSTAN PA DANG, ,LHA YI GNAS SU GSHEGS PA DANG, ,LAS KYI DBYE BA BSHAD PA DANG, ,YAB YUM BDEN PA MTHONG BA LA, ,JI SRID MA BKOD DE SRID PAR, ,MYA NGAN 'DA' BAR MI MDZAD DO, ,GANG GIS THUB PA'I 

@62B
BSTAN PA 'DI, ,'JIG RTEN SNANG MDZAD RIN PO CHE, ,RGYA MTSO SGROL BA'I GRU LTA BU, ,SDUD PO RNAMS LA PHYAG 'TSAL LO, ,GANG ZHIG MANG DU THOS PA YIS, ,SKYE BA'I LCAGS SGROG RNAM GROL BA, ,THOS 'DZIN MDO SDE'I SDE SNOD KYI, ,SDUD PO 'PHAGS PA KUN DGA' LA'ANG, ,GANG GIS NGAN SONG SBRUL GDUG NI, , 
'DUL BA'I LEGS BSHAD DRI MED PA'I, ,SNGAGS KYIS GSO BAR MDZAD PA DANG, ,'PHAGS PA NYE BA 'KHOR LA YANG, ,GANG GIS KUN NAS MA MO YI, ,SDE SNOD RAB TU BSTAN PA YIS, ,SGRON MA BZHIN DU GSAL MDZAD PA, ,BLO LDAN 'PHAGS PA 'OD SRUNGS LA'ANG, ,RGYAL PO'I KHAB TU SDE SNOD GSUM, , 
'DIS LEGS THAMS CAD BSDUS PA YIN, ,LHAR BCAS MI YI 'JIG RTEN DU, ,SNANG BA CHER MDZAD 'DI YIN NO, ,GANG DU THOS LDAN 'DI DAG DANG, ,DGRA BCOM SDIG PA RING SPANGS PA, ,LNGA BRGYA PO NI DAM PA'I CHOS, ,YANG DAG BSDUS PA'I DBANG POR GRAGS, ,BRGYA BYIN THOG MAR BYAS PA YI, , 
LHA RNAMS DAM CHES GUS PA YIS, ,GANG DU 'DUS PA CHEN POS NI, ,NAM MKHA'I NGOS NI RGYAN DU BYAS, ,RGYAL PO'I KHAB KYI MTHAR YANG NI, ,SA GZHI LHA RNAMS ME TOG NI, ,LAG NAS KUN TU 'THOR BA YIS, ,GANG DU DE NI YUN RINGS MDZES, ,GANG TSE DAM CHOS RIN CHEN MCHOG ,NUB NYAMS 
'DAM DU BYING BA BZHIN, ,LHA DANG MI RNAMS DOGS 'JIGS PA, ,BSDUS PAS SLAR YANG YID SOS MDZAD, ,GANG PHYIR THUB PAS DAM PA'I CHOS 'DI NI, ,SKYE DGU GSO BYED SKYOB PA'I DPUNG BRAL BA, ,SDUG BSNGAL MA LUS NYER ZHI'I DON BSGRUB PHYIR, ,BRTZON PAS 'KHOR BAR YUN RINGS SPYOD 
PA NA; ,'OD 'BAR DBU NI MGUL GOS BCAS PA DANG, ,RANG GI SHA DANG RUS DUM KHRAG RGYUN BTANG, ,SRAS KYANG ZLA TSES CHA 'DRA YID 'ONG BA'I, ,BTZUN MO MCHOG SBYIN DPAG MED GANG DON PHYIR, ,BDER GSHEGS DPAL BRNYES ZHI LAM CHOS BSTAN 'DI, ,JI SRID MA NUB PAR DU RNAM KUN NAS, ,SNYOM 
LAS DON MED LTUNG BA RNAM SPANGS TE, ,ZHI BA'I DON DU YANG DAG BRTZON PAR BYA, ,BDER BSHEGS BKA' NI MI RNAMS TSIG LAS KHYAD 'PHAGS PHYIR, ,CHOS GANG CUNG ZAD SPROS KYANG SNYAN DANG GAS MCHOG GYUR TE, ,BSAM PA'I THABS KYIS BSGRUB 'BRAS KHA NA MA THO MED, ,'DI DE LAS GZHAN BE SHA KAS KYANG 

@63A
*, ,BYAS PA LA, ,GANG ZHIG MA TSANG LHAG GAM YANG NA GZHAN DU BYAS, ,SNGAR BSHAD RNAMS LAS GO RIMS 'CHOL BAR BSHAD KYANG RUNG, ,DE KUN RANG BZHIN ZHI BA'I BSAM PAS BZOD PAR MDZOD, ,NYAM NGA'I LAM DU LONG BA RDEG 'CHOS MIN NAM CI, ,DGE SLONG CHOS 'DUL THIG 
LER BYAS MDZES ME TOG PHRENG RGYUD LEGS BRGYUS LAS, ,GANG THOB BSOD NAMS DPAL DES 'KHOR BA'I LUS CAN RNAMS DANG LHAN CIG BDAG ,'DOD PA'I 'DAM LAS RNAM PAR BRGAL NAS DAD SOGS YON TAN KUN GYIS BRGYAN, ,MYA NGAN 'DAS PAR TSER BAS GZHAN DU'ANG BSNYEN PAR 
RDZOGS PA BYED PAR SHOG ,GANG DAG TSUL KHRIMS DRI MED GNAS 'DOD CING, ,MYA NGAN 'DAS PA'I GRONG KHYER 'JUG 'DOD PA, ,RTAG TU TSIG LER BYAS PA'I DON 'DI NYID, ,KLOG DANG 'DON DANG SEMS PA NYID DU SHOG ,JI LTAR 'JIG RTEN RGA NAD 'CHI BA'I GDUNG BAS GDUNGS, ,JI SRID DUS 
NA 'DOD CHAGS ME YIS DGA' MGUR BSREG ,DE LTAR DE SRID SEMS RGYUN DRI MA NGAN 'KHRUD PA'I, ,BDER GSHEGS BKA' NI GANG G'A'I CHU BZHIN GNAS GYUR CIG ,'PHAGS PA GZHI THAMS CAD YOD PAR SMRA BA'I 'DUL BA TSIG LE'UR BYAS PA, ME TOG GI PHRENG RGYUD CES BYA BA, ,'DUL BA 'DZIN PA CHEN PO 
'PHAGS PA DGE 'DUN 'BANGS KYI SLOB MA, DPAL 'PHAGS PAS GA'I LHAS MDZAD PA RDZOGS SO,, ,,BAL PO'I PAndI TA DZA Y'A KA RA DANG, BOD KYI LO TZ'A BA DGE SLONG PRA DZNY'A K'I RTIS BSGYUR CING ZHUS TE GTAN LA PHAB PA'O,, ,,RGYA GAR SHAR PHYOGS SA DAN GA RA'I PAndI TA BA NA RADNA MA H'A STHI B'I RA LA 
GTUGS TE, SGRA'I DON LA MKHAS PA RONG STON SHES BYA KUN RIG GIS, 'GYUR CUNG ZAD BCOS TE GTAN LA PHAB PA'O,, 