@76B
#, ,RGYA GAR SKAD DU, AA TZINTA STA BAm, BOD SKAD DU, BSAM GYIS MI KHYAB PAR BSTOD PA, 'JAM DPAL GZHON NUR GYUR PA LA PHYAG 'TSAL LO, ,GANG ZHIG DNGOS PO RTEN 'BYUNG RNAMS, ,NGO BO MED PA 

@77A
*, ,NYID DU GSUNGS, ,YE SHES MNYAM MED BSAM MI KHYAB, ,DPE MED DE LA PHYAG 'TSAL LO, ,JI LTAR KHYOD KYIS THEG CHEN LA, ,NYID KYIS CHOS LA BDAG MED RTOGS, ,DE BZHIN BLO DANG LDAN RNAMS LA, ,THUGS RJE'I DBANG GIS BSTAN PA MDZAD, ,RKYEN RNAMS LAS NI 
'BREL 'BYUNG BA, ,MA SKYES LAGS PAR KHYOD KYIS GSUNGS, ,NGO BO NYID KYIS DE MA SKYES, ,DE PHYIR STONG PAR RAB TU BSTAN, ,JI LTAR 'DI NA SGRA BRTEN NAS, ,BRAG CA GUN DU 'BYUNG BA LTAR, ,SGYU MA SMIG RGYU BZHIN DU YANG, ,DE BZHIN SRID PA KUN DU 'BYUNG, ,SGYU MA DANG NI SMIG RGYU DANG, , 
DRI ZA'I GRONG KHYER GZUGS BRNYAN DANG, ,RMI LAM GAL TE MA SKYES NA, ,MTHONG BA LA SOGS PA DPE MED 'GYUR, ,JI LTAR RGYU RKYEN LAS BYUNG BA, ,DE DAG BYAS PA CAN DU BZHED, ,DE BZHIN RKYEN LAS BYUNG BA KUM, ,MGON PO KHYOD KYIS DE LTAR GSUNGS, ,BYIS PA GANG DAG CI BRJOD PA, ,BGYIS 
PA ZHES BGYID DE MCHIS TE, ,CHAD PA STONG PA 'DRA BA LAGS, ,DON BZHIN MA LAGS RAB TU BSTAN, ,GANG TSE BYAS PA'I DNGOS MA SKYES, ,DE TSE DA LTAR BYUNG BA YI, ,GANG ZHIG PAS NA 'DAS PAR 'GYUR, ,MA 'ONGS PA YANG JI LTAR LTOS, ,RANG LAS DNGOS PO SKYE BA MED, ,GZHAN 
DANG GNYIS KA LAS MA YIN, ,YOD MIN MED MIN YOD MED MIN, ,DE TSE GANG LAS GZHAN ZHIG 'BYUNG, ,MA SKYES PA LA RANG BZHIN MED, ,DE PHYIR GANG LAS KUN DU 'BYUNG, ,RANG BZHIN DNGOS PO MED GRUB PAS, ,GZHAN LAS KYANG NI 'BYUNG BA MED, ,RANG NYID YOD NA GZHAN YOD 'GYUR, , 
GZHAN NYID YOD NA RANG NYID YOD, ,DE DAG LTOS PA CAN DU GRUB, ,PHA ROL TSU ROL BZHIN DU GSUNGS, ,GANG TSE CI LA'ANG MI LTOS PA, ,DE TSE GANG LA GANG ZHIG 'BYUNG, ,GANG TSE RING LA MI LTOS PA, ,DE TSE THUNG SOGS GA LA MCHIS, ,JI LTAR GCIG SOGS MA MCHIS PA, ,'DAS DANG MA 'ONGS 
LA SOGS PA, ,NYON MONGS RNAMS KYANG DE BZHIN TE, ,YANG DAG LOG PA'ANG RANG LAS CI, ,DNGOS GANG RANG LAS MA MCHIS NA, ,DE TSE THAMS CAD CI ZHIG MCHIS, ,GZHAN ZHES BRJOD PA GANG LAGS TE, ,RANG GI RANG BZHIN MED NA MIN, ,GANG TSE GZHAN GYI DNGOS MED PA, ,DE TSE 

@77B
DNGOS RNAMS RANG BZHIN MED, ,DE TSE GZHAN DNGOS DNGOS 'DZIN PA, ,DON GYI THEG PA CI ZHIG MCHIS, ,GDONG MA NYID NAS MNYAM GYUR PA, ,RANG BZHIN GIS KYANG MYA NGAN 'DAS, ,YANG DAG PAR NI MA SKYES LAGS, ,DE SLAD CHOS RNAMS KHYOD KYIS GSUNGS, ,BLO LDAN KHYOD KYIS 
GZUGS LA SOGS, ,NGO BO NYID MED PAR BSTAN PA, ,DBU BA CHU BUR SGYU LA SOGS, ,SMIG RGYU CHU SHING 'DRA BA LAGS, ,DBANG PO RNAMS KYIS GANG DMIGS TE, GAL TE YANG DAG MCHIS GYUR NA, ,BYIS PAS YANG DAG RIG PAR 'GYUR, ,GANG TSE YANG DAG SHES PAS CI, 
DBANG PO RNAMS NI BEMS PO DANG, ,TSAD MA NYID KYANG MA YIN DANG, ,LUNG MA BSTAN PA NYID DANG NI, ,LOG PAR YONGS SHES KHYOD KYIS GSUNGS, ,GANG GIS CI ZHIG MA RTOGS PA, ,YANG DAG JI BZHIN THUGS CHUD NAS, ,DES NA 'JIG RTEN MI SHES PAS, ,BSGRIBS PA ZHES KYANG 
KHYOD KYIS GSUNGS, ,YOD CES PA NI RTAG PAR LTA, ,MED CES PA NI CHAD PAR LTA, ,DES NA MTHA' GNYIS BRAL BA YI, ,CHOS DE KHYOD KYIS BSTAN PA MDZAD, ,DES NA CHOS RNAMS MU BZHI DANG, ,BRAL BAR KHYOD KYIS BKA' STZAL LAGS, ,RNAM SHES BYA BA'ANG MA LAGS LA, ,RMI 
LAM MIG 'PHRUL LAS BYUNG DANG, ,ZLA GNYIS LA SOGS MTHONG BA BZHIN, ,'GRO BA 'BYUNG BA DE DNGOS SU, ,MA BYUNG DE BZHIN KHYOD KYIS GZIGS, ,JI LTAR RGYU LAS RMI LAM NA, ,'BYUNG BA MTHONG BA DE BZHIN DU, ,DNGOS PO THAMS CAD 'BYUNG BA BZHIN, ,'JIG PA'ANG DE BZHIN BZHED 
PA LAGS, ,DE BZHIN CHAGS SOGS SDUG BSNGAL DANG, ,'KHOR BA SDUG BSNGAL KUN NYON MONGS, ,TSOGS RDZOGS PA DANG THAR PA YANG, ,RMI LAM 'DRA BAR KHYOD KYIS GSUNGS, ,DE BZHIN SKYES DANG MA SKYES DANG, ,'ONGS PA DANG NI SONG BA YANG, ,DE BZHIN BCINGS GROL YE SHES 
LA; ,GNYIS 'DOD YANG DAG RIG MA LAGS, ,GANG LAS SKYES PA YOD MA LAGS, ,DE LA MYA NGAN 'DAS GANG YOD, ,SGYU MA'I GLANG PO 'DRA BAS NA, ,DON DU GZOD NAS ZHI BA NYID, ,SKYES PA NYID NA'ANG MA SKYES PA, ,SGYU MA'I GLANG PO JI BZHIN BZHED, ,DE BZHIN THAMS CAD SKYES 

@78A
*, ,PA'AM; ,YANG DAG PAR NI MA SKYES LAGS, ,'JIG RTEN MGON PO DPAG MED KYIS, ,SEMS CAN DPAG TU MA MCHIS PA, ,SO SOR MYA NGAN 'DAS MDZAD KYANG, ,DE DAG GIS KYANG GAD MA BKROL, ,THUB CHEN GANG PHYIR SEMS CAN RNAMS, ,RANG LAS MA SKYES DE YI 
PHYIR; ,GANG YANG GANG GIS MA BKROL ZHES, ,DE SKAD KHYOD KYIS GSAL BAR GSUNGS, ,JI LTAR SGYU MA MKHAN GYIS BYAS, ,DNGOS PO STONG PA DE BZHIN DU, ,BYAS PA THAMS CAD DNGOS STONG GZHAN, ,KHYOD GSUNG DE BZHIN BYED PA PO, ,BYED PA PO YANG GZHAN GYIS BGYIS, ,BYAS 
PA CAN DU 'GYUR BA LAGS, ,YANG NA DE YI BYA BA BYED, ,BYED PA POR NI THAL BAR 'GYUR, ,'DI DAG THAMS CAD MING TZAM ZHES, ,KHYOD KYIS GSANG NI BSTOD DE GSUNGS, ,BRJOD PA LAS NI GZHAN GYUR PA, ,BRJOD PAR BGYI BA YOD MA MCHIS, ,DE PHYIR CHOS RNAMS THAMS CAD NI, , 
RTOG PA TZAM ZHES KHYOD KYIS GSUNGS, ,GANG GIS STONG PAR RNAM RTOG PA'I, ,RTOG PA YANG NI MED CES GSUNGS, ,DNGOS DANG DNGOS MED GNYIS 'DAS PA, ,LA LAR MA 'DAS PA YANG LAGS, ,SHES PA MED CING SHES BYA'ANG MED, ,MED MIN YOD MIN GANG LAGS DANG, ,GANG 
YANG GCIG MIN DU MA'ANG MIN, ,GNYIS KA MA YIN CI YANG MED, ,GZHI MED PA DANG MI GSAL DANG, ,BSAM MI KHYAB DANG DPE MED DANG, ,GANG YANG MI SKYE MI 'GAG DANG, ,TSAD PA MED CING RTAG MED PA, ,DE NI NAM MKHA' 'DRA BA LAGS, ,YI GE YE SHES SPYOD YUL MIN, ,DE NI RTEN 
CING 'BREL PAR 'BYUNG, ,DE NI STONG PAR KHYOD BZHED LAGS, ,DAM PA'I CHOS KYANG DE LTA BU, ,DE BZHIN GSHEGS PA'ANG DE DANG MTSUNGS, ,DE NI DE NYID DON DANG NI, ,DE BZHIN NYID DANG RDZAS SU BZHER, ,DE NI YANG DAG MI SLU BA, ,DE RDZOGS PAS NA SANGS RGYAS BRJOD, ,SANGS 
RGYAS RNAMS DANG CHOS DBYINGS DANG, ,DES NA DON DU THA MI DAD, ,BDAG NYID DANG NI GZHAN RNAMS DANG, ,DES NA MNYAM PAR KHYOD BZHED LAGS, ,DNGOS PO RNAMS LAS STONG GZHAN MIN, ,DE MED PAR YANG DNGOS PO MED, ,DE PHYIR RTEN CING 'BYUNG BA'I DNGOS, ,STONG PA LAGS PAR 

@78B
KHYOD KYIS BSTAN, ,RGYU DANG RKYEN LAS BYUNG BA'ANG LAGS, ,GZHAN GYI DBANG LAS KUN RDZOB STE, ,GZHAN GYI DBANG ZHES RAB TU GSUNGS, ,DAM PA'I DON NI BCOS MA YIN, ,NGO BO NYID DANG RANG BZHIN DANG, ,YANG DAG RDZAS DNGOS YOD PA'ANG LAGS, ,BRTAGS PA'I DNGOS PO MED PA NYID, , 
GZHAN GYI DBANG NI YOD MA LAGS, ,BRTAGS PA'I DNGOS PO YOD CES PA, ,SGRO 'DOGS LAGS PAR KHYOD KYIS GSUNGS, ,BYAS PA CHAD NAS MED CES PA, ,CHAD PA LAGS PAR KHYOD KYIS GSUNGS, ,YANG DAG SHES PAS CHAD PA MED, ,RTAG PA NYID KYANG MED PAR BSHAD, ,'GRO BA 
DNGOS POS STONG PA LAGS, ,DE SLAD SMIG RGYU 'DRA BAR BZHED, ,JI LTAR RI DAGS SKOM CHU NI, ,CHAD MED RTAG PA YOD MA YIN, ,DE BZHIN 'GRO BA THAMS CAD KYANG, ,CHAD MED RTAG PA MED PAR GSUNGS, ,GANG LA RDZAS SHIG SKYE 'GYUR BA, ,DE LA CHAD SOGS 'JIG PA 'BYUNG, ,DE LA 
'JIG RTEN MTHA' YOD DANG, ,MTHA' MED PAR YANG 'GYUR BA LAGS, ,SHES PA YOD PAS SHES BYA BZHIN, ,SHES BYA YOD PAS DE SHES BZHIN, ,GANG TSE GNYIS KA MA SKYES PAR, ,RTOGS PA DE TSE CI ZHIG YOD, ,DE LTAR SGYU MA LA SOGS DPE, ,SMAN PA'I MCHOG GIS GSAL BSTAN 
NAS; ,LTA BA THAMS CAD 'GOG BYED PA'I, ,DAM PA'I CHOS NI BSTAN PA LAGS, ,NGO BO MED PA NYID BSTAN PA, ,DE NI YANG DAG DAM PA LAGS, ,DNGOS PO'I GDON GYIS ZIN RNAMS KYIS, ,GSO BA DE NI BLA NA MED, ,DES NA CHOS KYI MCHOD SBYIN PA, ,MCHOD SBYIN RIM PAS RTAG RGYUN DU, , 
'JIG RTEN GSUM PO SBYIN SREG MDZAD, ,DNGOS 'DZIN 'JIGS PA GCOD BGYID CING, ,MU STEGS RI DAGS 'JIGS BGYID PA, ,BDAG MED SENG GE'I NGA RO'I SGRA, ,RMAD BYUNG DE NI KHYOD KYIS GSUNGS, ,STONG PA NYID DANG CHES ZAB PA'I, ,CHOS KYI RNGA CHEN BRDUNGS PA LAGS, ,NGO BO 
NYID MED SGRA BO CHE'I, ,CHOS KYI DUNG NI BUS PA LAGS, ,SANGS RGYAS BSTAN PA BDUD RTZI YI, ,CHOS KYI RDZAS NI GSUNGS PA LAGS, ,CHOS RNAMS KUN GYI NGO BO NYID, ,NGES PA'I DON TO ZHES KYANG BSTAN, ,GANG YANG SKYE DANG 'GAG LA SOGS, ,SEMS CAN SROG LA SOGS BSTAN PA, , 

@79A
*, ,DE NI BKRI DON KUN RDZOB TU, ,MGON PO KHYOD KYIS BSTAN PA LAGS, ,SHES RAB PHA ROL PHYIN MTSO YI, ,PHA ROL GANG GIS RANG PHYIN TE, ,BSOD NAMS YON TAN RIN CHEN PHYUG ,MGON KHYOD YON TAN PHA ROL PHYIN, ,DE LTAR DPE MED BSAM MI KHYAB, ,'GRO BA'I MGON PO BSTOD 
PA YIS, ,BDAG GIS BSOD NAMS GANG THOB DES, ,'GRO BA KHYOD DANG MTSUNGS PAR SHOG ,BSAM GYIS MI KHYAB PAR BSTOD PA SLOB DPON CHEN PO KLU SGRUB KYI ZHAL SNGA NAS MDZAD PA RDZOGS SO,, ,, 