@129B
#, ,RGYA GAR SKAD DU, ,TZAndA MA H'A RO shA nA S'A DHA NAm, BOD SKAD DU, GTUM PO CHEN PO'I SGRUB THABS, KHRO BO'I RGYAL PO MI G-YO BA LA PHYAG 'TSAL LO, ,RNAL 'BYOR PAS YID DANG MTHUN PA'I 
GNAS 'GA' ZHIG TU STAN BDE BA LA NYE BAR 'DUG STE, RANG GI SNYING GAR NYI MA'I DKYIL 'KHOR GYI STENG DU H'Um YIG NAG PO BLTA BAR BYA'O, ,DE'I 'OD ZER GYI BLA MA DANG, SANGS RGYAS DANG, BYANG CHUB SEMS DPA' RNAMS GDAN DRANGS TE NAM MKHA' LA RNAM PAR BLTA BAR BYA'O, ,DE NAS H'Um 
YIG LAS 'OD ZER BYUNG STE ME TOG LA SOGS PA NYER SPYOD LNGAS DE RNAMS LA YANG DAG PAR MCHOD PAR BYA'O, ,DE RNAMS KYI MDUN DU SDIG PA BSHAGS PA DANG, BSOD NAMS LA RJES SU YI RANG BA DANG, BSOD NAMS YONGS SU BSNGO BA LA SOGS PA RNAMS BYA'O, ,DE NAS BYAMS PA NI 
SEMS CAN THAMS CAD LA BU GCIG PA BZHIN DU DGA' BA'I MTSAN NYID DO, ,SNYING RJE NI SDUG BSNGAL DANG SDUG BSNGAL GYI RGYUR GYUR PA RNAMS YANG DAG PAR GDON PAR 'DOD PA'O, ,DE LA RAB TU DGA' BA'I GZUGS NI DGA' BA'O, ,BTANG SNYOMS NI DAM PA MA YIN PA'I NYES PA YONGS SU ZHI BA'I 
RANG BZHIN DU BSGOM PAR BYA'O, ,DE NAS KHAMS GSUM PO STONG PA NYID DU RNAM PAR BLTAS NAS SNGAGS 'DIS BYIN GYIS BRLAB PAR BYA'O, ,AOm SH'U N+YA T'A DZNY'A NA BADZRA SVA BH'A WA A'ATMA KO&amp;HAm, DE NAS BAR SNANG LA PADMA'I STENG DU NYI MA'I DKYIL 'KHOR LA GNAS PA'I H'Um YIG LAS BYUNG BA'I RAL GRI'I 

@130A
*, ,CHANG PAR H'Um YIG GNAS PA'I BDAG NYID YONGS SU GYUR PA LAS MI G-YO BA GTUM PO'I SKUR BLTA BAR BYA'O, ,ZLUM ZHING DMAR LA 'BAR BA'I KHRO BO'I SPYAN BGRAD PA, DPRAL BAR KHRO GNYER BSDUS PA, ,YA SOS MA MCHU BSDAMS PA, PUS MO G-YON 
PA SA LA BTZUGS PA, ZHABS G-YAS PAS BDUD GDUG PA CAN GNON PA, PHYAG G-YAS PAS RAL GRI BSNAMS PA, G-YON PA KHU TSUR SDIGS MDZUB DANG BCAS PA'I ZHAGS PAS SRID PA GSUM GYI 'JIGS PA 'JOMS PA, AINDRA N'I LA DANG MTSUNGS PA'I 'OD ZER CAN, ME 'BAR 
BA'I GTUM PO CHEN PO'O, ,DE NAS SNYING GA'I SA BON GYI 'OD ZER GYIS YE SHES SEMS DPA' BKUG NAS DAM TSIG SEMS DPA' LA RAB TU BCUG STE, DBANG BSKUR BLANG BAR BYA'O, ,DBANG BSKUR BA'I MTHAR SPYI BOR MI BSKYOD PAR BLTA BAR BYA'O, ,DE NAS BSGOMS PAS NGAL NA 
SNGAGS BZLAS PAR BYA'O, ,DE LA SNGAGS NI 'DI'O, ,AOm TZAndA MA H'A RO shA nA H'Um PHAt, GTUM PO CHEN PO'I SGRUB THABS RDZOGS SO,, 