@69B
#, ,RGYA GAR SKAD DU, MAndALA LA AA BHI shE KA TA BIDHI:, BOD SKAD DU, DKYIL 'KHOR DU DBANG BSKUR BA'I CHO GA ,RJE BTZUN SGROL MA LA PHYAG 'TSAL LO, ,'OD DPAG MED LA PHYAG 'TSAL LO, ,RDO RJE 'CHANG GIS GANG GSUNGS SHING, , 
BLA MA'I MAN NGAG LAS 'ONGS PA'I, ,DKYIL 'KHOR CHO GA BSHAD PAR BYA, ,BSNYEN PA SNGON DU SONG BA YIS, ,SA RNAMS SBYANG SOGS BYAS NAS NI, ,KHRO BO CHEN PO BZLAS BYA ZHING, ,CHO GA SHES PAS DKYIL 'KHOR BYA, ,RAB TU DRAG PA'I GSANG SNGAGS DANG, ,GO CHA SRAD BU 'KHOR 
LO DANG, ,DUM GCIG RDO RJE RA BA DANG, ,RAB 'BAR ME DANG KHRO BOS SRUNG, ,SA YI LHA MO LHAG GNAS DANG, ,SLOB DPON KHYOD NI DGONGS SU GSOL, ,BYANG CHUB SNYING PO'I BAR DU NI, ,BLA MA DAM PAR GSOL 'DABS KYIS, ,BDAG GI BLA MA MDZAD DU GSOL, ,ZHES PAS 
MAndALA DBUL BA LAN GSUM MO, ,SEMS BSKYED PA DANG GSO SBYONG DANG, ,NYI SHU BZHI YIS SDOM PA DRUG ,SO SHING DOR DANG RMI LAM BRTAG ,NGAN NA 'BAD PAS DE BZLOG BYA, ,SRAD BU MDUNG PA GSUM LDAN PA, ,GSANG SNGAGS BZLAS PAS LAG G-YON LA, ,LEGS PAR 
BCENGS TE BSRUNG BAR BYA, ,SA GZHI BSTAR BAR BCU PHYED BYUGS, ,MAN NGAG LDAN PAS THIG GDAB BYA, ,DKAR DANG SER DANG DMAR DANG LJANG, ,KUN GYI NANG ROL NAG POR GNAS, ,GRU BZHI PA LA SGO BZHI PA, ,RTA BABS BZHIS NI RNAM PAR BRGYAN, ,'DOD YON LA NI LHA MO 
MDZES, ,DRA BA DRA PHYED NYI ZLA DANG, ,ME LONG RNGA YAB RIN CHEN PHRENG, ,PADMA DUR KHROD RDO RJE DANG, ,ME 'OD 'BAR BA LEGS PAR BRI, ,DBUS SU PADMA GE SAR 'BAR, ,'DAB BRGYAD KHA DOG SNA TSOGS PA, ,PHYI ROL 'BAR BA'I 'KHOR LO NI, ,MDZES PA'I RTZIBS BZANG BCU GNYIS PA, , 
DBUS SU ZLA BAR AUTPALA DMAR, ,'DAB MAR THOD PA'AM DRIL BU NI, ,DKAR LJANG SNGO SER PHYOGS G-YON SKOR, ,SER DKAR DMAR SNGO MTSAMS RNAMS SU, ,G-YAS SU SKOR BZLA BA LA'O, ,'KHOR LO'I RTZIBS LA 'KHOR LO NI, ,BCU GNYIS ZLA BAR GNAS PAR BYA, ,SGO BZHIR 

@70A
*, ,GRI GUG RAB 'BAR BA, ,NYI MA'I GDAN LA GNAS PA BRI, ,BSAM GTAN GYIS NI BSAM GTAN BSGOM, ,PHYI NANG GSANG BAR BCAS PA YI, ,MCHOD PA RIM BZHIN LEGS MCHOD BYA, ,RDO RJES BLTAMS PAR BYAS NAS NI, ,SLOB MAS GSOL BA BTAB 
PA LA; ,BLA MA'I MAN NGAG GIS DBANG BSKUR, ,NAM MKHAR THABS DANG SHES RAB RNAMS, ,SNYOMS 'JUG KHU BA LA MI BSKYOD PA'I, ,DBUR BZHUGS RDO RJE'I LAM NAS 'THON, ,SHES RAB PADMAR LHAGS GYUR TE, ,NAM MKHAR SPROS TE DBANG BSKUR RO, ,MI BSKYOD RANG 
BZHIN CHU YIS SO, ,AOm A'A: BADZRA AUD KA thA AA BHI shINYTZA H'Um, SU RA TA TVAm HAm, ,SANGS RGYAS RNAMS NI THAMS CAD KYI, ,GSANG BA GSUM LAS BYUNG BA YI, ,KHAMS GSUM KUN GYIS PHYAG BYAS PA, ,DBANG BSKUR RDO RJE CHEN PO BYIN, ,COD PAN RGYAL BA LNGA BSTIMS TE, , 
MGO BO'I GNAS LNGAR DBANG BSKUR RO, ,AOm BADZRA DH'A TV'I SHVA RI AA BHI shINYTZA H'Um, AOm SARBA SATVA BADZRI AA BHI shINYTZA BR'Um, AOm RATNA BADZRI AA BHI shINYTZA AA, AOm DHARM'A BADZRI AA BHI shINYTZA HR'I:, AOm SARBA BI SHVA AA BHI shINYTZA TR'Am, AOm H'Um TR'Am HR'I AA: SNGAGS 'DI DAR DBYANGS DPRAL BAR BCINGS, RIN CHEN 
'BYUNG LDAN GNAS PAS SO, ,'OD DPAG MED PAR GNAS PA YIS, ,SANGS RGYAS KUN GYI RDO RJE'I DBANG, ,DI RING KHYOD LA BSKUR BAR BYA, ,'DI NI SANGS RGYAS THAMS CAD DE, ,SHIN TU GRUB PHYIR RDO RJE ZUNG, ,ZHES BRJOD GNAS GSUM REG STE SBYIN, ,AOm BADZRA AA BHI shINYTZA HRI, 
RTA MCHOG TU NI GNAS PA YIS, ,AOm BADZRA GHAndA AA AA: GRi HI SO SE BHA GA WA NA MA YE SANNA NI HI TO BHA BA TI, G-YON PAR YONGS SU GTAD PAR BYA, ,RTAG PAR RDO RJES GNAS PA YIS, ,RDO RJE DRIL BU MGOR BZHAG STE, ,AOm BADZRA SATVA STVAm AA BHI shINYTZ'A MI BADZRA AA BHI shE KAT, KHYOD NI 
RDO RJE CHE GE MO, ,ME TOG LHUNG BA'I RJES 'GROR BRJOD, ,SLOB DPON DBANG SOGS BRJOD NA YANG, ,KYE YI RDO RJE JI BZHIN BRJOD, ,DKYIL 'KHOR DU DBANG BSKUR BA'I CHO GA BSDUS BA PA RA HE TA PAndI TAS SBYAR BA RDZOGS SO,, ,,KHA TSE'I PAndI TA SAm GHA SHR'I BHA DRA DANG, 

@70B
'JAM DPAL SGEG PA'I RDO RJES BSGYUR PA'O,, 