@254B
#, ,RGYA GAR SKAD DU, N'A GA KU LA TZA RI STAm BHA BI DHI N'A MA, BOD SKAD DU, KLU RIGS BZHI MNAN PA'I CHO GA ZHES BYA BA, DPAL PHYAG NA RDO RJE LA PHYAG 'TSAL LO, ,GANG ZHIG DBANG 
DU 'DUS GYUR PAS, ,BSKAL PA BYE BA'I MTHA' RU YANG, ,LDANG BAR MI NUS BYA BA'I PHYIR, ,RDO RJE CAN LA GUS BTUD NAS, ,SGRUB PA PO LA PHAN GDAGS PHYIR, ,DE YI MNAN PA'I CHO GA BSTAN, ,GSER LAS BYAS PA'I MCHOD RTEN NAM ,YANG NA RIN CHEN LNGA LAS BYAS, ,KHRU GANG TSAD KYI 
MCHOD RTEN BRTZIG ,BUM PA KHOG STONG BYAS PA'I NANG, ,KU LA TZA RI'I GZUGS BYAS TE, ,KHONG STONG PHYOGS BZHIR DGOD PAR BYA, ,DE 'OG PHYOGS BZHI'I RMANG DU NI, ,KU LA TZA RI'I BRAN RNAMS GZHUG ,DE NAS LHA YI RNAL 'BYOR GYIS, ,PHRENG BA'I SNGAGS KYIS BZLAS PA LAS, ,SNGAGS KYI 'OD ZER 

@255A
*, ,LCAGS KYU YIS, ,BSGRUB BYA BKUG STE GNYIS MED BSTIM, ,YANG NA RANG LHA'I SA BON LAS, ,KHRO BO SNA TSOGS SPROS PA YIS, ,BSGRUB BYA BKUG STE SNGA MA BZHIN, ,MNGON SUM LTA BUR KHUGS PAR BSAM, ,KU LA TZA RI'I SPYI STENG DU, ,RDO RJE RGYA GRAM ME RI 'BAR, ,DE YI LTE BA'I 
DKYIL DU NI, ,MI 'KHRUGS RGYAL PO G-YON BRKYANG BZHUGS, ,BSKAL PA'I MTHA' RU MNAN PAR BSAM, ,DE NAS BDUD RTZI LDANG BCAS PA, ,RANG GI 'DOD PA'I LHA LA DBUL, ,DAM LA GNAS PAR BYA BA'I PHYIR, ,SBRUL DANG SBAL PA'I SHA DANG TSIL, ,GLANG DMAR PA DMAR LA SOGS PA'I, ,KHRAG 
LA SOGS PA RNAMS KYIIS NI, ,BSGRUB BYA LA NI GTOR MA SBYIN, ,DBYAR GYI KHYIM GSUM THA MA YI, ,DRUG GNYIS BZHI YI NYIN PHYED NA, ,SGRUB KHANG THEM RTZA'I 'OG TU NI, ,SHIN TU DAM PAR SBA BAR BYA, ,PHYAG NA RDO RJE KHRO BO CHE, ,RAB TU KHROS PA'I MTHU STOBS KYIS, ,RI RAB KLAD LA BSKOR NAS NI, , 
DE 'OG KU LA TZA RI NI, ,RIGS DE RNAMS NI MNAN BYAS KYIS, ,THAR BA YI NI DUS MED PAR, ,DAM TSIG GNYAN GYIS MA 'DA' CIG ,NYES PA 'DI LAS MA LDOG CIG ,LUS 'DI RUL CING MYAGS GYUR NAS, ,SNYING NI 'GEMS SHING ZAGS PAR BYED, ,TSE YI 'DU BYED BYAS NAS 
NI; ,MNAR MED PAR NI 'GRO BA YIN, ,BYANG CHUB SEMS BSKYED BYAMS PA'I SEMS, ,SKYES PA'I TSE NA GTANG BAR BYA, ,PHRENG BA'I SNGAGS NI BRGYA RTZA BRGYAD, ,SHIN TU KHROS PAS BZLAS PAR BYA, ,MTHU STOBS DRAG PO'I NGA RO YIS, ,STANG STABS KYIS KYANG MNAN PAR BYA, ,NGANG TSUL 
BZANG ZHING SHES RAB CAN, ,BLA MA LA GUS GTONG PHOD PA, ,GAL TE RMONGS PAS GZHAN DU SBYIN, ,TSA BA CHEN POR YUN RING GNAS, ,AOm N'I L'Am BA RA BADZRA P'A nI SA MA YA N'A GA KU LA TZA RI AI M'Am BA LI'm KH'A HI KH'A HI SV'A H'A, GTOR MA SBYIN PA'I SNGAGS SO, ,KLU RIGS BZHI'I MNAN PA NAM GRU'I RIGS 
LAS BYUNG BA'I SLOB DPON DZ'A BA RI PAS MDZAD PA RDZOGS SO,, 