@230B
*, ,RGYA GAR SKAD DU, PRA DZNY'A P'A RA MI T'A PInd'A RTHA PRA D'I PA, BOD SKAD DU, SHES RAB KYI PHA ROL TU PHYIN PA'I DON BSDUS SGRON MA, BCOM LDAN 'DAS MA SHES RAB KYI PHA ROL TU PHYIN MA LA PHYAG 'TSAL LO, ,DUS GSUM RGYAL BA BSKYED PA'I YUM, ,SHES RAB PHA ROL PHYIN PA LA, , 
PHYAG 'TSAL NAS NI SHES RAB KYI, ,PHA ROL PHYIN PA'I BSDUS DON BSHAD, ,MNGON RTOGS RNAM PA BZHI YIN TE, ,MKHYEN PA GSUM DANG CHOS SKU LA, ,MNGON SUM RTOGS PAS MNGON RTOGS TE, ,SBYOR BA BZHI NI MNGON PHYOGS YIN, ,'PHAGS PA THOGS MED DE LTAR 
BZHED, ,RNAM PAR GROL SDE'I GZHUNG GIS NI, ,MNGON RTOGS RNAM PA BZHI YIN TE, ,SBYOR BA BZHI PO KHO NA STE, ,MKHYEN PA GSUM DANG CHOS SKU NI, ,YUM DANG 'BRAS BU DAG TU 'DOD, ,GSER GLING SH'A NTI RNAM GNYIS KYIS, ,MNGON RTOGS BDAG NYID BDUN YANG 
STE, ,SGES RAB PHA ROL PHYIN BDAG 'DOD, ,'BRAS BU CHOS SKU MDZAD PA YIN, ,BRGYAD KA MNGON RTOGS SENG BZANG DANG, ,BUDDHA SHR'I DZNY'A NA 'DI BZHED, ,MNGON RTOGS SHES RGYUD RIM PA STE, ,DNGOS PO BRGYAD NI BRJOD BYA LA, ,SKABS NI RJOD BYED SH'ANTI GSUNGS, ,KHA 
CIG SKABS RGYANG DAG GIS NI, ,GANG ZAG BRGYAD KYI CHA RKYEN ZHES, ,KHA CIG THAMS CAD MKHYEN PA DANG, ,BYANG CHUB SEMS DANG NYAN THOS KYI, ,GSUM GYI LAM DU BSTAN TO ZHES, ,SENG GE BZANG PO'I GZHUNG GIS NI, ,THAMS CAD MKHYEN PA'I LAM DU NI, ,GNYIS KA 
TSANG BAR 'DOD PA YIN, ,DE LTAR MIN NA RDZOGS ZER, ,BLA MA GSER GLING BZHED PA YIS, ,'GA' ZHIG YUM LA 'JUG PA NA, ,GZI MA MA DAG DUS DAG TU, ,GANG ZAG BRGYAD KYI LAM DU 'DOD, ,MA DAG DAG PAR BYED PAR BYED DUS SU, ,GANG ZAG GSUM GYI 
LAM DU 'DOD, ,DAG PA LAM DU BYED DUS SU, ,GANG ZAG GCIG GI LAM YIN GSUNG, ,DE LAS BSDUS DON BSHAD PA NI, ,GRANGS NGES GO RIMS ZLOS SPONG DANG, ,RANG RANG NGO BO BSHAD PA'O, ,GRANGS NGES DAG NI BSTAN PA NA, ,THOS BSAM YUM DU KUN MKHYEN 

@231A
*, ,GSUM, ,SGOM PA'I DUS SU SBYOR BA BZHI, ,'BRAS BU MTHAR THUG CHOS KYI SKU, ,THOS BSAM DUS SU 'BRAS BU DANG, ,RGYU DANG MI MTHUN PHYOGS DAG TU, ,GTAN LA PHAB PA RDZOGS PA YIN, ,SGOM PA'I DUS SU SBYOR BA DANG, ,GNAS SKABS 
'BRAS BU BRTAN BYED DANG, ,RGYU YI MTHAR THUG DAG GIS RDZOGS, ,DE LTAR NA NI GRANGS NGES SO, ,GO RIMS SKYE BA'I RIM PA STE, ,DANG PO THOS BSAM BYED PAS NA, ,DE YI YUL NI SNGON DU BSHAD, ,DE YANG DANG PA 'BRAS SHES BYED, ,DE NAS RGYU DANG SPANG BYA DAG ,RIM PA BZHIN DU 
GTAN LA 'BEBS, ,SBYOR BA BZHI YI RIM PA YANG, ,RNAM KUN MNGON RDZOGS TSOGS LAM NAS, ,YOD PAS DANG POR BSTAN PA YIN, ,DE NAS GSUM PO RIM BZHIN SKYE, ,DE LTAR DE NI GO RIMS SO, ,ZLOS SPONG ZHAR LA BSTAN PA'O, ,RANG RANG NGO BO BSHAD PAR BYA, , 
THAMS CAD MKHYEN PA'I DON BCU YANG, ,SENG GE BZANG POS GNYIS SU BSDUS, ,RGYU DANG 'BRAS BU DAG TU'O, ,RGYU LA RNAM PA GSUM DU STE, ,DANG PO SEMS BSKYED RNAM DAG GIS, ,GDAMS NGAG DAG LA BSLAB PAR BYA, ,DE NAS SGRUB PA RNAM BZHI STE, ,SGRUB PA'I 
RTEN DANG DMIGS PA DANG, ,SGRUB PA'I CHED DANG SGRUB PA DNGOS, ,DE NI RNAM BZHI GO CHA DANG, ,'JUG PA TSOGS DANG NGES 'BYUNG NGO, ,SA MTSAMS SBYOR BAS BZHI RU BSTAN, ,'BRAS BU 'DOD PA BSTAN PA NI, ,NGES 'BYED DAG GIS MTSON DE BSHAD, ,THAMS CAD 
MKHYEN PA'I BSDUS DON NI, ,DBYE BA NGO BO MTSAN NYID DANG, ,SA MTSAMS ZLOS SPONG BYED PA STE, ,RNAM PA DRUG TU YANG DAG 'DOD, ,DBYE BA RGYU YI SA DANG NI, ,'BRAS BU'I SA YI MKHYEN PA'O, ,'BRAS LA JI SNYED JI LTA BA, ,THAMS CAD DAG NI SHES PA'O, ,NGO BO SHES 
RAB SNYING RJE STE, ,MTSAN NYID THAMS CAD SHES PA'O, ,SA MTSAMS GNAS SKABS TSOGS LAM NAS, ,'BRAS BU'I SA NI SANGS RGYAS SA, ,CHOS KYI SKU DANG MI ZLOS TE, ,'DI NI SPYI RU BSHAD PA STE, ,CHOS SKU RANG LAS SKYE BA'O, ,BYED PA CHOS KYI 'KHOR LO BSKOR, , 

@231B
LAM SHES PA YANG DE BZHIN DRUG ,DBYE NA SANGS RGYAS BYANG SEMS LAM, ,NYAN THOS LAM DANG GSUM DU 'DOD, ,YANG NA THEG GSUM LAM DU 'DOD, ,THAMS CAD LAM SHES THAMS CAD KYI, ,SHES LA GNYIS SU 'DOD PA YIN, ,NGO BO SHES RAB SNYING RJE STE, ,MTSAN 
NYID LAM GSUM SKYE MED SHES, ,SA MTSAMS GNAS SKABS SEMS BSKYED NAS, ,RDZOGS PA SA DRUG DAG TU 'DOD, ,MTHAR THUG SANGS RGYAS SA YIN NO, ,'DI RU MTHONG LAM BSHAD PA NI, ,RGYUD LA SKYE BA'I CHA NAS BSHAD, ,GZHI RU MTHONG LAM BSHAD 
PA NI, ,LDOG PA'I CHA NAS BSHAD PA YIN, ,YANG NA 'DI RU BSHAD PA NI, ,LAM LA SHES PA'I CHA NAS BSHAD, ,'OG TU GZHI SHES TSUL NAS BSHAD, ,DES NA ZLOS PA'I SKYON DANG BRAL, ,BYED PA SEMS CAN SMON BYED DO, ,GZHI SHES KYANG NI DE BZHIN DRUG , 
DBYE BA SPANG DANG BLANG GNYIS SO, ,BLANG BYA GZHI SHES NGO BO NI, ,SHES RAB DANG NI SNYING RJE'O, ,SPANG BYA GZHI SHES NGO BO NI, ,SHES RAB DAG TU 'DOD PA YIN, ,MTSAN NYID GZHI LA BDAG MED GNYIS, ,SHES PA BLANG BYA'I MTSAN NYID DO, ,GANG ZAG BDAG MED 
SHES PA NI, ,SPANG BYA'I GZHI SHES MTSAN NYID DO, ,SA MTSAMS GNAS SKABS DA LTAR NAS, ,RDZOGS PA BRGYAD PA'I SA NA'O, ,MTHAR THUG SANGS RGYAS SA NA'O, ,ZLOS SPONG LAM DU BSHAD PAS SHES, ,BYED PA NYON MONGS SGRIB PA SPONG, ,DE NI MKHYEN 
GSUM BSDUS DON YIN, ,RNAM KUN MNGON RDZOGS DE BZHIN DRUG ,DBYE BA YUL GYIS RNAM GNYIS SO, ,GNAS SKABS KYIS NI BCU GCIG GO, ,NGO BO SHES RAB SNYING RJE'O, ,MTSAN NYID MA LUS SKYED PA'O, ,SA MTSAMS TSOGS LAM CHUNG NGU NAS, ,RDZOGS PA 
BRGYAD PA'I SA NA'O, ,MTHAR THUG SANGS RGYAS SA NA'O, ,ZLOS SPONG MKHYEN GSUM MTSAN NYID NAS, ,'DIR NI RGYUD LA SKYES PA NAS, ,ZHING DAG THABS MKHAS BYED PA'O, ,RTZE MO MTHAR GYIS SKAD CIG MA, ,GSUM YANG DRUG DRUG SHES PAR BYA, ,RTZE MO'I DBYE BA 

@232A
*, ,DRUG GAM BDUN, ,NGO BO LHAG MTHONG ZHI GNAS SO, ,MTSAN NYID PHUL DU BYUNG BA'O, ,SPANG BYA SPONG BAR BYED PA'O, ,SA MTSAMS GROL CHEN RNAM GROL NAS, ,BAR CHAD MED PA'I LAM NA YOD, ,BAR CHAD MED PA'I CHA NAS BSHAD, ,SKAD CIG BYANG CHUB 
RGYU YI CHOS, ,SKAD CIG GCIG LA RDZOGS PA NAS, ,ZLOS PA'I SKYON DANG BRAL BA YIN, ,MTHAR GYIS DBYE BA DE BZHIN NO, ,NGO BO DE BZHIN MTSAN NYID NI, ,MKHYEN GSUM RIM GYIS BSGOM PA YIN, ,KHA CIG NA RE BSKYAR YIN ZER, ,GZHUNG LAS SNGA MA DAG NI 
GSAL, ,RTZE MO MA THOB THOB BYED DANG, ,BRTAN PAR BYED PA BYED PA YIN, ,THOB BYED SA MTSAMS DRUG NAS YOD, ,BRTAN PAR BYED PA'I SA MTSAMS NI, ,DROD CHEN KHYAD PAR LAM NA YOD, ,'DIR NI PHA ROL PHYIN PA DRUG ,RIM PA'I CHA NAS BSHAD PA YIN, , 
GZHAN DU DE LTAR MA BSHAD PAS, ,SNGAR BZHIN ZLOS PA'I SKYON DANG BRAL, ,MTHAR GYIS PA NI RNAM GNYIS TE, ,RTZE MO THOB PAR BYED PA DANG, ,THOB PA BRTAN PAR BYED PA LAS, ,SENG GE BZANG PO BRTAN BYED NI, ,'BA' ZHIG GSAL BAR BSHAD PA YIN, ,SKAD 
CIG DBYE BA RNAM BZHI TE, ,GZHUNG NAS GSAL BAR BSHAD PA YIN, ,NGO BO ZHI GNAS LHAG MTHONG NGO, ,SKAD CIG GCIG LA RGYU YI CHOS, ,DKAR PO THAMS CAD RDZOGS PA YIN, ,MTSAN NYID DAG TU 'DOD PA YIN, ,SA MTSAMS DAG NI SA BCU YI, , 
BAR CHAD MED PA'I LAM NA YOD, ,KHA CIG RNAM GROL LAM NI, ,YOD DO ZHES KYANG ZER BA YOD, ,BYED PA CHOS SKU SKYED PA PO, ,ZLOS SPONG SNGAR NI SPANGS ZIN NO, ,CHOS SKU'I 'OG NAS STON PA'O, ,DE NI SHIN TU BSDUS DON NO, ,DE NYID RGYAS PAR 
BSHAD PA LAS, ,DANG PO'I SEMS BSKYED BSHAD PA NI, ,DBYE DANG DE YI RGYU MTSAN DANG, ,NGO BO MTSAN NYID SA MTSAMS DANG, ,BYED PA DANG NI ZLOS SKYON MED, ,DE YI RGYU DANG BCU RU 'DOD, ,DBYE BA SMON 'JUG RNAM GNYIS DANG, ,YANG NA NYI SHU GNYIS 

@232B
SU 'DOD, ,BLANGS DANG CHOS NYID THOB LA SOGS, ,MDO SDE RGYAN LA SOGS NAS BSHAD, ,SMON LA DBYE BA MED PA STE, ,'JUG LA DBYE BA ZHES BYA'O, ,SHES RAB 'BYUNG GNAS BLO GROS ZER, ,SEMS BSKYED DANG PO SMON PA STE, ,LHAG MA MJUG LA DBYE'O 
ZHES, ,LHA YI DBANG PO'I BLO GROS ZER, ,DBYE BA'I RGYU MTSAN GROGS YIN ZHES, ,SENG GE BZANG POS GSAL BAR BSHAD, ,DMIGS PA YUL GYIS DBYE'O ZHES, ,'PHAGS PA RNAM GROL BZHED DO ZER, ,DANG PO NGO BO'I SGO NAS DBYE, ,LHAG MA 
GROGS KYI SH'ANTIS GSUNGS, ,TSOGS NA GSUM STE SBYOR NA GCIG ,SA BCU NA NI BCU YIN TE, ,LNGA NI KHYAD PAR LAM NA YIN, ,GSUM NI SANGS RGYAS SA NA'O, ,KHA CIG SA MTSAMS MED DO ZHES, ,'DOD PA MDO SDE RGYAN DANG 'GAL, ,KHYAD PAR 
CAN LA DMIGS PA YI, ,YID KYI RNAM SHES NGO BOR 'DOD, ,GZHAN GYI DON DU SANGS RGYAS 'DOD, ,MTSAN NYID DU NI BYAMS PAS BSHAD, ,ZLOS SPONG 'OG TU BSHAD PAR BYA, ,BYED PA RNAM PA LNGA RU STE, ,RNAM PAR SMIN DANG RGYU MTHUN DANG, ,DBANG DANG BRAL DANG SKYES BU'O,, 
RGYU NI RNAM PA MANG YANG NI, ,GTZO BO'I RGYU NI SNYING RJE STE, ,MDO NAS YANG DAG GSAL BAR BSHAD, ,GDAMS NGAG RNAM PA BRGYAD DU STE, ,DBYE BA YUL GYIS BCU YIN NO, ,BYED PAS DBYE NA GNYIS SU STE, ,GDAMS DANG RJES SU GDAMS PA'O, , 
NGO BO DAG GI 'KHOR LO YIN, ,GZHAN SLOB LA 'DOMS MTSAN NYID DO, ,MA THOB THOB DANG THOB MI NYAMS, ,'DI YI BYED PA YIN PAR 'DOD, ,SEMS BSKYED NAS NI SA BCU'I BAR, ,'DI YI SA MTSAMS YIN PAR GSUNGS, ,TSOGS NA GSUM STE SBYOR NA LNGA, ,MTHONG 
SGOM GNYIS NA RE RE STE, ,GO RIMS BZHIN DU YIN NO ZHES, ,DE SKAD KHA CIG 'DOD PA YOD, ,GO RIMS SKYE BA'I RIM PA YIN, ,'DI TZAM GYIS RDZOGS GRANGS NGES SO, ,'DI DANG LAM SHES GNYIS SU YANG, ,BSGRUB PA GNYIS SU BSHAD PA YANG, ,NYAN DANG 

@233A
*, ,SGOM PA'I CHA NAS NI, ,BSTAN PAS ZLOS SKYON MED PA'O, ,NGES 'BYED DBYE BA RNAM BZHI YIN, ,SA MTSAMS SBYOR LAM KHO NA STE, ,BYED PA MTHONG LAS SKYED PA YIN, ,NGO BO DBANG SNGA STOBS LNGA YIN, ,BSGOMS BYUNG SHES RAB YIN 
ZHES BSHAD, ,LAM SHES NGES 'BYED NYAN THOS KYI, ,RNAM KUN NGES 'BYED KUN RDZOB KYI, ,'DI NI DON DAM CHA NAS TE, ,BSTAN PAS ZLOS SKYON MED DO ZHES, ,BUDDHA SHR'I DZNY'A NA 'DI 'DOD, ,NGES 'BYED BDEN PA RTOGS PA STE, ,DE CHA SDUG BSNGAL CHOS SHES 
BZOD, ,DE DANG MTHUN PA MTSAN NYID YIN, ,SBYOR LAM MOS SPYOD CHA MTHUN NI, ,'DI YI MING GI RNAM GRANGS YIN, ,RTEN GYI DBYE BA DKYUS NA GSAL, ,NGO BO CHOS DBYINGS YIN YANG NI, ,DE YI 'DOD PA MI MTHUN NO, ,YON TAN SKYED PA MTSAN NYID DO, , 
SA MTSAMS CHOS DRUG GSAL BA STE, ,BDUN PO CHOS DRUG RE RE LA, ,YOD PA NYID DU DPYAD PA SNANG, ,DPER NA DROD KYI BAR CHAD MED, ,GNYEN PO SPONG BA RNAM GROL NA, ,YONGS SU GTUGS PA BZHI PO NI, ,KHYAD PAR LAM NA YOD PA'O, ,CHOS DRUG GZHAN 
YANG DE BZHIN SBYOR, ,'DIR NI RANG BZHIN DMIGS PAR NI, ,'GYUR CHA BSTAN PAS ZLOS SKYON BRAL, ,'PHAGS PA RNAM GROL DE SKAD GSUNG, ,YON TAN SKYED PA'I BYED PA YOD, ,DMIGS PA DBYE BA BCU GCIG STE, ,GO RIMS SKYE BA'I RIM PA STE, ,'DI TZAM 
KHO NAS DMIGS RDZOGS PAS, ,GRANGS KYANG BCU GCIG KHO NAR BSHAD, ,DANG PO GSUM NI TSOGS LAM DANG, ,SBYOR DANG MTHONG SGOM MI SLOB LAM, ,BZHI LA RIM BZHIN GNYIS GNYIS SU, ,DPYAD PAS DE LTAR 'DRA BAR SNANG, ,NGO BO CHOS KUN MTSAN 
NYID NI, ,SPANG BLANG GNYIS SU DMIGS SO ZHES, ,SENG GE BZANG POS 'GREL CHEN NAS, ,KHA CIG BCU PO GSUM PO LAS, ,GNYIS BZHAG DGE BA LA DMIGS NAS, ,DE LA GNYIS LAS PHYI MA LA, ,LHAG MA KUN LA DE LTAR 'DRE, ,'DI RU DNGOS SU CHED 

@233B
DU NI, ,BRGYAD PA'I SGO NAS DMIGS PA NI, ,PHOG DANG SBYOR BA LTA BUS NI, ,ZLOS SKYON MED CES RNAM GROL GSUNGS, ,CHED DU BYA BA RNAM PA GSUM, ,NGO BO SEMS CAN THAMS CAD YIN, ,DE DON SGRUB PA MTSAN NYID YIN, ,SA MTSAMS DMIGS PA DE LTA NAS, , 
GRUB PA SEMS CAN SANGS RGYAS NI, ,SENG GE BZANG PO 'DOD PA YIN, ,SPONG BA RDO RJE LTA BU NA, ,SEMS PA DANG RTOGS SANGS RGYAS SA, ,BI MA MI TRA RGYA 'GREL NAS, ,NGO BO RANG LA SBYAR BA DANG, ,GZHAN LA SBYAR BAS MI MTHUN PAS, ,SA MTSAMS DAG KYANG 
MI MTHUN NO, ,GO CHA'I NGO BO BRTZON 'GRUS TE, ,DBYE NA PANYDZI KA NAS DRUG, ,'DI NAS SUM CU DRUG TU BSHAD, ,RE RE LA NI DRUG DRUG BSHAD, ,DGE BA SGOM PA MTSAN NYID DO, ,SA MTSAMS TSOGS LAM NA YOD CES, ,SLOB DPON CHEN PO THOGS MED GSUNGS, , 
'DIR NI MOS PA TZAM GYIS NI, ,'JUG PA DNGOS 'JUG ZLOS SKYON MED, ,'JUG PA DBYE DGU DKYUS NAS GSAL, ,SA MTSAMS SBYOR LAM NA YOD CES, ,SNGA MA BZHIN DU THOGS MED GSUNGS, ,NGO BO DBANG LNGA STOBS LNGA'O, ,MTSAN NYID PHA ROL DRUG DRUG LA, , 
DNGOS SU 'JUG PAR BYED PA'O, ,TSOGS KYI SGRUB PA BCU BDUN TE, ,SA MTSAMS GZUNGS TSOGS MAN CHAD NI, ,CHOS MCHOG MAN CHAD DU RDZOGS ZER, ,GNYIS NI MTHONG SGOM GNYIS NA'O, ,NGO BO SHES RAB SNYING RJE STE, ,MTSAN NYID THAMS CAD MKHYEN PA YI, ,RGYU RDZOGS 
PAS NI RNAM GROL GSUNGS, ,NGES 'BYUNG BRGYAD DU BSHAD PA LAS, ,GRANGS NGES YOD PA MA YIN YANG, ,'KHOR NYE BA LA DGONGS NAS BSHAD, ,NGO BO SHES RAB SNYING RJE STE, ,NGES PAR 'BYUNG BA MTSAN NYID YIN, ,SA BRGYAD NAS NI SANGS RGYAS SA, ,DE NAS 
YOD DE 'GREL CHEN NAS, ,BYAMS PAS DPE RU BLANGS NAS BSHAD, ,KHA CIG SGRUB PA YIN PAS NA, ,SANGS RGYAS SA NA MED CES ZER, ,KHA CIG SANGS RGYAS SA KHO NA, ,YOD DE SGRUB PA YIN PAS NA, ,ZER YANG DANG PO KHO NA 'THAD, ,THAMS CAD MKHYEN PA RGYAS PHYIR DANG, , 

@234A
*, ,LHA YI LOG RTOG BSAL BA DANG, ,'DOD CHEN MA YIN BYANG SEMS KYI, ,LAM NI BSTAN PHYIR LAM SHES BSHAD, ,MOG MOG POR BYED LA SOGS LA, ,KHA CIG RTEN SOGS THA SNYAD 'DOGS, ,LAM GYI YAN LAG BSTAN TO ZHES, ,SHES RAB 'BYUNG 
GNAS BLO GROS ZER, ,SNOD DU RUNG BAR BYA BA'I PHYIR, ,'OD KYIS MTSON NAS NGA RGYAL BCAG, ,BYANG CHUB KHO NA'I SEMS BSKYED PAS, ,YUL NGES PA STE DE LA RTZOD, ,BYANG CHUB KHO NAR MI 'THAD DE, ,RIGS LNGA ZHES NI SMRA BAS NA, ,RIGS LNGA DRANG DON YIN PAS NA, ,KHYAB PA 
ZHES NI 'THAD PA YIN, ,'DOD CHEN MA YIN BYANG SEMS KYIS, ,GTZO BOR NYON MONGS MI SPONG BAS, ,NYON MONGS MA SPANGS RANG BZHIN YIN, ,'O NA SGRUB PA CI YIN ZHES, ,ZER BA'I LAN DU SEMS CAN NI, ,SMIN PAR BYED PA LAS YIN NO, ,THEG GNYIS BSGOM LAM 
MI 'THAD DE, ,RANG RANG SNGAR RGYUN YIN PAS GSAL, ,BYANG SEMS LA NI MI BSHAD DE, ,SHES NAS 'DA' BAR BYED PAS SU, ,SMON PA MA YIN PAS MA BSHAD, ,SBYOR LAM GSAL TE MTHONG LAM NI, ,BDEN PA BZHI LA DMIGS NAS SU, ,SKAD CAG BCO LNGA BCU 
DRUG NI, ,SDE PA RNAM GNYIS 'DOD PA YIN, ,'DOD PA DMIGS PA CHOS KYIS BZOD, ,KHAMS GNYIS LA DMIGS RJES SU BZOD, ,BZOD DANG SHES PA'I KHYAD PAR NI, ,BAR CHAD MED DANG RNAM GROL TE, ,DE LTAR BDEN PA RE RE LA, ,BZOD GNYIS SHES GNYIS 
BRGYAD BRGYAD YOD, ,KHA CIG LAM 'DI BSHAD PA NI, ,SHES PA'I DON SDUG BSNGAL GCIG NI, ,RGYUD LA SKYE BA'I DON YIN ZER, ,RGYUD LA SKYED PA MI MTHUN TE, ,KHA CIG MTHONG BA'I LAM GNYIS NI, ,DROD DANG BZOD PA NA YOD ZER, ,KHA CIG MTHONG BA'I LAM 
YOD KYANG, ,LDOG PA'I DBYE BAS THA DAD ZER, ,DE LTAR MTHONG LAM RNAM GSUM TE, ,GANG ZAG BRDA DANG CHOS KYI BRDA, ,GNYIS KA'I BRDA GSAL MTHONG BA'I LAM, ,DE YI RTEN NI GLING GSUM GYI, ,MI RIGS DRUG DANG LHA RIGS DRUG ,YIN ZHES BSTAN BCOS CHEN POR 

@234B
BSHAD, ,SA NI DRUG LA BRTEN ZHES KYANG, ,SDE PA RNAM GNYIS 'DOD PA'O, ,THEG CHEN BSAM GTAN BZHI PA LA, ,BRTEN PA YIN TE BSKYED LAS ZER, ,SPANG BYA THUN MONG DU BSTAN PA, ,RTOG PA BRGYA RTZA BRGYAD DANG NI, ,BRGYA RTZA BCU GNYIS NYON MONGS SO, ,RIM GYIS SPONG 
BA MA YIN TE, ,BAR CHAD MED PA'I LAM DU NI, ,THAMS CAD SPANGS ZHES THEG CHEN GZHUNG , ,RNAM GROL LAM GYIS SPANGS ZHES PA, ,THEG PA CHUNG NGU'I 'DOD PA YIN, ,NGO BO ZHI GNAS LHAG MTHONG YIN, ,BYANG CHUB YAN LAG BDUN BSHAD PA, ,ZHI GNAS 
LHAG MTHONG NGO BO YIN, ,MTSAN NYID MA MTHONG MTHONG BA STE, ,CHOS KYI DBYINGS LA DMIGS PA'O, ,MTHONG LAM RJES SHES MED DO ZHES, ,ZER BA YOD DE GZHUNG DANG 'GAL, ,SHES PA DUS RDZOGS ZER BA'I LAN, ,THEG CHEN 'DOD PA SKAD CIG MA, ,BCU DRUG 
GIS NI RDZOGS SO ZHES, ,BSTAN PA RNAM GZHAG SPROS PA YIN, ,SKAD CIG MA NI GCIG GAM GNYIS, ,RDZOGS PA DON DAM RIG PA YIN, ,BZOD GNYIS GZUNG 'DZIN GNYIS SU NI, ,RIM PA BZHIN DU MED PA RU, ,RTOG PA YIN ZHES SENG BZANG GSUNG, ,BZOD 
PA SHES PA SNGA MA BZHIN, ,BZOD PA MA DAG SHES PA NI, ,BDEN PA DAG LA DMIGS PA'O, ,MTHONG LAM BSDUS PA DE TZAM MO, ,BSGOM LAM BYED PA DRUG KYANG NI, ,GRANGS NGES GO RIMS YOD MA YIN, ,ZAG BCAS ZAG MED GNYIS KA YI, ,BYED PA YIN 
ZHES SENG BZANG GSUNG, ,ZAG MED KHO NA'I YIN ZHES PA, ,SH'ANTI PA YI 'DOD PA YIN, ,DANG POR BSHAD PA NYUNG BA DANG, ,'BRAS LA BROS PA YIN PAS SU, ,BSGOM LAM RNAM GNYIS ZAG BCAS DANG, ,ZAG PA MED PA'I ZAG BCAS NI, ,DBYE NA RNAM GSUM 
KHO NA STE, ,SBYOR DANG DNGOS GZHI RJES KYIS SU, ,YANG NA BSOD NAMS SOGS PA DANG, ,SGYUR DANG SPEL BAR BYED PAS SO, ,NGO BO KUN RDZOB SHES PAS SO, ,MTSAN MA PHRA MO YOD PAS SU, ,ZAG BCAS BRJOD PA MTSAN NYID YIN, ,KHA CIG DMIGS PA ZAG BCAS ZER, ,SKYE BA'I RIM PA 

@235A
*, ,GO RIMS YIN, ,DE LA MOS PA'I SPYOD YUL NI, ,SHES RAB YIN PAS MTSON PA STE, ,PHA ROL PHYIN PA GZHAN YANG YIN, ,NGO BO 'DUN PA YIN ZHES ZER, ,LA LA SHES PA ZER BA YOD, ,GNYIS NAS SA BCU'I BAR GYI NI, ,RJES NA YOD 
PA SA MTSAMS YIN, ,DBYE BA RANG GZHAN GNYIS KA LA, ,LTOS PAS DGU TSAN GSUM YIN NO, ,BYED PA BSTOD BKUR BSNGAGS GSUM NI, ,RANG DANG GZHAN GYI GNYIS KA LA, ,RIM PA BZHIN DU SANGS RGYAS GSUNG, ,SA BZHI SA BDUN SA BCU YI, ,BAR 
DU MOS PA GSUM PO NI, ,GO RIMS BZHIN DU SBYOR BA NI, ,NANG TSAN GYI NI SA MTSAMS SO, ,BSNGO BA BCU GNYIS GRANGS NGES MED, ,LDOG PA'I BYE BRAG GIS SU BSHAD, ,NGO BO SMON LAM MTSAN NYID NI, ,DE LTAR 'DOD PA SMON PA'O, ,BSOD NAMS MI ZAD 
BYED PA YIN, ,SA MTSAMS SA DGU'I RJES SHES NA'O, ,RJES SU YI RANG NGO BO NI, ,SEMS BYUNG SHES RAB DAG PA'O, ,MTSAN NYID GSAL TE BYED PA NI, ,GZHAN GYIS BYAS PA'I DGE BA LA, ,BSOD NAMS MNYAM POR THOB CES PA, ,ZER TE DE BAS RANG GI 
SNGAR, ,BYAS PA LA YANG YI RANG BAS, ,BSOD NAMS SPEL BAR BYED PA YIN, ,DBYE BA DON DAM KUN RDZOB TU, ,'DOD PA SH'ANTI SENG BZANG NI, ,GNYIS KA TSANG NA YIN PAS NA, ,DE GNYIS DBYE BAR MI BZHED DO, ,SA MTSAMS SA DGU'I RJES NA YOD, ,ZAG MED 
RNAM GNYIS BSGRUB PA NI, ,LDOG PA'I BYE BRAG GIS SU BZHI, ,GRANGS NGES GO RIMS YOD PA YIN, ,SA MTSAMS SA DGU MNYAM GZHAG GI, ,BAR CHAD MED PA'I LAM NA YOD, ,NGO BO ZHI GNAS LHAG MTHONG STE, ,DAG PA SKYED PAR BYED PA'O, ,ZLOS PA 
GDAMS NGAG SKABS SU BSHAD, ,'BAD PAS SGRUB PA MTSAN NYID DO, ,DAG PA THOB RGYU MI THOB RGYU, ,DNGOS LA SPYI DANG BYE BRAG GNYIS, ,BYE BRAG RNAM BZHI NYAN THOS DANG, ,RANG RGYAL BYANG SEMS SANGS RGYAS SO, ,SA MTSAMS SA GNYIS SANGS RGYAS SO, ,NGO BO 

@235B
SGRIB PA BRAL BA STE, ,BYE BRAG MTSAN NYID DKYUS NA GSAL, ,GZHI ZHES BSTAN PAR BYA BA NI, ,RKANG PA GNYIS KYIS NGO BO BSTAN, ,BZHI YIS GZHI SHES DBYE BA STE, ,LHAG MA GZHI SHES DNGOS YIN ZHES, ,DE SKAD THA SNYAD 'DOGS PA YOD, ,GZHI SHES 
GNYIS KA BSTAN KYANG NI, ,BSGOM LAM SBYOR BA ZER BA'ANG YOD, ,BLANG BYA GTZO RU BSTAN ZHES PA, ,SLOB DPON CHEN PO SENG BZANG GSUNG, ,DOR BYA GTZO BOR BSTAN PA NI, ,SLOB DPON BUDDH'A SHR'I DZNY'A GSUNG, ,SBYOR BA RNAM BCUR BSTAN KYANG NI, ,GRANGS 
NGES GO RIMS NGES PA MED, ,SBYOR YUL BZHI YIN SBYOR BA DNGOS, ,GSUM YIN GNYIS 'BRAS GCIG DPE ZHES, ,DE SKAD SDUD PAR BYED PA YID, ,MTHONG LAM NA YOD KHA CIG ZER, ,BSGOM LAM SBYOR BA ZER BA'ANG YOD, ,LA LA SBYOR LAM NA YOD DE, ,SBYOR 
LAM MA BSTAN GSUNG PA NI, ,GZHI RU MA BSTAN LA DGONGS GSUNG, ,ZLOS SKYON SNGAR SPANGS NGO BO NI, ,RJES KYI LHAG MTHONG SNYING RJE YIN, ,RLOM SEMS RNAM BZHI BSTAN PA YANG, ,SENG BZANG 'DOD PA DKYUS NA GSAL, ,GZUGS LA GZUGS KYIS GZUGS 
SU DANG, ,BDAG GIR RLOM SEMS MI BYED PA, ,RNAM GROL SH'ANTI RNAM GNYIS BZHED, ,SA MTSAMS SBYOR BZHIN NGO BO NI, ,SHES RAB YIN TE BCU BO YI, ,RE RE LA YANG BZHI BZHI YI, ,RNAM YOD CES PA SLOB DPON NI, ,SHES RAB 'BYUNG GNAS BLO GROS ZER, ,MTHONG 
LAM BSDUS DON SNGAR BSHAD DE, ,'DI RU BSHAD PA'I KHYAD PAR NI, ,BZHI PA SKYE BA'I TSUL DANG NI, ,THUN MONG MA YIN TSUL GYIS SU, ,BSTAN TO ZHES NI BRJOD PA YIN, ,DOR BA'I TSUL NAS BSTAN TO ZHES, ,SENG GE BZANG PO DE SKAD GSUNG, ,BSGOM LAM MI STON RGYU 
MTSAN NI, ,SNGAR BSTAN ZIN TE SBYOR LAM NI, ,BYANG SEMS THAMS CAD MKHYEN LA LTOS, ,NYAN THOS LAM SHES SU BSTAN TO, ,RNAM KUN MNGON RDZOGS YUL GYIS GNYIS, ,SHES DANG SHES BYED RNAM GNYIS SO, ,YANG NA SHES PA'I RGYUN THEN PA, ,RNAM KUN SHES BYA BLANG BA'I 

@236A
*, ,RIM, ,RTEN DANG BRTEN PA 'BRAS DANG LNGA, ,SHES BYA RNAM PA BRGYAD DANG NI, ,BDUN CU RTZA GSUM BSTAN PA YI, ,GRANGS LA NGES YOD MA YIN YANG, ,MKHYEN PA GSUM LA BRTEN NAS NI, ,RE ZHIG DE TZAM ZHIG BRJOD DO, ,GO RIMS SKYE BA'I RIM PA 
STE, ,SA MTSAMS LAM NI LNGA NA YOD, ,CIS SHES SLOB DPON SENG BZANG GIS, ,YE SHES TSOGS NI NYI SHU YANG, ,LAM NI LNGA KAR SBYAR BAS SO, ,NGO BO 'DOD PA MI MTHUN TE, ,RNAL 'BYOR RGYUD LA SKYE BA DANG, ,BDEN BZHI'I RNAM PA YIN ZHES DANG, ,NYAN THOS BYANG 
SEMS SANGS RGYAS KYI, ,YE SHES YIN ZHES 'DOD PA GSUM, ,RNAM PAR RGYAS DANG MKHYEN PAR BSDUS, ,YANG NA GTAN LA DBAB PA DANG, ,SKYE BA'I RIM PAS BSTAN PAS NA, ,ZLOS PA'I SKYON DANG BRAL BA YIN, ,NYAMS LEN MNYAM PAR GZHAG PA DANG, , 
RJES KYI DUS SU NYAMS LEN NO, ,MNYAM GZHAG SBYOR BA NYI SHU STE, ,DE YI YON TAN BCU BZHI'O, ,BZHI BCU RTZA DRUG SBYOR BA'I SKYON, ,SBYOR BA'I MTSAN NYID DGU BCU GCIG ,SBYOR BA'I NGO BO ZHI GNAS DANG, ,SHES RAB YIN TE ZLOS PA'I SKYON, ,MED DE 
SBYOR BA RNAM BCU RU, ,RJES KYI CHA NAS 'DI RU NI, ,MNYAM GZHAG CHA NAS BSTAN PAS SO, ,DON LA ZLOS SBYOR MTSAN NYID DE, ,DANG PO GNYIS NI SBYOR BA DNGOS, ,GSUM NI 'BRAS YIN YANG NA YUL, ,BCO LNGA SA MTSAMS SGO NAS TE, ,RGYU MTSAN DES NI NYI SHU'O, ,KHA 
CIG SA MTSAMS 'DI LTAR 'DOD, ,LNGA NI KUN NA GCIG GI TSOGS, ,LUNG BSTAN SBYOR LAM PHYIR MI LDOG ,SA BDUN MAN CHAD NGES 'BYUNG NAS, ,GSUM NI BRGYAD NAS SA BCU'I BAR, ,GZHAN DON YAN CHAD SANGS RGYAS SA, ,LA LA DE LAS GZHAN DU 'DOD, ,YON 
TAN SA MTSAMS NGES MED DE, ,MDO LAS KUN LA YOD PAR SNANG, ,SBYOR BA'I PHAN YON YIN PAS SU, ,SBYOR BA'I RJES LA 'BYUNG BA'O, ,GRANGS NGES MED DO NGO BO NI, ,PHYIN CI MA LOG PHAN YON NO, ,SKYON SPANGS SA MTSAMS NGES PA MED, ,SPYIR NA SA BRGYAD MAN CHAD 

@236B
DU, ,SKYON 'BYUNG ZHES NI MDO LAS BSHAD, ,DE TSE SPANGS NAS SGOM ZHES ZAR, ,LA LA SGOM PA NOR LAS ZAR, ,MDOR NA SKYON DANG YON TAN NI, ,SHES PAR BYAS NAS SGOM PA YIN, ,MTSAN NYID DGU BCU RTZA GCIG KYANG, ,GRANGS NGES MED KYANG 'KHOR GYI DOR, ,DE 
RTZAM KHO NA BSHAD PA YIN, ,GO RIMS SKYE BA'I RIM PA STE, ,SKYE BA'ANG RAGS PA KHO NA STE, ,SA MTSAMS SBYOR BA'I RJES NA STE, ,MNYAM GZHAG DUS NA 'ANG 'DOD PA YOD, ,MTSAN NYID RDZOGS PA SANGS RGYAS SO, ,CHA MTHUN DA LTA'I GNAS SKABS NAS, ,'DI NI SBYOR 
BA'I MTSAN NYID DO, ,RNAM PA ZER BA YOD KYANG NGE, ,GZHUNG NAS SNGA MA GSAL BAR BSHAD, ,MTSAN NYID LA YANG MI MTHUN STE, ,THUN MONG MA YIN MTSAN NYID DANG, ,GTAN TSIGS DAG TU 'DOD PA'O, ,DE YANG SBYOR BA SKOR CIG DANG, ,SO SOR 'DOD PA THA DAD DO,, 
PHYIN CI MA LOG DPOG PA DANG, ,SBYOR BA SO SOR DPOG PA YA, ,GTAN TSIGS DAG KYANG THA DAD DO, ,SHES PA'I KHYAD PAR BYED PA NI, ,'BRAS BU'I GTAN TSIGS NGO BO NI, ,RANG BZHIN GTAN TSIGS 'DOD PA YOD, ,SHES RAB 'BYUNG GNAS BLO GROS NI, ,KHYAD 
PAR DAG KYANG RANG BZHIN ZER, ,KHA CIG BYED YIN GZHAN MIN ZER, ,GSUM KA GTAN TSIGS GCIG TU NI, ,BYED PA YOD DE MI 'THAD DO, ,SBYOR BA DPAGS PA'I DGOD PA NI, ,BRTZON 'GRUS CHER NI 'JUG PA DANG, ,MTHAR GYIS SGOM PA'I MNGON RTOGS LA, , 
PHAN ZHES 'DOD PA THA DAD DO, ,RJOD PA MANG BA DE TZAM MO, ,THAR DANG NGES 'BYED KYIS MTSON NAS, ,RJES LA NYAMS SU BLANG BAR BSHAD, ,THAR CHA'I RTEN NI GLING GSUM MI, ,THOS BSAM SA YIN NGO BO NI, ,DAD LA SOGS PA RNAM PA LNGA, ,SH'ANTIS DAD SOGS DBYE BAR BYAS, , 
TSOGS LAM CHE 'BRING RNAM GSUM DU, ,SENG GE BZANG PO'I DBYE BA YIN, ,MI SKRAG MI DNGANG MI ZHUM PA, ,CHE 'BRING GSUM GYI RTAGS SU BSHAD, ,MYA NGAN 'DAS PA THAR PA STE, ,DE YI CHA NI SDUG BSNGAL BZOD, ,DE DANG MTHUN PA NGES PA YIN, ,DE NYID SBYIN PA LA SOGS LA, ,MI 

@237A
*, ,DMIGS PAS NI ZIN PA STE, ,THAR PA'I CHA MTHUN MTSAN NYID YIN, ,NGES 'BYED BSDUS DON SNGAR BSHAD PAS, ,RJES KYI NYAMS BLANG 'BA' ZHIG BSHAD, ,DMIGS PA SEMS CAN THAMS CAD DE, ,CHUNG NGU'I RNAM PA MNYAM DANG BYAMS, ,'BRING GI RNAM PA 
PHAN PA DANG, ,KHONG KHRO MED DANG MI 'TSE GSUM, ,CHUNG NGU'I RNAM GNYIS TSE 'DI LA, ,GZHAN LA 'TSE BAR MI BYED PA, ,'BRING GI RNAM GSUM PHYI MA LA, ,GZHAN LA PHAN PAR BYED PA'O, ,CHEN PO'I PHA LA SOGS PA STE, ,'DI DANG PHYI MA GNYIS KA LA, ,PHAN PAR BYED PA KHO NA'O,, 
RTZE MO CHUNG NGU'I MI DGE LAS, ,LDOG PA BDAG SPONG GZHAN 'JUG LA, ,'BRING GI SBYIN SOGS DGE BA LA, ,BDAG DANG GZHAN DAG SBYOR BA STE, ,GZHAN BDE'I RGYUD LA SBYOR BA'O, ,CHEN PO'I BDAG KYANG STONG SGOM ZHING, ,GZHAN LA SBYOR TE GZHAN DAG LA, ,PHYIN CI 
LOG NI SPONG BAR 'DOD, ,BZOD PA CHUNG NGU'I BDEN BZHI LA, ,BDAG DANG GZHAN DAG SBYOR BA STE, ,GZHAN NI 'PHAGS LAM SBYOR 'DOD PA'O, ,'BRING GI RGYUN ZHUGS LA SOGS LNGA, ,SHES SHING MNGON DU MI BYED LA, ,BDAG DANG GZHAN DAG SBYOR BA STE, ,GZHAN DAG 
'BRAS BUR SBYOR 'DOD PA'O, ,CHEN PO'I BYANG CHUB SKYON MED LA, ,BDAG GZHAN SBYOR DANG GZHAN DAG NI, ,SANGS RGYAS LA NI SBYOR 'DOD PA'O, ,CHOS MCHOG CHUNG NGU'I SEMS CAN NI, ,SMIN PAR BYED DE DON LA NI, ,THEG PA GSUM LA DGOD PA'O, ,'BRING GI BDAG 
GZHAN GNYIS KA YANG, ,BYANG CHUB MNGON SHES SKYE LA STE, ,SEMS CAN BYANG CHUB LAM SBYOR BA'O, ,CHEN PO'I BDAG NI RNAM MKHYEN PA'I, ,YE SHES SKYE BAR 'DOD PA DANG, ,GZHAN BDAG PHUN SUM TSOGS PA YI, ,MTHAR THUG LA NI 'JOG PA'O, ,TSOGS LAM RTEN NI 
BSHAD ZIN PAS, ,NGES 'BYED MTHONG LAM BSGOM LAM GYI, ,PHYIR MI LDOG PA'I GANG ZAG GSUM, ,BSTAN PHYIR RTAGS KYI SGO NAS BSHAD, ,PHYIR MI LDOG PA RNAM GSUM STE, ,'DIR NI THEG PA 'OG MA RU, ,MI LDOG PA YI RTAGS BSHAD DO, ,DBANG PO RAB 'BRING THA MA 

@237B
YIS, ,NGES 'BYED MTHONG LAM BSGOM LAM GYI, ,SA BRGYAD DAG TU GO RIMS BZHIN, ,PHYIR MI LDOG PA GSUM YIN NO, ,MTHAR THUG LDOG PA MA YIN YANG, ,GNAS SKABS LDOG PA YOD PAS NA, ,RTAGS YOD NA NI GNAS SKABS KYI, ,LDOG PA YANG NI MED DO ZHES, , 
RTAGS KYI SGO NAS DPOG PA YIN, ,RANG LA DPOG NA RGYU TSOGS PA'I, ,RANG BZHIN KHO NA'I GTAN TSIGS SO, ,GZHAN GYIS DPOG NA RANG BZHIN DANG, ,'BRAS BU'I GTAN TSIGS GNYIS KYIS SO, ,DPAG PA'I DGOS PA RANG LA NI, ,BRNYAS PA SKYES PA DGAG 
PA'O, ,DE NI SPYI YI BYE BRAG GI ,NGES 'BYED RTAGS NI NYI SHU LA, ,GRANGS NGES MED KYANG DE TZAM ZHIG ,'KHOR GYI NGO RU BSHAD PA YIN, ,DROD LA BCU GCIG RTZE MO'I DRUG ,BZOD PA GNYIS TE CHOS MCHOG GCIG ,SENG GE BZANG PO'I 'DOD PA YIN, ,SH'ANTIS 
DE LTAR MA PHYE'O, ,MTHONG LAM RTAGS NI BCU DRUG KYANG, ,RJES KYI CHA NAS RTAGS YIN TE, ,'O NA BZOD PA ZER BA NI, ,SNGAR GYI NUS PA MTSON PA YIN, ,BSGOM LAM RTAGS NI ZAB MO BRGYAD, ,KHA CIG SA NI RE RE LA, ,ZAB MO RE RE YIN ZER BA, ,DE MI 'THAD DE RE RE LA,, 
BRGYAD KA YOD KYANG 'GAL BA MED, ,SRID DANG ZHI MNYAM RNAM PA STE, ,GONG GI GANG ZAG DE NYID KYIS, ,RNAM PA 'DI LTAR SGOM ZHES PA, ,SLOB DPON SENG GE BZANG PO DANG, ,BUDDHA SHR'I DZNY'A NA BZHED DO, ,SBYOR BA NYI SHU MI ZLOS TE, ,RJES KYI CHA NAS BSHAD PA'O, , 
NGES 'BYED CHA MTHUN GYIS MI ZLOS, ,'DI NI SGYU MA'I TSUL NAS SO, ,RMI LAM CHUR KHYER DPES BLANGS NAS, ,SA BRGYAD YAN CHAD NA YOD CES, ,SANGS RGYAS PHAL PO CHE NAS BSHAD, ,SRID DANG ZHI BA MNYAM NYID KYIS, ,MI SLOB RTEN BSTAN RNAM GROL GSUNG, ,'DI TZAM 
SLOB PAR BYAR YOD CES, ,DE SKAD RNAM GROL GSUNG PAS NA, ,GTAN MI SLOB PA'I MI SLOB MIN, ,ZHING DAG GNYIS TE SEMS CAN DANG, ,SNOD KYI 'JIG RTEN DAG PA'O, ,SEMS CAN DAG LAS BKRES SOGS DANG, ,BRAL TE THEG GSUM SNOD 

@238A
*, ,DU RUNG, ,SNOD DAG SNOD SOGS GSER LA SOGS, ,SENG BZANG SANGS RGYAS SA RU 'DOD, ,BUDDHA SHR'I YANG DE BZHIN NO, ,DAG PAR BYED PA YIN PAS NA, ,SA BCU MAN CHAD NA YOD CES, ,'PHAGS PA RNAM PAR GROL SDE GSUNG, ,THABS LA MKHAS PA RNAM BCU 
YANG, ,GRANGS NGES MED KYANG GO RIMS NI, ,BSKYED BYA SKYED PA'I RIM PA DANG, ,BSGRUB BYA GTAN TSIGS RIM PAS NI, ,BSTAN ZHES SANGS RGYAS YE SHES GSUNG, ,SANGS RGYAS SA NA YOD PAS NA, ,GZHAN DON THABS LA MKHAS PA STE, ,DE NYID KYI NI MTSAN NYID YIN, ,MDZAD 
PAS 'BRAS YIN 'DIR NI RGYU, ,DES NA DE GNYIS ZLOS PA MED, ,SENG BZANG GSUNG STE RNAM GROL DANG, ,BUDDHA SHR'I NI RNAM GNYIS NI, ,SA BCU MAN CHAD NA YOD DE, ,THABS MKHAS PA YI NGO BO NI, ,SANGS RGYAS RGYU LA MKHAS PA LA, ,'DOD PAS SA MTSAMS MI MTHUN NO, ,RTZE 
MO BDUN LA DROD KYI RTZE, ,RTAGS KYIS BSTAN TE DBYE BA NI, ,BCU GNYIS BSTAN KYANG GRANGS NGES MED, ,RTZE MO BRTAGS GNYIS SO SO STE, ,RTAGS KYI RTZE MO DPAG CES SU, ,LA LA DE SKAD 'DOD PA YOD, ,KHA CIG RTAGS GNYIS RTZE MO RU, ,'DOD DE RTAGS KYI DPAG BYA 
NI, ,PHYIR MI LDOG PAR DPOG PA STE, ,LUNG NAS DE LTAR DPAG GO GSUNG, ,RNAM 'PHEL BCU DRUG RTZE MO YI, ,GRANGS NGES MED DE GO RIMS KYANG, ,MED DE 'DIS KYANG 'DIS KYANG NI, ,'PHEL LO ZHES NI BYA BA YIN, ,BCU DRUG GANG RUNG YOD PAS SU, ,DE YI 
RGYUD LA DGE 'PHEL BA, ,RTZE MO YIN ZHES LA LA ZER, ,BCU DRUG NYID NI RTZE MO ZHES, ,KHA CIG DE SKAD 'DOD PA'ANG YOD, ,SNGAR NI YOD PAR MA GYUR LA, ,RTZE MO THOB NAS YOD PAS NA, ,'PHEL BA ZHES NI BRJOD PA YIN, ,BZOD PA'I RTZE MO KUN MKHYEN NYID, ,GSUM GYI 
CHOS NI RDZOGS PA YIN, ,DE GSUM CHOS NI SEMS BSKYED SOGS, ,SNGAR BSHAD PA YI RIM PA RNAMS, ,BZOD PAR RDZOGS PAR 'THAD SNYAM NA, ,SPANG BYA GZHI SHES RDZOGS PA DANG, ,LAM SHES RNAM GNYIS RDZOGS PA DANG, ,RNAM KUN BAR DU RDZOGS PA LA, ,RDZOGS 

@238B
PA'I THA SNYAD BRTAGS ZHES ZER, ,RTZE MO SA DGU YAN CHAD NA, ,RDZOGS PAR YOD PAS 'GAL BA MED, ,DE SKAD KHA CIG RJOD PAR BYED, ,SH'ANTI PA YI 'DOD PAS NI, ,KUN MKHYEN CHOS NI RNAM GSUM YANG, ,RANG 'BYUNG DANG NI DE BZHIN GSHEGS, ,THAMS CAD MKHYEN PA 
GSUM LA 'DOD, ,CHOS MCHOG RTZE MO DPAG MED KYANG, ,TING NGE 'DZIN LA BRTEN NAS SU, ,BSOD NAMS DPAG TU MED PA NI, ,RTZE MO RU NI BSHAD PA YIN, ,MTHONG LAM RTZE MO SPANGS PA DANG, ,RTOGS DANG YON TAN RTZE MO ZHES, ,SPANG SOGS ZHAR LA 'BYUNG BA STE, 
RTZE MO DNGOS NI PHA ROL PHYIN, ,RE RE LA YANG DRUG DRUG TU, ,RDZOGS PA YIN ZHES KHA CIG ZER, ,DES NA MTHONG LAM RTZE MO NI, ,RJES KYI GNAS SKABS NA YOD ZER, ,SPANG BYA RNAM PAR RTOG PA NI, ,GZUNG 'DZIN GNYIS SU BSDUS PA STE, ,ZHIB TU PHYE NA RE RE LA, ,YANG 
NI DGU DGU YOD PA YIN, ,KHAMS GSUM SPANG BYAS PHYE NA NI, ,RTOG PA BRGYA RTZA BRGYAD YIN NO, ,GRANGS NGES RGYU MTSAN YUL GYIS TE, ,CHE 'BRING GIS KYANG ZER BA YOD, ,NGO BO 'KHRUL PA'I SHES PA STE, ,RTOG BCAS RTOG PA MED PA YI, ,'KHRUL PA GNYIS KA YIN 
ZHES ZER, ,SHES BYA'I SGRIB PA KHO NA STE, ,NYON MONGS SGRIB DANG SHES BYA'I SGRIB, ,LA LA GNYIS CHAR YIN PAR 'DOD, ,BDAG YOD DU NI RTOG LA SOGS, ,DMAN PA'I RTOG PA YIN PA DANG, ,BDAG MED DU NI RTOG LA SOGS, ,NGAN RTOG GI NI GNYEN PO DAG ,YIN 
ZHES 'DOD PA MI MTHUN NO, ,LA LA GNYIS CHAR ZER BA STE, ,'DI 'BREL NA NI THA MA GSAL, ,NGAN RTOG BSKAL PA DPAG MED NAS, ,DE YI GNYEN PO'I RTOG PA NI, ,'JIG RTEN PA YI LAM NA YOD, ,SPONG BA MTHONG LAM BAR CHAD MED, ,THEG PA CHEN PO'I 'DOD PA 
STE, ,NYAN THOS RNAM GROL LAM GYIS SO, ,RGYA MTSO LA NI CHU BO BZHIN, ,YON TAN DPAG MED 'DU BA NI, ,SGOM PA LAM GYI RTZE MO STE, ,SA BRGYAD YAN CHAD NA YOD CES, ,LA LA 'DOD DE DPYAD NA NI, ,SA BCU'I GNAS SKABS NA YOD 'DRA, ,SPANG BYA RTOG PA'I MTSAN NYID NI,, 

@239A
*, ,SNGAR BSHAD ZIN PAS BYE BRAG GI ,MTSAN NYID BSTAN PAR BYA BA NI, ,SENG GE BZANG PO'I 'DOD PAS SU, ,NGES PAR 'BYED PA'I DUS DAG NA, ,YOD PA'I PHRAG DOG YIN SHES GSUNG, ,RNAM PAR GROL STE SGOM LAM GYI, ,RJES KYI SHES PA'I GNAS 
SKABS KYI, ,DGE BA ZAG BCAS YIN ZHES ZER, ,BAR CHAD MED PA'I RTZE MO NI, ,NGO BO ZHI GNAS LHAG MTHONG STE, ,BAR NI GANG GIS MA CHOD LA, ,YON TAN RDZOGS MANG MTSAN NYID YIN, ,ZLOS PA'I SKYON NI SNGAR SPANGS TE, ,SA MTSAMS RDO RJE LTA BU NA, ,MNYAM GZHAG 
'BA' ZHIG YIN PAS NA, ,'DI YI DMIGS PA DNGOS MED YIN, ,RANG GI RGYUD LA LOG PAR RTOG, ,BCU DRUG GSAL LA SKYE BA STE, ,LOG PAR RTOG PA'I NGO BO NI, ,NYON MONGS SHES BYA'I SGRIB PA STE, ,GNYIS CHAR ZER TE LA LA NI, ,THA MA KHO NA YIN PAR 'DOD, ,GRANGS NGES MED 
DE SDUD PA RU, ,DPOG PAR SGRUB PA'I MING GIS SU, ,MANG DU BSHAD PAR 'DUG PAS SO, ,RGYAS PAR 'DIR NI SPRO MI BYA, ,MTHAR GYIS PHA ROL PHYIN PA DRUG, ,RJES SU DRAN DRUG DON DAM MO, ,PHA ROL DRUG DANG SGRUB PA YANG, ,'CHOL DANG GO RIMS YIN PAS NA, ,ZLOS 
SKYON MED DE DKON MCHOG GSUM, ,DE BZHIN YIN PAS ZLOS SKYON MED, ,SBYIN DANG TSUL KHRIMS GNYIS DANG NI, ,GTONG DANG TSUL KHRIMS DRAN PA YANG, ,DNGOS DANG BRAS BU'I CHA NAS SU, ,BSTAN PAS ZLOS SKYON MED PA YIN, ,LHA DANG DKON MCHOG DPANG PO DANG, 
RTEN TSUL YIN PAS ZLOS PA MED, ,SKAD CIG BYANG CHUB RNAM BZHI NI, ,LDOG PAS DBYE BA YIN PAS SU, ,RIM GYIS SKYE BA MA YIN NO, ,DANG PO GNYIS NI 'BRAS BU YIN, ,THA MA GNYIS NI RNAM PA YIS, ,GRANGS NGES YOD PA MA YIN YANG, ,'BRAS BU KUN NI DE RU 'DU, ,SKU NI 
GCIG GNYIS GSUM BZHI LNGA, ,GRANGS MED 'DOD PA DAG TU'O, ,RANG DANG GZHAN GYIS DON GYIS SU, ,SKU GSUM ZHES NI BYAMS PAS GSUNGS, ,RANG DON CHOS SKU GNYIS PO NI, ,RGYUD DAG MA DAG RNAM GNYIS KYI, ,DON DU GZUGS SKU RNAM GNYIS ZER, ,MDO SDE THAR 

@239B
PA CHEN PO NAS, ,NGO BO NYID SKU GSUNGS PA DANG, ,DON DAM GYI NI BDEN PA DANG, ,GSUM PO DAG TU MA 'DUS PAS, ,SKU BZHI SHES NI SENG BZANG GSUNG, ,SPRUL PA YI NI SPRUL LA SOGS, ,YOD PAS SKU LNGA GZHAN DAG ZER, ,BDAG GZHAN LONGS SPYOD RDZOGS 
PAS SU, ,SKU LNGAR 'DOD PA DON GSANG YIN, ,NGO BO NYID SKU'I NGO BO NI, ,DNGOS PO'I GNAS LUGS YIN PA STE, ,CHOS SKU GNAS LUGS RTOGS PA YI, ,YE SHES YIN NO SKU GNYIS NI, ,GZUGS LA 'JOG STE GZUGS DE YANG, ,'KHOR GYI 
SNANG BA 'BA' ZHIG LA, ,'JOG PA THOGS MED CHED KYI GZHUNG, ,GNYIS KA'I SNANG BA LA 'JOG PA, ,PHYOGS KYI GLANG PO LA SOGS PA, ,GNYIS KA'I SNANG BA MA YIN PAR, ,'DOD PA N'A G'ARDZU NA SOGS, ,YE SHES LNGA KA CHOS SKU RU, ,LA LA 'DOD PA YOD 
KYANG NI, ,BUDDHA SHR'I DZNY'A 'DI LTAR 'DOD, ,ME LONG YE SHES CHOS KYI SKU, ,MNYAM NYID SO SOR RTOG PA NI, ,LONGS SPYOD RDZOGS SKU SPRUL PA NI, ,BYA BA SGRUB PA'I YE SHES YIN, ,DE LTAR 'DOD PA THA DAD DO, ,CHOS NYID YIN PAS CHOS SKU ZHES, ,KHA CIG DE 
SKAD 'DOD PA YOD, ,CHOS NYID RTOGS DANG CHOS STON PAS, ,CHOS SKU YIN ZHES 'DOD PA'ANG YOD, ,NGES PA BZHI STE 'KHOR DANG NI, ,GNAS DANG STON PA CHOS SU STE, ,DES NA JI LTAR 'DOD PA RU, ,LONGS SPYOD BYED PAS LONGS SPYOD SKU, ,'KHOR 
GYI NGES PA SA BCU PA, ,'BA' ZHIG YIN ZHES SENG BZANG GSUNG, ,SH'ANTI MTHONG LAM YAN CHAD KYI, ,BYANG CHUB SEMS DPA' YIN ZHES ZER, ,GNAS NI 'GOG MIN CHOS DE NI, ,THEG PA CHEN PO KHO NA'I CHOS, ,STON PA MTSAN DANG DPE BYAD KYIS, , 
BRGYAN PA'I GZUGS NI KHO NA YIN, ,MTSAN NI SUM CU RTZA GNYIS DANG, ,DPE BYAD BRGYAD CUR BSHAD KYANG DE, ,DPAG TU MED PAR YOD PA STE, ,RAB GNAS MTSON NAS DPAG MED BSHAD, ,GDUL BYA'I NGOR NI 'DI TZAM GYIS, ,SKYES BU 

@240A
*, ,CHEN PO MTSON PAS NI, ,MTSAN GYI MTSAN NYID DAG TU BSHAD, ,NGO BO SPYIR NI GZUGS YIN YANG, ,PHAL DUD DBANG PO LNGA LA 'JOG ,SEMS KYI RNAM DAG MTSON PAS NA, ,DPE BYAD ZER TE YANG NA NI, ,MTSAN NI BRGYAN PAR BYED 
PAS NA, ,DPE BYAD DU YANG 'DOD PA YOD, ,SANGS RGYAS MTSAN NYID MA YIN YANG, ,JI LTAR 'DUL BAR SPRUL PAS NA, ,GZUGS SKU ZHES NI BRJOD PA YIN, ,NGES PA BZHI DANG BRAL NAS SU, ,JI LTA BA DANG JI LTA BUR, ,DE LTA BA DANG DE LTA 
BUR, ,STON PA SPRUL PA'I SKU YIN NO, ,DE YI MDZAD PA NYI SHU BDUN, ,LHUN GYIS GRUB CING RGYUN MI 'CHAD, ,'JIG RTEN 'JIG RTEN 'DA' 'GOD DANG, ,SANGS RGYAS LA 'GOD RNAM GROL GSUNG, ,YANG NA JI LTA JI SNYED PA, ,JI SNYED RTEN DANG 
LAM BZHI 'GOD, ,MTHAR THUG LA DGOD JI LTA BA, ,BUDDHA SHR'I DZNY'A NA ZER RO, ,DE LTAR MDZAD PA DPAG MED KYANG, ,LAM BDEN RANG BZHIN GNAS SKABS TE, ,MYA NGAN 'DAS 'GOD 'BRAS BUR 'DOD, ,LHUN GRUB RGYUN MI 'CHAD PA YANG, , 
THUB PA KHO NA'I MDZAD PAR BZHED, ,BHANGGA LAR SKYES DGE SLONG NI, ,MAR ME MDZAD DPAL YE SHES KYIS, ,GZHUNG DANG BLA MA'I GSUNG GIS NI, ,PHAR PHYIN BSDUS DON SGRON MAR BYAS, ,DE DAG DRI MED GANG THOB PAS, ,'GRO KUN 
LOG RTOG RNAM SPANGS TE, ,PHA ROL PHYIN NYID RTOGS NAS KYANG, ,GZHAN LA PHAN PHYIR STON PAR SHOG ,SHES RAB KYI PHA ROL TU PHYIN PA'I BSDUS DON SGRON MA ZHES BYA BA DPAL MAR ME MDZAD YE SHES KYIS MDZAD PA RDZOGS 
SO,, ,,PAndI TA DE NYID DANG LO TZ'A BA MKHAS PA CHEN PO'I CHEN PO TSUL KHRIMS RGYAL BAS BSGYUR BA'O,, ,, 

