@122A
#, ,RGYA GAR SKAD DU, ,DO HA KO shA N'A MA MA H'A MU 
DRA AU BA DE SHA, BOD SKAD DU, DO HA MDZOD CES BYA BA PHYAG RGYA CHEN PO'I MAN NGAG DPAL RDO RJE RNAL 'BYOR MA LA PHYAG 'TSAL LO, ,LHAN CIG SKYES PA'I YE SHES CHOS KYI SKU BDE BA CHEN PO LA PHYAG 'TSAL LO, ,JI LTAR DNGOS DANG DNGOS MED SNANG STONG DANG, ,RGYU DANG MI RGYU G-YO DANG MI 
G-YO BA, ,THAMS CAD MA LUS NAM MKHA'I RANG BZHIN LAS, ,DUS RNAMS KUN DU NAM YANG G-YO BA MED, ,NAM MKHA' NAM MKHA' ZHES NI RAB BRJOD KYANG, ,NAM MKHA'I NGO BO CIR YANG GRUB PA MED, ,YOD DANG MED DANG YOD MIN MED MIN DANG, ,DE LAS GZHAN DU'ANG MTSAN PA'I 
YUL LAS 'DAS, ,DE LTAR NAM MKHA' SEMS DANG CHOS NYID LA, ,THA DAD CUNG ZAD YOD PA MA YIN TE, ,THA DAD MING NI GLO BUR BTAGS PA TZAM, ,DE LA DON MED BRDZUN GYI TSIG TU ZAD, ,CHOS RNAMS THAMS CAD RANG GI SEMS YIN TE, ,SEMS LAS MA GTOGS CHOS GZHAN RDUL 
TZAM MED, ,GANG GIS GDOD NAS SEMS MED RTOGS PA YIS, ,DUS GSUM RGYAL BA'I DGONGS PA DAM PA RNYED, ,CHOS KYI ZA MA TOG CES YONGS SU GDAGS, ,DE YANG LOG PA'I CHOS GZHAN MA YIN TE, ,GZOD NAS LHAN CIG SKYES PA'I RANG BZHIN NO, ,DE YI DE NYID BSTAN DU 

@122B
YOD MIN TE, ,BRJOD DU MED PAS SUS KYANG GO BA MED, ,GAL TE BDAG PO YOD NA NOR YOD DE, ,YE NAS BDAG MED DE LA CI ZHIG YOD, ,SEMS YOD GYUR NA CHOS KUN YOD RIGS TE, ,SEMS MED PA LA CHOS ZHIG SU YIS RTOGS, ,SEMS DANG CHAS SU SNANG BA THAMS CAD 
NI; ;BTZAL NA MI RNYED TSOL MKHAN GONG NAS MED, ,MED PA DUS GSUM MA SKYES MI 'GAG PAS, ,DE NYID GZHAN DU 'GYUR BA MED PA NI, ,RANG BZHIN BDE BA CHEN PO'I GNAS LUGS YIN, ,DE PHYIR SNANG BA THAMS CAD CHOS KYI SKU, ,'GRO BA SEMS CAN RNAMS NI SANGS 
RGYAS NYID, ,'DU BYED LAS KUN YE NAS CHOS KYI DBYINGS, ,BTAGS PA'I CHOS RNAMS RI BONG RVA DANG 'DRA, ,KYE MA NYI MA SPRIN BRAL 'OD ZER KUN KHYAB KYANG, ,MIG MED RNAMS LA MUN PA RNAMS SU SNANG, ,LHAN CIG SKYES PAS KUN LA KHYAB GYUR KYANG, ,RMONGS PA DAG LA DE NYID SHIN TU 
RING; ,'GRO BA RNAMS KYIS SEMS MED MA RTOGS PAS, ,BTAGS PA'I SEMS KYIS SEMS NYID RAB TU BCINGS, ,JI LTAR GDON GYIS BRLABS PA'I SMYON BA DAG ,DBANG MED DON MED SDUG BSNGAL BYED PA LTAR, ,DNGOS 'DZIN RNAM RTOG GDON CHEN ZIN PA YI, ,SKYE BO DON MED SDUG 
BSNGAL 'BA' ZHIG BYED, ,KHA CIG BLO YI DBYE BAS RMONGS RNAMS BCINGS, ,BDAG PO KHYIM DU BZHAG NAS GZHAN DU TSOL, ,KHA CIG GZUGS BRNYAN DAG LA GDON DU 'DZIN, ,KHA CIG RTZA BA BOR NAS LO 'DAB 'BREG ,JI LTAR BYAS KYANG BSLUS BA MA TSOR RO, ,KYE HO BUS PA RNAMS KYIS 
DE NYID MA RIG KYANG, ,DE NYID NGANG LAS G-YOS MED NGA YIS RTOGS, ,NGA YIS NGA YIR THOG MTHA' SHES GYUR PAS, ,NGA YIS NGA MTHONG RANG NYID GCIG PUR LUS, ,GCIG PO NYID LA BLTAS PAS GCIG MA MTHONG, ,MTHONG BYA MTHONG BYED BRAL BAS BRJOD DU MED, ,BRJOD DU MED PA 
SU YIS GO BAR 'GYUR, ,GNYUG MA'I YID LA GANG TSE SBYANGS GYUR PA, ,DE TSE RI KHROD NGA YI RTOGS PAR 'JUG ,SENG GE'I 'O MA SNOD NGAN PHAL PAR MIN, ,JI LTAR NAGS NA SENG GE'I NGA RO YIS, ,RI DAGS PHRA MO THAMS CAD SKRAG GYUR KYANG, ,SENG PHRUG RNAMS NI DGA' BAS BRGYUG PA 

@123A
*, ,LTAR; ,GDOD NAS MA SKYES BDE CHEN 'DI BSTAN PAS, ,RMONGS PA LOG RTOG CAN RNAMS SKRAG GYUR KYANG, ,SKAL LDAN RAB TU DGA' BAS SPU ZING BYED, ,KYE HO MA YENGS SEMS KYI RANG GIS RANG LA LTOS, ,RANG GI DE NYID RANG GIS RTOGS GYUR NA, ,YENGS 
PA'I SEMS KYANG PHYAG RGYA CHEN POR 'CHAR, ,MTSAN MA RANG GROL BDE BA CHEN PO'I NGANG, ,RMI LAM DAG GI BDE DANG SDUG BSNGAL KUN, ,SAD PA'I DUS NA RANG BZHIN MED PA'I PHYIR, ,RE DANG DOGS PA'I BSAM PAS KUN BSLANG NAS, ,DGAG DANG SGRUB PA'I BSAM PA SU ZHIG 
BYED; ,'KHOR DANG MYA NGAN 'DAS PA'I CHOS RNAMS KUN, ,DE NYID MTHONG BAS RANG BZHIN MED PA'I PHYIR, ,RE DANG DOGS PA'I BLO NI ZAD GYUR PAS, ,SPANG DANG BLANG BA'I 'BAD RTZOL CI BYAR YOD, ,SNANG GRAGS THAMS CAD SGYU MA SMIG RGYU DANG, ,GZUGS BRNYAN DANG MTSUNGS 
DNGOS PO MTSAN MA MED, ,SGYU MAR SNANG MKHAN SEMS NYID NAM MKHA'I STE, ,MTHA' BRAL DBUS MAR SUS KYANG SHES MI 'GYUR, ,GANG G'A LA SOGS CHU KLUNG SNA TSOGS PA, ,BA TSA CAN GYI RGYA MTSOR RO GCIG LTAR, ,BTAGS PA'I SEMS DANG SEMS BYUNG SNA TSOGS KUN, , 
CHOS KYI DBYINGS SU RO GCIG SHES PAR BYOS, ,GANG ZHIG NAM MKHA'I KHAMS NI YONGS BTZAL KYANG, ,MTHA' DANG DBUS MED MTHONG BA YONGS SU 'GAG ,DE BZHIN SEMS DANG CHOS NI YONGS BTZAL BAS, ,SNYING PO RDUL TZAM RNYED PAR MA GYUR TE, ,YONGS SU TSOL BA'I 
SEMS KYANG MI DMIGS PAS, ,CI YANG MA MTHONG BA NYID DE MTHONG YIN, ,JI LTAR GZINGS LA 'PHUR BA'I BYA ROG NI, ,PHYOGS RNAMS BSKOR ZHING SLAR YANG DE RU 'BAB, ,'DOD PA'I SEMS KYIS BSTAN PA'I RJES BCAD KYANG, ,DANG PO'I SEMS NYID GNYUG MA NYID DU 
'BAB, ,RKYEN GYIS MI 'GUL RE BA'I YI CHAD PA, ,DOGS PA'I SKUGS SA ZHIGS PAS RDO RJE SEMS, ,RTZA BA CHOD PA'I SEMS NYID NAM MKHA' 'DRA, ,SGOM DU MED PAS YID LA MI BYA STE, ,THA MAL SHES PA RANG LUGS GNYUG MA LA, ,BCOS MA'I DMIGS 

@123B
PA DAG GIS MI BSLAD DE, ,RANG BZHIN DAG PA'I SEMS LA BCOS MI DGOS, ,MA BZUNG MA BTANG RANG DGA' NYID DU ZHOG ,GAL TE MA RTOGS BLO LA SGOM RGYU MED, ,RTOGS PA CAN LA BSGOM BYA SGOM BYED MED, ,JI LTAR NAM MKHAS NAM MKHA' DMIGS SU MED, , 
DE LTAR STONG PAS STONG PA SGOM DU MED, ,GNYIS MED SHES PAS CHU DANG 'O MA LTAR, ,SNA TSOGS RO GCIG BDE CHEN RGYUN CHAD MED, ,'DI LTAR DUS GSUM RNAM PA THAMS CAD DU, ,YID LA BYA BA MED CING MA BRAL GNYUG MA'I NGANG, ,DE NYID SKYONG LA SGOM ZHES THA SNYAD GDAGS, , 
RLUNG NI MI BZUNG YID NI MI BCING BAR, ,MA BCOS SHES PA BU CHUNG LTA BUR ZHOG ,DRAN RTOG BYUNG NA DE NYID RANG LA LTOS, ,CHU DANG RLABS GNYIS THA DAD MA RTOGS SHIG ,YID LA MI BYED PHYAG RGYA CHEN PO LA, ,SGOM RGYU RDUL TZAM MED PAS MI BSGOM STE, ,SGOM MED DON DANG 
'BRAL MED SGOM PA'I MCHOG ,GNYIS MED LHAN CIG BDE BA CHEN PO'I RO, ,JI LTAR CHU LA CHU GZHAG RO GCIG LTAR, ,JI BZHIN NGANG DU DE BZHIN GNAS PA'I TSE, ,DMIGS 'DZIN ZHEN PA'I YID NI RAB TU ZHI, ,KYE HO, ,GNYIS MED GNYUG MA'I RNAL 'BYOR GANG DE LA, , 
SPANG DANG BLANG BA'I DNGOS PO CI ZHIG YOD, ,NGAS NI CHOS KUN MA BTANG BAS, ,BU KHYOD 'DI GYIS BYA BA MI SMRA'O, ,JI LTAR NOR BU DE DNGOS MED PA LTAR, ,RNAL 'BYOR SPYOD PA DE DNGOS MED PA STE, ,'DU BYED SNA TSOGS CAL COL GANG SMRAS KYANG, ,RNAL 'BYOR BLO NI GCIG 
LAS MI 'DA'O, ,GCIG NYID NA NI GCIG KYANG YOD MIN PAS, ,RNAM PA SNA TSOGS RTZA BA BRAL GYUR TE, ,SMYON PA BZHIN DU RTZIS MED YAN PA LA, ,BYAR MED SPYOD PA BU CHUNG BZHIN DU GNAS, ,AE MA, SRID PA'I 'DAM SKYES PADMA LTA BU'I SEMS, ,NYES PA GANG GI 
GANG LA GOS PA MED, ,ZA ZHING 'THUNG LA GNYIS SPROD BDE BA DANG, ,GAL TE LUS SEMS RAB TU GDUNGS GYUR DANG, ,RNAM PA SNA TSOGS GANG LA SPYOD GYUR PA, ,GANG GIS MA BCINGS MA GROL GOS BA MED, ,RTOGS PA'I RANG SPYOD RTZIS MED DANG DE NAS, ,RMONGS 

@124A
*, ,PA'I 'GRO BA NYAM THAG MNGON GYUR TSE, ,MI BZOD SNYING RJE'I SHUGS KYIS MCHI MA 'BYUNG, ,BDAG GZHAN BZLOG NAS PHAN PHA NYID LA 'JUG ,DON LA BRTAGS NA DMIGS PA GSUM BRAL BAS, ,YANG DAG MA YIN RMI LAM SGYU 'DRA STE, ,CHAGS THOGS 
BRAL BAS DKA' ZHING SKYE MED PA, ,SGYU MA MKHAS PA SGYU MA'I DON BYED MTSUNGS, ,GDOD NAS DAG PA NAM MKHA'I RANG BZHIN LA, ,SPANGS DANG THOB PA'I DNGOS PO 'GA' YANG MED, ,YID LA BYAR MED PHYAG RGYA CHEN PO NI, ,'BRAS BU GANG DU'ANG RE BA MA BYED CIG ,RE BA'I SEMS 
NI GDOD NAS MA SKYES PAS, ,SPANGS DANG THOB PA'I DNGOS PO CI ZHIG YOD, ,GAL TE GANG GIS THOB PA'I DNGOS PO CI ZHIG YOD, ,GAL TE GANG GIS THOB PA'I DNGOS YOD NA, ,BSTAN PA'I PHYAG RGYA RNAM BZHIS CI ZHIG BYED, ,JI LTAR RI DGAS 'KHRUL PAS GDUNGS PA YIS,, 
SMIG RGYU'I CHU LA RAB TU BRGYUG PA LTAR, ,RMONGS PA GANG ZHIG 'DOD PAS RAB GDUNGS PAS, ,JI LTAR 'BAD KYANG SLAR NI RING BAR 'GYUR, ,YE NAS MA SKYES RANG BZHIN RNAM DAG PAS, ,DE LAS KHYAD PAR CUNG ZAD YOD MIN TE, ,BTAGS PA'I YID NI DBYINGS SU 
DAG GYUR PA, ,DE LA RDO RJE 'CHANG ZHES BTAGS PA TZAM, ,JI LTAR AE THANG SKAM PO'I SMIG RGYU DAG ,CHUR SNANG CHU NI GNYIS SU MED PA LTAR, ,BZOD NAS DAG BA BTAGS PA'I YID SANGS PA, ,DE LA RTAG CHAD GNYIS SU BRJOD DU MED, ,YID BZHIN NOR BU DPAG BSAM 
SHING BZHIN DU, ,SMON LAM DBANG GIS RE BA YONGS SKONG BA, ,DE YANG 'JIG RTEN THA SNYAD KUN RDZOB STE, ,DAM PA'I DON DU 'GA' YANG DON MA YIN, ,DO HA MDZOD CES BYA BA PHYAG RGYA CHEN PO'I MAN NGAG DPAL RI KHROD PA CHEN PO SA RA HA'I ZHAL SNGA NAS MDZAD PA RDZOGS SO,, ,, 
RGYA GAR GYI MKHAN PO SHR'I BEE RO TZA NA RAKshI TAS RANG 'GYUR DU MDZAD PA'O,, 