@179A
#, ,RGYA GAR SKAD DU, PARnA SHA PA RI S'A DHA NAm, BOD SKAD DU, RI KHROD LO MA CAN GYI SGRUB THABS, 'PHAGS MA RI KHROD LO MA CAN LA PHYAG 'TSAL LO, ,SNGON MA BZHIN DU THAMS CAD 
BSGRUBS NAS RANG GI SNYING GAR PADMA DKAR PO DANG ZLA BA'I DKYIL 'KHOR LA PAm YIG SER PO LAS SKYES PA'I RDO RJE'O, ,DE'I LTE BA LA PAm YIG GO, ,DE THAMS CAD YONGS SU GYUR PA LAS BCOM LDAN 'DAS MA SKU MDOG SER MO ZHAL GSUM PA, SPYAN GSUM PA, PHYAG DRUG PA, DANG PO'I ZHAL SER 

@179B
PO; G-YAS DKAR PO, G-YON DMAR PO 'GYING ZHING BZHAD PA RGYAN THAMS CAD KYIS BRGYAN PA, LO MA DANG RMA BYA'I MDONGS KYI SHAM THABS CAN, LANG TSO GZHON ZHING RGYAS PA, PHYAG G-YAS RNAMS KYIS RDO RJE DANG, DGRA STA DANG, MDA' RNAMS BSNAMS PA, PHYAG G-YON PA 
RNAMS KYIS SDIGS MDZUB DANG BCAS PA'I ZHAGS PA DANG, YAL GA DANG BCAS PA'I RMA BYA'I MDONGS DANG, GZHU RNAMS BSNAMS PA, ME TOG BCINGS PA'I RAL PA'I COD PAN LA GNAS PA'I MI BSKYOD PA 'CHANG BA, NYI MA'I 'OD KYI DKYIL 'KHOR CAN, 'OG TU BGEGS RNAMS MNAN PA'I PADMA 
DKAR PO DANG ZLA BA'I GDAN LA G-YON BRKYANG GIS BZHUGS PA, THUGS KAR G-YON PA'I SDIGS MDZUB KYIS 'OG GI BGEGS KYI TSOGS SKRAG PAR MDZAD PA'O, ,G-YAS RDO RJE'I KHU TSUR GYIS MTSON CHA 'PHYAR BA'I TSUL, DE BZHIN DU PHYAG BZHI'I G-YON PA DAG GIS SDIGS MDZUB DANG BCAS 
PA'I ZHAGS PA DANG, LO MA DANG BCAS PA'I RMA BYA'I MDONGS BSNAMS PA, PHYAG G-YAS PA DAG GIS RDO RJE DANG, DGRA STA BSNAMS PA, SHIN TU 'JIGS PA STER BAR BSGOM PAR BYA'O, ,DE NAS SNGAGS BZLAS PAR BYA STE, AOm PI SH'I TZI PARnA SHA BA RI SARBA MA R'I PRA SHA MA nI SV'A H'A, DE NAS JI LTA BA BZHIN 
DU GSHEGS NAS CI BDER GNAS PAR BYA'O, ,RI KHROD LO MA CAN GYI SGRUB THABS RDZOGS SO,, 