@241A
#, ,RGYA GAR SKAD DU, BHA GA B'AN BADZRA P'A nI STO TRA, BOD SKAD DU, BCOM LDAN 'DAS 
PHYAG NA RDO RJE LA BSTOD PA, DPAL PHYAG NA RDO RJE LA PHYAG 'TSAL LO, ,H'Um BCOM LDAN PHYAG NA RDO RJE NI, ,SKU MCHOG 'BAR BA'I 'OD ZER CAN, ,GDUG PA MA LUS 'DUL MDZAD CING, ,STOBS PO CHE LA PHYAG 'TSAL LO, ,BCOM LDAN PHYAG NA RDO RJE NI, ,GSUNG MCHOG 'BAR BA'I 'OD ZER CAN, ,NGAG GI 
NYES PA 'JOMS MDZAD PA, ,SNGAGS RNAMS GSUNG LA PHYAG 'TSAL LO, ,BCOM LDAN PHYAG NA RDO RJE NI, ,THUGS MCHOG 'BAR BA'I 'OD ZER CAN, ,RNAM RTOG MA LUS 'JOMS MDZAD PA, ,RDO RJE BSNAMS LA PHYAG 'TSAL LO, ,BCOM LDAN PHYAG NA RDO RJE NI, ,SKU MDOG SNGON PO 'OD ZER 

@241B
'BAR, ,RDO RJE'I STOBS KYIS 'BYUNG PO 'DUL, ,RDO RJE BSNAMS LA PHYAG 'TSAL LO, ,LAS KYI GNOD SBYIN CHEN PO RNAMS, ,'JIGS SU RUNG BA'I CHA BYAD CAN, ,MA LUS THAMS CAD 'JIGS PAR BYED, ,'JIGS BYED KHYOD LA PHYAG 'TSAL LO, ,LCANG LO CAN GYI GNAS MCHOG DAM PA NA, , 
GSANG SNGAGS RIG SNGAGS KUN GYI BDAG PO STE, ,LOG 'DREN BGEGS KYI TSOGS RNAMS 'JOMS MDZAD PA, ,BCOM LDAN RDO RJE BSNAMS LA PHYAG 'TSAL LO, ,BCOM LDAN 'DAS PHYAG NA RDO RJE LA BSTOD PA RDZOGS SO,, 