@146B
#, ,RGYA GAR SKAD DU, PRA TI TYA SA MU TPA DA HRi DA YA K'A RI K'A ,BOD SKAD DU, RTEN CING 'BREL PAR 'BYUNG BA'I SNYING PO'I TSIG LE'UR BYAS PA, 'JAM DPAL GZHON NUR GYUR PA LA PHYAG 'TSAL LO, ,YAN LAG BYE BRAG BCU GNYIS GANG, ,THUB PAS RTEN 'BYUNG 
GSUNGS DE DAG ,NYON MONGS LAS DANG SDUG BSNGAL DANG, ,GSUM PO DAG TU ZAD PAR 'DUS, ,DANG PO BRGYAD DANG DGU NYON MONGS, ,GNYIS DANG BCU PA LAS YIN TE, ,LHAG MA BDUN YANG SDUG BSNGAL YIN, ,BCU GNYIS CHOS NI GSUM DU 'DUS, ,GSUM PO DAG 
LAS GNYIS 'BYUNG STE, ,GNYIS LAS BDUN 'BYUNG BDUN LAS KYANG, ,GSUM 'BYUNG SRID PA'I 'KHOR LO DE, ,NYID NI YANG DANG YANG DU 'KHOR, ,'GRO KUN RGYU DANG 'BRAS BU STE, ,'DI LA SEMS CAN CI YANG MED, ,STONG PA KHO NA'I CHOS RNAMS LAS, ,STONG PA'I CHOS 
RNAMS 'BYUNG BA ZAD, ,BDAG DANG BDAG GI MED PA'I CHOS, ,KHA THON MAR ME ME LONG RGYA, ,ME SHEL SA BON SKYUR DANG SGRAS, ,PHUNG PO NYING MTSAMS SBYOR BA YANG, ,MI 'PHO BAR YANG MKHAS RTOGS BYA, ,SHIN TU PHRA BA'I DNGOS LA YANG, ,GANG GI CHAD PAR RNAM BRTAGS 
PA; ,RNAM PAR MI MKHAS DE YI NI, ,RKYEN LAS BYUNG BA'I DON MA MTHONG, ,'DI LA GSAL BYA GANG YANG MED, ,GZHAG PAR BYA BA CI YANG MED, ,YANG DAG NYID LA YANG DAG BLTA, ,YANG DAG MTHONG NA RNAM PAR GROL, ,RTEN CING 'BREL PAR 'BYUNG BA'I SNYING PO'I TSIG 
LE'UR BYAS PA, ,SLOB DPON 'PHAGS PA KLU SGRUB KYIS MDZAD PA RDZOGS SO,, 