@201A
#, ,RGYA GAR SKAD DU, BHA GA B'AN HE BADZRA TATTVA TZA TURKRA MA S'A DHA NAm N'A MA, BOD SKAD DU, BCOM LDAN 'DAS DGYES PA'I RDO RJE'I SGRUB 
PA'I THABS DE KHO NA NYID BZHI'I RIM PA ZHES BYA BA, DPAL RDO RJE SEMS DPA' LA PHYAG 'TSAL LO, ,THABS DANG SHES RAB GNYIS MED HE RU KA ,BDAG MED LHA MO BCAS LA PHYAG 'TSAL NAS, ,DE NYID THOB CING DAD DANG SKAL YOD PAR, ,DE NYID BZHI YI RIM PA BRI BAR 
BYA; ,SNYING RJE CHEN POS 'GRO LA DANG POR BLTA, ,GSO SBYONG DAG NAS RGYUD RNAMS RIM PAS SBYANGS, ,RGYUD 'DI'I DKYIL 'KHOR ZHUGS SHING DBANG DAG BLANGS, ,DE NYID SHES SHING BKAS GNANG GNAS BZHI BSGOM, ,DUR KHROD LA SOGS DBEN DANG NYAMS DGA' BAR, ,SNA 
TSOGS RDO RJE'I GDAN LA LEGS GNAS PA, ,BDAG DANG RNAL 'BYOR GNAS GSUM BSRUNG BA NI, ,DANG PO'I BDUD RTZI LNGA SOGS KHRUS BYAS LA, ,TSAD MED BZHI BSGOM LHA DANG BDAG NYID BLTA, ,SRUNG BA RAKshA BRJOD NAS DRA GUR BYA, ,LEGS GNAS RTEN LA BDUD RTZI SGRON MA 

@201B
LNGA; ,ME TOG LA SOGS MCHOD DANG GTOR MA BTANG, ,ZHING SKYES SOGS DANG LEGS SBYANG RIG MA DANG, ,GROGS BZANG RTEN DANG GCIG PU DOGS MED SGRUB, ,BDAG NYID SNYING GA'I SA BON H'U% NAG LAS, ,'OD ZER LNGA SPROS BSKUL SBYANGS NAM MKHA' RTEN, ,BLA MA DGYES RDOR 
'KHOR LO SPYAN DRANGS LA, ,'OG BZHIN LEGS BSGOMS PHYAG 'TSAL LA SOGS BYA, ,RANG NYID H'U% GI SPRO BSDU PHYI DANG NANG, ,GSANG BA'I LHA MO RNAMS KYIS RIM PAR MCHOD, ,GOO R'I DKAR MO RI DAGS MTSAN MA 'DZIN, ,TZOO R'I DMAR MO RANG BYUNG ME TOG THOGS, ,BE T'A L'I 
NI SER MO CHU PHYAG MA, ,GHASMA R'I LJANG GSANG BA'I SMAN YANG 'DZIN, ,PUKKA S'I SNGO PHYAG NA SHA SNA TSOGS, ,SHA BA R'I DKAR SNA TSOGS RO YI PHYAG ,TZAndA L'I DMAR SGRA RIN CHEN TSOGS, ,NANG GI SKU GSUM BDE BA CHEN POS MCHOD, ,dOm BI PHYAG RGYA RANG GI SKU LA 'KHYUD, ,DE KHO 
NA NYID MCHOD PA GNYIS SU MED, ,SDIG BSHAGS YI RANG BSNGO DANG LUS DBUL DANG, ,LAM BSTAN PA DANG GSOL BA GDAB PA DANG, ,TSAD MED BZHI BSGOM LHA GSHEGS DE RJES LA, ,CHOS RNAMS SGYU MA RANG SEMS RDUL DANG BRAL, ,AOm SH'U N+YA T'A DZNY'A NA BADZRA SVA BH'A BA A'ATMA KO&amp;HAm ZHES 
BRJOD LA SNGAGS KYI DON DE DRAN PA LAS BDAG GI DE KHO NA NYID GNAS PAR BYA'O, ,CHOS NYID DE LAS RA% DANG H'U%, ,NYI MA'I DKYIL 'KHOR DRA GUR DANG, ,DE LAS AE LAS CHOS 'BYUNG BSGOM, ,DE NAS YA% RA% BA% LA% DAG ,SNGO DMAR DKAR SER SA BON DAG ,GYUR NAS 'BYUNG BZHI'I DKYIL 
'KHOR BZHI, ,RANG SEMS KYIS BSGYUR GZHAL YAS KHANG, ,THAR PA'I GRONG MCHOG RNAM PAR SNANG, ,GRU BZHI SGO BZHI LHA MOS MCHOD, ,DRA BA DRA PHYED TVA RA NA, ,KA BA BRGYAD DANG RTA BABS BZHI, ,RGYAN DANG CHOS KYI 'KHOR LO GDUGS, ,SANGS RGYAS ZHING RGYAS MCHOD PA'I TSOGS, , 
DUR KHROD BRGYAD NA SHING BRGYAD SOGS, ,HA RA TZU TA AA SHO KA ,AA SHVATTHA DANG KA RA NA DZA, ,DZA LI TA DANG PAR TI PAR, ,BE TE BHA TRA PHYOGS DANG MTSAMS, ,ZHING SKYONG PHYOGS SKYONG LHA DANG KLU, ,ZHING SKYONG BRGYAD KYI ZHAL DANG MDOG ,PHYOGS SKYONG BRGYAD DANG MDOG DE BZHIN, , 

@202A
*, ,GRI GUG THOD PA G-YAS DANG G-YON, ,GTOR LEN ZHING DAG LEGS PAR SKYONG, ,BRGYA BYIN DKAR PO GLANG PO'I BDAG ,RDO RJE DRIL BU G-YAS DANG G-YON, ,GSHIN RJE MTHING NAG MA HE ZHON, ,DBYUNG PA THOD PA DE BZHIN NO, ,CHU LHA DKAR PO CHU SRIN MNAN, ,SBRUL 
ZHAGS G-YAS DANG PADMA G-YON, ,GNOD SBYIN SER PO RTA LA ZHON, ,DPAL 'BRAS NE'U LE G-YAS DANG G-YON, ,'BYUNG PO'I BDAG PO DKAR PO NI, ,KHYU MCHOG DKAR PO MDUNG THOD 'DZIN, ,ME LHA DMAR PO RA LA ZHON, ,SPYI BLUGS DBYU GU RTZE GSUM BSNAMS, ,SRIN PO KHAM NAG 
MI RO'I KHRI, ,GRI DANG THOD PA G-YAS DANG G-YON, ,RLUNG LHA DUD KHA SHA BA ZHON, G-YAS NA BA DAN ZHAGS PA G-YON, THAMS CAD RIN CHEN RGYAN LDAN TE, ,SRIN PO RUS PAS BRGYAN PA PO, ,CHUNG MA BU 'KHOR PHYOGS MDOG BCAS, ,MDOG RNAMS ZHI BYED CHOS LEGS SKYONG, ,STENG GI 
MKHA' LA LHA CHEN BRGYAD, ,SHAR DU BRGYA BYIN SNGON DANG 'DRA, ,LHO RU TSANGS PA GSER GYI MDOG ,SPYI BLUGS DBYU GU RTZE GSUM 'DZIN, ,NUB TU KHYAB 'JUG DMAR PO STE, ,'KHOR LO G-YAS DANG G-YON DUD DANG, ,BYANG DU LHA CHEN THAL BA'I MDOG ,RTZE GSUM THOD PA G-YAS DANG 
G-YON, ,DBANG LDAN GZHON NU DRUG GI BU, ,DKAR PO MDA' DANG GZHU 'DZIN PA, ,SHAR LHO TSOGS BDAG DKAR PO NI, ,G-YAS G-YON LA PHUG LA DU 'DZIN, ,BDEN BRAL BHRIm GI RI TI SMUG ,G-YAS NA MDUNG DANG BA DAN G-YON, ,RLUNG DU LEGS LDAN NAG PO NI, ,RAL GRI G-YAS NA 
PHUB NI G-YON, ,THAMS CAD LHA RGYAN DAG DANG LDAN, ,'DOD PA'I LHA RNAMS KYIS BSKOR NYI ZLA GZA', ,'OG NAS KLU BRGYAD PHYOGS DANG MTSAMS, ,'JOG PO DUNG SKYONG RIGS LDAN DANG, ,MTHA' YAS PAD CHEN DGA' BO DANG, ,NOR RGYAS BU DANG PADMA RNAMS, ,PHYOGS SKYONG MDOG DANG SBRUL 
ZHAGS G-YAS, ,GDENGS KA DANG LDAN PADMA G-YON, ,SPRIN BRGYAD CHU BRGYAD MCHOD RTEN BRGYAD, ,BYA DANG GCAN GZAN RO YI TSOGS, ,GRUB PA'I MCHOG THOB RNAL 'BYOR BZHUGS, ,GZHAL YAS NANG DU PADMA BRGYAD, ,RDO RJE PHRENG BA NAG POS BSKOR, ,DKAR SER R'A GA DMAR DANG GNAG, 

@202B
PHYOGS DANG RTZIG PA'I RIM PAR GNAS, ,DBUS SU BDUD BZHI NYI MAS MNAN, ,'DAB MA LHA BRGYAD ZLA BAS MNAN, ,NYI STENG H'U% DANG AOm NAG BSGOM, ,DE 'OG A'A LI NYIS 'GYUR LAS, ,ME LONG ZLA BA SHES RAB GZUGS, ,SUM CU RTZA GNYIS 'BYUNG PO LA, ,STENG DU K'A LI NYIS 'GYUR 
LAS, ,dA dHA DA DHA LA YA GNYIS, ,MNYAM NYID NYI MA THABS KYI GZUGS, ,DPE BYAD BRGYAD CU 'GRUB PAR BYED, ,THOD DKAR GRI SNGON NYI ZLA DANG, ,SA BON MTSON PA SO SOR RTOG ,BSKUL SBYANG GCIG GYUR NAN TAN YIN, ,GCIG GYUR SKU NI CHOS KYI DBYINGS, ,SKU NI MTHING NAG CHEN PO 
NYID, ,ZHAL BRGYAD ZHABS BZHI PHYAG BCU DRUG ,DBU SKRA DMAR SER GYEN DU 'KHYIL, ,STENG ZHAL DUD MDOG MCHE BA GTZIGS, ,RUS PA'I 'KHOR LO SPYAN GSUM DMAR, ,'OG MA G-YAS DKAR G-YON PA DMAR, ,DBUS ZHAL GZHAN RNAMS SKU YI MDOG ,SPYAN DMAR GSUM GSUM 
MCHE BA GTZIGS, ,SNA TSOGS RDO RJE THOD PA'I THOD, ,RNA CHA MGUL RGYAN DPUNG PA'I RGYAN, ,PHYAG GDUB ZHABS GDUB RUS PAS BRGYAN, ,KHRAG 'DZAG LNGA BCU'I PHRENG BA 'PHYANG, ,STAG GI SHAM THABS THAL BAS BYUGS, ,RDO RJE DRIL BU DANG PO'I PHYAG ,YUM LA LEGS PAR 'KHYUD 
PA'O, ,G-YAS KYI GNYIS PAS RAL GRI 'DZIN, ,DE NAS MDA' DANG 'KHOR LO GSHOR, ,DBYUG PA RTZE GSUM LCAGS KYU RIM, ,G-YON NI RIM BZHIN PADMA GZHU, ,KHA tV'Am THOD PA RIN PO CHE, ,SDIGS MDZUB ZHAGS PA BSNAMS PA'O, ,YUM NI SKU MDOG YAB DANG MNYAM, ,ZHAL GCIG 
PHYAG BZHI DANG PO GNYIS, ,RDO RJE DRIL BU YAB LA 'KHYUD, ,GNYIS NI MDA' DANG GZHU BSNAMS PA'O, ,THOD SKAM LNGA BCU'I PHRENG BAS BRGYAN, ,RGYAN RNAMS RUS PA YAB DANG MNYAM, ,GTZO BO ZHABS BZHI G-YAS BRKYANG NAS, ,BRGYA BYIN TSANGS PA NYE DBANG DRAG ,NYI MA'I DKYIL 'KHOR 
GYIS MNAN PA'I, ,STENG NAS 'JIGS DANG SGEG PA GSHE, ,BZHAD DRAG SNYING RJE RNGAM DANG ZHI, ,GAR DGUS RNAM PAR GYUR PAR BSGOM, ,PADMA RDO RJE BYIN GYIS BRLAB, ,AOm PADMA SU KH'A DHA RA MA H'A R'A GA SU KHAm DADTA TZA TURA A'A NAN DA WA GI WA SHA, ,H'U% H'U% H'U% KARYAm KU RU shVA ME, AOm BADZRA MA H'A DVE shA 

@203A
*, ,TZA TURA A'A NAN DA D'A YA KA KHA GA MU KHE KA RA SO N'A THA, H'U% H'U% H'U% KARYAm KU RU SHVA ME, DE NI SBYOR BA DANG PO YIN, ,DKYIL 'KHOR SPRUL PA DE MA THAG ,LHA RNAMS ZHAL GZHUG SNYING GAR GNAS, ,AA NU R'A GA BRJOD NAS 'BYUNG, ,GA% TZA% BA% GHA% PA% SHA% LA% dA%, ,BRGYAD PO PHYOGS DANG 
MTSAMS RNAMS SU, ,LHA YI GDAN STENG SU 'PHROS PAS, ,MNGON BYANG LNGA LAS LHA MO BSKYED, ,GA% DANG GRI GUG LAS BYUNG BA'I, ,GOO R'I DKAR MO PHYAG BZHI MA, ,MDA' GZHU GRI GUG THOD KHRAG BSNAMS, ,SHAR GYI 'DAB MAR TSANGS PA MNAN, ,TZA% DANG dA MA RUS BSKYED PA'I, , 
TZOO R'I DMAR MO PHYAG BZHI MA, ,'KHOR LO LCAGS KYU dA MA RU, ,LHO YI 'DAB MAR BRGYA BYIN MNAN, ,BA% DANG RUS SBAL LAS GRUB PA'I, ,BETT'A L'I KAR PHYAG BZHI NI, ,CHANG CHU RAL GRI THOD PA BSNAMS, ,NUB KYI PADMA NYE DBANG MNAN, ,GHA% DANG SPRUL LAS YANG DAG BSKYED, ,GHASMA 
R'I LJANG PHYAG BZHI STE, ,ME THAB DGRA STA THOD KHRAG BKANG, ,MI 'JIGS PHYAG DANG DRAG PO'I STENG, ,BYANG GI 'DAB MAR BSGOM PAR BYA, ,PA% DANG SENG GE DAG LAS BYUNG, ,PUKKA S'I SER PHYAG BZHI MA, ,DPAG BSAM LCUG MA THOD SHAS BKANG, ,RIN PO CHE DANG MCHOG SBYIN PHYAG, 
GSHIN RJE MNAN PA BYANG SHAR BSGOM, ,SHA% DANG DGE SLONG LAS SKYES PA'I, ,SHA BA R'I DKAR PHYAG BZHI MA, ,KHA tV'A% THOD PA RDO RJE ZHAGS, ,GNOD SBYIN MNAN PA SHAR LHOR BSGOM, ,LA% DANG 'KHOR LO BSKYED PA YI, ,TZANdA L'I SNGON PHYAG BZHI NI, ,RLUNG RAS BA DAN THOD PA DKAR, , 
SRIN PO MNAN PA LHO NUB BSGOM, ,dAm DANG RDO RJE LAS BYUNG BA'I, ,dOm BI N'I SNGO PHYAG BZHI NA, ,THOD PA GSHOL DANG BA DAN DANG, ,MDUNG RTZE GSUM PA LHA MA YIN, ,MNAN PA NUB BYANG PADMAR BSGOM, ,SGO BZHIR DZA:H'U% BA% HO:DANG, ,RDO RJE RIN CHEN PADMA DANG, ,RAL GRI SNGO ZHING MNGON BYANG 
LAS, ,RTA GDONG PHAG GDONG KHRI SENG GDONG, ,ZHAL BZHI PHYAG BZHI RO YI GDAN, ,G-YAS SER G-YON DMAR DANG PO SNGO, ,STENG ZHAL RTA GDONG LJANG KHUR GNAS, ,PHYAG GNYIS GLING BU GZHAN GNYIS NI, ,RDO RJE LCAGS KYU BSNAMS PA'O, ,G-YAS SNGON G-YON DMAR DANG PO 

@203B
SER, ,STENG ZHAL PHAG GDONG DMAR POR GNAS, ,PHYAG GNYIS PI WANG GZHAN GNYIS NI, ,RIN PO CHE DANG ZHAGS PA 'DZIN, ,G-YAS SNGO G-YON DKAR DBUS MA DMAR, ,STENG ZHAL KHYI GDONG SER POR GNAS, ,PHYAG GNYIS RNGA CHEN GZHAN GNYIS NI, ,PADMA DANG NI LCAGS 
SGROG 'DZIN, ,G-YAS SNGO G-YON DKAR DBUS MA LJANG, ,STENG ZHAL SENG GDONG DKAR POR GNAS, ,PHYAG GNYIS RDZA RNGA DE BZHIN GNYIS, ,RAL GRI GSANG BA 'DZIN PAR MDZAD, ,SHAR SGO LA SOGS RIM PAR NI, ,PADMA NYI RO'I STENG DU BSGOM, ,THAMS CAD SPYAN 
GSUM DMAR ZHING ZLUM, ,DBU SKRA DMAR SER GYEN DU 'BAR, ,GCER BU RKED LA STAG LPAGS DKRIS, ,RUS PA'I PHYAG RGYA LNGA DANG LDAN, ,MGO BO SKOM PO'I PHRENG BA 'PHYANG, ,G-YON BRKYANG SGEG DANG 'JIGS PA'I GZUGS, ,PHYOGS MTSAMS RANG RANG GDAN LA 
BZHUGS, ,YI GE LA ZHUGS GTZO BO ZHU, ,NYI MA'I STENG NA H'U% DANG AA%, ,BDE BA'I THIG LE DBYIBS SU GNAS, ,DE NAS 'KHOR GYI LHA MO RNAMS, ,RANG RANG GTZO BO MA MTHONG NAS, ,YID CHE CHER GDUNGS RDO RJE GLUS, ,BZHENGS PAR BZHED NAS GTZO BO BSKUL, ,RJE BTZUN THUGS 
RJE'I THUGS KYIS BZHENGS, ,BDAG LA BDE BA CHEN POR SBYOR, ,STONG PA'I RANG BZHIN SPANGS NAS SU, ,PUKKA S'I NI BDAG LA SKYOBS, ,KHYOD MI BZHUGS NA BDAG 'GUM PAS, ,THUGS RJE RGYUN CHAD MA MDZAD BZHENGS, ,STONG PA'I RANG BZHIN CI STE BZHUGS, ,SHA BA R'I 'BRAS GRUB 
PAR MDZOD, ,DGA' GTZO 'JIG RTEN MGRON GNYER NAS, ,STONG PA NYID BZHUGS SAM CI, ,GTUM MO BDAG NI GSOL 'DEBS NI, ,BCOM LDAN RDO RJE RDO RJE BZHENGS, ,BDAG GIS KHYOD KYI THUGS 'TSAL GYIS, ,MIG 'PHRUL MNGA' BA KHYOD BZHENGS SHIG ,dOm BI BDAG 
NI DRAN NYAMS PAR, ,SNYING RJE CHEN PO CHAD MDZAD BZHENGS, ,RMI LAM LTA BU SGRA GSAN NAS, BCOM LDAN SNGAR BZHIN DGYES RDOR BZHENGS, ,SKU MDOG LA SOGS SNGAR BZHIN BSGOM, ,DKYIL 'KHOR RNAMS LA LEGS PAR BLTA, ,LHA RNAMS THUGS KAR PAD NYI ZLA, ,RANG 

@204A
*, ,RANG PHYAG MTSAN SA BON BSGOM, ,DE NI DKYIL 'KHOR RGYAL PO MCHOG ,GTZO BO'I THUGS KA'I 'OD ZER GYIS, ,YE SHES DKYIL 'KHOR SPYAN DRANGS LA, ,SHAR GYI DUR KHROD NAM MKHAR BZHUGS, ,PHYI NANG GSANG BA LEGS MCHOD LA, ,GOO R'I LA 
SOGS LHA MO BZHIS, ,DZA: H'U% BAm HO: SA DGUG GZHUG BCING, ,DGYES PA BSKYED NAS GNYIS MED BSGOM, ,MIG LA SOGS PA'I DBANG PO DRUG ,MNGON SHES BSKYED PHYIR SBYANG BAR BYA, ,MA% DHA% NA% RA% AO% NA% DAG ,DKAR NAG SER DMAR LJANG GU NAG ,PAD NAG ,PAD ZLA SA BON GRI GUG LAS, , 
GTI MUG ZHE SDANG SER SNA RNAMS, ,'DOD CHAGS PHRAG DOG BDAG MED MA, ,RDO RJE'I MING CAN LHA MO DRUG ,BSKUL SBYANGS BYAS NAS LHA MOR BSGOM, ,PHYAG RGYA LNGA DANG GRI GUG THOD, ,THAMS CAD G-YON BRKYANG BSGOM PAR BYA, ,MTSOG MA SNYING GA MGRIN PA RU, ,AOm DKAR 
A'A: DMAR H'U% NAG LAS, ,KHA DOG GSUM GYI GRU GUG LAS, ,BSKUL SBYANGS SKU GSUM BYIN BRLABS LAS, ,SA SPYOD MKHA' SPYOD BDAG MED MA, ,DKAR DMAR NAG PO GRI GUG 'DZIN, ,PHYAG RGYA LNGA LDAN RO YI GDAN, ,G-YON BRKYANG SGEG DANG BCAS PA BSGOM, ,YANG NI RANG SNYING 
SA BON LAS, ,'OD ZER LNGA SPROS BSKUL SBYANGS BYAS, ,BLA MA DKYIL 'KHOR RGYAL BA RNAMS, ,KHRO BO RIG PA'I LHA MOR BCAS, ,MCHOD PA GSUM GYIS LEGS MCHOD LA, ,DBANG BSKUR DON DU GSOL BA GDAB, ,AOm SARBA TA TH'A GA TA AA BHI shI NYTZA TU M'Am, ,MI BSKYOD LA SOGS SANGS 
RGYAS RNAMS, ,SPYAN MA LA SOGS SKU LAS BYUNG, ,BDUD RTZI BUM PA LHA DBANG BSKUR, ,AOm SARBA TA TH'A GA TA AA BHI shE KA TA SA MA YA SHR'I YE H'U%, SGRIB GNYIS SBYANGS NAS RGYAS GDAB PA, ,BDAG DANG GOO R'I PU KKA S'I, ,BCOM LDAN MI BSKYOD LEGS PAR BZHUGS, ,SHA PA R'I DANG TZOO R'I LA, , 
RNAM PAR SNANG MDZAD DE BZHIN BZHUGS, ,TZA ndA L'I DANG BE tt'A L'I, ,RIN CHEN 'BYUNG LDAN BSGOM PAR BYA, ,dOm BI DANG NI GHA SMA R'I, ,DBU LA SNANG BA MTHA' YAS BZHUGS, ,DE NAS BDUD RTZI MYANG BAR BYA, ,SHAR LHO DUR KHROD NAM MKHA' LA, ,SGOM BZHI YI DBU STENGS SU, ,RNAM PAR SNANG 

@204B
MDZAD RIM BZHIN BSGOM, ,YA% RA% AA% GSUM H'A% NAG AOm, ,MAS YAR RIM PAS BSGOM PAR BYA, ,H'U% BRJOD RANG SNYING H'U% 'OD KYIS, ,H'Um BSKUL MA DRUNG DKYIL 'KHOR DANG, ,MGO BO GSUM DANG PADMA BRGYAD, ,SA BON BCAS PA'I THOD PA BSGOM, ,DE BZHIN H'U% 'OD YAB BSKUL BAS, ,AA 
YI 'OD KYIS SA BON RNAMS, ,GYUR NAS BDUD RTZIR GYUR PAS NI, ,H'U% LAS RNAM SPRUL BHR'U% LAS DRI, ,DZR'im LAS DKAR PO AAm LAS DMAR, ,KHAm LAS CHUR 'GYUR PHYOGS KYI RI, ,NAm LAS MI SHA HAm LAS RTA, ,NAm LAS GLANG PO shAm LAS NI, ,CE SPYANG GAm LAS BA GLANG SHA, ,H'U% GI ME SBAR BDUD RTZI BSKOL, , 
AA YI ZLA BA'I DKYIL 'KHOR LHUNG, ,H'U% NYID RDO RJE GYUR NAS NI, ,LAN LNGAR 'PHAR ZHING DKRUGS BYAS NAS, ,RDO RJE H'U% DANG AOm 'OD DES, ,YE SHES BDUD RTZI SPYAN DRANGS 'DRES, ,LHA RNAMS LJAGS LA H'Um NYID LAS, ,RDO RJE SBU GUS BDUD RTZI MYANG, ,AOm SARBA TA TH'A GA TA AA MRi TA BADZRA SVA BHA BA A'A TMA 
KO&amp;HAm, ,DE NAS MCHOD PA'I LHA MO RNAMS, ,DKYIL 'KHOR LHA LA RIM BZHIN MCHOD, ,MCHOD PA'I GO RIMS LA SOGS PAS, ,PHYI NANG GSANG BA'I MCHOD PA 'BUL, ,AOm SARBA TA TH'A GA TA P'U DZ'A BADZRA SV'A BH'A BA A'A TMA KO&amp;HAm, RIG PA'I LHA MO THAMS CAD KYIS, ,DKYIL 'KHOR LHA LA 
BSTOD PA MDZAD, ,LHA MO'I DKYIL 'KHOR BCOM LDAN BSKOR, ,G-YO DANG MI G-YO KHYOD KYIS THUGS, ,SEMS CAN KUN GYI DON MDZAD RNAMS, ,BCOM LDAN MCHOG TU DGYES RDO RJE, ,ZHAL GYI THUGS KYI DGONGS PA GRUB, ,THUGS DGYES MDZOD CIG DGYES RDO RJE, ,AOm SARBA TA TH'A GA TA 
STU TI BADZRA SVA BH'A BA A'A TMA KO&amp;HAm, BRTAN PAR GYUR NAS 'KHOR LO BSKOR, ,LHA RNAMS PHYOGS PHYOGS SPRO BYA STE, ,NAM MKHA'I MTHAR THUG 'GRO BA RNAMS, ,DKYIL 'KHOR LHA RU GSAL BAR BSGOM, ,BRTAN PAR GYUR NAS TSUR BSDUS LA, ,RANG NYID DKYIL 'KHOR GSAL BAR BSGOM, , 
LAS KYI RGYAL PO'I 'KHOR LO MCHOG ,DE NI LHA YI DE NYID YIN, ,BLA MA LA BRNYAS DAD MED SNGAGS LA RLOM, ,GLEGS BAM MTHONG BAS KHENGS SHING DBANG BSKUR DMAN, ,DE LA SGRA YI TSIG KYANG BRJOD MI BYA, ,DAD LDAN DE NYID BZHI THOB GUS PAR SGRUB LA BRTZON, ,BLA MA'I LUNG THOB DRIN DRAN 

@205A
*, ,BLA MA LA GUS DE DAG NI, ,DE NI RI DBANG RTZE LAS LHUNG GYUR PA, ,LTUNG BAR MI BYA SNYAM YANG LTUNG BAR 'GYUR, ,SDIG BRAL YE SHES RIM PA 'PHEL BAR 'GYUR BA YIN, ,LHA'I DE KHO NA NYID KYI RIM PA STE DANG PO'O,, ,,DA NI YE SHES KYI DE KHO NA NYID BSHAD DE, ,THAMS CAD 
RANG GI SEMS YIN PAS, ,LHA RNAMS RANG LA BSDUS PA NI, ,JI LTAR ME LONG DKYIL 'KHOR LA, ,HAS BTAB RIM PAS 'DU BA BZHIN, ,RTA GDONG LA SOGS SGOM BZHI, ,YAN LAG BZHI LA BSDU BAR BYA, ,LHA MO BRGYAD NI ZHAL LA BSDU, ,ZHAL DANG PHYAG RNAMS RIM BZHIN TE, , 
BDAG YUL ZHAL RE PHYAG GNYIS PA, ,GZHAN NAS BRTEN PA'I 'KHOR LO BZHI, ,BSGOMS NAS 'OG NAS 'BYUNG BA YI, ,RTAGS BRGYAD 'BYUNG BA BSGOM PA 'AM, ,MI DGAG RGYUD DON MAN NGAG YIN, ,'DIR NI BLA MA'I MAN NGAG GIS, ,LHA YI LUNG THOB DANG 'DRA BA, ,BAR 
DOR PHYAG RGYA CHEN PO 'THOB, ,GSANG BA'I PADMA MTSAN NYID DANG, ,SEMS DANG YE SHES 'DRES GYUR PA'I, ,MNGON PAR BYANG CHUB RIM PA DAG ,YE SHES DBANG LA NYAN PAR 'TSAL, ,BYANG CHUB RIM PA'I RDO RJE CAN, ,GNAS BZHI LA NI YANG DAG BRTEN, ,YID DU 'ONG BA'I GNAS DAG TU, , 
BDE BA'I STAN LA GNAS NAS NI, ,'DOD CHAGS LA SOGS RIM SPANGS TE, ,BRTAN DANG G-YO BA'I DNGOS KUN LA, ,SNYING RJE PHAN PAR BSAMS NAS SU, ,MNYAM PA'I SEMS NI BSKYED PAR BYA, ,'OG DANG 'OG MIN SGRA YI MTHA', ,DE BZHIN GSANG BA'I PADMA STE, ,CHA DANG MDOG NI SNA TSOGS DANG, ,DE BZHIN DU NI 
GZHAN DAG STE, ,SKU GSUNG THUGS KYI RDO RJE YIS, ,CHOS KYI DBYINGS KYI ROL BA'O, ,BSDUS TE GONG BU'I SBYOR BA YIS, ,RDO RJE SEMS DPA' RANG NYID 'GYUR, ,CHU DANG ME YI KHAMS DAG NI, ,RO GCIG 'GYUR BAS GO 'PHANG MCHOG ,SHES RAB THABS DANG SBYOR BA LAS, ,DBANG 
PO DRUG PO SANGS RGYAS NYID, ,YANG DAG BSTAN BCOS DE NYID SHES, ,SLOB DPON LUNG GIS RJES 'GRO ZHING, ,GSANG CHEN DE NYID DON BSGOM PA, ,GCIG NAS BRGYUD DE DE NYID CAN, ,STONG PA DE NYID LA SOGS MTSAN, ,THAMS CAD SNGON BZHIN MTSAN BYAS NAS, ,DRI MA BKRUS 

@205B
PA'I LUS KYIS NI, ,MNGON PAR BYANG CHUB RIM PAS GROL, ,ZLA BA'I DKYIL 'KHOR DBUS GNAS PAR, ,YE SHES SEMS DPA' BSGOM PAR BYA, ,ZLA BA'I DKYIL 'KHOR ZER 'PHROS PAS, ,KUN DA ZLA LTAR DKAR BA'I MDOG ,ZHABS GNYIS SEMS DPA'I SKYIL KRUNG BCAS, , 
RGYAN RNAMS KUN GYIS RNAM PAR BRGYAN, ,SANGS RGYAS LNGA YI DBU RGYAN CAN, ,PHYAG GNYIS PHYAG RGYA CHE BCINGS NAS, ,NYID KYI THUGS KAR BSDAMS PAR MDZAD, ,GZUGS MDZES SHIN TU RDZOGS PA YI, ,YE SHES PADMA'I GDAN DU BSAM, ,SNYING NI CHU SHING ME TOG 'DRA, ,LTE BA NAS 
NI 'PHYANGS TE GNAS, ,SNGON BZHIN PADMA RGYAS PAR BRGYAN, ,'DAB MA BRGYAD KYIS BRGYAN PA YI, ,GE SAR DANG NI ZLA BA BCAS, ,SA BON YI GE DGOD PAR BYA, ,LTE BA'I DKYIL 'KHOR LA BZHUGS PA, ,ZHAL GCIG PHYAG GNYIS DKAR PO'I MDOG ,DRI CHEN DBUS SU BSGOM PAR BYA,, 
DE YI DBUS SU RNAM SHES DANG, ,YE SHES GNYIS SU MED PAR BSGOM, ,SNGON DU BYAMS PA LDAN PA YI, ,SHAR GYI 'DAB MAR MI BSKYOD PA, ,SNYING RJE CHEN PO LHO SGO RU, ,RIN CHEN DE NYID SA BON NO, ,DGA' BA NUB SGO'I 'DAB MA LA, ,'OD DPAG MED KYI SA BON DGOD, ,BTANG SNYOMS 
BYANG GI 'BAB MA LA, ,DON YOD GTZO BO BSAM PAR BYA, ,STONG PA MTSAN NYID MED PA LAS, ,DBYANGS YIG SHAR SOGS SA BON NI, ,ZLA PHYED THIG LER LDAN PA DAG ,GOS DKAR LDAN PA'I RIM BZHIN DGOD, ,MTSAMS KYI 'DAB MA BZHI PO RU, ,SNGON DU BSTAN PA'I MA NING DGOD, ,DE 
YI DBUS SU RANG GI SEMS, ,YI GE NYID DU BSGOM PAR BYA, ,STONG PA MTSAN NYID MED PA LAS, ,JI LTAR YI GE BSGOM PAR BYA, ,SEMS NI YA MTSAN SKYE BAR 'GYUR, ,BCOM LDAN BSHAD PA JI LTAR LAGS, ,DE NAS BCOM LDAN BKA' STZAL PA, ,JI BZHIN DE NYID RDO RJE NYON,, 
STONG PA'I MTSAN NYID MTSON PA LAS, ,CHU SHING ME TOG BDUD RTZI BZHIN, ,SNYING PO MED PA'I SNYING POR 'GYUR, ,DBUS KYI RNAM SHES YE SHES TE, ,YE SHES RANG BZHIN GZUGS MED CING, ,MTSAN NYID MED PA'I MTSAN NYID CAN, ,DRI MA MED PA'I YE SHES SKU, ,DNGOS DANG DNGOS MED 

@206A
*, ,RNAM PAR GROL, ,KHA DOG GZUGS DANG YI GE MED, ,GZUGS DANG STONG PA'I DBUS DAG TU, ,RNAL 'BYOR CAN GYIS DE NYID GZUNG, ,MNYAM PA NYID KYI SEMS KYIS NI, ,MTSAN NYID JI BZHIN BSGOM PAR BYA, ,DE YI RDZOGS PA'I BYANG CHUB LAM, BLA MA NYID KYI 
LUNG BZHIN DU, ,DA NI MYUR DU MTHONG BAR 'GYUR, ,RNAM SHES YE SHES GZUGS DAG NI, ,BSTAN BCOS LAS NI MTSAN NYID BSTAN, ,DE NYID KHO NA DPA' BOS BSHAD, ,'OD ZER DKAR POS BRGYAN PA DAG, ,'DI NI RTAG TU BSGOM PAR BYA, ,SGEG PA LNGA YI MCHOD RTEN LA, ,BDUD RTZI 
SA BON BSAMS NAS NI, ,'OD ZER DKAR PO GSAL BA'I MDANGS, ,BDUD RTZI'I RGYUN NI 'DZAG PA LAS, ,SNYING GA'I PADMA'I GE SAR LA, ,MTHE BONG TZAM GYI ZLUM PO LA, ,DE YI DBUS SU SA BON NI, ,A'A LI K'A LI DAG LAS BTUNG, ,MDOG DKAR DE NI SHIN TU MDZES, ,ZLA BA'I 'OD 
ZER KUN DU 'PHRO, ,DE YI DBUS KYI SGO RNAMS LA, ,THIG LE BSGOM PA RAB TU GRAGS, ,SKRA YI RTZE MO BRGYA YI CHA, ,RDUL PHRAN GZUGS SU RTAG TU GNAS, ,RNAM PAR SHES PA'I DNGOS PO YI, ,MTSAN NYID MTSON PA'I YE SHES CAN, ,SEMS KYI MTSAN NYING MI SHES PAS, ,THIG LE 
GNAS KYI GO 'PHANG BLTA, ,SNYING DANG TSANGS PA'I SGO DANG NI, ,THIGS PA LAM GYI SGO DAG TU, ,BLA MA'I LUNG LA GUS PA YIS, ,RNAM SHES YE SHES GZUNG BAR BYA, ,PHYI ROL PA YI LAM DAG DANG, ,BSTAN BCOS LAS NI MI RNYED CING, ,BSTAN PA YANG NI RNYED SLAR TE, ,DE SBYOR BAS NI 
RNYED PAR DKA', ,BLA MA'I BSNYEN BKUR GUS PA YIS, ,THABS DANG LDAN PA'I SGRUB PA POS, ,BLA MA'I ZHAL GYI LAM GYIS NI, ,MKHAS PAS 'DI NI BSGOM PAR BYA, ,MI G-YO 'TSE BA MED PA RU, ,MNYAM PAR GZHAG STE DNGOS PO BSGOM, ,CHOS KYI SNGON 'GRO YID YIN TE, , 
YID KYIS 'JUG CING YID KYIS 'DAG ,YID KYI RGYAL PO'I BKA' DRIN GYIS, ,SMRA BA DAG NI BYED PA 'BYUNG, ,DE BAS THAMS CAD YID RANG BZHIN, ,BLO LDAN YID LAS BYUNG ZHES BYA, ,GAL TE BZLA 'DOD RNAL 'BYOR PA, ,SNYING GI BSAM DANG BSGOM PA STE, ,SDOM DANG RGYUD 'GYUR SA 

@206B
BON NI, ,DE NYID KHO NA GZUGS MED DO, ,RGYU DANG 'BRAS BU'I SA BON NI, ,YE SHES DE NYID MTHONG BA MED, ,GZUGS SOGS SRID PA'I 'DOD SPYOD LA, ,SA BON LNGA NI BSGOM PAR BYA, ,KUN NAS KUN DU 'JUG PA DANG, ,'GRO DANG 'GRO MIN YANG DAG GNAS, ,RTAG TU RTZA BA GZER BAR BYA, , 
YE SHES RNAM SHES SA BON NI, ,THIG LE'I SGRA DANG YANG DAG LDAN, ,SRID PA'I LONGS SPYOD 'DOD PA YIS, ,NGAG GI YI GE SPANGS NAS NI, ,YID KYIS BZLAS DANG YANG DAG LDAN, ,RTAG PA CHOS KYI DBYINGS NYID KYI, ,MI G-YO GO 'PHANG RGYUN DU GNAS, ,RTAG TU 'PHANG ZHING GOS MED 
PAS, ,YE SHES LA NI RNAM SHES THIM, ,RNAM SHES YE SHES NYID 'GYUR NA, ,BYANG CHUB RIM PA MTHONG 'GYUR ZHES, ,MAR ME LTA BU THAMS CAD LA, ,SNANG 'GYUR MTSAN MA DANG PO STE, ,SRIN BU ME KHYER LTA BU DANG, ,RDUL MTHONG MTSAN MA GNYIS PA YIN, ,NYON MONGS 'JOMS 
PA'I MTSAN NYID GDAGS, ,RDUL PHRAN DKAR PO'I RNAM PAR NI, ,PHYOGS SU DE BZHIN MTHONG 'GYUR BA, ,RTAGS NI GSUM PA YIN PAR SHES, ,'DOD PA LHA YI LONGS SPYOD RNAMS, ,SEMS KYIS MTHONG BA BZHI PA STE, ,GZUGS KYI LHA MTHONG LNGA PA YIN, ,GZUGS MED 
SPYOD YUL DRUG PA STE, ,CHOS KYI DBYINGS LA GNAS PA BDUN, ,SANGS RGYAS 'BRAS BU BRGYAD PA STE, ,RNAL 'BYOR PAS NI MA YENGS BSGOM, ,SNYING RJE LDAN PA'I RNAL 'BYOR PAS, ,RTZE GCIG BSGOMS NA MCHOG THOB 'GYUR, ,YE SHES BSGOM PA'I RNAL 'BYOR PAS, ,GANG DU 'PHO 
BA'I MAN NGAG NI, ,BLA MA'I BRGYUD PA YOD LA BLANG, ,'CHI BA RNAM RTOG MKHA' SPYOD 'GRO, ,GANG ZHIG DAD MED BRTZON MED BLUN PO SHES RAB MED, ,BLA MA'I SKYON BLTA NYES BRJOD G-YO SGYUS BLA MA BSLUS, ,TSOGS SU MI BLTA LKOG TU BRNYAS BYED 'DZUM TSIG SMRA, ,BU DANG RGYAL PO DGE SLONG 
RIGS BZANG YIN YANG SPANG, ,SKYON RNAMS SPANGS PA'I GZUGS SPYOD MA YIN LA, ,BLA MA LA GUS SNYING RJE GZHAN PHAN SHES RAB THABS DANG LDAN, ,SPYOD LAM RNAM BZHIR MI YENGS BSGOM LA BRTZON ZHING RIM PAR STON, ,DE LTA BU LA SNGAGS KYI DE NYID LEGS PAR BSTAN PAR BYA, ,YE 

@207A
*, ,SHES KYI DE NYID KYI RIM PA STE GNYIS PA'O,, ,,DE NAS SNGAGS KYI MTSAN NYID BSHAD, ,RNAL 'BYOR BA RNAMS RTAG TU BZLA, ,SNGAGS DANG YI GE THA MI DAD, ,GNYIS MED RTAG TU BZLA BA NI, ,GAL TE BZLA 'DOD RNAL 'BYOR PAS, ,SNYING GIS BSAM DANG BSGOM PA STE, ,RDO RJE RGYU 
GYUR SA BON NI, ,DE KHO NA NI GZUGS MED DO, ,RANG GI SNYING GAR SA BON LA, ,BSAM GTAN SNGAGS KYIS BSKOR LA BZLA, ,AOm DE WA PI TZU BADZRA H'U% H'U% H'U% PHAt SV'A H'A, SNYING PO'O, ,AOm AA sht'A NA N'A YA, PIm GA AU RDHA KE SHA BA RTMA NA, TZA TU RBIm SHA TI NE TR'A YA, ,shO dA SHA BHU DZ'A YA, ,KRi shnA DZ'I M'U TA WA PU shE, KA P'A LA 
M'A L'A NE K'A DH'A RI nI, A'A DHM'A TA KR'U RA TZI TT'A YA, AA RDHE NDU DAm sht'I nE, AOm M'A RA YA M'A RA YA, K'A RA YA K'A RA YA, GA RDZDZA YA GA RDZDZA YA, TA RDZDZA YA TA RDZDZA YA, SHO shA YA SHO shA YA, SA PTA S'A GA R'A NA, BANDHA BANDHA, N'A GA AA shtA K'A NA, GRi HNA GRi HNA, SARBA DU sht'Am shA TR'Um, HA H'A HI H'I HU H'U HE HEE HO HOO HAm HA: PHAt SV'A H'A, RTZA BA'I 
SNGAGS SO, ,AOm BADZRA GHU DZU SI TA PA RA MA LO KE SHVA RE KA P'A LA, M'A LA DHA RI nI RU DHI PRi YE NA PA SI HUm PHAt SV'A H'A, ,GOO R'I'I SNYING PO'O, ,AOm BADZRA TZA ndE SHV'A RI KHA tV'Am GI MA H'A BADZRA KA P'A LA M'A LA KU HO, ,A'A KA ddHYA, SARBA DU sht'Am HRi DA YA, A'A KA ddHYA BHU H'Um PHAt SV'A H'A, ,TZOO R'I'O, ,AOm BADZRA BE TT'A L'I KHA 
KHA KH'A H'I SARBA DU shtAm BI KA tA, BE SHE TA RI NI BI KRi TA A'A LAm K'A RA BH'U shI TA, HA NA HA NA, DA HA DA HA, PA TZA PA TZA, PI LAm PA SA MA NU SM'A RA, PRA SHA YA MAntAL MA TE, AU TA PA YA SARBA H'U% H'U% H'U% SV'A H'A, ,BE TT'A L'I'O, ,AOm BADZRA MA HE SHVA RI HAm HAm HAm HAm RU LU BHYO H'U% PHAt, PA KHRA YAm SARBA DU sht'A N'Im NI RMA THA YA H'U% H'U% 
PHAt SV'A H'A, GHA SMA R'I'I 'O, ,AOm BADZRA HA BHA BA TI BADZRA GU DZA SHA RA BA H'Um, PI TZI TA BI SHI TA RI NA, SARBA TA TH'A GA T'A DZU STHE SA MA YA MA NU SM'A RA HA NA HA NA, RAm GA RAm GA YA, SPHU RA SPHU RA YA, A'A BE SHA SARBA BH'U TAm TA, NA DHA NA DHA SA TA YA, HA HA HA HA, H'U% H'U% PHAt SV'A H'A, PUKKA S'I'I 'O, ,AOm PI SH'A TZI PA RnA SHA BA R'I SARBA MA RI RAm PRA 
SHA MA NI, H'U% H'U% H'U% MO HA PU TA RI H'Um PHAt SV'A H'A, RI KHROD M'I'I'O, ,AOm BADZRA SU LAm NI BHI NDA SARBA DU sht'Am HRi DA YA, A'A KA RshA YA, A'A KA RshA YA, HA NA HA NA, DA HA DA HA, NI RMA THA RA YA BI LAm BA, SA MA YA MA NU SM'A RA H'U% H'U% PHAt SV'A H'A, TZA ndA L'I'O, ,AOm BADZRA BA RA MA GHU DZEE KA SA LA BI BH'U shI TA SARBA DU sht'Am MO HA NI PRI 

@207B
YE; DZYE HI GA PA TI BADZRA BH'U DZE SA RI BHA H'U%, BAm BAm BA SA PA RI NI SARBA DU sht'Am, TZOO NI RI H'U% PHAt, dOm BI N'I, ,AOm BADZRA BA dA BA MU KHAm YO GE SHVA RI HI HI HI HI DZA: H'U% PHAt SV'A H'A, RTA GDONG MA'I'O, ,DZI TA PA RA, AOm BADZRA DAm YU B'A R'A HA MU KH'I TRAm H'U% PHAt SV'A H'A, PHAG GDONG MA'I'O, ,AOm BADZRA S'A DHU SAm DZE LI 
NI MA H'A YA KshA NI KshA NI R'U PA NI MA H'A PHA LA YA NI RA NA TE, K'A MA RU BA TI TAm TRA DA HO H'U% PHAt SV'A H'A, KHYI GDONG M'A'I 'O, ,AOm TZA NDRA S'U RYA H'U% TR'A SA NI SIm HA NI RTE SIm HA BA GA TE, SAm HE NI TAm TAm TAm BAm BAm H'U% PHAt SV'A H'A, SENG GE GDONG LA SOGS PA'I SNGAGS SO, ,AOm AAm SV'A H'A, BDAG MED MA'I'O, ,AOm AIm 
SV'A H'A, GOO R'I, ,AOm A'Am SV'A H'A, TZOO R'I'I'O, ,AOm A'Im SV'A H'A, ,BE TT'A L'I'I'O, ,AOm AOm SV'A H'A, GHA SMA R'I'I 'O, ,AOm A'Um SV'A H'A, ,PUKKA S'I'I'O, ,AOm Ri SV'A H'A, SHA WA R'I'I'O, ,AOm R'i LAm SV'A H'A, TZA ndA L'I'I'O, ,AOm Lim SV'A H'A, dOm BI NI LI'O, ,RTZA BA'I 'O, ,AOm HYA GRI BA H'U% PHAt SV'A H'A, RTA GDONG MA'I'O, ,AOm BADZRA S'U RA GRI 
BA H'U% PHAt SV'A H'A, PHAG GDONG MA'I'O, ,AOm KU KU RA GRi BA H'U% PHAt SV'A H'A, KHYI GDONG MA'I 'O, ,AOm BADZRA SIDHA GRI BA H'U% PHAt SV'A H'A, ,SENG GDONG MA LA SOGS PA'I SNYING PO RING PO'O, ,RNAL 'BYOR ZLOS LA BRTZON PA YIS, ,GNAS LA PHYAG 'TSAL YI GE LNGA,, 
ZHI BA'I THIG LE DBYIBS MDOG BRLAN, ,BDE BA MI RTOG STONG PA NYID, ,MI RTOG STONG PA GNYIS SU MED, ,BLA MA'I MAN NGAG SA LA BZLA, ,BLA MA THA MAL PAR MTHONG DUG SEL BDUD RTZI SPONG, ,RIGS DANG BSNYEN BKUR GYIS KHENGS 'JIG RTEN CHOS BRGYAD TSOL, ,DE 'DRA'I SLOB MA 'ONG 
BA SNYING RJES DGE BA DE YANG BZUNG, ,DAL 'JAM BRTZON ZHING BKA' SGRUB THOS BSAM SGOM PA POS, ,RIGS GNAS 'BYOR PA DGOS KYANG DE NI GZUNG SBYANG BYA, ,DBANG BSKUR RGYUD BSHAD SNGAGS DANG GDAMS NGAG BSTAN PAR 'OS, ,SNGAGS KYI DE KHO NA NYID KYI RIM PA STE GSUM PA'O,, ,, 
DA NI BDAG GI DE KHO NA NYID BSHAD, ,DE NYID SHES PAS MNYAM GZHAG MED, ,DNGOS PO RNAMS NI THAMS CAD KYI, ,RNAM DAG DE BZHIN NYID DU BRJOD, ,PHYI NAS RE RE DBYE BA YIS, ,LHA RNAMS RNAM PAR DAG PAR BYA, ,MI SHES SGRIB G-YOGS RNAM SBYANGS NAS, ,LUS CAN PHUNG PO KHAMS 

@208A
*, ,SKYE MCHED, ,RIGS LNGA YUM LNGA RDO RJE MA, ,GCIG GNYIS GSUM BZHI LNGA DANG BCU, ,BRGYA STONG KHRI 'BUM BYE BA DAG ,GRANGS MED SKU YI GSANG BA BSAM MI KHYAB, ,GSUNG DANG THUGS KYI GNYIS MED BSAM MI KHYAB, ,RNAL 'BYOR RNAMS LA PHAN PA'I PHYIR, , 
LUS MED RDO RJE CAN DE NYID, ,SHES RAB PHA ROL PHYIN PA MCHOG ,KHAMS GSUM 'DI DAG THAMS CAD NI, ,RMI LAM SGYU MA JI BZHIN DU, ,CHOS BRGYAD RTOG PA RING DU DOR, ,GNYIS MED MI RTOG NGES PAR BYA, ,PHA ROL PHYIN DRUG SPYOD PA YIS, ,SANGS RGYAS DNGOS GRUB MYUR DU 'GRUB, , 
SEMS CAN MI RTOG SGYU MAS BYAS, ,CHOS KYI DBYINGS LA BDAG SPYOD PAS, ,GROGS PO MED PAR GCIG PUR RGYU, ,DOGS PA MED PA'I SEMS KYIS NI, ,JI LTAR BDE BAR GNAS PAR BYA, ,JI LTAR BDUD RTZI DON GNYER BA, ,SNYING PO BLANGS NAS TSIGS MA 'DOR, ,DE BZHIN BDUD RTZI LNGA RNYED NAS, ,RTOG PA 
THAMS CAD SPANGS NAS SU, ,SANGS RGYAS THAMS CAD BSTAN PA BZHIN, ,RTOG MED TING 'DZIN LONGS SPYOD BYA, ,RGYUD RNAMS KUN NAS RGYAL BAS BSTAN, ,RTOG PAS DMYAL BAR 'GRO 'GYUR ZHING, ,'GRO DRUG RGYA MTSO 'KHOR BAR 'GRO, ,RTOG PA MED NA GROL BAR 'GYUR, ,PHYAG RGYA CHEN PO'I GNAS 
SU 'GRO, ,DE BAS RNAL 'BYOR BDAG NYID NI, ,DE NI YANG DAG DON RIG PAS, ,SNYING RJE 'GRO DON BSAM PA CAN, ,DMIGS PA MED PAR BRTAN PAR DPYAD, ,DOGS MED SENG GE BZHIN DU RGYU, ,'ON KYANG SLOB DPON SMAD MI BYA, ,RDO RJE SPUN LA MI MGU MIN, ,RTZA BA YAN LAG DAM TSIG 
RNAMS, ,GTAN MED SGYU MAS SPANG BYA ZHING, ,DE NYID BCU SHES BSKYED RDZOGS KYIS, ,THAMS CAD MKHYEN PA BSGRUB PAR BYA, ,RNAL 'BYOR CHEN PO SNA TSOGS YE SHES RDO RJE SEMS DPA' RJES SU BRGYAN, ,LA LAS NYON MONGS ZHI BYED LAM BZANG LAM CAN LUS NGAG YID SGRUB 'BRAS BU 
NI; ,SGYU MA SMIG RGYU DRI ZA'I GRONG 'DRA TING 'DZIN DAG LA BLO GNAS PAS, ,'DOD CHAGS LA SOGS NAD CAN YE SHES SGYU MA'I SMAN GYIS BDAG GZHAN GSO BAR BYA, ,BDAG BYIN BRLAB PA MAN NGAG DAG ,GANG GIS BLA MA LAS MA BSGRUBS, ,RTAG DANG CHAD PA LA DMIGS PAS, ,MI DE 

@208B
PHYIR LOG GYUR PA YIN, ,MCHOD PA THAMS CAD RNAM SPANGS NAS, ,BLA MA MCHOD PA YANG DAG BRTZAM, ,DE MNYES PAS NI KUN MKHYEN PA'I, ,YE SHES MCHOG NI THOB PAR 'GYUR, ,BLA MED THOB PA'I SLOB DPON NI, ,RDO RJE SEMS DPA' MCHOD BYAS PAS, ,DE YIS BSOD NAMS 
MA BYAS SHING, ,BKA' THUB MA BSNYEN GANG ZHIG YOD, ,DE NYID MI ZAD 'DOD PA YIS, ,SHIN TU DGA' BA GANG DANG GANG, ,SHIN TU KHYAD PAR CAN DE NYID, ,DE DANG DE NYID BLA MAS BYIN, ,BLA MA YIS NI SDIG PA 'PHROG ,SLOB DPON GYIS NI 'JIGS PA 
SEL, ,SLOB DPON GYIS NI SDUG BSNGAL GYI, ,RGYA MTSO 'JIGS LAS PHA ROL SGROL, ,GANG ZHIG NGA RGYAL GYIS KHENGS SHING, ,YANG DAG MAN PA SUN 'BYIN DANG, ,DE NYID CHOS BRNYES BCAS PA LA, ,DE LA DE NYID BSTAN PA MIN, ,BLA MA LA GUS BDEN PAR SMRA, ,RNAM PAR MKHAS 
SHING RGYUD GCIG LA, ,DAM TSIG SPYOD PA BSRUNG BA DAG ,RIM PA DE LA BSTAN PAR BYA, ,BDAG GI DE KHO NA NYID KYI RIM PA STE BZHI PA'O,, ,,DE NYID BZHI BSGOM RNAL 'BYOR PA'I, ,SGRIB SBYANG BAR CHAD ZHI BA DANG, ,TSOGS BSAGS MKHA' SPYOD 'PHO BA'I PHYIR, CHOS SKYONG 
MKHA' 'GRO GTOR MA BYIN, ,SHAR GYI DUR KHROD NAM MKHA' LA, ,CHOS 'BYUNG SUM BRTZEGS BAR MA NI, ,LTE BAR MAm LAS SA YI LHA, ,GSER MDOG BUM PA 'DZIN BYED MA, ,RGYAN RNAMS KUN GYIS RNAM PAR BRGYAN, ,PAD ZLA'I GDAN LA LEGS BZHUGS MA, ,MKHA' YI YI 
DAGS TSOGS KYIS BSKOR, ,SHAR LA SOGS PA'I PHYOGS DANG MTSAMS, ,DUR KHROD BSTAN PA PHYOGS SKYONG 'KHOR, ,STENG GI PADMA'I LTE BA LA, ,BAm LAS TSANGS PA GDONG BZHI GSER GYI MDOG ,G-YAS NA MI 'JIGS 'PHRENG BA 'DZIN, ,G-YON NA SPYI BLUGS RTZE GSUM 
'DZIN, ,GZUGS KHAMS LHA YIS BSKOR NAS BZHUGS, ,PAm LAS PADMA'I LTE BA LA, ,PHU LAS PADMA DKAR PO DKAR, ,GDENGS KA SBRUL ZHAGS PADMA 'DZIN, ,PHYOGS MTSAMS KLU CHEN BRGYAD PO NI, ,DUR KHROD BSTAN PA LTA BUR BSGOM, ,PHYOGS MTSAMS LHA RNAMS 

@209A
*, ,SNGON LTAR BSGOM, ,'DOD PA'I LHA YI 'KHOR GYIS BSKOR, ,DZA: H'U% BAm HO: RIM BRJOD NAS, ,GOO R'I LA SOGS LHA MO YIS, ,DGUG GZHUG GNYIS MED GYUR NAS KYANG, ,PHYOGS SKYONG 'KHOR BCAS THUGS KYI RIGS, ,MI BSKYOD RANG NYID DUR KHROD BRGYAN, ,MTHING NAG 
RDOR DRIL YUM DANG BCAS, ,ZHAL GCIG G-YAS BRKYANG BSGOM PAR BYA, ,LHA RNAMS SKU YI RIGS YIN TE, ,DKAR PO DUR KHROD RGYAN DANG LDAN, ,RDO RJE DRIL BU YUM DANG BCAS, ,ZHAL GCIG G-YAS BRKYANG BSGOM PAR BYA, ,KLU BRGYAD GSUNG RIGS DMAR PO STE, ,'OD DPAG 
RANG BZHIN DUR KHROD RGYAN, ,MDOG DMAR RDOR DRIL YUM DANG BCAS, ,ZHAL GCIG G-YAS BRKYANG BSGOM PAR BYA, ,RANG RANG RGYAN DANG SKU GSUNG THUGS, ,LCE RNAMS RDO RJE SBU GUS MYANG, ,BDAG NYID BDUD RTZI MYANGS PAR BLTA, ,GTOR MA GSUM NI BYIN BRLABS LA, ,PHYOGS SKYONG RNAMS 
LA DBUL BA NI, ,AOm AI NDA DZA MA DZA LA, DZA KKHA BH'U TA BA HnI B'A AU R'A KKHA, TZA NDA SU DZDZA M'A DA PAPPA TA LA P'A T'A LA AA shthA SA PPA SV'A H'A, AI DAm BA LIm, BHU NYDZA, DZIm GHA PHU LLA DH'U PPA M'Am SA PIm GA AA MBA SA BBA KA DZDZA SA DA KH'A NTI KHU nI PHAt G'A DA, AOm AA K'A RO MU KHAm SARBA DHA RM'A n'Am, A'A DYA NU TPA NNA TV'A TA, AOm A'A: H'U% PHAt SV'A H'A, KO LLA AI RI dthI, 
AA BO L'A MUMMU nI RE KAKKO L'A, GHA nE KRi PI TA HO B'A DZDZA AI, KA RU nE KI AA AI nA RO L'A, TA HIm BA LA KH'A DZDZA AI, GHA dHEm MA AA N'A PIDZDZA AA AI, HA LE K'A LIm DZA RA PA nI AA AI, DUNDU RA BADZDZI AA AI, TZA AU SA MA K'A TTHU RI SI HLA, KA PPU RA L'A, AI AA AI, M'A LA AI NDHA nAm S'A LI NYDZA, TI HAm, BHA RU KH'A AI 
AA AI, PHREm KHA nA KHE tA KA RANTE, SHU DH'A SHU DDHA NA MU nI AA AI, NI R'Am SHU AAm GE TZA t'A WI AA AI, TA HIm DZA SA R'A BA PA NI AA AI, MA LA YA DZA KUNDU RU BA ttA AI, dI ndI MA TA HINNA B'A DZDZA AA AI, ,ZHES BYA BA'I RDO RJE'I GLUS SO, ,YAN LAG THAMS CAD YONGS SU RDZOGS PAR BYA STE, PHYI NANG 'THOR 
'THUNG BYIN LA, AOm BADZRA SATVA SA MA YA, MA NU P'A LA YA, BADZRA SATVA TVE NO PA TI shthA, dI dHO ME BHA BA, SU TO shYO ME BHA BA, AA NU RAKTO ME BHA BA, SU PO shYO ME BHA BA, SARBA SIDDHI MME BRA YA TZTSA, SARBA KARMA SU TZA ME, TZI TTAm SHRE YA: KU RU H'U%, HA HA HA HA HO:, BHA GA B'AN, SARBA TA TH'A GA TA BADZRA M'A ME MUNYTZA, BADZR'I 

@209B
BHA BA, MA H'A SA MA YA SATVA AA:, RANG NYID LHAR BSGOMS LAG GNYIS KYIS, ,PADMA'I PHYAG RGYA BSKOR BAR BYA, ,H'U% H'U% H'U% GSUM BRJOD DRIL BU DKROL, ,RDOR DRIL THAL MO THUGS KAR SBYAR, ,SNYING RJE CHEN PO BSKYED NAS NI, ,RDO RJE GLU BLANG SMON LAM GDAB, ,MCHOG GSUM SDIG DANG SGRIB MED 
CING, ,'DOD CHAGS LA SOGS SKYON DANG BRAL, ,GZUNG DANG 'DZIN PA RNAM PAR SPANGS, ,DE BZHIN NYID LA BDAG PHYAG 'TSAL, ,CHOS RNAMS SGYU MA LTA BUR MDZES, ,GNYIS SPROS GNYIS SBYANG GNYIS SU MED, ,LUS CAN DON DU SGYU MAS SPYAD, ,DNGOS PO BRAL BA BDAG PHYAG 'TSAL, , 
SEMS CAN THAMS CAD SDIG MED CING, ,SEMS CAN THAMS CAD BDE GYUR CIG, ,SANGS RGYAS NYID DANG PHRAD GYUR CIG ,LAM DE NYID NAS ZHUGS NAS KYANG, ,MA BRGAL BA RNAMS BSGRAL BA DANG, ,MA GROL BA RNAMS GROL BAR SHOG ,RNAL 'BYOR CHOS DANG DAM TSIG LA, ,DA LTA NYID DU 
GNAS PAR SHOG ,G-YON PA KHU TSUR SNYING GAR GZHAG ,PHYAG G-YAS BRKYANG STE GSHEGS GSOL BA, ,SARBA GHA tA Ni GRiHNA GRiHNA H'U% PHAt, AOm A'A: H'U% MU: BSAM GTAN MI SBYOR NYAL MI NUS, ,THABS DANG SHES RAB PHA ROL PHYIN, ,LDANG TSE LHA MO'I GLUS BSKUL ZHING, ,LANGS NAS KHRUS 
BYED DBANG BSKUR BSAM, ,GTOR MA MAndALA MCHOD SOGS RNAMS, ,BSKUR BA BCAS PAS BYA BA YIN, ,BZA' BA PHUD DBUL BDUD RTZI MYANG, ,SPYOD LAM RNAM BZHIR CI SPYOD PA, ,DE NYID BZHI YI RIM PAS SPYAD, ,RGYUD DANG BLA MA'I MAN NGAG LA BRTEN NAS, ,DGYES RDOR RIM PA BZHI 
YI SGRUB THABS BYAS, ,'DI LAS DRI MED DGE BA GANG BSAGS PAS, ,'GRO KUN DGYES PA'I RDO RJE 'GRUB PAR SHOG ,SLOB DPON KA MPA LAS MDZAD PA'I DGYES PA RDO RJE'I SGRUB THABS DE KHO NA NYID BZHI'I RIM PA ZHES BYA BA RDZOGS SO,, ,,PAndI TA BEE RO TZA NA RAKshI TA DANG LO 
TZ'A BA GLAN DAR MA BLO GROS KYIS BSGYUR ZHING ZHUS TE GTAN LA PHAB PA'O,, 