@50A
#,, ,RGYA GAR SKAD DU, NA R'A K'A RA BIm SHIK'A, BOD SKAD 
DU; RNAM PA MED PA'I TSIG LE'UR BYAS PA, 'JAM DPAL GZHON NUR GYUR PA LA PHYAG 'TSAL LO, ,SHES RAB 'OD KYI DKYIL 'KHOR CAN, ,'PHAGS PA 'JAM DPAL DPA' BO NI, ,'JIG RTEN KUN GYI BDE SKYED PA'I, ,MGON PO LA NI MGOS PHYAG 'TSAL, ,RNAM PA KUN LAS 

@50B
RNAM GROL BA'I, ,SHES PA NAM MKHA' DANG 'DRA BA, ,YANG DAG DON DAM YIN PA RU, ,LUNG RIGS MKHAS PA GZHAN DAG 'DOD, ,RNAM PA ZAD PA BDEN PA STE, ,RNAM PA YANG NI BRDZUN PA YIN, ,JI SRID DU NI RNAM PA SNANG, ,DE SRID SHES SKYE 'KHRUL PA YIN, ,ZAD PA MED PA'I 'KHRUL 
RGYUD LA, ,SHES PA RNAM PA MED 'DZIN PA, ,'KHRUL PA THAMS CAD KYI NI GZHI, ,SHES PA RNAM MED BDAG NYID YIN, ,'ON TE SHES NYID 'KHRUL YIN NA, ,NAM MKHA' 'ANG 'KHRUL PA MED MI SRID, ,'KHRUL PA RGYU MED YIN ZHE NA, ,RTAG TU YOD PAR THAL BAR 'GYUR, ,RGYU DANG 
BCAS NA BRDZUN MIN TE, ,DE NI GZHAN DBANG YIN PAR GSAL, ,MNGON SUM MAM NI RJES DPAG GIS, ,RNAM PA MED PAR SGRUB PAR BYED, ,RNAM PA DE LAS LOG PAS NA, ,MNGON SUM GYIS NI RTOGS MA YIN, ,BRDZUN PAR SNANG BA'I SHES PA NI, ,'KHRUL NYID PHYIR NA TSAD MA MIN, , 
SHES PA NAM MKHA' DANG 'DRA BA, ,DA LTAR NYAMS SU MYONG BA MED, ,RANG BZHIN 'KHRUL PA 'BYUNG BA'I PHYIR, ,DE PHYIR MNGON SUM TSAD MA MIN, ,CHOS CAN MNGON SUM MA GRUB LA, ,RJES DPAG NGES PAR 'JUG PA MED, ,BRDZUN PA'I RNAM PA RTAGS YIN PHYIR, ,BSGRUB BYA SGRUB BYED 
GNAS PA MED, ,MNGON SUM 'KHRUL DANG 'BREL PA'I PHYIR, ,RJES SU DPAG PA'ANG BSLAD PA YIN, ,DE PHYIR RNAM PA MED SGRUB PA'I, ,TSAD MA NYID NI YOD MA YIN, ,RNAM PA MED PAR LUNG GIS KYANG, ,SGRUB PAR BYED PA'I GSUNG RAB MED, ,RMI LAM SGYU MA DANG MTSUNGS PAR, ,CHOS 
KUN SANGS RGYAS RNAMS KYIS BSTAN, ,LUNG DANG RIGS PA GNYIS KYIS GSAL BAR RAB GRUB PA, ,GZUGS BRNYAN DANG MTSUNGS SHES PA'I RANG BZHIN RNAM DAG PA, ,GSAL BAR SNANG BA MA LUS GZHI NI RNAM SPANGS PA, ,RNAM PA MED PAR SNANG BA'I GSAL 'GA' YOD MA YIN, , 
DU MA ZHE'AM GCIG NYID YIN, ,BRTAGS PAR 'GYUR PHYIR DE NYID MIN, ,MA KHYAB CE NA'ANG KHYAB NYID YIN, ,MI GSAL BA'AM GSAL BA NYID, ,MI RTAG PA LA RTAG CES PA, ,BDAG TU SMRA DANG MTSUNGS PAR 'GYUR, ,MI RTAG SKAD CIG YIN SMRA NA, ,DE DAG PHAN TSUN LDAN PA MED, , 

@51A
*, ,RNAM PA'I SKABS NA SHES YIN NA, ,JI LTAR KHYAB PA ZHES BYAR BRJOD, ,RNAM PA BRDZUN PA YIN PA'I PHYIR, ,KHYAB PA'I NUS PA YOD MI SRID, ,SHES PA KHYAB PA'I NUS MED LA, ,'DOD NA 'DIR MKHAS JI LTAR YIN, ,NAM MKHA' KHYAB BYA YIN ZHE NA, ,NAM 
MKHA' YOD PAR 'DOD DAM CI, ,NAM MKHA' SUN NI PHYUNG NYID KYIS, ,SHES PA SUN NI BYUNG BA 'THOB, ,GCIG DANG DU MA DANG BRAL BAS, ,SHES PA'ANG BRDZUN PA NYID DU 'GYUR, ,SHES PA RNAM MED MTHA' YAS PA RU SNANG, ,LONGS SPYOD RDZOGS DANG SPRUL PA'I SKU GNYIS KYI, ,GZHI RU NGES PA 
TSOGS GNYIS DANG LDAN NYID, ,DE 'DRA DPAL LDAN CHOS SKU YIN ZHES SMRA, ,RNAM PA MED PA'I SHES PA NAM MKHA' DANG 'DRA CHOS KYI SKU, ,GANG TSE RNAM PA DES BSKYED DE YANG 'KHRUL TSOGS CIS MA YIN, ,'ON TE BRDZUN PAR RTOGS PHYIR DE LA 'KHRUL GRUB PA YOD MIN NA, ,BRDZUN 'GYUR MI RIGS DE NI 
GZHAN DBANG MA YIN NAM, ,RNAM PA THAMS CAD MI GSAL ZHE NA KHYED KYI RNAM MED CI ZHIG BYA, ,RNAM PA THAMS CAD GSAL YIN ZHE NA KHYOD KYI RNAM MED CI ZHIG BYA, ,RNAM BSREGS SHES PA'I RNAM PA JI LTAR SRID PAR 'GYUR, ,SRID NA'ANG DE YI RNAM PA SNGON MED JI LTAR 'GYUR, ,CHAGS BRAL 
'DOD CHAGS PHYIR YANG SKYE MED BZHIN, ,GAL TE SKYE NA DE YI CHAGS NYID THOGS PA MED PAR 'GYUR, ,'ON TE SGYU MA NYID DU RTOGS PHYIR DE DAG 'KHRUL MED NA, ,DE BZHIN 'ON TE YOD NA RNAM MED 'BRAS BU CI ZHIG YOD, ,RNAM PA MED PA'I TSIG LE'UR BYAS PA BAL YUL GYI PAndI TA DGA' BA'I 
DPAL GYIS MDZAD PA RDZOGS SO,, 