@22B
#, ,RGYA GAR SKAD DU, 
HA ST'A BHA BA PRA KA RA nA K'A RI K'A, BOD SKAD DU, RAB TU BYED PA LAG PA'I TSAD KYI TSIG LE'UR BYAS PA, BCOM LDAN 'DAS NGAG GI DBANG PO LA PHYAG 'TSAL LO, ,THAG PA LA NI SBRUL SNYAM 'DZIN, ,THAG PAR MTHONG NA DON MED DO, ,DE'I CHA MTHONG NA DE LA YANG, ,SBRUL BZHIN SHES PA 'KHRUL PA YIN,, 
BRTAGS PA'I DNGOS PO THAMS CAD LA, ,RANG GI NGO BO BRTAGS PA NA, ,KUN RDZOB SHES PA'I SPYOD YUL NI, ,JI SNYED YOD PA GZHAN LAS BRTAGS, ,CHA MED BRTAG PAR BYA MIN PHYIR, ,THA MA YANG NI MED PAR MTSUNGS, ,DE PHYIR MKHAS PAS 'KHRUL BA TZAM, ,YANG DAG DON DU MIN PAR 
BRTAG ,'KHRUL NA DE YANG MA DAG PHYIR, ,JI LTAR SNANG NA DE LTAR MED, ,DON YOD MA YIN SNANG BA NI, ,JI LTAR DE YI BDAG NYID 'GYUR, ,GANG ZHIG ZHIB MO'I BLO YIS NI, ,THAMS CAD BTAGS PA KHO NAR SHES, ,BLO LDAN DE NI CHAGS LA SOGS, ,BDE BAR SBRUL GYIS SKRAG BZHIN SPONG, , 
'JIG RTEN PA YI DON RTOGS PAS, ,'JIG RTEN BZHIN DU BSGRUB PAR BYA, ,KUN NAS NYON MONGS SPONG 'DOD PAS, ,DAM PA'I DON GYIS BTZAL BAR BYA, ,RAB TU BYED PA LAG PA'I TSAD KYI TSIG LE'UR BYAS PA, SLOB DPON 'PHAGS PA LHAS MDZAD PA RDZOGS SO,, ,, 
