@389A
#, ,RGYA GAR SKAD DU, SARBBA BUDDHA SA MA YO GA d'A KI N'I M'A Y'A SAMB'A RA BRiTTRI SA MA YO G'A LAm K'A RA N'A MA, BOD SKAD DU, 
SANGS RGYAS THAMS CAD DANG MNYAM PAR SBYOR BA MKHA' 'GRO MA SGYU MA BDE MCHOG GI BGREL [?] PA MNYAM SBYOR GYI RGYAN ZHES BYA BA, ,DPAL RDO RJE MKHA' 'GRO MA LA PHYAG 'TSAL LO, ,SANGS RGYAS KUN DNGOS BDAG NYID CAN, ,RDO RJE SEMS DPA' BDE BA'I MCHOG ,SGYU MA BDE 
MCHOG PHYAG 'TSAL TE, ,SANGS RGYAS THAMS CAD MNYAM SBYOR BSHAD, ,DANG POR RE ZHIG RNAL 'BYOR PA BDAG DANG GZHAN DON BSGRUB PAR CI LA YANG MA REG PAR CHAS PA RNAMS LA SANGS RGYAS THAMS CAD DANG MNYAM PAR SBYOR BA'I DE KHO NA NYID KHONG DU CHUD PAR BYA BA'I 

@389B
PHYIR RGYUD KYI DON 'DI BRTZAM PAR BYA'O, ,DE LA BRJOD PAR BYA BA NI GANG, DGOS PA NI GANG, 'BREL PA NI GANG, DGOS PA'I DGOS PA NI GANG ZHE NA, BSHAD PAR BYA STE, RTZA BA'I RGYUD DANG, PHYI MA DANG, PHYI MA'I PHYI MA BSTAN PA'I DON DU RGYU'I RGYUD DANG, THABS KYI RGYUD DANG, 'BRAS BU'I 
RGYUD NI BRJOD PAR BYA BA YIN LA, RTZA BA'I RGYUD RTOG PA BCU PA DANG, PHYI MA RTOG PA BDUN PA DANG, PHYI MA'I PHYI MA RTOGS PA LNGA PO NI RJOD PAR BYED PA'O, ,'BREL PA NI BRJOD PAR BYA BA DANG RJOD PAR BYED PA NI DE'I BDAG NYID YIN LA, BRJOD BYA DANG DGOS PA NI DE LAS BYUNG BA YIN NO, , 
DGOS PA NI BSGRUB PAR 'DOD PA DANG, DNGOS GRUB LEN PA DANG, GZHAN LA PHAN 'DOGS PA'I GANG ZAG GIS KHONG DU CHUD PA'O, ,DGOS PA'I DGOS PA NI 'JIG RTEN THUN MONG DANG MCHOG GI DNGOS GRUB BSGRUB PA'O, ,DE LTAR DGOS PA'I DON BSHAD NAS, BSDUS 
PA'I DON NI BDAG DANG GZHAN GYI DON PHUN SUM TSOGS PA'I RTOG PA DRUG BSGRUB PA'I YAN LAG DANG BCAS PA'I BSHAD PA DANG, MCHOG GI DON SGRUB PA RGYUD PHYI MA RTOG PA DGU PA BSHAD PA DANG, DRIS PA DANG LEN GYI RGYUD KYIS RTZA BA'I RGYUD DANG PHYI MA'I SGRUB PA DANG, DNGOS 
GRUB DANG GRUB PA'I LAS RNAMS BSHAD PA'O, ,BSDUS PA'I DON DE LTA BU DANG LDAN PA'I GNYIS SU MED PA'I SEMS DANG SEMS LAS BYUNG BA'I PHYOGS BCU DUS GSUM GYI DE BZHIN GSHEGS PA SANGS RGYAS KYI ZHING GI RDUL PHRA RAB DANG MNYAM PA'I THUGS DANG RNAL 
'BYOR BA YANG DAG PAR MNYAM PAR SBYAR BAS NA SANGS RGYAS THAMS CAD DANG MNYAM PAR SBYOR BA ZHES BYA BA'I RGYUD YIN NO, ,BSDUS PA'I DON MTSAN DANG BCAS PA BSHAD NAS YAN LAG GI DON BSHAD PAR BYA STE, BCOM LDAN 'DAS MKHA' 'GRO BDE MCHOG LA 
BSTOD PA DANG, P'U DZA DANG PHYAG BYAS NAS, MGON PO KHYOD LA GSOL BA NI, ,SEMS CAN KUN GYI DON GYI PHYIR, ,RNAL 'BYOR BDE MCHOG SGYU MAS SPRUL, ,NYON MONGS KUN LAS RGYAL BAR MDZOD, ,CES GSOL BA BTAB PA'I RJES THOGS LA BCOM LDAN 'DAS 

@390A
*, ,KYIS; SEMS DPA' SANGS RGYAS KUN GYI DNGOS, ,RDO RJE SEMS DPA' BDE BA'I MCHOG ,GSANG BA MCHOG GI DGYES PA NA, ,THAMS CAD BDAG NYID RTAG TU BZHUGS, ,'DI NI RANG BYUNG BCOM LDAN 'DAS, ,GCIG PU BDAG NYID CHE BA'I LHA, ,SANGS 
RGYAS KUN DANG MNYAM SBYOR BA, ,MKHA' 'GRO SGYU MA BDE BA'I MCHOG ,CES BYA BA STON PA PO NYID KYIS GLENG GZHI GSUNGS PA YIN NO, ,DE LA STON PA NI GANG ZHIG YIN, GNAS NI GANG, 'KHOR NI SU DANG LHAN CIG TU, DUS NI NAM GYI TSE, CHOS NI CI ZHIG GSUNGS SHE NA, 
DE LA STON PA NI SKU GSUM GYI BDAG NYID YIN TE, SPRUL SKU'I BDAG NYID NI, ,SEMS DPA' SANGS RGYAS KUN DNGOS ZHES BYA STE 'KHOR LOS SGYUR BA DRUG GI BDAG NYID CAN NO, ,LONGS SKU NI RDO RJE SEMS DPA' BDE BA'I MCHOG CES BYA BA YIN NO, ,GNAS NI GSANG BA 
MCHOG GI DGYES PA NA ZHES BYA BA YIN NO, ,'KHOR NI THAMS CAD BDAG NYID DO, ,DUS NI RTAG TU BZHUGS ZHES BYA BA'O, ,DE LA CHOS KYI SKU NI, 'DI NI RANG BYUNG BCOM LDAN 'DAS, ,GCIG PU BDAG NYID CHE BA'I LHA, ,ZHES BYA BA STE, SEMS RANG RIG 'OD GSAL GNYIS SU 
MED PA'I BDAG NYID GCIG PU CHE BA'I LHA YIN NO, ,BSHAD PA'I CHOS NI, SANGS RGYAS KUN DANG MNYAM SBYOR BA, ,MKHA' 'GRO SGYU MA BDE BA'I MCHOG ,CES BYA'O, ,PHUN SUM TSOGS PA LNGA'I 'KHOR RNAMS KYI MNGON SUM DU GRUB NA CI'I PHYIR GLENG GZHI GSUNGS SHE NA, MA 
'ONGS PA'I GSANG SNGAGS KYI SGO NAS SPYAD PA SPYOD PAR 'DOD PA RNAMS LA DMAN PA DBYIBS DANG, GSANG BA SNGAGS DANG, MTHAR THUG CHOS SGOM PA'I DON DU BYANG CHUB SEMS DPA' SA'I SNYING PO DANG, SPYAN RAS GZIGS DANG, 'JAM DPAL LA GSUNGS PA YIN NO, ,DON 
GSUM PO 'DI NI 'KHOR LO BDE MCHOG GI 'GREL BAR BLTA BAR BYA'O, ,DE LTAR GLENG GZHI GSUNGS NAS, DA NI LE'U DANG PO DE KHO NA NYID SNANG BA DAM PA'I YUL LA 'JUG PA ZHES BYA BA RGYU DANG THABS DANG 'BRAS BU GSUM GYIS SHES BYA'I 'DUG LUGS BSTAN PAR BZHED NAS, 'DOD 

@390B
CHAGS MA YIN CHAGS BRAL MIN, ,DBU MAR YANG NI MI GNAS SO, ,ZHES PA THABS KYI RGYUD KYI BDAG NYID RANG BZHIN BRGYAD CU DANG BRAL BAR BSTAN TO, ,THABS DE GANG GIS RTOGS SNYAM NA, ,BUD MED KUN GYI SGYU MA'I RGYA, ,ZHES BYA BA SMOS TE, BUD MED KUN NI LAS KYI PHYAG RGYA DANG, 
CHOS KYI PHYAG RGYA DANG, DAM TSIG GI PHYAG RGYA DANG, PHYAG RGYA CHEN PO DANG, SGYU MA'I RGYA NI ZHI GNAS DANG LHAG MTHONG MNGON SUM DU BSKYED PA'I RGYU'I TSOGS PA'O, ,DE NYID THEG PA GCIG PU YIN ZHE NA, 'DI NI GNYIS MED THEG PA MCHOG ,CES BYA BA SMOS TE, THABS DANG SHES RAB GNYIS MED 
RGYU RKYEN GYI TSOGS PA'O, ,RGYU RKYEN JI LTA BU ZHE NA, SGYU MA DAG NI THAMS CAD LAS, ,BUD MED SGYU MA KHYAD PAR 'PHAGS, ,NGO BO NYID KYI MTHU DAG GIS, ,RANG BZHIN GYIS NI 'GRUB PA'O, ,ZHES BYA BA SMOS TE, SGYU MA THAMS CAD NI TSOR BA SDUG BSNGAL GYI RGYU RKYEN TSOGS PA DANG, BTANG SNYOMS 
KYI DANG, BDE BA'I RGYU RKYEN TSOGS PA LAS, PHYAG RGYA RANG BZHIN 'DI NI RGYU RKYEN LAS KHYAD PAR 'PHAGS SO, ,GOMS PA MED NA JI LTA BU ZHI GNAS DANG LHAG MTHONG MNGON SUM DU 'GRUB CE NA, NGO BO NYID KYI MTHU DAG GIS, ,ZHES BYA BA SMOS TE, ZHI GNAS DANG LHAG MTHONG MNGON SUM DU 
BYED PA'I RGYU RKYEN TSOGS PA LAS PHYAG RGYA RANG BZHIN GYIS NI DE 'GRUB PA'O ZHES BYA BA NI GSER 'GYUR RTZI'I RNAM PA BZHIN DU PHYAG RGYA'I RGYU RKYEN TSOGS PA'I MTHU LAS BSAM GTAN GYI TING NGE 'DZIN DANG ZAG PA MED PA'I YE SHES 'GRUB PA'O, ,DE LA PHYAG RGYA GSUM GYI 'BRAS BU BSHAD PA NI, 
'JIG RTEN GSUM 'DIR BUD MED KYIS, ,GUS PA BYED PA DAG TU 'GYUR, ,ZHES BYA BA GSUNGS TE, PHYAG RGYA CHEN PO DANG, DAM TSIG DANG CHOS GSUM GYIS 'JIG RTEN GSUM GYI DRI MA DANG MA BRAL BA YIN DU ZIN KYANG MNGON SUM GYI BDE BA STONG PA BSKYED PA GUS PAR BYED PA YIN NO, , 
DE SKAD DU RTZA BA'I RGYUD LAS, MYUR DU DNGOS GRUB RAB BSKYED DE, ,'PHRAL DU YID CHES BYED PA YIN, ,ZHES GSUNGS SO, ,BZHI PA LAS KYI PHYAG RGYA'I 'BRAS BU NI, RNYED DANG BDE DANG DGA' KUN GYIS, ,ZHES BYA BA SMOS SO, ,RNYED PA NI DGA' BA DANG, MCHOG TU LUS BDE BA DANG, 

@391A
*, ,BDE BA NI LHAN CIG TU SKYES DGA' YID BDE BA'O, ,DGA' BA KUN GYI ZHES BYA BA NI DGA' BA GSUM GYI TING NGE 'DZIN GYIS SO, ,NGAN SPYOD MA YANG 'GRUB PAR 'GYUR, ,ZHES PA NI DAG BYED DANG DBANG DANG DPA' BO DANG BKAS GNANG BA'I LHA MO LAS GZHAN PA'I THA MA'I 
BUD MED NGAN SPYOD MA LA 'GRUB PAR 'GYUR BA'O, ,DE CI'I PHYIR LAS DANG PO PAR 'GYUR RO ZHE NA, RANG GI NGO BO YONGS BSGYUR NA, ,BUD MED KUN GYI SGYU MAS 'GRUB, ,CES BYA BA SMOS TE, RANG GI NGO BO BSGYUR BA NI YE SHES SEMS DPA' BCUG NAS THA MAL BA'I BUD MED KYI NGO BO BSGYUR 
TE; SANGS RGYAS SPYAN DANG, M'A MA K'I GOS DKAR MO SGROL MA LA SOGS BUD MED KUN GYI SGYU MAS 'GRUB PA'O, ,MI YI LUS LA CI'I PHYIR SANGS RGYAS SPYAN, ,ZHES BYA BA LA SOGS PAR BRJOD CE NA, NGO MTSAR SGYU MA'I MU DRA 'DI, ,MKHA' 'GRO MA ZHES BRDAS BSTAN PA, ,ZHES 
PA SMOS TE, MU STEGS DRANG SRONG NGAM, MTSAN NYID THEG PA'I RGYU SNYOMS 'JUG GI BSAM GTAN BZHIN DU MI'I BUD MED LA YE SHES SEMS DPA' BABS NAS NGO MTSAR CI SGYU MA LAS KYI MU DRAR GYUR PAS NA MKHA' 'GRO MA ZHES SANGS RGYAS DANG BYANG CHUB SEMS DPA'I BRDAS BSTAN TO, , 
DE NI MKHA' LA 'GRO BA ZHES, ,KHAMS LAS KUN DU BRTAGS PA STE, ,ZHES BYA BA LA, d'A KI NI ZHES BYA BA'I SGRA'I KHAMS NI, DE'I HAS GA MA ZHES PA STE, NAM MKHAR 'GRO BA ZHES BYA'O, ,NAM MKHA' NI GCIG STE ZHI GNAS RTOG MED KYI NAM MKHA' DANG, GZUNG 'DZIN GCIG DANG BRAL 
BA LHAG MTHONG GI NAM MKHA'O, ,DER 'GRO BA NI ZHI GNAS BDE BA'I TING NGE 'DZIN DANG, LHAG MTHONG RNAM PAR MI RTOG PA'I YE SHES KYIS 'GRO BAR BYED PA'O, ,DE BAS NA, NAM MKHA' KUN DU SPYOD GRUB PA, ,MKHA' 'GRO MA ZHES RAB TU GRAGS, ,ZHES BYA'O, ,MA LUS THAMS CAD 
PHYAG RGYA YIS, ,ZHES PA LAS DANG CHOS DANG DAM TSIG DANG PHYAG RGYA CHEN PO'O, ,THAMS CAD MA LUS BDE MCHOG GIS, ,ZHES PA LAS, CHOS DANG DAM TSIG DANG PHYAG RGYA CHEN PO'I THABS SHES PA'O, ,SANGS RGYAS THAMS CAD MNYAM SBYOR MA, ,ZHES PA THABS BZHI DANG 

@391B
SHES RAB BZHI MNYAM PAR SBYOR BAS ZUNG 'JUG BSGOM PA'O, ,MKHA' 'GRO MA ZHES RAB TU GRAGS, ,ZHES PA NI PHYAG RGYA CHEN PO'I STONG NYID DANG, DAM TSIG GI PHYAG RGYA RLUNG ME'I DROD CAN DANG, ,CHOS KYI PHYAG RGYA 'DOD PA'I YON TAN LNGA DANG, LAS KYI PHYAG RGYA YE SHES LAS SKYES PA DANG, 
SNGAGS DANG ZHING LAS SKYES PA'I MKHA' 'GRO MA'O, ,DE NI MKHA' 'GRO MA ZHES, SANGS RGYAS KHAMS LAS RAB TU BRTAGS, ,ZHES GNAS GTZANG MA LHA'I SKAD, ,SANGS RGYAS DANG BYANG CHUB SEMS DPA'I BRDAR GYUR PA'I ZHI GNAS DANG LHAG MTHONG GI SEMS LA MKHA' 'GRO MA 
ZHES BYA'O, ,KUN DU 'GRO BAR 'GRUB PA NI, ,ZHES PA, MU DRA CHEN PO CHOS KYI BDAG NYID NI, ,SANGS RGYAS KUN GYI MKHA' 'GRO MA'O, ,SHAm ZHES BYA BA BDE BAR BSHAD, ,CES PA NI ZAG MED KYI BDE BA SANGS RGYAS DANG BYANG CHUB SEMS DPA' KUN GYI YE SHES KYI BDAG NYID BDE BA CHEN 
PO'O; ;SGYU MA THAMS CAD MNYAM SBYOR BA, ,MCHOG TU BDE BAS BDE BA'I MCHOG ,CES PA ZHI GNAS DANG, LHAG MTHONG GI BDE BA MNGON SUM DU TSOGS PA'I BDE BA'I YE SHES KYI SGYU MA ZHI GNAS KYI MCHOG TU BDE BA DANG, LHAG MTHONG ZAG MED KYI BDE BA MCHOG GO, ,DE LTAR 
SANGS RGYAS THAMS CAD DANG MNYAM PAR SBYOR BA'I MKHA' 'GRO MA SGYU MA BDE BA'I MCHOG CES BYA BA MTSAN DON DANG LDAN PAR BSHAD PAS THABS KYI RGYUD SHES BYED BSTAN TO, ,KUN DU KUN NAS THAMS CAD NI, ,ZHES PA LA SOGS PA SNOD BCUD THAMS CAD DANG MNYAM PAR SBYOR BA'I DON BSHAD 
DO; ;KUN DU ZHES PA NI DUS THAMS CAD DU'O, ,KUN NAS ZHES PA NI PHYOGS PA'O, ,THAMS CAD NI DNGOS PO THAMS CAD DU'O, ,RTAG TU NI YUL DANG DUS THAMS CAD LA'O, ,RNAM PA KUN NI GNAS SKABS THAMS CAD DO, ,SANGS RGYAS LA SOGS NAS RTZA BA'I RIG 
SNGAGS BZHI'O, ,SOGS ZHES SMOS PA NI RDO RJE DANG RDO RJE 'DZIN PA LA SOGS PA'I RIGS SU'O, ,BRTAN PA NI GZHAL YAS KHANG DANG, G-YO BA NI LHA'I 'KHOR LO'O, ,KUN GYI DNGOS POR BDAG GYUR TO, ,ZHES PA BDE BA CHEN PO'I DE NYID ZHI BA DANG SRID PA LAS KHYAB PAR BSTAN PA'O, , 

@392A
*, ,DE LTAR MDOR BSTAN NAS RGYAS PAR BSTAN PA NI, SEMS DANG SEMS KYI TING NGE 'DZIN, ,ZHES SMOS TE, SEMS NI TSOGS BRGYAD NYID DU BGRANGS PA'O, ,SEMS PA NI 'DU BYED LNGA BCU RTZA GCIG TU GZHAG PA'O, ,TING NGE 'DZIN NI BSAM GTAN DANG GZUGS MED 
PA'O; ;BYANG CHUB SPYOD PA TSOGS NYID NI, ,LHUMS SU ZHUGS PA NAS BYANG CHUB SPYOD PA'I BAR RO, ,DE BZHIN BDUD DANG BDUD LAS RGYAL, ,ZHES PA SROD LA BDUD BTUL NAS THO RANG SANGS RGYAS PA'O, ,DE NI BYANG CHUB SANGS RGYAS YIN, ,ZHES PA THAMS CAD LA KHYAB PA 
DE NYID RIGS BZHI'I SANGS RGYAS KYI BDAG NYID DO, ,RDO RJE NI RDO RJE SEMS DPA'I RIGS SO, ,RDO RJE 'DZIN PA NI HE RU KA'I RIGS SO, ,PADMA NI PADMA GAR GYI DBANG PHYUG GI RIGS SO, ,PADMA 'CHANG BA NI LAS KYI RIGS SO, ,NOR BU NI RDO RJE RIN CHEN GYI RIGS SO, ,NOR BU 'DZIN PA 
NI RNAM SNANG GI RIGS SO, ,DE NYID 'DOD CHAGS NI KHYIM PA'I GZUGS CAN NO, ,'DOD CHAGS BRAL BA NI RANG BYUNG GI GZUGS CAN NO, ,'DOD PA NI 'JIG RTEN GYI DNGOS GRUB BO, ,GOL BA NI MCHOG GI SIDDHI'O, ,DA LTAR SANGS RGYAS BYANG CHUB SEMS DPA'I MNYAM 
PAR SBYOR BA BSHAD NAS, SEMS RANG RIG 'OD GSAL MA DAG PA'I GNAS SKABS NA, SANGS RGYAS THAMS CAD DANG MNYAM PAR SBYOR BA'I BSHAD PA NI, DUS GSUM SRID PA MCHOG GSUM DANG, ,ZHES PA LA SOGS PA GSUNGS TE, 'JIG RTEN GSUM NI SA BLA SA 'OG 
SA STENGS SO, ,KHAMS GSUM NI 'DOD PA DANG GZUGS DANG GZUGS MED PA LA SOGS PA'O, ,RNAM PA SNA TSOGS THA DAD PA, ,ZHES PA PHUNG PO DANG KHAMS DANG SKYE MCHED LA SOGS PA'I GNAS THAMS CAD DO, ,'GRO BA DAG NI MA LUS KUN, ,ZHES PA 'GRO BA RIGS DRUG RNAMS SO, , 
THAMS CAD DU NI 'DI 'GYUR RO, ,ZHES PA SEMS 'OD GSAL LO, ,DE LA SOGS PA MTHA' YAS MCHOG ,CES PA SNOD BCUD THAMS CAD KYI BDAG NYID DO, ,CHOS KYI DBYINGS MNYAM MI MNYAM PA, ,ZHES PA SGYU MA LTA BUR MI MNYAM PA DANG, 'OD GSAL BAR MNYAM PA'O, ,NAM MKHA'I 

@392B
DBYINGS KYI MTHA' KLAS PA, ,ZHES PA SANGS RGYAS KYI YE SHES KYI SPYOD YUL GYI DNGOS PO THAMS CAD DO, ,NAM MKHA' KUN GYI SKABS NA DPAL, ,ZHES PA PHYAG RGYA CHEN PO LA STONG PA NYID KYI GSER BRTOL NAS, ZLA BA TSES PA LTA BU'AM, SENG GE 'KHRUG PA LTA BU'AM, SKAR KHUNG LTA BU 
AINDRA BH'U TI'I MAN NGAG GIS RDO RJE SEMS DPA' DE BZHIN GSHEGS PA SANGS RGYAS THAMS CAD MNYAM PAR SBYOR BA, MKHA' 'GRO SGYU MA MNYAM PA'I MCHOG ,CES BYA'O, ,DE LTAR BDE BA CHEN PO'I RANG BZHIN RDO RJE SEMS DPA'I RANG BZHIN YIN PAR BSHAD NAS, DE NI DE SGRUB PA'I THABS 
BSHAD PA'I PHYIR, BSKAL PA BYE BA GRANGS MED PAR, ,ZHES PA SMOS TE, MTSAN NYID KYI THEG PAS BAS BSKAL BA GRANGS MED PAS MI THOB PA PHYAG RGYA BZHI'I RGYU'I TSOGS PA GANG DANG GANG DAG GIS TSE 'DI NYID LA SANGS RGYAS THOB PAR 'GYUR RO ZHES BSHAD PAR DAM BCA' BA GSUNGS PA YIN NA, , 
SANGS RGYAS BDAG NYID BDE BA'I MCHOG ,CES BYA BAS PHYAG RGYA GSUM LAS ZHI GNAS BDE BA MNGON SUM DU BYAS TE, PHYAG RGYA CHEN PO BDE BA STONG PA NYID SHIN TU BSGRUBS PA LAS, SANGS RGYAS KUN GYI BDAG NYID SA BCU GCIG PA'I BDE BA'I MCHOG THOB PA'O, ,DE LTAR 
RDZOGS PA'I RIM PA BSHAD NAS, BSKYED PA'I RIM PA BSHAD PA NI, ,RNAL 'BYOR YANG DAG MA YIN SEMS, ,ZHES PA SMOS TE, RTOG PA DRUG LA, SO SO'I BSKYED PA'I RIM PA'I SEMS, ,LHA LA DMIGS PAR BYED PA DAG ,CES PA DBUGS DBYUNG BA DRUG GI DKYIL 'KHOR GYI LHA'O, ,RNAL 
'BYOR GZUGS BRNYAN RANG BZHIN TE, ,ZHES PA SPRUL SKU'I GZUGS BRNYAN RJES 'JUG GI RNAL 'BYOR GYIS LUGS MA LA SEMS DPA'I SKUR BSGOMS NA, MTHONG BA DANG THOS PA DANG REG PA'I MTSAN MA SKYE BAR 'GYUR RO, ,DE LTAR LAS DANG PO'I RNAL 'BYOR BSHAD NAS, MCHOG TU GYUR 
PA'I RNAL 'BYOR PA'I TING NGE 'DZIN NI, YANG DAG MCHOG SEMS RNAL 'BYOR BA, ,ZHES PA LA SOGS PA SMOS TE, MTSAN MA THOB PA'I MCHOG TU GYUR PA'I RNAL 'BYOR BAS SPRUL SKU LHA LA DMIGS PAR BYED PA DAG ,RANG GI CHOS KYI DBYINGS KYI DAM TSIG GI SBYOR BAS, PHYAG RGYA CHEN PO'I MCHOG 

@393A
*, ,TU MI 'GYUR BA DANG, GZHAN GYI DON PHUN SUM TSOGS PA DAM PA 'GRUB PAR 'GYUR RO, ,GZUGS 'BA' ZHIG BSGOMS PA LAS MCHOG GI DNGOS GRUB TU CIS MI 'GYUR ZHE NA, GZUGS BRNYAN GZUGS LA SOGS PA DANG, RNAL 'BYOR 'BYUNG BAR MI 'GYUR GYI BYANG 
CHUB KYI SEMS BDE BA CHEN PO'I LHA'I DE KHO NA NYID RAB TU RTZOM PA DE LA RNAL 'BYOR PA SANGS RGYAS DANG BYANG CHUB SEMS DPAR 'GYUR RO, ,BYANG CHUB SEMS DPA' RDO RJE STE, ,ZHES PA SEMS 'OD GSAL GNYIS SU MED PA'I RDO RJE STE, SANGS RGYAS KUN GYI BDAG NYID YIN PA DE BAS NA 
RNAL 'BYOR PA THAMS CAD LHA THAMS CAD KYI RANG BZHIN DU SBYOR BAS KYANG SANGS RGYAS THOB PAR 'GYUR RO, ,DE LTAR BSTAN NAS RGYAS PAR BSHAD PA NI, BDAG NYID SANGS RGYAS THAMS CAD DANG, ,DPA' BO THAMS CAD BDAG YIN NO, ,ZHES PA SEMS 'OD GSAL GYI BDAG NYID SANGS RGYAS 
THAMS CAD DPA' BO SEMS DPA' THAMS CAD KYI BDAG NYID YIN NO, ,DE BAS BDAG NYID LHAR SBYOR BAS, ,ZHES PAS SGYU MA DANG STONG PA RO GCIG PA'I LHA'I RANG BZHIN DU SBYOR BAS BDAG NYID LHA'I RANG BZHIN DU SBYOR BAR BYA'O, ,RGYU MTSAN DES NA PHUNG PO LNGA SANGS RGYAS THAMS CAD DANG DPA' BO RNAMS 
SEMS DPA' THAMS CAD DANG, LONGS SKU RDO RJE 'DZIN PA THAMS CAD DU TSE 'DI NYID LA 'GRUB PAR 'GYUR RO, ,BRTAG PA DANG PO'I 'GREL BA'O,, ,,DE LTAR DE KHO NA NYID GCO BOR BSTAN PA'I RTOG PA BSHAD NAS, DA NI RDO RJE SEMS DPA'I RANG BZHIN THABS MANG PO BSHAD PA NI, 'DI NI RNAL 
'BYOR BHA GA W'AN, ,ZHES PA LA SOGS PA SMOS TE, RDO RJE SEMS DPA' DE BZHIN GSHEGS PA ZHES PA LA SOGS PA BSHAD ZIN TO, ,RNAL 'BYOR DE JI LTA BU ZHE NA, RDO RJE SEMS DPA' BDAG SBYOR BAS, ,DBAB PA THAMS CAD 'GRUB PAR 'GYUR, ,ZHES SMOS TE, BDAG GIS RTOG PA 
DRUG GIS LHAR BSKYED LA YE SHES SEMS DPA' SPYAN DRANGS NAS SKU GSUNG THUGS THAMS CAD KYI YE SHES PHAB NA, GSER 'GYUR RTZI'I RNAM PA BZHIN DU SANGS RGYAS KYI SKU GSUNG THUGS 'GRUB PAR 'GYUR RO, ,DE BAS NA BYIN RLABS KYI LAM GYIS SANGS RGYAS THAMS CAD DANG MNYAM 

@393B
PAR SBYOR BA, 'DIS RGYU'I RGYUD KYI RNAL 'BYOR GYI DBANG PHYUG CHEN PO THABS KYI RGYUD KYI BYIN GYIS BRLABS KYI LAM GYIS BDE BA NYID KYIS 'BRAS BU'I SANGS RGYAS KYI BDE BA KUN THOB PA'O, ,DE LTAR BSGOM PA BSHAD NAS, ,SPYOD PA BSHAD PA NI, SANGS RGYAS THAMS CAD MNYAM 
SBYOR BA, ,ZHES PA SMOS TE, MNYAM PAR SBYOR BA'I SPYOD PA BSGOMS NAS THABS KYI RNAL 'BYOR 'DI LA KHRUS DANG SDOM PA LA SOGS PA MI DGOS SO ZHES GSUNGS PA YIN NO, ,LHAG MA NI GO SLA'O, ,SPYOD PA BSHAD NAS BRTUL ZHUGS BSHAD PA NI, LANGS PA DANG NI 'DUG PA DANG, ,ZHES 
PA LA SOGS PA SMOS TE, SPYOD LAM BZHI LA RNAL 'BYOR PA RNAMS RTOG PA DRUG GI LHA'I NGA RGYAL GYIS RGYAS BTAB NAS LHA'I BRTUL ZHUGS SPYOD PA NI MDUN GYI YE SHES KYI DKYIL 'KHOR DU MA ZHUGS KYANG, RANG GI LHA'I BDAG NYID DU BSGOM PA'I RNAL 'BYOR PA BSOD NAMS CHUNG YANG 'GRUB PAR 
'GYUR RO, ,DE LTAR BRTUL ZHUGS GSUNGS NAS DE KHO NA NYID BSHAD PA NI, DE NYID RNAL 'BYOR 'DI YIS NI, ,ZHES PA LA SOGS TE, CHOS KYI DBYINGS KYI DKYIL 'KHOR LAS DBANG BZHI PA THOB NAS, DE KHO NA NYID BSGOM PA NI RNAL 'BYOR PA SPROS MED KYI SPYOD PAS DGE BA DANG MI DGE BA DANG LUNG 
DU MA BSTAN PA THAMS CAD BDE BA CHEN PO'I RANG BZHIN DU SGRUB PAR BYED PA NI NYES PA THAMS CAD KYIS GTZES PAR MI 'GYUR RO, ,MTSAN NYID THEG PAS BSKAL PA GRANGS MED PA'I SA MI THOB PA YANG, SANGS RGYAS DANG BYANG CHUB SEMS DPA'I LAM GYIS MNGON SUM GYI PHYAG RGYA CHEN PO GANG GIS 
BSGRUBS NA DNGOS GRUB THOB PAR 'GYUR RO, ,DE KHO NA NYID BSGOM PA BSHAD NAS, DA NI GDONG RGYAN GYON NAS SGRUB PA BSTAN PA'I PHYIR, SANGS RGYAS THAMS CAD MNYAM SBYOR BA, ,ZHES PA LA SOGS PA GSUNGS TE, SANGS RGYAS KYI CHA LUGS DANG MNYAM PAR SBYOR BA GDONG RGYAN GYON NAS, 
RTOG PA DRUG GIS LHA'I 'KHOR LO BSGRUBS NAS SANGS RGYAS THAMS CAD KYIS RLOB CING 'DU BAR 'GYUR RO, ,DE BAS NA SANGS RGYAS THAMS CAD 'GRUB PAR 'GYUR RO, ,GDONG RGYAN GYON PA BSHAD NAS, TSOGS KYI 'KHOR LO BSHAD PA'I PHYIR, GANG GIS LDEM DGONGS 'DI MTHONG NAS, ,RNAM 

@394A
*, ,PA KUN DU MCHOD BYED NA, ,ZHES PA LA SOGS PA SMOS TE, BCOS MA'I RNAL 'BYOR GYI GZUGS BRNYAN DANG BCAS PAS RTOG PA RANG GI LHA'I 'KHOR LO BSGOM ZHING 'DOD PA'I YON TAN LNGAS RNAM PA KUN DU DAD PAR BYED PA NA, RNAL 'BYOR PA YE SHES 
SEMS DPA' DANG THA MI DAD PAR BYAS NA DES SANGS RGYAS MTHONG ZHING, P'U DZA BYAS PAR 'GYUR RO, ,'DI DANG SANGS RGYAS THAMS CAD LA, ,ZHES PA RNAL 'BYOR PA 'DI DANG RANG SANGS RGYAS THAMS CAD LA MTHONG BA GZUGS DANG, THOS PA SGRA DANG, SNOM PA 
DRI DANG, MYONG BA RO DANG REG BYA LA SOGS PAS P'U DZA BYAS PAS RDUL TSON GYI DKYIL 'KHOR DU MA ZHUGS KYANG BDE BA SA DANG PO'I YE SHES MTHONG BAR 'GYUR RO, ,DE'I PHAN YON BSTAN PA NI, MTHONG BA DANG NI REG PA DANG, ZHES BYA BA LA SOGS PA GSUNGS TE, 
'GRO BA'I LAM PA'I RNAL 'BYOR BAS DGOD PA DANG BLTAS PA DANG, LAG BCANGS KYIS KYANG 'GRUB PAR 'GYUR RO, ,CHAGS PA'I LAM GSUNGS PA NI, 'DI DE SANGS RGYAS THAMS CAD LA, ,ZHES PA LA SOGS PA GSUNGS TE, 'DI NI TSOGS KYI 'KHOR 
LO BSGOM PA'I RNAL 'BYOR DANG RNAL 'BYOR MA'O, ,SANGS RGYAS THAMS CAD LA ZHES PA YE SHES SEMS DPA' DANG RNAL 'BYOR MNYAM PAR SBYOR BAS DAG BYED KYI LHA MO DANG, DBANG GI DANG, DPA' BO'I DANG, BKAS GNANG BA'I LHA MO DAG KYANG RNAM 
PAR GROL ZHING BYANG CHUB LA REG PAR 'GYUR RO, ,DE LTAR CHAGS PA'I LAM BSHAD NAS, TSOGS KYI 'KHOR LO'I SPYOD PA BSHAD PA NI, KUN DU KUN NAS THAMS CAD DU, ,ZHES PA LA SOGS PA GSUNGS TE, SPYOD LAM BZHI LA LHA'I 'KHOR LO BSKOR 
BA'I DNGOS GZHI DANG, MTHUN PAR MTSAN MA THOB PA'I RNAL 'BYOR BAS GNAS THAMS CAD DANG DUS THAMS CAD KYI TSE DNGOS PO THAMS CAD KYI BDAG NYID RTAG PAR BSGOMS NAS, THAMS CAD KYIS BYANG CHUB THOB PAR 'GYUR RO, ,SPYOD PA BSHAD NAS, RNAL 

@394B
'BYOR BZHI BSGOM PA BSHAD PA NI, 'DI YI BDAG NYID KUN GNAS PAS, ,ZHES BYA BA LA SOGS PA GSUNGS TE, BDAG NYID RDO RJE SEMS DPA'I RNAL 'BYOR BYAS LA, GZUGS YID DU 'ONG BA DANG MI 'ONG BA RNAM PA GSUM DANG, GZUGS SGRA DRI RO REG BYA YID DU 
'ONG BA GSUM LHA MOR BSKYED PA'I P'U DZA'I SPRIN THAMS CAD KYI P'U DZA NA BDE BA'I MCHOG THOB PAR 'GYUR RO, ,DE LTAR RNAL 'BYOR BA'I DGOS PA BSHAD NAS, THAMS CAD KYI RNAL 'BYOR BSHAD PA NI, RNAL 'BYOR THAMS CAD NYER SBYOR BAS, ,ZHES PA LA SOGS PA 
GSUNGS TE, KHAMS GSUM PA THAMS CAD LHA'I RANG BZHIN DU BSKYED LA, RNAL 'BYOR MA KUN GYIS LONGS SPYOD PA 'KHYUD PA DANG, 'O BYED PA LA SOGS PA'I BDE BAS RAB TU P'U DZA BYA'O, ,RJES SU RNAL 'BYOR THABS KYI 'KHOR LO DANG SHES RAB KYI 'KHOR LO MNYAM 
PAR SBYOR BA BDE BAS P'U DZA NA 'GRUB PAR 'GYUR RO, ,SHIN TU RNAL 'BYOR NI, SANGS RGYAS KUN GYI BDAG NYID KYI, ,ZHES BYA BA LA SOGS PA GSUNGS TE, BDE BA LA STONG PA NYID KYIS RGYAS BTAB NAS, SANGS RGYAS THAMS CAD KYI RA SA YA NA'I BDE BA SGRUB 
PAS SANGS RGYAS THAMS CAD DANG MNYAM PAR SBYOR BA'I BDE BA'I MCHOG 'GRUB PA'O, ,BRTAG PA GNYIS PA'I 'GREL PA'O,, ,,DE LTAR THABS MANG BA BSHAD PA NAS, ZAB PA BSHAD PA 'DI NI, RNAL 'BYOR BCOM LDAN 'DAS ZHES PA LA 
SOGS PA STE, ZAB PA'I SANGS RGYAS THAMS CAD DANG MNYAM PAR SBYOR BA YIN NO ZHES BYA BA'I THA TSIG GO, ,RDO RJE SEMS DPA'I RNAL 'BYOR BA, ,ZHES BYA BA'I RGYU'I RGYUD DANG, DPAL LDAN RAB KYI DAM TSIG DGE ,ZHES PA PHYAG RGYA DANG MNYAM PAR SBYOR 
BAS ZHI GNAS DANG LHAG MTHONG MNGON SUM DU BSKYED PA'I MNYAM PAR SBYOR BA'O, ,RDO RJE SEMS DPA'I SBYOR BA YIS, ,ZHES PA LA SOGS PA GSUNGS TE, GTI MUG GI RIGS CAN GYI PHYAG RGYA BZHI DANG MNYAM PAR SBYOR BAS RTEN 'BREL TSOGS PA'I MTHU NYID KYIS 

@395A
*, ,BDE BA CHEN PO SO SO RANG 'GRUB PAR 'GYUR RO, ,HE RU KA'I DAM TSIG GI BSHAD PA NI, KUN DU BZANG MO'I RANG BZHIN GYIS, ,PHYAG RGYA BZHI RTEN 'BREL GYI MTHU NYID KYI MU DRA BZHI SO SO LA BDE BA STONG PA NYID KYIS RGYAS BTAB NA BDE BA STONG PA NYID DU 'GRUB 
PAR 'GYUR RO, ,PADMA GAR DBANG GI DAM TSIG GI BSHAD PA NI, GOS DKAR MO'I RANG BZHIN GYI PHYAG RGYA BZHI LA BDE BA STONG NYID SO SOR BSGRUB PA'O, ,RDO RJE NYI MA'I DAM TSIG BSHAD PA NI, M'A MA K'I'I RANG BZHIN GYI PHYAG RGYA BZHI LA STONG NYID KYIS RGYAS BTAB PAS BDE BA CHEN 
PO SO SOR 'GRUB PAR 'GYUR RO, ,RTA MCHOG GI DAM TSIG BSHAD PA NI, DPAL RDO RJE SEMS DPA'I SBYOR BA ZHES BYA BA BSAM GTAN DANG ZAG MED KYI SDOM PA MNGON SUM DU BSKYED PA'I RGYU'I TSOGS PA'I MTHU NYID KYIS SGROL MA'I RANG BZHIN GYI PHYAG RGYA GNYIS LAS BDE BA 
CHEN PO SO SOR GRUB NAS 'JIG RTEN GYI DNGOS GRUB DRUG RJES SU YI RANG 'GRUB PAR 'GYUR RO, ,DE LTAR LHA SO SO'I PHYAG RGYA BSHAD NAS, RIGS DRUG THUN MONG GI CHOS KYI PHYAG RGYA GSUNGS PA NI, DE YI DAM TSIG DE 'BYUNG BA, ,ZHES BYA BA GSUNGS TE, THABS DRUG 
PO GANG YIN PA DE'I DAM TSIG SHES RAB KYI RANG BZHIN GANG YIN PA DE 'BYUNG BA'O, ,SDUG PA'I DAM TSIG BDAG RJES 'BRANG, ,ZHES BYA BA SDUG PA NI LHA MO'O, ,DAM TSIG NI RANG SNANG BA'I CHOS KYI PHYAG RGYA'O, ,BDAG RJES SU 'BRANG ZHES PA THABS DANG SKU MDOG MTHUN 
PA'O; ,SHIN TU SBYOR BA NI SGYU MA LTA BUR SHES PA'O, ,SBYOR BA CHEN PO NI 'OD GSAL GYI RANG BZHIN DU SHES PA'O, ,THAMS CAD BDAG NYID DAM TSIG MCHOG ,CES BYA BA'I CHOS KYI DBYINGS KYI RANG BZHIN CAN RANG SNANG GI LHA MO DRUG GO, ,GCIG BZHIN DU NI GCIG 
SPYOD PA, ,ZHES PA BSNYEN SGRUB BZHIS LHA DANG LHA MOR BSKYED PA'O, ,LHAN CIG SPYOD PA NI DGA' BA GNYIS SO, ,RJES SU SDUG CES PAS MCHOG DGA'O, ,MKHA' 'GRO SGYU MA MCHOG TU 'BAR, ,ZHES PA LHAN CIG SKYES DGA'O, ,THAMS CAD DGA' BA 

@395B
MA LUS PA'I, ,PHYAG RGYA THAMS CAD BDE BA CHE, ,ZHES BYA BA NI, BDE BA CHEN PO'I YE SHES SO, ,RTOG PA DAM TSIG LHA MO'I ZHES PA SANGS RGYAS SPYAN LA SOGS PA BUD MED KYI GZUGS CAN GYI SPRUL SKU'O, ,RDO RJE SEMS DPA' SBYOR BA DANG, ,ZHES PA RANG BZHIN BRGYAD 
CU DANG BRAL BA'I DGA' BA GSUM DANG, BDE BA STONG PA NYID DU SHES PA NI RDO RJE SEMS DPA'I SBYOR BA'O, ,LHA MO THAMS CAD 'DUS PA NI TSOGS KYI 'KHOR LO'I LHA MO'O, ,MA LUS SKAL BA BZANG PO KUN, ,ZHES PA YE SHES LAS SKYES PA DANG, ZHING SKYES PA 
DANG SNGAGS LAS SKYES PA'O, ,BDE BA SO SOR RJES 'GRUB PA, ,ZHES PA LHA MO DE RNAMS LA ZHI GNAS LHAG MTHONG MNGON SUM DU BSKYED PA'O, ,DE LTAR CHOS KYI PHYAG RGYA BSHAD NAS, PHYAG RGYA CHEN PO BSHAD PA NI, PHYAG RGYA 'DI YIS RGYAS BTAB PAS, , 
ZHES PA SMOS TE, RDO RJE SEMS DPA'I RNAL 'BYOR PAS RANG GI MU DRA LA BDE BA CHEN PO'I RGYAS BTAB NAS BSGOMS NA NAM MKHA'I KHAMS KYI MTHA' KLAS PA'I LHA MO THAMS CAD LA DBANG SGYUR BA'I 'DOD PA'I DBANG PHYUG TU 'GYUR RO, ,JI LTAR 'GYUR SNYAM NA, 
THAMS CAD RNAL 'BYOR BDE BAS MYOS, ,ZHES PA SMOS TE, SKAL BA DANG LDAN PA'I RNAL 'BYOR MA THAMS CAD LA YE SHES BSAM PA'I BDE BAS MYOS NAS SNYOMS PAR ZHUGS KYANG SDIG PA MED CING, ,STOBS KYI NGO MTHON DU ZHES BYA BA NI DE'I MTHUS MNGON SUM DU 
ZHES BYA BA'I THA TSIG GO, ,RANG BZHIN BRGYAD CU DANG BRAL BAS &amp;SDIG PA MED CING ZHI GNAS DANG, LHAG MTHONG MNGON SUM DU SKYE BAS NA NGO MTHONG DU'O, ,RDO RJE SEMS DPA'I RNAL 'BYOR BAS MCHOG GI DNGOS GRUB THOB NAS 'DOD PA'I DBANG PHYUG GI DNGOS GRUB KYI LAS 
BYED PAR 'GYUR RO, ,RNAM SNANG GI PHYAG RGYA CHEN PO 'GRUB PA'I PHAN YON NI, DBANG PO KUN LAS BYUNG BA YI, ,ZHES PA LA SOGS PA SMOS TE, 'JIG RTEN GYI KHAMS KYI 'DOD PA'I YON TAN LNGAS P'U DZA BAR 'GYUR RO, ,HE RU KA'I PHYAG RGYA CHEN PO NI, RNAL 

@396A
*, ,'BYOR BDE BA THAMS CAD NI, ,ZHES PA LA SOGS PA SMOS TE, BDE BA CHEN PO'I DBANG BSKUR BAS HE RU KA CHOS KYI DBYINGS KYI NGO BOR RO GCIG PA'I DBANG BSKUR BA YIN NO, ,HE NI BDE CHEN LAS BYUNG BA, ,RU NI RIN CHEN CHAGS DANG BRAL, ,KA NI 
RAB TU RMONGS PA SBYANGS, ,BDE BA KUN GYI DBANG BSKUR RO, ,ZHES BSHAD DO, ,PADMA GAR DBANG GI PHYAG RGYA CHEN PO NI, LHA MO KUN GYI LONGS SPYOD LA, ,ZHES PA SMOS TE, ZHING DANG SNGAGS DANG LAS LAS SKYES PA'I LHA MO'O, ,DE RNAMS LA DGA' BA BZHI'I TSUL 
GYIS JI LTA BAR BSTAN NAS DE STONG PA NYID DU BSGOM PA'O, ,RDO RJE NYI MA'I PHYAG RGYA CHEN PO NI, RNAL 'BYOR THAMS CAD DANG BDE BA'I, ,ZHES GSUNGS TE, THABS DANG SHES RAB GNYIS SU MED PA'I SPYOD PAS BDE BA CHEN PO KUN DU RNAL 'BYOR GNYIS KYI TSUL GYIS MYONG BAR BYED 
DO; ;RTA MCHOG GI PHYAG RGYA CHEN PO NI, SANGS RGYAS THAMS CAD BDAG NYID KYIS, ,ZHES BYA BA LA SOGS PA SMOS TE, DGA' BA BZHI'I RA SA YA NA'I BDE BA DES RDO RJE SEMS DPA' GRUB PAR 'GYUR RO, ,DE LTAR PHYAG RGYA CHEN PO DRUG BSHAD NAS, DE RNAMS KYI 'DIR 
GSUNGS PA NI SKU DANG GSUNGS DANG THUGS DANG P'U DZA DANG YON TAN DANG LNGA STE, LNGA PO DE MDOR BSDU NA RDO RJE 'DZIN PA THUGS DANG, 'JIG RTEN DBANG PHYUG GSUNG DANG, RIN CHEN DBANG PHYUG SKU'I BDAG NYID YIN NO, ,DE DAG DANG NI DGA' SPYAD NA, ,ZHES PA RIGS LNGA'AM 
GSUM GYI LHA MO DE RNAMS DANG DGA' BA GNYIS KYIS TING NGE 'DZIN SPYOD NA, 'DOD PA BZHIN DU 'GRO LDING ZHES PA LHA'I RGYAL PO'I DNGOS GRUB DANG, CHOS KYI DBYINGS DANG MNYAM MI MNYAM PA ZHES PA SANGS RGYAS DANG BYANG CHUB SEMS DPA' MCHOG GI DNGOS GRUB TSE 'DI 
NYID LA THOB PA YIN NO, ,DE NI 'DI SKAD STON PA YIN TE, BSKYED RIM RDUL TSON GYI MAndALA MTSAN MA THOB NAS DNGOS GRUB LEN PA'AM, RDZOGS RIM LUS DANG BHA GA DANG CHOS KYI DBYINGS KYI MAndALA TSOGS KYI 'KHOR LO DANG, ZHI BA'I BTUNG BA DANG, PHO NYA'I GTZANG SBRA 

@396B
GNYIS KYIS DNGOS GRUB SGRUB PA NA SGRUB PA'I THABS NI LAM DANG PO DE NYID SNANG BA GNYIS PA THABS MANG BA, GSUM PA ZAB PAS DNGOS GRUB 'DI BLANGS NAS SEMS CAN GYI DON PHRIN LAS ZHES BYA BAR GSUNGS PA YIN NO, ,BRTAG PA GSUM PA'I 'GREL BA'O,, ,, 
DE LTAR ZAB PA BSTAN NAS DBANG PO RNON PO'I DBANG DU BYAS PA MCHOG GI DNGOS GRUB BSHAD PA NI, 'DI NI RNAL 'BYOR BCOM LDAN 'DAS, ,ZHES PA LA SOGS PA GSUNGS TE, DBANG PO RNON PO'I DBANG DU BYAS PA'I RNAL 'BYOR 'DI NI SANGS RGYAS THAMS CAD DANG MNYAM PAR 
SBYOR BA'I BDE MCHOG YIN NO, ,LHA MO KUN DANG MNYAM SBYOR BA, ,ZHES PA PHYAG RGYA DANG MNYAM PAR SBYOR BA'O, ,SKAL PA BZANG MCHOG 'DOD PA STE, ,ZHES DBANG BSKUR BA'I GANG ZAG GI DNGOS GRUB 'DOD PA'O, ,YANG DAG SBYOR BAS BDE MYONG BA, , 
ZHES PA RANG BZHIN BRGYAD CU DANG BRAL BA'I DGA' BA BZHI'I TING NGE 'DZIN ZAG MED KYI BDE BA MYONG BA'O, ,'DOD CHAGS THER ZUG RTAG PA CAN, ,ZHES PA 'DOD CHAGS NI ZAG MED KYI BDE BA'O, ,THER ZUG NI MNGON SUM GYIS NYAMS SU MYONG BA'I DON DE LTAR 'BA' ZHIG 
RTOGS PA 'DAS PA DANG, MA 'ONGS PA ZHIG PA DANG, MA BYUNG BA MED PAS NA RTAG PA'O, ,DE'I SPYOD PA BSHAD PA NI, SANGS RGYAS KUN GYI GZUGS CHEN DU, ,ZHES PA LA SOGS PA GSUNGS TE, ZAG MED KYI GZUGS SGRA DRI RO REG BYA LA SPYOD PA'O, ,SANGS RGYAS 
PHA ROL PHYIN GRUB PA, ,ZHES PA PHA ROL TU PHYIN PA DANG GZUNGS DANG SA RNAMS KYIS BSKAL PA GSUM GYI DNGOS GRUB KYANG THOB PAR 'GYUR NA, LHA DANG MI'I RIS SU SKYES PA'I SKAL BA BZANG PO'I YE SHES LAS SKYES PA'I SNGAGS DANG ZHING SKYES LAS LTA SMOS KYANG CI DGOS, , 
LHA YI DNGOS GRUB DGA' BA DANG, ,ZHES PA'I 'JIG RTEN GYI DNGOS GRUB, SANGS RGYAS BYANG CHUB BDE CHEN PO, ,ZHES PA MA CHAG GI DNGOS GRUB, SKAL PA BZANG PO BDE BA STONG ZHES PA, ZAG MED KYI BDE BA 'DOD PAS PHYAG RGYA'I BDE BA SO SOR DES ZAG PA 

@397A
*, ,MED PA'I YE SHES GRUB PAR 'GYUR RO, ,DE LTAR MDOR BSTAN NAS RGYAS PAR BSHAD PA NI, LAS DANG PO PA'I RDO RJE SEMS DPA'I SPYOD PA BSTAN PA NI, DNGOS PO THAMS CAD LAS BYUNG BA, ,ZHES PA LA SOGS PA SMOS TE, KUN DU BZANG PO'I 
RIGS DANG MTHUN PA'I PHYAG RGYA BZHI LA SPYAD PAR BYA'O, ,HE RU KA YI SPYOD PA NI, ,RDO RJE CAN GYIS MCHOG GRUB DANG, ,ZHES PA NI KHRO BO DBYINGS KYI DBANG PHYUG MA'I RIGS DANG MTHUN PA'I PHYAG RGYA BZHI DANG ZAG MED KYI BDE BA BSKYED PA'O, ,PADMA GAR DBANG GI SPYOD 
PA NI, 'JIG RTEN DBANG PO MCHOG GI DPA', ,ZHES BYA BA SMOS TE, GOS DKAR MO DANG MTHUN PA PHYAG RGYA BZHI LA BDE BA BSGOM PA'O, ,RNAM SNANG GI SPYOD PA NI SANGS RGYAS DAG LA BDE BA DAM PA ZHES BYA BA LA SOGS PA SMOS TE, SANGS RGYAS PHYAG RGYA'I RIGS DANG 
MTHUN PA'I PHYAG RGYA BZHI LA BDE BA BSGOM PA'O, ,RDO RJE NYI MA'I SPYOD PA NI, KHAMS GSUM DAG NA MA LUS PA, ,ZHES BYA BA LA SOGS PA SMOS TE, M'A MA K'I'I RIGS DANG MTHUN PA'I PHYAG RGYA BZHI LA BDE BA BSGOM PA'O, ,RTA MCHOG GI SPYOD PA NI, SANGS RGYAS 
KUN GYI GRUB CHEN PO, ,ZHES BYA BA LA SOGS PA SMOS TE, SGROL MA DANG MTHUN PA'I PHYAG RGYA BZHI LA BDE BA BSGOM PA'O, ,DE LTAR MCHOG GI DNGOS GRUB KYI YE SHES KYI LHA MO BSHAD NAS, 'JIG RTEN GYI DNGOS GRUB KYI BSAM GTAN GYI LHA MO BSHAD PA NI, MTHU CHEN 
LA NI BKRA SHIS BRTAN, ,ZHES BYA BA LA SOGS PA SMOS TE, MTHU CHEN NI KHYAB 'JUG GO, ,BKRA SHIS BRTAN NI DE'I CHUNG MA'O, ,'PHROG LAS NI DBANG PHYUG CHEN PO'O, ,GRUB PA NI LHA MO AU MA'O, ,NGAN PA LAS NI 'DOD PA'O LHA'O, ,DGA' BA ZHES PA DE'I 
CHUNG MA'O, ,NGO MTHON STOBS KYIS PHROGS NAS ZHES PA MNGON SUM DU BKUG NAS BDAG NYID LONGS SPYOD PA DANG, SEMS 'DZIN PA DANG, DBANG BSKUR BA DANG, TSOGS 'KHOR BYED PA'I DAD PA LA SBYIN PAR BYA'O, ,DE LTAR BTZUN MO RIN PO CHE BSGRUB PA BSTAN NAS, 

@397B
RGYAL SRID SGRUB PA NI, MA LUS 'JIG RTEN GSUM RGYAL SRID, ,CES BYA BA LA SOGS PA SMOS TE, KHAMS GSUM GYI BDAG PO LA LONGS SPYOD THAMS CAD PHROGS NAS BDAG NYID KYANG LONGS SPYOD CING DAD PA LA SBYIN PAR BYED DO, ,RGYAL SRID BSGRUB PA BSTAN NAS, 
BDAG PO SGRUB PA NI, TSANGS PA KHYAB 'JUG DBANG CHEN GYI, ,ZHES BYA BA LA SOGS PA GSUNGS TE, LHA'I RGYAL PO RNAMS KYI BDAG PO PHROGS NAS BDAG NYID LONGS SPYOD CING DAD PA LA YANG SBYIN PAR BYED DO, ,DES 'JIG RTEN GYI DNGOS GRUB BSTAN NAS 
'JIG RTEN LAS 'DAS PA'I DNGOS GRUB NI, SANGS RGYAS DON DU BYA BA KUN, ,ZHES BYA BA LA SOGS PA GSUNGS TE, BDE BA CHEN PO'I RGYAS BTAB NAS, PHYAG RGYA CHEN PO BSGOM PA'I RNAL 'BYOR BA LAS MI BYA BA GANG YANG MED DO, ,SANGS RGYAS DANG BYANG CHUB 
SEMS DPA'I YE SHES KYI SNGAGS KYANG RGYUD DANG YANTRA'I THABS GSUM GYIS PHROGS NAS GZHAN LA SBYIN PAR BYED NA, 'JIG RTEN GYI DNGOS GRUB LTA SMOS KYANG CI DGOS, BDE BA CHEN PO'I RGYAS BTAB PA'I MTHUS DNGOS GRUB MCHOG THOB PA DANG, BDUD 
THAMS CAD 'JOMS PA DANG, YE SHES PHUN SUM TSOGS PA DNGOS GRUB CHEN PO DANG, 'KHOR LOS SGYUR BA YANG RAB TU 'GRUB PAR 'GYUR RO, ,'JIG RTEN GYI KHAMS THAMS CAD DU SPRUL PA'I 'KHOR LOS SGYUR BA BZHUGS PA BSTAN PA NI LA LAR BYANG CHUB 
SEMS DPA' CHEN PO ZHES BYA BA LA SOGS PA GSUNGS TE, GDUL BYA BTUL BA'I THABS 'GRUB PA'O, ,LONGS SKU'I 'BRAS BU BSTAN PA NI 'DIS, DNGOS GRUB CHEN PO KUN GYI MCHOG ,CES BYA BA LA SOGS PA SMOS TE, BSAM GTAN BZHI BA'I 
LHA'I GZUGS DANG BSAM GYIS MI KHYAB PAR YONGS SU BSGYUR BA SKU'I TSE DANG, MTSAN SUM CU RTZA GNYIS DANG, DPE BYAD BZANG PO BRGYAD CU'I KHA DOG DANG, STOBS BCU LA SOGS PA'I STOBS DANG, ZAG MED KYI SNANG BA RDO RJE SEMS DPA'I RANG BZHIN 

@398A
*, ,DANG; 'GRO BA BZANG PO THAMS CAD KYI BSNYEN PA BYA ZHING DE BZHIN GSHEGS PA THAMS CAD MCHOD PA'O, ,LONGS SKU DE YANG GCIG TU NGES PA CI YIN SNYAM NA, LHA MO BZHI KA'I DBUS NA RDO RJE SEMS DPA' BZHUGS PA DANG, RIGS DRUG 'KHOR LO'I 
TSUL GYIS BYANG CHUB SEMS DPA' RNAMS LA RGYAS 'DEBS PA DANG, 'JIG RTEN GYI LHA DANG NGES PAR LEGS PA'I BYANG CHUB SEMS DPA' RNAMS KYANG SEMS CAN RNAMS LA SBYIN PAR BYED PA DANG, 'KHOR BA JI SRID PAR GNAS KYI BAR DU BSKAL BA MANG POR SEMS CAN GYI 
DON DU SRID PA LA RGYUN DU ZHUGS PA'O, ,BRTAG PA BZHI PA'I 'GREL BA RDZOGS SO,, ,,DE LTAR RTOG PA THAMS CAD THUN MONG DU SGRUB PA'I DE KHO NA NYID BSTAN PA DANG, THABS MANG BA DANG, ZAB PA DANG, DBANG PO RNON PO'I DBANG DU BYAS PA'I DNGOS GRUB BSGRUB PA'I THABS KYI 
LE'U BSHAD NAS, DA NI GDUL BYA SO SO'I BYE BRAG GI RTOG PA GSUNGS PA NI, 'DI NI RNAL 'BYOR BHA GA W'AN, ,ZHES BYA BA LA SOGS PA SMOS TE, 'DOD CHAGS CHEN PO'I GANG ZAG 'DUL BA'I PHYIR RDO RJE SEMS DPA'I RNAL 'BYOR 'DI NI DE BZHIN GSHEGS PA THAMS CAD KYI 
SANGS RGYAS THAMS CAD DANG MNYAM PAR SBYOR BA RDO RJE DNGOS GRUB RTOG PA LHA NYI SHU RTZA GCIG GI MKHA' 'GRO MA SGYU MA BDE MCHOG GIS GSUNGS PA YIN NO, ,DE YANG GCIG YIN TE, SNGON 'DZAM BU GLING DU YANG DAG PAR RDZOGS PA'I SANGS RGYAS KYI SPRUL PA'I SKUR BSHAD PA DANG, 
RJES 'JUG RNAL 'BYOR BA'I DBANG DU BYAS NA, GZUGS BRNYAN GYI 'KHOR LO BSGOMS NAS, LAS DANG PO PA'I DNGOS GRUB DANG, MCHOG TU GYUR BA'I RNAL 'BYOR BA DNGOS GRUB LEN PA DANG, GZHAN LA PHAN 'DOGS PA'I GANG ZAG LA DBANG BSKUR BA'I DKYIL 'KHOR 
GSUNGS PA YIN NO, ,SNGON 'DZAM BU GLING DU BYUNG BA'I SPRUL SKU'I LUGS KYI RIM PA GSUNGS PA NI, YANG DAG GRUB PA GCIG PU NYID, ,CES GSUNGS TE, 'OG MIN DU BYANG CHUB PAS CHOS KYI SKU BRNYES PA'O, ,JI LTAR 'DOD PA BZHIN DU SBYAR, ,ZHES PA BYANG CHUB PA LNGA BA 

@398B
LA LONGS SKU'I RGYU RDO RJE SEMS DPA' 'AM, RGYU'I RNAM SNANG NGAM, RGYU'I RDO RJE NYI MA'AM, RGYU'I PADMA GAR DBANG NGAM, RGYU'I HE RU KA'AM, RGYU'I RTA MCHOG TU SNANG BA'I RTOG PA'I TSOGS THAMS CAD LA'O, ,GRUB PA DAM PA MCHOG GI CHOS, ,ZHES PAS SNGON SANGS RGYAS KYI 
LAM DU GRUB PA ZAG MED DAM PA MCHOG GI LAM NI DE NYID DU GSUNGS PA DANG, KHA SBYOR THIG LE NAS 'BYUNG BA BZHIN DU ZLA BA DANG, ZLA BA GCIG PA DANG, RDO RJE DANG, KHAMS ZHUGS PA DANG, SKU GYUR PAS RTOG PA DRUG PO THAMS CAD LA 'OG MIN DU BYANG CHUB PA'I TSE 
BSGOM PAR BYA'O, ,SNA TSOGS LAM GYI SBYOR BA YIS, ,ZHES BYA BAS 'OG MIN DU PHYOGS BCU'I SANGS RGYAS BZHUGS NAS BYIN GYIS BRLABS PA DANG, DBANG BSKUR BA DANG, TING NGE 'DZIN DANG, PHRIN LAS LA GZHAG PA'O, ,CHO GA SNA TSOGS PA 'DOD 
PA'I, ,SEMS CAN RNAM PAR GDUL BA DANG, ,ZHES PA RTOG PA DRUG GI GDUL BYA 'DOD CHAGS CHEN PO DANG, GTI MUG DANG, ZHE SDANG DANG, LOG PAR LTA BA DANG, SER SNA DANG LE LO CHEN PO CAN 'DUL BA'I PHYIR, YE SHES DRUG GI BDE BA BSGRUB PA'I PHYIR, 
BHA GA W'AN SNGON BDE BA CAN DU SPRUL SKU'I 'BRAS BU NI, RDO RJE 'CHANG DRUG PA DE NYID KYIS SANGS RGYAS KYI RNAM 'PHRUL SEMS CAN GYI DON DU SPRUL NAS, PHYAG RGYA BZHI LA MOS PAS MYUR DU 'GRUB PAR 'GYUR RO, ,DE YANG THABS GANG GIS MYUR BA YIN ZHE NA, BYIN RLABS 
KYI LAM GYIS YE SHES SEMS DPA' BCUG PAS 'GRUB PAR 'GYUR RO, ,DE LTAR SNGON BYUNG BA SANGS RGYAS KYI MDZAD PA BSHAD NAS RJES SU 'JUG PA GSUNGS PA NI, NYIN RE'AM YANG NA ZLA RE'AM, ,YANG NA DE BZHIN LO RE NA, ,JI BZHIN 
BYIN GYIS BRLABS NAS KYANG, ,SANGS RGYAS BDE MCHOG GAR BYA'O, ,ZHES GSUNGS TE, BSNYEN SGRUB BZHI BSGOMS PAS BSNYEN PA BYAS NAS ZHAG GCIG 'JOG PA'I DKYIL 'KHOR 'DRI BA'AM, ZLA BA GCIG 'JOG PA 'AM, LO GCIG 'JOG 

@399A
*, ,PA'I DKYIL 'KHOR BRI BAR BYA'O, ,JI BZHIN BYIN GYIS BRLABS NAS ZHES PA DKYIL 'KHOR BYED PA'I RNAL 'BYOR BAS BSNYEN PA DANG SGRUB PA CHUNG NGU DANG 'BRING DANG CHEN PO'I RIM PAS 'OG NAS 'BYUNG BA BZHIN DU BSKYED NA P'U DZA BYAS LA SANGS RGYAS 
BDE MCHOG GI ZLOS GAR BSGOM PAR BYA'O, ,YANG NA TING NGE 'DZIN GYI DKYIL 'KHOR BSGOM PAR MI 'DOD NA CHA LUGS BYAS NAS BSGRUB PA BSTAN PA NI, KHAMS KYI NGO BO THAMS CAD DANG, ,ZHES BYA BA LA SOGS PA SMOS TE, GSER DNGUL ZANGS LCAGS LA 
SOGS PA'O, ,DE BZHIN SROG DANG RTZA LAS BYUNG, ,ZHES PA SROG CHAGS LAS BYUNG BA'I BA SO DANG RVA LAS BYAS PA DANG, RTZVA LAS BYUNG BA'I SHING LA 'BUR DU BRKOS NAS RANG GI LHA'I CHA LUGS SU BYA'O, ,DE YANG JI LTA BU ZHE NA, SGRUB PA'I PHYAG RGYA RANG 
TU ZHES PA SMOS TE, RDO RJE SEMS DPA' DANG, RNAM SNANG DANG, HE RU KA DANG, RDO RJE NYI MA DANG, PADMA GAR DBANG DANG, RTA MCHOG GZUGS SU BYA'O, ,DKYIL 'KHOR GANG DANG GANG BSTAN PA, ,SNA TSOGS PHYAG RGYA'I MCHOD PA YIS, ,ZHES BYA BA SMOS TE, RIGS DRUG 
GI RNAL 'BYOR BA KHYIM PA'AM RAB TU BYUNG BA'AM SKYES PA'AM BUD MED KYI RTOG PA DRUG GI 'KHOR LO GANG DANG GANG STON PA'O, ,DE YANG GANG ZHIG DANG LHAN CIG BSGOM ZHE NA, SLOB MA'I TSOGS KUN DE DANG DER, ,MCHOD PA BYAS NAS DE BSGRUBS SO, , 
ZHES BYA BAS DBANG BSKUR BA'I SLOB MA'I TSOGS DANG, GDONG RGYAN GYON LA TSOGS KYI 'KHOR LO BSGRUB PAR BYA'O, ,DE LTAR SNGON BYUNG DANG RJES 'JUG GI RGYUD BSHAD NAS, DA NI RTOG PA THAMS CAD KYI SNGON BYUNG GI GLENG GZHI GSUNGS PA NI, 
DE NAS GZHAN YANG RTOG KUN GYI, ,SANGS RGYAS THAMS CAD RNAM PAR SPRUL PA'I RIGS DRUG SPRUL PAR BYA'O, ,GTAM DAG RAB TU BSHAD PAR BYA, ,ZHES BYA BA GSUNGS SO, ,DE YANG STON PA SU ZHIG LA GNAS GANG ZHIG TU SU ZHIG DANG LHAN CIG TU 

@399B
DUS NAM GYI TSE THOS SHE NA, STON PA SEMS DPA' SANGS RGYAS KUN GYI DNGOS, ,RDO RJE SEMS DPA'I BDE BA'I MCHOG ,CES BYA BA STE LONGS SKU DANG SPRUL SKU'I NGO BO NYID DO, ,GNAS NI GSANG BA MCHOG GI DGYES PA NA'O, ,'KHOR NI THAMS CAD BDAG 
NYID DO, ,DUS NI RTAG TU BZHUGS PA'O, ,DER BZHUGS PA'I CHOS SKU'I NGO BO NI, 'DI NI RNAL 'BYOR BCOM LDAN 'DAS, ,RTAG PA DAM PA BRTAN PA STE, ,RTAG TU DA LTAR BYUNG BA BZHIN, ,NGO BO NYID KYIS 'DA' DKA' BA, ,ZHES GSUNGS 
SO; ;BSHAD PA'I CHOS NI, CHO GA SNA TSOGS 'DOD RNAMS LA, ,LAS KYI SBYOR BA SNA TSOGS KYIS, ,SANGS RGYAS RDO RJE 'DZIN LA SOGS, ,GDUL BYA'I PHYIR NI BYAS PA YIN, ,ZHES PA RIGS DRUG GI 'KHOR LO'I GZUGS KYI RNAM RTOG 
SPRUL BA DANG, SGRA'I RNAM RTOG BSHAD PA'O, ,SANGS RGYAS LA SOGS BRTAN G-YO KUN, ,KUN GYI DNGOS POR 'DI 'GYUR RO, ,ZHES BYA BAS SNOD KYI 'JIG RTEN GZHAL YAS KHANG DANG, BCUD KYI 'JIG RTEN LHAR BSKYED PA'O, ,SEMS 
CAN KUN GYI DON MCHOG RNAMS, ,SANGS RGYAS LA SOGS 'DUL BAS 'GRUB, ,CES BYA BA PHUN SUM TSOGS PA LNGA'I BDAG NYID CAN GYI SEMS CAN GYI DON DU SPRUL PAR BSHAD PA YIN NO, ,RDO RJE SEMS DPA'I DBUGS DBYUNG BA'I 'GREL 
BA'O,, ,,DE'I DON NI 'DI SKAD STON PA YIN TE, DE LTAR SPRUL SKU MI YUL DU BABS PA'I THABS NYAMS SU BLANG BA'I RIM PA BSHAD NAS, DA NI YAN LAG GI DON BRJOD PAR BYA STE, RDO RJE SEMS DPA'I DBUGS DBYUNG BA'I YAN LAG GI DON DANG, BRTAG 
PA DRUG GI NYAMS SU BLANG BA'I CHO GA BSHAD PA YIN NO, ,DA NI RNAM PAR SNANG MDZAD KYI DBUGS DBYUNG YAN LAG GI DON BRJOD PAR BYA STE, 'DAS PA'I DUS NA SNGON BYUNG BA, ,ZHES BYA BA SNGON SANGS RGYAS KYI SPRUL SKU'I MDZAD PA BSKYED PA DANG, SPRO BA DANG BSDU BA DANG, 

@400A
*, ,GNAS PA DANG BRTEN PA'I TSUL LO, ,BDAG NYID CHEN PO RTAG PA'O, ,DE BZHIN GSHEGS PA'I GSUNG RAB LAS, ,ZHES BYA BA NI, SNGON BCOM LDAN 'DAS RDZOGS LDAN GYI DUS KYI TSE, BSAM GTAN BZHI'I YANG THOG TU, RDO RJE SEMS DPA'I TSUL 
GYIS SBYOR NAS DPAL MCHOG LA SOGS PA'I RNAL 'BYOR GYI RGYUD GSUNGS PA DANG, DE BSTAN PAS SEMS CAN RNAMS GZUGS SKU LA SOGS PAR ZHEN PA SGRO 'DOGS PAR 'GYUR BA DANG, 'KHOR BA 'JIG DANG, GSER THUB DANG, 'OD SRUNGS LA SOGS PAS 
DBU MA'I THEG PA BSTAN PAS SGRO 'DOGS BSAL BAR MDZAD PA YIN NO, ,DE LA SEMS CAN RMONGS PAS STONG PA NYID 'BA' ZHIG LA ZHEN PAS SGRO 'DOGS PA DANG, SKUR PA 'DEBS PA LAS BZLOG PA'I PHYIR THABS KYI BLA NA MED PA DANG, SHES RAB KYI 
BLA NA MED PA'I RGYUD GSUNGS PA YIN NO, ,DE YANG RDO RJE MKHA' 'GRO'I LE'U DANG PO LAS GO RIMS JI BZHIN BSHAD PAS THE TSOM MI BYA'O, ,SHES RAB KYIS BLA NA MED PA'I MNYAM SBYOR GYI RGYUD STONG PHRAG BCO BRGYAD PA'I DBANG DU BYAS NAS BDAG NYID CHEN PO RTAG PA 
CHOS KYI SKU LAS, DE BZHIN GSHEGS PA'I GSUNG RAB LAS SA BCU'I DBANG PHYUG GI NGOR RGYU'I RNAM SNANG GIS BYIN GYIS BRLABS PA DANG, DBANG BSKUR BA DANG, TING NGE 'DZIN DANG, PHRIN LAS MDZAD PA YIN NO, ,SNGON RDZOGS LDAN GYI DUS KYI BSKAL PA DANG PO LA BSAM 
GTAN BZHI PA'I YANG THOG DANG, GZHAN 'PHRUL DBANG BYED KYI GNAS DANG, RI RAB RI'I RTZE MOR DPAL MCHOG DE NYID BSDUS PA LA SOGS PA LHA RNAMS 'DUL BA'I DON DE BZHIN GSHEGS PA'I GSUNG RAB KYI 'KHOR LO 'GRO BA LHA'I GZUGS KYI RNAM PAR RTOG PA SNGON BYUNG BA DANG 'DZAM BU'I GLING 
DU BSKAL PA BZANG PO 'DI LA 'KHOR BA 'JIG DANG GSER THUB DANG, 'OD SRUNGS KYI BSTAN PA'I DE BZHIN GSHEGS PA'I GSUNG RAB LAS 'DZAM BU'I GLING DU 'GRO BA DANG MTHUN PAR RAB BYUNG GI TSUL DU SNGON BYUNG NAS SDE SNOD GSUNGS SO, ,DE TSE SEMS CAN THAMS CAD SHIN TU STONG 

@400B
PA NYID LA SOGS PAS YE SHES RGYUN CHAD 'GOG PA'I CHOS NYID LA SBYOR BAR SHES PA'I RGYUN 'GAGS NAS PHUNG PO LHAG MA MED PAS MYA NGAN LAS 'DAS PA YIN NO, ,DOR BAR BYA BA'I RNAL 'BYOR DE NYID MKHYEN PAS, BCOM LDAN 'DAS RDO RJE SEMS DPAS DE BZHIN 
GSHEGS PA 'GRO BA STONG PA NYID PHYOGS GCIG LA ZHEN PA DE DAG STONG NYID LAS 'GROL ZHING, PHUNG PO LHAG MED KYI MYA NGAN LAS 'DAS PA BZLOG PA'I PHYIR, RNAM PAR SNANG MDZAD KYI MNGAL SKYES KYI DKYIL 'KHOR SKYED PAR MDZAD PA YIN NO, ,BEE 
RO'I DKYIL 'KHOR DES LTA BA LHAG NA CI ZHIG STON SNYAM NA, STONG PA'ANG MA YIN MI STONG PA'ANG MA YIN ZHES PA LA SOGS PA GSUNGS TE, DON DAM PAR SGYU MA LTA BU DANG, RAB TU MI GNAS PA LTA BU'I STONG PA YANG MA YIN ZHING, RNAM BCAS DANG 
RNAM MED LTA BU'I MI STONG PA YANG MA YIN LA, GNYIS SU MED PA'I ZUNG DU 'JUG PA DBU MAR YANG MI DMIGS PAS, SHES RAB STONG PA NYID DANG, THABS SNYING RJE'I BDAG NYID KYI CHOS SKU RTOG MED LAS DAG PA 'JIG RTEN PA'I YE SHES SU YONGS SU 
BRTAGS PA'O, ,RNAM PAR MI RTOG PA LA MOS PA'I RNAL 'BYOR PA LA MOS PA YANG LHA'I 'KHOR LO THAMS CAD BRAG CA'AM SGRA BRNYAN GYI TSUL GYIS BRTAG PAR BYA'O, ,'GRO BA RMONGS PA LHA'I SKU LA ZHEN PAS SGRO 'DOGS DANG SKUR 'DEBS MI BYA'O ZHES PA'I DGONGS 
PA BSTAN PA'I PHYIR, DKYIL 'KHOR GYI 'KHOR LO DANG LHA'I DE NYID GSUNGS PA YIN LA, MA 'ONGS PA'I SGO GSUM SNGAGS KYI SGO ,NAS SPYOD PA SPYAD PAR 'DOD PA RNAMS KYIS DKYIL 'KHOR RGYAL MCHOG GI TSE, THEG PA CHEN PO YON TAN RGYAS PA'I 
GLUS DUS GSUM DU DE BZHIN GSHEGS PA THAMS CAD LA BSTOD PAR BYA'O, ,DE YANG MNYAM NYID MI G-YO BA, ,ZHES BYA BA NAS, MCHOG CHOS CAN ZHES PA'I BAR GYI ME LONG LTA BU'I YE SHES KYI SGO NAS BSTOD PA DANG, YON TAN 

@401A
*, ,SHIN TU PHRA BA'I CHA LA'ANG ZHES PA NAS, NGES PAR GSOL GYI PAR GYIS MNYAM PA NYID KYI YE SHES KYI SGO NAS BSTOD PA DANG, RTAG TU DRI MED THUGS ZHES BYA BA NAS, RTAG TU RNAM PAR ZHES BYA BA'I BAR GYIS SO SOR RTOG PA'I YE SHES KYI SGO NAS BSTOD PA DANG, 
TSAD MED TSAD DANG BRAL BA ZHES BYA BA NAS YONG MI 'GYUR ZHES BYA BA'I BAR GYIS BYA BA NA NA TAN GYI YE SHES KYI SGO NAS BSTOD PA DANG, AE MA'O SHIN TU BZANG PO ZHES PA NAS BDAG LA SOGS PA ZHES BYA BA'I BAR GYIS CHOS KYI DBYINGS KYI YE SHES KYI SGO NAS BSTOD PA DANG, SLOB DPON KLU SGRUB NI BSNYEN PA'I 
DUS SU PHRA MO'I SA M'A DHI LA SNYOMS PAR ZHUGS PA NA, LHA MO RNAMS KYI GLUS BSKUL BAR BZHED DO, ,AINDRA BH'U TI RGYU'I RNAM SNANG ZHU BA LAS 'BRAS BU'I BEE RO BSKYED PA'I PHYIR LHA MO BZHI'I GLUS BSKUL BAR BZHED, RAB ZHI BSHES GNYEN DANG, KUN DGA' SNYING PO NI DKYIL 'KHOR SGOM PA RDZOGS 
NAS STONG PA NYID KYI TING NGE 'DZIN LAS BSLANG BA NAS BSKUL PAR 'DOD DO, ,YE SHES ZHABS NI DKYIL 'KHOR RGYAL MCHOG LA BSTOD PAR THE TSOM MI ZA'O, ,'DI NI SANGS RGYAS THAMS CAD KYI, ,ZHES BYA BA LA SOGS PA NI GO SLA BAS MA BSHAD DO, ,DE NAS DE YI SGRUB PA DANG, ,ZHES BYA 
BAS RJES 'JUG GI DON BSHAD PA YIN TE, SGRUB PA NI MTSAN MA THOB KYI BAR DU BSNYEN SGRUB GNYIS LHA'I 'KHOR LO BSGOM PA'O, ,SHIN TU BRTAG PA'I DNGOS GRUB PA DANG, CES PA MTSAN MA THOB NAS, 'JIG RTEN PA'I DNGOS GRUB MNGON PAR SHES PA LNGA BSGOM PA'O, ,GANG GI SRID PA 
'DI NYID LA, ,DNGOS GRUB SHIN TU RTAG PA 'THOB, ,CES PA NI, MCHOG GI DNGOS GRUB TUDDHA BO DHI'I YE SHES GRUB PA'O, ,DE SGRUB PA'I THABS GANG YIN ZHE NA, RDO RJE SE GOL GTOGS PA YIS, ,SANGS RGYAS THAMS CAD BSDU BAR BYA, ,ZHES GSUNGS TE, BEE RO'I DKYIL 'KHOR GYI 'KHOR LO 
BSGOM PA'I RNAL 'BYOR PA BYIN GYI RLABS KYIS LAM YE SHES SEMS DPA' GZHUG PA'O, ,THAL MO LEGS PAR SBYAR BA YIS, ,THAL MO LAN GSUM NGES PAR BRDAB, ,CES PA YE SHES SEMS DPA' BYON PA LA PHYAG BYAS NAS SNYING GAR BCUG STE DBANG BSKUR BA'I MTHAR PHEG BRDABS MNYES 

@401B
PAR BYA'O, ,DBANG PO GANG DANG GANG LAM GYUR, ,DE DANG DE YI NGO BOR BYA, ,ZHES PA BUDDHA'I DBANG PO DANG RANG GI MNYAM PAR SBYOR BAR RO GCIG PAR BSGOM PA'O, ,JI LTAR MOS PA CHAGS PA DANG, ,ZHES PA LHA LA DANG BA'I DAD PAR MOS PAR BSGOMS NA SHA DZA BA ZHES BYA BA LA SOGS PA'I SNYING 
PO DANG, SNGAGS KYI GLU LEN CING BSTOD PAR BYA'O, ,KUN DU GNAS PA'O, ,KUN NAS NI DNGOS PO'O, ,THAMS CAD NI RNAM PA'I BYE BRAG GO ,BDAG NYID RTAG TU RNAM PA KUN, ,ZHES BYA BA DUS SO, ,SANGS RGYAS KUN DANG DNGOS GRUB 'DZIN, ,RAB TU MTHONG ZHING DNGOS GRUB PO, ,ZHES BYA BA 
RANG GI LUS DANG LHA THA MI DAD MTHONG BA DANG REG PA DANG, THOS PA'I MTSAN MA THOB PAR 'GYUR RO, ,GANG GI TSE DNGOS GRUB MA THOB NA BSKYAR CHOS GSUNGS PA NI SANGS RGYAS KUN GYIS ZHES BYA BA LA SOGS PA GSUNGS TE, SNGAR BSHAD PA'I BSTOD PA'I RGYAL POS RIGS KYI RNAL 'BYOR PAS MTSAN 
THOG THAG LHA LA BSTOD NA DE KHO NA NYID BSKUL BA YIN PA DNGOS GRUB GRUB PAR GDON MI ZA'O, ,BEE RO'I DBUGS DBYUNG BA'I 'GREL PA'O, ,DE LTAR BEE RO'I DBUGS DBYUNG BA BSHAD NAS, HE RU KA YI DBUGS DBYUNG NI, ,'DAS PA'I DUS NAS ZHES BYA BA LA SOGS PA GSUNGS TE, 'DAS PA'I DUS NAS 
ZHES BYA BA LA SOGS BSHAD ZIN TO, ,DE TSE SEMS CAN THAMS CAD NI, ,ZHES BYA BA 'OD SRUNGS KYI BSTAN PA'I RJES LA SEMS CAN THAMS CAD GDUG CING GTUM PAR 'GYUR RO, ,GDUG PAR 'GYUR DU ZAD MOD NYES PA CIR 'GYUR ZHE NA, SHIN TU KHRO ZHES PA LA SOGS PA SMOS TE, DE'I RNAM SMIN GYIS 
DU 'BOD DU SKYE BAR 'GYUR RO, ,DE NAS TSE 'PHOS NAS 'BYUNG BO GTOGS 'DOD CAN GYI BU 'BYUNG PO DGE BA CAN DU SKYE BAR 'GYUR RO, ,DE LEGS LDAN BYED NAG POR GYUR NAS, DES GRONG KHYER SUM BRTZEGS 'JIG PA'I PHYIR, RIMS DUG DBYIG DUG LA SOGS PA LOG 'DREN GYI LAS BYED PA 
DANG, 'JIG RTEN GSUM PO 'JIG PAR BYED CING RIG PA 'DZIN PA'I SGRUB PA PO RNAMS LA 'TSE BA DANG, LHA LA SOGS PA TSE 'PHO BAR BYED PA DANG, BDE BAR GSHEGS PA'I BSTAN PA YANG 'JIG PAR BYED DO, ,DE'I TSE DRAG PO 'JIGS BYED KYIS GDUG PA DE MA BZOD NAS DBANG PO DANG 

@402A
*, ,BCAS PA'I LHA TSANGS PA LA SKYABS SU SONG PO, ,TSANGS PA YANG KHYAB 'JUG LA SKYABS SU SONG NGO, ,KHYAB 'JUG KYANG GZHAN 'PHRUL DBANG BYED KYI LHA'I BU CHEN PO LA SKYABS SU SONG NGO, ,LHA CHEN PO DES BCOM LDAN 'DAS RDO RJE 'CHAM BA'I RANG BZHIN SHES NAS DE NYID LA SKYABS SU 
SONG NGO, ,DE NAS BCOM LDAN 'DAS RDO RJE 'CHANG BA DE NYID KYIS RDO RJE SE GOL BRDA BAS NAS RDO RJE BSDU BA MDZAD DE, SANGS RGYAS THAMS CAD SPYAN DRANGS NAS 'JIG RTEN GYI KHAMS THAMS CAD TIL GYI GANG BU BZHIN GANG BAR GYUR TO, ,RDO RJE SEMS DPAS GDUG CING GTUM PA'I SEMS CAN LA ZHI 
BAS PHAN PAR MI 'GYUR BAR GZIGS NAS, SHES RAB THABS KYI TING NGE 'DZIN LA SNYOMS PAR ZHUGS TE, THABS SHES RAB KYI SNYING PO H'Um GSUNGS PAS BDAG NYID DE BZHIN GSHEGS PA THAMS CAD KHROS NAS KHRO BO'I GZUGS SU MDZAD PA YIN NO, ,DE NAS, KHRO BO'I CHED DU BRJOD PA NI, KHRO BO'I 
TSUL CAN KHROS PAS NI, ,'JIG RTEN GSUM YANG SREG BYED NA, ,SANGS RGYAS THAMS CAD KHROS PA YIS, ,KHAMS GSUM MA LUS SMOS CI DGOS, ,DE NAS SNA YI RTZE MO LA, ,YID NI YANG DAG BRTAN PAR GZUNG, ,ZHES PA DPAL HE RU KA YAB YUM THABS SHES RAB GNYIS SU MED PA'I YAB YUM GYI 
MKHA' GSANG DU PHYOGS BCU'I SANGS RGYAS ZHU BA'I THIG LE YI GE H'Um GYI GZUGS SU SNANG BA LA SEMS BZUNG NAS, GSANG BA'I RDO RJE SNA RTZE'I DBUGS YI GE SUM CU RTZA GNYIS KYIS RING ZHING DRO BAR GYUR PA LAS HE RU KA'I 'KHOR LO'I PHYAG RGYA GOO R'I MA LA SOGS PA MNGAL SKYES KYIS BYUNG BAR GYUR PA YIN NO, , 
DE NYID MA 'ONGS PA'I GSANG SNGAGS KYI SGO'I SPYOD PA SPYAD PAR 'DOD PA RNAMS KYIS DKYIL 'KHOR GYI 'KHOR LO MNGAL SKYES KYI RIM PA BSGOM PAR BYA'O ZHES BSTAN PA NI, BCOM LDAN 'DAS DE NYID RNAL 'BYOR PA ZHES PA LA SOGS PA GSUNGS SO, ,BCOM LDAN 'DAS DE'I SKU'I MDOG JI LTA BU 
ZHIG CE NA, SEMS DPA' SNGON PO 'BAR BA'I ZHES PA LA SOGS PA GSUNGS TE, ZHAL BZHI PA PHYAG BRGYAD PA, G-YAS ZHI ZHING DKAR BA, G-YON CHAGS PAS DMAR PA, DBUS MA'I ZHAL DRAG PA, RGYAB MA RMONGS PAR MDZAD PA SER PO, ,PHYAG DANG PO GNYIS NA RDO RJE DANG DRIL BU, ,'OG MA 

@402B
GNYIS NA 'JIGS BYED KYI PAGS PA BSNAMS PA, GSUM PA GNYIS NA MDA' DANG GZHU, BZHI PA GNYIS NA MDUNG DANG THOD PA BSNAMS PA'O, ,YANG NA ZHAL GCIG PHYAG BZHI PA'O, ,DES PHRIN LAS CI ZHIG MDZAD CE NA, 'JIG PA CHEN PO'I DUS LTAR DRAG ,CES PA NAS, THAMS CAD PHA MA NAS SLANG 
YANG NI, ,THAL BAR GYUR PA 'TSO BAR BYED PA'I PHAR GSUNGS TE, MA RUNGS PA'I 'KHOR LO THAMS CAD LA SDUG BSNGAL PHAB NAS SLAR YANG SHI BAS THAL BAR GYUR PA LAS SLAR 'TSO BAR MDZAD PA YIN NO, ,SLAR YANG CI ZHIG MDZAD CE NA, DE'I 'BAR BA'I NYI MA LAS, ,ZHES GSUNGS TE, RANG GI 
NYI MA'I 'OD ZER 'BAR BA LAS BYUNG BA'I DUR KHROD KYI ZHING SKYONG DU SPRUL NAS, GRIB MA BZHIN DU SPRUL PA'I GZUGS SU MDZAD PA YIN NO, ,DE NAS MA LUS PA'I BDUD LAS GRAGS PA, MA 'ONGS PA'I RNAL 'BYOR BA'I BAR DU GCOD PA'I GDUG PA LA SOGS PA'I KHRAG ZA BAR NUS PA DUR 
KHROD KYI RGYAL PO HE RU KA DANG LHAN CIG ROL PA YIN NO, ,DE'I PHYIR SANGS RGYAS KYI ZHING SBYANGS NAS 'GRO BA THAMS CAD BYANG CHUB LA BKOD DE, SEMS CAN GYI KHAMS THAMS CAD SBYANGS PA YIN NO, ,HE RU KA'I DBUGS DBYUNG BA'I 'GREL PA'O,, ,,DE LTAR HE RU KA'I DBUGS DBYUNG 
BSHAD NAS, DA NI PADMA GAR GYI DBANG PHYUG GI DBUGS DBYUNG BSHAD PAR BYA STE, 'DAS PA'I DUS NAS SNGON BYUNG BA, ,ZHES PA NAS 'GRO BA'I TSUL DU SNGON BYUNG BA'I BAR DU BSHAD ZIN TO, ,DE TSE SEMS CAN THAMS CAD NI, ,ZHES PA SANGS RGYAS 'OD SRUNGS KYI BSTAN PA'I RJES LA SEMS CAN 
THAMS CAD RMONGS PA'I DBANG GIS LOG PAR LTA BA CAN DU GYUR TO, ,DE NAS CHAGS PA'I DBANG GIS DU 'BOD CHEN POR SKYES PAR GYUR TO, ,LOG LTA CAN GYI SHES RAB DE NYID SBYANG BA'I PHYIR, BCOM LDAN 'DAS RDO RJE CHOS KYIS JI LTAR PADMA DMAR PO 'DI 'DAM LAS SKYES KYANG 'DAM GYI 
NYES PAS MI GOS PA BZHIN TE, KHAMS GSUM PA'I SEMS CAN 'OD GSAL GLO BUR GYI DRI MA'I NYES PAS MA GOS PA GZIGS NAS SPYAN RAS GZIGS KYI SKUR BSKYED PA YIN, ,DE YANG SU ZHIG YIN ZHE NA, RDO RJE SEMS DPA' DE BZHIN GSHEGS PA ZHES BYA BA GSUNGS TE, RIGS 

@403A
*, ,DRUG GI DKYIL 'KHOR DANG RDO RJE SEMS DPA' NYID RTZA BA'I SPRUL SKU YIN ZHES SHES PAR BYA'O, ,DE BAS NA BCOM LDAN 'DAS RDO RJE SEMS DPA' DES LOG LTA LAS BYUNG BA'I 'DOD CHAGS 'DUL BA'I PHYIR, SO SOR RTOG PA 'DOD CHAGS DAG PA'I MCHOD SBYIN TE, PADMA GAR 
GYI DBANG PHYUG THABS DANG SHES RAB MNYAM PAR SBYOR BA'I MNGAL SKYES KYI RIM PAS PADMA GAR GYI DBANG PHYUG GI DKYIL 'KHOR GYI TSUL GYIS SNA TSOGS PA 'DUL BA LA KUN DU SPYAN RAS GZIGS DBANG PHYUG GI RGYAL PO SNANG BA MTHA' YAS SU GYUR PA YIN NO, ,PADMA GAR GYI DBANG PHYUG GI DBUGS 
DBYUNG BA'I 'GREL PA'O,, ,,DE LTAR GAR GYI DBANG PHYUG GI 'GREL PA BSHAD NAS, DA NI RDO RJE NYI MA'I DBUGS DBYUNG BA BSHAD PAR BYA STE, 'DAS PA'I DUS NAS SNGON BYUNG BA'I TSIGS BCAD GCIG BSHAD ZIN TO, ,DE TSE SEMS CAN THAMS CAD NI, ,ZHES BYA BA NI BUDDHA 'OD SRUNGS KYI 
BSTAN PA'I RJES LA SER SNA'I SEMS KYIS 'DUG CING NOR LA SHAS CHER BSGOM PAR GYUR PA DANG, SHIN TU 'JUNGS PAR GYUR PA'I DBANG GIS YI DAGS KYI GNAS SU LHUNG BAR GYUR TO, ,DE NAS TSE 'PHOS NAS MI DBUL BOR SKYES NAS BKRES PA DANG SKOM PA DANG, PHAN TSUN GSOD PAR 
GYUR PA DANG, SHIN TU GDUG PA'I SER SNA CAN GYI RNAL 'BYOR DE NYID SBYANG BA'I PHYIR, BCOM LDAN 'DAS RDO RJE SEMS DPAS MNYAM PA NYID KYI NOR CHEN PO'I TING NGE 'DZIN LA MNYAM PAR BZHAG NAS RDO RJE NYI MA'I GZUGS SU MDZAD PA YIN NO, ,DE NAS BCOM LDAN 'DAS NAM MKHA'I SNYING 
PO RDO RJE NYI MA DES PHYOGS BCU'I SEMS CAN THAMS CAD KYI RE BA RDZOGS PAR BYA BA'I PHYIR BUD MED RIN PO CHE LA SOGS PA'I CHAR PHAB BAS, SEMS CAN THAMS CAD LA 'KHOR LOS SGYUR BA'I RGYAL SRID STER BA YIN NO, ,GANG GI PHYIR GDUG CING SER SNA CAN GYI NGA RGYAL GYIS KHRO BA LA ZHI 
BAS PHAN PHAR MI 'GYUR BA DE'I PHYIR, SHES RAB THABS KYI RDO RJE NYI MA LAS, MNGAL SKYES KYI RIM PAS NYI MA'I 'OD ZER GYIS SER SNA CAN RNAMS RAB TU GDUNGS NAS SER SNA MED PA'I LHAR BSGRUBS SO BYA BA DANG ZHES BYA BA LUS NGAG SEMS KYI DBANG DU BYA BA'O, ,ZLOG PA DANG ZHES 

@403B
BYA BA SROG DANG RNAM SHES THIM PA'O, ,DBROG PAS KYANG NI KHYAD PAR DU, ,ZHES PA BTZUN MO LA LONGS SPYAD PA DANG, TSOGS KYI 'KHOR LO LA LONGS SPYAD PA'O, ,DE LTAR GZHAN LAS RGYAL BAR BYAS TE, SA 'OG SA BLA SA STENGS KYI GNAS GSUM PO MTHA' DAG GI RANG DBANG YOD PA'I 
NOR GYI TSOGS THAMS CAD KUN DU SDUD PAR BYED CING 'JIG RTEN GSUM LAS RNAM PAR RGYAL BA YIN NO, ,RDO RJE NYI MA'I DBUGS DBYUNG BA'I 'GREL PA'O,, ,,DA NI RTA MCHOG GI DBUGS DBYUNG BA BSHAD DE, 'DAS PA'I DUS NA ZHES PA'I SHLOKA NI BSHAD ZIN TO, ,DE TSE SEMS CAN 
THAMS CAD NI, ,ZHES PA 'OD SRUNGS KYI BSTAN PA'I RJES LA'O, ,BRTZON 'GRUS SHIN TU CHUNG BAR GYUR PA SHES PA, LE LO DANG PHRAG DOG DANG BCAS PA'O, ,LE LO DES CIR 'GYUR SNYAM NA, MNAR MED PA YI DMYAL BAR LHUNG, ,ZHES BYA BA SMOS TE, MNAR MED PA NI NYE BAR 
MTSON PA STE BRGYAD DO, ,DE NAS SHI 'PHOS TE MIR SKYES KYANG BYI PO DANG, TSOM PO DANG, RKUN BOS DGE BA'I PHYOGS LA BAR DU GCOD PA'I LAS BYED PA YIN NO, ,RNAL 'BYOR DE NYID BCOM LDAN 'DAS RDO RJE SEMS DPAS MKHYEN NAS BYA BA NAN TAN GYI YE SHES KYI RANG BZHIN DRAG SHUL GYI SBYOR 
BA'I TSUL RTA MCHOG GI TSUL DU SKYED PAR BYED PA YIN NO, ,GDUL BYA SEMS CAN THAMS CAD DAG PAR MOS PAS SDIG PA MED PA'I THUGS RJE'I STOBS KYIS MNGON SUM KHO NAR RO, ,PHA ROL GNON PA'I RTZAL DAG GIS, ,ZHES PA DBANG BYA BA DANG LONGS SPYAD PA THIM PA'I MDZAD 
PAS ZIL GYIS NON PAR MDZAD PA'O, ,JI LTAR ZIL GYIS NON SNYAM NA RTA MCHOG YAB YUM MNYAM PAR SBYOR BA MNGAL SKYES KYI RIM PAS SHIN TU LE LOS GDUG CING PHRAG DOG GIS GTUM PA'I SEMS CAN RNAM PA MANG PO'I 'JIG RTEN THAMS CAD 'JIG PAR BYA BA'I PHYIR DKYIL 'KHOR GYI 
'KHOR LO SPRUL PA YIN NO, ,DES CI ZHIG MDZAD CE NA, BYI BO CHOM PO RKUN PO YIS, ,ZHES BYA BA SMOS TE, BYI BO NI GZHAN GYI BUD MED LA 'GRO BA'O, ,RKUN PO NI MA MTHONG BAR NOR 'PHROG PA'O, ,CHOM PO NI MNGON SUM DU NOR 'PHROG PA'O, ,BRID PA DANG NI SGYU DAG DANG, ,ZHES PA BRID 

@404A
*, ,PA NI TSIG GIS SO, ,SGYU NI RANG GI NYES PA 'CHAB PA'I THABS SEMS GYA GYU BA'O, ,THAMS CAD RNAM PAR SBYOR BAR BYED, ,CES PA, GDUL BYA DE DAG SPRUL PA'I 'KHOR LOS SBYOR BA'O, ,NGO MTHON STOBS KYIS DE BZHIN DU, ,ZHES PA MNGON SUM DU BRTZON 'GRUS KYI STO PAS 
KYIS DBANG DU BYA BA LONGS SPYOD PA THIM PA'O, ,DGRA CHA LNGA YIS BRGAL NAS NI, ,ZHES BYA BA, RDO RJE RAL GRI MDA' GZHU MDUNG RTZE GCIG PA BE CON GYIS BTUL NAS, DE'I TSE 'JIG RTEN KUN LAS RGYAL BAR 'GYUR RO, ,DE NAS DBUS KYI GTZO BO RTA MCHOG GI DBANG DU BYAS NAS GDUL BYA RNAMS 
'DUL BA'I THABS SNA TSOGS KYIS RANG GI RGYAL SRID SKYONG BA ZHES GSUNGS PA YIN NO, ,KHAMS KYI RTA MCHOG GNYIS KYI DBANG DU MDZAD NAS, G-YEM PA RNAMS GDUL BAR BYA BA'I PHYIR DANG, G-YEM PA'I DBANG GIS SKU DANG KHRO BO RNAMS GDUL BAR BYA BA'I PHYIR, KHRO BA MNGON SPYOD 
KYI SKU DANG, ZHI BA 'DUL BA'I PHYIR ZHI BA'I SKU DANG, DRAG SHUL CAN RNAMS 'DUL BA'I PHYIR DRAG PO RGYAS PA'I SKU BSTAN PA YIN NO, ,RTA MCHOG DE BZHIR GANG BTUL BA YIN ZHE NA, SDIG PA MED PA'I BRTZON 'GRUS KYI STOBS KYIS MNGON SUM DU MNAN NAS LHA MO BYI MA 'PHROGS PA YIN NO, , 
MTHU'I TSE KHYAB 'JUG MNAN NAS LHA MO DRUG MA NI 'PHROGS NAS LONGS SPYOD PA YIN NO, ,SKYE DGU'I BDAG PO TSANGS PA MNAN NAS LHA MO RAB TU ZHI BA 'PHROGS NAS LONGS SPYOD PA YIN NO, ,'DOD PA'I LHA MNAN NAS MI'I DBANG PHYUG MA 'PHROGS NAS LONGS SPYOD PA YIN NO, ,DE LTAR SNGON BYUNG GI 
DUS SUM RUNGS PA THAMS CAD MNAN NAS LUS NGAG SEMS DBANG DU BYAS TE, LHA MO DANG TSOGS KYI 'KHOR LO THAMS CAD 'PHROGS NAS LONGS SPYOD PA YIN NO, ,DE DAG KYANG RNAM PAR RTOG PA 'GAGS NAS SROG THIM PA DANG, MI RTOG PA'I YE SHES SKYES NAS YE SHES THIM PAS NA, DE LA 
SOGS PA MTHA' YAS MCHOG ,CES PA NAS, RDO RJE LAS CHEN RNAM STON PA, ,ZHES PA'I BAR DU SPRUL PA'I SKUS SEMS CAN GYI DON BYA BA GSUNGS PA YIN NO, ,SEMS CAN DE DAG 'DUL BAR MDZAD PA NI GANG, THABS NI GANG GIS THOB PAR 'GYUR, ,'BRAS BU NI GANG THOB SNYAM NA, NAM MKHA' 

@404B
KUN GYI SKABS NA DPAL, ,RDO RJE SEMS DPA' RAB TU GNAS, ,ZHES PA STON PA NI, THABS DANG RTZAL GYIS SGRUB PA YIS, ,ZHES PA DBANG DU BYA BA'I THABS DANG LONGS SPYOD PA'I RTZAL GYIS MNGON SPYOD KYI SBYOR BA'I STOBS KYIS BSGRUBS PAS KHAMS GSUM PA'I RGYAL SRID MA LUS PA LA DBANG 
BA RTA MCHOG GI GZUGS SU RDO RJE 'DZIN PA DE YIS THOB PAR MDZAD NAS MNGAL SKYES KYI RIM PAS RIGS BSDUS PA'I 'KHOR BZHIS BSKOR BA'O, ,BYANG CHUB SEMS DPA' MTHA' YAS MCHOG SPRUL NAS MNGON SPYOD KYI DRAG SHUL GYI SBYOR BAS SGRUB PAR MDZAD PA NI THABS YIN NO, ,'BRAS BU NI, THAMS CAD 
RNAM DAG MOS PA'I SA, ,ZHES PA NAS, SANGS RGYAS BYANG CHUB RAB TU 'GREL, ,ZHES PA'I BAR GYIS MCHOG GI DNGOS GRUB DANG, LHA YI DNGOS GRUB DGA' BA DANG, ,ZHES PA NAS 'JIG RTEN GYI SIDDHI GRUB PA'O, ,SANGS RGYAS BYANG CHUB BDE BA CHE, ,ZHES PA NAS, RANG GI RNAL 'BYOR GYIS 
THOB NAS, SHES PA'I BAR GYIS CHOS KYI SKU BSTAN, SEMS CAN THAMS CAD DRI MA DAG ,CES PA NAS, SEMS CAN KHAMS LA BSTAN PAR SBYIN, ,ZHES PA'I BAR GYIS LONGS SKU BSTAN PA DANG, RTA MCHOG RNAM PAR SPRUL PA YIN, ,ZHES PA NAS SEMS CAN GYI DON YANG BYED 
CES BYA BA'I BAR GYIS SPRUL SKU BSTAN TO, ,RTA MCHOG GI DBUGS DBYUNG BA'I 'GREL PA'O,, ,,DE LTAR DBUGS DBYUNG DRUG BSHAD NAS, DE RNAMS KYI MJUG BSDU BA NI, ,DE LA SOGS PA MTHA' YAS MCHOG ,CES PA GSUNGS TE, DBANG BSKUR BA'I 'KHOR LO NI RNAM 
PA DRUG YIN LA, DNGOS GRUB LEN PA'I 'KHOR LO NI LHA BRGYA RTZA BRGYAD DAM, YANG NA DPA' BO GCIG PU'I BRGYA RTZA BRGYAD SPRUL NAS, SNGON BYUNG GDUL BYA BTUL BA RNAMS RANG BYUNG GI GTAM DAG PA 'JIG RTEN PA'I YE SHES RTOGS PA YIN NO, ,DKYIL 'KHOR BRGYA RTZA BRGYAD PO DE RNAMS 
DANG PO SBYOR BA'I RTZA BA'I LHA GANG GIS SPRUL ZHE NA, NAM MKHA' KUN GYI SKABS NA DPAL, ,RDO RJE SEMS DPA' KUN DU GNAS, ,ZHES GSUNGS SO, ,DNGOS GRUB LEN PA'I RNAL 'BYOR BA BRGYA RTZA BRGYAD KYANG GRUB PA'I DBANG PHYUG RAB TU GRUB PA STE, 'JIG RTEN THUN MONG DANG MCHOG GI 

@405A
*, ,DNGOS GRUB RNAMS SO, ,THAMS CAD BDAG NYID 'JUG PAR BYED, ,CES PA DNGOS GRUB THOB PA'I RNAL 'BYOR BA PHRIN LAS THAMS CAD LA 'JUG PAR BYED DO, ,GTAM GYI PHYAG RGYA ZHES PA BSKAL PA DANG PO DPAL MCHOG GI LO RGYUS DANG, BAR GYI BSKAL BA SANGS 
RGYAS GSUM GYI LO RGYUS DANG, BSKAL BA THA MAR MNYAM SBYOR GYI DBUGS DBYUNG DKYIL 'KHOR DRUG GI BRTAG PA SPRUL PA DANG, MA 'ONGS PA'I RNAL 'BYOR PA DRUG GI RJES 'JUG BSGOM PA GSUNGS PA'O, ,BRTAG PA LNGA PA'I 'GREL PA'O,, ,,DE LTAR SNGON BYUNG DANG RJES 'JUG GI 
DBUGS DBYUNG BA'I DKYIL 'KHOR DRUG BSHAD NAS, DA NI DAM TSIG DANG DBANG BSKUR BA'I TSOGS SKAL BA DANG LDAN PAR BSTAN PA'I PHYIR, DE NAS GZHAN YANG THAMS CAD DU, ,ZHES PA LA SOGS PA GSUNGS TE, GANG GI PHYIR DKYIL 'KHOR DU DAM TSIG DANG DBANG BSKUR BA MED NA DNGOS GRUB THOB PAR 
MI 'GYUR BA DE'I PHYIR, ,MKHA' 'GRO SGYU MA'I BDE MCHOG BSHAD, ,CES BYA BAR SBYOR BA GZHAN YANG ZHES BYA BA DKYIL 'KHOR SNGA MA DRUG LA LTOS NAS SKAL PA DANG LDAN PA'I SLOB MA RNAMS SMIN PAR BYA BA NI GZHAN YANG NGO, ,THAMS CAD DU ZHES PA PHYOGS THAMS CAD DU SKAL BA DANG LDAN 
PA'I GANG ZAG RTOG PA DRUG PA LA MOS PA LA'O, ,RNAM PA SNA TSOGS MCHOG GYUR PA NI RIGS DRUG GI 'KHOR LO BSHAD PAS GDUL BYA RNAMS BTUL BA'O, ,DE THABS GANG GIS YIN SNYAM NA, SANGS RGYAS THAMS CAD MNYAM SBYOR BA, ,MKHA' 'GRO SGYUR MA BDE BA'I MCHOG ,CES SMOS TE, 
RIGS DRUG GI SANGS RGYAS ZAG PA MED PA'I YE SHES DANG, SO SO'I SKYE BO'I RNAL 'BYOR PA GLO BUR GYI DRI MA DANG BCAS PA RNAMS MNYAM PAR SBYAR BAS ZHIG NAS DANG LHAG MTHONG GI MKHA' 'GRO MA'I SGYU MA'I RGYU RKYEN TSOGS PA STE, DE YANG ZHI GNAS BDE BA DANG, LHAG MTHONG STONG PA NYID RGYU RKYEN TSOGS 
PAS BDE MCHOG STE, ZAG MED KYI BDE BA SGYU MA'I RGYU RKYEN TSOGS PA BSHAD PAR BYA'O, ,BDE MCHOG DE GNAS GANG DU SGRUB, ,DNGOS PO GANG ZHIG ,SGRUB THABS JI LTA BU ZHIG GIS SGRUB SNYAM NA DPAL LDAN ZHES BYA BA LA SOGS PA GSUNGS TE, DE'I GNAS NI PHYI DANG NANG GCIG YIN LA, PHYI'I 

@405B
GNAS YID DU 'ONG BA LA SOGS PA'AM, NANG LUS KYI DKYIL 'KHOR DANG, BHA GA DANG CHOS KYI DBYINGS KYI DKYIL 'KHOR GSUM LA YIN NO, ,PHYI ROL GYI GNAS YID DU 'ONG BAR RDUL TSON GYI DKYIL 'KHOR BRES NAS BUM PA'I DBANG BSKUR BA NI BRTAG PA BDUN PA LAS STON PAR 'GYUR RO, ,'DIR 
NI MCHOG TU GYUR PA'I RNAL 'BYOR PA'I DBANG DU MDZAD NAS LUS KYI DKYIL 'KHOR LA GSANG BA'I DBANG BSKUR BA DANG, BHA GA'I DKYIL 'KHOR LA SHES RAB YE SHES KYI DBANG BSKUR BA DANG, CHOS KYI DBYINGS KYI DKYIL 'KHOR LA DBANG BZHI PA BSKUR BA GSUM BSHAD PA BYA'O, ,DE LA 
LUS KYI DKYIL 'KHOR DANG BHA GA'I DKYIL 'KHOR BSHAD PAR BSHED NAS, DPAL LDAN SANGS RGYAS KUN GYI DNGOS, ,RDO RJE SEMS DPA' BDE BYUNG BA, ,GSANG BA MCHOG GI DGYES PAS NA, ,ZHES PAS GNAS GSUNGS PA YIN NO, ,ZHI GNAS BSAM GTAN GYI BDE BA DANG, 
LHAG MTHONG ZAG MED KYI BDE BA NI SANGS RGYAS THAMS CAD KYI DNGOS PO RDO RJE SEMS DPA'O, ,BDE BA DE 'BYUNG BA'I GNAS NI LUS KYI DKYIL 'KHOR BHA GA'I DKYIL 'KHOR GSANG BA MCHOG GI DGYES PA NA'O, ,SARBBA BDAG NYID NI 'KHOR PHUN SUM TSOGS PA'I YON TAN DANG 
LAN PA'I BDAG NYID RLUNG GNYIS 'GOG PA'I DUS SU DGA' BA BZHI'I DUS NA RTAG TU BZHUGS SO, ,DE YANG CHOS KYI DBYINGS KYI DKYIL 'KHOR GYI DBANG DU BYAS NAS RNAM PAR MI RTOG PA'I YE SHES KYI RDO RJE SEMS DPA' CHOS KYI DBYINGS GSANG BA MCHOG GI DGYES PA NI YE SHES LNGA 
THAMS CAD KYI BDAG NYID BSAM GYIS MI KHYAB PA'I DUS RTAG TU BZHUGS SO ZHES SBYAR RO, ,BSGRUB PA'I DNGOS PO GANG ZHE NA SANGS RGYAS THAMS CAD KYI 'DA' BAR MI BYA BA NI DPAL STONG PA NYID DANG SGYU MA LTA BU RO GCIG PA'I RDO RJE SEMS DPA' DER SNANG BA'I BDE BA'I NGO BO'O, ,THAMS 
CAD KYI KHYAD PAR NI DE BZHIN GSHEGS PA RIN PO CHE BZHI'I DPUNG RGYAN DO SHAL LA SOGS PAS BRGYAN ZHING SPRAS PA'O, ,DE YANG BDE MCHOG LAS, DRI SBYANGS ME TOG SPOS KYIS BRGYAN, ,SHING TU SGRA SNYAN DRIL BU DKROL, ,ZHES GSUNGS SO, ,RDO RJE DRIL BU RGYAL MTSAN MCHOG LDAN PA, , 

@406A
*, ,ZHES PA NI DMANGS RIGS KYI BU MO LO BCU DRUG LON PA'I DPYID KYI DUS KYI RE TA DANG LDAN PA'O, ,BLA RE DAM PA BRES PA NA, ,ZHES PA GOS SAR PA BGOS PA'O, ,RDO RJE TSIG DANG MCHOD PA LA SOGS SO, ,ZHES PA BRDA DANG 'KHYUD PA DANG, 'O BYED PA LA SOGS PA KA RA 
NA'I MCHOD PAS MCHOD PA'O, ,GLU DANG SIL SNYAN RNAM PAR 'PHRUL, ,ZHES PA GLU BZHI LEN CING GLING BU DANG PI WANG LA SOGS PA ROL MO'I CHA BYAD BCUS BSKOR BA'I GNAS SO, ,YANG NA SGRA JI BZHIN BSHAD PA STE GO SLA'O, ,ME TOG BDUG PA MAR ME DRI LHA BSHOS LA SOGS PAS 
BRGYAN ZHING GNAS SU LUS DANG BHA GA'I DKYIL 'KHOR LA SGYU MA'I BDE MCHOG BSGRUB PAR BYA'O, ,YANG NA BDE BA'I GNAS SKYED MOS TSAL LA SOGS PAR RDO RJE SEMS DPA'I DKYIL 'KHOR GYI DBANG DU BYAS NAS GDAN NYI SHU RTZA GCIG PA BSHAMS TE, NANG TSANGS DANG BCAS 
PA'I 'JAM PA REG NA BDE BA'I STAN TSOGS PADMAS BRGYAN PA'I RAS KYIS G-YOGS LA DE THAMS CAD KYI GDAN LA BSNYEN SGRUB BZHI'I RIM PA DANG PO RDO RJE SEMS DPA' BSKYED LA PHYIS RTEN DE THAMS CAD LAS 'KHOR GYI LHA SPRUL BAR BYA'O, ,DE YANG DPA' BO DANG RNAL 'BYOR MA NYI 
SHU THAM PA MNGAL SKYES KYI RIM PAS SO SOR RANG GI LHA SGOM DU GZHUG GO, ,TSOGS KYI 'KHOR LO'I GZHAL YAS KHANG DU JI LTAR BSGOM ZHE NA, GRU BZHI PA LA SGO BZHI PA, ,ZHES PA NAS, SGO SRUNG DANG NI LDAN PAR BYA, ,ZHES PA'I BAR GYIS BSTAN TO, ,DE RNAMS KHA DOG DANG DBYIBS 
JI LTA BU ZHE NA, RANG GI LHA DANG 'DRA BA'I ZHES GSUNGS TE, BUD MED RNAMS NI LEGS PA ZHES PA BSNYEN SGRUB BZHIS SBYANGS NAS, RANG RANG GI LHA MO BSGOM PA'AM, GDONG RGYAN DANG DO SHAL DANG BCAS PAS RANG GI MU DRAS MTSAN MA'I TSOGS KYI 'KHOR LO BRTAG PAR BYA'O, ,TSOGS 
KYI 'KHOR LO DANG GSANG BA'I DBANG BSKUR BA'I RDZAS NI, MI YI MTSAL NI GRUB PA LA, ,DMAR CHEN ZHES BYA BAR BSHAD CES GSUNGS TE, RANG 'BYUNG 'BYUNG GI KHRAG GO, ,DE CI DGOS SNYAM NA, NGO BO NYID KYI MTHU DAG DANG, ,RANG BZHIN GYIS NI DE 'GRUB PA'O, ,ZHES GSUNGS TE, GTZO 

@406B
BO RTZA BA DANG TSE 'PHEL BAR BYED PA KA MA TA TVA DANG, BE SH'AN TA TVA ZHES BYA BA NGO BO NYID KYI MTHU DANG, DE'I RANG BZHIN BRGYAD CU DANG BRAL BA'I DGA' BA BZHI RTOG PA MED PA NI NI RANYDZA TATTVA ZHES PA RANG BZHIN GYIS GRUB PA YIN NO, ,DE JI LTAR MYANG SNYAM NA, RDO RJE CHU DANG RDO RJER BCAS, ,ZHES GSUNGS 
TE; DRI CHEN DRI CHU BCAS PAS, BYANG CHUB SEMS DPA' DANG MTSAL CHEN PO STE SHA DANG BCAS PA'I BDUD RTZI LNGA RANG BZHIN GYI MTHUS NUS PA DANG LDAN PA THOD PA'I SNOD DU BZHAG NAS BCOM LDAN 'DAS RDO RJE SEMS DPA'I DAM TSIG RO RDO RJE MA LA SGYU MA LTA BUR RTOGS PA YIN NO, ,DE NI 
GANG ZAG GCIG GIS MA YIN PAR, ,RNAL 'BYOR PA THAMS CAD KYIS MYANG BAR BYA'O, ,ZHI BA'I BTUNG BA BSTAN PA NI, ,DE YI MTSAL DANG KHU BA DANG, ,ZHES GSUNGS TE, ,MTSAL NI RANG BYUNG GI ME TOG GO, ,KHU BA NI SA BON NO, ,MTSAL CHEN PO SGRUB PA NI BDUD RTZI SGRUB PA'O,, 
CI'I PHYIR NA, BDUD RTZI LNGA LA MTSAL CHEN PO, ,ZHES KHYAD PAR GYI MING GANG GIS GDAGS SHE NA, BDE BA STONG PA NYID BSGOM PA'I CHAGS PA CHEN PO LAS BYUNG BAS NA DMAR CHEN ZHES BSHAD DO, ,DE'I BYANG CHUB SEMS DANG, TZANDAN DMAR PO STE SHA CHEN BCAS PA TSOGS KYI DBUS 
SU BZHAG PAS LHA THAMS CAD KYIS MYONG BA'I RA SA YA NA SHI BA SLONG PA ZHES BYA BAR 'GYUR RO, ,JI LTAR MYONG ZHE NA, RANG GI LHA YI SBYOR LDAN PA, ,ZHES GSUNGS TE, TSOGS KYI 'KHOR LO'I RNAL 'BYOR PA RNAMS KYIS RANG RANG GI LHA'I RNAL 'BYOR DANG LDAN PAS SRIN LAG DANG, MTHE BO'I 
RTZE MOS ZHI BA'I BTUNG BA BZHIN MYANGS NA RTAG PAR ZAG MED KYI YE SHES KYI DNGOS GRUB THOB PAR 'GYUR RO, ,DE YANG RDO RJE GDAN BZHI LAS, MTHE BOS GZHIR BSKYED NAS SRIN LAG RI RAB TU BSAMS TE, BDUD RTZI'I RGYA MTSO CHEN POR BSGOMS DKRUGS TE SPRUL PA, RI BO BA DI RA LAS 
BTUS PA'I RTZVA SO MA NI ZHES PA GI WANG YOD PA'I BA SER MO'I KO BAR RIG BYED KYI SNGAGS ZLOS SHING BRDUNGS NAS 'THUNGS PAS SDIG PA DAG PAR 'DOD PA DE BZHIN DU MYANG BAR BYA ZHES GSUNGS SO, ,DE'I 'BRAS BU NI, SANGS RGYAS KUN GYI RANG BZHIN TE, ,ZHES PA LA SOGS PA GSUNGS TE GO 

@407A
*, ,SLA'O; ,DE LTAR GSANG BA'I DBANG BSHAD NAS, SHES RAB YE SHES KYI DBANG BSKUR BA GSUNGS PA NI, DE NAS KHRUS BYAS DRI ZHIM LUS, ,ZHES SMOS TE, KHRUS BYAS SHING LUS DRI ZHIM POS BYUGS LA CI 'BYOR BA'I GOS DANG RGYAN BTAGS TE, ME TOG 
GI PHRENG BA GDAGS SHING KHA DRI ZHIM POS BKANG LA RIGS SNA TSOGS PA'I BUD MED SKAL BA BZANG PO DANG LDAN PA DANG, AA WA DH'U T'I'I SGO SBYAR NAS REG BYA'I BDE BA LA STONG PA NYID KYI YE SHES PA SKYES NAS, SNGON PO GNYID LOG PA'I TSUL DU GNAS PA LA DKYIL 'KHOR 
GYI LHA MOS YE SHES PHAB NAS RNAM RTOG NUB PA'I TING NGE 'DZIN LA SNYOMS PAR ZHUGS PA NA SLOB DPON GYIS 'OG NAS 'BYUNG BA'I SHI BA SLONG BA'I DKYIL 'KHOR GYI SLOB DPON GYIS BLANG ZHING, BTZUN MO YUM GYI BHA GA'I GOS KYIS GSANG BA'I RDO RJE DGA' BA'I SBYOR BAS BDAG GI BYANG CHUB 
KYI SEMS BSKUL BAR BYA STE, THABS DANG SHES RAB GNYIS KA'I NAM MKHA'I RTZA'I DBUS SU RDZOGS PA'I SANGS RGYAS NYI MA ZLA BA ZHES BYA BA THABS SHES RAB KYI BYANG CHUB KYI SEMS 'KHOR LO BZHI'I RI LAS 'DAS NAS DUNG CAN MA'I NAM MKHA'I DBUS SU SHAR BA DAG BLA MA'I MAN NGAG GI 
STOBS KYIS NGES SHES DRANGS NAS MA BYING ZHING NYAMS SU MYONG BAS, SDIG PA KUN LAS GROL BAR 'GYUR ZHING BSOD NAMS THAMS CAD 'GRUB PAR 'GYUR RO, ,DE NYID RGYAS PAR BSHAD PA NI, NGES PA'I LAM ZHES PA LA SOGS PA GSUNGS TE, NGES PA'I LAM NI KUN DANG LDAN, , 
ZHES PA ZHI GNAS BDE BA RTOG MED PAR NGES PA LHAG MTHONG BDE BA STONG PA NYID DU NGES PA'I LAM DANG LDAN PA'O, ,RNAM PAR 'DAS PAS RNAM PAR BRGYAN, ,ZHES PA RANG BZHIN BRGYAD CU LAS 'DAS PAS NA DGA' BA BZHIS BRGYAN PA'O, ,DE LTAR NA BDE BA CHEN PO GRUB PA DE LAS SLONG BAR 
BYED PA NI KUN NAS SLONG PA ZHES BYA BA NI SHI BA SLONG BA'I GLU GSUNGS PAS SAD PAR BYAS PA YIN NO, ,DE'I GLU NI, STONG PA SHIN TU RNAL 'BYOR BA, ,ZHES PA NAS, DPAL KHYOD BDAG CES PA'I BAR DU BSTAN TO, ,PHAN YON NI, 'DI DAG NYID GLUR BLANGS PA NAS, ,ZHES PA NAS, CI 

@407B
ZHIG SMOS ZHES PA'I BAR GYIS BSTAN TO, ,SLOB MA SHES RAB YE SHES KYI DBANG THOB PA DE LAM DUS DANG LDAN PA YIN SNYAM NA, LAM BZHI DANG NI MNYAM LDAN PAS, ,RNAM PAR 'DAS PAS MDZES PAR BYAS, ,ZHES PA SMOS TE, DGA' BA'I DUS SU STONG PA NYID DANG LDAN PA DANG, MCHOG 
DGA'I DUS SU SHIN TU STONG PA NYID DANG LDAN PA DANG, LHAN CIG SKYES DGA'I DUS SU CHEN PO'I STONG PA NYID DANG LDAN PA DANG, 'OD GSAL BA'I DUS SU RNAM PA THAMS CAD KYI STONG PA NYID DANG LDAN PA NI LAM BZHI DANG LDAN PA'O, ,DE YANG RANG BZHIN BRGYAD CU LAS 'DAS PAS GNYIS 
SU MED PA DANG GNYIS SU BRTAGS PA NUB NAS, KUN BRTAGS DANG, GZHAN DBANG GI RTOG PA DANG BRAL TE GNYIS SU MED PA RANG BZHIN DU MDZES PAR BYAS PA YIN NO, ,DE YANG BDE MCHOG LAS, MCHOD PA DE BZHIN RNAL 'BYOR MA, ,DBANG GNYIS SNYOMS PAR 'JUG PA YI, , 
SNYOMS PAR 'JUG PA'ANG DE NYID 'DZIN, ,ZHES GSUNGS PA DANG, RDO RJE MKHA' 'GRO LAS KYANG, SEMS SNANG BA RNAM PA GSUM 'OD GSAL BA'I RANG BZHIN DU 'JUG PAR GSUNGS PA DANG, 'DI NYID KYI RGYUD PHYI MA'I PHYI MA LAS KYANG, SEMS CAN BSOD NAMS CHER 
'PHAGS SHING, ,RNAM GNYIS MI G-YO DE NYID BDAG ,SEMS KYI 'DU BYED G-YO BA STE, ,'DUS BYAS THAMS CAD NYID DU SNANG, ,ZHES GSUNGS SO, ,DGA' BA BZHI'I DUS BSHAD PA NI, SNA TSOGS 'BRANG BA SHIN TU GRUB, ,CES GSUNGS TE, RNAM PA SNA TSOGS PA'I RJES 
SU 'BRANG BAR RNAM PAR SMIN PA DANG, RNAM PAR NYED PA DANG, MTSAN NYID DANG BRAL BA'O, ,'JIG RTEN GSUM NI RAB GRUB PA, ,ZHES PA NI, SEMS SNANG BA GSUM 'OD GSAL GYI RANG BZHIN DU GRUB PA'O, ,'JIG RTEN GSUM GYIS PHYAG BYAS PA, ,ZHES PA, ,JI LTAR TSUL [*CHU LA?] 
CHU BZHAG DANG, ,JI LTAR MAR LA MAR BZHIN DU, ,RANG GIS RANG GI YE SHES NI, ,'DIR MTHONG GANG YIN 'DIR PHYAG YIN, ,ZHES BSHAD DO, ,'JIG RTEN GSUM GYI STON PA PO NI SEMS KYI DE KHO NA SHES NA, CHOS THAMS CAD KYI MDO DANG RGYAS PA SHES PAR 'GYUR RO, ,'JIG RTEN 

@408A
*, ,KUN LA BSKYED SBYIN PA, ,ZHES PA SHIN TU SBYANGS PA YANG DAG BYANG CHUB KYI YAN LAG LUS NGAG SEMS BDE BA'O, ,'JIG RTEN GSUM PO BDAG LA BSGRUB, ,CES PA, THAMS CAD 'OD GSAL GYI RANG BZHIN DU GRUB PA'O, ,RDO RJE SEMS DPA' DPAL 'BYOR BA, ,LHA MO KUN DANG 
'GROGS PA YIN, ,SNA TSOGS KUN GYI SKAL BZANG PO, ,AA RA LI KUN 'GRUB PAR 'GYUR, ,ZHES PA, CHAGS LAM PA LAS KYI PHYAG RGYA DANG SBYOR BA DANG, GROL LAM CHOS DANG DAM TSIG GI PHYAG RGYA DANG SBYOR BAS DGA' BA GSUM GYI ROL PA AA RA LI KUN DU GRUB PAR 'GYUR RO, ,NAM MKHA'I KHAMS KYI MTHA' KLAS 
PA'I, ,LHA MO KUN DANG BDE MOS PAS, ,ZHES PA PHYAG RGYA CHEN PO CHOS KYI DBYINGS KYI RANG BZHIN BYANG CHUB KYI PHYOGS KYI CHOS SUM CU RTZA DGU STONG NYID KYI LHA MO DANG, SGYU MA LTA BU CI BDE BA RO GCIG PAR MOS PAS ZAG PA MED PA'I DPAL RDO RJE SEMS DPA' 'OD GSAL BA'I RANG BZHIN YANG DAG PAR RDZOGS PAR 
'GYUR RO, ,SHES RAB KYI YE SHES DANG DBANG BZHI PAS LAN CIG NYAMS SU MYONG NAS DUS THAMS CAD DU STONG PA NYID JI LTAR SHES PAR 'GYUR SNYAM NAS, NYI MA GSAL BAR 'CHAR BA YI, ,RDO RJE SEMS DPA' YANG DAG SBYOR, ,ZHES GSUNGS TE, 'KHOR LO BZHI LA BYANG CHUB SEMS 
NYI ZLA'I TSUL DU GSAL NAS AA WA DH'U T'I'I SGOR 'CHAR BA'I TSE, MKHA' 'GRO SGYU MA BDE MCHOG GSUNGS, ,ZHES BYA STE, ZHI GNAS DANG LHAG MTHONG GI MKHA' 'GRO MA BDE BA STONG PA NYID KYI SGYU MA'I TSOGS PA 'BYUNG BA LA, LAN CIG BLA MA'I MAN NGAG GI STOBS KYIS NGES PA DRANGS 
SHING DMIGS PA LA DUS PHYIS DUS THAMS CAD DANG, DNGOS PO THAMS CAD DANG, RNAM PA THAMS CAD LA BDE BA'I DNGOS GRUB KUN GSUNGS PA YIN NO, ,GAL TE BDE BA STONG PA NYID 'BA' ZHIG LA DMIGS NAS SROG AA WA DH'U T'IR CHUD NAS BRTAN ZHING GRUB PAR 'GYUR BA'I TSE JI LTAR 
BYA SNYAM NA SLONG BAR BYED CES GSUNGS TE, RNAM PA SNA TSOGS DANG, RNAM PAR SMIN PA DANG, RNAM PAR NYED BA DANG, MTSAN NYID DANG BRAL BA'I GLU GANDHA RBHA STE, DRI ZA CAN ZHES BYA BA DANG, SARDZA STE DRUG LDAN ZHES BYA BA'I 'OG NAS 'BYUNG BA'I GLU BLANGS PAS BDE BA 

@408B
CHEN PO'I TING NGE 'DZIN SLONG BA YIN NO, ,DE NAS RNAL 'BYOR MA'I RGYUD LAS YE SHES PHAB NAS NYE BAR BSDU BA BZHIN DU 'DIR YANG BLTA BAR BYA'O, ,RJES SU CHAGS PA RNAM MANG ZHES PA NAS, BDE BA GRUB PAR MDZOD CES PA'I BAR DU ME LONG LTA BU'I ZUNG 'JUG BSHAD DO, ,KYE MCHOG 
CES PA NAS ROL CIG HO ZHES PA'I BAR DU MNYAM PA NYID KYI ZUNG 'JUG BSHAD DO, ,KYE MCHOG TU GSANG BA ZHES PA NAS, GSAL BAR MKHYEN ZHES PA'I BAR DU SO SOR RTOG PA'I ZUNG 'JUG BSHAD DO, ,DAM TSIG THAMS CAD CES PA NAS, RAB TU BSGRUBS LA STON PA ZHES 
PA'I BAR DU BYA BA NAN TAN GYI ZUNG 'JUG BSHAD DO, ,DZA: H'Um BAm HO: ZHES PA NAS, AA LA LA HO ZHES PA'I BAR GYIS CHOS KYI DBYINGS KYI YE SHES KYI ZUNG 'JUG BSHAD DO, ,DE LTAR CHOS KYI DBYINGS KYI DKYIL 'KHOR DU SGRA BRNYAN NA LTA BU'I GLUS BSKUL NAS RNAM PAR SHES PA'I 'OD GSAL BA'I 
RANG BZHIN DBANG BZHI PA 'JUG PA YIN PA DE BAS NA, DE BZHIN GSHEGS PA THAMS CAD KYI MKHA' 'GRO SGYU MA SNA TSOGS KYIS SLOB MA GZHUG PAR GSOL ZHES GSOL BA 'DEBS PA YIN NO, ,DE LTAR SGRA BRNYAN LTA BU'I GLUS BSKUL NAS CHOS KYI DBYINGS DBANG BZHI PAS RANG 
GI SEMS KYI CHOS NYID RTOGS PA DANG, CHOS THAMS CAD KYI STONG PA NYID RTOGS NAS BDE BA CHEN POS RGYAS GDAB PA'I PHYIR, SANGS RGYAS THAMS CAD KYI RNAM 'PHRUL MA LUS SHING LUS PA MED PAR SNANG BA ZHES BYA BA GLU'I RGYAL PO GSUNGS SO, ,RDO RJE SEMS DPA' DPAL GYI 
GNAS; ,ZHES PA, SEMS 'OD GSAL BA'I YE SHES SO, ,SGYU MA KUN GYI BDE MCHOG CES PA, RDUL TSON GYI DKYIL 'KHOR SGYU MA LAS SNANG SRID LHA'I 'KHOR LOR RTOGS PA'I BDE MCHOG DANG, LUS KYI DKYIL 'KHOR LAS GSANG BA'I DBANG GI SGYU MA LAS SNANG SRID SGYU MAR 
RTOGS PA'I BDE MCHOG DANG, BHA GA'I DKYIL 'KHOR DU SHES RAB YE SHES KYI DBANG GI SGYU MA LAS YUM GYI STONG PA NYID KYI BDE MCHOG RTOGS PA DANG, RANG GI SEMS KYI CHOS KYI DBYINGS KYI DBANG BZHI PA'I SGYU MA LAS RNAM PAR MI RTOG PA ZAG PA MED PA'I BDE MCHOG RTOGS PA 

@409A
*, ,YIN NO, ,DA NI CHOS THAMS CAD LA KHYAB PA'I SA DANG PO RAB TU DGA' BA'I KUN DU 'GRO BA'I BDE MCHOG STON PA'I GLU NI RNAM PA MANG PO 'DOD CHAGS RGYUD KYI ZHES PA NAS, TE NA TE TE H'Um ZHES PA'I BAR GYIS SNANG SRID ME LONG LTA BA'I ZUR DU 'JUG PA'I YE SHES BSTAN PA YIN 
NO; ,RNAM PA MANG PO RAB TU DGA' BA'I RGYUD, ,CES PA NAS, H'Um H'Um H'Um ZHES PA'I BAR GYIS SNANG SRID MNYAM PA NYID KYI ZUNG 'JUG PA'I YE SHES BSHAD DO, ,RNAM PA MANG PO KHRO BO'I RGYUD, ,CES PA NAS, RU LU RU LU H'Um BHYO H'Um ZHES PA'I BAR GYIS SNANG SRID SO SOR RTOG PA'I YE SHES KYI 
ZUNG 'JUG BSTAN TO, ,RNAM PA MANG PO SROG GI RGYUD, ,CES PA NAS, H'Um SHI YA A'A BE SHA H'Um ZHES PA'I BAR GYIS SNANG SRID THAMS CAD BYA BA GRUB PA'I YE SHES KYI ZUNG 'JUG BSTAN TO, ,GNAS GTZANG MA'I RIS KYI LHA'I SKAD KYIS ME LONG LTA BU'I CHOS NYID NI 'DOD CHAGS KYI 
RGYUD YIN LA, MNYAM PA NYID KYI CHOS NYID NI RAB TU DGA' BA'I RGYUD YIN ZHING, SO SOR RTOG PA'I CHOS NYID NI KHRO BO'I RGYUD YIN TE, BYA BA GRUB PA'I CHOS NYID NI SROG GI RGYUD CES BYA BA, RANG BYUNG THAMS CAD KYI LA GLU'I MU DRA ZHES GRAGS SO, ,DE LA SOGS 
PA MTHA' YAS MCHOG ,CES PA CHOS KYI DBYINGS SU 'JUG PA'I SGRA BRNYAN LTA BU'I GLU MTHA' YAS PAS GDUL BYA MTHA' YAS PA 'GRUB PA'I DBANG PHYUG SEMS 'OD GSAL GRUB NAS, SNANG SRID THAMS CAD 'OD GSAL GYI RANG BZHIN DU GRUB PA'O, ,LHA MO KUN GYIS RAB 
BSKUL NAS, ,ZHES PA SNGAR BSHAD PA'I GLU GNYIS SO, ,DE DAG NYID BDE MCHOG MA DANG, NGO MTSAR BDE MA DANG, SNANG MDZAD MA DANG, SLOB MA MO DANG BZHIS GLUS BSKUL BA YIN NO, ,DE LTAR RNAL 'BYOR BA BDAG NYID KYIS GSANG BA SHES RAB YE SHES DBANG BZHI PA 
THOB NAS, DA NI SLOB MA RNAMS LA DKYIL 'KHOR DRUG GI TSOGS KYI 'KHOR LO MI 'DRA BA DRUG MDZAD NAS LUS KYI DKYIL 'KHOR DANG, BHA GA CHOS KYI DBYINGS KYI DKYIL 'KHOR DRUG LA SLOB MA DRUG DBANG BSKUR BA GSUNGS PA NI, DBANG PO KUN LAS PHYUNG BA'I ZHES SMOS 

@409B
TE; RGYU'I HE RU KA DRUG GI THABS SHES RAB GNYIS SU MED PA'I MKHA' GSANG LAS BYUNG BA'I MCHOD PA'I LHA MO GLING BU MA LA SOGS PA DANG, ME TOG MA LA SOGS PA BRGYAD KYI BKOD PAS BDAG NYID YAB YUM MCHOD LA, BHA GA DANG RDO RJE BYIN GYIS BRLABS TE, SANGS 
RGYAS THAMS CAD MNYAM PAR SBYOR BA'I MKHA' 'GRO MA SGYU MA BDE MCHOG RIGS BZHI'I DNGOS PO KUN GYI BDAG NYID KYI LUS SU SNANG SRID THAMS CAD MA LUS PAR 'GRUB PA YIN NO, ,DE LTAR RIGS DRUG GI TSOGS KYI 'KHOR LO BSKYED PA MDOR BSTAN NAS, RGYAS PAR 
BSHAD PA NI, STON PA'I PHYAG RGYA PHAB PA YIS, ,ZHES GSUNGS TE, RIGS DRUG GI 'KHOR LO'I PHYAG RGYA'I GZUGS SU BSKYED LA YE SHES PHAB NAS BSNYEN SGRUB BZHIS BUD MED DAG LHA MOR BSGRUBS LA, RDO RJE 'KHOR LO THOD PA RIN PO CHE, SNA TSOGS RDO RJE 
BSNAMS BA'I LHA MOR 'GYUR RO, ,DE DAG KYANG RANG GI LHA MO 'DRA BAR YE SHES PHAB NAS BSGRUBS NA YE SHES BABS PA DANG, SNGON MA BYUNG BA'I ROL MO SIL SNYAN GAR DANG RNAM PAR 'PHRUL PA YANG 'GRUB PAR 'GYUR RO, ,YE SHES BABS NA SNGON MA BYUNG BA'I LHA'I GZUGS SGRA 
DRI RO REG BYA'I BDE BA GANG YIN PA YID LA MOS PAR RANG NYID LHAR MTHONG BA'I TSE MCHOD PAR BYAD PAR 'GYUR RO, ,LHA'I MCHOD PA MNYAM SBYOR BA, ,ZHES BYA BA'I BSAM GTAN GYI BDE BA'I RANG BZHIN BRGYAD CU DANG BRAL BA'I RTOG MED SKAL BA BZANG PO MCHOG GI BDE 
PA STONG PA'I 'DOD CHAGS CAN, SLOB MA KUN LA SKAL BA BZANG PO'I BDE BA SGRUB PAR BYED PA'O, ,SANGS RGYAS KYI YE SHES KYIS SGYU MA'I BYIN GYIS BRLABS PAS ZAG MED KYI RDO RJE SEMS DPA'I BDE BA DANG MNYAM PAR SBYOR BA RTOG PA DRUG GI DKYIL 'KHOR KUN GYI 
BDE BA RNAMS, DKYIL 'KHOR DRUG GI MTHONG BA LAS DGA' BA BZHI'I BDE BA MYONG BA'I MTHU NYID KYIS DKYIL 'KHOR DRUG GI LHA BRGYA RTZA BRGYAD BSGOM PA'I RNAL 'BYOR SKAL BA BZANG PO BRGYA RTZA BRGYAD RANG RANG GI LHA'I LUS NGAG YID KYI BDE BA NYID KYIS 'GRUB PA YIN 

@410A
*, ,NO; ,TSOGS KYI 'KHOR LO BSGRUB PA'I DGA' BZHI'I TING NGE 'DZIN BSTAN NAS TSOGS KYI YUL CHOS KYI PHYAG RGYA BSTAN PA NI, SANGS RGYAS KUN GYI GZUGS CAN DANG, ,ZHES GSUNGS TE, LHA'I GZUGS SGRA DRI RO REG BYA'I YID DU 'ONG BA'I BDAG NYID LA 
DGA' BA BZHI'I BDE BA BSGOMS PAS DNGOS GRUB MA LUS PA 'GRUB PAR 'GYUR RO, ,DE LTAR TSOGS 'KHOR RDZOGS PA'I TSE, RNAL 'BYOR PA BRGYA RTZA BRGYAD KYI CHED DU BRJOD PA NI, AOm SANGS RGYAS KUN DANG MNYAM SBYOR BA'I, ,MKHA' 'GRO SGYU MA'I BDE MCHOG GSANG, , 
SANGS RGYAS KUN GYI BDAG NYID GAR, ,RNAM PAR ROL PA MCHOG TU SNANG, ,ZHES BRJOD PAR BYA'O, ,DE NAS RANG RANG GI YUM BZHI'I GLUS 'KHOR LO DRUG LA BSTOD PA GSUNGS PA NI, DE NAS YANG DAG RAB BSANG BA, ,ZHES GSUNGS TE, RDO RJE SEMS DPA'I DKYIL 'KHOR 
LA BDE MCHOG MA DANG, NGO MTSAR BDE MA DANG, SNANG MDZAD MA DANG, SLOB MA MO'I BUD MED BZHIS BSTOD PAR BSAM MO, ,RNAM SNANG GI DKYIL 'KHOR LA, DBYANGS CAN MA, DPA' BO MA, KUN BZANG MA, MIG GZANG MA DANG BZHIS BSTOD PAR BSAM MO, ,HE RU KA'I 
DKYIL 'KHOR LA, GOO R'I, TZOO R'I, PRA MO HA, BE T'A L'IS BSTOD PAR BSAM MO, ,PADMA GAR GYI DKYIL 'KHOR LA, SA CHEN MA, SGROL MA, RNAM PAR GZIGS MA, KHRO GNYER MA BZHIS BSKUL BAR BSAM MO, ,NYI MA'I DKYIL 'KHOR LA DBANG BSKUR MA, GTER LDAN MA, 
RGYAL MTSAN MA, LAS MCHOG MA BZHIS BSTOD PAR BSAM MO, ,RTA MCHOG GI DKYIL 'KHOR LA, ZHI RGYAS DBANG DRAG MNGON SPYOD KYI LHA MO BZHIS BSKUL BAR BSAM MO, ,DE'I GLU NI, RAB TU DGA' BA ZHES PA NAS THAMS CAD 'GRUB PAR MDZOD CES PA'I BAR GYIS 
BSHAD DO, ,GLU DE DAG GI PHAN YON NI, GLU'I PHYAG RGYA 'DI YIS LAS RAB 'BYAM LA 'BYOR BA'I YANG BSTOD PA DANG, DNGOS GRUB 'GRUB PAR MA GYUR BA'I TSE BSTOD PA DANG, YO BYAD MA 'BYOR BA'I TSES BYAS NA 'GRUB PAR 'GYUR RO, ,YANG SLOB MA 'JUG PA'I TSE 

@410B
GLU'I MCHOD PA'I SBYOR BA 'DI DAG DANG, SNGAR BSHAD PA'I LHA MO BZHI PO DAG GIS ME TOG LA SOGS PA LAG TU THOGS NAS SLOB MA THAMS CAD DKYIL 'KHOR DU 'JUG PA'I TSE MCHOD PA BYA'O, ,DE LTAR TSOGS KYI DKYIL 'KHOR DRUG NI SLOB DPON GYI CHO BSHAD NAS, , 
DA NI SLOB MA 'JUG PA'I CHO GA BSHAD DE, MCHOG TU GYUR BA'I RNAL 'BYOR PA DNGOS GRUB 'DOD PA'I RGYUN BSHAGS DANG, SDOM PA GZUNG BA, SEMS BSKYED PA PHYI ROL DU LAS THAMS CAD BA'I BUM PAS DBANG BSKUR NAS CI RIGS PAR RIGS DRUG GI SNYEMS PA'I 
GAR KUN NAS BSKOR ZHING SPYOD PA 'CHING DU BCUG LA, RIGS DRUG GI KHA DOG GI RAS KYIS GDONG G-YOGS LA GZHUG PAR BYA'O, ,DE LTAR DNGOS GRUB THOB PAR 'DOD PA'I SLOB MA LA YE SHES PHAB NAS PHRENG BA DOR ZHING BCING BA DANG, GDONG G-YOGS DGROL BA DANG, DKYIL 
'KHOR BLTA BAR BYA'O, ,DE NAS YON GYI MCHOG BLANGS TE, CHU DANG, COD PAN RDO RJE DRIL BU MING GI DBANG BSKUR BAR BYA'O, ,DE LTAR BUM PA'I DBANG BSKUR NAS GSANG BA'I DBANG BSKUR BA NI, DMAR CHEN PO DANG GA BUR BCAS, ,ZHES BYA BA LA SOGS PA 
GSUNGS TE, SLOB DPON DANG 'DRA'O, ,SHES RAB YE SHES KYI DBANG BSKUR BA NI, SANGS RGYAS THAMS CAD MNYAM SBYOR BA, ,ZHES BYA BA LA SOGS PA GSUNGS TE, SANGS RGYAS THAMS CAD DANG MNYAM PAR SBYOR BA MKHA' 'GRO MA SGYU MA'I TSOGS KYI BHA GA'I DKYIL 'KHOR 
LO; ,DES KYANG RGYAS MI 'DEBS PA NI BDE BA RTOG MED LA RANG BZHIN BRGYAD CU'I ZIL GYIS GNON PA'O, ,RMONGS PA NI BDE BA STONG PA NYID RTOG PA LA GZUNG 'DZIN GYI DRI MAS MI RMONGS PA'O, ,DE LA GNON PAR MI 'GYUR TE, ,ZHES PAS SEMS KYI STONG PA NYID DBANG BZHI PA RTOGS PA 
LA GNOD PAR MI 'GYUR BA'O, ,DE NAS SLOB MA DBANG BSKUR BA'I RJES LA, DBANG BZHI BA'I MAN NGAG BSTAN PA NI, DE NAS MAN NGAG NI BSGRAG PAR BYA ZHES PA GSUNGS TE, SANGS RGYAS THAMS CAD MTHUN PA'I ZHES PA NAS, SNYING LA KHRAG CHEN 'PHUNG BA ZHIG ,CES PA'I BAR 

@411A
*, ,DU MAN NGAG BSGRAGS PA BSTAN TO, ,DBUGS DBYUNG BA BSTAN PA NI, SEMS CAN KHAMS NI MA LUS DON, ,ZHES PA NAS, RDO RJE SEMS DPAS BKA' STZAL TE, ,ZHES PA'I BAR GYIS BSTAN TO, ,DE NAS RIGS BZHI'I PHYAG RGYA'I YE SHES 
BSLAB PA STON PA LAS, RDO RJE SEMS DPA'I PHYAG RGYA'I YE SHES NI, ,RNAL 'BYOR BCAS DANG GSANG BCAS PA'I, ,ZHES PA LA SOGS PA GSUNGS TE, RNAL 'BYOR BCAS PA NI TSOGS 'KHOR RO, ,GSANG BCAS NI ZHI BA'I BTUNG BA'O, ,BDAG GIS PHYAG RGYA SGRUB CES 
PA PHO NYA'I GTZANG SBRA'O, ,LHA YI TSUL BZHIN GAR BYED PAS, ,SLOB MA RNAMS LA BDE BA SBYIN, ,ZHES PA GTZANG SBRA GSUM GYI MAN NGAG BSTAN TO, ,SLOB MA MCHOG GI RNAL 'BYOR BA DE, DE PHYIN CHAD SNGAGS SKYES ZHING SKYES YE SHES LAS SKYES PA'I PHYAG RGYA BZUNG NAS, RNAM 
SNANG DANG SANGS RGYAS SPYAN BZHIN DU SANGS RGYAS KUN GYI RANG BZHIN 'GRUB PAR 'GYUR RO, ,DE NAS RO DANG ZHES PA NAS, BDAG DANG GZHAN LA 'DOD DGUR MCHOD, ,CES PA'I BAR GYIS GAL TE BDAG NYID DGA' BRAL DU SONG NA SANGS RGYAS DANG BYANG CHUB SEMS DPA' LA 
MCHOD PAR BYA'O, ,DE YANG BDE MCHOG LAS, RANG RDZAS THIG LES SANGS RGYAS DANG, ,BYANG CHUB SEMS DPA' MCHOD PAR BYA, ZHES GSUNGS SO, ,DE NAS BDAG NYID GTZANG SBRA GSUM BSGRUBS NAS KUN GYI SLOB DPON DU RAB TU GNAS NAS RANG BZHIN BRGYAD CU DANG BRAL BA RTOG MED 
KYI BDE BA STONG PA NYID LA JI LTA BU'I TSUL GYIS SLOB MA 'JUG PA LA BDEN PA'I CHOS ZHES BRJOD PAR BYA'O, ,RDO RJE SEMS DPA'I GTZANG SBRA GSUM GYI PHYAG RGYA SGRUB PA'O, ,DA NI RNAM SNANG GI GTZANG SBRA GSUM GYI PHYAG RGYA SGRUB PA NI, RDO RJE SEMS DPA' DPAL GYI TSUL, , 
ZHES GSUNGS TE, RDO RJE SEMS DPA'I GTZANG SBRA GSUM GYI BSGRUB CING RTOG PA KUN GYI LHAR SGOM PAS TSOGS KYI 'KHOR LO CHEN PO BYED PAR 'DOD PAS BSNYEN SGRUB BZHI SNA TSOGS KYI LAS KYI SBYOR BA DANG, CHAGS LAM GROL LAM GYIS 'DUL BA'I BDAG NYID PHYAG RGYA SNA TSOGS PAS, 

@411B
SEMS CAN GYI MOS PA MTHA' YAS PA 'DUL BA'I PHYIR RDO RJE SEMS DPA'I DKYIL 'KHOR DE LAS GZHAN PA RNAM SNANG GI DKYIL 'KHOR BSTAN TO, ,BCOM LDAN 'DAS RDO RJE SEMS DPA' DE NYID KYIS ZHI BA'I SKUS 'DUL BA'I THAR BA THAMS CAD SBYANGS NAS, GROL BA'I MKHA' 'GRO RNAM SNANG GI 
DKYIL 'KHOR BSKYED NAS RNAL 'BYOR PHO MO RANG GI LHA DANG 'DRA BAR BYIN GYIS BRLABS TE, MKHA' GSANG BYIN GYIS BRLABS NAS, RANG GI PHYAG RGYA DANG JI LTA BA BZHIN DU RJES SU MTHUN PA'I SANGS RGYAS KYI SPRUL PA'I TSOGS 'KHOR DANG, ZHI BA'I BTUNG BA PHO NYA'I GTZANG SBRA BSGRUB PAR 
BYA'O, ,HE RU KA'I GTZANG SBRA GSUM BSTAN PA NI, GZHAN YANG RNAL 'BYOR BCOM LDAN 'DAS, ,ZHES GSUNGS TE, ZHE SDANG SBYANG BA'I PHYIR HE RU KA'I GTZANG SBRA GSUM GSUNGS PA YIN NO, ,PADMA GAR GYI GTZANG SBRA NI, GZHAN NI SHUN TU RNAL 'BYOR MA, ,ZHES PA LA SOGS 
PA GSUNGS TE, LOG LTAS KUN NAS BSLANG BA'I 'DOD CHAGS SBYONG BA'I PHYIR SKAL PA BZANG PO MCHOG TU GYUR PA'I RNAL 'BYOR BA LA PADMA GAR DBANG GI GTZANG SBRA GSUM GSUNGS PA'O, ,RDO RJE NYI MA'I GTZANG SGRA GSUM GSUNGS PA NI, GZHAN YANG RNAL 'BYOR BCOM LDAN 'DAS, , 
ZHES GSUNGS TE, SER SNA CAN SBYANG BA'I PHYIR RDO RJE NYI MA'I GTZANG SBRA GSUM GSUNGS PA YIN NO, ,RTA MCHOG GI GTZANG SBRA NI, RNAL 'BYOR DE NYID BCOM LDAN 'DAS, ,ZHES GSUNGS TE, DRAG SHUL CAN GYI GANG ZAG SBYANG BA'I PHYIR RTA MCHOG GI GTZANG SBRA GSUM GSUNGS PA YIN 
NO; ,DE LTAR GTZANG SBRA BSHAD NAS RTAG PA DRUG GI RNAL 'BYOR PA BRGYA RTZA BRGYAD KYIS DPA' BO GCIG PA BRGYA RTZA BRGYAD BSGOMS LA RANG GI LAS KYI PHYAG RGYA BRGYA RTZA BRGYAD BYIN GYIS BRLABS NAS BSGRUB PAR BYA'O ZHES BSTAN PA'I PHYIR, RANG GI LHA DANG 'DRA BA YIS, ,RANG GI BYIN GYIS 
BRLABS BSGRUBS PA, ,GZUGS BRNYAN NGO BO SBYOR BA YIS, ,SANGS RGYAS SBYOR BA GAR BYA'O, ,ZHES GSUNGS TE, LHA BRGYA RTZA BRGYAD KYI NGA RGYAL BYAS NAS RANG GI LHA BRGYA RTZA BRGYAD BYIN GYIS BRLABS TE, TSOGS KYI 'KHOR LO ZHI BA BTUNG BA PHO NYA'I GTZANG SGRA'I DAM TSIG RNAM PA SNA 

@412A
*, ,TSOGS KYIS DE LTAR DGA' BZHI SPYAD PAS SANGS RGYAS THAMS CAD DANG MNYAM PAR SBYOR BA'I BDE MCHOG 'GRUB PAR 'GYUR RO, ,RTA MCHOG GI DKYIL 'KHOR BZHIN DU RIGS BSDUS KYI DKYIL 'KHOR SGRUB PAR 'DOD PAS DBUS SU DE BZHIN GSHEGS PA'I 
DKYIL 'KHOR SHAR DU RDO RJE SEMS DPA'I DKYIL 'KHOR, NUB TU PADMA GAR DBANG GI ,LHOR RDO RJE NYI MA'I, BYANG DU RTA MCHOG GI DKYIL 'KHOR BZHAG LA SGRUB PA'AM, YANG NA HE RU KA'AM, PADMA GAR DBANG NGAM, RDO RJE NYI MA GZHAG PAR BYA'O ZHES BSTAN PA'I PHYIR, KUN DU KUN NAS 
THAMS CAD DU, ,ZHES BYA BA LA SOGS PA GSUNGS TE, GNAS KUN DU DUS THAMS CAD DU SANGS RGYAS THAMS CAD KYIS RNAM PAR 'PHRUL BA'I 'KHOR THAMS CAD BDAG NYID THAMS CAD KYI SGO NAS RNAM PA KUN DU SANGS RGYAS LA SO SOR 'KHOR LO RTEN GZHAL YAS KHANG GI RANG BZHIN DANG, 
G-YO BA LHA'I RANG BZHIN GYIS BSDUS PA'I DKYIL 'KHOR LA TSOGS KYI 'KHOR LO'O, ,MDOR BSTAN NAS RGYAS PAR BSHAD PA NI DBUS SU RNAM SNANG GI DKYIL 'KHOR GZHAG PA NI, DBUS SU SANGS RGYAS THAMS CAD KYI, ,ZHES PA LA SOGS PA GSUNGS TE, RNAM SNANG GI DKYIL 
'KHOR SANGS RGYAS THAMS CAD KYI RNAM PAR 'PHRUL PA THAMS CAD KYIS SO, ,LHA MO BRGYAD KYIS BSKOR BA'I RNAM SNANG GI BDAG NYID KYI RNAM 'PHRUL STON PA DANG, 'KHOR GYI LHA MO GLING BU MA DANG, ME TOG MA LA SOGS PA, RTA GDONG MA LA SOGS PA LHA MO BCU GNYIS KYIS PHYI ROL 
GYI SANGS RGYAS KYI ZHING MA LUS PA SANGS RGYAS SPRUL PA 'GRUB PAR BYED PA YIN NO, ,DE BZHIN DU SHAR PHYOGS KYI KA BA'I DBUS SU SANGS RGYAS KYI SPRUL SKU MA RDO RJE SEMS DPA'I DKYIL 'KHOR GYI SANGS RGYAS KYI MDZAD PA LHA MO BRGYAD KYIS BSKOR BA BZHAG LA, 'KHOR GYI LHA MO BCU 
GNYIS NI THUN MONG DU GZHAG PA YIN NO, ,DE BZHIN DU NUB PHYOGS KYI KA BA'I DBUS SU PADMA GAR DBANG GI DKYIL 'KHOR SPRUL PA NI, PADMA SGYU MA RNAM 'PHRUL PAS, ,ZHES PA LA SOGS PA YIN NO, ,LHO PHYOGS KYI KA BA'I DBUS SU RDO RJE NYI MA'I DKYIL 'KHOR SPRUL PA NI KHAMS 

@412B
GSUM PA LA SOGS PA GSUNGS PA YIN NO, ,BYANG PHYOGS KYI KA BA'I DBUS SU RTA MCHOG GI DKYIL 'KHOR SPRUL PA NI, KHAMS GSUM PA YI RGYAL SRID CHE, ,BDAG GDUL SPYOD PAS ZHES GSUNGS SO, ,DE LA SOGS PA MTHA' YAS MCHOG ,CES PA BRGYA RTZA BRGYAD GANG RUNG 
DBUS SU GTZO BOR BYAS PA NI BSDUS PA'I DKYIL 'KHOR DU GYUR PA YIN NO, ,DPAL DGYES ROL PA'I RNAM 'PHRUL BA, ,ZHES PA BSDUS PA'I DKYIL 'KHOR MTHA' YAS SPRUL PA'O, ,SNA TSOGS KUN GYIS RNAM PAR ROL, ,ZHES PA 'DUL BYED KYI 'KHOR LO SNA TSOGS PA'O, ,RNAM PA SNA 
TSOGS SKAL BZANG PO, ,ZHES PA GDUL BYA SNA TSOGS PA'O, ,RNAM PA SNA TSOGS BDE MCHOG GIS, ,ZHES GTZANG SBRA RNAM PA GSUM SNA TSOGS PA'O, ,GDUL BYA RNAM PA SNA TSOGS KYIS, ,SEMS CAN KHAMS NI RAB TU BSGRUBS, ,ZHES PAS MCHOG TU GRUB PA'I RNAM 'BYOR 
PA MTHA' YAS PAS RTOG MED DU BSGRUBS PA'O, ,DE LA SOGS PA MTHA' YAS MCHOG ,CES PA BLA MA GCIG NAS GCIG TU BRGYUD PA'I RIM PAS RTOG PA DRUG GI DKYIL 'KHOR GYI 'KHOR LO DANG, DPA' BO RE RE BSGOM PA DANG, RTOG PA BSDUS PA'I DKYIL 'KHOR MTHA' YAS 
PA BSGOMS PAS THAMS CAD KYI BDAG NYID GRUB PA GSUNGS SO, ,BRTAG PA DRUG PA'I 'GREL PA'O,, ,,DE LTAR GLENG GZHI DE KHO NA NYID SNANG BA'I YUL LA 'JUG PAS ZHES PAS GNAS LUGS BSTAN NAS, THABS MANG BA DANG, ZAB PA DANG, DBANG PO RNON 
PO'I DBANG DU BYAS PA'I LE'U GSUM GYI BSKYED PA'I RIM PA DANG, RDZOGS PA'I RIM PA'I THABS KYIS MTSAN MA THOB PAR BYAS NAS, DBUGS DBYUNG BA RTOG PA DRUG GI SNGON BYUNG SANGS RGYAS KYI SPRUL SKU'I MDZAD PA DANG MTHUN PAR, RJES 'JUG RNAL 'BYOR PA RNAMS KYIS 
DKYIL 'KHOR GYI 'KHOR LO BSGOMS LA, LAS DANG PO PA BSGRUB PAR 'DOD PA'ANG RUNG, MCHOG TU GYUR PA'I RNAL 'BYOR PA'ANG RUNG, SNYING RJE CHEN PO DANG LDAN PA'I RNAL 'BYOR PA GZHAN LA PHAN 'DOGS PA'ANG RUNG STE, DBUGS DBYUNG DRUG GI GRANGS DANG, DUS DANG 

@413A
*, ,MTSAN MA'I BSNYEN PA BYA BA BSTAN NAS, BSNYEN PA GRUB PA'I RJES LA TSOGS KYI 'KHOR LO'I DPA' BO DANG, RNAL 'BYOR MA LHA'I CHA BYANG DU BYAS PAS LAS BSGRUB PAR BYA BA DANG, DNGOS GRUB LEN PA DANG, GZHAN LA PHAN 'DOGS PA BSTAN PA YIN NO, ,DA NI GZUGS 
BRNYAN LUGS SU BLUGS PA'AM, 'BUR DU BRKOS PA'AM RI MOR BRIS PA'I RDUL TSON GYI DKYIL 'KHOR LA MOS PA'I NGOR DBYUGS DBYUNG PA DRUG GI BSNYEN PA BYAS NAS, GZUGS BRNYAN GYI DKYIL 'KHOR BRI PA GSUNGS PA NI, DE NAS GZHAN YANG BSHAD BYA BA, ,ZHES PA LA 
SOGS PA GSUNGS TE, RDO RJE SEMS DPA' SNA TSOGS KUN GYI MCHOG GI 'KHOR LO DRUG GI GZUGS BRNYAN GYI DKYIL 'KHOR SPRUL PAR BZHED PAS, GSANG BA MCHOG GI DGYES PA RDUL TSON GYI BDAG NYID DU BSTAN PA YIN NO, ,GSANG BA DPAL HE RU KA MCHOG NI PADMA GAR GYI DBANG 
PHYUG DGYES PA RDO RJE NYI MA STE, BDAG GI RTA MCHOG GI BRTAG PA RNAM PAR SNANG MDZAD DE, RJES SU BSGRUB PA RDO RJE SEMS DPA' ZHES GSUNGS PAS, RDUL TSON DRUG GI BSGRUB PA YIN NO, ,DE LA YANG BYE BRAG GI RIGS GNAS GSUNGS PA NI, DBEN PA ZHES PA NAS, CI BDE BAR NI 
BSGRUB PAR BYA, ,ZHES BYA BAS RDO RJE SEMS DPA'I GNAS GSUNGS PA YIN NO, ,RTEN DANG DGON PA ZHES PA NAS BSGRUB PAR BYA ZHES PA'I BAR GYIS RNAM SNANG GI GNAS GSUNGS PA'O, ,DUR KHROD CES PA NAS BSGRUB PAR BYA ZHES PA'I BAR GYIS HE RU KA'I GNAS GSUNGS PA'O, ,PADMA ZHES 
PA NAS GRUB PAR 'GYUR ZHES PA'I BAR GYIS PADMA GAR DBANG GI GNAS GSUNGS SO, ,RGYAL PO ZHES PA NAS BSGRUB PAR BYA ZHES PA'I BAR GYIS RDO RJE NYI MA'I GNAS GSUNGS PA'O, ,'KHOR NI ZHES PA NAS BSGRUB PAR BYA ZHES PA'I BAR GYIS RTA MCHOG GI GNAS GSUNGS PA'O, ,DE LTAR 
DKYIL 'KHOR BZHI'I GNAS BSHAD NAS, RNAL 'BYOR BA'I CHA LUGS DANG RDZAS BSAGS PA BSTAN PA NI, CHA LUGS ZHES PA NAS, RTA MCHOG RDO RJE CAN GYIS SO, ,ZHES PA'I BAR GYIS STON TO, ,GNAS DANG 'KHOR RNAMS CI 'DRA BA, ,ZHES PA GNAS KYI RTEN GYI 'KHOR LO DRUG 

@413B
GO; ,'KHOR GYI RTA MCHOG GI DKYIL 'KHOR BA RIGS SU BSDUS PA'I DKYIL 'KHOR MA BYAS NA RIGS DRUG LA LHA BRGYA RTZA BRGYAD YIN NO, ,RIGS BSDUS BYAS NA PHYOGS BZHIR GTZO BO DGU DGU SUM CU RTZA DRUG YIN LA, 'KHOR GLING BU MA LA SOGS PA DANG, ME TOG MA LA SOGS 
PA DANG, RTA GDONG MA LA SOGS PA BZHI YANG DRUG DRUG DGOD PAS LHA BSDUS PA'I DKYIL 'KHOR GYI LHA BRGYA RTZA BRGYAD 'PHEL BA YIN NO, ,PHRIN LAS BZHI NI RTA MCHOG DANG, YAB YUM GSUM SO SOR BGRANGS PA'I BRTZI BAR MI BYA'O, ,BKOD PA NI DBYIBS YIN TE, GZHAL 
YAS KHANG GI DBYIBS DANG LHA'I SKU MDOG DANG, PHYAG MTSAN GYI DBYIBS YIN NO, ,BKOD PA RIGS DRUG GI GTZO BO STE CI 'DRA BA ZHES PA DANG SBYAR NA BDE BAR GSHEGS PA ZHES BYA'O, ,'KHOR NAS NI SNGON BYUNG GI DKYIL 'KHOR RO, ,DE 'DRA'I 'KHOR LO MCHOG MDZAD 
CES PA GZUGS BRNYAN BRI BA'I DKYIL 'KHOR BSHAD PA'O, ,DPAL RDO RJE SEMS DPA' LA SOGS PA'I BSAM GTAN GYI 'KHOR LO SPRUL PA'I SKU MTHONG BA'I BSOD NAMS DANG LDAN PAR BRIS PA'I DKYIL 'KHOR YANG BSOD NAMS SU 'GYUR ZHES PA GZUGS BRNYAN GYI 
DKYIL 'KHOR GYI DGOS PA BSHAD PA'O, ,DE LTAR DGOS PA BSHAD NAS, THIG GI CHO GA NI, DKYIL 'KHOR ZHES PA LA SOGS PA SMOS TE, GANG GIS GDAB CE NA DKYIL 'KHOR GYI THIG GDAB CES GSUNGS TE DRUG GI'O, ,SU ZHIG GIS SHE NA, SHES RAB CAN GYIS 
SO; ,JI LTAR BSAM PAS SHE NA, PHYOGS KUN MNYAM PA NYID DU DMIGS PAS SO, ,DBUS KYI DKYIL 'KHOR GYI CHA DU BYA ZHE NA, SHAR DANG NUB DANG BYANG DANG LHOR, ,THIG BZHI BTAB PAS DKYIL 'KHOR BRGYAD, ,CES GSUNGS TE, KA BA BRGYAD KYI THIG BTAB PAS, CHA 
BRGYAD DANG DBUS MA DANG DGUR 'GYUR RO, ,DKYIL 'KHOR GYI TSAD JI TZAM ZHE NA SANGS RGYAS DANG BYANG CHUB SEMS DPA'I SNANG PA SPRUL PA'I DKYIL 'KHOR NI CI 'DRA BA YIN PA BRTAG PAR MI NUS SO, ,GZUGS BRNYAN GYI DKYIL 'KHOR DRUG NI RANG GI LHA YANG MANG NYUNG GI BYE BRAG GIS 

@414A
*, ,DE NI TSAD KYI DKYIL 'KHOR MOS PAS BRTAGS NA YANG 'GRUB PO, ,DKYIL 'KHOR LHAG MA DANG MA TSANG PA JI LTAR DAG PAR 'GYUR ZHE NA, BDAG NYID CES PA NAS 'GRUB PAR 'GYUR ZHES PA'I BAR GYIS STON TE, KUN DU SNA TSOGS SKAL BZANG PO, ,ZHES PA RGYU'I 
RGYUD DO, ,KUN DU SNA TSOGS 'KHOR LO CAN, ,ZHES PA THABS KYI RGYUD DO, ,KUN DU SNA TSOGS GRUB PA'I PHYIR, ,ZHES PA NAS MAR TSIGS BCAD PHYED 'BRAS BU'I RGYUD BSTAN, PHYI'I DKYIL 'KHOR LA KHYAD MED KYANG NANG GI DKYIL 'KHOR JI LTA BU ZHE NA, RNAM SNANG GI DKYIL 
'KHOR DKAR PO, KA BA BRGYAD DANG LDAN PA RDO RJE PHRENG PA ZLUM POS BSKOR BA'O, ,HE RU KA'I NAG PO ZLA GAM DGUS BSKOR BA'O, ,PADMA GAR DBANG GI PADMA 'DAB MA BRGYAD KYI BAR DU PADMA'I KA BA BRGYAD DANG LDAN PA, KHA DOG DMAR PO LA PADMA'I PHRENG BAS BSKOR BA'O, ,RDO RJE NYI MA NI RIN 
PO CHE'I KA BA BRGYAD DANG LDAN PA ZUR BRGYAD PA RTZE MO RIN PO CHE'I PHRENG BAS BSKOR BA'O, ,RTA MCHOG GI LJANG GU SNA TSOGS RDO RJE'I KA BRGYAD DANG LDAN PA SNA TSOGS RDO RJE'I PHRENG BAS BSKOR BA'O, ,JI LTAR 'DOD PA'I RTA MCHOG DPA' BO GCIG PU'AM, LHA BCU DGU PA'AM BSDUS PA'I 
DKYIL 'KHOR LHA BRGYA BCO LDAN PA BRI'O, ,CI 'BYOR PA NI RDZAS DANG YO BYAD CHE CHUNG NGO, ,JI LTA BU'I DUS ZHES BYA BA, ZHI BA THO RANGS KYI DUS SU ZHI BA'I RTA MCHOG DBUS SU GZHAG PA DANG, RGYAS PA SNGA DRO'I DUS SU RGYAS PA'I RTA MCHOG GZHAG PA DANG, MNGON SPYOD NYI MA PHYED NA MNGON, 
SPYOD KYI RTA MCHOG GZHAG PA DANG, DBANG SROD LA DKYIL 'KHOR DBUS SU DBANG GI RTA MCHOG GO, ,CI BDE BAR ZHES PA SNGA MA BZHIN BSNYEN SGRUB BZHIR BSGOMS LA, BDAG NYID RTA MCHOG TU BYANG CHUB PAS BSKYED NAS, MDUN GYI DKYIL 'KHOR SKAD CIG BSKYED DE P'U DZA LA SOGS 
PA BYA'O, ,DKYIL 'KHOR KUN DU GNAS ZHES PA BSDUS PA'I RTA MCHOG GI DKYIL 'KHOR RO, ,DE LTAR DKYIL 'KHOR THIG BTAB CING BRIS NAS RDZAS BTAGS TE, LHAG CHAD BSKANGS NAS, BUM PA LA SOGS PA'I MCHOD PA'I RDZAS BCUG STE, TSOGS 'KHOR DU ZHUGS PA BZHIN DU 

@414B
BDAG NYID ZHUGS NAS, PHYIS 'BYUNG BA'I SNGAGS DANG PHYAG RGYAS YE SHES SEMS DPA' BCUG LA SKU GSUNG THUGS BYIN GYIS BRLABS PA DANG, DBANG BSKUR TE MCHOD PA RGYAS PA BYAS PAS SLOB DPON GYI LAS RDZOGS NAS DA NI SLOB MA'I LAS BSHAD PAR BYA'O, ,DOR BAR BYA BA'I RTEN 
GYI GANG ZAG NI TSIGS BCAD GCIG GIS BSTAN TO, ,TSIGS BCAD GCIG GIS DAM TSIG DANG SDOM PA BSTAN TO, ,KUN DU SNA TSOGS SKAL BZANG PO, ,ZHES PA NAS, THUB PA THAMS CAD SKAL NGAN PA, ZHES PA TSIGS BCAD BZHI YIS BLANG BYA'I RTEN GYI GANG ZAG DRUG BSHAD DO, ,BDE BA 
THAMS CAD CES PA NAS GRUB PAR 'GYUR ZHES PA'I BAR GYI TSIGS BCAD GNYIS KYIS DNGOS GRUB LEN PA'I SLOB DPON GYI MTSAN NYID BSHAD DO, ,DNGOS GRUB LEN PA'I SLOB MA'I MCHOG NI, KUN GYI SLOB DPON ZHES PA LA SOGS PA SMOS TE, KUN GYI SLOB DPON LA GNAS PAS, , 
ZHES PA DKYIL 'KHOR DRUG GI GTZO BOR BSGOMS PA'O, ,SLOB DPON 'KHOR LOR 'JUG PAR BYED PA NA, ,ZHES PA SLOB MA DRUG GO, ,DE'I DKYIL 'KHOR DU 'JUG PA'I SLOB MA LA DKYIL 'KHOR DRUG GI ,'JIG RTEN DANG THUN MONG DANG, MCHOG GI DNGOS GRUB KYI GSANG BA YANG DAG PA MTHA' 
YAS MCHOG TU CI LA DGA' ZHES SLOB MA LA DRI BAR BYA'O, ,SLOB MAS KYANG 'DOD CES SMRA BAR BYA'O, ,MCHOG TU GYUR BA'I RNAL 'BYOR PAS GSANG BA BZHI'I MTSAN MA YANG DAG PAR SHES NA DNGOS GRUB 'DI SU JI LTAR 'DOD PA LA RAB TU 'JUG GO, ,DE LTAR MCHOG TU GYUR BA'I 
SLOB MA'I CHO GA BSHAD NAS LAS DANG PO PA'I CHO GA BSHAD PA NI, GSANG BA YANG DAG MI SHES NA, ,YON PHUL NAS NI 'JUG PAR BYA, ,ZHES BYA BA LA SOGS PA GSUNGS TE, SLOB MAS GSOL BA BTAB NAS, RGYUN BSHAGS DGU DANG, SDOM PA GZUNG BA DANG, BYANG CHUB TU 
SEMS BSKYED PA DANG, LHAR BSKYED PA DANG, PHYI ROL BUM PA'I CHUS DBANG BSKUR BA'I RJES LA SLOB DPON LA YON DBUL BAR BYA'O, ,DE LTAR DKYIL 'KHOR DU ZHUGS NAS ZHES PA NAS RTA MCHOG GI YON YIN NO ZHES PA'I BAR GYI TSIGS SU BCAD PA BCUS YON DBUL 

@415A
*, ,BA 'BRAS BU DANG BCAS PA BSTAN TO, ,DE LTAR SGO NAS ZHUGS NAS LHA'I DAM TSIG BSGRAGS PA DANG, SLOB DPON GYI DAM TSIGS BSGRAGS PA DANG, YE SHES DBAB PA DANG, PHRENG PA 'DOR BA DANG, GDONG G-YOGS DGROL BA DANG, DKYIL 'KHOR BLTA BA NI TSOGS KYI 
'KHOR LO'I DKYIL 'KHOR BSHAD PA BZHIN BYAS LA, BSNYEN SGRUB BZHIS SLOB MA LHAR BSKYED NAS DBANG BSKUR BAR BYA STE, KHAMS KYI NGO BO THAMS CAD DANG, ,ZHES PA GSER LA SOGS PA LAS BYAS PA'I COD PAN BZHI'O, ,SROG NI BA SO DANG RUS PA LA SOGS PA LAS BYAS PA'O, , 
RTZA BA NI TZANDAN DANG RGYA SHUG LA SOGS PA LAS BYAS PA'O, ,THOD PA RIN CHEN DBU RGYAN CAN, ,ZHES PA RIN PO CHE'I DBU RGYAN LA THOD PA'I PHRA BKOD PA'O, ,SANGS RGYAS GTZUG GI NOR BU DAG ,CES PA SPYI GTZUG TU RNAM SANG BYANG CHUB MCHOG GI PHYAG RGYA CAN GZHAG PAR BYA'O, ,KUN DU 
SNA TSOGS BLA MA NI, ,ZHES PA RIGS LNGA'I COD PAN GYIS DBANG BSKUR NA DKYIL 'KHOR DRUG GI SLOB DPON DU 'GYUR RO, ,KUN GYI SLOB DPON NI DKYIL 'KHOR DRUG GI'O, ,KUN LA ZHES PA GTZO MO BSGOM PA LA, RIGS LNGA'I COD PAN GYI DBANG BSKUR BA'I RGYAL SRID CES 
PA LA SOGS PA 'BRAS BU'O, ,YANG NA GANG LA ME TOG PHOG PA BDE MCHOG MA LA SOGS PA 'KHOR GYI LHAR BSGOM PA'I TSE'O, ,RIN PO CHE YI NGO MTSAR GCIG LAS BYAS, ,ZHES PA GSER LA SOGS PA LAS BYAS PA THOB PA SPONGS PA'I RIGS LNGA'I COD PAN GYIS DBANG BSKUR 
LA; DE'I STENG DU RDO RJE RIN PO CHE PADMA SNA TSOGS RDO RJE'I PHRENG BA GNYIS KYI DBANG BSKUR BA DANG, SHAR PHYOGS PA LA SANGS RGYAS DANG, LHO PHYOGS PA LA RIN PO CHE DANG, NUB PHYOGS PA LA PADMA DANG, BYANG PHYOGS PA LA SNA TSOGS RDO RJES DBANG BSKUR BAR BYA BA YIN PAS NA, DE BZHIN SNA 
TSOGS RGYAN GYIS SPRAS, ,SANGS RGYAS PADMO DBANG BSKUR BAS, ,SLOB MA THAMS CAD DBANG BSKUR RO, ,RDO RJE SEMS DPA'I DKYIL 'KHOR GYI DBANG BSKUR BA BSHAD NAS, DE NI DE BZHIN GSHEGS PA'I DKYIL 'KHOR GYI DBANG BSKUR BA BSHAD PA NI, RIN PO CHE'I RDO RJE PHYED PAS 

@415B
MTSAN PA'O, ,HE RU KA'I DKYIL 'KHOR GYI DBANG NI KHRO BO'I RDO RJE LNGA'O, ,LTE BA LA SANGS RGYAS LNGA BZHUGS PA'O, ,PADMA GAR DBANG GI NI PADMA 'DAB MA GNYIS KYI DBUS SU SNANG BA MTHA' YAS PA BZHUGS PA'O, ,RDO RJE NYI MA'I NI RIN PO CHE CHU'I'O, ,RTA MCHOG GI NI SANGS RGYAS RIN 
PO CHE PADMA RDO RJE NOR BU'I PHRENG BA LNGAS SLOB MA LA DBANG BSKUR BAR BYA'O, ,RDO RJE DRIL BU'I DBANG BSKUR BA NI, BRDUNGS PA'I BYAS PA'AM ZHES PA LA SOGS PA'I TSIGS SU BCAD PA GCIG GIS BSTAN TO, ,TSOGS KYI 'KHOR LO BYED PA'AM, MTSAN MA THOB NAS DNGOS GRUB 
LEN PA'I DKYIL 'KHOR DRUG GI LHA RNAMS KYI PHYAG MTSAN BZUNG NAS SGRUB PA DANG GZUGS BRNYAN GYI DKYIL 'KHOR LA YANG PHYAG RGYA CHEN PO 'DI LTAR BRI BAR BYA'O ZHES BSTAN PA'I PHYIR, KUN DU SNA TSOGS SKAL BZANG PO, ,RANG 'BYUNG RNAMS KYI MTSAN MA'I RGYA, ,ZHES PA DNGOS GRUB 
LEN PA'I SLOB MA DANG TSOGS KYI 'KHOR LO'I LHA DANG, 'DI NI SANGS RGYAS THAMS CAD KYI, ,RANG 'BYUNG RNAMS KYI MTSAN MA'I RGYA, ,RANG 'BYUNG RNAMS KYI LAG NA 'DUG ,SNA TSOGS SKAL BA BZANG GIS BCINGS, ,AOm SARBBA TA TH'A GA TA AE shA STVAm DHA RA Y'A MI BADZRA SA TVA HI HI HI HI H'Um, ZHES 
PAS LTA THAMS CAD KYI PHYAG MTSAN GYI BRTUL ZHUGS SBYIN PAR BYA'O, ,DE SU'I PHYAG RGYA YIN ZHE NA, NAM MKHA'I DBYINGS KYI MTHA' KLAS PA'I, ,LHA MO THAMS CAD BDE BA'I MCHOG ,CES GSUNGS SO, ,MDA' DANG GZHU NI BDE MCHOG MA'O, ,SKAL BZANGS DE BZHIN SKAL BA 
BZANG; ,ZHES PA PADMA DANG, RDO RJE NGO MTSAR BA DE BA MA'I'O, ,THOD PA DANG KHA tV'Am GA DANG, RDO RJE RGYA GRAM NI, SNANG MDZAD MA'I'O, ,PADMA RGYA GRAM DANG, TSE DPAG MED KYI SKU NI SLOB MA'I'O, ,MDA' GZHU DANG TSANGS PA'I MGO BO BZHI NI SANGS RGYAS BYANG CHUB MA'I'O, ,'KHOR LO RTZIBS 
BRGYAD PA NI CHOS KYI 'KHOR LO'I'O, ,RDO RJE RTZE LNGA PA DANG TRI SH'U LA NI KHAMS GSUM RNAM RGYAL MA'I'O, ,DPAG BSAM SHING DDANG LCUG MA NI 'DOD PA'I DBANG MO'I'O, ,PADMO DANG, RTA MGRIN DANG, MNYAM PA'I LCAGS KYU 'PHANG MTHO BA NI RTA GDONG MA'I'O, ,PHAG GI MCHE BA NI ZHAGS 

@416A
*, ,PA MA'I'O, ,NYI ZLAS MTSAN PA'I LCAGS SGROG NI LCAGS SGROG MA'I'O, ,SNA TSOGS RDO RJE DANG DRIL BU DANG THOD PA'I NANG DU SANGS RGYAS KYI SKU LNGA BZHU BA'I BCUD KYIS LEN PA NI DRIL BU MA'I'O, ,GLING BU NI SHAR LHO'I'O, ,PI WANG NI LHO NUB PO, ,MU KUN DA NI NUB BYANG NGO, ,MU 
RA DZA NI BYANG SHAR RO, ,ME TOG MA LA SOGS PA BZHI NI PHYI'I MTSAMS BZHIR RO, ,DE LA SOGS PA MTHA' YAS MCHOG NI 'KHOR GTZO BO BYAS NAS, DKYIL 'KHOR NYI SHU RTZA GCIG TU 'GYUR PA LA DGONGS SO, ,RDO RJE SEMS DPA'I PHYAG MTSAN GYI BRTUL ZHUGS BSHAD NAS, RNAM SNANG 
GI PHYAG MTSAN GYI BRTUL ZHUGS NI, CHOS GOS LHUNG BZED 'KHAR GSIL GLEGS BAM BZHI NI GTZO BO'I PHYAG MTSAN GYI BRTUL ZHUGS SO, ,KUN SNYING NI BRIS PA'I DKYIL 'KHOR LA PHYOGS BZHIR DGOD CES ZER RO, ,LCE NI RGYAS 'DEBS MA'I'O, ,CHA LANG NI DPA' BO MA'I'O, , 
RDO RJE NI KUN BZANG MA'I'O, ,MI BSKYOD PA'I GZUGS BRNYEN [*BRNYAN?] NI SKUR LDAN MA'I'O, ,ME LONG DANG RLUNG YAB NI ZHAL BZANGS MA'I 'O, ,RDO RJE SER BA NI SGRON SPRIN MA'I 'OD ZER MA'I'O, ,MIG NI NAM MKHA'I SPYAN MA'I'O, ,DE BZHIN GSHEGS PA'I BRTUL ZHUGS BSHAD NAS HE RU KA'I 
BRTUL ZHUGS NI G-YAS NA RDO RJE 'BAR BA, G-YON NA KHA tV'Am GA DANG THOD PA BSNAMS PA NI HE RU KA'I'O, ,DMAR CHEN SNYING CHEN PO YANG THOD PA'I NANG DU GNAS PA BCOM LDAN 'DAS KYI'O ZHES KUN SNYING ZER RO, ,MDA' NI GOO R'I, 'DREN PA'I LCAGS KYU NI TZOO R'I, CHA LANG PRA MO H'A, CHU BE 
T'A L'I, LCAGS KYU NI PUKKA S'I, RLUNG GIS BSKYOD PA'I RAS SAR PA TZAndA L'I, ME'I SNOD 'BAR BA BSNAMS PA GHASMA R'I, HE RU KA'I PHYAG MTSAN DANG 'DRA BA NI dOMBI N'I STE, NGES BRJOD LAS PHYAG MTSAN MTHUN PAS HE RU KAR SNANG BA MA ZHES BSHAD DO, ,PADMA GAR DBANG GI BRTUL 
ZHUGS BSHAD PA NI, PADMA KHA DOG SNA TSOGS PA NI BHA GA CAN GYI'O, ,PADMA SNYING PO NI RNAM GZIGS MA'I'O, ,CHOS 'BYUNG GRU GSUM NI SGROL MA'I'O, ,'KHOR LO NI RGYAL MTSAN MA'I'O, ,GSAL SHING NI KHRO GNYER MA'I'O, ,RDO RJE NYI MA'I BRTUL ZHUGS NI, MDA' GZHU RAL 

@416B
GRI 'BAR BA ME BZHI NI GTZO BO'I'O, ,DBU RGYAN NI DBANG BSKUR MA'I'O, ,BUM PA NI TING 'DZIN MA'I'O, ,RGYAL MTSAN NI RTOG LDAN MA'I'O, ,ME TOG GI MCHOD PA NI MTSANG CHEN MA'I'O, ,RTA MCHOG GI BRTUL ZHUGS NI SNA TSOGS PADMA'I'O, ,RDO RJE RGYA GRAM GCIG GNYIS KYIS RGYAL 
SRID LA SOGS PA'I DNGOS GRUB THAMS CAD 'THOB PAR YUM RAL GRI'I PHYAG MTSAN YANG RDO RJE DANG PADMA YIN NO, ,BZHI PA RTOG PA BDUN PA'I 'GREL BA'O,, ,,DE LTAR RDUL TSON GYI 'KHOR LO DAM TSIG DANG DBANG BSKUR BA DANG RDO RJE BRTUL ZHUGS KYI CHO GA BSHAD NAS, DA 
NI DKYIL 'KHOR BZHI LA MCHOD PA'I PHYAG RGYAS MCHOD PA BSHAD PA NI, DE NAS GZHAN YANG BSHAD BYA BA, ,ZHES PA LA SOGS PA GSUNGS TE, LAS DANG PO BA'I RNAL 'BYOR BAS BSGRUB PA'I YAN LAG TU BHA GA W'AN RDO RJE SEMS DPA'I RIGS DRUG GI RNAM PA SNA TSOGS PA'I 
MCHOD PA THAMS CAD SPRUL PAR BYA'O ZHES GSUNGS PA YIN NO, ,DE LTAR MDOR BSTAN NAS RGYAS PAR BSHAD PA NI, LAG PA G-YAS G-YON GNYIS DAG DANG, ,ZHES PA LA SOGS PA GSUNGS TE, LAG PA G-YAS G-YON GYI MTHE CHUNG GNYIS MTHE BOS MNAN NAS LUS 'GYING BA 
DANG BCAS PAS 'DZUM PA'I MIG GIS BLTA ZHING GAR BYAS LA BSAM PA G-YOS PAS 'DUD PA NI, SANGS RGYAS KYI RIGS DANG, RDO RJE'I RIGS DANG, PADMA'I RIGS DANG, RDO RJE NYI MA'I RIGS DANG, LAS KYI RIGS RNAMS LA PHYAG BYA BA YIN NO, ,DE BZHIN DU 'JIG RTEN 
PA'I LHA DRAG PO MA H'A DE BA DANG, DBANG PO BRGYA BYIN DANG, NYE DBANG KHYAB 'JUG DANG, NYI ZLA DANG GSHIN RJE LA SOGS PA PHYOGS SKYONG RNAMS DANG, TSANGS PA LA SOGS PA LA THAL MO SBYAR TE PHYAG BYAS PAS ZHI BA, RGYAS PA LAS THAMS CAD BYED PAR 'GYUR RO, ,DE BZHIN GSHEGS 
PA'I PHYAG 'TSAL BA'I THAL MO NI, RDO RJE DPAL GYI THAL MO SBYOR, ,ZHES PA LA SOGS PA GSUNGS TE, RDO RJE THAL MO BCINGS LA GAR BYAS TE, SNYING GAR BZHAG LA DPAL BSAL GTUG PAR BYA'O, ,HE RU KA'I PHYAG 'TSAL BA'I RDO RJE THAL MO NI GAR BYAS LA, SPYI BOR BZUNG NAS, 

@417A
*, ,SMIN MA G-YO BA ZHES PA LA SOGS PA GSUNGS TE, 'DEGS SHING RU LU RU LU H'Um BHYO H'Um ZHES DGOD PA DANG BCAS PAS PHYAG BYA'O, ,PADMA GAR DBANG GI PHYAG 'TSAL BA'I THAL MO NI, THAL MO PADMA KHA DBYE 'BUS BZHIN ZHES PA LA SOGS PA GSUNGS TE, THAL MO 
PADMA KHA 'BUS PA BZHIN BYAS PA LAS MTHE BO MTHE CHUNG BZHI BSNYAMS NAS PHYAG BYA'O, ,RDO RJE NYI MA'I PHYAG 'TSAL BA'I RDO RJE THAL MO NI, LUS KYI YAN LAG THAMS CAD CES PA LA SOGS PA GSUNGS TE, LUS KYI YAN LAG THAMS CAD SA LA BSNYAL NAS PHYAG BYA'O, ,RTA MCHOG GI PHYAG BYA 
BA'I THAL MO NI, DPAL RDO RJE 'GYING BA'I THAL MO ZHES PA LA SOGS PA GSUNGS TE, 'DZUM PA'I MIG GIS BLTA ZHING GAR BYAS LA PHYAG BYA'O, ,THAMS CAD KYI THUN MONG GI PHYAG 'TSAL BA'I SNGAGS NI, AOm NA MO TE H'Um, NA MA MI H'Um, NA MO NA MA H'Um, ZHES BRJOD PAS BYA'O, ,DE LTAR PHYAG 
'TSAL BA'I PHYAG RGYA BSHAD NAS, GAR GYI NYAMS DGU DANG LDAN PAS GAR BYAS NAS MCHOD PA BYA BA BSTAN PA NI, GAR GYI NYAMS DGU JI SNYED DANG, ,ZHES PA LA SOGS PA GSUNGS TE, SGEG PA DPA' BA 'JIGS SU RUNG BAS SKU'I NYAMS, DGOD PA GSHE BA RNGAM PA GSUNG GI NYAMS, 
SNYING RJE ZHI BA NGO MTSAR BA THUGS KYI NYAMS SO, ,DE YANG 'GYING BA'I NYAMS DANG BCAS PAS GAR BSKOR NAS DBUL BAR BYA'O, ,DE LTAR GTZO BO'I GAR BSHAD NAS, 'KHOR GYI GAR GSUNGS PA NI, LAG PA G-YAS G-YON GNYIS DAG GIS, ,ZHES PA LA SOGS PA GSUNGS TE, 
G-YON PA RDO RJE KHU TSUR BYAS LA G-YAS PA BA DAN GSUM PAR BYAS LA GAR BYA BA NI BDE MCHOG MA DANG, NGO MTSAR BDE MA DANG, SNANG MDZAD MA DANG, SLOB MA MO RNAMS KYI NYAMS KYI TSUL DU GAR BYA'O, ,GLING BU MA LA SOGS PA'I GAR BYA BA NI, SNYEMS 'DZIN CHEN MO BCANGS PA'I ZHES 
PA LA SOGS PA GSUNGS TE, SNYEMS PA DANG BCAS PAS GAR BYAS LA THAL MO 'GRAM PA GNYIS DANG SPYI BOR BZHAG STE, DE YANG PHAB NAS GLING BU MA NAS THAL BYED MA'I BAR GYI LHA MO BCU GNYIS GAR BYA BA YIN NO, ,DE BZHIN GSHEGS PA'I GAR NI, G-YAS DANG G-YON GYI LAG 

@417B
PA YIS, ,ZHES PA LA SOGS PA GSUNGS TE, DE BZHIN GSHEGS PA'I KHU TSUR BCINGS LA DE BZHIN GSHEGS PA'I DKYIL 'KHOR GYI LHA THAMS CAD KYI GAR BYA'O, ,HE RU KA'I GAR NI, LAG PA G-YAS G-YON GNYIS DAG GIS, ,ZHES PA LA SOGS PA GSUNGS TE, RDO RJE KHU TSUR 
GNYIS KYIS GAR BYAS LA RDO RJE THAL MO GYEN DU PHYE NAS BKROL TE, HE RU KA'I LHA THAMS CAD KYI MCHOD PA'I PHYAG RGYA GAR GYI TSUL DU BYAS PA YIN NO, ,PADMA GAR DBANG GI GAR NI, LAG PA G-YAS G-YON GNYIS DAG GIS, ,ZHES PA LA SOGS PA GSUNGS TE, PADMO'I KHU TSUR GNYIS 
KYIS GAR BYAS LA PADMA'I THAL MO BSKOR NAS GAR DBANG GI DKYIL 'KHOR GYI LHA THAMS CAD KYI P'U DZA'I PHYAG RGYAS GAR GYIS BYA BA YIN NO, ,RDO RJE NYI MA'I GAR NI, LAG PA G-YAS G-YON GNYIS DAG GIS, ,ZHES PA LA SOGS PA GSUNGS TE, RIN PO CHE'I KHU TSUR BCINGS 
NAS GAR BYA STE, RIN PO CHE'I THAL MO BSKOR LA RDO RJE NYI MA'I DKYIL 'KHOR GYI LHA THAMS CAD KYI PHYAG RGYA'I TSUL GYIS GAR GYI MCHOD PA BYA'O, ,RTA MCHOG NI LAS KYI KHU TSUR LAS BYUNG BA'I GAR BYAS LA LAS KYI THAL MO BSKOR BAS GAR GYI PHYAG RGYAS BYA BA YIN NO, , 
DKYIL 'KHOR LAS BYUNG BA'I LHA MO RNAMS KYI GAR NI GYEN DU 'THOR BA ME TOG MA'I'O, ,THUR DU 'DEBS PA NI BDUG PA MA'I'O, ,BSKOR BA MAR ME MA'I'O, ,BYUG PA DRI CHAB MA'I'O, ,LAG PA GANG YANG RUNG BA STON PA NA ME TOG LA SOGS CI 'BYOR PAS LAG PA BKANG STE, RANG GI LHA'I 
DAM TSIG DANG MNYAM PAR GAR GYI SGRUB PAS MCHOD PA BYAS NA MNYES PAR 'GYUR RO, ,PHYAG RGYA 'DI RNAMS BCINGS NA NI, ,ZHES PA LA SOGS PA'I TSIGS BCAD GCIG GIS PHYAG RGYA BCINGS PA'I BAR GYI PHAN YON BSTAN TO, ,CHOS DBYINGS MNYAM DANG MI MNYAM PA, ,ZHES 
PA NAS, DE YIS MI 'GRUB GANG YANG MED, ,CES PA'I BAR GYIS LUS NGAG YID GSUM GYI SGO NAS MCHOD PA BYAS NA, DES DNGOS GRUB GSUM PO MI 'GRUB PA GANG YANG MED DO, ,DE YANG, JI LTAR CHU LA CHU GZHAG DANG, ,JI LTAR MAR LA MAR BZHIN DU, ,RANG GIS RANG GI YE SHES 

@418A
*, ,NI; ,LEGS MTHONG GANG YIN 'DIR PHYAG YIN, ,ZHES BSHAD DO, ,RTOG PA BRGYAD PA'I 'GREL PA'O,, ,,DE LTAR LAS DANG PO PA'I SGRUB PA'I YAN LAG BSHAD NAS, DA NI MCHOG TU GYUR BA'I RNAL 'BYOR PA MTSAN MA THOB PA YE SHES CUNG ZAD TZAM LA 
DBANG BA, 'JIG RTEN GYI DNGOS GRUB 'GRO BA RIGS DRUG GI YON TAN DANG, THUN MONG GI DNGOS GRUB BSAM GTAN DANG, GZUGS MED KYI YON TAN BRGYAD DANG, MCHOG GI DNGOS GRUB BCU GCIG PA BSGRUB PA'I YAN LAG TU GYUR PA PHYAG RGYA CHEN PO LA SOGS PA PHYAG RGYA NYI SHU RTZA BRGYAD 
GSUNGS PA NI, DE NAS GZHAN YANG BSHAD BYA BA, ,ZHES PA LA SOGS PA GSUNGS TE, BSGRUB PA'I YAN LAG THABS NYI SHU RTZA BRGYAD PO DE DAG GI STON PA PO GANG, GNAS NI GANG DU, 'KHOR NI SU DANG LHAN CIG ,DUS NI NAM GYI TSE, DAM PA'I CHOS NI CI ZHIG BSHAD CE NA, 
RDO RJE SEMS DPA' ZHES PA NAS, BDE BA CHE ZHES PA'I BAR GYIS STON PA POS BSTAN TO, ,GSANG BA MCHOG GI DGYES PA ZHES PAS GNAS BSTAN TO, ,THAMS CAD BDAG NYID CES PAS 'KHOR BSTAN TO, ,RTAG TU ZHUGS ZHES PAS DUS BSTAN TO, ,BDE BA KUN LA CHAGS 
PA DANG, ,ZHES PA LA SOGS PAS CHOS BSTAN TO, ,BDE BA KUN ZHES PA NI DKYIL 'KHOR LHA'I SKUL ZHEN PA'O, ,DNGOS GRUB THAMS CAD RNAM DAG PHYIR NI STONG PA NYID KYIS BTAB NA BDE BA CHEN PO RTOGS PA'O, ,DE GANG YIN ZHE NA, RDO RJE SEMS DPA' BDE BA'I MCHOG ,CES GSUNGS 
TE; BDE BA STONG PA NYID BSGOM PA'I TING NGE 'DZIN, ,DE LTAR MDOR BSTAN NAS RGYAS PAR BSHAD PA NI, ZLA BA LTAR DKAR RTZA DMAR SKU, ,ZHES PA NAS DBU RGYAN GYI DAM PAS MDZES ZHES PA'I BAR GYIS RDO RJE SEMS DPA'I SKU PHYAG RGYA CHEN PO COD PAN DANG BCAS PA BSTAN TO, ,GZHAN 
GYI NOR MIN MI 'PHROGS PA, ,ZHES PA GZHAN GYI NOR MA YIN PA NI THOD PA'O, ,MI 'PHROGS PA NI GZHAN LA NYE BAR MI MKHO BAS SO, ,THOD PA'I SNOD KYI NANG GANG GI LHA'I CHU DAG PA DANG BCAS PA STE ZHES PA NAS, DE GRUB PA PO'I ZHES PA'I BAR GYI TSIGS BCAD GCIG GIS CHU'I DBANG 

@418B
BSKUR BA'I RTAGS PHYOGS BZHIR THOD PA'I PHRENG BA'I DBU RGYAN DANG, SPYI GTZUG TU SANGS RGYAS KYIS GZHAG PA NI, NYON MONGS PA DANG BCAS PA'I 'JIG RTEN STONG SUM BCU GSUM PA MI MJED KYI 'KHOR LOS SGYUR BA'I RGYAL TSAB TU DBANG BSKUR BA YIN NO, ,RDO RJE SEMS DPA' SBYOR BA YI, , 
ZHES PA NAS, MKHA' 'GRO MA NI THAMS CAD 'GRUB, ,CES PA'I BAR SHLO KA GCIG GIS RDO RJE SEMS DPA' LHA MOS BSKOR BA BSHAD PA YIN NO, ,SANGS RGYAS DANG RDO RJE DANG PADMA DANG NYI MA KHAMS GSUM PA'I GDUL BYA RNAMS RGYAS BTAB PAS DBANG BYAS PA DANG, RMONGS PAS 
LONGS SPYOD PA DANG, THIM PAS BLANGS NAS SLAR GSOL TE, SROG BYIN NAS LAS RNAMS KUN LA SBYOR BAR BYED PA YIN NO, ,DE LTAR MDZAD PA SU ZHIG YIN ZHE NA, PHYAG RGYA 'DI YIS BTAB NA NI, ZHES GSUNGS TE, RDO RJE SEMS DPA'I SKU LHA MOS BSKOR BA'I SPRUL SKUS GDUL BYA LA 
RGYAS BTAB NAS, RDO RJE SEMS DPA' RAB TU 'GRUB PAR 'GYUR RO, ,RDO RJE SEMS DPA' RKANG PA YIS, ,PHYAG RGYAS BCINGS NAS DNGOS GRUB 'GRUB PA BSHAD PA NI, G-YAS DANG G-YON GYI SBYOR BA YIS, ,ZHES GSUNGS TE, SEMS DPA'I SKYIL MO KRUNG GIS SO, ,RDO RJE SEMS 
DPA'I PHYAG RGYA CHEN PO BSHAD PA NAS, YUM BZHI'I PHYAG RGYA CHEN PO BSHAD PA NI, ZLA BA'I KHA DOG 'DZUM PA'I ZHAL, ,ZHES PA NAS, MI MJED LA SOGS BRGYAN PA BZHIN, ,ZHES PA'I BAR GYIS BSTAN TO, ,DE BYE BRAG TU BDE MCHOG MA'I PHYAG RGYA BYA BA NI SGEG PA'O, ,ZLOG PA NI DPA' 
BA'O; ,'PHROG PA NI 'JIGS SU RUNG BA'O, ,LHAG PAR MDZAD PA NI GAR GYI NYAMS GSUM DANG LDAN PA'O, ,BDAG LA 'KHYUD PA'I PHYAG RGYA YIS, ,YAN LAG THAMS CAD PHROG PA 'GRUB, ,CES GSUNGS SO, ,SGRUB PA PO'I 'KHRUD PA LA SOGS PA'I SBYOR BAS DNGOS GRUB STER BAR 'GYUR 
TE MDA' GZHU BSNAMS PA'O, ,RNAM PA SNA TSOGS ZHES PA NAS, ,ROL PA ZHES BYA'I PHYAG RGYA BZHIN, ,ZHES BYA BA'I BAR GYIS BDAG DANG LINGGA 'KHYUD PA'I NGO MTSAR BDE BA MO'I PHYAG RGYA BSTAN TO, ,SE RAL KHA YI TSUL DAG TU, ,ZHES PA NAS, BDE MCHOG GROL PA'I PHYAG RGYA'O, ,ZHES PA'I 

@419A
*, ,BAR GYIS G-YAS PA SNA TSOGS RDO RJE G-YON PA KHA tV'Am GA BSNAMS PA, SNANG MDZAD PA'I PHYAG RGYAS SO, ,RDZOGS PA'I SANGS RGYAS KYI KHAM PHOR 'GRUB CES PA NAS PHYAG RGYA'O ZHES PA'I BAR GYIS G-YAS PA SNA TSOGS RDO RJE DANG G-YON PA KHAM PHOR BSNAMS PA SLOB MA MO'I 
PHYAG RGYA BSTAN TO, ,DE LA SOGS PA MTHA' YAS MCHOG ,CES PA LHA MO DE RNAMS KYI LAG PA'I PHYAG RGYA DANG, RKANG PA'I PHYAG RGYA DANG, MIG GI PHYAG RGYA DANG, NGAG GI PHYAG RGYA LA SOGS PA MTHA' YAS KYANG, RDO RJE SEMS DPA' LA SOGS PA'I SKU GSUNG THUGS KYI BDAG 
NYID KYIS YE SHES PHAB PAR 'GYUR RO, ,RTZA BA'I PHYAG RGYA'I TSOGS SO ZHES PA RDO RJE SEMS DPA' YAB YUM ZHI BA'I DKYIL 'KHOR GYI GTZO BO YIN PAS RTZA BA ZHES GSUNGS SO, ,GTZUG LAG JI LTAR RJES MTHUN SROG ,CES PA LA SOGS PAS SANGS RGYAS BYANG CHUB KYI PHYAG RGYA 
GSUNGS PA YIN NO, ,RKANG PA BTEG CING PHAB PA DANG, ,ZHES PA LA SOGS PAS CHOS KYI 'KHOR LO MA'I PHYAG GYA CHEN PO GSUNGS SO, ,BYA BA DANG NI ZLOG PA DANG, ZHES PA LA SOGS PAS KHAMS GSUM RNAM RGYAL MA'I PHYAG RGYA GSUNGS SO, ,LCUG MA GANG YANG RUNG BZUNG NAS, , 
ZHES PA LA SOGS PA 'DOD PA'I DBANG MO'I PHYAG RGYA GSUNGS SO, ,MYANG BA RNGUB PA LTAR BYAS PAS, ,ZHES PA LA SOGS PAS RTA MCHOG GI PHYAG RGYA GSUNGS SO, ,SNA YI MYANG BAS RNGUB PA YIS, ,ZHES PA LA SOGS PAS PHAG GDONG MA'I PHYAG RGYA GSUNGS SO, ,MIG TSUR ZHEN PAR LTA BA 
YIS; ,ZHES PA LA SOGS PA LCAGS SGROG MA'I PHYAG RGYA GSUNGS SO, ,THAMS CAD BDAG NYID MYANG BA'O, ,ZHES PA LA SOGS PAS THAL BYED MA'I PHYAG RGYA GSUNGS SO, ,GLING BU MA, PI WANG MA, CANG TE'U, RDZA RNGA MA RNAMS KYI PHYAG RGYA NI MING GIS GSAL BAR BSTAN TE, PHYAG RGYA GAR 
GYI MCHOD PA YIS, ,ZHES PA NAS, MA LUS LUS PA MED PAR 'GRUB, ,CES PA'I BAR GYIS SHLOKA GCIG GIS ME TOG MAR ME DRI CHAB MA RNAMS KYI PHYAG RGYA BSTAN TO, ,RIMS DANG DUG DANG DBYIG DUG BYAS, ,ZHES PA LA SOGS PA NAS, THAMS CAD BDAG NYID 'GRUB PAR 'GYUR, , 

@419B
ZHES PA'I BAR GYIS LHA MO DE RNAMS KYI PHYAG RGYA'I PHAN YON BSTAN TO, ,DE LTAR DNGOS GRUB LEN PA'I RDO RJE SEMS DPA'I PHYAG RGYA BSHAD NAS, DA NI LHA NYI SHU RTZA GCIG GI THUN MONG GI GLU BSHAD PA NI, SANGS RGYAS THAMS CAD MNYAM SBYOR BA, ,ZHES PA NAS, BLA NA MED PA'I DNGOS GRUB 
THOB, ,CES PA'I BAR GYIS THUN MONG GI GLU BSTAN TO, ,DE NAS ZHES PA LA SOGS PA SHLOKA GCIG GIS PHRIN LAS 'GRUB PA'I PHAN YON BSTAN TO, ,DPAL RDO RJE SEMS DPA' BDE CHEN ZHES PA NAS GZUNG DU GSOL ZHES PA'I BAR GYIS THUN MONG GI BLU BSTAN TO, ,SANGS RGYAS THAMS CAD 
MNYAM SBYOR BA, ,ZHES PA LA SOGS PAS, ,THUN MONG GI SGRUB PA'I PHAN YON GSUNGS PA'O, ,DE LTAR NA RDO RJE SEMS DPA'I DKYIL 'KHOR GYI DNGOS GRUB LEN PA'I PHYAG RGYA DANG GLU BSHAD NAS, DA NI RNAM SNANG GI DKYIL 'KHOR GYI DNGOS GRUB LEN PA'I PHYAG RGYA CHEN PO GSUNGS PA NI, RNAL 
'BYOR DE NYID BHA GA W'AN, ,ZHES PA NAS, DPAL DAM TSIG SHES PA'I PHYAG RGYA'O ZHES PA'I BAR GYIS CHOS GOS LHUNG BZED GSEG SHANG BSNAMS PA'I PHYAG RGYA CHEN PO BSTAN TO, ,DE YI RKANG PA'I PHYAG RGYA NI, ,G-YAS PA'I YAN LAG 'DUS PA YIS, ,ZHES PA LA SOGS PAS RNAM 
SNANG GI SEMS DPA'I SKYIL MO KRUNG BSTAN TO, ,RNAM SNANG GI PHYAG RGYA BSTAN NAS, SANGS RGYAS DBYANGS MA'I PHYAG RGYA CHEN PO NI, RDO RJE KHU TSUR BCANGS NAS SU, ,ZHES BYA BA LA SOGS PAS BSTAN TO, ,DPA' BO MA'I PHYAG RGYA NI, DE BZHIN DPAL LDAN HE RU KA ,ZHES PA LA SOGS 
PAS BSTAN TO, ,KUN DU BZANG MO'I PHYAG RGYA NI PADMA BUD MED CES PA LA SOGS PAS BSTAN TO, ,ZAD MED PA YI PHYAG RGYAS NI, ,RIN CHEN 'DZIN PA'I KHU TSUR YANG, ,ZHES PA LA SOGS PAS BSTAN TO, ,SKUR LDAN MA'I PHYAG RGYA NI, SANGS RGYAS KHU TSUR BCANGS NAS SU, ,ZHES PA LA 
SOGS PAS BSTAN TO, ,MDZES PA'I PHYAG RGYA NI PADMA'I BUD MED KYI PHYAG RGYA BCINGS NAS ZHES PA LA SOGS PA BSTAN TO, ,SPRIN CHEN MA'I PHYAG RGYA NI, RTA MCHOG DPAL GYI KHU TSUR YANG, ,ZHES PA LA SOGS PAS BSTAN TO, ,NAM MKHA' SPYAN MA'I PHYAG RGYA NI, DPAL GRUB 

@420A
*, ,SPYAN GYI PHYAG RGYA YANG, ,ZHES PA LA SOGS PAS BSTAN TO, ,DE NAS THUN MONG DU MTSAN BRGYAD GSUNGS PA NI, DANG PO SANGS RGYAS KUN BLA MA, ,ZHES PA LA SOGS PA'I SHLOKA GNYIS KYIS GSUNGS SO, ,PHYAG RGYA CHEN PO BCINGS NAS, DNGOS GRUB BSGRUB PA'I YAN LAG TU GLU 
GSUNGS PA NI, PHYAG RGYA ZHES PA 'DI DAG GI ,ZHES PA LA SOGS PAS TSIGS BCAD GNYIS KYIS GLU BLANG BA'I THABS 'BRAS BU DANG BCAS PAS BSTAN TO, ,DE LAS RDZA NI DRUG LDAN NO, ,DE BA TA ZHES PA SUM CU RTZA GSUM GYI LHA MO TIL MCHOG DANG RIM PA'I GLU'O, ,SEMS CAN KHAMS 
MANG ZHES PA NAS DI RING 'GRUB PAR 'GYUR ZHES PA'I BAR GYIS RNAM SNANG GI LHA MO THAMS CAD KYI THUN MONG GI GLU GSUNGS PA YIN NO, ,RDO RJE SEMS DPA'I LHA MO'I GLU DANG, RNAM SNANG GI LHA MO'I GLUS NI BDAG MTSAN MA THOB PA'I RNAL 'BYOR PA LA LHA'I SKU BSTAN NAS, THUGS KAR, 
ZHUGS PAR MDZOD CES PA'I DON YIN NO, ,GLU 'DI DAG NI BLANGS PA YIS, ,ZHES PA NAS GDON MI ZA ZHES PA'I BAR GYIS SGRUB PA'I PHAN YON GSUNGS PA YIN NO, ,DE LAS BUD MED BZHI RNAMS ZHES PA NI GLING BU MA LA SOGS PA BZHI DANG, ME TOG MA LA SOGS PA BZHI DANG, RTA GDONG 
MA LA SOGS PA BZHI'I PHYAG RGYA CHEN PO'I TSUL GYIS MCHOD CING, DNGOS GRUB BSGRUB PAR BYA BA YIN NO ZHES PA'I DON TO, ,DE LTAR DE BZHIN GSHEGS PA'I DNGOS GRUB LEN PA'I PHYAG RGYA CHEN PO BSHAD NAS, DA NI HE RU KA'I DNGOS GRUB LEN PA'I PHYAG RGYA CHEN PO BSTAN PA NI 
RNAL 'BYOR DE NYID BHA GA W'AN, ,ZHES PA NAS, RDO RJE GAR GYI DBANG PHYUG GI ,ZHES PA'I BAR GYIS BSTAN TO, ,DE LA, DUR KHROD DPAL GYI PHYAG RGYAS GNAS, ,ZHES PA RUS PA'I RGYAN GYIS BRGYAN PA'O, ,GZHAN GYIS MA YIN MI 'PHROGS ZHES PA'I SHLOKA GCIG GIS CHU'I DBANG 
BSKUR BA BSTAN TO, ,GOS CHEN PO NI MI LPAGS SO, ,DBANG BSKUR CHEN PO NI THOD PA'I COD PAN LNGA'O, ,SHA CHEN DANG SBRANG RTZI CHEN PO NI, PHYAG G-YON NA BSNAMS PA'I SBRANG RTZI STE, SHA CHEN PO DANG KHRAG GIS GANG BA'O, ,CI'I PHYIR BHA GA W'AN DE LTA BU BSNAMS SHE NA, DUR KHROD 

@420B
BRGYAD KYI 'BYUNG BO RNAMS GDUL BA'I PHYIR, THOD PA DANG KHA tV'Am GA DANG, THOD PA'I PHRENG BA DANG MI BSKYOD PAS GTZUG GI NOR BU BYAS PA'O, ,KHA tV'Am BCAS ZHES PAS PHYAG MTSAN BSTAN TO, ,PHYAG MTSAN DES CI ZHIG BYED SNYAM NAS, DE BZHIN GSHEGS PA'I GDUL BYA DANG, ,RDO RJE PADMA NOR 
BU SNA TSOGS RDO RJE'I GDUL BYA RNAMS DBANG DU BYA BA GSUM GYIS RGYAS BTAB PA DANG, BTZUN MO LA LONGS SPYOD PAS RMONGS PAR BYAS PA DANG, TSOGS 'KHOR LA LONGS SPYOD PAS ZAB PA DANG, SROG THIM PAS THAL BAR GYUR BA'O, ,DE LTAR ZHAL BZHI PHYAG BRGYAD BSHAD NAS, ZHAL 
GCIG PHYAG GNYIS PA BSHAD PA'I PHYIR, SE RA LA KHA'I TSUL DAG CES PA LA SOGS PA GSUNGS TE, LAG PA G-YON PAR THOD PA THOGS NAS, MCHAN KHUNG G-YON PAR KHA tV'Am GA SE RAL KHAR BSNAMS PA, G-YAS PAR BA DAN GSUM PA RDO RJE RTZE LNGA PA BZUNG BA'O, , 
BUD MED LA SOGS RIN CHEN MCHOG ,CES PA BTZUN MO RIN PO CHE LA SOGS PA RIN PO CHE SNA BDUN SPRUL NAS LONGS SPYOD PA'O, ,DBANG PO DRAG PO NYE DBANG BSAD, ,CES PA BDUD BZHI DANG, PHYOGS SKYONG THAMS CAD BSAD NAS ZA BAR MDZAD PA'O, ,DBANG PO GCIG PHU DANG 
ZHAL BZHI PHYAG BRGYAD PA GNYIS KA'I THUN MONG GI GAR GSUNGS PA NI, G-YAS DANG G-YON PA'I SBYOR BA YIS, ,ZHES PA LA SOGS PA GSUNGS TE, LAG PA GNYIS KYIS GAR BYED CING SEMS DPA'I PHYED KRUNG DANG LANGS PAS DRAG PO LA SOGS PA'I BDUD THAMS CAD DBANG 
DU BYAS SHING LONGS SPYAD NAS GSOL BAR MDZAD PA YIN NO, ,DE NYID KYI SBYOR BA YIS ZHES PA LA SOGS PA SKYIL KRUNG PHYED PA'I GAR BSHIG NAS G-YAS BRKYANG BYAS TE, BSKAL PA BZANG PO'I LHA MO RNAMS KYI BUD MED KUN LA LONGS SPYOD PA YIN NO, ,RKANG PA G-YAS PA'I 
MTHE BO SA LA BTZUGS NAS G-YON PA BRLA'I STENG DU BZHAG NAS RAB TU BRKYANG BA STE, BSKYOD PA DANG BTANG BA NI BYANG CHUB SEMS BZLOG PA STE, LUS KYI 'KHRUL 'KHOR BSTAN TO, ,LUS KYI 'KHRUL 'KHOR GYI SGYU MA DE DAG NYID KYIS LHA DANG MI RNAMS LA LONGS SPYOD PA YIN NO, ,DE LTAR 

@421A
*, ,HE RU KA'I DNGOS GRUB LEN PA'I PHYAG RGYA CHEN PO BSTAN TO, ,DE'I 'KHOR GYI PHYAG RGYA CHEN PO BSTAN PA NI, DE NAS GZHAN YANG BSHAD BYA BA, ,ZHES BYA BA LA SOGS PA GSUNGS TE, DPAL LDAN HE RU KA DBAB PA, ZHES PA, TSOGS 'KHOR RAM GZUGS BRNYAN GYI 
DKYIL 'KHOR LA YE SHES PHAB NAS, GDUL BYA JI LTAR MOS PA'I SGYU MA SNA TSOGS GNAS PA YIN NO, ,DE LA 'KHOR GYI NYAMS NI, ZHI BA NI GOO R'I'O, ,DRAG PO NI GOO R'I'O, ,RMONGS PA NI PHRA MO H'A'O, ,DGA' BA NI BE T'A L'I'O, ,GAR BYED SGYUR BA NI PUKKA S'I'O, ,BABS PA NI TZAndA L'I'O, ,SHI BA 
BSHAD PA NI GHASMA R'I'I'O, ,BDE BA'I PHYAG RGYAS GNAS PA NI dO BI N'I'I'O, ,GZHAN YANG ZHI BA'I MIG DANG LDAN PA NI GOO R'I'I 'O, ,DRAG PO'I MIG DANG LDAN PA NI COO R'I'I'O, ,RMONGS PA'I MIG DANG LDAN PA NI BE T'A L'I'I'O, ,GYEN DU LTA BA NI PUKKA S'I'I 'O, ,CHAGS PA'I LTA BA NI PRA MO H'A'I'O, , 
GAR BYED PAS LTA BA NI TZAndA L'I'I'O, ,KHRO BO'I LTA BA NI GHASMA R'I'I'O, ,BYAMS PA'I LTA BA NI DNGOS GRUB MCHOG STER tOm BI N'I'I'O, ,PHYAG MTSAN BSTAN PA NI, ME TOG NI GOO R'I'I'O, ,BDUG PA NI TZOO R'I'I'O, ,CHANG PRA MO H'A'I'O, ,CHU BE T'A L'I'I'O, ,LCAGS MA PUKKA S'I'I'O, ,RA SA TZAndA LI'O, , 
ME NI GHASMA R'I'I'O, ,GRUB PAS 'KHYUD PA NI dOm BI N'I'I'O, ,DE RNAMS KYI SEMS KYI PHYAG RGYA BSTAN PA NI, RTZE GCIG MNYAM PAR SBYOR BA YIS, ,ZHES PA LA SOGS PA GSUNGS TE, RTZE GCIG PAS BDE BA RGYAS 'DEBS PA NI GOO R'I STE DANG PO'I'O, ,LAG PA GNYIS MNGON PAR BSTOD NAS SE 
GOL BRDABS SHING DBUGS GYEN DU 'BYIN PAS G-YON DU LTA ZHING LAG PA SNYING 'DREN PA NI GNYIS PA'O, ,'O BYED PAS 'KHYUD CING GAR BYED PAS RMONGS PA NI GSUM PA'O, ,BSGRUB BYA ZA BA'I BSAM PAS LUS 'DEGS PA NI BZHI PA'O, ,TSANGS PA'I MGO BO'I NANG DU BDUD RTZI RNAMS 
'JIG RTEN GSUM LAS RGYAL BA'I GAR BYED PA NI LNGA'O, ,DE BZHIN SA LAS 'DREN PAS SNYING PHUG NAS RANG GI PHYAG RGYA TSUL DU STON PA NI BDUN PA GSOD BYED MA'O, ,KLU'I DKYIL 'KHOR GYI BSGRUB PAR BYA BA'I ZHAL DU GSOL BA NI ZA BA MO'I'O, ,RAB TU 'JIGS PA'I MES 

@421B
BSREG PA NI HE RU KA DANG dOm BI N'I'I PHYAG RGYA'O, ,DE NAS PHYAG RGYA'I LAN GYIS DNGOS GRUB SGRUB PA'I LAN BSTAN PA NI, DE NAS PHYAG RGYA 'DI KUN GYIS, ,ZHES PA LA SOGS PA GSUNGS TE, DNGOS GRUB SGRUB PA'I DUS SU SLOB DPON GYIS GOO R'I'I PHYAG RGYA BYED PA'I TSE SLOB MAS dOm BI N'I'I PHYAG 
RGYA'O; ,SLOB DPON GYIS TZOO R'I SLOB MAS GHASMA R'I, SLOB DPON GYIS PHRA MO H'A, SLOB MAS TZAndA L'I, SLOB DPON GYIS BE T'A L'I, SLOB MAS PUKKA S'I'I PHYAG RGYA'O, ,DE LTAR GAR DANG GAR GYI LAN PHYAG RGYA'I MTSAN NYID NYON MONGS 'JOMS PA'I BDAG NYID PHYAG RGYA'I KHYAD PAR BSHAD PAR BYA'O, , 
DPAL LDAN RDO RJE PADMO SLONG, ,ZHES PA, DANG PO LAG PA GNYIS PADMO KHA BYE BA LTA BU'I PHYAG RGYA BYAS PAS RGYAS BTAB PA DANG, RMONGS PA DANG, ZOS PA DANG, THAL BAR BSGRUB PA DANG 'TSO BAR BYED PA'O, ,LAS LNGA PHYAG RGYA'I LAN BRGYAD KYIS SGRUB PAR BYED PA YIN NO, ,DE LTAR LAS KYI PHYAG RGYA 
BSHAD NAS, HE RU KA'I DKYIL 'KHOR GYI GLU BSHAD PA NI, DE NAS PHYAG RGYA SHES PA'I ZHES PA NAS, KHYAD PAR DU NI BSHAD PAR BYA, ,ZHES PA'I BAR GYIS DAM BCA' BA BSTAN TO, ,GZIGS PA RNAM PA SNA TSOGS ZHES PA NAS, GSAL BAR MDZOD CES PA'I BAR GYIS HE RU KA'I DNGOS GRUB 
LEN PA'I GLU GSUNGS PA YIN NO, ,GLU 'DI DAG NI BLANGS PA YIS, ,ZHES PA'I SHLOKA GCIG GIS PHAN YON BSTAN TO, ,HE RU KA'I PHYAG RGYA'I DNGOS GRUB LEN PA'I GLU GSUNGS PA YIN NO, ,DA NI PADMA GAR DBANG GI DKYIL 'KHOR GYI PHYAG RGYA BSHAD PA NI, RNAL 'BYOR DE NYID BHA GA W'AN, , 
ZHES PA NAS PHYAG RGYA'O ZHES PA'I BAR GYIS PADMA GAR DBANG GI PHYAG RGYA CHEN PO GSUNGS SO, ,G-YAS PA G-YON PA SBYOR BA YIS, ,ZHES PA RKANG PA'I PHYAG RGYA BSTAN TO, ,'KHOR GYI LHA MO'I PHYAG RGYA NI, SNYEMS PA'I LAG PA G-YON PA YIS, ,ZHES PA LA SOGS PA GSUNGS TE, G-YON 
PA SNYEMS PAS PADMA BZUNG NAS G-YAS PAS KHA 'BYED PA RNAM PAR GZIGS MA'I'O, ,G-YON PA SNYEMS PAS PADMA RNON PO BZUNG NAS G-YAS PA SNYING GAR 'DREN PA SGROL MA'I'O, ,G-YON SNYEMS PAS PADMA BZUNG NAS G-YAS PAS SA'I 'KHOR LO BSKOR BA NI SA 'DZIN MA'I'O, ,G-YON 

@422A
*, ,PA SNYEMS PAS PADMA'I THANG KA BZUNG NAS G-YAS PA BA DAN GSUM PA GAR BYED PA KHRO GNYER MA'I'O, ,G-YON PA SNYEMS PAS PADMA SER PO CI BDER BZUNG BAS G-YAS PA CHU SRIN GYI RGYAL MTSAN BSGRENGS NAS 'DZIN PA GTUM PA'I DBANG PHYUG MA'I'O, ,G-YON PA 
PADMA DMAR PO BZUNG NAS G-YAS PAS SNYING GAR 'DREN PA SNA TSOGS PADMA'I'O, ,SNA TSOGS PADMA'AM PADMA DMAR SKYA 'DZIN PA PADMA NAS ZA MA'I'O, ,PADMA DKAR SNGO G-YON PAS BZUNG NAS G-YAS PAS SNYING GAR 'BYED PA RDO RJE DBANG PHYUG MA'I'O, ,DE LTAR LAS KYI PHYAG RGYA BSHAD NAS, 
SKU'I PHYAG RGYA CHEN PO BSTAN PA NI, RNAM DAG GZIGS MA ZHES PA NAS, LHA MO CHEN MO RNAMS SO ZHES PA'I BAR GYIS BSTAN TO, ,PHYAG RGYA BSHAD NAS DNGOS GRUB LEN PA'I GLU BSHAD PAR DAM BCA' BA NI, DE NAS PHYAG RGYA ZHES PA SHLOKA GCIG GIS GSUNGS SO, ,DE BZHIN 
GSHEGS PA KUN GYIS SO, ,ZHES PA NAS, GAR MDZOD CIG CES PA'I BAR GYIS PADMA GAR DBANG GI DNGOS GRUB LEN PA'I GLU GSUNGS PA YIN NO, ,GLU 'DI DAG NI BLANGS PA YIN, ,ZHES PA SHLOKA GCIG GIS PHAN YON YIN NO, ,DE LTAR PADMA GAR DBANG GI PHYAG RGYA DANG GLU BSHAD NAS, 
DA NI RDO RJE NYI MA'I DNGOS GRUB LEN PA'I PHYAG RGYA CHEN PO GSUNGS PA NI, MNYAM SBYOR DE NYID BHA GA W'AN, ,ZHES BYA BA LA SOGS PA YIN NO, ,SHIN TU GDUG CING GTUM PA LA, ,ZHI BAS PHAN PAR MI 'GYUR TE, ,ZHES PA, RDO RJE NYI MA CUNG ZHIG KHRO BO'I NYAMS DANG BCAS PA, KHRO BO'I 
GZUGS DANG, KHRO BO'I SPYOD LAM DANG, KHRO BO'I TSUL DANG GZI BRJID CHEN PO STON PA LHA'I NYI MA'I GZUGS CAN NO, ,LHAG MA NI GO SLA'O, ,RDO RJE PUS MO GNYIS BCINGS NAS, ,ZHES PA SHLOKA GCIG GIS RKANG PA'I PHYAG RGYA BSTAN TO, ,GTZO BO BSTAN NAS 'KHOR GYI NI DBANG 
BSKUR BA DANG, GTER DAG DANG ZHES PA LA SOGS TE, DBANG BSKUR MA, GTER LDAN MA, RGYAL MTSAN MCHOG MA, MCHOG LDAN MA'O, ,MCHOD TSE ZHES BYA BAS MDA' 'DZIN MA LA SOGS PA GCIG DANG, GLING BU MA LA SOGS PA BZHI DANG, ME TOG MA LA SOGS PA BZHI 

@422B
DANG; BCU GNYIS MCHOD PA CHE ZHES BYA'O, ,JI LTA'I TSUL DU STON PA DAG ,CES BYA BAS RTA GDONG MA LA SOGS PA'I SGO BZHI GSUNGS SO, ,PHYAG RGYA BSHAD NAS GLU BSHAD PA NI, DE NAS PHYAG RGYA ZHES PA LA SOGS PA LA LA SHLOKA GCIG NI DAM BCA' PA'O, ,KHAMS GSUM KUN GYI 
RGYAL SRID CES PA NAS THAMS CAD 'GRO ZHES PA'I BAR GYIS DNGOS GRUB LEN PA'I GLU GSUNGS SO, ,GLU 'DI DAG NI BLANGS PA YIS, ,ZHES PA'I SHLOKA GCIG GIS PHAN YON GSUNGS PA YIN NO, ,RDO RJE NYI MA'I PHYAG RGYA BSHAD NAS, RTA MCHOG GI PHYAG RGYA GSUNGS PA NI, RNAL 
'BYOR DE NYID CES PA, RDO RJE SLONG BA ZHES BYA BA'I PHYAG RGYA'O ZHES PA'I BAR GYIS SKU PHYAG RGYA CHEN PO BSTAN TO, ,DE YI RKANG PA'I PHYAG RGYA NI, ,G-YAS DANG G-YON GYI SBYOR BA YIS, ,ZHES PA LA SOGS PA GSUNGS SO, ,RKANG PA BZHIS BRKYANG BSKUM GNYIS SU GNAS PA NI, KHRO 
BO'I SKYIL KRUNG NGO, ,DE'I 'KHOR GYI DKYIL 'KHOR NI SLA BA LA DGONGS NAS MA GSUNGS SO, ,DE LTAR PHYAG RGYA BSHAD NAS DNGOS GRUB KYI GLU GSUNGS PA NI, DE NAS PHYAG RGYA NI ZHES PA 'DI SHLOKA GCIG GIS DAM BCA' BA GSUNGS SO, ,MYOS BYED STONG PA ZHES PA TSIG RKANG GCIG 
GIS DBANG GI SKU BSTAN TO, ,STOD NI GSHIN RJE STONG PAS ZHES PA'I TSIG RKANG GCIG GIS MNGON SPYOD KYI SKU BSTAN TO, ,TSANGS PA STONG LAS ZHES PA'I TSIG RKANG GCIG GIS ZHI BA'I SKU BSTAN TO, ,DKYIL 'KHOR ZHES PA'I TSIG RKANG GCIG GIS RGYAS PA'I SKU BSTAN TO, ,DE BSTAN NAS 
CI MDZAD CE NA, PHRIN LAS BZHI MDZAD PA YIN TE, THAMS CAD RNAM PAR DAG PAR MOS PA'I GDUL BYA BZHI LA, NGO MTHON STOBS KYIS MNAN NAS YI GE HI BZHIS MNGON SUM GYI LAM BSTAN TO, ,DE YANG SU YIN ZHE NA DBANG PHYUG THAMS CAD SHIG ZHIG PAS LHA BZHI PA BRGYAL DU 
BCUG PA YIN NO, ,DE YANG HU LU HU LU'I SGRAS DBANG PHYUG CHEN PO MNAN NAS GSUM GRUB MA PHROGS PA YIN NO, ,MA TA MA TA'I SGRAS MTHU BO CHE, MNAN NAS DPAL MO PHROGS SO, ,SMA NA TA'I SGRAS TSANGS PA MNAN NAS DBANG MO PHROGS PA DANG 'DOD LHA MNAN NAS DGA' BA MO PHROGS SO, , 

@423A
*, ,RTA MCHOG GI PHRIN LAS BZHI BSTAN PA NAS, LHA MO BZHI DANG MNYAM PAR SBYOR BAS AA LA LA HO ZHES GSUNGS PA YIN NO, ,MA 'ONGS PA'I GSANG SNGAGS KYI SGOR SPYAD PA SPYOD PA RNAMS KYANG KHRO ZHING GTUM PA'I STOBS KYIS BDAG PO RNAMS MNAN NAS LHA MO RNAMS DANG SBYOR 
BA'I TSE AA LA LA HO ZHES GSUNGS PA YIN NO, ,RJES 'JUG RNAL 'BYOR BAS BDAG PO BZHI BRGYAL DU BZHUGS PA'I SNGAGS NI AOm SAm BHA NI ZHES PA NAS H'Um PHAt CES PA'I BAR GYIS GSUNGS SO, ,DE LTAR MNGON SPYOD KYIS SGROL BA DANG, 'DOD CHAGS KYI SGYOR BAS JI LTAR SANGS RGYAS 
PAR 'GYUR ZHE NA, MDZA' BO MI LA BYA'AM MI BYA BA, ,DE DAG YONGS SU RTOG PA MED KYANG SLA, ,ZHES PA LA SOGS PA GSUNGS TE, RANG BZHIN BRGYAD CU DANG BRAL BAS GZUNG 'DZIN MED PA'I YE SHES SKYES PA NA, SGYU MA LTA BUR NGES PAS MDZA' BA DANG, MI MDZA' BA SU ZHIG KYANG MED DO, , 
DE ZHIN DU RGOL BA RNAMS SGYU MA LTA BUR SHES NAS DGRA BO BYA BA SU YANG MED DO, ,GLU 'DI BLANGS PA'I ZHES PA'I SHLOKA GCIG GIS PHAN YON BSTAN TO, ,DE LTAR PHYAG RGYA CHEN PO BSTAN NAS, DAM TSIG GI PHYAG RGYA BSHAD PA NI, 'DZUM MO MTHE BO MNAN NAS ZHES PA LA SOGS PA 
GSUNGS TE, RDO RJE THAL MO SBYAR LA, MDZUB MO DANG MTHE BO'I TSIGS KYI RTZE MO MNAN LA GUNG MO'I RTZE MO NI DPAL GRUB PA'I SPYAN ZHES BYA STE, RDO RJE SEMS DPA'I DKYIL 'KHOR GYI DNGOS GRUB GRUB PA'I DAM TSIG GI PHYAG RGYA'O, ,RNAM SNANG GI DKYIL 'KHOR GYI PHYAG RGYA NI, RDO RJE THAL MO 
MNYAM SBYAR LA, ,ZHES PA LA SOGS PA GSUNGS TE, RDO RJE THAL MO GNYIS SBYAR NAS MDZUB MO GNYIS BKUG STE, MTHE BO'I RTZE MOR SBYAR LA THAL MO'I MTHE BONG STE DU BYA'O, ,HE RU KA'I DKYIL 'KHOR GYI PHYAG RGYA NI, RDO RJE THAL MO GYEN DU PHYE NAS, MDZUB MO GNYIS RTZE MO BKUG LA 
MTHE BONG GNYIS KYIS MNAN TE, NGAL BSO BO MNAN NAS, DPAL MO ZHES BYA BA'I GNOD SBYIN MA PHROGS NAS 'ONGS TE, DGA' BA BZHI BSKYED PAS BYA'O, ,PADMA GAR DBANG GI PHYAG RGYA NI, RDO RJE THAL MO MNYAM PAR SBYAR NAS GUNG MO BRKYANG LA MTHE BO MTHE CHUNG GNYIS PADMA BZHI BA'I TSUL DU 

@423B
NI RDO RJE NYI MA'I DKYIL 'KHOR GYI PHYAG RGYA NI, RDO RJE THAL MO MNYAM PAR SBYAR LA, MDZUB MO GNYIS BKUG NAS, MTHE BOS BKAB PA NI DPAL GYI NOR BU ZHES BYA'O, ,RTA MCHOG GI PHYAG RGYA NI, RDO RJE THAL MO SBYAR LA, MTHE CHUNG DANG SRIN LAG GZHI BAS NAS BRKYANG LA MDZUB MO GNYIS RTZE MO BKUG 
PA NI PHYAG RGYA'O, ,DE LTAR DAM TSIG GI PHYAG RGYA BSTAN NAS, RDUL TSON GYI DKYIL 'KHOR GYI DAM TSIG CHEN PO'I PHYAG RGYA BSGOM PA NI, LUS NGAG SEMS NI RDO RJE ZHES PA LA SOGS PA GSUNGS TE, RNAL 'BYOR BA'I LUS NGAG SEMS RDUL TSON GYI DKYIL 'KHOR GYI LHAR BSGOMS LA, 
MTSAN MA'I PHYAG RGYA BZUNG NAS BSNYEN SGRUB BZHI'I TSUL GYIS THAMS CAD GSUNG GI LHA'I SBYOR BAS BSKYED LA BDAG NYID LHAR BSGOMS PAR BYA STE, DKYIL 'KHOR DRUG GI LHA SO SO RANG RANG GI DKYIL 'KHOR BSGOM PAR BYA'O, ,CI'I PHYIR DAM TSIG CES BYA ZHE NA, SKU GSUNG THUGS LA STONG PA 
NYID KYIS RGYAS BTAB NAS, SGYU MA DANG STONG PA NYID KYI CHOS KYI DBYINGS LAS MI 'DA' BAS DAM TSIG CHEN PO ZHES BYA'O, ,DA NI TSOGS KYI 'KHOR LO'I DAM TSIG CHEN PO BSHAD PA NI, ,RDO RJE SEMS DPA' RNAL 'BYOR ZHES PA LA SOGS PA GSUNGS TE, LHA'I GZUGS DANG CHA BYAD DANG 
LDAN PAR BSGOM PA'O, ,BDE BA GNYID KYIS KUN GYI BDAG ,CES PA LHAN CIG SKYED DGA'I BDE BA GNYID KYIS 'DOD YON KUN GYI BDE BA'I BDAG NYID DU 'DOD YON LNGA LA 'JUG PAR BYA'O, ,DE JI LTAR DAM TSIG CHEN PO YIN ZHE NA, CHAGS PA MED CING MA CHAGS MED, ,DBU MA YANG 
NI DMIGS SU MED, ,CES PA YUL DANG YUL CAN GYI STONG PA NYID BSGOMS PA'I RDO RJE SEMS DPA'I SBYOR BA'O, ,YOD PA MA YIN MED PA'ANG MIN, ,DBU MAR YANG NI DMIGS SU MED, ,CES PA SEMS KYI STONG PA NYID BSGOMS PA DBANG BZHI PA'I TING NGE 'DZIN SKYE BAR 'GYUR 
BAS; RNAM SNANG GI SKU 'OD GSAL LTA BU BSGOMS PAS, RNAM SNANG GI SBYOR BA'I PHYAG RGYA'O, ,THAMS CAD NAM MKHA'I MTSAN NYID DE, ,NAM MKHA' LA YANG MTSAN NYID MED, ,CES PA LA SOGS PAS 'OD GSAL GYI RANG BZHIN NO, ,HE RU KA'I GZUGS SU BSGOMS NAS SNGAGS 

@424A
*, ,SKYES ZHING SKYES YE SHES LAS SKYES BUD MED RIN PO CHE LA SOGS PA LA LONGS SPYOD PA 'DOD PA'I DBANG PHYUG GI DNGOS GRUB THOB PAR 'GYUR RO, ,HE RU KA YI SBYOR BA'O, ,JI LTAR PADMA DMAR PO 'DI, ,ZHES PA LA SOGS PAS 'OD GSAL GYI RANG BZHIN 
GYI PADMA GAR DBANG GI SBYOR BA'O, ,SHIN TU GDU GA CING DRAG PO LA, ,ZHES PA LA SOGS PAS 'DO GSAL GYI SNANG BA STE RDO RJE GLU MA'I SBYOR BA'O, ,THAMS CAD DAG PAR MOS PA YI, ,ZHES BYA BA LA SOGS PAS 'OD GSAL GYI RANG BZHIN RDO RJE NYI MA DANG RTA MCHOG GI GZUGS SU 
BSGOM PA STE, RTA MCHOG GI SBYOR BA'I PHYAG RGYA'I YE SHES SO, ,DE LTAR DNGOS GRUB SGRUB PA'I PHYAG RGYA NYI SHU BRGYA DA LAS PHYAG RGYA CHEN PO DAM TSIG RDUL TSON BSGOM PA'I DAM TSIG CHEN PO'O, ,TSOGS 'KHOR GYI LHA BSGOM PA'I SBYOR BA'I PHYAG RGYA'I YE SHES GSUNGS 
PA YIN NO,, ,,DA NI THAMS CAD KYI SBYOR BA'I PHYAG RGYA NI, SBYOR BA JI SNYED YOD PA KUN, ,ZHES PA LA SOGS PA GSUNGS TE, DKYIL 'KHOR SPRUL PA'I RNAL 'BYOR PAS BSNYEN SGRUB BZHIS JI LTAR BA BZHIN BSGOMS NAS PHRIN LAS BZHI'I DBYE BA RNAM PA SNA TSOGS PAS 
RDO RJE SEMS DPA' LA SOGS PA'I DKYIL 'KHOR DRUG GI ,ZHI BA DKAR, RGYAS PA SER, DBANG DMAR, MNGON SPYOD NAG PO'I GDONG RGYAN DANG BCAS PA BGOS GAR MKHAN GYI STONG PA BZHIN DU, LHA RNAMS BSGOM PA'I TSE CHA BYAD SPONG ZHING SGOM PA NA, RDO RJE SEMS DPA' LA SOGS 
PA'I DNGOS GRUB THOB PAR 'GYUR RO, ,BYA BA DANG NI ZLOG PA DANG, ZHES PA LA SOGS PAS DKYIL 'KHOR DRUG GI SHIN TU SBYOR BA'I PHRIN LAS KYI DNGOS GRUB PA STAN TE, BYA BA NI PHAN 'DOGS PA DANG ZLOG PA TSAR CHOD PA'O, ,KHYAD PAR DU 'PHROG PA NI DBANG PHYUG LA 
SOGS MNAN NAS LHA MO RNAMS 'PHROG PA'O, ,YAN LAG KUN DU BYED PA YIS, ,ZHES PA LUS NGAG YID GSUM DBANG DU BYED PA'I YAN LAG GI NOR YANG 'PHROG PA'O, ,LONGS SPYOD PA NI 'O BYED PA DANG 'KHYUD PA LA SOGS PAS KHAMS GSUM PA LA RGYAS 'DEBS PA'O, , 

@424B
THIM PA NI YE SHES THIM PAS THAR PA DANG, SROG THIM PAS GSOD PA DANG, SHI BA LAS DE MA THAG SLONG BAR BYED PA'O, DE LTAR DKYIL 'KHOR DRUG GI PHYAG RGYA BSHAD PA'O, ,BZHIN GYI PHYAG RGYA NI, RDO RJE SEMS DPA'I ZHAL MDZES PA DANG, BUD MED KUN GYI SGYU MCHE, , 
ZHES PA LA SOGS PAS, BDE MCHOG MA LA SOGS PA LHA MO NYI SHU'I SGEG PA'I NYAMS DANG LDAN PA'O, ,DE BZHIN GSHEGS PA'I DKYIL 'KHOR GYI RANG BZHIN GYI PHYAG RGYA NI, SANGS THAS THAMS CAD MNYAM SBYOR BA, ,RAB TU DGA' BAS LTA ZHING 'DZUM, ,ZHES PA LA 
SOGS PA'O, ,HE RU KA'I BZHIN GYI PHYAG RGYA NI DGU ,SGEG PA LA SOGS NYAMS DANG LDAN, ,ZHES PA LA SOGS PA'O, ,PADMA GAR DBANG GI BZHIN GYI PHYAG RGYA NI, SGEG PA'I LTA BAS GAR BYED CING, ,ZHES PA LA SOGS PA GSUNGS SO, ,RDO RJE NYI MA'I, MCHE BA CUNG ZAD GTZIGS 
PA'I KHA, ,ZHES PA LA SOGS PA GSUNGS SO, ,RTA MCHOG GI NI, 'DOD CHAGS MOS PAS G-YEM SPYO BA, ,ZHES PA LA SOGS PA GSUNGS SO, ,BZHIN GYI PHYAG RGYA BSHAD NAS, 'DZUM PA'I PHYAG RGYA NI, LHA MO KUN GYI BDE BA MCHOG ,CES PA LA SOGS PA'O, ,BDE MCHOG 
MA'I 'DZUM PA'I PHYAG RGYA NI, 'DOD CHAGS BDE BAS G-YEM SPYO BA, ,ZHES PA LA SOGS PA'O, ,NGO MTSAR BDE BA NI, SBYOR BA KUN GYI BDE BA'I MCHOG ,CES PA LA SOGS PA'O, ,SNANG MDZAD MA'I NI, SHA CHEN RO NI MYONG BA YIS, ,ZHES PHA LA SOGS PA'O, ,SLOB MA MO'I NI, 
BDE BA KUN GYI RO MYONG ZHING, ,ZHES PA LA SOGS PA'O, ,DE BZHIN GSHEGS PA LA SOGS PA'I DKYIL 'KHOR LNGA'I NI, 'DZUM PA'I PHYAG RGYA MCHOG 'DI NI, ,KHAMS GSUM DAG KYANG ZA BAR BYED, ,CES PA LA SOGS PA SHLOKA PHYED DANG GNYIS KYIS THUN MONG DU GSUNGS SO, ,LTA BA'I 
PHYAG RGYA'I YE SHES NI, BDE BA STONG PAS RAB 'BYOR BA, ,ZHES PA NAS 'TSO BA BYED CES PA'I BAR GYIS RDO RJE SEMS DPA' LTA BA BSTAN TO, ,BUD MED MKHAS PA ZHES SHLOKA GCIG BDE MCHOG MA LA SOGS PA'O, ,SANGS RGYAS GSANG BA MNYAM SBYOR BA, ,ZHES PA LA 

@425A
*, ,SOGS PA SHLOKA GCIG GIS DE BZHIN GSHEGS PA'I DKYIL 'KHOR BSTAN TO, ,SMIN MTSAMS KHRO GNYER ZHES PA SHLOKA GCIG GIS HE RU KA'I LTA BA BSHAD DO, ,KHRO ZHING 'GYUR ZHES PA SHLOKA GCIG GIS RDO RJE NYI MA DANG RTA MCHOG THUN MONG GI LTA BA BSHAD DO, , 
BRDEG PA LA SOGS PA ZHES PA LTA BU SHLOKA GCIG GIS PADMA GAR DBANG GI BSTAN TO, ,DE LTAR NA THAMS CAD SBYOR BA'I PHYAG RGYA DANG, BZHIN GYI 'DZUM PA'I LTA BA'I PHYAG RGYA STE RNAM PA BRGYAD DO, ,CHOS KYI PHYAG RGYA NI, MA SKU THAMS CAD BU DRE BYA, ,ZHES PA LA SOGS PA RDO RJE SEMS 
DPA'I DKYIL 'KHOR GYI CHOS KYI PHYAG RGYA BSTAN TO, ,RU RU SPHU RU ZHES PA LA SOGS PA RNAM SNANG GI'O, ,SU BA GA STE ZHES PA LA SOGS PA DPAL CHEN PO'I DKYIL 'KHOR GYI'O, ,AOm T'A RE ZHES PA LA SOGS PA SGROL MA'I SNGAGS PADMA GAR DBANG GI'O, ,TRAm BA BA TA ZHES PA 
LA SOGS PA M'A MA K'I'I SNGAGS NI RDO RJE NYI MA'O, ,SHR'I BADZRA PADMA BHA BA TA MU KHA ZHES PA LA SOGS PA RTA MCHOG GI DKYIL 'KHOR GYI'O, ,DKYIL 'KHOR DRUG GI CHOS KYI PHYAG RGYA'I YE SHES SO, ,GLU'I PHYAG RGYA'I YE SHES NI, SKAD KYI GSANG NI MTHON DMAN DU, ,ZHES PA LA SOGS 
H'Um H'Um ZHES PA LA SOGS PA'I SGRAS YI GE SUM CU RTZA GNYIS KYI TSAD DU 'DON PA'I KA KA LA ZHES PA DBYANGS SNYAN PA DANG, SHA RDZA BA ZHES PA LA SOGS PA RDZA RNGA LA SOGS PA BRDUNG ZHES BLANG NGO, ,RDO RJE SEMS DPA'I DKYIL 'KHOR GYI'O, ,AOm GYI GLU YI PHYAG RGYA NI, ,ZHES PA, TSANGS PA'I 
DBYANGS AOm YI GE SUM CU RTZA GNYIS SU 'DON, ,GLU BLANGS SHING RNGA RINGS LA SOGS PA BRDUNG BAR BYA'O, ,RNAM SNANG GI'O, ,RDO RJE DRA MO GAD MO CHE, ,ZHES PA LA SOGS PA RU LU RU LU'I SGRA HI DANG, H'Um GCIG DANG BCAS PAS GLU LEN CING RNGA BO CHE BRDUNG BA HE RU KA'I'O, ,TE NA TE ZHES PA 
LA SOGS PA GLU'I PHYAG RGYA DANG, RNGA RDA BA CAN BRDUNG PA PADMA GAR DBANG GI'O, ,HI ZHES BYA BA YI GE BCU DRUG GI TSAD DU 'DON TO, ,RNGA ZLUM BRDUNG BA'I GLU'I PHYAG RGYA NI RDO RJE NYI MA'I'O, ,HAm ZHES PA RTA MCHOG GI BSLANG NGO, ,KA KA ZHES PAS 'GRE 'GYUR SUM BRTZEGS YOD PA DANG, KA 

@425B
GNYIS ZHES PA 'GRE 'GYUR MI MTHUN PA YOD PA DANG, RAB LA ZHES PA ZANGS DUNG BZHIN RGYA GLU LEN PA'O, ,DKYIL 'KHOR DRUG GI GLU'I PHYAG RGYA'I YE SHES NI, SIL SNYAN GYI PHYAG RGYA BSHAD PA NI, GLING BU DANG NI 
RGYUD GCIG NI, ,ZHES PA LA SOGS PA GSUNGS TE, GLING BU NI BU GA BCU'AM KHAMS LNGA DANG BCAS PA'O, ,RGYUD GCIG NI 'DZENG NGO, ,RGYUD MANGS NI DGU PO RGYUD MNGAS SO, ,RGYUD STUG PO NI RGYUD NYI SHU RTZA GCIG PA'O, ,SIL SNYAN NI PI WANG RDZA RNGA STE, DKYIL 'KHOR DRUG GI LHA'I 
CHA BYAD BZUNG NAS LHA'I ZLOS GAR BZHIN DU SIL SNYAN BRDUNG ZHING GLU BLANGS NA DNGOS GRUB ZLA BA BZHIS 'GRUB PA'AM ZLA BA GCIG GIS 'GRUB PAR 'GYUR RO, ,SNYING PO NI RIGS BZHI'I GTZO BO'I RDZOGS SO, ,PHYAG RGYA NI LHA MO RNAMS KYI SNGAGS SO, ,SNGAGS NI BZLAS PA'I 
SNGAGS SO, ,RIG PA NI MCHOD PA'I SNGAGS SO, ,BYA BA RNAM PA SNA TSOGS NI, RKANG BA'I GAR, LAG PA'I GAR, MIG GI BLTA BA DANG BCAS PA'O, ,RNAM PAR SEL LA SOGS PA'I THABS NI, DGOD DANG BLTAS DANG, LAG BCANGS DANG, 'KHYUD PA LA SOGS PA'I THABS SO, , 
DE LTAR THUN MONG GI SIL SNYAN GYI PHYAG RGYA BSHAD NAS, KHYAD PAR GSUNGS PA NI, DZA: H'Um BAm HO: RUt CES PA LA SOGS PA NAS, RGYUN GYI NGA'O ZHES PA'I BAR GYIS RDO RJE SEMS DPA'I DKYIL 'KHOR GYI RNGA BRDUNG BA'I GLU'I'O, ,AAm AAm ZHES PA NAS DAM TSIG GSUM GYI RNGA'O ZHES 
BA'I BAR GYIS RNAM SNANG GI GLU'O, ,DE 'ONG ZHES PA NAS HE RU KA'I RNGA'I PHYAG RGYA'I ZHES PA'I BAR GYIS HE RU KA'I'O, ,PADMA PADMA TRI ZHES PA NAS, THAL MO BRDEB PA'I RNGA'O ZHES PA'I BAR GYIS PADMA GAR DBANG GI'O, ,TRAm TRAm ZHES PA NAS RGYAL PO'I RNGA'O ZHES PA'I BAR GYIS RDO RJE 
NYI MA'O, ,TA KI H'Um ZHES PA NAS MYUR BA'I RNGA'O ZHES PA'I BAR GYIS RTA MCHOG GI ZHI BA'I 'GROS DANG, RGYAS PA DANG, DBANG DANG MNGON SPYOD KYI 'GROS BSTAN TO, ,SIL SNYAN GYI PHYAG RGYA'I YE SHES NI THUN MONG DU GSUNGS SO, ,KUN SNYING LTAR YI GE RE ME DANG LHA RE RE SBYOR 

@426A
*, ,BA'I BSHAD PA NI, RGYUD YOD PA YOD MA YIN LA, MING MTSAN GYI DANG PO DANG THA MA BZUNG BA LTA BU PHAN TSUN MI 'GAL BA'I LUNG GI 'THAD PA YANG MED DO, ,AINDRA BH'U TI'I ZHAL SNGA NAS GLU 'DI RNAMS KYIS SIL SNYAN BRDUNGS LA, SGRA YI RDO RJE NYAMS LAS GNAS MED DANG, , 
LHAG MTHONG SGRA YI DE NYID SHES PA YIN, ,SIL SNYAN SGRA DANG GZUGS RNAMS LA, ,GANG GIS STONG NYID DE SHES PAS, ,DE YI MDZAD PA 'DUS PA YIS, ,BDE BA'I YE SHES SKYE BAR 'GYUR, ,ZHES GSUNGS SO, ,DE LTAR SIL SNYAN GYI PHYAG RGYA YE SHES BSTAN NAS, YE SHES BSDU 
BA'I PHYAG RGYA BSTAN PA NI, RDO RJE SEMS DPA'I BDAG SBYOR BAS, ,ZHES PA NAS, THAL MO DKYIL 'KHOR BSDU BAR BYA, ,ZHES PA'I BAR GYIS BSTAN TO, ,BSDU BA BYAS PA'I RJES LA GLU DANG SIL SNYAN GAR BYAS PAS DE BZHIN GSHEGS PA RNAMS MNYES PAR BYA BA'I PHYIR NYAMS 
DGU BYAS TE, DKYIL 'KHOR RE RE LA YANG GAR GYI NYAMS DGUS MCHOD PAR BYA STE ZHES BSTAN PA YIN TE, SGEG PA RDO RJE SEMS DPA'O, ,DPA' BA DE BZHIN GSHEGS PA'O, ,SNYING RJE HE RU KA'O, ,DGOD PA 'JIG RTEN DBANG PHYUG GO, ,KHRO BA RDO RJE'I NYI MA'O, ,'JIGS PA RTA 
MCHOG GO, ,MI SDUG PA NI MI GTZANG BA'I RDZAS BSGOMS PA STE SH'AKYA THUB PO, ,NGO MTSAR GYI DKYIL 'KHOR BZHI'I MKHA' 'GRO MA RNAMS SO, ,ZHI BA NI RNAM PAR SNANG MDZAD CHEN PO STE, RGYU'I RDO RJE 'CHANG DRUG GO, ,SGEG PA LA SOGS PA'I NYAMS DANG LDAN PA ZHES PA 
'KHOR LO DRUG GI LTA'I GAR BYAS PAS 'KHOR LO BZHI'I YE SHES SKYE BAR 'GYUR RO, ,RDO RJE SEMS DPA'I SGEG CES PA LA SOGS PA RGYAS PAR BSHAD PA STE, AOm RDO RJE SEMS DPA' SGEG PA LA, ,DPA' LA DPA' BO'I DE BZHIN GSHEGS, ,ZHES PA NAS, MCHOG TU GYUR 
PA'ANG RAB TU STZOL, ,SV'A H'A ZHES PA'I BAR GYIS RDO RJE GLU BLANGS PA BSTAN PA YIN NO, ,DE'I PHAN YON GSUNGS PA NI, THAMS CAD BDAG NYID CES PA NAS, DAM PA STER BAR 'GYUR ZHES PA'I BAR GYIS BSTAN TO, ,BDE MCHOG MA LA SOGS PA'I LHA MO RNAMS KYIS PHYAG RGYA'I 

@426B
SBYOR BA 'DI DAG GIS ZHES PA NAS, MCHOD PA RAB TU SBYAR ZHES PA'I BAR GYIS GSUNGS SO, ,RNAM SNANG GI DKYIL 'KHOR GYI PHYAG RGYA NI, KUN DU SNA TSOGS SKAL BZANG PO, ,ZHES PA NAS, SANGS RGYAS THAMS CAD 'BYUNG BAR 'GYUR, ,ZHES PA'I BAR GYIS BSTAN TO, ,DE NAS 
LAN DU SLAR YANG NI, ,RDO RJE 'DZIN PA CHEN POR 'GYUR, ,ZHES PA HE RU KA'I'O, ,DE NAS LAN YANG TSUL BZHIN DU, ,PADMA GAR BYUNG MCHOG TU SGYUR, ,ZHES PAS PADMA GAR DBANG GI'O, ,DE NAS SLAR YANG LAN DU NI, ,RDO RJE NYI MA MCHOG TU SGYUR, ,ZHES PAS RDO RJE NYI MA'O, , 
DE NAS SLAR YANG SGYUR BAS ZHES PA RTA MCHOG GI'I'O, ,DE NAS SLAR YANG NAS, BDAG NYID BYUNG BAR RAB TU 'GRUB, ,CES PAS THUN MONG GI DNGOS GRUB BSTAN TO, ,DE LTAR SIL SNYAN MED KYANG GAR GYI NYAMS DGU MCHOD PAR BSNAN PA NI, DE NAS PHYAG RGYA ZHES PA YIS, ,SDOM PA THAMS 
CAD RAB STON PA, ,RDO RJE SEMS DPA' DPAL GYI GLU, ,KHYAD PAR DU NI BSHAD PAR BYA, ,ZHES PA DANG BCAS PAS BSTAN TO, ,GLU GANG ZHE NA, LA LAR DRI MED CES BYA BAS RDO RJE SEMS DPA' DANG RNAM SNANG GI GLU BSHAD DO, ,LA LAR RAB TU 'JIGS ZHES PAS HE RU KA'I GLU BSTAN TO, ,LA 
LAR MDANGS BZANGS ZHES PAS PADMA GAR DBANG GI BSTAN TO, ,LA LAR 'GRO BA THAMS CAD CHES PAS RDO RJE NYI MA BSTAN TO, ,RDO RJE SEMS DPA' 'GRUB PA'I PHYIR, ,ZHES PAS RTA MCHOG GI BSTAN TO, ,RNAM PA MANG PO 'DUL BAR MDZOD, ,CES PA LA SOGS PAS DKYIL 'KHOR 
DRUG GI 'KHOR BSTAN TO, ,'DI DAG GLU NI BLANGS PA YIS, ,ZHES PA LA SOGS PAS PHAN YON BSTAN TO, ,DE LTAR RAB TU GAR BYAS TE, ,ZHES PA LA SOGS PAS, GAR MA SHES NA PHAM PA DANG LTUNG BAR 'GYUR BA YIN PAS TSOGS KYI 'KHOR LO'I ZAS DANG, G-YOG DANG BCAS 
BA DBUL BAR BYA'O, ,MCHOD PA'I CHO GA 'DI DAG GIS, ,ZHES PA SNGAR BSHAD PA'I RIGS BZHI'I TSOGS KYI 'KHOR LO'I DBANG PO DANG RNAL 'BYOR MA BKOD LA MCHOD PA'AM, YANG NA DRI'I THIG LE'AM, ME TOG GI TSOM BU DANG, YIG 'BRU DANG PHYAG MTSAN DANG PHYAG RGYA CHEN PO 

@427A
*, ,BKOD LA LAS DANG PO PAS MCHOD PA BYAS NAS, SDIG BA KUN LAS THAR PA DANG, BSOD NAMS THAMS CAD 'PHEL LO ZHES NGES BRJOD LAS KYANG GSUNGS SO, ,CHOS KYI PHYAG RGYA DANG, GLU'I PHYAG RGYA DANG, SIL SNYAN GYI DANG, GAR GYI PHYAG RGYA ZHES PA STE BCU 
GNYIS SO, ,PHYAG RGYA BSHAD PA NI RAB TU DGA' BA ZHES PA NAS, AA LA LA HO ZHES PA'I BAR GYIS RDO RJE SEMS DPA'I DKYIL 'KHOR GYI GLU BSHAD DO, ,DE BZHIN GSHEGS PA KUN GYI MKHA' 'GRO ZHES PA NAS GDON MI ZA BA ZHES PA'I BAR GYIS RNAM SNANG GI GLU'O, ,RDO RJE SEMS DPA' BSDUS 
PAS NA, ,ZHES PA NAS, RDO RJE DRIL BU RAB TU 'KHROL BA LA PHYAG 'TSAL LO ZHES PA'I BAR GYIS HE RU KA'O, ,LA LAR RAB TU DRAN ZHES PA NAS, GRUB PA STON ZHES PA'I BAR GYIS PADMA GAR DBANG GI GLU'O, ,THAMS CAD DBANG BSKUR ZHES PA NAS, GRUB PAR MDZOD CES PA'I BAR 
GYIS RDO RJE NYI MA'I GLU'O, ,LA LAR MKHAS PA'I ZHES PA SHLOKA GCIG GIS RTA MCHOG GI DKYIL 'KHOR GYI GLU'O, ,GLU'I MCHOD PA'I YE SHES BSTAN NAS, ME TOG LA SOGS PA'I YE SHES BSTAN PA NI, ME TOG DKAR DANG DMAR BA LA, ,ZHES PA LA SOGS PA GSUNGS TE, 
RDO RJE SEMS DPA'I DKYIL 'KHOR GYI ME TOG BDUG PA MAR ME DRI CHAB DRI DANG LDAN PA'I ZHAL ZAS KYI GONG BU BSTAN PA YIN NO, ,ME TOG DMAR PO ZHES PA LA SOGS PA GO SLA'O, ,MCHOD PA'I PHYAG RGYA BSTAN NAS, TSOGS 'KHOR GYI DUS SU GTOR MA LA SOGS PA'I RDZAS BSTAN PA NI, 
SGEG MO DANG NI CHU DANG ZHES PA LA SOGS PAS STON TE, PHYIS BYUNG BA'I RDO RJE'I YE SHES DANG SBYAR NAS SGEG MO DANG NI CHU LA SOGS PA STON TE GO SLA'O, ,RDO RJE SEMS DPA'I'O, ,SANGS RGYAS RNAMS LA BSHOS 'BUL BA, ,ZHES PA LA SOGS PA NAS, RTA DBUL BA ZHES PA'I BAR 
GYIS SANGS RGYAS LA SOGS PA'I 'KHOR LO LNGA'I MCHOD PA DANG GTOR MA'I CHO GA'O, ,DE LTAR GTOR MA'I PHYAG RGYA'I YE SHES BSTAN NAS, DBANG BSKUR BA'I PHYAG RGYA STON PA NI, MTHE BO SEMS DPA'I SKYIL MO KRUNG, ,ZHES PA LA SOGS PA GSUNGS TE, MTHE BONG BSNOL 

@427B
NAS MDZUB MO GNYIS KYI RTZE MO BKUG ,GUNG MO GNYIS KYI TSIGS MNYAM PAR SBYAR LA, LHAG MA RDO RJE THAL MO SBYAR NAS, SPYI BO LA SOGS PA'I GNAS LNGAR GTUGS NAS, RIGS LNGA'I DBANG BSKUR BA DANG, DE BZHIN GSHEGS PA LA RIN PO CHE'I COD PAN GYI DBANG BSKUR 
PA DANG TSOGS KYI DKYIL 'KHOR GYI DBUS KYI RDO RJE SEMS DPA'I COD PAN GYI PHYAG RGYA NI, SOR MO THAMS CAD NANG DU BSNOL, ,ZHES PA LA SOGS PA GSUNGS TE, RDO RJE BSDAMS PA NANG DU BCINGS LA, MDZUB MO DANG MTHE BO RTZE MOR SBYAR NAS, THOD PA SKAM PO'I KHA DANG MIG GI 
PHUG LTA BUR GZHAG PA NI HE RU KA PADMA GAR DBANG, RDO RJE NYI MA RTA MCHOG GI BDAG PO'I RIGS BSDUS PA'I GTZO BO'I DBANG BSKUR YIN NO, ,RDO RJE THAL MO MNYAM SBYAR TE, ,ZHES PA LA SOGS PAS DE BZHIN GSHEGS PA'I DBANG BSKUR BA'I PHYAG RGYA BSTAN TO, ,LAG PA SHIN 
TU BRKYANG BA YIS, ,ZHES PA LA SOGS PAS HE RU KA'I DBANG BSKUR BA BSTAN TO, ,MTHE BONG DPA' BO SKYIL MO KRUNG, ,ZHES BYA BA LA SOGS PAS PADMA GAR DBANG GI PHYAG RGYA BSTAN TO, ,RDO RJE THAL MO MNYAM SBYAR BA, ,ZHES PA LA SOGS PAS, RDO RJE NYI MA'I DBANG BSKUR BA'I 
PHYAG RGYA BSTAN TO, ,SANGS RGYAS RIN CHEN PADMO DANG, ,ZHES BYA BA LA SOGS PAS RTA MCHOG GI DBANG BSKUR BA'I YE SHES KYI PHYAG RGYA'O, ,DE LTAR DBANG BSKUR BA'I YE SHES KYI PHYAG RGYA BSTAN NAS, DA NI RDO RJE THAMS CAD KYI YE SHES KYI PHYAG RGYA NI, SOR MO THAMS CAD BSNOL BA NI, ,RDO RJE 
THAMS CAD YIN PAR BSHAD, ,CES BYA BA LA SOGS PA THUN MONG GI PHYAG RGYA DAM TSIG 'BYUNG BA'I RGYU BSHAD DO, ,THUN MONG GI SPYAN DRANG PA'I PHYAG RGYA NI, DE LAS GUNG MO LCAGS KYU ZHES PA LA SOGS PA SMOS TE, ,DE BZHIN GSHEGS PA NI, ,RDO RJE BSDAMS PA BYAS NAS NI, ,ZHES PA LA SOGS 
PA GSUNGS SO, ,HE RU KA NI, RDO RJE'I PHYAG RGYA BCINGS PA LAS, ,ZHES PA LA SOGS PA GSUNGS TE, RDO RJE DBAB PA DANG, RDO RJE'I SNYING PO'I PHYAG RGYA GNYIS HE RU KA'I PHYAG RGYA YIN NO, ,RDO RJE BSDAMS PA LA SOGS PA LA GNAS TE ZHES PA LA SOGS PAS PADMA GAR DBANG GI PHYAG RGYA BSTAN TO, , 

@428A
*, ,RDO RJE'I PHYAG RGYA PADMOR BYAS PA LAS, ,ZHES PAS RDO RJE NYI MA'I PHYAG RGYA BSTAN TO, ,RDO RJE'I PHYAG RGYA YONGS SU BCINGS NAS ZHES PA LA SOGS PAS RTA MCHOG GI PHYAG RGYA BSTAN TO, ,RDO RJE THAMS CAD KYI PHYAG RGYA DE SHES PAS CI ZHIG BYED CE NA, SGRUB PAR 'DOD PA DANG, 
DNGOS GRUB LEN PA'I GANG ZAG GIS RDO RJE THAL MO BSDAMS PA DANG, GUNG MO GNYIS NANG DU BCUG PA DANG, MTHE BO MTHE CHUNG BRKYANG BAS YE SHES 'BEBS PA DANG, RDO RJE'I PHYAG RGYA YONGS SU SGYUR BAS LHA'I SKUR BSGOM PA DANG, GUNG MO LCAGS KYU BYAS PAS YE SHES SEMS DPA' 
SPYAN DRANG BA NI, RDO RJE SEMS DPA'I DNGOS GRUB DANG BSGRUB PA'I YAN LAG TU 'GYUR RO, ,DE BZHIN DU DE BZHIN GSHEGS PA LA SOGS PA LNGA LA YE SHES DBAB PA DANG, YE SHES SEMS DPA' SPYAN DRANGS NAS LTAR BSGOM PAR BLTA BAR BYA'O, ,DE YANG DANG PO'I RDO RJE SEMS 
DPA' DANG DBUS MA'I HE RU KA DANG, YE SHES DBAB PA YE SHES SEMS DPA' ZHES GSUNGS SO, ,BSTOD PA DANG BCAS PA'I YUM GYI PHYAG RGYA NI,, ,A'A LI K'A LI MNYAM BYAS NAS, ,KHA YI THAD KAR 'DUD PAR BYA, ,ZHES PA DBYANGS YIG BCU DRUG DANG, GSAL BYED SUM 
CU RTZA BZHI LAS, DKYIL 'KHOR DRUG LHA GANG RUNG BSGOMS PA LA SNYING GAR NYI ZLA NYIS BRTZEGS BSAM PA NI, A'A LI K'A LI MNYAM SPYAR NAS, ,ZHES BYA'O, ,DE LA GZUGS KYI RNAM RTOG YIG 'BRU DANG, SGRA'I RNAM RTOG GNYIS LAS SGRA'I RNAM RTOG GI DBANG DU BYAS NAS, A'A 
LI K'A LI NI 'BYUNG RNGUB PO, ,MNYAM PAR GNAS PA NI LTE BA'I DBUS KYI GNAS PA'I RLUNG NGO, ,KHA YI THAD KAR 'DUD PAR BYA, ,ZHES PA LA, LTE BA SNYING GA LKOG MA BYED PA GSUM GYIS 'GRIB PA'I GLING BUR BRDABS NAS SGRA'I GNAS BRGYAD KYI BYED PAS PHYE STE, DE'I 'OG TU BZHI PAS 
GZUNG DU RUNG BA'I SGRA'I RI MO RNAMS DPAG BSAM GYI SHING GI SDONG PO LTAR RTZA BAR DGOD PAR BYA BA YIN LA DBYANGS YIG BCU DRUG GI GU GU LCUG MA LTAR BYAS LA GSAL BYED KYI STENG DU YI GER BZHAG PAS MGO BRTZEGS MAR GYUR PA LCUG MA LAS MYU GU SKYES PA BZHIN NO, ,DE LAS ME 

@428B
TOG BYUNG BA LTAR LHA'I PHYED CHAG GI ZLA BA TSES PA DANG, 'BRAS BU SMAN PA LTAR RJES 'JUG GI DBYANGS KYI THIG LE DANG, LO 'DAB 'BRUL PA BZHIN TSEG DRUG GNYIS KYIS MTSAMS BCAD PA YIN NO, ,GZUGS KYI RNAM RTOG DBYANGS DANG GSAL BYED MNYAM PAR BYAS NAS THAMS CAD 
THIG GI RI MO LAS MI 'DA' BAR TSAR DU DKRIS PA NI KHA'I THAD KAR ZHES BYA'O, ,DBYANGS DANG GSAL BYED THAMS CAD SNGA MA LA LTA BAS NA 'DUD PA BYA ZHES BYA'O, ,DE'I 'OG TU RI MO RNAMS ZHES PAS DBYANGS GSAL BYED, MTHEB MDZUB THABS SHES RAB KYI SPU GUS BZUNG NAS 
MIG GI LTAR RUNG BAR DGOD DO, ,GUG SKYED DAG GES LCUG MAR BYA, ,ZHES PA LA SOGS PA GZUGS KYI RNAM RTOG DANG MTSUNGS TE GO SLA'O, ,DE YANG RGYUD 'BUM PA LAS YI GE'I DBYIBS GSUNGS PA NI, AA NI KHYIM BYA'I MGO YI GZUGS, ,AI NI GLANG CHEN SNA LTA BU, ,A'I 
NI DBANG PHYUG CHEN PO 'DRA, AU NI RNGA MO'I MGO JI BZHIN, ,A'U NI SHA BA'I KHA 'DRA BA, ,Ri NI RI BONG MGO BO 'DRA, ,YI GE R'i NI SENG GE BZHIN, ,YI GE Li NI GLANG CHEN KHA, ,L'i NI DBANG LDAN ZHAL DANG MTSUNGS, ,AE NI MA HE'I KHA 'DRA BA, ,AEE NI RMA BYA'I KHA DANG MTSUNGS, ,AO NI BYI LA'I KHA BZHIN 
NO; ,AOO NI KHYI YI KHA BZHIN NO, ,AAm NI CHU SRIN MGO BO 'DRA, ,TSEG DRAG AA: NI STAG MGO BZHIN, ,AE ZHES GSUNGS PA DANG, DE BZHIN DU RUS SBAL DANG, BUNG PA DANG, BSE DANG, KANG KA DAG TZAG SHA ,GDUGS, RNGA, RNGA CHEN DANG, RKED NYEG ,THI BA, PHU SHUD, MKHA' 'GRO, SBYIN BDAG 
SRANG, PHA BANG MCHE BA CAN, GZHU MA STE, RI SKEGS, KHRUNG KHRUNG, 'DAM BYA, SGEG GA ,SPRE'U, PHUG RON, DUR PA, KHU BYUG ,BYA ROG ,RI BONG, ZHI BA'I BYA, SPYANG KI ,'PHROG MA, SRIN PO'I MKHA' 'GRO BA DANG 'DRA BAR GSUNGS SO, ,'DI NI SANGS RGYAS THAMS CAD KYI, ,ZHES 
PA LA SOGS PAS GZUGS KYI RNAM RTOG DANG, SGRA'I RNAM RTOG GSUNGS SO, ,YI GE DAG KYANG MI 'GYUR MCHOG ,CES PA RDO RJE SEMS DPA'I YI GE BADZRA SB'A H'A ZHES PA'I MTSAN BRIS PAS YONGS SU GRUB PA'I 'OD GSAL BA'I NGO BO MI 'GYUR BA'I MCHOG MTSON PAS NA 

@429A
*, ,SNGAGS KYI YI GE AA NA HA STE, MI 'GYUR BA ZHES BYA'O, ,DE JI LTAR MTSON ZHE NA, SANGS RGYAS DANG BYANG CHUB SEMS DPA' BRDAR GYUR PA'I PHYIR RO, ,DE YANG GSANG BA 'DUS PA'I PHYI MA LAS, YI GE LNGA'I RANG BZHIN LUS 'BYUNG BA LNGA'I NGO BO NYID CES GSUNGS SO, , 
DE BZHIN GSHEGS PA NI, CHAGS CHEN 'GRO BA'I DPAL ZHES PA DE BZHIN GSHEGS PA'I MTSAN SNYING GA'I NYI ZLA'I STENG DU PHYAG MTSAN GYI DBUS SU MTSAN BRIS PAS BSTOD NA DNGOS GRUB THOB PO, ,DE BZHIN DU HE RU KA'I THUGS KAR ZLA BA'I STENG DU KHRO BO'I RDO RJE LA, SNYING RJE DRI MED 
KHRO BO'I DPAL, ,ZHES PA'I MTSAN BRIS NAS BSTOD DO, ,PADMA GAR DBANG GI THUGS KAR NYI ZLA'I STENG DU, PADMA CHAGS PA'I DPAL DAG PA, ,ZHES PA'I MTSAN BRIS LA BSTOD DO, ,RDO RJE NYI MA'I THUGS KAR NYI ZLA'I STENG RIN PO CHE'I DBUS SU, ,RDO RJE NYI MA DPAL GDANGS PA, ,ZHES PA 
BKOD LA BSTOD DO, ,RTA MCHOG GI THUGS KAR NYI ZLA'I STENG GI SNA TSOGS RDO RJE'I DBUS SU, RTA MCHOG PHA ROL GNON PO'I DPAL, ,ZHES PA BRIS LA BSTOD DO, ,DNGOS GRUB MYUR DU 'GRUB PAR 'GYUR RO, ,DA NI LHA GZHAN DAG LA BSGRE BA BSTAN PA NI, ,LHAG PA'I LHA NI GANG DAG GI, 
ZHES PA LA SOGS PA GSUNGS TE, RDO RJE SEMS DPA'I BDE MCHOG MA DANG, RNAM SNANG GI SANGS RGYAS DBYANGS DANG, HE RU KA'I GOO R'I MA DANG, PADMA GAR DBANG GI RNAM GZIGS MA DANG, RDO RJE NYI MA'I DBANG BSKUR MA DANG, RTA MCHOG GI ZHI BA'I RTA MGRIN LA SOGS PA 
DKYIL 'KHOR BZHI'I SLOB DPON GYIS LHA GANG DANG GANG LA ME TOG PHOG PA DE DANG DE'I MTSAN BRIS NAS BSTOD PAR BYA'O, ,GAL TE GZHAN LA PHAN 'DOGS PA'I TSE, SLOB MA 'JUG PA DANG, DBANG BSKUR BA'I THA MAR MING GI DBANG BSKUR RO, ,MING DE BRTAN PAR 'GYUR 
RAM ZHE NA, PHYAG RGYA'I SBYOR BA DE DAG GIS, ,BYANG CHUB SNYING PO'I BAR DU NI, ,RDO RJE'I MING DU RAB TU GNAS, ,DE NAS SANGS RGYAS SU YANG 'GYUR, ,ZHES GSUNGS SO, ,ME TOG PHOG PA'I PHRA SE NAS LHA'I RIGS SU SHES SHING MING BTAGS PA BZHIN DU DBYANGS DANG, GSAL BYED 

@429B
KYI YI GE SDE TSAN BZHI DANG, SHA shA SA HA SPANGS PA'I SDE TSAN BZHI GSAL BYED DANG, DBYANGS DANG PO DANG, THA MAR MNYAM PA'I SDE TSAN BZHI RU BRIS LA KA GNAS PA'I BAR GYI SDE TSAN BZHI LA YI GE MTSANG BA'I YI GE LNGA LNGA LAS SHA shA SA HA BZHI DANG, Ri DANG Li MA NING GI YI GE RNAMS GNYIS SU 
BRTZIS PAS KHA BSKANGS NAS BRGYAD TSAN BZHI RU BYAS LA, 'KHOR LO'I RTZIBS BZHI LA, YI GE LNGA BCU RTZA BRGYAD BKOD PA LA RIG PA'AM, ME TOG 'DOR BAS DE'I RIGS SU SHES PA'AM, DE'I MING GDAGS SO, ,GAL TE KHA DOG DANG DBYIBS DANG SPYOD LAM GYI MTSAN DANG 
LUS NGAG YAL LAG GI BRDA SHES PAS KYANG KYANG SNGAGS SKYES ZHING SKYES YE SHES LAS SKYES PA'I DPA' BO DANG RNAL 'BYOR MA SHES PAS TSOGS 'KHOR GYI LHAR BYA BA DANG, RDUL TSON GYI DKYIL 'KHOR LA DBANG BSKUR BA'I MTSAN NYID SHES PAR 'GYUR RO, ,DE SKAD DU YANG 
CHOS SPYOD BCU PA'I MDO LAS, DU BA LAS NI MER SHES SHING, ,ZHES PA LA SOGS PA GSUNGS SO, ,BRDA'I PHYAG RGYA JI LTAR SHES PAR 'GYUR BSNYAM NAS, SPYI BOR BYUG PA GANG YIN PA, ,ZHES PA LA SOGS PAS TSOGS 'KHOR BYED PA'I TSE'AM, RDUL TSON LA MTSAN 
MA THOB NAS DNGOS GRUB LEN PA'I TSE NA, SANGS RGYAS DANG BYANG CHUB SEMS DPA'I BRDAR GYUR PA YAN LAG DANG NYID LAG LA LUS KYI BRDAR GYUR PA YIN NO, ,THA MAL PAS MI BRJOD CING THA MAS PA'I LUS KYI BRDA YANG MI BYA BAS DPA' BO RNAL 'BYOR MA'I THA SNYAD DU BYED PA 
YIN NO, ,BRDA'I PHYAG RGYA BSHAD NAS, ,ZAG MED KYI TSIG GI BRDA'I PHYAG RGYA BSHAD PA NI, AA PI PU LA SOGS PA GANG GI BRDAR GSUNGS SO, ,AA BI PU TA PRA TI PU TA NI DKYIL 'KHOR GYI PHYAG 'TSAL BA YI NI, ZAG MED KYI TSOGS KYI 'KHOR LO'I BRDA DANG THA SNYAD BYAS PA NI, 
RDO RJE SEMS DPA' BDE BA'I MCHOG, ,AE MA HO BDE BA THOG MTHA' MED PA DANG BZHI NI RDO RJE SEMS DPA'I MTSAN MA YIN NO, ,BDE MCHOG MA LA RGYAS 'DEBS MA DANG MTSAN GNYIS SO, ,AE MA HO BDE BA LA RMONGS BYED MA DANG MTSAN GNYIS SO, ,SNANG MDZAD MA LA ZAB MO DANG 

@430A
*, ,MTSAN GNYIS SO, ,SLOB MA MO LA TSE 'PHEL MA DANG MTSAN GNYIS SO, ,LHAG MA LHA MO BCU BZHI LA MTSAN RE RE'O, ,SMIN MA BSKYOD PAS MDA' BZHI 'DZIN PA'I BDE MCHOG MA MTSON TE, BHAGA LINGGA BSTAN PAS AE MA'O BDE BA MTSON, THOD PA KHA t'Am GAS RNAM 
SNANG MTSON, SANGS RGYAS PHYAG RGYA THOD PA GNYIS SA LA NAS GANG BAS SLOB MA MO MTSON TO, ,'KHOR LOS BSTAN PAS DKYIL 'KHOR MTSON TO, ,SNGON RGYAN GON PA DE NYID DAM TSIG YIN PAR BSHAD DO, ,LHA THAMS CAD KYI CHA BYAD GYON NAS SKYE BO DAM PA RNAMS 'DUS PA'I NI TSOGS 
KYI 'KHOR LO YIN NO, ,SANGS RGYAS DANG BYANG CHUB SEMS DPA'I BRDA DE DAG NI, MDZA' BA 'DUS PA'I DUS SU BYA BA YIN PAR GSUNGS SO, ,CI'I PHYIR DKYIL 'KHOR YIN ZHE NA, RDO RJE SEMS DPA' DPAL SBYOR BA, ,DKYIL 'KHOR THAMS CAD YIN PAR BSHAD, ,CES PAS 
LUS KYI DKYIL 'KHOR BSTAN TO, ,LHA MO THAMS CAD SKAL BA BZANG, ,ZHES PAS BHA GA'I DKYIL 'KHOR BSTAN TO, ,RDO RJE SEMS DPA' DPAL SBYOR BA, ,ZHES PA NAS, KUN GYI SLOB DPON YIN PAR BSHAD, ,CES PA'I BAR GYIS CHOS KYI DBYINGS KYI DKYIL 'KHOR BSTAN 
TO; ,DE YANG NGES BRJOD LAS, DKYIL 'KHOR LUS ZHES BYA BAR BSHAD, ,CES PA LA SOGS PAS GSUNGS SO, ,DKYIL 'KHOR GSUM LA DBANG PA'I SLOB DPON JI LTA BU ZHE NA, KUN GYI SLOB DPON RAB GNAS ZHES PA LA SOGS PA SHLOKA GCIG GIS MTSAN NYID GSUNGS SO, , 
DE'I SLOB MA SGRUB PA'I GROGS PO JI LTA BU ZHE NA, DE YI SLOB MA GRUB NA NI, ,ZHES PA LA SOGS PA SHLOKA GCIG GIS LAS KYI SLOB DPON RGYAL TSAB YIN PAR BSHAD DO, ,SLOB MA LHAG MA RNAMS JI LTA BU ZHE NA, DE LA GZHAN PA'I SLOB MA KUN, ,ZHES PA'I SHLOKA GCIG GIS 
'JIG RTEN THUN MONG MCHOG GI DNGOS GRUB BSGRUB PA'I THA MA DANG 'BRING DANG RAB BYANG CHUB SEMS DPA' YIN PAR BSHAD DO, ,SANGS RGYAS THAMS CAD RIN PO CHE, ,ZHES PA'I SHLOKA GCIG GIS SANGS RGYAS LNGA'I COD PAN GYIS RDUL TSON GYI DKYIL 'KHOR GYI SLOB DPON DU 

@430B
MTSON TO, ,THOD PA BZHI DANG SANGS RGYAS KYI COD PAN GYIS TSOGS 'KHOR GYI SLOB DPON DU MTSON TO, ,SNANG BA MTHA' YAS KYI RANG BZHIN DU GRUB PA GCIG ,PADMA'I 'DAB MA BZHIS DBANG BSKUR BAS PADMA'I RIGS SO, ,RIN PO CHE MYU GU'I CHOD PAN GYIS NOR BU RIGS KYI SLOB DPON DU 
MTSON TO, ,RTA MCHOG RIGS LA SNYING PO LNGA BRJOD NAS, NOR GYI MCHOG PHRENG BA LNGAS BCINGS PAS RTA MCHOG GI DBANG BSKUR BA'I SLOB DPON DU MTSON TO, ,GA PHUR TZANDAN DMAR PO DANG, ,ZHES PA LA SOGS PAS GSANG BA'I DBANG BSKUR GYI BDUD RTZI LNGA BRDA YIN NO, ,SHES RAB YE 
SHES KYI DBANG BSKUR BA NI, DANG PO MNA' BSGRAGS LA DAM TSIG BSGRAGS LA DBANG BSKUR BA NI GO RIMS YIN PAS, DANG PO BAG ZAN LAS GO KU NGA HA NA'I GZUGS BYAS, DE'I NANG KHRAG GIS BKANG NAS, PHYI ROL TZANDAN DMAR POS BYUGS TE, MAR LA BTZOS PA'I RGYAL PO'I ZAN, , 
ZHES BSHAD PAS, DE DANG MKHA' 'GRO MA LA GTOR MA BTANG LA SLOB MA'I LCE LA SHA LNGA'AM SHA LNGA MED NA, DE'I KHRAG GI THIG LE BYIN LA MNA' BSGAG GO, ,DE'I PHYIR RGYUD THAMS CAD LAS PHYUGS GSOD PA'I SBYOR BA ZHES BAG ZAN GYI GZUGS LA ZER RO, ,SHES RAB YE SHES KYI DBANG 
BSKUR BA'I LHA MO LA MING JI SKAD GDAGS SHE NA, BDE MCHOG MA DANG AE MA BDE MA LA SOGS PA'I MING BZHI GDAGS SO, ,LHA MO DE RNAMS SNGAGS SKYES YIN NO, ,RDO RJE SEMS DPA' BDE BA'I YE SHES PHOB LA SANGS RGYAS KYI BRDA BTAGS NAS PHYAG RGYAR BYIN GYIS 
BRLABS TE, DGA' BZHI SBYOR BA THAMS CAD RTOG BRAL SANGS RGYAS KYI ZHI GNAS DANG, LHAG MTHONG YE SHES YIN PAR BSHAD DO, ,REG BYA RDO RJE MA DE RTOGS NA CHOS THAMS CAD KYI MDO DANG RGYAS PA SHES PAR 'GYUR BAS PHYIS YE SHES LAS SKYES PA'I LHA MO DE NYI BAR LONGS SPYOD 
PAS KHAMS GSUM MA LUS PA'I STONG PA NYID RTOGS PAR 'GYUR RO, ,DE BZHIN GSHEGS PA ZHES BYA BA'I BRDAS LAS KYI PHYAG RGYA'I GZUGS GDONG RGYAN GYON NAS RI MO BRIS PAS MTSON NO, ,SGRAS NI GLU'O, ,DRIS NI DE'I DRI'O, ,ROS NI DE'I LCE DANG MCHU 'JIB PA'O, ,REG 

@431A
*, ,PA NI RANG BZHIN BRGYAD CU DANG BRAL BA'I DGA' BA BZHI'I BDE BA'O, ,'DOD PA'I YON TAN LNGA LA PHYAG RGYA GANG GI BRDAS GDAGS SHE NA, SANGS RGYAS BRDA YI PHYAG RGYA YIS, ,CHOS KYI MU DRA YIN PAR BSHAD, ,CES GSUNGS PAS CHOS KYI PHYAG RGYA LA BYA'O, , 
GAL TE RTOG MED DU MA SONG NAS DGA' BRAL DU SONG NA JI LTAR BYA SNYAM NA, SBYOR BA'I LONGS SPYOD THAMS CAD KYIS, ,ZHES PA'I SHLO KA GCIG GIS MCHOD PAR BYA BAR BSTAN TO, ,DE YANG BDE MCHOG LAS, YID NI NANG DU CHUD PA YIS, ,'DOD PA'I DNGOS GRUB BSGOM PAR BYA,, 
RANG RDZAS THIG LE MNYAM SBYOR BAS, ,SANGS RGYAS BYANG CHUB SEMS DPA' MCHOD, ,CES GSUNGS SO, ,DE LTA BU'I TING NGE 'DZIN DE RNAL 'BYOR DU YIN ZHE NA, RJES SU SBYOR BAS MCHOD NA NI, ,ZHES PA'I SHLOKA GCIG GIS LHA MO DANG SNYOMS PAR 'JUG PA'I MCHOG DGA' LA RJES SU RNAL 
'BYOR ZHES BYA'O, ,RNAL 'BYOR GANG YIN ZHE NA, SEMS TZAM LA NI SNYOMS ZHUGS PA, ,ZHES PA'I SHLOKA GCIG GIS RNAL 'BYOR ZHES PA'I DGA' BA BSHAD DO, ,SHIN TU SBYOR BA GANG YIN ZHE NA, LHA MO KUN DANG MNYAM SBYOR BAS, ,ZHES PA'I SHLOKA GCIG GIS CHOS KYI PHYAG RGYA 'DOD PA'I YON TAN 
LNGA DANG SBYAR BAS LHAN CIG SKYES DGA' BSTAN TO, ,MNYAM SBYOR GYI BRDAS NI, MCHOG DGA' LA RJES SU SBYOR BA, BDE BA CHEN PO ZHES BSHAD DO, ,DGA' BA BZHI'I TING NGE 'DZIN GYI RAB TU SBYOR BA BSHAD DO, ,LHAN CIG SKYES DGA' LA SANGS RGYAS THAMS CAD DANG MNYAM PAR SBYOR BAS SANGS 
RGYAS KYI BYIN GYIS BRLABS ZHES BSHAD DO, ,GAL TE YID NANG DU CHUD NAS DGA' BRAL DU SONG BA'I TSE JI LTAR BYA SNYAM NA, DGA' BA'I SPYOD PA SGRUB PA BSHAD DE ZHES PA LA SOGS PA LA GSUNGS TE, RJES SU SBYOR BA'I RJES SU SGRUB PA NI SHES RAB BDE BAR 'GYUR BAS NA MCHOG DGA'O, ,SKYES PA LTAR BYED 
DGA' SPYOD CES PA THABS KYI BDE BA STE DGA' BA'O, ,SLAR YANG RJES SU SGRUB PA BSHAD, ,CES PA YID BDE BA STE LHAN CIG SKYES DGA'O, ,LHA MO KUN LA BDE BLUGS PAS, ,ZHES PA'I SHLOKA GCIG GIS DGA' BRAL GYI BCUD KYIS LEN GYI BDE BA STE DGA' BRAL BSHAD DO, ,DE DUS NAM GYI DGA' BRAL 

@431B
ZHES GDAGS SHE NA, ,THAMS CAD LDANG BA KUN 'GRO BA, ,ZHES PA'I SHLOKA GCIG GIS DGA' BRAL ZHES PA'I SANGS RGYAS KYI BRDA BSHAD DO, ,GAL TE DGA' BRAL DU MA SONG NA MCHOG DGA' LHAN CIG SKYES DGA'I RJES LA CI ZHIG SGOM SNYAM NA, DNGOS GRUB CHEN PO KUN GYI MCHOG ,CES PA'I SHLOKA GNYIS KYIS 
BDE BA CHEN PO ZHES BYA BA DE SANGS RGYAS THAMS CAD KYI BRDAS DNGOS GRUB CHEN PO DANG, KUN GYI MCHOG DANG, DBANG PHYUG CHEN PO DANG, BDE MCHOG DANG, MNYAM SBYOR DANG, SBYOR BA'I DBANG PHYUG DANG, BDE CHEN DANG, BLA NA MED PA ZHES PA'I MING BRGYAD KYIS BSTAN TO, ,DE LTAR TSOGS KYI 'KHOR LO SGOM 
PA'I RNAL 'BYOR PAS YID NANG DU CHUD PA'I DGA' BA BZHI DANG, YID PHYIR BYUNG BA'I TSE LONGS SPYOD PA'I DGA' BA BZHI BSGOM PA YIN PAR RGYUD 'DI NYID DANG, DGYES RDOR, NGES BRJOD, RDO RJE MKHA' 'GRO HE RU KA 'BYUNG BA, MKHA' 'GRO MA KUN SPYOD GDAN BZHI LAS GSAL BAR GSUNGS 
PA YIN NO, ,KUN SNYING NI MA RTOGS NAS BSKYED RIM GYIS LHA BSKYED PAR BSHAD, LONGS SPYOD PA'I DGA' BA BZHI SGOM PA YIN PAR RGYUD 'DI NYID DANG, 'PHRO BA 'BYUNG BA DANG 'DRA BA YIN NO, ,DA NI DE RNAMS KYI TSOGS KYI 'KHOR LO DANG, ZHI BA'I BTUNG BA DANG, PHO NYA'I GTZANG SBRA'I 
YAN LAG TU GYUR PA'I P'U DZA'I RDZAS 'DOD PA'I YON TAN RNAMS LA 'JIG RTEN NA GRAGS PA'I BRDA'I STENG DU ZAG MED KYI BRDA DNGOS GRUB KYI YAN LAG TU GYUR PA NI, 'JIG RTEN NA GRAGS PA'I KHRAG LA SANGS RGYAS DANG, BYANG CHUB SEMS DPA'I BRDAS ME TOG BSHAD DO, ,MDANGS LA 
BDUG PA ZHES BSHAD DO, ,LHAG MA RNAMS LA YANG DE BZHIN DU SHES PAR BYA'O, ,RDO RJE SEMS DPA'I SBYOR BA YI, ,ZHES PA'I SHLOKA GCIG GIS RDO RJE SEMS DPA'I DKYIL 'KHOR GYI GLU DANG, GANG LA SANGS RGYAS KYI SPRUL PA ZHES BRDAR BTAGS SO, ,DE BZHIN GSHEGS PA'I GLU 
GAR LA ZHI BA'I SPRUL BA ZHES BTAGS SO, ,RDO RJE NYI MA'I GLU GSAL MA'I DBANG PO'I SPRUL PA ZHES BTAGS SO, ,HE RU KA'I GLU GAR LA DUR KHROD KYI SPRUL PA ZHES BTAGS SO, ,PADMA GAR DBANG GI GLU GAR LA CHAGS PA SPRUL PA ZHES BSHAD DO, ,RTA MCHOG GI GLU GAR LA RAB TU DGA' 

@432A
*, ,BA'I SPRUL PA ZHES BTAGS SO, ,DE LTAR NGAG GI BRDA GSUNGS PA NI, tI ZHES BYA BA MKHA' 'GRO MA, ,ZHES PA LA SOGS PA'I TSIGS BCAD GNYIS KYIS RDO RJE SEMS DPA' DANG DE BZHIN GSHEGS PA'I DKYIL 'KHOR GYI SNGAGS SKYES ZHING SKYES YE SHES LAS SKYES PA'I BRDA YIN NO, , 
HE RU KA'I LHA MO LA AA RALLI ZHES BYA'O, ,PADMA GAR DBANG GI LA DAM TSIG MCHOG CES BSHAD, RDO RJE NYI MA'I BADZRA AA RALLI ZHES BYA'O, ,RTA MCHOG LA YANG DE NYID DO, ,RDO RJE SEMS DPA' LA SOGS PA'I RIGS BZHI'I RNAL 'BYOR PA SNGAGS SKYES ZHING SKYES YE SHES LAS SKYES PA'I BRDA NI, SANGS RGYAS 
THAMS CAD MNYAM SBYOR BA, ,ZHES PA LA SOGS PA GSUNGS TE, RDO RJE SEMS DPA'I RNAL 'BYOR PA LA, SKAL BA BZANG PO ZHES BSHAD DO, ,DE BZHIN GSHEGS PA'I RNAL 'BYOR PA LA TA KI ZHES BSHAD DO, ,HE RU KA'I LA KI LI KI LA ZHES BSHAD DO, ,PADMA GAR DBANG GI LA BYIS PA CHU SRIN RGYAL 
MTSAN ZHES BSHAD DO, ,RDO RJE NYI MA LA 'DOD PA'I DBANG PHYUG MCHOG CES BSHAD DO, ,RTA MCHOG GI LA DBANG PHYUG MCHOG CES BSHAD DO, ,RDO RJE DRIL BU DRUG LA DAM TSIG CES BSHAD DO, ,LUS NGAG YID GSUM LA AOm BHU KHAm ZHES BSHAD DO, ,DGUG GZHUG BZHI LA DZA: H'Um BAm HO: ZHES BSHAD DO, ,TSUR 
GSHEGS NI AE HI'O, ,PHAR BZHUD PA NI AA HI'O, ,AU TI TA NI LONGS SHIG PA'O, ,SV'A H'A NI DRONGS SHIG PA'O, ,KH'A HI NI ZO SHIG PA'O, ,LHAG MA NI GO BLA'O, ,BDE MCHOG LA RGYAS 'DEBS MA ZHES PA NAS, CHER BSTAN MA ZHES PA'I BAR GYIS BDE MCHOG MA LA SOGS PA'I LHA MO BRGYAD KYI BRDA YIN NO, , 
RDO RJE 'DZIN DANG SANGS RGYAS DANG, ,ZHES PA LA SOGS PAS RDO RJE SEMS DPA' LA NI SHES 'GYUR ZHES BSHAD DO, ,'JIG RTEN DBANG PHYUG DGA' 'GYUR ZHES BSHAD DO, ,YANG SANGS RGYAS DANG, RDO RJE SEMS DPA' DANG, 'JIG RTEN DBANG PHYUG DANG, MKHA' SKYES LA AAm AAm AAm AAm AAm ZHES BYA'O, ,THAMS 
CAD MKHYEN PA LA SARBA BID CES BYA'O, ,SANGS RGYAS SPYAN GYI SNGAGS NI RU RU 'KHOR BA'O, ,TIshthA SIDDHAm NI MKHYEN NO, ,LO TZA NA NI DON DAM NYE BAR ZHI BA'O, ,SANGS RGYAS RANG BYUNG BHA GA W'AN NI SARBA AARTHA'O, ,KI TA SA NI MIG SA SNYING NGO, ,KO TA BA NI RNA BA PHYAG NA RDO RJE'O, ,KO TA BA NI LCE SPYAN RAS GZIGS SO, ,KA TI RA KA NI 

@432B
LUS SGRIB PA RNAM SEL LO, ,KO LA SHA NI GZUGS SANGS RGYAS SPYAN NO, ,KO LA BA NI SGRA M'A MA K'I'O, ,KO LA NI DRI SGROL MA'O, ,KO LA BA NI GOS DKAR MO'O, ,KO LA MA NI REG KUN DU BZANG MO'O, ,PHYAG NA RDO RJE RANG GI MTSAN 'DI RNAMS GANG BRJOD PAR BYA BA NI MI GNAS REG BYA'I BAR GYI YUL RNAMS RNAM SHES KYI STONG 
PA NYID RTOGS PA'O, ,DE NAS RGYAL PO RDO RJE 'DZIN, ,ZHES PA LA SOGS PA TSIGS BCAD PHYED DANG GNYIS KYIS PHAN YON NO, ,MIG DANG ZHES PA TSIGS BCAD GCIG GIS SNGAR GYI RANG DON GYI BRDA'I MING YIN NO, ,YID KYI RNAM SHES KYI DKYIL 'KHOR RDO RJE MTSON CHA DANG BI TI DANG DGRA BO DANG LAG NA RDO RJE ZHES KYANG BYA'O, , 
GNOD SBYIN GYI BDAG PO LA NYON MONGS PA THAMS CAD ZAD PA DANG DGRA RNAMS ZAD PA DANG, PHYAG NA RDO RJE ZHES KYANG BYA'O, ,RDO RJE 'CHANG CHEN PO LA HE RU KA DANG, THAL BAR 'JIG DANG MCHOG DANG SANGS RGYAS KUN GYI KHRO BO ZHES BTAGS SO, ,DE'I PHYIR MTSAN RDO RJE 'BAR BA LA RAB TU 'JIG CES BSHAD DO, ,KHA tV'Am GA 
LA RGYAL MTSAN CHE, ,ZHES BYA'O, ,THOD PA LA KHAM PHOR ZHES BYA'O, ,KHRAG CHEN PO LA SBRANG RTZI ZHES BYA'O, ,SKREG [?] MO LA SOGS PA BRGYAD PA LA DKAR MO RKUN MO ZHES BYA BAR GRAGS SO, ,SGOM BZHI LA SRUNGS SHIG DANG, MYUR DU DANG RNAM RGYAL DPAL DANG, THAL BZHI DANG GLOG CES BYA'O, ,YANG NA RTA GDONG MA NI 
HAm; NYI ZLA MA LA DRA, THAL BYED MA LA H'Um ZHES BYA'O, ,PHAt CES PA ROL CIG PA'O, ,RANG ZHES PA DGONGS SHIG PA'O, ,PHAt CES PA ROL CIG PA'O, ,PHAt CES PA SOD CIG PA STE HE RU KA'I BRDA'O, ,PADMA GAR DBANG DKYIL 'KHOR GYI BRDA NI, PADMA SPYAN RAS GZIGS DBANG PHYUG ,CES PA LA SOGS PA GSUNGS 
SO; ,RNAM GZIGS MA LA DGA' BA ZHES BYA'O, ,SGROL MA LA GRUB PA ZHES BYA'O, ,RGYAN LDAN MA LA BLO ZHES BYA'O, ,KHRO GNYER MA LA RDZU 'PHRUL ZHES BYA'O, ,NA BZA' MA LA 'PHEL BA ZHES BYA'O, ,PADMA'I DBANG PHYUG MA LA SBYOR BA ZHES BYA'O, ,SNA TSOGS PADMA LA PADMA'I RIN CHEN ZHES BYA'O, ,NAM MKHA' SNYING PO LA 
THAMS CAD RE RE MA DANG RDZOGS MDZAD DANG, SKAL BZANGS DANG, RDO RJE NYI MA NOR BU CHE, ,ZHES GRAGS SO, ,DE'I 'KHOR NI TRAm GIS DBANG BSKUR BA'O, ,BA BA MA NI GTER LDAN MA'O, ,DE BZHIN GSHEGS PA'I RGYAL MTSAN MA'I'O, ,TRA TA TRA TA NI MCHOD CHEN MA'O, ,RTA MCHOG GI NI, SNA TSOGS SANGS RGYAS PADMO 

@433A
*, ,SPYAN; ,ZHES PA LA SOGS PA GSUNGS TE, SNA TSOGS PADMO SANGS RGYAS SPYAN, ,'JIG RTEN DBANG PHYUG BYANG CHUB KUN, ,SEMS DPA' CHEN PO SNA TSOGS RDO RJE BLA NA MED PA THAMS CAD MOS, 'JIG RTEN KUN RAB 'JIGS, RTA MCHOG MA DPAL LDAN DANG MTSAN BCU GNYIS DANG LDAN 
PA NI RTA MCHOG GI BRDA'O, ,DE BAS NA PHYAG RGYA NYI SHU YIN NO, ,DE LTAR DNGOS GRUB BSGRUB PA'I PHYAG RGYA NYI SHU BSHAD NAS, DA NI GDONG RGYAN GON LA MTSAN MA BYIN PA'I DKYIL 'KHOR GSUNGS PA NI RJES SU CHAGS PAR BYA'O ZHES, CHA LUGS CHAGS PA BZHIN BYED CING, ,ZHES PA LA SOGS PA GSUNGS TE, 
SHLOKA GNYIS KYIS RDO RJE SEMS DPA'I CHA LUGS GYON LA BSAM GTAN DANG PO MTSAN MA 'BYIN PA BSTAN TO, ,SHLOKA RE RES NI RNAM SNANG LA SOGS PA DKYIL 'KHOR LNGA'I CHA LUGS BYA BA BSTAN TO, ,DE LTAR MTHONG BA DANG THOS PA DANG REG PA'I MTSAN MA'I YE SHES KYI PHYAG RGYA BSTAN NAS, MNGON SHES KYI 
PHYAG RGYA BSHAD PA NI, RDO RJE SEMS DPA'I DPAL 'BYOR PA, ,ZHES PA LA SOGS PA GSUNGS TE, YUN RING DU GOMS PAR BYAS PA'I TING NGE 'DZIN GYIS MNGON SHES SKYED PA'AM, 'KHRUL 'KHOR GYIS BSKYED PA'O, ,THABS BSTAN PA NI GZUGS DANG KHA DOG DANG DBYIBS DANG GAR GYI NYAMS DGU DANG LDAN PA DANG, 
THABS KYI PHYAG RGYA LHA MOR SBYOR BA DANG, LHA'I SKU MI 'GYUR BA DAM PA 'GRUB PAR YUL KUN LA DNGOS PO KUN LA THAMS CAD KYI BYE BRAG KUN GYIS BDAG NYID LA SHES PA'I RNAM PA KUN RDO RJE SEMS DPA'I DNGOS GRUB TU 'GYUR RO ZHES BSTAN TO, ,DE LTAR THUN MONG GI MNGON SHES BSTAN NAS, BYE BRAG TU RDO RJE SEMS 
DPA' BSTAN PA NI, MTSAN MA THOB PA'I RNAL 'BYOR PAS SA PHYOGS BA KO TZAM DU BYUGS LA BDUD RTZI LNGA'I THIG LER BYAS NAS MCHOD PA LNGAS MCHOD LA, BU MO'AM KHYE'U GZHON NU MA GRONG PA'I CHOS KYIS MA GOS PA SDOM PA BYIN LA, GNAS BZHI RU RIGS BZHI'I SNYING PO BKOD LA DKYIL 
'KHOR GYI STENG DU THOD LO KOR GYIS RDO RJE SEMS DPA'I DKYIL 'KHOR JI LTA BA BZHIN DU BRIS TE, YIG 'BRUL BKOD LA MTSAMS BZHIR BDE MCHOG MA LA SOGS PA YUM BZHI BZLAS PA'I BUM PA LA SMAN LNGA 'BRUL LNGA, RIN PO CHE LNGA BCUG LA RAS SAR PAS MGUL PA BCINGS TE, LDUM CHAGS 

@433B
LCUG MAS KHA BRGYAN LA, RNAM RGYAL GYI BUM PA LA GTZO BO BKOD LA SNGAGS 'BUM BZLAS PAR BYA'O, ,DE NAS BDAG GAM GZHAN LA MNGON SHES BSKYED PAR 'DOD PA DE LA RNAM RGYAL GYI CHUS DBANG BSKUR ZHING BSRUNG BA BYAS LA DKYIL 'KHOR DE'I THOG TU LHA GANG YIN PA DE'I YI GE LA REG TU 
GZHUG PAR BYA'O, ,DE'I TSE DKON MCHOG GSUM GYI BDEN PA DANG, BDEN PA CHEN PO'I BYIN RLABS DANG, CHOS THAMS CAD SGYU MA LTA BU DANG CHOS NYID RNAM PAR DAG PA'I BDEN PA DANG, BDEN PA'I BYIN GYI RLABS KYIS JI LTA BA BZHIN STON PAR GYUR CIG CES BYAS LA REG PAR GZHUG 
GO, ,DE BZHIN DU MA REG PAR ME TOG DOR BA'AM, RAL GRI'AM, ME RONG DAM SHING LEB BAM, CHU DANG BA DANG BA CHU'AM, BRAG NGOS 'JAM PO 'AM, GZUGS BRNYAN 'BYUNG BA'I KHYIM 'JAM PO DAG LA MIG BYIN GYIS BRLABS LA BLTAR GZHUG GO, ,RNA BA BYIN GYIS BRLABS LA NYAN DU GZHUG GO,, 
SEMS BYIN GYIS BRLABS LA GZHAN GYI SEMS BRTAG PAR BYA'O, 'GRO BA'I RIGS BZHI'I 'KHOR LO SNYING GAR BKOD LA 'CHI 'PHO DANG SKYE BA BRTAG PAR BYA'O, ,ZAD PAR DANG ZIL GNON BSGOMS LA RDZU 'PHRUL GYI YUL SHES PA BSGOM PAR BYA'O, ,DES 'JIG RTEN GYI BYA BA BLANG BYA DOR 
BYA DANG, NOR STOR BA DANG, MA STOR BA DANG, CHOM POS 'PHROGS PA DANG MA 'PHROGS PA, RNYED PA DANG MA RNYED PA, RGYAL BA DANG 'PHAM PA, DON YOD PA DANG MED PA, GRUB PA DANG MI GRUB PA, BDE BA DANG MI BDE BA, 'DOD PA GZUGS, GZUGS MED PA'I KHAMS TE, SANGS RGYAS KYI DON 
THAMS CAD KYANG 'KHRUL 'KHOR GYI STOBS KYIS MNGON SHES LNGA BSKYED NAS SEMS CAN GYI DON BYED DO, ,RDO RJE SEMS DPA'I MNGON SHES BSKYED NAS RNAM SNANG GI RNAL 'BYOR PAS SA CHU ME RLUNG NAM MKHA' LA MNGON SHES BSKYED PAR BYA'O, , HE RU KA'I RNAL 'BYOR PAS 'DOD YON 
THAMS CAD LA BSKYED PAR BYA'O, ,RTA MCHOG GI RNAL 'BYOR PAS REG PA'AM MA REG PA LA SOGS PA PRA DBAB PA'I YUL BCU LA SNGA MA LTAR MNGON SHES BSKYED PAR BYA'O, ,DE LTAR JI SNYED MKHYEN PA'I RNAM SHES KYI PHYAG RGYA'I YE SHES BSHAD NAS, DA NI LHA'I BU'I BDUD 'JOMS PA'I 

@434A
*, ,BSRUNG BA'I PHYAG RGYA'I YE SHES BSHAD PAR BYA STE, RDO RJE SEMS DPA' DPAL 'BYOR BA, JI LTA'I GZUGS DANG DBYIBS LDAN PAS RDUL TSON SLOB DPON BSNYEN SGRUB BZHIS LHAR BSKYED PA'AM, TSOGS KYI 'KHOR LO'I SLOB DPON CHA BYAD DANG, RGYAN BTAGS PA'ANG RUNG STE, DUR 
KHROD DU RO BSREGS PA'I THAL BA'AM, MA MO'I GNAS SU KENG RUS YUN RING PO LON PA'I PHYE MA BDUD RTZI LNGA DANG BSRES PAS BSGRUB PA'I DPRAL BAR THIG LE BYA BA'AM, YANG NA SNYING GA LKOG MA DPRAL BA GSUM DU SOR MO GSUM PA'I RI MO BYAS PA BDAG DANG GZHAN BSRUNG BAR 'GYUR RO, ,THAL BA, 
DES PHYOGS BZHI DANG MTSAMS BZHI DANG NAM MKHA' DANG SA LA GTOR NA BSRUNG BAR 'GYUR RO, ,DE BZHIN DU DKYIL 'KHOR LNGA YANG BSRUNG BA DE NYID YIN PAR SHES PAR BYA'O, ,THAL BA DE JI LTA BU YIN SNYAM NA, BDUD RTZI LNGA DANG BSRES PA'I THAL BA LA BSNYEN PA BYAS NAS, DU BA DANG, RLANGS PA 
DANG; 'PHAR BA LA SOGS PA'I RTAGS BYUNG NAS BSRUNG BA'I RDO RJE THAL BA'I DAM TSIG CES BYA BA'I BSRUNG BA'O, ,RIGS BZHI'I THAL BA'I BSRUNG BA BSHAD NAS, CHU'I BSRUNG BA BSHAD PA NI, RDO RJE SEMS DPA' DPAL SBYOR BA, ,ZHES PA LA SOGS PA GSUNGS TE BSGOM PA GDONG RGYAN GYON PA'I LHA BZHI'I RGYA 
MTSO'AM 'BAB CHU'I 'GRAM DU CHU LA DKYIL 'KHOR BSGOMS NAS, CHU GYEN DU 'GRO BA DANG MI G-YO BA MTHONG BA DE'I TSE, LHA THAMS CAD ZHU BA'I LHA RDZAS KYI ZHI BA'I CHU'I MCHOG GIS BDAG DANG GZHAN LA GTOR BA DANG, SPYI BOR BLUGS PA DANG KHRUS BYA BA DANG, CHU DER 'BOGS SHING RGAL NAS BCUD KYI 'JIG 
RTEN BSRUNG BA DANG, SNOD KYI 'JIG RTEN KYANG SNGA MA BZHIN DU BSRUNG BAR 'GYUR RO, ,RIGS BZHI'I CHU'I BSRUNG BA BSHAD NAS, YUNGS KAR BSKYED NAS BSRUNG BA NI, RDO RJE SEMS DPA' DPAL SBYOR BA, ,ZHES PA LA SOGS PA GSUNGS TE, SNGA MA LTAR BSGOMS PA'AM, LHA RNAMS KYI CHA BYAD GYON PA BSKYED 
PA NAS MI'I THOD PA DUR KHROD KYI SAS BKANG PA LA SANGS RGYAS SPYAN GYI SNGAGS KYIS GZUGS DANG, M'A MA K'I'I SNGAGS KYIS BDUD RTZI LNGA DANG LDAN PA'I CHU BLUGS PA DANG, GOS DKAR MO'I SNGAGS KYIS YUR MA BYA BA DANG, SGROL BA'I SNGAGS KYIS BSRUNG BA BYAS LA, SMIN PA'I TSE DMANGS 

@434B
RIGS KYI BU MO'I LAG PAR SPRUL NAS, LUS SAM MGUL DU GDAGS PA DANG, LO MAS TSOD MA BYA ZHING YUNGS MAR GYIS MGO LA BSKU BA DANG, PHYOGS MTSAMS KYANG SNGA MA BZHIN BSRUNG BA BYA'O, ,DE LTAR RIGS RNAMS KYI YUNGS KAR GYI BSRUNG BA BSHAD NAS, RIGS RNAMS KYI LUS KYI DKYIL 'KHOR GYI 
BSRUNG BA BSHAD PA NI, ,RDO RJE SEMS DPA' DPAL SBYOR BA, ,ZHES PA LA SOGS PA GSUNGS TE, RDO RJE SEMS DPA' BSGOM PA'I RNAL 'BYOR PAS MIG TU MA DANG tA LAS NYI ZLA BSKYED LA MIG 'BRAS LA H'Um LAS RDO RJE RTZE LNGA PA BSKYED DE, GLOG LTA BU'I RDO RJE PHRA MO'I 'OD ZER GYIS NAM MKHA'I KHAMS GANG BAR SMRA BAR BYA'O, ,RDO RJE 
PHRA MO'I MTHONG BA MTSAN MA THOB PA'I TSE MA MCHU SOS MNAN LA RDO RJE DRIL BU BZUNG NAS G-YON DU 'GYINGS PA DANG BCAS PA'I RDO RJE'I 'GROS KYIS 'GRO ZHING GSAL BA'I LTA BAS PHYOGS BCUR BSKOR ZHING, STENG 'OG BYIN GYIS BRLABS LA SA 'OG SA BLA SA STENGS GSUM RGYAS 'DEBS PAR 'GYUR RO, ,DE BZHIN DU 
GDUL BYA DKYIL 'KHOR DU ZHUGS PA'I RKANG BA'I RANG BZHIN NGAN PA RNAMS KYANG SNOD DU 'GYUR RO, ,DE BZHIN DU DKYIL 'KHOR BZHI LA YANG SHES PAR BYA'O, ,THUN MONG GI PHYAG RGYA GSUNGS NAS BYE BRAG GSUNGS PA NI, RDO RJE SEMS DPA' DPAL SBYOR BA, ,ZHES GSUNGS TE, BUD MED BCU BZHI LHA MO'I CHA BYAD DU BYAS LA 
DE'I DBUS SU BAR TI NAS 'BYUNG BA BZHIN DU BDAG KYANG RDO RJE SEMS DPA'I CHA BYAD DU BYAS NAS BSNYEN SGRUB BZHI JI LTA BA BZHIN DU BSGOMS TE, LHA MO'I PHYAG RGYA LTA BA 'DUG STANGS DANG PHYAG RGYA'I GAR DANG SNGAGS ZLOS SHING CHE GE MO RAKshA RAKshA BYAS NAS BDAG DANG GZHAN PHYOGS BCING BA LA SOGS PA 
BSRUNG BAR 'GYUR RO, ,RNAM SNANG GI RNAL 'BYOR PAS RNAM SNANG GI DKYIL 'KHOR GYI KHA'I CHA BYAD BYAS, BUD MED BCU BDUN GYIS BAR TI NAS 'BYUNG BA LTAR LHA'I CHA BYAD BYAS NAS LTA BA DANG, LAG PA RKANG PA SNGAGS 'DON PA DANG BCAS PAS SNGA MA LTAR BSRUNG BAR 'GYUR RO, ,HE RU KA'I RNAL 
'BYOR PAS, HE RU KA'I RNAM PAR 'PHRUL PAS BAR TI NAS 'BYUNG BA BZHIN BYAS NA BSRUNG BAR 'GYUR RO, ,PADMA GAR DBANG GI RNAL 'BYOR PAS, JI LTA BA'I GZUGS DANG DBYIBS DANG ZHING PADMA KHA 'BYED PAS BAR TI NAS 'BYUNG BA LTAR CHA BYAD BYAS NAS SNGA MA BZHIN DU BSRUNG BAR 'GYUR RO, , 

@435A
*, ,RDO RJE NYI MA'I RNAL 'BYOR PAS 'BAR BA'I RDO RJE LTA BA'I TSUL BZHIN BZHUGS, RDO RJE NYI MA'I DKYIL 'KHOR GYI LHA'I CHA BYAD PAR TI LTAR BYAS NAS SNGA MA LTAR BSRUNG BAR 'GYUR RO, ,RTA MCHOG GI RNAL 'BYOR PAS JI LTA BA'I RTA MCHOG GI DKYIL 'KHOR GYI TSUL BZHIN BYAS LA RTA 
MCHOG GI DBANG BSKUR BA'I PHYAG RGYAS DBANG BSKUR TE HAm KHAm LAS GO CHA BSKYED DE, SNYING GAR MDUD PA LAN GSUM NU MA DANG LKOG MAR LAN GNYIS GNYIS MDUD LA, LAN CIG DPRAL BAR, LAN CIG RNA BA GNYIS KYI LTAG PAR ZE KA BCINGS NAS LHAG MA SBYANGS PA NI GO CHA'I TSUL DU ZHES BYA'O, ,DE 
NAS SPYI BO DANG DPRAL BA DANG GLO G-YAS G-YON DANG RGYAB TU RDO RJE PHRENG BA BCINGS LA DAR 'CHING BA BZHIN DU PHRENG BA YANG BCINGS NAS BDAG DANG GZHAN BSRUNG BA DANG PHYOGS BCING BAR 'GYUR RO, ,DE LTAR DNGOS GRUB LEN PA'I BSRUNG BA'I PHYAG RGYA BSHAD NAS, DA NI NAD ZHI BAR BYAS NAS TSE 'PHEL BA'I 
PHYAG RGYA'I YE SHES BSHAD PA NI, ,CHES SEMS DPA' YI TSUL STON CING, ,ZHES PA LA SOGS PA GSUNGS TE, BSNYEN SGRUB GNYIS KYIS RDO RJE SEMS DPA'I BSKUR BSKYED LA, RDO RJE KHU TSUR GNYIS BCINGS LA NAD PA'I LUS LAS RIMS MIG GSUM PA LAG PA GSUM PA RKANG PA GSUM PA KHA DOG NAG PA 
STE; NAD DANG SDIG SBRUL DANG, SPRUL PA DANG SDIG PA LA SOGS PA'I GZUGS BSAMS TE, KHAMS GSUM RNAM RGYAL GYI PHYAG RGYA BCINGS LA MDZUB MO LCAGS KYUR BYAS PAS NAD DANG DUG BSAL BA DE NYID SMIN MTSAMS SU BZHAG NA BSRUNG BAR 'GYUR RO, ,RDO RJE BSDAMS PA LAS MDZUB MO GNYIS KYI 
RTZE MO BKUG LA SBRUM MA'I GSUM PA LA BTZUGS NA BU 'BYUNG BA DANG, LHOG PA DANG, SKRAN DANG, DMU RDZING LA SOGS PA LA BTZUGS NAS SNGAGS 'BUM PHRAG GCIG BZLAS NA ZUG RNGU SOS PAR 'GYUR RO, ,MIG GSO BA NI DPAL GRUB PA'I SPYAN ZHES BYA BA MDZUB MO MTHE BO'I RTZA BAR BKUG NAS MTHE 
BONG DANG GUNG MO RTZE SBYAR BA NI DPAL GRUB PA'I SPYAN ZHES BYA STE, SNGAGS 'BUM BZLAS NAS MIG PHYIS NA LONG BAS MTHONG BAR 'GYUR RO, ,KLAD NAD GSO BA NI BDAG NYID LHA RNAMS KYI SBYOR BA DANG, RDO RJE DANG, DE BZHIN GSHEGS PA DANG, KHRO BO'I KHU TSUR DANG, PADMA'I DANG RIN PO CHE DANG, LAS KYI KHU TSUR 

@435B
GYIS GLAD PA'I NAD DRANGS NAS KHA'I PHYOGS SU BYUNG BA LTAR BYAS NA KLAD NAD SOS PAR 'GYUR RO, ,RNA BA GSO BA NI H'Um LAS RDO RJE RTZE LNGA PA DKAR PO GNYIS RNA BA BSKYED LA BDAG NYID KYI LCE LA RDO RJE RTZE LNGA PA DKAR PO BSAMS LA DE RNA BA TA TH'A GA TA H'Um ZHES 'BUM BZLAS LA RNA BAR PHUS GDAB PAR BYA'O,, 
BYIS PA GSO BA NI, RDO RJE BSDAMS PA LAS GUNG MO GNYIS BRKYANG LA MTHE BO MTHE CHUNG SO SOR BRKYANG NAS LAG PA G-YAS PA'I GUNG MO BYIS PA'I SPYI BOR BZHAG NAS SU MBHAS GTZUG TOR BCINGS NA BYIS PA'I NAD SOS PAR 'GYUR RO, ,DUG GSO BA NI LAG PA G-YAS PA'I MTHIL DU AA LAS ZLA BA'I DKYIL 'KHOR 
BSAMS LA, DE LAS BYUNG BA'I SOR MO LNGA SPRUL MGO'I GDENGS KA BSAMS NAS SGRUB PA'I RKANG PAR YAm LAS RLUNG, LTE BAR RAm LAS ME, DE'I STENG DU RA NAG PO LA ZHON PA'I SKYES BU'I GZUGS CAN NAG PO BSAMS NAS ME 'BAR BAS BSREGS PA DANG, DUG BKUG NAS GDUL BA DANG, DUG 'OD ZER GYI LCAGS 
SGROG GIS BCING BA DANG MI LHAS ZOS PAR BSAMS LA, GDUG PA'I MCHE BA LA SOGS PAS ZIN PA'I 'DUG STANGS STAG DANG GOS KYI DGON ZAN GYI DUG STE BRTZON PA RNAMS SOS PAR 'GYUR RO, ,GDON GSO BA NI, KHRO BO'I SDIGS MDZUB KYIS G-YAS PA'I MTHE BO DANG, GUNG MO GNYIS MIG LTA BUR 
BYAS NAS G-YON PA'I KHRO BO'I KHU TSUR GYIS YANG DE BZHIN DU BYAS TE, G-YAS G-YON GYI GUNG MO'I TSIGS GSUM PA'I RGYAB SBYAR TE, MTHE BO DANG MDZUB MO SO SOR BCAD PAS MDZUB MO DANG GUNG MO BAR DU GRU GSUM DANG, GUNG MO GNYIS MTHE BO'I TSIGS DANG POR BZHAG PAS MDZUB MO 
GUNG MO MTHE BO GNYIS KYI BAR GRU BZHI BYAS NAS ZHI RGYAS MNGON SPYOD KYI PHYAG RGYA BCINGS LA GDON DANG DUG SEL BAR 'GYUR RO, ,SHI BA SLONG BA'I PHYAG RGYA NI HE RU KA'I PHYAG RGYA 'DZIN BYAS LA BA DAN GSUM PA GNYIS BCINGS TE, NANG ZLOG PA GUNG MO GNYIS MDUD NAS, MDZUB MO GNYIS DANG, 
MTHE CHUNG GNYIS SO SOR MDUD DE, G-YAS PA'I SRIN LAG DANG, G-YON PA'I SRIN LAG DANG, G-YAS PA'I MTHE BONG RTZE MO SBYOR BAS RTZE MO LNGA PA ZHES BYA BA SMIN MTSAMS KYI MDZOD SPU RU BZHAG PAS MA MO THAMS CAD 'DUL BA DANG, 'JIG RTEN GSUM RGYAS GDAB PA 

@436A
*, ,DANG; RMONGS PA DANG THAL BAR BYAS PAS SLAR 'TSO BAR BYED DO, ,RTA GSO BA'I MU DRA NI, TRAm LAS RTA RNAMS BSKYED LA, HR'I LAS STAN PADMAR BSKYED LA, AA LAS ZLA BA'I DKYIL 'KHOR BSKYED LA, H'Um LAS RDO RJE SEMS DPA' BSKYED PA'AM RTA MCHOG TU BSKYED NA NAD MED CING NYAMS SKYE 
BAR 'GYUR RO, ,GLANG PO GSO BA NI, H'Um GA H'Um ZHES PA LAS GLANG PO BSKYED LA PADMA'I GDAN DANG ZLA BA'I GDAN BSKYED DE, RIGS BZHI'I LHA BSKYED NAS BDUD RTZI 'DZAG PAR BSAMS NA GLANG PO'I NYAMS STOBS 'PHEL BAR 'GYUR RO, ,BYA GSO BA NI, HRI MAm HRI ZHES PAS BYA BSKYED LA SHR'I BADZRA SATVA STVAm AA GI HO ZHES 
PAS RNA BAR BZLAS NA NAD MED PA DANG MI SKAD SMRA BAR 'GYUR RO, ,LJON SHING BSKYED PA NI RDO RJE SEMS DPA' LA SOGS PA'I RIGS BZHI'I RNAL 'BYOR BYAS LA H'Um MAm H'Um ZHES PA LAS SKAR MA RGYAL GZA' PHUR BU'I ZHING THAMS CAD SANGS RGYAS SPYAN GYI SNGAGS KYIS BSKYED LA, M'A MA K'I'I SNGAGS 
KYIS BCU BA DANG, SGROL MA'I SNGAGS KYIS BSRUNG BA DANG, GOS DKAR MO'I SNGAGS KYIS YUR MA BYA BA DANG, GNOD MDZES LA SOGS PA'I SNGAGS KYIS BSRUNGS NA NAD MED CING ME TOG DANG 'BRAS BU 'PHEL BAR 'GYUR RO, ,DE LTAR GSO BA'I PHYAG RGYA'I YE SHES KYI BYIN GYIS BRLABS NAS MTSON 
CHA'I PHYAG RGYA'I YE SHES BSHAD PA NI, 'KHRUL 'KHOR GYIS 'PHANGS MA 'PHANGS ZHES BYA BA LA SOGS PA GSUNGS TE, DE 'KHRUL 'KHOR GYIS 'PHANGS PA NI MDA'O, ,MA 'PHANGS PA NI MDUNG, LAG PAS 'PHANGS PA NI 'KHOR LO 'PHANGS NAS SLAR BZUNG BA NI MDA' MDUNG DANG ZHAGS PA'O, ,STOBS 
'GYED PA NI LAG STOBS, ,DE NYID RGYAS PAR BSHAD PA NI, DBYIBS DANG BDE BLAG SBYOR BA DAG ,CES PA LA SOGS PA GSUNGS TE, DE LA 'KHRUL 'KHOR GYIS 'PHEN PA'I SBYOR BA DANG, KUN DU SBYOR BA DANG, 'DREN PAR 'GYUR BA DANG, 'GENGS PA DANG, GSAL BA DANG 'PHEL LO, ,DE DAG GI BSHAD PA NI, 
RKANG PA GSHIBS NAS MNYAM PA'I STANG STABS BYA BA DANG, RKANG PA 'GYES PAS SA GA BYA BA DANG, DKYIL 'KHOR DE DAG KYANG ZHES PA ZLUM POS SA GNON DANG, BRKYANG BSKUM GYIS KYANG ZHES G-YAS BRKYANG G-YON BSKUM PA'O, ,G-YAS BRKYANG NI DBYIBS KYI PHYAG RGYA'O, ,DE LA BDE BLAG GI RGYA CHER BSHAD PA NI, 

@436B
DPUNG PA G-YON PA MI LHOD PAR BSGOMS PA DANG, 'BEN LA GTAD NA SRAN GZUGS PA DANG, LAG PA G-YAS PA BSKUM PAS BRTEN PA DANG, RNA LTAG TU 'PHEN PAS YAN LAG BRTEN PA STE, 'DI NI LUS KYI PHYAG RGYA BDE BLAG CAN, ,ZHES BYA STE LHAG MA NI PHAN YON NO, ,DE LA SBYOR BA'I RGYA CHER BSHAD PA NI, RANG GI SNYING GAR 
'DREN TSUL DU, ,ZHES PA'I SHLOKA GCIG GIS KUN DU SBYOR BA'I RGYA CHER BSHAD PA NI, LAG PA G-YON PA LEGS BSRANG PA, ,ZHES PA SHLO KA GCIG GIS 'DREN PA'I RGYA CHER BSHAD PA'O, ,RNA DRUNG BAR DU ZLUM POR NI, ,ZHES PA'I SHLOKA GCIG GIS 'GENGS PA'I RGYA CHER BSHAD PA NI, JI LTAR RIG PA DRANGS 
NAS NI, ,ZHES PA'I SHLOKA GCIG GIS MYUR BA'I RGYA CHER BSHAD PA NI, 'DAS PAS 'BEN LA BSGRIB PAR BYA, ,ZHES PA'I SHLOKA GCIG GO, ,'PHEN PA'I RGYA CHER BSHAD PA NI, DE GRU BZHI PA LA SGO BZHI PA, ,ZHES PA LA SOGS PA SMOS TE, G-YAS PHYOGS MDA' BSKOR NAS 'GENGS NAS SA LA SMAD PA 
DANG 'BEN NAM SA LA GTOD PA DANG, RKANG PA G-YON PA'I PUS MO BKUG G-YAS PA'I BRANG BAS SA LA BTZUGS PA NI, DMIGS PAS MNAN ZHES BYA'O, ,'BIGS PA BCU YI RGYAL MCHOG GIS, ,ZHES PA G-YAS PA'I SOR MO SANGS RGYAS LNGAR BSKYED DE, PHYAG RGYA'I MCHOG DES PHUNG PO LNGA DANG, 
DBANG PO LNGA LA MDA' PHOG PAR BSAM MO, ,GSAL BA'I RGYA CHER BSHAD PA NI, MTSON CHA LNGA PO THUN MONG GI CHO GA BSTAN PA YIN TE, RAB TU 'PHANGS PA DANG, MNYAM PA DANG RAB TU 'PHANGS PA LA SOGS PA LNGA THABS KYI PHYAG RGYA DANG, NYAM NGA LA GAMS DANG BDE SOGS, ,ZHES PA NI ZLOS PA'I PHYAG RGYAL 
DANG; THAMS CAD 'DEGS DANG NGES PAR 'DEGS, ,ZHES PA PHRENG BA'I PHYAG RGYA LNGA DANG, KUN DU KUN NAS THAMS CAD DU, ,ZHES PA RUS PA LA SOGS PA PHYAG RGYA LNGA DANG, NYI SHU NI DGRA CHA THAMS CAD GSAL BAR RTOG PA ZHES BYA BA'I THA TSIG GO, ,MTSON CHA DE RNAMS NI DNGOS GRUB LEN PA'I TSE MDUN GYI LHA DANG BAR 
CHAD KYI BDUD LA 'PHEN PA DANG, PHRIN LAS BYED PA'I TSE G-YUL LAS RGYAL BAR 'GYUR BA'I PHYAG RGYA'O, ,DE LTAR MTSON CHA'I PHYAG RGYA BSTAN NAS LAS THAMS CAD KYI PHYAG RGYA BSTAN PA NI, SRIN LAG GNYIS KYI NANG DU NI, ,ZHES PA RDO RJE SEMS DPA'I RDO RJE KHU TSUR DANG, DE BZHIN GSHEGS PA'I KHRO BO'I PADMA'I RIN 

@437A
*, ,PO CHE'I LAS KYI KHU TSUR RNAMS KYI DNGOS GRUB BSGRUB PA DANG, MTSAN MA THOB NAS LAS RNAMS BYA'O, ,DE LTAR LAG PA'I MU DRA'I YE SHES BSHAD NAS, DPAL LDAN RDO RJE LAS KYI RKANG PA'I PHYAG RGYA'I YE SHES BSTAN PA NI, RKANG PA BRKYANG DANG GNON PA DANG, ,ZHES PA LA 
SOGS PA GSUNGS TE, RDO RJE SEMS DPA'I RNAL 'BYOR BAS GZUGS BRNYAN GYI DKYIL 'KHOR LA DNGOS GRUB LEN PA DANG, LAS RNAMS BYED PA DANG, TSOGS KYI 'KHOR LO SPYOD PA'I BRTUL ZHUGS BYED PA'I TSIG RKANG PA BRGYAD PA G-YAS KYI PHYED KRUNG DANG, GNON PA G-YON GYI PHYED KRUNG BSKUMS NAS 'DEGS PA'I 
RDO RJE SKYIL MO KRUNG GIS GZUGS BRNYAN MNAN NAS SKAD PHYUNG BA'I TSE BKA' BSGO BAR BYA'O, ,DE BZHIN DU RNAM SNANG RNAL 'BYOR PAS DPAL MNAN PA RDO RJE SKYIL MO KRUNG DANG, RDO RJE 'DZIN PA HE RU KAS G-YON BRKYANG PA DANG, PADMA GAR DBANG GI PADMA'I SKYIL KRUNG GIS MNAN PA DANG, RDO RJE NYI MA'I RIN PO CHE'I SKYIL KRUNG 
GIS MNAN PA DANG, RTA MCHIG GI LAS KYI SKYIL MO KRUNG GIS MNAN PA'O, ,MNAN NAS SU DAG LONGS SPYOD SNYAM NAS, DBANG PHYUG MNAN NAS DNGOS GRUB GSUM MA BKUG PA DANG, KHYAB 'JUG MNAN NAS DPA' MO BKUG PA DANG, TSANGS PA MNAN NAS GROL MA BKUG PA DANG, 'DOD PA'I LHA MNAN NAS DGA' 
MA BKUG PA DANG, DE'I 'KHOR MA MO DANG, MKHA' 'GRO MA RNAMS LONGS SPYAD PAR BYA'O, ,DE BZHIN DU KU BE RA MNAN NAS RIG PA 'GRUB PA'I RNAL 'BYOR MA BKUG PA DANG, MI'I RGYAL PO MNAN NAS BTZUN MO BKUG LA LONGS SPYAD PAR BYA'O, ,DE LTAR RKANG PA'I PHYAG RGYA BSHAD NAS, SGRUB PA'I YAN LAG 
SNGAGS SKYES ZHING SKYES YE SHES LAS SKYES PA KHA DOG DANG DBYIBS DANG SPYOD LAM SHES NAS YAN LAG DANG NYID LAG GI BRDA BYA STE, SGRUB PA'I YAN LAG TU SHES NAS, DGUG PA'I PHYAG RGYA BSTAN PA NI, RDO RJE KHU TSUR SNYING GAR BCINGS, ,ZHES PA LA SOGS PA GSUNGS SO, ,THUN MONG GI PHYAG RGYA 
BSHAD NAS, BYE BRAG TU RDO RJE SEMS DPA'I LHA MO DGUG PA NI, G-YON 'GYING TSUL SHLOKA GCIG GIS SO, ,RNAM SNANG GI NI DPAL LDAN SNA TSOGS 'DZIN ZHES PA GCIG GO, ,HE RU KA'I NI, G-YON PA'I DRIL BU SGRA SGROGS SHING, ,ZHES PA GCIG GO, ,PADMA GAR DBANG GI NI, G-YON PA'I BRLA LA GZHAG CES 

@437B
PA GCIG GO, ,RDO RJE NYI MA'I NI, BDAG SNYING GAR 'DREN PA'I TSUL DU ZHES PA GCIG GO, ,RTA MCHOG GI NI, BDAG GI SNYING GAR 'DREN TSUL DU ZHES PA'I SHLOKA GCIG GO, ,DE LTAR RTOG PA DGU PA NI PHYAG RGYA NYI SHU RTZA BRGYAD KYI BSGRUB PA'I YAN LAG NYI SHU RTZA BRGYAD DU BYAS NA, LAS DANG PO PA BSGRUB PA'I 
TSE DANG, MTSAN MA THOB PA'I TSE DANG, (DPE GNYIS LA) MTSAN MA THOB PA'I TSE MCHOG TU GYUR PA'I RNAL 'BYOR PA DNGOS GRUB LEN PA'I TSE DANG, DNGOS GRUB THOB PAS YE SHES LA DBANG PA'I RNAL 'BYOR BAS SEMS CAN GYI DON DU LAS RNAMS BYED PA'I TSE DAG CING RIGS PAR YAN LAG TU GYUR PA YIN NO, ,BRTAG 
PA DGU PA'I 'GREL BA'O,, ,,DE LTAR BRTAG PA DGU BSHAD NAS, DA NI PHYAG RGYA CHEN PO CHOS KYI DBYINGS KYI RANG BZHIN LA MOS PA BDAG BYIN GYIS BRLABS PA'I RNAL 'BYOR PA'I PHYAG RGYA CHEN PO DANG MNYAM PAR SBYOR NAS, MNGON SUM GYI LAM BSGOM PA BSHAD PA NI, DE NAS SNA TSOGS KUN DU NI LHA 
DRUG TU BSGOM PA'I RNAL 'BYOR PA DRUG GO, ,PHYAG RGYA ZHES PA'I SGRUB PA 'DI, ,ZHES PA RIGS DRUG PHYAG RGYA BZHI'I BYE BRAG GO, ,KUN DU SNA TSOGS SBYOR BA YIS, ,ZHES PA PHYAG RGYA BZHI LA DGA' BA BZHI'I YE SHES BSKYED PA'O, ,KUN DU SNA TSOGS BSHAD PAR BYA, ,ZHES PA RNAL 'BYOR MA BZHI'I PHYAG 
RGYA NYI SHU RTZA BZHI LA SBYOR BA'O, ,DE LTAR MDOR BSTAN NAS RGYAS PAR BSHAD PA NI, SMIN MA MIG DANG SNA DANG MCHU, ,ZHES PA LA SOGS PA GSUNGS TE, RANG DANG 'DRA BA'I PHYAG RGYA DRUG YUM GYI SMIN MA DANG MIG DANG SO LA SOGS PA CHA LUGS SU BYAS LA PHYAG RGYA THAMS CAD KYIS 'KHYUD PA DANG, 'O BYA BA LA SOGS 
PA RNAM PAR SMIN PA BKROL NAS RNAM PA SNA TSOGS DANG, RNAM PAR SMIN PA BKROL NAS MTSAN NYID DANG BRAL BA'O, ,DE YANG RNAM PAR SHES PA BSAM GTAN GYI TING NGE 'DZIN BSKYED PA'I LHA MO DRUG GI DBANG DU BYAS NAS, RDO RJE SEMS DPA' DPAL SBYOR BA'I, ,ZHES PA'I SHLOKA GCIG GIS DGA' BA'I MTSAN 
NYID BSHAD DO, ,PHYAG RGYA 'DI YIS BTAB NA NI, ,ZHES PAS MCHOG DGA'I MTSAN NYID DO, ,SANGS RGYAS KUN DANG MNYAM SBYOR BAS, ,ZHES PA'I SHLOKA GCIG GIS LHAN CIG SKYES DGA'I LHA MO'I MTSAN NYID DU BSTAN TO, ,DE LTAR ZHI GNAS KYI BDE BA BSTAN NAS, LHAG MTHONG GI BDE BA BSTAN PA NI, RDO RJE 

@438A
*, ,SEMS DPA' DPAL SBYOR BA'I, ,ZHES PA SHLOKA GCIG GIS RDO RJE SEMS DPA'I BDE BA CHEN PO 'OD GSAL BA BSGOM PA'O, ,LTA BAS MI NGOMS PA YI SKU, ,ZHES PA'I SHLOKA GCIG GIS RNAM SNANG GI BDE BA CHEN PO BSTAN TO, ,BSAM PA THAMS CAD RDZOGS PA YI, ,ZHES PA'I SHLOKA GCIG GIS HE 
RU KA'I BDE BA CHEN PO BSTAN TO, ,DBANG PO KUN LAS BYUNG BA YI, ,ZHES PA'I SHLOKA GCIG GIS RDO RJE NYI MA'I BDE BA BSTAN TO, ,DPAL LDAN YON TAN 'GYING DANG BCAS, ,ZHES PA'I TSIG RKANG DRUG GIS PADMA GAR DBANG GI BDE BA CHEN PO BSTAN TO, ,GYEN DU 'PHAR BA'I DNGOS GRUB DANG, ,ZHES PA'I TSIG RKANG DRUG GIS RTA 
MCHOG GI BDE BA CHEN PO 'OD GSAL BSTAN TO, LHA MO RNAMS KYIS JI LTAR PHYAG RGYA BYA ZHE NA, ,KUN DU SNA TSOGS SKAL BZANG PO, ,ZHES PA LA SOGS PA GSUNGS TGE, 'BYUNG BA BZHI'I RTZA GSAL NAS, AA WA DH'U T'I KHA SBYAR NA DPAL RDO RJE PADMO GYEN DU 'PHAR BA'I SPYAN ZHES BYA BA, RIGS BZHI'I SROG AA WA DH'U T'IR 'JUG BA'I 
THABS KYI PHYAG RGYA DRUG LA SHES RAB KYI PHYAG RGYA DRUG GI LAN DU SHES PAR BYA'O, ,DE LTAR RTOG PA BCU PA'I DON BSHAD NAS, DE'I 'BRAS BU GSUNGS PA NI, SANGS RGYAS THAMS CAD 'DUS PA YI, ,ZHES PA LA SOGS PA GSUNGS TE, PHYOGS BCU'I SANGS RGYAS THAMS CAD 'DUS PA'I SKU DPAG TU MED PA DANG LDAN ZHING 
NAM MKHA'I KHAMS KYI MTHAS GTUGS PA'I DUS SU BDEN PA'I TSIG TU GSUNGS KYANG, SANGS RGYAS KYI ZHING MTHA' YAS PA MU MED PA NA RGYUD SDE BZHI'I RTOG PA THAMS CAD DANG, RTOGS PA'I RGYAL PO'I GZUGS KYI RNAM PAR RTOG PA'I MTHU DANG, SGRA'I RNAM RTOG GI YON TAN DE BZHIN GSHEGS PA THAMS 
CAD KYIS GANG DU YANG GSUNG BAR MI NUS SO, ,CI'I PHYIR ZHE NA, BYIN RLABS KYI LAM GYI MTHU DANG, MNGON SUM LAM GYI RANG BZHIN DAG 'GRUB PA DANG, SEMS 'OD GSAL CHOS KYI DBYINGS KYI NGO BO NYID KYIS RTAG TU 'GRUB PA DANG, ZHI GNAS DANG LHAG MTHONG SA SOR GRUB PA'I PHYIR RO, ,DE LTA BU YIN YANG, 
CI'I PHYIR GSUNG BAR MI NUS SHE NA, 'DI NI GSANG BA MCHOG GI MCHOG, ,CES BYA BA LA SOGS PA GSUNGS TE, DON RANG GI MTSAN NYID NI SGRA'I BRJOD BYA MA YIN PAS MNGON SUM GYIS NYAMS SU MYONG BA'I DON DGA' BA NI GSANG BA DANG, MCHOG DGA' NI MCHOG DANG, LHAN CIG SKYES DGA' YIN PAS MCHOG GI DANG, 

@438B
BDE BA CHEN PO YIN PAS BDE MCHOG GO, ,SANGS RGYAS RNAMS KYIS BYANG CHUB SEMS DPA' LA LONGS SKU DANG SPRUL SKUS JI LTAR CHOS BSTAN ZHE NA, SEMS CAN DON PHYIR LAM RNAMS SBYONG BA DANG, ,RNAM PAR DAG PA RGYAL BAS YOD MI MDZAD, ,CES GSUNGS TE, NYAN THOS LTAR PHUNG PO LHAG MED KYI MYA NGAN LAS 'DAS 
PAR MI MDZAD PAS SANGS RGYAS RNAMS LA YE SHES KYI RNAM PA DANG, BYANG CHUB SEMS DPA' LA GZUGS KYI SKU'I RNAM PA DANG, LAS DANG PO PA'I SO SO'I SKYE BO LA GSUNG GI RNAM PAR SNANG BA YIN NO, ,DON DAM PAR MNYAM PAR SPYOD PA'I DON LA GSUM MI MNGA'O, ,CI'I PHYIR MNYAM PAR SBYOR BA'I DON LA BAR CHAD MED 
PA YIN ZHE NA, 'DI LA BGEGS BYED BDUD KYANG YOD MA YIN, ,ZHES GSUNGS SO, ,DRI MA DAG PA DANG MA DAG PA CI'I PHYIR MED SNYAM NA, RTOG PAS MI 'GRUB BRDAR BAS YOD MI 'GYUR, ,ZHES GSUNGS SO, ,CI'I PHYIR GLO BUR DANG 'DRES PA MA YIN ZHE NA, MI BRTAN PA DANG BDUD DU NGA MI 'GYUR, ,ZHES BSHAD 
DO, ,RTZA BA'I CHOS KYI SKU SEMS RANG RIG 'OD GSAL CI'I PHYIR MI STON ZHE NA, BRTAN PA'I PHYIR YANG NGA MI 'DOMS, ,ZHES GSUNGS SO, ,DON DAM PAR MKHYEN PA MED KYANG KUN RDZOB TU JI LTAR LAM RTOGS SHE NA, GANG ZHIG RANG GI BDE BAS BDE GRUB PA, ,DNGOS GRUB MCHOG NI RTEN PAR MDZAD, , 
DE LTAR 'BRAS BU'I RGYUD GSUNGS NAS, RJES SU YI RANG BZHING BSTOD PA NI, SNA TSOGS ZHES PA LA SOGS PA GSUNGS TE, SNA TSOGS PAS DE SKAD GSUNGS PA NI, RIGS DRUG GI STON PA DRUG GO, ,BHA GA W'AN, DE BZHIN GSHEGS PA RTAG TU DGYES, ,ZHES PA NYAN PA PO'I SANGS RGYAS GANGG'A'I KLUNG 
GI BYE MA SNYED RTAG TU DGYES PA'O, ,RDO RJE SEMS DPA' DPAL GYI RIL GSUNGS PA ZHES PA RIGS DRUG GI GZUGS KYI RTOG PA BSHAD NAS, SGRA'I RNAM PAR RTOG PA DRUG NI, BCOM LDAN 'DAS RDO RJE SEMS DPAS GSUNGS ZHES PA'I DON TO, ,RNAM PAR RTOG CING RAB TU DGYES PAR 'GYUR ZHES PA 
GZUGS KYI RNAM RTOG BSDUS PA LA BSTOD PA DANG, SGRA'I RNAM RTOG BSHAD ZIN PA LA SOGS BSTOD PA'O, ,'DIS MA 'ONGS PA'I SNGAGS PA GSANGS SNGAGS KYI SPYAD PA SPYOD PA RNAMS DKYIL 'KHOR BSDUS PA LA BSTOD PA DANG CHES BSHAD PA'I RJES LA RJES SU YI RANG ZHING BSTOD PA'O, ,DE LTAR 

@439A
*, ,RJES SU YI RANG BSTOD PA'I RJES LA DBANG PO RNON PO RNAMS KYIS RTOG PA BCU'I DON CIG CAR RTOGS PAR BYA'O ZHES BSTAN PA NI, RNAM MANG RJES CHAGS DGA' BAS MCHOD PA DANG, ZHES PA DGA' BA GSUM GYI ZHI GNAS KYI TING NGE 'DZIN TO, ,RTA MCHOG GI RNAL 'BYOR BDE BAS GSAL 
BAR RJES SU GSAL BAR MCHOD NA NI, BDE BA CHEN PO GRUB PAR MNGON SUM DU BSGOM PAR BYA'O ZHES PA'I DON YIN NO, ,RAB TU BDE BA RNAL 'BYOR DAM PA SKAL BZANGS DGA' BA'I MCHOG ,CES BYA BA RANG LHAG PAR GNAS PA'I RNAL 'BYOR BAS BDE BA CHEN PO CIG CAR SGOMS SHIG CES PA'I DON TO, ,RAB MCHOG 
BDE BA'I RANG BZHIN DAM TSIG RJES SU GRUB PAR 'GYUR, ,ZHES PA BDE BA CHEN PO SKU GSUM THOB PAR 'GYUR RO ZHES BSHAD DO, ,DE LTAR CIG CAR BSGOM PA'I DON BSTAN PA 'DIS MA 'ONGS PA'I RNAL 'BYOR PA RNAMS KYIS NYE BAR BSDU BA BYAS PA'I RJES LA, DGE BA'I RTZA BA BSNGO BAR GYIS ZHES BA'O, , 
BCOM LDAN 'DAS RDO RJE SEMS DPA' DE SKAD GSUNGS SO ZHES PA LAG NA ROD RJE'I TSIG YIN NO, ,PHYOGS BCU'I SANGS RGYAS THAMS CAD YE SHES KYI YUL DANG, MNYAM PAR SBYOR BA'I MKHA' 'GRO PHYAG RGYA BZHI'I RGYU RKYEN GYI TSOGS PA, MNGON SUM LAM GYIS SGYU MA YIS, ,ZAG PA MED PA BDE BA'I MCHOG 
CES BYA BA RTOG PA BCU'I MTSAN YIN NO, ,RTOG PA BCU PA 'DIS NI RTOG PA THAMS CAD KYI 'KHOR LO BSKOR BA ZHES BYA BA DBANG BZHI PA CHEN PO BSGOM PA RDZOGS SO ZHES BYA BA NI MTHAR THUG PA ZHES BYA BA'I DON TO, ,BRTAG PA BCU PA'I 'GREL PA'O, ,'GREL PA DAG GIS MNYAM SBYOR NI, MA LUS GSAL 
BAR MA 'GROL ZHES, ,MNYAM SBYOR RGYUD LAS BDAG GIS NI, ,GTAM DU DRIS PA BZHIN DU THOS, ,BDAG GIS RTOGS DKA' YIN NA YANG, ,BLA MA'I ZHABS KYIS BYIN BRLABS PAS, ,DE DON RTZOM PHYIR NYES PA MED, ,DE PHYIR RGYUD RGYAL RTOG PA'I DON, ,GSAL BYED NGAG GI 'OD ZER 'DI, ,'PHAGS PA'I SHES RAB 
BSKYED PA'I PHYIR, ,DGE BA CUNG ZAD GANG BSAGS PA, ,DE YIS KUN MKHYEN THOB PAR SHOG ,SANGS RGYAS THAMS CAD DANG MNYAM PAR SBYOR BA MKHA' 'GRO MA SGYU MA BDE MCHOG GI 'GREL PA MNYAM SBYOR GYI RGYAN ZHES BYA BA RAB DGA' RDO RJES MDZAD PA RDZOGS SO,, ,, 

