@35B
#, ,RGYA GAR SKAD DU, SADDHARMA SMRi TI AU PASTH'A NA K'A RI K'A, BOD SKAD DU, DAM PA'I CHOS DRAN BA NYE BAR GZHAG PA'I TSIG LE'UR BYAS PA, ,DKON MCHOG GSUM LA PHYAG 'TSAL LO, ,YON TAN LDAN ZHING DBAB BYA 
PHEBS; ,YANG DAG YE SHES SNANG BA LDAN, ,RTAG TU GZHAN GYI DON MDZAD PA, ,'JIG RTEN GSUM GTZO PHYAG 'TSAL LO, ,GANG LA BYED PO GZHAN MED PA, ,LUS DANG NGAG DANG YID KYI LAS, ,DGE DANG MI DGE RANG BYAS GANG, ,'DI YI 'BRAS BU 'JIG RTEN SPYOD, ,DE LTAR, ,'JIG RTEN 
MKHYEN PA THUGS BRTZES NON, ,'JIG RTEN GSUM GTZO GCIG PO NYID, ,'GRO BA'I DON DU LAS GANG DANG, ,'BRAS BU GANG DAG YIN GSUNG BA, ,DE NI BDAG GIS MDOR BSHAD KYI, ,KHYOD KYIS NYON LA DAM PA DANG, ,DAM PA MIN BA'I RGYU YI LAS, ,BYA BA DANG NI SPANGS PA'I RIGS, , 
CHAGS SDANG GTI MUG 'JIGS DANG KHRO, ,MI GANG MI NI GSOD PA DANG, ,GZHAN YANG BSKYED NAS GSOD BYED BA, ,DE DAG NGES PAR YANG SOS 'GRO, ,GANG GI PHYIR NA LO STONG PHRAG ,MANG POR YANG NI DE DAG TU, ,BTAGS SHING BTAGS SHING YANG 'TSO BAS, ,DE PHYIR YANG SOS YIN PAR 
BSHAD; ,PHA MA DANG NI GROGS DANG GNYEN, ,BSHES GNYEN DANG NI 'KHU BYED DANG, ,PHRA MA BRDZUN NI SMRA BA'I MI, ,THIG NAG TU NI 'GRO BAR 'GYUR, ,GANG PHYIR DE LA SHING BZHIN DU, ,THIG NAG BTAB NAS SOG LE DANG, ,'BAR BA YIS NI GSHOG BYED DE, ,DE PHYIR THIG NAG YIN PAR 

@36A
*, ,BSHAD; ,RA DANG LUG DANG WA DAG DANG, ,RI BONG BYI BA RI DAGS PHAG ,GZHAN YANG BSKYED NAS GSOD BYAS NA, ,LUS CAN BSDUS 'JOMS 'GRO BAR 'GYUR, ,GANG PHYIR BSDUS NAS DER 'DOR NAS, ,YANG DAG SREG PAR BYED PAS NA, ,DE YI PHYIR NI BSDUS 'JOMS TE,, 
DE LTAR MING NI DON MTHUN DRAG ,'DIR NI LUS CAN GANG DAG GIS, ,LUS DANG DAG YID NYON MONGS BYED, ,GANG DAG LHANG 'JUG GZHAN G-YO BYED, ,MI DE DAG NI DU 'BOD 'GRO, ,DA NI DRAG PO'I ME DAG GIS, ,RGYUN MI 'CHAD PAR SREG PAS NA, ,GANG PHYIR SKAD NI DRAG 'BYIN PAS, ,DE 
PHYIR DE DAG DU 'BOD YIN, ,GANG GI LHA DANG BRAM ZE DANG, ,BLA MA'I RDZAS 'PHROG SDUG BSNGAL BYAS, ,GANG NGAG GTAMS PA 'PHROG BYED PA, ,DE DAG DU 'BOD CHEN POR 'GRO, ,MES SREG BA NI DRAG PHYIR DANG, ,DU 'BOD PA YANG CHE PHYIR DANG, ,LCI ZHING CHE BA NYID KYI PHYIR, ,DE NI DU 'BOD CHEN PO YIN, , 
YON TAN DAG GIS CHE BA LA, ,GNOD PA DRAG PO BYAS PA LAS, ,PHA MA BLA MA BSAD BYAS PA, ,NGES PAR BSKAL BAR MNAR MED 'TSED, ,ME DRAG DER NI LUS DAG GI ,RUS PA DAG KYANG LHAGS PAR 'GYUR, ,GANG PHYIR BDE BA'I SKABS MED PA, ,DE PHYIR MNAR MED YIN PAR BSHAD, ,LUS 
CAN GANG DAG GCIG LA GCIG ,GNOD PAR DGA' BAS G-YUL NGOR GSOD, ,SDIG CAN DE DAG SDUG BSNGAL DANG, ,LDAN PA'I RAL GRI'I SEMS CAN SKYE, ,GANG PHYIR DE YI SEN MO NI, ,LCAGS BYAS 'BAR RNO DE DAG GIS, ,GCIG GIS GCIG GSOD GANG YIN DES, ,RAL GRI RTZE MO CAN DU 
BSHAD; ,BYI BO BYED PA SHAL MA RI, ,LCAGS KYI RTZE MO RTZE MO 'BAR, ,SOR NI BCU DRUG YOD PA LA, ,DU ZHING STOBS KYIS 'DZEGS PAR 'GYUR, ,BUD MED SHIN TU 'JIGS 'JIGS LTA, ,MCHU RNO LUS CHEN 'BAR BA YIS, ,GZHAN GYI LUS MED 'PHROG PA LA, ,'JUS NAS ZA BA 
KHO NAR 'GYUR, ,BAG PHAB PA LA GNOD BYED MI, ,NAGS TSAL RAL GRI 'DAB CAN DU, ,GTUBS BYAS DU ZHING BYA RGOD KHYI, ,'UG PA BYA ROG ZA BAR 'GYUR, ,GANG DAG GZHAN GYI NOR 'PHROG PA, ,DE DAG LCAGS KYI THU LUM NI, ,TSA BA DAG KYANG ZA BA DANG, ,YANG DANG YANG DU ZANGS BSKOL 

@36B
'THUNG; ,RTAG TU RNGON LA DGA' BA GANG, ,LO NI BYE BAR DU ZHING YANG, ,KHYI NI LCAGS KYI MCHE BA CAN, ,MI SRUN SHIN TU DBANG MED ZA, ,CHU SKYES NYA LA SOGS BSAD NA, ,CHU BO RAB MED 'BAR BA YI, ,ZANGS KYI CHU BO'I CHUR 'GRO ZHING, ,MI DE MES KYANG BSREG PAR 'GYUR, , 
GANG ZHIG RANG DON TZAM RMONGS NAS, ,CHOS DANG MI LDAN SHAGS 'GYED NAS, ,SEMS CAN DMYAL BAR DE DU ZHING, ,'KHOR LOS MNGON PAR GZIR BAR 'GYUR, ,'DI LA GANG GIS GZUGS CAN LA, ,GNOD PA RNAM PA MANG BYAS PA, ,DE DAG YUN RING 'KHOR LO DANG, ,RI DANG THOB 'BAR 
BAS GZIR, ,GANG ZHIG CHOS KYI STEGS 'JIG CING, ,YANG DAG MA YIN LAM SMRA BA'I, ,MI DE DAG NI SPU GRI'I SOS, ,GTAMS PA'I LAM DU 'GRO BAR 'GYUR, ,SON MOS SHIG LA SOGS BCOM NA, ,DE DAG LUS NI CHER 'GYUR LA, ,STON BRGYAR YANG DANG YANG DU NI, ,BRAG SGONG PO 
YIS 'JOMS PAR 'GYUR, ,GANG ZHIG BRTUL ZHUGS BZANG MNOS NAS, ,LEGS PAR SRUNG BAR MI BYED NA, ,DE NI NGES PAR SHA DANG RUS, ,'JIGS PA'I ME MAR MUR DU BSREG ,GANG DU 'TSO BA LOG PA NI, ,CUNG ZAD KYIS KYANG 'TSO BYED PA, ,DE NI RKYAG 'JIM NUB GYUR NAS, ,SRIN PO RNAMS 
KYIS ZA BAR 'GYUR, ,'BRU YI NANG DU 'KHOD PA YI, ,SROG MTHONG NAS NI 'JOMS PA GANG, ,DE NI LCAGS KYI GTUN SHING GIS, ,YANG DANG YANG DU BRDUNG BAR 'GYUR, ,SHIN TU KHRO ZHING GTUM PA DANG, ,G-YO BYED BRDZUN DU SMRA BA DANG, ,GZHAN LA GNOD BYED DGA' BA NI, ,GSHIN RJE'I SRIN BOR 
SKYE BAR 'GYUR, ,SDUG BSNGAL KUN GYI SA BON NI, ,CHUNG DU LA SOGS DBYE BA YIS, ,LUS NGAG YID KYI SDIG BA STE, ,DE NI PHA YANG SPANG BAR BYA, ,SEMS CAN DMYAL BA'I RABS RDZOGS SO,, ,,'DOD CHAGS KYIS NI RMONGS PA DAG ,NGANG PA PHUG RON LA SOGS DANG, ,BONG 
BU 'DOD CHAGS CAN RNAMS KYI, ,SKYE GNAS SRIN SOGS SKYE GNAS TE, ,KHONG KHRO 'DZIN PAS SPRUL DU SKYE, ,NGA RGYAL KHENGS SEMS SENG GER 'GYUR, ,CHE BA YI NI NGA RGYAL GYIS, ,KHYI DANG BONG BU'I SKYE GNAS TE, ,SER SNA PHRAG DOG LA SOGS PA'I, ,SKYON GYIS LUS CAN SHI NAS SPRE'U, , 

@37A
*, ,MU COR SMRA DANG SPYI BRTOL CHE, ,RANG BZHIN MI BRTAN KHRAR SKYE'O, ,GSOD DANG 'CHING DANG SER SNA YIS, ,LUS CAN BA LANG KHYI LA SOGS, ,'GYUR RO MI SRUN LAS KYIS NI, ,SDOM DANG SDIG PA MI SDUG SKYE, ,KHRO DANG SER SNA CAN GYI MI, ,SHI NAS SHA NI ZA BYED PA, ,STAG DANG 
SPRE'U WA DANG DOM, ,BYA RGOD SPYANG KI LA SOGS SKYE, ,MI SRUN KHRO GNYER SBYIN BYED MI, ,RDZU 'PHRUL CHEN BO'I KLUR SKYE'O, ,GTONG ZHING KHRO DANG DREGS PA YIS, ,NAM MKHA' LDING GI DBANG PHYUG CHE, ,RANG GI LUS DANG NGAG YID KYIS, ,SDIG PA'I LAS NI GANG BYAS PA, ,DE NI DUD 'GROR SKYE BAS NA, , 
DE NI CHUNG YANG MA BYED CIG ,DUD 'GRO'I RABS RDZOGS SO,, ,,RTZE LOG CAN GANG SBYIN PA SPANGS, ,BZA' DANG BCA' BA SPONG BYED PA, ,DE DAG YI DAGS LUS SRUL BO, ,RO RNAMS ZA BAR BYED PAR SKYE, ,GANG ZHIG BYIS BRNAMS LA 'TSE, ,SRED PAS 'DRID PAR BYED PA DE, ,KHONG GI 
DRI MA ZA BYED PA'I, ,LUS SRUL POR NI SKYE BAR 'GYUR, ,MI GANG SPYOD PA DMAN PA GANG, ,SHIN TU ZHUM DANG SER SNA DANG, ,RTAG TU 'DOD BYED DE SHI NAS, ,YI DAGS WA BA CAN DU SKYE, ,GANG ZHIG CI YANG MI STER LA, ,SBYIN PA ZLOG PAR BYED PA DE, ,YI DAGS BKRES PAS RNYONGS PA ZHES, , 
GSUS CHE KHA NI KHAB TZAM 'GYUR, ,GANG ZHIG SPYOD DANG SBYIN MI BYED, ,RIGS KYI DON DU NOR SRUNG NA, ,DE NI YI DAGS MTSAN GTOR SPYOD, ,SHIN TU BSNGOS SA DER SKYE'O, ,GANG ZHIG GZHAN GYI NOR 'PHROG 'DOD, ,BYIN NAS 'GYOD PAR BYED PA DE, ,SHI NAS MCHIL MA SKYUGS PA LA, ,BRA BAR 
BYED PA'I YI DAGS SKYE, ,GANG ZHIG KHROS PAS MI SNYAN SMRA, ,MTSANG 'BRU BA NI SMRA BYED PA, ,LAS DES SHIN TU YUN RING BAR, ,YI DAGS KHA 'BAR SKYE BAR 'GYUR, ,GANG ZHIG 'THAB MO BYED PA DANG, ,MA CHAGS SEMS NI KHRO BYED PA, ,DE NI YI DAGS ME 'BAR MA, ,SRIN DANG 
SDIG SPRUL PHYE LEB ZA, ,GANG ZHIG GRONG BCAS 'BEBS SHING STER, ,BYIN ZHING GNOD PAR BYED PA DE, ,GRUL BUM BYAD NI MI SDUG PA, ,MCHOD PAR 'OS PAR SKYE BAR 'GYUR, ,ZAS KYI CHED DU BRTZE MED PAS, ,SROG CHAGS BSAD CING SBYIN MED GANG, ,DE DAG SHI NAS NGES PAR NI, , 

@37B
SRIN PO'I BZA' DANG BCA' BAR 'GYUR, ,RTAG TU DRI DANG PHRENG LA DGA', ,SBYIN BYED KHRO BA CHUNG BA NI, ,LHA RNAMS DGA' BA'I RGYUR 'GYUR BA, ,DRI ZA RNAMS SU SKYE BAR 'GYUR, ,GANG ZHIG KHA CIG PHRA MA CHE, ,KHRO ZHING DGOS PA'I CHED SBYIN NA, ,DE NI SHA ZA MA RUNGS NYID, ,BZHIN MI SDUG PAR SKYE 
BAR 'GYUR, ,RTAG TU RAB SDANG RTAGS BAG CAN, ,GZHAN LA GNOD PA BYED PA DANG, ,RTAG TU SBYIN LA DGA' BA NI, ,DE DAG SHI NAS 'BYUNG POR SKYE, ,MA RUNGS KHRO ZHING SBYIN BYED LA, ,CHANG ZHIM DAG LA DGA' BA'I NI, ,SHI NAS GNOD SBYIN MA RUNGS PA, ,CHANG LA DGA' BA RNAMS SU SKYE, ,GANG 
DAG PHA MA BLA MA RNAMS, ,JI LTAR 'DOD PA'I BZHON PAR 'DEGS, ,DE DAG GZHAL MED KHANG RGYU BA'I, ,GNOD SBYIN BDE BA LDAN PAR SKYE, ,SRED DANG SER SNA'I SKYON GYIS NI, ,SHI NAS YI DAGS SKYE BAR 'GYUR, ,NYON MONGS CAN DGES GNOD SBYIN SOGS, ,DE PHYIR DE NI SPAB BAR BYA, ,YI 
DAGS KYI RABS RDZOGS SO,, ,,MI 'TSE BA YI LHA DANG MI, ,LHA MIN RNAMS SU TSE RING 'GYUR, ,'TSE BAS THUNG DUR SKYE BAR 'GYUR, ,DE PHYIR 'TSE BA RNAM PAR SPUNGS, ,MDZE DANG SMON PA ZAD BYED MI, ,MI NAD GZHAN YANG GANG DAG YIN, ,'BYUNG PO RNAMS LA BSAD DANG 
BCINGS; ,BRDEG PAR BYAS PA RNAMS KYIS 'BYUNG, ,GANG ZHIG GZHAN GYI NOR 'PHROG CING, ,CI YANG SBYIN PAR MI BYED PA, ,DE NI 'BAD PA CHEN POS KYANG, ,RDZAS NA RNYED PAR MI NUS SO, ,GANG ZHIG RDZAS NI MA BYIN BAR, ,LEN BA SBYIN BA SBYIN BYED PA, ,DE NI RDZAS DANG LDAN GYUR 
LA; ,PHYIS NAS DE NI MED PAR 'GYUR, ,MI GANG MI 'PHROGS SBYIN MI BYED, ,HA CANG 'JUNGS PA MA YIN BA, ,DE DAG TSIGS NI CHEN PO YIS, ,NGES PAR RDZAS NI BRTEN PA THOB, ,GANG ZHIG GZHAN GYI NOR MI 'PHROGS, ,GTONG DANG LDAN ZHING SER SNA SPANGS, ,MI DE RDZAS NI MI 'PHROGS 
PA; RGYA CHEN YID DU 'ONG BA THOB, ,GANG ZHIG 'DI LA RDZAS SBYIN PA, ,TSE DANG MDOG DANG STOBS LDAN ZHING, ,DPAL DANG LDAN ZHING NAD SPANGS PA, ,RTAG PAR BDE DANG LDAN PAR 'GYUR, ,GANG ZHIG GOS NI SBYIN BYED PA, ,'DZEM BCAS GZUGS BZANG LONGS SPYOD LDAN, ,BYIN 

@38A
*, ,[page missing] 

@38B
[page missing] 

@39A
*, ,BKUR BYED STONG LDAN BZOD PAR BYED, ,'THAB MO LA NI DGA' BA DANG, ,DE NI SUM CU RTZA GSUM SKYE, ,RTZOD LA MI DGA' 'THAB MO LA, ,YID NI DGA' BAR MI BYED LA, ,GCIG TU DGE LA BRTZON BA GANG, ,DE DAG 'THAB BRAL NYID DU 'GRO, ,THOS PA MANG DANG CHOS 
'DZIN DANG, ,SHES RAB LDAN ZHING THAR PA 'DOD, ,YON TAN RNAMS LA DGA' BA'I MI, ,DE DAG DGA' LDAN NYE BAR 'GRO, ,MI GANG RANG NYID DUL BA LA, ,ZHUGS SHING TSUL KHRIMS 'BOGS PA LA, ,SPRO BA CHE DANG LDAN PA DE, ,GDON MI ZA BAR 'PHRU LA DGAR 'GRO, ,SEMS CAN GANG 
ZHIG SMAN MIN MCHOG ,SBYIN DANG DUL DANG YANG DAG BSDOMS, ,PHUL BYUNG YON TAN LHAG GYUR TE, ,NGES PAR GZHAN 'PHRUL DBANG BYED DO, ,TSUL KHRIMS KYIS NI MTHO RIS THOB, ,BSAM GTAN GYIS NI KHYAD PAR 'GYUR, ,YANG DAG JI BZHIN YONGS SHES PAS, ,MTHAR NI YANG 
SRID MED PAR 'GYUR, ,MI DGE BAS NI BDE MI THOB, ,DGE BA YIS NI BDE BA 'THOB, ,DE LTAR DGE DANG MI DGE BA'I, ,LAS KYI 'BRAS BU GSAL BAR BSTAN, ,SDUG PA DANG NI BRAL BA DANG, ,MI SDUG PA DANG PHRAD PA DANG, ,LAS RNAMS RANG GI 'BRAS BUR BCAS, ,'CHI DANG RGA DANG 
NA BA NYID, ,GSUM PO 'DI DAG BSAM PAR BYA, ,DE LTA NA NI CHAGS BRAL THOB, ,CHAGS DANG BRAL NA BSOD NAMS 'DOD, ,DE BZHIN SDIG PA SPONG BAR BYED, ,DE DAG NYID KYANG MDOR NYON CIG ,BDAG DANG GZHAN GYI DON BYED DANG, ,GZHAN LA GNOD BYED SPONG BA NI, ,BSOD NAMS 
BZLOG PA SDIG YIN PAR, ,BDAG NYID CHEN POS DE SKAD GSUNGS, ,LHA'I RABS RDZOGS SO,, ,,DAM PA'I CHOS DRAN PA NYE BAR GZHAG PA'I 'GRO BA DRUG GI TSIG LE'UR BYAS PA, SLOB DPON BTZUN PA CHOS LDAN RAB 'BYOR DBYANGS KYIS MDZAD PA RDZOGS SO,, ,, 
RGYA GAR GYI MKHAN PO DHARM'A KA RA DANG, ,ZHU CHEN GYI LO TZ'A BA GTZANG DE BEN TRA RAKshITAS BSGYUR CING ZHUS TE GTAN LA PHAB PA'O,, 