@197A
#, ,RGYA GAR SKAD DU, W'A G'I S'A DHA NAm, BOD SKAD DU, NGAG SGRUB PA'I THABS ZHES BYA BA, GSUNG RDO RJE LA PHYAG 'TSAL LO, ,SNGAR 
GYI BZHIN DU STONG PA NYID DU RNAM PAR BSGOMS LA, YI GE PAm LAS BYUNG BA'I SNA TSOGS PADMA YI GE AOm LAS BSKYED PA'I ZLA BA'I DKYIL 'KHOR RO, ,DE'I STENG DU YI GE HR'I: DMAR PO YONGS SU GYUR PA LAS BDAG NYID SNANG BA MTHA' YAS KYI SKUR BSGOM PAR BYA STE, MNYAM GZHAG GI PHYAG RGYA DANG LDAN PA, 
THUGS RJE'I MDOG RDO RJE SKYIL MO KRUNG GIS BZHUGS PA'O, ,DE NAS SNYING GAR ZLA BA LA YI GE H'Um LAS BYUNG BA'I RDO RJE SNGON PO RTZE LNGA PA GYEN DU LANGS TE, DE'I DBUS KYI RTZE MO'I STENG DU YI GE A'A: DMAR PO BSGOM PAR BYA BA'O, ,LCE'I RTZE ME LA YANG YI GE HR'I: DMAR PO'O, ,'DI NI NGAG SGRUB PA'I 
THABS SO, ,MKHAS PA DAG LAS DGE SLONG TSUL KHRIMS RGYAL MTSAN GYIS BSGYUR BA'O,, 