@143A
#, ,RGYA GAR SKAD DU, SHR'I TZA TU:P'I thA S'A DH'A NO PI KA ,BOD SKAD DU, DPAL GDAN BZHI PA'I SGRUB PA'I THABS, THUGS RJE CHEN PO 'PHAGS PA SPYAN RAS GZIGS DBANG PHYUG LA PHYAG 'TSAL LO, ,DNGOS DANG DNGOS MED NGANG LAS DPE MTSAN LDAN,, 

@143B
DE LAS 'GRO BA'I DON MDZAD LA BTUD DE, ,BCU DANG GSUM PO MNGON DU BYA BA'I THABS, ,RGYUD NA MI GSAL BSDUS TE BRI BAR BYA, ,DE LA RE ZHIG SLOB DPON BUM PA DANG GSANG BA'I DBANG THOB CING, RIG PA NGES PA DES, MCHOG DANG THUN MONG GI DNGOS GRUB THOB PAR PHYA BA'I PHYIR 'JUG 
PAR BYA'O, ,YID DU 'ONG BA'I SA PHYOGS KYI, ,GNAS DAG TU NI BSTEN NAS SU, ,BLA RE DAG NI BRE BAR BYA, ,SNA TSOGS GOS NI DBYANGS NAS SU, ,BA DANG RGYAL MTSAN BSGRENG BAR BYA, ,G-YER KA DRA BAS MDZES PAR BYA, ,GNAS BCU DAG NI KUN DU YANG, ,DE BZHIN DRI YI DKYIL 
'KHOR BYA, ,MNYAM MED SEMS KYI DRI YIS NI, ,GRU BZHI PAR NI BYUG PAR BYA, ,LUS LA STE'U 'JOG TZANDAN BYUG ,SEMS NI MNYAM PAR GNAS PA STE, ,BZOD PA'I ME TOG RNAL 'BYOR PAS, ,'BAD DANG LDAN PAS DGRAM PAR BYA, ,MNYAM NYID BSGOMS PA'I BDUG PA YIS, 
RANG BZHIN DAG PAS BDUG PAR BYA, ,SHES RAB MAR ME'I SNANG BA STE, ,KHAMS GSUM GYI NI MUN PA RNAMS, ,MAR ME 'DI YIS BCOM NAS SU, ,CI LTAR 'DOD BZHIN SNANG BAR BYA, ,MCHOD PA DGRAM PAR BYAS NAS KYANG, ,BDE BA'I STAN LA 'DUG NAS SU, ,AOm BADZRA PR'A KA 
RA H'Um PHAt, LAG G-YON THAL MO PHAR BSTAN TE, ,G-YAS PA KHU TSUR RGYAB SBYAR NAS, ,DBANG LDAN PHYOGS TSOGS BSKOR BAR BYA, ,RA BA'I SNGAGS DANG PHYAG RGYA'O, ,LAG PA GNYIS NI BRKYANG NAS SU, ,PHAN TSUN CHEN MOR REG PAR BYA, ,AOm DZUm SV'A H'A, DRA BA'I SNGAGS DANG PHYAG RGYA'O, ,G-YON 
PA KHU TSUR BCINGS NAS SU, ,MTHE BONG 'OG TU BRKYANG BAR BYA, ,AOm BRUm SV'A H'A, PHUR PA'I SNGAGS DANG PHYAG RGYA'O, ,RNAM PAR DAG PA DANG PHAN YON NI RGYUD LAS SHES PAR BYA'O, ,RANG GI SNYING GA'I ZLA DBUS SU, ,SA BON H'Um GI 'OD ZER GYIS, ,BLA MA SANGS RGYAS SNANG BYAS LA, ,TSIGS BCAD 
'DI NI BRJOD PAR BYA, ,BDAG MING 'DI ZHES BGYI BA NI, ,BLA MA'I ZHABS LHAM LA PHYAG 'TSAL, ,MKHA' 'GRO MA RNAMS LA YANG 'DUD, ,SANGS RGYAS RNAMS LA SKYABS SU MCHI, ,'OD ZER DE LAS BYUNG BA YI, ,LHA MO LAG NA SPOS LA SOGS, ,THOGS PAS MCHOD PA BYAS PAR 

@144A
*, ,BSAM, ,SDIG PA BGYIS DANG BGYID DU STZAL, ,RJES YI RANG BA SO SOR BSHAGS, ,SANGS RGYAS BYANG CHUB SEMS DPA' DANG, ,NYAN THOS RANG RGYAL MA LUS DANG, ,'JIG RTEN DGE BA'I RTZA BA LA, ,KUN NAS BDAG NI YI RANG NGO, ,CHOS KYI 'KHOR LO BSKOR BAR 'TSAL, , 
MYANG NA MI 'DA' BZHUGS SU GSOL, ,DUS 'DI NAS NI SANGS MA RGYAS, ,BAR DU LAM NI BSTEN BAR BGYI, ,BDAG GI LUS KYANG DBUL BAR BGYI, ,BDAG MING 'DI ZHES BGYI BA NI, ,DUS 'DI NAS BZUNG JI SRID DU, ,BYANG CHUB SNYING POR MCHIS KYI BAR, ,JI LTAR DUS GSUM MGON PO 
RNAMS, ,YANG DAG BYANG CHUB NGES MDZAD PA, ,DE BZHIN BLA MED BYANG CHUB SEMS, ,DAM PA BDAG GIS BSKYED PAR BGYI, ,SANGS RGYAS RNAL 'BYOR SKYES SDOM PA, ,SANGS RGYAS CHOS DANG DGE 'DUN TE, ,BLA NA MED PA'I DKON MCHOG GSUM, ,DENG NAS BRTZAMS TE MCHOG TU BZUNG,, 
BSLAB PA YI NI TSUL KHRIMS DANG, ,DGE BA'I CHOS NI BSDU BA DANG, ,SEMS CAN DON NI TSUL KHRIMS GSUM, ,BDAG GIS SO SOR BRTAN POR GZUNG, ,RDO RJE RIGS MCHOG CHEN PO LA, ,RDO RJE DRIL DU PHYAG RGYA YANG, ,YANG DAG NYID DU GZUNG BYA ZHING, ,SLOB DPON DAG KYANG BDAG GIS 
GZUNG, ,RIN CHEN RIGS MCHOG RNAL 'BYOR GYIS, ,DAM TSIG YID DU 'ONG BA LA, ,NYIN RE BZHIN DU DUS DRUG TU, ,SBYIN PA RNAM BZHI STZAL BAR BGYI, ,BYANG CHUB CHEN PO LAS BYUNG BA'I, ,PADMA'I RIGS MCHOG DAG PA LA, ,PHYI DANG GSANG BA'I THEG PA GSUM, ,DAM CHOS 
RAB TU GZUNG BAR BGYI, ,LAS GYI [*KYI] RIGS MCHOG MTHON PO LA, ,MCHOD PA CI NUS PA GYI BA DANG, ,SDOM PA THAMS CAD LDAN PAR BGYI, ,BLA NA MED PA'I BYANG CHUB SEMS, ,DAM PA DE NI BSKYED BGYI ZHING, SEMS CAN KUN GYI DON GYI PHYIR, ,SDOM PA MA LUS GZUNG BAR BGYI, ,MA BSGRAL PA 
RNAMS BSGRAL PA DANG, ,MA GROL BA RNAMS BDAG GIS DGROL, ,DBUGS MA PHYIN PA DBUGS DBYUNG ZHING, ,'GRO KUN MYA NGAN 'DAS LA DGOD, ,BYAMS DANG SNYING RJE DGA' BA DANG, ,BTANG SNYOMS BZHI PO BSAM PAR BYA, ,DE NAS H'Um GI ME LCE YIS, ,SNOD BCUD THAMS CAD STONG 

@144B
PAR BSGOM, ,AOm SVA BH'A WA SHUDDHA: SARBA DHARMA:SABH'A WA SHUDDHO&amp;HAm, MNYAM NYID STONG PAR BSAMS NAS SU, ,DE YI DBUS SU BLTAS NAS KYANG, ,DER NI MTSAN MA BRTAG PAR BYA, ,MAR ME'I 'OD KYIS ZHI BA STE, ,DMAR PO RDUL GYIS RGYAS PA'O, ,NYI MA'I DKYIL 'KHOR LTAR SNANG BA,, 
CHAGS PA LA SOGS 'GRUB PAR 'GYUR, ,MTHAR NI DU BA NAG MTHONG NA, ,MNGON SPYOD DU NI RAB TU GRAGS, ,RLUNG GI MDOG LTAR 'KHRUG PA YIS, ,DE YI MOD LA BSGRAG PAR 'GYUR, ,ZLA BA DKAR PO'I 'OD ZER LTAR, ,THAMS CAD DU NI DKAR MTHONG NA, ,RNAL 'BYOR 'GRUB PAR SHES 
PAR BYA, ,BLO LDAN 'GRO BA'I YANG DAG GNAS, DE YI NANG DU BSAM PA NI, ,YUm LAS RLUNG GI DKYIL 'KHOR BSKYED, ,KshUm LAS ME YI DKYIL 'KHOR BSAM, ,DE STENG SUm LAS CHU RANG BZHIN, ,H'Um LAS GSER GYI SA GZHI DANG, ,RI RAB CHEN PO BSAM PAR BYA, ,DE STENG H'Um LAS 
GZHAL YAS NI, ,KHANG PA BRTZEGS PA BSAM PA STE, ,GSER LAS BYUNG BA'I GRONG KHYER MCHOG ,RIN CHEN BDUN PO RNAMS KYIS SPRAS, ,G-YER KA'I DRA BA'I PHRENG BA DANG, ,DRA BA DRA PHYED SOGS PAS BRGYAN, ,DBUS DANG PHYOGS BZHIR SENG GE'I GDAN, ,NYI MA'I DKYIL 'KHOR GYIS 
BRGYAN PAR, ,'BYUNG PO GLANG PO ME MTSAMS SU, ,RIN CHEN BUM PA GANG BA'O, ,BDEN BRAL DU NI MA HE'I GDAN, ,SBRUL GYI GDAN NI RLUNG MTSAMS SU, ,SGO BZHIR YI DAGS GDAN DGOD BYA, ,DBUS KYI NYI MA'I GDAN STENG DU, ,RANG GI DBUGS LAS BYUNG BA YI, ,H'Um LAS RDO RJE RTZE LNGA PA'O, 
AOm BADZRA SHUDDHA: SARBA DHARM'A BADZRA SHUDDHO&amp;HAm, DE LAS YE SHES MKHA' 'GRO BSKYED, ,SEMS DPA' YI NI SKYIL KRUNG CAN, ,SKRA GROL BAS NI G-YOGS PA STE, ,SANGS RGYAS LNGA YIS MDZES PAR BYAS, ,KHA DOG SNGON PO DRAG CHEN MO, ,SBRUL GYI RGYAN GYIS RNAM PAR KLUBS, ,BZHAD 
DANG KHRO DANG SGEG PA YIS, ,ZHAL GSUM PO NI SPYAN GSUM MO, ,HA HAR BZHAD CING 'JIGS PA STE, ,NA BZA' DMAR POS SHIN TU MDZES, ,KHA tV'Am GYEN DU BSGRENG BA DANG, ,GNYIS PA NA NI DGRA STA NYID, ,GSUM PA NA NI RDO RJE THOGS, ,G-YON PA DRIL BU SGRA SGROGS SHING, ,GNYIS PA NA 

@145A
*, ,NI SNOD NYID DE, ,GSUM PA DE BZHIN RAL GRI 'PHYAR, ,'OD ZER SNA TSOGS 'BAR BA RU, ,DBUS SU MKHA' 'GRO MA BSGOM BYA, ,AOm YO GA SHUDDHA:SARBA DHARM'A YO GA SHUDDHO&amp;HAm, YE SHES KYI NI SHAR PHYOGS SU, ,BDAG GI CHU LAS BYUNG BA YI, ,SUm LAS RDO RJE 
MKHA' 'GRO BSGOM, ,KHA DOG DKAR PO SHIN TU MDZES, ,SKRA GROL BAS NI RNAM PAR KLUBS, ,PHYAG GNYIS SEMS DPA'I SKYIL KRUNG CAN, ,RGYAN RNAMS KUN GYIS RNAM PAR BRGYAN, ,PHYAG NA KHA tV'Am RNAL 'BYOR SNOD, ,SHIN TU MDZES PA'I NA BZA' KLUBS, ,'OD ZER SNA 
TSOGS 'BAR BA'O, ,YE SHES KYI NI BYANG GI SHAR, ,BDAG GI ME LAS BYUNG BA YI, ,KshUm LAS BYUNG BA'I DRAG MOR BSKYED, ,KHA DOG SER MO SHIN TU MDZES, ,SEMS DPA' YI NI SKYIL KRUNG BCAS, ,SKRA GROL BAS NI BRGYAN PA STE, ,SBRUL GYI RGYAN GYIS RNAM PAR 
KLUBS, ,SKU LA NA BZA' MDZES PA MAN BAS, ,PHYAG GNYIS KHA tV'Am RNAL 'BYOR SNOD, ,YE SHES KYI NI NUB PHYOGS CHAR, ,BDAG GI RLUNG LAS BYUNG BA YI, ,YUm LAS MKHA' 'GRO RO LANGS MA, ,PHYAG GNYIS SEMS DPA'I SKYIL KRUNG CAN, ,KHA DOG DMAR PO KUN DU 
'OD; ,KHA tV'Am RNAL 'BYOR SNOD BSNAMS SHING, ,SKRA GROL BAS NI MDZES PA STE, ,LUS KUN SPRUL GYI RGYAN GYIS BRGYAN, ,SHIN TU MDZES PA'I NA BZA' GSOL, ,'OD ZER SNA TSOGS 'BAR BAR BSAM, ,YE SHES KYI NI LHA YI CHAR, ,SA YI YE SHES LAS BYUNG BA'I, ,H'Um LAS MKHA' 
'GRO GTUM MO BSGOM, ,SEMS DPA' YI NI SKYIL KRUNG CAN, ,KHA DOG SNGON PO SHIN TU MDZES, ,KHA tV'Am RNAL 'BYOR SNOD BSNAMS SHING, ,RGYAN RNAMS KUN GYIS KLUBS PA STE, ,SKRA GROL BAS NI SHIN TU MDZES, ,HA HAR DGOD PAS 'JIGS PAR MDZAD, ,'OD ZER SNA 
TSOGS 'BAR BA'O, ,DPAL LDAN GYI NI PHYOGS KYI CHANG, ,SENG GE'I GDONG NI BSAM BYA BA, ,KHA DOG DMAR ZHING SER BA STE, ,GLANG PO YI NI STAN LA BZHUGS, ,RDO RJE LCAGS KYU SDIGS MDZUB CAN, ,SHIN TU MDZES PA'I NA BZA' GSOL, ,'OD ZER SNA TSOGS 

@145B
'BAR BA YIS, ,'BAR BA'I LUS CAN BSGOM PAR BYA, ,ME MTSAMS BSTAB MO ZHES BYA BA, ,RIN CHEN BDUN GYI STAN LA BZHUGS, ,PHYAG GNYIS KHA DOG DKAR ZHING SNGO, ,SHIN TU MDZES PA'I NA BZA' GSOL, ,PHYAG NA LCAGS KYUS BRGYAN PA STE, ,G-YON PA SDIGS MDZUB 
ZHAGS PA CAN, ,'OD ZER SNA TSOGS 'BAR BA YIS, ,'BAR BA'I LUS CAN BSGOM PAR BYA, ,BDEN BRAL LHA MO CE SPYANG MO, ,HA HAR BZHAD PAS 'JIGS PAR MDZAD, ,MA HE YI NI STAN LA BZHUGS, ,MDOG NI DMAR ZHING SNGO BA STE, ,SKU LA NA BZA' MDZES PA GSOL, , 
PHYAG GNYIS LCAGS KYU ZHAGS PA DANG, ,SDIGS MDZUB KYIS NI SHIN TU MDZES, ,SBRUL GYIS BRGYAN ZHING RNAM PAR KLUBS, ,'OD ZER SNA TSOGS 'BAR BA YI, ,'BAR BA'I LUS CAN BSGOM PAR BYA, ,RLUNG MTSAMS LHA MO 'UG PA MO, ,KHA DOG SER ZHING DMAR BA STE, ,KLU YI STAN 
LA YANG DAG BZHUGS, ,RGYAN YANG DE NYID SBYAR BAR BYA, ,PHYAG GNYIS SEMS DPA'I SKYIL KRUNG CAN, ,SDIGS MDZUB LCAGS KYU ZHAGS PA BSNAMS, ,'OD ZER SNA TSOGS 'BAR BA YI, ,'BAR BA'I LUS CAN BSGOM PAR BYA, ,DBUS KYI MKHA' 'GRO MA BRGYAD KYI, ,PHYI ROL DAG 
NI RNAM BZHI LA, ,SHAR DU MKHA' 'GRO PHUm LAS SKYES, ,PHYAG GNYIS KHA DOG DKAR PO STE, ,YI DAGS KYI NI STAN LA BZHUGS, ,SBRUL GYI RGYAN GYIS KLUBS PA STE, ,SHIN TU DRAG CING SKRA GROL BA, ,'OD ZER SNA TSOGS YANG DAG 'BAR, ,LAG GNYIS KHA RU BCUG NAS NI, ,HA HAR BZHAD 
BAS SHIN TU 'BAR, ,BYANG DU 'BAR MA PHEm LAS BSKYED, ,KHA DOG SER PO SHIN TU DRAG ,SPYI BO'I STENG DU LAG PA GNYIS, ,THAL SBYAR ME MAR LTA BUR 'BAR, ,DRAG PO'I GZUGS CAN 'TSIGS PA STE, ,SHIN TU MDZES PA'I NA BZAS BRGYAN, ,YI DAGS KYI NI STAN LA BZHUGS, ,'OD 
ZER ME LTAR 'BAR BA BSGOM, ,NUB TU 'JIGS BYED PHROm LAS BSKYED, ,KHA DOG DMAR MO 'JIGS SU RUNG, ,YI DAGS KYI NI STAN LA BZHUGS, ,SHIN TU MDZES PA'I NA BZAS BRGYAN, ,LAG GNYIS SNYIM PAR SBYAR BYAS NAS, ,KHRAG GI RGYUN NI 'THUNG BAR MDZAD, ,ME LTAR 'BAR 

@146A
*, ,ZHING SHIN TU GSAL, ,'JIGS BYED DRAG MO BSGOM PAR BYA, ,LHO RU 'PHROG BYED PHRIm LAS BYUNG, ,KHA DOG SNGON PO KUN DU 'OD, ,YI DAGS KYI NI STAN LA BZHUGS, ,SKRA GROL BAS NI BRGYAN PA STE, ,SHIN TU 'BAR BA'I NA BZAS BRGYAN, ,SPRUL GYI RGYAN GYIS KLUBS PA STE, , 
SDIGS MDZUB DANG NI GTUN SHING THOGS, ,SEMS CAN SEMS NI RMONGS PAR BYED, ,'OD ZER ME LTAR 'BAR ZHING GRAGS, ,KUN RIG PAS NI THAMS CAD BSGOM, ,DE NAS BA DAN GSUM PA'I PHYAG RGYAS BSRUNG BAR BYA STE, ,MGO BOR NI KshUm NGO, ,MIG TU NI H'Um NGO, ,SNA DANG RNA BA GNYIS LA YUm NGO, , 
KHAR SUm MO, ,MGRIN PAR SMRAm NGO, ,NAM TSONG DU HMRYUm NGO, ,SNYING GAR YMRYUm NGO, ,LTE BAR KshMRYUm NGO, ,DE NAS RANG GI SA BON LAS 'OD ZER 'PHROS PAS, SANGS RGYAS LA BSKUL BAS LHA MO MANG PO BYUNG STE, ,DBU RGYAN DANG BUM PA LA SOGS PAS DBANG BSKUR BAR BSAM MO, ,BDAG GI DBUGS 
KYI 'OD ZER GYIS, ,MKHA' 'GRO MA RNAMS SPYAN DRANGS TE, ,DE DAG GI NI GZUGS MDUN DU, ,DAM TSIG RNAMS NI BSTAN PAR BYA, ,KHU TSUR GNYIS NI BCINGS NAS SU, ,DBU MA GNYIS NI BRKYANG NAS SU, ,RTZE MO PHAN TSUN SPRAD NAS NI, ,YE SHES LHA MO BSTAN PAR BYA, ,LAG 
GNYIS PHAN TSUN SBYAR NAS NI, ,DBU MA DANG NI MTHE BONG SPRAD, ,CUNG ZAD CIG NI BSKYOD PAR BYA, ,SHAR PHYOGS RDO RJE MA LA BSTAN, ,KHU TSUR MNYAM PAR BCINGS NAS SU, ,MTHE BONG GNYIS NI BRKYANG BYAS LA, ,BYANG GI PHYOGS NAS BRTZAMS NAS SU, ,RGYA 'DI DRAG MO LA BSTAN BYA, , 
PHYAG RGYA DE NYID BCINGS NAS SU, ,MTHE'U CHUNG GNYIS NI BRKYANG BAR BYA, ,NUB TU GNAS PA'I RO LANGS MA'I, ,PHYAG RGYA RU NI SBYAR BAR BYA, ,PHYAG RGYA DE NYID BCINGS NAS SU, ,GUNG MO GNYIS NI BRKYANG BAR BYA, ,LHO PHYOGS PHYAG RGYAR BSHAD PA STE, ,DE NI PHYAG RGYA BZHI PA'O, ,RDO RJE KHU TSUR GNYIS 
BCINGS NAS, ,KHRO BO GNYIS NI BRKYANG NAS SU, ,RTZE MO SPRAD DE GNAS PA NI, ,MTSAMS BZHI YI NI PHYAG RGYA YIN, ,LAG GNYIS THAL MO KHAR BCUG NAS, ,PHUm ZHES BYA BAR SBYAR BAR BYA, ,SHAR PHYOGS MKHA' 'GRO'I PHYAG RGYA YIN, ,LAG G-YON THAL MO KHA SBYAR NAS, ,SPYI BO RU NI GZHAG 

@146B
PAR BYA, ,BYANG DU GNAS PA'I 'BAR MA LA, ,PHYAG RGYA 'DI NI BSTAN PAR BYA, ,PHYAG 'TSAL THAL MO SBYAR NAS SU, ,KHA RU BCUG STE H'Um ZHES BYA, ,NUB PHYOGS LHA MO 'JIB BYED MA'I, ,PHYAG RGYA RU NI SBYAR BAR BYA, ,LAG GNYIS KUN DU BSKOR NAS SU, ,SOR MO RNAMS KYI RTZE MO RU, , 
GSANG BA'I GNAS SU BZHAG NAS KYANG, ,LHO PHYOGS 'PHROG BYED MA LA GNAS, ,BSKYED PA'I DUS SU BRKYANG PA STE, ,PHYAG RGYA'I DUS SU AOm DANG NI, ,SV'A H'A'I BAR DU SPEL TE BZLAS, ,DAM TSIG LHA MO RNAMS LA NI, ,RDO RJE KHU TSUR GNYIS BCINGS NAS, ,G-YON PA SNYING GAR GZHAG 
NAS SU, ,G-YAS PA MCHAN KHUNG GZHUG PAR BYA, ,DAM TSIG SEMS DPA' RNAMS LA BSTAN, ,SNGAGS NI AOm H'Um SV'A H'A ZHES SO, ,DE LTAR YE SHES SEMS MA DANG, ,DAM TSIG SEMS MA RNAMS LA NI, ,DAM TSIG SO SOR BSTAN NAS KYANG, ,GNYIS SU MED PAR BSAM PAR 
BYA; ,DA NI MCHOD PA 'BYUNG STE, ,KHRO BO DANG MTHE BONG SBYAR LA LHAG MA BRKYANG STE, AOm PUshPA M'A LE H'Um SV'A H'A, ME TOG GI SNGAGS DANG PHYAG RGYA'O, ,ME TOG GI PHYAG RGYA LAS DBU MA BSGRENG BA DANG, ,AOm DH'U PE SHVA RI H'Um SV'A H'A ZHES PA NI BDUG PA'O, ,KHU TSUR LAS MTHE BONG BRKYANG BA 
DANG, AOm BADZRA T'IKshnA D'I PA H'Um SV'A H'A, ZHES PA MAR ME'O, ,LAG PA G-YAS BRKYANG BA DANG, AOm GANDHE H'Um SV'A H'A ZHES PA NI DRI'I SNGAGS DANG PHYAG RGYA'O, ,LAG PA GNYIS BRKYANG STE, GUNG MO'I RTZAR MTHE BONG BSKYOD PA DANG, ,AOm KU RU KU RU MA H'A PA LI H'Um SV'A H'A, ZHES BYA BA NI GTOR MA'I 
SNGAGS DANG PHYAG RGYA'O, ,PHYI NAS MCHOD PA NYI SHU YIS, ,YE SHES CAN GYIS MCHOD BAR BYA, ,H'Um ZHES BYA BA'I GLU BLANG ZHING, ,RNAL 'BYOR MA KUN MNYES BAR BYA, ,RDO RJE KHU TSUR GNYIS BCINGS LA, ,RKED PA'I MTSAMS SU BZHAG NAS NI, ,YAN LAG GSUM DU H'Um GIS BSKYOD 
MI WANG TSUL DU BSGRENG BA DANG, ,GLING BU'I TSUL DU 'BUD PA DANG, ,ZANGS DUNG TSUL DU 'BUD PA DANG, ,DKROL BA'I TSUL DU DKROL BA DANG, ,PA tA HA LTAR BRDUNG BA DANG, ,GAR GYI TSUL DU BSKYOD PA DANG, ,BSIL YAB TSUL DU G-YOB PA DANG, ,RGYAL MTSAN TSUL DU BSGRENG 

@147A
*, ,BA DANG, ,BLA RE'I TSUL DU BRE BA DANG, ,BA DAN TSUL DU 'PHYAR BA DANG, ,GDUGS KYI TSUL DU DGAB PA DANG, ,RDZA RNGA'I TSUL DU BRDUNG BA DANG, ,RNGA ZLUM TSUL DU BRDUNG BA DANG, ,'DZUM PA'I TSUL DU BZHAD PA DANG, ,KHRO BO'I TSUL DU KHRO BA DANG, ,SGEG PA'I TSUL DU 
SGEG PA DANG, ,'GYING BA'I TSUL GYIS ROL PA DANG, ,PHYAG 'TSAL TSUL DU 'DUD PA STE, ,MDA' 'DREN NU MA 'KHYUD PA DANG, ,NYI SHU'O, ,RNAL 'BYOR MA BRGYAD DE NYID KYIS, ,DNGOS PO KUN GYIS MCHOD PAR BYA, ,H'Um ZHES BYA BAR BDAG SPRUL NAS, ,H'Um GI GLU NI BLANG BAR BYA, ,RGYUD LAS BYUNG BA NYID DU NI, ,BDUD 
RTZI MYANG BA'I BAR DU BYA, ,RDO RJE'I DE NYID DANG LDAN PAS, ,TSIGS BCAD 'DI YIS BLANG BAR BYA, ,RDO RJE GSOR BA MDZES PA YIS, ,SEMS CAN RNAM THAR BSGRAL BAR BYA, ,RNAM THAR CHOS SU BYA BA STE, ,RDO RJE SHIN TU SNYING PO MCHOG ,DE KHO NA NYID DANG LDAN PA'I DRIL BU 'DIS 
BLANGS SO, ,AOm BADZRA GHAndE H'Um HO, ,AOm BADZRA GHAndE H'Um HO:PRA RA nI TA SAm PRA RA nI TA SARBA BUDDHA KshE TRA PRA TZA LI TE, PRADZNY'A P'A RAMI T'A N'A THA SVA BH'A BE NA BADZRA DHA RA HRi DA YA AA WA SANTOshA NI H'Um H'Um H'Um, HO HO HO, ,AOm AA AA SV'A H'A, GNAS BRGYANG DRIL BU'I SGRA BSGRAGS SHING, ,RDO RJE GSOR TE RANG LAS BYUNG BA'I LHA MOS 
BSTOD PA NI, ,LUS CAN DON PHYIR SHES RAB GSOL BTAB PA, ,KUN 'KHYUD LA SOGS GNYIS KYIS GNYIS SPROD CING, ,SGYU MA LTA BUR SBYOR BAS SHING TU BRGYAN, ,SRID PA LAS GROL KHYOD LA PHYAG 'TSAL LO, ,RDO RJE DGA' BA'I MTHU DANG SPYAN GYIS GZIGS, ,YI GE'I DNGOS PO RANG BZHIN 
STONG PAR ROL, ,DNGOS DANG DNGOS MED LAS SGROL DBU MAS MKHYEN, ,MI 'GYUR BCOM LDAN LHAG MA SEMS PA'O, ,GNYIS SPYOD KUN 'KHYUD CHU YI BYA BA CAN, ,GNYIS MED CHOS BRNYES THAR PA BRNYES PA'O, ,BDE BA'I 'KHOR MNAN THAR PA BTANG BA'O, ,THAMS CAD DNGOS KYI 
RNAL 'BYOR MA SNGAGS ROL, ,RNAL 'BYOR MA LNGA SANGS RGYAS DE NYID MKHYEN, ,GZUGS MA SGYU MA SEMS CAN SMIN MDZAD PA, ,RDO RJE KUN RTOG CHOS KYI RMONGS PA GCOD, ,RNAL MA MA RMONGS SNYING CHOS TSOGS LA 'DUD, ,SEMS CAN SGROL MDZAD RNAL 'BYOR BDAG LA BSTOD PHYAG 'TSAL, , 

@147B
THAMS CAD BDAG SKYES NGO BO GCIG LA BSTOD PHYAG 'TSAL, ,'KHOR BA'I RGYA MTSO RMONGS PA GCOD LA BSTOD PHYAG 'TSAL, ,DE NYID GCIG LA RTAG TU BDAG 'DUD BSTOD PHYAG 'TSAL, ,RANG DGAR SEMS CAN DGROL BA YI, ,RGYU MED DNGOS LA 'DUD PAR BGYI, ,TE NA H'Um, TE NA TE TE 
H'Um; STON KA'I ZLA LTAR RAB MDZES SHING, ,DUNG LTAR DKAR BA'I SKU 'DZIN PA, ,TE NA H'Um, TE NA TE TE H'Um, RDO RJE DRIL BU'I PHYAG RGYA CAN, ,GNYIS 'KHYUD SBYOR BA 'DZIN PA'O, ,TE NA H'Um, TE NA TE TE H'Um, SGYU MA'I LUS SU THIM PA YIS, ,'GRO BA 'DZIN PA RGYU MED DNGOS, TE NA H'Um, TE NA 
TE TE H'Um, SRID GSUM 'BAR BA'I SKU NI RJES CHAGS 'DUL BAR LDAN, ,'OD ZER RNON PO STONG LDAN NYI MA STONG 'DRAR LDAN, ,RNAM MANG SKU DANG CHA BYAD RJES CHAGS SEMS DANG LDAN, ,RDO RJE SEMS DPA' DBANG PHYUG MCHOG ROL GAR MDZAD PA, ,ZHES BYA BAS KHYAD PAR DU BSTOD CING GLU 
DANG BSTOD PAS MCHOD PAS MNYES PAR BYA, ,BAR BAR DU H'Um GI SGRA DANG DRIL BU BSGRAGS LA SMON LAM RNAM PA GSUM GDAB PAR BYA'O, ,RDO RJE THAL MO DAM BCINGS NAS, ,SNYING GA'I PHYOGS SU BTZIR BAR BYA, ,AOm SVA BH'A BA SHUDDHA: SARBA DHARM'A SVA BH'A BA SHUDDHO&amp;HAm, AOm BADZRA SHUDDHA: SARBA 
DHARM'A BADZRA SHUDDHO&amp;HAm, AOm YO GA SHUDDHA:SARBA DHARM'A YO GA SHUDDHO&amp;HAm, ZHES BRJOD LA LHA'I RNAL 'BYOR LA GNAS PAR BYA'O, ,TING NGE 'DZIN GYIS SKYON SNGAGS BZLA STE, PHRENG BA DE NYID DANG LDAN PAS SNGAGS 'DIS SBYANG NGO, ,AOm PA TE PA TE MA H'Um DZNY'A NA SARBA BUDDHA MA H'A BA BE H'Um H'Um H'Um HO HO HO 
AA SV'A H'A, AOm DZRUm SV'A H'A, RTZA BA'I SNGAGS SO, ,AOm H'Um SV'A H'A, YE SHES MKHA' 'GRO MA'O, ,AOm SUm SV'A H'A H'A, AOm KshUm SV'A H'A, AOm YUm SV'A H'A, AOm H'Um SV'A H'A, AOm SMRYUm SV'A H'A, AOm HMRYUm SV'A H'A, AOm YMRYUm SV'A H'A, AOm KshMRYUm SV'A H'A, AOm PHUm SV'A H'A, AOm PHEm SV'A H'A, AOm PHROm SV'A H'A, AOm PHRIm SV'A H'A, 
ZHES 'BUM PHRAG GSUM BZLAS PAS SNGON DU BSNYEN PA BYAS PAR 'GYUR RO, ,PHYI NAS LAS LA SBYAR RO, ,DE NAS LANGS PAR 'DOD NA SMON LAM GDAB STE, MA LUS SEMS CAN KUN GYI PHYIR, SMON LAM DAG NI GDAB PAR BYA, ,SEMS CAN THAMS CAD NAD MED CING, , 

@148A
*, ,SEMS CAN THAMS CAD BDE GYUR CIG ,GANG GIS LAM LA 'GRO BA YIS, ,SANGS RGYAS NYID DANG PHRAD PAR SHOG ,MA BRGAL BA RNAMS BSGRAL BYA ZHING, ,MA GROL BA RNAMS BDAG GIS DGROL, ,DE LTAR NYID DU RJES BRTZE BAS, ,RNAL 'BYOR BSTAN BCOS LA 
GNAS SHOG ,GTOR MA BTANG BA NI, ,DMAR BA YI NI RDZAS RNAMS KYIS, ,MAndALA GRU GSUM BYUG BAR BYA, ,ME TOG DMAR PO BDUG PA DANG, ,DRI DANG MAR ME LA SOGS DBUL, ,NYE BAR LONGS SPYOD GTOR MAR LDAN, ,SHA RLON DANG NI NYA SHA SOGS, ,BZA' BA'I RDZAS RNAMS 
THAMS CAD LA, ,BDUD RTZI LNGA DANG BCAS PAR DGOD, ,G-YON GYI CHA RU SNOD GZHAG LA, ,G-YAS KYI KHRO BO'I BSTAN PAR BYA, ,HA ZHES PA YIS KHA DOG DBROG ,HO ZHES PA YIS DRI ZHIM STE, ,HR'I: ZHES PA YIS NUS PA BSKYED, ,GO RIMS DE LTAR MNGON PAR BRJOD, ,RNAM GSUM 
LAN GSUM BRJOD NAS SU, ,LHA GSUM DU NI GSAL BAR BYA, ,G-YAS PA PADMA BSAMS NAS SU, ,G-YON PA RDO RJE BSGRENGS NAS KYANG, ,PADMA'I BSKOR BA BSKOR NAS NI, ,PHYAG RGYA CHEN PO BSTAN PAR BYA, ,AOm HA HO: HRI:SV'A H'A, PHYAG RGYA CHEN PO BYIN GYIS BRLABS 
BA'I SNGAGS DANG PHYAG RGYA'O, ,RDO RJE KHU TSUR GNYIS BCINGS LA, ,RGYAB DANG RGYAB TU SBYAR BAR BYA, ,MTHE'U CHUNG GNYIS NI BSGRENGS NAS SU, ,MDZUB MO GNYIS NI BSGRENG BAR BYA, ,G-YAS PA CUNG ZAD BSKUM NAS SU, ,SBYAR BAS LHA RNAMS SPYAN DRANG NGO, ,AOm KU RU KU RU SA MA 
YA AA DHI PA TI H'Um DZA: SV'A H'A, SPYAN DRANGS PA'I SNGAGS DANG PHYAG RGYA'O, ,SHING GCIG LA SOGS BRJOD PAR BYA, ,BDUD RTZI LNGA YIS KHA BKANG NAS, ,LAS KYI GO 'PHANG MNGON PAR BSAM, ,RNAL 'BYOR RNAL 'BYOR MA BSGOMS TE, ,LAS RNAMS THAMS CAD SGRUB BYED CING, ,RDO RJE KHU 
TSUR GNYIS BCINGS NAS, ,RGYAB DANG RGYAB TU SBYAR BAR BYA, ,MTHE'U CHUNG GNYIS NI DKRIS NAS SU, ,KHRO BO DAG TU SGROG TU SGREL [?], ,AOm TIshthA TIshthA H'Um BHAKshA BHAKshA DZA:PHAt SV'A H'A, JI BZHIN LA SOGS SBYAR BYAS NAS, ,GTOR MA LA SOGS SBYAR BAR BYA, ,ZHI DANG RGYAS DANG DGUG PA DANG, , 

@148B
GSAD BSKRAD DBYE DANG BCING BA DANG, ,PHYI ROL GTOR MA'I DE NYID KYIS, ,GTOR MA'I LAS SOGS PAS BSGRUB PAS, ,MCHOG GI DNGOS GRUB 'DONG RNAMS KYIS, ,GSANG BA'I GSANG BA BSGOM BYA BA, ,LHA YI RNAL 'BYOR LA GNAS TE, ,LTE BA SNYING GA MGRIN PA DANG, ,MGO BO 
DANG NI RNAM PA BZHI, ,'DAB MA DRUG CU RTZA BZHI DANG, ,BRGYAD DANG BCU DRUG RIM PA STE, ,SUM CU RTZA GNYIS BSGOM PAR BYA, ,BDE CHEN DANG NI CHOS 'KHOR LO, ,THABS KYI CHA RU SHES PAR BYA, ,SPRUL PA DANG NI LONGS SPYOD GNYIS, ,SHES RAB CHA RU SHES PAR BYA, ,AOm DANG H'Um 
DANG AA DANG HAm, ,LTE BA BZHI LA DGONG PAR BYA, ,'DAB MA'I YI GE THAMS CAD LA, ,GTUM MO ME YI SBAR THABS DANG, ,BDE BA BSKYED PA'I RIM PA NI, ,BLA MA'I KHA LAS RTOGS PAR BYA, ,TING 'DZIN DE LAS LANGS PA'I TSE, ,GZHAN NI CI YANG MI BSAM PAR, ,RDZOGS PA'I 
RIM PA'I MAN NGAG NI, ,MCHOG 'DOD DON LA MOS PAR BYA, ,YANG NI LHA YI TSUL GNAS TE, ,SGYU MA'I RNAM PA BZHI RU BRTAG ,MDOR NA MCHOG 'DOD RNAL 'BYOR PAS, ,MAN NGAG RIM PA 'DI NYID LA, ,ZAS LA BYA BA JI BZHIN DU, ,MA YENGS NAN TAN BSKYED PAR BYA, ,BDAG 
'DRAS BRTZON PAR NUS PA MA YIN YANG, ,SEMS CAN DMAN PA RNAMS LA PHAN GDAGS PHYIR, ,'DI BYAS BDUD RTZI LTA BU'I BSOD NAMS KYIS, ,THAMS CAD KUN GYIS BDEN PA MTHONG BAR SHOG ,DPAL GDAN BZHI PA'I SGRUB THABS SLOB DPON CHEN PO BHA BA BHA DRAS MDZAD PA RDZOGS 
SO,, ,,RGYA GAR GYI MKHAN PO CHEN PO GA YA DHA RA DANG, BOD KYI LO TZ'A BA CHEN PO 'GOS LHAS BTZAS KYIS BSGYUR CING ZHUS TE GTAN LA PHAB PA'O,, 