@276A
#, ,RGYA GAR SKAD DU, SAm SIDDHI MAH'A SHR'I HE RU KA NO PI KA N'A MA, BOD SKAD DU, ,DPAL KHRAG 'THUNG CHEN PO'I SGRUB THABS YANG DAG PAR GRUB PA ZHES BYA BA, BCOM LDAN 'DAS KHRAG 'THUNG 
CHEN PO LA PHYAG 'TSAL LO, ,YANG DAG GRUB PA GCIG PU NYID, ,SANGS RGYAS BDE CHEN KUN 'DUS PA, ,RNAL 'BYOR ZAB MO SKU GSUM RDZOGS, ,MKHA' 'GRO SGYU MA BDE MCHOG DE'I, ,SHES RAB KYI NI BLO PHYE NAS, ,NGES PAR RTOGS PA'I SA GZHI LAS, ,BLA MAS NGES PA'I 
LUNG 'DI BSTAN, ,SNUM PA YI NI DAM TSIG DANG, ,GTZANG DANG 'JIGS PA'I BRTUL ZHUGS CAN, ,DE DAG GOMS NAS NYAMS SU BLANG, ,BLO ZHAN SHES RAB CHUNG BAS NI, ,BSGRUBS KYANG 'GRUB PAR MI 'GYUR TE, ,PHUNG BYED GNYIS KA BSREGS PAS NA, ,DE BAS GZHAN DU 

@276B
BSTAN PA MIN, ,PHUN SUM TSOGS PA BZHI LDAN NAS, ,RDZAS DANG SA GZHI BRTAG PA NI, CIR YANG 'GYUR BA'I YIG 'BRU BSAM, ,'OD ZER TSUL DU 'PHROS NAS KYANG, ,MA LUS KHYAB PAS MNYES BYAS TE, ,RE DANG DAM PA'I TSUL ZHES DGONGS, ,'OD ZER DE DAG BSDUS NAS 
KYANG; ,DUR KHROD SA RU BRTAG PAR BYA, ,'BYUNG PO'I GTOR MA BTANG NAS KYANG, ,GSANG BA'I DON GYI LAS RNAMS BYA, ,DKYIL 'KHOR NUB PHYOGS DE BZHIN GZHI, ,KHAM PHOR RI MO BRIS PA DGU, ,SNANG BA'I 'OD DANG BCAS PAR DGRAM, ,RDZAS KYIS MDZES PAR 'KHOR BAR 
BZHAG ,MIG GI RTEN YANG MNGON PAR BYA, ,DE NAS DUR KHROD BDAG PO DAG ,PHYAG RGYA CHE DANG LDAN PA YIS, ,CI RIGS SU NI LAS RNAMS BYA, ,MI DMIGS CHOS LA BLO BRTAGS SHING, ,YE SHES CAN GYI BYIN STOBS KYIS, ,THAMS CAD TSUL BZHIN BYIN BRLABS NAS, ,RTOGS 
PA'I BLO CAN DE DAG GIS, ,SROG LUS MAN CHAD RDZAS KYI RNAMS, ,BLA MA MNYES PAR BYA PHYIR DBUL, ,DNGOS GRUB 'DOD PAS GSOL BA GDAB, ,SLOB DPON JI BZHIN STAN BDER GNAS, ,RDO RJE'I TSUL DU DBANG CAN SBYIN, ,G-YOG PHYOGS GNAS LA TSUL BZHIN DU, ,JI LTAR 
'DOD PA BZHIN DU SBYAR, ,GAR MKHAN TSUL 'DRA SGYU MA'I RGYA, ,DE LA 'JA' TSON BZHIN DU GSAL, ,'DOD CHAGS YE SHES GSAL BA'I PHYIR, ,'BAR BA SNA TSOGS 'KHRIGS PA'I 'OD, ,THIM PAS RGYAL MOR BYIN GYIS BRLABS, ,YE SHES DAM TSIG CHEN PO YIS, ,BDE 
MCHOG SGYU MA'I BRDAS MTSON TE, ,PADMO RIN CHEN LDAN BYAS NAS, DBYINGS KYI BDE CHEN 'BYUNG BYA STE, ,RANG RIG YE SHES DE LA 'OD, ,JI BZHIN MKHA' LA GSAL BA DAG ,DRI MED NYI MA'I 'OD PAS 'TSER, ,BYANG CHUB SEMS DE KUN DU DAG ,KHAMS 
GSUM RAB TU 'DAS NAS KYANG, ,MA LUS SNYING RJES KHYAB BYAS TE, ,'DOD PAR BYA BA RAB TU MNYES, ,'OD 'DUS THOG MA'I GZUGS LA BZUNG, ,DE DAG DNGOS GRUB CHEN PO BAS, ,JI LTAR 'DOD PAR NAN TAN BYA, ,DBANG THOB MDZES PA DE DAG GIS, ,DUL BA'I SEMS SU 

@277A
*, ,BZHAG NAS KYANG, ,DAM TSIG CHEN POS BDE BAR GNAS, ,BSNYEN PAR GNANG BA'I DBANG THOB NAS, ,SGOM DBYANGS YI GE 'BRU BRGYAD BSTAN, ,STON PAS BSTAN PA'I LUNG BZHIN DU, ,SGOM RGYUD GSAL BAR CI NUS BYA, ,LHAG PA'I RTAG SKYIS KUN MTSON 
NAS; ,GRUB RDZAS DE DAG BYIN GYIS BRLAB, ,DMIGS MED RTOGS PA'I GDENG CAN GYIS, ,SKU MCHOG 'BAR BA'I TSUL DU BSAM, ,KHAMS GSUM KHRAG TU DMIGS NAS NI, ,DUR KHROD KUN DU KHYAB PAR BSAM, ,DNGOS NI AA RU BYIN BRLABS NAS, ,RIN CHEN GSAL BAR SHAR 
BA DANG, ,BYANG CHUB SEMS NI 'OD ZER SPRO, ,MOS PA'I THUGS LA MNYES BSAMS NAS, ,'OD 'DUS THOG MA'I GZUGS LA GZUNG, ,PHYAG MTSAN SNYING PO PHO MO DAG ,BSTAN PAR RED NAS MKHA' LA GZHAG ,BSKUL BA'I RANG BZHIN KUN 'DUS PAS, ,DES KYANG SPRO BA'I 
LAS RNAMS BYED, ,DNGOS KYANG MCHOD PA'I RDZAS SU BSNGO, ,SANGS RGYAS TSE 'DIS BSGRUB PA'I PHYIR, ,SKU GSUM SA LA GOMS PAR BYA, ,DANG POR CHOS KYI DBYINGS NYID LA, ,DMIGS PA MED PA'I DON GYIS BSGOM, ,CHOS KYI DBYINGS KYI YE SHES KYIS, ,THAMS CAD DU YANG 
KHYAB PAR BYA, ,RDO RJE SEMS DPA' LA SOGS PA, ,DKYIL 'KHOR LNGA LA SOGS PA'I 'KHOR, ,ZHI BA'I MCHOD PAS MNYES PA DAG ,BSNYEN PA'I DON DU DE DAG BYUNG, ,SGRUB PAS BSTAN PA'I LUNG BZHIN DU, ,SKU MDOG SO SO'I PHYAG MTSAN DANG, ,RGYAN DANG CHA LUGS GSAL 
BA DANG, ,BSKYED RDZOGS GRUB PA'I LHA DAG BSGOM, ,DNGOS GRUB DAM PA BLANG BA'I PHYIR, ,SNGA MA LAS NI GNAS BSGYUR TE, ,BSKAL BA'I MED DPUNG 'KHRIG PA BZHIN, ,'BAR BA'I TSOGS NI RNAM PAR BSAM, ,YE SHES DKYIL 'KHOR SPYAN DRANGS TE, ,BZHUGS DANG RTEN 
DANG MI G-YO BA, ,DAM TSIG ZIL GNON PHYAG BYED DANG, ,MCHOD DANG BSTOD DANG BZ'A BA DANG, ,TSUL RIGS GOMS PA'I BLO DAG GIS, ,CI RIGS SU NI BRTAN PAR BYA, ,DAM TSIG MCHOG GI MCHOD PA DANG, ,BSKUL TSIG DBYANGS KYIS DE DAG MNYES, ,'KHOR BCAS MCHOD 

@277B
PA RDZOGS NAS NI, ,BSNYEN PA'I LUNG BZHIN BRTZON PAR 'BAD, ,ZHAG GRANGS DUS NI BRTAGS PA'O, ,MTSAN MA BRTAN PO BYUNG BA NA, ,SGRUB PA CHEN PO BRTZAM PAR BYA, ,BAR CHAD BYED PA'I BGEGS CHEN YANG, ,'JIGS PA MED PA'I SEMS KYIS BZLOG ,DNGOS GRUB 
SBYIN PA'I GZUGS CAN YANG, ,RE DANG DOGS PA LA SOGS PA, ,NGAN PA'I DON GYI SEMS MI 'BYUNG, ,PHAN GNOD BYED PA RNAM GNYIS PO, ,GZUGS DANG SGRA DANG DRI DAG NI, RNAM PA GSUM PO BYUNG BA NI, DOGS DANG CHAGS PA'I SEMS SPANGS TE, ,BYE BRAG TU NI SHES 
PAR BYA, ,NYAMS KYI PHYAG RGYAS RANG DON SPYAD, ,GAL TE 'BYUNG PO MNAN PAR BYA, ,KUN KYANG SEMS CAN DON DU BSNGO, ,SGRUB PA CHEN PO YANG DAG GRUB PA ZHES BYA BA, GRUB PA'I SLOB DPON CHEN PO BADZRA H'Um KA RA'I ZHAL SNGA NAS MDZAD PA RDZOGS SO,, ,, 
BOD KYI LHA BTZAN PO KHRI SRONG LDE BTZAN GYI BKA' LUNG GIS DPAL NA LENDRA'I GTZUG LAG KYANG DU, RGYA GAR GYI MKHAN PO H'Um KA RA DE NYID DANG, ZHU CHEN GYI LO TZ'A BA BANDHE GNUBS NAM MKHA'I SNYING POS BSGYUR CING ZHUS TE GTAN LA PA'O,, 