@39A
*, ,DUS BZHI RTZOD PA RGYAS DUS SU, ,SGRUB PA PO YANG MANG 'BYUNG ZHING, ,DMAN LA MOS PA'ANG MANG DU 'BYUNG, ,BLA MA RA GUS PA'ANG DPAG TU MED, ,PA'I DRA'I SEMS CAN DPAG MED KYANG, ,BSDU NA GSUM DU 
'DUS 'GYUR TE, ,SPRUL DANG KHA DOG RJES 'JUG PA'O, ,RJES 'JUG GNYIS SU SHES PAR BYA'O, ,SPRUL LA MTHUN 'JUG SBYANG BA MED, ,SPRUL RJES 'JUG GI GANG ZAG LA, ,DAM TSIG NYAMS PA MANG 'BYUNG YANG, ,NYAMS PA RNAM PA GSUM DU 'DUS, ,LUS NGAG YID DU SHES 
PAR BYA, ,LUS KYI DAM TSIG NYAMS PA NI, ,TSA TSAS SBYONGS TE TSOGS SBYOR LTOS, ,NGAG GI NYAMS PA BZLAS PAS 'DAG ,YID KYI LHA YI SBYOR KAR LTOS, ,THUN MONG SBYIN SREG TSOGS GTOR RNAMS, ,PHAN 'DOGS SBYOR KAR BLTA BAR GYIS, ,NUS PA CHUNG BA'I RNAL 'BYOR PAS, ,MA 
BSHAGS MAndALA GYIS SBYANG BYA, ,MAndALA BSDU NA RNAM GNYIS TE, ,YID KYIS BSAMS DANG DNGOS BYED PA'O, ,DNGOS BYED SKYON SPANGS GNYEN BZHI LA, ,BRGYA'AM LNGA BCU NYI SHU LNGA, ,LNGA'AM BSDUS PA GCIG KYANG BYA, ,DBYIBS LEGS MDZES PA BSHAM PAR BYA, ,KHA DOG KUN NAS SNGO YANG RUNG, , 
DKAR PO MTHING GSER DMAR BYA, ,YANG NA YID DANG MTHUN PA'ANG RUNG, ,TSAD NI KHRU GANG YAN CHAD BYA, ,TSON NI DKAR RTZI YUNG BA DANG, ,SNGO RTZI GUR GUM MTSAL GYIS BYA, ,BA YI RNAM LNGA BDUD RTZI LNGA, ,DUM BU GCIG PAR BZHAG NAS KYANG, ,DRI ZHIM PA YI SMAN GYIS BSGO, ,BDUD RTZI 
LNGA DANG THUN MONG RDZAS, ,GSER SOGS KHA RGYAN LNGA LDAN DU, ,BCUG LA BYIN BRLABS TSUL BZHIN BYA, ,RANG NYID CHO GA GSUM GYIS BSKYED, ,BDUD RTZI 'KHYIL PA'I SNGAGS 'DIS GDAB, ,AOm AA MRi TA KUndA LI H'Um PHAt, BYIN BRLABS BKRA SHIS RDZAS DANG SREG ,DE YIS THAMS CAD 

@39B
BSANG BAR BYA, ,AOm AA MRi TA KUndA LI HA NA HA NA H'Um PHAt, YUNGS KAR LA GDAB 'BYUNG PO BSREL, ,RANG GI SNYING GA'I YIG 'BRU LAS, ,'OD 'PHROS YI GE AA RU GYUR, ,DE 'PHROS TAm GI YI GE LAS, ,SA GZHI RIN CHEN BZHI RU GYUR, ,SNGAGS 'DI BTAB PAS BZLAS PAR 'GYUR, ,AOm 
AA TZANDRA MAndALA H'Um, GRANGS NYI SHU RTZA GCIG TU BZLAS, AOm RATNA TRAm MAndALA H'Um, TZANDAN GA PUR GLA RTZI SOGS, ,MDZES PA'I SNOD DU BZHAG PA LA, ,'OD 'PHROS PAS NI DH'U YIG THIM, ,BDUG PA'I MCHOG TU GYUR PAR BSAM, ,RNAL 'BYOR 'BYOR PA CHUNG GYUR YANG, ,TZANDAN MED DU MI RUNG 
NGO; ,RGYAN GYI ME TOG LNGA GSUM SOGS, ,GCIG SOGS YANG NA LNGA GRAGS BSTUN, ,DE STENG PAm LAS PADMA BYA, ,SNGAGS 'DIS BDAG PO'I RKYEN BYA'O, ,AOm PADMA MAndALA H'Um, STONG LDAN 'BUM LDAN DU GYUR BSAM, ,DE YI STENG DU BHR'Um YIG LAS, ,GZHAL YAS KHANG NI MDZES PA BSAM,, 
BADZRA RE KH'A'I SNGAGS NI KUN LA GDAB, ,SNYING GA'I 'OD KYIS BYIN GYIS BRLABS, ,MCHOD RDZAS PADMA MDUN DU BSKYED, ,RGYUN NI GONG GI YI GE LAS, ,DE DAG THAMS CAD RDZOGS PA NI, ,NYAMS PA DGOS PA GZHAN MOS 'JUG ,DE 'OG DAM TSIG NYAMS PA KUN, ,LUS BKRU GOS BZANG 
RGYAN CHA BGO, ,LHAR BSAM RDOR DRIL SNGAGS BYIN BRLAG ,SA BON YI GE 'OD ZER GYIS, ,LHA MO BZHI BSKYED LHA SPYAN DRANGS, ,GSOL BA GDAB LA RTZA SNGAGS GDAGS, ,BLA MA MI BSKYOD GYUR SOGS LA, ,PHYAG 'TSAL MCHOD PA THAMS CAD BYA, ,RGYUD LAS BYUNG BA'I BSTOD PA BYA, ,MNYES BAS 
'OD ZER RANG 'DUS PAS, ,RANG GI SNYING GA'I PADMA LA, ,KAm DANG NA LA SDIG PA BSDU, ,SDOM NAG GZUGS SU GYUR BSAMS TE, ,PHYIR 'GRO RLUNG GIS MDUN DU DBYUNG, ,SDIG PA'I GZUGS DBYUNG SNGAGS KYIS BSREG ,LUS NGAG SO SO'I SDIG SBYONG BA, ,SO SO'I GNAS SU NI BSAMS TE, , 
SO SO'I SDIG PA 'DUS NAS BYUNG, ,GSOD PA KHRO BA'AM GONG SBYOR BZHIN, ,YANG NA LUS KYI SROG CHAGS GZUGS, ,NGAG GI YIG 'BRU SEMS KYI 'OD, ,GZUGS SU DBYUNG STE RGYUD LAS 'BYUNG, ,YANG NA LHA YI 'OD ZER GYIS, ,BA SPU'I BU GA KUN KHYAB STE, ,RGYUD KYI SDIG PA BSREGS PAR BSAM,, 

@40A
*, ,DE 'OG 'OD ZER DKAR PO'I RGYUN, ,BDUD RTZI LTA BUS LUS KHYAB NAS, ,GSOS NAS MCHOG TU GYUR PAR BSAM, ,YANG NA BRGYA RTZA RTZA BA'I SNGAGS, ,BZLAS PAS GONG BZHIN SDIG PA SBYONG, ,YI GE BRGYA PA'I DBANG POR BSGYUR, ,BRGYA RTZA SNGAGS 'BUM BZLAS PA 
DANG; ,SUM CHA PHYED PHRI RAB NYAMS SBYONG, ,SUM GNYIS SUM CHA SUM CHA DANG, ,SUM GNYIS PHRE [?] BAS 'BRING GSUM SBYONG, ,DE LAS PHYED PHYED PHRI BAS NI, ,THA MA'I NYAMS PA RNAM GSUM SPYOD, ,SUM BRGYA NYIS BRGYA LNGA BCU DANG, ,NYI SHU RTZA GCIG BZLAS PAS NI, ,YAN LAG CHE CHUNG 
NYAMS PA SBYONG, ,DE 'OG ZHI BA'I SBYIN SREG BYA, ,NUS PA YOD NA TSOGS 'KHOR BYA, ,DE 'OG BUM PA RNAMS BSAMS TE, ,GCIG TU LHA MO RNAMS BSKYED DE, ,GCIG TU RDOR 'DZIN MI BSKYOD PA, ,BSKYED NAS BYIN BRLAB TSUL BZHIN BYA, ,DANG PO LHA MOS KHRUS BYAS TE, ,RDO RJE 'DZIN 
PAS GNYIS MED BSAM, ,MI BSKYOD BUM PAS DBANG BSKUR BAS, ,YANG NA GNYIS KAS DBANG BSKUR BYA, ,DE 'OG MCHOD NAS 'OD KHRUS BYA, ,DE 'OG BKRA SHIS TSIGS BCAD BRJOD, ,GONG GI SBYOR BA RDZOGS PA KUN, ,DAM TSIG NYAMS PA'I MAndALA YIN, ,DE LAS GZHAN DU GCIG 
KYANG RUNG, ,RDZOGS LA BRTAN PA MA THOB PAR, ,MAndALA 'JOG NA MKHA' 'GROS GSOD, ,RNAL 'BYOR SPYOD LAM MA ZHUGS PAR, ,GONG MA'I MAndALA DE DAG KUN, ,YID KYIS MDUN DU BSAM BYAS NAS, ,YID KYIS DBUL BA YID KYIS YIN, ,BDUD RTZI RNAM LNGA'I DRI ZHIM RDZAS, ,BSKU 
BA NANG GI YIN PAR 'DOD, ,PHYI RU PHYI YI ME TOG YIN, ,BLA MA LAS BRGYUD MAndALA SBYOR KA 'DI, ,BLO ZHAN DON DU BDAG GIS CUNG ZAD BSDUS, ,'KHRUL PAR GYUR NA MKHAS RNAMS BZOD PAR MDZOD, ,'DI BYAS DGE BAS GOS SNGON CAN THOB SHOG ,RNAL 'BYOR DBANG GIS NYES PAR SNANG, , 
BLUN PO LEGS PAR BSHAD PA DMAN, ,MTHONG RGYA CHUNG NA YANGS PA'ANG DOG ,RGYUD DANG MAN NGAG LA BRTEN NAS, ,RNYED 'DOD RNAMS KYIS 'DOD 'DOD SPYAD DU MED, ,MA MTHONG DOGS NA SKAL RNAMS MED PAR THAL, ,SLOB DPON BHA BAS MDZAD PA'I MAndALA GYI SBYOR KA RDZOGS SO,, ,, 

