@250B
#, ,RGYA GAR SKAD DU, SHR'I MA H'A K'A LA S'A DHA NA N'A MA, BOD SKAD DU, DPAL NAG PO CHEN PO'I SGRUB THABS SHES BYA BA, DPAL LDAN KHRAG 'THUNG 'GRO BA'I MGON, ,LHA MO DANG 
BCAS 'KHOR LO LA, ,BTUD DE NAG PO CHEN PO YI, ,SGRUB PA'I RIM PA BRI BAR BYA, ,DBANG GIS SMIN BYAS DAM TSIG LDAN, ,BLA MA LA GUS SNYING BRTZE GTONG, ,SHES RAB BZOD LDAN BRTZON 'GRUS CHE, ,SGRUB LA DPA' BA'I SNGAGS PA YIS, ,YID 'ONG DBEN PA'I GNAS DAG GAM, , 
RI BO DUR KHROD MA MO DANG, ,GSHIN RJE 'JIGS SU RUNG BA YI, ,GNAS SU NAG PO BSGRUB PAR BYA'O, ,MAndALA MCHOD DANG GTOR MA BSHAM, ,RTEN BSHAMS BDE BA'I STAN 'DUG STE, ,RANG GI LHA YI RNAL 'BYOR DU, ,ZHUGS TE CHO GA RDZOGS PA DAR, ,BLA MA LA SMOD BSTAN LA 
SDANG, ,DE DAG RAB TU ZHI BYA'I PHYIR, ,BDAG GIS NAG PO BSGRUB PAR BYA'O, ,SNYAM DU BLO NI BSKYED BYA STE, ,PHYI DANG NANG GI DNGOS PO RNAMS, ,SKAD CIG STONG PAR BSGOM PAR BYA, ,MDUN DU PADMA NYI MA LA, ,GNAS PA'I YI GE H'Um NAG PO, ,BLTAS TE DE YI 'OD ZER GYIS, , 

@251A
*, ,GDUG PA MA LUS ZHI BYAS TE, ,'GRO KUN BDE BA LA BZHAG NAS, ,SLAR 'DUS H'Um LA THIM GYUR TE, ,YI GE GYUR PAS SKAD CIG GIS, ,BYA ROG MING CAN NAG PO CHE, ,ZHAL GCIG PHYAG BZHI G-YAS PA NA, ,DANG PO BE TZA'I 'BRAS BU DMAR, ,GNYIS PA RAL GRI 'DZIN 
PA'O, ,G-YON GYI DANG PO KHRAG CHEN GYIS, ,RAB TU GANG BA'I THOD PA 'DZIN, ,GNYIS PA KHA tV'Am 'DZIN PA'O, ,STAG GI PAGS PAS SMAD DKRIS SHING, ,DBU SKRA AAG TSOM SMIN MA SER, ,SPYAN GSUM MCHE GTZIGS 'JIGS PAR BYED, ,THOD PA RIN CHEN SBRUL GYIS BRGYAN, ,SNA TSOGS 
PADMA NYI STENG DU, ,DPA' BO'I 'DUG STANGS KYIS GNAS PA'O, ,DE NAS RANG GI THUGS KA YI, ,SA BON LAS 'PHROS 'OD ZER GYIS, ,YE SHES SEMS DPA' SPYAN DRANGS LA, ,MCHOD LA DZA:H'Um BAm HO: YIS, ,DGUG GZHUG BSTIM DANG MNYES PAR BYA, ,SPYI BO MGRIN PA SNYING GA RU, , 
PADMA NYI MA'I GDAN STENGS SU, ,H'Um DANG A'A:DANG AOm GSUM GYIS, ,SKU GSUNG THUGS GSUM BYIN GYIS BRLABS, ,LEGS MCHOD BSTOD DE DE NAS NI, ,AOm MA H'A K'A LA H'Um PHAt, CES BYA BA'I SNGAGS CI NUS PAR, MAN NGAG BZHIN DU BZLAS PAR BYA, ,SKYON GTOR MA BYIN BRLABS TE, , 
RANG SNGAGS KYIS NI BSNGO BAR BYA'O, ,LEGS BAR MCHOD LA DE NYID KYI, ,RKANG PA BRGYAD PAS BSTOD PAR BYA, ,ZHI RGYAS DBANG DANG MNGON SPYOD KYI, ,LAS RNAMS GANG YIN DE RTZOL BYA, ,YE SHES GSHEGS LA DAM TSIG BSDU, ,BLO LDAN MTSAN MA MA BYUNG GI ,BAR DU 'BAD DE BSGRUB 
PAR BYA, ,MTSAN MA BYUNG NAS BLA MA YI, ,MAN NGAG BZHIN DU LAS LA SBYOR, ,BLA MA'I GSUNG GI RJES 'BRANGS TE, ,BDAG GIS NAG PO SGRUB PA'I THABS, ,BRIS PA'I BSOD NAMS THOB PA DES, ,BGEGS ZHI THUB DBANG THOB PAR SHOG ,DPAL NAG PO CHEN PO SGRUB PA'I THABS 
'PHAGS PA KLU SGRUB KYIS MDZAD PA RDZOGS SO,, ,,PAndI TA AA BHA Y'A KA RA DANG, LO TZ'A BA TZA MI CHEN POS BSGYUR BA'O,, 