@190A
#, ,RGYA GAR SKAD DU, SHR'I BADZRA BHEE RA BA S'A DHA NAm N'A MA, , 
BOD SKAD DU, DPAL RDO RJE 'JIGS BYED KYI SGRUB PA'I THABS ZHES BYA BA, BCOM LDAN 'DAS DPAL 'JIGS BYED MA HE'I GDONG PA CAN LA PHYAG 'TSAL LO, ,BCOM LDAN SKU MCHOG JIG DUS ME LTAR 'BAR, ,RDO RJE 'JIGS PAR BYED LA PHYAG 'TSAL TE, ,DE YIS LAS RNAMS RAB TU SGRUB 
PA'I PHYIR, ,MA HE'I GDONG GI SNYING PO'I SGRUB THABS BRI, ,YID DANG MTHUN ZHING DBEN PA'I GNAS DAG TU, ,DANG POR BDE BA'I STAN LA 'DUG NAS NI, ,MA HE'I GDONG CAN SKAD CIG RNAL 'BYOR PAS, ,LHA DANG BLA MA MNYES BYAS DE RJES LA, ,STONG PA MA YIN MI STONG MA YIN PA, ,SEMS NYID 
SPROS DANG BRAL BA RNAM PAR BSGOM, ,YAm LAS RLUNG STE RAm LAS BSKAL ME 'BAR, ,DE NAS H'Um SPROS RDO RJE'I RANG BZHIN NAM, ,AA LAS ZLA BA RGYAS PA'I STENG NYID DU, ,DH'I: LAS 'JAM DPAL GZHON NU BSKYED PAR BYA, ,THUGS KAR NYI MA'I DKYIL 'KHOR RNAMS BSAMS LA, ,DE STENGS H'Um 
YIG NAG PO 'BAR BA BLTA, ,DE NYID YONGS SU GYUR PA RDO RJE GDENGS, ,THAMS CAD YONGS GYUR BCOM LDAN MA HE'I ZHAL, ,SKU MDOG SNGO NAG CHAR SPRIN LTA BUR 'JIGS, ,SKU LAS ME 'BAR KHAMS GSUM SREG PAR BYED, ,KHRO BO DUR KHROD THOD PA'I DO SHAL BYAS, ,GZHAL GCIG MA HE NAG 
PO RGOD PA'I ZHAL, ,RVA GNYIS PAR DU GZHON NU'I ZHAL GYIS BRGYAN, ,PHYAG G-YAS RDO RJE GDENGS PA'I GRI GUG 'DZIN, ,G-YON PA THOD PA KHRAG GIS BKANG BA BSNAMS, ,ZHABS GNYIS GYAD KYI DOR STABS RO YI GDAN, ,MA HE'I NAG PO'I STENG DU RNAM PAR BSAM, ,MNGON SUM BZHIN DU 

@190B
GSAL BAR GYUR PA DANG, ,SNYING GAR NYI LA H'Um YIG 'BAR BAR BSAM, ,DE LA DGUG DANG BCING BA LA SOGS BYA, ,DE NAS DE NYID SKAR MA'I TSOGS 'DRAS BSKOR, ,G-YENG BA MED PAR RTAG TU BZLAS PA BYA, ,AOm HR'I: shtRi: WI KRi T'A NA NA H'Um PHAt, 'DI NI SNGAGS KYI RGYAL PO STE, ,MA BYUNG 'BYUNG BAR 
MI 'GYUR RO, ,'BUM PHRAG GSUM DU BZLAS PA BYA, ,DE YIS LAS RNAMS THAMS CAD 'GRUB, ,GAL TE LDANG BAR 'DOD PA NA, ,YE SHES MA HE'I ZHAL LA NI, ,MCHOD CING BSTOD PA LDANG BAR BYA, ,MA HE'I SBYOR BA RNAM PAR RGYU, ,SHIN TU RTOGS DKA'I RGYUD LAS NI, ,LAS RNAMS THAMS CAD 
SBYOR BA'I LHA, ,ZHAL GCIG PHYAG GNYIS GDAMS PA 'DI, ,BLO DMAN RNAMS LA PHAN PHYIR BKOD, ,DGE BA CUNG ZAD THOB PA DES, ,BDAG DANG 'DI LA MOS PA RNAMS, ,NAD DANG 'JIGS SOGS RAB BCOM NAS, ,MYUR DU 'JIGS BYED CHEN POR SHOG ,DPAL RDO RJE 'JIGS BYED MA 
HE'I GDONG CAN DPA' BO GCIG PA'I SGRUB THABS, SLOB DPON MANYDZU BADZRAS MDZAD PA RDZOGS SO,, ,,BAL PO'I PAndI TA BHA RO PHYAG RDUM DANG, BOD KYI LO TZ'A BA RDO RJE GRAGS KYIS BSGYUR CING ZHUS TE GTAN LA PHAB PA'O,, 