@206A
#, ,RGYA GAR SKAD DU, TSINDA MUndA S'A DHA NA N'A MA, BOD SKAD DU, DBU BCAD MA'I SGRUB THABS ZHES BYA BA, DPAL RDO RJE MKHA' 'GRO MA LA 
PHYAG 'TSAL LO, ,BDE SBYIN BCOM LDAN 'DAS PHAG MO, ,G-YAS BRKYANG ZHABS KYIS YANG DAG MNAN, ,KHAMS GSUM RANG BZHIN GSUM SPAN GSUM, ,DE LA RTAG TU PHYAG 'TSAL LO, ,JI LTAR BLA MA'I MAN NGAG LTAR, ,KHAMS GSUM PA YI RANG BZHIN PHYIR, ,NYI MA GZHON NU'I 'OD 'PHRO BA, , 
DE YI SGRUB THABS BDAG GIS BRJOD, ,MTSAN MA GCIG PA'AM DUR KHROD DAM, ,KHANG STONG DU NI DUS RTAG TU, ,RIG MA SRID GSUM MTHAR MDZAD MA, ,DE NI RNAL 'BYOR PAS BSGRUB BYA, ,'BOL STAN 'JAM LA GNAS PA'AM, ,'JAM PA'I STAN GZHAN DAG LA YANG, ,YANG DAG BRTEN TE GNAS 
NAS NI, ,DNGOS GRUB DAM PA BSGRUB PAR BYA, ,DE RJES YIG GSUM SNGAGS KYIS NI, ,MNGON PAR BSNGAGS PA'I DAM TSIG CHUS, ,MCHOD RDZAS DAG LA'ANG BSANG GTONG BYA, ,SNGAGS DE NYID KYIS KHRUS BYAS TE, ,DE YI RJES LA GO BGO'O, ,YAN LAG NYING LAG THAMS CAD LA, ,G-YON GYI LAG PA 
NAS BRTZAMS NAS, ,AOm BAm, HAm YOm, HRIm MOm HREm HRIm, H'Um H'Um, PHAt PHAt, CES PA'I SNGAGS KYI YI GE RNAMS, ,LAG PA G-YON PA'I RTZE MO YIS, ,DANG PO LTE BA NAS, BRTZAMS NAS, ,BRJOD BYA DE NAS DAG GSUM MO, ,AOm SVA BH'A BHA SHUDDHA: SARBBA DHARMM'A: SVA BH'A BA SHUDDHO&amp;HAm, AOm BADZRA SHUDDHA: SARBBA DHARMM'A BADZRA 
SHUDDHO&amp;HAm, AOm YO GA SHUDDHA: SARBBA DHARMM'A YO GA SHUDDHO&amp;HAM, DE RJES BLO LDAN GYIS NGA RGYAL, ,BSKYED BYA KHAMS GSUM DAG PA'I PHYIR, ,PHYOGS MTSAMS MNYAM PAR LDAN PA LA, ,DUR KHROD BRGYAD PO DE BZHIN DU, ,MYUR BA'I RNAM PA'I RNAL 'BYOR GYIS, ,DE RJES GSUM PO MNYAM PAR GZHAG ,GNAS 
GSUM LA NI BSGOM BYA'O, ,'OD ZER RNAM PAR SPROS PA LAS, ,SRID GSUM LA GNAS SEMS CAN RNAMS, ,GSAL BAR BYAS TE DE NAS YANG, ,NYE BAR BSDU BA'I SGOM PA LAS, ,SNA TSOGS KUN DU STONG PAR BYA'O, ,DAG PA YIS NI SHEL LTA BUR, GNYIS MED YE SHES RANG BZHIN NO, ,DE RJES STONG SOGS 

@206B
RANG BZHIN GYIS, ,RGYAL BA'I SNGAGS KYI BYIN GYIS BRLAB, ,DE NAS NAM MKHA' BSGOM BYA BA, ,HR'I: DMAR PO LAS 'DAM SKYES SO, ,YANG NI DE STENG BSGOM BYA BA, ,ZLA BA NYI MA ME DER BLTA, ,DE DKYIL YANG NI BSGOM BYA BA, ,BAm YIG SNA TSOGS MDOG LTA BU, ,DE NAS BAm SKYES BLTA BYA BA, ,GRI GUG BA 
GYIS BRGYAN PA'O, ,GRI GUG YONGS GYUR BSGOM BYA BA, ,SPROS LAS BDAG NYID RNAL 'BYOR NI, ,RDO RJE YI NI RNAL 'BYOR MA, ,GZUGS GSUM KHA DOG GSUM LDAN MA, ,LJANG GU DMAR SER SER MO STE, ,GRI GUG THOD PA 'DZIN PA'O, ,DBU SGRA GROL ZHING GCER BU LA, ,DMAR ZHING ZLUM PA'I 
SPYAN GSUM PA, ,LANG TSO GZHON NU YANG DAG LDAN, ,PHYAG RGYA LNGA YIS RNAM PAR BRGYAN, ,ZHAL GCIG PHYAG GNYIS MDZES MA STE, ,MI BZAD DRAG DU BZHAD CING DPA', ,BDE BA'I ZHABS G-YAS BRKYANG MI BZAD, ,MGO BO'I PHRENG BA RAB TU DBYANGS, ,RDO RJE GRI GUG GIS BDAG DBU, ,BCAD NAS SKU 
STENG DBYANGS PA'O, ,G-YAS PA RDO RJE GRI GUG DANG, ,G-YON PAS SKRA PHYED KYIS G-YOGS PA, ,DBU YI STENG DU THOD PA DANG, ,DBU SKRA PHYED BZUNG 'OG BLTAS ZHAL, ,KHA tV'A GA 'DZIN SER MO DANG, ,GUR KUM DMAR PO MNYAM PAR LDAN, ,DUS MTSAN MA NI MNYAM PAR MNAN, ,RNAL 'BYOR PA YIS 
RTAG BSGOM BYA, ,LAM GSUM NAS NI KHRAG 'DZAG CING, ,ZLA BA NYI MA NAM MKHA' LTAR, ,G-YON DANG G-YAS DANG DE BZHIN DBUS, ,RTZA GSUM NAS NI BYUNG NAS NI, ,RTAG TU 'BYUNG BAR BSGOM PAR BYA, ,AA BA DH'U T'I GYEN DU 'GRO, ,G-YON DANG G-YAS KYI RTZA GNYIS KYANG, ,DE LTAR MYUR DU BSGOM 
PAR BYA, ,SKU GSUNG THUGS KYI RANG BZHIN GYIS, ,RTZA GSUM GYI NI NGO BOR GNAS, ,SHES RAB NGO BO LA LA N'A, ,RA SA N'A NI THABS SU GNAS, ,DBUS GNAS AA BA DH'U T'I NI, ,BDE CHEN RNAM PA'I RANG BZHIN NO, ,DE DAG THUN MTSAMS GSUM DU BSGOM, ,SNA TSOGS GZUGS NI RIN CHEN BZHIN, ,JI 
LTAR SNGA PHYI RIM BZHIN DU, ,DE NAS SNGAGS TU BSHAD PAR BYA, ,SNGAGS PAS GTZANG MA'I SA PHYOGS SU, ,GNAS TE DE NAS SNGAGS BRJOD NAS, ,RIG BYED MNGON GSUM DANG POR GZHAG ,'DOD PA'I SUM CU GCIG PA BLANG, ,NYI SHU GSUM PA DE BZHIN DU, ,NYI SHU BDUN PA MGO STENGS SU'O, , 

@207A
*, ,YANG NI NYI SHU GSUM PA GZUNG, ,DBYANGS YIG LNGA PO 'OG TU SBYAR, ,THA RGYAB YI GE YANG DAG BLANG, ,DA RGYAB 'OG TU SBYAR BAR BYA, ,DE RJES BCU GSUM PA SBYIN BYA, ,DBYANGS YIG GNYIS PA YANG DAG SBYAR, ,DANG PO'I YI GE BLANG BYAS PA, ,DBYANGS YIG GSUM PA SBYAR BAR BYA, ,DE 
NAS NYI SHU PA BYIN LA, ,DBYANGS YIG BZHI PAS BRGYAN PAR BYA, ,DE NAS NYI SHU DRUG PA BZUNG, ,BCU GCIG PA DANG LDAN PAR BYA, ,YANG NI NYI SHU GSUM PA SBYIN, ,BRGYAD PA YANG NI BLANG BYAS NAS, ,'OG TU NYI SHU BDUN PA SBYAR, ,SUM CUR GCIG GIS MA TSANG BA, ,BCO LNGA PA NI BRTZEGS PAR BYA'O, , 
NYI SHU BDUN PA MGO BOR GZHAG ,YANG NA DHA RGYAB SBYIN BYAS LA, ,BZHI PA YIS NI BRGYAN PAR BYA, ,RA YIG 'OG MA GZUNG BYAS LA, ,BCU GCIG PA YIS BRGYAN PAR BYA, ,YANG NA NYI SHU GSUM PA GZUNG, ,TZA NAS BGRANGS PA'I GSUM PA LA, ,'OG TU NYI SHU BDUN PA SBYAR, ,PHA RGYAB YI GE BLANG 
BYAS LA, ,DBYANGS YIG BCU GNYIS PA YIS BRGYAN, ,PA NAS BGRANGS PA'I BDUN PA LA, ,BCU GSUM PA YIS BRGYAN PAR BYA, ,DRUG PA BCU PHRAG GNYIS PA SBYIN, ,SGYU MA'I SA BON GYIS BRGYAN BYA, ,DE RJES RLUNG GI SA BON SBYIN, ,BCU GCIG PA DANG LDAN PAR BYA, ,SUM CU PA NI LAN GSUM 
BGRANG, ,DBYANGS YIG DRUG PA MNYAM LDAN BYA, ,N'A THIG LER YANG DAG LDAN, ,PHAt NI LAN GSUM SBYAR BAR BYA, ,SV'A H'A DE NAS SBYIN PAR BYA, ,YANG DAG RDZOGS PA'I DNGOS GRUB SNGAGS, ,MKHAS PA GSANG BA'I GNAS SU NI, ,NI RANG SUM PHRENG LA BSGOM PA, ,SPRO DANG BSDU BA'I 
RNAL 'BYOR GYIS, ,SNGAGS MCHOG YANG DAG BZLAS PAR BYA, ,SNGAGS RNAMS GSAL BA'I RNAL 'BYOR NI, ,LAS JI BZHIN DU SBYAR BAR BYA, ,KHYOD MIN SKYES PAS SBRUM PA BZHIN, ,'BAD PA YIS NI GSANG BAR BYA, ,SBYIN MIN GANG SU GANG LA LAR, ,SHIN TU GSANG STE DE BZHIN DU, ,LEGS 
PAR BRTAGS TE SBYIN PAR BYA, ,GUS MED G-YO DANG LDAN ZHING GTUM, ,SLOB DPON BLA MA GZHAN SMOD LA, ,GTONG DANG ME LDAN RTOG PA CHE, ,BRTAGS TE SBYIN PAR MI BYA'O, ,BLA MA LA GUS RTOG PA MED, ,RTAG TU CHOS LA DGA' ZHING GTZANG, ,DAD PAS YANG DAG GANG GYUR CING, ,BZOD LDAN BLO 

@207B
DANG LDAN PA LA, ,SGRUB PA'I RNAL 'BYOR CHOS GSUNGS PA, ,SNGAGS BTU BA NI SBYIN PAR BYA, ,RNAL 'BYOR SPYOD PA'I RJES 'BRANGS TE, ,DE NAS MCHOD PA'I CHO GA BSHAD, ,PHRENG BA GSUM GYIS BSKOR BA YIS, ,SUM 'GYUR GYIS NI MTSAN PA STE, ,AE YI LTE BA'I DKYIL 'KHOR DU, ,LEGS PAR 
RDZOGS SHING GRUB SNGAGS DGOD, ,RNAL 'BYOR PA YIS RTAG BSAMS PA, ,KHYAD PAR MCHOD PA'I DUS, ,DKAR NAG DUS KYI TSES BCU DANG, ,BRGYAD DAM YANG NA BCU BZHI LA, ,MCHOD PA LNGA DANG LDAN PA YIS, ,LAG G-YON GYIS NI MCHOD PAR BYA, ,BZA' DANG STON MO DE BZHIN 
BTUNG, ,PHYI NANG GSANG BA DE BZHIN DU, ,TZANDAN DMAR PO LEGS PAR BYUG ,GUR KUM GA PUR AA GA RUS, ,BSGOS PA YIS NI DAM TSIG CHUS, ,LEGS PAR GSER SOGS SNOD DAG TU, ,SINDHU RA BZANG PHYE MA NI, ,RAS KYI NANG DU BTZAGS TE DGRA MA, ,GSER LAS BYAS PA'I SMYU GU GYIS, , 
MKHAS PA YIS NI CHOS 'BYUNG GI, ,DKYIL DU SNGAGS KYI RGYAL PO NI, ,PHRENG BA GSUM NI LEGS PAR BRI, ,PHYI RU MI BZANG 'KHOR BA YIS, ,KHA DAG SNA TSOGS CHER 'BAR BA'O, ,SHIN TU GSANG BAS DUS GSUM DU, ,SKRA BA SHIG GCER BUR BYAS NAS NI, ,SNGAGS PAS NUB PHYOGS KHA BLTAS TE, , 
RTZOL BAS BSAM GTAN LA BRTEN NAS, ,GROL DANG GRUB PA'I DON GYI PHYIR, ,'BAD PA YIS NI MCHOD PAR BYA, ,DRI DANG SPOS NI DRI ZHIM SOGS, ,DE BZHIN LHA BSHOS RAB DBYES MCHOD, ,A'A LI PHAL GU PHAG DRA NE, ,KHA CHE TZANDAN DMAR PO DANG, ,DRI ZHIM PA YI TZANDAN DANG, ,DE BZHIN AA SHO KA'I 
ME TOG ,KU MU TA KA NA BI RA, ,DE BZHIN ME TOG SNA TSOGS PA, ,KHA DOG MDZES SHING DRI ZHIM DBUL, ,ME TOG DAN DU LA 'BRAS BU, ,SKUD PA ME TOG RAB DBYE BAS, ,MCHOD PAR BYA BA'I GNAS RIM BZHIN, ,DRI ZHIM SPOS DANG ME TOG KYANG, ,DE'I TSE JI LTA'I RIM BZHIN MCHOD, ,BTUD DE BSTOD 
PA BYA BA DANG, ,PHYAG 'TSAL NAS NI BZOD PAR GSOL, ,DER NI DE BZHIN RNAL 'BYOR PAS, ,DE BZHIN GZHON NU MNYES BYAS, ,RNAL 'BYOR GRUB PA'I DON GYI PHYIR, ,GTOR MA'I SNGAGS NI RAB BRJOD BYA, ,AOm AA RA L'I HO:, ,DZA: H'Um BAm HO: BADZRA d'A KI N'I SA MA YA STVAm DRi SHYA HO, ,ZHES PA LAN GSUM 

@208A
*, ,MAm; ,BZHI'AM LNGA'I BAR DU BRJOD PAR BYA'O, ,RIM DANG RIM PA MIN PA YIS, ,THOD PA RU NI SBYIN PAR BYA, ,RDO RJE THAL MO KHA GYEN DU, ,PHYE LA SNGAGS 'DI BRJOD PAR BYA'O, ,AOm KHA KH'A HI KH'A HI, SARBBA YAKshA R'A KshA SA BH'U TA PRE TA PI SH'A TZA AUD MAN DA AA PA SMA RA d'A KI N+YA DA YA, ,AI MAm 
BA LIm GRiHnA MA MA SA MA YA RA KshAm DU YA THEE BAm YA shtAm BHU NYDZA THA PI THA DZI GHRA THA M'A TI KRA THA MA MA SARBA KARTA YA SATSU KHAm BI PHRi DDHA YE SA HA YI KA BHA BANDU H'Um H'Um H'Um PHAt SV'A H'A, ,TSES BRGYAD DANG NI BCU BZHI LA, ,THUN MTSAMS GSUM DU RAB TU DBUL, ,BLO DMAN GYUR KYANG BSGRUB PA'I THABS, ,SDOM BRGYA 
MTSO LAS BTUS NAS, ,DON SGRUB THABS NI 'OD KHO NA, ,BARBI YIS 'DI BYAS TE, ,SGRA YIG LEGS PAR MA RDZOGS KYANG, ,MKHA' 'GRO MA RNAMS BZOD PAR RIGS, ,'DI NI RNAL 'BYOR MA'I MAN NGAG GSANG BA LAS SHIN TU CHES GSANG BA'I SHIN TU SPA BAR BYA'O, ,DBU BCAD MA'I SGRUB THABS 
SLOB DPON CHEN PO BARBI PAS MDZAD PA RDZOGS SO,, ,,BAL BO'I PAndI TA BHA RENDRA DU TZI DANG, ,BOD KYI LO TZ'A RMA CHOS 'BAR GYIS BSGYUR ZHING ZHUS TE GTAN LA PHAB PA'O,, 