@215A
#, ,RGYA GAR SKAD DU, TZ'ARYA G'I TI, BOD SKAD DU, SPYOD PA'I GLU, 'JAM DPAL GZHON NUR GYUR PA LA PHYAG 'TSAL LO, ,DPAL RDO RJE GDAN PA LA PHYAG 'TSAL LO, ,GZUGS BRNYAN CI 'DRA 'GRO BA SRID PA DE 'DRA STE, ,RANG GI NGO BO BRTAGS NA RANG BZHIN YOD MA YIN, ,RANG GI NGO 
BO GZUGS BRNYAN 'DRA SHES MA SKYES PAS, ,KVA YE RMONGS PA'I SEMS KHYOD MI SHES MA BYED CIG ,DRI MED MKHA' DANG RGYAS PA'I NOR BU ME LONG LA, ,DE LA GSAL BAR SNANG BA BDAG DANG 'GRO BA KUN, ,JI LTAR BYIS PA RANG GI GZUGS BRNYAN LA 'KHRUL LTAR, ,BDAG GZHAN 'BYED PA'I 

@215B
'KHRUL PA LA NI CI PHYIR GNAS, ,GANG GIS GZUGS BRNYAN LA NI RTAG PAR SHES SHING RTOGS, ,DE NI PHYUGS DANG 'DRA STE GRIB MA LA RGOL YIN, ,DKYIL 'KHOR 'KHOR LO BSGOM PA BRTAN PAR BYA BA STE, ,DE NYID SHES PA'I RNAL 'BYOR PA YIS DER MI GNAS, ,MTSON 
PAR BYA BA MCHOG TU BDE CHEN GCES PA STE, ,DKYIL 'KHOR DE LA BSDUS TE BRTAN PAR BYA BA YIN, ,KHYOD KYIS BRTAGS SHING BSKYED PA'I TSUL NI GANG YIN PA, ,DE LA DE NYID RANG BZHIN YIN PAR JI LTAR SEMS, ,JI SRID DE NYID RANG BZHIN YONGS SU MA SHES PAS, ,DE SRID BYANG CHUB BLA 
NA MED PA JI LTAR 'GRUB, ,RNAM RTOG SPROS PA MA LUS DNGOS PO MED PA STE, ,DE DAG MCHOG TU BDE BA CHEN PO'I RANG BZHIN YIN, ,'JIG RTEN CHOS BRGYAD DAG LA SEMS NI MNYAM PA DANG, ,TING NGE 'DZIN GYI TSOGS LA GNAS PAR 'GYUR BAR GYIS, ,GNAS NA SHIN TU RNAM PAR DAG 
PAR 'GYUR BA STE, ,SPROS PA'I SPYOD PA MA LUS YONGS SU SPONG BA YIN, ,RNAM PAR RTOG PA SNA TSOGS KYIS NI DNGOS GANG BSKYED, ,DE NI MCHOG TU RNAM PAR DAG PA'I RANG BZHIN MIN, ,SPROS PA DANG NI RNAM RTOG MA LUS YOD MIN LA, ,DE NI DE BZHIN NYID DE MCHOG TU RNAM DAG DNGOS, , 
DE BZHIN NYID KYI TING 'DZIN ME CHEN 'BAR BA STE, ,NYON MONGS SOG MA MA LUS SREG PAR BYED PA YIN, ,GANG TSE 'JIG RTEN YONGS SU SHES PAR GYUR PA NA, ,DE TSE 'GRO BA THAMS CAD NAM MKHA' BZHIN DU 'GYUR, ,'GRO BA'I RANG BZHIN MKHA' 'DRA BA LA MIG 'PHRUL CING, ,RNAM RTOG 
RAB RIB KYIS RMONGS LDONGS BAR MA BYED CIG ,'GRO BA SNGON CHAD CI 'DRA PHYIS KYANG DE 'DRA STE, ,SNGA PHYI DAG DANG BAR LA KHYAD PAR YOD MA YIN, ,RAB RIB CAN GYIS JI LTAR MKHA' LA SKRA MTHONG DANG, ,RNAM RTOG RAB RIB 'JIG RTEN MTHONG LA KHYAD PAR MED, ,RNAM RTOG RANG BZHIN MKHA' DANG 
MNYAM PA'I RANG BZHIN DU, ,BRTAGS PA'I RANG BZHIN MA LUS PA DAG BSGOM PAR GYIS, ,SDIG PA'I RNAM SMIN CHOM RKUN 'JIGS PA MTHONG BA YIS, ,KVA YE TSUL KHRIMS NOR CHE NA BSRUNG PHYIR MEL TSE BYOS, ,SRID PA'I MTSAN RINGS DAG LA GTI MUG GNYID LOG GIS, ,KVA YE SEMS NI 

@216A
*, ,BAG MED MA BYED MEL TSE BYOS, ,NYI MA MED NA NYIN MO YOD PA MIN PA LTAR, ,TSUL KHRIMS NOR DANG BRAL LA BSAM GTAN GA LA YOD, ,GNYID LOG PA YI KHANG PAR CHOM RKUN ZHUGS PA YIS, ,KVA YE KHYOD KYIS TSUL KHRIMS NOR CHEN PHROGS SA RE, ,SKAD 
CIG TZAM YANG BYA BA NGAN LA MA CHAGS PAR, ,DE NYID NYI MA MA SHAR BAR DU MEL TSE BYOS, ,JI SRID DE NYID NYI MA DAG NI SHAR BA NA, ,DE SRID SRID PA NOR BU BZHIN DU CI DGAR SPYOD, ,BDAG NI GANG YIN 'GRO BA KHYED RNAMS DE YIN TE, ,RANG BZHIN 'BYED PA'I NANG GI GNOD PA 
MA BYED CIG ,RNAM RTOG NANG GI GNOD PA 'DI NI GZHOM BYA STE, ,DUG SBRUL LTA BU DE NI BDUD RTZI'I ROS ZHI BYA, ,NANG GI GNOD PA SBRUL GDUG MGO MANGS LTA BU STE, ,'GRO BA MA LUS SNA TSOGS RTOGS SHING SHES NAS NI, ,DE BZHIN NYID DE BDUD RTZI CHEN PO'I RO ZHES BYA, ,RNAL 'BYOR 
CHEN PO'I SEMS KYI NGAL SO'I GNAS GANG YIN, ,BDUD RTZI CHEN PO'I RO NI RTAG TU BTUNG BYAS NAS, ,BDE BA CHEN PO'I MYA NGAN 'DAS MCHOG SHES PAR 'GYUR, ,GCER BU SBYIN SREG BYED PA BRAM ZE MA YIN ZHING, ,RAL PA 'DZIN PA DANG NI RIGS DANG RGYUD KYIS YIN, ,GANG ZHIG LUS DANG NGAG 
DANG YID NI YONGS DAG NA, ,DE LTA BU NI BRAM ZE YIN PAR SANGS RGYAS GSUNG, ,SDIG PA BCU PO GANG YIN PA NI SPANG BYA ZHING, ,DGE BA BCU PO YON TAN STOBS DANG LDAN PAR BYA, ,DMAN PA'I RIGS SU SKYES KYANG 'DI NI GANG GI TSE, ,MA SHI BAR DU CHOS MA YIN PA SPYAD MI BYA, ,BZOD 
PA'I CHOS 'DZIN PA YIS KHRO BA LAS RGYAL ZHING, ,YUL GYI BDE BA 'DOD PA MA LUS SPANG BAR BYA, ,BDE BA'I CHOS KYIS MTSO LA RTAG TU KHRUS BYA ZHING, ,'DUS PA'I SKYON DANG 'JIGS DANG GTI MUG BSKYED MI BYA, ,YANG DANG YANG DU KENG RUS BZHON PA LA ZHON CING, ,RTAG TU MI 
GTZANG 'DZAG PA RMONGS PAS MA TSOR RAM, ,'DOD DAD GTI MUG NGAN 'GRO'I LAM NI SPANG BYA ZHING, ,KVA YE SEMS KHYOD RANG GIS RANG GI DRI MA KHRUS, ,GUS PAS BLA MA DAM PA'I CHU MIG BSTEN BYA ZHING, ,GTI MUG CHEN PO'I DRI MAS GANG GOS ZAD PAR BYA, ,BLA MA'I MAN NGAG DE 

@216B
NYID CHU YIN PAS, ,DE BLANGS NAS NI RANG NYID BKRU BAR SHES PAR BYA, ,SEMS KHYOD YONGS SU GO BAR GYIS LA RANG LA NI, ,YONGS SU BLTA ZHING GTI MUG MUN NAG CHEN PO SBYONGS, ,MI NI GANG ZHIG THUB PA'I CHOS GTAM MI NYAN PA, ,DE NI CHU DANG NAGS KYI MI DANG MNYAM PA YIN, ,NGES PAR 
'JIG RTEN 'JIG RTEN PHA ROL 'GRO BAS NA, ,THUB PA'I CHOS KYI GTAM NI MNYAN PAR BYA BA YIN, ,THUB PA'I CHOS THOS NAS NI CHOS MIN GNAS MI BYA, ,MNAR MED 'GRO LA SUS KYANG BZUNG BAR MI NUS PAS, ,CHOS THOS NAS NI CHOS KYI DON BZHIN GANG BSGOMS PA, ,DES NI BDE BAR MTHO RIS 
THAR PA'I 'BRAS BU THOB, ,GTI MUG MUN NAG DAG LA CHOS NI SGRON MA STE, ,SRID PA'I MTSO LAS GROL BAR BYED PA'I GZINGS YIN NO, ,SLOB DPON CHEN PO DPAL MAR ME MDZAD YE SHES KYIS MDZAD PA'I TSUL KHRIMS KYI SPYOD PA GLUR BLANGS PA RDZOGS SO,, ,,PAndI TA BADZRA P'A nI DANG, 
LO TZ'A BA DGE SLONG CHOS KYI SHES RAB KYIS BSGYUR CING ZHUS TE GTAN LA PHAB PA'O,, 