@115B
#, ,RGYA GAR SKAD DU, TZITTA 
KO shA AA BADZRA G'I TI, BOD SKAD DU, THUGS KYI MDZOD SKYE MED RDO RJE'I GLU, 'JAM DPAL GZHON NUR GYUR BA LA PHYAG 'TSAL LO, ,SKYE BO LHAN CIG SKYES PA'I YE SHES NI, ,RANG GI NYAMS SU MYONG BA DE KHO NA, ,RIG DANG MA RIG RANG RIG GSAL BA DE KHO NA, ,MAR ME MUN GSAL 
RANG GI RANG GSAL RANG LA SAD, ,'DAM GYI PADMA 'DAM LA MA ZHEN KHA DOG LEGS, ,GZUNG 'DZIN DRI MA MA SPANGS SNYING PO GSAL, ,NAGS KHROD GNAS PA'I RI DAGS GCIG PUR RGYU, ,RGYU LA MA ZHEN 'BRAS BU DE KHO NA, ,SNANG DANG MI SNANG YUL MED ZHEN MED GSAL, , 
DNGOS STONG MA DRAN DRAN MED BRJED BA MED, ,LHAN CIG SKYES PA RNAM GSUM NYAMS SU BDE, ,ZHEN PA MED PHYIR RTOG GE'I YUL LAS 'DAS, ,SNA TSOGS DRAN PHYIR RJES SU 'BRANG BA MED, ,GSAL DANG MI MNYAM YE SHES SNYING PO NYID, ,MUN SEL NYI MA SGRON ME'I KHA DOG 

@116A
*, ,LTAR, ,RANG RIG RANG LA 'BAR NA 'DZIN RTOG ZAD, ,SGRIB PA ZAD PHYIR DRAN MED YENGS PA MED, ,GNYIS DANG YOD MED THA SNYAD MA SKYED CIG ,PHYAG RGYA CHEN PO BSAM MED BLO LAS 'DAS, ,RANG RIG RDO RJE 'DZIN PA RNAL 'BYOR PA, ,'DA' DKA' LHAN 
CIG SKYES PA'I MAR ME NI, ,THABS DANG SHES RAB ZUNG DU 'JUG PA'I DON, ,SKYE MED STONG PA 'OD GSAL RIS DANG BRAL, ,KHYAD PAR CAN GYI YE SHES KHO NA NYID, ,GNYIS LA MI LTOS BDE BA RGYUN MI 'CHAD, ,RANG 'BYUNG RTOG MED BAG CHAGS RTZAD NAS GCOD, ,SEMS CAN 
SANGS RGYAS KHYAD PAR BSAM YAS KYANG, ,SPYOD LAM DAG NA RGYUN GYI RNAL 'BYOR CHE, ,DRAN PA'I RANG BZHIN BSAM GYIS MI KHYAB KYANG, ,GDOD NAS DAG PAS DRAN MED DBYINGS LA THIM, ,RANG DON SKYE MED GNYIS BRAL RTOGS PA'I DON, ,'BRAS BU DAG PAS BLO 'DAS YUL MED 
BRAL; ,RTOGS PA'I THABS RGYUN RANG BZHIN KUN LA KHYAB, ,THABS KYI 'GRO DON SNYING RJE BSAM YAS KYANG, ,YE SHES RANG BZHIN SKYE 'GAG MED PAR RTOGS, ,THABS KYI BDE BA SKYES KYANG DE MED MA ZIN 'CHING, ,GROL BA'I YE SHES RANG LA LHAN CIG 'BYUNG, ,BSGOM BYA SGOM 
BYED DMIGS PA'I BLO LAS 'DAS, ,SANGS RGYAS SEMS CAN BSAM GYIS MI KHYAB PA, ,SKYE MED RTOGS PA'I YUL NA BLOR MI SNANG, ,DE NYID SAD PAS BDE BA STONG PAS MTSON, ,BSGOM BYA'I NGO BO SNANG BA'I RKYEN LAS BYUNG, ,MI RTOG RTOGS PAS KUN RDZOB THA SNYAD 'GRUB, , 
GNYIS SU MED PA'I SNANG BA RKYEN MED LA, ,RANG BZHIN DAG PA SKYE BA'I RNAM 'PHRUL SHAR, ,BRAL DANG MA BRAL MI RTOG BLO LAS 'DAS, ,GNYIS MED RTOGS BYAR SKYE MED YUL DU 'GYUR, ,STONG PAR SMRA BAS DE NYID RTOGS MI 'GYUR, ,BLO LAS 'DAS PAS MNO BSAM YUL MA YIN,, 
MTHA' GSUM RTAG 'DOD DAG GIS RNYED PAR DGA', ,DGA' BZHI DAG LA DMIGS KYANG DE NYID DKA', ,TSOGS DRUG RANG CHAS YE SHES MCHOG LDAN PAS, ,GNYIS MED BCUD KYI SNANG BA RANG LA 'CHAD, ,KYE HO PHYAG RGYA CHEN PO RTOGS BRAL KUN GYI GZHI, ,DNGOS GRUB 'BYUNG 

@116B
BAS NGO MTSAR RMAD DU CHE, ,GNYIS MED BAG CHAGS SAD NAS RANG RIG BRAL, ,GZUNG 'DZIN BRAL BA'I PHYAG RGYA CHEN PO NI, ,MTSAN NYID BSTAN PAS NYAN THOS LA SOGS SKRAG ,RTZE GCIG BLTAS NA YON TAN MTHAR THUG LDAN, ,RTZE GCIG BYAS KYANG CUNG ZAD BSGOM DU MED,, 
RNAM RTOG RANG 'BAR DRAN MED GSOS SU ZHI, ,DRAN MED SNANG MED ME LONG GZUGS BRNYAN 'DRA, ,THA SNYAD BRAL BAS SKYE MED BLO 'DAS LAM, ,MTSAN MA'I DRAN PA DRI MED BAG CHAGS BSTAN, ,THOG MTHA' BRAL ZHING SNGA PHYI'I DUS MI DMIGS, ,KYE HO DE PHYIR DNGOS MED YE 
SHES RTOGS PA'I LAM, ,JI LTAR BAG CHAGS BRAL BA'I TSUL ZHE NA, ,GNYIS SU MA GZUNG GDOD MTHA' BRAL BAS ZHI, ,BAG CHAGS BRAL BAS PHYOGS MED RGYU BA STONG, ,ZUNG DU 'JUG PA SANGS RGYAS NGO BO NYID, ,SHES RAB RNAM GSUM YUL DANG THABS SU GSUNGS, ,DPE 
DANG BRAL BAS MTSON BA'I YUL LAS 'DAS, ,SKYE BA 'DI LA DAM PA'I SNYING PO MIN, ,THABS KYI SBYOR BAS TSOGS DRUG RANG SAR ZHI, ,PHUNG PO LNGA SOGS YON TAN DAG PA'I ZHING, ,KUN MKHYEN GNYIS MED SNANG YUL ZHEN DANG BRAL, ,DON DAM SMRA MED KUN RDZOB RTOG GE TZAM,, 
MYA NGAN 'DAS LAM 'KHOR BA'I SNANG BA NYID, ,BLA MA DAM PA'I DGONGS PA THUG PHRAD DU, ,RNYED NAS 'KHOR BA'I LAM LAS GROL BAR 'GYUR, ,RNAL 'BYOR DGONGS PA'I NYAMS RNYED RDZOGS SANGS RGYAS, ,MA NOR LAM DU LHAN CIG KHO NA YIN, ,KYE HO GNYIS MED DON DU 
GSANG SNGAGS BRDA YIS BKROL, ,YON TAN MI ZAD RGYA MTSO NOR BU MTSUNGS, ,THABS MCHOG ZIN NA BCU BZHI'I SA LA GNAS, ,GANG DU GNAS KYANG YE SHES RANG LAS RNYED, ,GTER RNYED BDAG GZHAN GNYIS KA'I DON LA RMONGS, ,SNYING GI GA'U PADMA'I ME TOG DKYIL, , 
THABS DANG LDAN PA SBYOR BA DE NAS 'GYED, ,'KHOR LO'I PHYOGS KYI RTZA GNAS GANG DU YANG, ,'DOD DANG BRAL BAS CHAGS MED NAM MKHA' LA, ,GYEN THUR 'DREN DANG 'KHOR LO BSKOR BA YANG, ,THABS KYI 'DREN TSUL DON GYI GTING MI RNYED, ,GZUNG DANG 'PHANG DANG SBYAR 

@117A
*, ,DANG SPAR BA YANG, ,BLUN PO DBUGS MI BDE DANG KHYAD MED MTSUNGS, ,RTOGS PAR 'DOD PAS DE NYID RTAG TU BLTA, ,GUS DANG BAS BLA MA DKON MCHOG BRTEN, ,GSANG BA'I YON TAN BLA MA MCHOG LAS 'BYUNG, ,DON LDAN MTSAN NYID NYON MONGS 
G-YUL LAS RGYAL, ,GSANG BA'I DON NYID DON DANG RAB LDAN PA'I, ,BLA MA SLOB DPON LUNG DANG RAB LDAN NAS, ,MI GNYIS SGO NAS 'GRO BA GROL 'GYUR SHOG ,THUGS KYI MDZOD SKYE MED RDO RJE'I GLU SNYING PO GSANG BA'I DON, DPAL SA RA HA PA'I ZHAL NAS GSUNGS PA RDZOGS SO,, 
