@106B
#, ,RGYA GAR SKAD DU, TZITT'A BA RA nA BI SHO DHA N'A MA PRA K'A RA nAm, BOD SKAD DU, SEMS KYI SGRIB PA RNAM PAR SBYONG BA ZHES BYA BA'I RAB TU BYED PA, BLA MA DAM PA'I ZHABS LA PHYAG 'TSAL LO, , 

@107A
*, ,'JAM DPAL GZHON NUR GYUR PA LA PHYAG 'TSAL LO, ,THOG MA MTHA' MA MED ZHI BA, ,DNGOS DANG DNGOS MED RNAM PAR SPANGS, ,RNAM PAR RTOG MED DMIGS DANG BRAL, ,GNAS PA MED PA GNYIS MED PA, ,'GRO BA MED PA DPE MED PA, ,BRJOD DU MED PA BLTAR MED 
PA; ,GNAS PA MED PA GNAS MED PA, ,'GYUR BA MED PAS 'DUS MA BYAS, ,SANGS RGYAS THAMS CAD KYI NI GNAS, ,SKU NI SNYING RJE'I RANG BZHIN NYID, ,SEMS CAN MOS PA SNA TSOGS LA, ,THABS RNAMS SNA TSOGS RAB STON PA'O, ,'DOD CHAGS CHEN PO TSUL PHYAG 'TSAL, ,PADMA GAR 
DBANG KHYOD PHYAG 'TSAL, ,RANG GI SEMS NI RTOGS BYA'I PHYIR, ,CUNG ZHIG TZAM ZHIG BRJOD PAR BYA, ,RNAL 'BYOR SPYOD PA'I TSOGS KYI NI, ,THAMS CAD NYID DU RAB NGES PA, ,BRJOD PAR BYA BA 'DI DAG NYID, ,DE PHYIR 'DI DAG SPYAD PAR BYA, ,LAS DRAG GANG GIS 'GRO BA RNAMS, ,GANG DANG 
GANG DU 'CHING 'GYUR BA, ,THABS DANG BCAS NA DE NYID KYIS, ,SRID PA'I 'CHING LAS GROL BAR 'GYUR, ,SEMS TZAM RNAM PAR DAG PA'I PHYIR, ,'BRAS BU RNAM PAR DAG PAR 'GYUR, ,'DI DAG SHIN TU RGYAS PAR NI, ,THOG PA CHEN POR GSAL BAR BSTAN, ,CHOS DANG GANG ZAG DBYER 
MED PA, ,YE SHES TZAM DU THUB PAS GSUNGS, ,DE LTA NA YANG 'DI LTAR 'BYUNG, ,RIGS PA DANG YANG RAB TU MTHUN, ,DNGOS 'DZIN GDON GYIS ZIN PA YI, ,ZHEN PA RAB TU BSAL BYA'I PHYIR, ,LUNG LAS KYANG NI GSAL PO RU, ,RGYAS PAR SNYING RJE'I BDAG NYID GSUNGS, ,CHOS 
RNAMS SNGON DU 'GRO BA'I YID, ,YID GTZO YID NI MGYOGS PA STE, ,YID GNYIS KYIS NI 'BAD PA YANG, ,SMRA BA'AM NI BYED PA'O, ,DGE SLONG RANG GI PHA RGAN GYIS, ,MYUR 'DED CES NI BSKUL GYUR NAS, ,BSKUL PAS DE NYID SHI GYUR KYANG, ,MTSAMS MED SBYOR BA MA YIN NO, , 
SHIN TU NA BA'I DGRA BCOM PAS, ,DGE SLONG NAD G-YOG BYAD PA LA, ,NGA YIS MGRIN PA SDOMS ZHES BSTAN, ,DE NI SHI YANG SKYON MED BSTAN, ,'DU SHES GZHAN GYIS GZHAN DAG NI, ,SHI YANG NYES TE MI SPYOD PAR, ,'DI 'DRA LUNG LAS GSAL POR BSTAN, ,DE PHYIR SEMS DGE 

@107B
NYES PA MED, ,DA 'DUS BYAS PA'I BLO YIS NI, ,MCHOD RTEN BSHIG KYANG NYES MED DE, ,NYE BA'I MTSAMS MED BYAS PAS KYANG, ,BSOD NAMS PHUNG PO 'BA' ZHIG GO, ,BSAM PA BZANG POS MCHIL LHVAM GNYIS, ,THUB PA'I DBU LA BZHAG PA DANG, ,DE NYID GZHAN GYIS BSAL 
BYAS PA, ,GNYIS KAS RGYAL SRID THOB PAR 'GYUR, ,DE PHYIR BSAM PA'I RTZA BA LAS, ,BSOD RNAMS SDIG PA RNAM PAR GNAS, ,LUNG LAS 'DI LTAR GSUNGS PA'I PHYIR, ,SEMS DGE BA LA NYES PA MED, ,RANG LHAR SBYOR BA'I BDAG NYID KYIS, ,'GRO BA'I DON NI BYED BRTZON 
PAS, ,RNAL 'BYOR 'DOD YUL LONGS SPYAD KYANG, ,GROL 'GYUR GOS PAR MI 'GYUR RO, ,JI LTAR DUG GI DE NYID SHES, ,DUG LA SPYAD NAS ZA BAR BYED, ,'DI NI BRGYAL BAR MI 'GYUR ZHING, ,NAD LAS THAR PA 'BA' ZHIG 'GYUR, ,SGYU MA SMIG RGYU DRI ZA YI, ,GRONG DANG RMI LAM JI 
BZHIN DU, ,'GRO BA THAMS CAD RNAM BLTAS LA, ,CI ZHIG JI LTAR SU ZHIG SPYOD, ,BYIS PA RNAMS NI GZUGS LA CHAGS, ,'BRING PO RNAMS NI CHAGS BRAL 'GYUR, ,GZUGS SOGS NGO BO NYID SHES NA, ,BLO MCHOG RNAMS NI GROL BAR 'GYUR, ,DAM TSIG THAMS CAD RNAM BSAMS LA,, 
LHA LA MCHOD PA'I CHO GA YIS, ,THE TSOM MED PAR BZANG POR BLTA, ,SNGAGS KYIS BSKUL LA LONGS SPYOD BYA, ,YI GE GSUM GYI SBYOR BA YIS, ,SBYANG DANG RTOGS DANG DE BZHIN SBAR, ,SRIN LAG MTHE BONG RTZE MO YIS, ,DE BZHIN GSHEGS RNAMS TSIM PAR BYA, ,BYIS PA RNAMS LA 'DI 
BDEN PA, ,DE NI RNAL 'BYOR PA LA BRDZUN, ,DE TZAM ZHIG TU LONGS SPYAD PA, ,BCINGS PA MED CING GROL BA MED, ,'KHOR BA MYA NGAN 'DAS PA ZHES, ,DE NYID MA MTHONG BA YI SEMS, ,'KHOR MED MYA NGAN 'DAS MED CES, ,DE NYID MTHONG BA RNAMS KYI SEMS, ,RNAM PAR RTOG 
PA'I GDON CHEN PO, ,'KHOR BA'I RGYA MTSOR LTUNG BYED YIN, ,RNAM PAR MI RTOG BDAG NYID CHES, ,SRID PA'I 'CHING LAS GROL BAR 'GYUR, ,THE TSOM DUG GIS GNOD PA NI, ,SKYE BO DUG GIS GNOD PA BZHIN, ,DE NYID RTZA BA NAS BTON LA, ,SNYING RJE'I BDAG NYID CAN GYIS 

@108A
*, ,SPYAD, ,DPER NA SHEL SGONG DAG PA NI, ,KHA DOG GZHAN GYIS SGYUR BAR BYED, ,DE BZHIN RIN CHEN SEMS 'DI YANG, ,RTOG PA'I TSON GYIS BSGYUR BA NYID, ,THA MAL RTOG PA'I TSON GYIS NI, ,RIN CHEN SEMS NI DBEN 'GYUR NA, ,THOG MA NAS 
DAG MA SKYES PA, ,GNYUG MA'I RANG BZHIN DRI MED GANG, ,BYIS PAS GANG DANG GANG SMAD PA, ,DE DANG DE LA 'BAD PAS SPYAD, ,RANG GI LHA YI SBYOR BA YIS, ,SEMS NI DRI MED BYA BA'I PHYIR, ,RNAL 'BYOR DGE BA'I SEMS KYIS NI, ,CHAGS MED DUG GIS RMONGS PA YIS,, 
'DOD CAN MA LA 'DOD SPYAD PAS, ,'DOD PAS THAR PA THOB PAR 'GYUR, ,DPER NA BDAG NYID MKHA' LDING DU, ,BSGOMS NAS DUG KUN 'THUNG BYED PA, ,BSGRUB BYA'I DUG KYANG MED PAR BYED, ,DUG GIS ZIL GYIS MI NON NO, ,'KHOR LO DPAG TSAD BCU GNYIS PA, ,LCAGS BYAS 
MGO LA 'KHOR BA YANG, ,BYANG CHUB SEMS NI BSKYED MA THAG ,MED PAR GYUR CES THOS PA YIN, ,BYANG CHUB SEMS NI YANG DAG BSKYED, ,RDZOGS PA'I BYANG CHUB SEMS BYAS PA, ,DE YIS MI BYA GANG YANG MED, ,'GRO BA BZUNG BA'I BSAM PA YIS, ,THOG MA NAS DAG MA SKYES 
PA; ,DNGOS PO MED PA DRI MED PA, ,'GRO BA BSAM PAS YANG DAG MTHONG, ,BCINGS PA MED CING GROL BA MED, ,LHA YI YON TAN RGYAS PAR NI, ,RNAL 'BYOR CHO GA BZHIN BSAMS NAS, ,CHAGS PA'I SEMS KYIS CHAGS BA'AM, ,CHAGS PA SPYAD NAS GROL BAR 
'GYUR, ,CI BYA GANG LA DMIGS SHE NA, ,DNGOS PO NUS PA SNA TSOGS PA, ,JI LTAR DUG GIS ZIN PA 'GA', ,DUG NYID KYIS NI DUG MED BYED, ,RNA BA'I CHU LA CHU NYID DANG, ,TSER MA ZUGS LA TSER MA LTAR, ,DE BZHIN CHAGS LA CHAGS NYID KYIS, ,MKHAS PA RNAMS KYIS 
'DZIN PAR BYED, ,DPER NA KHRUS MKHAN DRI MA YIS, ,GOS KYIS DRI MA MED PAR BYED, ,MKHAS PAS DE BZHIN BDAG NYID KYI, ,DRI LAS DRI MA MED PAR BYA, ,JI LTAR RDUL GYIS ME LONG GI ,DRI MA 'DAG PAR 'GYUR BA BZHIN, ,DE BZHIN MKHAS PAS NYES PA DAG ,NYES PA SBYANG PHYIR BSTEN 

@108B
PAR BYA, ,LCAGS KYI GONG BU CHU NANG DU, ,JI LTAR GTING DU 'GRO BAR 'GYUR, ,DE NYID SNOD DU BYAS PAS SU, ,BDAG DANG GZHAN YANG SGROL BAR BYED, ,DE BZHIN SNOD DU BYAS PA'I SEMS, ,SHES RAB THABS KYI CHO GA YIS, ,'DOD PAS SPYOD BZHIN GROL BAR 'GYUR, ,GZHAN DAG 
KYANG NI GROL BAR BYED, ,RNAM SHES NGAN PAS BSTEN BYAS NA, ,'DOD PA 'CHING BA NYID DU 'GYUR, ,DE NYID MKHAS PAS BSTEN BYAS NA, ,'DOD PAS THAR PA RAB TU SGRUB, ,'O MAS DUG NI ZHI 'GYUR BA, ,'JIG RTEN KUN LA RAB TU GRAGS, ,DE NYID SPRUL GYIS 'THUNGS NA NI, ,DUG 
NI SHIN TU 'PHEL BAR BYED, ,JI LTAR NGANG PAS 'O MA NI, ,CHU LAS 'THUNG BAR BYED PA LTAR, ,DE BZHIN MKHAS PAS DUG BCAS YUL, ,SBYANGS NAS SPYAD PAS GROL BAR 'GYUR, ,JI LTAR CHO GA BZHIN SPYAD NA, ,DUG KYANG BDUD RTZIR 'GYUR BA YIN, ,BYIS PA 
RNAMS KYIS MAR KHAM SOGS, ,BZA' MA LEGS PA DUG TU 'GYUR, ,DE LTAR SEMS NI 'DI NYID KYANG, ,GTAN TSIGS BZANG POS SBYANGS BYAS NA, ,RNAM PAR MI RTOG DMIGS MED PA, ,RANG BZHIN DRI MED RAB TU SNANG, ,JI LTAR ME NI CHUNG DU YANG, ,MAR DANG SNYING 
SOGS 'DUS BYAS PAS, ,SNANG BA DRI MED MI G-YO BA, ,BSTAN PA'I MUN PA RNAM 'JIG 'GYUR, ,JI LTAR PHRA BA'I SDONG PO LAS, ,JI LTAR LO MA 'BRAS BU YIS, ,BRGYAN PA'I SHING CHEN 'BYUNG BAR 'GYUR, ,YUNG DANG RDO THAL SBYAR BA LAS, ,KHA DOG GZHAN ZHIG 'BYUNG BAR 'GYUR, 
SHES RAB THABS KYI CHO GA YIS, ,CHOS DBYINGS MKHAS PA DE LTAR SHES, ,MAR DANG SBRANG RTZI MNYAM LDAN PAS, ,DUG NYID DU NI 'GYUR BA YIN, ,DE NYID CHO GA BZHIN SPYAD NA, ,BCUD KYIS LEN GYI MCHOG TU 'GYUR, ,DNGUL CHUS REG PA'I ZANGS MA NI, ,JI LTAR SKYON MED 
GSER DU 'GYUR, ,DE BZHIN YANG DAG YE SHES NI, ,SBYANGS PAS NYON MONGS BZANG POR BYED, ,THEG PA DMAN LA ZHON PA RNAMS, ,SKAD CIG SKAD CIG 'CHING BAR BYED, ,G-YUL LAS RGYAL BAR BYED PA'I SEMS, ,RING BA NYID DU RNAM PAR GNAS, ,THEG PA CHE LA ZHON NAS NI,, 

@109A
*, ,SNYING RJE'I GO CHA BGO BYAS NAS, ,SHES RAB BRGYUD BCAS MDA' DANG GZHUS, ,'GRO BA GZUNG BA'I BSAM PA YIS, ,SEMS DPA' CHE DANG THABS CHE BA, ,BRTAN PA'I BLO NI GNYID SANGS NAS, ,RGAL DKA'I G-YUL LAS RGYAL BYAS NAS, , 
GZHAN DAG KYANG NI SGROL BAR BYED, ,RANG DON TZAM LA GZHOL BAS NI, ,BYOL SONG RNAMS KYANG NYON MONGS BYED, ,'GRO BA'I DON NI BYED PA PO, ,'GRO BA DE GTOR GANGG'A NA, ,GRANG DANG RLUNG SOGS SDUG BSNGAL RNAMS, ,RANG DON ZHUGS LAS KYANG BZOD NA, ,'GRO 
BA'I DON LA ZHUGS RNAMS LTA, ,DE MI BZOD PA JI LTA BU, ,DMYAL BA LA SOGS SDUG BSNGAL YANG, ,SNYING RJE CAN GYIS BZOD BYAS NA, ,GRANG DANG RLUNG SOGS SDUG BSNGAL DAG ,DA LTAR GYI LA BSAM CI DGOS, ,DKA' THUB BRTAG PA MI BYA ZHING, ,SMYUNG BA YANG NI BYA BA 
MED, ,'DIR NI KHRUS DANG GTZANG SBRA MED, ,GRONG PA'I CHOS NI SPANG BAR BYA, ,SEN MO RKANG DANG RUS PA SO, ,PHA YI KHU BA'I RGYU LAS SKYES, ,SHA DANG KHRAG DANG SKRA LA SOGS, ,MA YI KHRAG LAS YANG DAG BYUNG, ,'DI LTAR MI GTZANG LAS BYUNG ZHING, ,MI GTZANG BAS GANG RIL PO 
GANG; ,DE LTA BU YI LUS 'DI NYID, ,GANGG'AR BKRUS KYANG JI LTAR 'DAG ,MI GTZANG PHUR MA CHU DAG GIS, ,YANG YANG BKRUS KYANG DAG MI 'GYUR, ,DE BZHIN MI GTZANG BAS GANG BA'I, ,PHUR MA 'DI YANG 'DAG MI 'GYUR, ,GANGG'A'I KLUNG LA KHYI DAG GIS, ,RKYAL ZHING 'PHYO YANG DAG 
MI 'GYUR, ,DE PHYIR CHOS 'DOD SKYES BU DAG ,'BAB STEGS KHRUS BYED 'BRAS BU MED, ,KHRUS KYIS GAL TE DAG 'GYUR NA, ,NYA PA RNAMS KYANG DON BYAS 'GYUR, ,NYIN DANG MTSAN DU GNAS PA YI, ,NYA LA SOGS PA SMOS CI DGOS, ,KHRUS KYIS SDIG PA ZAD PA YANG, ,NGES 
PAR YOD PA MA YIN TE, ,JI LTAR 'BAB STEGS BSTEN PA LA, ,'DOD CHAGS LA SOGS 'PHEL BAR MTHONG, ,'DOD CHAGS ZHE SDANG GTI MUG DANG, ,NGA RGYAL LTA BA THE TSOM RNAMS, ,SDIG PA'I RTZA BAR RAB TU GRAGS, ,'DI DAG SBYANG BYA KHRUS KYIS MIN, ,BDAG DANG 

@109B
BDAG GIR 'DZIN PA LAS, ,SROG CHAGS RNAMS LAS BYUNG BA YIN, ,DE YANG MA RIG RTZA BA LAS, ,MA RIG DE YANG 'KHRUL PAR 'DOD, ,DE LTAR NYA PHYIS LA DNGUL BLO, ,NYA PHYIS MTHONG BAS LDOG PAR 'GYUR, ,BDAG MED MTHONG BAS DE YANG NI, ,RTZA BA NYID NAS MED PAR 'GYUR, 
DPER NA THAG PA SPRUL GYI BLO, ,THAG PAR SHES NA LDOG PAR 'GYUR, ,DE LAS SPRUL GYI BLO YI RAB, ,SKYE BA DE LAS YANG MI 'BYUNG, ,DE BZHIN 'DI LA BDEN PA'I BLO, ,YE SHES RDO RJES LDOG PAR 'GYUR, ,DE NI 'BYUNG BAR MI 'GYUR RO, ,SA BON BSREGS PA'I MYU GU BZHIN, , 
BDAG NYID MI GTZANG 'DUS PA YI, ,GONG BUS YI RANG BZHIN NYID, ,DE 'DUS PA YI CHOS 'GYUR BAR, ,BYIS PA DGA' BAR RNAM BRTAGS PAS, ,ZLA BA 'PHEL DANG 'GRIB PA LA, ,BLTAS NAS TSES GRANGS BRTAG PA LA, ,NYI MA 'PHEL DANG 'GRIB BAS KYANG, ,NYIN DANG MTSAN MOR 
RTAG PAR BRTAG ,SHAR LA SOGS PA'I THA SNYAD KYANG, ,RTAGS LA LTOS NAS BYAS PA YIN, ,GZA' DANG RGYU SKAR KHYIM LA SOGS, ,'JIG RTEN KUN GYIS RNAM PAR BRTAG ,GRANGS DANG TSA DANG CHAR 'BAB PA, ,LTOS NAS DE BZHIN DUS RNAMS BRTAG ,RANG GI LAS KYI 
'BRAS SPYOD PA, ,BZANG DANG NGAN PA'I GZAR BSTAN TO, ,MA RIG 'DAM GYIS GTUMS PA YI, ,SEMS KYI YID BZHIN NOR BU NYID, ,SKYES BU MKHAS PAS BKRUS BYAS NAS, ,MA RIG GANG GIS YANG DAG BSKYED, ,GZA' DANG RGYU SKAR TSES GRANGS DANG, ,YUL 
DANG DUS LA LTOS MED PAR, ,MTSAMS MED THE TSOM MED PAR NI, ,RTOG PA MED PAR SPYAD PAR BYA, ,DBANG PO LAM DGUR GANG DANG GANG, ,DE NI DE YI NGO BO NYID, ,MNYAM PAR MA BZHAG SBYOR BA YIS, ,THAMS CAD SANGS RGYAS RANG BZHIN BYA, ,MIG NI RNAM PAR SNANG MDZAD GTZO, ,RNA BA 
RDO RJE NYI MA'O, ,SNA NI RTA MCHOG NYID YIN NO, ,KHA NI PADMA GAR DBANG PHYUG ,DPAL LDAN HE RU KA RGYAL LUS, ,YID NI RDO RJE SEMS DPA' STE, ,DE LTAR YANG DAG SBYOR BA YIS, ,SNYING RJE'I BDAG NYID CAN GYIS SPYAD, ,MKHAS PAS SEMS NI BRTAN GYUR NAS, ,MI RTOG PA YIS 'GRUB PAR 

@110A
*, ,'GYUR, ,JI LTAR 'DOD PA'I BYA BA YIS, ,KUN BZANG KUN BYED DE BZHIN NO, ,LAS DANG BYA BA KUN BYED NA, ,JI LTAR 'DOD PA'I BYA BA YIS, ,LANGS DANG 'DUG PAR BYED PA DANG, ,JI LTAR 'CHAG NA'ANG DE BZHIN NO, ,DGOD DANG SMA BAR BYED PA DANG, ,JI LTAR DE LTAR GANG 
DE BZHIN, ,DKYIL 'KHOR DU NI MA ZHUGS PA, ,SGRIB PA KUN DANG LDAN PAS KYANG, ,RANG GI LHA SBYOR BDAG NYID KYIS, ,BSOD NAMS CHUNG YANG 'GRUB PAR 'GYUR, ,'DIS NI SANGS RGYAS THAMS CAD DANG, ,DPA' BO DAG NI THAMS CAD NYID, ,TSE 'DI NYID LA YANG 'DI RIG ,THOB 
'GYUR 'DI LA THE TSOM MED, ,JI LTAR 'JIG RTEN PHAL PA LAS, ,RNAL 'BYOR PA YI TING 'DZIN RGYAL, ,GONG MA GONG MA'I BLO KHYAD KYIS, ,RNAL 'BYOR BA YANG RGYAL BAR 'GYUR, ,SHES RAB CHE DANG THABS CHE DAD, ,BRTZE BA TSE DANG MOS PA NYID, ,THEG PA CHEN POR YANG DAG BSTAN, ,SEMS CAN CHEN PO'I 
SPYOD YUL YIN, ,GANG ZHIG BSKAL PA GRANGS MED NI, ,MANG POS MI 'THOB PAR 'DOD PA'I, ,SANGS RGYAS TSE 'DI NYID KYIS NI, ,THOB PA 'DI LA THE TSOM MED, ,THEG PA CHEN PO BDAG NYID CHE, ,BSOD NAMS YE SHES TSOGS KYIS NI, ,KUN MKHYEN GO 'PHANG NYAMS DGA' BA, ,TSE 'DI 
NYID LA THOB PAR 'GYUR, ,LUNG LAS MNYAM PAR GSUNGS PA GANG, ,THEG PA CHE LA MI RIGS TE, ,BSAM PA LHAG BSAM BYE BRAG GIS, ,THEG PA'I KHYAD PAR RAB TU BSTAN, ,GZHAN NYID DU NI MOS PA YANG, ,BYANG CHUB SPYOD PA DE BZHIN GZHAN, ,SEMS KYI RNAM DAG GZHAN NYID KYIS,, 
'DIR NI 'BRAS BU GZHAN MTHONG MED, ,JI LTAR ME LONG DRI MED LA, ,DRI MA MED PA'I MIG GIS GZUGS, ,DANG BA'I RANG BZHIN DRI MED LA, ,SHIN TU GSAL BAR SNANG BA LTAR, ,DE BZHIN RNAL 'BYOR YE SHES KYANG, ,DRI MED YE SHES ME LONG LA, ,RTOG PA'I DA BA RNAM SBYANGS PA'I, ,SEMS 
DGE BA LA RNAM PAR GSAL, ,JI LTAR NOR BU ME SHEL LA, ,NYI MA'I DKYIL 'KHOR REG PAS, ,DE MA THAG TU ME 'BAR BAS, ,RANG GI DON NI 'GRUB PAR NUS, ,RTOG PA'I DRA BA RNAM SPANGS PA'I, ,NOR BU ME SHEL 'DRA BA'I YID, ,SHES RAB NYI MA'I 'OD PHOG PAS, ,RNAL 'BYOR 

@110B
DE BZHIN 'BAR BAR 'GYUR, ,SHING GNYIS DRAG TU DRUD BA LAS, ,JI LTAR ME NI 'BAR 'GYUR BA, ,THOG MA BAR DANG MTHA' DAG LA, ,DNGOS PO MA LUS RAB SNANG BYED, ,SHES RAB THABS SU SBYOR BA LAS, ,RNAL 'BYOR PA YIS DE BZHIN SHES, ,DPER NA MAR ME GCIG NYID LA, ,SNYING 
PO GZHAN DAG LA BRTEN NAS, ,JI BZHIN GNAS SU RANG DON GZHAN, ,MTHON PO'I GNAS NAS SNANG BAR BYED, ,SHES RAB THABS BDAG RNAM BSGOMS SHING, ,DPAG TU MED PA'I LUS SPROS NAS, ,SEMS CAN MOS PA SNA TSOGS LA, ,MDZAD PA JI BZHIN NYAMS SU BLANGS, ,JI LTAR 
CHO GA SHES PA 'GAS, ,NYES PA MED PA'I BSIL NYAMS DGA', ,NAD RNAMS THAMS CAD ZAD BYED PA'O, ,BDUD RTZI 'O MA DAG LAS BLANG, ,SHES RAB 'O MA THABS CHEN POS, ,CHO GA BZHIN DU BSGRUB LAS SKYES, ,CHOS DBYINGS SHIN TU RNAM DAG PAS, ,BDE BA DAM PAS SDUG BSNGAL 
'JIG ,SA BON SKYES BU LDAN PA LAS, ,ME TOG 'BRAS BU LDAN PA YI, ,'KHRI SHING KUN DU 'BYUNG BA LTAR, ,DE BZHIN TSOGS GNYIS DANG LDAN PA'I, ,SKAD CIG GCIG GIS MNGON BYANG CHUB, ,DBANG DANG SDANG DANG 'GRO BA RENGS, ,CHAR DBAB DGUG PA LA SOGS PA, ,SHA CHANG DGA' 
BA'I RNAL 'BYOR PAS, ,BYAS PAR GYUR KYANG MTHONG BAR 'GYUR, ,LAG PA'I GDU BU LTA BA LA, ,ME LONG DAG NI DGOS SAM CI, ,THEG PA CHEN PO DE SONG YANG, ,SNGAGS KYI NUS PA BRTAN PA YIN, ,PHA MA BU MO 'BREL PA NI, ,'DIR NI DE NYID MED PAR BRTAGS, ,LCAGS KYI RING DU BSHIG 
PA LTAR, ,'GRO BA DE BZHIN BDE GSHEGS GSUNGS, ,'BYUNG LNGA'I BDAG NYID KHU BA DANG, ,KHRAG KYANG DE DANG 'DRA BA DANG, ,DE YI RANG BZHIN GONG BU LNGA, ,BRAM ZE GANG YIN MTHAR SKYES GANG, ,DGE SLONG DAG GI LUS 'DI NI, ,THAMS CAD BUNG PO LNGA BDAG NYID, ,MI RTAG SDUG BSNGAL 
STOB PA LA, ,RIGS MED RIGS DANG LDAN PA GANG, ,NYA PA'I MNGAL DU SKYE BA GANG, ,KHA CIG GDOL BA'I SKYE LDAN PAS, ,DKA' THUB SPYAD PA BRAM ZER SKYES, ,DE PHYIR RIGS NI SGYU MA YIN, ,MA DANG SRING MO BU MO DANG, ,SGYUG MO DANG NI TSA MO DANG, ,BRAM ZE RGYAL RIGS RJE'U RIGS,, 

@111A
*, ,MO; ,CHO GA SHES PA DMANGS RIGS MO, ,YAN LAG GCIG NI NYAMS PA DANG, ,DMAN DANG SMOD DANG MTHAR SKYES KYI, ,BTZUN MO RTAG TU MCHOD PAR BYA, ,RDO RJE YE SHES RNAM BSGOMS PAS, ,SNGAGS PAS SPYAN NI RGYAS GYUR NA, ,ZHAL NI RAB TU BZHAD GYUR CING, , 
RDZOGS PA'I BYANG CHUB SEMS BSKYED NAS, ,RANG GI LHA YI YID KYIS NI, ,BSTAN PAS SKAD CIG MTHONG DANG LTA, ,THOS DANG NYAN PAR BYED PA YANG, ,MYONG ZHING BDE LA SPYOD PAR LDAN, ,GSAL BA'I NGAG KYANG SMRA BAR BYA, ,KHRUS DANG BSKU MNYE GOS LA SOGS, ,BZA' BTUNG LA SOGS 'BAD PA 
NYID; ,RANG 'DOD LHA YI BDAG NYID DU, ,BSAMS LA CHO GAS MCHOD PAR BYA, ,GLU DANG BRDUNG BA DE BZHIN GAR, ,THAMS CAD BRTUL ZHUGS CAN GYIS SPYAD, ,'DIR NI DNGOS PO THAMS CAD LA, ,LHAG PAR CHAGS PAR MI BYA'O, ,RANG GI BDAG NYID YONGS SPANGS NAS, ,DKA' 
THUB KYIS NI GDUNG MI BYA, ,JI LTAR BDE BAS BDE BA GZUNG, ,'DI NI MA 'ONGS RDZOGS SANGS RGYAS, ,RNAL 'BYOR THAMS CAD LONGS SPYOD CING, ,GANG LA'ANG 'JIGS MED ROL MO BYA, ,SDIG PA MED KYIS KHYOD MA 'JIGS, ,DAM TSIG SHIN TU 'DA' BAR DKA', ,SNGAGS KYIS 
SBYANGS NA SHING LA SOGS, ,BEMS PO RMONGS BCAS RAB DKA' YANG, ,LHA NYID DU NI 'GYUR BA YIN, ,SHES DANG LDAN PA'I LUS CI SMOS, ,THA MAL PA YID RGYAL NYID, ,MNYAM PAR GZHAG PAS YONGS SU BTANG, ,SHES RAB ZABS KYI SBYOR BA YIS, ,THAMS CAD MNYAM PAR SPYAD 
PAR BYA, ,DPER NA PADMA 'DAM SKYES KYANG, ,'DAM GYI SKYON GYIS GOS PA MED, ,DE BZHIN BAG CHAGS SNA TSOGS KYI, ,SKYON GYIS RNAL 'BYOR PA MI GOS, ,DPER NA CHU YI ZLA BA LA, ,CHU YIS MNGON PAR GOS PA MED, ,SNA TSOGS GZUGS BRNYAN 'DRA BA NI, ,MTHONG BA'I SKYON GYIS GOS 
MI 'GYUR, ,THOG MED BAG CHAGS 'DAM GYIS NI, ,RIN CHEN SEMS NI RAB TU GOS, ,SHES RAB THABS KYI CHU NYID KYIS, ,BKRUS NA RAB TU GSAL BAR 'GYUR, ,RANG GI LHA YI RNAL 'BYOR GYIS, ,BLO LDAN SEMS NI BRTAN 'GYUR NA, ,LTA NGAN SPRIN LAS GROL BAR 'GYUR, ,SEMS KYI NYI 

@111B
MA GSAL BAR 'GYUR, ,DON DAM NGES PAR BYAS NAS NI, ,SHES RAB MTSON GYIS KUN GTUBS LA, ,MA RIG SBUBS KYIS BKAB PA YIS, ,CHOS KYI DBYINGS NI BLANG BAR BYA, ,BRTAGS PA'I BUM PA SKAD CIG GIS, ,SHES RAB THO BAS BCAG NAS NI, ,RANG BZHIN DRI MED GSAL 'GYUR BA,, 
YE SHES SGRON MA RAB TU GSAL, ,RAB TU GSAL BA'I 'BYUNG BA RNAMS, ,SA DANG CHU DANG ME DANG RLUNG, ,SNGAGS KYI SBYOR BA NUS PA YIS, ,GZHAN NYID DU NI 'BYUNG BAR BYED, ,BRJOD PA THAMS CAD YONGS SPANGS LA, ,SNGAGS KYI BRJOD PA YANG DAG SPYOD, ,BDE BA'I DNGOS GRUB SBYIN 
PA YI, ,SNGAGS KYI NUS PA 'DI LA LTOS, ,DKON MCHOG GSUM NI MI SPANG ZHING, ,DE BZHIN BLA MA BYANG CHUB SEMS, ,SROG CHAGS RNAMS KYANG GSAD MI BYA, ,DAM TSIG DAG KYANG BYIN GYIS BRLABS, ,RIN CHEN DANG NI GA BUR BCAS, ,TZANDAN DMAR PO DANG SBYAR BA, ,THUB PA 
RDO RJE CHU ZHES BYA, ,LNGA PO DAG KYANG BYIN GYIS BRLAB, ,LHA YI DAM TSIG GZHAN DAG KYANG, ,SEMS NI SPRO BAR BYED PA CAN, ,RLUNG DANG ME NI ZHI BYA'I PHYIR, ,SEMS KYI RDO RJE TSIM PAR BYA, ,MTSAMS MED THE TSOM MED PAR NI, ,RNAL 'BYOR RNAM RTOG MED BRTZON PAS, ,SEMS NI MNYAM PAR 
SBYOR BA YIS, ,SNGAGS PAS THAMS CAD MNYAM PAR SPYOD, ,SPRANG MA'I RKANG PA TZAM GYI NI, ,DUG GIS ZIL GYIS NON PAR 'GYUR, ,MTSAMS DANG THE TSOM CHUNG DUS KYANG, ,DE LA SDUG BSNGAL SKYED PAR BYED, ,MKHAS PAS LEGS PAR 'THAB PA'AM, ,YANG NA LEGS PAR 'GROS PAR 
BYA; ,BAR MDO YI DNGOS PO NI, ,DON MED PA RU LTUNG BAR 'GYUR, ,BLA MA'I BKA' DANG PHYAG RGYA DANG, ,GRIB MA YANG NI 'GOM MI BYA, ,DE YI YON TAN GZUNG BAR BYA, ,SKYON NI NAM YANG MA YIN NO, ,SLOB DPON LHA YI MCHOG YIN TE, ,'BAD PAS MCHOD PAR BYA BA YIN, ,DE NYID RDO RJE 
'DZIN RGYAL PO, ,MNGON SUM GZUGS KYIS RNAM PAR GNAS, ,JI LTAR NOR BU CHU DANG GIS, ,RNYOG MA THAMS CAD DANGS BYED PA, ,DE BZHIN DANG BA'I NOR BU YIS, ,SEMS KYI RIN CHEN RNAM PAR SPYANG, ,SHES RAB MIG DANG BRAL GYUR NA, ,DAD PA'I BDAG NYID CAN RMONGS 'GYUR,, 

@112A
*, ,DE PHYIR LUNG RTOGS BDAG NYID CAN, ,SHES RAB NYE BAR BSKYED PAR BYA, ,DAD LDAN THOS MANG SHES RAB LDAN, ,RANG BZHIN SNYING RJE'I BDAG NYID CAN, ,'GRO BA'I SDUG BSNGAL BSAL BA'I PHYIR, ,DE YI BDE BA'I THABS SHES BYA, ,SEMS RNAM DAG PA 'DI BYAS PAS, , 
BDAG GIS DGE BA GANG BSAGS PA, ,RNAM PAR DAG PA'I SEMS THOB NAS, ,DES NI 'GRO BA BDE THOB SHOG ,SEMS KYI SGRIB PA RNAM PAR SBYONG BA ZHES BYA BA'I RAB TU BYED PA SLOB DPON A'ARYA DE BAS MDZAD PA RDZOGS SO,, ,,A'A TZ'ARYA DZNY'A NA KA RA DANG LO TZ'A BA TSUL KHRIMS RGYAL BAS 
BSGYUR BA'O,, 