@201B
#, ,RGYA GAR SKAD DU, DE NA M'A RGA AA BA nA RA, BOD SKAD DU, RGYAL BA'I LAM LA 'JUG PA, BLA MA DANG SANGS RGYAS DANG BYANG CHUB SEMS DPA' THAMS CAD LA PHYAG 
'TSAL LO, ,GANG ZHIG BAG LA NYAL NI BAG CHAGS BCAS DANG BDUD DGRA MA LUS THAMS CAD NI, ,GNYEN PO YANG DAG GZUNG BA'I STOBS KYIS NGES BCOM BYANG CHUB MCHOG NI RGYAS LDAN ZHING, ,KUN MKHYEN BDE GSHEGS THUGS RJE BDUD RTZI'I RANG BZHIN SKYOBS PA RAB STON MNGA' BDAG PO, , 

@202A
*, ,DE DANG BLA MA MCHOG DANG DGE 'DUN BCAS LA GUS PAS RTAG PAR KUN NAS 'DUD, ,GNYEN PO YONGS SU GZUNG BA PAS, ,MI MTHUN PHYOGS DE KUN SPANG DANG, ,BYANG CHUB MCHOG NI RTOGS PA DANG, ,'GRO BA'I DON NI 'DOD PA YIS, ,RGYAL BA'I LAM LA 'JUG PA 'DI, , 
JI LTAR LUNG BZHIN MDOR BSDUS PAS, ,RANG GIS RTOGS PAR BYA BA DANG, ,DGE SLONG MKHAS PA BYAMS DPAL BZANG, ,ZHES BYA CHOS KYI DON GNYER BA, ,DE YIS GUS PAR BSKUL BA DANG, ,RANG NYID MCHOG TU GOMS 'PHEL PHYIR, ,RANG GI SHES RAB KYIS BRTAGS BRJOD, ,SPYOD YUL MA NI 
GOMS BYAS NAS, ,DON MCHOG RIG PA LDAN 'GYUR TE, ,RDZOGS PA'I BYANG CHUB 'DOD PA YIS, ,TSOD MA SBYIN LA'ANG 'BAD BZHIN NO, ,MDOR NA DAL 'BYOR RNYED DKA' DANG, ,MI RTAG NYID DANG SRED SDUG BSNGAL, ,THOG MED SRID PA'I SDUG BSNGAL GYI, ,MTSO LAS 'GRO BA BSGRAL 'DOD DANG, , 
DPAL LDAN BLA MA'I MTSAN NYID DANG, ,BYANG SEMS BSKYED DANG SDOM PA DANG, ,SDIG BCU 'BRAS BU DANG BCAS DANG, ,BAG MED 'DOD SRED BUD MED CHANG, ,BAG LA NYAL DANG DE BZHIN DU, ,NYE BA'I NYON MONGS DANG BDAG MED, ,RTEN CING 'BREL 'BYUNG 'KHOR LO DANG, ,'PHAGS PA'I BDEN PA 
BZHI RNAMS DANG, ,DAM CHOS MNYAN PA LA SOGS DANG, ,PHA ROL PHYIN BCU RNAMS GSUNGS PA, ,'JIG RTEN PA DANG DON DAM DANG, ,MI SDUG RNAM PA GSUM DANG NI, ,GZHAN YANG DBUGS RNGUB 'BYUNG RJES DRAN, ,SBYOR BA'I LAM DANG MTHONG BA'I LAM, ,BSGOM PA'I LAM DANG DE BZHIN DU, ,KHYAD 
PAR LAM ZHES GRAGS PA DANG, ,SA RNAMS YONGS SU SBYANG PA DANG, ,YONGS SMIN SKU BZHI BRJOD PA DANG, ,DE BZHIN DU NI SMON LAM STE, ,RGYAL BA'I LAM LA 'JUG PA 'DI, ,MDO RU BSDUS TE YONGS SU BRJOD NA, ,'DI LTAR LE'U SUM CUR NI, ,GO RIMS BZHIN DU GNAS PA YIN, ,'DI NI RGYAL 
BA'I LAM LA 'JUG PA LAS MDOR BSDUS KYI LE'U ZHES BYA BA STE DANG PO'O,, ,,MI YI DNGOS PO RNYED PAR SHIN TU DKA', ,RAB BSNGAGS SKYE BA YONGS SU 'DZIN PA DANG, ,RAB BSNGAGS YUL DANG 'TSE DANG SKRAG PA MED, ,NAD MED PA DANG DBANG PO TSANG GYUR DANG, ,LANG TSO LDAN GYUR NAS KYANG 

@202B
TSE RING DANG, 'KHOR BA'I SDUG BSNGAL CHU BOR G-YENGS PAS 'JIGS, ,DKA' TSEGS MED PA'I GOS DANG BZA' LA SOGS, ,SNYING PO YOD MED DPYOD SHES BLO LDAN DANG, ,SANGS RGYAS BYON DANG DE YIS CHOS GSUNGS DANG, ,CHOS THOS 'DOD CING MNGON PAR BRTZON PA DANG, , 
DPAL LDAN BLA MA DAM PA'I BSNYEN BKUR DANG, ,THOS DON SEMS DANG BSGOM SOGS SHIN TU DKON, ,DE LTAR STON PAS GSUNGS TE 'JIG DUS KYI, ,RLUNG GIS CHER G-YENGS GCIG GYUR RGYA MTSO YIS, ,GNYA' SHING BU GAR LO BRGYA NAS 'THON PA'I, ,RUS SBAL MGRIN PA CHUD LTAR MI RNYED 
DKA', ,SNGAR BSHAD LAS LTOS LHAG PAR KHYAD PAR DU, ,DE DE RIM PA RIM PAS RNYED PAR DKA', ,DE PHYIR DAL 'BYOR RIN CHEN LEGS RNYED PA, ,MI YI LUS KYI SKYES BU'I DON BSGRUBS TE, ,GAL TE 'DI LA PHAN PA MA BSAMS NA, ,PHYIS NI GSUNGS PA'I DAL 'BYOR GA LA RNYED, ,BLA MA'I BKA' 
LUNG RANG GI RIGS PA YIS, ,BLO DANG LDAN PAS BRTAG CING DPYAD PAR BYA, ,'DI NI RGYAL BA'I LAM LA 'JUG PA LAS DAL 'BYOR RNYED PA'I DKA' BA BRGYUD PA'I RIM PA'I LE'U STE GNYIS PA'O,, ,,SKYES PA TZAM NAS SKYE 'GRO YI, ,MDUN NA BRTZE BA MED PA YI, ,'CHI BA ZHES BYA'I 
'DRA CHEN GNAS, ,SHIN TU BZLOG DKA' 'JIGS PAR BYED, ,MA DANG PHA DANG BU DANG NI, ,SPUN DANG SRING MO DE BZHIN DU, ,CHUNG MA GNYEN BSHES MDZA' BO DANG, ,MI MDZA' KUN KYANG GSHIN RJES GSOD, ,BYIS PA RGAN PO GZHON NU DANG, ,DAR MA DANG NI MCHOG GZUGS CAN, ,LANG TSO CAN 
DANG LANG TSO MED, ,KHREL MED 'CHI BAS ZA BA'O, ,'KHOR LOS SGYUR DANG MI YI NI, ,DBANG PO BLUN PO LA SOGS DANG, ,TSANGS PA LA SOGS LHA RNAMS DANG, ,NOR RGYAS LA SOGS KLU RNAMS TE, ,'DI DAG KUN KYANG 'CHI BAS ZOS, ,BSAM GTAN CAN DANG SHES PA CAN, ,ZHI DANG THUB DANG SNYING RJE 
MCHOG ,GTONG DANG DGE BA'I LAS CAN DANG, ,SNA TSOGS RIG PA'I PHA ROL PHYIN, ,BDE LDAN RNYED LDAN KHA DRAG DANG, ,SMRA MKHAS PA DANG CHOS SMRA RNAMS, ,'CHI BA YIS NI 'JOMS PA STE, ,KUN LA GTONG BA GANG YANG MED, ,GCUGS PA DANG NI NGO YANG MED, ,DAD PA CAN DANG GUS 

@203A
*, ,CAN MED, ,SA MTSAMS DANG NI RTOG DPYOD MED, ,GAR YANG 'CHI BDAG 'DI NI 'BYUNG, ,SNOD DANG SEMS CAN 'JIG RTEN GRAGS, ,DUS GSUM GYI NI KHAMS GSUM RNAMS, ,SKYES PA NAS BZUNG BRLAG GI BAR, ,MDOR NA 'JIGS PA'I RJES SU PHYOGS, ,YID 
BRTAN MI RUNG 'CHI BDAG 'DI, ,BYAS DANG MA BYAS MI SDOD 'JOMS, ,BDE DANG MI BDE YID BRTAN MED, ,GNAM LCAGS CHEN PO GLO BU LA, ,GSOD PA'I GNAS SU GSOD BYA BA'I, ,SKYES BU STOBS KYIS KHRID PA LTAR, ,SKYE 'GRO RNAMS NI SKYE TZAM GYIS, ,DE NI SKAD CIG SKAD CIG 'CHI, ,DAL 
'BYOR RIN CHEN RNYED DKA' STE, ,RNYED KYANG SKAD CIG 'JIG RANG BZHIN, ,DE MTHONG YANG NI CI NAS RANG, ,'CHI BA NYID DU MI RTOGS TE, ,RGAS ME 'CHI MED BDAG NYID DU, ,GO ZHING LUS CAN GSOD PA STE, ,'DOD DANG GTI MUG 'JIGS KHRO YIS, ,BLA MA DANG NI PHAN 'DOGS DANG, ,GANG YANG RUNG STE SU YANG 
GSOD, ,BLA MA DKON MCHOG GSUM DANG YANG, ,YON TAN CAN DANG SDUG PHONGS KYI, ,RDZAS NI DOGS PA MED PAS 'PHROG, ,LONGS SPYOD DON DU LHA BZHIN DU, ,'DOD PAS LOG PAR SPYOD PA RNAMS, ,RUNG DANG MI RUNG RNAM DPYOD MED, ,GSER 'GYUR RTZI YI RNYED BZHIN DU, ,RTEN CING RAB TU TSIM PAR 
BYED, ,BRDZUN DANG PHRA MA TSIG RTZUB DANG, ,NGAG 'KHYAL BA YI TSIG DANG NI, ,ROL RTZED BYED DANG SEMS CAN NI, ,PHA ROL SEMS LA ZUG RDU BYED, ,GZHAN GYI NOR LA BDAG POR NI, ,'DOD PA SKYED PAR BYED PA DANG, ,GZHAN LA GNOD PAR SEMS PAR BYED, ,CHOS DANG CHOS MIN PHYIN CI LOG ,'DI 
LTAR SDIG PA BYAS KYANG NI, ,RGAS MED 'CHI BA MED BZHIN ROL, ,SHIN TU LTUNG STE CHER RTZUB PA'I, ,DMYAL BA MI BZAD MYONG BAR 'GYUR, ,MCHOG TU TSE RING MI RNAMS KYANG, ,TSE LO BRGYA PA YIN PAR BRJOD, ,STONG PHRAG SUM CU RTZA DRUG GI, ,ZHAG LA LO NI BRGYA YIN TE, ,DE RNAMS NANG 
NAS GANG RUNG BA'I, ,NYIN ZHAG LA NI NGES PAR 'CHI, ,KHA CIG MNGAL DU 'CHI BAR 'GYUR, ,KHA CIG SKYES MA THAG TU 'CHI, ,SKAD CIG 'JIG PA'I RANG BZHIN DU, ,CHOS RNAMS YANG DANG YANG DU BSAM, ,BLA MA DKON MCHOG GSUM PO LA, ,BLO LDAN 'BAD PAS SKYABS SU 'GRO, ,'DI NI RGYAL 

@203B
BA'I LAM LA 'JUG PA LAS MI RTAG PA BSTAN PA'I LE'U STE GSUM PA'O,, ,,SPYIR NI 'KHOR BA SDUG BSNGAL GYI, ,PHUNG POR RAB TU GRAGS PA YIN, ,SKYE DANG RGA DANG NA DANG 'CHI, ,DE BZHIN DU NI NGAN SONG GSUM, ,SDUG BSNGAL RANG BZHIN NYID DU GSUNGS, ,'KHOR BA CIS KYANG 'BYUNG BA YIN, , 
ZHING LAS G-YO DANG TSOD DANG NI, ,PHYUGS SKYONG BA YI SDUG BSNGAL DANG, ,SDUG PA DANG BRAL SDUG BSNGAL DANG, ,MI SDUG DANG PHRAD SDUG BSNGAL DANG, ,'DOD DON BTZAL YANG MA RNYED DANG, ,SHIN TU BKRES SKOM SDUG BSNGAL DANG, ,DBUL BA'I SDUG BSNGAL SHIN TU CHE, ,DGRA RNAMS SNA TSOGS SDUG 
BSNGAL DANG, ,BSAM PA MA GRUB NOR ZAD DANG, ,GROGS MED SDUG BSNGAL SDUG BSNGAL NYID, ,'GYUR PA'I SDUG BSNGAL CHEN PO NI, ,DBANG PO LNGA NI RGYAS BYED PA'I, ,DBANG PO'I SPYOD YUL LONGS SPYOD KUN, ,DE BZHIN RGYAL PO DBANG PHYUG SOGS, ,KHAMS GSUM PO NI MA LUS KYI, , 
MDOR NA ZAG BCAS BDE BA 'DI, ,MTHAR NI 'BRAL BAR 'GYUR PA STE, ,'DI NI SDUG BSNGAL NYID YIN NO, ,NGES PAR SDUG BSNGAL 'DI RNAMS KYI, ,NYER LEN RGYU NI SRED PA STE, ,DE BZLOG PA YI CHED DU NI, ,CHOS KYI BDAG MED BSGOM PAR BYA, ,'DI NI RGYAL BA'I LAM LA 'JUG PA LAS 'KHOR 
BA'I SDUG BSNGAL BRJOD PA'I LE'U STE BZHI PA'O,, ,,THOG MA MED PA'I 'KHOR BA RU, ,LAS RLUNG SHUGS KYIS GANG 'KHOR BA, ,'DI DAG DAL PA MED PAR 'KHOR, ,SDUG BSNGAL 'CHI BA'I CHOS CAN DE, ,THOG MA MED LDAN 'KHOR BAR NI, ,SKYE BA BRGYUD MAR 'KHOR BA NA, ,RES 'GAL LA LAR 
GANG LA LA, ,PHA DANG MA DANG BU DANG NI, ,SNAG GNYEN SOGS SU BRGYA STONG DU, ,'DI LA GANG ZHIG MA GYUR MED, ,BU DANG TSA BO SOGS 'BREL BA, ,NYE 'KHOR GNYEN DANG RTZA LAG RNAMS, ,SRID PA'I SDUG BSNGAL RGYA MTSO DU, ,BYING PA'I SEMS CAN BSGRAL BA'I PHYIR, ,NAN TAN GYIS NI LEGS BRTAGS 
NAS; ,DPAL LDAN BLA MA DAM PA BSTEN, ,'DI NI RGYAL BA'I LAM LA 'JUG PA LAS 'GRO BA BSGRAL BAR 'DOD PA'I LE'U STE LNGA PA'O,, ,,LTA BA KUN GYI GNAD SHES SHING, ,SNYING PO YOD MED RNAM DPYOD CAN, ,RTOG GE'I BSTAN BCOS KUN DON DANG, ,DBU MA'I DON LA RNAM DAG BLO, ,RGYAGS 

@204A
*, ,MIN NGA RGYAL MED PA DANG, ,SNYOMS SHING MCHOG TU SNYING RJE CAN, ,SRID PA'I LONGS SPYOD DON MI GNYER, ,BLA MA DKON MCHOG GSUM LA BRTEN, ,GZHAN LAS RNYED PA DON MI GNYER, ,CHOG SHES RANG GI LAS LA SEMS, ,PHA ROL DPAL DANG RNYED PA DANG, ,BKUR 
STI YON TAN GRAGS PA YIS, ,BDE DANG LDAN NA SHIN TU DGA', ,MDO DANG CHOS MNGON 'DUL BA YIS, ,'GAL BA'I DON NI GSAL BYED CING, ,BLA MA BRGYUD PA'I RIM PA YI, ,THEG PA CHEN PO'I DON STON PA, ,BRTAN ZHING DUL LA BLO GROS LDAN, ,BZOD LDAN GSONG POR LEGS SMRA BA, ,TSUL KHRIMS 
'CHAL YANG LAM LA GNAS, ,BYAS PA'I LTUNG BA 'CHOS PAR BYED, ,DE LA SOGS TE GSUNG RAB LAS, ,GSUNGS PA'I BLA MA'I MTSAN NYID LDAN, ,DE 'DRA'I DPAL LDAN BLA MAR BYA, ,DE LAS GZHAN PA BDUD KYI PHYOGS, ,'DI NI RGYAL BA'I LAM LA 'JUG PA LAS DPAL LDAN BLA MA'I MTSAN NYID BSTAN 
PA'I LE'U STE DRUG PA'O,, ,,RNAM DAG TSES DANG GZA' LA SOGS, ,RJES SU MTHUN PA KUN BZUNG LA, ,GUS PAS BLA MA DKON MCHOG LA, ,CHO GA BZHIN DU MCHOD BYAS TE, ,THA MA 'BRING SOGS DBYE BA NI, ,RDZOGS SANGS RGYAS SKU CHO GA YIS, ,BLA MA DANG NI DKON MCHOG LA, , 
CI NUS PA YI YON DBUL BYA, ,'KHOR BA'I SDUG BSNGAL GYIS SKRAG PA'I, ,YID KYIS BSTOD CING PHYAG KYANG BYA, ,BYANG CHUB SNYING PO MA THOB PAR, ,DKON MCHOG GSUM LA SKYABS SU 'GRO, ,BLA MA MCHOG PA LA SOGS PA'I, ,THOG MA MED LDAN 'KHOR BA NAS, ,TSE RABS 'DI 'AM 
GZHAN DAG TU, ,BDAG GIS MA 'TSAL SDIG BGYIS PA'AM, ,BGYID DU STZAL PA NYID DANG NI, ,GTI MUG 'KHRUL BAS BDAG NON TE, ,RJES SU YI RANG GANG BGYIS PA, ,NONGS PA DE DAG MTHONG BGYIS NAS, ,BSAM PA THAG PAS MGON LA BSHAGS, ,BDAG GIS DKON MCHOG GSUM DANG 
NI; ,PHA MA'AM BLA MA GZHAN DAG LA, ,NYON MONGS SGO NAS LUS NGAG DANG, ,YID KYIS GNOD BGYIS GANG LAGS DANG, ,NYES PA DU MAS SKYON CHAGS PA'I, ,SDIG CAN BDAG GIS SDIG PA GANG, ,SHIN TU MI BZAD BGYIS PA DE, ,THAMS CAD 'DREN PA RNAMS LA 'CHAGS, ,SDIG PA 

@204B
BSHAGS PA'O, ,'DREN PA RNAMS KYIS BDAG GI SDIG, ,NONGS PA LEGS PAR GZUNG DU GSOL, ,'DI NI BZANG PO MA LAGS PAS, ,SLAN CHAD BDAG NI YANG MI BGYID, ,MI BYED PAR SDOM PA'O, ,PHYOGS BCU NAM MKHA'I MTHAS KHYAB PA, ,'JIG RTEN KHAMS NA BZHUGS PA YI, ,SANGS 
RGYAS BYANG SEMS DE DAG KUN, ,DUS GSUM DU NI BYUNG RNAMS DANG, ,NYAN THOS BSE RU SANGS RGYAS DANG, ,'PHAGS MIN LUS CAN RNAMS KYI NI, ,DUS GSUM BSOD NAMS THAMS CAD LA, ,DGA' BAS RJES SU YI RANG NGO, ,BSOD NAMS LA RJES SU YI RANG BA'O, ,RJES SU YI RANG BGYIS 
PA LAS, ,BSOD NAMS DPAG MED GANG SKYES PA, ,DGE DES SKYE BO THAMS CAD RNAMS, ,RDZOGS PA'I BYANG CHUB THOB GYUR CIG ,BSOD NAMS YONGS SU BSNGO BA'O, ,'JIG RTEN KHAMS BRJOD SANGS RGYAS GANG, ,DUS GSUM 'BYUNG BA'I BRTZE CAN RNAMS, ,RNAM PA KUN DU GRAGS PAR NI, , 
CHOS NI GSUNG ZHING BSTAN DU GSOL, ,BSKUL PA'O, ,YONGS SU MYA NGAN 'DA' BZHED PA'I, ,SKYOB PA RTAG PAR BZHUGS SU GSOL, ,DAM CHOS THOS TE SEMS CAN RNAMS, ,SRID PA LAS NI PHYIR PHYOGS SHOG ,GSOL BA'O, ,MGON PO KHYOD LA THAMS CAD DU, ,NGES PAR BDAG NYID 
DBUL BAR BGYI, ,DENG NAS BZUNG NAS BRAN NYID DU, ,'KHOR BA'I 'JIGS PAS MCHI BAR BGYI, ,MGON PO BLA MA SANGS RGYAS DANG, ,BYANG CHUB SEMS KYIS BDAG BZUNG MDZOD, ,MI 'JIGS PA NI BDAG LA STZOL, ,DENG NAS 'GRO BA'I DON BGYI'O, ,BDAG NYID DBUL PA'O, ,DE NAS 
RDZOGS PA'I BYANG CHUB KYI, ,SEMS NI BLA NA MED PAR BSKYED, ,LUNG LAS GSUNGS PA'I CHO GA YIS, ,SEMS NI RTZE GCIG DANG BYAS LA, ,'DI LTA STE, PHYOGS BCU NAM MKHA' KUN KHYAB PA'I, ,'JIG RTEN KHAMS NA BZHUGS PA YI, ,JI SNYED SANGS RGYAS THAMS CAD DANG, ,DE SRAS BYANG CHUB 
SEMS RNAMS DANG, ,'PHAGS PA NYAN THOS BYANG CHUB GANG, ,'DREN PA RANG RGYAL RNAMS DANG NI, ,RDZU 'PHRUL CHEN PO'I LHA LA SOGS, ,DE DAG BDAG LA DGONGS SU GSOL, ,PHYOGS BCU NAM MKHA'I MTHA' GTUGS PA'I, ,'KHOR BA'I 'CHING BA DAM PO LAS, ,SEMS CAN KHAMS RNAMS 

@205A
*, ,BSGRAL PHYIR DANG, ,RDZOGS PA'I BYANG CHUB THOB BYA'I PHYIR, ,JI LTAR DUS GSUM MGON PO RNAMS, ,BYANG CHUB TU NI NGES MDZAD PA'I, ,BYANG CHUB SEMS NI BLA MED PA, ,DAM PA BDAG GIS BSKYED PAR BGYI, ,TSUL KHRIMS RNAM PA GSUM BSRUNGS TE, ,SANGS RGYAS SBYOR SKYES 
SDOM PA DANG, ,DGE BA'I CHOS NI SDUD PA DANG, ,SEMS CAN DON BYED TSUL KHRIMS NI, ,BDAG GIS BRTAN POR GZUNG BAR BGYI, ,SANGS RGYAS CHOS DANG DGE 'DUN TE, ,BLA NA MED PA'I DKON MCHOG GSUM, ,DENG NAS BRTZAMS NAS GZUNG BAR BGYI, ,DE LTAR SEMS NI BSKYED NAS KYANG, ,DE 
NAS DE LA MI MTHUN PHYOGS, ,CHOM RKUN SKABS TSOL SPANG BA'I PHYIR, ,DE LA ZHUGS TE SEMS KYIS BSRUNGS, ,SGRIB PA'I MUN PA KUN 'JOMS SHING, ,KUN MKHYEN YE SHES BYED PA PO, ,GANG LA PHAN YON DPAG MED PA, ,THUB PA SKYES MCHOG GIS GSUNGS SHING, ,DPAL LDAN KUN DU BZANG SPYOD 
SOGS, ,SMON LAM MTHA' YAS KYIS BCINGS PAS, ,RDO RJE LTA BUR BRTAN PA STE, ,'GRO BA'I SDUG BSNGAL SEL BA'I MCHOG, ,PHUN SUM TSOGS PA KUN BSKYED CING, ,BDUD NI THAMS CAD 'JIGS BYED PA, ,SDUG BSNGAL RGYA MTSO KUN SKYOB PA'I, ,RIN THANG MED PA'I RIN CHEN MCHOG ,BYANG CHUB 
SPYOD 'JUG LA SOGS SU, ,BDAG NYID CHEN PO RNAMS KYIS NI, ,SEMS CAN KUN LA BRTZE BA YIS, ,MDOR BSDUS GSUNGS PA RIG PAR BYA, ,JI LTAR YID BZHIN NOR BU DANG, ,BUM PA BZANG PO MI ZAD GTER, ,DPAG BSAM SHING GI MYU GU NI, ,RNYED BZHIN 'BAD LAS BSRUNG BAR BYA, ,CHOG BZHIN DU 
SDOM BLANGS NA, ,BYANG CHUB SMON PA LDAN 'GYUR TE, ,STONG NYID SNYING RJE DBYER MED PAS, ,BYANG CHUB SEMS SU RAB TU GRAGS, ,SEMS BSKYED PA NI GZHAN DON PHYIR, ,YANG DAG RDZOGS PA'I BYANG CHUB 'DOD, ,RGYU DANG 'BRAS BU'I DBYE BA'AM, ,DE BZHIN LHAN CIG SKYE BAR BRJOD, ,NYON MONGS LA 
SOGS KYIS BSGRIBS PHYIR, ,DE YI GZUGS NI MI GSAL BA'I, ,MA RIG PA YI GZUGS YIN PHYIR, ,RNAM PAR RIG BYED MIN ZHES BRJOD, ,SDOM PAR BRJOD PA DE YANG NI, ,DKAR PO'I PHYOGS KYI RGYUN YIN NO, ,THAR PA'I CHA MTHUN GNAS PA NI, ,CHUNG NGU LA SOGS DBYE BA GSUM, ,'DUN 

@205B
PA LHAN CIG MTSUNGS LDAN SEMS, ,DAG CING BZANG BA'I ZHING SA BZHIN, ,BSOD NAMS YE SHES TSOGS MCHOG YIN, ,SKYE ZHING 'BYUNG BA'I RTEN YIN NO, ,BSAM PA RJES SU ZHUGS PA'I SEMS, ,DAG PA'I GSER DANG MTSUNGS PA STE, ,DA LTAR DANG NI PHYI NAS KYANG, ,RNAM PA KUN 
DU 'GYUR PA MED, ,LHAG PA'I BSAM PA MTSUNGS LDAN PA'I, ,DKAR PHYOGS ZLA BA TSES PA BZHIN, ,DGE BA'I CHOS NI THAMS CAD KYANG, ,GONG NAS GONG DU 'PHEL BAR BYED, ,LAS NI DANG PO BAR GNAS LA, ,RIM PA BZHIN DU GSUM GSUNGS PA, ,CHUNG NGU 'BRING DANG CHEN PO STE, ,THAR PA'I 
CHA DANG MTHUN GYUR PA'O, ,SBYOR BA'I LAM DANG MTSUNGS LDAN PA'I, ,SEMS NI ME DANG 'DRA BA STE, ,MI MTHUN PHYOGS KYI BUD SHING BSREG, ,RAB TU SBYOR BA 'PHRO PHYIR 'BYUNG, ,SBYIN PA'I PHA ROL PHYIN LDAN PA, ,MI ZAD PA YI GTER DANG 'DRA, ,'DOD DON KUN GYIS TSIM BYAS KYANG, ,'DOD DON YONGS 
SU ZAD PA MED, ,TSUL KHRIMS PHA ROL PHYIN LDAN PA, ,RIN CHEN 'BYUNG GNAS LTA BUR 'GYUR, ,YON TAN RIN CHEN DE DAG KUN, ,SKYE BA'I RTEN NI DE YIN NO, ,BZOD PA'I PHAR PHYIN RNAL 'BYOR PA'I, ,SEMS NI RGYA MTSO CHEN PO BZHIN, ,MI 'DOD PA KUN THOG BAB KYANG, ,RGYUD LA BDE BA 'KHRUG 
MI 'GYUR, ,BRTZON 'GRUS PHA ROL PHYIN LDAN PAS, ,RMAD DU BYUNG BA'I RDO RJE BZHIN, ,YID CHES MNGON PAR BRTEN PA STE, ,BDUD KYI RIS KYIS MI PHYED PA'O, ,BSAM GTAN PHAR PHYIN RNAL 'BYOR PA'I, ,SEMS NI RI RGYAL LTA BU STE, ,DMIGS PA KUN GYIS G-YENGS PA YI, ,BDAG NYID CHE RNAMS MI BSKYOD 
PA'O; ,SHES RAB PHA ROL PHYIN LDAN PA, ,LHA RDZAS SMAN CHEN LTA BU STE, ,NYON MONGS SHES BYA'I SGRIB PA'I NANG, ,DES NI KUN DU 'JOMS PA YIN, ,THABS KUN GYIS NI PHAR PHYIN LDAN, ,DGE BA'I BSHES GNYEN LTA BU STE, ,KUN NAS RTAG PAR THAMS CAD DU, ,SEMS CAN DON NI YONGS MI GTONG, , 
SMON LAM DANG NI MNYAM LDAN PA'I, ,SEMS NI YID BZHIN NOR BU BZHIN, ,SMON LAM GYI NI NUS PA YIS, ,'BRAS BU SMON PA 'PHEL BA NYID, ,STOBS KYI PHA ROL PHYIN LDAN PA'I, ,SEMS NI NYI MA LTA BU STE, ,RANG GI GDUL BYA'I LO TOG KUN, ,YONGS SU SMIN PA NYID DU BYED, ,YE SHES PHA ROL PHYIN LDAN PA, , 

@206A
*, ,GLU DBYANGS SNYAN PA SGROGS PA BZHIN, ,CHOS RNAMS YANG DAG BSTAN PAS NI, ,SEMS CAN 'DUN PAR BYED PA BO, ,SEMS NI BCU PO 'DI RNAMS NI, ,RIM PAS SA NI BCU PO STE, ,MTHONG LAM BSGOM LAM ZHES PA LAS, ,DER NI GCIG DANG GO RIMS BZHIN, ,MNGON PAR SHES DANG MTSUNGS 
LDAN DANG, ,'KHOR LOS SGYUR BA'I RGYAL PO BZHIN, ,THOGS PA MED PA'I MTHU YIS NI, ,SEMS CAN DON KUN BYED PA NYID, ,BSOD NAMS YE SHES TSOGS LDAN PA, ,BAD MDZOD DANG NI MTSUNGS PA STE, ,BSOD NAMS YE SHES TSOGS GNYIS KYIS, ,MDZOD NI NGES PAR GNAS PA NYID, ,BYANG 
CHUB PHYOGS KYI CHOS RNAMS DANG, ,LDAN PAS SPYOD LAM DANG 'DRA BA, ,'PHAGS PA'I GANG ZAG MA LUS PA, ,'GRO BA DANG NI 'ONG BA NYID, ,ZHI GNAS LHAG MTHONG LDAN PA NI, ,BZHON PA LTA BUR DGONGS PA YIN, ,ZUNG 'JUG LAM DU 'GRO BAS NA, ,SRID DANG ZHI BAR MI LTUNG NYID, ,GZUNGS DANG 
SPOBS PA DANG LDAN PA, ,BKOD MA'I CHU DANG 'DRA BA STE, ,THOS DANG MA THOS CHOS RNAMS KUN, ,RTAG PAR 'DZIN CING STON PA'O, ,RIM PA BZHIN DU BRJOD PA YI, ,SEMS NI LNGA PO 'DI DAG NYID, ,BYANG CHUB SEMS DPA'I SA LA NI, ,KHYAD PAR LAM GYIS BSDUS PA'O, ,CHOS KYI SBYIN PA DANG LDAN PA, , 
KUN DGA'I SGRA BRNYAN LTA BU STE, ,THAR PA 'DOD PA'I GDUL BYA LA, ,KUN DGA'I TSIG NI SGROGS PAR BYED, ,'DI NI BYANG CHUB SEMS DPA' YI, ,SA DANG 'BREL TE SANGS RGYAS SAR, ,'JUG SBYOR BA YI LAM GYIS BSDUS, ,DE LAS GZHAN YANG GANG ZHIG NI, ,BGROD PA GCIG PA'I LAM GYIS 
NI; ,RJES ZHUGS GANG G'A'I CHU RGYUN BZHIN, ,SNYING BRTZE SHES RAB DBYER MED CING, ,GCIG TU SBYOR BAS GZHAN DON BYED, ,CHOS SKU MNGON PAR LDAN PA YI, ,SEMS NI SPRIN DANG 'DRA BAR 'DOD, ,MTHA' YAS LUS KYI SPRUL SPRIN GYI, ,SEMS CAN DON BYED RGYU NYID DO, ,RDZOGS SANGS RGYAS KYI 
SAS BSDUS PA'I, ,SEMS 'DI GNYIS NI RIM PA BZHIN, ,SNGON DU GSUNG BA DNGOS GZHI'I SKABS, ,PHYI MA RJES KYI SKABS SU 'DOD, ,'DI NI 'JUG PA BYANG CHUB KYI, ,SEMS KYI DBYE BAR GSUNGS PA YIN, ,SMON DANG 'JUG PA'I DBYE BA YIS, ,BYANG CHUB SEMS NI GNYIS SU GSAL, , 

@206B
GANG NAS BZUNG STE SEMS CAN KHAMS, ,MTHA' YAS RAB TU SGRIM PA'I PHYIR, ,MI LDOG PA YI SEMS KYIS SU, ,SEMS DE YANG DAG BLANGS GYUR PA, ,DENG NAS BZUNG STE GNYID LOG GAM, ,BAG MED GYUR KYANG BSOD NAMS SHUGS, ,RGYUN MI 'CHAD PAR DU MA ZHIG, ,NAM MKHA' 
MNYAM PAR RAB TU 'BYUNG, ,BYANG CHUB SMON PA'I SEMS LAS NI, ,'KHOR TSE 'BRAS BU CHER 'BYUNG YANG, ,JI LTAR 'JUG PA'I SEMS BZHIN DU, ,BSOD NAMS RGYUN CHAGS 'BYUNG BA MIN, ,'DI DAG GIS NI DGE BA'I CHOS, ,ZAG BCAS ZAG MED THAMS CAD KYIS, ,LAM 'BRAS DANG 
BCAS MTSAN NYID RNAMS, ,YANG DAG BSDUS TE JI BZHIN GSUNGS, ,'DI NI RGYAL BA'I LAM LA 'JUG PA LAS BYANG CHUB TU SEMS BSKYED PA'I LE'U STE BDUN PA'O,, ,,MCHOG TU DGE BA BZUNG BA DANG, ,MI DGE THAMS CAD SPANGS PA STE, ,DE YIS SDOM PA BZUNG BA NI, ,JI LTA BA 
BZHIN YONGS SU BSRUNGS, ,BSTAN PA'I SEMS KYIS 'KHOR BA YI, ,SDUG BSNGAL RJES SU DRAN PAR BYA, ,SDUG BSNGAL RGYU NI SPANG BA'I PHYIR, ,GNYEN PO YONGS SU GZUNG BAR BYA, ,DE NI DGE BSNYEN BSNYEN GNAS DANG, ,DGE TSUL DANG NI DGE SLONG RNAMS, ,LNGA DANG BRGYAD DANG BCU DANG NI, ,THAMS CAD 
SPONG ZHING BSRUNG BAR GZUNG, ,PHO DANG MO YI DBYE BA YIS, ,MDOR NA SLAR YANG BRGYAD DU DBYE, ,SO SOR THAR PA'I SDOM ZHES PA, ,'DUL BA NYID DU RGYAS PAR SPROS, ,DGE SLONG LUS NI BSDAMS PA STE, ,DGE SLONG NGAG NI BSDAMS PA YIN, ,DGE SLONG YID NI BSDAMS PA STE, ,DGE SLONG KUN DU BSDAMS 
PA YIN, ,SDIG PA THAMS CAD MI BYA STE, ,DGE BA PHUN SUM TSOGS PAR SPYAD, ,RANG GI SEMS NI YONGS SU GDUL, ,'DI NI SANGS RGYAS BSTAN PA YIN, ,DE DAG NYID NI THEG CHEN LA, ,ZHUGS NAS KHYAD PAR 'PHAGS PA NYID, ,BYANG CHUB SEMS DPA'I BSLAB PA DANG, ,LDAN ZHING DE RNAMS SO 
SOR 'BRANG, ,BYANG CHUB SEMS KYI BSLAB PA NI, ,MTHA' YAS THUB PAS GSUNGS PA RNAMS, ,BYANG CHUB SPYOD 'JUG LA SOGS SU, ,BSDUS PA DE RNAMS BLTA BAR BYA, ,MDOR NA BYANG CHUB SEMS RNAMS KYIS, ,BSLAB PA SEMS CAN DON BSGRUB CING, ,PHUNG PO LA SOGS CHOS RNAMS KYI, , 

@207A
*, ,NGO BO NYID MED RNAM PAR BSGOM, ,TSANGS PA'I SPYOD PA MA NYAMS PA, ,RAB TU 'BAD PAS SPYAD PAR BYA, ,NYAN THOS BYANG CHUB SEMS DPA' NI, ,KUN RDZOB PA DANG DON DAM STE, ,SDOM PA BLANGS NAS BSRUNG BA NI, ,KUN RDZOB PA RU 'DOD PA YIN, ,TSAD MED PA NI BZHI RNAMS LA, ,BSNYEN 
CING BSTEN PA DON DAM STE, ,SDUG BSNGAL DANG NI SDUG BSNGAL GYI, ,RGYU LAS 'GRO BA BSGRAL 'DOD NYID, ,DE NI SNYING RJE CHEN POR GSUNGS, ,STON KA'I ZLA 'OD BZANG BZHIN NO, ,'GRO BA BLA MED BDE BA LA, ,SBYOR BAR 'DOD PAS BYAMS PA NYID, ,NAM MKHA' KUN NI MTHAR THUG PA'I, ,AINDRA N'I 
LA'I 'OD MNYAM PA'O, ,GZHAN LA PHAN 'DOGS LA MKHAS SHING, ,BYANG CHUB LA PHYOGS SEMS CAN DE, ,MTHONG NAS TSIM PA DGA' MTSAN NYID, ,PADMA R'A GA'I 'OD DANG MTSUNGS, ,RNYED PA LA SOGS 'JIG RTEN CHOS, ,DE DAG KUN LA BTANG SNYOMS PA'I, ,TING 'DZIN DE BSKYED 
RNAL 'BYOR PA, ,BTANG SNYOMS PADMA'I 'DAB MA'I 'OD, ,RANG BZHIN DANG NI MTSAN MA DANG, ,'BRAS BU DANG MNGON 'DU BYED KYI, ,STONG PA NYID KYI SNYING RJE SOGS, ,RIM BZHIN 'KHYUD PAR SHES PAR BYA, ,TSANGS PA'I GNAS NI BZHI PO RNAMS, ,DBYE BA RNAM BZHI RTAG BSGOM BYA, ,RNAM PAR 
THAR PA'I SGO DE YIS, ,GAL TE 'KHYUD PAR MA GYUR NA, ,'DI DAG ZAG PA DANG BCAS SO, ,TSANGS PAR SPYOD PA 'DI GNYIS NI, ,RGYAL BA'I SRAS PO RNAMS KYI'O, ,TSUL GNAS THOS DANG BSAM LDAN PA, ,BSGOM PA LA NI RAB TU SBYOR, ,RANG GZHAN RGYUD KYI NYON MONGS PA, ,SPONG ZHING DBEN PAR GNAS 
PA YI, ,BZA' BA LA SOGS PA RNAMS NI, ,SROG BSRUNG TZAM GYIS CHOG SHES PA, ,GSUNGS PA'I MTSAN NYID 'DI NYID NI, ,LDAN PA'I MI DE RDZOGS PA YI, ,BYANG CHUB LAM NI DANG PO LA, ,BSGOM PA'I SNOD GYUR GZHAN DU MIN, ,'KHOR BA'I BDE DANG LONGS SPYOD NI, ,SRED PA NYID DU SRED PAR BYED, , 
DE YIS RNAM G-YENGS SEMS KYIS NI, ,LAM LA GOMS PA SHIN TU RING, ,THOS BSAM RAB 'PHEL LAS BYUNG ZHING, ,SRED DANG SRID PA RNAMS SPONG BA, ,THAR PA'I CHA MTHUN DGE BA STE, ,DE THOB THUB SRAS CHUNG NGU'O, ,BSGOM PA'I LAM NI RNAM GNYIS TE, ,SO SO'I SKYE DANG 'PHAGS PA YI, , 

@207B
DBYE BA ZAG BCAS ZAG MED DO, ,MTHONG BA ZHES BYA ZAG PA MED, ,'DI NI RGYAL BA'I LAM LA 'JUG PA LAS SDOM PA BRJOD PA'I LE'U STE BRGYAD PA'O,, ,,'DI LTAR SKYES PA'I RIN CHEN SEMS, ,BSRUNG BA RU NI 'DOD PA YIS, ,PHAN DANG MI PHAN DNGOS PO NI, ,RIM BZHIN 
BLANG DOR SHES PAR BYA, ,DOR BYA'I DBYE BA RANG BZHIN DANG, ,BCAS PA'I KHA NA MA THO BA'O, ,KHA NA MA THO MI DGE'I LAS, ,PHYE NAS PHYE STE BSHAD PAR BYA, ,RANG BZHIN KHA NA MA THO NYID, ,MI DGE BCU PO 'DI DAG STE, ,RNAM SMIN MI BZAD SDUG BSNGAL NYID, ,DE DAG RNAM PAR SPANG BAR BYA, ,SROG GCOD PA 
NI MA 'KHRUL PAR, ,BSAMS BZHIN SROG CHAGS GSOD PA'O, ,MA BYIN LEN PA GZHAN GYI NOR, ,MTHU DANG 'JAB BUS BDAG GIS BYED, ,BGROD MIN BGROD PAR 'DOD PA YI, ,LOG PAR G-YEM PA RNAM PA BZHI, ,BRDZUN TSIG 'DU SHES GZHAN BSGYUR BA'I, ,TSIG DON MNGON PAR GO BA'O, ,MIG RNA YID 
KYI RNAM SHES DANG, ,GSUM GYIS NYAMS SU MYONG GANG DE, ,MTHONG THOS RNAM PAR SHES PA DANG, ,RTOGS PA YIN TE RIM BZHIN BSHAD, ,PHRA MA PHA ROL DBYE BA'I PHYIR, ,NYON MONGS CAN GYI SEMS KYI TSIG, ,TSIG RTZUB PO NI MI SNYAN PA, ,NYON MONGS CAN KUN RGYAL BA YIN, ,GZHAN YANG NYON MONGS CAN 
SEMS KYI, ,KHA GSAG GLU DANG ROL MOR BCAS, ,BSTAN BCOS NGAN PA'I TSIG YIN NO, ,BRNAB SEMS GZHAN NOR LOG PAR CHAG, ,GNOD SEMS CAN LA SDANG BA'O, ,DGE DANG MI DGE MED LTA BA, ,LOG PAR LTA BA YIN 'DI LA, ,GSUM MAM BDUN NI LAS KYANG YIN, ,DE LA RNAM SMIN THAMS 
CAD DU, ,DMYAL BAR YONGS SU BRJOD PA STE, ,RGYU MTHUN RGYU 'BRAS MTHUN PAR NI, ,SA STENG NYID DU MYONG BAR BYED, ,BDAG POS PHYI YUL 'DOD PA'I DON, ,PHYIN CI LOG TU 'BYUNG BA'O, ,SDUG BSNGAL PHYIR DANG GSAD PHYIR DANG, ,GZI BYIN MED PHYIR 'BRAS RNAMS GSUM, ,SBYOR BA DNGOS GZHI RJES 
RNAMS KYIS, ,GNAS SKABS GO RIMS BZHIN DU'O, ,RGYU MTHUN SROG GCOD PA YIS NI, ,TSE THUNG LUS LA NAD ZUG STE, ,MA BYIN PAR NI BLANGS PA YIS, ,DBUL POR 'GYUR ZHING RGYAL PO DANG, ,CHOM RKUN SOGS KYIS NOR ZAD BYED, ,'DOD PAS LOG PAR G-YEM RNAMS KYIS, ,CHUNG MA 

@208A
*, ,GZHAN LA 'PHYO BAR 'GYUR, ,BRDZUN DU SMRA BAS SKUR PA 'DEBS, ,PHRA MAS GROGS DANG DBYE BAR 'GYUR, ,TSIG RTZUB BRJOD PAS MI SNYAN THOS, ,NGAG 'KHYAL GYIS NI LEGS BSHAD KYANG, ,MI LEN GZHAN GYI BZHAD GAD RGYU, ,BRNAB SEMS KYIS NI 'DOD CHAGS DAG, , 
DRAG CING LONGS SPYOD ZAD PAR 'GYUR, ,GNOD SEMS KYIS NI ZHE SDANG DRAG, ,LUS KYANG NGAN PA NYID YIN NO, ,GTI MUG DRAG CING LTA BA NGAN, ,LOG PAR LTA BA'I 'BRAS BUR GRAGS, ,'DI NI RGYU MTHUN 'BRAS BU'O, ,BSAD PAS PHYI ROL DNGOS PO RNAMS, ,'BRAS BU BCUD CHUNG LA SOGS PA, ,MA BYIN 
BLANGS PAS THOG 'BAB CING, ,RDUL GYIS RAB TU GANG BA NYID, ,'DOD PAS LOG PAR G-YEM PA YIS, ,PHYOGS KUN RDUL GYIS KHYAB PA NYID, ,BRDZUN DU SMRA BAS THAMS CAD DU, ,DNGOS PO THAMS CAD DRI MI ZHIM, ,PHRA MA'I TSIG GI 'BRAS BU NI, ,SHIN TU MTHO DANG DMA' BA NYID, ,TSIG RTZUB 
SMRAS PA LAS BYUNG BA, ,SA NI CHU MED TSA SGO CAN, ,NGAG 'KHYAL SMRAS PA LAS BYUNG BA, ,DUS TSIGS RNAMS NI LOG PAR 'BYUNG, ,BRNAB SEMS KYIS NI 'BRAS BU PHRA, ,GNOD SEMS KYIS NI 'BRAS BU RTZUB, ,'BRAS MED PA'AM 'BRAS BU CHUNG, ,LOG PAR LTA BA LAS BYUNG BA'I, ,LHAN SKYES KHA NA 
MA THO BA, ,'BRAS BCAS GSUNGS PA DE SMAD PA'O, ,'DI NI BDAG PO'I 'BRAS BU'O, ,'DI NI RGYAL BA'I LAM LA 'BRUG [?] PA LAS MI DGE BA BCU BRJOD PA'I LE'U STE DGU PA'O,, ,,BAG MED LA DGA' SKYE BO GANG, ,'DI NI THAR PA'I SNOD MA YIN, ,BAG MED DUG GIS BRGYAL BA 
NI; ,MYA NGAN 'DAS PA SHIN TU RING, ,DGRA BO 'JIGS PA CHER BYED PA, ,BAG MED DANG MNYAM 'GA' YANG MED, ,GANG YANG BAG MED DBANG SONG BA, ,DMYAL BA RU NI LTUNG BAR 'GYUR, ,BAG MED RAB LDAN MI DAG NI, ,RTZE ZHING DOGS MED SDIG PA SPYOD, ,DE NAS MI BZAD DMYAL BAR 
LTUNG; ,RTAG PAR BAG YOD MI RNAMS NI, ,BSOD NAMS YE SHES PHA ROL PHYIN, ,MCHOG TU ZHI BA 'THOB PAR 'GYUR, ,DE YI 'JIGS PA THAMS CAD ZAD, ,GANG ZHIG MI BDAG THOB NAS KYANG, ,BAG MED PA LA MI 'JUG CING, ,DE LAS GZHAN DU BZLOG PA NI, ,DE NI MKHAS PA ZHES 

@208B
SU BRJOD, ,SNGON DU BDE BA LTAR RTOGS NAS, ,BAG MED PA LA RJES SU 'JUG, ,BAG MED LAS BYUNG 'BRAS BU 'THOB, ,PHYI NAS NGES PAR DE GDUNG 'GYUR, ,DGRA MANG YID DU MI 'ONG DANG, ,GRAGS PA NGAN ZHING SHIN TU SMOD, ,TSOGS PA'I NANG DU SMA 'BAB CING, ,BAG MED LDAN PA SDUG BSNGAL SNOD, , 
KUN DU RTAG PAR LAS KUN LA, ,BAG MED MCHOG TU NYES PA STE, ,GANG YANG NYIN DANG MTSAN MO RU, ,DE LA DGE BA RDZOGS MI 'GYUR, ,'JIG RTEN 'JIG RTEN 'DAS BDE BA, ,CUNG ZAD GANG YOD BAG MED DES, ,RLAG PAR BYED PAR DOGS NAS NI, ,DE NAS DE NI SPANG BAR BYA, , 
BAG MED 'KHOR BA'I RTZA BA STE, ,BAG YOD MCHOG TU 'GRO BA'O, ,DE BAS BAG MED SPANGS PA DE, ,KUN DU RTAG PAR BDE BAR 'GYUR, ,BAG MED BRGYA YIS BCINGS PA NI, ,YUL GYI RGYA MTSOS G-YENGS PA NYID, ,SRID PA'I SGROG GIS BCINGS PA YI, ,LHA RNAMS DPAG 
TU MED PAR RTZE, ,SKYES PA TZAM GYIS LHA YI NI, ,BDE BA SKAD CIG RIM PAS 'DZAD, ,BAG MED PA YIS BRGYAL BA RNAMS, ,SKAD CIG ZAD PAR MI SHES SO, ,RTAG TU YUL LA ROL PA RNAMS, ,YID NI BAG MED KYIS G-YENGS 'KHRUL, ,'DOD PA'I BDE BAS CHOG SHES MED, ,DE 
YIS LHA RNAMS SDUG BSNGAL NYID, ,'DOD PA'I RIM GYIS 'KHRUL PA YI, ,LHA RNAMS BAG MED MUN PAS GTIBS, ,'BYOR PA G-YO ZHING SROG KYANG NI, ,MTHAR KYANG 'JIGS PAR MI SHES SO, ,THOG MAR GROGS PO GZHAN DU MTHONG, ,PHYI NAS DGRA BO BZHIN DU 'GYUR, ,LUS CAN 
RNAMS KUN BAG MED KYIS, ,NYA RNAMS LCAGS KYUS BRLAG BZHIN NO, ,LHA DANG LHA MIN MI RNAMS DANG, ,KLU RNAMS LA NI KHYAD PAR DU, ,KUN DU DON MED BYED PAR MTHONG, ,BAG MED PAS NI DGRA BO MCHOG, ,SRID PA'I SDUG BSNGAL GYIS SKRAG CING, ,RANG DANG MDZA' BO 'CHI BSAMS 
TE; ,SEMS CAN KUN LA BRTZE BA YIS, ,BAG MED YANG DAG RAB TU SEL, ,'DI NI RGYAL BA'I LAM LA 'JUG PA LAS BAG MED PA'I NYES DMIGS BRJOD PA'I LE'U STE BCU PA'O,, ,,'DOD PA RNAMS LA 'DOD MI BYA, ,'DOD PA YIS NI KUN DU BSLUS, ,'KHOR BA'I 

@209A
*, ,'CHING BA DRAG PO STE, ,KUN KYANG DMYAL BA'I RGYU RNAMS SO, ,'DI LA CHAGS DANG 'DOD PA GANG, ,DE YI SDUG BSNGAL MTHA' YAS SO, ,'DOD PA'I SBRUL GYIS ZIN PA LA, ,ZHI BA'I RGYU NI GANG YANG MED, ,CHAGS PAS BSLUS PA'I SEMS CAN RNAMS, ,ZHE SDANG YONGS SU 'BAR BA 
STE, ,GTI MUG DBANG DU GYUR PA YIS, ,TSIG RTZUB PO NI SMRA BA YIN, ,GTUM PA LAS BYUNG GTUM PA STE, ,GYUR PA DANG NI DRAG GTUM NYID, ,'DOD PA DUG GI ME 'DRA STE, ,RAB TU 'BAD PAS SPANG BAR BYA, ,SO SO'I SKYE BO DBANG PO NI, ,DBANG PO'I DON LA ZHEN BYAS TE, ,'DOD PA 'DI NI BYIS PA YI, , 
YID 'PHROG BYED CING DMYAL BAR LTUNG, ,'DOD CHAGS ME NI BSREG BYA YI, ,YUL TZAM GYIS NI TSIM MI 'GYUR, ,DE BZHIN DU NI DBANG PO YANG, ,YUL LAS ZHEN PA TSIM PA MED, ,RTZOL BAS ME NI 'BYUNG BA STE, ,MA 'PHRAD PAR NI 'BYUNG MI 'GYUR, ,MI RNAMS KYI NI 'DOD PA'I ME, ,PHRAD 
DAM MA PHRAD KYANG NI SKYE, ,ME NI RING NA 'TSIG MI BYED, ,'DOD ME RING YANG BZOD PAR DKA', ,DUG NI ZOS PAS 'CHI BA STE, ,'DOD CHAGS DRAN PAS YIS KYANG 'JOMS, ,KUN RTOG LAS BYUNG SHING LA NI, ,'DOD PA'I RLUNG GIS SPAR BA NI, ,GOL LA SOGS ZHEN CHAGS KYI, ,MAR BLUGS ME YIS 
SHIN TU BSREGS, ,'BYUNG PO RNAMS NI SUN PAR BYED, ,MES NI MCHOG TU SREG BYED DE, ,CHAGS MED SHIN TU RNO YANG NA, ,MI RNAMS SUN PAR MI BYED DO, ,DA LTAR BYUNG BA'I 'DOD PA NI, ,SKYON DANG BCAS LA KHYAD PAR DU, ,MI RMONGS BDE BAR GNAS PA GANG, ,DE NI BRTAN PA ZHES SU 
BRJOD, ,RLUNG GIS BSKYOD PA'I SHUGS RLABS KYIS, ,SHIN TU G-YO BA'I CHU ZLA DANG, ,DBU BA LTA BUR SNYING MED LA, ,MKHAS PA SU ZHIG DGA' BAR 'GYUR, ,KUN RTOG BYUNG NAS 'DOD CHAGS TE, ,DE NAS ZHE SDANG RAB TU SKYE, ,ZHE SDANG KHONG KHROS SKYE BO NI, ,DE NAS DMYAL BA NYID DU 'GRO, ,DE 
BAS RI BO NYAMS DGA' ZHING, ,SNA TSOGS LJON SHING YOD PA RU, ,BRTEN CING NGES PAS BSAM GTAN BYA, ,'DOD PA'I KUN 'BYUNG MDZAD PA YIN, ,NGES PAR SKYON RNAMS 'DI KUN GYI, ,DANG PO'I BYED MKHAN MA RIG NYID, ,DE PHYIR MA RIG GZHOM BYA STE, ,DE YI NGO BO RNAMS DPYAD BYA, ,'DI NI 

@209B
RGYAL BA'I LAM LA 'JUG PA LAS 'DOD PA'I NYES DMIGS BRJOD PA'I LE'U STE BCU GCIG PA'O,, ,,'KHOR BA'I SDUG BSNGAL THAMS CAD KYI, ,'PHEL BAR BYED PA SRED PA NYID, ,DE PHYIR SDUG BSNGAL ZHI 'DOD PAS, ,DE BAS SRED PA MKHAS PAS GZHOM, ,DMYAL BA'I ME BAS SRED PA 
YI; ,ME NYID SHIN TU BSRAN PAR DKA', ,LUS NGAG YID NI NGES SRED BYED, ,DMYAL BA'I ME NI DE LTA MIN, ,KHAMS GSUM PA YI RJES 'JUG CING, ,THOG MA MED PA'I LAS GSUM NI, ,'BAR MED DUS GSUM DU 'BYUNG BA, ,SRED MED ZHES BYA GZHAN YIN NO, ,MTHO RIS 'DOD CHAGS ME YIS 
BSREG, ,DUD 'GRO ZHE SDANG GIS BSREG STE, ,GTI MUG ME YIS NGAN SONG BSREG, ,SRED ME KUN GYIS SREG BYED DO, ,NGA RGYAL SER SNA'I ME DUD NI, ,KUN DU RTOG PA'I SHING LAS BYUNG, ,'DOD PA'I ME YIS 'JIG RTEN BSREG, ,SHING BYUNG ME YIS DE LTA MIN, ,'DOD PA'I SBRUL GYIS 
ZIN PA GANG, ,DE DAG SOS PAR 'GYUR BA MED, ,'DOD PA BSTEN DANG BSGOMS PA YIS, ,PHYIR ZHING DE NYID 'PHEL BAR 'GYUR, ,JI LTAR ME YIS BSREG BYA THOB, ,'PHEL BAR 'GYUR BA DE BZHIN 'DI, ,'DOD PA'I ME NI 'PHEL BA NA, ,BZLOG PAR NUS PA MA YIN NO, ,'KHOR LO BZHI 'KHRUL 
'JIG RTEN NI, ,'DOD PAS YONGS SU BSLUS PA NYID, ,THOG MED ZAG MED 'JIG RTEN LA, ,'DOD PA LTA BU'I DGRA MED DO, ,'DOD PAS BSKUL BA'I MI RNAMS NI, ,RGYA MTSO DRAG SHUL CAN DU 'JUG ,MTSON CHA SBAS PA'I G-YUL NGO NI, ,ZAB MOR RAB TU 'JUG PA'O, ,'DOD PA 
YIS NI SA SKYONG YANG, ,PHAN TSUN NGES PAR GSOD PA STE, ,SPUN DANG SPUN NI LHAN CIG TU, ,PHA DANG BU YANG PHAN TSUN NO, ,DUG CAN MDA' YIS PHOG PA YI, ,RI DAGS GANG DU RJES SU RGYUG, ,DER NI DUG DE NYID 'GRO STE, ,DE BZHIN SRED DUG MI LA'O, ,SDUG BSNGAL CAN GYI YI DAGS 
RNAMS, ,YI DAGS YONGS SPYOD LA RGYUG STE, ,DMYAL BA DMYAL BA NYID DU NI, ,DA NI SRED PAS CHER BSKUL PA'O, ,YUN DU LHA YI BDE BA NI, ,SPYAD PA'I LHA RNAMS LHA YUL NAS, ,SRED PA'I ZHAGS PAS DRANGS NAS NI, ,SLAR YANG DMYAL BAR LTUNG BA'O, ,BLA MA DKON MCHOG GSUM 

@210A
*, ,DANG NI, ,YON TAN CAN DANG BTZUN MO'I NOR, ,GNYIS SKYES SOGS DANG SDUG PHONGS KYI, ,NOR NI 'DOD CAN 'PHROG PAR BYED, ,SKYE 'GRO KUN NI BRTZE MED PAS, ,SDIG PA THAMS CAD BYED PA YIN, ,NOR DE BOR NAS 'GRO BA STE, ,SHI NAS SDIG DANG LHAN CIG 'BRANG,, 
DE NAS DMYAL BA LA SOGS PA'I, ,MI BZAD SDUG BSNGAL DE 'BYUNG 'GYUR, ,DRAG SHUL SKYOB PA MED PA DE, ,LAS DE YIS NI MYONG BAR 'GYUR, ,SRED PA'I YUL NI NGES GROL ZHING, ,CHAGS PA'I SOL ME RNAM SPANGS PA, ,RDO DANG RIN CHEN MNYAM PA NI, ,MYA NGAN 'DAS LA BDE BAR 'GYUR, ,BLO LDAN 
YE SHES CHU YIS NI, ,'DOD PA'I ME NI 'BAD DE GZHOM, ,'DOD PA MA BKUM PA LA NI, ,MYA NGAN 'DAS PA SHIN TU RING, ,SKAD CIG DGA' STE SHES PAR DKA', ,RNAM PAR SMIN PA MED DANG MTSUNGS, ,MYA NGAN 'DAS PA'I BDE 'DOD PAS, ,DE PHYIR SRED PA NGES GZHOM BYA, ,SRED PA'I ZHAGS PAS RNAM GROL 
ZHING, ,CHAGS DANG ZHE SDANG SPANGS PA DANG, ,SDIG PA'I DRI MA BRAL BA YI, ,MKHAS PA RNAMS NI MYA NGAN BRAL, ,'DI NI RGYAL BA'I LAM LA 'JUG PA LAS SRED PA'I NYES DMIGS BRJOD PA'I LE'U STE BCU GNYIS PA'O,, ,,BUD MED NGAN SONG RTZA BA STE, ,THAMS CAD DU NI NOR ZAD BYED, ,BUD MED NGAG 
NYAN MI DAG NI, ,TSOGS PA RU NI BZHAD GANG RGYU, ,BUD MED RNAMS NI DON MED CHAGS, ,G-YO DANG SER SNA CHE BA STE, ,'JIG RTEN GNYIS SU RLAG BYED PA, ,SKYES PA RNAMS LA NYE BAR GNAS, ,CHAGS LAS SKYES PA'I RNAM 'GYUR TSIG, ,'JAM ZHING MYOS BYED RNAM PAR LTA, ,DE YI SNYING NI GZHAN DU STE, , 
YONGS SU BRJOD PA GZHAN DU'O, ,'JAM ZHING SNUM LA REG BDE YANG, ,'DZIN NA RDO RJE LTA BU STE, ,PHAN BYAS BKUR BYAS MI DRAN ZHING, ,DRI MA CAN GYI BSAM PA'O, ,GOS DANG ZAS DANG LUS RGYAN SOGS, ,STER BA'I GZHON NU YID 'ONG BA, ,RANG GI BDAG PO BOR NAS NI, ,BYES MI LA NI 'GRO BAR BYED, , 
GANG DU 'GRO BA'I GROGS DE LA, ,BUD MED DGA' BAR BYED PA STE, ,GNAS PA'I SKYES PA MYUR MYUR BA, ,'DI NI SPONG BAR BYED PA YIN, ,JI LTA BUNG BA ME TOG GI ,CUNG ZAD NAS NI SONG BA LTAR, ,DE BZHIN SKYES PA NOR ZAD NAS, ,BUD MED KYIS NI SPONG BAR BYED, ,RAL GRI'I SNYING STE RTZUB CING G-YO, , 

@210B
SDIG PA'I MUN PAS BSGRIBS PA STE, ,BUD MED SKYES PA BRLAG BYA'I PHYIR, ,SKYES TE RGYU GZHAN CI YANG MED, ,LHA RNAMS LA YANG BUD MED KYI, ,'CHING BA LAS DAM GZHAN MED DE, ,BUD MED 'CHING BAS NGES BCINGS PA, ,PHYI NAS DMYAL BAR LTUNG BA'O, ,BUD MED KYIS NI BYIS PA LAS, ,SGYU GSOG 
KHRAM NI MNGON PA'AM, ,BUD MED CHAGS PA RMONGS PA'I MI, ,RMONGS PA'I PHYIR NA MI RIG GO, ,BLO GTAD SKYES PA SLU BRID KYI, ,'BAD PA YIS NI BCINGS NAS KYANG, ,LONGS SPYOD KYI NI BCUD 'PHROG STE, ,BUR SHING BZHIN DU 'JIBS NAS 'DOR, ,SKYES PA THABS KUN 'CHANG BAS NI, ,RNAM PA KUN GYIS 
YONGS BSRUNGS KYANG, ,BUD MED DBANG DU BYA BAR NI, ,THAMS CAD DU NI MI NUS SO, ,YID 'ONG TSIG GIS SKYES PA RNAMS, ,RI DAGS BZHIN DU RMONGS BYED CING, ,PHYI NAS RGUD PAR GYUR PA NI, ,MI GTZANG THAL BA BZHIN DU SPONG, ,PHAN BYAS MI DRAN BKUR BYAS NAS, ,DE BZHIN DBANG PHYUG BYAMS BYAS 
PA; ,KHYOD LA RGUD PA NYER GNAS NA, ,BUD MED KYIS NI MI DRAN NO, ,ME TOG RNYING PA SPANGS NAS NI, ,BUD BA BZHIN DU RGYUG PA STE, ,DE BZHIN KHYO NI RGUD PA LA, ,MO LA BRTZE DANG NGO TSA MED, ,SNYING DGA' BAR NI MI NGES SHING, ,NGES PA MED CING SNYING BZANG DANG, ,G-YO ZHING BYED PA YID DU 'ONG, , 
NGA RGYAL CAN NI THAMS CAD DU, ,JI LTAR DUG 'DRES SBRANG BZHIN SPANG, ,BUD MED PHAL CHER SDIG BSAM CAN, ,SRID PA'I BANG MDZOD 'CHING BA RNAMS, ,MI MTHUN THAMS CAD 'BYUNG BA'I PHYIR, ,THAR PA 'DOD PAS SHIN TU SPANG, ,'DI NI RGYAL BA'I LAM LA 'JUG PA LAS BUD MED KYI NYES 
DMIGS BRJOD PA'I LE'U STE BCU GSUM PA'O,, ,,GANG NI SKYON KUN BYED PA NYID, ,CHANG NI BTUNG BAR MI BYA STE, ,DE YIS BAG MED KYANG 'BYUNG ZHING, ,KHYAD PAR DU NI YON TAN 'JOMS, ,'DOD CHAGS ZHE SDANG GTI MUG RNAMS, ,CHER NI SHIN TU 'BAR BYED PA'O, ,'JIG RTEN BZHAD 
GAD LE LO DANG, ,NGAG SKYON KUN DANG NOR ZAD BYED, ,BLO GTAD MED CING BRDZUN TSIG DANG, ,RNAM 'KHRUL BYA BA NYAMS PA NYID, ,BLO NI G-YO ZHING LUS DBANG MED, ,NAD DANG BLO NI RGUD PA DANG, ,NGO TSA MED CING KHREL MED PA, ,RTZOD CING PHA ROL KUN SMOD DANG, ,NGES PA MED PA'I BYA BA NYID, ,DE BZHIN 

@211A
*, ,SDIG PA SPYOD PA STE, ,'JIG RTEN 'DI DANG PHA ROL DU, ,MI BZAD SDUG BSNGAL CHER BYED PA'O, ,'DI DAG LA SOGS NYES 'BYUNG BAS, ,DE BAS CHANG NI RNAM PAR SPANG, ,GANG DANG GANG GIS BSLAB PA'I GZHI, ,JI LTAR THUB PAS BCAS PA GANG, ,RGYA CHER BCAS PA DE NYAMS 
NA; ,DE NI KHA NA MA THO BA'O, ,'DI NI RGYAL BA'I LAM LA 'JUG PA LAS CHANG GI NYES DMIGS BRJOD PA'I LE'U STE BCU BZHI PA'O,, ,,MANG DU BRJOD PAS CI ZHIG BYA, ,NYON MONGS NYE BA'I NYON MONGS NYID, ,NYES PA KUN GYI RTEN 'DI RNAMS, ,RAB TU 'BAD PAS GZHOM PAR BYA, ,NYON MONGS 
NYE BA'I NYON MONGS 'BYUNG, ,'DU BYED RNAMS LAS DGE SOGS DANG, ,DE LAS 'KHOR BA'I PHUNG PO 'DI, ,MTSAN NYID SDUG BSNGAL RAB TU SKYE, ,BAG LA NYAL DRUG RTZA BA STE, ,'DOD CHAGS KHONG KHRO NGA RGYAL LTA, ,MA RIG THE TSOM NYON MONGS TE, ,'DI LA 'DOD CHAGS RNAM PA GNYIS, ,'DOD PA'I 
KHAMS KYI 'DOD CHAGS TE, ,'DOD PA'I 'DOD CHAGS ZHES SU BRJOD, ,GZUGS DANG GZUGS MED GYUR PA NI, ,SRID PA'I CHAGS PA'O LTA BA NI, ,BDAG DANG BDAG GI RTAG CHAD DANG, ,MED DANG DMAN LA MCHOG LTA DANG, ,RGYU MIN LAM MIN DE LTA BA, ,DE RNAMS LTA BA LNGA YIN NO, , 
NYON MONGS BCU NI KHAMS GSUM DU, ,DGU BCU RTZA BRGYAD DU PHYE BA, ,'DI DAG 'PHAGS PA'I BDEN BZHI NI, ,MTHONG DANG BSGOM LAM RNAMS KYIS SPONG, ,'DI RNAMS RGYA CHER SPROS NAS NI, ,MTHONG LAM SKABS SU MNGON PAR BRJOD, ,'DI NI MI MTHUN PHYOGS KYI NI, ,GNAS SKABS 
TZAM DU BRJOD PA YIN, ,'DI NI RGYAL BA'I LAM LA 'JUG PA LAS BAG LA NYAL BA'I NYES DMIGS BRJOD PA'I LE'U STE BCO LNGA PA'O,, ,,KHRO DANG KHO NA 'DZIN G-YO PHRAG DOG, ,'CHAB DANG 'TSIG DANG SER SNA DANG, ,SGYU DANG RMUGS DANG NYES RTZOM DANG, ,NGO TSA MED DANG KHREL MED 
DANG, ,THOB 'JAL DANG NI TSUL 'CHOS DANG, ,KHA GSAG RNYED PAS RNYED 'DOD DANG, ,GZHOGS SLONG ZHES BYA 'DI DAG NI, ,LOG PAR 'TSO BA LNGA RNAMS SO, ,SKYON ZLOS RGYAGS DANG SNUNGS [?] MED DANG, ,ZHEN DANG YONGS SU ZHEN NYID DANG, ,YID LA MI BYED MI BZOD DANG, ,CHAGS DANG MI RIGS 

@211B
CHAGS PA DANG, ,SNYOM PA DANG NI CHOS MIN CHAGS, ,ZHUM DANG ZAS MI 'DOD PA DANG, ,THOB 'DOD DANG NI 'DOD 'DUN DANG, ,GNOD SEMS DANG NI RGOD 'GYOD DANG, ,RMUGS DANG GNYID DANG SDIG 'DOD DANG, ,LE LO DANG NI 'DOD CHEN DANG, ,BKA' BLO MI BDE TSUL MED DANG, ,SKYE BO 
NGAN MTSUNGS MI DGA' DANG, ,RTOG PA'I SKYE BA BZHI DANG NI, ,NGA RGYAL DBYE BA BDUN DU SHES, ,THE TSOM RNAMS NI NYE NYON MONGS, ,DRI MA 'DI RNAMS SPANG BYA'O, ,NYE BA'I NYON MONGS PA MDOR BSTAN PA'O, ,KHRO BA SEMS RAB 'KHRUGS PA STE, ,'KHON 'DZIN DE DANG RAB 'BREL NYID, ,SEMS KYI GYA GYU 
G-YO YIN TE, ,GZHAN SKYID MI BZOD PHRAG DOG GO, ,RANG SKYON SGRIB PA 'CHAB PA'O, ,'TSIG PA SDIG PA ZHEN PA NYID, ,SER SNA RAB TU MI GTONG BA'O, ,SGYU NI PHA ROL SLU BA'O, ,NON PA SPOBS PA NYAMS GYUR PA'O, ,NYES RTZOM KHROS PAS NON PA'O, ,NGO TSA MED DANG KHREL MED PA, ,RANG DANG GZHAN 
LA MI 'DZEM PA'O, ,THOB KYIS 'JAL BA RNYED PA'I PHYIR, ,MNGON SUM GZHAN LA SMOD BYED PA'O, ,TSUL 'CHOS RNYED DANG BKUR STI'I PHYIR, ,DBANG PO SDOM PAR BYED PA STE, ,KHA GSAG RNYED DANG BKUR STI'I PHYIR, ,TSIG 'JAM SNGAR NI SMRA BA'O, ,RNYED PAS RNYED PA RNAMS 'DOD PA, ,SNGAR THOB PA 
LA BSNGAGS BYED PA'O, ,GZHAN GYI RDZAS LA MNGON ZHEN PAS, ,GZHAN GYI RDZAS LA BSNGAGS BYED PA, ,GZHOGS SLONG NYID DE LNGA 'DI DAG ,LOG PA'I 'TSO BAR 'DOD PA'O, ,SKYON ZLOS GZHAN KHROS SEMS LA NI, ,GSOS 'DEBS PA LA BRJOD PA'O, ,RGYAGS PA DREGS PA'O SNUNGS [?] MED 
NI, ,SEMS NI RTOG PAR GYUR PA'O, ,ZHEN PA KUN NAS DKRIS PA CHUNG, ,'DOD PA'I 'DOD CHAGS LAS BYUNG BA'O, ,YONGS SU ZHEN PA 'DOD PA LA, ,KUN NAS DKRIS PA CHE BA'O, ,YID LA MI BYED DON RNAMS LA, ,SEMS KYI SOR RTOG MED PA'O, ,MI BZOD GNOD PA BYED PA DANG, ,SDUG 
BSNGAL DAG KYANG MI BZOD PA'O, ,CHAGS PA RANG GI RDZAS LA NI, ,CHAGS PA'I 'DOD CHAGS LDAN PA'I YID, ,GZHAN GYI RDZAS LA ZHEN PA NI, ,MA RIGS CHAGS PA ZHES BYA'O, ,SNYOM PA RTZOM PA MED PA'I LUS, ,SGYID LUG DON GYI LE LO'O, ,SPANG BYA BUD MED LA CHAGS PA, ,CHOS LA 

@212A
*, ,CHAGS PA ZHES 'DOD DO, ,RANG GI YON TAN BSKYED NAS KYANG, ,SEMS DMAN ZHUM PA YI CHAD PA'O, ,ZAS MI 'DOD PA BZA' DRAGS PAS, ,LUS MI BDE BA YIN PAR BRJOD, ,THOB 'DOD BDAG NYID CI NAS KYANG, ,YON TAN YANG DAG LDAN ZHES BRJOD, ,'DOD 'DUN 
YON TAN LNGA RNAMS LA, ,'DOD PA DON DU GNYER BA YIN, ,GNOD SEMS BRLAG PAR SMON PA YIS, ,GZHAN LA GNOD PAR SEMS PA'O, ,LUS SEMS RAB TU MA ZHI NYID, ,RGOD PAR YANG DAG RAB TU BRJOD, ,'GYOD PA NGAN BYAS PHYI NAS NI, ,YANG DAG RAB TU GDUNG 'GYUR PA'O, ,RMUGS 
PA LUS SEMS LCI BA YIS, ,LAS LA SBYOR BAR MI NUS NYID, ,GNYID NI RNAM SHES DBANG PO LA, ,'DUS PA GNYID CES BRJOD PA'O, ,SDIG 'DOD YON TAN MED BZHIN DU, ,YON TAN LDAN PAR TSUL 'CHOS PA'O, ,LE LO LAS LA SUN SKYO BAS, ,LUS SEMS BYING BA NYID YIN NO, ,'DOD 
CHEN RAB TU BRKAM PA STE, ,DPAL LDAN CHOG SHES LAS 'DA' BA'O, ,BKA' BLO MI BDE GANG GSUNGS PA, ,CHOS LA SMOD PA'I TSIG YIN NO, ,TSUL MED SLOB DPON BLA MA YI, ,BYA BA RNAMS LA MI GUS PA'O, ,BLA MAR GUS PA NYAMS PA NYID, ,'DI NI SKYE NA MTSUNGS PA'O, ,SEMS NI 
'DOD SOGS LA ZHEN PAS, ,BRTAN NYAMS PA NI MI DGA' BA'O, ,NYE DU DANG 'BREL RTOG PA NI, ,NYE DU LA BYAMS 'DU SHES SO, ,DE BZHIN YUL SRED DE DON DU, ,DE YI YON TAN BRJOD PA'O, ,DE BZHIN MI 'CHIR RTOG PA GANG, ,'CHI BA'I 'JIGS PAS MI DOGS PA'O, ,RJES RNAMS RIG 
DANG LDAN RTOG NI, ,BDAG NYID CI NAS GZHAN DAG GIS, ,YON TAN BDOG PA'I RNAM PA YIS, ,BLA MAR BYED PAR 'GYUR SNYAM PA'O, ,GZHAN RJES CHAGS DANG LDAN PA YI, ,RNAM RTOG GANG YIN GZHAN DAG LA, ,CHAGS DANG GNOD SEMS DREGS PA YIS, ,PHAN DANG MI PHAN RNAMS SEMS 
PA'O, ,KUN DU BRTAGS PA'I KHYAD PAR GYIS, ,GANG GIS CI NAS YID KYI NI, ,RNAM SHES 'JUG PA NGA RGYAL LO, ,'DI NI THUN MONG NYID YIN NO, ,DMAN PAS DMAN PA NGA RGYAL TE, ,RANG LAS DMAN LAS DMAN SNYAM PA, ,NGA RGYAL NYID DU NGES PA'O, ,DMAN PA NYID DANG BDAG NYID NI, ,MNYAM 

@212B
SNYAM PA YANG NGA RGYAL TE, ,DMAN PA LAS BDAG LHAG SNYAM PA'I, ,BLO DE YANG NI NGA RGYAL NYID, ,MNYAM DANG BDAG NYID MNYAM SNYAM PA, ,MNYAM PA YI NI NGA RGYAL LO, ,KHYAD 'PHAGS PA DANG BDAG MNYAM PAR, ,RLOM PA LHAG PA'I NGA RGYAL LO, ,KHYAD 'PHAGS LAS BDAG KHYAD 'PHAGS 
BLO; ,NGA RGYAL LAS KYANG NGA RGYAL LO, ,GAR YANG BDAG NI DGOS MED CES, ,DMAN PA'I NGA RGYAL NYID YIN NO, ,NGO BO NYID STONG NYER LEN GYI, ,PHUNG PO LNGA LA BDAG BLO GANG, ,NGA'O SNYAM DU RLOM PA NI, ,DE NI NGA'O SNYAM PAR BSHAD, ,BSAM GTAN DANG NI DE 'BRAS BU, ,MA THOB PA YANG 
BDAG GIS NI, ,THOB PA NYID DU RTOG PA DE, ,MNGON PA'I NGA RGYAL ZHES SU BRJOD, ,LOG PA'I LAM LA SEMS CHAGS PAS, ,MI 'DOD 'BRAS BU GANG ZHIG LA, ,BDEN PA'I LAS KYI DNGOS POR RTOGS, ,DE NI LOG PA'I NGA RGYAL BRJOD, ,THA DAD 'DU SHES 'DU SHES GANG, ,CHAGS 
SDANG MUN GYIS BSGRIBS BA'O, ,BDEN DANG DKON MCHOG GSUM SOGS LA, ,BLO RNAMS GNYIS NI THE TSOM MO, ,'DI DAG NYE BA'I NYON MONGS TE, ,LNGA BCU RTZA BDUN RAB TU BRJOD, ,PHRAN TSEGS GZHIR NI DRANGS PA RNAMS, ,THAR PA 'DOD PAS SPANG BAR BYA, ,'DI NI RGYAL BA'I LAM LA 
'JUG PA LAS NYE BA'I NYON MONGS PA'I NYES DMIGS BRJOD PA'I LE'U STE BCU DRUG PA'O,, ,,'DI DAG CHOS KYI BDAG MED PA, ,RTOGS PAS BAG CHAGS BCAS PA RNAMS, ,RAB TU SPANG NGO YANG NA NI, ,RTEN CING 'BREL BAR 'BYUNG BA RNAMS, ,YANG DAG PAR NI MTHONG 
BAS SO, ,YANG NA 'PHAGS PA'I BDEN PA BZHI, ,YANG DAG MTHONG ZHING PHUNG PO SOGS, ,STONG PA NYID DU GOMS PA DANG, ,'GRO BA'I DON LA BSGOM PAS SPONG, ,PHUNG PO 'DI SPANGS GZHAN DU NI, ,NYING MTSAMS SBYOR BAR BYED PA GANG, ,PHUNG PO RNAMS LAS GZHAN PA'I 
BDAG, ,SRID PA'I LAM DU 'GRO BA MED, ,BYED PA PO DANG LAS RNAMS DANG, ,DE 'BRAS SPYOD DANG RTAG PA LA, ,DE NI BYED PO ZA BA'O, ,BYA BA'I NUS PA BRAL BA NYID, ,PHUNG PO BDAG MIN BDAG LA NI, ,PHUNG PO MI LDAN BDAG GI NI, ,PHUNG PO MA YIN BDAG KYANG NI, ,PHUNG PO LA NI GNAS MA YIN, , 

@213A
*, ,GZHAN GYIS YONGS SU BRTAGS PA NYID, ,BRTAGS PHYIR BDAG TU RIGS MA YIN, ,PHUNG PO BDAG LA 'BREL MED DO, ,DE DAG RNAM PAR 'GAL BAS SO, ,SNGON DANG PHYI MA GCIG PA'I GZUGS, ,MI RTAG DANG 'BREL GA LA SRID, ,'ON TE 'BREL NA RTAG PA YANG, ,MI RTAG BDAG 
NYID DU NI 'GYUR, ,MI RTAG PA YANG RTAG NYID DU, ,RTAG TU 'BREL PA NYID DU 'GYUR, ,DE LTAR DPAL LDAN 'PHAGS PA NI, ,KLU SGRUB ZHABS KYIS GSUNGS PA STE, ,MU STEGS CAN GYIS GANG BRTAGS PA'I, ,BDAG DE RIGS PAS RNAM DPYAD NA, ,PHUNG PO KUN GYI NANG RNAMS NI, ,GANG ZHIG NAS KYANG 
RNYED MIN TE, ,PHUNG PO RNAMS YOD DE RTAG MIN, ,DE YANG BDAG GI NGO BO MIN, ,GANG YANG RTAG DANG MI RTAG DAG, ,RTEN DANG BRTEN PA'I NGO BOR MED, ,PHUNG PO TZAM ZHIG BDAG TU NI, ,'DOD PA NYID NI MI 'GEGS TE, ,DE NYID SBOM DANG DGAR LA SOGS, ,DA RUNG RLOM PAS 'PHEL BA NYID, ,DE 
YANG SGYU MA LTAR BRJOD DE, ,GANG PHYIR RNAM DPYAD SPYOD YUL MIN, ,RNAM PAR SPYOD PA RGYA CHE'I PHYIR, ,'DIR NI BDAG GIS MA SPROS TE, ,DE YI DON NI RTOG GE DANG, ,DBU MA'I BSTAN BCOS DAG NA YOD, ,CHOS DANG GANG ZAG DBYE BA YIS, ,BDAG MED RNAM PA GNYIS SU 'DOD, ,DBU MA LA NI 
'JUG PA RU, ,ZLA GRAGS ZHABS KYIS GSUNGS PA NI, ,BDAG MED 'DI NI 'GRO BA RNAM GROL PHYIR, ,CHOS DANG GANG ZAG DBYE BAS RNAM GNYIS GSUNGS, ,DE NYID RNAM MANG PHYE STE SLAR YANG NI, ,DE LTAR GDUL BYA RNAMS LA STON PAS GSUNGS, ,SPROS DANG BCAS NAS STONG PA NYID, ,BCU DRUG 
BSHAD DE MDOR BSDUS NAS, ,SLAR YANG BZHI RU BSHAD PA STE, ,DE DAG THEG PA CHEN POR 'DOD, ,GANG PHYIR DE YI RANG BZHIN TE, ,YIN PHYIR MIG NI MIG GIS STONG, ,DE BZHIN RNA BA SNA DANG LCE, ,LUS DANG YID KYANG BRJOD PAR BYA, ,THER ZUG GNAS MIN 'JIG MIN NYID, ,NYE BAR BZUNG BA'I NGO 
BO NYID, ,MIG SOGS DRUG PO GANG YIN PA, ,NANG STONG NYID DU DE 'DOD DO, ,GANG PHYIR DE YI RANG BZHIN DE, ,YIN PHYIR GZUGS NI GZUGS KYIS STONG, ,DE BZHIN SGRA RO DRI DANG CHOS, ,REG BYA'I BAR DU'ANG SHES PAR BYA, ,GZUGS LA SOGS PA DNGOS MED PA, ,PHYI ROL STONG PA NYID DU 'DOD, , 

@213B
GNYI GA'I NGO BO STONG PA NI, ,PHYI NANG STONG PA NYID YIN NO, ,CHOS RNAMS RANG BZHIN STONG PA NYID, ,MKHAS PAS STONG PA NYID CES BRJOD, ,STONG NYID DE YANG STONG PA NI, ,STONG PA NYID KYI NGO BOR 'DOD, ,STONG NYID STONG PA NYID BRJOD PA, ,STONG NYID STONG PA NYID 'DOD DE, ,STONG NYID DNGOS PO'I BLO CAN GYI, ,'DZIN 
PA BZLOG PHYIR GSUNGS PA YIN, ,SEMS CAN SNOD KYI 'JIG RTEN NI, ,MA LUS PA LA KHYAB BYED PHYIR, ,TSAD MED DPE MED MU MTHA' NI, ,MED PHYIR PHYOGS RNAMS CHEN PO NYID, ,PHYOGS RNAMS BCU NYID 'DI DAG KYANG, ,PHYOGS KYI STONG PA NYID DE NI, ,CHEN PO STONG PA NYID DU GSUNGS, ,CHEN POR 
'DZIN PA BZLOG PHYIR RO, ,DE NI DGOS PA MCHOG YIN PHYIR, ,DON DAM MYA NGAN 'DAS PA YIN, ,DE NI DE YIS STONG NYID GANG, ,DE NI DON DAM STONG NYID DE, ,MYANG 'DAS DNGOS BLO CAN RNAMS KYI, ,DNGOS POR 'DZIN PA BZLOG PA'I PHYIR, ,DON DAM PA YI STONG PA NYID, ,DON DAM MKHYEN PAS GSUNGS PA 
YIN, ,RKYEN LAS BYUNG PHYIR KHAMS GSUM PO, ,'DUS BYAS YIN PAR NGES PAR BRJOD, ,DE NI DE YIS STONG NYID GANG, ,DE NI 'DUS BYAS STONG NYID GSUNGS, ,GANG LA SKYE GNAS MI RTAG NYID, ,DE DAG MED PA 'DUS MA BYAS, ,DE NI DE YIS STONG NYID GANG, ,'DUS MA BYAS STONG NYID DU GSUNGS, ,GANG 
LA MTHA' NI YOD MIN PA, ,DE NI MTHA' LAS 'DAS PAR BRJOD, ,DE NI DE NYID KYIS STONG NYID, ,MTHA' LAS 'DAS PA STONG NYID BRJOD, ,THOG MA DANG PO THA MA MTHA', ,DE DAG MED PAS 'KHOR BA NI, ,THOG MA THA MA MED PAR BRJOD, ,'GRO 'ONG BRAL PHYIR RMI LAM LTA'I, ,SRID 'DI DE YIS DBEN NYID 
GANG, ,DE NI THOG MA DANG THA MA, ,MED PA STONG PA NYID DO ZHES, ,BSTAN BCOS LAS NI NGES PAR BRJOD, ,DOR BA ZHES BYA BKRAM PA DE, ,BTANG BA LA NI NGES PAR BRJOD, ,DE SPANGS DOR BA MED PA STE, ,'GA' YANG BTANG MED GANG DE NI, ,DOR BA MED PA DE NYID KYIS, ,DE NYID STONG PA NYID GANG 
YIN, ,DE PHYIR DE LA DOR BA MED, ,STONG PA NYID CES NGES PAR BRJOD, ,SLOB MA RANG SANGS RGYAS RNAMS DANG, ,BYANG SEMS DE BZHIN GSHEGS RNAMS KYIS, ,'DUS BYAS SOGS KYI NGO BO NYID, ,GANG PHYIR MA BYAS DE PHYIR NI, ,'DUS BYAS SOGS KYI NGO BO NYID, ,RANG BZHIN DU NI BRJOD PA STE, , 

@214A
*, ,DE NYID KYIS DE STONG NYID GANG, ,DE NI RANG BZHIN STONG PA NYID, ,BCO BRGYAD KHAMS DANG REG PA DRUG ,DE LAS SKYES PA'I TSOR BA DRUG ,GZUGS CAN GZUGS CAN MIN PA'I CHOS, ,DE BZHIN 'DUS BYAS 'DUS MA BYAS, ,GANG YIN DE DAG DES DBEN PHYIR, ,CHOS RNAMS THAMS CAD 
STONG PA NYID, ,GZUGS LA SOGS PA DNGOS MED GANG, ,DE NI RANG MTSAN STONG PA NYID, ,GZUGS NI GZUGS RUNG MTSAN NYID DE, ,TSOR BA MYONG BA'I MTSAN NYID CAN, ,'DU SHES MTSAN MAR 'DZIN PA STE, ,'DU BYED MNGON PAR 'DU BYED PA, ,YUL RNAMS SO SOR RIG PA NI, ,RNAM SHES 
RANG GI MTSAN NYID DO, ,PHUNG PO'I MTSAN NYID SDUG BSNGAL TE, ,KHAMS KYI MTSAN NYID SPRUL GDUG 'DOD, ,SKYE BA'I SGOR GYUR SKYE MCHED DE, ,SANGS RGYAS RNAMS KYIS SKYE MCHED GSUNGS, ,RTEN CING 'BREL 'BYUNG GANG YIN PA, ,RKYEN TSOGS PA YI MTSAN NYID CAN, ,GTONG BA SBYIN PA'I PHA ROL PHYIN, 
TSUL KHRIMS GDUNG BA MED MTSAN NYID, ,BZOD PA KHRO MED MTSAN NYID DE, ,BRTZON 'GRUS KHA NA MA THO MED, ,BSAM GTAN SDUD PA'I MTSAN NYID CAN, ,SHES RAB MA CHAGS MTSAN NYID CAN, ,PHA ROL PHYIN PA DRUG RNAMS KYI, ,MTSAN NYID 'DI NI BSTAN PA YIN, ,BSAM GTAN RNAMS 
DANG TSAD MED RNAMS, ,GZHAN YANG GANG DAG GZUGS MED PA, ,'DI DAG MI 'KHRUGS MTSAN NYID DU, ,YANG DAG MKHYEN PAS GSUNGS PA YIN, ,SUM CU RTZA BDUN BYANG CHUB PHYOGS, ,NGES PAR 'BYUNG BYED RANG MTSAN NYID, ,STONG PA NYID GANG DBEN PA'I PHYIR, ,DE YI MTSAN NYID 
DMIGS MED NYID, ,ZHI PHYIR MTSAN MA MED PA STE, ,GSUM PA'I NYID MTSAN SDUG BSNGAL DANG, ,RMONGS MED RNAM PAR THAR PA YI, ,MTSAN NYID RNAM PAR GROL BA'O, ,SHIN TU RNAM PAR NGES PA YI, ,NGO BOR STOBS RNAMS KYANG BRJOD DO, ,SKYOB PA MI 'JIGS PA RNAMS NI, , 
SHIN TU BRTAN PA'I NGO BO'O, ,SO SO YANG DAG RIG RNAMS NI, ,SPOBS SOGS TSAD MED MTSAN NYID CAN, ,'GRO LA PHAN PA NYER SGRUB PA, ,BYAMS PA CHEN PO NGES PAR BRJOD, ,SDUG BSNGAL CAN RNAMS YONGS SKYOB PA, ,SNYING RJE CHEN PO'O DGA' BA NI, ,RAB DGA'I MTSAN NYID 

@214B
BTANG SNYOMS NI, ,MA 'DRES MTSAN NYID CAN ZHES BYA, ,SANGS RGYAS CHOS NI MA 'DRES PA, ,BCU DANG BRGYAD DU GANG 'DOD RNAMS, ,GANG PHYIR STON PA DES MI 'PHROGS, ,DE PHYIR MI 'PHROGS MTSAN NYID CAN, ,RNAM KUN MKHYEN NYID YE SHES NI, ,MNGON SUM MTSAN NYID 
CAN DU 'DOD, ,GZHAN NI PHYOGS GCIG PA YIN PHYIR, ,MNGON SUM ZHES BYAR MI 'DOD DO, ,'DUS BYAS MTSAN NYID GANG YIN DANG, ,'DUS MA BYAS KYI MTSAN NYID GANG, ,DE DE KHO NAS STONG PA NYID, ,DE NI RANG MTSAN STONG PA NYID, ,DA LTAR 'DI NI MI GNAS SHING, ,'DAS DANG MA 
'ONGS YOD MA YIN, ,GANG DU DE DAG MI DMIGS PA, ,DE NI MI DMIGS PA ZHES BRJOD, ,MI DMIGS PA DE RANG NGO BO, ,DE YIS DBEN PA NYID GANG DE, ,THER ZUG GNAS MIN 'JIG MIN PAS, ,MI DMIGS ZHES BYA'I STONG NYID DO, ,SBYOR BA LAS BYUNG GZUGS RNAMS MED, ,DNGOS 
PO'I RGYAN LAS BYUNG BA'I PHYIR, ,RKYEN LAS BYUNG RNAMS DE NYID KYIS, ,STONG PA DNGOS PO STONG PA NYID, ,DNGOS PO'I SGRA YIS BRJOD PA NI, ,MDOR BSDUS PHUNG PO LNGA RNAMS TE, ,DE RNAMS DE YIS STONG NYID GANG, ,DE DNGOS STONG PA NYID DU BSHAD, ,MDOR BSDUS NA NI DNGOS MED PAR, ,'DUS 
MA BYAS CHOS RNAMS LA BRJOD, ,DE NI DNGOS MED DE STONG NYID, ,DNGOS PO MED PA STONG PA NYID, ,RANG BZHIN NGO BO NYID MED NI, ,NGO BO NYID BRJOD STONG NYID DE, ,'DI LTAR RANG BZHIN MA BYAS PAS, ,NGO BO NYID CES BSTAN PA YIN, ,SANGS RGYAS RNAMS NI BYUNG YANG RUNG, ,MA BYUNG YANG 
NI DNGOS PO NYID, ,DNGOS PO KUN GYIS STONG PA NYID, ,GZHAN GYI DNGOS POR RAB TU BSGRAGS, ,YANG DAG MTHA' DANG DE BZHIN NYID, ,GANG DE GZHAN DNGOS STONG PA NYID, ,SHES RAB PHA ROL PHYIN TSUL LAS, ,DE DAG DGE NI RAB TU BSGRAGS, ,'DI NI RGYAL BA'I LAM LA 'JUG 
PA LAS BDAG MED PA BRJOD PA'I LE'U STE BCU BDUN PA'O,, ,,THOG MA MED DANG NYON MONGS KYIS, ,'DUS BYAS PHUNG PO MTSAN NYID DE, ,THOG MA MED PA'I SRID 'KHOR LOR, ,RGYUN DU YONGS SU 'KHOR BA STE, ,DPAL LDAN DBYIG GNYEN ZHABS KYIS NI, , 

@215A
*, ,CHOS MNGON MDZOD DU GSUNGS PA NI, ,BDAG MED PHUNG PO TZAM NYID DE, ,NYON MONGS LAS KYIS MNGON 'DUS BYAS, ,SRID PA BAR MA'I RGYUN GYIS NI, ,MAR ME BZHIN DU MNGAL DU 'GRO, ,JI LTAR 'PHANGS BZHIN RIM GYIS RGYUN, ,SKYES NAS LAS DANG NYON MONGS 
KYIS, ,'JIG RTEN PHA ROL DAG TU 'GRO, ,SRID PA'I 'KHOR LO THOG MA MED, ,DE NI RTEN CING 'BREL 'BYUNG BA'I, ,YAN LAG BCU GNYIS CHA GSUM MO, ,SNGON DANG PHYI MAR GNYIS GNYIS DANG, ,BAR DU BRGYAD YONGS RDZOGS LDAN LA, ,SNGON SKABS NYON MONGS MA RIG PA, , 
'DU BYED DAG NI SNGON LAS KYI, ,RNAM SHES MTSAMS SBYOR PHUNG PO YIN, ,MING DANG GZUGS NI DE PHAN CHAD, ,SKYE MCHED DRUG DOD TSUN CHAD DO, ,DE NI GSUM DUS TSUN CHAD DO, ,REG PA BDE SDUG LA SOGS KYI, ,RGYU SHES NUS PA TSUN CHAD DO, ,TSOR 'KHRIG TSUN CHAD SRID PA NI, ,LONGS SPYOD 'KHRIG PA'I CHAGS 
CAN GYI, ,NYE BAR LEN PA LONGS SPYOD RNAMS, ,THOB PAR BYA PHYIR YONGS RGYUG PA'I, ,DE SRID 'BRAS BU 'BYUNG 'GYUR PA'I, ,LAS BYED GANG YIN DE SRID PA, ,NYID MTSAMS SBYOR BA SKYE BA YIN, ,TSOR BA'I BAR NI RGA SHI YIN, ,'DI NI GNAS SKABS BAR 'DOD LA, ,GTZO BO'I PHYIR NI 
YAN LAG BSGRAGS, ,SNGON DANG PHYI MTHA'I BAR DAG LA, ,RMONGS PA RNAM PAR BZLOG PHYIR RO, ,NYON MONGS GSUM PO LAS GNYIS SO, ,BZHI BDUN DE BZHIN 'BRAS BU YIN, ,GNYIS KYIS RGYU 'BRAS MDOR BSDUS PA, ,BAR MA'I RJES SU DPAG PA LAS, ,NYON MONGS PA LAS NYON 
MONGS DANG, ,BYA BA NYID DO DE LAS BZHI, ,DE LAS BZHI DANG NYON MONGS SKYE, ,'DI NI SRID PA'I YAN LAG LUGS, ,'DI NI RGYAL BA'I LAM LA 'JUG PA LAS RTEN 'BREL GYI 'KHOR LO BRJOD PA'I LE'U STE BCO BRGYAD PA'O,, ,,'PHAGS PA'I BDEN PA BZHI RNAMS 
TE, ,SDUG BSNGAL KUN 'BYUNG DE BZHIN DU, ,SDUG BSNGAL 'DI YI 'GOG PA DANG, ,SDUG BSNGAL 'GOG PAR 'GRO BA'I LAM, ,BDEN PA 'DI RNAMS SO SOR YANG, ,RNAM PA BZHIR NI NGES PA STE, ,THAR PA 'DOD PAS 'BAD PA YIS, ,'CHAD PAR 'GYUR PA BSGOM PAR BYA, , 

@215B
SDUG BSNGAL GYI NI BDEN PA YANG, ,MI RTAG SDUG BSNGAL STONG BDAG MED, ,RGYU NI RGYU DANG KUN 'BYUNG DANG, ,RAB TU SKYE BA DE BZHIN RKYEN, ,'GOG PA'I 'GOG DANG ZHI BA DANG, ,GYA NOM PA DANG NGES 'BYUNG BA'O, ,LAM GYI LAM DANG RIGS PA DANG, ,SGRUB DANG NGES PAR 'BYIN PA'O, , 
DE LTAR NYON MONGS SPANG BYA'I PHYIR, ,'PHAGS PA'I BDEN BZHI BSGOM PAR BYA, ,RGYU DANG RKYEN GYIS BSKYED PA'I PHYIR, ,MI RTAG SKYE DANG 'JIG PA NYID, ,SDUG BSNGAL RJES SU MI MTHUN PHYIR, ,ZAG PA DANG BCAS DNGOS PO NI, ,BDAG MED DENG MI LDAN PA'O, ,BRTAGS PA'I CHOS NI STONG 
PA'O, ,RNAM PA BZHI PO 'DI DAG NI, ,THAR PA 'DOD PAS RTAG SHES BYA, ,SDUG BSNGAL 'KHOR BA'I PHUNG PO RNAMS, ,DGA' BA'I BAG CHAGS YANG DAG 'BYUNG, ,DGA' LA CHAGS DANG YANG DAG LDAN, ,SRID DANG SRID PA'I BYED PA PO, ,RTAG TU BDEN PA'I LAM BSGOMS PAS, ,'DI 
NI 'BAD PAS GZHOM PAR BYA, ,RGYU DE SA BON CHOS YIN PHYIR, ,NAD DANG SDUG BSNGAL GZHI NYID DO, ,SDUG BSNGAL YANG DAG SKYE DE'I PHYIR, ,SDUG BSNGAL KUN 'BYUNG NYID SHES BYA, ,GLO BUR MYONG BA'I SDUG BSNGAL LA, ,'BRAS BU ZHES NI MNGON PAR BRJOD, ,RAB TU SKYE BA 'BREL SBYOR NYID, ,DE NI 
SDUG BSNGAL ZUG RNGU'I RGYUR, ,MNGON PAR BRJOD BYA DON GYIS NI, ,RKYEN NI CHU BO 'CHING BA NYID, ,'PHEL BA'I RGYU NI NYON MONGS RNAMS, ,BRAL BA'I SBYOR BA 'GOG PA'O, ,SDUG BSNGAL PHUNG PO DANG BRAL BAS, ,ZHI BA ZHES SU MNGON PAR BRJOD, ,NYON MONGS SDUG BSNGAL BRAL BA DANG, ,DGE DANG BDE 
BA GYA NOM PA, ,NGES PAR 'BYUNG BA BDAG MED DE, ,PHAN DANG BDE BA RJES SU 'PHEL, ,YANG NA MA RIG 'GOG PAS NA, ,'GOG PA YI NI BDAG NYID DO, ,ZHI BA SDUG BSNGAL YANG DAG ZAD, ,GYA NOM BDE BA 'BA' ZHIG GO, ,NGES PAR 'BYUNG PA STONG NYID SOGS, ,RNAM THAR BDE BA'I MTSAN 
NYID DO, ,DAG DANG BDAG GI BAS STONG PHYIR, ,NGO BO NYID KYIS STONG PA'O, ,'DUS BYAS KUN GYI RGYU RNAMS NI, ,RNAM PAR ZHI BA MTSAN MA MED, ,SMON PA MED PA KHAMS GSUM NI, ,KUN DU SMON PA ZAD PA'O, ,LAS RNAMS MNGON PAR 'DUS BYAS TE, ,DNGOS MED MNGON PAR 'DUS MA BYAS, , 

@216A
*, ,YANG NA 'KHOR BA'I PHUNG PO RNAMS, ,RGYU NI ZAD PA 'GOG PA STE, ,ZHI BA CHAGS SOGS NYON MONGS PA, ,MI BZAD MED DPUNG ZHI BA NYID, ,GNOD PA KUN LAS NGES GROL ZHING, ,BDE BA MI ZAD GYA NOM PA'O, ,MI MTHUN PHYOGS KUN NGES GROL BA, ,NGES PAR 'BYUNG BAR RAB TU GRAGS, , 
'DI YIS RGYAL BA'I SRAS RNAMS NI, ,DE NYID DON TSOL BYED PHYIR LAM, ,RIGS PA YANG NI MI RIGS PA'I, ,NYON MONGS RNAMS KYI GNYEN PO NI, ,THOB PAR BYED PA SGRUB PA STE, ,LAM NI RNAM PAR BSGOMS PA YIS, ,RTAG PAR PHYIN CI LOG ZAD BYED, ,CHAGS THOGS MED PA'I THEG PA 
GANG, ,NGES 'BYUNG YIN TE DER 'BYUNG BA, ,NGES PAR 'BYIN PA ZHES BRJOD DE, ,SRID LAS SHIN TU 'BYUNG PHYIR RO, ,YANG NA 'GRO BA'I DON GYIS LAM, ,RIGS PA SBYOR BAS RIGS PA'O, ,YANG DAG PAR NI THOB BYED PA'I, ,DON GYIS SGRUB PAR RAB TU BRJOD, ,'KHOR BA LAS NI YANG DAG 
PAR, ,'BYUNG BAS NGES PAR 'BYIN PA'O, ,'DI RNAMS BSHAD PA GZHAN YANG NI, ,RNAM PAR GZHAG PA YOD MOD KYI, ,GZHUNG BSDUS PA YI PHYIR NA 'DIR, ,MA SBYAR BZOD PA NYID DU RIGS, ,'PHAGS PA'I BDEN PA BZHI PO NI, ,KUN DU DE LTAR RTAG BSGOM BYA, ,'DI NI NYAN THOS 
RANG RGYAL GYI, ,BYANG CHUB LAM GYI RJES 'BRANG STE, ,GZHAN DU SRID MTSO'I SDUG BSNGAL LAS, ,SUS KYANG PHA ROL BGROD PA MED, ,'DI LTAR 'PHAGS PA'I BDEN PA BZHI, ,NGO BO NYID MED DMIGS PA NYID, ,CHAGS PA THAMS CAD RNAM SPANGS PA, ,BYANG CHUB SEMS DPAS BSGOM PAR 
BYA; ,'PHAGS PA'I BDEN BZHI'I RNAM PA NI, ,RANG GI RANG GZHAN BRAL BA NYID, ,JI LTA BAR NI GSUNGS PA RNAMS, ,RGYAL BA'I SRAS KYIS BSGOM PAR BYA, ,'DI NI RGYAL BA'I LAM LA 'JUG PA LAS 'PHAGS PA'I BDEN PA BZHI BRJOD PA'I LE'U STE BCU DGU PA'O,, ,,'ON 
KYANG MI MTHUN PHYOGS DANG NI, ,GNYEN PO'I CHOS RNAMS NGES PA NI, ,DAM CHOS MNYAN LAS GZHAN DU MIN, ,DE BAS DAM CHOS MNYAN PAR BRJOD, ,NYES PA THAMS CAD SPANG PHYIR DANG, ,KUN MKHYEN GO 'PHANG THOB BYED PA'I, ,RGYU NI DAM CHOS NYID YIN TE, ,DE BAS 'BAD BAS 

@216B
'DI MNYAN BYA, ,DAM CHOS 'BAD PAS MNYAN BYAS NAS, ,YANG DAG BSAM ZHING YONGS SU BSGOM, ,SDUG BSNGAL THAMS CAD RNAM GROL BA, ,KUN GYI BDAG PO RGYAL BAR 'GYUR, ,SHIN TU GYA NOM GOS DANG NI, ,BZA' BA DANG NI STAN DAG DANG, ,BZHON PA 'AM NI MAL CHA YIS, ,RANG GI LUS NI 
BSKYED MI BYA, ,BYAS PA MI GZO SRAN MI THUB, ,SDUG BSNGAL KUN GYI 'BYUNG GNAS TE, ,LUS NI DGRA STE DE DON DU, ,MKHAS PA SU ZHIG SDIG PA BYED, ,NAD KUN GYI RTEN GNOD PA CAN, ,MI GTZANG MTHA' DAG 'DUS PA STE, ,SHIN TU DRI NGA'I BDAG NYID CAN, ,RANG DBANG MED PAS 'JIG PA'I 
RGYU; ,GLOG DANG MGAL ME'I 'KHOR LO BZHIN, ,'DOD PAS TSIM MED SHES BYAS NAS, ,MKHAS PAS 'DI YI BSNYEN BKUR SPANG, ,DE YANG 'TSO BA TZAM BYIN NAS, ,'DI YI YONGS SU BSKYANG BAR BYA, ,RANG GZHAN BSOD NAMS SOGS LA SOGS, ,BSGRUB PHYIR LEGS PAR 'TSO BAR BYA, , 
DAM CHOS 'DZIN LUS DON MED DU, ,SDUG BSNGAL NYID DU MI BYA STE, ,LUS LA BRTEN NAS SRID PA YI, ,RGYA MTSO LAS NI BRGAL BAR BYA'O, ,JI SRID 'CHI BA MA BYUNG ZHING, ,BLO NI RTOGS PAR MA GYUR PA, ,DE SRID BLO LDAN 'BAD PA YIS, ,YID NI CHOS LA DGA' BAR GYIS, ,'TSO BA THAMS CAD BRLAG 
PHYIR DANG, ,BDE BA THAMS CAD ZAD BYA DANG, ,SDUG PA KUN DANG BRAL BYA'I PHYIR, ,'CHI BA MNGON PAR 'ONG BAR 'GYUR, ,MCHOG TU MI BZAD 'CHI BA NI, ,THOB NAS SHIN TU BZLOG DKA' STE, ,DE TSE CHOS LAS GZHAN SKYABS MED, ,DE BAS CHOS LA DGA' BAR BYA, ,SHI NAS NGAN SONG LAS SKYOB LA, , 
CHOS LAS MCHOG NI GANG YANG MED, ,SDUG PA'I BU DANG CHUNG MA SOGS, ,'BREL BA YANG NI SHIN TU RING, ,GANG YANG BDAG DANG BDAG GIS 'BREL, ,SNGON DANG PHYI MAR GANG DANG NI, ,GANG LA YANG MED PAR BGYI YANG, ,THA SNYAD PHYIR NA MI RIGS PA, ,DE YANG RANG GIS BYAS PA'I LAS, ,DGE 
BA'AM YANG NA MI DGE BA, ,BDE DANG SDUG BSNGAL NYER SPYOD PHYIR, ,'KHOR DANG MDZA' DANG MI MDZA' MED, ,DE PHYIR BU DANG CHUNG MA SOGS, ,SHIN TU ZHEN PA SPANG BAR BYA, ,SDANG LA SLAR YANG ZHE SDANG SPANG, ,DBEN PAR CHOS NI BKLAG PAR BYA, ,GAL TE 'KHOR BA'I SDUG BSNGAL MTSOS, , 

@217A
*, ,'JIG PA MI BZAD YOD NA NI, ,CHOS KYI BLO NI BYA BA STE, ,'DI LTAR BDE BA THOB PAR 'GYUR, ,GANG NYAD SKYES PA'I SKYE 'GRO NI, ,DE NYID 'CHI BAR NGES PA STE, ,JI LTAR NYIN MO'I MTHA' RU NI, ,MTSAN MO CIS KYANG 'BYUNG BA BZHIN, ,JI SRID 'CHI BA MA BYUNG BA, ,DE SRID NYID DU RAB 
'BAD NAS, ,BSAM PA THAMS CAD YONGS SPANGS TE, ,CHOS BSAM PA NYID MCHOG TU BRJOD, ,SEMS NI KUN DU DAM CHOS LA, ,MKHAS PAS ZHEN PA NYID DU BYA, ,GZUGS LA SOGS PA'I YUL TSOGS LAS, ,'BAD PAS RAB TU BZLOG PAR BYA, ,SEMS NI KUN DU RTAG PAR NI, ,RANG DAG BYAS 
TE BLO CAN GYIS, ,SEMS KYI DBANG DU 'GRO MI BYA, ,SEMS KYI DBANG GYUR DMYAL BAR LTUNG, ,BZLOG PAR DKA' ZHING 'KHRUL BA DANG, ,G-YO ZHING DRI MA CAN NYID GANG, ,DAM CHOS 'DZIN PAS G-YO MED CING, ,DRI MA MED PAR BYAS PA STE, ,BAG CHAGS KUN DANG BDUD DANG NI, ,MTHA' DAG 
DGRA NI PHAM BYED CING, ,MYA NGAN 'DAS PA'I GRONG GI LAM, ,SKYES BU DAM PAS SBYONG BA NYID, ,SEMS KYI DBANG GIS LAS 'BYUNG STE, ,LAS KYI DBANG GIS 'BRAS BU 'BYUNG, ,SEMS KYI LAS LAS YANG DAG 'BYUNG, ,'KHOR BA ZHES NI YONGS SU BRJOD, ,SDIG DAD BSOD NAMS LAS DANG 
NI; ,DE YI 'BRAS BU SEMS KYIS BYAS, ,BDE DANG SDUG BSNGAL GANG CUNG ZAD, ,SEMS LAS GZHAN PA'I BYED PO MED, ,BYA BA THAMS CAD SEMS DBANG STE, ,'BRAS BU'ANG SEMS KYI DBANG DU SHES, ,JI LTAR SEMS NI SNA TSOGS PA, ,DE BZHIN 'BRAS BU YANG NI SHES, ,JI LTAR RI MO MKHAN 
GCIG GIS, ,RI MO SNA TSOGS 'DRI BYED PA, ,DE BZHIN SEMS NI GCIG GIS KYANG, ,SNA TSOGS SRID PA'I LAS BYED DO, ,SEMS KYI SPRUL PA LAS YIN TE, ,LAS KYI SPRUL PA 'GRO BA'O, ,LAS KYI SPRUL PA BSDUS PAS NI, ,SA GNYIS PO NI BSDUS PAR 'GYUR, ,JI LTAR SEMS NI 
SNA TSOGS PA, ,DE LAS 'BRAS BU SNA TSOGS SHES, ,'GRO BA GSUM PO 'DI DAG KUN, ,SEMS KYIS PHRIS PA NYID DU DGONGS, ,THOG MED MA RIG PAS BCINGS PA'I, ,SEMS NI 'KHOR BAR BRJOD PA STE, ,DE NYID 'BA' ZHIG DAG PA NI, ,MYA NGAN 'DAS 'CHI MED ZHI BA'O, , 

@217B
SEMS DANG SEMS DE'I SPRUL BA YIS, ,BSKYED PA YI NI KHAMS GSUM PA, ,SGYU MA LTA BUR RNAM SHES PA'I, ,BLO DANG LDAN PA'I DON DAM NYID, ,DES NA DE BZHIN GSHEGS PA YI, ,YANG DAG DAM CHOS MNYAN LA 'BAD, ,KUN RTOG THAMS CAD BSDUS NAS NI, ,BLO LDAN 
GYIS NI CHOS DON BSGOMS, ,'DI LTAR DAM CHOS KUN LA NI, ,RTAG PAR BRDZUN NI MI MTHUN NYID, ,SRID SDUG BSNGAL GYIS 'JIGS 'DI LA, ,BLO DANG LDAN PAS DE DAG SPANG, ,BDE DANG MI LDAN MI RNAMS NI, ,LEGS PA THAMS CAD RNAM PAR SPANGS, ,'JIG RTEN 'DIR NI RTZA 
BZHIN 'GRO, ,PHA ROL NGAN 'GRO SDUG BSNGAL NYID, ,GANG ZHIG CHOS LA MCHOG RTON PA, ,GANG DU YANG NI BRDZUN MI SMRA, ,MCHOD 'OS YID CHES PA YI GNAS, ,DE YI NGAG NI 'GRUB PAR 'GYUR, ,BRDZUN SMRA NGAG NI MI BTZUN ZHING, ,SHIN TU SKAL NGAN CHUNG BAR 'GYUR, ,KHA NI RUL BA'I 
DRI MA CAN, ,PHYIS NAS 'GYOD PAS GDUNGS BAR 'GYUR, ,'DI LTAR BDEN PA NYAMS PA NA, ,DE YI CHOS NI SHIN TU RING, ,CHOS NI NYAMS PAR BYAS PA YIS, ,MTHA' YAS SDUG BSNGAL RIM PAR BRGYUD, ,JI TZAM BSOD NAMS YE SHES TSOGS, ,RTZA BA BDEN PA MCHOG TU 'DOD, ,DE 
LAS BZLOG PA SKYON DU BZHED, ,BDEN PA MCHOG TU 'GYUR BA YIN, ,GZHAN NAS BDEN PA BTZAL MI BYA, ,YUL GZHAN DU NI 'GRO MI DGOS, ,'JUG NGOGS RNAMS LAS 'JUG NGOGS MCHOG, ,CHU YIS BKANG PA 'JUG NGOGS YIN, ,SGRON MA'I NANG NA SGRON MCHOG TU, ,BDEN PA SANGS RGYAS 
RNAMS KYIS GSUNGS, ,SMAN GYI NANG NA DE MCHOG STE, ,SDUG BSNGAL THAMS CAD SEL BAR BYED, ,BDEN PA GNYIS DON 'DI NYID DU, ,DAM CHOS SANGS RGYAS RNAMS KYIS GSUNGS, ,BDEN PA SMRA BA THOB GYUR PA, ,'KHOR BA'I 'CHING BA LAS GROL BA'O, ,BRDZUN DANG PHRA MA TSIG RTZUB DANG, ,NGAG 
'KHYAL PA NI SMRA BA STE, ,DMYAL BA'I ME DANG KHYAD MED PA'I, ,NGAG SKYON DE DAG SPANG BAR BYA, ,BDEN DANG PHAN DANG YID TSIM DANG, ,RGYA CHEN DON NI TSIG NYUNG BA, ,SKABS DANG LEGS PAR 'BREL BA DANG, ,BRJOD BYA 'JAM POR SMRA BAR BYA, ,CHOG SHES PA DANG RGYAGS MIN DANG, ,SEMS CAN KUN LA 

@218A
*, ,PHAN 'DOD CING, ,CHAGS DANG ZHE SDANG RNAM GROL BA'I, ,BYA BA SGRUB PAR NGES PAR GNAS, ,MDZA' DANG MI MDZA' DBYE BA MED, ,SEMS SNYOMS PA YI LUS CAN NI, ,NGAN SONG LAS NI RNAM GROL ZHING, ,BSAM PA'I DON NI RAB SGRUB 'GYUR, ,SDOM LA GNAS SHING ZHI BA 
DANG; ,BLA MA MCHOD LA DGA' BA DANG, ,BYA DANG BYA MIN CHO GA SHES, ,NAN TAN DON NI RAB TU 'GRUB, ,G-YO MED SHIN TU BRTZON PA DANG, ,RTAG PAR DAG NI YID 'ONG DANG, ,BSAM GTAN KHA TON LA CHAGS PA'I, ,BYA BA 'GRUB PA RING BA MIN, ,YUL DANG DUS DANG CHO GA SHES, ,SGRUB DANG 
SGRUB MIN BYE BRAG SHES, ,NUS PA DANG NI THABS DANG LDAN, ,DNGOS GRUB THAMS CAD NYE BAR GNAS, ,GZHAN YANG MI KHROS KHRO BA 'JOMS, ,BZOD PAS MI BZOD YID 'JOMS TE, ,CHOS KYIS CHOS MIN NGES PAR 'JOMS, ,'OD ZER GYIS NI MUN PA 'JOMS, ,BRDZUN GYI TSIG NI BDEN 
PAS 'JOMS, ,PHRA MA TING NGE 'DZIN GYIS TE, ,TSIG RTZUB 'JAM PA'I SEMS KYIS SO, ,NGAG 'KHYAL PHAN PAR SMRA NYID KYIS, ,GSOD PA BYAMS PA BSGOMS PAS TE, ,RKU BA SBYIN PAS RTAG TU RGYAL, ,TSUL BZHIN MA YIN YID BYED PA, ,DE KHO NA NYID BSGOMS PAS 'JOMS, ,JI LTAR NYI 
MAS MTSAN MO BZHIN, ,MA RIG RIG PAS NGES PAR 'JOMS, ,DKAR PO'I PHYOGS KYIS NAG PO YI, ,PHYOGS NI 'JOMS PA DE BZHIN DU, ,'DOD LOG SPYOD DANG 'DOD PA RNAMS, ,BLO YIS DE NYID BRTAGS PAS SO, ,'PHAGS PA'I BDEN PA'I LAM GYIS NI, ,LAM NGAN PA RNAMS RTAG PAR 
'JOMS, ,MI 'JIGS BZHI PO DE DAG GIS, ,NYAM NGA BA NI LEGS PAR SPANG, ,BRJED NGAS SPONG PA DRAN PA STE, ,DE BZHIN GSHEGS PAS MI SHES SPONG, ,ME YIS SHING LA BYED BZHIN DU, ,YANG DAG GIS 'JOMS YANG DAG MIN, ,'JIG TSOGS LA NI LTA BA KUN, ,STONG NYID BSGOMS PAS 
'JOMS PA'O, ,RTAG PAR 'DZIN PA RAB 'JOMS PA, ,SKAD CIG 'JIG PAR BSGOMS PAS SO, ,LE LO'I GTI MUG 'PHEL BA KUN, ,BRTZON 'GRUS KYIS NI 'JOMS PA'O, ,YE SHES LHAG LDAN RTAG PAR DUL, ,SKYES BU DE NYID SMRA BA YIS, ,BRDZUN SMRA MA RUNGS LAS CAN GYI, ,MI 

@218B
RNAMS NGES PAR 'JOMS PA'O, ,MU STEGS GYA GYU'I BSAM CAN KUN, ,SANGS RGYAS KYIS NI PHAM PAR MDZAD, ,LHA MIN LHA YIS PHAM PA STE, ,CHOS NYID KYIS NI GNAS PA YIN, ,'DI NI RGYAL BA'I LAM LA 'JUG PA LAS DAM PA'I CHOS MNYAN PA LA SOGS PA BRJOD PA'I LE'U STE NYI SHU 
PA'O,, ,,CHAGS PA THAMS CAD RNAM SPANGS NAS, ,SBYIN PA BTANG STE RNAM PA BZHI, ,ZANG ZING MI 'JIGS CHOS DANG NI, ,BYAMS PAR BRJOD DE LA LAR GSUM, ,JI SRID GANG DU CHAGS GYUR PA, ,DE SRID 'KHOR BA'I 'CHING BA STE, ,CHAGS PA THAMS CAD SPANG DON DU, ,'DI LTAR SBYIN PA SBYIN 
PAR BYA, ,GANG ZHIG PHYUG DANG DBANG PHYUG DANG, ,NAD MED PA DANG RGYAL PO NI, ,STOBS KUN DANG NI LDAN PA DANG, ,SKAL BZANG TSE RING GYUR PA NI, ,DE NI SBYIN PA LAS BYUNG 'BRAS, ,LHA DANG DE BZHIN MI RNAMS KYI, ,RAB TU SBYIN PA STOBS KYI MCHOG, ,SBYIN DANG MI LDAN NGAN 'GROR LTUNG, ,SKYES BU KUN GYI THA 
MA'O, ,'DOD DANG SER SNAS BCINGS PA RNAMS, ,BU DANG CHUNG MA'I DBANG DU 'GRO, ,BZA' BA 'BA' ZHIG 'DOD PAS NI, ,MI DAG BRLAG NAS 'GRO BA STE, ,'DOD PAS BCINGS PA DGROL PHYIR DANG, ,NGA RGYAL SHING NI ZAD BYA DANG, ,SDIG PA'I PHUNG PO GZHOM BYA LA, ,RAB TU SBYIN PA STOBS KYI MCHOG , 
SBYIN PA MDUN NAS 'GRO BA STE, ,SBYIN PA PO NI DE RJES 'GRO, ,LAM STON PA NI SBYIN PA'O, ,'JIG RTEN PHA ROL RAB 'GRO BA'I, ,SBYIN PA'I CHU YIS MA BKRUS NAS, ,TSUL KHRIMS RLABS KYIS YONGS BSGOS TE, ,YE SHES KYIS BRGAL DRI MA MED, ,SDUG BSNGAL PHA ROL RAB TU 'GRO, ,SKYES BU PHAN 
PAR 'DOD PA YIS, ,SGRON MA GSUM NI RAB BSTEN BYA, ,SBYIN DANG TSUL KHRIMS YE SHES TE, ,'DI DAG SKYON RNAMS SEL BYED PA'O, ,SBYIN PA MA BYAS NGO TSA YIS, ,NYON MONGS SKYON GYIS BSLUS PA RNAMS, ,LHAR SKYES NAS KYANG DMAN 'GYUR TE, ,DE PHYIR SBYIN PA MCHOG TU 'GYUR, ,SBYIN PA'I RIM GYIS 
'PHEL LDAN PAS, ,SER SNA'I STOBS NI SPANGS PA RNAMS, ,LHA YI RTZED MO LA GZHOL ZHING, ,SEMS NI TSIM PA NYID 'GYUR, ,YI DGAS YANG DAG RAB GZIR BA'I, ,BKRES SKOM RANG BZHIN ME GANG YIN, ,SER SNA DGRA YI 'BRAS BUR NI, ,THAMS CAD SANGS RGYAS NYID KYIS GSUNGS,, 

@219A
*, ,SNYING RJE'I MCHOG LDAN GANG ZHIG NI, ,SDUG BSNGAL CAN LA BDE SBYIN PA, ,SBYIN PAS DE LA BDE BAR 'GYUR, ,DE PHYIR SBYIN PA RAB TU BSNGAGS, ,SBYIN PA 'JIG RTEN SGRON MA BYED, ,GANG DU 'GRO BA'I RJES SU 'GRO, ,NYES PA ZAD PA'I TSIG GI GNAS, ,DE BZHIN 
GSHEGS PA RNAMS KYIS GSUNGS, ,SER SNA'I SGRA NI NGES BCOM PAR, ,BYAS NAS SEMS NI LEGS BSGOMS TE, ,GANG ZHIG SBYIN PA RAB GTONG BA, ,DE NI SRID PA'I MTSO LAS BRGAL, ,DANG PO RTAG TU SBYIN PA SBYIN, ,'BAD PAS TSUL KHRIMS BSRUNG BAR BYA, ,SRED PA YE SHES KYIS GZHOM BYA, , 
LAM 'DI BDE BAR 'JUG PA'I LAM, ,SER SNA DANG NI LDAN PA'I SEMS, ,RTOG PAR KUN DU DE GZHOM BYA, ,BDAG MED BSGOMS PA GOMS PA YIS, ,CHAGS PA THAMS CAD GZHOM PAR BYA, ,SBYIN PA MA BTANG BKRES SKOM GYIS, ,YI DAGS GNAS SU GDUNG BAR 'GYUR, ,SBYIN PAS CHOS DANG LDAN PA YI, ,'KHOR 
LOS SGYUR BA'I RGYAL POR 'GYUR, ,SBYIN PA'I SA LA BRTEN NAS NI, ,TSUL KHRIMS SRUNG RNAMS MKHAS PA YIN, ,TSUL KHRIMS LDAN PA DUS KYIS NI, ,YE SHES KYIS NI YONGS SU GROL, ,SDUG BSNGAL NGES 'BYUNG LAM DU NI, ,'DI NI THOB PA RNAMS KYIS BSNGAGS, ,DE LTAR RIG NAS MKHAS PAS NI, , 
RTAG TU SBYIN PA DGA' BAR BYA, ,SNGON DU BAG MED SPYAD PA GANG, ,SBYIN PA LA SOGS MA SPEL BA, ,PHYI NAS 'CHI BA'I DUS KYI TSE, ,DE NI RANG SEMS GDUNG BAR 'GYUR, ,SBYIN PA BYED MI NOR DE NI, ,RTAG PAR LONGS NI MI SPYOD PA, ,'BAD PAS YONGS SU BSRUNGS PA YIS, ,NOR DE RNAMS NI CHUD ZOS 'GYUR, , 
BLA MA'I TSOGS LA SBYIN PA'I PHYIR, ,RTAG TU NOR NI SPYOD BYED PA'I, ,NOR DE MDZES PAR LTA BA YIN, ,DE LAS BZLOG PA RTZVA DANG MTSUNGS, ,STOBS CHUNG BA DANG DUL RNAMS LA, ,SDIG DANG MA 'DRES SBYIN BYIN NA, ,SEMS CAN RNAMS KYI MIG JI BZHIN, ,'JIG RTEN 'DI DANG PHA ROL DU, ,SBYIN PA MI YI 
'JIG RTEN DU, ,BYIN PAS DGE BAR 'GRO BA'O, ,LHA RNAMS SBYIN PA MI GTONG STE, ,'DI NI 'BRAS BU'I SA RU 'DOD, ,MI RNAMS LAS KYIS YIN TE, ,LHA RNAMS 'BRAS BU'I SA YIN NO, ,LAS KYI DBANG GIS 'BRAS BU STE, ,RGYU MED PA LAS 'BRAS BU YIN, ,BSAM GTAN DANG NI NYAN PA SPANGS, , 

@219B
SBYIN DANG TSUL KHRIMS RNAMS SPANG ZHING, ,RTZOD DANG RTZUB DANG RMONGS PA YIN, ,GSON YANG SHI DANG MTSUNGS PA'O, ,GANG ZHIG CHOS KYI RJES 'BRANG NA, ,'JIG RTEN 'DIR NI SROG DANG BCAS, ,RANG GIS THAMS CAD RAB BYIN PAS, ,RTAG PAR SEMS CAN DON BYA STE, ,SEMS CAN LA GNOD 
SBYIN PA NI, ,RGYAL SRAS RNAMS KYIS MI BYA'O, ,'JIGS DANG SKRAG DANG NGO TSAS MIN, ,LAN LA RE BAS SBYIN MI BYA, ,LHAG BSAM MA YIN G-YO DANG SGYU, ,RGYAGS DANG BCAS PAS MI SBYIN NO, ,DE YI 'BRAS BU SPYOD 'DOD DANG, ,BRDZUN DANG RGOD PA'I SEMS KYIS MIN, ,BDAG BSTOD PA DANG GZHAN SMOD 
DANG; ,KHRO DANG ZHE SDANG GTI MUG DANG, ,YID LA GCAGS DANG 'GYOD PA DANG, ,GRAGS DANG BDE BA'I 'DUN PAS MIN, ,DE NI SBYIN PA BYAS NAS KYANG, ,SANGS RGYAS NYID DU YONGS SU BSNGO, ,KHAMS GSUM KUN DU KHYAB PA YI, ,BDAG MED PA NI YONGS SU BSGOM, ,RGYU MTHUN 'BRAS BU RNAM GROL TE, , 
BDUD KYI 'JIGS PA KUN BZLOG PA'O, ,GCIG TU MA NGES KUN KHYAB PA, ,SEMS CAN THAMS CAD NYER 'GRO BA'I, ,RNAM THAR BZHI NI YANG DAG PA'I, ,TSANGS GNAS BZHI PO BSGOM PAR BYA, ,NYON MONGS KUN DANG BRAL BYED CING, ,KHYAD PAR 'GRO BA'I GZHUNG LAM STE, ,MTHA' MED CHAD PA MED PA YI, ,KUN 
MKHYEN YE SHES BYED PAS SO, ,JI LTAR GSUNGS PA'I SKYON BRAL ZHING, ,JI LTAR GSUNGS PA'I YON TAN LDAN, ,SBYIN PA DE NI MI ZAD DE, ,MI MTHUN PHYOGS KYIS MI SHIGS SO, ,RGYA MTSO CHEN POR CHU 'KHYOR GANG, ,BLUGS PA MI ZAD JI BZHIN NO, ,'DI NI SBYIN PA'I GTAM MO, ,BDE BA THAMS CAD THOB 
BYA DANG, ,SDUG BSNGAL THAMS CAD ZHI BYA'I PHYIR, ,MTHO RIS TSOGS KYI BYED PA PO, ,TSUL KHRIMS RTAG PAR BSRUNG BAR BYA, ,SDOM DANG SEMS CAN DON KUN BYED, ,DGE BA'I CHOS NI SDUD PA DANG, ,TSUL KHRIMS RNAM PA GSUM DU GRAGS, ,NYI MA'I GNYEN GYIS GSAL BAR GSUNGS, ,NOR GYI NANG NA TSUL 
KHRIMS MCHOG ,'OD NANG NYI MA JI BZHIN NO, ,NOR DE SPANGS NAS 'GRO BA STE, ,TSUL KHRIMS NYID NI MDUN NAS 'GRO, ,JI LTAR NYI MAS MUN 'JOMS PA, ,DE BZHIN TSUL KHRIMS SDUG BSNGAL 'JOMS, ,MTHO RIS TSOGS KYI LAM BZANG PO, ,SKYONG ZHING 'JIGS PA SEL BAR BYED, ,SRID PA'I LONGS SPYOD 

@220A
*, ,PHYIR PHYOGS PHYIR, ,TSUL KHRIMS DE NI MCHOG TU BSRUNG, ,DE NYID 'JIG RTEN PHYI MAR YANG, ,TSUL KHRIMS NYID NI NGES RTEN 'BYUNG, ,TSUL KHRIMS KYIS NI 'DIR YANG SKYOB, ,PHA ROL DU YANG NGAN SONG SBYONG, ,TSUL KHRIMS BDE 'GRO'I SKAS YIN NO, ,DE BAS TSUL KHRIMS LHAG PAR 
SPYOD, ,TSUL KHRIMS MI ZAD MDZOD DU 'GYUR, ,TSUL KHRIMS MI ZAD BDE BA'O, ,RGYAL PO CHOM RKUN CHU SOGS KYI, ,TSUL KHRIMS NOR NI 'PHROG MI NUS, ,KHRIMS KYIS LUS SOGS DAG LAS RNAMS, ,NYON MONGS MED PA'I 'BRAS BUR 'GYUR, ,SNYAN DANG SKAL BZANG MCHOG TU BDE, ,BAG YOD SHIN TU 'OD BZANG DANG, ,DRI MED SRID LA 
CHAGS BRAL SOGS, ,TSUL KHRIMS SANGS RGYAS KYIS RAB BSNGAGS, ,'KHOR BA KUN GYI SPYOD PA LAS, ,ZHI DBEN THOB PAR BYA PHYIR RO, ,TSUL KHRIMS DAM PA'I GOS GYON PA, ,NGO TSA DANG BCAS SKYES BU MCHOG, ,GZHAN DU GCER BUR THA MA STE, ,DUD 'GRO DANG MTSUNGS NGO TSA 
BRAL, ,YAN LAG LNGA YI SGO NAS NI, ,DKON MCHOG GSUM LA PHYAG BYA STE, ,BLA MAR GUS SHING NYAN PAR 'DOD, ,DAD PA SHIN TU BSKYED PAR BYA, ,KHA NA MA THO RDUL TZAM GYI, ,'JIGS PAS MA SPAGS TSUL KHRIMS SO, ,THEG PA GZHAN LA MA BRTEN PAS, ,MA NYAMS PA YI TSUL KHRIMS NYID, ,MA 
RUNGS MI BZAD MI SKYE BA, ,SKYON MED PA YI TSUL KHRIMS NYID, ,NYON MONGS SKYE BOS MA BCINGS PA, ,DE BZHIN MA 'DRES TSUL KHRIMS NYID, ,DBEN ZHING LHAD MA ZHUGS PA'I PHYIR, ,DKAR PO'I CHOS NI RNAM 'PHEL NYID, ,JI LTAR 'DOD BZHIN 'GRO BA'I PHYIR, ,SMIN PA YI NI TSUL KHRIMS NYID, ,MKHAS 
PAS RAB TU BSNGAGS PA NI, ,KUN LA YANG DAG BSNGAGS PA'O, ,KUN NAS KHA NA MA THOB, ,MED PHYIR MA SMAD PAR BRJOD DO, ,RDZOGS PA'I SANGS RGYAS KUN GYIS DE, ,RNAM GAR GZIGS NAS RAB TU BSGRAGS, ,DE DAG LA SOGS RNAM PA NI, ,DRUG CU RTZA LNGA DAG PA NI, ,TSUL KHRIMS PHUNG PO RNAM PAR 
DAG ,'GYUR ZHING YONGS SU MI ZAD BRJOD, ,GZHUNG BSDUS PHYIR NA BDAG GIS NI, ,DE DAG THAMS CAD MA BSDUS SO, ,TSUL KHRIMS 'CHAL BA'I RAB RIB KYIS, ,BAG MED PA NI RNAM PAR SPYOD, ,SDIG PA BYED CING NGAN 'GRO CHER, ,RAB TU LHUNG ZHING 'JIGS CHEN MYONG, ,DE BAS KUN DU RAB 

@220B
'BAD PAS, ,RGYAL SRAS RNAMS KYIS TSUL KHRIMS BSRUNG, ,CHOS KUN BDAG MED RNAM BSGOMS PAS, ,THEG PA CHEN PO'I RJES SU 'GRO, ,SRID PA'I LONGS SPYOD MA LUS PA'I, ,GZUNG YUL LUS LA SOGS PA SDOM, ,TSUL KHRIMS PHUNG PO RNAM DAG PAS, ,RANG BZHIN MED PA GSAL BAR LDAN, , 
DE NYID RDZOGS PA'I BYANG CHUB RGYU, ,DON NI THAMS CAD SGRUB PA PO, ,DE NI DPAG MED RNAM PA STE, ,DE LTAR MDO RU BSDUS TE BRJOD, ,DE BAS KUN DU RTOG PA KUN, ,RAB TU BSDUS LA GOMS BYA STE, ,GANG PHYIR TSUL KHRIMS KUN GYI NI, ,SPROS RNAMS 'DIR NI 'DUS 'GYUR BA'O, ,DE NI TSUL KHRIMS KYI GTAM MO, , 
KHRO BA'I ME NI BZOD DKA' BAS, ,BSOD NAMS LJON SHING KUN RLAG BYED, ,RANG BZHIN LUS SOGS SPONG GDUNG BA, ,SKAL PA NGAN PA'I RGYU GCIG PO, ,ZHE SDANG LAS SKYES KHRO BA DANG, ,'KHON DU 'DZIN PA DGRA CHEN PO, ,GANG ZHIG KHONG KHRO LA SOGS KYIS, ,DBANG PHYUG GZHAN LA GNOD BYED DE, ,GZHAN GNONG 
LAS SKYES SDUG BSNGAL NI, ,MI BZAD SHIN TU BZOD PAR DKA', ,DE NI SNA TSOGS TSUL GYIS NI, ,'BAD PAS BZOD PA BSGOM PAR BYA, ,DPAL LDAN ZHI BA LHAS GSUNGS PA, ,ZHE SDANG LTA BU'I SDIG PA MED, ,BZOD PA LTA BU'I DKA' THUB MED, ,DE BAS BZOD LA NAN TAN DU, ,SNA TSOGS TSUL GYIS BSGOM 
PAR BYA, ,BDE GSHEGS SRAS KYIS GSHE BA LA, ,SLAR YANG GSHE BAR MI BYA STE, ,SGRA RNAMS SGRA BRNYAN LTA BUR NI, ,YANG DANG YANG DU BSAM PAR BYA, ,RDEG PA LA NI SLAR YANG NI, ,'DIS NI BRDEG PAR MI BYA STE, ,LUS NI GZUGS BRNYAN DANG MTSUNGS PAR, ,MKHAS PAS YUN 
RING YANG DAG BSAM, ,KHROS LA KHRO BAR MI BYA STE, ,SEMS NI SGYU MA DANG MTSUNGS ZHES, ,LHAG PA'I BSAM PA NYID KYIS NI, ,DON DAM PA LA DMIGS PAS KYANG, ,SHIN TU BZOD PA 'BYUNG BA YIN, ,DE YANG CHOS RNAMS KUN GYI NI, ,RANG BZHIN RNAM PAR RIGS PA YIS, ,NGO BO NYID MED 
LA BZOD PA, ,MCHOG GI BZOD PA SKYE BAR 'GYUR, ,BZOD PA KHRO BA'I SPRUL GYI NI, ,NAM MKHA' LDING GI GSANG SNGAGS MCHOG ,KHONG KHRO'I RAB RIB MUN PA NI, ,SEL BA'I SMAN MCHOG BZOD PA'O, ,DAM CHOS NOR NI NYAMS PA YIS, ,'KHOR BA'I 'GRO BA LNGA PO LA, ,GANG DAG 

@221A
*, ,BZOD NOR RANG BZHIN CAN, ,SEMS CAN DE RNAMS PHYUG POR SHES, ,SKYES BU RNAMS LA THAR PA STON, ,'KHOR BA'I 'JIGS PA SEL BA PO, ,MTHO RIS SKYABS SU GYUR PA DE, ,DMYAL BA'I ME NI RLAG BYED PA'O, ,BDUD DGRA KUN GYI DPUNG STOBS NI, ,RAB TU 'JOMS BYED RGYU 
YI MCHOG ,ZHE SDANG SOGS KYI GNYEN POR NI, ,MKHAS PAS RTAG TU BZOD BSGOM BYA, ,SDUG BSNGAL LHAG BZOD CHOS LA NI, ,NGES PAR SEMS PA'I MTSAN NYID CAN, ,GZHAN GYI GNOD PA JI MI SNYAM, ,ZHES BYA BZOD PA GSUM DU BRJOD, ,DE BAS 'KHOR BA'I SDUG BSNGAL LAS, ,'GRO BA BSGRAL BAR 
'DOD PA NYID, ,GZINGS DANG 'DRA BA'I BZOD PA NI, ,BDAG NYID CHEN PO RNAMS KYIS BSGOM, ,'DI NI BZOD PA'I GTAM MO, ,SKYES BU KUN GYI YANG DAG DON, ,'GRUB PA'I RGYU YI BRTZON 'GRUS BRTZAM, ,KUN DU BRTZON 'GRUS NYID MED NA, ,'DOD PA CUNG ZAD MI 'GRUB STE, ,LE LO DANG NI GNOD SPRO 
DANG, ,YI CHAD DANG NI CUNG ZAD CHOG ,MI MTHUN PHYOGS TE GZHOM PA'I PHYIR, ,'DI LTAR BRTZON 'GRUS RNAM BSGOM BYA, ,BRTZON 'GRUS BRGYAD NI YANG DAG PAR, ,BLANG BAR DE BZHIN GSHEGS PAS GSUNGS, ,DE LAS CUNG ZHIG YANG DAG DRANGS, ,MDOR BSDUS NAS NI MNGON PAR BRJOD, ,BYANG CHUB SEMS 
DPA'I GO CHA DANG, ,GZHAN DON SOGS LA MCHOG 'GRO DANG, ,YANG DAG RNYED DANG 'GRO BA SMIN, ,BSOD NAMS YE SHES TSOGS MCHOG DANG, ,SHES RAB CES BYA NYID KYI TSOGS, ,YANG DAG RDZOGS PA'I SANGS RGYAS CHOS, ,YANG DAG BLANGS PA'I BSOD NAMS TSOGS, ,MI ZAD PAR NI YONGS SU BRJOD, , 
DE LA GO CHA MI ZAD PA, ,DE NI BSKAL PA LA SOGS PA, ,GRANGS MED 'KHOR BAR MI SKYO NYID, ,SEMS CAN KUN GYI RGYU YIN PHYIR, ,BSOD NAMS YE SHES TSOGS GANG YIN, ,PHA ROL PHYIN PA MNGON RDZOGS BYED, ,YANG DAG SANGS RGYAS THAMS CAD KYI, ,DAM CHOS NYAN DANG 'DZIN LA SOGS, , 
DKON MCHOG GSUM DANG BLA MA LA, ,MCHOD DANG NYE BAR GNAS PA SOGS, ,'DI DAG MI ZAD GO CHA STE, ,BSKAL PA LA SOGS GRANGS MED PA'O, ,'DI LTA'I BYA BA RNAMS LA NI, ,RAB TU SPRO TE NAM MKHA' BZHIN, ,BSKAL PA'I SA MTSAMS YANGS PA 'DI, ,BYANG CHUB SEMS DPA'I 

@221B
BRJOD PA'O, ,GO CHA'I BRTZON 'GRUS KYI TSOGS SO, ,SANGS RGYAS RNAMS NI BLTA PHYIR DANG, ,DAM PA'I CHOS NI MNYAN PHYIR DANG, ,SEMS CAN YONGS SMIN BYA PHYIR DANG, ,THAMS CAD MKHYEN PA THOB BYA'I PHYIR, ,KHOR YUG CHEN PO'I BAR DU NI, ,SA MTSAMS MED PAR ME MDAG KHENGS, , 
'JIG RTEN KHAMS SU 'JUG 'GRO YANG, ,YANG DAG SPRO BA BRTAN PA STE, ,RTAG PAR BRTZON PA GZHAN DON PHYIR, ,'GRO DE MCHOG TU 'GRO BA'O, ,DKON MCHOG GSUM LA BYANG CHUB SEMS, ,BSGOM BYA GSUNGS PA'I RIM PAS SO, ,MCHOG TU 'GRO BA'I BRTZON 'GRUS KYI TSOGS SO, ,GANG 
DAG CUNG ZAD BLANGS PA YI, ,BSOD NAMS TSOGS DE BSNGO BAR BYA, ,RGYA MTSOR 'BAB PA'I CHU BZHIN DU, ,BYANG CHUB BSNGOS DE MI ZAD GSUNGS, ,SEMS CAN RNAMS NI BYANG CHUB LA, ,DGOD PA'I PHYIR NI YONGS SU BSNGO, ,MI ZAD YANG DAG THOB PA NI, ,BYANG CHUB SEMS DPAS SHES 
PAR BYA, ,YANG DAG RNYED PA'I BRTZON 'GRUS KYI TSOGS SO, ,NYI MA RE RER STONG GSUM GYI, ,STONG CHEN DU NI GTOGS PA YI, ,'JIG RTEN KHAMS NI JI SNYED PA, ,SEMS CAN GNAS PA DE YANG NI, ,SNA TSOGS THABS KYIS SANGS RGYAS NI, ,NYID DU THUB GRAS YONGS SMIN BYED, ,'DI LTAR RIM PAS 
BSKAL PA NI, ,GRANGS MED BYE BA BRGYAR YANG NGO, ,DE LTA MOD KYI SEMS CAN KHAMS, ,MTHA' YAS GRANGS MED SA YI NI, ,STONG GI CHA YI CHA GCIG KYANG, ,DE NI YONGS SU SMIN MA GYUR, ,RJES BSTAN 'DI LTAR THOS NAS KYANG, ,DE LAS MCHOG TU SPRO BA THOB, ,MI ZAD YONGS SU SMIN PA NI, ,BYANG CHUB 
SEMS DPA' YIN PAR BRJOD, 'GRO BA SMIN PA'I BRTZON 'GRUS KYI TSOGS SO, ,JI SNYED NAM MKHA'I MTHAR THUG PA'I, ,'JIG RTEN GSUM NA GNAS PA YI, ,SEMS CAN DE DAG KUN DANG YANG, ,SLOB PA RNAMS DANG BYANG SEMS DANG, ,BSE RU NYAN THOS BYANG CHUB NI, ,DUS GSUM BZHUGS PA DE KUN GYI, , 
BSOD NAMS TSAD NI JI TZAM PA, ,DE TZAM BSOD NAMS BCU 'GYUR DU, ,BSAGS PA YI NI THUB PA YI, ,BA SPU'I BU GA GCIG SKYE'O, ,DE LTAR BA SPU'I BU GA RNAMS, ,THAMS CAD SKYE BA'I DGE BA YIS, ,BSOD NAMS BRGYA 'GYUR DAG LAS NI, ,DPE BYAD GCIG NI 'GRUB PAR 'GYUR, ,DPE BYAD 

@222A
*, ,THAMS CAD BSDUS PA YI, ,BSOD NAMS PHUNG POS MTSAN YIN TE, ,STONG PHRAG GCIG TU BSDOMS PAS NI, ,MTSAN RNAMS KUN GYI RGYU YIN NO, ,STONG PHRAG BCU NI BSDOMS PA YIS, ,THUB PA'I MDZOD SPU GCIG YIN NO, ,MDZOD SPU'I DGE BA'I PHUNG PO NI, ,'BUM GYIS GTZUG TOR 
'BYUNG PA'O, ,BSOD NAMS 'BUM DE BYE BAS NI, ,CHOS KYI DUNG NI RAB TU SKYE, ,MI BZAD PA YI BSOD NAMS TSOGS, ,BRTZON CHEN THUB PAS GSUNGS PA NYID, ,DE SNYED PA NI CHER SPRO BA, ,BYANG CHUB SEMS DPA' LA SKYE'O, ,BSOD NAMS KYI BRTZON 'GRUS KYI TSOGS SO, ,STONG GSUM 'JIG RTEN KHAMS KYI NI, , 
SEMS CAN DANG RJES 'BRANG GYUR PAR, ,YONGS SU BRTAG PA NYER BZUNG STE, ,THAMS CAD 'DI LTAR GYUR KYANG NI, ,CHOS KYI RJES 'BRANG RTOGS PA YI, ,CHA DANG DPE YIS BSTAN MI BZOD, ,DE BZHIN DU NI JI SRID DU, ,SA BCU'I YE SHES THOB PA YIS, ,DE BZHIN GSHEGS PA'I GNAS DANG NI, ,GNAS MIN MKHYEN 
PA'I STOBS KYI NI, ,DE DAG KUN GYIS CHA DANG NI, ,DPE BSTAN PAR YANG NYE MI 'GYUR, ,DE LTAR ME BZHIN SANGS RGYAS CHOS, ,MA 'DRES PA NI THAMS CAD LA, ,'JUG CING DE RNAMS LA YANG NI, ,CHER SPRO BA YANG MI ZAD PA'O, ,DE YANG YE SHES TSOGS KYI NI, ,BRTZON 'GRUS BRTZON PA BRJOD PA NYID, , 
'DI DAG BYANG SEMS MA GTOGS PA, ,GZHAN GYI SEMS KYI SPYOD YUL MIN, ,YE SHES KYI BRTZON 'GRUS KYI TSOGS SO, ,RGYA CHEN NAM MKHA' KUN GNAS PA'I, ,DUS GSUM GNAS PA'I SEMS CAN RNAMS, ,KUN GYI SEMS KYI SPYOD PA NI, ,GANG GIS KUN DU SHES 'GYUR BA, ,DE LTAR SHES RAB 
KYI NI TSOGS, ,BLO LDAN BYANG CHUB SEMS DPA' YIS, ,THOB PAR BYA BA DE NI YANG, ,SPRO BA CHEN PO SKYE BAR 'GYUR, ,SHES RAB KYI BRTZON 'GRUS KYI TSOGS SO, ,DGE BA'I RTZA BA'I TSOGS GANG NI, ,BYANG CHUB SEMS LA SOGS BSDUS PA, ,SEMS NI DANG PO NAS BRTZAMS NAS, ,BYANG CHUB SNYING 
PO YI NI BAR, ,BSAGS TE YANG DAG GZUNG RNAMS DANG, ,DE BZHIN SANGS RGYAS CHOS RNAMS KUN, ,YANG DAG BLANGS PA'I TSOGS DE NI, ,MI ZAD YANG DAG BLANGS PAR BRJOD, ,YANG DAG BLANGS PA'I TSIG GIS SO, ,BRTZON 'GRUS 'DI KUN MTHA' DAG LA, ,CHOS KYI BDAG MED 

@222B
BSGOMS PA NYID, ,NAM MKHA' BZHIN DU RNAM DAG 'GYUR, ,GZHAN DU LTA BA LDAN PAS MIN, ,'GRO KUN NGO BO NYID MED PAS, ,DBANG PO DRUG NI RAB BSDUS NAS, ,ZHEN PA MED PA'I SEMS KYIS NI, ,'DI DE RTAG PAR BSGOMS PA'O, ,'DI NI BRTZON 'GRUS KYI GTAM MO, , 
SKYON RNAMS SEL BA'I BSAM GTAN DANG, ,DE BZHIN GNAS PA'I BSAM GTAN MCHOG, ,DBANG SBYOR DANG GSUM SHES PAR BYA, ,TSANGS PA'I BDE BA RAB BSGRUB PA'O, ,RTOG DANG DPYOD DANG DGA' BA DANG, ,BDE DANG RTZE GCIG SEMS DANG NI, ,YAN LAG LNGA PO 'DI DAG LDAN, , 
BSAM GTAN DANG PO RAB TU SKYE, ,NAD NI YONGS SU DANG BA DANG, ,DGA' DANG BDE BA RTZE GCIG SEMS, ,RNAM PA BZHI PO 'DI DAG LDAN, ,BSAM GTAN GNYIS PA LA GNAS GSUNGS, ,BTANG SNYOMS DANG NI DRAN PA DANG, ,SHES BZHIN BDE BA RTZE GCIG SEMS, ,YAN LAG LNGA 
PO 'DI DAG LDAN, ,BSAM GTAN GSUM PA NYID DU 'GYUR, ,BTANG SNYOMS DRAN LDAN SDUG BSNGAL MIN, ,BDE MIN PA NI MYONG BA STE, ,RTZE GCIG SEMS LDAN YAN LAG NI, ,BZHI LDAN BSAM GTAN THA MA'O, ,YANG NA GZUGS SOGS SPYOD YUL GYIS, ,G-YENG BYED 'DOD PA'I SDIG 
CHOS NI, ,BZOD DKA' DE RNAMS SPANGS PA YIS, ,DBEN PA'I BSAM GTAN DANG PO STE, ,RTOG DANG DPYOD PA GNYIS PO YIS, ,SHIN TU DBEN PA LAS SKYES PA'I, ,DGA' DANG BDE BA MTSUNGS LDAN PA, ,BSAM GTAN DANG PO MNYAM PAR GZHAG, ,BSAM GTAN DANG PO'I RJES MTHUN GANG, ,RTOG PA NYE BAR BRTAGS PA DANG, ,SHES 
DANG MTHONG DANG DPYOD PA NYID, ,DON GCIG PA YI TSIG RNAMS SO, ,BRTAGS PA DE NYID LA DPYOD DANG, ,YONGS SU SBYOR DANG RJES SU 'GRO, ,'JUG DANG RNAM DPYOD KYANG DON GCIG, ,GNAS PA NYE BAR RDZOGS PA STE, ,YANG DAG MYONG BA LEGS SKYONG BA'O, ,DE LA GNAS NAS MTHONG BA'I LAM, , 
THOB PAR 'DOD PA'I 'DUN PA 'THOB, ,MTHONG LAM 'DUN PA THOB NAS NI, ,SNGAR GYI BSAM GTAN LA MI CHAGS, ,DNGOS PO LAS NI KHYAD 'PHAGS PA'I, ,BSAM GTAN GNYIS PA TSOL BAR BYED, ,RTOG PA DANG NI DPYOD PA YI, ,SGRIB PA RAB TU 'JOMS PA YIS, ,BSAM GTAN GNYIS PA THOB 

@223A
*, ,PA NI, ,NANG YANG DANG ZHING SEMS KYI RGYUN, ,GCIG TU GYUR PA'I BLO DE NI, ,DGA' ZHING BDE BA'I BDAG NYID DO, ,RTOG DPYOD NYE BAR ZHI BA DANG, ,NANG NI YONGS SU DANG BAR 'GYUR, ,RGYUN NI GCIG TU 'GYUR ZHES PA, ,'DI YANG RO MNYAM GYUR PA YI, ,RGYA MTSO CHEN PO'I CHU BZHIN DU, , 
TING NGE 'DZIN GYI RO GCIG 'GYUR, ,DGA' BA DKON MCHOG GSUM LA STE, ,DE PHYIR DE NI DBEN SKYES BDE, ,BSAM GTAN GNYIS PA THOB NAS NI, ,DE LA GNAS NA SLAR YANG NI, ,MI SKYE'I CHOS LA BZOD PA NI, ,THOB PAR BYA PHYIR THAMS CAD DU, ,'DUN PA SKYE BO DE NAS NI, ,BSAM GTAN GNYIS PA YIS 
SKYO NAS, ,BSAM GTAN DE BAS BLA MED PA'I, ,BSAM GTAN GSUM PA DE TSOL BYED, ,BSAM GTAN GNYIS PA'I SGRIB PA NI, ,DGA' BA YIN TE DE SPANGS NAS, ,BSAM GTAN GSUM PA THOB PA NI, ,DE BZHIN DGA' MED BDE BA'O, ,DE BAS BSAM DU MED 'DI DAG ,DGA' BA MED PA'I BDE BA BRJOD,, 
'DI DAG MCHOG GYUR MA YIN TE, ,ZAD PA'I CHOS PHYIR DE LAS YANG, ,MI SKYE'I CHOS LA BZOD PA NI, ,THOB PAR BYA PHYIR DE BZHIN DU, ,'DUN PA DRAG MCHOG MI ZAD PA, ,BLO LDAN RNAMS LA SKYE BA NYID, ,DE NI BDE YANG MA CHAGS PAS, ,BSAM GTAN BZHI PA THOB 'GYUR TE, ,BTANG 
SNYOMS DRAN PA YONGS SU DAG ,SDUG MIN BDE MIN ZHI BA'O, ,BSAM GTAN 'DI DAG SNYOMS 'JUG PAS, ,DE YI SEMS NI 'JAM PAR 'GYUR, ,DGA' ZHING SHIN TU DUL BA STE, ,BRTAN ZHING DRANG LA 'OD GSAL BA, ,LUS CAN RNAMS KYI PHAN BDE BA, ,SKYED LA RAB TU ZHUGS PA 
YI; ,SKYE BA MED PA'I CHOS LA NI, ,BZOD PA'I SNANG BA SKYE BAR 'GYUR, ,DE NAS MCHOG TU LHUN GRUB CING, ,SHIN TU SBYANGS PA'I LAM LA 'JUG, ,NYAN THOS LA SOGS LAM DANG NI, ,BSAM GTAN THUN MONG PA RU BRJOD, ,ZAG MED RNAM PA BCU DRUG RNAMS, ,BYANG CHUB SEMS 
DPA'I MA 'DRES PA'O, ,BSAM GTAN PHA ROL PHYIN GSUNGS PA, ,NYAN THOS SOGS KYI SPYOD YUL MIN, ,GZHUNG NI YANG DAG BSDUS PA'I PHYIR, ,'DIR NI LUNG LAS MA SDEBS SO, ,'DI NI BSAM GTAN GYI GTAM MO, ,THOS BSAM BSGOM LAS 'KHRUNGS PA YI, ,SHES RAB 

@223B
GSAL BA THAR PA'I BLO, ,GZUNG DANG 'DZIN PA RNAM BCOM PAS, ,GNYAS MED YE SHES SNANG BA STE, ,GCIG DANG DU MA LAS NGES GROL, ,DNGOS DANG DNGOS MIN RNAM PAR SPANGS, ,RGYU DANG 'BRAS BU LAS 'DAS PA, ,MTSAN GZHI MTSAN NYID LAS GROL BA, ,DUS GSUM KHAMS GSUM 
SHIN TU 'DAS, ,KUN RTOG RTEN NI NGES PAR SPANGS, ,SPROS PA NYER ZHI ZHI BA STE, ,DAG CING SHIN TU DRI MA MED, ,GNOD PA MED CING YANG DAG GNOD, ,DON DAM PA YI NGO BO NYID, ,MA LUS CHOS KYI BDAG MED KYI, ,YE SHES SHES RAB 'BRAS BU'I BDAG ,'DI NI SHES RAB KYI GTAM MO, ,RANG 
GI SKYON NI GZHOM PA DANG, ,SEMS CAN THAMS CAD LAM GZHUG DANG, ,MYUR DU BDE BA MNGON RTOGS BYED, ,THABS NI RNAM PA GSUM DU 'DOD, ,'DI NI THABS KYI GTAM MO, ,SMON LAM DBYE BA GSUM ZHES PA, ,RANG GI TSOGS RGYUN MI 'CHAD DANG, ,'GRO BA'I DON GYI RGYU DANG 
NI; ,SANGS RGYAS ZHING NI RNAM SBYONG BA'O, ,ZHES PA NI SMON LAM GYI GTAM MO, ,LAS KYIS ZLOG PAR BYED PA DANG, ,NYON MONGS PA NI SEL BA DANG, ,RGOL BA DANG NI BDUD DGRA KUN, ,BZLOG PA'I STOBS DANG GSUM ZHES GSUNGS, ,ZHES PA NI STOBS KYI GTAM MO, ,RTOG DANG RTOG MED MNYAM 
NYID DU, ,SNANG DANG RNAM PAR MI RTOG DANG, ,SEMS CAN DON THABS NGES SNANG TE, ,YE SHES GSUM DU DBYE BA'O, ,ZHES PA NI YE SHES KYI GTAM MO, ,SBYIN PA LA SOGS 'DI DAG RNAMS, ,BYANG CHUB SEMS NI SNGON 'GRO BAS, ,BYAMS PA'I BSAM PA MNGON BSGOMS RNAMS, ,SLAR YANG 
PHAR PHYIN 'JIG RTEN PA, ,'DI NI 'JIG RTEN PA RNAMS SO, ,DMIGS PA'I YUL NI GSUM PO RNAMS, ,CHOS KYI BDAG MED BSGOMS PA YIS, ,DE RNAMS 'JIG RTEN 'DAS PAR SHES, ,DE NYID RTOGS PA'I MTSAN NYID CAN, ,'DI NI 'JIG RTEN LAS 'DAS PA RNAMS SO, ,BYAMS PA'I BSAM 
PA KHYAD MED KYANG, ,CHOS KYI BDAG MED DANG LDAN PA'I, ,SBYIN PA'I PHA ROL PHYIN SOGS RNAMS, ,YONGS SU DAG PA'I KHYAD PAR RO, ,'DI NI SA RNAMS KYI KHYAD PAR GYI RGYU'O, ,SBYIN PAS RAB DGA'I RNAL 'BYOR TE, ,TSUL KHRIMS LDAN PAS DRI MA MED 'GYUR, ,BZOD PAS 'OD BYED BRTZON 'GRUS 

@224A
*, ,KYIS, ,'OD 'PHRO 'DI NI BSOD NAMS LDAN, ,BSOD NAMS LAS NI SBYANG DKA' BA, ,SHES RAB KYIS NI MNGON 'GYUR MTHONG, ,RING DU SONG BA THABS CHEN POS, ,STOBS DANG LDAN LAS MI G-YOR 'GYUR, ,SMON LAM GYIS NI LEGS BLO CAN, ,YE SHES LDAN PAS CHOS KYI SPRIN,, 
PHA ROL PHYIN PA BCU PA NI, ,DAG PA'I RIM PAS SA BCU'O, ,GZHAN YANG 'DIR, ,LAS KYI RDZU 'PHRUL SEMS DANG TSE, ,BSOD NAMS YE SHES YO BYAD DANG, ,CHOS DANG YE SHES DBANG PHYUG NYID, ,STOBS KYANG BCU STEN NAN TAN DANG, ,SPOBS DANG DAD DANG THOS DANG BSGOM, ,YANG DAG SO SOR BRTAGS 
PA DANG, ,BSOD NAMS YE SHES BZOD PA'O, ,'DI NI DBANG BCU DANG STOBS BCU DANG BYANG CHUB SEMS DPA' RNAMS KYI PHA ROL TU PHYIN PA 'BRAS BU DANG BCAS PA'O, ,SA 'DI RNAMS KYI DMIGS PA NI, ,KHYAD PAR MED DE STONG NYID DO, ,CHOS DANG GANG ZAG BDAG MED KYI, ,MTSAN NYID DE 
BZHIN GNYIS MED PA'O, ,DE DANG DE YI RTOG PA NI, ,GZHOM PHYIR DE YI NGO BO DGONGS, ,DNGOS SU RTOG PA'I DBYE BA YIS, ,RNAM PA MTHA' YAS RNAM PAR SMIN, ,'DI NI RGYAL BA'I LAM LA 'JUG PA LAS PHA ROL TU PHYIN PA BCU 'BRAS BU DANG BCAS PA'I LE'U STE NYI SHU RTZA GCIG PA'O,, ,, 
BLANG BYA DANG NI DOR BYA'I TSIG ,'DI NI MNGON DU SHES DANG NI, ,DA DUNG YE SHES SAR 'JUG PHYIR, ,CHO GA YANG DAG RAB BSTAN BYA, ,DE LA 'JUG PA MI SDUG DANG, ,DBUGS RNGUB 'BYUNG BA DRAN PA STE, ,DE LA CHAGS CAN MI SDUG PAS, ,CHAGS PA YONGS SU ZAD PAR BYED, ,CHAGS PA KHA DOG DBYIBS 
DANG NI, ,REG BYA DRI SOGS YUL YIN NO, ,MI SDUG GOMS PAS DE ZAD DE, ,ZHI GNAS YANG DAG 'BYUNG BA'O, ,RANG LUS SHA DANG RUL DANG ZAGS, ,RUS PA'I DRA BA TZAM DU BSAM, ,DE NI RIM PAS 'PHEL NAS NI, ,SA NI GANG BA NYID DU LTA, ,DAD MOS 'PHEL PHYIR 'DI GSUNGS TE, ,SLAR YANG 
DE BZHIN BSDUS NAS NI, ,RANG NYID LA NI BSGOM BYA STE, ,RUS PA YI NI LUG BRGYUD DU'O, ,BSGOMS PA'I DNGOS PO GSAL BA NA, ,LAS DANG PO NI RDZOGS PA'O, ,KENG RUS DANG NI THOD PHYED PAR, ,BTANG BAS SBYANG BA BYAS PAR BSHAD, ,SHIN TU 'DAS NAS YID BYED PA, ,SMIN MTSAMS 

@224B
DKYIL DU SEMS BZUNG BYA, ,RNAM PAR SPEL DANG BSDU BA YI, ,RIM PA NYID NI RNAM PAR BSGOM, ,MI SDUG RNAM GSUM GSUNGS PA NI, ,DMAN DANG 'BRING SOGS DBYE BA NYID, ,MI 'DOD BDAG NYID RANG BZHIN NI, ,DE NI CHAGS PA'I GNYEN PO STE, ,MI SDUG BSGOMS PA GSUM PA'O, , 
'DI LTAR LUS LA YANG DAG BRTAG, ,SO DANG SKRA DANG SEN MO SKYE, ,KHRAG DANG PAGS PA SHA DANG NI, ,RDUL DANG TSIL DANG ZHAG CHU SER, ,RGYUS PA RKANG DANG MCHER BA DANG, ,SNYING RUS MKHRIS GLO MCHIN PA DANG, ,PHO BA RGYU MA ZHAG DANG NI, ,GLAD PA DANG NI MIG SNAG DANG, ,PHYI SA DANG NI BAD KAN DANG, , 
SNABS DANG MCHI MA GCIN DANG NI, ,MCHIL MA DANG NI KHU BA DANG, ,SRIN BU RNAG SOGS DE DAG GI, ,PHUNG PO LA NI LUS ZHES BRJOD, ,DRI MA NGAN DANG MI SDUG DANG, ,RANG DBANG MED PA'I RANG BZHIN NYID, ,MNGON SUM MI GTZANG BSDUS PA NI, ,DON MED KUN GYI SNOD YIN NO, ,'DI LA CHAGS TE 
BZLOG DKA' BA, ,MA RIG PAS BSGRIBS YA MTSAN CHE, ,GA BUR LA SOGS DRI BZANGS DANG, ,GANG DANG 'GROGS PAS BRLAG PAR 'GYUR, ,'DI LTAR DUR KHROD SA DBUS SU, ,SONG NAS SHI BA'I RO LA NI, ,LTA ZHING RANG GI GNYEN GYIS SPOD, ,GZHAN YANG 'JIG PAR BYED PAS SO, ,RLUNG GIS SHIN TU 
G-YENGS PA STE, ,RNAM PAR BSNGOS SHING RNAM PAR GZEGS, ,PHYED ZOS PA DANG 'BU YIS NI, ,RAB TU MNGON PAR GZHIG PA NYID, ,SHA MED RNAM PAR GTZIGS PA DANG, ,RUS PA KENG RUS RANG BZHIN NYID, ,RNAM PAR 'THOR BA MTHONG NAS NI, ,MKHAS PAS RANG GI LUS DANG MNYAM, ,DE LTAR MI SDUG 
YANG DAG PAR, ,BSGOMS PA YIS NI MI CHAGS 'GYUR, ,DE YIS ZHI GNAS RDZOGS PA STE, ,DE NI BSGOM PA'I SNOD YIN NO, ,'DI NI RGYAL BA'I LAM LA 'JUG PA LAS MI SDUG PA BSGOM PA'I LE'U STE NYI SHU RTZA GNYIS PA'O,, ,,RTOG DPYOD MANG NA DBUGS RNGUB DANG, ,DBUGS 'BYUNG DRAN 
PAS BRTAN PAR BYA, ,THAMS CAD DU NI SEMS BSDUS TE, ,DE BAS SROG LA DMIGS PA MCHOG ,'JUG PA'AM NI 'BYUNG BA YI, ,SROG GI RLUNG NI BGRANG BAR BYA, ,DRAN PA TZAM DU GCIG LA SOGS, ,GCIG BCU'I MTHAR BGRAD SLAR DE BZHIN, ,GAL TE BAR DU G-YENGS NA NI, ,SLAR YANG DE NI BGRANG 

@225A
*, ,BAR BYA, ,SEMS NI 'DUS DANG G-YENGS PA DANG, ,CHAD DANG LHAG PAS MA YIN NO, ,YANG NA DBUGS 'BYUNG LA SOGS RUNG, ,'GRO BA RTAG TU RJES 'GRO BYA, ,JI TZAM RING BAR 'JUG PA DANG, ,'BYUNG BA YANG NI SEMS KYIS BRTAG ,GZHAG PA ZHES BYA SNA RTZE NI, ,RKANG 
SOR MTHAR NI YANG DAG GNAS, ,NOR BU'I THAG PA BZHIN DU NI, ,RTZE GCIG SEMS KYIS BSAM PAR BYA, ,CI 'DI RJES SU MTHUN PA'AM, ,NYE BAR 'JOMS PA'I RLUNG RNAMS ZHES, ,DBUGS RNGUB 'BYUNG BA DRAN PA BSGOM, ,ZHI GNAS DANG NI NAD MED RGYU, ,BGRANG DANG RJES 'GRO 'JOG PA DANG, ,RTOG 
PA DANG NI BSGYUR BA DANG, ,YONGS SU DAG DANG DRUG 'DI NI, ,DBUGS RNGUB DBUGS DBYUNG DRAN PAR 'DOD, ,'DIR NI GZHUNG BSDUS 'DOD PAS NI, ,RNAM PA GSUM NI RNAM PAR PHYE, ,DRUG PO RNAMS LAS GANG RUNG BAS, ,YANG DAG 'DOD DON 'GRUB PA YIN, ,'DI NI RGYAL BA'I LAM LA 'JUG PA LAS 
DBUGS 'JUG PA DANG 'BYUNG BA DANG BGRANG BA'I LE'U STE NYI SHU RTZA GSUM PA'O,, ,,ZHI GNAS RDZOGS PAR BYAS PA LAS, ,DRAN PA NYER GZHAG BSGOM PA NI, ,LUS DANG TSOR BA SEMS DANG CHOS, ,MTSAN NYID BRAL BA YONGS SU BSGOM, ,LUS 'DI YANG NI BTAGS PA TZAM, ,DON DE BZHIN DU BRTEN PA MED, ,YUL GCIG NA MED THAMS CAD KYI, 
CHA LA YANG NI MI GNAS SO, ,LAG PA LA SOGS GCIG LA YANG, ,LUS KYI BLO NI SKYE MI 'GYUR, ,CHA SHAS LAS GZHAN LUS KYI BLO, ,GANG LA NGES PA SKYE MI 'GYUR, ,CHA SHAS RNAMS NI LUS NYID NA, ,'DI DAG MA LUS LUS SU 'GYUR, ,PHYOGS KYI CHA YIS RNAM PHYE BAS, ,PHRA RAB RDUL YANG CHA DANG LDAN, ,CHA JI 
SNYED NI GCIG MIN TE, ,DE BAS DU MA NYID KYIS MIN, ,GCIG DANG DU MA RNAM BRAL GANG, ,DNGOS MED NAM MKHA'I ME TOG BZHIN, ,DRUG GIS CIG CAR SBYAR BA NA, ,PHRA RAB RDUL YANG DRUG CAR 'GYUR, ,DRUG PO DAG NI GO GCIG NA, ,GONG BU RDUL PHRAN TZAM DU 'GYUR, ,DE BAS NA NI NGO BO NYID, ,MED KYANG 
LUS KYI BLO SKYE DANG, ,THOG MED MA RIG PA LAS 'BYUNG, ,'JIG TSOGS LTA BAR RAB TU SKYE, ,LUS MI SRID NA MIG LA SOGS, ,SRID PA YANG NI SHIN TU RING, ,DE PHYIR MIG SOGS 'DUS REG LAS, ,'BYUNG BA'I TSOR BA GA LA YOD, ,GZUNG BYA'I DNGOS MED SEMS DE MED, ,DE PHYIR 'DZIN PA PO MI 

@225B
SRID, ,GZUNG DANG 'DZIN PA NGES GROL NA, ,SLAR YANG 'DZIN PA GA LA ZHIG ,RGYU DANG RKYEN LAS BYUNG BA YI, ,PHUNG PO SKYE MCHED KHAMS RNAMS NI, ,RTEN CING 'BREL BA'I SPYOD YUL RNAMS, ,THAMS CAD SKYE MED NGO BO NYID, ,DNGOS PO RANG LAS MA SKYES TE, ,DON MED PHYIR TE DE MI SRID, ,RDZOGS 
PAR SKYE BAR 'GYUR BA NI, ,SLAR YANG RGYU NYID DU NI 'GYUR, ,GANG TSE RGYU NYID 'BRAS BU NA, ,DE YI RGYU NI SO SO RU, ,KHA DOG DBYIBS DANG RO [?] NUS PA, ,RNAM PAR SMIN PAR MI 'GYUR RO, ,SNGA MA'I GZUGS NI YONGS SPANGS NAS, ,PHYI MA'I GZUGS NI YONGS 'DZIN PA, ,DE YI DE NYID JI LTAR YIN, ,DE PHYIR 
RANG NYID LAS MI SKYE, ,RGYU DANG 'BRAS BU GNYIS GCIG PAR, ,'JIG RTEN PA YANG MI RTOG GO , ,GANG PHYIR RGYU DE NYAMS NAS KYANG, ,'BRAS BUR GSAL BA MA MTHONG STE, ,DE BAS 'JIG RTEN DU MI RIGS, ,DE KHO NA NYID DU YANG MIN, ,RANG LAS SKYES PA'I PHYOGS 'DI NI, ,DPAG TU MED PA'I SKYON DU 'GYUR, , 
GZHAN LAS KYANG NI MI SKYE STE, ,GZHAN NYID LA NI KHYAD MED NA, ,DNGOS PO KUN LAS DNGOS PO KUN, ,SKYE BA RU NI 'GYUR BA'O, ,GANG LAS GANG NI SKYE BAR 'GYUR, ,RJES SU 'GRO LAS LDOG PA DANG, ,PHA ROL NYID LAS KHYAD MED KYANG, ,GANG LAS GANG NI SKYE 'GYUR BA, ,DE NYID DE YI RGYU 
YIN NA, ,GANG LAS DE NYID SKYE 'GYUR BA, ,DE DAG NYID NI GANG NA STE, ,GANG STE MTHONG PHYIR ZHE NA MIN, ,GANG PHYIR SGYU MAS MA NGES NYID, ,SH'A LU KA SOGS LAS KYANG NI, ,SH'A LU KA SKYE CI LAS KYANG, ,SKYE MTHONG RVA LAS MDA' MTHONG STE, ,SA DAG PA LAS PAD MA'O, ,RANG NYID GRUB NAS GZHAN 
'BYUNG STE, ,GZHAN GRUB NAS NI RANG NYID 'DOD, ,DE GNYIS LTOS NAS GRUB PA STE, ,PHA ROL TSU ROL BZHIN DU GSUNGS, ,GNYIS KA LAS KYANG SKYE MIN TE, ,SKYON NI GNYIS KA 'BYUNG BAR 'GYUR, ,RGYU MED LAS KYANG RIGS MIN TE, ,KUN DU RAB TU THAL 'GYUR TE, ,RGYU GZHAN LA NI MI LTOS PHYIR, , 
RTAG TU YANG DANG MED PAR 'GYUR, ,LTOS PA YI NI DNGOS PO RNAMS, ,RES 'GA' BA NYID DU NI 'GYUR, ,DNGOS RNAMS YOD PA SKYE MIN TE, ,RANG NYID THOB PHYIR DON MED NYID, ,SKYES PA YANG NI SKYE BA NA, ,DE NI THUG PA MED PAR 'GYUR, ,DNGOS RNAMS MED PA SKYE MIN TE, ,RI BONG RVA SOGS JI BZHIN NO, , 

@226A
*, ,THAMS CAD NYID LAS 'DI DAG KUN, ,RTAG PAR SKYE BAR RAB TU THAL, ,YOD DANG MED LAS MI SKYE STE, ,'GAL BA'I PHYIR NA MI SRID DO, ,GNYIS KA MIN LAS MI SKYE STE, ,DE LTA'I DON NI MI SRID PHYIR RO, ,LUS LA SOGS RNAMS JI TZAM BZHIN, ,DBU MA RTZA BA LA SOGS SU, , 
GSUNGS PA GANG DE YONGS SHES BYA, ,BSDUS PA'I PHYIR NI 'DIR MA BRJOD, ,GANG GANG CUNG ZAD GANG GI TSE, ,GANG DU DE LTAR NYID SNANG BA, ,DE KUN DE TSE DE RU NI, ,DE LTA NYID DU RAB TU MED, ,DE PHYIR GANG LA GANG GZUGS KYIS, ,JI SRID CUNG ZAD RAB RTOGS PA, ,DE YI GZUGS KYIS DE STONG STE, ,SGYU MA'I 
GRONG KHYER SPRUL BZHIN NO, ,'DI LTAR LUS LA SOGS PA NI, ,NGO BO NYID MED RNAM BSGOMS PAS, ,DE LA NGO BO NYID MED PA'I, ,RANG BZHIN NYID DU DRAN PA SKYE, ,THOS BSAM SOGS KYIS SHES RAB NI, ,DRAN PA'O DE LA NYE BAR 'JOG ,NYE BAR GZHAG PA'O LUS LA SOGS, ,'DI DAG DBYE BA RNAM PA 
BZHI; ,PHYIN CI LOG NI BZHI PO YI, ,GNYEN PO NYID NI NGO BO NYID, ,GTZANG SOGS 'KHRUL PA GZHOM PA NYID, ,BZHI PO 'DI DAG DBYE BA'O, ,JI LTAR GSUNGS PA'I DRAN NYER GZHAG ,BSGOMS PA BYAS TE LEGS PAR GNAS, ,MDOR NA LUS LA SOGS PA NI, ,MI RTAG SOGS SU BLTA BAR BYA, ,DE 
NAS DROD DU 'GYUR ZHES PA'I, ,DGE BA'I RTZA BA SKYE BAR 'GYUR, ,SDUG BSNGAL LA SOGS BDEN BZHI NI, ,RNAM PA BCU DRUG SPYOD YUL LO, ,GTZUB SHING GTZUBS PA LA SOGS PAS, ,JI LTAR PHYI ROL ME 'BYUNG BZHIN, ,YANG DAG SHES PA'I ME LAS NI, ,'BYUNG BA'I RTAGS NI DANG POR BRJOD, , 
MNGON SHES LA SOGS BCOS PA YI, ,RNAM PA NYE BAR MTSON PA STE, ,LUS SOGS LAS SU RUNG DANG ZHI, ,MNGON PAR SHES SOGS YON TAN YANG, ,CHUNG DANG 'BRING DANG CHEN PO STE, ,DE NI RIM PAS SKYE BAR 'GYUR, ,RNAL 'BYOR SHIN TU DAD PA YIS, ,BDEN PA NYID DU SHIN TU BSGOM, ,DE LAS 
DE YI MI MTHUN PHYOGS, ,SKYES PA RNAMS NI SPONG BAR BYED, ,SLAR YANG DE DAG MI SKYED CING, ,KUN DU SKYES PA 'JOMS PAR BYED, ,GNYEN PO'I PHYOGS RNAMS MA SKYES PA, ,BSKYED PHYIR YANG DAG 'BAD PAR BYED, ,SKYES PA RNAMS NI NAN TAN GYIS, ,BSRUNG ZHING YONGS SU 'PHEL BAR BYED, ,'DUN PA 

@226B
BSKYED CING BRTZON 'GRUS NI, ,RTZOM STE THUB PA'I SRAS KYIS SO, ,BRTAN PAS YANG DAG SPONG BA NI, ,BZHI PO 'DI DAG BSGOM PAR BYA, ,DE NAS RTZE MOR GYUR ZHES PA'I, ,DGE BA'I RTZA BA SKYE BAR 'GYUR, ,DE 'PHEL BA LAS SKYES DE NI, ,SPONG BA'I BRTZON 'GRUS LDAN PA ZHES, ,GSUNGS PA'I BRTZON 
'GRUS CAN LA NI, ,RDZU 'PHRUL RKANG PA 'DI DAG 'BYUNG, ,'DUN DANG BRTZON 'GRUS SEMS DANG NI, ,DPYOD PA'I TING 'DZIN 'DI DAG GO , ,'DUN PA DRAG PO'I STOBS LDAN PAS, ,DGE BA'I CHOS NI RNAMS BSGOMS PAS, ,DE LA RTZE GCIG SEMS KYIS NI, ,TING 'DZIN NYE BAR SKYE BAR 'GYUR, , 
YANG DAG SPONG BA'I BRTZON 'GRUS DE, ,YANG DAG LDAN PA'I RNAL 'BYOR PA, ,DE YI BDAG RKYEN BRTZON 'GRUS KYI, ,TING 'DZIN NYA BAR SKYE BAR 'GYUR, ,SEMS SBYONG LDAN PA YI NI SEMS, ,DE KHO NA NYID GCIG PU'I SEMS, ,SEMS NI BDAG POS MA BSKYED PAR, ,DE LA TING 'DZIN SKYE BAR 'GYUR, , 
DA LTA BDAG LA SDIG PA'I CHOS, ,YOD PA NYID DAM 'ON TE MED, ,DPYOD PA ZHES PA'I TING 'DZIN GYI, ,RGYAL POR SEMS NI RTZE GCIG 'GYUR, ,'JIG RTEN 'DAS PA'I RDZU 'PHRUL GYI, ,RKANG PA'I RGYU DANG RKYEN RNAMS SO, ,RDZU 'PHRUL RKANG PA BZHI PO DAG ,GSUNGS PA 'DI DAG TING 'DZIN TE, , 
'DI LAS BZOD PAR 'GYUR ZHES PA'I, ,DGE BA'I RTZA BA SKYE BAR 'GYUR, ,DE BZHIN GSHEGS PAS YANG DAG BSTAN, ,CHOS KUN MNGON PAR 'DOD PAR 'GYUR, ,BZOD THOB NGAN SONG MI 'GRO ZHING, ,RGYAL BAS BYANG CHUB LUNG STON 'GYUR, ,RGYAL BA'I SRAS NI SEMS BSKYED NAS, ,GRANGS 
MED BSKAL PAS NGES 'BYUNG 'GYUR, ,DAD DANG BRTZON 'GRUS DRAN PA DANG, ,DE BZHIN TING 'DZIN SHES RAB BCAS, ,DBANG PO LNGA STE MTHONG LAM GYI, ,BSKYED PA YI NI BDAG PO NYID, ,BDEN DANG DKON MCHOG DGE SOGS LA, ,DAD DANG YE SHES BDAG NYID DE, ,DE YANG RNAM PA 
GSUM DU 'DOD, ,DAD DANG YOD NYID GSUNGS PA NYID, ,LE LO DON MED BRTZON PA DANG, ,YI CHAD PA DANG ZHUM BDAG NYID, ,DE DAG GNYEN PO BRTZON 'GRUS TE, ,DGE LA SPRO BA'I MTSAN NYID DO, ,DRAN PA DUS GSUM SA LA NI, ,SEMS NI NYAMS PA MED PA'O, ,SEMS RTZE GCIG 

@227A
*, ,PA'I CHOS LA NI, ,TING NGE 'DZIN DU YONGS SU BRJOD, ,SHES RAB THOS BSAM LAS BYUNG ZHING, ,CHOS RAB 'BYED PA'I BDAG NYID DO, ,'DI DAG SNGON DU SKYES KYANG NI, ,RIM PA 'DIS NI RGYAS PA'O, ,DE NAS CHOS MCHOG DE BZHIN NYID, ,CES PA'I DGE BA'I RTZA BA 'BYUNG, ,'JIG 
RTEN PA YI CHOS KUN GYI, ,MCHOG NYID PHYIR NI DE BZHIN BRJOD, ,DBANG PO RNAMS DANG STOBS RNAMS SU, ,RIM PAS 'PHEL BA NYID DU 'GYUR, ,BZOD PA CHOS MCHOG LA GNAS TE, ,DAD PA LA SOGS STOBS LDAN PAS, ,GANG TSE LHA DANG BDUD DANG NI, ,NYON MONGS KUN GYIS THUB DKA' ZHING, , 
TING 'DZIN GRANGS LAS 'DAS PA NI, ,BLO LDAN LA NI SKYE BAR 'GYUR, ,'DI NI NGES PAR 'BYED PA YI, ,CHA BZHI RU NI BRJOD PA YIN, ,CHUNG DANG 'BRING SOGS DBYE BA YIS, ,THA DAD SO SO'I DGE BA GSUM, ,'DI DAG SBYOR BA'I LAM DU 'GYUR, ,TSOGS KYI SA NI ZHES KYANG NGO, ,DE BZHIN SO 
SO'I SKYE BO'I SA, ,MNGON PAR DGA' BA RIN CHEN 'OD, ,'DI NI RGYAL BA'I LAM LA 'JUG PA LAS SBYOR LAM BRJOD PA'I LE'U STE NYI SHU RTZA BZHI PA'O,, ,,DA NI BYANG CHUB SEMS DPA' YI, ,MTHONG BA'I LAM NI BRJOD PAR BYA, ,YANG DAG DE NYID YANG DAG MTHONG, ,MI MTHUN PHYOGS 
NI SPONG BAR 'GYUR, ,MTHONG LAM DE YI DRI MA NI, ,RTZA BA'I BAG LA NYAL DRUG STE, ,CHAGS DANG KHONG KHRO NGA RGYAL LTA, ,MA RIG THE TSOM ZHES NYON MONGS, ,'DOD CHAGS LA YANG RNAM GNYIS TE, ,'DOD PA'I KHAMS KYI 'DOD CHAGS GANG, ,DE NI 'DOD PA'I 'DOD CHAGS MCHOG ,GZUGS DANG GZUGS MED GYUR PA NI, , 
SRID PA'I CHAGS PA'O LTA BA NI, ,BDAG DANG BDAG GIR RTAG CHAD DANG, ,ME DANG DMAN LA CHAD LTA DANG, ,RGYU MIN LAM MIN DER LTA BA, ,DE RNAMS LTA BA LNGA YIN NO, ,NYON MONGS BCU NI KHAMS GSUM DU, ,BRGYAD CU RTZA BRGYAD DU DBYE STE, ,'PHAGS PA'I BDEN PA BZHI RNAMS KYIS, ,LTA BA 'DI 
DAG SLAR YANG SPONG, ,GANG 'DI 'DOD PAR SPYOD PA YI, ,SDUG BSNGAL BDEN PA YID BYED NA, ,MI RTAG SDUG BSNGAL STONG PA DANG, ,BDAG MED RNAM PAR SKYE BAR 'GYUR, ,SDUG LA CHOS SHES BZOD PA DANG, ,SDUG BSNGAL LA CHOS SHES 'DI GNYIS, ,'DOD PA'I CHU BO'I NYON MONGS GANG, , 

@227B
SNGAR BSTAN DE RNAMS KUN SPANG BYED, ,DE BZHIN GZUGS DANG GZUGS MED PA'I, ,SRID PA'I SDUG BSNGAL BDEN BSGOMS PAS, ,SDUG BSNGAL RJES SU SHES BZOD DANG, ,DE SHES PA NI YANG DAG SKYE, ,GZUGS DANG GZUGS MED NYON MONGS NI, ,DE NYID KHONG KHRO MA GTOGS PA, ,RAB TU 'JOMS 
TE SO SO RU, ,RNAM PA DGU GNYIS BCO BRGYAD DO, ,'DI LTAR KHAMS GSUM NYON MONGS NI, ,SDUG BSNGAL BDEN PA MTHONG BA YI, ,SKAD CIG BZHI PO 'DI NYID KYIS, ,NYI SHU RTZA BRGYAD RAB TU SPONG, ,'DOD PA'I KUN 'BYUNG BDEN PA NI, ,RGYU DANG KUN 'BYUNG DANG YANG NI, ,RAB TU SKYE DANG DE BZHIN RKYEN, ,RNAM PA 
BZHIR NI YID LA BYA, ,KUN 'BYUNG LA CHOS SHES BZOD DANG, ,DE SHES PA NI YANG DAG SKYE, ,TSUL KHRIMS BRTUL ZHUGS 'JIG TSOGS LTA, ,MTHAR 'DZIN LTA RNAMS MA GTOGS PA, ,'DOD CHAGS KHONG KHRO NGA RGYAL DANG, ,MA RIG THE TSOM 'DI DAG DANG, ,LOG LTA LTA BA MCHOG 'DZIN TE, ,'DOD PA'I 'DUN 
RNAMS ZAD PAR 'GYUR, ,GZUGS DANG GZUGS MED GYUR PA YI, ,KUN 'BYUNG BDEN PA BSGOMS PA LAS, ,KUN 'BYUNG LA RJES SHES BZOD DANG, ,DE SHES PA NI RAB TU SKYE, ,GZUGS DANG GZUGS MED NYON MONGS NI, ,KHONG KHRO MA GTOGS RAB 'JOMS TE, ,SO SOR DRUG DRUG BCU GNYIS SO, , 
DE LTAR KHAMS GSUM NYON MONGS RNAMS, ,KUN 'BYUNG BDEN PA MTHONG BA LAS, ,SKAD CIG BZHI PO 'DI DAG NI, ,NYID KYIS BCU DGU ZAD PAR BYED, ,'GOG DANG ZHI DANG DE BZHIN DU, ,GYA NOM PA DANG NGES 'BYUNG STE, ,'GOG PA'I BDEN PA 'DOD PA DE, ,RNAM PA BZHIN 'DI YID LA BYA, ,'GOG LA 
CHOS SHES BZOD PA DANG, ,DE SHES YANG DAG SKYES PA LAS, ,GANG DE KUN 'BYUNG DU GSUNGS RNAMS, ,NYON MONGS BDUN NI RAB TU SPONG, ,BLO LDAN BYANG CHUB SEMS DPA' GANG, ,GZUGS DANG GZUGS MED KHAMS PHYIN NAS, ,SLAR YANG 'GOG PA'I BDEN PA NI, ,YID LA BYAS 
PA DE LA NI, ,'GOG LA RJES SHES BZOD PA DANG, ,DE SHES YANG DAG SKYES PA LAS, ,GZUGS DANG GZUGS MED SRID NYON MONGS, ,RNAMS NI SO SOR DRUG RIM BZHIN, ,GNYIS POR DE LTAR BCU GNYIS TE, ,KHAMS GSUM POR NI SKAD CIG BZHIN, ,'GOG BDEN DE NI MTHONG 

@228A
*, ,BA LAS, ,BCU DGU RAB TU SPANG BA'O, ,LAM GYI BDEN PA BSGOMS PA NI, ,'DOD PA'I KHAMS SU RNAM PA BZHI, ,LAM DANG NGES PAR 'BYIN PA DANG, ,RIGS PA SGRUB PA'I RANG BZHIN LAS, ,LAM LA'ANG CHOS SHES BZOD PA DANG, ,DE SHES YANG DAG SKYES PA LAS, , 
TSUL KHRIMS BRTUL ZHUGS MCHOG 'DZIN DANG, ,BCAS PA BRGYAD NI 'DOD PA'I'O, ,GZUGS DANG GZUGS MED GYUR PA NI, ,DE BZHIN LAM BDEN BSGOMS PA LAS, ,GZHAN YANG LAM LA RJES SHES PA'I, ,BZOD DANG DE SHES SKYES PA LAS, ,GZUGS DANG GZUGS MED GYUR PA NA, ,BDUN BDUN DE NI 
BCU BZHI'O, ,DA LTAR KHAMS GSUM NYON MONGS RNAMS, ,LAM GYI BDEN PA MTHONG BA LAS, ,SKAD CIG BZHI PO 'DI YIS NI, ,NYI SHU RTZA GNYIS RAB TU SPONG, ,'DI DAG GIS NI BYANG SEMS KYI, ,MTHONG BA'I LAM NI RAB TU SKYE, ,'PHAGS PA'I BDEN PA BZHI PO RNAMS, ,DE LTAR MTHONG BA'I 
LAM DE NYID, ,NYON MONGS PA NI BRGYAD CU BRGYAD, ,BDEN PA YIS NI RAB 'JOMS SO, ,'GRO KUN NGO BO MED PA STE, ,GZUGS BRNYAN DANG MTSUNGS GSAL BA'O, ,DAG CING GNYIS MED NAM MKHA' MNYAM, ,DE NYID DE NAS MTHONG BAR 'GYUR, ,MTHONG LAM DU NI BDEN MTHONG BA'I, ,BDEN PA'I RGYA 
MTSO SKYE BA'O, ,MTHU DANG SEMS CAN DON DANG NI, ,TING 'DZIN YON TAN MTHA' YAS LDAN, ,DRAN DANG CHOS RAB 'BYED PA YI, ,SHES RAB BRTZON 'GRUS GONG DU BRJOD, ,DGA' BA SEMS LAS BYUNG BAR GSUNGS, ,SHIN TU SBYANGS PA LUS BDE STE, ,SNYOMS PAR GNAS PA'I BTANG SNYOMS SO, ,TING 
'DZIN SEMS NI RTZE GCIG PA'O, ,BYANG CHUB YAN LAG BDUN LDAN PA'I, ,CHOS 'DI DAG NI ZAG PA MED, ,DE NAS KUN BDEN MI 'GYUR BA'I, ,TING 'DZIN DE NAS DE LA SKYE, ,DBU NI BCAD NAS SBYIN BYED KYANG, ,SDUG BSNGAL BAR NI MI 'GYUR RO, ,DE LTAR DGA' BA'I SA DE LA, ,SBYIN PA'I PHA ROL PHYIN RJES 'BRANG, , 
BYANG CHUB SEMS DPAS DANG PO YI, ,MCHOG TU DGA' BA THOB PA NYID, ,'DI NI RGYAL BA'I LAM LA 'JUG PA LAS MTHONG LAM BRJOD PA'I LE'U STE NYI SHU RTZA LNGA PA'O,, ,,DE NAS YANG NI BSGOM PA'I LAM, ,THEG PA GSUM LA RJES GNAS PA'I, ,PHRA ZHING PHRA BA'I DRI MA NI, ,ZANG BYED 

@228B
'BAD PAS BSGOM PAR BYA, ,MTHONG BA'I DON GYI DE NYID LA, ,SEMS KYIS YANG YANG BSKYED CING BSGOM, ,GOMS NAS THAR PAS 'GRO BA'I LAM, ,CHUNG DANG 'BRING DANG CHEN PO STE, ,SLAR YANG GSUM DU DBYE BA NI, ,CHUNG NGU'I CHUNG NGU CHUNG NGU'I 'BRING, ,CHUNG NGU YI NI CHEN PO DANG, ,DE BZHIN 'BRING 
DANG CHEN PO YANG, ,'DOD PA'I SAR NI DGU RU DBYE, ,BSAM GTAN GZUGS MED SNYOMS 'JUG GI ,SA BRGYAD PA LA DE BZHIN NO, ,SO SO SO SO'I SA LA NI, ,DGU DGU YI NI RNAM PAR 'GYUR, ,'DI LTAR BSGOM LA KHAMS GSUM DU, ,BRGYAD CU RTZA GCIG DBYE BA NI, ,MI MTHUN SPANG BYA LAS PHYE BA, , 
CHAGS DANG KHONG KHRO NGA RGYAL DANG, ,MA RIG BAG LA NYAL 'DI BZHI, ,'DOD PA'I KHAMS KYI MI MTHUN PHYOGS, ,BSGOM PAS SPANG BAR BYA RNAMS SO, ,DE BZHIN GZUGS KYI KHAMS SU NI, ,KHONG KHRO MA GTOGS GSUM DE NYID, ,GSUM NI GZUGS MED KHAMS SU STE, ,BCU PO 'DI 
NI KHAMS GSUM DU'O, ,CHUNG NGU'I 'BRING DANG CHEN PO NI, ,SLAR YANG GSUM DU DBYE BA STE, ,CHUNG NGU'I CHUNG SOGS DBYE BA NI, ,DGU RU 'DOD PA'I SA RNAMS SU'O, ,BSAM GTAN GZUGS MED SA BRGYAD LA, ,MI MTHUN PHYOGS NI DGU DGU'O, ,'DOD PA LA SOGS SA DGU LA, ,RNAM 
PA BRGYAD CU RTZA GCIG 'GYUR, ,LAM LA BZLOG PA'I RIM PA NYID, ,CHUNG NGU'I CHUNG NGU LA SOGS KYIS, ,CHEN PO'I TSE SOGS DRI MA SPONG, ,GSUNGS PA'I MTHONG DANG BSGOM PA'I LAM, ,MTHONG BA ZHES NI GSUNGS PA DANG, ,BSGOM LAM ZHES PA LA BRTEN NAS, ,NYAN THOS SOGS KYI 
TSUL GYIS NI, ,SA BRGYAD PO NI THOB PAR 'GYUR, ,DE YANG RIGS KYI SA DANG PO, ,GNYIS PA DE BZHIN BRGYAD PA STE, ,MTHONG BA ZHES BYA GSUM PA'O, ,BZHI PA DE BZHIN BSRABS PA'I SA, ,LNGA PA 'DOD CHAGS BRAL ZHES PA, ,DUG PA BYAS PA BSRUNG BA STE, ,BDUN PA NYAN THOS ZHES PA'O, ,BRGYAD 
PA DE BZHIN RANG RGYAL SA, ,NYAN THOS RANG RGYAL BYANG CHUB KYI, ,LAM ZHUGS PA LA GSANGS PA'O, ,BYANG CHUB SEMS DPA' SHES BYA NI, ,DRI MA MED SOGS SA DGU STE, ,'PHAGS LAM YAN LAG BRGYAD PO DANG, ,MTSUNGS PAR LDAN PA BSGOM PA'I LAM, ,LTA BA RTOG PA NGAG DANG LAS, , 

@229A
*, ,'TSO BA DANG NI RTZOL BA DANG, ,DRAN PA TING 'DZIN YANG DAG LDAN, ,LAM GYI YAN LAG BRGYAD POR SHES, ,GNYIS PA DRI MA MED PA'I SA, ,NYES DANG DRI MA KUN ZAD PHYIR, ,TSUL KHRIMS PHA ROL PHYIN DAG PA, ,STON KA'I ZLA 'OD DANG MTSUNGS SO, ,BZOD PA'I PHA ROL 
PHYIN DAG PA, ,GSUM PA 'ONG BYED PA YANG NI, ,YE SHES ME LCE RAB 'BAR BAS, ,'DZIN PA GNYIS NI LEGS PAR BSREGS, ,BZHI PA 'OD 'PHRO BA YANG NI, ,YANG DAG YE SHES 'OD 'PHRO'I PHYIR, ,BRTZON 'GRUS PHA ROL PHYIN LHAG CING, ,BYANG CHUB PHYOGS KYIS RGYUN DU BYAS, , 
LNGA PA RGYAL BAR DKA' BA YANG, ,BDUNG KUN GYIS THUB SHIN TU DKA', ,BSAM GTAN PHAR PHYIN GYIS BCINGS PA, ,BSOD NAMS TSOGS KYI BSGRUBS PA NYID, ,DRUG PA MNGON DU 'GYUR ZHES PA, ,SANGS RGYAS CHOS LA MNGON PHYOGS NYID, ,SHES RAB PHA ROL PHYIN DAG PA, , 
'GOG PA'I BDEN PA THOB STE RGYAS, ,BDUN PA RING SONG THABS CHEN PO, ,RJES SU RING DU SONG BA'I PHYIR, ,BLO LTAN SKAD CIG SKAD CIG DER, ,'GOG PA YANG NI THOB PAR 'GYUR, ,DE BZHIN BRGYAD PA MI G-YO'I PHYIR, ,GZHON NU'I SA STE MI G-YO BA, ,SMON LAM RNAM PAR DAG PA'I SA, , 
'GOG LAS RGYAL BA SKUL BYED PA'O, ,DGU PA LEGS PA'I BLO GROS ZHES, ,BGYI BA'I SA STE STOBS LA BRTEN, ,'DI NI BLO LDAN LEGS PA YI, ,BLO GROS SO SOR RIG PA THOB, ,BCU PA CHOS KYI SPRIN YANG NI, ,DAM CHOS CHAR NI MNGON PAR 'BEBS, ,'DI NI BYANG SEMS DBANG 
BSKUR TE, ,SANGS RGYAS RNAMS KYIS DAG PAR BYED, ,'DI NI RGYAL BA'I LAM LA 'JUG PA LAS BSGOM LAM BRJOD PA'I LE'U STE NYI SHU RTZA DRUG PA'O,, ,,LAM GZHAN KUN LA KHYAD 'PHAGS SHING, ,RTZE MO NYID DU PHYIN PA LAS, ,KHYAD PAR LAM DU GRAGS PA YANG, ,SA NI 
BCU PA'I NANG DU'O, ,SANGS RGYAS ZHING DANG MNGON SHES DANG, ,DAM PA'I BSOD NAMS YE SHES TSOGS, ,RDZOGS PA'I BYANG CHUB PHYOGS KYI CHOS, ,RNAMS DANG ZHI GNAS LHAG MTHONG BCAS, ,GZUNGS DANG SPOBS PA RNAMS DANG NI, ,SHA LA SOGS PA'I SPYAN LNGA DANG, ,'DI 

@229B
DAG LA SOGS CHOS RNAMS KUN, ,THAMS CAD DU NI YONGS SU SBYONG, ,'DI NI RGYAL BA'I LAM LA 'JUG PA LAS KHYAD PAR GYI LAM BSHAD PA'I LE'U STE NYI SHU RTZA BDUN PA'O,, ,,SA 'DI RNAMS KYI SBYONG BA'I LAM, ,'PHAGS PA MI PHAM ZHABS KYIS NI, ,MNGON PAR RTOGS PA'I RGYAN DU GSUNGS, , 
YONGS SU SBYONG BA RNAM BCU YIS, ,SA NI DANG PO 'THOB 'GYUR TE, ,BSAM DANG PHAN PA'I DNGOS NYID DANG, ,SEMS CAN RNAMS LA SEMS MNYAM NYID, ,GTANG DANG BSHES GNYEN BSTEN PA DANG, ,DAM CHOS DMIGS PA TSOL BA DANG, ,RTAG TU NGES 'BYUNG SEMS NYID DANG, ,SANGS RGYAS 
SKUR 'DOD DGA' BA DANG, ,CHOS STON PA DANG BDEN PA YI, ,TSIG NI BCU PA YIN PAR 'DOD, ,'DI DAG RANG BZHIN MI DMIGS PAS, ,YONGS SU SBYONG BAR SHES PAR BYA, ,TSUL KHRIMS BYAS PA GZO DANG BZOD, ,RAB TU DGA' DANG SNYING RJE CHE, ,BKUR STI BLA MA LA GUS 
NYAN, ,BRGYAD PA SBYIN PA SOGS LA BRTZON, ,THOS PA MI NGOMS NYID DANG NI, ,ZANG ZING MED PAR CHOS SBYIN DANG, ,SANGS RGYAS ZHING KUN SBYONG BA DANG, ,'KHOR BAS YONGS SU MI SKYO DANG, ,NGO TSA KHREL YOD CES BYA BA, ,RLOM MED BDAG NYID DE RNAMS LNGA, ,NAGS GNAS 'DOD CHUNG CHOG SHES 
DANG, ,SBYANGS PA YANG DAG SDOM BSTEN DANG, ,BSLAB PA YONGS SU MI GTONG DANG, ,'DOD PA RNAMS LA SMOD PA DANG, ,MYA NGAN 'DAS DANG BDOG KUN GTONG, ,MI ZHUM PA DANG LTA BA MED, ,'DRIS DANG KHYIM DANG 'KHREN PA DANG, ,'DU 'DZIR GYUR PA'I GNAS DANG NI, ,BDAG BSTOD GZHAN LA 
BRNYAS PA DANG, ,MI DGE LAS KYI LAM BCU DANG, ,RLOM PAS KHENGS DANG PHYIN CI LOG, ,BLO NGAN DANG NI NYON MONGS BZOD, ,BCU PO 'DI NI RNAM SPANGS NA, ,SA LNGA PA NI YANG DAG 'THOB, ,SBYIN DANG TSUL KHRIMS BZOD BRTZON 'GRUS, ,BSAM GTAN SHES RAB RAB RDZOGS PAS, , 
SLOB MA DANG NI BSE RU LA, ,DGA' DANG SKRAG PA'I SEMS SPANGS DANG, ,SLONG NA MI ZHUM BDOG PA KUN, ,BTANG YANG MI DGA' MED PA DANG, ,DBUL YANG SLONG BA MI SPONG BAS, ,SA NI DRUG PA YANG DAG 'THOB, ,BDAG DANG SEMS CAN 'DZIN PA DANG, ,SROG DANG GANG ZAG CHAD RTAG DANG, ,MTSAN MA 

@230A
*, ,RGYU DANG PHUNG PO DANG, ,KHAMS DANG SKYE MCHED DAG DANG NI, ,KHAMS GSUM PA LA GNAS DANG CHAGS, ,SEMS NI KUN DU ZHUM PA DANG, ,DKON MCHOG GSUM DANG TSUL KHRIMS LA, ,DE LTA BA YI MNGON ZHEN DANG, ,STONG PA NYID LA RTZOD PA DANG, ,DE DANG 'GAL BA'I NYES PA NI, , 
NYI SHU GANG LA RNAM CHAD PA, ,DE YIS SA NI BDUN PA THOB, ,RNAM THAR SGO GSUM SHES PA DANG, ,'KHOR GSUM RNAM PAR DAG NYID DANG, ,SNYING RJE DANG NI RLOM MED DANG, ,CHOS MNYAM NYID DANG TSUL GCIG SHES, ,MI SKYE BA DANG BZOD SHES DANG, ,CHOS RNAMS RNAM PA GCIG TU STON, ,RTOG PA KUN DU 'JOMS 
PA DANG, ,'DU SHES LTA DANG NYON MONGS SPONG, ,ZHI GNAS NGES PAR SEMS PA DANG, ,LHAG MTHONG LA NI MKHAS PA DANG, ,SEMS DUL BA DANG THAMS CAD LA, ,THOGS PA MED PA'I YE SHES DANG, ,CHAGS PA'I SA MIN GAR 'DOD PA'I, ,ZHING GZHAN DU NI MNYAM 'GRO DANG, ,KUN DU BDAG GI NGO BO NI, , 
STON PA NYID DANG NYI SHU'O, ,SEMS CAN KUN YID SHES PA DANG, ,MNGON PAR SHES PAS RTZE BA DANG, ,SANGS RGYAS ZHING BZANG BSGRUB PA DANG, ,YONGS SU BRTAG PHYIR SANGS RGYAS STON, ,DBANG PO SHES DANG RGYAL BA YI, ,ZHING SKYONG SGYU MA LTAR GNAS DANG, ,BSAM BZHIN SRID PA LEN PA DANG, ,LAS NI RNAM 
PA 'DI BRGYAD BSHAD, ,SMON LAM DAG NI MTHA' YAS DANG, ,LHA LA SOGS PA'I SKAD SHES DANG, ,SPOBS PA CHU PO LTA BU DANG, ,MJAL DU 'JUG PA MCHOG DANG NI, ,RIGS DANG RUS DANG CHO 'BRANG DANG, ,'KHOR DANG SKYE BA DAG DANG NI, ,NGES 'BYUNG BYANG CHUB SHING RNAMS DANG, ,YON TAN PHUN SUM TSOGS 
PA YIN, ,SA DGU 'DAS NAS YE SHES NI, ,GANG GIS SANGS RGYAS SAR GNAS PA, ,DE NI BYANG CHUB SEMS DPA'I SA, ,BCU PA YIN PAR SHES PAR BYA, ,'DI NI RGYAL BA'I LAM LA 'JUG PA LAS SA BCU YONGS SU SBYONG BA'I LAM BRJOD PA'I LE'U STE NYI SHU RTZA BRGYAD PA'O,, ,,TSOGS 
NI THAMS CAD MA LUS PAS, ,LAM NI YONGS SU DAG PA'I RGYUN, ,SANGS RGYAS RNAMS KYI SKU BZHI NI, ,BLO CHEN RNAMS KYIS RDZOGS PAR 'GYUR, ,KHAMS GSUM SPYOD PA LAS GROL BA, ,DAG CING ZHI LA MKHA' MNYAM PA, ,BRTAG DKA' RTOGS PAR DKA' BA YI, ,BDEN BZHI DPE MED 

@230B
MTHUG PO STE, ,MCHOG GI BDE BAS KHYAB PA'O, ,MCHOG TU MI 'GYUR BDE DAM PA, ,RNAM PAR RTOG MED CHA LAS 'DAS, ,YANG DAG MTHA' STE 'OD GSAL BA, ,RNAM PAR SHES PA'I CHOS NYID 'DAS, ,PHRA RAB RDUL NI RNAM PAR SPANGS, ,SKYID CING 'JIGS MED SNYING BRTZE YI, ,MTHAR 
PHYIN CHOS RNAMS RANG BZHIN BDAG ,LHAN SKYES NGO BO NYID CES PA'I, ,SKU DE SANGS RGYAS SPYOD YUL LO, ,MNGON PAR RTOGS PA'I RGYAN DU NI, ,'PHAGS PA MI PHAM PAS GSUNGS TE, ,THUB PA'I NGO BO NYID SKU NI, ,ZAG PA MED PA'I CHOS GANG DAG ,THOB GYUR RNAM KUN RNAM DAG PA, ,DE DAG RANG 
BZHIN MTSAN NYID CAN, ,NGO BO NYID KYI SKU'O, ,BYANG CHUB PHYOGS SOGS CHOS RNAMS NI, ,RDZOGS SANGS RGYAS RNAMS SPYOD YUL LO, ,SGRIB PA KUN LAS NGES GROL BA, ,STONG PA NYID DANG RO GCIG MCHOG, ,CHOS RNAMS DE DAG KUN GYI NI, ,RTEN DU YANG DAG RAB TU BRJOD, ,RNAM PA KUN GYI 
MCHOG LDAN PA, ,KHYAB BDAG STONG NYID RO GCIG STE, ,RNAM DAG STONG NYID GCIG PA'I BDAG, ,SNA TSOGS GZUGS 'DZIN DAM PA STE, ,STONG NYID SNYING RJE DBYER MED PAS, ,DNGOS DANG DNGOS MIN GCIG MTSAN NYID, ,BDEN PA GNYIS KYI BDAG NYID DU, ,DPAL LDAN CHOS SKU STON PA'O, ,GTZO 
BO YE SHES TSOGS GNYIS NI, ,YONGS SU SMIN PA MKHA' DANG MTSUNGS, ,GTZO BO SEMS GANG GSAL DAG PA, ,THUB PA ZUNG 'JUG BDAG NYID DO, ,RDZOGS SANGS RGYAS DANG DE SRAS KYIS, ,CHOS KYI SKU DE GSUNGS PA STE, ,MNGON RTOGS RGYAN DU GSUNGS PA NI, ,BYANG CHUB PHYOGS MTHUN TSAD 
MED DANG, ,RNAM PAR THAR DANG MTHAR GYIS NI, ,SNYOMS 'JUG DGU YI BDAG NYID DANG, ,ZAD PAR BCU YI BDAG NYID DANG, ,ZIL GYIS GNON PA'I SKYE MCHED NI, ,RAB TU DBYE BAS RNAM BRGYAD DANG, ,NYON MONGS MED DANG SMON MKHYEN DANG, ,MNGON SHES SO SO YANG DAG RIG ,RNAM PA 
THAMS CAD DAG BZHI DANG, ,DBANG BCU DANG NI STOBS BCU DANG, ,MI 'JIGS PA NI BZHI DAG DANG, ,BSRUNG BA MED PA RNAM GSUM DANG, ,DRAN PA NYER GZHAG RNAM GSUM DANG, ,BSNYEL BA MI MNGA'I CHOS NYID DANG, ,BAG CHAGS YANG DAG BCOM PA DANG, ,SKYE LA THUGS RJE CHEN PO 

@231A
*, ,DANG, ,THUB PA KHO NA'I MA 'DRES CHOS, ,BCO BRGYAD BSHAD PA GANG YIN DANG, ,RNAM PA THAMS CAD MKHYEN NYID DANG, ,CHOS KYI SKU ZHES BRJOD PA YIN, ,CHOS KYI SKU'O, ,THEG CHEN KUN GYI RNAM PA NI, ,SDUD PA'I CHOS NI YANG DAG GSUNGS, ,SA BCU DBANG PHYUG 
RNAMS DANG NI, ,DE NI BDE BA LONGS SPYOD NYID, ,THOGS MED ZAG MED KHYAD PA STE, ,GSAL ZHING 'BYUNG BA'I RDUL PHRAN SPANGS, ,DBANG PO'I GZHU DANG NAM MKHA' YI, ,SKAR TSOGS DRI MA MED PA BZHIN, ,ME LONG RNAMS SU PHAN TSUN DU, ,DE NI GZUGS BRNYAN GZUGS BRNYAN BZHIN, , 
SUM CU GNYIS MTSAN BRGYAD CU YI, ,DPE BYAD RGYAN DU BYAS TE 'BAR, ,BSOD NAMS TSOGS NI GTZO BO RU, ,RNAM PAR SMIN PA GSUNGS BDAG NYID, ,MA LUS NAM MKHA' YONGS GANG ZHING, ,MTHA' YAS 'OD GSAL MTHA' YAS PA, ,DE LTAR MNGON RTOGS RGYAN LAS GSUNGS, ,MTSAN 
'DI SUM CU RTZA GNYIS DANG, ,DPE BYAD BRGYAD CU'I BDAG NYID 'DI, ,THEG CHEN NYE BAR LONGS SPYOD PHYIR, ,THUB PA'I LONGS SPYOD RDZOGS SKUR BZHED, ,LONGS SPYOD RDZOGS PA'I SKU'O, ,JI LTA JI LTA'I GZUGS KYIS NI, ,SEMS CAN 'DUL BAR 'GYUR PA STE, ,SEMS CAN BSAM PA'I RJES BRTAGS NAS, ,SH'AKYA THUB PA LA 
SOGS PA'I, ,THUB PAS 'KHOR BA MA STONGS BAR, ,KUN DU SKYE DANG BYANG CHUB SOGS, ,BSTAN NAS 'GRO DON BYED PA STE, ,LUS GTZOR SPRUL PA'I MTSAN NYID DE, ,'PHAGS PA RGYAL BA BYAMS PAS GSUNGS, ,GANG GIS SRID PA JI SRID PAR, ,'GRO LA PHAN PA SNA TSOGS DAG ,MNYAM 
DU MDZAD PA'I SKU DE NI, ,THUB PA'I SPRUL SKU RGYUN MI 'CHAD, ,SPRUL SKU'O, ,GZHAN YANG RGYAL BAS LUNG BSTAN PA, ,'PHAGS PA KLU SGRUB KYIS GSUNGS PA, ,KHAMS GSUM SPYOD PA LAS GROL MKHA' DANG MNYAM GYUR DNGOS KUN NGO BO NYID, ,DAG CING ZHI LA RNAM BSTAN MCHOG ZHI'I RANG BZHIN 
RNAL 'BYOR PA NYID SPRUL, ,RTOGS DKA' BRTAG PAR DKA' LA BDAG GZHAN RAB PHAN KHYAB CING MTSAN MA MED, ,RGYAL BA'I BDEN PA MNYAM MED MNYAM SKU MI RTOG SKU GCIG LA PHYAG 'TSAL, ,LHAN CIG SKYES PA'I SKU'O, ,GANG ZHIG GCIG MIN DU MA MA YIN BDAG DANG GZHAN PHAN PHUN TSOGS CHEN 

@231B
PO'I GZHIR GYUR PA, ,DNGOS DANG DNGOS MED MA YIN NAM MKHA' BZHIN DU RO MNYAM RTOGS PAR DKA' BA'I RANG BZHIN CAN, ,'GYUR MED GOS PA MED CING ZHI LA MI MNYAM MNYAM PA KHYAB PA PO STE SPROS MED PA, ,SO SOR RANG RIG DPE MED RGYAL BA RNAMS KYI CHOS SKU DE LA BDAG NI PHYAG 
'TSAL LO, ,CHOS SKU'O, ,GANG ZHIG 'JIG RTEN LAS 'DAS BSAM GYIS MI KHYAB LEGS BYAS DAM PA'I 'BRAS BU'I BDAG NYID DU, ,'BYOR PAS 'KHOR GYI NANG DU SNA TSOGS GSAL MDZAD BLO LDAN CHEN PO RNAMS NI DGA' BA'I RGYU, ,SANGS RGYAS RNAMS NI 'JIG RTEN KUN LAS RAB 
BYUNG RGYUN MI 'CHAD PAR RGYA CHEN DAM CHOS SGROGS, ,CHOS KYI RGYAL SRID CHE LA RAB ZHUGS LONGS SPYOD RDZOGS SKU DE LA 'DIR NI BDAG PHYAG 'TSAL, ,LONGS SPYOD RDZOGS PA'I SKU'O, ,GANG ZHIG SEMS CAN SMIN PA'I CHED DU LA LAR ME BZHIN DU NI GSAL BAR SNANG GYUR CING, ,YANG NI LA 
LAR RDZOGS PAR BYANG CHUB CHOS 'KHOR BSKOR NAS SLAR YANG MYA NGAN 'DAS GANG MTHONG, ,RNAM PA DU MAR ZHUGS NAS SRID GSUM 'JIGS PA'I SEL BA'I THABS SU SNA TSOGS GZUGS KYIS NI, ,PHYOGS BCUR RJES SONG DON CHEN THUB PA RNAMS KYI SPRUL PA'I SKU LA 'DIR NI PHYAG 'TSAL LO, ,SPRUL 
PA'I SKU'O, ,LONGS SPYOD RDZOGS PA'I SKU LA GNAS, ,MTSAN DANG DPE BYAD RNAMS KYI YANG, ,SPROS PA RGYA CHE BA YI PHYIR, ,SO SO RU NI MNGON PAR BRJOD, ,BLA MA'I RJES 'GRO LA SOGS PAS, ,PHYAG ZHABS 'KHOR LOS MTSAN PA'O, ,MI PHYED SDOM PA BLANGS PA YIS, ,ZHABS NI RAB 
TU LEGS PAR GNAS, ,BSDU BA'I DNGOS PO BZHI PO NI, ,YUN RING DU NI BSTEN PA YIS, ,PHYAG DANG ZHABS KYI SOR MO NI, ,NGANG PA BZHIN DU DRA BAS 'BREL, ,GYA NOM PA YI BZA' BCAS SOGS, ,RAB TU BYIN PAS PHYAG ZHABS NI, ,GZHON ZHING 'JAM STE BYIS PA NI, ,SKYES MA THAG 
PA JI BZHIN NO, ,LHAG PA LA SOGS BYIN PA YIS, ,PHYAG ZHABS GNYIS KYI RGYAB DANG NI, ,LTAG KHUNG PHRAG PA GNYIS TE BDUN, ,MTHO BA YI NI SKU CAN NYID, ,GSOD PA'I SKYE BO THAR BYAS PAS, ,LAG PA'I SOR MO RING BA NYID, ,SKYE 'GRO'I MTSO LA PHAN BTAGS PAS, ,RTAG 

@232A
*, ,TU RTING PA YANGS PA NYID, ,SROG GCOD PA NI SPANGS PA YIS, ,SKU CHE SHIN TU DRANG PA NYID, ,DGE CHOS BLANGS PA'I GTZO BO YIS, ,ZHABS KYI LONG BU MI MNGON NYID, ,DGE BA BLANGS TE SPEL BA YIS, ,SPU NI GYEN DU PHYOGS PA NYID, ,RIG DANG BZO SOGS GUS 
BYAS TE, ,BYIN PA AE N+YA'I BYIN PA NYID, ,SLONG BA BDOG PA'I NOR BYIN PAS, ,PHYAG NI RING ZHING MDZES PA NYID, ,GSANG BA'I TSIG NI BSRUNGS BA DANG, ,'GRO BA TSANGS SPYOD LA BKOD PAS, ,MDOMS KYI SBA BA SBUBS SU NI, ,NUB PA NYID DU GRAGS PA'O ,GDING BA GYA NOM PA BYIN PAS, ,MDOG NI 
GSER 'DRA BA NYID DANG, ,KHANG BZANGS DAM PA BYIN PA YIS, ,PAGS PA 'JAM ZHING GSER MDOG NYID, ,'DU 'DZI LA SOGS SPANGS PA YIS, ,SPU NI RE RE NAS G-YAS 'KHYIL, ,DGE BA'I BSHES GNYEN THAMS CAD NI, ,GNAS JI LTA BA BZHIN BKOD PA YIS, ,ZHAL MDZOD SPUS MTSAN DRAG TSIG 
NI; ,MED PA SENG GE'I RO STOD 'DRA, ,SNYAN DANG RIM PAS LEGS SMRAS PAS, ,DPUNG MGO SHIN TU ZLUM PA NYID, ,SMIN LA SOGS PA RAB BYIN PAS, ,THAL GONG YANG DAG RGYAS PA DANG, ,DE BZHIN NAD PA'I G-YOG BYAS PAS, ,RO NI BRO BA'I MCHOG NYID DO, ,NAGS TSAL KUN DGA' RAB 
SOGS, ,MI RNAMS YANG DAG BYED BCUG PAS, ,SKU YI DKYIL 'KHOR MNYAM NYID DE, ,N+YA GRO DHA YI DKYIL 'KHOR BZHIN, ,GTZUG LAG KHANG SOGS BYIN PA YIS, ,DBU NI GTZUG TOR LDAN PA NYID, ,'JAM ZHING SNYAN PA'I TSIG SMRAS PAS, ,LJAGS NI RING ZHING SRAB PA NYID, ,DAM CHOS LEGS 
PAR GO BYAS PAS, ,DE BZHIN TSANGS PA'I GSUNG NYID DO, ,SEMS CAN KUN LA TSIG KYAL PA, ,SPANGS PAS SENG GE'I 'GRAM PA NYID, ,SEMS CAN KUN LA LEGS BKUR BA'I, ,SBYIN PA SOGS KYIS TSEMS DKAR NYID, ,'TSO BA DAG PA DON GNYER BAS, ,TSEMS NI MNYAM PA NYID DU BRJOD, , 
BDEN TSIG KUN DU SPYAD PA YIS, ,TSEMS NI THAGS NI BZANG BA NYID, ,PHRA MA'I TSIG NI SPANGS PA YIS, ,TSEMS NI BZHI BCU TSANG BA NYID, ,SEMS CAN KUN LA MNYAM NYID DU, ,BLTAS PAS SPYAN NI MTHON MTHING NYID, ,KHONG KHROS SOGS DANG BRAL BA LTAS PAS, ,RDZIM [?] PA YAm LTA BU NYID, ,GSUNGS PA 

@232B
'DI DAG THUB CHEN GYI, ,MTSAN NI SUM CU RTZA GNYIS SO, ,'DU BYED KUN LA MA CHAGS PAS, ,THUB PA'I SEN MO ZANGS MDOG NYID, ,SEMS CAN KUN LA PHAN BSAMS BAS, ,SEN MO'I MDOG NI SNUM PA NYID, ,RIGS KYI MCHOG LAS 'KHRUNGS PA'I PHYIR, ,SEN MO MTHO BA NYID YIN NO, ,TSUL NI KHA 
NA MA THO BA, ,MED PAS SOR MO ZLUM PA NYID, ,LEGS PAR DGE BA BSAGS PA YIS, ,SOR MO RNAMS NI RGYAS PA NYID, ,MTHAR GYIS ZHUGS PA NYID KYIS NI, ,SOR MO BYIN GYIS PHRA BA NYID, ,LUS SOGS LAS DANG 'TSO BA NI, ,RAB BSRUNGS RTZA MI MNGON PA NYID, ,NYON MONGS MDUD PA RNAM DGROL BAS, , 
RTZA YI MDUD PA MED PA NYID, ,SEMS LA CHOS NI SBAS PA YIS, ,LONG BU MI MNGON PA NYID DO, ,SKYE BO KUN BGROD DKA' BSGRAL BAS, ,ZHABS MI MNYAM PA MED PA NYID, ,MI ZIL GNON MKHAS BSOD NAMS KYIS, ,SENG GE'I STABS SU GSHEGS PA NYID, ,KLU ZIL GNON MKHAS BSOD NAMS KYIS, , 
GLANG PO'I STABS SU GSHEGS PA NYID, ,MKHA' LA GSHEGS MKHAS BSOD NAMS KYIS, ,NGANG PA'I STABS SU GSHEGS PA NYID, ,SKYES BU KHYU MCHOG BSOD NAMS KYIS, ,KHYU MCHOG STABS SU GSHEGS PA NYID, ,BSKOR PHYOGS LAM MTHUN GSHEGS PA YIS, ,G-YAS SU LDOG CING 
GSHEGS PA NYID, ,MDZES PA'I DGE MKHAS NYID KYIS NI, ,YANG DAG MDZES PAR GSHEGS PA NYID, ,RTAG TU GYA GYU'I SEMS MED PAS, ,MI G-YO BAR NI GSHEGS PA YIN, ,RNAM DAG YON TAN THOB PA'I PHYIR, ,SKU NI 'KHRIL BAG CHAGS PA NYID, ,SDIG PA'I CHOS DANG MA BSAGS PAS, ,SKU NI BYI DOR 
BYAS 'DRA NYID, ,GDUL BYA KUN GYI SEMS BRTAGS NAS, ,DAM PA'I CHOS NI STON PA DANG, ,LUS SOGS GTZANG SBRA'I TSUL GYIS NI, ,SKU NI RIM PAR 'TSAM PA DANG, ,SKU SOGS KUN SPYOD GTZANG SBRA'I PHYIR, ,SKU NI SHIN TU GTZANG BA NYID, ,THUGS NI BRTZE CHEN GYIS BRLAN PHYIR, ,SKU NI SHIN TU 
'JAM PA NYID, ,THUGS NI SHIN TU YONGS DAG PHYIR, ,SKU NI RNAM PAR DAG PA NYID, ,CHOS 'DUL BA NI RDZOGS PA YIS, ,THUB PA'I MTSAN NI RDZOGS PA NYID, ,YANGS MDZES YON TAN BRJOD PA YIS, ,SKU YI KHO LAG YANGS PA NYID, ,KUN LA THUGS NI SNYOMS PA'I PHYIR, ,GOM PA 

@233A
*, ,SHIN TU SNYOMS PA NYID, ,RNAM DAG CHOS NI YANG DAG STON, ,SPYAN NI SHIN TU YONGS DAG NYID, ,GO SLA'I CHOS NI STON PA'I PHYIR, ,SHIN TU GZHON SHA CAN NYID DANG, ,THUGS NI RTAG TU MA ZHUM PHYIR, ,DGU NI ZHUM PA MED PA NYID, ,DGE PA YANG DAG 'PHAGS PA YIS, , 
SHIN TU RGYAS SHING MTHO BA'I SKU, ,YANG SRID PA NI ZAD PA'I PHYIR, ,SKU NI SHIN TU GRIMS PA NYID, ,RTEN CING 'BREL 'BYUNG GSAL STON PAS, ,YAN LAG RNAM PAR PHYED PA NYID, ,TSIG DON SHIN TU RNAM DAG PAR, ,STON PAS GZIGS PA DAG PA NYID, ,BRTUL ZHUGS PHUN TSOGS SLOB MA NI, ,BSDUS PAS 
DKU NI ZLUM PA NYID, ,BDUD STOBS 'JOMS PAS DKU MA ZHOM, ,DE BZHIN DAM PA'I SKU NYID DO, ,CHOS ZAD PA NI BZLOG PA'I PHYIR, ,PHYAL NI PHYANG NGE BA NYID DO, ,SHIN TU ZAB PA'I CHOS STON PAS, ,LTE BA ZAB PA NYID YIN NO, ,SLOB PA MTHUN PAR 'DZIN PA YIS, ,LTE BA G-YAS PHYOGS 'KHYIL BA NYID, ,THAMS 
CAD DU NI RAB MDZES PA'I, ,'KHOR 'BYUNG BA YI CHOS NYID KYIS, ,DE'I PHYIR KUN DU RTAG PA NI, ,KUN NAS MDZES PA NYID YIN NO, ,THUGS NI KUN DU YANG DAG PHYIR, ,KUN DU SPYOD PA GTZANG BA NYID, ,DUS MIN CHOS DANG BRAL BA'I PHYIR, ,SKU LA SME BA GNAG BAG MED, ,LUS SOGS ZO MDOG BDE BA YI, ,RGYU 
YI CHOS NI BSTAN PA'I PHYIR, ,PHYAG GNYIS SHING BAL LTA BUR NI, ,SHIN TU LEGS PAR 'JAM PA NYID, ,DGE SBYONG CHEN PO BRNYES PA YIS, ,PHYAG GI RI MO MDANGS YOD NYID, ,CHOS ZAB MO LA GNAS PA'I PHYIR, ,PHYAG GI RI MO ZAB PA NYID, ,PHYI RJES SU NI YANG DAG PAR, ,YANG DAG CHOS NI STON 
MDZAD DANG, ,SEMS CAN KUN LA BRTZE BA YIS, ,PHYAG GI RI MO RING BA NYID, ,BSLAB PA RAB MANG KUN STON PAS, ,ZHAL NI HA CANG MI RING NYID, ,KHAMS GSUM PO NI THAMS CAD KYI, ,SHIN TU RAB TU GSAL BAR NI, ,GZUGS BRNYAN LTA BUR SHES PA'I PHYIR, ,MCHU NI BIM PA LTAR DMAR NYID, ,'JAM 
POR SMRAS PAS LJAGS MNYAN NYID, ,YON TAN MCHOG MNGA' LJAGS SRAB NYID, ,CHAGS PA'I BYIS PA GTING DPAG DKA'I, ,CHOS KYIS 'DUL BAS LJAGS DMAR NYID, ,BSNYENGS PA THAMS CAD MI MNGA' BAS, ,'BRUG GI SGRA DANG LDAN PA NYID, ,SHIN TU SNYAN LA SOGS GSUNGS PAS, ,GSUNG SNYAN MNYEN 

@233B
LA 'JAM PA NYID, ,SRID PA'I KUN SBYOR BSDAMS PA'I PHYIR, ,MCHE BA ZLUM PA NYID YIN NO, ,GDUL DKA'I SEMS CAN 'DUL BA'I PHYIR, ,MCHE BA RNO BA NYID YIN NO, ,SHIN TU DKAR BA'I CHOS KYIS NI, ,GTUL PHYIR MCHE BA DKAR BA NYID, ,MNYAM PA'I SA LA RAB GNAS PHYIR, ,MCHE BA RAB TU 
MNYAM PA NYID, ,RIM PAS CHOS NI NGES RTOGS SHING, ,GSAL BAS MCHE BA BYIN GYIS PHRA, ,SHES RAB MCHOG LA GNAS PA'I PHYIR, ,SHANGS NI MTHO ZHING YID DU 'ONG, ,SKYE 'GRO GTZANG MA PHUN TSOGS PAS, ,SHANGS NI YANG DAG GTZANG BA NYID, ,CHOS NI SHIN TU 
RGYA CHE'I PHYIR, ,SPYAN NI YANGS PA NYID YIN NO, ,DON GYI TSOGS NI BSDUS PA YIS, ,MCHOG TU RDZI MA STUG PA NYID, ,GZHON NU MA KUN MNGON MGU BAS, ,SPYAN NI PAD 'DAB RGYAS 'DRA NYID, ,RTAG TU PHYI RJES GZIGS PA'I PHYIR, ,DE BZHIN SMIN TSUGS RING BA NYID, ,CHOS 'DUL 'JAM PO LA 
MKHAS PAS, ,SMIN MA SHIN TU 'JAM PA NYID, ,THUGS RGYUD DGE BAS BRLAN PA'I PHYIR, ,SMIN MA SHIN TU SNUM PA NYID, ,THAMS CAD DU NI SKYON GZIGS PHYIR, ,SMIN MA'I SPU NI MNYAM PA NYID, ,MCHOG TU GNOD PA BZLOG MDZAD PAS, ,PHYAG NI RING ZHING RGYAS PA NYID, ,CHAGS 
SOGS G-YUL LAS NGES RGYAL BAS, ,SNYAN GNYIS MNYAM PA NYID YIN NO, ,SEMS CAN KUN GYI RGYUD LA NI, ,RAB TU GNOD PA SPANGS PA YIS, ,SGRA GSAN SNYAN GYI DBANG PO NI, ,NYAMS PA RNAM PAR SPONGS PA NYID, ,LTA BAS BYAS PA THAMS CAD KYIS, ,GZHAN DU MI 'GYUR BA NYID 
KYIS, ,DPRAL BA LEGS 'BYES RTZOD PA KUN, ,ZHI BYAS DBYES NI CHE BA NYID, ,SMON LAM YONGS SU RDZOGS PA YIS, ,DBU NI YONGS SU RGYAS PA NYID, ,'DOD LA ZHEN PA BZLOG PA YIS, ,DBU SKRA BUNG BA LTAR GNAG NYID, ,MTHONG DANG BSGOM PA'I SPANG BYA NI, ,BCOM PAS DBU SKRA 
STUG PA NYID, ,BSTAN PA BLO NI 'JAM PO YIS, ,YONGS SU SHES PAS DBU SKRA 'JAM, ,DRI MAS THUN NI MA 'KHRUGS PAS, ,SKRA NI MA 'DZINGS PA NYID DO, ,RTAG PAR TSIG RTZUB MA BRJOD PAS, ,SKRA NI MI BSHOR BA NYID DO, ,BYANG CHUB YAN LAG ME TOG NI, ,BKRAM PHYIR DBU SKRA DRI ZHIM 

@234A
*, ,NYID, ,RTAG PAR KUN DU MDZES PAR NI, ,'GYUR BA'I BSOD NAMS NYID KYIS NI, ,DPAL BE'U DANG NI BKRA SHIS MTSAN, ,DPAL GYIS MDZES PA'I PHYAG ZHABS NYID, ,'DI DAG NI MTSAN SUM CU RTZA GNYIS DANG, ,DPE BYAD BZANG PO BRGYAD CU STE, ,LONGS SPYOD RDZOGS 
PA'I SKU LA GNAS PA'O, ,'DI NI RGYAL BA'I LAM LA 'JUG PA LAS SKU BZHI BRJOD PA'I LE'U STE NYI SHU RTZA DGU PA'O,, ,,RGYAL BA'I LAM 'JUG YANG DAG PAR, ,SBYAR LAS BSOD NAMS TSAD MED GANG, ,DE YIS 'GRO KUN RGYAL BA YI, ,LAM LA LEGS PAR 'JUG PAR SHOG , 
BDAG GI BSOD NAMS 'DI YIS NI, ,NAM MKHA'I KUN KHYAB SKYE BO RNAMS, ,NGAN 'GRO KUN LAS NGES GROL ZHING, ,MI KHOM THAMS CAD RNAM PAR SPANGS, ,SKYE BAR LHA DANG MI YI NI, ,SKYE BA YONGS SU THOB PAR SHOG, ,SRID PA'I SDUG BSNGAL GYIS SKRAG PAS, ,DKON MCHOG GSUM LA SKYABS 'GRO 
ZHING, ,DAM CHOS NYAN SEMS DON BSGOM DANG, ,SEMS NI BDEN PAR GNAS PAR SHOG ,THEG PA CHEN PO LA GNAS TE, ,TSANGS PA'I SPYOD DANG LDAN PAR SHOG ,LAM KUN RNAM PAR BSGOMS PA YIS, ,SA LA SOGS PA KUN THOB NAS, ,ZHING KUN YANG DAG SBYANGS NAS SU, ,MYUR DU RGYAL BA 
THOB PAR SHOG ,JI SRID 'KHOR BA'I GNAS SKABS SU, ,BSAM PA'I DON KUN THAMS CAD NI, ,NAM MKHA'I MDZOD BZHIN MKHA' NYID NAS, ,SEMS CAN KUN LA 'BYUNG BAR SHOG ,PHYOGS BCU NAM MKHA'I MTHAR GNAS PA'I, ,'JIG RTEN KHAMS NI DE DAG RNAMS, ,DON GRUB 'JIG 
RTEN KHAMS BZHIN DU, ,DE DAG THAMS CAD RNAM DAG SHOG ,BDAG KYANG BYANG CHUB SNYING PO'I BAR, ,ZANG ZING MI 'JIGS DAM CHOS DANG, ,BYAMS PAS SEMS CAN THAMS CAD KYI, ,BSAM KUN YONGS SU RDZOGS BYED CING, ,RTAG PA NYID DU TSANGS SPYOD DANG, ,SDOM PA KUN GYIS BSDAM 
PAR SHOG ,SEMS CAN DON KUN BYED PA DANG, ,CHOS KUN DON NI STON PAR SHOG ,'JIG RTEN KHAMS KYI SEMS CAN KUN, ,BDAG LA GNOD PA BYED KYANG NI, ,BDAG NI DE DAG THAMS CAD LA, ,PHAN 'DOGS BYED PA NYID DU SHOG ,'KHOR BA'I SDUG BSNGAL BSRAN NAS BDAG ,RTAG PAR SEMS CAN 

@234B
DON LA BRTZON, ,SEMS NI DAM CHOS BSAM GTAN LA, ,RO GCIG BSTAN PA NYID DU SHOG ,JI LTAR BRTZON LDAN BRTZON 'GRUS BZHIN, ,BDAG KYANG GO CHA SBYOR BA DANG, ,DE BZHIN MI LDOG PA ZHES PA'I, ,BRTZON 'GRUS DANG NI LDAN PAR SHOG ,TING 'DZIN PHUN SUM TSOGS PA YI, ,TSOGS KYI BYANG CHUB 
BSGRUBS PA YIS, ,BSAM GTAN KUN LA GCIG TU GNAS, ,BDAG SEMS RDO RJE LTA BUR SHOG ,SHES RAB NAM MKHA'I MTHA' KHYAB PA, ,RDO RJE YI NI MTSAN NYID DANG, ,RAB MTHUG KUN DGA'I TSOGS DANG NI, ,SNYING RJE'I RO YIS NGES GANG ZHING, ,THABS DANG SMON LAM DE BZHIN DU, ,STOBS NI RAB 
TU 'BYOR PA DANG, ,YE SHES BDAG NYID 'DI DAG NI, ,BDAG LA RNAM PAR DAG PAR SHOG ,MNGON SHES KUN GYI MTHAR PHYIN TE, ,KHYAD PAR LAM NI THOB PAR SHOG ,SANGS RGYAS ZHING NI RNAM SBYANGS TE, ,BDAG NI SANGS RGYAS NYID GYUR CIG ,'DI NYID KYI NI RIM PA YIS, ,BDAG GI BSOD NAMS 
MTHU YIS NI, ,'KHOR BA PA YI SEMS CAN KUN, ,MYUR DU RGYAL BA NYID DU SHOG ,BSOD NAMS YONGS SU BSNGO BA 'DI, ,BDAG NYID KYI NI BLO YIS BYAS, ,KUN NAS KUN DU MA LUS PA, ,SANGS RGYAS NYID KYIS MKHYEN PAS NA, ,KUN DU BZANG PO ZHES BGYI BA'I, ,SMON LAM RGYA MTSO JI LTA BA, , 
DE BZHIN DU NI BDAG LA YANG, ,DGE BA RGYA MTSO DE MYUR DU, ,'BRAS BU DANG NI BCAS PAR SHOG ,PHYOGS BCU NAM MKHAS KUN KHYAB PA'I, ,SANGS RGYAS ZHING GI RGYAL RNAMS GANG, ,DE DAG JI LTAR SMON LAM NI, ,MNGON DU BYAS PA'I RIM PA RNAMS, ,DE TZAM NYID DU BDAG GIS 
KYANG; ,BSAM PA BRTAN PA DE BZHIN GYI, ,BSOD NAMS MTHU YIS 'DI DAG NI, ,DE BZHIN DU NI 'GRUB PAR SHOG ,JI LTAR DPAL LDAN 'JAM DBYANGS KYI, ,SMON LAM DE LTAR BDAG GI YANG, ,DUS NI YUN MI RING BA YIS, ,SMON LAM 'DI NI YONGS RDZOGS SHOG ,SANGS RGYAS KUN 
RNAMS RANG RANG GI ,ZHING BZHUGS MYA NGAN MI 'DA' ZHING, ,MKHA' MNYAM CHOS KYI CHAR GYIS NI, ,RTAG TU SEMS CAN PHAN BYED SHOG ,SEMS CAN RNAMS KYANG SANGS RGYAS CHOS, ,DGE 'DUN BCAS PA THAMS CAD LA, ,LHA RDZAS MCHOD SPRIN MTHA' YAS PAS, ,YANG DAG PAR NI 

@235A
*, ,MCHOD BYED SHOG ,DE BZHIN GSHEGS PA'I YON TAN GYIS, ,'JIG RTEN KHAMS KUN GANG PAR SHOG ,MCHOG GI CHOS RNAMS SEMS 'GYUR ZHING, ,SRID PA SBYONG BA BYED PAR SHOG ,LUNG DON GANG DANG 'GAL BA DANG, ,DON MED PA 'AM YANG NA NI, ,GANG 'OG 'CHOL DANG SGRA NGAN LDAN, ,GZHUNG GI SKYON 
NI CUNG ZAD GANG, ,BRTZE BA CAN GYIS DAG BYED PA'AM, ,'ON TE SGRO SKUR SPANGS TE BYAS, ,CHOS KYI BLO TZAM GYIS BYAS PHYIR, ,MKHAS PAS BDAG LA BZOD PAR RIGS, ,BLO NI ZHAN PAR GYUR PA DANG, ,SO SO SKYE BO YIN PA'I PHYIR, ,'DIR NI BDAG GIS SKYON BSDUS GANG, ,SPANG ZHING CHOS DANG MTHUN BZUNG STE, ,BLO CAN BRTZE 
BAS BZOD PAR MDZOD, ,'DI NI RGYAL BA'I LAM LA 'JUG PA LAS SMON LAM GYI LE'U STE SUM CU PA'O,, ,,JI SKAD BSHAD PA'I SPANG BYA DOR, ,GZUNG BYA THAMS CAD BLANG BAR BYA, ,RTOG PA THAMS CAD BSDUS BYA ZHING, ,CHOS KYI BDAG MED GOMS PAR BYA, ,RANG GZHAN PHYIR NI SLOB DPON NI, ,SANGS RGYAS YE SHES 
DPAL GYIS BYAS, ,RGYAL BA'I LAM LA 'JUG PA YI, ,CHOS BSDUS PA NI RDZOGS PA'O, ,RGYAL BA'I LAM LA 'JUG PA ZHES BYA BA KHA CHE'I RIGS KYI PAndI TA CHEN PO RIG PA'I GNAS LNGA LA SBYANGS SHING BYANG CHUB KYI SEMS KYIS BRGYAN PA BUDDHA SHR'I DZNY'A NA ZHES BYA BAS MDZAD PA RDZOGS SO,, ,,AE MA RTZOM PA'I TSAD LDAN 
PAn CHEN GYIS MDZAD RGYAL BA'I LAM 'JUG 'DI, ,NYUNG LA GSAL RDZOGS LUNG RIGS DANG 'BREL DON CHEN LDAN MTHONG STE, ,LEGS SBYAR SKAD KYIS DBEN PA'I MI RNAMS LA NI PHAN 'DOD NAS, ,RTZOD DUS SKYES KYANG RIG GNAS LNGA SBYANGS SDOM GSUM LA GNAS PA'I, ,BOD YUL DBUS KYI DGE SLONG DGRA 
BCOM LEGS PAR MNYAN TE BSGYUR, ,PHRAG DOG 'GRAN KHENGS DREGS SEMS SPANGS TE BLANGS NA DON CHEN 'GYUR, ,GANG DAG SRID ZHEN BLO ZHAN 'TSO MED LONG MED BSGOM 'DOD SOGS, ,THOS BRAL RNAMS KYANG 'DI TZAM CIG NYAN NUS NA THOS MANG 'GYUR, ,GZHUNG 'DI'I TSAD NI TSIGS BCAD STONG DANG TSIG BRGYAS 
LHA PA STE, ,SGRA DON DPYAD NAS BSGYUR KYANG NONGS NA MKHAS RNAMS BZOD PAR BZHES, ,BRTZAM ZHUS BSGYUR BA'I MKHAN PO GSUM GYIS 'BAD 'BRAS 'DI DAR NAS, ,DGE DES BDAG SOGS 'GRO KUN RGYAL BA'I LAM ZHUGS KUN MKHYEN SHOG ,BSGYUR BA'I DGOS 'BREL DANG GZHAN LA GDAMS PA DANG, ,BZOD PAR GSOL BA 

@235B
DANG BSNGO BA LA SHO LO KA GSUM LO RTZ'A BAS BGYIS SO,, 