@171B
#, ,RGYA GAR SKAD DU, MA H'A SHR'I BHEE RA WA BADZRA TZAKRA M'A RA nA N'A MA, BOD SKAD DU, DPAL RDO RJE 'JIGS 
BYED CHEN PO'I GSAD PA'I 'KHOR LO ZHES BYA BA, DPAL RDO RJE SEMS DPA' LA PHYAG 'TSAL LO, ,SHES BYA BA LA SOGS SGRIB SPANGS SHING, ,MTSAN NYID THAMS CAD THUGS SU CHUD, ,SHIN TU KHROS PA'I TSUL BSTAN PAS, ,GDUG PA 'JOMS LA PHYAG 'TSAL LO, ,DKON MCHOG LA 
GNOD BLA MA SMOD, ,DAM TSIG LA SDANG SEMS CAN 'TSE, ,THEG PA CHEN PO SUN 'BYIN PA, ,SNGAGS DANG RGYUD LA GSHE BA DAG ,RJES SU BZUNG NAS BSGRAL BA'I PHYIR, ,GSAD PA'I 'KHOR LO GSAL BAR BYAS, ,SNGON DU BSNYEN PA RDZOGS NAS GSAD PA'I LAS LA 'JUG PAR BYA STE, GZHAN DU NI 
MA YIN NO, ,RNAL 'BYOR PA DBANG RNAMS DANG LDAN ZHING, DAM TSIG MA NYAMS PA RNAM PAR RTOG PA MED PA'I BRTUL ZHUGS BRTAN PA, GTZANG ZHING BLA MA LA GUS PA DUL BA, BSTAN PA LA GCIG TU GNAS PA, BRTZON 'GRUS DANG LDAN PAS, DUR KHROD CHEN POR GNAS TE, DE BZHIN GSHEGS 

@172A
*, ,PA LA MCHOD PA LA SOGS PA RDZOGS PAR BYAS LA, RANG BZHIN GYIS DAG PA'I SNGAGS DE CHOS THAMS CAD BDAG MED PAR BSGOM PAR BYA'O, ,DE NAS YAm LAS BYUNG BA'I STENG DU, DER DH'I: LAS 'JAM DPAL BSKYED BA RGYU'O, ,DE'I THUGS KAR NYI MA'I DKYIL 'KHOR LAS RDO RJE 
'JIGS BYED CHEN PO JI LTA BA BZHIN DU BSKYED PA NI 'BRAS BU'O, ,DE LA YE SHES KYI 'KHOR LO BKUG STE, SEMS DPA' GSUM DANG LDAN PAR YOD NA DU BRTAGS PAS, SNGAGS RNAMS YAN LAG MA NYAMS PAR BZLAS PAS TSAD DANG LDAN PAR BYA'O, ,'DIR GSAD PA'I 'KHOR LO'I LAS 
BRTZAM PAR BYA'O, ,DE CI'I PHYIR ZHE NA, DE'I SBYOR BA GTZO BO YIN PAS NA DE NYID BSTAN TO, ,DE LA MAR GYI LA YID BRTAN PAR GYUR CING, SNGAGS TSAD DANG LDAN PA'I RNAL 'BYOR PAS, DUR KHROD KYI RAS DANG, DUG DANG, SKE TSE DANG, LAN TSVA DANG, NI MA BA DANG, SMYO BYED DANG, BYA ROG 
GIS ZOS PA'I LHAG MA DANG, RNAM PAR SNANG MDZAD DANG, MA DU LUNG GA'I 'BRAS BU DANG, DKAR RTZI DANG, BAG PHYE DANG, MI RUS KYI PHYE MA DANG, RO BSREGS PA'I SOL BA DANG, DUR KHROD KYI THAL BA DANG, RO'I SKUD PA DANG, RO'I SKRA DANG, BYA ROG GI GUD RU DANG, RABS CHAD KYI THOD PA DANG, 
DUR KHROD DANG, LAM GYI BZHI MDO DANG, SHING RKANG GCIG DANG, CHU NGOGS GNYIS DANG, LING+GA GCIG PA DANG, GROG MKHAR GYI SA DANG, RGYAL PO'I SGO'I SA DANG, MI'I RUS PA'I PHUR PA DANG, SHING GDUG PA CAN GYI TSER MA RNON PO RNAMS, RTEN CING 'BREL BAR 'BYUNG BA'I NUS PA DANG 
LDAN PA'I PHYIR 'TSOGS PAR BYA'O, ,RNAL 'BYOR PA MA HE'I GDONG GI SBYOR BA DANG LDAN PAS, KHA LHO PHYOGS SU BLTAS TE, GSANG SNGAGS KYIS RDZAS LA BZLAS TE, DUR KHROD KYI RAS LA DKAR RTZI DANG, BAG PHYE LAS GZHI BLANGS LA, DUG DANG, SKE TSE DANG, LAN TSVA DANG, NIM PA DANG, SMYO 
BYED DANG, BYA ROG GIS ZOS PA'I LHAG MA DANG, RNAM PAR SNANG MDZAD DANG, DUR KHROD KYI THAL BA DANG, MA DU LUNG GA'I 'BRAS BU RNAMS LA SBYANGS TE BYUGS LA BRKYANG NGO, ,DE NAS KHRU PHYED PA'I RAS LA, RDO RJE 'JIGS BYED CHEN PO'I 'KHOR LO RE MIG BCU DRUG PA BRI BAR BYA'O, ,TE LO'I SLUD [?] 

@172B
BUR DANG PO GNYIS PHYED DU GDAB PO, ,DE'I 'OG TU GNYIS PO MTSAMS SU GDAB PO, ,DE'I RTING LA GZHI LA THA MAR GDAB PA'I DANG PO GNYIS KYIS NGOS SU RE RE BOR LA GDAB, DE LA BSKOR BA GSUM BYA STE, DANG PO PHYED LA BSKOR BAS LE'U TZE DGUR BYA'O, ,BAR PA DE'I PHYED LA BSKOR BAS, RE MIG 
BCU GNYIS BYA'O, ,THA MA DANG PO'I MTHA' BSKOR TE GCIG TU BYA'O, ,RDZAS KYI 'KHOR LO DE LA SNGAGS KYI 'KHOR LO DGOD PA NI, SDE TSAN BRGYAD DANG, GCIG PAS SNGAGS RNAMS SHES PAR BYAS LA BRI'O, ,MA DU LUNG GA'I DUG DANG, NIM PA DANG, RO BSREGS PA'I THAL BA RNAMS LA SBYAR LA, SNAG 
TSA BYAS TE, BYA ROG GI GSHOG PA'I GUNG RUS BRI BAR BYA'O, ,BRI BAR BYAS PA'I PHYAG RGYA DANG SNGAGS NI, GSHIN RJE GSHED PO'I DAM TSIG GI PHYAG RGYA DANG SNGAGS KYIS BYA'O, ,LAG PA GNYIS THAL MO SBYAR LA, GUNG MO GNYIS RTZE SPRAD DE, SRIN LAG GNYIS BSNOL, MTHE'U CHUNG GNYIS DE BZHIN DU 
SBYAR TE, MDZUB MO GNYIS DGUG ,MTHE BONG GNYIS MNYAM PAR SBYAR BAR BYA'O, ,AOm HR'I: shtRi: WI KRi T'A NA NA MA MA SHA TR'Um M'A RA YA, H'Um H'Um PHAt PHAt, DE LA RE MIG BCU DRUG PA LA, YI GE 'BRU SUM CU GNYIS PA DANG, BSGRUB BYA'I MING SPEL TE DGOD PAR BYA'O, ,DANG PO LA DBUS SU RLUNG GI SA BON GZHAG, 
DE'I MDUN DU DRUG PA'I LNGA PA DGOD, G-YAS SU DRUG PA'I LNGA PA LA, DANG PO'I BCU GCIG PA STENG DU SBYAR LA DGOD, RGYAB TU LNGA PA'I GSUM PA GZHAG ,G-YON DU YI GE GCIG PA LA, ,DANG PO'I BCU GCIG PA STENG DU SBYAR LA GZHAG GO, ,GNYIS PA'I DANG PO LA, ME'I SA BON LA DANG PO'I GNYIS PA 
'OG TU SBYAR LA DGOD, ,GNYIS PA LA, GSUM PA'I GSUM PA LA DANG PO'I 'OG TU SBYAR LA GZHAG ,GSUM PA LA BRGYAD PA'I GSUM PA DGOD, BZHI PA LA LNGA PA'I GSUM PA LA, DANG PO'I BCU PA STENG DU SBYAR LA DGOD, ,LNGA PA LA BDUN PA'I GNYIS PA LA DANG PO'I LNGA PA 'OG TU SBYAR LA 
DGOD, DRUG PA LA BZHI PA'I LNGA PA DGOD, BDUN PA LA BDUN PA'I DANG PO LA DANG BCU GSUM PA STENG DU SBYAR LA DGOD, BRGYAD PA LA LNGA BA'I LNGA PA DANG PO'I GSUM PA'I STENG DU SBYAR LA DGOD, ,DGU PA LA BDUN PA'I GNYIS PA DGOD, BCU PA LA RLUNG GI SA BON GZHAG ,BCU GCIG PA LA GSUM 

@173A
*, ,PA'I DANG PO NYIS BRTZEGS DGOD, BCU GNYIS PA LNGA PA'I LNGA PA LA DANG PO'I GSUM PA STENG DU SBYAR LA GZHAG ,NANG GI BAR GYI STONG PA LA RAm GNYIS KYI BAR DU BSGRUB BYA'I MING GZHUG GO, ,THA MA LA YI GE BCU PA'I SNGAGS JI LTA BA BZHIN SHES PAS MING DANG SPEL TE BSKOR BAR BYA'O, ,H'Um 
BRGYAD KYIS BSKOR RO, ,DE LTAR BRIS NAS KHRO BO CHEN PO'I TING NGE 'DZIN DANG SPRUL PAR LDAN PAS, BSGRUB BYA LHA DANG DBRAL BA MAN NGAG JI LTA BA BZHIN BYAS NAS, BSGRUB BYA RLUNG GI DKYIL 'KHOR LA BZHAG NAS AOm YA MA R'A DZA SA DO ME YA, YA ME DO RU nA YO DA YA, YA DA YO NI RA YA KshE YA, YAKshE 
YA TZA NI R'A MA YA, A'A KARshA YA DZA: H'Um H'Um PHAt PHAt, YANG NA YI GE BCU PA DANG SPEL BAR BYA'O, ,DE LTAR BRJOD PAS 'OD ZER LCAGS KYU LTA BUS SNYING GA NAS BZUNG NAS 'ONGS TE, 'KHOR LO LA GZHUG PAR BYA'O, ,GZHUG PA GSAL BAR GYUR NAS DRIL TE, DUR KHROD LA SOGS PA'I BDUN PO 
DANG, RNAM PAR SNANG MDZAD DANG, RDO RJE CHU DANG, DUR KHROD KYI SOL BA RNAMS KYIS BSGRUB BYA'I GZUGS BRNYAN SOR BRGYAD PA'I TSAD BYAS LA, DE'I SNYING GAR 'KHOR LO GZHUG PAR BYA'O, ,PHUR BU GNAS LNGAR BTAB CING, TSIGS THAMS CAD DU TSER MA RNON POS GDAB PO, ,DE NAS THOD PA 
GNYIS KYI NANG DU BCUG LA, SKRA'I SKUD PAS DKRIS TE, SNGAGS KYI 'KHOR LO RNAM PA GNYIS KYIS, MAN NGAG JI LTA BA'I RIM PA BZHIN DU RNAL 'BYOR BZHI'AM, GCIG GANG YANG RUNG BAS RIM PA BZHIN DU GSAD PAR BYA'O, ,DE'I GSANG SNGAGS NI, GONG GI BSTAN PA DANG, M'A RA YA SPEL PA 
YIN NO; ,DE NAS SA BDUN PO DE DAG LA, GSHIN RJE'I GZUGS KHRU GANG BA'I TSAD LA ZHAL RNAM PAR BSGYUR BA DANG, PHYAG GNYIS PA ZHAL GCIG PA, PHYAG NA RAL GRI DANG, ZHAGS BSDIGS MDZUB CAN, GCER BU SKRA GROL PAR GYUR PA'O, ,DE'I THUGS KAR THOD PA BCUG STE, NAM 
PHYED NA'AM, NYI MA PHYED DUR KHROD DU SHIN TU RING BAR BRKOS TE, DER LAS KYI GSHIN RJE'I DAM TSIG SEMS DPA' BSKYED LA, DE LA YE SHES SEMS DPA' BCUG STE, GNYIS SU MED PAR BYAS TE, MCHOD PA DANG GTOR MA BTANG BAS MNYES PAR BYAS NAS MGO LHO PHYOGS SU KHA 'OG TU 

@173B
BSTAN LA, GONG DU BSTAN PA'I SNGAGS DANG STAm BHA NA YA SPEL BAS MNAN PAR BYA'O, ,KHYIM DU LOG STE SHIN TU KHROS PA'I SEMS DANG LDAN PAS, YI GE BCU PA'I SNGAGS BZLAS NA, GDON MI ZA BAR 'CHI BAR 'GYUR RO, ,SPUNG STE BKRUS NA GROL BAR 'GYUR RO, ,BSTAN PA BSRUNG PHYIR GSAD PA YI, , 
'KHOR LO LAS KYI RIM PA ZHIG ,BYAS PA'I DGE BA CUNG ZAD DES, ,'GRO RNAMS 'KHOR BA LAS BRGAL NAS, KHRO CHEN DE NYID THOB PAR SHOG ,LA LI TAS MDZAD PA RDZOGS SO,, 