@262A
#, ,RGYA GAR SKAD DU, SIm HA N'A DA S'A DHA NAm, BOD SKAD DU, SENG GE'I SGRA'I SGRUB THABS, 'JIG RTEN MGON PO LA PHYAG 'TSAL LO, ,GANG ZHIG SNGAGS SHES PA'I SNGAGS PA DES, BRDZUN RNAM PA THAMS CAD DU SPANG BAR 
BYA'O; ,DANG POR DUS BZHI KHA DAG PAR BKRUS TE, SHIN TU GNAS DBEN PAR BRIS SKU LA SOGS PA'I THAD DU DKYIL 'KHOR BYAS TE, MCHOD PA MANG PO PHUL LA STAN BDE BA LA 'DUG STE, TSAD MED PA BZHI BSGOM MO, ,DE NAS BDAG GI SNYING GAR TZAm LAS ZLA BAR GYUR PA'I HR'I:DKAR PO BSAMS 
PA'I 'OD KYIS NAM MKHAR BLA MA DANG SANGS RGYAS DANG BYANG CHUB SEMS DPA' GSAL BAR SNANG BAR BYAS LA, YANG DE'I 'OD 'PHROS PA LAS BYUNG BA'I MCHOD PA'I SPRIN GYIS MCHOD LA PHYAG BYAS TE, SDIG PA BSHAGS SHING RJES SU YI RANG NAS, DKON MCHOG GSUM LA SKYABS SU GSOL TE, RGYAL 
BA'I LAM LA GNAS PAS BYANG CHUB TU SEMS BSKYED DE, 'OD SLAR 'DUS PAS THAMS CAD STONG PA NYID DU BSGOMS TE, AOm SVA BH'A WA SHUDDH'A:SARBA DHARM'A:SVA BH'A WA SHUDDHO&amp;HAm, AOm SH'U N+YA T'A DZNY'AN BADZRASVA BH'A WA A'ATMA KO&amp;HAm, ZHES BRJOD DO, ,DE NAS MYUR DU PAm LAS PADMA DMAR POR AA LAS GYUR PA'I SENG GE'I GDAN GYI 
STENG DU TZAm LAS BYUNG BA'I ZLA BA'I DKYIL 'KHOR DU HR'I:LAS SENG GE'I SGRA ZHAL GCIG PHYAG GNYIS SKU MDOG DKAR PO DBU SKRA'I COD PAN CAN DANG, SNANG BA MTHA' YAS KYI DBU RGYAN CAN, SPYAN GSUM PA, PHYED SKYIL DU RGYAL PO CHEN PO'I BZHUGS THABS SU BZHUGS PA, PHYAG G-YON GYI PHYAG MTHIL SA LA SBYAR 

@262B
BA'I MTHEB MDZUB KYIS RAL GRIS MTSAN PA'I PADMA BZANG PO'I YU BA 'DZIN PA, DE'I NGOS SU GZHAN YANG BHANDHA DKAR PO DRI ZHIM PA'I ME TOG SNA TSOGS KYIS BKANG BA'I PADMA'I YU BA CAN YOD PA DANG, PHYAG G-YAS PA PUS MO LA BRTEN TE BRKYANG PA LA BRTEN PAR TRI SH'U LA SBRUL DKAR POS DKRIS PA YOD CING, 
BSAM GTAN MDZAD PA'I TSUL CAN DBU'I THAD KA NAS RIGS LNGA'I SANGS RGYAS 'PHRO BA BSGOMS LA, SNYING GA'I ZLA BAR HR'I:BSAMS PA DZA:H'Um GIS YE SHES SEMS DPA' BKUG STE, BAm GYIS DBANG DU BYAS NAS HO:SA DGYES PA BSKYED PAR BSAM MO, ,DE NAS 'DZAB NI AOm A'A:HR'I:SIm HA N'A DA H'Um PHAt, SENG GE SGRA'I SGRUB 
THABS RDZOGS SO,, 