@34A
#, ,RGYA GAR SKAD DU, NANHYA BRTA TRA YA MU KHA A'A GA MA N'A MA, BOD SKAD DU, G-YUNG DRUNG 'KHYIL PA GSUM GYI ZHAL GDAMS KYI NYAMS LEN ZHES BYA BA, YUM RNAL 

@34B
'BYOR MA LA PHYAG 'TSAL LO, ,BLA MA'I ZHAL GDAMS THOB BYAS NAS, ,G-YUNG DRUNG GSUM GYI GDAMS PA NI, ,STONG NYID DON NI RTOGS PA'I PHYIR, KAm KA ME KHA LA BSHAD BYA, ,RANG GI LUS NI KHONG STONG LA, ,SPYI BOR BRTZAMS NAS LTE BA'I BAR, ,RTZA GSUM SER DANG DKAR DMAR RO, ,DE 
RNAMS NANG NI KHONG STONG STE, ,G-YAS KYI RTZA LA KHAB RTZE TSAD, ,RANG BZHIN BSAL BA BSAM PAR BYA, ,G-YON PAR ZLA BA'I THIG LE STE, ,DBUS KYI RTZA NI KHONG STONG NGO, ,DE LA SEMS GTAD PHYI NANG STONG, ,SHES PA RGOD NA G-YAS G-YON GYI, ,THIG LE GNYIS LA SEMS GTAD LA, ,DE 
NAS DBU BCAD DH'U TR'I'I STENG, ,HR'I:LAS G-YUNG DRUNG 'KHYIL BA NI, ,ME YI MDOG CAN RNAM BSAM BYA, ,G-YUNG DRUNG 'KHYIL PA'I ZUR BZHI LA, ,AOm DANG A'A:DANG H'Um DANG PHAt, ,G-YAS PHYOGS RA SA'I STENG DU NI, ,AA LAS ZLA BA'I G-YUNG DRUNG 'KHYIL, ,BYANG CHUB SEMS KYI CHU 
RLUNG BKAG, ,G-YON PA LA NA'I STENG DU NI, ,AOm LAS G-YUNG DRUNG 'KHYIL BA DMAR, ,BSAMS PAS ME YI RLUNG 'GAGS SO, ,DE NAS RLUNG GI 'KHOR LO NAS, ,RLUNG NI LANGS TE MGRIN PAR SLES, ,DBUS SU BDE GSHEGS RLUNG RGYU BAS, ,SOR NI BCU GNYIS RTZA 'THON NAS, , 
G-YAS G-YON CHU RLUNG ME RLUNG NI, ,NYI ZLA'I RTZA NAS 'BYUNG BYAS NAS, ,LHA MO GNYIS DAG ZHAL DU RNGUB, ,SLAR YANG GNYIS KYIS PHU BYAS PAS, ,RTZA DAG GNYIS KYI RTZA BUG BRTOL, ,RNAM PAR RGYU STE G-YUNG DRUNG 'PHOG ,DBUS KYI SEMS BSKOR BYAS NAS SU, ,GNYIS NI G-YAS SKOR G-YON 
SKOR RO, ,SLAR YANG RLUNG GIS PHU BYAS NAS, ,G-YUNG DRUNG GNYIS LA THIM BYAS NAS, ,DBUS KYI 'KHYIL PA THIM PAR BSAM, ,YE SHES ME SBAR RANG LUS NI, ,MGRIN PA'I GNAS NAS RKANG MTHIL BAR, ,RIM GYIS ZHU STE CHOS DBYINGS SU, ,MNYAM NYID THIG LER SEMS GTAD DO, ,BRTAGS PAS 
MA GRUB DNGOS MED YIN, ,DMIGS PA'I MTSAN NYID THAMS CAD BRAL, ,DE LTAR MA BSGOMS CI BYAS KYANG, ,LHAN SKYES MA RTOGS 'KHOR BAR 'KHYAMS, ,THIG LE DE LAS BLANGS BYAS NAS, ,BDAG NYID DBU BCAD YUM DU BSKYED, ,DE NAS LTE BAR HRIm YIG BSAM, ,SUM MDOR RLUNG LDANG GYIN 

@35A
*, ,LA RGYU, ,HRI NI THIG LE GSUM DU ZHU, ,AI NI RLUNG GI THIG LE STE, ,HA STE BYANG CHUB THIG LE'O, ,RAKTA'I THIG LE RAm YIG STE, ,MDOR NA RIM PAR SNGO DKAR DMAR, ,MA SHAR RLUNG GIS GYEN LA 'DOD, ,DBU BCAD RTZA SBUBS RGYU NA NI, ,STENG DU SOR BZHI 'THON PAR BSAM, , 
G-YON PA G-YON SKOR G-YAS PA G-YAS, ,DBUS KYI THIG LE 'BAR ZHING THIM, ,LHA MO GNYIS KYIS PHUS BTAB PAS, ,G-YAS G-YON THEG LE DBUS LA THIM, ,DE NYID MAR LA RNGUB BYAS PAS, ,SNYING GA'I H'Um LA THIM PAR BSAM, ,DE NI GSAL LA DRI MA MED, ,GNYIS MED THIG LE RANG 
RIG STE, ,BDE DANG SDUG BSNGAL THAMS CAD BRAL, ,'KHOR BA SNANG BA RANG RIG STONG, ,KYE HO RNAL 'BYOR BSGOMS NAS NI, ,GNYIS MED YE SHES THOB PAR 'GYUR, ,G-YUNG DRUNG 'KHYIL PA GSUM GYI ZHAL GDAMS YUM KADKAL ME KA LAS GSUNGS RDZOGS SO,, ,, 
