@211A
,,DE NAS DRAG PO'I 'KHOR LO'I LAS BYAS TE, DUR KHROD KYI RAS LA DUG DANG KHRAG DANG, SKE TSE DANG LAN TSVA DANG DRI CHEN LA SOGS PA'I BDUG PA'I RDZAS KYIS LEGS PAR BYUGS LA SNAG TSA YANG RDZAS DE RNAMS DANG, 
SHING DA DU RA DANG, KA NA KA'I KHU BA DANG, DUR KHROD KYI SOL BA SBYAR TE BYA'O, ,BDAG NYID KHA LHOR BLTAS TE LHA'I RNAL 'BYOR DANG LDAN PAS 'KHOR LO BRI STE, DBUS SU LE TSE BCU DRUG DANG, MU KHYUD GSUM GYIS BSKOR BA, MU KHYUD DE DAG RE RE LA YANG, RE MIG SUM CU RTZA GNYIS DANG 
LDAN PAR BRI'O, ,DE LA YI GE DGOD PA NI DBUS SU YA CHEN PO CIG BRIS TE, DE'I NANG DU GANG LA BYA BA'I MING BSKUL TSIG CAN GYIS BSKOR, DE'I DBUS SU MING GI YI GE DANG PO BRI'O, ,DE NAS RIM PA GNYIS PA LA PHYOGS BZHIR MAR ME DAKshE BZHI BRI, DE NAS RIM PA GSUM PA LA, R'A DZA 
SA DO RU nA YO NI R'A YA TZA NI, 'DI RNAMS BRI'O, ,PHYAG RGYA BE CON BCAS TE BYA ROG GI SGRO'AM RUS CHEN BRI BAR BYA'O, ,YI GE BCU PA'I GSANG SNGAGS DRAN PAR BYA'O, ,MU KHYUD KYI YI GE NI DANG POR DBYANGS YIG LAN GNYIS DGOD, MU KHYUD PAR MA LA KA YIG DANG, NGA NYA BOR BA SUM CU RTZA 

@211B
GNYIS DGOD, THA MA LA PHAt SHA STAG DGOD DO, ,DBUS KYI RIM PA GNYIS PA LAM LA SOGS PA YI GE BZHI'I G-YAS G-YON DU H'Um RE RE DANG SPEL, DE'I PHYI RIM DU RA LA SOGS PA'I YI GE BCU GNYIS KYI GNAS SU YI GE BCU GNYIS PA DANG BSGRUB BYA'I MING SPEL TE BRI'O, ,DE LTA BU'I 'KHOR LO 
GNYIS BRIS TE, DE YANG SA SKOR LOG PAR BRI, GNAM SKOR RIM PA BZHIN BRI, DE YANG GSHIN RJE'I LTO BAR TSUD PAR BRI'O, ,DE NAS MCHOD PA DBUL TE, BDE BA'I BYIN RLABS DMIGS PAR BYAS NAS, DE DAG KHA SBYAR TE THOD PA'AM KHAM PHOR SAR PA'I GA'U KHA SBYAR DU GZHAG GO, ,GA'U 
'OG MA'I NANG DU RLUNG GI DKYIL 'KHOR LA, AOm CHE GE MO A'A BE SHA AA AA ZHES BRI, RGYAB TU SNA TSOGS RDO RJE BRI, GONG MA'I NANG DU ME'I DKYIL 'KHOR RAm GYIS MTSAN PA BRI, RGYAB TU RI RAB 'KHOR DANG BCAS PA RTZE BRGYAD KYIS MTSAN PA, DBUS SU SNA TSOGS RDO RJES MTSAN PA BRI'O, ,GA'U GNYIS 
KYI BAR DU SGO CUNG ZAD CIG BYA STE BZHAG LA, PHYIS GA'U MDAR RAM ZHUGS PA MTHONG NAS KHA GCAD, SKUD PA NAG POS DKRIS SHING BTAG NAS MAN 'JI'I STENG DU BZHAG STE, DUG SNA TSOGS KYI ME LA TSA BAR GYUR PA TZAM DU BSROS SHING LHA'I RNAL 'BYOR DANG LDAN PAS KHA LHOR BLTAS TE 
GSANG SNGAGS BZLAS PAR BYA'O, ,DE LA DANG POR SNGON DU BRJOD PA BZHIN DU, SNGON DU DPAL RDO RJE 'JIGS BYED CHEN POR BSKYED LA SPYAN DRANG BA DANG, MCHOD PA DANG GTOR MA BSNGO BA SNGA MA BZHIN BYAS NAS, SKUD PA LAG PAS BZUNG NAS DUNG CHEN PO'I PHRENG BA THOGS TE BZLAS PAR BYA'O, ,DMIGS 
PA NI BDAG GI GSANG SNGAGS DANG, 'KHOR LO'I SNGAGS LAS 'OD ZER DUG GI MI NAG PO 'PHROS, BSGRUB BYA DE NA GNAS PA BSRES TE, DUR KHROD KYI THAL CHEN LTAR GYUR CING, DE'I SEMS CHUS MAR ME GSAD PA LTAR GYUR PAR BSAM MO, ,DE YANG NYI MA DANG PO LA, AOm YA MA RA DZA 
SA DO ME YA, CHE GE MO PRA MA YA KU RU H'Um PHAt, CES PAR CHAD MED PAR KHRI PHRAG GCIG BZLAS SO, ,NYI MA GNYIS PA LA, YA ME DO RU nA YO DA YA CHE GE MO RAKTA TZARPA YA H'Um PHAt, CES KHRI PHRAG GCIG GO, ,GSUM PA LA YA NGA YO NI RA YAKshE YA CHE GE MO MURTZU PA YA H'Um PHAt, CES KHRI PHRAG, 

@212A
*, ,GCIG GO, ,BZHI PA LA YAKshE YATZTSA NI R'A MA YA, CHE GE MO M'A RA YA H'Um PHAt, CES KHRI PHRAG GCIG GO, ,SGRUB PA'I GROGS MCHOG GIS DUS GSUM DU MCHOD PA DANG GTOR MA SBYIN PAR BYA'O, ,DE NAS NYI MA BZHI PA'I MTSAN PHYED NA DUR KHROD DAM, 'BYUNG PO DRAG PO GNAS 
PA'I SAR KHRU GANG BRKOS TE SBAS NAS GSHIN RJE LA GTAD DO, ,DE'I SBYOR BA NI 'DI YIN TE, GROG MKHAR GYI SA LAS GSHIN RJE'I MI KHRU GANG GI TSAD LA, KHA CIG LAG NA RAL GRI DANG ZHAGS PA THOG PA CIG BYA STE, DE'I LTO BAR GA'U BCUG NAS DE LA GTOR MA DANG, DMAR GYI AARGH'A BYIN TE 
'DI SKAD CES BSGO'O, ,CHOS KYI RGYAL PO KHYOD KYIS LTA NA SRID PA GSUM GYI SEMS CAN MI GNAS PA MED DO, ,DENG DKON MCHOG MCHOG GSUM GYI BKAS, SEMS CAN 'DI ZUNG SHIG, ,SEMS CAN 'DI NI DUS GSUM GYI RGYAL BA RNAMS KYI BSTAN PA 'JIG PAR BYED PAS, 'JIG RTEN DU 
THAR PA'I LAM NI 'GEGS SHING, NGAN 'GRO'I LAM 'BYED PA STE, DE BAS 'DI KHYOD KYIS ZUNG SHIG ,DE LA BCOM LDAN 'DAS 'JAM DPAL GZHON NU DANG, DPAL RDO RJE 'JIGS BYED KYANG DGYES PAR 'GYUR RO ZHES BRJOD DO, ,DE DANG DER KHA SBUB TU MGO BO LHO PHYOGS SU BSTAN TE 
SBA BAR BYA'O, ,DE NAS RANG GI GNAS SU 'ONGS TE, GSANG SNGAGS RJES SU BSKUL BAR BYA'O, ,LAS GRUB PA DANG DE NAS PHYUNG STE, 'O MA DANG CHUS BKRUS TE MCHOD PA GTZANG MAS BSHAGS PA DANG, BZOD PAR GSOL TE BTANG NGO, ,LAS KYI SKABS 'DIR CHAS GOS NAG PO DANG, 
KHRO BO'I LTA STANGS DANG, KHROS PA'I YID DANG, DBUGS 'BUD PA LA SOGS PA DANG LDAN PAR BYA'O, ,DRAG PO'I 'KHOR LO'I LAS RDZOGS SO,, 