@39B
#, ,RGYA GAR SKAD DU, KRishnA YA M'A RI N'A MA S'A DHA NAm, BOD SKAD DU, GSHIN RJE 
GSHED NAG PO ZHES BYA BA'I SGRUB PA'I THABS, DPAL KHRO BO 'JIGS PA CAN LA PHYAG 'TSAL LO, ,DPAL LDAN 'JAM PA'I RDO RJE MCHOG ,DRAG SHUL CHE ZHING 'JIGS PAR BYED, ,KHRO CHEN DE LA PHYAG 'TSAL TE, ,DE YI SGRUB PA'I THABS BSHAD BYA, ,DE LA SNGAGS PA DBANG DANG DAM TSIG DANG 
LDAN PA, SNYING RJE CHE BA, ,RTUL PHOD PA, SHES RAB DANG LDAN PA DES, GNAS DUR KHROD LA SOGS PA YID DGA' BA'I GNAS SU GNAS TE, BRTUL ZHUGS MCHOG SPYAD PAR BYA'O, ,BDAG NYID RDZOGS PA'I TSUL GYIS LHAR BSKYED DE, ,SNYING GAR NYI MA'I STENG DU H'Um BSAM PA, ,DE LA 'OD 
ZER GYIS BSKUL NAS SPYAN DRANGS TE, BZHUGS PA LA, PHYI NANG GI MCHOD PA'I BYE BRAG DBUL, DE NAS SDIG PA BSHAGS PA DANG, ,RJES SU YI RANG BYA BA DANG, ,GSUM LA SKYABS SU 'GRO BA DANG, ,BYANG CHUB TU SEMS BSKYED PA DANG, TSANGS PA'I GNAS BZHI BSGOMS NAS, DE NAS STONG PA 
NYID DU BSGOM PAR BYA STE, GANG GI RNAM PAR YANG MI BSGOM MO, ,AOm SH'U N+YA T'A DZNY'A NA BADZRA SV'A BH'A WA A'ATMA KO&amp;HAm, DE RJES H'Um LAS 'OD 'PHROS PAS, ,SDANG BA THAMS CAD BSREG PAR BYA, ,BSDUS PAS RDO RJE GUR DU GYUR, ,RA BA DRA BA BSAM PAR BYA, ,DE NAS NAM MKHA'I DBYINGS BSAM BYA, ,DE YIS 
NANG DU GZHAL YAS KHANG, ,RDO RJE RGYA GRAM YANG DAG LDAN, ,RTA BABS BZHI DANG LDAN PAR BSGOM, ,NYI GDAN MA HE YI DAGS TE, ,RNAM PA LNGA PO BSGOM PA NI, ,A'A LI BSGOMS PAS ZLA BA STE, ,K'A LI BSGOMS PAS RTA BDUN NYID, ,GNYIS KYI BAR DU H'Um BSAMS TE, ,DE NAS RDO RJE RTZE LNGA PA, ,DE LA SNYING 

@40A
*, ,POS YANG DAG BRGYAN, ,DE LAS 'OD BYUNG DON BYAS NAS, ,SLAR 'DUS DE DAG 'OD DU ZHU, ,DE LAS RDO RJE SEMS DPA' NI, ,ZHAL GSUM PHYAG NI DRUG PA LA, ,G-YAS DKAR G-YON PA DMAR BA STE, ,RTZA BA'I LUS MDOG NAG PO'O, ,RDO RJE RAL GRI GRI GUG G-YAS, ,'KHOR 
LO PADMA THOD PA G-YON, ,RDO RJE RGYAN GYIS RNAM PAR BRGYAN, ,G-YON PA BRKYANG BA'I ZHABS KYIS GNAS, ,RANG RIG LDAN PA RAB TU BSGOM, ,RDO RJE PADMA DAG BYA STE, ,BDE GSHEGS THIG LE ZLA BAR GYUR, ,DE LAS YAKshE MA ME DA, ,YA TZA NI R'A DZ'A SA DO, ,RU nA YO NI RA DAG STE, ,SO SO'I SA BON DAG 
TU GYUR; ,DE LAS SO SO'I SKU BSKYED DE, ,SNGAGS CHEN GYIS NI DBYUNG BAR BYA, ,AOm HR'I: shtRi: WI KRi T'A NA NA H'Um H'Um PHAt PHAt SV'A H'A, 'KHRUGS PA ZHAL GSUM PHYAG DRUG STE, ,KHA DOG AINDRA N'I LA 'DRA, ,LAG NA RDO RJE CHEN PO STE, ,ZHE SDANG CHEN PO'I DON MDZAD NAS, ,SLAR 'DUS BDAG NYID LA THIM 
BYA; ,DZIN DZIK GIS GTI MUG GTZO, ,ZHAL GSUM PHYAG DRUG PA LA ZHI, ,DANGS PA'I CHU ZLA DANG MTSUNGS PA'O, ,LAG TU 'KHOR LO THOGS PA DBYUNG, ,GTI MUG CHEN PO'I DON BYAS NAS, ,MDUN GYI ZLA DKYIL DAG LA DGOD, ,RATNA DHRiK GIS SER SNA'I BDAG ,BTZO MA GSER MTSUNGS 
PHYAG DRUG STE, ,RIN CHEN THOGS PA DBYUNG BAR BYA, ,SER SNA DAG BYAS DON CHEN BYAS, ,G-YAS KYI NYI DKYIL DAG LA BSAM, ,A'A RO Li KA GIS 'DOD CHAGS GTZO, ,ZHAL GSUM PHYAG DRUG PADMA 'DRA, ,LAG NA PADMA THOGS PA DBYUNG, ,'DOD CHAGS CHEN PO'I DON BYAS TE, ,GTZO BO'I 
RGYAB TU BSAM PAR BYA, ,PRA DZNY'A DHRiK GIS PHRAG DOG BDAG ,ZHAL GSUM PHYAG DRUG MARGAD MTSUNGS, ,PHYAG NA RAL GRI THOGS PA DBYUNG, ,PHRAG DOG DON BYAS RDO RJER GYUR, ,G-YON GYI NYI DKYIL DAG LA BSAM, ,MUD GAR DHRiK GIS THO BA DRAG ,MDOG GNAG PHYAG DRUG THO BA BSNAMS, ,DRAG 
PO CHEN PO'I DON BYAS NAS, ,SHAR GYI SGO LA BSAM PAR BYA, ,DAndA DHRiK GIS BE CON CAN, ,GSER MDOG LAG NA BE CON THOGS, ,KHRO BA CHEN POS DON BYAS NAS, ,LHO YI NYI DKYIL DAG LA BZHUGS, ,PADMA DHRiK GIS PADMO STE, ,MDOG DMAR ZHAL GSUM PHYAG DRUG PA, ,PADMA THOGS PAS DON 

@40B
BYAS TE; ,NUB KYI SGOR NI BSAM PAR BYA, ,KHAdGA DHRiK GIS RAL GRI DBYUNG, ,ZHAL GSUM PHYAG DRUG LJANG GU'O, ,PHYAG NA RAL GRI THOGS PA STE, ,BYANG GI SGOR NI BSAM PAR BYA, ,DVE shA RA TI SA TZARTZI DBYUNG, ,'KHOR LO LAG 'DZIN DKAR MO STE, ,BYAMS PA CHEN POS DON BYAS TE, ,ME YI 
ZLA DKYIL BSAM PAR BYA, ,BADZRA HA RA TIS PHAG MO DBYUNG, ,RDO RJE LAG 'DZIN NAG MO STE, ,SNYING RJES DON BYAS SLAR BSDUS LA, ,LHO NUB ZLA DKYIL BSAM PAR BYA, ,R'A GA RA TIS DBYANGS CAN DBYUNG, ,DMAR MO LAG NA PADMA BSNAMS, ,DGA' BA CHEN POS DON BYAS NAS, ,NUB BYANG 
ZLA DKYIL BSAM PAR BYA, ,BADZRA TIS MDZOD LDAN DBYUNG, ,LJANG GU LAG NA RAL GRI 'DZIN, ,BTANG SNYOMS CHEN PO'I DON BYAS NAS, ,BYANG SHAR ZLA DKYIL BSAM PAR BYA, ,BDAG PO'I PHYAG MTSAN 'DRA BA LA, ,RANG RTAGS GANG YIN DANG POR SBYIN, ,ZHAL MDOG RIGS KYIS 
SHES PAR BYA, ,YANG DAG DON GYI 'OD DU ZHU, ,'OD KYI GONG BUR DE NYID GYUR, ,TZARTZI K'A SOGS LEGS PA'I GLUS, ,'OD KYI GONG BU SAD PAR BYED, ,KYE, RJE BTZUN SNYING RJES KHRO BZHENGS LA, ,GNAS GSUM KUN GYI GTI MUG SBYONGS, ,BDUD BZHI RNAMS LAS GTZO BO RGYAL, ,KYE, 
'KHRUGS PA'I SEMS KYIS GTZO BO BZHENGS, ,STOD GNAS 'JIG RTEN MGRON GNYER CI, ,'JIG RTEN SKU MCHOG RJE BTZUN BZHENGS, ,KYE, STONG PAR BSAMS NAS CI STE BZHUGS, ,BYANG CHUB RANG BZHIN 'JIG RTEN BZHENGS, ,DNGOS RNAMS SGYU MAR BSAMS NAS NI, ,'OD LAS 
YI GE H'Um DU BZHENGS, ,DE LAS GTUM PO KHRO BO'I GZUGS, ,'JIGS BYED GSUS PA CHE BA YI, ,GSHIN RJE NAG PO'I GZUGS SU GYUR, ,ZHAL GSUM PHYAG DRUG GONG DANG MTHUN, ,GYEN DU SKRA 'BAR 'JIGS PA CHE, ,DUM DANG DUM BUR RNAM PAR BRGYAN, ,SHIN TU KHROS PA'I SKUR 
BSAMS TE, ,BA SPU'I BU GA RNAMS LAS NI, ,RANG GI KHRO BO 'PHRO BAR BSAM, ,'JIGS PA'I MCHE BA GTZIGS PA'I ZHAL, ,HA HA 'BYIN PAS ZA BAR BYED, ,BSKAL PA'I ME 'BAR LTA BU STE, ,BDAG NYID DE LTA BSAM PAR BYA, ,DKYIL 'KHOR GSAL BAR BSAMS NAS NI, ,MIG 

@41A
*, ,LA SOGS PA BYIN GYIS BRLAB, ,RDO RJE GSUM NI GNAS GSUM BSGOM, ,SO SO'I THUGS LAS 'OD BYUNG STE, ,SPYAN DRANGS MCHOD PA YANG DAG SPRO, ,SO SO'I RIG PA'I RIM PA DANG, ,SKU GSUNG THUGS KYI SNGAGS BRJOD BYA, ,AOm SARBA TA TH'A GA TA K'A YA BADZRA SVA BH'A WA 
A'ATMA KO&amp;HAm, AOm SARBA TA TH'A GA TA B'A GA BADZRA SVA BH'A WA A'ATMA KO&amp;HAm, AOm SARBA TA TH'A GA TA TZITTA BADZRA SVA BH'A WA A'ATMA KO&amp;HAm, YE SHES SEMS DPA' SNYING BSAMS TE, ,DE YI SNYING GAR NYI MA BSAMS, ,DE LAS NGAS RGYAL HE RU KA, ,DBANG BSKUR GSHIN GSHED DBU LA BSAM, ,YANG 
DE LAS 'OD ZER 'PHROS PAS BSKUL, ,THO BA LA SOGS BZHI PO YIS, ,DGUG DANG GZHUG DANG BCING BA DANG, ,DBANG DU BYAS TE MGU BAR BYA'O, ,ZLA BA NYI MA CHU DANG SMAN, ,DRI NI RLUNG ME'I 'KHOR LOR GNAS, ,DE LA DPA' BO 'BRU LNGAR BSAM, ,DE STENG DU H'Um LAS RDO RJE BSAM, ,AOm GYIS BYIN 
BRLABS BDUD RTZIR BSGOM, ,DE NYID GSUM NI MNGON PAR BZLAS, ,LCE DAG PAS NI BTUNG BAR BYA, ,DE NAS 'DOD PA'I LHA MO BSDU, ,BDAG GI BA SPU'I BU GA LAS, ,MCHOD PA SPROS TE BDAG NYID MCHOD, ,DE NAS 'KHOR RNAMS MCHOD PAR BYA'O, ,AOm SARBA TA TH'A GA TA P'U DZA BADZRA SVA BH'A WA 
A'ATMA KO&amp;HAm, CHOS RNAMS KUN GYIS DE LA BSTOD, ,GTI MUG RDO RJE'I RANG BZHIN KHYOD, ,GSHIN RJE GSHED DE 'JIGS PA PO, ,STON PA SANGS RGYAS KUN GYI BDAG ,MGON PO 'JIGS BYED PHYAG 'TSAL BSTOD, ,SER SNA RDO RJE'I RANG BZHIN KHYOD, ,GSHIN RJE'I DGRAR GRAGS 'JIGS PA PO, , 
THUGS KYI RDO RJER RAB SNANG BA, ,RIN CHEN RDO RJE PHYAG 'TSAL BSTOD, ,'DOD CHAGS RDO RJE'I RANG BZHIN KHYOD, ,MNGA' BDAG 'DOD CHAGS LAS BYUNG BA, ,DBYANGS KUN GYI NI MCHOG GI MCHOG ,RDO RJE GSUNG LA PHYAG 'TSAL BSTOD, ,PHRAG DOG RDO RJE'I NGO BO KHYOD, ,GSHIN RJE GSHED DE LAS KUN MDZAD,, 
SKU YI RDO RJER RAB SNANG BA, ,RAL GRI'I PHYAG LA PHYAG 'TSAL BSTOD, ,SANGS RGYAS KUN GYI RANG BZHIN KHYOD, ,SANGS RGYAS RNAMS NI KUN BSDUS PA, ,SANGS RGYAS KYI NI MCHOG GI MCHOG ,DKYIL 'KHOR BDAG LA PHYAG 'TSAL LO, ,DE NAS RDZOGS PA'I RIM PA BSGOM, ,RNAL 'BYOR 'DI LA RTAG 

@41B
GNAS BYA, ,BSAM GTAN MA NUS BZLAS PA STE, ,BZLAS PA BZHI LA RAB 'BAD BYA, ,ZLA BA DRUG GIS MTSAN MA 'BYUNG, ,DE NAS SGRUB PA CHEN PO BRTZAM, ,'KHOR LO LA SOGS GZHUNG BZHIN BYA, ,SO SO'I DUS LA GTAD BYA STE, ,ZHAG BZHIR BSGRUBS NA 'DOD PA 'GRUB, ,AOm HR'I: shti: WI KRi T'i T'A 
NA NA H'Um H'Um PHAt SV'A H'A, AOm YAKshE MA MED YA TZA NI R'A DZA SA DO RU nA YO NI R'A, AOm YA MA R'A DZA SA DO ME YA, YA ME DO RU nA YO DA YA, YA DA YO NI, RA YA KshE, YA KshE YA TZTSA NI R'A MA YA, DRAG PO'I GSANG SNGAGS MAN NGAG BZHIN, ,SO SO'I LAS DANG SPEL BAR BYA, ,'BYUNG PO KUN GYI GTOR MA BTANG,, 
DANG PO GSHIN RJE'I DGRAL DBUL, ,DE NAS SO SO'I 'KHOR LA SBYIN, ,SNGAGS CHEN 'DI YIS DBUL BAR BYA, ,AOm AINDRA YA HR'I: YA MA YE sht'i: WA RA n'A YA WI, KU BE R'A YA KRi, A'I SHVA N'A YA TA, AAGNA YE A'A, NEE R'I TA YE NA, B'A YA BE NA, TZANDRA YA H'Um S'U RYA YA H'Um, BRAHMA n'A YA PHAt, BA SU 
DHA R'A YA PHAt, BE MA TZI TRA YE SV'A, SARBA BH'U TE BHYO H'A, HA H'A, HI H'I, H'Um H'Um PHEm SV'A H'A, SGRUB PA CHEN PO'I DUS SU NI, ,SKU GZUGS MDUN DU GZHAG PAR BYA, ,MCHOG GI SHA LA SOGS PA DBUL, ,MAR ME CHE YANG RTAG TU BTANG, ,MCHOD PA'I MCHOG RNAMS DBUL BAR BYA, ,MA YENGS 
PA YI SEMS KYIS DBUL, ,'JIGS PA'I SEMS NI MA YIN NO, ,SNGAGS PAS DPA' BO MCHOD PAR BYA, ,SPYOD LAM BYED NA 'DI LTAR BSGOM, ,DNGOS PO THAMS CAD GSHIN RJER BSAM, ,YANG NA RANG RANG DAG PAR BYA, ,YANG NA RDO RJE SEMS DPA' BSGOM, ,LAS KYI MTHAR THUG 'JAM 
DPAL MCHOG ,RTZOD PA'I DUS SU BYUNG BA 'DI, ,BSTAN PA BSRUNG BA'I DGOS PA DANG, ,LAS KYI BYE BRAG BSGRUB PA DANG, ,BLO DMAN RNAMS LA PHAN PA'I PHYIR, ,RNAL 'BYOR BZHI YI TSUL DU BRIS, ,BLO DMAN DAM TSIG LA GNAS PAS, ,RAB TU 'BAD DE BSGRUB PAR BYA, ,RGYUD KYI DON 
MCHOG BSDUS PA YI, ,GSHIN RJE GSHED KYI SGRUB THABS BYAS, ,'DI LAS NGAL BA'I DGE BA GANG, ,KUN GYIS 'JAM DPAL MCHOG THOB SHOG ,GSHIN RJE GSHED NAG PO'I SGRUB PA'I THABS SLOB DPON NYIN MOR BYED PA'I GRAGS PAS MDZAD PA RDZOGS SO,, ,,ZHU CHEN GYI LO TZ'A BA 

@42A
*, ,'GOS LHAS BTZAS KYIS, ,RGYA GAR GYI DPE PHYI MO DANG GTUGS TE GTAN LA PHAB PA'O, 