@277B
#, ,RGYA GAR SKAD DU, 
SHR'I SARBA BUDDHA SA MA YO GA d'A KI N'I DZ'A LA SAm BHA RA MA H'A TANTRA T'A DZA N'A MA MAndALA NO PI KA SARBA SATVA SU KHO TA YA N'A MA, BOD SKAD DU, RGYUD KYI RGYAL PO CHEN PO DPAL SANGS RGYAS THAMS CAD DANG MNYAM PAR SBYOR BA, MKHA' 'GRO MA SGYU MA BDE MCHOG CES BYA BA'I DKYIL 'KHOR GYI CHO GA SEMS CAN 
THAMS CAD KYI BDE BA SKYED MA ZHES BYA BA, DPAL RDO RJE SEMS DPA' LA PHYAG 'TSAL LO, ,MA LUS BDUD RNAMS SPRO ZHING BSDU BA MDZAD NAS RGYAL GYUR CING, ,BDE GSHEGS RNAMS KYI THUGS KHRAL BSKYUNGS NAS BDE MDZAD RGYAL GYUR TE, ,RDO RJE'I SBYOR BA RANG GI YAN LAG 
DGA' MDZAD RGYAL GYUR NAS, ,KHRAG GI BTUNG BAS MYOS SHING BTZUN MO LA SPYOD RGYAL BAR GYUR, ,SANGS RGYAS THAMS CAD MNYAM SBYOR BA, ,ZAB CING RGYA CHE YON TAN CAN, ,MYUR DU BYANG CHUB RAB SGRUB PA, ,KUN DU NUB PO NYID MTHONG NAS, ,DKYIL 'KHOR CHO GA'I RIM 'DI NI, , 

@278A
#, ,SEMS CAN THAMS CAD SNGON 'GRO BA'I, ,BDE BA SKYED MA ZHES BYA BA, ,KHA CIG RJES SU BZUNG PHYIR YIN, ,DE NYID KYIS NI RJES BZUNG STE, ,GANG PHYIR DE YIS RJES BZUNG BAS, ,MA LUS SDIG PA ZAD PAS NA, ,'DI NI BDAG GI GUS PAR BYAS, , 
GANG PHYIR DE YI GZUGS SKU NI, ,BRIS PA'I THANG KA LA SOGS TE, ,DE YI YON TAN DRAN SGO NAS, ,DE GZUGS KHA DOG CAN DU 'GYUR, ,DE RIGS SOM NYI MED PA DANG, MCHOG TU YID DGA' SKYED PA DE, ,RIGS MED YON TAN MED GYUR CING, ,KHA CIG RNAM PAR 'KHRUL 
PAR 'GYUR, ,DES NA RAB RGYAS GYUR PA NI, ,GANG ZHIG 'DI NI DGOS MIN TE, ,DE LTA NA YANG BRGYA LAM NA, ,KHA CIG LA NI DGOS PAR 'GYUR, ,BRTZE MED KHRO LA GDUG PA DANG, ,LE LO CHAGS SDANG LDAN PA YI, ,DE SOGS SKYON NI RNAM SPANGS TE, ,MCHAN NYID KUN 
DANG LDAN PA YI, ,SLOB DPON SANGS RGYAS LAS DNGOS PA'I, ,MKHAS PA YIS NI BYA BA YIN, ,ZHI DANG RGYAS DANG RAB GNAS SOGS, ,'DOD DANG DON BYED NUS RNAMS KYI, ,SLOB MAS DKYIL 'KHOR BRIS PA LA, ,LAN GNYIS LAN GSUM PAR GSOL GDAB, ,SNGON DU 
BSNYEN PAS BGEGS GZHOM DANG, ,TSOGS NI BSKYED PAR BYA BA'I PHYIR, ,'KHOR LO'I GTZO BO'I SNGAGS 'BUM BZLAS, ,YANG NA LHAG PA'I LHA RU MTSON, ,GZHAN GYI YANG NI KHRI YIN TE, ,'DI NI SNGON DU BSNYEN PAR BRJOD, ,GZA' DANG SKAR SOGS BZANG PO LA, , 
MKHAS PA YIS NI BRTZAM BYAS TE, ,ZLA BA DRUG DANG GZA' BZHI DANG, ,SKAR MA RNAMS NI BCU BZHI DANG, ,TSES GRANGS BDUN DU PHYE BA LA, ,RAB GNAS LA SOGS RGYAS PAR GSUNGS, ,DPYID ZLA RA BA 'BRING DGUN CHUNG, ,DBYAR ZLA RA BA 'BRING DGUN ZLA, ,GZA' LAG 
BLA MA PA BA SANGS, ,ZLA BA'I GZA' RNAMS 'DI DAG GO, ,RGYAL DANG ME BZHI LHA MTSAMS DANG, ,SNAR MA BYA GZHUG NAM GRU DANG, ,CHU SMAD SNROD DANG KHRUMS DANG LAG ,LNGA PA BDUN PA BCU RNAMS DANG, ,GANG ZHIG GSUM DANG 'GENGS PA DANG, ZLA BA NYA DANG BCU GSUM 

@278B
STE; ,TSES GRANGS BDUN NI DGE BA YIN, ,JI LTAR SNGAR BRJOD SKAL BZANG NI, ,RJES SU MTHUN PAR SPYAD BYA STE, ,GZHAN DU SLOB DPON RDZAS 'DOD PAS, ,DMYAL BA NYID DU LTUNG BA YIN, ,DE LTA'I RIM PAS SPYAD BYA STE, ,RI DANG GRONG KHYER GRONG RDAL DANG, ,SA PHYOGS YID DANG MTHUN PA 
RU; ,SA GZHI YONGS SU GZUNG BAR BYA, ,THAL BA RUS DUM GTUN BU RNAMS, ,SHIN TU DAG PA NYID DU BYA, ,LHO DANG CHU LA THUGS PA RU, ,SA NI SHAR DANG BYANG DU NUB, ,DNGOS PO KUN LA KUN RDZOB TU, ,RIGS NI RNAM PA BZHIR BRJOD DO, ,DMANGS RIGS NAS NI BRAM ZE'I BAR, ,GNAG 
SER DMAR DANG DKAR PO'O, ,DE NAS DRI NI SHES BYAS TE, ,GNAG DANG CHU RUL PHAt DRI DANG, ,BZHI PA YID 'ONG DRIR BRJOD DE, ,RO YANG YONGS NI BRTAG PAR BYA, ,SKYUR ZHING RTZUB PA DMANGS RIGS 'GYUR, ,MNGAR BA RJE RIGS KYANG YIN TE, ,TSA BA YANG NI RGYAL RIGS LA, ,GZHAN NI KHA 
ZHING BSKA BA YIN, ,ZHI DANG RGYAS DANG DE BZHIN DBANG, ,MNGON SPYOD KYANG NI 'DOD PA STE, ,SA NI 'DI LTAR RIM BRJOD PA, ,BRKOS NAS YANG NI DGANG BAR BYA, ,JI LTAR KHA DOG BRJOD SOGS RIM, ,MKHAS PAS BSANG GTOR BYA BA STE, ,NAG PO JI LTAR BRJOD PA NI, ,SER PO BU RAM 
NYID YIN NO, ,DKAR PO'I DON PHYIR TZANDAN NYID, ,DMAR PO PADMA'I CHU NYID DANG, ,DMAR PO TZANDAN DAG GIS TE, ,'DI NI GNYIS KAR SHES PAR BYA, ,SER PO LA NI GUR GUM STE, ,NAG PO YANG NI BRJOD PAR BYA, ,SHA RUL PA YI CHU NYID DO, ,DE BZHIN RO DON BRJOD BYA STE, NAG PO JI LTAR 
BRJOD PA NI, ,SER PO BU RAM NYID YIN NO, ,DMAR PO LA NI TSA BA GSUM, ,DKAR PO JI LTAR BRJOD NYID YIN, ,SA LA PHUR GDAB BSRUNG BA'I PHYIR, ,DE NI BDAG GIS BRJOD PAR BYA, ,N+YA GRO DHA PHUR ZHI BA LA, ,RGYAS PA AA SHVATTHA SHING STE, ,DBANG LA SING LDENG PHUR BU GNAS, ,GSAD PA 
LA NI RUS PA'O, ,ZHI BA LA SOGS BYE BRAG GIS, ,DE NAS BUM PA BRJOD BYA STE, ,ZHI BA LA NI SHEL RANG BZHIN, ,RGYAS PA LA NI DNGUL DU GRAGS, ,DBANG LA GSER GYI RANG BZHIN TE, ,GSAD PA LA NI THOD PA YIN, ,DNGUL LA SOGS PA MED GYUR NA, ,SA YI RANG BZHIN RTZA MI GNAG , 

@279A
*, ,TZANDAN DANG NI GUR KUM DANG, ,DE BZHIN TZANDAN DMAR PO DANG, ,DUR KHROD SOL BA'I PHYE MA YIS, ,MKHAS PA YIS NI BYUG PAR BYA, ,ZHI BA SNGA DRO BYA BA STE, ,RGYAS PA DE YI DE MA THAG ,DE NAS DBANG GI LAS YIN TE, ,DGONGS KA BSAD PA'I LAS YIN NO, ,DE NAS MCHOD 
YON SNOD BSHAD DE, ,JI LTAR KHAMS DANG TSAD GYUR PA, ,SHEL DANG DNGUL DANG GSER DANG NI, ,RIM PA BZHIN DU LCAGS NYID DO, ,PADMA'I RNAM PA DNGUL YIN TE, ,SOR NI BCU GNYIS PA NYID DO, ,'DAB MA YANG NI BZHI BZHI STE, ,ZHI BA LA SOGS LHAS GZUGS NI, ,JI LTAR DE NI BRJOD 
PAR BYA, ,ZHI BA LA SOGS DKAR PO STE, ,ZHI BA'I RANG BZHIN MNYAM GZHAG PA'O, ,RGYAS PA LA NI SER PO STE, ,MCHOG TU GTER SOGS DGUG PA'O, ,DBANG LA CHAGS PA'I SEMS KYIS TE, ,KHA DOG DMAR ZHING 'BAR BA'O, ,GSAD PA KHA DOG NAG PO STE, ,'KHRUGS SHING 
'JIGS PA NYID YIN NO, ,THIG SKUD KHRU BRGYAD PAR GSUNGS TE, ,GZHON NU MA YIS BKAL BA YIS, ,DU MA RAB TU BKAL NAS NI, ,SLOB DPON MTHEB SOR BCUG GNYIS CHA'O, ,'DUG STANG JI LTAR GSUNGS PA NI, ,RIM BZHIN JI LTAR BRJOD PAR BYA, ,ZHI BA SEMS DPA'I SKYIL KRUNG 
STE; ,RGYAS LA DE BZHIN RDOR SKYIL KRUNG, ,DBANG LA G-YON PA'I STANG STABS TE, ,SKYIL KRUNG STAN LA LEGS GNAS PA'O, ,G-YAS PAS GDENGS TE BSNYAL BA NI, ,GSAD PA LA MCHOG LHA MIN BZHIN, ,JI LTAR GOM RIMS BZHIN DU NI, ,BDAG GIS BZLAS PHRENG BRJOD BYA STE, ,ZHI BA LA NI SHEL 
RANG BZHIN, ,RGYAS LA MU TIG 'BRAS BUR BRJOD, ,DBANG LA BO DE TZE RU BSHAD, ,GSAD PA MI YI RUS PA YIN, ,GSER DANG DNGUL DANG MU TIG DANG, ,MTHIN SHUN DANG NI BYE RU STE, ,RIN PO CHE NI LNGAR BRJOD NAS, ,KHA RGYAN LNGA NI BRJOD PAR BYA, ,'DZAM BU NA DA BIL BA DANG, ,SGYUR ZHING SA 
BON GANG BA'O, ,'BRU NI TIL DANG GRO DANG NI, ,SRAN MA NAS DANG 'BRAS BU BRJOD, ,DE LTA'I RIM PAS MYUR BA RU, ,MKHAS PA YIS NI GZHAN DON BYA, ,GANG ZHIG RANG DON DGOS BYED NA, ,RMONGS PAS DMYAL BA NYID DU LTUNG, ,DRI CHU STHANG RTZI 'O MA DANG, ,DAG PA'I CHU DANG ME TOG DKAR, , 

@279B
GZHAN GYI LAS KYI RIM TSUL TE, ,JI LTAR BRJOD PA'I RIM GANG YIN, ,JI LTAR BRJOD PA'I BZED ZHAL DU, ,MNGON PAR BSNGAGS TE DRI YIS BDUG ,ME TROG SPOS DANG DE BZHIN ME, ,DRI YI DUNG SOGS G-YAS SU BZHAG ,SNGAGS KYI MCHOD YON SNOD NI G-YON, ,BZED ZHAL MDUN DU 
GZHAG PAR BYA, ,YI GE GSUM GYI SNGAGS KYIS NI, ,MCHOD YON SNOD LA BSNGAGS PAR BYA, ,ZHI LA MTHAR NI W'A SHAm DE, ,RGYAS LA MTHAR NI BHYO BSHAD DO, ,DBANG LA MTHAR NI HR'I:YIG STE, ,BSAD PA'I MTHAR NI H'Um PHAt DO, ,DANG PO DRI CHU DBUL BAR BYA, ,SBRANG DANG 'O MA GNYIS PA'O, ,DAG 
PA'I TSUL NI GSUM PA STE, ME TOG DANG BCAS BZHI PAR RO, ,DUD CHOS NAS NI DRI YI CHU, ,BZED ZHAL DU NI DBUL BAR BYA, ,ZHAL BSIL 'THOR 'THUNG 'O MA SBRANG, ,YANG NI BSANG GTOR CHU NYID DO, ,DKYIL 'KHOR BRI BAR BYA PHYIR DANG, ,GDUG PA RNAMS NI ZHI PHYIR DANG, ,SA LA SOGS PA BRTAG 
PA'I PHYIR, ,GNAS BSRUNG RIM PA BRJOD PAR BYA, ,THOG MAR RDO RJE SLOB DPON GYIS, ,BDAG GI GNAS NI BSRUNG BAR BYA, ,PHYI NAS SA SOGS GZUNG BA NI, ,LEGS PAR MNYAN PAR GZHAG PAR BYA, ,RTAG PA'I SA RU PHYIN NAS NI, ,'JAM PA'I STAN LA LEGS 'DUG NAS, ,DAG BLOS SHAR DU 
KHA BLTAS TE, ,RTA MCHOG GI NI TING 'DZIN DU, ,RNAL 'BYOR PA YIS BSAM BYA STE, ,YAN LAG LA YANG DGOD PAR BYA, ,AOm YIG KHA DOG DKAR PO YIS, ,SA BON BRAL BAR BSAM PAR BYA, ,A'A:YIG KHA DOG DMAR PO NI, ,LONGS SPYOD 'KHOR LOR DGOD PAR BYA, ,H'Um YIG KHA DOG NAG 
PO NI, ,SNYING GA'I DKYIL DU DGOD PAR BYA, ,HO: YIG KHA DOG SER PO NI, ,LTE BA'I 'KHOR LOR DGOD PA'O, ,H'Um KshAm SPYI GTZUG GSANG BA NI, ,LJANG DANGS NGO BA DE BZHIN TE, ,'KHOR LO DRUG TI RIM BZHIN DU, ,DKYIL 'KHOR DRUG NI BSGOM BYAS TE, ,SA GZHI RNAMS NI YONGS GYUR PAS, ,MKHAS PA 
YIS NI RDO RJE SPRO, ,RDO RJE DE LAS 'PHROS PA YI, ,RDO RJE 'BAR BA MI BZAD PAS, ,PHYOGS BCUR KUN DU GNAS PA YI, ,BGEGS KUN 'BAR BAS BSREG PAR BYA, ,DER GNAS YUL GYI MING GI MING, ,MKHAS PA YIS NI SHES BYAS TE, ,THOG MA NYID DU ZHING SKYONG LA, ,GTOR MA BYIN TE GTANG BAR BYA, , 

@280A
*, ,AOm A'A:H'Um AA MU KA YA SA PA RI W'A RA YA, AI DAm BA LIm GANDHAm, PUshPAm, DH'U PAm, D'I PAm, AAKsHA DHAm, D'A DA MA HE, SA BA RI WA RA SHR'I GRi HA AA GATZTSANTU DZA:H'Um BAm HO:, AI DAm BA LIm GRi HnAm TU KH'A DAm TU SA PA RI W'A RI, SARBA SATVA NAm, SH'INTA PUshtIm RAKsHA WARNA GO PUshtIm KA RO TU KA, AI DAm STHA NAm TA TH'A GA TVA BA HE, 
MAndALA BHU MYAm, TIshthA TU H'Um H'Um PHAt, BADZRA DH'A RA A'ADZNY'A PA YA TI SV'AH'A, BSHAD PAR GYUR PA'I RIM PA YIS, ,SRUNG BA'I 'KHOR LO BSAM BYA STE, ,RLUNG SOGS DKYIL 'KHOR BSGOM PAR BYA, ,DE DAG YONGS SU GYUR PA LAS, ,JI SRID MTHONG BA'I BAR DU NI, ,'KHOR LO'I MTHAR NI BSRUNG BA'I PHYIR,, 
RA BA LNGA YANG DE BZHIN NO, ,'OG GI CHA YI RTZE GSUM LA, ,STENG GI MDA' YI DRA BA'O, ,HA YA RA BA LA RGYU LAS, ,MKHAS PAS MKHA' SOGS DGOD BYA STE, ,YANG NI YI GE GSUM NYID DANG, ,HA GNYIS STENG DANG 'OG TU'O, ,SHES RAB CAN GYIS SRUNG BSGOM NAS, ,BH'Um YIG SA BON LAS 
BYUNG BA'I, ,GZHAL YAS KHANG YANG BSGOM BYA STE, ,DER NI BAm SKYES PADMA'O, ,DE STENG RAm LAS NYI DKYIL 'KHOR, ,DER NI AA LAS ZLA DKYIL 'KHOR, ,H'Um BSAM DAG LAS RTA MCHOG STE, BDE MCHOG MA DANG MNYAM SBYOR BA'O, ,ZHAL BZHI PA LA DPUNG PA BZHI, ,PHYAG BZHI PA LA ZHABS BZHI 
PA; ,RTA MGRIN RGYAL PO CHEN PO STE, ,DBANG PHYAG CHEN PO DON GRUB PA'O, ,DPAL LDAN SNA TSOGS PAD 'CHANG ZHING, ,G-YON 'OG MDUN DU RAL GRI'O, ,G-YAS PAS RDO RJE DANG BCAS 'PHYAR, ,G-YAS 'OG BA DAN GSUM PAR BYA, ,DE SNYING PADMA NYID BSGOM STE, ,H'Um LAS KHRO BO CHEN PO 
NI; ,GDUG CING RAB TU MI BZAD PA'I, ,KHRO BO BCU NI SPRO BAR BYA, ,MA LUS BGEGS NI GZHOM PA DANG, ,BDUD BZHI ZAD PAR MDZAD PA STE, ,'JIGS PA'I DUS MTHA'I ME 'BAR BAS, ,LOG 'DREN BGEGS NI BSREG PAR BYA, ,MKHA' KHYAB 'OD ZER TSOGS 'PHRO BA'I, ,DE YI 'KHOR LO 
BSGOMS NAS NI, ,BDUD SOGS RNAM PAR BCOM BYAS TE, ,DE NAS MNYAM PAR GZHAG PAR BYA, ,AOm A'A:H'Um HO: HAm KshA HRA:HRA:HRA:HRA:RA RA RA RA, BADZRA AA NA LA SARB'A WA RA NA, SARBBA DHARMA PRA LA YA SA BH'A BA SARBBA M'A RE KA YA KA BIGHN'A BI N'A YA KA DI NAm, D'A SHA DIKGA TA N'Am K'A YA W'AKTZITTA NI, DA HA DA HA, PA TZA PA TZA, 

@280B
BHASMI KU RU H'Um H'Um H'Um PHAt, 'DI NI BGEGS BSREG PA'I SNGAGS SO, ,LOG 'DREN GYI BGEGS LA SOGS, ,RDO RJE LCAGS KYUS BKUG BYAS TE, ,RDO RJE ZHAGS PAS BCINGS BYAS NAS, ,BCING BA KUN GYIS BCING BAR BSKOM ,KHRO RGYAL RDO RJE PHUR BU NI, ,LTE SMAD DPAL GYI RANG BZHIN TE, ,PHYOGS BCU'I 
GDUG PA'I BGEGS STENG DU, ,STON PAR RNAM PAR BSGOM PAR BYA, ,AOm GHA GHA GHA TA YA GH'A TA YA, ,SARBA DUsht'Am PHAt, K'I LA K'I LA YA SARBBA P'A PAm PHAt, H'Um H'Um H'Um BADZRA K'I LA YA BADZRA DHA ROD A'A DZNY'A PA YA TI, KA YA W'AK TZITTA BADZRA K'I LA YA H'Um PHAt, AOm BADZRA MUDGA RA BADZRA K'I LA YA A'A KO tA AA H'Um PHAt, PHYOGS MTSAMS 
PHUR BUS BSRUNG BA LA, ,KHRO BO RNAMS LA BKA' STZAL BSGO, ,BLO LDAN KHRO RGYAL BSAM BYA STE, ,GSANG SNGAGS 'DI NI BRJOD PAR BYA, ,AOm H'Um KRO DHE TR'Um HAm, KRO TA N'A MADZNY'A NA DA KA YA SV'AH'A, AOm BADZRA TA TH'A GA T'A RAKshI TZE KRA SVA BH'A WA A'ATMA KO&amp;HAm ZHES NGA RGYAL BRTAN PAR BSKYED PAR BYA'O, ,'CHAD PAR 'GYUR BA'I RIM PA 
YIS; ,DE NAS DE LA GTOR MA SBYIN, ,DAG CING RTOGS LA SBAR BYAS TE, ,BDUD RTZIR BYAS TE BSGRUB PAR BYA, ,THOG MAR THAL MO SBYAR BYAS TE, ,DE NAS RNAM PAR PHYAG RGYA BCING, ,AOm A'A:H'Um HO:AUshn'I shA, SUMBH'A NI SUMBH'A, YA M'ANTA KA, BIGHN'ANTA KA, PADM'ANTA KA, BIGHN'ANTA KA, A'A TZA LA, NI LA DAndA, tA KI R'A DZA, 
MA H'A BA LA DZA BHYA, AI DAm BA LIm GANDHAm PUshPAm DH'U PAm D'I BAm AAKshA TAm D'A DA MA HI, TE DZA A'A GATZTSA SA PA RI W'A RA S'I GHR'Am AI DAm BA LIm GRi HnA DU KH'A DANTU P'I BANTU, DZ'A H'Um BAm HO: SAm TRi P'A DA SARBBA SATVA NAm, SH'INTAm, PUshtIm, RAKsHA WA RA NA GUPTE KURBANTU, H'Um H'Um H'Um PHAt, DE NAS G-YAS G-YON RKANG GNYIS LA, ,H'Um H'Um DAG LAS BYUNG BA YI, , 
RDO RJE RKANG MTHIL LA GNAS PAS, ,RDO RJE'I 'GROS KYIS GAR BYA'O, ,DE NAS G-YAS BRKYANG G-YON BRKYANG DANG, ,MNYAM DANG MI MNYAM PA DAG DANG, ,ZLUM PO DANG NI ZLA GAM DANG, ,RUS SBAL RKANG STABS GCIG PAR BYA, ,ME TOG DRI SOGS BSHAMS NAS NI, ,BAm LAS SA YI LHA MO NI, ,MKHAS PAS 
SA NI BOD PAR BYA, ,SKYOB PA SANGS RGYAS THAMS CAD KYI, ,SPYOD PA'I TSUL DANG KHYAD PAR LAS, ,SA DANG PHA ROL PHYIN PA LA, ,LHA MO KHYOD NI DBANG DU GYUR, ,DNGOS GRUB THAMS CAD RAB BSGRUB PHYIR, ,BDAG NI DKYIL 'KHOR 'BRI BAR 'TSAL, ,BTZUN MO DANG BCAS BYANG CHUB SEMS, ,DE DAG THUGS RJE 

@281A
*, ,LDAN PA DANG, ,PHYOGS RNAMS KUN NA BZHUGS PA NI, ,BDE GSHEGS RNAMS LA GSOL BA GDAB, ,KUN DU THOGS MED GZIGS PA YI, ,MGON PO BDAG LA DGONGS SU GSOL, ,SLOB MA DBANG BSKUR LA SOGS DANG, ,BDAG GIS DKYIL 'KHOR BRI BA 
DANG; ,LAS RNAMS THAMS CAD RAB BSGRUB PHYIR, ,DKYIL 'KHOR DU NI BZHUGS SU GSOL, ,SNGAGS PAS SLAR YANG MCHOD BSHAMS NAS, ,RDO RJES NI MDZES GYUR PA, ,SPYAN DRANGS NAS NI PHYIS MCHOD DE, ,GSANGS SNGAGS 'DI NI BRJOD PAR BYA, ,AOm LAm H'Um BADZRA BH'U MI TIshthA H'Um H'Um PHAt, 
BADZRA DH'A RA Y'A DZNY'A PA YA TI SV'A H'A, DE NAS YANG, BUM PA'I LHAG PAR GNAS PA STE, ,SNGAGS PAS SNGAR BRJOD BUM PA NI, ,GRANGS NI NYI SHU RTZA GCIG STE, ,YANG NA LNGA'AM DGU NYID DU, ,DNGOS GRUB 'DOD PA RNAMS KYIS BYA, ,JI LTAR MTSAN MA DE BRI BA, ,RIM PA BZHIN DU BRJOD PAR BYA, ,GZHU DANG 
'KHOR LO DE BZHIN GRI, ,THOD PA BDUD RTZIS GANG BA DANG, ,DPAG BSAM SHING DANG SHA CHEN DANG, ,DE BZHIN BDUN PA LCANG LO YIN, ,THOG MA THA MAR RDO RJE STE, ,LCAGS KYU DE BZHIN ZHAGS PA DANG, ,LCAGS SGROG DRIL BU DE BZHIN NO, ,LAS KUN PA NI GCIG NYID DE, ,MKHAS PAS MCHOD 
YON SOGS KYIS MCHOD, ,DKYIL 'KHOR GYI NI DBUS PHYOGS SU, ,MKHAS PAS RNAM RGYAL BUM BZHAG STE, ,RDO RJE ME TOG PHRENG BCINGS LA, ,BUM STENG BLO DANG LDAN PAS GZHAG ,SANGS RGYAS KUN GYI GSANG SNGAGS NI, ,BRGYAD BRGYA NYID DU BZLAS PAR BYA, ,DE BZHIN BRGYA RTZA BRGYAD DU NI, , 
DKYIL 'KHOR PA YIS BZLAS PAR BYA, ,DE NAS YANG NI RDO RJE'I THIB, ,DKYIL 'KHOR GYI NI SHAR GYI CHAR, ,GOO R'I'I SNGAGS KYIS GZHUG NAS NI, ,MCHOD YON SOGS KYIS MCHOD PAR BYA, ,DE NAS GZHAN YANG RDO RJE'I RDUL, ,NUB KYI PHYOGS SU GZHAG BYA STE, ,MCHOD YON SOGS KYIS MCHOD 
PAR BYA, ,DE NAS LHO PHYOGS NYID DU NI, ,SLOB MAS MAndALA BYAS NAS NI, ,CHOM RKUN MA YI SNGAGS LDAN PAS, ,RDO RJE RTZE LNGA GZHAG BYA STE, ,MCHOD YON SOGS KYIS MCHOD PAR BYA, ,DE NAS BYANG GI PHYOGS SU NI, ,RO LANGS MA YI GSANG SNGAGS KYIS, ,RDO RJE DRIL BU GZHAG BYA STE, ,MCHOD 

@281B
YON SOGS KYIS MCHOD PAR BYA, ,DE NAS GSANG SNGAGS LDAN PA YI, ,SLOB MA MAndALA BYAS NAS NI, ,ME TOG PHRENG BA LAG THOGS NAS, ,PHUS MO G-YAS PA SAR BTZUGS TE, ,RDO RJE BLA MA'I BDUD RTZI'I THIGS, ,DE LTA BU NI MNYAM PAR BYA, ,KHA CIG SNGAGS NI SGRUB PHYIR DANG, ,BSOD NAMS 
'DOD PA DE LAS GZHAN, ,GZHAN DU 'JIG RTEN DON GNYER BA, ,DKYIL 'KHOR DU NI 'JUG PAR BYED, ,'JIG RTEN PHA ROL DOR GNYER BA, ,DAD PAS MANG DU GNYER BA YIS, ,BLO LDAN DKYIL 'KHOR 'JUG BYA YI, ,TSE 'DIS 'BRAS BU 'DOD MI BYA, ,TSE 'DIS 'DOD PAR 'GYUR PA LA, ,'JIG 
RTEN PHA ROL DON MI 'GYUR, ,SKYES BU 'JIG RTEN PHA ROL GNYER, ,TSE 'DI YI NI 'BRAS BU RGYAS, ,DE LTAR GUS PA DANG BCAS TE, ,CHOS NI MNYAM PAR BYAS NAS SU, ,LUS NGAG BSDAMS PA'I RANG BZHIN GYIS, ,MDUN DU TSUL BZHIN GNAS PAR BYA, ,SLOB MA RANG GIS LUS BCUG 
STE, ,RDO RJE'I LAM NAS PADMAR GDON, ,DE LAS BDE GSHEGS ZHU BA YI, ,DBANG BSKUR DKYIL 'KHOR SHAR SGOR GDON, ,DE NAS THAL SBYAR PUS BTZUGS NAS, ,RDO RJE 'DZIN PA CHEN PO LA, ,'DI LTA BU YI TSIG DAG GIS, ,LAN GSUM PAR DU GSOL BA GDAB, ,BDAG GI STON 
PA DPA' CHEN KHYOD, ,BDE MCHOG MA DANG MNYAM SBYOR LA, ,BYANG CHUB CHEN PO'I TSUL BSTAN PA, ,MGON PO YIS NI BDAG LA STZOL, ,SANGS RGYAS CHOS DANG DGE 'DUN TE, ,SKYABS GSUM DAG KYANG BDAG LA STZOL, ,DAM TSIG DE NYID BDAG LA STZOL, ,BYANG CHUB SEMS KYANG BDAG 
LA STZOL, ,SANGS RGYAS CHOS DANG DGE 'DUN DANG, ,SKYABS GSUM PO NI BDAG LA STZOL, ,THAR PA CHEN PO'I GRONG KHYER DU, ,MGON PO BDAG NI 'JUG PAR 'TSAL, ,DE NAS SLOB MA GTZO GYUR PA, ,DE LA BOD PA BYAS NAS NI, ,MNYAM PAR GZHAG PA'I SEMS KYIS SU, ,'DI LTA BU YI 
TSIGS BCAD BYA, KHU TSUR RDO RJE THEG CHEN PO'I, ,GSANG SNGAGS PA YI TSUL CHEN NI, ,KHYOD NI THEG CHEN SNOD YIN NA, ,KHYOD LA YANG DAG BSTAN PAR BYA, ,SKU GSUNG THUGS KYI RDO RJE YI, ,DUS GSUM RDZOGS PA'I SANGS RGYAS RNAMS, ,'GRO LA PHAN PHYIR BZHUGS PA RNAMS, , 

@282A
*, ,DE DAG GIS NI GSANG SNGAGS KYI, ,CHO GA BZANG PO DE MKHYEN NAS, ,DPA' BO BYANG CHUB SHING DRUNG DU, ,THAMS CAD MKHYEN PA TSAD MED BRNYES, ,GSANG SNGAGS SPYOD PA MNYAM MED DE, ,SH'AKYA SENG GE SKYOB PA YIS, ,BDUD SDE SHIN TU MI BZAD PA, ,DPUNG CHEN DAG 
KYANG DE YIS BCOM, ,DE BAS KUN MKHYEN THOB PA'I PHYIR, ,BU YIS BLO GROS 'DI GYIS SHIG ,DE NAS BDUD RTZI THAB SBYOR GYI, ,SNGAGS KYIS MNGON PAR BSNGAGS PA YI, ,AA SHVADthA LA SOGS PA'I SHING, ,SHUN PA MNYAMS RMA MED PA, ,TSAD NI BCU GNYIS SOR TSAD LA, ,ME TOG 
PHRENG BAS RTZE BCINGS PA, ,MKHAS PA YIS NI RIM BZHIN DU, ,SLOB MA RNAMS LA SBYIN PAR BYA, ,TSOM BU'I STENG DU DOR BA NI, ,GANG YANG MDUN DU LHUNG GYUR NA, ,DE YIS MCHOG GI DNGOS GRUB YIN, ,DE BZHIN SHAR DU RTZE BLTAS NA, ,DE LA DNGOS GRUB 'BRING DU BSHAD, ,DE LTAR PHYOGS 
MTSAMS RTZE BLTAS NA, ,'JIG RTEN PA YI DNGOS GRUB 'DOD, ,DE LTAR SO SHING DOR BA LAS, ,GANG ZHIG KHA YI 'OG BLTAS NA, ,DE YIS SA 'OG DNGOS GRUB NI, ,SOM NYI MED PA NYID DU BRJOD, ,DE RJES RDO RJE SLOB MA LA, ,DRI YI CHU YIS 'THOR 'THUNG DANG, ,DRI CHU 'TSOR GSUM SBYIN BYA STE,, 
AOm H'Um BI SHUDDHA DHARMA SARBBA BI KALPA NA, AA PA NA YA, SAm SHVADHA YA SARBA BI KALPA NA AA NA YA H'Um, ,DE NAS YANG NI NYER 'DUG STE, ,BDUD RTZI THAB SBYOR GSANG SNGAGS KYIS, ,KU SHA'I RTZE LA RAB BSNGAGS TE, ,DE NAS SNGAGS DANG STAN DU SBYIN, ,DE NYID BZLAS PA'I SNGAGS KYIS NI, ,BSRUNG SKUD 
MDUD PA GSUM LDAN PA, ,DE DAG BSRUNG BAR BYA BA'I PHYIR, ,SLOB MA RNAMS KYI DPUNG PAR BCING, ,DE NAS RDO RJE SLOB DPON GYIS, ,MA BYUNG 'BYUNG BAR MA GYUR PA'I, ,BDUD RTZI YI NI ROL GYUR PA'I, ,CHOS BSHAD PAS NI GZENGS BSTOD BYA, ,GAL TE KUN MKHYEN 'JIG RTEN DU,, 
MA BYUNG 'BYUNG BAR MI 'GYUR TE, ,BRGYA LAM NA NI RES 'GA' ZHIG ,AU DU MA W'A RA'I ME TOG BZHIN, ,GANG PHYIR GSANG SNGAGS SPYOD PA'I TSUL, ,GANG PHYIR MNYAM MED SEMS CAN DON, ,MYA NGAN MI 'DA' BYED NUS PA, ,DE BAS KYANG NI DKON PA YIN, ,BSKAL PA BYE BA DU MA RU, ,SNGAR GYI 

@282B
SDIG PA GANG BGYIS PA, ,DKYIL 'KHOR 'DI 'DRA MTHONG BA YIS, ,DE DAG THAMS CAD BYANG BAR 'GYUR, ,GANG DAG SPYOD PA'I MCHOG 'DI LA, ,BLO GROS SHIN TU MI G-YO BAS, ,SDUG BSNGAL MA LUS 'BYUNG 'GYUR BA'I, ,DMAN PA GRING KHYER DE DAG GCOD, ,DE RING KHYOD KYIS MNYAM MED PAS, , 
RNYED PA MNYAM MED CHEN PO RNYED, ,GANG PHYIR RGYAL BA SRAS BCAS LA, ,BDAG NYID CHEN PO KUN GYIS NI, ,BSTAN PA 'DI LA KHYED RNAMS KUN, ,YONGS SU SKYE STE SKYE BA MED, ,DE PHYIR KHYED NI THEG CHEN LA, ,SANG NI RAB TU SKYE BAR 'GYUR, ,THEG PA CHEN PO CHER 'BYUNG BA, ,LAM MCHOG 'DI NI 
DPAL DANG LDAN, ,'DI YIS KHYOD RNAMS BGROD GYUR NAS, ,YE SHES BLA NA MED PA THOB, ,DE LTAR SLOB MA LA BRJOD NAS, ,DE YIS DON LA GUS PAS MNYAN, ,DE LTAR TSUL BZHIN MNYAM NAS NI, ,YANG NA 'DI LTAR BRJOD PAR BYA, ,DKON MCHOG GSUM LA SKYABS SU MCHI, ,SDIG PA THAMS CAD 
SO SOR BSHAGS, ,'GRO BA'I DGE LA RJES YI RANG, ,SANGS RGYAS BYANG CHUB YID KYIS GZUNG, ,SANGS RGYAS CHOS DANG DGE 'DUN LA, ,BYANG CHUB BAR DU SKYABS SU MCHI, ,BDAG DANG GZHAN DON BSGRUB PA'I PHYIR, ,BYANG CHUB TU NI SEMS BSKYED DO, ,SEMS CAN THAMS CAD MGRON GNYER 
NAS, ,BYANG CHUB SEMS NI BSKYED PAR BGYI, ,'GRO LA PHAN PHYIR BYA BA'I PHYIR, ,BYANG CHUB SPYOD MCHOG SPYAD PAR GYI, ,DE LTAR GSUM LA SKYAB 'GO BAS, ,LAN GSUM MANG DU BRJOD PAR BYA, ,DE RJES DE MA THAG TU NI, ,YANG NI DE LTAR BYA BA YIN, ,DE RJES RDO RJE SLOB MA NI, ,BDUD RTZI 'KHYIL PA 
YIS NI BSNGAGS, ,AOm A'A:H'Um BI GHNAm TA KRiT H'Um, ZHES BYA'I SNGAGS KYIS BSRUNG BAR BYA, ,DE DAG SNYING GA LKOG MA DANG, ,SBYI BO YI NI GNAS RNAMS SU, ,ZLA BA RDO RJE PADMA DANG, ,'KHOR LO'I RANG BZHIN DGOD PAR BYA, ,DE DAG RNAMS KYI LTE BA LA, ,YI GE AOm A'A:H'Um BSAM PAR BYA, , 
DE NAS SLOB DPON STAN LANGS NAS, ,RDO RJE 'BYED PA G-YAS BZUNG STE, ,SLOB MA'I SNYING GA LKOG MA DANG, ,SPYI BO YI NI GNAS GSUM DU, ,RDO RJE YIS NI REG BYA ZHING, ,AOm A'A:H'Um ZHES BRJOD PAR BYA, ,DE NAS SPYI BOR ME TOG DANG, ,MDUN DU SBOS NI DBUL BA DANG, ,DE BZHIN SNYING GAR 

@283A
*, ,MAR ME DANG, ,RIM BZHIN DRI RNAMS DBUL BAR BYA, ,DE NAS KU SHA'I LTAN DAG LA, ,SLOB MA NYAL DU BCUG BYA STE, ,CUNG ZAD RMI LAM SUS MTHONG BA, ,NANG PAR NGA LA SMROS SHIG CES, ,RIM BZHIN DU NI SMRA BYA STE, ,DE DAG RANG GI GNAS SU BTANG, ,SLOB MA LHAG 
PAR GNAS BYAS NAS, ,LAS GZHAN LA NI 'JUG PAR BYA, ,SLOB MA BSKUL BA BYAS NAS NI, ,DGE DANG MI DGE MTSAN MA RNAMS, ,SO SO'I DON NI BRTAN PA'I PHYIR, ,SLOB DPON RANG GI GNAS NYAL TE, ,DKYIL 'KHOR SA YI PHYOGS KYI CHA, ,HO YI PHYOGS NA MKHAS PA YIS, ,BYANG 
PHYOGS SU NI SNGAS BSTAN TE, ,LHO PHYOGS SU NI RKANG PA'O, ,MCHOD YON LA SOGS PHUL NAS NI, ,GNAS NI LHAG PAR GNAS PAR BYA, ,AOm HO K'A MA LA GARBHA SHA YE BADZRA SU KA MA NI DA TRA NA KA RA MI YA TA TH'A GA TA TEN KRED TA SO HA HA SV'A H'A, ,DNGOS SAM YANG NA RMI LAM DU, ,DE BZHIN DU NI RTAGS MTHONG 
DANG; ,SLOB MA YIS KYANG DE LTAR TE, ,GNYIS KA'ANG DPYAD PAR BYA BA YIN, ,DE LTAR MTSAN MA NGAN GYUR NAS, ,SLOB DPON GYIS NI KHRI BZLAS TE, ,GTOR MA CHEN PO BYIN BYAS NAS, ,PHYIS NI DE LTAR DGE BA YIN, ,DE NAS DKYIL 'KHOR DE NYID DE, ,SNGAR GYI LHA RNAMS RIM BKOD DE, ,'KHOR LO BSGOM PA'I STENG DU NI, ,BLO CHEN 
GYIS NI BSAM PAR BYA, ,LTE BA G-YON PA'I KHU TSUR GYIS, ,BLA MAS THIG GI SNA BZUNG STE, ,SNGAGS KYI BUM PA KUN GYI CHUS, ,KHANG PA'I NANG DU BSANG GTOR BYA, ,AOm SARBA SHO DHA NI H'Um PHAt, LAS KYI THIG GIS RIM BZHIN DU, ,YE SHES THIG NI BRKYANG BAR BYA, ,BADZRA SA MA YA 
S'U TRAm MA TI KRA MA H'Um, YE SHES KYI THIG GDAB PA'I SNGAGS SO, ,DE NAS DE RJES NYID DU NI, ,GONG DU BSTAN PA'I THIG NYID KYIS, ,MKHAS PAS MNYAM PAR RAB BZHAG NAS, ,LAS KYI THEG NI GDAB PAR BYA, ,DE LA RE ZHIG SNGAGS BZLAS PA'I, SRAD BU MTHA' MA DKAR LDAN PAS, , 
DKAR BA'I RDZAS LA SPANG BYAS TE, ,YID KYIS GTZO BO'I GSANG SNGAGS BZLAS, ,HE RU KA YI GNAS BSAMS TE, ,KHU TSUR G-YON DU THIG GDAB BYA, ,G-YAS PA'I KHU TSUR GYIS BZUNG STE, ,DZA:YIS SGRUB PA'I LAG TU GTAD, ,PHYOGS KUN MNYAM PA NYID DMIGS TE, , 

@283B
SHAR BLTAS RDO RJE'I THIG GDAB BYA, ,SLAR YANG SLOB DPON LHOR 'DUG STE, ,BYANG DU BLTAS TE GNYIS PA GDAB, ,ME YI PHYOGS KYI CHAR GNAS NAS, ,MKHAS PAS BYANG DU KHA BLTAS TE, ,PHYI ROL DKYIL 'KHOR THIG GDAB PA, ,DE NAS YANG NI BYA BA YIN, ,RLUNG PHYOGS GNAS 
LA LHOR BLTAS TE, ,NUB KYI PHYOGS KYI THIG GDAB PO, ,DE NYID DU NI 'DUG BYAS TE, ,BYANG GI PHYOGS KYI THIG GDAB BO, ,YANG NI ME PHYOGS 'DUG NAS NI, ,LHO PHYOGS KYI NI THIG GDAB STE, ,KHA KHYER GYI NI THIG DAG KYANG, ,SHES RAB CAN GYIS GDAB PAR BYA, ,SLAR YANG ME MTSAMS 
SU 'DUG STE, ,RLUNG GI MTSAMS KYI BAR GDAB CING, ,DE BZHIN BDEN BRAL MTSAMS 'DUG NAS, ,DBANG LDAN MTSAMS KYI THIG GDAB BYA, ,SLOB DPON DANG NI DE YI CHA, ,BSKOR PHYOGS SU NI 'GRO BAR BYA, ,DANG PO CHA CHEN BRGYAD DU NI, ,RNAL 'BYOR PA YIS BGO BYAS TE, ,DE NAS DE 
RJES NYID DU NI, ,SGRUB PA PO YIS DE LA BLTA, ,SLAR YANG DE LA BCU DRUG CHAR, ,BGO BYA SLAR YANG NYIS 'GYUR DU, ,MDOR NA THIG RKANG TSANG BA RU, ,MKHAS PA YIS NI GDAB PAR BYA, ,YANG NA BCU DRUG CHA CHEN LA, ,RTZA BA'I TSANGS THIG NAS BZUNG STE, ,MKHAS PAS DKYIL 'KHOR 
RDZOGS PAR NI, ,LEGS PAR THIG NI GDAB PAR BYA, ,TSANGS THIG NAS NI DRANGS PA YI, ,CHA NI BZHI PA LEGS BZUNG STE, ,NAM MKHA'I KHAMS KYI RANG BZHIN DU, ,MKHAS PA YIS NI GDAB PAR BYA, ,DE YI CHA CHEN LNGA PA NI, ,NYI SHU CHAR NI BGO BYA STE, ,DANG PO TSON RTZI CHA NYID YIN, , 
GNYIS BZHI DE BZHIN RIM BZHIN NO, ,DE YI CHA CHEN DRUG PA NI, ,NYI SHU BZHIR NI GDAB BYA STE, ,CHA GNYIS SA NI DRA PHYED YIN, ,DE NAS GNYIS NI RIM BZHIN NO, ,CHA CHEN BDUN PA BRGYAD PA NI, ,SUM CU GNYIS SU GDAB BYA STE, ,RTA BABS SU NI SHES BYA ZHING, ,LHAG MA CI RIGS 
SHES PAR BYA, ,GZHAN YANG TSANGS THIG NAS BZUNG STE, ,'KHOR LO'I THIG GDAB RIM PA NI, ,RTA BABS BAR DU GDAB PAR BYA, ,LHAG MA'ANG CI RIGS SHES PAR BYA, ,SLAR YANG 'KHOR LO'I LTE DBUS KYI, ,CHA DRUG RNAM PAR PHYIN NAS NI, ,DE NAS BDUD RTZIS SKYONG NUL BYA, ,DE NAS 

@284A
*, ,DE LA THIG GDAB PO, ,CHA CHEN BRGYAD DANG BCU DRUG TU, ,DE LA THIG NI GDAB BYA STE, ,DE NYID SUM CU BZHI NYID DU, ,MKHAS PA YIS NI SLAR THIG GDAB, ,CHA CHUNG PHYI ROL GCIG DOR BA, ,RDO RJE RA BA'I THIG YIN TE, ,DE NAS CHA CHUNG LNGA GNYIS NI,, 
PADMA'I 'DAB MA'I THIG YIN NO, ,DE BZHIN DU NI LTE BA STE, ,NANG GI CHA GCIG GE SAR YIN, ,DE LTAR CHA CHUNG LNGA GNYIS LA, ,'DAB MA'I BAR YANG SHES PAR BYA, ,DBANG LDAN MTSAMS NAS BRTZAMS NAS NI, ,G-YAS SKOR GYIS NI BSKOR BYA STE, ,DKYIL 'KHOR GYI NI THIG 
RNAMS LA, ,YE SHES THIG NI BSTIM PAR BYA, ,DE NAS DE RJES NYID DU NI, ,RDO RJE SLOB DPON MNYAM GZHAG PAS, ,HI HI'I SGRA NI BRJOD BYA ZHING, ,YID KYIS SGO NI DBYE BAR BYA, ,AOm H'Um TR'Am AA KHAm 'DIS NI, ,RDUL TSON KYANG NI BSGRUB BYA STE, ,JI LTAR TSOGS PA RNYED GYUR NAS, ,DAG 
PA'I DRI RNAMS DBUL BAR BYA, ,GSAL BCAS LHA YI PHYAG RGYAS NI, ,SNGAGS NI BRGYA RTZA BRGYAD DU BZLAS, ,DRIL DKROL RDO RJE GSOR BA DANG, ,RDO RJE'I GLUS NI SKUL BYED CING, ,DMAR BA'I GOS BCAS GTOR BYIN TE, ,'DI LTA BU NI BSAM PAR BYA, ,'DI NI CHOS DBYINGS DAG PA STE, , 
THAMS CAD KHAMS NI RNAM DAG PA, ,RANG NYID SANGS RGYAS THAMS CAD DE, ,DE BZHIN GSHEGS PA KUN NAS GNAS, ,G-YON PA'I KHU TSUR GYIS THOG MAR, ,DBANG LDAN NAS NI BSKOR BYA STE, ,'KHOR LO'I GTZO BO'I RJES 'BRANGS NAS, ,SNGAGS PAS RDUL TSON BRI BAR BYA, ,AOm BADZRA 
RTZI TRA SA MA YA H'Um, ,PHYIS NI SLOB MA BZO BO YIS, ,CI RIGS PAR NI BRI BAR BYA, ,DRANG DANG 'KHYOG DANG CHAD PA DANG, ,PHRA DANG SBOM PA NYER MTSON TE, ,SBOM PO YIS NI NAD 'GYUR ZHING, ,PHRA NA NOR RNAMS ZAD PAR 'GYUR, ,'KHYOG NA 'THOB RTZOD 'BYUNG 'GYUR ZHING, ,CHAD NA SLOB DPON 
SLOB MA 'CHI, ,DE LA SOGS PA'I SKYON SPANGS NAS, ,RDUL TSON RI MO DGYE BAR BYA, ,SHAR DU SNGON PO CHEN PO STE, ,LHOR NI SER PO 'BYUNG BA YIN, ,NUB TU DMAR PO CHEN PO STE, ,BYANG DU LJANG GU NYID 'BYUNG BA'O, ,DBUS NI ZLA BA'I 'OD LTAR TE, ,'DI NI RDUL TSON RIM PAR BRJOD, , 

@284B
RDO RJE SEMS DPA'I TING 'DZIN GYIS, ,SLOB DPON 'KHOR LO'I SHAR DU 'DUG ,RNAM SNANG MDZAD SOGS TING 'DZIN GYIS, ,SGO BZHI RNAMS SU LEGS 'DUG STE, ,GRU BZHI YI NI MTSAMS RNAMS SU, ,DAM CHOS GLOG PA BZHI YANG GZHAG ,DAM TSIG LA 'DAS 'JIGS PA 
YIS, ,SLOB MAR GYUR PA GZHUG MI BYA, ,G-YAS PAS RDO RJE GSOR BYA ZHING, ,G-YON PA YIS NI DRIL BU DKROL, ,SNGAGS NI AOm A'A:H'Um H'Um, AOm BADZRA GAndE RA nA RA NA, PRA RA NA PRA RA nA, ,SAm PRA RA NA SAm PRA RA NA, SARBBA BUDHA KshA TRA YE PRA TZA LI TE, PRA DZNY'A P'A RA MI T'A, N'A DA SAm BH'A BA BE BADZRA DHA DA PA 
YA; SAm TO shA NA H'Um H'Um H'Um PHAt, RKANG PA 'DEG DANG 'JOG PA DANG, ,LTA BA BZHIN DANG KHRO BA YIS, ,SLAR NI SA GZHI MNAN BYA STE, ,SNGAGS RIG PAS NI GNAS PAR BYA, ,GZHAN GYI RIM 'DI DAG GIS NI, ,SGO GZHAN DU YANG SHES PAR BYA, ,G-YAS DANG G-YON PA'I RKANG PA YIS, , 
RTAG TU 'GYINGS SHING BSGYINGS PAR BYA, ,AOm H'Um ZHES BYA BA DKYIL 'KHOR GYI SLOB DPON CHEN PO'I SNGAGS SO, ,G-YAS BRKYANG BA DANG G-YON BRKYANG DANG, ,LTA STANGS JI LTAR SNGON BZHIN BRJOD, ,AOm H'Um AA PHAt, CES BYA BA NI SHAR PHYOGS KYI SLOB DPON GYI SNGAGS SO, ,MNYAM DANG MI 
MNYAM RKANG STABS DANG, ,GTUM ZHING RAB RMONGS LTA STANGS STE, ,AOm H'Um AA PHAT CES BYA BA NI LHO PHYOGS KYI SLOB DPON GYI SNGAGS SO, ,ZLUM PO DANG NI RUS SPAL DANG, DGA' BA'I GAR DANG LTA BCAS TE, ,AOm H'Um AA AA AA PHAT CES BYA BA NI NUB KYI SLOB DPON GYI SNGAGS SO, ,LTA BA 
RNAM PAR RGYU BA DANG, ,SHI BA LTA BU DE BZHIN TE, ,RKANG PA DAG GIS GAR BYA BA, ,SA GA DANG NI RKANG GCIG YIN, ,AOm H'UM H'A M'A RA DUshtAm GH'A TA YA GH'A TA YA, ,AA AA AA H'Um HR'I:PHAt, BYANG PHYOGS KYI SLOB DPON GYI SNGAGS SO, ,PHYOGS DE DAG NA GNAS NAS NI, ,BLO DANG LDAN PAS 
SNGON BZHIN BRJOD, ,SPYANG BA LA SOGS RIM GYIS NI, ,GTOR MA LNGA NI DBUL BAR BYA, ,AOm BADZRA A'A RA LI HO, ,DZA:H'Um BO HOm, BADZRA d'A KI N'I SA MA YA STAm, DRi SHYA HO:, AOm KHA KHA KH'A HI KH'A HI, SARBBA YAKshA R'AKshA BH'U TA PRE TA PI SHA TZA AUSMANDA AA PA SMA RA, d'A KI NYA DA YA AI MAm BA LIM GRIHnANTU, SA MA 

@285A
*, ,YA SIDDHI ME PRA YA TZTSANTU, YA THEE BAm, YA THE shtAm, BHU NYDZA TH'A, BHA BANTU MAm, MA TI KRA MA THA, ,MA MA SARBBA KA RA SAT+SU KHA BI SHUDDHA YA SA HA YI KA LHA BANTU, H'Um H'Um PHAt SV'A H'A, ZHES BYA BA NI DKYIL 'KHOR GYI SLOB DPON GYI GTZO BO'I GTOR MA'I SNGAGS SO, ,AOm A'A:H'Um HO:BHRA MI BISNU 
AA HI SVA R'I AINDA AA DHI SA PA RI B'A RA, AI DAm B'A LIm GANDHAm PUshPAm DH'U PAm D'I BAM AAKshA TAm D'U DA MA HA DE B'I A'A GATZTSA, SA PA RI B'A RA, AI DAm BA LIm GRiHnANTU KHA DANTU PI BANTU DZA:H'Um BAm HO: SAN TRI PA TA SARBBA SATVA NAm, SH'ATNIAm PUshtIm RAKshA BA DA nA GU BHAm, KURBANTU, H'Um H'Um PHAt, SLOB DPON GNYIS PA'I'O, ,AOm A'A:H'Um HO: RO H'Um, KA RA AA 
KI NI, TZANDRA S'URYA BU DDHA MAm GA LA SU TRA BE HE SA PA TI KI DU SA NI BHYA:ZHES BYA BA LA SOGS PA LHO PHYGOS KYI SLOB DPON GYI SNGAGS SO, ,AOm A'A:H'Um HO: DZA YA, ,BI DZA YA, ,PADMA, KA RKO tA, BA SU KI, SHAm KHA PA LA, KU LI KA, A'ANNDA, TAKshA KA, MA H'A PADME BHYA:, ZHES BYA BA LA SOGS PA NI NUB PHYOGS KYI SLOB 
DPON GYI KLU'I GTOR MA'I SNGAGS SO, ,AOm A'A:H'Um HO: BHE WA DA LA KI KE TA MU SH'A KA KA SU KA RA GRE TA BHYA KshA LU KA DZAm BO KA BHA RU, ,DHA MO KHYED BHO, ,ZHES BYA BA NI 'BYUNG PO'I GTOR MA'I SNGAGS SO, ,DE NAS, ,SNGON BRJOD PA YI RIM PA YIS, ,BLO DANG LDAN PAS BSRUNG BYAS TE, ,SRUNG BA'I KHRO BO RNAMS 
LA NI, ,DE NAS BKA' NI BSGO BAR BYA, ,BDAG NYID GZUGS BRNYAN LTA BU STE, ,GZUGS BRNYAN BZHIN DU BDAG NYID LTA, ,DANG PO SNYING GAR PADMA LA, ,DE STENG ZLA RDZOGS DKYIL 'KHOR BSAM, ,DER NI H'Um BYUNG RDO RJE STE, ,DE LAS 'OD ZER SPRO BAR BYA, ,'OD GSAL ME TOG BDUG SOGS KYIS, ,RANG 
GI MING BZHIN RNAL 'BYOR MAS, ,DKYIL 'KHOR PA DANG BCAS PA YI, ,SANGS RGYAS THAMS CAD MCHOD PAR BYA, ,PHYI NANG GSANG BA'I MCHOD PA YIS, ,MCHOD PA BYAS TE BSDU BAR BYA, ,DE NAS BDUN PO DAG BYA STE, ,GZHAN YANG DE NYID MCHOD PAR BYA, ,STONG PA MA YIN MI STONG 
MIN; ,DBU MAR YANG NI MI DMIGS TE, ,CHOS RNAMS SKYE BA MED PA RU, ,RGYU DANG MI RGYU BSAM BYA STE, ,SOS KA'I DUS KYI NYIN GUNG GI, ,NAM MKHA' LA NI SBRIN MED LTAR, ,SEMS NYID BRTAN PAR BYAS NAS NI, ,GSANG SNGAGS 'DI NI BRJOD PAR BYA, ,AOm SH'U N+YA T'A DZNY'A NA BADZRA SV'A BH'A WA A'ATMA KO&amp;HAm, 

@285B
STONG NYID NGANG LAS BYUNG BA YI, ,RLUNG DANG ME DANG CHU DANG SAS, ,GZHAL YAS DKYIL 'KHOR BSAM PAR BYA, ,SNGON BZHIN MNYAM PAR GZHAG PA YIS, ,DE NAS GZHAL YAS KHANG BSAM BYA, ,SKAR MA LTA BUR 'OD GSAL BA'O, ,DE NAS SEMS TZAM BSAM BYA STE, , 
RDO RJE SEMS DPA'I BDAG NYID LA, ,LHA MO GLU YIS BSKUL BAR BYA, ,STONG PA SHIN TU RNAL 'BYOR YOD MED MTHU, ,NAM MKHA' NYID DU DAM TSIG NYE BAR GNAS, ,RDO RJE SEMS DPA' SKAL BZANG DPAL KHYOD BDAG ,BDE GSHEGS BDE BAR GSHEGS PA BZHENGS SU 
GSOL, ,ZLA RDZOGS 'OD ZER LTAR 'BAR ZHING, ,SHES RAB CHAGS PAS DMAR BA'I ZHAL, ,PHYAG GNYIS RANG GI RIG 'KHYUD CING, ,RDO RJE DRIL BU MNYAM PAR LDAN, ,DPA' BO GZHU DANG MDA' BSNAMS SHING, ,RDO RJE'I SKYIL MO KRUNG GIS BZHUGS, ,DE NAS KUN 
GYIS DE MTHONG STE, ,DE DAG BRED NAS 'ONGS PAR GYUR, ,BDUD DANG PHUNG BYED 'JIGS PA RNAMS, ,NYAM THAG GSOL BA 'DEBS PAR BYED, ,DE NAS GSOL 'DEBS GNAS NAS NI, ,SNYING RJE KHROS PA'I TING 'DZIN GYIS, ,CUNG ZAD DUS SU GNAS NAS NI, ,SNA YI 
DBUGS RINGS DRO BTON TE, ,BCOM LDAN DE NYID RNAL 'BYOR PAS, ,RDO RJE KHRO BO BSGYUR NAS PHYUNG, ,DPAL LDAN KHRAG 'THUNG RDO RJE CHE, ,'BAR BAS THAL BA RAB TU 'JIGS, ,SEMS DPA' SNGON PO 'BAR BA'I NGANG ,'OD KYI DKYIL 'KHOR DMAR PO 'BAR, ,'JIGS 
PA'I DUS KYI ME DANG MTSUNGS, ,'BAR BA CHEN PO'I SKRA 'BAR BA, ,THOD PA'I DBU RGYAN GYIS MDZES PA'O, ,LEGS PAR 'JIGS MDZAD SANGS RGYAS SKAL BZANG KHRO BO'I MING NI HE RU KA, ,PHYOGS RNAMS BDUD RNAMS THAL BAR 'JIG MDZAD 'DI NI SKYE DGU'I BDAG PO 
STE; ,RTAG TU DGA' BA DANG LDAN GAR MDZAD 'GYING DANG CAS PA'I SKU, ,GLANG CHEN RUS PA SNA TSOGS RGYAN BKLUBS DUR KHROD YAN LAG CAN, ,ZHAL LNGA PHYAG NI BCU PA LA, ,KHA DOG SNGO ZHING 'JIGS PA YI, ,SPYAN GSUM SMIN MA SER BA STE, ,LUS LA THAL BAS NYE BAR 

@286A
*, ,BYUGS, ,MCHE BA CUNG ZAD GTZIGS PA LA, ,GAR DGU YI NI TSUL DANG LDAN, ,RANG 'OD ZHAL GCIG PHYAG GNYIS PA'I, ,SHES RAB DGA' BAS GCIG MDZES PA'O, ,GNAG CING SER LA DMAR ZHIG LJANG, ,G-YON SKOR GYIS NI ZHAL BZHI YIN, , 
DKAR ZHING ZHI BA STENG ZHAL STE, ,PHUNG PO'I BDUD RNAMS RAB TU BCINGS, ,NA RA'I PAGS PA'I GOS 'CHANG ZHING, ,GNYIS KYIS RDO RJE DRIL BUR BCAS, ,THOD PA KHA tV'Am GA 'DZIN PA, ,GLO SGANG GNYIS POR 'DZIN PA YIN, ,GNYIS KYIS LCAGS KYU ZHAGS PA STE, ,GNYIS KYIS 
CANG TE'U THOD PA 'CHANG, ,MGO GNYIS STENG DU HE RU KA, ,PHYED KRUNG BCAS PA'I GAR GYIS BZHUGS, ,BRLA GNYIS MNYAM PAR GZHAG NAS NI, ,BDE BA CHEN PO'I GO 'PHANG GNAS, ,G-YON PAS THOD PA KHA tV'Am 'CHANG, ,G-YAS PAS BA DANG GSUM PA'O, ,AINDRA N'I LA'I 
KHA DOG LA, ,DUR KHROD DU BA LTA BU STE, ,AUTPALA SNGON PO'I 'DAB 'DRA BA'I, ,NA TSOD MDZES SHING SGEG PA'O, ,DE LTA'I LHA MO DANG MNYAM PA'I, ,JI LTAR KHROS PAR GYUR PA NI, ,DE NYID DU NI BKUG BYAS TE, ,PHUN SUM TSOGS PA'I KHRAG 'THUNG BSKYED, ,BRGYAD PA'I 
MTHA' NI THIG LER BCAS, ,DBYANGS YIG LNGA DANG MNYAM LDAN PA, ,H'Um YIG GTZO BOR GYUR PA LAS, ,GOO R'I'I DKAR MO DBYUNG BAR BYA, ,MDUN DU GZHU DANG MDA' 'DZIN CING, ,TSANGS PA'I MGO BO 'BIGS PAR BYED, ,THOD PA KHA tV'Am GA 'DZIN CING, ,PHYAG BZHI YIS NI 
RNAM PAR MDZES, ,GAR GYI SBYOR BA LA GZIGS SHING, ,G-YAS BRKYANG PA YIS RNAM PAR BZHUGS, ,GSUM PA YI NI GSUM PA LA, ,'OG TU DE NYID SBYOR BA YI, ,TSOGS BCAS LA NI CHOM RKUN MA, ,G-YAS SU KHA DOG DMAR MO STE, ,'KHOR LO SRID GSUM BRGAL 
SDIGS MDZUB, ,G-YAS GNYIS PAR NI LCANG LO STE, ,G-YON PA SDIGS MDZUB PHYAG RGYA LA, ,DE BZHIN G-YON PA BA DAN NO, ,GNYIS PA YI NI SPYANG BA LAS, ,ZLA BA'I KHA DOG RMAD BYUNG BA'I, ,RO LANGS MA NI G-YON DU STE, ,PHYED KRUNG BCAS PA'I GAR GYIS BZHUGS, , 

@286B
BDUD RTZI CHEN PO LTUGS MDZAD NAS, ,SNGA MA BZHIN DU THAL MDZAD CING, ,SLAR YANG SLONG BAR MDZAD PA YIS, ,LCANG LO YANG NI GNYIS PA STE, ,G-YAS PA GZHAN NI RGYAL MTSAN YIN, ,RDO RJE YIS NI MTSAN GYUR PA'I, ,G-YON GNYIS PA NA KHA tV'Am GA'O, ,LNGA PA YI NI DANG 
PO LA; ,LNGA PA YIS NI LDAN PAR BYA, ,'DI NI SA BON RGYAL PO STE, ,THIG LE BCAS LAS 'DI NI 'BYUNG, ,PUKKA S'I NI ME MTSAMS SU, ,GZUGS MDZES ZLA BA'I KHA DOG LA, ,DKAR BA'I LUS LA ZHAL SNGO BA, ,G-YON BRKYANG BA YIS BZHUGS PAR MDZAD, ,LCANG LO DANG 
NI BA DAN BCAS, ,G-YAS DANG DE BZHIN G-YON PAR TE, ,DPAG BSAM SHING GI LCUG MA DANG, ,KHA tV'Am GA NI SNGON BZHIN NO, ,GSUM PA YI NI DANG PO LA, ,THIG LE DANG NI LDAN PA LAS, ,GTUM MO KHA DOG SNGON MO NI, ,BDEN BRAL GYI NI MTSAMS SU GNAS, ,G-YAS 
BRKYANG PA YIS GNAS PA STE, ,PHYAG GNYIS SHA DANG BTUNG BA 'DZIN, ,DUR KHROD ME DANG RGYAL MTSAN THAB, ,RTAG TU G-YON PA MDZES PA'O, ,DANG PO YI NI GNYIS PA LA, ,THIG LES RNAM PAR BRGYAN PA STE, ,SA BON DE LAS ZA PHOD MA, ,KHA DOG LJANG LA CUNG ZAD SKYA, ,RLUNG 
MTSAMS G-YON BRKYANG BAS BZHUGS SHING, ,PHYAG GNYIS KYIS NI GAR MDZAD MA, ,G-YAS G-YON GNYIS KYI 'OG MA YIS, ,LCANG LO DE BZHIN RGYAL MTSAN 'DZIN, ,GNYIS PA YI NI DANG PO LA, ,THIG LE DANG NI LDAN PA LAS, ,LAS KYI PHYAG RGYA DBANG LDAN DU, ,HE RU KA 
DPAL ZHAL GCIG STE, ,GLANG PO'I THOD PAS DBU BRGYAN CING, ,SKU CHE 'JIGS PAR MDZAD PA MO, ,PHYAG GNYIS RDO RJE LCANG LO DANG, ,SNA TSOGS RDO RJE THOD PA'O, ,THAMS CAD NAM MKHA'I GOS 'CHANG ZHING, ,SGEG PA LA SOGS NYAMS DANG LDAN, ,RGYU MA'I RGYU THOD CHEN PO 
YI; ;PHRENG BAS LUS LA RNAM PAR BRGYAN, ,ZHAL GCIG MA LA SPYAN GSUM MA, ,SGEG PA'I RGYAN GYIS BRGYAN PA STE, ,THAMS CAD MDZES PAS PHUN TSOGS SHING, ,'DZUM ZHING RNAM PAR 'DZUM PA'I ZHAL, ,ZHI BA DRAG POR RAB RMONGS GTUM, ,DGA' ZHING GAR BYED 'GYUR 

@287A
*, ,DANG BCAS, ,SHI BA BUNG BA LTA BU YI, ,ZHAL GYI PHYAG RGYA RNAM PAR GNAS, ,ZHI DANG DRAG PO RMONGS BYED DANG, ,GAR BYED BSGYINGS SHING LTA BAR MDZAD, ,YI GE BZHI LAS BYUNG BA YI, ,PHYI ROL MTSAMS KYI LHA MO NI, ,SO SOR RANG GI LHAG PA'I LHA, ,RANG GI PHYAG 
RGYAS ROL PA YIS, ,PI WANG LA SOGS SNGAGS RNAMS NI, ,HA HO HR'I:H'Um 'DI RU GNAS, ,AA A'A:AAm AA 'DI SNGON BZHIN, ,ME TOG SOGS SU BRTAG PAR BYA, ,DE RNAMS NANG GI PHYOGS GYUR PA, ,RDO RJE ME TOG SOGS DE BZHIN, ,DZA:H'Um PAm HO:'DI LAS KYANG, ,SGO SRUNG RNAMS NI 'BYUNG 
BA YIN, ,RING DU 'GRO SOGS DE DAG GI, ,KHA DOG MTSAN MA BRJOD PAR BYA, ,GLING BU MA NI DMAR MO LA, ,GLING BU'I SGRA NI DAR BRTZON MA, ,PI WANG MA NI DKAR MO LA, ,PI WANG LA NI MNGON PAR BRTZON, ,RDZA RNGA MO NI DKAR MO LA, ,MU KUNDA NI DE BZHIN LJANG, ,LHA MO DE RNAMS NANG NAS 
NI; ;ME TOG SPOS DANG MAR ME DRI, ,DKAR DANG DU BA LTA BU DANG, ,GSUM PA GSER GYI MDOG CAN TE, ,DRI MA DMAR MO GUR GRUM GYI, ,CUNG ZAD RAB TU 'DRES PA'O, ,SHAR GYI PHYOGS KYI SGO RU NI, ,RING DU 'GRO MA LCAGS KYU 'CHANG, ,G-YON PAS LCUNG MA 'DZIN PA LA, ,CUNG ZAD KHRO 
DANG BCAS PA'O, ,NAG MO 'GUGS PAR BYED MA LA, ,G-YON BRKYANG PA YIS GNAS PA'O, ,LHO YI PHYOGS KYI SGO RU NI, ,SER MO RDO RJE GDONG CAN MA, ,G-YON BRKYANG BA YI GNAS PAS BZHUGS, ,LCAGS KYU KHA DOG SER MO 'DZIN, ,G-YON PAS MCHE BA 'DZIN PA 
STE; ;RDO RJE GDONG CAN ZHES BYA BA, ,BKUG PA RNAMS NI RAB 'DZUD PA'O, ,DE NAS NUB PHYOGS SGO RU NI, ,RDO RJE SGROG MA RAB TU GNAS, ,PHYAG GNYIS NYI MA ZLA BA 'DZIN, ,DE DAG DBUS NA LCAGS SGROG STE, ,'DI NI DMAR ZHING 'CHING BAR MDZAD, ,G-YAS BRKYANG BA YIS 
BZHUGS PA'O, ,MGON PO PHYAG NI BCUR BRJOD CING, ,PHYAG GNYIS MA YIS MGUL NAS 'KHYUD, ,PHYAG BZHIR LDAN PA'I LHA MO NI, ,BRGYAD KYIS YONGS SU BSKOR BA'O, ,ME TOG GLING BU'I RIM PA YIS, ,DE LAS GZHAN DU GAR BYED CING, ,SGO BZHI DAG TU 

@287B
GNAS PAS NI, ,KUN NAS YONGS SU BSRUNGS PA'O, ,'DI RDZOGS DKYIL 'KHOR BDAG NYID DE, ,RIGS LNGA YI NI BYIN GYIS BRLABS, ,MIG LA SOGS PA BYIN BRLABS TE, ,DBANG BSKUR BA NI BLANG BAR BYA, ,MIG LA SANGS RGYAS BYANG CHUB STE, ,GZUGS NI 'DOD 
PA'I LCUG MA YIN, ,NYAN PAR RDO RJE GLING BU STE, ,SGRA LA RDZA RNGA MA RU GRAGS, ,SNA LA RDO RJE ME TOG STE, ,DRI LA DRI YI RNAM PAR GRAGS, ,LCE LA RING DU 'GRO MA STE, ,RO LA THAL BA 'JIGS MA'O, ,LUS LA DE BZHIN NA REG BYA LA, ,PHRA MO HA MING RNAL 'BYOR MA, ,YID LA BDE 
MCHOG MAR BRJOD DE, ,CHOS LA RI BONG CAN MA'O, ,PHUNG PO RGYAL BA LNGAR BRJOD DO, ,SA LA KHAMS GSUM RNAM RGYAL MA, ,SA YI KHAMS LA GNAS PA NI, ,DE BZHIN LHA MO A'A LO KE, ,ME YI KHAMS LA MAR ME MA, ,RLUNG LA MU KUNDA RU GRAGS, ,MIG GI RNAM SHES 
KHAMS LA NI, ,CHOS KYI 'KHOR LO MA RU BRJOD, ,RNA BA'I RNAM SHES KHAMS LA NI, ,RDO RJE PI WANG MA RU GRAGS, ,SNA YI KHAMS KYI RNAM SHES LA, ,RDO RJE YID NI 'PHROG MA'O, ,LCE YI RNAM SHES KHAMS LA NI, ,RDO RJE GDONG CAN LHA MO BRJOD, ,LUS KYI RNAM SHES KHAMS 
LA NI; ;LHA MO PHYAG RGYA'I RGYA YIS GDAB, ,YID KYI RNAM SHES KHAMS LA NI, ,LHA MO AE MA BDE BAR GNAS, ,GOO R'A'I DE BZHIN PRA MO HA, ,DE BZHIN GTUM MO PUKKA S'I, ,ZA PHOD MAR BRJOD DE BZHIN DRI, ,GTI MUG RDO RJE RGYA YIS GDAB, ,CHOM RKUN RO LANGS MA NING DANG, ,GLING 
BU DE BZHIN PI WANG DANG, ,DE BZHIN LHA MO RDZA RNGA MA, ,ZHE SDANG PHYAG RGYA RGYA YIS GDAB, ,YID KYI RNAM SHES KHAMS LA NI, ,LAS KYI PHYAG RGYA MAR ME NYID, ,LHA MO BCOM LDAN RIM GRO MA, ,DE BZHIN LHA MO RDO RJE GDONG, ,THAL BAS RAB 'JIGS RO LANGS MA, ,'DOD CHAGS 
PHYAG RGYA'I RGYA YIS GDAB, ,MU KUNDA DANG ME TOG SPOS, ,SER SNA'I PHYAG RGYA'I RGYA YIS GDAB, ,'JIG RTEN GSUM NI RAB SGRUB PA, ,'JIG RTEN GSUM GYIS PHYAG BYAS PA, ,'JIG RTEN GSUM GYI STON PA PO, ,'JIG RTEN GSUM LA SKYID SBYIN MA, ,RDO RJE 'DZIN CHEN DPAL 

@288A
*, ,RDO RJE;, ,SEMS DPA'I SKAL BA BZANG PO YIS, ,DPAL LDAN SANGS RGYAS THAMS CAD KYI, ,RIN PO CHE YI PHUNG PO YIS, ,LHA YI DBU RGYAN ZHES BYA BAS, ,BDAG LA DBANG BSKUR MDZAD DU GSOL, ,DE NAS THOD PHRENG DBU RGYAN DANG, ,SANGS RGYAS GTZUG 
TOR DE BZHIN NO, ,DE NAS LHA MOS MCHOD BYAS TE, ,GLU YI ROL MOS MCHOD PAR BYA, ,RJES SU CHAGS PA'I PADMO YI, ,DGA' BA'I PADMO RNAM DAG PAS, ,MCHOD PA GSAL BA'I RJES SU MCHOD BYAS PAS, ,MCHOG TU RNAL 'BYOR BDE BAS BDE BA GRUB PAR MDZOD, , 
KYE MCHOG TU BDE BA'I DAM TSIG NGO BO BDE BA NYID, ,MCHOG TU BDE BA SKAL BZANGS MCHOG DGYES PA, ,KYE MA MCHOG TU GSANG BA'I BDAG ,RANG GI DAM TSIG SKYON MED BDAG LA ROL CING ROL CIG HO, ,YE SHES LNGA YI BDUD RTZI MCHOG ,BTUNG BA DE NAS DBUL BAR BYED, , 
MCHOG TU GSANG BA'I LHA MO NI, ,'OD DANG 'KHYUD PA LA SOGS KYIS, ,SKAL BZANGS DE NI CHAGS MDZAD CING, ,SKYES BU'I TSUL DU ROL PAR MDZOD, ,SANGS RGYAS KUN DANG MNYAM SBYOR BA'I, ,MKHA' 'GRO SGYU MA BDE BA'I MCHOG ,LHA MO CHEN MOS MGUL NAS 'KHYUD, , 
SKU YI RJES SU 'JUG PAR MDZAD, ,LHA MO KUN DANG MNYAM LDAN PA'I, ,DE NI KHYAB BDAG 'CHOD PAR BYED, ,PHYAG RGYA CHEN PO'I SBYOR BA YIS, ,BTZUN MO KUN LA LONGS SPYOD MDZOD, ,PAD RTZA'I SKUD PA'I SBYOR BA YIS, ,PHRA MO'I RNAL 'BYOR SBYOR BAR BYA, ,PHYAG RGYA CHEN MO 
GSAL 'BAR MA, ,GNAS LA SOGS PAR GSHEGS PA MO, ,SDIG MED ZHE SDANG CAN GUS PAS, ,RNAL 'BYOR MA NI KUN GYIS BSGOM, ,KHRAG 'THUNG GI NI RANG BZHIN GYIS, ,'GRO BA RTZA BZHIN BLTA BAR BYA, ,DE YI BYIN RLABS SBYOR BA YIS, ,LE LO MED PAR BZLAS PAR 
BYA; ;GANG ZHIG BLA MAS BKA' GNANG BA, ,DE NAS LEGS PAR SBYAR BYAS TE, ,LAS GANG GIS NI SNGAGS KYIS KYANG, ,GZHAN DU MKHAS PA NYON MONGS 'GYUR, ,DANG PO RAB SNGAGS BRJOD PAR BYA, ,SNYING PO DE BZHIN HE RU KA, ,RDO RJE DAM TSIG MNYAM LDAN PA, ,RDO RJES GTUM 

@288B
PA THAMS CAD DO, ,DAM TSIG CES BYA PHYAG RGYA STE, ,DE NAS NYID DU RAB MDZES PA, ,H'Um YIG DE NAS BRJOD BYA STE, ,RU LU'I SGRA GNYIS BRJOD PAR BYA, ,AE HYE'I SGRA GNYIS DE BZHIN TE, ,DE NAS H'Um PHAt GDON PAR BYA, ,BCOM LDAN 'DAS KYI SNGAGS SO, ,AOm BADZRA GHU HA SI TI ZHES, 
PAR ME ZHES DE NAS BRJOD, ,YO GI SHVA RA KA PA LA, ,MA RA DA RE NE YA BRJOD, ,RUDHI RA ZHES PA YIS ZHES, ,DE NAS SMA SHA NA ZHES BRJOD, ,WA SA NA ZHES DE NAS BRJOD, ,H'Um PHAt YI GE MTHA' RTEN NO, ,GOO R'I PHYAG 'TSAL BADZRA DANG, ,DE RJES TZAndE SHVA RI BRJOD, ,KA KAL MA LA KU MU 
TI; ;AA KA TE ZHES LAN GNYIS BRJOD, ,SARBA DUshtA SNYING POR BCAS, ,H'Um DANG RU LU'I TSIG GNYIS BRJOD, ,HE RU KA LA BOD BYA STE, ,H'Um PHAt AA YIG MTHA' RTEN NO, ,RKUN MO RNAM SNANG TSOGS TSIG GZHAN, ,BADZRA AA BAR TZI DAM TSIG ,PA RU GHU HA KA PA LA, ,MA LA BHAR NA BU SHIN 
TE; ;SARBA DUshtAN ZHES BRJOD DO, ,MO HA NI ZHES SRI YE GZHAN, ,AE HI AE HI YANG DAG BRJOD, ,SARBA DUshtAN WO RA NI, ,H'Um PHAt YI GE BRJOD PAR BYA, ,RMONGS BYED LHA MO DRAN BYA STE, ,PHRA MO HA LA AOm ZHES BRJOD, ,BADZRA PI TA LA YI SGRA, ,PHYI NAS SNGAGS YIG KHA GNYIS SO, , 
SARBA DUshtA ZHES BRJOD DE, ,BIGRI TA WO SHA DA RE NI, ,BI TRI TE AA LAm KA RA'I TSIG ,MO HA NA'I TSIG GNYIS BRGYAN TE, ,SPYANG BAR BYAS TE BKLUG PAR BYA, ,DA HA NA BCAS PA TZA DANG, ,PA TZA YA TI GNYIS DAG NI, ,MA BI LAm PA'I TSIG NI GCIG ,SA MA YA DE PHYI NAS BZLAS, ,AA NU SMAR 
YE SHES BYA, ,PRA BE SHA YA BKLAG PAR BYA, ,YANG NI MAN DANG ZHES SU BZLA, ,SARBA 'ANG DBUS SU BZHAG PAR BYA, ,H'Um DANG PHAt DANG MNYAM LDAN PA'O, ,RIG BYED RNAMS KYI DANG PO BZUNG, ,AE HI'I TSIG NI LAN GNYIS BZLA, ,BCOM LDAN 'DAS MA BOD PAR BYA, ,RDO RJE GSANG 
DBANG DE BZHIN NO, ,RNAM PA DU MA'I TSUL 'DZIN PA'I, ,GZUNGS MA LA NI BOD PAR BYA, ,SARBA TA TH'A GA TA'I TSIG ,DZNYU SHA'I SGRA YIS MCHOD PA'O, ,AA NUS MA RE DANG BCAS PA'I, ,DE NAS SA MA YA DRAN BYA, ,HA NA RA GA'I TSIG BSKOR BCING, ,RAm GA PA RI PU RA YA, ,A'A BE SHA YA 

@289A
*, ,LAN GNYIS BRJOD, ,SARBA BH'U TRAm DE NAS BZLA, ,NARTA NARTA PA YA GNYIS, ,HA GNYIS COG DRAG BCAS PA'O, ,KA HA'I SGRA NI LAN GNYIS BZLA, ,DE NAS H'Um PHAt BZLA BAR BYA, ,PUKKA S'I LA AOm ZHES BRJOD, ,BADZRA DH'U PA AAGNE BZLAS, ,BHI TA BHI TA YANG DAG 
BRJOD, ,SARBA DUshtAN ZHES SNYING PO, ,A'A K'ARshA YI TSIG GNYIS SO, ,HA NA'I TSIG DANG DA HA'I TSIG ,PA TZA NIRMA THA M'A RA YA, ,MA BI LAMBA DA NA BCAS, ,SA MA YA NI LAN GNYIS BRJOD, ,H'Um PHAt YI GE LEGS BRJOD DE, ,TZAndA L'I SNGAGS BTU BAR BYA, ,PHYAG 'TSAL BA DANG BADZRA'I SGRA, ,MA 
HE MA HE SHVA RAR LDAN, ,HA NI TSEG DRAG BCAS PA STE, ,HA H'Um HA NI LAN BZHIR BRJOD, ,RU LU'I SGRA NI GNYIS BRJOD DO, ,H'Um GNYIS BHAKshA SPYANG BAR BYA, ,NIRMA THI NI KUN LA BRJOD, ,DE NAS SNYING PO H'Um PHAt BZLAS, ,SGRA GNYIS SV'AH'A MNYAM SBYAR TE, ,GHASMA R'I LA SOGS BSGRUB BYA, ,GHASMA R'I 
LA AOm BZLAS SHING, ,SUm BHA NI ZHES SBYAR BAR BYA, ,DI PA TA SGRA SA MA YA, ,BRJOD CING BADZRA H'Um PHAt BZLA, ,GANG ZHIG PHAG MO'I SNGAGS BRJOD PA, ,LAS KYI PHYAG RGYA'I SNGAGS SU BRJOD, ,GZHAN GYI SNGON GYI SNYING PO NI, ,RANG GI MING BCAS BOD PA NI, ,SNGAGS SU RNAM PAR GZHAG BYA STE, , 
AOm DANG H'Um PHAt THOG MAR RO, ,DE NAS ME TOG SOGS KYIS MCHOD, ,SNGON BRJOD PA YI RIM PA YIS, ,GTOR MA SHA NI THAMS CAD DANG, ,BZA' DANG BTUNG BAR MNYAM LDAN PA, ,'BYUNG PO KUN GYI GSANG SNGAGS SAM, ,AA RA LI SOGS SNGAGS KYIS DBUL, ,DE NAS SANGS 
RGYAS KUN BDAG NYID, ,RDO RJE SLOB DPON BLO GROS CHES, ,SLOB MA RNAMS NI GZHUG PA'I PHYIR, ,BDEN PA 'DI YIS GSOL BTAB BYA, ,CHOS KUN SGYU MA LTA BU STE, ,DAG CING GSAL LA RNYOG PA MED, ,GZUNG DU MED CING BRJOD DU MED, ,RGYU DANG LAS LAS KUN DU 'BYUNG, ,DE 
BZHIN NYID LA NGES PAR SKYES, ,BDEN PA 'DI YIS DKYIL 'KHOR DU, ,GZUGS BRNYAN GSAL BAR SLOB MA YIS, ,KUN GYI DRI MA MED MTHONG SHOG ,DE LTAR GSOL BTAB DE RJES SU, ,SLOB MA RNAM SNANG DU DMIGS TE, ,DKYIL 'KHOR DU NI GZHUG PA'I PHYIR, ,BLA MA LA NI 

@289B
YON DBUL BYA, ,YOL BA YI NI PHYI ROL NAS, ,YON GYI MCHOG NI BLANG BYA STE, ,KUN DU SNA TSOGS BLA MA LA, ,YON GYI MCHOG NI DBUL BAR 'OS, ,GANG LA YONGS SU BTANG DKA' GANG, ,DE NI YON GYI MCHOG TU BSHAD, ,GANG DANG GANG NI SDUG PA'I MCHOG ,YANG NA SHIN TU KHYAD PAR CAN,, 
DE DANG DE NI BLA MA LA, ,DE NYID MI ZAD 'DOD PAS DBUL, ,YANG NA CI BZHED 'GYUR BA'AM, ,'ON TE THUGS LA DGONGS PA DAG ,DER DBUL YANG NA DGOS PA BYA, ,GAL TE YANG NA DE MCHOG BDAG ,DE DBUL BA NI MCHOG YIN NO, ,BU MO SHIN DU BRGYAN PA'AM, ,DE BZHIN CHUNG MA SDUG 
PA DAG ,PHUL NAS RIN GYIS SLU BDAG ,SANGS RGYAS BYANG CHUB MCHOG YIN NO, ,PHYUGS CHEN DAG KYANG 'BUL BYED NA, ,GZHAN LTA SMOS KYANG CI ZHIG DGOS, ,SLOB MA BDAG NYID DU BSAMS TE, ,DE NAS THAMS CAD BSGRUB PAR BYA, ,AA KHAm B'I RA H'Um ZHES PAS, ,ME TOG PHRENG BA 'DZIN 
BCUG STE, ,DAR GYIS MIG GNYIS BKAB BYAS LA, ,BUM PA'I CHU YIS BSANG BAR BYA, ,KYE HO SU ZHIG BYA BA'I SGRAS, ,DE NAS GZHUG PHYIR DRA BYA STE, ,BDE BA CHEN PO SKAL BZANG BDAG ,'JUG PAS KYANG NI SMRA BAR BYA, ,SLOB MA'I SNYIR GAR RDO RJE NI, ,BZHAG NAS 'DI SKAD BRJOD PAR 
BYA; ,AOm SARBA YO GA TZITTA AUTPA D'A YA MI, ,SU RA TE SA MA YA STVAm, HO SIDDHI BADZRA YA THA SU KHAm, DE SKAD BYANG CHUB SEMS BSKYED DE, ,YANG NA 'DI LTAR BRJOD PAR BYA, ,DENG KHYOD DE BZHIN GSHEGS GYUR PA, ,THAMS CAD KYIS NI BYIN RLOB KYIS, ,KHYOD NI DE BZHIN GSHEGS KUN GYIS, , 
MCHOG TU GSANG BA'I DKYIL 'KHOR DU, ,MA ZHUGS PA LA MA SMRA ZHIG ,MI DAD PAR YANG MA BYED CIG ,CES NI DE LTAR BRJOD PAR BYA, ,DZA:H'Um BAm HO:ZHES BYA 'DIS, ,SLOB MA YOL BA'I NANG KHRID DE, ,'JUG 'GYUR DKYIL 'KHOR SHAR SGO RU, ,GZHAG LA 'DI SKAD BRJOD PAR BYA, , 
DENG KHYOD DE BZHIN GSHEGS RIGS KYI, ,RIGS SU ZHUGS TE DE BAS NA, ,NGA YIS KHYOD LA RDO RJE YI, ,YE SHES BSKYAD PAR BYA BA STE, ,KHYOD NI YE SHES GANG ZHIG GIS, ,DE BZHIN GSHEGS PA THAMS CAD KYI, ,DNGOS GRUB KYANG NI THOB 'GYUR NA, ,DNGOS GRUB GZHAN LTA SMOS CI 

@290A
*, ,DGOS, ,KHYOD KYANG YANG 'DI DKYIL 'KHOR NI, ,MTHONG MIN RNAMS LA MA SMRA ZHIG ,'ON TE SMRA BAR GYUR NA NI, ,DE MA THAG TU DAM TSIG NYAMS, ,SPYI BOR RDO RJE BZHAG NAS KYANG, ,'DI SKAD CES NI BRJOD PAR BYA, ,'DI KHYOD RDO RJE DAM TSIG STE, ,GAL TE 
KHYOD KYIS 'DI SMRAS NA, ,KLAD PA NGES PAR 'GAS 'GYUR ZHING, ,DAM TSIG NYAMS PAR 'GYUR BA YIN, ,ME TOG DANG BCAS RDO RJE NI, ,SNYING GAR GZHAG LA 'DI SKAD BRJOD, ,AOm RDO RJE SEMS DPA' DENG KHYOD KYIS, ,SNYING LA YANG DAG GNAS PA STE, ,GAL TE TSUL 'DI SMRAS 
NA NI; ,DE MA THAG TU DRAL TE GSHEGS, ,DE SKAD BRJOD PA BYAS NAS NI, ,MNA' NI RAB TU BSGAG PAR BYA, ,PADMA'I SNOD DU GZHAG PA LA, ,YANG NI BDUD RTZI BSGRUB BYA STE, ,BLO DANG LDAN PAS YIG GSUM GYIS, ,BYIN GYIS BRLABS PAR BYA BA YIN, ,'DI NI KHYOD KYI DMYAL BA'I CHU,, 
SRUNGS SHIG MA BSRUNG SREG PAR BYED, ,BSRUNGS NA DNGOS GRUB KUN 'GRUB PAS, ,GRUB PA'I BDUD RTZI CHU 'THUNGS SHIG ,AOm PANYTZA AA MRi TE AU DA KA thA H'Um, DE LTA BU YI SNGAGS KYIS NI, ,'THUNG BA DANG NI SPYI BOR SBYIN, ,KHYOD KYIS BRNYAS PAR MI BYA STE, ,GZHAN KHYOD DAM TSIG NYAMS GYUR NAS,, 
DMYAL BAR 'GRO BAR LTUNG 'GYUR TE, ,RDO RJE SKAD CIG GIS DBAB BYA, ,DE LA 'DI NI RIM PA YIN, ,BUD MED KHRAG LDAN RAS LA NI, ,DE LTA BU YIS SNGAGS KYIS NI, ,SNAL MA BREGS TE BSHAD PA DANG, ,GU GUL DANG NI MNYAM PAR BYA, ,YI DVAGS ME NI BLANG BYAS NAS, ,DE NI PADMA'I SNOD DU 
GZHAG ,DER NI DE KUN BLUGS BYA STE, ,KHRO BO'I CHA 'DZIN SLOB DPON GYIS, ,G-YON BRKYANG GIS NI LEGS 'DUG NA, ,DE NI BDAG SBYIN BYA BA YIN, ,DE RJES SPOS BZHIN RDO RJE CAN, ,'DIR NI 'BEBS 'GYUR THE TSOM MED, ,AA LA LA LA LA HO, ,SARBA TA TH'A GA TA PI TZID TRA d'A KI DZE LE, ZHES BYA 
BA NI SKU DBAB PA'O, ,RNAM PA MANG PO RAB TU DGA' BA'I RGYUD KYIS SEMS CAN MA LUS LUS PA MED PAR 'DUL MKHAS PA, ,DE BZHIN GSHEGS PA KUN GYIS SGYU MA'I BDE MCHOG SGYU MA THAMS CAD RAB SPRUL RNAM PAR SPRUL, ,H'Um H'Um H'Um H'Um, ZHES BYA BA NI GSUNG DBAB BO, ,RNAM PA MANG 

@290B
PO'I RGYUD KYIS SEMS CAN MA LUS LUS PA MED PAR 'DUL MKHAS PA, ,DE BZHIN GSHEGS PA KUN GYI SGYU MA BDE MCHOG SGYU MA THAMS CAD RAB SPRUL RNAM PAR SPRUL, ,RU LU RU LU H'Um BHYO H'Um, ZHES BYA BAS THUGS DBAB PA'O, ,RNAM PA MANG PO SROG GI RGYUD KYIS SEMS CAN MA LUS 
LUS PA MED PAR 'DUL MKHAS PA, ,DE BZHIN GSHEGS PA KUN GYI SGYU MA'I BDE MCHOG SGYU MAS RAB SPRUL RNAM PAR SPRUL, ,H'Um SHI SHI BI SHA H'Um, YE SHES DBAB PA'O, ,DE NAS MIG GI DNGOS PO CI, ,MTHONG BA YIN ZHES DRI BYA STE, ,DKAR SER DMAR DANG GNAG MTHONG NA, ,ZHI RGYAS DBANG 
BSAD 'GRUB CES BRJOD, ,DE RJES PRA TITZTSA HO:ZHES, ,BRJOD NAS ME TOG DKYIL 'KHOR DOR, ,DE LTAR ME TOG DOR BA LAS, ,MCHOG LA SOGS PA'I DNGOS GRUB BSHAD, ,BDE GSHAGS RNAMS KYI SPYI BO'AM, ,SPYI GTZUG MDZOD SPUR PHOG GYUR NA, ,DNGOS GRUB 'BRING NI THOB PA STE, ,THA MA LA 
PHOG DNGOS GRUB THA, ,GZUGS BRNYAN LAS NI RING 'GYUR NA, ,DUS RING NYE NA NYE BA STE, ,LHA YIS LO TZA LA PHOG NA, ,DE BZHIN DU LANG SHES PAR BYA, ,GAL TE LHA GNYIS PAR PHOG NA, ,DE LA ME TOG GAR NYE BA, ,DE DANG DE YI RIGS SU NI, ,MKHAS PA YIS NI SHES PAR BYA, ,DKYIL 'KHOR PHYI ROL 
BABS GYUR NA, ,DNGOS GRUB PHRAN TSEGS THOB PA STE, ,RE KH'A RNAMS LA PHOG GYUR NA, ,SLAR YANG BSKYAR LA DOR BAR BYA, ,LAN GSUM PAR DOR DE NYID DU, ,BABS NA DNGOS GRUB MED PA STE, ,PHYI ROL RDO RJE RA BA LA, ,PHOG PAR GYUR NA DNGOS GRUB MED, ,RA BA'I NANG DU BAB GYUR NA, ,SHIN DU DKAR 
PA THOB 'GYUR TE, ,'DI DAG GI NI RIM PA STE, ,ME TOG DOR BA'I RIM PA'O, ,DE NAS ME TOG PHRENG BLANGS NAS, ,SLOB MA'I MGO LA BCING BYA STE, ,PRA TI GRiHnA SVA MI MAm SATVA, ,MA H'A BA LA ZHES BRJOD BYA, ,MIG GNYIS LA NI AOm BSGOMS TE, ,TSIGS BCAD 'DI NI BRJOD PAR BYA, ,AOm RDO RJE 
SEMS DPA' DENG KHYOD KYI, ,MIG 'BYED PAR NI BRTZON BYED PA, ,MIG NI THAMS CAD 'BYED MDZAD DE, ,RDO RJE MIG NI BLA NA MED, ,RDO RJE SLOB MA RNAMS LA NI, ,DKYIL 'KHOR RAB TU BSTAN PAR BYA, ,RANG BZHIN RNAM DAG BDAG GI LUS, ,RANG BZHIN GYIS NI DRI MA MED, ,DPA' BO PADMA'I 

@291A
*, ,PHO BRANG DU, ,DKYIL 'KHOR DU NI BU LTOS SHIG ,DE NA SA GNAS DANG NYE GNAS SOGS, ,BDAG GI LUS KYI DKYIL 'KHOR GNAS, ,BYANG CHUB PHYOGS CHOS RTZA BDUN GYI, ,CHOS KYI RANG BZHIN KHRAG 'THUNG DPAL, ,YAN LAG DANG NI YAN LAG RNAMS, ,NYE BAR BSTAN PA NYID DU BYA, ,BSAM 
GYIS MI KHYAB PA YI SNOD, ,THAMS CAD BDAG NYID MGON BTUD DE, ,BLA MA MGON LA GSOL BA 'DEBS, ,BDAG LA DBANG BSKUR MDZAD DU GSOL, ,SLOB MA GSOL BTAB DE RJES LA, ,DBANG BSKUR BA NI SBYIN PAR BYA, ,RNAM RGYAL BUM SOGS BLANGS NAS NI, ,PADMA'I STENG DU CHU GZHAG GO, , 
H'Um LAS RDO RJE MI BSKYOD DO, ,RDO RJE SLOB DPON GYIS BSGOM BYA, ,YE SHES SEMS GZUGS SA BON GYIS, ,'OD ZER GYIS NI BSKUL BYAS TE, ,YE SHES SEMS DPA' ZHUGS NAS NI, ,MCHOD NAS CHU YI RANG BZHIN BYA, ,DE NYID MI BSKYOD PA'I TSUL GYIS, ,RNAM SHES PHUNG PO'I RANG BZHIN TE, , 
DE NAS BRTZE CHEN STON PA 'DIS, ,DPA' BO'I MGOR NI BKRU BAR BYA, ,AOm SARBA BUDDHA DHA TAm AA BHI shINYTZA MI, ZHES BRJOD PAR BYA, 'DI NI CHU'I DBANG BSKUR BA'O, ,ROL MO LA SOGS COD PAN LA, ,RIN 'BYUNG SA BON AAm LAS NI, ,RDO RJE NYI MA BSKYED BYA STE, ,SNGA MA BZHIN DU MCHOD PAR BYA, ,DE NYID COD PAN 
RANG BZHIN TE, ,TSOR BA'I PHUNG PO'I BDAG NYID DO, ,SANGS RGYAS KUN GYI SPYI BO NI, ,RDO RJE CAN GYIS DE BSAM MO, ,AOm BADZRA GU HYA SIDDHI PA RA MA YO GI SHVA RI, KA P'A LA M'A LA DHA RI NI RUDHI PRE YE SHMA SHA NA WAS NI H'Um PHAt, CES BYA BA NI COD PAN GYI DBANG NGO, ,DZR'Im LAS PAD 'BYUNG 'DU SHES TE, ,BDE 
GSHEGS 'OD DPAG MED PA NI, ,RDO RJE LA NI BSKYED BZUNG STE, ,SLOB MA'I LAG PA G-YAS PAR SBYIN, ,SANGS RGYAS HE RU KA SOGS KYIS, ,DE RING KHYOD LA DBANG BSKUR BYA, ,'DI NI SANGS RGYAS THAMS CAD DE, ,LEGS PAR GRUB PHYIR RDO RJE ZUNG, ,ZHES BYA BA NI RDO RJE'I DBANG BSKUR BA'O, KHAm 
LAS BYUNG BA'I DRIL BU NI, ,DON YOD GRUB PA'I RANG BZHIN TE, ,'DU BYED DNGOS PO'I DRIL BU 'DI, ,'DI NI LAG PA G-YON PAR SBYIN, ,'DI NI RNAL 'BYOR MA KUN GYI, ,SHES RAB SGRA YI RJES 'GROR DRAN, ,KHYOD KYIS KYANG NI RTAG TU BZUNG, ,BYANG CHUB MCHOG TU RGYAL BA BZHED, ,CES BYA BA 

@291B
NI DRIL BU'I DBANG BSKUR BA'O, ,DPA' BO LAG NA RDO DRIL CAN, ,SANGS RGYAS KUN GYI MCHOG GI MCHOG ,RANG BZHIN MDZES SHING DGA' BA MO, ,PHYAG RGYA CHEN POS BYIN BRLABS PA'O, ,'DI BDAG PO'I DBANG BSKUR BA'O, ,RNAM PAR SNANG MDZAD LA SOGS KYIS, ,SLOB MA'I SPYI BOR 
LAG BZHAG STE, ,RDO RJE DRIL BU RDO RJER BCAS, ,DES KYANG SPYI BOR GZHAG BYA STE, ,GZUGS KYI PHUNG PO'I RANG BZHIN GYI, ,RDO RJE CAN GYIS MING DBANG BSKUR, ,AOm A'A:HO:KHYOD DPAL CHE GE MO ZHES BYA BA'I DE BZHIN GSHEGS PA YIN NO ZHES BYA BA NI MING GI DBANG BSKUR BA'O, ,DE LA MING NI, 
DPAL MCHOG DANG PO'I RDO RJE DANG, DPE MED PA'I RDO RJE DANG, BDE BA'I RDO RJE DANG, MNYAM PA'I RDO RJE DANG, RNAM PAR RGYAL BA'I RDO RJE DANG, BDE BA CHEN PO'I RDO RJE DANG, RDO RJE ME DANG, RDO RJE SEMS DPA'I RDO RJE DANG, YAN LAG MED PA'I RDO RJE DANG, YE SHES RDO RJE DANG, LHAN CIG SKYES PA'I RDO RJE'I ZHAL 
ZHES BYA BA LA SOGS PA'O, ,MI BSKYOD PA'I MING NI, BZHAD PA'I RDO RJE DANG, RNAM PAR SGEG PA'I RDO RJE DANG, GNYIS MED RDO RJE DANG, 'DZUM PA'I RDO RJE DANG, GZHI MED PA'I RDO RJE DANG, MI PHYED PA'I RDO RJE DANG, DGA' BA'I RDO RJE DANG, BSGYINGS PA'I RDO RJE DANG, RANG BYUNG RDO RJE DANG, ZHE SDANG RDO RJE 
DANG; DGYES PA'I RDO RJE DANG, RTZE BA'I RDO RJE DANG, THUGS KYI RDO RJE ZHES BYA BA LA SOGS PA'O, ,RNAM PAR SNANG MDZAD KYI MING NI, RNAM SNANG RDO RJE DANG, GTI MUG RDO RJE DANG, AOm KA RA BADZRA DANG, RTAG PA'I RDO RJE DANG, DE BZHIN GSHEGS PA'I RDO RJE DANG, SGYU 'PHRUL DRA BA'I RDO RJE DANG, SANGS RGYAS 
RDO RJE DANG, SKU'I RDO RJE LA SOGS PA'O, ,SNANG BA MTHA' YAS KYI MING NI, CHAGS PA'I RDO RJE DANG, RNAM PAR GZIGS PA'I RDO RJE DANG, CHOS RDO RJE DANG, SHES RAB MYU GU'I RDO RJE DANG, BDE BA RDO RJE'I MYU GU DANG, BRTZE BA'I MYU GU'I RDO RJE DANG, MCHOG TU DGA' BA'I RDO RJE DANG, GSUNG RDO RJE ZHES BYA BA 
LA SOGS PA'O, ,RIN CHEN 'BYUNG LDAN GYI MING NI, RIN CHEN RDO RJE DANG, YID BZHIN NOR BU'I RDO RJE DANG, NAM MKHA'I RDO RJE DANG, RDO RJE GZI BRJID DANG, RDO RJE CHEN PO DANG, RDO RJE NYI MA DANG, RDO RJE YID CES BYA BA LA SOGS PA'O, ,DON YOD GRUB PA'I MING NI, ,DON YOD RDO RJE DANG, DPAL MCHOG DANG PO'I RDO RJE DANG, DAM TSIG 

@292A
*, ,RDO RJE DANG, PHA ROL TU PHYIN PA'I RDO RJE DANG, RDO RJE LAS DANG, RDO RJE SRUNG BA ZHES BYA BA LA SOGS PA RNAMS SO, ,RDO RJE SEMS DPA'I BUD MED KYI MING NI, RDO RJE CHAGS PA MA DANG, RDO RJE GLU MA DANG, ,RDO RJE SGEG MO DANG, RDO RJE SHUGS CAN MA DANG, RDO RJE YUM DANG, RDO RJE KONG KA NA DANG, 
RDO RJE BSGYINGS MA'O, ,MI BSKYOD PA'I MING NI, RDO RJE BDAG MED MA DANG, RDO RJE BZHAD PA MA DANG, RDO RJE PHRENG BA MA DANG, RDO RJE MYU GU MA DANG, RDO RJE M'A MA K'I ZHES BYA BA'O, ,RNAM PAR SNANG MDZAD KYI BTZUN MO'I MING NI, RDO RJE MKHA' 'GRO MA DANG, RDO RJE GOO R'I MA DANG, RDO RJE BZHAD PA MO DANG, RDO RJE SPRIN 
MA DANG, RDO RJE SPYAN MA LA SOGS PA'O, ,RIN CHEN 'BYUNG LDAN GYI MING NI, RIN CHEN 'BYUNG MA DANG, RDO RJE DRA BA MA DANG, RDO RJE DBUGS 'BYUNG MA DANG, RDO RJE 'BAR BA MA DANG, RDO RJE PHRENG BA MA ZHES BYA BA'O, ,SNANG BA MTHA' YAS KYI MING NI, RDO RJE CHAGS PA MO DANG, RDO RJE GLU MA DANG, RDO RJE RO 
LANGS MA DANG, RDO RJE BLO LDAN MA DANG, RDO RJE BZHAD PA MO DANG, RDO RJE GOS DKAR MO ZHES BYA'O, ,DON YOD GRUB PA'I MING NI, RDO RJE SNYING PO MA DANG, RDO RJE SGYU MA DANG, RDO RJE 'CHING BA MO DANG, RDO RJE SGROL MA ZHES BYA'O, ,SANGS RGYAS LNGA NI RNAM DAG DNGOS, ,DBANG LNGA THOB PA'I RGYU LAS NI,, 
MA RIG PA NI RNAM SPANGS TE, ,YE SHES LNGA NI RIM GYIS YIN, ,BLO LDAN STON BRJOD RIM PA YIS, ,DE NAS SNGAGS KYI DBANG BSKUR ZHING, ,'DI NI SANGS RGYAS THAMS CAD DE, ,HE RU KA YI LAG NA GNAS, ,KHYOD KYIS KYANG NI RTAG TU CHONGS, ,HE RU KA YI BRTUL ZHUGS BRTAN, ,AOm 
SARBA TA TH'A GA TA SIDDHI BADZRA SA MA YA TIshthA AE shA STVAm DHA RA YA MI, AOm HA HA HA HA HO: ZHES BYA BA NI RDO RJE'I BRTUL ZHUGS SBYIN PA'O, ,DPAL LDAN KHRAG 'THUNG PHYAG RGYA NI, ,PHYI DANG NANG DU YANG DAG GNAS, ,THOD PA KHA tV'Am CANG TE'U, ,DPA' BO CHEN PO SBYIN GYIS GZUNG, ,SPYOD PA'I BRTUL ZHUGS SBYIN PA'O,, 
RDO RJE CAN GYI PHYAG G-YON GYIS, ,CHOS GOS GE SAR NAS BZUNG NAS, ,G-YAS PAS MI 'JIGS SBYIN BYAS TE, ,SLOB MA LA NI DBUGS DBYUNG SBYIN, ,SANGS RGYAS KUN KHYOD 'DIR SHOG CIG ,KHYOD NI DPA' BO KUN RANG BZHIN, ,DPAL LDAN KHRAG 'THUNG ZHES BYA BA'I, ,DE BZHIN GSHEGS PAS LUNG 

@292B
BSTAN TO, ,DPAL HE RU KA ZHES BYA BA'I MING GIS DE BZHIN GSHEGS PAR 'GYUR, ,BHUR BHU PA SV'A:, PHYAG RGYA'I RGYA NI RNAM LNGA DANG, ,RTAG TU RDO RJE'I BRTUL ZHUGS BZUNG, ,THOD PA KHA tV'Am CANG TE'U, ,ZUNG SHIG ZUNG SHIG DPAL CHEN PO, ,RDO RJE RDO RJE KHA tV'Am GA, ,DRIL BU'I SGRA NI 'KHROL PA DANG, ,TSANGS SKUD RANG 
BZHIN RNAL 'BYOR DANG, ,RDO RJE KHA tV'Am RNAL 'BYOR SNOD, ,DPAL LDAN KHRAG 'THUNG PHYAG RGYA NI, ,PHYI ROL NANG DU YANG DAG GNAS, ,KHAMS GSUM GYI NI RGYAL CHEN PO, ,GTZO BO DPAL LDAN YON TAN GTZO, ,THAMS CAD BDUD SOGS LAS RGYAL NAS, ,KHYOD NI MCHOG GI GRONG DU GSHEGS, ,ZHES BYA 
PA NI LUNG BSTAN PA'O, ,PHYIR MI LDOG PA'I DBANG CHEN PO, ,DPA' BO CHEN POS BDAG LA STZOL, ,'GRO BA MTSAN MA MED BYA'I PHYIR, ,DE NAS SANGS RGYAS THAMS CAD KYI, ,BDAG NYID YE SHES SEMS DPA' YI, ,SNYING GA'I SA BON 'OD ZER GYIS, ,BSKUL BA'I DPA' BO RNAL 'BYOR MA, ,RNAMS KYIS MCHOD 
BKUR RGYA CHEN PO, ,THOGS PA RNAMS NI SPYAN DRANGS TE, ,YE SHES BDUD RTZI CHUS GANG BA'I, ,LAG NA BUM THOGS BDE GSHEGS KYI, ,RDO RJE 'DZIN DBANG GIS BKRUS PAR, ,DPA' BOS RNAM PAR BSAM PAR BYA, ,DBANG BSKUR RDO RJE CHEN PO NI, ,'JIG RTEN KUN GYIS PHYAG BYAS PA,, 
GSANG BA GSUM GNAS 'BYUNG BA YI, ,SANGS RGYAS KUN GYIS SBYIN PAR BYA, ,DPA' BO KUN GYIS BYIN BRLABS PA'I, ,DE NAS MI BSKYOD COD PAN GYUR, AOm SU PRA TIshthA BADZRE SV'A H'A, ZHES BYA BA'I SNGAGS BRJOD PAR BYA'O, ,RNAL 'BYOR MAS NI CI 'DOD PAR, ,KUN NAS RNAM PA SNA 
TSOGS PA'I, ,DE NAS ME TOG MCHOD SOGS KYIS, ,DPA' BO DE NI MCHOD PAR BYA, ,DE NAS GNOD SBYIN RDO RJE CAN, ,SLOB MAS PHYAG 'TSAL THAL MO SBYAR, ,SANGS RGYAS GZUGS SU DMIGS BYAS TE, ,RTAG PA'I GNANG BA SBYIN PAR BYA, ,SEMS CAN KUN LA PHAN DON DU, ,KUN NAS SEMS 
CAN THAMS CAD LA, ,JI LTAR SNA TSOGS 'DUL 'GYUR BA, ,DE LTAR CHOS KYI 'KHOR LO BSKOR, ,DE LTAR CHOS KYI GNAS SU NI, ,RDO RJE RIN CHEN PADMA DANG, ,LAS RNAMS GZHUG PAR BYA BA NI, ,CI RIGS PAR NI SHES PAR BYA, ,TSIGS BCAD RIM PA LNGA YIS NI, ,KHYAB BDAG GI NI GNANG BA SBYIN, ,RNAL 

@293A
*, ,'BYOR DE NYID RIG PA LA, ,BYA BA MA YIN CUNG ZAD MED, ,DPA' BO DE NYID SHES DE NAS, ,'DOD PA'I YON TAN LNGA LA SPYOD, ,BDAG NYID SANGS RGYAS KUN BDAG NYID, ,RANG NYID LHA MO KUN RANG BZHIN, ,CI RIGS PAR NI SHES PAR BYA, ,DE PHYIR DNGOS PO KUN GYIS NI, ,BDAG NYID DPAL 
LDAN KHRAG 'THUNG MCHOG ,RTEN CING 'BREL PAR 'BYUNG BA'I CHOS, ,SEMS CAN GZUGS BRNYAN DANG MTSUNGS TE, ,DE LTAR 'JIG RTEN GSUM SHES NAS, ,SEMS CAN DON NI MNYAM MED GYIS, ,SANGS RGYAS THAMS CAD MNYAM SBYOR BA'I, ,SDOM PA NYAMS PAR KHYED BYED PA, ,JI SNYED SANGS RGYAS 
THAMS CAD DANG, ,BYANG CHUB SEMS DPA' RDO RJE 'DZIN, ,LHA DAG DANG NI MI DAG DANG, ,DE BZHIN RNAL 'BYOR SGRUB PA PO, ,DE DAG LA NI SNYING RINGS NA, ,SNYING LAS KHRAG CHEN 'THUNG BA YIN, ,SEMS CAN KHAMS NI MA LUS PA, ,SRID PA SHIN TU DAG BYA'I PHYIR, ,MI 'GOG CHOS NYID SBYOR BA YIS, ,RTAG 
PA NYID DU BSGRUB PAR BYA, ,BDAG GI NGO BO YONGS SPONG BA, ,DKA' THUB KYIS NI MI GDUNG STE, ,CI BDE BAS NI BDER BZUNG NA, ,'DI LAS MA 'ONGS SANGS RGYAS YIN, ,RNAL 'BYOR LONGS SPYOD THAMS CAD LA, ,CIS KYANG MI 'JIGS DGA' BAR GYIS, ,SDIG PA MED KYIS KHYED MA 'JIGS, ,DAM TSIG SHIN 
DU 'DA' DKA' BA'O, ,SGRUB PA GCIG PU GCIG LA SPYOD, ,LHAN CIG SPYOD DANG RJES LA SPYOD, ,SANGS RGYAS BYANG CHUB BLA NA MED, ,YANG DAG NYID KYIS RTAG TU BSTEN, ,SLOB MA'I BYA BA BYAS DE NAS, ,BLA MA LA NI YON DBUL ZHING, ,DNGOS PO KUN GYIS PHYAG KYANG 'TSAL, ,MDZA' BO KUN KYANG BSDU BAR BYA, , 
ZHES BYA BA NI PHYIR MI LDOG PA'I DBANG NGO, ,SKYABS MED RNAMS KYI SKYABS DANG MGON, ,KHYAB BDAG SANGS RGYAS KUN BDAG NYID, ,THUGS RJE CHEN PO RGYU MED PA, ,MGON MED MGON MED BKA' DRIN MDZOD, ,GANG ZHIG BDAG CHEN KHYOD KYIS NI, ,BDAG LA PHAN BA BDE MDZOD CIG ,'KHOR BA 'DAM GYI TSOGS SU NI, , 
BYING, ,BDAG LA 'DIR SKYABS MDZOD, ,DE LA 'DI NI RIM PA YIN, ,SLOB DPON DPAL LDAN STOBS CHEN LA, ,MTSAN CHEN DBEN PA'I GNAS SU NI, ,CHUNG MA SRING MO BU MO RNAMS, ,MKHAS PA YIS NI DBUL BAR BYA, ,PHYAG RGYA DAM TSIG BSRUNG 'GYUR BA, ,GANG DANG GANG DU RNYED 'GYUR BAS, ,SNYOMS PAR 

@293B
ZHUGS TE GANG SKYES PA, ,MA SKYES PA YI RANG BZHIN TE, ,LHA MO THAMS CAD 'DUS PA NI, ,DPA' BO THAMS CAD GSHEGS PA STE, ,GANG ZHIG KUN NAS BYANG CHUB SEMS, ,GSANG BA DES NI DBANG BSKUR BYA, ,'DI NI DPA' BO RNAL 'BYOR MA'I, ,DAM TSIG RMAD BYUNG CHEN PO STE, ,KHAMS LNGA ZHU BA'I RTZI SMAN 'DI, ,BDE BA CHEN PO 
YANG DAG NOS, ,JI LTAR SANGS RGYAS SRAS PO SNGON, ,RDO RJE 'DZIN SOGS RNAMS KYIS BKRUS, ,BYANG CHUB SEMS NI MDZES PA YIS, ,DE BZHIN BU KHYOD BKRU BAR BYA, ,AE MA BDE CHEN BDE BA ZHES, ,BLA MAS BKA' GNANG BSGRUB PAR BYA, ,SLOB MA'I RNAM PAR RTOG SPONG BA, ,PADMA LA GNAS SPYAD PAR BYA, ,GSANG BA'I 
DBANG BSKUR BA'O, ,RANG GI BYIN RLABS REG PA'AM, ,GZHAN GYI GRUB MTHA' GZHAN YIN TE, ,MCHOG NI RTOGS PAR BYA BA'I PHYIR, ,DA PHYIR STON PAS GTAD PAR BYA, ,LHA MO PHYAG RGYA CHAN PO 'DI, ,BDE BA DPAG MED STER BA MO, ,RNAM PA KUN DU BUS BZUNG STE, ,BLA NA MED PA'I MCHOD PA GYIS, ,LHA MO DES NI 
GNANG BYIN STE, ,DPA' BO BLA NA MED PA'I BU, ,BYANG CHUB SA BON LA SPYOD PA, ,DPA' BO KHYOD NI SPRO 'AM CI, ,RIGS LNGA LAS NI NGES BYUNG BA'I, ,RIG MA LA NI GUS MCHOD DANG, ,BSHANG BA CI KHU BA KHRAG LA SOGS, ,DA LTA NYID DU ZA NUS SAM, ,GZHAN YANG DAM TSIG GANG DANG GANG, ,JI LTAR 'DOD PA 
BUS SMROS SHIG ,JI LTAR 'DOD PA'I DAM TSIG LA, ,LHA MO CI PHYIR BDAG MI SPRO, ,RTAG TU BUD MED CIS MI GUS, ,PADMO LAS NI CIS MI MCHOD, ,DE NAS LHA MO DE MNYES TE, ,SKRA BSHIG GCER BUR BYA BA DANG, ,PADMA GSAL BAR BYAS NAS NI, ,BHA GA MOKshA HO:ZHES BRJOD, ,BKAS GSANG PADMA'I DBUS GNAS PA'O, ,RTZA 
NI BDE BA BABS PA MO, ,BYAMS PAS SOR MOR BSGUL BYA STE, ,LCE YIS DE NAS DGA' GNAS BYA, ,LHAN CIG SKYES DGA' BYED PA MO, ,DAM PA'I LHA MO DES BZUNG STE, ,MCHOG TU DGA' BAS MYOS BYAS NAS, ,LHAN CIG SKYES DGA' DOR MI BYA, ,SPYANG BAR MA BYAS DOR 'GYUR NA, ,SLAR YANG PHYIR NI SPYOD PAR BYA, ,DE NAS BCOM LDAN 
'DAS MA DE, ,DGA' MGU YID NI 'GYES 'GYUR TE, ,SPYI BOR YAN LAG BZHAG NAS NI, ,RJES SU GNANG BA SBYIN PAR BYA, ,NGA NAS GZUNG STE BU KHYOD KYIS, ,JI SRID BYANG CHUB MA THOB PAR, ,SEMS CAN KUN LA RMI LAM LTAR, ,KUN GYI DNGOS PO'I DON GYIS SHIG, ,SHES RAB YE SHES KYI DBANG BSKUR BA'O,, 

@294A
*, ,SLOB DPON LA SOGS BYE BRAG GIS, ,DBANG NI RNAM PA BZHIR BRJOD PA, ,CHU LA SOGS PA'I BYE BRAG GIS, ,BZHI PO DE DAG BCU BZHI YIN, ,'THAD PA DE DAG YONGS BCAS PAS, ,RIM PA 'DI BZHIN DAM PA RNAMS, ,RIGS PA 'DI NI 
DOR GYUR NA, ,THAMS CAD DAG GIS SANGS MI RGYA, ,BRTUL ZHUGS GONG NAS GONG GYUR PA, ,BU YIS RIG PA'I BRTUL ZHUGS SPYOD, ,CES BYA BA NI RIG PA'I BRTUL ZHUGS SO, ,CHU NAS PHYIR MI LDOG PA'I MTHAR, ,SLOB DPON GYI NI DBANG DU BRJOD, , 
LHAG MA JI LTA DE LTAR TE, ,PHYI DANG NANG DU YANG DAG GNAS, ,'PHO BA'I RIM PA'I BYE BRAG NI, ,DPA' BO'I BDAG NYID LAS SHES BYA, ,DBANG NI RNAM PA BZHIR BRJOD PA, ,JI LTAR BRTUL ZHUGS CAN GUS PAS, ,BSAM GYIS MI KHYAB CHOS THOB STE, ,DE NI 
SKAL BA CAN DU 'GYUR, ,PHYI DANG NANG DU LEGS RDZOGS PA, ,PHYI DANG NANG GI RANG BZHIN TE, ,RANG BZHIN CHOS NI THAMS CAD LA, ,BSAM GYIS MI KHYAB PA ZHES BRJOD, ,SNANG BA MED CING MI GSAL BA, ,SKYE BA MED CING GNAS MED PA, ,LNGA YI DE NYID RDZOGS PA 
STE, ,RIM GYIS LHAN SKYES ZAD PA MED, ,BSAM GYIS MI KHYAB MTHA' MED PA, ,'GRO BA BRTAN DANG G-YO BDAG NYID, ,BDAG MED PA RU BDAG MED GNAS, ,ZHES DBANG BZHI PA'O, ,DPA' BO CHEN PO SHES RAB KYIS, ,SLOB MA'I BYA BA RDZOGS NAS NI, , 
DKYIL 'KHOR PHYI ROL 'THON BYAS TE, ,CHO GA SBYIN SREG GIS RDZOGS BYA, ,SLAR ZHUGS RGYAL BA LA BZOD GSOL, ,G-YON PA YIS NI DRIL DKROL TE, ,MCHOD PA DANG NI BSTOD PAR BYA, ,G-YAS PA YIS NI RDO RJE GSOR, ,TSIGS BCAD KYIS NI GSHEGS 
SU GSOL, ,KHYOD KYIS SEMS CAN DON KUN MDZOD, ,RJES SU MTHUN PA'I DNGOS GRUB STZOL, ,SANGS RGYAS YUL DU GSHEGS NAS KYANG, ,SLAR YANG BYON PAR MDZAD DU GSOL, ,LHA YI 'KHOR LO GSHEGS NAS KYANG, ,SNGAGS PAS RDUL TSON BSDU BYA 

@294B
STE; ,GTZANG MI'I SNOD DU BZHAG NAS NI, ,CHU BO'I RGYUN LA DOR BAR BYA, ,AOm PI LI KI LI H'Um DZA:SV'A H'A, ,RDUL TSON DOR BA'I SNGAGS SO, ,DKYIL 'KHOR RNAM PAR BRA BA'I SA, ,DE NAS DRIS NI NYER BYUGS TE, ,'BYUNG PO YI NI TSOGS BCAS LA, ,DNGOS GRUB PHYIR NI 
GTOR MA SBYIN, ,AOm AINDA, DZA MA, DZA LA, DZA KKHA, BH'U TA, BAHNI, P'A AU, RAKKHA, TZANDA, SU DZDZ'A, M'A DA, PABPA, TA LA P'A T'A LE, AAttA, SA PPA SV'A H'A, ,AI DAm BA LI, ,BHUNDA, JI GHA, PHULLA, DH'U PA, MRAm SA BIDGHA, AA MBHA SA PPA, KDZDZA, S'A DA, KHA NTI, KHU nI, PHE dA, AOm AA K'A RO MU KHAm 
SARBA DHARM'A nAm A'ADYA NUTPANNA TV'A TA AOm A'A:H'Um PHAt SV'A H'A, GTOR MA SBYIN NAS SLAR YANG NI, ,GSANG SNGAGS 'DI NI BRJOD PAR BYA, ,AOm BADZRA SATVA SA MA YA, MA NU P'A LA YA, DRi dHO ME BHA BA, SU PO shDYO ME BHA BA, SU TOshDYO ME BHA BA, SH'A SHVA TO ME BHA BA, AA NU RAKTO ME BHA BA, SARBA SIDDHI MME PRA YATZTSA, ,SARBA 
KARMA SU CA ME TZITTAm SHRE YA:KU RU H'Um, HA HA HA HA HO:BHA GA B'AN SARBA TA TH'A GA TA, HRi DA YA MI HYI TIshthA M'A ME MUm TZA, BADZ'I BHA BA, MA H'A SA MA YA SATVA A'A:MU:RAB GNAS DANG NI SBYIN SREG DANG, ,NGES PAR DKYIL 'KHOR YAN LAG STE, ,DKYIL 'KHOR DE MA THAG PA NI, ,SBYIN SREG RAB GNAS BRJOD 
PAR BYA, ,DE NYID BCU SHES SLOB DPON GYIS, ,RAB TU GNAS PAR BYAR 'OS TE, ,GZA' DANG SKAR MA BZANG SOGS LA, ,MDZES PA YIS NI SHES PAR BYA, ,MGUL RGYAN DPUNG RGYAN RKANG GDUB DANG, ,RNA RGYAN DANG NI LAG GDUB STE, ,GSER NI MAN CHA LAS BYAS PA'I, ,SOR 
GDUB TZAM NI BCING BAR BYA, ,THOG MAR RE ZHIG SLOB DPON GYIS, ,DRIL BU LAG PAR DGROL BYA ZHING, ,G-YAS PAS RDO RJE GSOR BYAS TE, ,CHO GA DE BZHIN GTOR MA BZHIN, ,BA YI RNAM PA LNGA SHING SHUN LNGA, ,KHYAD PAR DU NI DRI LNGA YIS, ,LUS CAN RNAMS NI BKRU BYA STE, , 
MCHOD PA LA SOGS SNGON BZHIN DBUL, ,DGONGS KAR YUL NGES SHES PA STE, ,LHAG PAR GNAS PAR BYA BA YIN, ,DUNG CHOS CHU YIS BSANG GTOR GYIS, ,GZUGS BRNYAN LA SOGS BKRU BYAS TE, ,SHIN TU 'JAM PA'I GOS KYIS NI, ,LUS RNAMS PHYI BAR BYA BA YIN,, 

@295A
*, ,JI LTA'I LHA RNAMS DMIGS NAS NI, ,LHA YI GZUGS RNAMS NAM MKHA' STE, ,'OD ZER GTZO BOS RNAM SPROS NAS, ,DE YANG LCAGS KYU'I RNAM PA YIS, ,DE BZHIN GSHEGS KUN SPYAN DRANGS TE, ,GZUGS BRNYAN LA SOGS THUGS KA RU, ,SANGS RGYAS THAMS CAD GZHUG 
PAR BYA, ,JI LTAR SANGS RGYAS THAMS CAD NI, ,DGA' LDAN LA NI RAB GNAS DANG, ,LHA MO SGYU 'PHRUL LHUMS JI BZHIN, ,JI LTAR GZUGS BRNYAN 'DIR BZHUGS SHIG ,GRU BZHI PA LA KHRU BZHI PA'O, ,DE NAS LHAG GNAS KHANG PA DANG, ,RING BA NYID DU MI BYA STE, ,DPANGS SU KHRU DO MTHO BA NI, ,BRTAN 
PAR LEGS BRKOS SKAL LDAN GYI, ,MKHAS PA YI NI STEGS BSDU BYA, ,SHAR PHYOGS MNGON PHYOGS 'DUG BYAS TE, ,LHA 'DI LA NI MNGON PHYOGS BYA, ,RDO RJE DRIL BU LAG THOGS TE, ,DE MA THAG TU GTOR MA SBYIN, ,YE SHES 'OD ZER SBYOR BA YIS, ,DE NAS LHA MO MCHOD SPROS TE, ,STEGS BU'I GDAN LA GNAS 
PA YIS, ,LHA RNAMS BKRU BAR BYA BA YIN, ,BRIS SKU GLEGS BAM LA SOGS PA, ,GZUGS BRNYAN LA SOGS JI LTA BAR, ,ME LONG GZUGS BRNYAN BKRU BYA STE, ,DE LAS GZHAN LA DNGOS SU YIS, ,SNGAGS PA RNAMS KYIS MNYAM GZHAG STE, ,MDUN NAS LHA RNAMS BKRU BAR BYA,, 
AOm SARBA TA TH'A GA TA KA YA BI SHO DHA NE SV'A H'A, ,LHA RNAMS LHA YI BDAG NYID KYI, ,SLAR YANG DRIS BYUGS BKRU BYA STE, ,BKRA SHIS GLU DANG NGO LA MO DANG, ,RNAM PA SNA TSOGS GAR MDZES PA'O, ,YO BYAD RNAMS CI NUS PA NI, ,BSOGS TE RGYAL PO'I DBANG BSKUR RO, ,JI LTAR 
BLTAMS PA TZAM GYIS NI, ,DE BZHIN GSHEGS KUN KHRUS GSOL TE, ,LHA YI CHU NI DAG PA YIS, ,DE BZHIN BDAG GIS BKRU BAR BYA, ,AOm SARBA TA TH'A GA TA AABHI shE KA SA MA YA SHRI YE H'Um, MKHAS PAS GSER GYI THUR MA NI, ,MAN CHA TZAM GYI TSAD BYAS LA, ,AOm NI MIG LA BSGOM 
PAR BYA, ,'DI YIS SPYAN NI DBYE BAR BYA, ,AOm TZAKshU TZAKshU SA MANTA TZAKshU SHO DHO NI SV'A H'A, MCHOD YON ME TOG SOGS MCHOD NAS, ,GSANG SNGAGS 'DI NI BRJOD PAR BYA, ,AOm SU PRA TIshthA TE BADZRI SV'A H'A, 'DI NI STONG DU BZLAS BYAS TE, ,RAB TU GNAS PA'I RIM PA'O, ,GSANG 

@295B
SNGAGS MA BZLAS MI 'GRUB CING, ,SBYIN SREG MA BYAS 'BRAS MI STER, ,LAS RNAMS THAMS CAD RAB BSGRUB PHYIR, ,SBYIN SREG LAS RNAMS BRTZAM PAR BYA, ,SBYIN SREG MED PAR GYUR PAS NI, ,DNGOS GRUB 'BYUNG BAR MI 'GYUR TE, ,DE PHYIR BRTZON PA CHEN PO YIS, , 
SNGAGS PAS SBYIN SREG LAS RNAMS BYA, ,CHU SKYES RNAM PA'I THAB KHUNG DU, ,LAS RNAMS THAMS CAD SHIS PA STE, ,KHRU GANG TZAM GYI KHAM POR TE, ,SNGAGS PAS RAB TU MNYAM PAR BYA, ,'OG TU BSKOR BAR BYA BA'I TSAD, ,KHRU PHYED KYI NI TSAD YIN TE, ,BRKOS PA'I DBUS SU 
PADMA NI, ,'DAB MA BRGYAD LEGS MDZES PA YI, ,DE DAG SNGAGS PAS THAB KHUNG STENG, ,SOR BZHI DOR BAR BYAS NAS NI, ,ZHENG DANG DPANGS SU DE BZHIN TE, ,SOR BZHI YI NI TSAD DU BYA, ,THAB KHUNG LAS BYUNG RGYAS PA YI, ,'DAB MA'I RNAM PA KHA KHYER TE, ,KHA KHYER GYI NI PHYI 
ROL DANG, ,PADMA'I PHRENG BAS BSKOR BAR BYA, ,SNGAGS BRJOD PA YIS LA NI, ,KHA DOG DRI DANG RO RNAMS KYIS, ,GAL TE DNGOS GRUB 'DOD GYUR NA, ,SNGAGS PA YIS NI BSKU BAR BYA, ,THAB KHUNG DBUS KYI PADMA LA, ,MTSAN MA DGU NI BRI BYA STE, ,DE DBUS RDO RJE BRI BYA 
ZHING; ,'DAB BRGYAD DU NI BUM PA BZHIN, ,KUN NAS GRU BZHI MNYAM PAR NI, ,SHES RAB CAN GYIS TSON THIG GDAB, ,SGO BZHI LA SOGS DANG LDAN ZHING, ,PHYOGS RNAMS SU NI MTSAN MA BRI, ,PADMA NAGS KYI LCUG MA DANG, ,BGRANG PHRENG DANG NI SPYI BLUGS DANG, ,RI DVAGS 
PAGS PA DE BZHIN TE, ,SHAR GYI SNAM BU DAG LA BRI, ,RTZE GSUM ZLA BA PHYED PA DANG, ,RGYAL MTSAN DANG NI RIL BA DANG, ,DE BZHIN DU NI MIG DANG NI, ,LHO PHYOGS SNAM BU DAG LA BRI, ,'KHOR LO DUNG DANG GTUN SHING DANG, ,RAL GRI PHUB DANG LNGA PA STE, ,CHU YI PHYOGS KYI SNAM BU 
LA, ,SNGAGS PA YIS NI MTSAN MA BRI, ,MDA' DANG DRIL BU BA DAN DANG, ,RMA BYA RA SKYES DE BZHIN TE, ,GNOD SBYIN BYI NA'I PHYOGS DAG TU, ,MTSAN MA LNGA NI SHES RAB CAN, ,MCHOD YON SNGON SOGS SNGON BZHIN DU, ,MNYAM PAR GZHAG PA THAMS CAD BYA, ,DNGUL DANG GSER DANG ZANGS 

@296A
*, ,RNAMS DANG, ,LCAGS LAS RIM BZHIN DGANG GZAR TE, ,MED NA MCHOD YON SHING BU LA, ,MKHAS PA YIS NI DGANG GZAR BYA, ,MTSO SKYES 'DAB MA'I RNAM PA LA, ,YU BA SOR NI NYI SHU BZHI, ,RDO RJE KHU TSUR GYI TSAD NI, ,JI LTAR RIGS PAR 'GYUR BA YIN, , 
DE YI RTZE MO GRU BZHI LA, ,RGYAR NI SOR BZHI PA YIN TE, ,KHA NI SOR GNYIS ZABS SU YANG, ,SOR GNYIS PAR NI SHES PAR BYA, ,RDO RJE RTZE MO LNGA PA YIS, ,DBUS KYI CHA NI BYIN GYIS BRLABS, ,RO YI RGYUN NI LAM YANG YIN, ,SOR GCIG GI NI TSAD YIN TE, ,YU MTHAR RDO RJE RIN CHEN 
LA; ,TSAD NI SOR DRUG PA YIN NO, ,BLUGS GZAR KHRU GANG TSAD YIN TE, ,SBOMS SU SER PHYED PA YIN NO, ,KHA NI PADMA'I 'DAB DBYIBS TE, ,ZABS SU SOR GCIG BRKO BAR BYA, ,RDO RJE RTZE LNGA PAS MTSAN PA'I, ,YU MTHAR RDO RJE RIN CHEN TE, ,DE NAS 
THAB KHUNG G-YOG BYA STE, ,CHU SHING 'DAB MA MDZES PA'AM, ,SHIN TU 'JAM PA'I GOS KYIS NI, ,THAB KHUNG RAB TU G-YOG PAR BYA, ,DE NAS KU SHA DGRAM BYA STE, ,RTZA BAR BCAS SHING MA NYAMS PA, ,KHA DOG LJANG ZHING GSAR PA YI, ,KU SHA SGRUB PA POS BRKOS NAS, , 
THOG MAR SHAR DU DGRAM PAR BYA, ,GNYIS PA LHO YI PHYOGS SU STE, GSUM PA NUB KYI PHYOGS SA YIN, ,BZHI PA BYANG GI PHYOGS SU'O, ,AOm AI MI KU SHA SHU PA TI BHYA: ,BHU TA BHRA MA PA WI TRE TE, ,BUDDHA DHARMM'A SAm GHA AA MA RI PRA TI BHI SAm DZA DGAR PA SH'ANTIm KU RU BANTU SV'A H'A, KU SHA DGRAM 
BA'I CHO GA'O, ,AU DUMW'A RA PA LA SHA, ,AA MRA AA SHATTHA KARMM'A RYA, N+YA GRO DHA LA SOGS PA YI, ,'O MA CAN SHING 'DAB BCAS TE, ,MNYAM PAR MTHEB RTZE'I TSAD TZAM LA, ,RTZE MO SBRANG DANG 'O MA DANG, ,MAR GYIS SPAGS PA NYID DANG NE, ,DKAR PO'I DRI YIS LEGS BYUGS PA'I, , 
YAM SHING NYER BSDOGS BYAS NAS NI, ,ZHI BA LA NI SBYIN SREG BYA, ,RNYING PA DANG NI 'DAB ZEG DANG, ,GAS PA DANG NI 'BUS ZOS DANG, ,DE LA SOGS PA'I SKYON RNAMS NI, ,SHES RAB CAN GYIS SPANG BAR BYA, ,NAS DANG 'O MA ZHO DANG SBRANG, ,MAR DANG TIL DANG YOS 'BOG DANG, ,MAR 

@296B
GYIS LEGS PAR SPANGS PA STE, ,YANG NA MNGAR GSUM GYIS SPANGS SHING, ,SER PO'I DRI YIS BYUGS PA'O, ,TIL DANG ZHO ZAN MAR LDAN NGAG ,BIL BA YI NI 'BRAS BU DANG, ,S'A LU DAN DU LA DAG DANG, ,ZHO YI SPRIS MA DAG DANG NI, ,PADMA N'A GA GE SAR SOGS, ,RGYAS PA LA NI SBYIN SREG BYA, ,TZAN TZA 
KA DANG AA SHO KA, ,WA KU LA LA SOGS PA YI, ,YAM SHING SOR LNGA'I TSAD TZAM NI, ,MKHAS PA YIS NI SHES PAR BYA, ,SKYUR PO ME TOG DMAR PO DANG, ,DE LA SOGS PA MTHA' YAS MCHOG ,GZHAN YANG RANG GI RTOG PA LAS, ,GSUNGS PA DBANG LA SBYIN SREG BYA, ,NIM PA DANG NI 
SENG LDENG DANG, ,BA LA TA KA DAG DANG NI, ,MYOS BYED KYI NI SHING BU DANG, ,KHA DANG TSVA DANG SKYUR SHING RNAMS, ,DRAG TU STON PA BYAS NAS NI, ,RTZA BA'I CHA LAS BYUNG BA YI, ,SOR BCU PA YI TSAD TZAM LA, ,DUG DANG KHRAG DANG MAR KHUS BYUG ,PAL KA YI NI MAR KHU DANG, ,KHRAG DANG TSVA DANG 
SKYE TSE DANG, ,NIM PA YI NI LO MA DANG, ,DUR KHROD THAL BA RKANG RAL DANG, ,RNGA MO BONG BU'I RTUG PA DANG, ,SKRA DANG ZHAG DANG KHA LA SOGS, ,TSER MA MI RUS PHYE MA DANG, ,SBU DANG SHA SOGS JI SNYED RDZAS, ,DUG DANG KHRAG DANG TSVA DANG NI, ,SKYE TSE MYOS BYED KHU BA YIS, ,RDZAS 'DI DAG NI MKHAS PA 
YIS; ,LEGS PA NYID DU BYUG PAR BYA, ,SOL BA DANG NI THAL PA DANG, ,PHUB MAS DGRA YI GZUGS BYAS TE, ,GTUB CING GTUB PAR BYAS NAS NI, ,MNGON SPYOD PHYIR NI SBYIN SREG BYA, ,MCHOD YON SHING NYID DAG DANG NI, ,AA SHVNGTHA LA SOGS PA'I SHING; ,ZHI BA YI NI SBYIN SREG BYA, ,RGYAS PA'I 
SBYIN SREG SHING BU'O, ,SNUM ZHING SKYUR LA ME TOG BCAS, ,DBANG LA SHIS PA'I SHING BU YIN, ,TSA ZHING TSER BCAS DRI NGA'I SHING, ,DUR KHROD KYI NI SHING BU DANG, ,RNGA MO BONG BU'I RTUG PA NI, ,MNGON SPYOD KYI NI SHING BU YIN, ,AOm SARBA DUshtA AU PA SH'ANTIm KU RU SV'A H'A, ,ZHES BYA BA NI ZHI 
BA'I SNGAGS SO, ,AOm BADZRA PUshtIm SV'A H'A, ,ZHES BYA BA NI RGYAS PA'I SNGAGS SO, ,AOm BADZRA SAm KA RA YA SV'A H'A, ,ZHES BYA BA NI DBANG GI SNGAGS SO, ,AOm SUm BHA NI SUm BHA H'Um, GRi HNA GRiHnA H'Um, GRi Hn'A PA YA GRi Hn'A PA YA H'Um, A'A NA YA HO BHA GA B'AN BIDYA R'A DZA H'Um, M'AR YA H'Um PHAt, CES BYA BA NI MNGON SPYOD KYI 

@297A
*, ,SNGAGS SO, ,'BAR BA'I DBUS KYI DKYIL NA NI, ,CHU YI ME YI MTSAN NYID NI, ,DUNG DANG KUNDA ZLA BA BZHIN, ,SPYAN GSUM RAL PA'I THOR TSUGS 'CHANG, ,PHYAG BZHI G-YAS DBYIG MI 'JIGS DANG, ,G-YON PA BGRANG PHRENG SPYI BLUGS 'DZIN, ,DKAR DANG RGYAN CAN 
TSANGS SKUD CAN, ,LUS KUN GYI NI YAN LAG LAS, ,BDUD RTZI YI NI RANG BZHIN GYI, ,'OD ZER DKAR PO RAB 'PHRO BA, ,ZHI BA LA NI BSAM PAR BYA, DE BZHIN DU 'BAR BA'I DBUS SU SA'I DKYIL 'KHOR LA, LAm LAS BYUNG BA'I RANG BZHIN RGYAS PA'I ME LHA SPYAN GSUM PA, 
RAL PA'I THOR TSUGS CAN, PHYAG G-YAS PA DAG NA DBYIG PA DANG MCHOG SBYIN 'DZIN CING, G-YON PA DAG NA BGRANG PHRENG DANG SPYI BLUGS 'DZIN PA, SER PO'I RGYAN DANG MCHOD PHYIR THOGS PA 'CHANG ZHING 'OD ZER SER PO 'PHRO BA, SEMS CAN MA LUS PA'I STOBS DANG, GRAGS PA DANG; BKRA SHIS 
PA RAB TU 'GENGS PA RGYAS PA LA BSGOM PAR BYA'O, ,DE BZHIN DU 'BAR BA'I DBUS SU RAm LAS BYUNG BA DBANG GI ME, NYI MA GZHON NU LTAR DMAR BA 'OD ZER DMAR PO 'PHRO BA, SPYAN GSUM PA, RAL BA'I THOR TSUGS DANG LDAN PA PHYAG BZHI BA G-YAS NA DBYUG THO DANG LCAGS KYU 
'DZIN PA, G-YON NA ZHAGS PA DANG SPYI BLUGS 'DZIN PA, DMAR PO'I GOS DANG RGYAN 'CHANG ZHING PHRENG BA DANG DRIS NYE BAR BYUGS PA, MCHOD PHYIR THOGS PA 'CHANG BA, ,DBANG LA 'DOD PAS BSGOM PAR BYA'O, ,DE BZHIN DU 'BAR BA'I DBUS SU RLUNG GI DKYIL 'KHOR GYI STENG DU YI GE RAm LAS 
BYUNG BA'I ME DU BA'I MDOG CAN, SPYAN GSUM PA ZUR GYIS GZIGS PA, SKRA SER PO GYEN DU BRDZES PA SHIN TU KHROS SHING SPYAN DMAR BA, MCHE BA GTZIGS SHING BZHIN BSNYER BA, 'KHRUGS SHING CHER 'JIGS PA, RGYAN NAG POS BRGYAN CING MCHOD PHYIR THOGS PA 'CHANG BA, 'OD ZER NAG 
PO 'PHRO BAS SRID PA GSUM KHYAB PA PHYAG BZHI PA, PHYAG G-YAS NA DBYUG THO DANG RAL GRI THOGS PA, G-YON NA ZHAGS PA DANG SPYI BLUGS 'DZIN PA, RLUNG GI ME MNGON SPYOD LA BSGOM PAR BYA'O, ,DE NAS LUS BKRU DRI ZHIM BYUG ,JI LTAR 'DOD PA'I RGYAN BGOS TE, ,ZHI DANG RGYAS DANG DE BZHIN 

@297B
DBANG, ,GSAD PA YI NI LAS RNAMS LA, ,JI LTAR LAS DANG RJES MTHUN PAR, ,BLO LDAN GYIS NI SNGON BZHIN BRJOD, ,SEMS CAN KUN LA PHAN BRTZON PAS, ,JI LTAR 'DOD PA THAMS CAD BYA, ,SRUNG BA'I 'KHOR LO SNGON BZHIN DU, ,SNGAGS PA YIS NI BYA BA YIN, , 
SHAR PHYOGS SU NI MNGON PHYOGS DANG, ,DE BZHIN DU NI BYANG DU YIN, ,NUB PHYOGS SU NI MNGON PHYOGS TE, ,DE BZHIN DU NI LHO PHYOGS YIN, ,ZHI BA LA SOGS LA 'DUG NAS, ,LAS BZHI PO NI BYA BA YIN, ,DE NAS LAS DANG RJES SU MTHUN PA'I TSUL GYIS PHYI ROL GYI ME 
DGUG STE, RDO RJE GNOD SBYIN GYI SNGAGS KYI BZLAS PA'I CHU KU SHA'I RTZE MOS BLANGS NAS BSKOR ZHING BSANG GTOR LAN GSUM GYI BAR BYA'O, ,DE'I RJES SU GTZANG ZHING SKAMS PA'I RTZVA DANG LHAN CIG PA'I SHING LA RLUNG YAB KYIS ME RAB TU SBAR BAR BYA'O, ,AOm BADZRA DZV'A LADZV'A LA H'Um ZHES BYA BA 
NI SBAR BA'I SNGAGS SO, ,AOm BADZRA YAKshA H'Um ZHES BYA BA NI RDO RJE GNOD SBYIN GYI SNGAGS SO, ,DAM TSIG SEMS DPA' BRJOD PA BZHIN, ,THAB KHUNG DBUS SU DE BSAMS TE, ,YE SHES SEMS DPA' SPYAN DRANG BA, ,SNGAGS DANG PHYAG RGYAS BYA BA YIN, ,G-YAS PA MI 'JIGS RGYA BYAS TE, ,MTHE BONG GIS NI 
SRIN LAG GI, ,RTZA BA'I TSIGS LA REG BYAS TE, ,YANG DANG YANG DU BSKUL BAR BYA, ,'DI NYID KYI NI PHYAG RGYA NI, ,ME 'GUGS PA YI MCHOG YIN NO, ,TSUR GSHEGS TSUR GSHEGS MGON PO CHE, ,SANGS RGYAS BLA MED LAS BLA MED, ,DGANG BLUGS 'DI NI BZHES NAS SU, ,DE NYID DU NI BZHUGS SU 
GSOL, ,DE NAS ME LHA SPYAN DRANGS PA, ,DAM TSIG SEMS DPA' DANG GCIG TU BYAS TE MCHOD YON LA SOGS PA PHUL NAS, BYIN PA GNYIS KYI NANG DU BZHAG LA, BLUGS GZAR GYIS DGANG BLUGS GSUM SANGS RGYAS THAMS CAD DANG MNYAM PAR SBYOR BA'I SNGAGS KYIS DBUL BAR BYA'O, , 
YANG DGANG GZAR KHENGS PAR BYAS LA, DE'I STENG DU BLUGS GZAR BZHAG STE, LAG PA G-YAS PA'I MTHE BONG DANG MTHE'U CHUNG SBREL TE, LHAG MA'I SOR MO YU BA'I STENG DU BZHAG LA MAR GYI DGANG BLUGS DBUL BAR BYA'O, ,DE NAS YO BYAD THAMS CAD SNGAR BRJAD [*BRJOD?] PA'I SNGAGS KYIS SBYIN SREG BYA 

@298A
*, ,ZHING; ,SNGAGS KYI BCU CHAS SBYIN SREG BYA'O, ,DE NAS BSREG RDZAS DANG, ME TOG LA SOGS PA DANG, BSHOS GTZANG LA SOGS PA DBUL BAR BYA'O, ,RDZOGS PA'I MTHAR AOm HRI:ZHES BYA BA'I SNGAGS 'DIS MAR GYI DGANG BLUGS NYI SHU RTZA GCIG GIS GZI BYIN BSKYED 
PAR BYA'O, ,DE'I RJES LA GANG BA'I DGANG BLUGS DBUL BAR BYA ZHING, MCHOD YON LA SOGS PA DBUL BAR BYA'O, ,DE NAS BSTOD CING YID LA 'DOD PA'I DNGOS GRUB LA GSOL BA BTAB STE BZOD PA GSOL LA, AOm BADZRA MU:ZHES BRJOD DE STENG DU GSHEGS SU GSOL BAR 
BYA'O, ,AOm KHYED KYIS SEMS CAN DON KUN MDZAD, ,RJES SU MTHUN PA'I DNGOS GRUB STZOL, ,SANGS RGYAS YUL DU GSHEGS NAS KYANG, ,SLAR YANG BYON PAR MDZAD DU GSOL, ,YE SHES SEMS DPA' GSHEGS SU GSOL NAS, SPRUL PA'I ME NI MCHOD BYAS TE, ,BSANG 
GTOR LA SOGS PHUL BYAS NAS, ,BSREG RDZAS LHAG MA BSREG PAR BYA, ,DE NAS GANG BA'I DGANG BLUGS DBUL TE, MCHOD YON LA SOGS PA DBUL BAR BYA'O, ,DE'I RJES SU YID LA 'DOD PA'I DNGOS GRUB GSOL BA BTAB STE, BZOD PAR GSOL LA, DZA HI DZA HI ZHES BYA BAS 
GSHEGS SU GSOL BAR BYA'O, ,SNGON DU BRJOD PA'I RIM BZHIN DU, ,A'A RALLI HO:ZHES BYA BA'I SNGAGS KYIS GTOR MA SBYIN PAR BYA'O, ,'DI YI MTHAR NI TSOGS 'KHOR LO, ,SNGAGS PA YIS NI BYA BA STE, ,BSDUS PAS DNGOS GRUB KUN 'GRUB PA, ,CUNG ZAD BDAG GIS BRJOD PAR BYA, ,NYIN RE'AM 
NI ZLA BA RE, ,YANG NA LO RE DAG TU NI, ,SNA TSOGS STON MOR LDAN PA LA, ,TSOGS KYI DKYIL 'KHOR BYA BA YIN, ,DAM TSIG SDOM BA SHES BA YI, ,RANG GI SLOB MA BLA MAR BCAS, ,DAM TSIG DBUS SU MDOR BSDU STE, ,PADMA BDE BA CHEN PO 'DI, ,THOG MAR RIM BZHIN BSGOM BYA STE, ,'BYUNG PO 
RNAMS LA GTOR MA GTANG, ,KUN KYANG DAM TSIG BDAG NYID CAN, ,RANG RANG PHYAG RGYAR LDAN BYAS TE, ,DUS MIN YID KYIS BRTAGS NAS NI, ,DER NI RIM PA BZHIN DU 'DUG ,ME TOG SPOS DANG DE BZHIN ME, ,DRI DANG PHRENG BA NA BZA' DANG, ,JI LTAR DMIGS PAR GYUR BA YI, ,BZA' DANG 

@298B
BTUNG BA DBUL BAR BYA, ,RIM BZHIN MCHOD PA BYAS NAS NI, ,RANG KHA 'DAM SKYES THAB KHUNG DU, ,LAG PA BLUGS GZAR THA SNYAD KYIS, ,SNOD LAS DGANG BLUGS DBUL BAR BYA, ,NANG GI BDAG NYID SBYIN SREG GIS, ,LHAG PA'I LHA NI YID 'ONG BA, ,DGA' ZHING BDE BAS SPO BA YIN, ,DNGOS 
PO KUN GYIS MNYES PAR BYA, ,SNOD NI AA YIS KHENGS BYA STE, ,MKHAS PA YIS NI SO SOR DBUL, ,BLA MA LA GUS DAD CING SGRIN, ,THAMS CAD YID 'ONG BZOD LDAN ZHING, ,THAMS CAD MTSUNGS PAR KHRIMS LDAN PA'I, ,SLOB MA LAS KYI RDO RJER 'DOD, ,DE LTAR RNAL 'BYOR BA KUN 
GYIS; ,SPYOD LAM LA NI MNYAM GZHAG STE, ,SKAM PAR GYUR KYANG BRGYA LAM YANG, ,SNOD NI SKAM PAR MI BYA'O, ,'THAB BA DANG NI SMOD PA DANG, ,KU CO'I SGRA NI 'JIGS PA DANG, ,SHIN TU NGA RGYAL DANG LDAN PA, ,TSOGS KYI DBUS SU MI BYA'O, ,SLOB DPON GYI NI BKA' 
MIN BAR, ,GLU DANG GAR NI MI BYA ZHING, ,TSOGS KYI 'KHOR LO'I GTZO BO YIS, ,GANG LA BKA' GNANG BYIN GYUR NA, ,DE YIS MYUR DU DGONGS PA NI, ,BDE BAR GSHEGS PA'I BKA' SBYIN BYA, ,BRDA DANG BRDA YI THA SNYAD NI, ,SGRUB PA PO YIS SHES BYA STE, ,SHIN TU RGYAS PAR SPYOD BSDUS LAS, , 
'PHAGS PA LHA YIS BRIS PA YIN, ,BCOM LDAN DPAL LDAN RIN CHEN RDO RJE DANG, ,BLO BZANGS MA YI BKA' YIS RJES BZUNG BAS, ,RNAM PA SNA TSOGS PA YI DON RNAMS BSTAN PA YIN, ,SRID PA SHIN TU 'JIGS LAS SEMS CAN SGROL BAR SHOG ,RGYUD KYI RGYAL PO CHEN PO DPAL SANGS RGYAS 
THAMS CAD DANG MNYAM PAR SBYOR BA, MKHA' 'GRO MA SGYU MA BDE BA'I MCHOG CES BYA BA'I DKYIL 'KHOR GYI CHO GA SEMS CAN THAMS CAD KYI BDE BA SKYED MA ZHES BYA BA, KHA CHE'I MKHAS PA CHEN PO SHES BYA MTHA' DAG LA MKHAS PA DPAL RIN CHEN RDO RJES MDZAD PA RDZOGS SO,, ,,DPAL 
LDAN AU RGYAN DU SBYANGS PA, ,MKHAS PA YE SHES RDO RJE DANG, ,SKAD BSGYUR GNYAN BAN BSOD DE YIS, ,BSGYUR CING ZHUS NAS GTAN LA PHAB, ,DPAL LDAN MNYAM SBYOR RGYUD CHEN GYIS, ,DGE BA SHEL SGONG LTAR THOB PA, ,RDO RJE 'DZIN PA'I SAR GNAS SHOG, ,, 

