@126A
#, ,RGYA GAR SKAD DU, ,TAT T'A AU PA DE SHA SHI KHA RA DO HA G'I HA N'A MA, BOD SKAD DU, ,DE KHO NA NYID KYI MAN NGAG RTZE MO DO HA'I GLU ZHES BYA BA, 'PHAGS PA 'JAM DPAL LA PHYAG 'TSAL LO, ,MA G-YOS SKU GSUNG THUGS KYI RANG 
BZHIN LA, ,RDO RJE RTZE MO CIG CAR GLU BLANGS DON, ,GANG TSE LHAN CIG SKYES PA DAG ,GO BA DGU YIS RTOGS PAR BYA, ,RGYU MTSAN GZHAL BYA LA SOGS MED, ,DNGOS PO RNAMS KYI KHO NA NYID, ,DGAG DANG SGRUB PA MED PA STE, ,DBYE BA LA SOGS MED PAR 

@126B
BSHAD, ,MI MTHUN PHYOGS RNAMS GNYEN PO MED, ,'CHAL PA'I TSUL KHRIMS SER SNA DANG, ,LE LO KHONG KHRO RNAM PAR G-YENG, ,MA RIG SPANG BYA LA SOGS DANG, ,SPONG BYED PA ROL PHYIN PA MED, ,DNGOS KUN MED PAR BSHAD PA STE, ,RTOG MED SNYAM SEMS KUN 
DANG BRAL, ,'KHOR BA LAS GZHAN PHYAG RGYA CHE, ,GCIG KYANG PHOG PAR MA BSHAD GANG, ,DE NYID RDZOGS PA'I SANGS RGYAS LAM, ,'DOD YON LA SOGS MA SMAD PAS, ,'BRAS BU RE BA MED PA STE, ,SKU GSUM LAM GYI NGO BO GANG, ,CI PHYIR ZHE NA MI RTOG STE, 
KHO NA NYID NI JI LTAR RTOGS, ,GZHAN LA MI RE GANG GIS PHAR, ,RIN CHEN GTER DANG RGYAL PO'I DKOR, ,PHAL PA YI NI BANG MDZOD BZHIN, ,MCHOG TU GCES PA RANG LA GNAS, ,SEMS LAS MA GTOGS PHYI ROL DON, ,GCIG KYANG YOD PAR MA BSHAD DE, , 
SEMS NYID KUN DU 'OD GSAL BA'O, ,DE BAS SEMS LAS GZHAN PA'I CHOS, ,YANG DAG PAR NI BRTAGS NA MED, ,DNGOS KUN ZUNG 'JUG RANG BZHIN LA, ,SKYE BA'I RANG BZHIN YOD MA YIN, ,NGO BO MA SKYES STONG PA GANG, ,GZHAN NA YOD PA MA YIN TE, , 
GNYIS DANG YOD MED THA SNYAD BRAL, ,GCIG DANG DU MA LA SOGS KYIS, ,BRTAGS NA MED PA MA YIN TE, ,YOD PA MA YIN MED MA YIN, ,RIGS PAS 'GRUB PA MA YIN NO, ,DNGOS POR SNANG BA'I CHOS RNAMS KUN, ,NGO BO NYID LAS MA 'DAS TE, ,RGYA MTSO 
GZUGS BRNYAN ME LONG BZHIN, ,DRAN MED DBYINGS NAS KUN 'BYUNG BAS, ,RANG BZHIN NYID DU DUS DER RIG ,GNYIS MED GNYIS SU MED MIN PAS, ,MA 'DAS DBYER MED RO GCIG LA, ,GCIG TU GZHAG PAR BYA BA'ANG MED, ,DANGS MA DE NYID MA BSLAD PA'I, , 
KHO NA NYID KYIS GAR MA G-YOS, ,KHO NA NYID KYI SHES PA LA, ,'DZIN PA MED DE NGO BO BRAL, ,CIR YANG MI 'DZIN CHOS KYI SKU, ,NGO BO NYID LA DBYE BA MED, ,'DZIN PA'I CHA NAS BRTAGS PA GANG, ,SKYE MED DBYINGS KYI RANG BZHIN LA, ,ZUNG DU 'JUG PAS THA MI DAD, , 

@127A
*, ,SGRO SKUR BRAL BAS GNYUG MAR BSHAD, ,GZHAL YAS KHANG DANG MTSAN DPE DANG, ,SNA TSOGS SPRUL SKU GANG STON PA, ,GDUL BYA LAM LA ZHUGS PA'I STOBS, ,MDA' BSNUN DAG GIS GANG SMRAS PA, ,'DI LA DMIGS SU RDUL TZAM MED, , 
PHYIN CI LOG GI SKYE BO LA, ,NYON MONGS YUL GYI DUG 'GYUR TE, ,JI LTAR SNANG BA'I RIM PA YIS, ,DBYER MED TSUL DU GNAS PA STE, ,'OD GSAL BA NYID RNAM PAR BSHAD, ,RANG BZHIN MED PA'I NGO BO BRAL, ,THA DAD MA YIN GNYIS SU MED, ,KHAMS 
GSUM BLO 'DAS YE SHES LA, ,'DI ZHES BYA BA'I MING NGAM BRDA, ,MDA' BSNUN DAG GIS GZUNG DU MED, ,DBYER MED RO GCIG MA RTOGS NA, ,GNYIS SU SNANG BA'I CHOS RNAMS KYIS, ,GAL TE BSKAL PAR RNYED MI 'GYUR, ,MCHOG GI GO 'PHANG MI 
'THOB STE, ,KHO NA NYID KYI RANG BZHIN LA, ,DGAG DANG SGRUB BA NGANG GIS BRAL, ,GNYIS MED DANG LAS MA G-YOS PAS, ,GANG 'DIR YID KYI YE SHES NI, ,GCIG KYANG BRAL BA MA YIN NO, ,LHAN CIG SKYES GANG BDE BA'I RO, ,RGYUN MI 'CHAD PA'I BDAG NYID DE, , 
CHU BO'I RGYUN DANG NAM MKHA' BZHIN, ,MI 'GYUR DUS RNAMS KUN DU GNAS, ,RTOG PA'I RJES 'BRANG SA MTSAN MA'I BLOS, ,NAM YANG SHES PA MA YIN NO, ,BSAM MED YUL LA BRTAG TU MED, ,YUL MED BSGOM PA GA LAS 'GYUR, ,BSGOM MED 
NYID KYANG YOD MA YIN, ,DPE YI DON LA GANG DRIS PA, ,SANGS RGYAS KUN GYI THUGS LA'ANG MNYAM, ,BRO GAR GLU DANG ROL MO YIS, ,PHYOGS RNAMS KUN DU SGRA SGROGS SHING, ,RNAL 'BYOR MAS NI G-YON NAS BSKOR, ,DMIGS GTAD BRAL BA'I RANG BZHIN 
GYIS, ,'BAD PA MED PAR KUN DU SPYAD, ,GNYIS SU SNANG BA'I RTOG PA THAMS CAD BCOM GYUR NAS, ,BRJOD MED RNAM MED 'BRAS BU THOB 'GYUR SHOG, ,,RNAL 'BYOR GYI DBANG PHYUG CHEN PO DPAL SA RA HA'I ZHAL NAS GSUNGS PA, PHYAG RGYA CHEN PO DE KHO NA NYID 

@127B
RTZE MO DO HA'I GLU ZHES BYA BA RDZOGS SO,, ,,KRishnA PAndI TAS RANG 'GYUR DU MDZAD PA'O,, 