@273A
#, ,RGYA GAR SKAD DU, SHR'I MA H'A K'A LA S+YAshtA MANTRA STO TRA N'A MA, BOD SKAD DU, DPAL 
NAG PO CHEN PO LA BSTOD PA RKANG PA BRGYAD PA ZHES BYA BA, DPAL NAG PO CHEN PO LA PHYAG 'TSAL LO, ,AOm GRUB PAR GYUR CIG ,H'Um H'Um PHAt CES DRAG PO'I SGRA YIS SRID PA GSUM GYI KHONG NI MA LUS 'GENGS NUS PA'I, ,HA HA tA tA ZHES BZHAD SGRA YIS GANG ZHIG DUS KUN DU NI SHIN TU 'JIGS MDZAD 

@273B
CING; ,KAm KAm KAm ZHES THOD PA'I PHRENG BAS DBU LA SPRAS SHING NAG PO'I MTHU DANG MTSUNGS PA'I SKU, ,BHRUm BHRUm BHRUm ZHES KHROS PA'I MCHOG GI KHRO GNYER 'JIGS MDZAD 'JIGS PA'I KHVA GDANGS SHA ZA ZHING, ,DBU SKRA DANG NI SMAR CHES SER NYE BAR SPYOD PA'I ZHING SKYOD KHYOD KYIS SRUNG BAR MDZOD, ,RAm RAm RAm 
ZHES SPYAN MAR 'KHRUG CING BSGYUR MDZAD KRUm KRUm KRUm ZHES RAB SGROGS SPYAN GYIS GZIGS, ,SMIN MA SER ZHING MCHE GTZIGS RO YI GDAN LA DGYES PA'I ZHING SKYONG KHYOD KYIS ZHING SKYONG MDZOD, ,HA HA H'Um DANG K'I LI K'I LI ZHES SGROGS PHYAG G-YON KHA tV'Am GAR BCAS THOD PA BSNAMS, ,RU RU RU ZHES 
KHRAG RGYUN 'BAB PA PHYAG GIS BSNAMS SHING GSOL BA 'THUNGS PA LA DGYES SHING, ,KHAm KHAm KHAm ZHES GTUM PA'I PHYAG G-YAS GRI GUG RAL GRI BGEGS RNAMS LA NI ROL MDZAD PA'I, ,tAm tAm tAm ZHES dA MA RU CAN 'DI YIS 'DUL TSAD 'KHOR BCAS ZHING SKYONG KHYOD KYIS SRUNGS, ,RAB 
TU RNGAM ZHING MGO BO RNAMS KYI PHRENG BAS GSHIN RJE DANG MTSUNGS 'JIGS PA'I SKU BRGYAN CING, ,KshAm KshAm KshAm ZHES BZOD PA'I THUGS CAN CA CO SGROGS PAR BYED PA'I GDUG PA RNAMS BZUNG STE, ,GCIG PUS SNA TSOGS MNAN CING MNAN NAS HA KA HA KA BRJOD MDZAD CHAR SPRIN SNGON PO'I MDOG ,SKU LA 
MI YI SHA DANG RGYU MAS BREL BA'I RGYAN GYIS KUN NAS BRGYAN CING ZHAL DU GSOL, ,DRAG SHUL PHYAG GIS 'DOD PA'I GZUGS DANG MI SDUG GZUGS CAN GYI NI 'BYUNG BO RO LANGS TSOGS, ,MA LUS BZUNG NAS MYUR DU BSAD PA RNAMS KYI MGO BO'I KHRAG RGYUN 'BAB PA RAB TU GSOL, , 
HRIm KshIm SHR'Im GI SNGAGS KYI GSUNGS CAN PA TZA PA TZA'I SNGAGS KYIS BGEGS RNAMS RAB TU SREG ,ROL PAS ROL PA SEL ZHING MI YIS GANG BA'I MTSO LA ZHING SKYONG KHYOD KYIS SRUNG BAR MDZAD, ,PHEm PHEm PHAt CES SGROGS PA SO SOR BSKYOD PA'I ME DPUNG CHEN PO'I DBUS SU BZHUGS NAS SU, , 
RIGS KYI LUS CAN SRUNG BAR MDZOD CIG SGRUB BO RNAMS KYI ZHING RNAMS NGES PAR SKYONG MDZOD CIG ,PHYUGS RNAMS KYIS NI NYIN RA BZHIN DU BGEGS DANG SDIG 'JOMS DRI MED BRNYES PA CHU NYI BZHIN, ,TZAm TZAm TZAm ZHES GTUM PO'I SHUGS KYIS RAB G-YOS RMAD BYUNG 'OD KYIS 'JIG RTEN SNANG MDZAD 

@274A
*, ,PA; ,KRIm KRIm KRIm ZHES GSHEGS PAS DGRA BO NYON MONGS PA RNAMS NGES PAR NYON MONGS 'JOMS MDZAD CING, ,SAm SAm SAm ZHES TSOGS PA'I BDAG NYID DAG THOS CING 'DZIN ZHING SKYONG GANG YIN KHYOD KYIS SKYONGS, ,BAm BAm BAm ZHES GSHIN RJE LTAR 'GRO DRI MA MED PA'I SNA 
TSOGS CHU BZHIN GZIGS MDZAD CING, ,YAm YAm YAm ZHES RLUNG GI SHUGS KYIS MYUR DU RGYU ZHING NYON MONGS 'JIG RTEN GNOD BYED MKHYEN, ,KLAm KLIm KLUm ZHES GDUG PA'I GZUGS KYIS SRID GSUM NYIN MTSAN DUS KUN NYON MONGS GYUR PA GANG, ,PAm PAm PAm ZHES THUGS RJE'I ZHAGS PAS BYOL 
SONG RNAMS 'DZIN PHYAG GIS GDUL BYA RNAMS SKYONG BA, ,SNGAGS BDAG SNGAGS KYI LUS CAN THUGS KYI SNGAGS PA RNAMS LA 'BRAS BU BLO GROS MTSUNGS MED STER, ,ZHING RNAMS SKYOD BAR MDZAD PA KHYOD KYIS 'GRO BA'I LUS RNAMS MA LUS YUN RING BSKYANG DU GSO, ,SGRUB PA PO YI SLOB 
DPON 'GA' ZHIG DAM TSIG GANG ZHIG BLO LDAN GUS PA YI, ,THUNG NYIS SU NI SNGAGS RNAMS BRGYAD PO KLOG BYED DE NI BSOD NAMS LDAN PAR GYUR PA DANG, ,TSE DANG DPAL DANG GRAGS DANG MTHU STOBS 'BYOR BA 'DZIN DANG GZI BRJID RGYAS PA MTSUNGS PA MED, ,SA STENG DANG NI MTHO RIS 
SU'ANG DE YI BGEGS KYI TSOGS RNAMS RTAG TU NYAMS PAR 'GYUR, ,DPAL NAG PO CHEN PO LA BSTOD BA RKANG PA BRGYAD PA ZHES BYA BA, SLOB DPON CHEN PO 'PHAGS PA KLU SGRUB KYI ZHAL MNGA' NAS MDZAD PA'O, ,RGYA GAR GYI MKHAN PO SHRI BEE RO TZA NA BADZRA DANG, BOD KYI LO TZ'A BA BANDE LDI RI CHOS 
GRAGS KYIS BSGYUR CING ZHUS TE GTAN LA PHAB PA'O,, 