@93B
#, ,RGYA GAR SKAD DU, SHR'I TREE LO KYA BA SHAm KA RA A'ARYA BHUGMA S'A DHA NAm, BOD SKAD DU, DPAL 'JIG RTEN GSUM PO DBANG DU BYED PA 'PHAGS PA BHUGMA'I SGRUB THABS, 'PHAGS PA SPYAN RAS GZIGS DBANG PHYUG THUGS RJE CHEN PO LA PHYAG 'TSAL LO, ,SANGS RGYAS BYANG CHUB 
SDIG PA DANG BRAL BA, ,BDE GSHEGS SRAS DANG RGYAL BA'I YAB NYID DANG, ,'GRO MGON 'JIG RTEN MNAN RNAMS PHYAG 'TSAL NAS, ,NGO MTSAR CAN GYI SGRUB THABS BSHAD PAR BYA, ,SNYING GAR AA YIG LAS SKYES ZLA BA CHU SKYES ZLA BA YID KYI MUN 'JOMS PA'I, ,HR'I:YIG 'OD ZER DRA BA'I 
TSOGS 'PHRO CHU SKYES DMAR PO SKYA RENGS MDOG LTA BU, ,RNAM THAR GSUM PO YANG DAG BSAM ZHING MKHAS PAS GZUGS NI DRI MED ZHAL SOGS BSANG, ,KHRO LAS RGYAL BAS DANG POR GNAS DANG BDAG NYID BSRUNG BA'I SBYOR BA NYID BYAS TE, ,CHANG DANG GUR GUM BZANG PO'I LDE GUS BYUGS, , 
ME TOG DRI BZANGS RAB BYED GCAL DU BKRAM, ,BSAM GTAN GNAS NI RAB DGAR BDE BA'I STAN, ,MTHON PO LA NI RAB TU 'DUG BYAS TE, ,GUR GUM TZANDAN DMAR POS DE MDUN DU, ,MAndAL SHIN TU ZLUM BYAS LEGS PAR BYUGS, ,ME TOG DMAR PO SO MA GCAL DU BKRAM, , 
RANG GI SNGAGS BZLAS MCHOD YON DAM PA'I SNOD, ,DE NAS NAM MKHAR RGYAL SRAS KUN BLTAS NAS, ,MKHAS PAS GCIG TU 'GRO KUN SKRAG BCAS GDON PA'I PHYIR, ,MCHOD PA'I CHO GA RNAM MANG RANG GI SA BON BSKYED, ,DE RNAMS BLO GROS LDAN PAS MNYAM GZHAG YID KYIS BYA, ,DE NAS 
DE RNAMS KYI MDUN DU PUS MO SA LA BTZUGS SHING BTUD NAS 'DUG STE, THAL MO SBYAR NAS BDAG NYID LHAG PAR GROL BA'I PHYIR SDIG PA BSHAGS PA LA SOGS PA BYA STE, SKRAG PAS SDIG PA MA LUS BSHAGS BGYID CING, ,MA LUS SDIG LA DGA' BAR MI BGYID DO, ,DGE BA 

@94A
*, ,KUN LA RJES SU YI RANG ZHING, ,BYANG CHUB MCHOG TU BDAG GIS YONGS SU BSNGO, ,DPUNG GNYEN DKON MCHOG GSUM LA BDAG SKYABS MCHI, ,SANGS RGYAS RNAMS LA BDAG GIS LUS 'DI 'BUL, ,'GRO LA PHAN BGYID BYANG CHUB SNYING PO BZUNG, ,SANGS 
RGYAS PHUN TSOGS GNAS LA YANG DAG BSTEN, ,'GRO BA MTHA' DAG SDUG BSNGAL GYIS MNAR YANG DAG BLTA, ,SNGAGS PAS DE LA BRTZE CHEN 'OD ZER BSGOM BYA STE, ,BDAG DANG 'GRO BA MA LUS GNYIS MED STONG PAR BSGOM, ,KUN LA PHAN PAR YANG NI RAB TU BLTA BAR BYA, ,DE 
NAS AOm SVA BH'A BA SHUDDHA:SARBA DHARM'A:SVA BH'A BA SHUDDHO&amp; HAm, AOm SH'U N+YA T'A DZNY'A NA BADZRA SVA BH'A WA A'ATMA KO&amp; HAm ZHES PA 'DIS BYIN GYIS BRLAB PAR BYA'O, ,DE NAS MDUN DU 'OD ZER DRA BA 'PHRO BA YI, ,P'A LA SHA YI ME TOG LTA BU'I HR'I:YIG BSAM, ,DES BYUNG ZLA BA GANG BA'I GZUGS BLTAS 
LA; ,HR'I:YIG 'OD ZER DRA BA'I 'OD KYI DBUS, ,DE STENG HR'I:YIG LAS BYUNG NYI MA STE, ,'OD KYIS PHYOGS RNAMS KUN TU SNANG BYED CING, ,DBUS NAS HR'I:YIG LAS BYUNG 'OD ZER 'BAR, ,MUN PA MTHA' DAG 'JOMS BYED YANG DAG BSAM, ,DE STENG RANG GI SA BON LAS SKYES PA'I, , 
'DAM SKYES RNAM RGYAS NYI MA'I KHA DOG BZHIN, ,YI GE HR'I:YIS RAB MDZES DBUS MA'I CHA, ,MKHAS PAS YID KYI MUN 'JOMS RNAM PAR BSAM BYAS LA, ,DE NAS RANG GI SA BON MA LUS PA LAS NI, ,THUB DBANG SPRO DANG DE LAS BSDU BYAS NAS, ,SA BON GYIS MTSAN NYI ZLA'I THIG 
LES BSKYED, ,'GRO BA'I MGON DU BDAG NYID BLTA BAR BYA, ,PADMA DANG NI ZLA BA'I STENG NA ROL ZHING MNYAM PA'I ZHABS KYIS YANG DAG BZHUGS, ,'KHRUL PA RAB BCOM PADMA RGYAS PA'I ZHAL MNGA' GLOG DANG BYI RU LTA BUR GSAL, ,SPYAN GNYIS YANGS PA AUTPAL SNGON PO 'DRA ZHING 
SMIN 'KHYUG MDZES PAS BRGYAN GYUR PA, ,RAL PA MDZES SHING MU TIG CHUN POS RNAM BRGYAN LHA YI GOS KYIS RAB MDZES PA, ,'OD ZER DMAR PO 'PHRO BA'I SA BON LAS SKYES RGYAL BA PHUN TSOGS SEMS CAN DON, ,PHYAG NI G-YON PA PADMA DMAR PO RNAM PAR RGYAS PA RNAM PAR BSNAMS GYUR 

@94B
PA; ,MKHAS SHING PHYAG G-YAS NAS NI RNAM PA KUN GYI MCHOG NI RAB TU STZOL BAR MDZAD, ,RIN CHEN RGYAN GYIS RAB MDZES YID RAB DAD PA'I 'JIG RTEN DBANG PHYUG 'OD RAB GSAL, ,DE NAS SNYING GAR CHU SKYES ZLA BA LA, ,HR'I:YIG 'OD KYIS YONGS BSKOR NYE BAR BSAM,, 
SNYING MGRIN SPYI BOR ZLA BA'I STENG RNAMS SU, ,H'Um A'A:AOm YIG 'OD 'BAR MYUR DU BLTA, ,DE NAS PHYOGS MIN PADMA YANG DAG BLTA, ,BAN DU'I KHA DOG PHYOGS BZHIR RAB TU RGYAS, ,DE STENG BSIL ZER BYED PA YONGS RDZOGS PA, ,GUR GUM LTA BUR RAB GSAL 
BSGOM PAR BYA, ,DE LA RANG SNYING SNGAGS KYI 'OD ZER NI, ,ZHAL NAS NGES 'THON ZLA BA BZHI YI BDAG ,GANG LA DE ZHUGS DE RNAMS STENG DU NI, ,MUN PA'I TSOGS 'JOMS NYI MA DE BZHIN DU, ,ME SOGS MTSAMS GYUR NYI MA GNAS PA LA, ,SA BON SHIN TU DKAR 
NAG DMAR DANG SER, ,L'Am M'Am DE NAS P'Am DANG T'Am BZHI LAS, ,ZLA BA NYI MA YANG DAG SBYOR BAR BSAM, ,DE NAS ZLA BA'I SA BON LAS SKYES BLTA, ,JI LTAR RANG GI RTEN NI GZHIR GYUR PA, ,LHA MO SNA TSOGS RGYAN DANG NA BZA' MCHOG ,RIN CHEN THOR TSUGS RAB BCINGS 
RGYAN GYIS MDZES, ,ME RU PADMA ZLA LA SPYAN MA STE, ,KUNDA ZLA 'OD YID 'ONG PHYAG GNYIS MA, ,BDEN BRAL PADMA ZLA LA M'A MA K'I, ,BRTZE LDAN SNUM BCAS AINDRA N'I LA'I MDOG ,RLUNG GI PADMA ZLA LA GOS DKAR MO, ,CHU SKYES DMAR PO NYI MA DANG MTSUNGS BDE, ,DBANG LDAN PADMA ZLA LA 
SGROL MA STE, ,GSER MDOG SHIN TU ZHI BA BSGOM PAR BYA, ,DE RNAMS PUS MO SA LA BTZUGS SHING RING ZHING YANGS PA'I SPYAN, ,NU MA ZUNG DAG MTHO ZHING MKHREGS LA RKED PA'I DBUS CHA PHRA, ,GUS PA DANG BCAS ROL BA'I SKU SMAD RGYAS SHING YAN LAG MCHOG ,SKRA YI 'OD ZER 'KHYIL 
SHING 'DZUM LDAN THAL MO RAB TU SBYOR, ,DE NAS SNYING GA'I SNGAGS KYI 'OD ZER PHRENG BA YIS, ,GDAN DRANGS MDUN GYI BAR SNANG LA NI BZHUGS PAR BSAM, ,DPAL LDAN YE SHES 'KHOR LO'I CHO GA BZHIN DU NI, ,RANG GI 'KHOR LOS GDAN DRANGS GZHUG PA LA SOGS BYA, ,DE NAS RANG GI 

@95A
*, ,BDAG NYID RJES 'JUG BUM PA YIS, ,DBANG BSKUR YE SHES CHU YIS MNGON PAR GANG BAR BLTA, ,RGYAL BA'I DBANG BSKUR CHU LAS RAB TU SKYE GYUR PA'I, ,KUN GYI SPYI BOR NGAG GI DBANG PHYUG LEGS PAR BSAM, ,DE NAS RANG SNYING SA BON 'OD ZER LAS SKYES PA'I, , 
LHA MO'I TSOGS DANG LHA RNAMS KYIS NI GANG GYUR TE, ,DPAG TU MED PA'I MCHOD PA SNA TSOGS 'PHRO BA YIS, ,RANG GI 'KHOR LO YANG NI YONGS SU MCHOD PAR BSGOM, ,DE NAS SNYING GAR ZLA BA DMAR PO YONGS RDZOGS LA, ,'OD ZER DMAR PO'I CHA SHAS TSOGS KYIS YONGS SU BSKOR, ,SHIN TU 
DMAR PO'I AOm H'Um YI GE DBUS SU GNAS, ,BDAG GI SA BON LAS NI RAB TU 'BAR BAR BLTA, ,RNAM PAR 'PHRO BA'I 'OD ZER RJES 'JUG KHA DOG TSOGS, ,RGYA SKYEGS DMAR PO BZHIN DU 'JIG RTEN SNANG BAR BYED, ,RDZOGS PA'I SANGS RGYAS RNAM PAR DAG PA'I BYANG CHUB GZUNG, ,SNGAGS 
PAS DE LA DE BZHIN SO SOR BSDU BA DANG, ,YANG DAG SPRO DANG BSDU BA'I CHO GA YANG YANG DU, ,RNAM PAR SKYO BA MED PA'I YID KYIS DE BZHIN BYA, ,DE DAG GIS NI NGAL BA CHER GYUR GANG GI TSE, ,DE TSE ZHAL 'JUG 'KHOR LO DANG LDAN SNGAGS BZLAS BYA, ,NYI MA SO SO'I THUN MTSAMS LA, ,BSGOM 
PA LA 'BAD SNGAGS BZLAS BYA, ,GAL TE SKABS NI YOD GYUR NA, ,JI SRID MNGON SUM MI SNANG BAR, ,THUN MTSAMS SO SOR CHO GA BZHIN, ,RNAM DAG YID GSUM SNGAGS BYIN BRLABS, ,SNGAGS PAS MNGON PAR BZLAS PA BYA, ,'BYUNG PO KUN LA GTOR MA SBYIN, ,DE NAS LDANG BAR 'DOD PA 
NA; ,TSIGS BCAD GCIG PA'I SMON LAM GDAB, ,YANG NA DPAL LDAN KLU SGRUB ZHABS, ,LA SOGS KYIS MDZAD MNGON 'PHAGS KYIS, ,BDAG GI BSOD NAMS 'DI YIS NI, ,'GRO KUN RTAG TU DRI MED PA'I, ,DPAL LDAN KHAMS GSUM DBANG BYED NAS, ,DE BZHIN MYUR DU THOB 
PAR SHOG ,AOm A'A:H'Um ZHES BRJOD SNYING GAR, ,LHA MO BZHI BSDU SA BON LA, ,LANGS NAS BYA BA THAMS CAD BYA, ,SNA TSOGS PA YI DON RNAMS DANG, ,DE BZHIN THUN MTSAMS BZHI YI DUS RNAMS TE, ,'ON KYANG KHYAD PAR CUNG ZAD 'DI YOD DE, ,BLO YIS YE SHES SEMS DPA' GSHEGS NAS NI, , 

@95B
RANG GI 'KHOR LOR MA LUS BSDU BYA STE, ,THUN MTSAMS LHAG MA DON DAM SEMS NYID NI, ,YANG DAG MNGON DU BYAS NAS SNGAGS PAS NYAL, ,SNGA MA'I DUS SU SMON LAM NUS PA YIS, ,RAB TU SAD NAS DE BZHIN LANGS PAR BYA, ,GANG GIS KUN TU 'JIG RTEN MGON PO BSGOM, ,DE YIS 
'JIGS PA CHE RNAMS RAB TU ZHI, ,RI DAGS DBANG PO CHU DANG THOG SRIN PO, ,SBRUL DANG ME DANG DGRA DANG 'CHING BA RNAMS, ,GANG GI RANG LUS 'JIG RTEN DBANG PHYUG BLTA, ,DE LAS NYER 'PHROS NAD DANG BGEGS LA SOGS, ,DBUL DANG SKAL NGAN MI BDAG GIS 'DZIN DANG, ,DUS MIN DUS 
SU 'CHI BAR 'GYUR BA DANG, ,GANG GIS THOG MED SRID PA'I NANG ZHUGS NAS, ,LUS DANG NGAG DANG YID KYI SDIG PA RNAMS, ,MI SHES DBANG GIS BYAS PA DE RNAMS NI, ,GANG GIS 'JIG RTEN MGON DRAN NYAMS SHING ZHI, ,GANG GIS RTAG TU GUS PAS SGOM BYED NA, ,NGAG GI RANG BZHIN 
KUN SHES SKYE BO'I DBANG, ,SNGON MA MTHONG BA'I SGYU RTZAL TSOGS RNAMS DANG, ,CHUNG NGU LA SOGS YON TAN BRGYAD RNAMS THOB, ,GANG GIS 'JIG RTEN DBANG PHYUG SGOM BYED NA, ,ZLA BA DRUG GIS RIG PA 'DZIN PAR 'GYUR, ,DE YIS ZAS SKOM STAN DANG PADMA'I SA, ,RDZAS LA SOGS 
PA MCHOG RNAMS NGES 'BYUNG 'GYUR, ,GANG GIS SNGAGS NI YANG DAG BZLAS BYAS NA, ,NYES PA DANG BCAS THAMS CAD SPONG BAR 'GYUR, ,YON TAN THAMS CAD YANG DAG SKYE ZHING BRTAN, ,DE PHYIR NGAL MED SEMS KYIS SNGAGS BZLAS BYA, ,DPAL LDAN KHAMS GSUM DBANG BYED 'JIG RTEN 
DBANG PHYUG GI NI YON TAN GSAL BYED PA'I, ,BDAG GIS SGRUB THABS ZLA BA'I 'OD ZER BGYIS PA'I GANG ZHIG BSOD NAMS STOBS KYIS NI, ,DE YIS 'GRO BA MA LUS SNYING RJE'I GZHAN DBANG YID KYI MUN PA 'JOMS GYUR PA'I, ,'GRO BA THAMS CAD DBANG DU BYED PA'I GO 'PHANG THOB CING RTAG 
TU ZHI GYUR CIG ,'JIG RTEN GSUM PO DBANG DU BYED PA'I 'PHAGS PA BHUG MA'I SGRUB THABS RDZOGS SO,, ,,SLOB DPON DPAL LDAN SH'U N+YA T'A SA M'A DHI BADZRA P'A DAS MDZAD PA'O,, 