@202B
#, ,RGYA GAR SKAD DU, DZNYA N'A BE SHA N'A MA, BOD SKAD DU, YE SHES 'PHO BA ZHES BYA BA, RDO RJE RNAL 'BYOR MA LA PHYAG 'TSAL LO, ,MU YIG GIS SPRAS BYI RU'I CHUN 

@203A
*, ,PO LTAR GSAL SKAR BCAS DGONGS KA'I THUN MTSAMS 'DRA, ,ME STAG RAB 'PHRO 'JIGS BYE ME 'BAR LTA BUR PHYOGS DANG NAM MKHA' GSAL BYED CING, ME TOG DKAR PO DANG LDAN GYI SHU KA YI MI TOG 'BAR BA'I TSOGS 'DRA BA, ,GZI BRJID DU MAS RNAM BRGYAN DMAR BA'I SKU MNGA' 
RDO RJE PHAG MO KHYED LA BSRUNGS, ,NYES MTSO'I CHU RNAMS MA LUS PA LAS RGAL GYUR YE SHES DAM PAS YANG DAG BRGYAN, ,GZHAN DON LA BRTZON BCOM LDAN 'DAS MA RDO RJE PHAG MO 'JIGS MA LA BTUD NAS, ,SHIN TU GTING ZAB DPAL LDAN 'KHOR LO SDOM PA'I RGYUD LAS YANG DAG BLANGS GYUR PA, ,YE SHES 
DBAB PA'I CHO GAS GSANG BA YID CHES SKYED BYED TSUL BZHIN BRJOD PAR BYA, ,BSAM GTAN KHANG PA YID 'ONG SKYE BO DANG BRAL DRI ZHIM CHUS BRLAN SAR ZHUGS TE, ,SHIN TU 'JAM ZHING MTHO BA'I STAN LA 'DUG NAS PHYIR LA 'JIGS PA SEL BYED PA'I, ,GSANG SNGAGS BRJOD NAS DE 'OG MDUN DU ME TOG GIS 
NI BYUGS GYUR DKYIL 'KHOR DAG ,CHO GA BZANG PO BYAS NAS BZLAS PA BYAS PA'I RDO RJE'I CHU YIS KHRUS BYAS TE, ,'BYUNG PO'I TSOGS LA GTAN PA'I GTOR MA BTANG NAS 'BAD PA DAM PAS THANG KA DAG ,MDUN DU BKRAM NAS SPOS KYIS BDUGS SHING MCHOD NAS BLO BZANGS KYIS NI BSAM GTAN BYA, ,SPRUL 
PA'I 'KHOR LOR NYI MA'I SA BON LAS GYUR ME GZUGS DMAR PO GRU GSUM LA, ,CHU SKYES DMAR PO DUS KYI 'DAB MA DANG LDAN RAB TU 'BAR ZHING RGYAS PA BSGOM, ,DER NI RO YI SNYING GAR 'OD DROD CAN STENG SHIN TU G-YON BRKYANG ZHABS BZHUGS PA, ,BCOM LDAN 'DAS MA RDO RJE PHAG MO PHAG PA'I ZHAL MNGA' 
RAB TU KHRO MO NI, ,PHYAG RGYA LNGA POS BRGYAN CING SPYAN GSUM DANG LDAN RGYAS SHING GSUS PA SHIN TU GRIMS, ,KHRO GNYER RAB TU BSNYER ZHING LJAGS G-YUG HR'I: YI SGRA YIS ZHAL NI GANG GYUR CING, ,'JIGS MA 'OD TSOGS 'PHRO BA LAS KYES RGYAL BAS SEMS CAN DON RNAMS MDZAD, ,GCER BU THOD PHRENG 
RDO RJES BRGYUS PAS DBU SKRA KHAM PA GYEN BRDZES MA, ,RDO RJE LCAGS KYU RGYAL MTSAN THOD BCAS SDIGS MDZUB BCAS PA'I ZHAGS PA DAG ,RIG BYED TSAD KYIS PHYAG MCHOG RNAMS KYIS BSNAMS SHING SPYANG MO 'GYING BAG DANG LDAN MA, ,RGYA SKYEGS KI SHU BANDU DZI BA KA DANG KI LI'I ME TOG LTAR DMAR BA, , 

@203B
SKUL MGO PHRENG LAS BYAS DO SHAL GYIS BRGYAN RGYAS ZHING MKHREGS PA'I NU 'BUR CAN, ,'OD BDUN PA DANG DPAL MO ZLA TSES MKHA' BCAS SA MTHA' LAS SKYES MCHOG GYUR MA, ,KUN DGA' DANG BCAS THUGS RJE'I CHUS BRLAN THUGS CAN YE SHES MNGON RTOGS SKYED MDZAD BLTA, ,DE NAS YE SHES 
'BAR BA DAM TSIG CHUD CING LUS LA DRUG PO BKOD BYAS NA, ,DE LA SEMS LAS BYUNG BA'I CHO GA DAG DANG PHYI NANG SHIN DU GSANG RNAMS DANG, ,BSTOD PA SNA TSOGS DAG DANG GLU DBYANGS MCHOG RNAMS KYIS NI RAB TU MCHOD BYA ZHING, ,THAL MO SBYAR NAS GUS DANG BCAS PA'I SEMS KYIS DE LA MGO BOS 
PHYAG BYA'O, ,DE LA SPRUL 'KHOR LA GNAS RGYAL BA'I PHO BRANG LE BRGAN RTZI LTAR DMAR BA LA, ,STENG ZUR 'OG GU RIG BYED SGO DANG DRAG PO NYI MA LTA BU DAG DANG NI, ,'OG ZUR STENG DU BSIL ZER CAN DANG MKHA' LDAN YI GE THA MA'I GONG MA DANG, ,DBUS SU 'OD ZER DMAR PO MTHA' YAS RNAMS KYIS PHYOGS MTHA' 
SNANG BYED SA BON BSGOM, ,DE NAS RGYAL BA'I BZHUGS GNAS RAB MDZES 'KHOR LO LTA BUR 'KHOR BAR BSGOMS NAS NI, ,SNGAGS KYANG BZLAS TE STOBS BZANGS LAS BYAS BDUG PA SNGAGS LDAN BLO DANG LDAN PAS BSREGS, ,MA LUS RGYAL BA'I SKU LDAN LHA MO 'BOD PA'I DE MA THAG TU A'A BE SHA YA DANG, , 
DE NAS SKUL BYED DE RJES RANG GI SA BON DE 'OG ME YI BTZUN MO YIN, ,SKU DANG CHA KUN THA MA'I RJES LA MCHOG GI SA BON DE NAS GLANG PO STE, ,DE RJES DRAN YIG BRTEN PA'I KshA LTAG NAM MKHA' ZUR LDAN RJES LA'ANG DE NYID YIN, ,AOm HR'Im HAm DANG YI RJES LA'ANG BDE BA'I YI GE GSUM DANG NI, ,HI HI PHEm GSUM DE 
DAG RIM BZHIN BZLAS DANG BSREG DANG MTSAN MO'I GTOR MA'I YIN, ,NAG PO'I PHYOGS KYI BCU PA NAS BRTZAMS NYI MA SO SOR CHO GA YI, ,BZLAS PA GTOR MA MCHOD PAR LDAN PA'I BSAM GTAN DAM PA BSGRUBS BYAS NA, ,SHIN TU RGYA CHEN MI MNYAM MNYAM PA'I RANG BZHIN DNGOS GRUB BLANG BA YIS, ,THOD 
PA 'DI LA LEGS PA LA STON BLO CHEN RNAMS KYIS 'KHRUL MI BYA, ,YE SHES DBAB PA'I CHO GA LAS BSGOM PA'I CHO GA'O,, ,,SLOB MA GUS LDAN ZHABS PAD LA BTUNG RNAMS KYIS GSOL BA BTAB GYUR BLA MA YIS, ,NAG PO'I TSES MCHOG JI SKAD BRJOD PA DE DAG LEGS PA KHO NAR YANG DAG GZUNG, ,DE 

@204A
*, ,'OG 'KHOR LOR CHO GA BZANG POS JI SKAD BRJOD PA'I LHA MO MCHOG BSGOMS NAS, ,DE YI RTZI BAS LDAN 'OG MAR SNGAR BZHIN 'KHOR LO MDZES PA 'KHOR BAR BSGOMS NAS NI, ,DE 'OG LAG NAS RDOR 'DZIN PHUL TE JI SRID MGO LA MGON LDAN ME TOG CAN, ,DE DAG MA LUS SHIN TU 
BABS GYUR BAR DU YANG DAG BDUG CING GSANG SNGAGS BRJOD, ,PHEBS PAR GYUR TSE GRANG DANG TSAD PA CHEN PO LA GNAS LTA BUR SPU LDANG ZHING, ,MIG NAS MCHI MA 'DZAG CING 'DAR LA 'GYEL ZHING YE SHES DAG NI SKYE BAR 'GYUR, ,DE DAG RNAM GNAS GYUR PA RNAMS LA RNAL 'BYOR CHEN PO MCHOD PA'I CHO GA DANG, , 
BSGOM BYA BZLAS BYA BDUG PAR LDAN PA'I GANG SNGAGS DON KUN SGRUB BYED RNAMS KYANG BRJOD, ,GANG DAG DANG DANG BRAL BA'I SEMS LDAN BLUN ZHING SDIG PA'I LAS LA BRTZON GYUR PA, ,GUS PAS BKUR STI BYED PA'I NGOR NI MI DE RNAMS LA 'DI NI BRJOD MI BYA, ,YE SHES DBAB PA'I CHO GA LAS SLOB MA RJES SU 
'DZIN PA'I CHO GA'O,, ,,YANG DAG GRUB DANG SLOB MA BZANG 'DZIN BYED PAS PHYI ROL MCHOD PA BYED GYUR PAS, ,MDUN DU KHU BA DMAR POS ME TOG DMAR PO DANG LDAN MAndALA BYAS NAS NI, ,RDO RJES MTSAN PA'I 'KHAR SNOD LA BRTEN SNOD CHEN MNYAM PA DE LA LAG G-YON GYIS, ,'KHOR LO ZUR GSUM 
MDZES PA SNA TSOGS RDO RJE DANG BCAS MNGON PAR BRIS NAS NI, ,DE LA SNGAR BSHAD YI GE BZHI PO BGEGS BDAG DBANG PO'I MGO RGYAN PHYE BA YIS, ,NUB TU KHA BLTAS GSANG SNGAGS RIG PAS LAG PA G-YON GYIS SNGA MA BZHIN DU BRI, ,DE NAS CHO GA'I RIM PAS YE SHES BKUG NAS MYUR DU DAM TSIG LA GZHUG BYA, , 
DE LA DRI DANG SPOS MCHOG ME TOG DRI ZHIM MAR ME LHA BSHOS RNAMS DANG NI, ,'DOD PA LNGA DANG MCHOG GYUR BDUD RTZI STOBS DANG THUG PA GZHI PA BZANG PO DANG, ,BCAS DANG BZA' BA BDE GSHEGS DRUG PA DANG NI KHAR BA'I SIL KHROL BCAS GLU DANG, ,PI WANG GLING BU'I RNGA RIM RDZA RNGA PA tA HA RNAMS DANG NI DUNG DAG 
DANG, ,ZANGS DUNG RNAMS KYI SGRA SNYAN GAR BCAS DGE LEGS KYIS NI MCHOD CING BSTOD PA STE, ,MCHOD PA'I TSUL MCHOG LEGS PA SNA TSOGS RNAMS KYIS RNAM PA KUN DU MCHOD BYA ZHING, ,GUS PAS THAL SBYAR ZHES BCAS PAS DPE MED PHYAG NI RAB TU BTZAL BAR BYA, ,SNGAGS RNAM SO SOR CHO GA BZANG POS 

@204B
BZLAS PA YIS NI 'BUM DU LONGS BYAS TE, ,RDO RJE LA SEMS DBYE BAS 'DIS NI BZAS NA GSUM DU NGES PAR 'GYUR PA YIN, ,GANG TSE LTA BAR 'DOD PA SKYES NA DE TSE YI GE DANG BCAS PA'I, ,'KHOR LO MDZES PA DE DAG BZHUGS PA'I BLA MA LA YANG RAB BTUNG NAS, ,MU: YIG BCAS SNGAGS CHO GA LDAN PAR 'DUG 
PA RAB TU BRJOD NAS NI, ,SKYES BU DON MCHOG LA BRTZON BLO YIS BSAM GTAN LAS NI YANG DAG LDANG, ,YE SHES DBAB PA'I CHO GA LAS NI PHYI ROL MCHOD PA'I CHO GA'O, ,GANG ZHIG BSHAD ZIN CHO GA MCHOG GIS NYIN RE BZHIN DU 'KHOR LO MCHOD BYED CING, ,CHO GA JI BZHIN THANG KA'I MDUN DU LHA MO'I 
SNGAGS KYI BZLAS PA YANG BYED PA, ,DES NI 'GRO DON SNA TSOGS SKYED PA'I YANG DAG GRUB PA NGES PAR THOB 'GYUR ZHING, ,'JIG RTEN DAG NA MDANGS 'BAR LHA MO LTA BUR SHIN TU MCHOD PA NYID DU 'GYUR, ,RJES CHAGS SNYING LDAN GOS DMAR CAN GYI BSGRUB BYA GANG YIN MDUN DU BLTAS BYAS NAS, ,RDO RJE 
ZHAGS PAS MGUL NAS LEGS PAR BCINGS SHING BRANG NAS LCAGS KYUS PHUG NAS NI, ,THAL SBYAR GCER BUR DRANGS NAS RANG GI RKANG GNYIS LA NI 'GYEL BAR GAR BYED PA, ,dO MA BIS RA dA'I SKYE BO LTA BUR DES NI SHIN TU BYED PAR 'GYUR, ,GANG GI MGO LA RDO RJE'I RTZE MOS BSNUN CING THOD GNAS KHRAG GIS 
MIG BKANG BA, ,DE NI RDO RJE'I LUS CAN YIN DU ZIN KYANG MYUR BAR GSHIN RJE'I GNAS SU 'GRO, ,SA BON 'OD ZER BDUD RTZI'I RANG BZHIN TSOGS KYIS SHI BA GANG GI RMA BKRUS SHING, ,KHA tV'Am LA GNAS SKRA DANG BCAS PA'I DRIL BUS DES NI YANG DAG 'TSO BAR 'GYUR, ,YE SHES DBAB PA'I CHO GA LAS PHAN YON 
SBYOR BA DANG BCAS PA'I CHO GA'O,, ,,YE SHES DBAB PA'I CHO GA TSUL BZHIN BRJOD PAS BSOD NAMS ZLA BA NYA BA YI, ,'OD LTAR DKAR ZHING NYES PA MA LUS SEL BA BDAG GIS BSGRUBS GYUR GANG YIN PA, ,DES NI 'GRO RNAMS NYON MONGS MA LUS DANG BRAL YON YAN RMAS KYI GTER GYUR PA, ,BCOM 
LDAN 'DAS MA RDO RJE PHAG MO'I YE SHES SNANG BAS RAB TU 'BAR BAR 'GYUR, ,YE SHES DBAB PA ZHES BYA BA RNAL 'BYOR GYI CHO GA'I MCHOD DPAL STONG NYID TING 'DZIN GYIS MDZAD PA RDZOGS,, ,,BAL BO'I A'A TZ'A R-YA BHA RENDRA RU TZI DANG, LO TZ'A BA BLO LDAN SHES RAB KYIS BSGYUR BA'O,, ,, 

