@79A
#, ,RGYA GAR SKAD DU, RU TA STI STA BAm, BOD SKAD DU, BSTOD 
PA LAS 'DAS PAR BSTOD PA, 'JAM DPAL GZHON NUR GYUR PA LA PHYAG 'TSAL LO, ,BLA MED LAM LAS GSHEGS PA YI, ,DE BZHIN GSHEGS PA BSTOD 'DAS KYANG, ,GUS SHING SPRO BA'I SEMS KYIS NI, ,BDAG GIS BSTOD 'DAS BSTOD PAR BGYI, ,BDAG DANG GZHAN DANG 
GNYIS KA LAS, ,RNAM PAR DBEN PA'I DNGOS GZIGS KYANG, ,KHYOD KYI THUGS RJE SEMS CAN LAS, ,MA LOG PA NI NGO MTSAR LAGS, ,NGO BO NYID KYIS MA SKYES SHING, ,TSIG LAS 'DAS PA'I SPYOD YUL GYI, ,CHOS RNAMS KHYOD KYIS GANG BSTAN PA, ,DE NI KHYOD KYI NGO MTSAR LAGS, , 
PHUNG PO KHAMS DANG SKYE MCHED RNAMS, ,KHYOD KYIS BSGRAGS PAR MDZAD LAGS KYANG, ,DE DAG YONGS SU 'DZIN PA NI, ,SLAD KYIS KYANG NI BZLOG PAR MDZAD, ,GANG ZHIG RKYEN LAS DE MA MCHIS, ,DNGOS RNAMS RKYEN LAS JI LTAR SKYE, ,DE SKAD MKHAS PA KHYOD GSUNGS PAS, ,SPROS 
PA RNAMS NI BCAD PA LAGS, ,GANG DAG TSOGS LAS RAB GRUB NA, ,TSOGS PA RGYU LAS 'BYUNG MTHONG BA, ,DE DAG MTHA' GNYIS BRTEN PAR NI, ,KHYOD KYIS SHIN TU GZIGS PA LAGS, ,DNGOS PO RKYEN LA BRTEN GRUB PAR, ,KHYOD NI SHIN TU BZHED PA LAGS, ,DE LTAR BYAS PA'I SKYON LAGS 
PAR; ,'DI LTAR STON PA KHYOD KYIS GZIGS, ,GANG NAS KYANG NI MCHI MA LAGS, ,GANG DU YANG NI MCHIS MA LAGS, ,DNGOS PO THAMS CAD GZUGS BRNYAN DANG, ,MTSUNGS PAR KHYOD NI BZHED PA LAGS, ,LTA BA THAMS CAD SPANG PA'I PHYIR, ,MGON PO KHYOD KYIS STONG PA GSUNGS,, 

@79B
DE YANG YONGS SU BTAGS PA STE, ,DNGOS SU MGON PO KHYOD MI BZHED, ,STONG DANG MI STONG BZHED MA LAGS, ,GNYIS KAR KHYOD DGYES MA LAGS TE, DE LA RTZOD PA MA MCHIS PAR, ,KHYOD KYIS GSUNG CHEN SPYOD PA LAGS, ,GZHAN MIN DNGOS PO YOD MIN ZHING, ,GZHAN MIN GNYIS MIN 
ZHES KYANG GSUNGS, ,GCIG DANG GZHAN NYID SPANGS PAS NA, ,JI LTA BUR YANG DNGOS MA MCHIS, ,GAL TE SKYE SOGS GSUM MCHIS NA, ,'DUS BYAS MTSAN NYID MCHIS PAR 'GYUR, ,DE DAG GI YANG SKYE LA SOGS, ,GSUM PA THA DAD 'GYUR BA LAGS, ,SKYE SOGS GSUM PO SO SO NI, , 
'DUS BYAS LAS LA NUS MA LAGS, ,GCIG LA GCIG TU 'DUM PA RNAMS, ,PHRAD PAR YANG NI MCHIS MA LAGS, ,DE LTAR MTSAN GZHI MTSAN MA MCHIS, ,DE LTAR GRUB PA MA LAGS PAS, ,'DUS BYAS GRUB PA MA LAGS NA, ,'DUS MA BYAS LTA GA LA GRUB, ,SMRA BA'I SENG GES DE SKAD 
DU; ,KHYOD NYID GSUNGS NA SENG GE YIS, ,'BIGS BYED GLANG CHEN SMRA RNAMS KYI, ,RGYAGS PA BSAL PAR GYUR PA BZHIN, ,LAM ZHUGS GNOD PAR SNA TSOGS DANG, ,LTA BA'I LAM NGAN MI RTEN LTAR, ,KHYOD LA BRTEN NAS YOD PA DANG, ,MED PA NYID LA'ANG RTEN MA LAGS, ,KHYOD KYIS DGONGS 
NAS GSUNGS PA DANG, ,GANG DAG GIS NI DE LTAR RTOGS, ,DE DAG KHYOD KYIS DGONGS GSUNGS PA, ,PHYIR ZHING RTOGS PAR BGYI MI 'TSAL, ,DNGOS KUN MYA NGAN 'DAS MTSUNGS PAR, ,DE LTAR GANG GIS RNAM SHES PA, ,DE TSE DE LA JI LTA BUR, ,NGAR 'DZIN KUN DU 'BYUNG BAR 'GYUR, ,DE LTAR 
YANG DAG RIG PA'I MCHOG ,DE NYID RIG PA KHYOD BSTOD PA'I, ,BDAG GIS BSOD NAMS GANG YIN DES, ,'JIG RTEN YANG DAG RIG MCHOG SHOG ,BSTOD PA LAS 'DAS PAR BSTOD PA SLOB DPON CHEN PO 'PHAGS PA KLU SGRUB KYI ZHAL SNGA NAS MDZAD PA RDZOGS SO,, ,, 
