@84B
#, RGYA GAR SKAD DU, DZAMBHA LA STO TRA, 

@85A
*, ,BOD SKAD DU, DZAMBHA LA'I BSTOD PA, DZAMBHA LA LA PHYAG 'TSAL LO, ,LHA DANG LHA MIN DRI ZA MI'AM CI RNAMS KYI, ,COD PAN 'OD KYIS ZHABS KYI KHRI NI GSAL MDZAD PA, ,BYANG CHUB MCHOG TU NGES MDZAD GNOD SBYIN DBANG PHYUG LA, ,SEMS CAN RNAMS LA SMAN PA'I BSAM 
PAS BDAG GIS GSOL, ,GANG ZHIG BRTZE BA'I BDAG NYID BYANG CHUB SBYIN MDZAD KHYOD, ,SNYING RJE'I RTZA BA SEMS CAN DON DU RAB TU GRAGS, ,MGON KHYOD SEMS CAN RNAMS LA BRTZE BAR MI MDZAD NA, ,KHYOD KYIS SANGS RGYAS DRAN PAR GANG GI 'GYUR TE 'TSAL, ,SHIN TU MI BZANG 
DBUL BA'I SDUG BSNGAL NANG DU NI, ,'GRO RNAMS LHUNG BA KHYOD KYIS MTHONG BAR MA GYUR TAM, ,RIN CHEN GTER CHEN RNAMS KYI MTSAN NAS BZUNG BYAS NAS, ,KHYOD KYIS CHU BO YANG NI RDZING GIS BCING BAR MDZOD, ,SHIN TU DBUL PA'I BYIN ZA MI BZAD DRAG PO YIS, ,'GRO BA GANG ZHIG 
NYIN DANG MTSAN DU SREG PAR BYED, ,BRTZE BA NYID KYIS SER SNA RNAM PAR SPONG MDZOD LA, ,RIN CHEN BDUD RTZI'I CHAR GYI CHAR RGYUN DRAG TU PHOB, ,KHYOD NI RGOD PAS BRGYA BYIN GYIS NI RGYAL SRID DANG, ,SPYAN ZUR TZAM GYIS KHYAB 'JUG GIS NI DPAL MO DANG, ,MNYES PAS DBANG PHYUG 
GIS NI GANGS RI'I GNAS KYANG THOB, ,MGON PO SDUG PHONGS 'GRON BU TZAM YANG MI STER RAM, ,'GRO BA'I DBANG PHYUG RNAMS LA DPAG MED BDE BA RNAMS, ,RTAG TU KHYOD STER SDUG BSNGAL CAN LA DE LTA MIN, ,KHYOD KYIS SNGON MA MTHONG BA SNYING RJE'I YUL GYUR PA'I, ,DBUL BA'I SDUG 
BSNGAL CAN LA JI LTAR KHYOD 'JIGS SAM, ,NOR GYIS NOR SLONG GUS LDAN RNAMS LA KHYOD 'GENGS KYI, ,YANG DAG SKAL MED SDIG BYAS RNAMS LA KHYOD MIN ZHING, ,NOR GTONG NOR GYIS NOR LDAN PAR NI 'DZIN GYUR TE, ,MGON PO SLOD BA'I TSOGS RNAMS NGES PAR SPONG BYED DAM, ,GAL TE 
KHYOD KYIS NOR GTONG RNAMS LA KHYOD KYIS STER, ,SKYE BO TSEG NGAN RNAMS LA JI LTAR KHYOD 'JIGS SAM, ,RAB TU 'BAD PAS NGES PAR SMRA BA DE YIS MCHOG ,GNOD SBYIN RGYAL PO BDAG GIS GSOL BA GSAN DU GSOL, ,RAB TU 'BAD BYAS DE 'DRA'I NOR DANG LDAN GYUR NAS, ,JI LTAR 

@85B
DBUL PO'I SGRA NI THOS PAR MA GYUR CIG, ,DBUL PO'I ME NI RAB TU 'BAR BAS 'GRO BA RNAMS, ,SREG PAR NGES MTHONG YID KYIS NGO MTSAR NYID DU GYUR, ,GANG ZHIG BDAG GIS SMRAS BA'I TSIG RTZUB TSIG RNAMS NI, ,CHU YI DBANG POS BRTZE PHYIR 'DI RNAMS BZOD PAR MDZOD, ,GANG ZHIG 
BSTOD PA 'DI YIS NI, ,RTAG TU 'BAD PAS DZAm LA BSTOD, ,DES NI DBUL POR MI 'GYUR ZHING, ,SHIN TU MI G-YO'I DPAL THOB SHOG, ,MI'I DBANG PO NYI MA RNAM PAR GNON PAS DZAMBHA LA LA BSTOD PA MDZAD PA RDZOGS SO,, ,,KALY'A nA MI TRA GZHON NU SHES RAB BKYIS BSKUL NAS, 
RGYA GAR GYI MKHAN PO DHARMMA DH'A RA DANG YAR LUNGS PA GRAGS PA RGYAL MTSAN GYIS DPAL SA SKYA'I GTZUG LAG KHANG DU BSGYUR BA'O,, 