@63B
#, ,RGYA GAR SKAD DU, TRI SA MA YA BY'U HA R'A DZA SHA TA AAKshA 
RA S'A DHA NAm, BOD SKAD DU, DAM TSIG GSUM BKOD PA'I RGYAL PO'I YI GE BRGYA PA'I SGRUB THABS, DUS GSUM GYI DE BZHIN GSHEGS PA THAMS CAD LA PHYAG 'TSAL LO, ,GANG 'DIR NGAN 'GRO'I RGYUN GCOD CING, ,MNGON MTHO DNGOS GRUB KUN 'BYUNG GNAS, ,SNGON BSAGS SDIG BA DAG BYA'I 
PHYIR, ,BLA MAR GYUR PA KUN LA 'DUD, ,DE LA DANG PO RNAL 'BYOR PAS, ,BYANG CHUB TU NI SEMS BSKYED CING, ,BLA MA MNYES BYAS RJES GNANG THOB, ,MAN NGAG JI BZHIN RNYED PA DANG, 'JIG RTEN CHOS DAG RNAM PAR SPANGS, ,SEMS CAN KUN LA SNYING BRTZE BA, ,RTAG TU BSGOM DANG BZLAS LA DGA',, 
DE NI RGYAL BAS RNAL 'BYOR GSUNGS, ,DGON PA CHEN PO'I SA PHYOGS SAM, ,DUR KHROD NAGS TSAL MCHOD RTEN DRUNG, ,ME TOG 'BRAS BU'I TSOGS KYIS BRGYAN, ,AA SHO KA YI SHING DRUNG DU, ,DNGOS GRUB THAMS CAD BSDUS PA 'GRUB, ,YON TAN KUN TSAD RNAL 'BYOR PAS, ,YID DANG RJES 

@64A
*, ,MTHUN NAGS SU NI, ,'JAM PA'I STAN LA LEGS 'DUG NAS, ,SEMS DPA'I SKYIL MO KRUNG BCAS TE, ,KHRO BO 'DOD PA'I RGYAL PO YI, ,SNGAGS KYIS BGEGS RNAMS GZHOM PAR BYA, ,NA MA: SA MANTA K'A YA W'A KA TZI TTA BADZ'A nA NAT KRiT H'Um DZA SHA ,DE NAS CHA GSUM LA GO RIMS 
BZHIN DU SNGAGS BZLAS NAS LUS KYI CHA GSUM BSRUNG BAR BYA STE, AOm BHUR SV'A H'A, AOm BHU BA SV'A H'A, AOm BHURBHU BA SV'A H'A, RIGS KYI SNYING PO LEGS BZLAS SHING, GSAR ZHING MA GRUGS KU SHA YI, ,DAG BYED SOR NI BCU GNYIS CHAD, ,SRIN LAG LA NI GDAGS PAR BYA, ,AOm AA DZI NA DZI KA ,DMAR 
SER BA YI 'O MA DANG, ,BA YI ZHO DANG PA MAR DANG, ,BA YI CHU DANG LCI BA RNAMS, ,SHAR BA LTAS MI SMRA TZOG TZOG POR, ,'DUG STE SBYAR LA SRANG GSUM TZAM, ,PA L'A SHA YI 'DAB MAS BTUNG, ,AOm B'A KA BI SHUDDHA YE SV'A H'A, DE NAS CHU DOGS SU PHYIN LA LUS THAMS CAD DAM YANG NA YAN LAG LNGA 
BKRUS TE, CHU'I BGEGS BZLOG PA NI, G-YAS PA'I KHYOR BAS CHU BCUS TE, G-YON PA'I SDIGS MDZUB BSGRENGS LA, AOm DU PI K'A YA DU PI DU PI SV'A H'A, ZHES BZLAS PAS LUS LA GTOR BAR BYA'O, ,LUS THAMS CAD 'KHRU BA'I SNGAGS NI, AOm PRA KRi TI PA RI SHUDDHA: SARBA DHARM'A: PHRA KRi TI PA RI 
SHUDDHO NY\HAm, DE NAS LAG PA G-YAS PA'I KHU TSUR BCANGS PA'I MTHE BO BSGRENGS NAS MDZUB MO BKUG PAS SNYING GA DANG, LKOG MA DANG SPYI GTZUG DANG DPUNG PA GNYIS TE GNAS LNGAR GTUG CING KHRO BO GTZANG SME MED PA'I SNGAGS KYIS BDAG NYID BSRUNG STE, AOm BADZRA KRO DHA H'Um DZA: ,LAG PA G-YAS 
PA'I GUNG MO DANG SRIN LAG BKUG STE, AOm SHUDDHE NTU SHO DHA YA SV'A H'A, DE NAS SEMS MA YENGS PAR BSAM GTAN GYI KHANG PAR SONG STE, BCOM LDAN 'DAS DAM TSIG GSUM BKOD PA'I RGYAL PO 'OG NAS 'CHAD PA BZHIN 'KHOR DANG BCAS PA MDUN GYI NAM MKHA' LA DMIGS TE, AOm SARBA TA 
TH'A GA TA P'A DA BANDA NAm KA RO MI ZHES PAS ZHABS LA PHYAG BYA'O, ,AOm PRA BA RA SATK'A RA PRA T'I TZTSA RA SA SV'A H'A, ZHES PAS ZHABS BSIL DBUL BA DANG, JI LTAR RNYED PA'I MCHOD PA LNGA'AM, MA RNYED NA YANG YID KYI SA SPRUL NAS, AOm BADZRA PUshPE H'Um, AOm BADZRA GENDHA H'Um, AOm BADZRA DH'U PE H'Um, AOm BADZRA NEE BI DYE H'Um, 

@64B
AOm BADZRA A'A LO KE H'Um ZHES BAS GO RIMS JI LTA BA BZHIN DU MCHOD PA DBUL BA DANG, SDIG PA BSHAGS PA LA SOGS PA BYA STE, DBANG MED BDAG GIS SDIG PA BGYIS PA DANG, BGYID DU STZAL LAM RJES SU YI RANG GANG, ,DE DAG THAMS CAD BYANG CHUB MCHOG GIS NI, ,SPYAN SNGAR DA LTA MA LUS SO SOR 
BSHAGS, ,BDE GSHEGS SRAS KYI TSOGS GNYIS ZAB PA DANG, ,RGYA CHER 'GRO BA MA LUS PA YI DON, ,SGRUB PA MDZAD DAD DE LAS GZHAN PA LA'ANG, ,BDAG NI GUS PAR RJES SU YI RANG NGO, ,THUGS RJES KHYAB PA'I THUGS DANG LDAN GYUR CING, ,BLO GROS SDIG BRAL GTI MUG TSOGS KUN 
BCOM, ,MA LUS RIGS KYI PADMA'I NANG BZHUGS PA'I, ,BDE BAR GSHEGS PA RNAMS LA SKYABS SU MCHI, ,BLO MCHOG RNAMS KYI KUN DGA' RA PA STE, ,DMAN PA 'JIGS PA NYID KYI RGYAL BYED TSAL, ,SRID PA'I RNAL 'BYOR ZIL GYIS GNON PA'I MCHOG ,GSUNG MCHOG CHOS LA BDAG 
NI SKYABS SU MCHI, ,'DOD CHAGS LA SOGS SPRUL GYI DUG BCOM ZHING, ,BLO LDAN RNAM RGYAL THUGS RJE CHER LDAN PA'I, ,BRTUL ZHUGS BZANG PO'I TSOGS LA SKYABS SU MCHI, ,SRID DANG BRAL BA RNAMS LA BDAG PHYAG 'TSAL, ,ZHES BRJOD CING DE BZHIN DU BYANG CHUB SEMS BSKYED PA DANG, 
CHOS KYI 'KHOR LO BSKOR BA'I PHYIR BSKUL BA DANG, GSOL BA GDAB PA DANG, DGE BA'I RTZA BA BSNGO BAS DE LTAR TSOGS BSAGS NAS BRTAN PA DANG G-YO BA THAMS CAD STONG PA NYID DU BLTAS NAS, DE BRTAN PAR BYED PA'I SNGAGS BRJOD PAR BYA'O, ,AOm SVA BH'A BA SHUDDHA: SARBA DDHARM'A: SVA BH'A BA 
SHUDDHONY\HAm, DE NAS STONG PA'I DANG LAS MI LJANG GU LAS BYUNG BA'I PADMA 'DAB MA BRGYAD PA LTE BA DANG ZE'U 'BRUL MAm GYIS MTSAN PA DANG BCAS PA BSAMS LA, DE'I STENG DU AA LAS ZLA BA'I DKYIL 'KHOR DE'I STENG DU TREEm LAS BYUNG BA'I BCOM LDAN 'DAS DAM TSIG GSUM BKOD PA'I RGYAL PO SKU MDOG 
GSER BCOM LTA BU, MTSAN SUM CU RTZA GNYIS DANG, DPE BYED BZANG PO BRGYAD CUS SPRAS PA, CHOS 'CHAD KYI PHYAG RGYA CAN DU BDAG NYID BSGOMS LA, DE'I G-YAS PHYOGS SU BYANG CHUB SEMS DPA' RDO RJE 'DZIN STON KA'I 'DAM BU LTAR SER SKYA, RGYAN THAMS CAD KYIS BRGYAN PA, 

@65A
*, ,PHYAG GNYIS KYIS RDO RJE BZUNG NAS SNYING GAR THAL MO SBYAR BA'O, ,G-YON DU BYANG CHUB SEMS DPA' RDO RJE 'DZIN CHEN PO SKU MDOG SER PO G-YAS NA NOR BU BZANG PO BSNAMS PA, MCHAN KHUNG G-YON PAS DUNG NGAM RDO RJE BZUNG BA, RGYAN THAMS CAD KYIS SPRAS PA'O, ,G-YAS KYI 
MDUN ROL DU KHYE'U MTHA' YAS KHRO BO'I CHA BYAD CAN, SKU MDOG ME TOG PA L'A SHA LTA BU G-YAS NA SHAN PA'I ZANGS GRI ,G-YON NA KA P'A LA ME TOG GI TSOGS KYIS BKANG BA, RGYAN THAMS CAD KYIS BRGYAN PA, SPRUL DKAR PO'I MCHOD PHYIR THOGS PA 'CHANG BA'O, ,G-YON GYI MDUN ROL DU 
BU MO MTHA' YAS ZHI BA'I CHA BYAD CAN SKU MDOG D'UR BA'I MYU GU LTA BU G-YAS PA'I THAL MOS RANG GI GTZO BO LA PHYAG 'TSAL BA, G-YON PAS PADMA YU BA DANG BCAS PA BSNAMS PA, RGYAN THAMS CAD KYIS BRGYAN PA BSAM PAR BYA'O, ,DE NAS RANG GI SNYING GA'I ZLA BA'I STENG DUS BON GYI YI GE TREEm 
LAS 'OD ZER KHA DOG LNGA PA SHIN TU GSAL BA SPROS PAS BCOM LDAN 'DAS 'KHOR DANG BCAS PA MDUN GYI NAM MKHA' LA SPYAN DRANGS TE, MCHOD PA RNAM PA LNGA PHUL NAS DE'I SPYAN SNGAR 'KHOR BA THOG MA MED PA NAS BSAGS PA'I SGRIB PA'I TSOGS DAG PAR BYA BA'I PHYIR LHA'I SKU SGYU MA LTA BU 
DE NYID LA DMIGS TE BZLAS BRJOD BYA'O, ,BZLAS BRJOD BYED PA MI MYUR MI DAL ZHING, ,HA CANG CHE MIN HA CANG CHUNG BA'ANG MIN, ,SMRA BZHIN MA YIN GZHAN DU YENGS BZHIN MIN, ,GUG SKYED KLAD KOR TSEG DRAG NYAMS PAS MIN, ,'PHAGS PA'I YI GE BRGYA PA YI, ,RTOG PA'I 
RGYAL PO'I CHO GAR BSHAD, ,SNGAGS KYI MTHU NI BSAM MI KHYAB, ,MTHU NI RNAM PA DU MA MTHONG, ,BZANG SPYOD YI DAM BCAS PA YI, ,CHO GA YIS NI 'DI BZLAS NA, ,THAR PA'ANG NGES PAR SKYED BYED NA, ,'CHI BA SLU BA SMOS CI DGOS, ,AOm NA MASTREE YA DHVI K'A N'Am, SARBA TA TH'A GA T'A N'Am, SARBA TRA AA BRA 
TI HA TA PABTI DHARMA T'A BA LI N'Am, AOm AA SA MA SA MA, SA MANTA TO AAN NTA TR'A PA PTE SH'A SA NI HA RA HA RA, SMAR SMAR nA BI GA TA R'A GA TA R'A GA ,BUDDHA DHARMA TE, SA RA SA RA, SA MA BA L'A, HA SA HA SA, TR'A YA TR'A YA, GA GA NA MA H'A BA RA LA KshA nE DZVA LA DZVA LA NA S'A GA RE SVA H'A, BCOM LDAN 'DAS KYI 'O, , 

@65B
AOm BAm BADZRA DHA R'A YA SV'A H'A, AOm MAm MA H'A BADZRA DHA RODBHA BA SV'A H'A, AOm tAm tA KI YA SV'A H'A, AOm NAm NA NDI KA YE SV'A H'A, 'KHOR RNAMS KYI SNGAGS SO, ,'DI'I CHO GA NI YAR GYI NGO TSES BRGYAD RGYU SKAR BZANG PO DANG LDAN PA'I BZHAG NAS BRTZIS TE, RANG NYID KHRUS DANG BSRUNG BA LA SOGS PA SNGAR SMOS PA BZHIN 
BYAS LA, TZANDAN DKAR PO'I CHUS NYE BAR BYUGS PA'I MAndAL BYAS NAS 'DOD PA'I LHA GRANGS DANG MNYAM PA'I ME TOG GI TSOM BU LEGS PAR BKOD NAS, DANG POR BSNYEN PA BRTZAM PAR BYA STE, DE'I 'OG TU NI LAS LA SBYAR BAR BYA'O, ,DE NAS YANG GTZO BO LA 'BUM BZLAS SHING 'KHOR RNAMS 
LA KHRI BZLAS PAR BYA ZHES BSAM GTAN GYI PHYI MI LAS BSHAD DO, ,DE NAS LAS LA SOGS PA BSHAD PAR BYA STE, LUS KYI KUN TU SPYOD PA DANG LDAN PA'I SNGAGS PAS GZHAN MI SMRA BAR RGYU SKAR RGYAL GYI ZHAG LA DKA' THUB LA GNAS TE, GTZANG SBRA'I SPYOD PAS SHING MYA NGAN MED KYI DRUNG DU GDONG GYEN DU 
PHYOGS PAS STONG PHRAG BCU GNYIS BZLAS NA LAS KYI SGRIB PA JI SNYED PA ZAD PAR 'GYUR RO, ,'CHI KAR CHO GA 'DI NYID BZLAS NA BCOM LDAN 'DAS RJE BTZUN NYID MDUN DU BYON NAS ZHAL MNGON SUM DU STON PAR 'GYUR RO, ,KUN TU SPYOD PA GTZANG MAS MCHOD RTEN GYI DRUNG DU SPOS DKAR PO BSREGS NAS MI SMRA 
BAR STONG PHRAG BCU BZLAS NAS, RAL GRI DANG RKANG MGYOGS DANG, RI LU DANG GNOD SBYIN MO DANG, LHA MA YIN GYI PHUG DANG, MIG SMAN DANG, GTER DANG, MI SNANG BA RNAMS GRUB PO, ,CHU KLUNG GI NANG DU MGRIN PA MAN CHAD NUB PAR ZHUGS NAS GZA' PHUR BU'I ZHAG LA STONG PHRAG NYI SHU RTZA 
BRGYAD BZLAS NA SA 'OG DANG SA STENG DANG SA BLA GSUM LAS RNAM PAR RGYAL BAR 'GYUR RO, ,SNGAR SMOS PA LTAR BSNYEN PA BYAS TE, PHYIS SGRUB PA'I DUS SU 'BYUNG PO'I NYIN ZHAG GI NAM PHYED NA BDUD RTZI LNGA LA SPANGS PA'I PADMA'I SKUD PA LAS SNYING PO BYAS LA, CHU SRIN GYI ZHAG GIS BKANG BA'I 
THOD PAR MAR ME SPAR BAR BYA'O, ,DE NAS THOD PA GSUM GYI SGYID PO'I STENG DU BTZUGS NAS, DE NAS THOD PA'I STENG NA GNAS PA'I SGRUB PA POS SNGAR SMOS PA'I CHO GAS BSRUNG BAR BYA STE, GTZO BO'I SNGAGS BRGYA RTZA BRGYAD BZLAS PAR BYA'O, ,DE NAS DU BA BLANGS TE ZA MA TOG TU LEGS PAR 

@66A
*, ,BZHAG NAS TSON SNA LNGA'I SKUD PAS RGYA GRAM DU BCINGS TE, YANG BRGYA RTZA BRGYAD BZLAS NA DNGOS GRUB GSUM 'GRUB BAR 'GYUR TE, DE YANG MI SNANG BA NI MCHOG GO ,SA'I 'OG NA GNAS PA'I GTER MTHONG BA NI 'BRING NGO, ,RGYAL PO'I BU MO DBANG DU BYED PA NI THA MA'O, ,DE DAG 
KYANG RANG GI MIG LA BSKU BA'I SBYOR BA'O, ,SNGA MA LTAR BSNYEN PA BYAS LA BHR'Um LAS BYUNG PA'I 'KHOR LO DKAR PO RTZIBS BRGYAD PA'I STENG DU DUG GIS ZIN PA BZHAG LA, DUG GI GZI BRJID SER PO RNAMS KYIS MA LUS PA KHYAB PA LA 'KHOR LO DKAR PO NYID KYI 'OG NAS MNAN TE, DE'I 'OD ZER GYI 
TSOGS KYIS 'OD ZER DKAR PO GSAL BAR BSAM PA NI DUG BSAL BA'I CHO GA'O, ,DGON PA'I BA LANG GI LCI BA LA STONG PHRAG BRGYAD BZLAS TE, DAR SNGON POS GTUMS NAS TSON SNA LNGA'I SKUD PAS BCINGS NAS MCHOD RTEN CHEN PO'I SROG SHING LA BTAGS NAS JI SRID MA GROL BA DE SRID DU SER BA BSRUNG BAR 
'GYUR RO, ,BAG ZAN DANG TZANDAN DMAR PO'I PHYE MA LA KLU'I RGYAL PO BA RU nA'I GZUNGS BRNYAN BYAS TE, NIM PA'I KHU BAS BYUGS LA DUS GSUM DU 'BRAS CHAN DANG 'O MA DANG 'BRAS BU GSUM GYI GTOR MA GTOD BZHIN PAS GTZO BO'I SNGAGS KYI SV'A H'A, GONG DU AOm N'A GA R'A DZA BA RU nA YE SH'I GHRAm 
MUNYDZA BA RI SHA YA DA TTAm SV'A H'A ZHES ZHAG BDUN GYI BAR DU NYIN RE STONG PHRAG BCU BZLAS NAS GZUGS BRNYAN KLU'I MTSOR BSKYAL NA CHAR 'BEBS SO, ,BCOM LDAN 'DAS NYID LA PHUL BA'I ME TOG RNYING PA GAR MKHAN GYI KHYIM NAS BLANGS PA'I MES KHAM PHOR SAR PA BKANG BA'I NANG DU BSREGS 
NAS BLA GAB MED PAR BRGYA RTZA BRGYAD BZLAS NA CHAR 'CHAD PAR 'GYUR RO, ,GRO GA'AM CHU SHING GI 'DAB MA LA SNGAGS GUR GUM GYIS BRIS TE, SKAR MA ME BZHI LA STONG RTZA BRGYAD BZLAS NAS MGUL DU BTAGS NA BYIS PA CHUNG DU BSRUNG BAR 'GYUR RO, ,RMA BYA'I SGO'AM THING RIL GYI RKANG LA LAN 
STONG PHRAG GSUM BZLAS NAS SGO KHANG GI RTA BABS SAM SGO STENG DU BTZUGS NAS, DE'I 'OG NAS 'DZUL BA'I SROG CHAGS THAMS CAD LA YAMS KYI NAD KYIS MI TSUGS SO, ,LAS TSOGS GZHAN DAG 'DIR GZHUNG MNGAS KYIS DOGS NAS MA BRIS SO, ,LAS DE THAMS CAD SEMS 

@66B
CAN THAMS CAD LA BRTZE BA NI KHA SKONG GI MAN NGAG GO, ,RTOG PA'I RGYAL PO LA BRTEN NAS, ,BLA MA'I MAN NGAG JI BZHIN DU, ,GO RIMS JI BZHIN BRIS PA LAS, ,MKHAS PA RNAMS KYIS BZOD PAR RIGS, SNGON DU BSNYEN PA BYAS NAS NI, ,SNGAGS 'DI YIS NI LAS RNAMS KUN, ,BRTZON 
LDAN THE TSOM MED PA YIS, ,'GRUB 'GYUR 'DI LA THE TSOM MED, ,DAM TSIG GSUM BKOD PA'I RGYAL PO'I YI GE BRGYA BA SGRUB PA'I THABS SLOB DPON CHEN PO KE DHA RA nA DHIS MDZAD PA RDZOGS SO,, ,,RGYA GAR GYI MKHAN PO PAndI TA DPAL GO MI 'CHI MED DANG, BOD KYI LO TZ'A BA BLO LDAN SHES 
RAB KYIS BSGYUR BA'O,, 