@97A
#, ,RGYA GAR SKAD DU, SVA RO DA YA AARTHA SAm GRA HA, BOD SKAD DU, DBYANGS 'CHAR BA'I DON BSDUS PA, 'PHAGS PA 'JAM DPAL 
GZHON NUR GYUR PA LA PHYAG 'TSAL LO, ,MGON PO DUS GSUM SGRUB PA MED, ,THAMS CAD MKHYEN LA PHYAG 'TSAL NAS, ,DGOS PA THAMS CAD BYED PA YI, ,RGYUD KYI DON BSDUS BSHAD PAR BYA, ,G-YUL LAS RGYAL BAR 'DOD PA YIS, ,DBYANGS 'CHAR RGYUD KYI DON BSGRUB PA, ,LEGS 

@97B
BRTAGS LAS KUN BYED PA YIN, ,DGA' BA STER 'DI MNYAN PAR GYIS, ,GANG DU YID NI DAG PA LA, ,MI RTAG PHYIR NI 'DI MI DGOS, ,'JIG RTEN GSUM GYI BYED PA'O, ,SEMS 'DI GCIG PU YIN PA'I PHYIR, ,DUS GSUM DUS MED MA RTOGS PA, ,BDE BA 'DOD PAS 'DI BSGRUB BYA, ,SDIG PA'I 
GZA' YIS GNOD BYAS PAS, ,SKAR MA JI BZHIN LAS MI BZAD, ,KHYIM DANG 'GROS KYI BYE BRAG GIS, ,GZA' YI LAS KYANG SO SOR MTHONG, ,JI LTAR GSUNGS PA'I BDAG PO RNAMS, ,GNOD PA'I DBANG GIS GZHAN DU 'GYUR, ,'DI LTAR MKHAN PO 'DRI BYED DANG, ,RGYU DANG 'BRAS BU BZHI 
ZHES DRAN, ,MKHAN PO MKHAS SHING BYE BRAG SHES, ,SPRO ZHING BLO GSAL YID GZUNGS PA, ,'DRI BYED LE'U GSUM PA LAS, ,JI LTAR GSUNGS PA'I MTSAN NYID CAN, ,RGYU YI MTSAN NYID CES BYA BA, ,LUS NGAG YID KYI BYED PA STE, ,RES KYI GZA' DANG RGYU SKAR DANG, ,BYED SBYOR TSES KYI YAN 
LAG DANG, ,GZA' RNAMS KHYIM LA 'KHOD PA DANG, ,DUS SBYOR THUN TSOD BYE BRAG RNAMS, ,LAM LNGA'I RNAM PAR SHES PA DANG, ,DBYANGS DANG GSAL BYED 'CHAR NUB DANG, ,LTAS DANG YI GE'I BYE BRAG DE, ,'DI LA NGES PAR SHES PAR BYA, ,MTHONG DANG 'BRAS BU GNYIS KYIS KA ,'BRAS BU 
THAMS CAD BSDUS PA YIN, ,MTHONG BA RGYAL PO BLON PO DANG, ,BUD MED DMAG DANG MTSON CHA DANG, ,GTONG LEN SRID SDE 'BRU NANG DANG, ,BAS DANG DPA' DAR BSHES DANG NI, ,PHAN TSUN MTHUN PA ZHES BYA BA, ,DE LTAR BCU GNYIS BSTAN PA YIN, ,GNAS KYI GZA' DGU RGYAL POS TE, ,BKA' 
STZAL GANG GSUNGS MTHONG BAR BYA, ,KHYED KYI RGYU SKAR BLON PO STE, ,RJE YI KHA LO SGYUR BA YIN, ,YAN LAG LNGA BSDUS DMAG DPUNG STE, ,BZANG NGAN GANG MANG BLTA BAR BYA, ,TATK'AL DUS SBYOR MTSON CHA STE, ,THEBS NA 'GYUR BA MED PA YIN, ,RANG GI BSOD NAMS BUD MED 'DRA, ,MO NGAG DBANG 
DU KUN KYANG 'GRO, ,HOM RA THUN PHYED LAS RNAMS NI, ,G-YUL GYI MTSON CHA GTONG LEN 'DRA, ,'DI LA BSGRIMS TE SPANG BLANG BYA, ,LTAS KUN SRID SDE NYID YIN TE, ,DANG POR CI SNANG BRTAG PAR BYA, ,LAM LNGA NAD PA'I ZAS DANG 'DRA, ,'PHRAL DU PHAN GNOD BYED PA YIN, ,LDANG DUS SNGA 

@98A
*, ,DRO'I ZAS DANG 'DRA, ,NYIN GCIG DE YI 'BRAS BU BYED, ,GSAL BYED DBYANGS 'CHAR DPA' SNGAR 'DRA, ,'CHAR NUB DAR RGUD BRTAG PAR BYA, ,MING DANG PHO NYA'I YI GE'I RNAMS, ,SNGAR 'DRIS MI DANG 'DRA BAS NA, ,CIR PHUB TU YANG SHES PA YIN, ,DUS SBYOR BYE BRAG PHRA 
BA YI, ,DUS SBYOR BYE BRAG GANG YIN PA, ,'KHUS PA'I MI DANG 'DRA BA YIN, ,BZANG NGAN THAMS CAD 'DI YIS BYED, ,THUN MONG DANG NI KHYAD PAR DE, ,'BRAS BU RNAM PA GNYIS SU DRAN, ,'DRI BYED LUS KYI GNAS SKABS LA, ,SDIG CAN GNOD PA'I MTSAN NYID RNAMS, ,DBYANGS DANG GSAL 
BYED DAR NUB DANG, ,SHA LA KA YI TZAKRA DANG, ,BRGYAD CU RTZA GCIG 'KHOR LO DANG, ,GLANG CHEN MCHE BA'I MTSAN NYID DANG, ,TSANGS PA KLU DANG SBRUL DANG NI, ,BI CHIN R'A HU'I 'KHOR LO DANG, ,R'A HU GDONG DANG SPEN PA DANG, ,BYA KHYUNG 'KHOR LO RNAMS LA BRTAG ,KHYO SHUGS LA SOGS LHAN CIG TU, ,GNAS 
PA RNAMS LA MING YIG DANG, ,RIGS GSUM STOBS KYI BYE BRAG RNAMS, ,JI LTAR GNAS PA BRTAG PAR BYA, ,KHYAD PAR 'BRAS BU CI SNYED PA, ,RANG RANG LAS LA SHIS PA BRTAG ,LAM LNGAS 'PHRAL GYI BYA BA BRTAG ,DBYANGS 'CHAR DAR RGUD LAS LA BRTAG ,PHO NYA'I BYA BA THAMS CAD LA, , 
TATK'ALA DUS SBYOR BRTAG PAR BYA, ,G-YUL DU CHAS PAR 'DOD PA'I TSE, ,LTAS KYI RIM PA BRTAG PAR BYA, ,ZONG NI 'PHO BA'I DUS TSOD BRTAG ,CHOM RKUN MING LA BRTAG PAR BYA, ,SBRUM MA PHO NYA'I MING LA BRTAG ,DON NI PHO NYA'I GSAL BYED LA, ,SKYES SKAR ZHAG GRANGS LHAG MAS BRTAG ,NYIN 
GCIG DGE SDIG LDANG DU BRTAG ,TATK'ALA SKAR MA'I BYE BRAG BRTAG ,SHA RA KA YI 'KHOR LOR BRTAG ,YUL RNAMS MTSAN NYID CES BYA BA, ,KURMA'I TZAKRA BRTAG PAR BYA, ,GONG MA'I GNAS SU 'GRO BA NA, ,SE BA'I TZAKRA BRTAG PAR BYA, ,'CHI LTAS RNAMS KYI MTSAN NYID NI, ,DUS KYI 'KHOR LO 
LAS SHES BYA, ,JI LTAR LUS NI GNAS PA LAS, ,TSE YI GNAS SKABS 'BRAS BU BRTAG ,BSOD NAMS SDIG PA'I BYE BRAG GIS, ,'DI YI 'BRAS BU ZHES SU SMRA, ,JI LTAR SKYES PA'I 'DU SHES LAS, ,DZ'A TI'I TZAKRA BRTAG PAR BYA, ,LAM ZHUGS LAM GYI 'KHOR LOR BRTAG ,DKAR PO'I 

@98B
'KHOR LOS BUD MED BRTAG ,RNGON PA'I 'KHOR LOS RI DAGS BRTAG ,RGYAN GYI 'KHOR LOS STOBS LA BRTAG ,RGYAL 'PHAM MING GI YI GES BRTAG ,THUN MONG RMA NI TRI SH'U LA, ,BYE BRAG RMA NI MA 'KHOR LOS, ,RIM PA BZHIN DU BRTAG PAR BYA, ,TSANGS PA'I 'KHOR LOS GNAS SKABS BRTAG 
GDUGS KYI 'KHOR LOS SHAR NUB DANG, ,DBUS KYI RGYAL PO'I LEGS NYES BRTAG ,SENG GE GDAN GYI 'KHOR LOS KYANG, ,LHO BYANG DBUS KYI RGYAL PO DANG, ,NOR BU RTA DANG GLANG PO CHE, ,BO TI GSER DANG CHOS RNAMS BRTAG ,MDA' GZHU'I TZA KRAS DE NYID BRTAG ,RAL GRI'I TZA KRAS DE NYID BRTAG 
RAL GRI BZHI YIS GSOD PA DAG ,BUM PA'I TZAKRAS PA TRA BRTAG ,PADMA'I TZAKRAS BYES 'GRO BRTAG ,BRE YI TZAKRAS SBRUM MA BRTAG ,BSRUNG DANG 'JOMS PA'I TZAKRA LAS, ,RDZONG GI 'KHOR LO BSHAD PA YIN, ,BUM PA'I TZA KRAS KHRON PA BRTAG ,DRAG PO'I LAS LA BIshtI BRTAG ,G-YUL DU 
MKHA' 'GRO MA BRGYAD BRTAG ,DUS TSOD GZEM PAR BYA BA NI, ,DUS SBYOR PHYED DANG THUN PHYED YIN, ,ZLA BA'I SNYIGS MA BYA BA BRTAG ,'PHO BA'I BRTAG PA 'PHO BA YIS, ,DGE SDIG BYE BRAG SHES BAR BYA, ,'DI LTAR 'KHOR LO JI SNYED PA, ,LHA YI DBANG POS GSUNGS PA LA, ,LAM LNGA'I RNAM PAR 
SHES PA DANG, ,DUS KYI 'KHOR LO'I CHO GA BSHAD, ,RDUL TSON DKYIL 'KHOR DAM PA RU, ,MI RNAMS 'JUG PA BYAS LA BYIN, ,DUS KYI 'KHOR LO'I BYED PA NI, ,'DOD LHA MCHOD DE BSTEN PAR BYA, ,RJES SU BSNGAGS PA'I TSIGS BCAD STONG, ,DBU ZHABS DU MA BUR MA YIN PA, ,DE LTAR BDAG 
PO RNAMS 'BYUNG MOD, ,JI SKAD GSUNGS PA'I CHO GA RNAMS, ,SKAD CIG RE RE LEGS BRTAGS PAS, ,BYE BRAG MA 'KHRUL SHES PAR BYA, ,YANG DAG DES PA THUB PA'I MI, ,GNOD PA KUN GYIS MI 'JIGS SHING, ,TSE RING PHUN SUM TSOGS PA DANG, ,GNAS SKABS KUN DU BDE THOB 'GYUR, , 
DBYANGS 'CHAR BA'I DON BSDUS PA, PAntI TA CHEN PO SENG GE'I GO CHAS MDZAD PA RDZOGS SO,, ,,RGYA GAR GYI MKHAN PO PAndI SHR'I DZA YA A'A NANDA DANG, LO TZ'A BA DGE SLONG RMONGS PA'I GNYEN PO DGOS 'DOD THAMS CAD 'BYUNG BAS BAL YUL RNAL 'BYO BA'I GTZUG LAG KHANG DU ZHUS SHING BSGYUR TE 

@99A
*, ,GTAN LA PHAB PA'O,, 