@50A
#, ,RGYA GAR SKAD DU, MA H'A MU DRA PRA G'I TI, BOD SKAD DU, PHYAG RGYA CHEN PO BRDA'I BRGYUD PA, BLA MA YI DAM MKHA' 'GRO DANG, ,SKYABS GNAS RNAMS LA PHYAG 'TSAL LO, ,GYAD KYI LUS LA DNGUL GYI YA LAD GYON 
PA KUN GYIS LTA BAR MDZES, ,TA LA'I MGO BCAD RTZA BA DE LAS MYU GU SKYE MI 'GYUR, ,RO NI SA YI 'OG NAS KANG KA'I SKAD KYIS 'BYIN PAR NUS, ,GANGG'A SGROL BA'I RKYAL BA 'DI LA CES SBRAS BYA BAR RIGS, ,SKYES BU SENG GE'I GSOB MTHONG BA NI SKAL BAR LDAN, ,GING PA RANG GIS BYED 
PA DAR GYI SRIN BU SNYING RE RJE, ,JI LTAR BROS KYANG GRIB MA 'DI LA GZUGS KYIS THAR PA MED, ,SPU GRI'I SO LA CHAGS PA'I SBRANG RTZI BLDAGS NAS PHUNG BAR NGES, ,RDO YI MI 'DI SRIN MO'I GLING DU BSKYAL KYANG MI DGA' MED, ,GNYEN PO PHYIR 'PHEL 'DAB CHAGS SKYE GA GO CHA BZANG, ,RIN CHEN 
GTER GYI THAD KAR NYAL BA'I DBUL MO SNYING RE RJE, ,SHING RTA BREL PA'I RGYU NI 'KHOR LO'I SGRAM [*SGRA MA] DU CHUD PAS LEN, ,RGYAL PO'I RJES GNANG THOB PA'I MI DE GSHED MA LA MI 'JIGS, ,RNGA YAB LAG NA THOGS BZHIN 'JA' TI DUG SBRANG PHYIR MI SKROD, ,'BRUG GI SGRA MED RMA BYA'I MNGAL DU SGO NGA CHAGS 
MI 'GYUR, ,MA GA DH'A RU DNGUL CHU 'THUNGS PA DES NI GANGG'A RGAL, ,LI KHRI KHA RU CHUD PA'I BSIL BA THAMS CAD MTSAL DU 'BAB, ,GZEB NAS THON NAS GSHED MA'I LAG TU 'GRO BAR MA BYED CIG ,LHO RU RKUN MO'I SNYING SHA ZO LA DRANG SRONG RGYAL MTSAN PHYI RU PHUD, ,RO LA GSER GYI PHRENG BA 
BTAGS PA DE YI GAN DU 'GRO BAR MI BYA'O, ,SMAN MCHOG BSIL MNGAR MI BTZONG MIN LUS KYIS BTUNG BAR BYA, ,GLANG PO'I RGYU SHE LCAGS KYUS PHROGS PA 'DI NI NGO MTSAR CHE BA YIN, ,GDAN SAR BTON PA RGYAL BU'I LAG NAS TSANGS PA'I SKUD PA DA LONG CIG ,DMUS LONG MIG GIS DO LO CI 'DRA'I 
LAN NI THEBS PAR MI 'GYUR RO, ,DGOS 'DOD SNA TSOGS 'BYUNG BA'I NOR BU'I NUS PA SU LAS BLANGS PA YIN, ,SKOM PA'I PHYIR NI LAN TSVA'I CHU RGOD 'THUNG BA'I MI DE LTAS NGAN YIN, ,DUG LAS SKYES PA'I SRIN BU 'DI YIS DA KHOS MAN NGAG BSTAN NAS SONG, ,MU DRA AA GA LA BTAB PA'I GZUGS DE 

@50B
GANDHA LOG TU SHES PAR BYOS, ,KU RU KULLE'I GNAS SU SGROL MAS GSUNGS SO,, ,,SGYU RTZAL LUS LA MED PA'I MI YIS GYAD KYI SPYOD PA DOR BA RUNG, ,DRI MA CAN GYI LUS KYIS TSANGS PA'I SGO LNGA NAM YANG MTHONG MI 'GYUR, ,CHU SRIN KHA RU GRU CHU DED DPON 'DI YI SPYOD PA DA LTOS DANG, ,MU TIG 
PHRENG BA PADMA'I SKUD PAS ZLA BA'I DBUS SU SGYUR PAR BYA, ,SHUL DKAR AU SHUG LA TSOGS 'DRON [?] PO'I DON NI NYI MA RGAS PAS SHOR, ,DE MTHONG BDUD NI MIG PHYIS PHYOGS BZHIR GAD MO RTA SKAD 'TSER, ,MKHA' LA 'PHUR BA'I NUS PA 'DAS PA'I DUS DER BSKAMS, ,MKHREGS LA MTHUR 
GZHOL GRUNG DE SHING RTA BREL BA GANG GI STOBS LAS BYUNG, ,DUG SBRUL RKE BCAD NUS PA MED PA RNAL 'BYOR PA YIS GZIGS, ,RNYOG MA'I CHU LA BZHIN GYI DKYIL 'KHOR 'CHAR BA RAB TU DKA', ,RKANG PA CHAG PA'I RMA DKRIS MGO LA 'CHING BA'I MI DE 'JA' TRI YIN, ,RDZA BA LAS RKANG PA BKRUS NAS 
DO LA'I STENG DU 'DZEGS PA BZANG, ,RUS SBAL KHOG PA PHA LAM RDZAS KYI RDO RJES BCAG PA NGO MTSAR CHE, ,MA GI TA YONGS LA BRANG 'GROS LTA BAR MI NUS SO, ,RGYA MTSO CHEN PO'I CHU NI RO DANG LHAN CIG 'GROGS PA MIN, ,NAGS LA ME MCHED PHYOGS BZHI'I RLUNG NI GROGS SU 'GYUR, ,RGYAL PO'I 
BTZUN MO LHA SRAS LA NI SKYO BAR 'GYUR MA YIN, ,K'A MA R'U RU SMYON PA'I CHU LA SU YIS 'THUNG BAR NUS, ,SO MA BTANG BA'I RDZA NI CHU LA SKOL BAR MI BYA'O, ,STAG NI RI MO YOD PAS LAN TE RTAG TU DGRA DANG 'GROGS, ,BHANDHA MED PAR GSER 'GYUR RTZI MCHOG RANG DGAR SHES PA MIN, ,CHUNG DUS MI 
'DZIN BCO LNGA'I ZLA BA RGYAS PA 'DI LA SGRA GCAN DBANG, ,BU SHI'I MA BU MTHONG BA'I 'GRO BA BZANG MO MYA NGAN REM, ,ZHING PAS CHU LUD BRTEN LAS BON SKYON MED GDAB PAR BYA, ,NGAR MCHOG DUG LA BLUD PA'I RAL GRI 'DI LA BRDAG [?] SA YOD, ,SMYON PA'I SHUL RDU 'BRANGS NA SNYING GAR YI GE SNA TSOGS 'CHAR, ,MI 
'GYUR MKHA' LA LDING BA'I BYA TRI 'DI LA GDAMS PA YOD, ,BYANG PHYOGS KHA BA CAN DU PHYIN NA 'GRO LA PHAN PAR 'GYUR, ,DPAL 'BRAS PHUNG RANG BYUNG GI RTZAR 'JAM DPAL GYIS GSUNGS PA'O,, ,,YI GE'I PHRING [PHRENG?] BA NYI ZLA'I BAR DU DPA' BO'I SPYAN GYIS BLTA BAR GYIS, ,RMA BYA'I MDONGS KYI 

@51A
*, ,KHA DOG NAM BRIS 'DI YI MKHAN PO SU ZHIG YIN, ,KHAB LEN RDO YI PHYOGS DER LCAGS BRAN RGYUG STE DE LA RIG BYED MED, ,GLANG PO'I MGO LA RVA MED CHAG GIS DOGS PA'I SDUG BSNGAL SKYE MI 'GYUR, ,RGYAL PO'I GZEB TU TSUD PA'I MID THAR RAM LDE MIG YID LA 
BGYIS, ,GING PA'I LAS BYAS SGYU MA'I DGE SLONG LA NI LTUNG BAS GOS MI 'GYUR, ,WA DANG GLANG PO BUNG BA SHA ZA SENG GE SMYON PA'I SPYOD 'GROS LTOS, ,SKYON GYIS MA GOS DNGUL CHU STA RUS 'THUNG BAR BYED, ,GCIG CIG GCIG LA GCIG PA NYID DU SHES PAR GYIS, ,GZAN DU PHA LAM SGUG PA'I 
BYA DE GANG YIN SU YIS MTHONG BAR 'GYUR, ,MTSAN LDAN LUS LA SGYU RTZAL MA SBYANGS GYAD DU 'GYUR MA YIN, ,WA TI'I WA LA GRUNGS [*GRUNG] YUN RING NA CHU NYID DRAG PAR 'GYUR, ,DANG LA SBU GRIS LCE CHOD DE DUS KHYOD KYI KHA NAS RIG BYED THON, ,'KHRI SHING LO 'BRAS SMIN CING LCI PAS RGYAS SU MA 'JUG CIG 
RTZAL GSUM LUS LA RDZOGS PA'I SENG GE 'DI LA YANG CUNG ZAD MED, ,RGUN 'BRUM TSAL NAS GRAM PA SNYAG PA'I SPRE'U SNYING RE RJE, ,CHU NANG RDO BOR TSE NA DE DUS ZLA BA GUD DU SONG BA MED, ,DUR BA GZEB KYI RI BONG 'DI YI SPYOD 'GROS BLTA BAR BYA, ,RDO YI MI LA NGAN DU SMRAS DANG BSNGAGS PA KHYAD PAR 
YOD DAM CI, ,LHA RDZAS SHEL LA ME CHU GNYIS KA 'BYUNG BA NGO MTSAR CHE, ,GAL NAD ZAS LA RGYUG PA'I SEMS CAN DE NI SNYING RJE'I YUL, ,GYAD KYIS KHRID KYANG 'KHOR LO DANG BRAL SHING RTAS LAM MI CHOD, ,RKANG LA KHONG DRIL BUD PA'I MI DE BLO SEMS BDE, ,LAS SU 'PHANGS PAS ZIL GYIS 
MI SKYUG GO LA PHYIR MI 'BOD, ,DAL BA'I DBANG MED RDZA MKHAN 'KHOR LO SRUB THAG CHOD NA BDE, ,SKYON GYIS MA GOS AUTPALA CHU NANG SKYES PA RANG SAR ZHOG ,GSHED MAS BZUNG BA'I LTAS NGAN MI DE RGYAB TU MIG MI BLTA, ,DUD 'GRO'I RGYAL PO'I GTZUG GI NOR BU'I THOG MA GNAS 'ONG, , 
RI BO BYA RKANG DU SPYAN RAS GZIGS KYIS GSUNGS BA'O,, ,,TZANDAN CHUS BKRUS LUS KYI SPRIN MED MKHA' LA GZA' BRAL NYI MA LTOS, ,SRIN MO'I BANG DU BU SHOR NYE ZHO MED PAR LOG PA'I MI DE GANG, ,NAM ZHIG BYI BA'I DUG DANG MA BRAL THAR PA THOB MI 'GYUR, ,LAG PA RE RER ME 

@51B
LONG GNYIS PHYAR BYAD DE GANG LA LTA BA YIN, ,STOD LA MNAN PA'I SENG GE'I GAM DU SPOS KYA GLANG PO GA CHAD DU, ,MCHIL LHA MA STENG DU RKANG BZHAGS STENG THAMS CAD DE DUS KO BAS G-YOGS, ,'KHOR LOS SGYUR RGYAL GANG DU GSHEGS PA'I LAM DU RIN CHEN GZHAN RNAMS 'BRANG, ,PE TA MING GIS 
BSLUS TE BSGO BA NYAN DUS DE DUS DE TSE GCES PAR DOR, ,BU RAM TSAL MTHONG RKANG LA KHONG SGRIL GROL BA'I GLANG PO SDOD PA MIN, ,'DZAM BU CHU BO'I GSER LA MU TIG GIS SPRAS BTZUN MOS BTZONGS NA RIN THANG CHE, ,RLAN CAN SHING LA RTZOL BAS SRUB PA'I MI DE BLUN PO YIN, ,BYE PHRUG LUS LA KHRAG 
CHAGS DE DUS RMA BYA'I GNOD YUN RAN, ,'GRO BAR MA NUS KHAR GZHONG NANG GI RUS SBAL TSI CHAD 'GYUR, ,GCIG LA GCIG BRTAN GSHOG PA MED KYANG GSER SBRUL MKHA' LA 'PHUR, ,SHI YANG BLA YI NOR BU MA LEN RGYA MTSO'I PHYIR MI 'BYUNG, ,BHA YI DRUNGS SU MYU GUS BON BCAD KYI RJES LA BZANG BAR 
'GYUR, ,DMUS LONG LAG NA ME LONG PHYAR BA 'DI LA BTZUN MO BLTAS KYI DGA', ,SNUM GYIS BTZOS PA'I RAS LA TSON GYI RTZI NI CHAGS MI 'GYUR, ,TI TSA BYUGS PA'I RDZA NI SO BTANG DA NI BSKOL BAS CHOG ,MKHAS PA YIS NI STAG GI TSANG MTHONG DE NAS 'BYOL, ,RTZI MCHOG GSER 'GYUR BSLABS PA'I 
DRIN CAN BRJOD PAR BYA BA MIN, ,TSES GCIG ZLA BA MI CHUNG BCO LNGA'I DUS NA SKYES PA MED, ,BUS PA G-YANG KHAR SONG BA MA YI SPYOD 'GROS LTOS, ,MIG 'DI MGO LA DGOS PAS PHYUNG NAS BZA' BAR MI BYA'O, ,SHA CHAGS MI BYUNG DUS SU GSER GYI RAL GRI DA PHYUNG CIG ,RDO YI MI LA 'GRAN DUS DE TSE 
SNYING LA YI GE SNA TSOGS 'JUG ,GAR MKHAN SPYOD PA 'DI YIS MAN NGAG THAMS CAD BSTAN NAS SONG, ,BYANG PHYOGS PAR TA NI RU PHYIN NA 'GRO LA PHAN PAR 'GYUR, ,'BYUNG PO'I GRONG KHYER TRI STAG TSANG DU PHYAG NA RDO RJES GSUNGS PA'O,, ,,GYAD DANG SBRAGS PA'I MI DE SHUL DU TZOO RA'I 
YANG BRAL, ,MA TSIG RDZA LA LA CHA MI 'GO TZANDAN ME LA BSRO BAR BYA, ,RTZA BA BRAL BA'I SDONG PO LO 'DAB RGYAS KYANG DON LA SKAM PO YIN, ,GSER GYI RTZE'U MKHA' LA PHYAR BA 'DI LA GLANG PO SMYON PA 'BROS, ,TIL MAR RTZE LA DNGUL CHU'I RGYUN 'DZAG 'DI LA SENG GE BLTAS KYIS DGA', ,GING PA SROG LA 

@52A
*, ,MKHAS PA'I SGYU MA'I SKYES BU SDIG MI SOG ,DUR KHROD NANG DU CE SPYANG RO DANG PHRAD PA PHYIR MI LDOG ,SGEG MO RGYAN GYIS SBRAS PA ME LONG LTA BA RAB TU BRTZON, ,RDO YI MI LA SU NYE KHO YI DGRA BO GANG YIN KHYOD KYIS SMROS, ,PADMA'I GE SER LAG TU THOGS LA DUS MTHA'I NAM 
MKHA' LTOS, ,KA LA PINGKA'I SGRA GDANGS GTER GYI STENG DU SGROGS NA SNYAN, ,WA CHU MA ZAD BAR DU CHU 'THAGS [?] 'KHOR LO 'DI LA BSDAD DBANG MED, ,GLING GCIG DAG TU 'KHOR LOS SGYUR RGYAL GNYIS SU TSOGS PA MIN, ,MKHA' LA NYI MA SHAR DUS MUN PA GUD DU YIB BAM CI, ,RIN CHEN DNGUL GYI 
ME LONG G-YA' MDAG PAR CI RU RUNG, ,MA GA DH'A RU BTZOS PA'I RAS NI KHA DOG GZHAN BAS GSAL, ,RGYAL PO'I GAM NAS GSHED MA'I PHYOGS SU 'GRO BA LTAS NGAN YIN, ,MO GSHAM BU YI MDZA' SDE GANG YIN DE YI BUD MED SU, ,BZO YI SNGON DU THOG MAR ZHUN SPYANG GTONG BA'I GSER 
MKHAN THABS LA MKHAS, ,MNGAL DU MCHES PA'I GLANG PO MCHE BA DRUG PA RGUN 'BRUM MI 'DOD LA, ,RGYAL PO BLTA ZHING RTZE PA'I SEMS KYIS SPYAN NAS MCHI MA YANG YANG 'DZAG ,DUS MTHA'I NAM MKHA' 'DI LA SHAR LHO PHYOGS MTSAMS GANG GIS SHES PAR 'GYUR, ,YIN PAR SHES PA'I BLO YIS 
MON MO'I DUG GI NUS PA MED PAR BYED, ,ZLA BA BCO LNGA MA RGYAS BAR DU RUS WAL LAS SKYES SGONG SMIN MI 'GYUR, ,RKUN PO MDZOD KHANG NANG DU RGYAL PO'I NYUL MOS BZUNG BA DE CI SEMS, ,MIG GI DBANG PO BTZUMS NAS MTHONG BYED SNYING GI DBUS SU SAD NAS LTA, ,BRAG LAS BYUNG BA'I SENG GE'I SKAD KYIS 
CHOS RNAMS MA LUS BSTAN NAS SONG, ,RTZI MCHOG GSER 'GYUR SHES PA'I MI DE RLOM SEMS SA KHONG DU DA CHUD CIG, ,LANG TANG RTZE RU GSHIN RJE GSHED KYIS GSUNGS PA'O,, ,,GYAD KYI SGYU RTZAL 'DI LA DRI MA'I ZAS GNOD MKHAS BAS SPANGS BAR BYA'O, ,CHU BO BZHI 'BAB RGYA MTSO PHYIR MI LDUD 
PA NGO MTSAR CHE BA YIN, ,SKYED DU 'DZOM PA'I GLANG PO SENG GE'I 'O MA 'THUNGS PAS SU YIS THUB PAR 'GYUR, ,RLAN BRAL RUS SBAL RGYA MTSO MTHONG TSE DE DUS GZHAN MI DRAN, ,SGYU MA'I SKYES BU'I SBYIN GTONG LAS BYUNG 'BRAS BU GANG DU SMIN BAR 'GYUR, ,MA DRUG BU YI PHYOGS DER TSANGS DBANG KHYAB 

@52B
'JUG RNAMS KYI COD PAN 'DUD, ,SENG GE'I MIG GI DBUS NA YI GE AA YOD PA DE LTOS DAD KYI, ,'JA' TRI RIN CHEN MCHAN DU BCUG NAS CHOS BZAD DRAG POR 'JOG ,DUG SBRUL BANG DU BYUNG TSE DOG LA YOD PAR SBANG BAR BYA, ,ME LONG G-YA' DAG GZUGS BRNYAN 'CHAR GYIS RGYAB TU 
MIN, ,KA TA RI LAS THAR NAS DONG DU ZHUGS PA'I MI DE SHIN TU BLUN, ,RGYA LAS GROL NAS 'DAB CHAGS RMA BYA RJES SU ZLOG MI 'GYUR, ,YAN LAG NANG DU BSKUMS PAS PHYI RU DGRA DANG BRAL BA'I RUS SBAL THABS LA MKHAS, ,RTZI MCHOG SPRI YANG 'THUNGS PA'I SBRUL SHA ZOS NA BCUD DU 'GYUR, , 
RGYA MTSO'I GLING DU MA PHYIN NOR BU LA NI BLUN POS CIR MI MTHONG, ,PADMAS KHRAG NGOMS CHU YI NANG 'DUG SHA YI PHYIR MI 'BRANG, ,KHAB TU BYON PA'I BTZUN MOS SNGAR GYI SPYOD PA DOR BAR BYA, ,BU RAM CHU YIS RAS KYI DRI MA RNAMS NI GTING NAS 'DON PAR BYAD, ,GANGS KYI RI YI SNUM MA ZOS NA 'O MA MAR DU 
'GYUR, ,STAG 'DI DED PAS MI ZIN BSDAD KYI STENG NAS DGUG PAR BYA, ,BAR TI KA NA GSER 'GYUR RTZE YI LO MA ME RU 'BUD, ,CHU SNOD 'BUM DU ZLA BA 'BUM 'CHAR DE DUS ZLA BA GCIG LAS MED, ,BYIS PA AA MA MTHONG TSE BAD DU RGYUG BAS AA LU BOR, ,YIB SA MED PA'I GSER LA RA YOD KA 
'JI'I RDO LA SNOD, ,SRIN MO'I RAL GRI GYAD KYIS THOGS PA DE LA PHA ROL 'JIGS, ,NAM MKHA'I GOS SU GYON NA SNYING GI DKYIL DU NYI MA 'CHAR, ,RTA MCHOG THUR DU RGYUG PA SKYES BU 'DI YIS GDAMS NGAG BSTAN NAS SONG, ,MDZES SDUG RMA BYA'I THUL PA PHUD NA DE YIS THAR PA THOB PAR 'GYUR, ,BYA 
RGOD PHUNG PO'I RI LA KHARAS P'A nIS GSUNGS SO,, ,,GYAD KYIS MA BRGYUGS PHRA MO'I PANG LA RGYAL PO BLTAS KYIS DGA', ,TSOS MA YIS NI SKYON MED RAS LA KHA DOG THA DAD CI 'DOD SHES, ,NYI MA MUN PAR MTHONG BA'I MI DE'I MIG DE CIS LAN DE'O KHYOD KYIS SMROS, ,PHRU GU MI DRAN SBRANG RTZI 
MTHONG BA'I DON LA GNYID MI 'ONG, ,KHYU MCHOG 'OG TU ZHON NAS SENG GE'I 'O MA DA 'THUNG SHIG, ,MDZES MAS G-YOS PA'I ZAS LA DUG MTHONG BZHIN DU MA 'THUNG DANG, ,BYIS PA DANG NI RGAN POS CHU NANG ZLA BA 'DI LA SO SOR MTHONG BAR 'GYUR, ,NAM MKHAS BTZEN [?] DU GZUNG BA'I SKYES BU 'DI LA GUD 

@53A
*, ,NA BROS SA MED, ,SKAD GSANG MTHON PO'I SGRA YIS YE SHES 'CHAR DUS KHYOD KYIS BRIS, ,SHEL GONG G-YA' DAG GANG GI STENG DU BZHAG PA DE YI MDOG TU 'GYUR, ,'DUL SBYONG MKHAN GYI GAN DU BU RAM TSAL NAS BROS PA'I GLANG PO 'JA' TRI YIN, ,SBRUL GYI TSONG 
MTHONG LEN MKHAN TZANDAN LA NI SER SNA SKYE MI 'GYUR, ,RGYAL PO'I BKA' RTAGS GNANG BA'I MI DE SU LA'ANG DE MI 'JIGS, ,BUNG BA'I SGRA LA PHAG RGOD NYAN PA 'DI NI PHYAG RGYA CHE, ,RGYAL MTSAN RTZE MO'I NOR BU 'DI LA MCHOD DANG DGOS 'DOD 'BYUNG BAR 'GYUR, ,PHABS KYIS GANG LA REG PA'I CHEN NI 
GLUM DU 'GYUR BAR THE TSOM MED, ,BTZUN MO'I MDZA' SDER GYUR PA MA GSANG GSHED MA'I LAG TU 'GRO, ,DPAG CHEN SKYES BUS GNAM DU MDA' 'PHANGS 'DI YI MGO LA PHOG ,RIN PO CHES SPRAS BTZUN MO'I SKU LA RGYAN GYIS SBUD PA GNAD MI 'GYUR, ,SPRIN MED MKHA' LA SHAR BA'I GZA' 
SKAR PHYOGS DER RGYAL MO KA RA KHYOD KYIS PHYOR, ,SPRE'U YI SDER MO RNYED BA'I RUS SBAL LAN TSVA'I CHU LA LTO 'GAL MED, ,TSAL MED SA LA RTZOL BA'I LAS RNAMS SDONG 'DAB YIN TE GSER MED PHYIR, ,SMYUG MA'I RTZE LA 'BRAS BU CHAGS TSE NGES NI RTZA BA RLAG PAR GDON MI ZA, ,SGRA RNAMS SNYING GI DBUS NA 
NYAN PA'I PHAG RGOD 'DI YI SPYOD 'GROS KHYOD KYIS LTOS, ,RGYAL MA 'BYONGS PA'I SKYES BUS RGYA MTSO'I NANG DU 'GRO BAR MI BYA'O, ,SA LE SBRAM NI MTSUR GYIS GOS TSE SNGAR GYI KHA DOG 'DOR BAR BYED, ,SENG GE'I RLID BUS CHOS RNAMS MA LUS BSTAN NAS SONG BA DO MTSAR CHE, ,MUN PA'I RUM DU ME LONG NGOS LA BYAD KYI 
GZUGS BRNYAN 'CHAR MI 'GYUR, ,KLU SGRUB KYI PHUG PAR SGRIB PA RNAM PAR SEL BAS GSUNGS PA'O,, ,,SKOM PAS MCHU DANG MGUL PA SKAMS PA'I GLANG PO CHU DANG PHRAD PAS GZHAN MI SEMS, ,TIL MAR GYIS BSKUS SKRA LA ME SHOR DE DUS SGEG MO BYA GZHAN DOR, ,LUS LA 
LCAGS DBYUG BSNUN KYANG RDO YI MI LA MI DGA'I RTOG PA SKYE MI 'GYUR, ,MNYEN PA DGRAS DED GTZANG PO'I 'GRAM DU GRU DANG PHRAD PA DE CI SEMS, ,SENG GE'I 'O MA RIN CHEN SNOD LAS PHAL GYIS THUB MI 'GYUR, ,THABS 'KHYER MI DE GANG DU BLO LDAN GYIS ZIN DE DUS SEMS NGAL SOS, ,SGEG MO 

@53B
YID 'PHROG RMI LAM BUD MED GANG NAS 'ONGS NAS GANG DU SONG, ,LAN TSVA CHU LA THIM PAS GZUGS MED RO YI DNGOS PO STOR MI 'GYUR, ,SGO NGA'I NANG NAS BYUNG BA'I BYE PHRUG MKHA' LA LTA BA DE CI SEMS, ,GLING BZHI'I BYA BA BYAS KYANG NYI ZLA GNYIS LA SKYO NGAS DAR CIG MED, ,RIN CHEN BEE d'U R+YA DANG 
MCHING BU KHYOD KYIS BRJE BAR MA BYED CIG ,RMA BYA BTZAN DUG ZA BA BYA GZHAN RNAMS KYIS THUN MONG MA YIN NO, ,RUS SBAL RLAN LAS SKYES KYANG RGYA MTSO MTHONG NA DE DUS RAB TU DGA', ,BOR BA'I PHYIR SKOGS LA NI LTOS 'GRO CHAGS PA'I BLO MI SKYA, ,THAMS LA MKHAS PA'I DED DPON RGYA MTSO'I LAM SRANG 
MKHA' LA 'TSOL BAR BYED, ,LUS LA RME BA YONG PA'I RI DAGS GCIG PUR SDOD LA LTOS, ,RGUN 'BRUM CHANG GIS BZHI TSE BTZUN MO DRUNG MI 'GRO, ,MTSUR GYIS SPANGS PA'I RAS NI KHA DOG BSGYUR BAR SHES, ,'O MA'I CHU RGYUN 'DI LA SU 'THUNG MI DE SKAL BAR LDAN PAR SHES, ,SGONG SKYES TSANG 
DU BSKYUR NAS PHRU GU MI GSO 'DAB CHAGS KHU BYUG DRUNG, ,DON GNYIS MI BYED GSER 'GYUR RTZI 'DI SHES PA'I DGOS PA DE DUS STOR, ,LANG TSO BCU DRUG LON PA'I BU MO DE YIS BDE BA SMRA MA SHES, ,DUG SBRUL PHAG DANG GLANG PO'I SPYOD 'GROS KHYOD KYIS DA LTOS SHIG ,CHU YIS CHU DED BSDAD DBANG 
MED DE DE LA DAL BAR GANG GIS MTHONG, ,SMYON PA'I LAG NAS RAL GRI 'BREL PA'I MI DE DBA' BO YIN, ,SENG GE'I GSOB MTHONG TSE NA DE DUS SNYING LA YI GE SNA TSOGS 'CHAR, ,GRI SKOR MKHAN PO DE YIS DA RES MAN NGAG THAMS CAD BSTAN NAS SONG, ,DPAL GYI RI LA YI GE BSUBS NAS THABS 
DES BDEN PA MTHONG BAR 'GYUR, ,AU RGYAN TSANDO LA'I GLING DU DPAL RANG BYUNG GI RGYAL MOS GSUNGS PA'O,, ,,BIL BA'I GONG BU DE NI GYAD KYIS BRDABS NA 'JIG PAR GDON MI ZA, ,PHA WANG DRED DANG SHA DAG BYED PA'I DGOS PA GANG YIN KHYOD KYIS SMROS, ,GAR CHANG 
'THUNG BA'I GLANG PO SMYON PA RANG SAR BZHAG NA SRUN, ,SMAN PA'I NGAG LA MI NYAN NAD PA GANG GIS GSO BAR NU SA MA YIN, ,SENG GE'I 'O MA 'THUNG TSE MCHU LA 'BYAR RTZI BYUGS NA BCUD DU 'GYUR, ,DUG TSOR ZAS LA SKYES BU CHAGS PA'I BLO NI SKYE MI 'GYUR, ,CE SPYANG MIG LA NYIN MTSAN MED DE DE YIS 

@54A
*, ,DOR BYA SBANGS PA YIN, ,NOM BA LUS LA MED PA'I SKYES BU GCER BU PA LA DGRA MI YONG, ,DUR KHROD DBUS KYI RDO YI MI DE SHA ZA'I YA NGA BRAL NAS 'DUG ,CHU SHING SNYING PO RNYED PA'I MI DE SKYES BU SU YIS MTHONG BAR 'GYUR, ,GTER MDZOD DBYIG GIS KHENGS TSE DE DUS DED DPON BLO SEMS BDE 
BAR SNANG, ,DBUL POS NOR BU RGYAL PO'I PHYAG TU PHUL BA 'DI NI NGO MTSAR CHE, ,SKYES BU RTZOL BA MED PA'I PI WANG LA NI SGRA SKAD 'BYUNG MI 'GYUR, ,GZINGS LA GNAS PA'I BYA ROG 'DI LAS 'PHUR SA GUD NA MED, ,MGO LA MIG PHYUNG SNYING GI DKYIL DU SBAS NA PHYI ROL YI GER 'GYUR, ,SEMS CAN 
RUS SBAL MIG 'DI BTZUMS NA GSAL BAS DBYE BAR 'PHANGS PA YIN, ,SGYU MA'I GTER MDZOD 'DI LA MKHAN PO CHAGS PA'I BLO NI SKYE MI 'GYUR, ,GSER 'GYUR RTZI YI RIG BYED 'DI NI KUN LA MI STON MKHAN PO'I SNYING LA SBED, ,CHU 'KHYAGS CHAB ROM DU GYUR ZHU TSE CHU RANG YIN TE GO BAR GYIS, , 
MKHA' LA 'CHAR BA'I 'JA' YI MKHAN PO SU YIN 'DI YI KHA DOG SU YIS BRIS, ,CHU LA CHU BZHAG GNYIS SU MI SNANG GANG GIS 'BYED PAR NUS PA MKHAS, ,MKHA' LDING 'DAB GSHOG RGYAS PA'I RO DE SU YIS 'PHUR BAR NUS, ,GANG TSE GZINGS KYI THAG PA BRTUL TSE DE TSE DED DPON DGRA GNYEN 
GNYIS DANG BRAL, ,'KHOR LO'I RGYUG PHYOGS GRIB MA'I MTSAMS LAS 'DA' MI 'GYUR, ,MUN RUM NANG DU ME BUS 'OD NI THOG MAR RANG LA 'CHAR BAR 'GYUR, ,SKO MA DU SENG GE'I SNYING KHRAG 'THUNGS PA'I MI DE SU YI RIGS RGYUD YIN, ,JAG RTZED MKHAN PO DE YIS MAN NGAG THAMS CAD BSTAN NAS 
SONG; ,GRU GNYIS SNA LA RDOG PA BZHAG PA'I MI DE 'GYEL BAR 'GYUR, ,LHO PHYOGS K'A MA R'U RU LHA MO M'A RI TZYES GSUNGS PA'O,, ,,GSER GLING YID LA BCANGS PA'I DED DPON BONG RDO'I KHROD DU SDOD MI 'GYUR, ,RDO YI SHUL DU 'BRANG BA'I KHYI YI SPYOD 'GROS 'DI LA KHYOD KYIS YANG 
YANG LTOS, ,TSONG KHANG DU TSOGS 'GRON BO THAD KAR MI 'GROGS RANG RANG GUD DU 'GRO, ,NOR BU'I PHUNG PO MTHONG TSE RUS SBAL LA NI GCES PAR 'DZIN PA'I BLO MI SKYE, ,KLU MCHOG RNAMS KYI MGO BO JI SNYED KLAD GZER SKYE BA'I RTEN, ,NANG GI 'DU BA GANG YIN RANG SRONG GIS NI PHYI NAS SHES, ,RGYAL PO'I 

@54B
DKOR MDZOD BRKUS PA MI SMRA 'CHAB PAS KHA TSAGS BSDAMS, ,SNAL CHU MTHONG TSA THAG PA SPRUL DU 'DZIN PA'I 'KHRUL PA LDOG ,SBRANG RTZI'I RO MCHOG MYONG BA'I RNGA MO RTZVA YI ZHEN PA BRAL, ,SA YI 'OG TU RNO YI NGAR BLUD SPU GRI SBA BAR 'PHANGS PA YIN, ,NYI ZLA GZA' SKAR RNAMS NI RGYA MTSO DANG BA'I NGANG DU 
'CHAR, ,KHRI SNYAN PAGS PA GYON PA'I MI DES BGEGS RNAMS BRAN DU KHOL BAR 'GYUR, ,PHYOGS BZHIR CO DO GSHED MAS ZIN PA'I MI DE DE DUS GANG LA CHAGS, ,SKYES BU MDZA' BOS BSLUS PA'I MI DE KHONG DUB YID CHES 'JIG ,SHING GI SKYES BUS GLANG PO'I MGO BCANG DE YI SDIG PA GANG DU 
SMIN, ,MDONGS RGYAS PA YI RMA BYA DREGS PAS MYOS PA 'DI NI TING 'DZIN BZANG, ,RGYAL SRAS 'KHRUNGS PA'I BTZUN MO LA NI DE DUS LHA RNAMS RE BA CHE, ,NA GA RA YIS YI GE CHU LA BRIS BA SU YIS LHOGS PAR 'GYUR, ,LHUNG BZED KHENGS NA RIGS NGAN BZHAG LA DA NI SENG GE'I BU DANG SBRAG, , 
CI YANG MI DGOS SHING SKOGS BAR GYI SDOM GYI SPYOD 'GROS KHYOD KYIS LTOS, ,GSER 'GYUR RTZI SHES DBUL BAR GNAS BA'I MI DE SU YI RIGS RGYUD YIN, ,RUS SBAL SPU YI KHA DOG CI 'DRA DA RES KHYOD KYIS MO GSHAM BU LA DRIS, ,ME LONG NANG GI BYAD DE GZUGS BRNYAN YIN GYI RTOG PA BRAL, , 
GSER 'DI BZANG PO YIN MIN RA 'DI KA 'JIS GSAL BAR 'DUG ,GANG LA RGYAB PA MI SDUG CHOD PA LHA DBANG LAG GI STA RE RNO, ,MCHIL LHAM LAG NA THOGS NA DUS DER LHAM GYI DGOS PA STOR, ,DRA BA DBANG PO'I GZHU YIS CHOS RNAMS MA LUS BSTAN NAS SONG, ,MU TIG PHRENG BA LTO RU ZO SHIG 'DI 
YIS DON GNYIS 'GRUB PAR 'GYUR, ,SING GA LA'I TSAL DU KUN DU BZANG POS GSUNGS PA'O,, ,,GYAD KYI DPRAL BA'I NOR BU MA MTHONG BZO RIG MKHAN POS BSTAN DUS RNYED, ,CHU BYA'I PHRU GU 'DI LA SGO NGA'I NANG DU RGYA MTSO'I SNANG PA 'CHAR BAR 'GYUR, ,TZANDAN ME YIS TSIG PA'I 
SMAN DU RMA LA DE NYID BZANG BA YIN, ,SHING RNAMS THAMS CAD GRIB MA'I NGO BOR GCIG PAS 'DI LA THA DAD MED, ,SPOS KYI GLANG PO STE KA ZOS PA SENG GE'I GDONG DU BLTA, ,'DAB BZANGS RGYAL PO'I MCHU LA RTZI YOD CHU BO'I NANG GI'I MA 'DU, ,GSAL SHING RTZE YI MI DE NOR LA CHAGS PA'I BLO MI 

@55A
*, ,SKYE, ,SNGAGS KYIS ZIN PA'I HA LA SMAN RNAMS KUN GYI MCHOG TU 'GYUR, ,RDO YI MI YI RIG BYED 'DI LA LTOS DANG NGO MTSAR CHE BA YIN, ,DUG MDA' SNYING LA PHOG PA'I MI DE SU YIS SOS PAR 'GYUR, ,SEN MO'I BAR DU SENG LDENG TSER MA ZUG PA'I MI DE TING 
'DZIN BZANG, ,MI RO MKHA' LA LTA BA'I SNYING LA CI SEMS KHYOD KYIS DA SMROS DANG, ,SKAM DU SMYO CHU 'THUNGS BA 'DI YIS RGYAL PO'I 'KHOR MI 'ONG, ,NAM MKHA'I NU MA LA NI 'O MA 'DOD PA DA BZHOS SHIG ,NOR BU RIN CHEN GANG NAS RNYED PA'I DUS DER DBUL DANG BRAL, ,GCIG TU GYUR PAS 
RI RAB DRUNG DU RMA BYA'I MDONGS MI GSAL, ,SKYES BU GSHED MAS BTANG BA'I BLO SEMS 'DI LA BLTA BAR BYA, ,DUD 'GRO'I KHONG DU GSER 'GYUR RTZI ZOS RTZVA GZHAN DAG DANG KHYAD PAR MED, ,DO THAG THAMS CAD RTZAL GYI PHUR PA 'DI YIS BZUNG BA YIN, ,STOBS LDAN DED DPON GYIS NI GLANG 
BO'I RGYAB TU DA KHOL CIG ,SRIN PO'I KHA NAS RLUNG GIS BSKYOD PA'I ME NI RDO RJE'I GDAN LA 'BAR BAR BYED, ,'DI YIS GDOL PA'I GRONG RNAMS 'TSIG PAR 'GYUR BAR GDON MI ZA, ,RNAM PA DU MAR GYUR KYANG GAR MKHAN LUS SU GCIG PA YIN, ,GRIL NAS LAM DU BUM PA DNGUL CHU'I 
THIGS PAS KHENGS PA'I TSE, ,DE DUS 'KHOR LO'I STENG DU DPA' BO RNAMS NI BZI RU CHUG ,RGYA MTSO'I RBA RLABS 'KHRUGS DUS THABS LDAN RUS SBAL GTING DU 'BROS, ,GLANG PO'I MGUL GYI DRIL BU 'DI YIS MAN NGAG THAMS CAD BSTAN NAS SONG, ,SMAN GYI NAGS DER DRANG SRONG GIS NI DOR BYA 
RNYED MI 'GYUR, ,DUR KHROD AU TZA LAR BADZRA B'A R'A H'I SA GSUNGS PA'O,, ,,GTER GYI NANG DU GTER TSUD DE DUS MKHA' LA 'JA' TSON SNA TSOGS 'CHAR, ,MTHONG DUS DE TSE KHYOD KYIS KHONG DU GZHU YI SRAD BU DA PHUNG CIG ,RANG GIS BCAG PA'I GSER LA KA 'JI'I DGOS PA MI 
BDOG GO, ,MTHONG SNANG DGRA RU RED PA GTER SRUNG MKHAN PO MEL TZE RAB TU BRTZON, ,RGYAL POS MA TSOR BA LA DUR BA GSEB TU BDUNG RTZI'I BUM PA RANG GIS BTUNG, ,SBRANG RGOD LTO RU ZOS NAS 'BRAS BU MED PAR 'DOD PA DE NI SHIN TU BLUN, ,RDZI DAS LA GNAS PA'I DED DPON 'DOD RLUNG BYUNG BA DE DUS 

@55B
RGYAL MTSAN 'PHYAR, ,BU RAM SHUN PA 'DE LA YANG YANG BSHUS NA MNGAR BA'I SNYING PO RNYED MI 'GYUR, ,RMI LAM DU NI GTER GYI BUM PA RNYED PA DE LAS DA NAS BLUN PO DU, ,GZAN LA BCUM BA RGYA KHRA 'DI YIS MAN NGAG THAMS CAD BSTAN NAS SONG, ,GTER MDZOD RNYED PA'I MI DES MDZA' BO 
SHI BA'I MYA NGAN DUS DER BRJED, ,SHA CHAGS MIS DED RKYAL SHES SKYES BU GANGG'A'I PHYOGS SU 'BROS, ,RUS SBAL RGYAB KYI RI MOS SUS BRIS 'DI YI MKHAN PO GANG YIN LO, ,DED DPON KHA LA MI NYAN BLO CHUNG SKAL MED NOR BU RBA DOR LEN, ,NYA BTANG BA YI SKYAR MO DE DUS MKHA' LA DGRA YI 'JIGS PA 
BRAL, ,RIG BYED GNOD PAR MTHONG BA'I SKAL MED DE 'OG RANG SAR ZHOG ,KHAB LEN RDO 'DI NAM ZHIG BTZUN MO'I DGRA RU LDANG BAS SA YI 'OG TU SBOS, ,GNAD DU MTSON PHOG DUS DER RI DAGS KHYU NAS DGAR, ,NOR BU GLING LA SA RDO BTZAL BAS MI RNYED AA RANGS RIN PO CHE, ,MKHA' LA RGYU 
SKAR GANG YIN LTA NA SENG GE'I G-YANG GZHI GON, ,GSER 'GYUR RTZI NGO STON PA'I DRIN CAN GANG GIS MNYES PAR BYED PAR NUS, ,THABS GZHAN MA MCHIS RDZAS CHAG DUM BUR BZA' BTUNG SLONG NA DGYES, ,CHU YI RO RNAMS RGYA MTSO CHEN PO DER NI THA DAD MED DE GCIG ,RO LA MTSON GYIS BSNUN 
KYANG DE LA MI DGA'I RTOG PA MED, ,G-YUL NGO NAM SPROD TSE NA GLANG PO'I MCHU LA RAL GRI GDAGS, ,RI BRAGS BAR DU SDOD PA'I GCAN GZAN SENG GE 'DI LA GDAMS PA YOD, ,ZO CHU 'KHOR LO 'DI YIS MAN NGAG THAMS CAD DUS DAR BSTAN, ,SRIN MO'I SOGS PA MGUL DU THOGS NA MKHA' 
LA 'PHUR BAR 'GYUR, ,RDO RJE GDAN DU MI G-YO BAS GSUNGS PA'O, ,BDE BAR GSHEGS PA LUNG GI BRGYUD PA YI DAM GYI LHAS BSTAN PA 'DZAM BU'I GLING DU SNGON CHAD MA GRAGS PA'O, ,SANGS RGYAS GNYIS PA LTAR GRAGS PA BLA MA RGYA GAR NAG GU'I ZHAL SNGA NAS BOD KYI BANDE ZHA MA LOTZ'A BAS 
BYIN RLABS KYI GNAS MCHOG DING RIR BSGYUR TE, BLA MA BYANG CHUB SEMS DPA' KUN DGA' LA GTAD PA RDZOGS SO,, 