@250A
#, ,RGYA GAR SKAD DU, PA RA MA NA GU RU DHARM'A R'A DZA STO TRA N'A MA, BOD 
SKAD DU, BLA MA DAM PA CHOS KYI RGYAL PO LA BSTOD PA ZHES BYA BA, DKON MCHOG GSUM LA PHYAG 'TSAL LO, ,RAB RGYAS RTA YI DPUNG GI DBA' RLABS PHRENG BA MTHO ZHING ZHAGS PA RAL GRI MDUNG RNON GYIS, ,CHU LA RGYU BA RAB MANG 'JIGS RUNG RNGA CHEN SGRA LDAN HOR ZHES BYA BA DUS MTHA' YI, ,CHU GTER 'DI NI 
MTHA' DAG MKHAS PA'I BLA MA GANG GI ZUR MIG ROL PAS 'JIG RTEN RNAMS, ,ZHI SLAD RAB MCHOG RGYAL BA'I TSUL LA ZHI MDZAD CHOS KYI RGYAL PO DE NI RGYAL GYUR CIG ,NUB PHYOGS BOD KYI RI LA SHIN TU DRI MED 'CHAR BA THOB CING SHAR PHYOGS DAG GI YUL, ,RIM PAS MNAN PA GANG GI RMONGS PA LAS 
SKYES SHIN TU RAB RGYAS MUN PA BCOM BYAS NAS, ,SEMS CAN BYANG CHUB GRONG KHYER PHYIN SLAD CHOS GSUNG 'OD ZER DRA BAS RAB MTSUNGS SANGS RGYAS LA, ,RAB TU GSAL MDZAD CHOS KYI RGYAL PO MCHOG GI 'OD ZER PHRENG LDAN DE NI RGYAL GYUR CIG ,GNYIS LDAN MTHA' DAG SKYE BO RNAMS LA PHAN PA BGYID 
SLAD RGYUN DU RAB MCHOG RGYAL BA YI, ,KHYU MCHOG SEMS CAN DAG LA BRTEN GANG RDZOGS LDAN LA NI RKANG PA BZHI DANG GSUM GANG LA, ,RKANG PAS MNAN DANG GNYIS LDAN DAG LA RKANG ZUNG GIS RGYU RTZOD LA RKANG GCIG LHAG MA CAN, ,GANG GIS SA LA RDZOGS LDAN BZHIN DU RGYU MDZAD CHOS KYI RGYAL PO DE NI 

@250B
RGYAL GYUR CIG ,GANG ZHIG 'JIG RTEN DAG NAS GZHI 'BYUNG PO 'DZIN BYED NYI MA DAG KYANG 'JIG RTEN NI, ,SNANG BA DAG NANG LDAN PAR BYED CING SPRIN RNAMS CHAR PA 'BEBS BYED RLUNG YANG G-YO, ,ZLA BA BDUD RTZI'I RGYUN NI RNAM PAR SPRO BYED NAM MKHA'I GO SKABS SBYIN LA RAB TU DPA', ,DE BZHIN CHOS KYI 
RGYAL POS ZOL MED SNYING RJE SEMS CAN KUN LA RAB TU 'JUG PAR BYED, ,BLA MA DAM PA CHOS KYI RGYAL PO LA BSTOD PA, RGYA GAR GYI PAndI TA SNYAN NGAG MKHAN CHEN PO LAKshM'I KA RAS SBYAR BA'O, ,PAndI DE NYID DANG, LO TZ'A BA SHONG STON GYIS DPAL SA SKYA'I GTZUG LAG KHANG DU BSGYUR BA'O,, ,, 
