@317A
#, ,RGYA GAR SKAD DU, BADZRA BI D'A RA nA KARMMA TZA TU S'A DHA NA HO MA BI DHI:, BOD SKAD DU, ,RDO RJE RNAM PAR 'JOMS PA'I LAS BZHI SGRUB PA'I SBYIN SREG GI CHO GA ,RDO RJE RNAM PAR 'JOMS PA LA PHYAG 'TSAL LO, ,ZHE SDANG CHEN PO KHRO BO'I SKUS, ,'GRO 
BA'I ZHE SDANG GDUG PA 'JOMS, ,RDO RJE CAN LA PHYAG 'TSAL TE, ,SBYIN SREG LAS KYI RIM PA BSHAD, ,BSNYEN PAS LHA RNAMS NYE BAR BYED, ,SBYIN SREG 'DOD PA'I 'BRAS BU STER, ,DE BAS GANG BSGRUB 'BRAS YOD PAR, ,'DOD PA'I SBYIN SREG LAS LA 'BAD, ,ZHI BAS NAD DANG GDON 
BGEGS ZHI, ,RGYAS PAS TSE STOBS LONGS SPYOD SPEL, ,DBANG GIS BDAG GZHAN DBANG DU BYED, ,DRAG POS GDUG PA TSAR GCOD PA'O, ,BGEGS MED DNGOS GRUB 'BYUNG BA YI, ,GNAS SU ZHI SOGS BRTZAMS PA DANG, ,GANG NA MA RUNGS BGEGS GNAS PA, ,DER NI DRAG PO BYA BA NYID, , 

@317B
DKAR BA'I SA LAS KHRU GANG TSAD, ,ZLUM PO THUR DU KHRU PHYED PA, ,ZHI BA'I LAS LA YANG DAG BSNGAGS, ,SA SER SA LAS GRU BZHI'I DBYIBS, ,KHRU DO ZABS SU DE YI PHYED, ,RGYAS PA'I THAB TU SHES PAR BYA, ,DBANG LA DMAR PO'I SA LAS NI, ,ZLA GAM KHRU GANG KHRU PHYED ZABS, ,GNAG PA'I SA LA SOR NYI SHU, ,THABS 
SU DE PHYED MNGON SPYOD LA'O, ,BUD SHING DRI ZHIM ME TOG MDZES, ,'BRAS BU BZANG 'BYUNG 'O MAR LDAN, ,MDOG DKAR SER DANG DMAR BA NI, ,RIM BZHIN ZHI RGYAS DBANG LA'O, ,SHING GANG DE LAS BZLOG PA STE, ,KHA DOG GNAG 'KHYOG DRI NGA BA, ,REG NA ZUG RNGU BSKYED PA NI, ,DRAG SHUL SPYOD LA RAB BSNGAGS 
PA'O, ,LAS DANG RJES MTHUN BUD SHING RNAMS, ,RANG THAB DBYIBS DANG MTHUN PAR BRTZIG ,GANG LA BUD SHING BYA BA'I SHING, ,DE NYID LA NI YAM SHING STE, ,RTZE MO'I CHA LAS BYUNG BA STE, ,SOR NI BCU GNYIS MKHAS PAS BRTAG ,SNGAGS 'CHANG LAS DANG RJES MTHUN PA'I, ,GOS DANG RGYAN LDAN COD PAN LDAN, , 
LAS MTHUN MCHOD PAR LDAN PA DANG, ,RDZAS DANG YO BYAD BKOD PAR LDAN, ,BRAM ZE KHYIM BDAG SMAD 'TSONG DANG, ,DUR KHROD YANG NA RNGON PA'I KHYIM, ,GANG SGRUB LAS DANG MTHUN PA YI, ,ME NI MKHAS PAS BLANG BAR BYA, ,AOm AAGNE DZVA LA DZVA LA H'Um, GSANG SNGAGS 'DI YIS ME SPAR TE, ,LAS MTHUN RIGS KYIS 
BON GYIS, ,MAR GYI DGANG BLUGS GSUM BYIN LA, ,DGE DANG MI DGE'I MTSAN MA BRTAG ,DBYIBS DANG KHA DOG DRI DANG SGRA, ,MI SHIS MTSAN MA MTHONG BA NA, ,AOm A'A:PI GHN'Am TA KRi TA H'Um, SNGAGS 'DIS SREG BLUGS BDUN BYIN PAS, ,BGEGS NI RNAM PAR ZLOG PAR BYED, ,BGEGS MED SHES NAS MA 
NYAMS PA'I, ,KU SHA KHA KHYER KUN DU DGRAM, ,ME DBUS PAm LAS PADMA DANG, ,AA LAS NYI MAR RAm YIG LAS, ,ME LHA LAS MTHUN KHA DOG CAN, ,ZHAL GCIG PHYAG BZHI BGRANG PHRENG DANG, ,MI 'JIGS DBYIG GU SPYI BLUGS 'DZIN, ,RA YI STAN LA GNAS PA BSKYED, ,RANG NYID YI GE'I 'OD ZER GYIS, , 
YE SHES ME NI NYER BKUG STE, ,MDUN GNAS MCHOD DANG BSTOD MNYES PA, ,DAM TSIG ME DANG GNYIS MED BYA, ,SLAR YANG MCHOD DE BSTOD PA YIS, ,MNYES BYA DE NAS SBYIN SREG NI, ,'BAR BA'I ME LAS YAM SREG SHID, ,THOG MAR MA YI SNGAGS KYIS SBYIN, ,MAR SBYIN PA YANG DE NYID DO, ,DE 'OG TIL 

@318A
*, ,LA SOGS PA KUN, ,RANG RANG SNGAGS DANG 'BREL BAS SO, ,AOm AAGNE DE BA TA YE SV'AH'A, ,AOm SARBBA P'A PAm DA HA NA SARBBA P'A PAm SV'AH'A, AOm BADZRA PUshtA YE SV'AH'A, AOm BADZRA GTASMA R'I YA SV'AH'A, AOm MA H'A BIRY'A YA SV'AH'A, AOm MA H'A BA L'A YA SV'A H'A, RIM BZHIN ME DANG TIL DANG 'BRAS, ,GRO DANG NAS DANG SRAN MA 
STE, ,THUN MONG THUN MONG MA YIN PA'I, ,DBYE SKYON MAN NGAG RIM PAS BSREG ,RDZAS RNAMS JI LTAR 'BYOR PHUL BAS, ,SLAR YANG MCHOD DE BSTOD PAR BYA, ,ME YI LHA NI GZI BRJID CHE, ,'DOD DON THAMS CAD STER BA PO, ,BDAG DANG GZHAN DON MDZAD PA YI, ,DRANG SRONG CHE LA PHYAG 'TSAL BSTOD, , 
'JIG RTEN MGON MDZAD TSANGS PA'I SRAS, ,ME LHA'I RGYAL PO DAG BYED MCHOG ,BGEGS RNAMS MA LUS SREG MDZAD PA, ,'JIGS BYED CHE LA PHYAG 'TSAL BSTOD, ,YE SHES 'OD KYIS NYON MONGS BSREG ,MNGON SHES RDZU 'PHRUL MTHU DANG LDAN, ,NYES PA'I SKYON RNAMS TSANGS PAR MDZAD, ,THUGS RJE CHE LA 
PHYAG 'TSAL BSTOD, ,BDEN PA'I TSIG GIS MI SLU BA, ,'JIG RTEN SKYONG RNAMS KUN GYI GTZO, ,TSANGS PAR GYUR PA'I NGAG LDAN PA, ,RNAM 'DREN KHYOD LA PHYAG 'TSAL BSTOD, ,DE NAS ZHI LA TIL DANG MAR, ,D'UR BA ME TOG DKAR PO BSREG ,RGYAS LA 'BRU GZHAN ME TOG SER, ,MNGAR BA'I RDZAS LA RNAM PAR 
SPAGS, ,DBANG LA 'BRU DANG ME TOG DMAR, ,LAN TSVAR BCAS PA BSREG PAR BYA, ,DRAG PO YUNGS NAG SKE TSE DANG, ,ME TOG NAG PO KHRAG BCAS BSREG ,ZHI LA SH'ANTIm AOm SV'AH'A, ,RGYAS LA PUshtIm TRAm SV'AH'A, ,DBANG LA HR'I: BCAS PA SHAm LDAN, ,DRAG PO H'Um PHAt M'A RA YA, ,SNGAR BSTAN ME YI SNGAGS NYID LA, , 
RNAM PAR SBYAR BA JI SRID DU, ,MNGON PAR 'DOD PA DE BSREGS PAS, ,LAS DE NYE BAR 'GRUB PAR BYED, ,DE NAS ME LHA 'BAR BA'I MER, ,BLTAS TE DE DBUS RANG GI LHA, ,MNGON PAR BRJOD PA'I RIM PA YIS, ,BSKYED PA YE SHES GNYIS MED PA, ,SNGON DU MCHOD DANG BSTOD PA YIS, ,MNYES BYA RANG LHAG LHA 
SNGAGS KYIS, ,YAM SHING MAR DBUL RDZAS GZHAN RNAMS, ,SNGAR BSTAN SNGAGS KYIS JI LTA BA'O, ,DE 'OG MCHOD DANG BSTOD BYAS TE, ,KHYAD PAR LAS KYI SBYIN SREG KYANG, ,SNGAR BZHIN RANG LHA'I SNGAGS KYIS BYA, ,DE YANG MCHOD DANG BSTOD PA DANG, ,'DOD DON LAS KYI GSOL BTAB STE, ,GSHEGS 

@318B
GSOL NYE BAR BSDU BA'O, ,DE NAS SLAR YANG ME DBUS SU, ,LHA GZUGS MNGON PAR BLTAS PA LA, ,GANG DU BRJOD PA JI LTAR BAR, ,MCHOD DANG SREG DBUL RDZOGS PA'I MTHAR, ,GANG 'DOD LAS KYI BSGRUB GSOL TE, ,GSHEGS DANG MI DMIGS BLTA BAR BYA, ,GANG ZHIG DE BRTEN THE TSOM BRAL,, 
RANG LHAG LHA LA LEGS BSNYEN PAS, ,TSUL 'DI LA NI MNGON GZHOL PA, ,'DOD BRAL YID BZHIN NOR BUR MTSUNGS, ,SGRUB LA PHAN PA MCHOG STER BA'I, ,CHO GA LEGS BKOD BSOD NAMS DES, ,MA LUS 'GRO BA'I DON 'BYUNG BA'I, ,BLA MED GO 'PHANG THOB PAR SHOG ,DPA' RDO RJE RNAM PAR 
'JOMS PA'I LAS BZHI SGRUB PA'I SBYIN SREG GI CHO GA ,PAndI TA CHEN PO DZNY'A NA SHR'IS MDZAD PA RDZOGS SO,, ,,PAndI TA DZNY'A NA SHR'I DANG, LO TZ'A BA RAB ZHIS BSGYUR BA'O,, 