@223A
#, ,RGYA GAR SKAD DU, PRADZNY'A P'A RA MI T'A SV'A DHA NAm, BOD SKAD DU, SHES RAB KYI PHA ROL TU PHYIN MA'I SGRUB THABS, SNGAR BSHAD PA'I CHO GA'I RIM PAS YI GE AA LAS BYUNG BA'I ZLA BA LA YI GE HR'I: SER POS BSKYED PA'I SNA TSOGS PADMA LA YI GE HA: SER PO YI GE AA 
LA SOGS PA DBYANGS YIG BCU DRUG GIS YONGS SU BSKOR BA, PHYI ROL DU KA LA SOGS PA BRJOD PA'I YI GE SUM CU RTZA GNYIS KYIS YONGS SU BSKOR BAR BYA BA'O, ,DE NAS 'GYING BAG MA DANG, PHRENG BA MA DANG, GAR MA DANG, GLU DBYANGS MA DANG, ME TOG MA DANG, BDUG 
PA MA DANG, MAR ME MA DANG, DRI MA ZHES BYA BA DANG, RNAL 'BYOR MA BRGYAD DO, ,DE DAG RNAMS THAMS CAD YONGS SU GYUR PA LAS YE SHES KYI ZLA BA'I DKYIL 'KHOR YIN TE 'OD ZER RAB TU 'BAR BA DANG LDAN PA'O, ,DE'I STENG DU NI PADMA'O, ,DE'I STENG DU NI SHES RAB KYI PHA ROL TU PHYIN PA'I PO TI'O, , 
DE'I STENG DU NI ZLA BA'I DKYIL 'KHOR GNYIS PA'O, ,DE'I STENG DU NI PO TI GNYIS PA'O, ,DE DAG RNAMS THAMS CAD KYANG YONGS SU GYUR PA LAS NI BCOM LDAN 'DAS MA SHES RAB KYI PHA ROL TU PHYIN MA YIN TE, SKU MDOG SER MO, ZHAL GCIG PHYAG GNYIS MA, DE BZHIN GSHEGS PA LNGA DBU RGYAN LA BZHUGS PA, 
CHOS 'CHAD KYI PHYAG RGYA DANG LDAN PA, 'DAB MA KHA DOG SNA TSOGS PA'I PADMA DANG ZLA BA'I GDAN LA BZHUGS PA, RGYAN THAMS CAD DANG NA BZA' DANG LDAN MA, G-YAS PA DANG G-YON PA'I GLO GNYIS NA AUTPALA BZHUGS PA'I SHES RAB KYI PHA ROL TU PHYIN PA'I GLEGS BAM BSNAMS PA'O, ,SNGAGS NI, 
AOm A'A: HR'I: H'Um SV'A H'A, YI GE H'Um SER PO DPRAL BAR RO, ,YI GE A'A: DKAR PO MGUL PAR RO, ,YI GE DH'I: SER PO SNYING GAR RO, ,YI GE H'Um NAG PO LTE BAR YIN TE, BZLAS PA'I DUS SU YI GE BZHI PA'O, ,RJES SU BSAM PAR BYA BA'O BYA BA YIN NO, ,GSER GYI MDOG GI SHES RAB KYI PHA ROL TU PHYIN 

@223B
MA'I SGRUB THABS RDZOGS SO,, ,,PAndI TA CHEN PO AA BHA YA'I ZHAL SNGA NAS DGE SLONG TSUL KHRIMS RGYAL MTSAN GYIS BSGYUR BA'O,, 